
I. 

Mange  endnu  levende  kan  vel  erindre  sig  Navnet  OleHeste- 
g  i  1  d  e  r2  og  den  frygtelige  Person,  som  det  tilhørte.  Han  regerede 
mange  Aar  ganske  uindskrænket  og  temmelig  ugenert  paa  den 
cimbriske  Halvø:  stjal  til  daglig  Brug  og  dræbte  engang  imellem 
til  en  Forandring.  Jeg  ved  ikke  rettere,  end  at  han  jo  opnaaede 
en  høj  Alder  og  døde  uden  Øvrighedens  Hjælp.  Kun  een  Gang 
var  han  nær  ved  paa  en  voldsom  Maade  at  befordres  ud  af  Ver- 
den; og  er  det  denne  vigtigste  Dag  i  hans  Liv,  som  jeg 
her  agter  at  redde  fra  Forglemmelse.  —  I  en  Kro  i  Nærheden  af 
Hobro  befandt  vor  jyske  Schinderhannes  sig  just  i  Selskab  med 
en  Pranger  og  en  vandrende  Sadelmagersvend.  Prangeren  havde 
ved  sidste  Mcurked  fortjent  saa  meget,  at  Munden  løb  over  af 
Pungens  Fylde:  mange  store  Ord  lod  han  falde  om  sin  vel- 
spækkede Tegnebog;  ej  heller  faldt  de  ubemærkede  til  Jorden, 
men  blev  med  Begærlighed  opsnappet  og  alvorlig  lagt  paa 
Hjertet  af  vor  Highwayman.  Da  han  havde  udspurgt,  hvilken 
Vej  Prangeren  vilde  tage,  listede  han  sig  i  Forvejen  og  tog  Posto 
under  en  Bro;  og  straks  bag  efter  ham  gik  Sadelmageren,  dog 
ubemærket  af  Røveren.  Sært  og  ubegribeligt  forekom  det  denne, 
at  hin  steg  ned  til  ham  under  Broen,  slængte  Ranselen  paa  Jorden 
og  lod  til  at  ville  gøre  ham  længere  Selskab.  ,,Hvad  vil  du  her?" 
spurgte  han  but.  ,,Det  samme  som  du,"  var  Svaret,  „rive  et 
Par  Blade  af  Prangerens  Katekismus."  ,,Det  kunde  jeg  selv  have 
gjort,"  sagde  Ole,  „uden  din  Hjælp."  ,,Knap  nok,"  svarede  den 
anden,  ,, Karlen  ser  ikke  saa  frossen  ud;  og  to  om  een  er  altid 
det  sikreste."  ,,Saamænd,"  sagde  Ole,  ,,du  taler  ræsonlig;  og  vil 
du  hjælpe  til,  saa  skal  vi  dele!"  „Saa  godt  jeg  kan,"  svarede  han, 
„Sig  mig  kun,  hvad  jeg  har  at  gøre!"  „Intet  andet  end  at  slaa 
ham  for  Panden  med  din  Hammer,  saa  snart  du  ser,  jeg  griber 
Hesten  ved  Munden."    „Det  skal  ske!"    Med  disse  Ord  tog  Sadel- 

mageren  en  Hammer  ud  af  Ranselen,  og  i  det  samme  hørte  begge 
Travet  af  Prangerens  Hest.  Saa  snart  denne  naaede  Broen,  blev 
den  grebet  i  Tøjlen  af  Ole,  og  hans  Kammerat  sprang  til  fra  den 
anden  Side.  „Slaa  nul"  raabte  Ole  til  ham.  „Ja,  hvor  skal  jeg 
slaa?"  spurgte  denne  Begynder  i  den  ottende  af  de  frie  Kunster. 
„I  Panden,  i  Panden!''  skreg  Røveren  utaalmodig.  „GodtP' 
sagde  hin,  og  dermed  huggede  han  Hajnmereu  i  Panden  paa  — 
Røveren  selv,  som  nu  sansesløs  tumlede  til  Jorden.  Hvorledes 
Prangeren  har  takket  sin  snilde  og  kække  Befrier,  samt  hvad  de 
har  talt  tilsammen  paa  Vejen  til  Hobro,  derom  kan  jeg  intet 
berette,  eftersom  jeg  ikke  ved  det;  men  saa  meget  ved  jeg,  at 
Røveren  igen  kom  til  Live,  dog  med  Tabet  af  et  Øje,  som  Sadel- 
magerens Hammer  var  kommet  lidt  for  nær. 


II.3 

I  en  Gaard  i  Mellemvandet^  ikke  langt  fra  Viborg  boede  en- 
gang —  jeg  ved  ikke  naar  —  en  velhavende  Bonde.  En  hellig 
Juleaften,  som  hans  Kvinde  var  i  Færd  med  at  tillave  Nadveren, 
bankedes  der  paa  Døren,  og  en  klagende  Stemme  bad  om  at  vorde 
indladt.  Ude  frøs  det  haardt  og  var  ret  et  Guds  Vejr  med  Storm 
og  Snefog;  Husmoderen  ynkedes  derfor  over  den  stakkels  vild- 
farende Vandringsmand.  Det  var  en  pjaltet  Stodder,  gammel, 
svag  og  ganske  forkommen  af  Kulde;  hun  gav  ham  noget  at  veder- 
kvæge sig  paa,  anviste  ham  Natteleje  i  den  endnu  lunkne  Bager- 
ovn og  slog  atter  Skodden  for  Husdøren.  Men  hvad  sker?  Aldrig 
saa  snart  havde  hun  forladt  Frammerset  for  at  dække  Aftens- 
bordet, førend  Stodderen  —  en  Ærkerøver  —  aabnede  Døren  for 
sine  tolv  Sønner,  som  nu  brød  ind  i  Stuen  og,  da  de  fandt  Bordet 
dækket,  bød  sig  selv  til  Gæst.  Hvad  var  her  at  gøre?  Skælvende 
frembar  hun  Julegrøden  for  Røverne,  og  skælvende  maatte  hun 
med  Husbond  og  Børn  se  paa,  hvorledes  disse  tømte  baade  Grød- 
fadet og  Saltmadsfadet.  Imidlertid  havde  Tjenestekarlen  paa  et 
Ærende  uden  for  Huset  set  disse  ubudne  Gæsters  Indtog,  snappet 
en  Hest  i  Stalden  og  var,  saa  stærkt  den  kunde  rende,  ilet  op  til 
Herregaarden  Ansberg.  Herren  dér  var  ikke  sen,  væbnede  af 
sine  Falk  dem,  som  væbnes  kunde,  og  naaede  Mellemvandet 
endnu  før  Røverne  var  kommet  til  Desserten  —  Bondens  Penge- 
kiste. Men  her  var  nu  gode  Raad  dyre:  Ansbergmanden  var  — 
skønt  godt  bevæbnet  —  dog  kun  selvottende  mod  tretten,  og 
Stormen  skulde  foretages  ind  ad  den  lave  Stuedør,  hvilken  een 


Røver  var  i  Stand  til  at  forsvare.  Under  disse  Betænkeligheder 
fremtraadte  en  af  Tjenerne,  en  Vovehals  og  stærk  som  en  Bjørn. 
„Lad  mig  kun  gaa  ind  til  dem  alene!"  sagde  han,  „jeg  kan  se 
dem  sidde  langs  med  Væggen  derinde;  men  naar  jeg  raaber,  saa 
kom  og  staa  mig  bil"  Han  spændte  nu  Kaarden  af,  byttede 
Kjortel  med  Gaardskarlen  og  stod  næsten  midt  i  Stuen,  før 
Røverne  blev  ham  var.  Som  een  Mand  rejste  de  sig  alle  for  at 
gribe  denne  ny  ankomne  og  uvelkomne  Gæst;  men  han  tog  i 
samine  Øjeblik  fat  paa  det  lange  og  svære  Egebord,  bag  hvilket 
alle  Røverne  sad,  væltede  det  over  paa  dem  og  klemte  dem  saa- 
ledes  mod  Væggen,  at  de  sad  som  fastnaglede  og  færdige  at 
kvæles.  Uden  at  kunne  gøre  Modstand  blev  de  derfor  af  de  ind- 
brydende, een  for  een,  trukket  ud  fra  Fælden,  bundet,  ført  til 
Ansberg,  dér  bevogtet  og  efter  Helligdagene  hængt  i  et  og  samme 
Træ  uden  for  Gaarden.  Deres  Hule  eller  Røverstue  —  som  ingen 
tilforn  havde  kunnet  opdage  —  blev  nu  fundet  i  den  store  Banke 
Vesten  for  Skavngaard,  og  for  det  der  vundne  Liggendefæ  ud- 
smykkedes Sjørslev  Kirke.5 


m. 

Ikke  saa  ønskeligt  et  Udfald  fik  den  Begivenhed,  som  jeg  nu 
vil  fortælle,  og  som  skal  have  tildraget  sig  i  Nærheden. 

Paa  venstre  Side  af  Landevejen,  naar  man  drager  fra  Aarhus 
til  Viborg  og  er  kommet  forbi  Høberg  Mølle,  ses  ved  en  liden  Sø 
Spor  af  den  forlængst  nedbrudte  Faldborg  Kirke®.  I  Faldborg 
Sogn  laa  en  ensom  Gaard,  hvis  daværende  Beboer  mentes  at  have 
noget  paa  Kistebunden.  En  Søndag  vax  han  gaaet  til  Faldborg 
Kirke  med  sine  to  voksne  Sønner  og  en  Tjenestepige.  Hustruen 
med  en  ni  Aars  Datter  blev  hjemme  for  at  tage  Vare  paa  Huset. 
Kort  efter  de  øvriges  Bortgang  indtraadte  en  stor  og  før  Kvinde, 
som  uden  nogen  videre  Indledning  drog  en  Kniv  frem  og  befalede 
Husmoderen  at  lukke  op  for  sin  Pengekiste.  Denne  førte  hende 
op  i  den  øverste  Stue,  oplukkede  en  meget  stor,  jembunden  Kiste 
og  bad  hende  nu  at  tage  selv.  Idet  Kvinden  bukker  sig  ned  i 
Kisten  for  at  følge  Indbydelsen,  griber  den  resolverte  Bondekone 
hende  om  begge  Benene,  kaster  hende  paa  Hovedet  derned  og 
lukker  Laaget  i  Laas  over  hende.  Derpaa  byder  hun  sin  lille 
Datter  at  løbe  op  til  Kirken  efter  Faderen  med  Besked  om  det,  som 
nu  havde  tildraget  sig.  Desværre!  det  løb  ulykkeligt  af  for  det 
arme  Barn.  Paa  en  Bakke  uden  for  Gaarden  stod  Røveren  selv 
for  at  passe  paa,  naar  Folk  gik  af  Kirke.    Da  han  saa  den  lille 

konime  hastig  løbende  ud  i  Stedet  for  sin  Kone,  begyndte  han  at 
ane  Uraad.  Han  skyndte  sig  at  møde  hende  og  spurgte  hende, 
hvor  hun  skulde  hen.  „Til  Kirken,"  svarede  Stakkelen,  „at  hente 
min  Fader;  vor  Moder  har  lukket  Røverkonen  inde  i  den  store 
blaa  Kiste."  —  „Følg  du  kun  med  mig,"  sagde  Røveren,  ,,ieg  skal 
nok  hiæli)e  din  Moder."  —  Pigen  græd,  men  maatte  gaa  ved 
Røverens  Haand  ind  i  Gaarden.  Konen  saa  dem  komme  ind  ad 
Porten,  men  tabte  dog  endnu  ikke  sin  Besindelse;  hun  tillaasede 
i  en  Hast  begge  Huset.^  Døre,  væltede  et  Kar  hen  for  den  eiie  og 
en  Øltønde  for  den  anden  og  bevæbnede  sig  selv  med  Køkken- 
øksen. Røveren,  som  ikke  kunde  aabne  Gaarddøren,  opfordrede 
til  Overgivelse,  og  da  denne  blev  afslaaet,  truede  han  med  at 
myrde  Datteren.  „Vil  du  ikke  lukke  op,"  skreg  han,  ,,saa  kom 
hen  til  Vinduet!"  Som  draget  eller  slæbt  af  en  usynlig  og  rædsel- 
fuld  Magt  gik  hun  derhen.  Røveren  holdt  det  skrigende  Barn 
om  Benene  og  svingede  det  nogle  Gange  rundt  omkring  sig.  „Vil 
du  endnu  ikke?"  hvinede  han.  ,,Nei!"  var  den  bestemte  Kvindes 
Svar,  ,,kan  du  dræbe  det  uskyldige  Barn  nu,  saa  dræber  du  os 
begge,  ifald  jeg  lukker  op."  Da  svingede  han  det  atter  over  sig 
og  knuste  dets  Hoved  mod  Brostenene.  Nu  for  han  mod  Vinduet, 
men  Øksen  truede  hans  Haand,  hvor  som  helst  den  vilde  gribe 
fat.  „Farvel!"  sagde  han  med  indædt  Raseri  og  gik  ud  ad  Porten. 
Den  behjertede  Kvinde  lod  sig  endnu  ikke  lede  vild,  hun  for  alle 
Vegne  om  i  Huset  for  at  møde  Røveren,  hvis  Indbrud  hun  stedse 
ventede.  Hun  keg  op  i  Skorstenen.  Se!  da  skrævede  han 
allerede  over  Piben.  Hurtigt  rev  hun  en  Ville  Halm  af  en  Seng 
og  kastede  paa  Gløderne,  og  Røgen  tvang  ham  snart  til  at  opgive 
dette  Forsøg.  Endelig  kom  Folkene  af  Kirke,  saa  Røveren  paa 
Huset,  ilede  og  fangede  ham  et  Stykke  fra  Gaarden.  Hans  Kone 
blev  nu  forløst  af  sit  Fængsel,  og  begge  kort  efter  stejlede  uden 
for  den  kække  Kvindes  Gaard. 


'  Som  det  ses  af  flere  Breve,  var  det  under  Paayirknin?  af  den  romantiske 
Skoles  stærke  Interesse  for  Almueoverleyeringen  (sidste  Del  af  Tbieles  store 
Samling  Danske  Folkesagn  udkom  1833).  at  B.  1  Tidsskriftet  „Harpen",  1824. 
Nr.  1,  udgav  disse  Røverhistorier.  I  hans  Digtnings  Udviklingshistorie  har  dog 
haade  Røverhistorierne  og  „Oldsagn  fra  Alheden"  (trykte  i  samme  Aarg.  af 
„Harpen",  Nr.  5)  større  Interesse  ved  saa  afgjort  at  vise  Ind  mod  det  mest 
ejendommelige  i  hans  Jyske  Noveller. 

'  Just  det  samme,  som  B.  her  fortæller  om  denne  jyske  Ugemlngsmand, 
beretter  han  1  „Vestlig  Profil  af  den  cimbrlske  Halvø",  S.  69—72,  om  den  af 
Folkeoverleveringen  bekendte  Stoffe  Jennyvmv. 

'  Det  er  denne  Røverhistorie,  der  senere  formedes  tU  Novellen   ..De  tre 
HélUgaf  tener". 

*  Vandet  er  en  Landsby  1  Sjørslev  Sogn. 

'  Alterkalken   i   Sjørslev   Kirke   er  forsynet   med   Ansbjergmandens    (Mar- 
svinemes)  Vaalien. 

*  Allerede  1555  kaldes  Faldborg  Kirke  ..øde".    Tæt  ved  Rødkærsbro  Station 
ses  endnu  Kirkegaardspladsen. 


OLDSAGN  PAA  ALHEDEN^ 

BRUDSTYKKE  AF  ET  BREV 


— L)et  var  ret  ilde,  at  du  blev  forhindret  i  din  Rejse! 

Jeg  var  nu  engang  belavet  paa  din  Ankomst,  og  Aarstiden  var 
bekvem  baade  for  dig  og  mig;  men  det  faar  saa  være!  Kom  da, 
naar  du  kan!  og  skulde  det  træfte  saa  uheldigt,  at  Jeg  ikke  var 
hjemme  eller  havde  Forfald,  saa  jeg  ikke  kunde  ledsage  dig,  da 
lad  efterfølgende  vise  dig  til  Rette  paa  Heden. 

Saa  snart  du  paa  Landevejen  fra  Vejle  til  Viboig  er  ankommet 
til  Klode  Mølle^  og  har  betalt  fire  Skilling  for  at  passere  en  Bix), 
belagt  med  Hedetørv,  saa  tag  disse  Blade  i  Haanden  og  anse  det, 
som  om  jeg  havde  personlig  modtaget  dig  her  paa  den  sydlige 
Grænse  af  mit  Pastorat  og  Alheden!  —  Er  du  oppe  paa  Banken 
straks  Norden  for  Møllen,  saa  luk  dine  Øjne  op,  og  luk  dem  vidt 
op!  thi  du  har  en  vid  Udsigt  for  dig;  den  er  stor,  om  den  end  ikke 
er  smuk.  Og  dog  —  skulde  denne  store  Slette  intet  have  for  Øjet? 
Hvorfor  hviler  det  da  med  Velbehag,  ja  med  højtidelig  Rørelse 
paa  Havets  uhyre  Flade?  og  er  det  ikke,  som  om  Sjælen  og  Hjertet 
udvidede  sig  med  Synskresen?  Denne  Hede,  som  du  nu  drager 
ind  i,  er  stor  og  jævn  som  Havet,  og  hist  og  her  i  Kimingen  øjner 
du  Kirker  og  Huse,  som  om  de  ragede  frem  paa  en  fjern  Strand- 
bred. Jeg  vilde  ønske  for  din  Skyld,  at  Solen  maatte  skinne  ret 
klart  den  Dag,  du  første  Gang  ser  det  brune  Lynghav!  Disse 
Kirker  og  Huse,  disse  Høje  og  Pyramider  af  Hedetørv  skal  vise 
sig  svømmende  i  Luften,  hvert  Øjeblik  forandrende  deres  dunkle 
Skikkelser  og  antagende  Billeder  af  Mennesker,  Dyr,  Træer, 
Bjerge  og  alt,  hvad  Indbildningen  kan  optænke.  Det  kunde 
maaske  gaa  dig,  som  det  gik  mig,  da  jeg  fra  Østerlandets  ujævne 
Jordsmon  sejlede  ud  paa  Heden:  det  var  for  mig,  som  om  jeg  nu 
først  i  fuldkommen  Frihed  rejste  ud  i  den  vide  Verden,  som  om 
jeg  tilforn  kun  havde  snoet  mig  møjsommeligt  frem  mellem 
Bakker  og  Skove,  men  nu  svævede  let  som  en  Fugl  hen  over  den 

uindskrænkede  Plan.  —  Men  det  er  sandt,  du  rejser  som  Old- 
gransker  —  ikke  som  Digter;  og  vel  var  det,  at  dette  saa  betids 
randt  mig  i  Hu;  du  var  ellers  draget  forbi  en  klassisk  Plet.  Tag 
kønt  din  Hat  af!  DuermidtpaaGrateHedel  (I  Parentes 
maa  jeg  gøre  dig  opmærksom  paa,  at  vi  her  siger  Graa  Hede,  at 
denne  vist  har  givet  den  ulykkelige  Svend  sit  Øgenavn,  og  at 
vi  her  i  Sognet  endnu  har  en  levende  Svend  Grate  eller  Graa.) 

Foranstaaende  Parentes  har  jeg  ellers  skudt  ind  for  en  Smule 
at  dæmpe  paa  den  Ild,  som  Nævnelsen  af  Grate  Hede  sikkert  har 
antændt  i  din  antike  Sjæl.  Jeg  hører  dig  allerede  hidshlæsende 
spørge:  „Var  det  her,  Slaget  stod?  Hvor  stod  Valdemars  Hær? 
Hvor  stod  Svends?  Hvor  faldt  Svend?  Hvor  —"  Bi  lidtl  bi  lidt! 
Du  har  godt  ved  at  spørge;  men  tilfredsstillende  Svar  maa  du 
ikke  vente  af  mig.  Jeg  har  raadført  mig  med  Sakso;  men  den 
gode  Mand  bar  ikke  været  stærk  i  Jyllands  Geografi.  At  Slaget 
har  staaet  her,  siger  Bønderne;  og  det  modsiger  dem  ikke,  at  her 
stundom  opgraves  og  oppløjes  Stridsvaaben.  De  siger  videre,  at 
Svend  gik  i  Synk  i  hin  Mose  Østen  for  dig.  De  fortæller  ydermere, 
at  hans  Rejsevogn  er  sunket  i  samme  Mose  med  samt  hele  Krigs- 
kassen.  (Vil  du  blive  her  til  Natten,  kan  du  se  Lys^  brænde  over 
den  og  maaske  —  om  du  kan  tie  saa  længe  —  være  heldig  nok  til 
at  opgrave  den.)  En  skarpsindig  Oldgransker  her  i  Egnen  har 
ellers  forelagt  mig  følgende  Hypothese  om  hin  Valplads:  „Da 
Svend  laa  i  Viborg,  og  Valdemar  kom  fra  Randers,  har  de  fra 
disse  tvende  Punkter  manøvreret  hverandre  i  Møde  og  er  stødt 
sammen  ved  Vindumovergaard  (jeg  vilde  ønske,  at  du  havde  de 
geografiske  Kort  ved  Haanden),  hvor  Egnen  tilbød  en  Position. 
Svend  har,  fordrevet  fra  denne,  søgt  at  sætte  sig  ved  Elsborg 
og,  atter  turneret,  sidste  Gang  budt  sin  Fjende  Spidsen  ved 
Hørup.  Da  han  ogsaa  her  blev  slagen,  har  han  endelig  begivet 
sig  paa  Flugten  ad  den  Kant,  som  endnu  stod  ham  aaben,  nemlig 
mod  Sydvest,  og  er  her  blevet  hængende  med  sin  Hest  i  Gungerne 
af  en  eller  anden  Mose  Syden  eller  Sydvest  for  Graa  Sø.  Her 
opdagedes  han;  og  idet  han  førtes  tilbage  til  Sejrherren,  er  det, 
at  hin  Bonde  med  sin  Økse  forkortede  ham  den  tunge  Gang  ved 
en  Høj  lidt  Nordvest  for  Bøgild  Skov,  som  endnu  den  Dag  i  Dag 
derfor  hedder  Svendhøi".  Tag  nu  heraf,  hvad  du  behager,  og 
lad  dig  nøje  dermed,  indtil  du  finder  noget  bedre. 

Inden  du  forlader  Grate  Hede,  maa  jeg  dog  gøre  dig  opmærk- 
som paa  nogle  Stentavler  tæt  Norden  for  Graa  Sø.  Her  stod  en- 
gang Graa  Kapel,  og  her  blev  Svend  begravet.  Vil  du  tage  Stedet 
i  Beskuelse,  maa  du  dreje  af  fra  Landevejen  en  halv  Mil  i  Øster. 

Men  spar  din  Ulejlighed!  Du  vil  ikke  finde  andet  end  nogle 
Kampestene,  nedfaldne  Digestumper  —  og  Runer  paa  nogen  af 
dem  skal  du  ikke  lede  efter!  Overalt  er  her  i  Egnen  total  Mangel 
paa  Runestene;  kun  een  eneste  har  jeg  i  disse  Dage  faaet  Nys  om: 
den  skal  være  indmuret  i  en  Bondes  Stuehus,  og  kan  jeg  —  uden 
at  rive  Huset  ned  —  faa  Stenen  at  se,  skal  jeg  paa  behørig  Sted 
anmelde  det. 

Medens  jeg  taler  om  Graa  Kapels  Ruiner,  kan  jeg  vel  ikke 
undlade  at  melde  lidt  om  den  Kirke,  som  har  staaet  paa  Ungstrup 
Mark,  en  halv  Fjerdingvej  Nordost  for  Byen.  Den  skal  have 
heddet  Lunde  Kirke  og  være  nedbrudt  formedelst  følgende 
Udaad:*  Paa  Aunsberg  boede  en  Fru  Kirsten,  som  ikke  levede  i 
den  bedste  Forstaaelse  med  Kærsholms  Herre.  Begge  havde  een 
Stol  i  Lunde  Kirke,  og  her  skal  derets  Konversation  engang  have 
taget  saadan  en  Vending,  at  Kavaleren  kastede  Damen  ud  af 
Stolen.  Lykkeligvis  havde  hun  tvende  Sønner,  som  paatog  sig 
at  hævne  denne  Fornærmelse,  og  dette  gjorde  de  ved  næste  Søn- 
dag at  dræbe  Ridderen  i  Kirken.  Herved  vanhelliget  og  bandsat 
blev  den  snart  efter  nedbrudt;  og  af  dens  Levninger  tillige  med 
dem  af  Graa  Kapel  skal  Torning  Kirke  være  opbygget,  eller 
rettere  forstørret.  Altertavlerne  fra  begge  hine  Kirker  hænger 
endnu  i  denne.  Den  mindste,  formodentlig  den  fra  Graa,  kunde 
maaske  gemme  en  eller  anden  Relikvie;  den  anden  ikke,  da  den 
kun  bestaar  af  enkelte  Planker. 

Men  det  var  paa  Grate  Hede,  vi  slap,  en  lille  halv  Mil  Norden 
for  Klode  Mølle.  Behag  nu  at  gøre  en  Afstikker  til  Venstre 
gennem  hine  Gaarde,  som  hedder  Graamose.  (I  Forbikørsel  være 
det  sagt,  at  det  er  en  Koloni,  som  først  blev  bebygget  af  Tyske, 
men  nu  bebos  af  Danske,  som  nyder  godt  af  de  hine  meddelte 
Friheder  for  Afgift  til  Præsten  og  Skolen.)^  Videre  mod  Nordvest 
forbi  dette  Skovfogedhus,  der  fører  det  nysselige  Navn  Kumpedal. 
,, Skovfogedhus?'*  siger  du,  „hvor  er  da  Skoven?"  —  Nu  er  vi 
igennem  den.  —  ,,Aha!  jeg  tænkte,  det  var  Enebær."  —  Ingen 
Spidser,  min  Ven!  det  var  heller  ikke  Skov,  jeg  vilde  vise  dig,  m«n 
noget  ganske  andet.  Ser  du  her  disse  Smaaforhøjninger  af 
mange  Haande  Skikkelser  og  forskellig  Størrelse?  Og  hisset  en 
Vold  som  et  Brystværn  i  en  retvinklet  Triangel?  Hvad  tænker 
du  herom?  —  „Det  er  jo  aabenbart  Levninger  af  en  befæstet  Lejr, 
maaske  Svends."  —  Nej,  Hr.  Antikvarius!  Levninger  af  en  Sand- 
flugt®. Her  afbrændte  for  nogle  og  fyrretyve  Aar  siden  et  Stykke 
Hede,  en  halv  Mil  bredt  og  henved  en  hel  Mil  langt.  Jordskorpen, 
en  sort  Mor,  brændte  med,  og  Ilden  levnede  intet  uden  Sand  og 

Al.  Da  denne  Sandflugt  ved  de  hyppige  og  heftige  Vestenvinde 
stedse  udbredte  sig  videre  mod  Østen,  lod  Regeringen  den  beplante 
med  Strandhavre.  Denne  overvandt  og  overvoksede  den  golde 
Sand,  der  af  Stormene  blev  sammenblæst  og  opdynget  paa  mang- 
foldige Steder.  Saaledes  dannedes  efterhaanden  disse  Levninger 
af  den  befæstede  Lejr;  men  nu  er  alt  igen  bevokset  med  Lyng.  Eet 
Gode  er  dog  herved  bevirket:  Alen  nemlig,  hvorfra  Sandet  af 
Vinden  blev  bortfejet,  udsattes  nu  for  Sol  og  Luft  og  opløstes  til 
sidst  aldeles,  saa  at  her  med  Tiden  endda  kan  blive  Skov. 

Vil  du  nu  behage  at  vende  tilbage,  saa  skal  jeg  vise  dig  en 
anden  Jordvold,  som  ret  kan  bryde  dit  antikvariske  Hoved.  Ved 
dette  Kolonisted,  Bækgaard  kaldet,  ser  du  et  nogle  Hundrede  Alen 
langt  lyngbegroet  Dige,  der  af  Bønderne  kaldes  Knaps  Dige  og 
skal  være  opkastet  af  en  vis  Konge  ved  Navn  Knap.  Kan  du 
bringe  mig  noget  herudaf ,  skal  det  være  mig  kært;  jeg  er  lige  saa 
klog  paa  Kong  Knaps  Historie,  som  han,  der  i  Litteraturtidenden^ 
snakker  Æstetik,  er  paa  Poesi;  og  man  maatte  have  saadan  en 
Herres  hele  gode  Mening  om  sig  selv  for  at  turde  byde  Publikum 
sin  Passiar  om  en  Sag,  der  er  en  ganske  fremmed. 

Gør  nu  atter  en  Vending  til  Venstre,  saa  kommer  du  til  en 
Bæk,  der  løber  snart  over  og  snart  under  Jorden.  Længere  nede 
ved  samme  Bæk  lige  Sønden  for  Gaarden  Sangild  blev  for  to  Aar 
siden,  ved  at  man  gravede  en  Vandledning,  fundet  en  Mølleakse 
med  mere  Mølleværk  og  Bygningstømmer.  Det  mærkelige  herved 
er,  at  Egnens  Beboere  slet  intet  ved  at  sige  af  nogen  Mølle  paa 
dette  Sted. .  Den  er  altsaa  ældre  end  nogen  Tradition  og  forskriver 
sig  fra  en  Tid,  da  denne  nu  saa  menneskefattige  Egn  har  været 
bedre  befolket.  Paa  en  saadan  stærkere  Befolkning  peger  ogsaa 
tydeligt  de  mange  Agerrener,  som  hist  og  her  ses  i  Heden,  langt 
fra  Byer  og  Huse. 

En  Urigtighed,  som  jeg  etsteds  for  et  Par  Aar  siden  har  læst, 
maa  jeg  dog  her  rette.  Der  fortaltes  nemlig,  at  man  ved  Brønd- 
kastning, naar  man  havde  gennemgravet  Alen,  kom  til  et  Jordlag, 
som  vidnede  om  ældre  Vegetation  og  Kultur.  Det  er  interessant, 
men  det  er  ikke  sandt.  Under  Alen  er  Sand  og  intet  andet  end 
Sand,  lige  til  en  Dybde  af  nogle  og  fyrretyve  Alen,  og  længere  er 
man  ikke  endnu  trængt  ned  i  Jordens  Indre. 

Og  nu  tilbage  igen  I  Naar  du  arriverer  til  hin  romantiske  By 
Knudstrup,  saa  lader  du  Vejen  til  Viborg  ligge  til  Højre  og  kører 
til  Venstre  paa  den  til  Skive.  Du  kommer  saaledes  atter  ud  i  den 
sorte  Hede,  et  Stykke  forbi  tvende  Dosser,  hvis  Betydning  hverken 
du  eller  Rudbeck  kender.    Nyd  da  paa  ny  den  frie  Udsigt!  Kun  et 

Par  fjerne  Gravhøje  møder  dit  Øje.  Hin  midt  imellem  Torning 
og  Karup  hedder  Tinghøj,  nok  et  Bevis  for,  at  denne  Egn  har 
været  mere  beboet  end  nu;  thi  hvad  skulde  have  bevæget  vore 
Forfædre  til  at  holde  Ting  i  en  Ørk?  Det  er  ellers  mærkeligt  nok, 
at  her  paa  Alheden  lindes  saa  yderst  faa  Høje,  da  det  dog  rundtom 
vrimler  af  dem.  Lige  saa  underligt  er  det,  at  her  er  næsten  slet 
ingen  stensatte  Begravelser  o:  Jættestuer,  Jynniovne^.  Øster- 
landet har  af  dem  næsten  paa  enhver  Bymark;  men  her  i  en  vid 
Omegn  har  jeg  kun  set  een  eneste. 

Imidlertid  har  du  vel  naaet  Ulvedals  Plantage,  som  du  uden 
bedre  Underretning  gerne  kunde  antage  for  en  Antikvitet.  Men 
Skoven  er  ikke  saa  gammel;  disse  Fyrre  dør  ikke  af  Ælde,  men 
el  Sygdom:  Alen  standser  Fyrrens  nedadvoksende  Pælerod  og 
siger:  Hertil  skal  du  komme  og  ikke  videre!  I  de  senere  Aar  har 
man  lagt  sig  efter  Gran,  Birk  og  Lærketræer.  Disse  lykkes  godt 
under  en  duelig  og  driftig  Forstmands  Bestyrelse,  og  den  kom- 
mende Slægt  vil  her  upaatvivlelig  finde  en  skøn  og  frodig  Skov. 
Havde  man  fra  Førstningen  raadført  sig  med  Egnens  Moser,  var 
Eksperimentet  med  Fyrrene  aldrig  prøvet.  Her  findes  nemlig  i 
næsten  enhver  Torvemose  Gran-  og  Birkerødder  og  hele 
Stammer  —  men  ingen  Fyr.  Kommer  man  en  Mil  Østen  for 
Alheden,  indeholder  Moserne  Eg,  og  intet  uden  Eg. 

Kør  nu  rask  til  gennem  Kolonibyen  Haverdal  (den  er  ikke 
antik;  kun  to  Aar  gammel)  og  videre  frem  mellem  Kirken  og 
Præstegaarden,  indtil  midtvejs  mellem  denne  og  hin  Koloni 
Grønhøj,  saa  skal  jeg  give  dig  noget  at  grunde  paa.  At  Tiden 
imidlertid  kan  gaa  lidt  hurtigere  for  dig,  vil  jeg  fortælle  dig  en 
Historie,  som  intet  Eventyr  er. 

Engang  var  der  en  Mand,  som  hed  Jens  Langkniv®,  men  som 
jeg  ah  euphomam  kalder  Gennaro  Caltellaccio.  (Du  mærker  vel 
allerede,  at  jeg  ikke  er  ganske  fremmed  i  det  Kapitel  af  den  nyere 
Litteratur,  som  handler  om  Røvere;  jeg  havde  jo  ellers  ikke  været 
i  Stand  til  at  danne  dette  æstetisk-skønne  Na\T[i:  ad  formam 
Abællino,  Rinaldini,  Mazarino  etc.)  Samme  Jens  var  en  meget 
berømt  Røver  og  Røverkaptajn  paa  disse  Heder  og  især  en  farlig 
Fjende  af  Bissekræmmere  og  om  vankende  Jøder.  Mange  af  disse 
havde  han  paa  sin  —  af  intet  Politi  forstyrrede  —  Vandring  ned- 
lagt og  til  sin  Hule  henført  de  erobrede  spolia  opima.  Han  be- 
herskede alle  Landeveje  mellem  Vejle  og  Viborg  med  sin  Tolle- 
kniv, hvilken  han  forstod  at  bruge  som  et  Kastespyd  og  efter  hvert 
Kast  at  drage  til  sig  igen,  saasom  den  var  forenet  med  Lommen 
ved  en  lang  Snor  (heraf  det  ominøse  Tilnavn!);  og  længe  herskede 

han  uindskrænket.  Dog  omsider  mistede  han  Frugten  al  alle 
sine  Sejre  og  maatte  overlade  sin  blodige  Laurbærkrans  til  en  af 
sine  Arvefjender,  til  —  en  Kræmmer!!  ,,Lass  dir  erzåhlen!"  som 
Lafontaine  siger  — :  En  Dag,  da  vor  Helt  efter  sin  Sædvane  be- 
træder Landevejen,  faar  han  Øje  paa  en  Kræmmer,  som  med 
Kisten  paa  Ryggen  slæber  sig  møjsommeligt  frem.  Sikker  paa 
sit  Bytte  nærmer  Gennaro  sig  med  faste  Skridt  —  Haanden 
hvilende  i  Lommen  paa  den  frygtelige  Kniv.  Gennaro!  tapre 
Gennaro!  vogt  dig!  tro  ikke  den  falske  Kræmmer!  Men  det  er 
forgæves,  din  Ulykkesstjerne  leder  dig.  —  „Kære  Ven,"  begyndte 
Kræmmeren  med  svag  og  skælvende  Stemme,  „forbarm  jer  over 
mig  arme  Mand!  jeg  har  nok  ikke  en  Time  at  leve  i,  saaledes 
klemmer  det  mig;  men  vis  den  Barmhjertighed  at  bære  mit  Kram 
foran  mig  til  den  næste  Kro,  saa  faar  jeg  se,  om  jeg  kan  komme 
efter;  hvis  ikke,  lader  I  mig  vel  hente  paa  en  Vogn."  Saaledes 
talte  han,  idet  han  stønnende  satte  Kisten  paa  Jorden.  Den 
ærlige  Røver,  som  tyktes,  her  var  godt  Køb,  tager  Kisten  paa 
Ryggen  som  en  god  Prise  og  vil  just  dreje  ind  i  Heden,  da  Kræm- 
meren med  sin  Knortekæp  slaar  ham  det  ene  Ben  tværs  over. 
Røveren  falder,  men  griber  sin  Kniv  og  kaster  efter  sin  Fjende, 
dog  denne,  som  var  belavet  derpaa  og,  førend  hin  saa  ham, 
allerede  havde  kendt  sin  Mand  og  lagt  sin  Plan,  var  straks  ude 
af  Skudvidde  og  tilraabte  den  fnysende  Gennaro  disse  haanende 
Ord:  ,, Bette  Jens!  hudden  æ  et  no  mæ  dæ?  No  begynner  a  aa 
komm'  mæ."  —  Kort  at  fortælle:  Kræmmeren  løber  til  næste  By, 
samler  Folk  og  med  disses  Bistand  binder  Røveren,  dog  ikke  uden 
tappert  Modvæi^e  fra  hans  Side.  Derpaa  føres  han  til  Horsens, 
uden  for  hvilken  By  han  ogsaa  efter  først  at  have  pøniteret  et 
Par  Aar  i  et  underjordisk  Hul  blev  halshugget  med  de  tilbørlige 
Ceremonier.  At  Præsten  har  omfavnet  ham  og  Bøddelen  i  bare 
Skjorteærmer  og  røde  Stoffes  Underklæder  trykket  ham  ømt  i 
Haanden,  samt  at  de  tilskuende  Damer  trindt  om  har  givet  deres 
Bifald  til  Kende  ved  et:  „Det  er  gyseligt!  det  er  nysseligt!"  alt 
dette  kan  du,  som  sagtens  har  set  en  Henrettelse,  ikke  paa- 
tvivle. 

Og  se!  nu  er  vi  da  lige  ud  for  et  Sted,  hvor  det  spøger,  og  — 
hvad  der  er  det  synderlige  —  ikkun  ved  højlys  Dag.  Hist  henne, 
nogle  Hundrede  Alen  Østen  for  Vejen  mellem  hine  Smaahøje,  dem 
lig  ved  Kumpedal,  mødes  paa  en  klar  Foraarsmorgen  just  ved 
Solens  Opgang  tvende  Hære  til  luftig  Kamp:  Fodfolk  og  Ryttere 
nærmer  sig  hinanden,  aabner  og  slutter  deres  Geledder,  svinger 
ud,  deplojerer  og  udfører  mangen  en  skøn  Manøvre.    Anførerne 

St.  St.  Blicher:  Samlede  Noveller.    I.  ^ 

farer  til  Hest  op  og  ned  ad  Krigernes  Rækker;  Fanerne  vajer  i 
Luften  og  bølger  som  Røg  over  de  urolige  Kæmper,  indtil  de 
omsider  blander  sig  i  Striden.  Da  ser  man  Folk  og  Heste  styrte, 
Raderne  fortyndes  og  atter  fyldes,  saarede  rave  af  Sted  og  flyg- 
tende jage  over  Heden  med  de  blinkende  Spyd  bag  efter  sig,  indtil 
efterhaanden  alt  forsvinder,  og  intet  mere  er  tilbage  paa  den 
tavse  Slette.  En  ossiansk  Scenel  Men  her  kommer  et  Tillæg,  som 
langt  overgaar  de  vidunderlige  skotske  Visioner:  skarpe  Øjne  vil 
ydermere  skelne  Krigernes  forskellige  Dragter  og  Uniformer  — 
(den  ene  Hær  er  klædt  i  rødt,  den  anden  i  blaat)  —  Anførernes 
vajende  Fjerbuske,  Kanonerne  og  de  tykke  Røghvirvler,  som  ud- 
vælter fra  deres  frygtelige  Mundinger.  Hvo  der  ogsaa  hører  grant, 
er  i  Stand  til  at  bemærke  Trommer,  Piber,  Bøssernes  Knalden, 
de  befalendes  Raab  og  de  saaredes  Skrig.  Disse  Uniformer  og 
disse  Ildvaaben  synes  dog  at  være  lidt  for  moderne,  og  skal  her 
komme  noget  ud  af,  saa  maa  dette  Væsen  snarere  være  et 
Varsel  end  et  Gengangeri.  En  suiden  Synderlighed  er  denne: 
at  de  omboende  Danske  intet  vil  vide  heraf;  men  hele  Sagnet  for- 
skriver sig,  saavidt  min  Kundskab  gaar,  fra  de  tyske  Kolonister. 
Af  disse  har  flere  forsikret  mig  med  de  dyreste  Eder,  som  de  for 
Domstolen  var  villige  til  at  gentage,  at  de  med  egne  Sanser  havde 
erfaret  det  her  fortalte,  dog  saaledes,  at  den  ene  havde  iagttaget 
dette,  den  anden  hint  af  disse  „Schatten  auf  der  Haide".  Ej  heller 
er  de  enige  i  Henseende  til  Tiden,  idet  somme  siger,  at  dette 
Skuespil  opføres  kun  en  vis  Dag,  andre  derimod  paastaar,  at 
Dagen  er  ubestemt;  men  heri  er  alle  enige,  at  det  er  tidligt  paa 
Foraaret  og  ved  Solens  Opgang.  Spørger  man,  hvad  det  har  at 
betyde,  saa  svares  der,  at  her  engang  har  staaet  et  Slag  mellem 
Danske  og  Svenske,  og  at  en  dansk  Dronning  Margrethe  paa 
Karup  Kirketa^m  (en  Mil  derfra)  var  Vidne  til  Kampenl!!  — 
Hvad  siger  du  til  alt  dette?  Hvo  der  ikke  er  Elsker  af  Luft- 
batailler,  ej  heller,  hvad  Aandeverdenen  angaar,  lidt  overtroisk, 
vil  neppe  opbygge  sig  synderligt  ved  dette  Sammensurium,  hvoraf 
det  bedste  dog  til  sidst  bliver  det  poetiske  deri.  Til  nysnævnte 
Karup  Kirke  er  en  forgyldt  Kalk  givet,  efter  Paaskriften,  af  den 
Herin  Magrethe  Aar  1487.  Men  denne  Kalk  er  kun  en 
Kopi;  thi  Originalen,  ombyttet  af  Frederik  den  Femte,  er  af  purt 
Guld  og  større;  og  tykkes  mig,  at  jeg  har  set  denne  paa  Kunst- 
kammeret og  af  Ciceronen  faaet  den  Forklaring,  at  Dronning 
Margrethe  med  sine  Hofdamer  i  sin  Tid  havde  drukket  af  den.  — 
At  Karup  engang  var  en  Købstad,  at  dens  Kirke  har  været  meget 
større  end  nu  og  i  Ry  for  særdeles  Hellighed  (her  staar  endnu 

nogle  klodsede  Helgenbilleder  og  et  underligt  pyramidalsk  Skab), 
deraf  bryster  sig  endnu  Byens  faa  Beboere. 

Tre  F*jerdingmil  paa  hin  Side  Grønhøj  ved  Sejbæk  kunde  du 
naa  den  nordre  Grænse  af  Alheden;  men  jeg  skal  føre  dig  en  bedre 
Vej  til  Højre  om  ad  Hald  til  Viborg;  men  førend  du  betræder 
denne,  maa  jeg  henlede  din  Opmærksomhed  paa  hin  høje  Banke 
mod  Norden.  Det  er  Dagbjerg  Dos  (ved  de  bekendte  Kalkminer), 
hvor  der  ogsaa  er  lidt  Pusleri^^.  Desset  er  nemlig  beboet  af  Bjerg- 
folk, og  ofte,  naar  man  betræder  det,  vil  man  høre  et  Drøn  under 
sig,  som  om  et  Kistelaag  faldt  i.  Om  Natten  brænder  her  jævnlig 
LySy  og  stundom  farer  dette  som  et  Stjerneskud  ned  i  den  nær- 
liggende Sø.  Flere  Gange  har  Dagbjergs  vindskibelige  Beboere, 
ej  ubekendte  med  Jordens  Indre,  gravet  her  efter  Skatte,  men 
hver  Gang  forgæves.  Til  Kedlen  med  Pengene  i  er  de  rigtig 
kommet,  men  saa  har  en  eller  anden  af  dem  ved  højst  utidig 
Snakken  fordærvet  Spillet,  og  Kedlen  er  da  sunket  dybere  ned. 
For  nogle  Aar  siden  blev  det  sidste  Forsøg  anstillet:  de  tavseste 
i  Byen  forenede  sig,  og  med  gensidigt  Løfte  om  Standhaftighed 
i  den  Dyd,  som  især  skal  være  vanskelig  for  Fruentimmer,  be- 
gyndte de  en  Nat  at  grave.  Snart  naaede  de  Kedlen,  og  Bjergets 
Indvaanere,  som  nu  var  stedt  i  stor  Fare  for  at  miste  deres  Skat, 
brugte  alle  mulige  Kunster  for  at  kyse  de  dristige  Ransmænd. 
Først  præsenterede  sig  en  hovedløs  Hest,  derpaa  en  lige  saa  vel- 
skabt Tyr;  men  det  hjalp  slet  intet.  Derpaa  for  en  Karet,  trukken 
af  seks  Mus,  ud  af  Bjerget  og  snurrede  tre  Gange  rundt  om 
Graverne;  vilde  heller  ikke  frugte.  Da  hørtes  i  Bjerget  en  liflig 
og  vidunderlig  Musik,  hvorpaa  fulgte  Hanegal,  Barneskrig  og 
Kattemjaven  —  endnu  tav  de  Dagbjerg  Mænd.  Men  se!  nu  stod 
Dagbjerg  By  i  lys  Lue,  da  løb  de  med  ængsteligt  Raab  fra  den 
synkende  Kedel  og  fandt  —  at  Ildebranden  kun  var  et  Blænd- 
værk af  den  snedige  Bjergmand.  Hvad  tykkes  dig?  var  det  ikke 
et  nysseligt  Stof  til  et  moderne  Skuespil?  saadant  et  Wunder-  und 
Zauberspiel?  Og  Sang  maatte  her  til:  Sang  af  de  Dagbjerg  Mænd, 
Sang  af  Bjergmanden,  hans  Kone  og  Børn,  Sang  af  de  seks  Mus, 
Hanen,  Katten  og  den  hovedløse  Hest!  Du  kan  tro  mig,  det  var 
Mad  for  Mons  og  Vand  paa  visse  Folks  Møller,  og  umanerlig  Ros 
vilde  det  faa  i  Litteraturtidenden  —  NB.  naar  Forfatteren  var 
en  af  dem,  paa  hvem  Recensenten  har  trykket  et  permsuient 
Imprimatur. 

Men  det  var  Vejen  til  Jyllands  Hovedstad,  som  jeg  anviste  dig. 
Du  kan  fra  denne  se  paa  en  Halvø  i  den  smukke  Sø  Ruinerne  af 
det  berømte  Hald  Slot  og  hertil  slaa  op  i  Hundred visebogenii  den 

Romance:  „Niels  Bugge  bygger  op  Hald  med  Ære;  han  agter  den 
ej  i  fremmed  Mands  Være".  Har  du  set  dig  mæt  paa  de  ydmyge 
Levninger  af  hin  danske  Pairs  Stolthed,  saa  il  igennem  Halds 
ærværdige  Egeskov,  og  snart  skal  du  se  det  gamle  Viborg  spej- 
lende sig  i  Søen  —  NB,  ifald  det  ikke  blæser  —  og  ligesom 
smilende  forelsket  se  over  til  det  jomfruelige  Asmild  Kloster  og 
dette  indhyllende  sig  bly  som  en  Ungmø  i  et  Slør  af  grønne  Blade 
og  dog  kiggende  nysgerrig  gennem  disse  over  til  den  prunkende 
Stad.  At  du  her  bliver  modtaget  med  trohjertig  Gæstmildhed  og 
finder  gammel  dansk  Ærlighed  forenet  med  Nutids  Belevenhed, 
vil  du  selv  behageligst  erfare.  Herfra  kan  du  gøre  magelige 
Ekskursioner  til  Tap  Hede,  til  Erik  Glippings  pragtløse  Dødsseng, 
til  den  mærkelige  Gravhøj  ved  AalemøUe  og  til  den  lige  saa 
mærkelige  Snabes-Høj,  en  Fjerdingmil  Østen  for  Nonmølle,  hvor 
det  store  Landting  upaatvivlelig  holdtes^^,  før  Viborg  blev  til. 
Og  vil  jeg  ende  denne  min  Vejvisning  med  det  etymologisk- 
ortografføke  Vink^^,  at  du  herefter  aldrig  skriver  Snapsting, 
men  Snabsting. 


'  Se  Note  1  tU  „Jyske  Røverhistorier"! 

'  Ogsaa  fra  Klode  Mølle  kunde  B.  en  Røverhistorie ;  han  fortalte  den  engang 
til  Carlt  Etlar,  der  genfortæUer  den  1  „En  smuk  Historie". 

'  I  et  Brev  (paa  det  kgl.  Bibliot.)  til  Thiele  skriver  B.  om  en  Skolelærer  1 
Kragelund  Sogn,  der,  medens  B.  var  i  Torning,  prøvede  at  finde  denne  Krigs- 
kasse.  Skolelæreren  satte  en  Nat  „Pinde  ned  1  lige  Linie  efter  Lyset;  men 
Skolebørnene,  som  fik  dette  at  vide  og  ikke  havde  Mesterens  stærke  Tro.  gik 
ud  tidlig  om  Morgenen  og  rykkede  Pindene  op". 

*  Det  følgende  er  paa  det  nærmeste  Ole  Hansens  Fortælling  1  ,,E  Bind- 
stouw".  Endnu  for  faa  Aar  siden  skelnedes  tydeligt  Kirkens  Grundsten  paa 
Ungstrup  Mark. 

*  I  sin  Beskrivelse  af  Viborg  Amt,  1839,  S.  18.  giver  B.  nærmere  Besked  om 
de  tyske  Kolonister,  der  fra  Pfalz  og  Hessen  1759  indkaldtes  for  at  opdyrke  den 
Jyske  Hede.  De  var  paa  B.s  Tid  Kronens  Fæstebønder,  fri  for  enhver  Afgift 
undtagen  frivilligt  Offer  til  Præst  og  Degn.  Nu  er  de  Selvejere.  Den  90.  Fe- 
bruar 1870  prædikedes  der  paa  Tysk  for  sidste  Gang  i  Frederiks  Sogn. 

*  Denne  Sandflugt  Iagttog  B.  som  Barn.  Den  saas  1794  „her  ved  Vium. 
skønt  l7a  Mil  borte,  ligesom  en  stærk  Røg",  skriver  Niels  Blicher. 

'  Litteraturtid,  havde  kort  i  Forvejen  anmeldt  B.s  ..Bautastene",  for  Resten 
ret  velvilligt. 

'  3:  Stensætninger. 

*  Hans  Historie  genfortælles  1  „Vestlig  Profil",  S.  59. 

'•  Beretningen  om  dette  Pusleri  gives  noget  fyldigere  i  ..Nordlyset",  I.  B., 
S.  103,  og  indlægges  endelig  i  ..Høstferierne". 

"  Hundredvisebogen  er  Anders  Sørensen  Vedels  Udgave  af  Folkeviser. 
1591. 

'2  Det  samme  siges  1  Indl.  til  „De  tre  Helligaftener".  Højen  ligger  i  Almind 
Sogn.  B.  har  for  Resten  nedskrevet  Sagnet  udførligere:  det  findes  sammen 
med  andre  af  ham  Indsendte  Sagn  paa  Oldnord.  Musæum  (meddelt  Udgiveren 
af  E.  T.  Kristensen). 

"  Dette  „Vink"  er  nok  ikke  heldigere  end  de  forskellige  andre  Tydninger, 
der  er  givet  af  „Snapsting". 


.1f. 


EN  LANDSBYDEGNS  DAGBOG* 


_  F  0  u  1  u  m,'  den  iste  Januar  1708. 

(jTud  skænke  os  alle  et  glædeligt  Nytaar!  og  bevare  vor  gode 
Hr.  Søren!  Han  slukkede  Lyset  i  Aftes,  og  Moder  siger,  han  lever 
ikke  til  næste  Nytaar;^  men  det  har  vel  intet  at  betyde.  — 

Det  var  ellers  en  fornøjelig  Aften.  Da  Hr.  Søren  tog  sin  Hue 
af  efter  Maaltidet  og  sagde,  som  han  plejer:  „agarrms  gratiasr^ 
pegede  han  paa  mig  i  Stedet  for  Jens.  Det  var  første  Gang,  jeg 
læste  vor  latinske  Bordbøn;  i  Dag  et  Aar  læste  Jens;  men  jeg 
gjorde  store  Øjne,  for  da  forstod  jeg  ikke  et  Ord,  og  nu  kan  jeg 
det  halve  af  Cornelius. 

Det  bæres  mig  for,  at  jeg  skal  blive  Præst  i  Føulum;  ak,  hvor 
vil  mine  kære  Forældre  glæde  sig,  om  de  lever  den  Dag!  og  saa 
Præstens  Jens  kunde  blive  Biskop  i  Viborg  —  som  hans  Fader 
siger  —  nu,  hvem  kan  vide  det?  Gud  raader  for  alting;  hans 
Villie  ske!  amen  in  nomine  Jesu! 


Føulam,  den  3die  September  1708. 

I  Gaar  har  jeg  ved  Guds  Naade  fyldt  mit  femtende  Aar.  Nu 
kan  Jens  ikke  gøre  mig  stort  i  Latinen.  Hjemme  er  jeg  flittigere 
end  han:  jeg  læser,  mens  han  løber  i  Marken  med  Peer  Skytte. 
Paa  den  Maade  bliver  han  vel  ikke  Bisp.  Den  stakkels  Hr. 
Søren!  han  ser  det  nok.  Taareme  staar  ham  i  Øjnene,  naar  han 
somme  Tider  siger  til  ham:  fyTUi  iili!  mi  flW  atium  est  pulvinar 
diahoUr^  — 

Til  Nytaar  begynder  vi  paa  Græsk,  Hr.  Søren  har  givet  mig  et 
græsk  Testamente.  ,,Er  det  ikke  nogle  underlige  Kragetæer?  det 
er  som  en  Slibesten  endnu  for  dine  Øjne,"  sagde  han  venlig  til 
mig  og  kneb  mig  i  Øret,  som  han  altid  gør,  naar  han  er  fornøjet. 
Men  Hillemænd!  hvor  vil  han  se,  naar  han  hører,  at  jeg  allerede 
kan  læse  rask  indenad. 

Foulumt  die  St.  MartifH. 
Det  bliver  fejl  med  Jens.  —  Hr.  Søren  var  saa  vred  paa  ham, 
at  han  tcdte  Dansk  til  ham  hele  Dagen.  Til  mig  talte  han  Latin; 
jeg  hørte  engang,  at  han  sagde  som  for  sig  selv:  „vellem  hunc 
esse  fUium  meum;''  ^  Det  var  mig,  han  mente.  Hvor  Jens  ogsaa 
hakkede  jammerligt  i  sin  Cicero!  Jeg  ved  godt,  hvoraf  det  kom, 
for  i  Forgaars,  da  hans  Fader  var  til  Bryllup  i  Vinge,  var  han 
med  Peer  Skytte  ovre  i  Lindum  Skov,  og  —  Gud  bevare  os  I  —  en 
.Vildbasse  rev  hans  Bukser  i  Stykker.  Han  løj  for  sin  Moder  og 
sagde,  at  den  Tjele  Tyr  havde  gjort  det;  men  hun  gav  ham  en 
dygtig  Kindhest  —  haheaW 


Foulum,  CalendU  Januar.  §709. 

Proh  dolor!  Hr.  Søren  er  død!  væ  me  miserum/^  Da  vi  havde 
sat  os  til  Bords  Juleaften,  lagde  han  Skeen  fra  sig  og  saa  ret 
længe  vemodig  paa  Jens  —  „fregisti  cor  vteurar^  sagde  han  suk- 
kende og  gik  ind  i  Sovekammeret.  Ak!  han  rejste  sig  aldrig  mere. 
Jeg  har  besøgt  ham  hver  Dag  siden,  og  han  har  givet  mig  mange 
gode  Formaninger  og  Lærdomme;  men  nu  ser  jeg  ham  cddrig 
mere. 

I  Torsdags  saa  jeg  ham  sidste  Gang;  aldrig  skal  jeg  glemme, 
hvad  han  sagde,  da  han  havde  holdt  ret  en  bevægelig  Tcde  til 
mig:  „Gud!  giv  min  Søn  et  retskaffent  Hjerte!"  Han  foldede  sine 
magre  Hænder  og  lagde  sig  tilbage  paa  Puden:  „pater!  in  manus 
tuas  committo  spiritum  mettem/"io 

Det  var  hans  sidste  Ord.  Da  jeg  saa,  at  Madamen  tog  For- 
klædet op  til  Øjnene,  løb  jeg  ud  ret  ilde  til  Mode.  Uden  for  Døren 
stod  Jens  og  græd:  „seras  dat  poena^  turpi  poenitentia"^^  tænkte 
jeg;  men  han  faldt  om  min  Hals  og  hulkede.  Gud  forlade  ham 
hans  Vildskab!    Den  har  bedrøvet  mig  mest. 


Foulum,  Prtdie  Iduum  Januaril  MDCCIX. 

I  Gaar  gik  min  kære  Fader  til  Viborg,  at  han  kunde  faa  Mid- 
dagsmad til  mig,  naar  jeg  skal  i  Skolen.  Hvor  jeg  længes  efter 
den  Tid!  Jeg  læser  vel  hele  Dagen,  men  den«  er  saa  stakket  nu, 
og  Moder  siger,  at  det  ej  slaar  til  at  læse  ved  Lys.  —  Jeg  kan 
ikke  komme  til  Rette  med  det  Brev  til  Tuticanus  —  nej,  da  var 
det  anderledes,  mens  den  gode  Hr.  Søren  levede!  eheu!  mortuus 
estn^ 

Det  er  en  forskrækkelig  Vinter!  Himmel  og  Jord  staar  i  eet: 
der  ligger  en  Snedrive  lige  ud  med  Mønningen  af  vor  Lade.  Sidste 

Nat  skød  Jens  to  Harer  i  vor  Kacdhave  —  han  har  snart  glemt 
sin  stakkels  Fader.  Men  faar  Peer  Skytte  det  at  vide,  saa  ser 
det  galt  ud. 


Foulum,  Idibus  Januarii  MDCCIX. 

Fader  er  ikke  kommet  hjem  endnu,  og  Vejret  er  lige  slemt  — 
bare  han  ikke  gaar  vild!  Der  gaar  Jens  oppe  ved  Laden  med  sin 
Bøsse  og  nogle  Fugle  i  Haanden  —  han  kommer  herind.  — 

—  Det  var  Agerhøns,  han  havde  skudt  paa  Mads  Madsens  Mød- 
ding. Han  vilde  haft  Moder  til  at  stege  dem,  men  hun  turde 
ikke,  for  det  kunde  komme  for  Herskabet. 


Foulum,  XVIII  Calend.  Febr.  n09. 
Ak!  ak!  ak!  min  kære  Fader  er  frosset  ihjel!^^  Manden  i  Kok- 
holm har  fundet  ham  i  en  Snedrive  og  kom  kørende  med  ham 
—  jeg  er  saa  forgrædt,  at  jeg  ikke  kan  se  ud  af  mine  Øjne  — 
Moder  med  —  Gud  hjælpe  os  begge! 


Føulum,  den  18de  Februar. 

Det  var  nær,  jeg  ikke  havde  kendt  Jens  igen.  En  grøn  Kjole 
havde  han  faaet  paa,  og  en  grøn  Fjer  i  Hatten. 

„Kan  du  se,"  sagde  han:  „nu  er  jeg  Jæger!  hvad  er  du?  en 
Skalepebling,  en  Latiner!"  — 

„Ja  Gud  hjælpe  os!"  svarede  jeg:  „med  Latinen  er  det  forbil 
Jeg  kan  blive  Præst  der,  hvor  du  er  Bisp!  Min  Moder  skal  ikke 
sulte  ihjel,  mens  jeg  synger  for  Døre  i  Viborg.  Jeg  maa  blive 
hjemme  og  tjene  Brødet  til  hende.  —  Ak,  Jens!  havde  din  Fader 
levet." 

—  „Lad  os  ikke  tale  derom!"  —  sagde  han:  ,,Jeg  havde  saa^* 
aldrig  i  mine  Dage  lært  Latin  —  Fanden  med  det  dumme  Tøj! 
Nej,  se,  du  kunde  komme  paa  Gaarden!  der  er  gode  Dage  og  en 
herlig  Levemaade!"  — 

, »Hvorledes  skulde  jeg  det?"  svarede  jeg.  — 

„Da  vil  vi  prøve  det!"  raabte  han  og  løb  sin  Vej. 

Han  har  dog  et  godt  Gemyt,  den  Jens;  men  vild  og  gal  er  han. 
For  seks  Uger  siden  begravede  de  hans  salig  Fader,  og  for  tre 
Uger  siden  fulgte  hans  Moder  efter;  men  nu  er  det,  som  det  aldrig 
var  ham.    Han  kan  græde  den  ene  Time  og  le  den  anden. 


Tjele,  den  1ste  Maj  1709. 
Saa  er  jeg  da  nu  Tjener  hos  det  naadige  Herskab;  Farvel, 
Præstekald!  Farvel,  Latin!  O,  mine  kære  Bøger!  Valete  plurium! 

vendidi  lihertateTri^^  for  tolv  Sletdaler.  De  otte  skal  min  Moder 
have,  og  naadig  Herren  har  desforuden  lovet  hende  Udvisning:^® 
SBA  hun  skal  hverken  sulte  eller  fryse.  Jens  har  rigtig  skaffet 
mig  denne  Tjeneste.  Han  har  meget  at  sige  her  paa  Gaarden; 
det  er  en  Pokkers  Jens,  eller  snarere  en  Pigernes  Jens  I  Hus- 
holdersken stak  et  stort  Stykke  Kage  til  ham;  Mejersken  smi- 
skede saa  venlig  ad  ham;  Fruerpigen  ligesaa  —  ja  selv  en  af  de 
naadige  Frøkener  nikkede  mildt,  da  hun  gik  ham  forbi.  Det 
lader  til,  at  han  bliver  Skytte  i  Peers  Sted.  Det  værste  er,  at 
han  har  vænnet  sig  til  at  bande  værre  end  nogen  Matros. 


Tjele,  den  13te  Maj  1700. 
Det  gaar  mig  ret  godt.  Gud  være  lovet!  Vi  er  seks  Tjenere  om 
Herren,  Fruen,  Junkeren  og  to  Frøkener.  Jeg  har  Tid  nok  at 
læse,  og  jeg  forsømmer  heller  ikke  mine  kære  Bøger.  Vel  har 
jeg  ingen  Nytte  af  dem,  men  jeg  kan  alligevel  ikke  lade  være. 
I  Gaar  blev  salig  Hr.  Sørens  Bøger  solgt:  jeg  købte  for  to  Daler; 
jeg  fik  saa  mange,  jeg  kunde  bære,  deriblandt  en  stor  Hob  af 
Ovidius;  en  har  til  Titel:  „ars  amoris'',  en  anden:  „remedium 
ajnoris'';  dem  skal  jeg  først  læse,  for  jeg  gad  dog  vide,  hvad  de 
handler  om.  Engang  havde  jeg  faaet  fat  paa  dem  i  Hr.  Sørens 
Studerekammer,  men  saa  kom  han  og  snappede  dem  fra  mig  og 
sagde:  „abstine  manus!  Fingrene  af  Fittefadet!  det  er  ikke  for 
dig." 


Tjele,  den  3die  Juni  1709. 
Hvem  der  bare  forstod  Fransk!  Herskabet  snakker  intet  andet, 
naar  de  spiser,  og  jeg  forstaar  ikke  et  Ord.  I  Dag  talte  de  om 
mig,  for  de  saa  tidt  hen  paa  mig.  Engang  havde  jeg  nær  tabt 
Tallerkenen;  jeg  stod  bag  ved  Frøken  Sophies  Stol,  hun  vendte 
sig  om  og  saa  mig  lige  op  i  Ansigtet  —  det  er  en  dejlig  Frøken, 
den  Frøken  Sophie l^^  jeg  har  en  stor  Glæde  af  at  se  paa  hende. 


Tjele,  den  13de  September  1709. 

I  Gaar  var  her  ret  en  urolig  Dag.  De  var  her  fra  Viskum, 
og  her  var  stor  Jagt.  Jeg  var  ogsaa  med  og  havde  faaet  en  af 
naadig  Herrens  Bøsser.  I  Førstningen  gik  det  godt  nok,  men  saa 
kom  der  en  Ulv  forbi  mig.  Jeg  havde  nær  tabt  Bøssen  af  For- 
skrækkelse og  glemte  rent  at  skyde.  Jens  stod  ved  Siden  af  mig 
og  skød  Ulven. 

„Du  er  et  Høved!"  sagde  han,  „men  jeg  skal  ikke  røbe  dig!" 

Straks  efter  kom  naadlg  Herren  forbi  mig.  ,,I>u  est  et  Fjog, 
Martængl"  raabte  han,  „du  har  taget  Stikkepenge."  — 

„Jeg  beder  allerunderdanigst  om  Forladelse!"  svarede  jeg, 
„jeg  er  ganske  uskyldig,  men  jeg  har  vist  haft  onde  Fortalere  hos 
naadig  Herren.  Jeg  sked  med  Guds  Hjælp  tjene  Dem  ærlig  og 
tror' 

Da  lo  han  allemaadigst  og  sagde:    „Du  est  et  stort  Fjog!" 

Men  dermed  var  det  ikke  forbi.  Da  Herskabet  kom  til  Bords, 
begyndte  de  igen  om  Ulven  og  spurgte  mig,  hvor  meget  han  gav 
mig,  og  saad€uit  mere.  Jeg  ved  ikke  ret,  hvad  de  mente;  men 
det  kunde  jeg  begribe,  at  de  gjorde  Nar  af  mig  baade  paa  Fransk 
og  Dansk.  Om  det  saa  var  Frøken  Sophie,  saa  lo  hun  mig  lige 
op  i  Øjnene  —  det  gjorde  mig  mest  ondt.  Mon  jeg  ikke  skulde 
kunne  lære  dette  Snøvlemaal?  Det  kan  vel  ikke  være  tungere 
end  Latin. 


Tjele,  den  Sden  Oktober  1709. 

Det  er  ikke  umuligt  —  det  ser  jeg  nok.  Fransk  er  slet  ikke 
andet  end  galt  Latin.  Imellem  en  Kasse  med  gamle  Bøger,  som 
jeg  købte,  var  ogsaa  en  Metamorphoses  paa  Fransk  —  det  traf 
sig  ypperligt!  Det  latinske  forstod  jeg  i  Forvejen.  Men  een  Ting 
er  forunderlig:  naar  jeg  hører  dem  deroppe  snakke,  tykkes  mig 
ikke,  der  er  et  fransk  Ord  imellem  —  det  er  ikke  om  Ovldius,  de 
diskuterer. 

Jeg  kommer  ogsaa  til  at  lægge  mig  efter  at  skyde.  Naadig 
Herren  vil  endelig  have  mig  paa  Jagten,  men  der  kan  jeg  aldrig 
gøre  ham  det  tilpas;  enten  skænder  hcm  eller  ogsaa  ler  han  — 
somme  Tider  begge  Dele  paa  een  Gang:  jeg  bærer  Bøssen  galt, 
jeg  lader  den  galt,  jeg  sigter  galt,  og  jeg  skyder  galt.  Jeg  maa 
have  Jens  til  at  undervise  mig.  „Se  til  Jens!"  siger  naadig  Herren, 
„det  er  en  Jæger!  Du  gaar  med  Bøssen,  som  om  det  var  en  Høle, 
du  havde  paa  Nakken,  og  naar  du  sigter,  ser  det  ud,  som  du 
skulde  falde  bagover." 

Frøken  Sophie  ler  ogsaa  ad  mig  —  det  klæder  hende  alligevel 
smukt  —  hun  har  nogle  dejlige  Tænder. 


Tjele,  den  7de  November  1709. 
I  Gaar  skød  jeg  en  Ræv;  naadig  Herren  kaldte  mig  en  brav 
Garsong  og  forærede  mig  et  indlagt  Krudthom.    Jenses  Under- 
visning har  frugtet  godt.    Det  er  morsomt  nok  med  det  Skytteri. 
—  Med  Fransken  gaar  det  nu  bedre;  jeg  begynder  at  komme  efter 

Udtalen.    Forleden  lyttede  jeg  ved  Døren,  da  Mamsellen  læste 
med  Frøkenerne. 

Da  de  var  færdige  og  gik  op,  listede  jeg  mig  til  at  se,  hvad 
for  en  Bog  de  vel  brugte.  Hillemænd!  Hvor  blev  jeg  forundret! 
Det  var  just  en,  som  jeg  ogsaa  bar,  og  som  kaldes:  Vécole  du 
Monde.  Nu  sissr  jeg  bver  Dag  med  min  Bog  i  Haanden  udenfor 
og  hører  til  —  det  gaar  meget  godt  an.  Det  franske  Sprog  er 
dog  smukkere,  end  jeg  tænkte;  det  lader  Frøken  Sophie  nu  saa 
nydeligt,  naar  hun  taler  det. 


Tjele,  den  13de  December  1709. 

I  Gaar  frelste  Gud  min  naadige  Herre  ved  min  Haand.  Vi 
havde  Klapjagt  i  Lindum  Skov.  Da  vi  fik  Graakær  for,  kommer 
der  en  Vildbasse^^  frem  og  lige  ind  mod  naadig  Herren.  Han 
skød  og  traf  ham  rigtig  nok,  m^n  det  forslog  ikke,  og  Vildbassen 
søger  ham.  Naculig  Herren  var  ikke  bange;  han  trækker  sin 
Hirschfænger  og  vil  jage  den  i  Bringen  paa  Svinet,  men  den  gaar 
midt  over.  Nu  var  gode  Raad  dyre  —  det  skete  ogsaa  altsammen 
i  en  Haandevending,  saa  ingen  kunde  komme  til  Hjælp.  Just  i 
det  Øjeblik,  som  jeg  vil  derhen,  ser  jeg  naadig  Herren  paa  Ryggen 
af  Vildbassen,  og  den  af  Sted  med  ham. 

„Skyd!"  raaber  han  til  Ridefogeden  —  som  var  hans  Side- 
mand paa  Venstre  —  men  han  turde  ikke.  „Skyd  i  Djævels  Skind 
og  Ben!"  raaber  han  til  Jens,  idet  han  farer  ham  forbi;  Jenses 
Bøsse  klikkede. 

Nu  vendte  Bamsen  sig  og  lige  hen  forbi  mig. 

„Skyd,  Morten!  ellers  rider  Bassen  med  mig  til  Helvede!" 
skreg  han. 

I  Guds  Navn!  tænkte  jeg,  holdt  ham  paa  Bagparten  og  traf 
saa  heldigt,  at  jeg  knuste  begge  Baglaarene  paa  Dyret.  Glad 
blev  jeg,  og  glade  blev  vi  allesammen,  men  mest  dog  naadig 
Herren. 

„Det  var  et  Mesterskud,"  sagde  han,  „og  behold  du  nu  Bøs- 
sen, som  du  brugte  saa  vel!  Og  hør!"  sagde  han  til  Ridefogden, 
„I  Ærtekælling!  stempl  mig  den  største  Bøg  i  Skoven  til  hans 
gamle  Moder!  Jens  kan  gaa  hjem  og  sætte  en  bedre  Sten  for 
sin  Bøsse!" 

Da  vi  saa  kom  hjem  om  Aftenen,  blev  der  en  Spørgen  og  en 
Fortællen.  Naadig  Herren  klappede  mig  paa  Skulderen,  og 
Frøken  Sophie  smilede  saa  venlig  til  mig,  at  mit  Hjerte  sad  mig 
i  min  Hals. 

Tjele,  den  ilte  Januar  1710. 

Et  plaisant  Vejr!  Solen  staar  op  saa  rød  som  en  brændende 
Glød!  Det  ser  ret  curieux  ud,  naar  den  saadan  skinner  igennem 
de  hvide  Træer;  og  alle  Træerne  ser  ud,  som  var  de  pudrede,  og 
Grenene  hænger  rundt  omkring  ned  til  Jorden.  Det  gamle  Grand 
Richard  faar  Skam,  et  Par  Grene  er  allerede  knækket.  Akkurat 
saadant  et  Vejr  var  det  i  Dag  otte  Dage,  da  vi  kørte  i  Kane  til 
Fussingø,  og  jeg  stod  bag  paa  Frøken  Sophies.  Hun  vilde  selv 
køre;  men  da  et  Kvarterstid  var  gaaet,  begyndte  hun  at  fryse 
om  de  smaa  Fingre. 

„rai  froid''^^  sagde  hun  for  sig  selv. 

„Skal  jeg  da  køre,  naadige  Frøken?'*  sagde  jeg. 

—  „Coinmentr^o  sagde  hun:  „Forstaar  du  Fransk?" 

„Un  peu,  mademoiseller^^  svarede  jeg. 

Da  vendte  hun  sig  om  og  saa  mig  stift  i  Øjnene.  Jeg  tog  en 
Tømmestreng  i  hver  Haand  og  havde  begge  mine  Arme  omkring 
hende.  Jeg  holdt  dem  vidt  ud  for  ej  at  komme  hende  for  nær; 
men  hver  Gang  Kanen  gav  et  Slæng,  og  jeg  rørte  ved  hende,  var 
det,  ligesom  jeg  havde  rørt  ved  en  varm  Kakkelovn.  Det  kom 
mig  for,  at  jeg  fløj  i  Luften  med  hende,  og  inden  jeg  vidste  det, 
var  vi  ved  Fussingø. 

Dersom  hun  ikke  havde  raabt;  tenez  Martini  arrétez  vous! 
havde  jeg  kørt  forbi  lige  til  Randers  eller  til  Verdens  Ende.  Mon 
hun  ikke  vil  ud  at  køre  i  Dag  igen?  Men  der  kommer  Jens  med 
naadig  Herrens  Bøsse,  som  han  har  gjort  ren  —  saa  skal  vi  paa 
Jagt. 


Tjele,  den  13de  Febiruar  1710. 
Jeg  er  ikke  rigtig  frisk.  Det  er,  ligesom  der  laa  en  tung  Sten 
paa  mit  Bryst.  Maden  gaar  fra  mig,  og  om  Natten  kan  jeg  ikke 
sove.  Sidste  Nat  havde  jeg  en  forunderlig  Drøm:  det  bares  mig 
for,  at  jeg  stod  bag  paa  Frøken  Sophies  Kane,  men  med  eet  sad 
jeg  inden  i  Kanen,  og  hun  paa  mit  Skød.  Jeg  havde  min  højre 
Arm  om  hendes  Liv,  og  hun  sin  venstre  om  min  Hals.  Hun  buk- 
kede sig  og  kyssede  mig;  men  i  det  samme  vaagnede  jeg.  Ak! 
jeg  vilde  saa  gerne  have  blevet  ved  at  drømmel  —  Det  var  en 
rar  Bog,  den  hun  laante  mig;  jeg  diverterer  mig  med  den  hver 
Aften  —  hvem  der  engang  kunde  blive  saa  lykkelig  som  den  tar- 
tariske  Prins!  —  Jo  mere  Fransk  jeg  læser,  jo  bedre  synes  jeg 
om  det;  jeg  er  nærved  at  glemme  min  Latin  derover. 


29 

Tjele,  den  23de  Marts  1710. 

I  Gaar,  da  vi  kom  hjem  fra  Sneppejagt,  sagde  naadig  Herren 
til  mig:     „Og  jeg  hører,  at  du  forstaar  Fransk?" 

„Lidt,  naadig  Herre!"  svarede  jeg. 

„Saa  kan  du  ikke  heller  varte  op  ved  Bordet;  vi  kan  jo  ikke 
lukke  Munden  op  for  dig." 

„Ak!"  raabte  jeg,  „naadig  Herren  vil  dog  ikke  forskyde  mig?" 
„Point  du  tout"^^  svarede  han,  „du  skal  fra  nu  af  være  min 
valet  de  chamhre!^^  Og  naar  Junker  Kresten  rejser  tU  Paris, 
saa  følger  du  med  —  hvad  synes  du  derom?" 

Jeg  blev  saa  bevæget,  at  jeg  ikke  kunde  sige  et  Ord,  men  kys- 
sede hanjs  Haand.  Alligevel  jeg  nu  glæder  mig  saare  meget,  saa 
tykkes  mig  dog,  at  jeg  nødig  vilde  herfra,  og  jeg  tror  virkelig, 
at  mit  Helbred  er  blevet  slettere  siden. 


Tjele,  den  1ste  Maj  1710. 

Ak,  jeg  elendige  Menneske!  nu  ved  jeg,  hvad  det  er,  jeg  fejler; 
Ovidius  har  sagt  mig  det,  han  har  ganske  akkurat  beskrevet  mig 
min  Sygdom.  Dersom  jeg  ikke  tager  fejl,  saa  hedder  den  Amor, 
paa  Dansk:  Kærlighed  eller  Elskov,  og  den,  jeg  er  char- 
meret udi,  maa  uden  al  Tvivl  være  Frøken  Sophie.  Ak,  jeg  arme 
Daare!  Hvad  skal  dette  blive  til?  Jeg  maa  prøve  hans  remedia 
amoris! 

—  Nu  nyssens  saa  jeg  hende  saa  i  Gangen  og  tale  meget  venlig 
med  Jens;  —  det  skar  mig  i  mit  Hjerte.  Det  kom  mig  for,  som 
jeg  skulde  skyde  ham  for  Panden,  men  saa  hoppede  hun  mig 
forbi  med  et  Smil;  —  jeg  var  til  Mode,  som  naar  jeg  er  paa  Klap- 
jagt, og  et  Stykke  Vildt  kommer  mig  paa  Skud;  mit  Hjerte  klapper 
mod  mine  Ribben,  jeg  kan  knap  faa  min  Aande,  og  mine  Øjne 
er  ligesom  groet  fast  til  Dyret  —  ah  rrmlheureux  que  je  suis!^^ 


Tjele,  den  17de  Juni  1710. 

Hvor  dog  Gaarden  nu  tykkes  mig  øde  og  kedsommelig.  Det 
naadige  Herskab  er  borte  og  kommer  først  hjem  om  otte  Dage. 
Hvordan  skal  jeg  faa  Ende  paa  dem?  Jeg  har  ikke  Lyst  til  nogen 
Ting.  Min  Bøsse  hænger  fuld  af  Støv  og  Rust,  og  jeg  gider  ikke 
gjort  den  ren.  Jeg  kan  ikke  begribe,  hvordan  Jens  og  de  andre 
kan  være  saa  glade  og  lystige;  de  prater  og  skogrer,  saa  det  giver 
Ekko  i  Ladegaarden  —  jeg  sukker  som  en  Rørdrum.  Ak,  Frøken 
Sophie!    Gid  du  var  en  Bondepige  eller  jeg  en  Prins. 

Tjele,  dexf  28de  Juni  1710. 
Nu  er  Gaarden  for  mine  Øjne,  ligesom  den  nylig  var  kalket 
og  pyntet.  Træerne  i  Haven  har  faaet  en  dejlig  lysegrøn  Couleur^ 
og  alle  Folk  ser  saa  milde  ud.  —  Frøken  Sophie  er  kommet  hjem 
igen:  hun  kom  ind  ad  Porten  som  Solen  gennem  en  Sky;  men 
alligevel  skælvede  jeg  som  et  Espeløv.  Det  er  baade  godt  og  ondt 
at  være  forlibt. 


Tjele,  den  4de  Oktober  1710. 

En  magneflqve  Jagt,  vi  havde  i  Dag!  Hvidding  Krat  var  ind- 
stillet med  over  tre  Hundrede  Klappere;  for  de  var  her  baade 
fra  Viskum  og  Fussingø  med  alle  deres  Støvere.  I  Dagbræk- 
ningen var  vi  fra  Tjele  der  allerede.  Det  var  ganske  stille  i 
Luften,  og  en  tyk  Taage  bedækkede  hele  Egnen;  kun  Toppene  af 
Bavnhøjene  kunde  man  se  oven  over  den.  Langt  borte  kunde 
vi  høre  de  buldrende  Fodtrin  af  Klapperne  og  enkelte  Hunde- 
glam. 

„Nu  kommer  de  fra  Viskum,"  sagde  naadig  Herren:  „jeg  kan 
høre  Chasseurs  Hals."'* 

„Da  kommer  de  ogsaa  fra  Fussingø,"  sagde  Jens,  ,,det  er 
Perdrix,  som  gør." 

Endnu  kunde  vi  ingen  Ting  se  for  Taage,  men  alt  som  de  kom 
nærmere,  hørte  vi  Vognenes  Rumlen,  Hestenes  Pusten,  Skytternes 
Snak  og  Latter.  Nu  kom  Solen  frem,  og  Taagen  lettede.  Da  blev 
det  levende  paa  alle  Kanter.  Skovfogderne  begyndte  allerede  at 
stille  Klapperne  i  Orden;  man  hørte  dem  hviske  og  tysse  paa  dem, 
der  vilde  snakke  højt,  og  Kæppene  kom  somme  Tider  i  Bevægelse. 
Fra  Vester  og  Sønder  kom  Skytterne  kørende  og  bagefter  Vog- 
nene med  Hundene;  deres  Haler  viklede  over  Vognfjælene,  og 
imellem  stak  der  et  Hoved  op,  som  ogsaa  straks  fik  et  Ørefigen 
af  Jægerdrengene.  Nu  satte  naadig  Herren  selv  af  langs  ned  i 
den  lange  Dal  midt  imellem  Krattet.  Da  han  var  færdig,  stødte 
han  i  sin  Pibe,  og  med  det  samme  begyndte  Hornblæserne  et 
lystigt  Stykke.  Hundene  blev  koblede  af,  og  det  varede  ikke 
længe,  før  de  slog  an,  saa  een,  saa  to,  saa  det  hele  Kobbel.  Harer, 
Ræve  og  Dyr  smuttede  frem  og  tilbage  paa  de  skovbegroede 
Bakker.  Saa  gik  af  og  til  et  Skud,  og  Knaldene  gav  Ekko  langs 
ned  gennem  Dalen.  Klapperne  kunde  vi  ikke  se,  men  vel  høre 
deres  Hujen  og  Skrigen,  naar  et  Dyr  eller  en  Hare  vilde  bryde 
igennem.  Jeg  forsvarede  min  Plads  og  skød  to  Ræve  og  en  Buk 
inden  Frokosten. 

Mens  den  varede,  blev  Hundene  kaldt  sammen  og  koblede  op. 

og  Hornblæserne  spillede,  og  da  det  var  forbi,  gik  det  atter  løs. 
Se!  da  holdt  to  Vogne  oppe  for  Enden  af  Dalen  med  alle  de  naa- 
dige  Fruer  og  Frøkener  og  imellem  dem  Frøken  Sophie.  Dette 
frelste  en  Ræv;  mens  jeg  saa  derop,  smuttede  han  mig  forbi.  Et 
Par  Timer  før  Aften  var  Krattet  renset  for  Vildt,  og  Jagten  havde 
Ende.  Vi  fik  vist  henved  tredive  Stykker,  og  Junker  Kresten,  som 
havde  skudt  de  fleste  Ræve,  blev  beæret  med  et  Stykke  paa 
Valdhorn. 


Tjele,  den  17de  December  1710. 

I  Gaar  fulgte  jeg  min  kære  Moder  til  hendes  Hvilested.    Den 

ny  Præst  —  Gud  lønne  ham  for  detl  —  hædrede  hende  med  en 

Ligprædiken,  som  varede  i  syv  Kvarter. 2«    Hun  var  mig  en  god 

og  kærlig  Moder  —  Herren  give  hende  en  salig  Opstandelselt  1 1 


Tjele,  den  23de  Januar  1711. 

En  jammerlig  Vinter!  endnu  intet  Kaneførel    Derefter  har  jeg 
ventet  lige  siden  Mortensdag,  men  forgæves.     Regn  og  Blæst, 
sydlige  Vinde  og  trist  Vejr.    I  Fjor  ved  denne  Tid  var  det,  vi 
I  kørte  til  Fussingø.     Naar  jeg  tænker  paa  den  Aften!    Maanen 

skinnede  saa  blank  som  en  Sølvtallerken  paa  den  blaa  Hinunel 
og  kastede  vore  Skygger  ved  Siden  af  Vejen  paa  den  hvide  Sne. 
Jeg  hældede  mig  imellem  saaledes,  at  min  Skygge  trak  ind  i 
Frøken  Sophies;  da  kom  det  mig  for,  som  vi  To  var  eet.  Én  kold 
Vind  havde  vi  lige  imod,  den  blæste  hendes  søde  Aande  tilbage 
—  jeg  slugte  den  som  Vin  —  ak,  jeg  Daare!  jeg  forlibte  Daare! 
hvortil  nytter  mig  alle  disse  Konsiderationer?  Paa  Søndag  rejser 
jeg  til  København  med  Junker  Kresten,  og  der  skal  vi  blive  hele 
Sommeren.  Jeg  tænker,  jeg  er  død  inden  Majdag.  —  Ah,  made- 
moUelle  Sophie!  adieu!  un  éternel  adieul^^ 


Paa  Havet  imellem  Samsø  og  Sjælland, 
den  3dle  Februar  1711. 

Solen  gaar  ned  bag  mit  kære  Jylland;  dens  Genskin  lægger 
sig  langs  hen  over  det  rolige  Hav  som  en  uendelig  Ildvej.  Jeg 
tykkes,  den  hilser  mig  fra  mit  Hjem  —  ak,  det  er  langt  borte, 
og  jeg  kommer  længere  og  længere  derfra. 

Hvad  monstro  de  nu  bestiller  paa  Tjele?    Det  ringer  for  mit 

højre  Øre. Mon  det  er  Frøken  Sophie,  der  nu  taler  om  mig? 

ak  nej!  jeg  er  jo  kun  en  fattig  Tjener,  hvi  skulde  hun  tænke  paa 
mig?  lige. saa. lidt  som  Skipperen,  der  traver  frem  og  tilbage  paa 
Dækket  med  sammenlagte  Arme  —  han  kigger  saa  tidt  hen  imod 

Norden  —  hvad  mon  der  er  at  se?    En  Svensker!  siger  han;  Gud 
hjælpe  os  naadig  vel! 


Kalundborg,  den  4de  Februar  1711. 

Nu  ved  jeg,  hvad  Krig27  ^r  —  jeg  har  været  i  Bataille,  og  — 
den  Herre  Zebaoth  være  priset!  —  vi  fik  Sejr.  Det  var  rigtig,  som 
Skipperen  sagde,  en  svensk  Kaper.  I  Morges,  saa  snart  det  da- 
gedes, saa  vi  ham  en  halv  Mils  Vej  borte;  de  sagde,  han  gjorde 
Jagt  paa  os. 

„Er  der  nogen  af  jer  Passenerer,"  sagde  Skipperen,  ,,der  har 
Mod  og  Mands  Hjerte  og  Lyst  til  at  bakses  med  den  svenske 
Gast?" 

,,Jeg  har  en  god  Riffel,"  svarede  Junker  Kresten,  „og  min 
Tjener  har  ogsaa  en;  skal  vi  prøve  den  Jagt  engang,  Morten?" 

„Som  Junkeren  befaler!"  sagde  jeg,  løb  ned  i  Kahytten,  ladede 
vore  Rifler,  bragte  dem  samt  Krudt  og  Kugler  op  paa  Dækket. 

Der  var  to  jyske  Soldater  kommet  op  fra  Rummet;  de  havde 
hver  sin  Bøsse,  og  Skipperen  et  spansk  Gevær,  saa  langt  som 
han  selv;  Styrmanden  og  Matroserne  bragte  Økser  og  Haand- 
spager. 

„Kan  vi  ikke  sejle  fra  ham,  min  kære  Skipper?"  spurgte  jeg. 

,, Fanden  kan  vi,"  svarede  han.  „De  ser  jo,  han  haler  ind 
paa  os,'  alt  hvad  han  kan.  Du  skal  snart  faa  hans  Stykker  at 
høre;  men  er  du  bange,  saa  gaa  hjem  og  læg  dig  i  din  Moders 
Dragkiste." 

I  det  samme  væltede  Røgen  ud  fra  det  svenske  Skib,  og  straks 
derpaa  hørte  vi  et  forfærdeligt  Rabalder  og  en  Susen  over  vore 
Hoveder.  Det  varede  ikke  længe,  saa  kom  der  nok  et  Knald  og 
nok  et,  og  den  sidste  Kugle  rev  en  Splint  af  vor  Mast.  Da  blev 
jeg  ret  underlig  til  Mode:  mit  Hjerte  tog  til  at  banke,  og  det  suste 
og  bruste  for  mine  Ører.  Men  da  Svensken  kom  saa  nær,  at  vi 
kunde  lange  med  vore  Rifler,  og  jeg  havde  gjort  det  første  Skud, 
da  var  det,  som  om  jeg  havde  været  paa  en  Klapjagt.  Svensken 
kom  bestandig  nærmere,  og  vi  stod  i  Skjul  bag  Kahytten  og  fyrede 
bag  ud  paa  ham,  alt  hvad  vi  knude.  Der  faldt  flere  af  hans  Folk, 
især  for  Junkerens  og  mine  Skud. 

„Kan  vi  skyde  en  Sneppe,  Morten!  kan  vi  vel  ogsaa  ramme  en 
Svensker,  naar  han  staar  stille!"  sagde  han. 

,, Raske  Gutter!"  raabte  Skipperen,  „ser  I  den  svenske  Kaptajn, 
ham,  der  gaar  med  den  store  Sabel  frem  og  tilbage?  Pil  os  ham 
ud,  saa  har  vi  Spillet  vundet!" 

Da  Iftgde  jeg  an  paa  ham  og  trykkede  til,  og  som  jeg  tog  min 
Riffel  fra  Kinden,  saa  jeg  ham  slaa  Næsen  mod  Dækket. 

„Hurra!"  raabte  Skipperen,  og  alle  vi  andre  med;  men  Ka- 
peren drejede  al  og  sejlede  sin  Kurs.  Med  det  danske  Flag  paa 
Toppen  for  vi  ind  ad  Kalundborgs  Fjord  nok  saa  stolte  og  nok 
saa  glade,  thi  ikke  en  Mand  var  saaret,  skønt  Kuglerne  fløj  over 
og  igennem  Skibet.  Hovmesteren,  Monsieur  Hartman,  var  den 
eneste,  som  fik  sit  Blod  at  se,  og  det  paa  en  pudsig  Fagon:  Han 
laa  i  Skipperens  Køje  og  røg  sin  Pibe,  da  Slaget  begyndte.  Lidt 
efter  kom  jeg  ned  for  at  hente  Lærred  til  Kuglerne. 

„MartineV"  sagde  han,  „quid  hoc  sibi  vult?''^^  men  før  jeg  fik 
svaret,  for  en  Kugle  gennem  Kahytvinduet,  tog  Piben  med  sig 
—  som  han  rakte  ud  af  Køjen  —  og  Mundbiddet  rev  Hul  paa  hans 
Gane. 

Nu  er  vi  i  Havn  og  paa  tørt  Land;  hvor  Hvilen  er  sød  efter 
saadant  et  Pust! 


København,  den  2den  Juni  1711. 

Mit  Hoved  er  ganske  fuldt  af  de  rare  Ting,  jeg  her  har  set 
og  hørt.  Jeg  kan  ikke  samle  det  i  mine  Tanker,  thi  det  ene  for- 
jager det  andet,  som  Skyerne  hverandre  i  Blæst.  Men  det  ku- 
riøseste af  alt  er  dog  dette,  at  jeg  er  nær  ved  at  blive  min  For- 
libelse  kvit.  Jo  længere  jeg  bliver  her,  jo  mindre  synes  mig,  at 
jeg  længes  efter  Frøken  Sophie,  og  jeg  kunde  næsten  tro,  at  der 
er  lige  saa  smukke  Piger  i  København.  Skulde  jeg  skrive  Noter 
til  Ovidii  remedium  amoris,  da  vilde  jeg  rekommendere  en  Tur 
til  Hovedstaden  som  et  af  de  bedste  Midler  mod  hin  farlige 
Maladie. 


TU  Ankers  under  Kronborg,  den  13te  September  1711. 

Ak,  du  naadige  Himmell  Hvad  har  jeg  oplevet!  Hvilken 
Jammer  og  Elendighed  har  jeg  set  med  disse  mine  Øjne!  Gud 
har  hjemsøgt  os  for  vore  Synder  og  slaget  Folket  med  Bylder. 
De  falder  som  Fluer  omkring  mig,  men  jeg  uværdige  blev  udfriet 
fra  Dildens  Strube.  Ak,  min  kære  Junker!  Hvad  skal  jeg  sige, 
naar  jeg  kommer  tilbage  foruden  ham?  Men  jeg  forlod  ham 
ikke,  før  han  udgav  sit  sidste  Suk;  jeg  vovede  mit  Liv  for  ham, 
dog  Gud  sparede  det  —  hans  Navn  være  lovet!  Naar  jeg  tænker 
paa  disse  Rædselsdage,  er  mit  Hjerte  færdigt  at  briste. ^^ 

Bange  og  tavse  sad  vi  fra  Morgen  til  Aften  i  vor  ensomme 
Bolig,  saa  paa  hverandre  og  sukkede.  Kun  sjeldent  kiggede  vi 
ned  i  de  tomme  Gader,  hvor  det  før  vrimlede  af  Mennesker;  kun 

St.  St.  Blicher:  Samlede  Noveller.    I.  ^ 

en  og  anden  triste  figure  sled  hen  over  Brostenene  ligesom  en 
Genganger;  men  inden  for  Vinduerne  saa  man  Folk  sidde  som 
Arrestanter,  de  fleste  ubevægelige,  som  om  de  kun  havde  været 
malede  Portrætter.  Hørtes  saa  den  hule  Rumlen  af  Pestdra- 
gernes Vogne,  hvor  for  da  alle  fra  Vinduerne  for  ikke  at  se  det 
rædselsfulde  Synl  Jeg  saa  det  kun  een  Gang;  jeg  forlangte  det 
aldrig  mere.  Der  kørte  disse  sorte  Dødsengle  med  de  lange  Vogne 
fulde  af  Lig;  de  laa  slængt  paa  hverandre  som  Fæ.  Bag  ud  af 
Vognen  hang  Hovedet  og  Armene  af  et  ungt  Kvindemenneske; 
Øjnene  stirrede  fælt  ud  af  det  sortgule  Ansigt,  og  de  lange  Hoved- 
haar  fejede  Gaden. 

Da  rystede  det  Junkeren  første  Gang;  han  vaklede  ind  i  sit 
Sovekammer  og  lagde  sig  paa  Dødens  Leje;  men  jeg  sukkede  i 
mit  Hjerte:  „De  skal  lægges  i  Graven  som  Faar,  Døden  skal 
fortære  dem;  men  Gud  skal  forløse  min  Sjæl  af  Gravens  Vold, 
thi  han  haver  antaget  mig,  Selar 


Tjele,  den  39de  September  1711. 
Saa  er  jeg  da  nu  her  igen!  Da  jeg  gik  ind  ad  Porten,  bankede 
mit  Hjerte  i  mig  ongefær  som  den  Dag,  vi  sloges  med  Svensken. 
Og  da  jeg  traadte  ind  til  det  naadige  Herskab  og  saa  dem  alle 
i  sort,  da  græd  jeg  som  et  Barn,  og  de  græd  med.  Jeg  kunde 
fast  ikke  tale  for  Graad,  og  før  jeg  havde  endt  min  affreuse  Hi* 
storie,  vendte  naadig  Herren  sig  bort  og  gik  ind  i  sit  Kammer 
—  Gud  trøste  dem  efter  sin  Barmhjertighed,  Amen! 


Tjele,  den  8de  Oktober  1711. 
I  Dag  var  vi  første  Gang  paa  Jagt  efter  min  Hjemkomst.  Ak! 
det  var  ikke  som  i  forrige  Dage,  den  gav  kun  liden  Satisfaktion. 
„Morten,"  sagde  naadig  Herren  mange  Gange  -til  mig,  ,,vi  savner 
Junker  Kresten,"  og  saa  sukkede  han,  saa  det  skar  mig  i  mit 
Hjerte.    Vi  kom  hjem  længe  før  Aften  med  en  fattig  Hare. 


Tjele,  den  3den  Novbr.  1711. 

Det  begynder  atter  at  blive  levende  paa  Gaarden;  vi  venter 
høj  fornemme  fremmede:  Hans  Excellence  Hr.  Gyldenløve  med 
Suite.  Han  vil  blive  her  nogle  Uger  og  divertere  sig  med  Jagten. 
I  Gaar  talte  det  naadige  Herskab  herom;  ved  Bordet: 

,,Han  er  af  høj  kongeligt  Blod  og  en  fuldkommen  Kavaler," 
sagde  naadig  Fruen  og  saa  med  det  samme  til  Frøken  Sophie. 

Hun  blev  rød,  saa  paa  sin  Tallerken  og  smilede,  men  jeg  blev 
kold  som  en  Is  over  mit  hele  Legeme  —  ak!  ak!  jeg  tænkte,  at 

jeg  var  kureret  for  min  daarlige  Inklination,  men  jeg  føler,  at 
Sygdommen  er  vendt  tilbage  med  større  Force.  Jeg  sprætter 
som  en  Agerhøne  i  Garnet,  men  det  hjælper  intet  —  gid  jeg  var 
tusinde  Mile  herfra! 


Tjele,  den  14de  NoTbp.  1711. 

Endelig  er  Hans  Excellence  arriveret  hertil,  og  det  med  aller- 
største Pragt  og  Herlighed:  tvende  Løbere  med  høje,  sølvbeslagne 
Huer  kom  trippende  ind  i  Gaarden  en  halv  Fjerdingvej  foran 
ham.  De  stillede  sig  med  deres  lange  spraglede  Stokke  paa  begge 
Sider  al  den  store  Dør.  Naadig  Fruen  vrikkede  ind  ad  en  Dør 
og  ud  ad  en  anden;  jeg  har  aldrig  før  set  hende  i  saadan  Agilité. 
Frøken  Sophie  stod  i  Storstuen  og  kiggede  snart  i  Spejlet,  snart 
ud  af  Vinduet.  Hun  saa  mig  slet  ikke,  naar  jeg  gik  igennem 
Værelset. 

Endelig  kom  han  selv  kørende  med  seks  gule  Heste  for  sin 
Vogn,  en  smuk  og  magnefiqve  Herre!  Han  saa  baade  fornem 
og  naadig  ud,  alligevel  syntes  mig,  at  der  var  noget  modbyde- 
ligt hos  ham.  Han  smilede  mig  saa  vammelsødt  og  plirede  med 
sine  Øjne,  som  om  han  saa  imod  Solen.  Han  bukkede  for  hver 
især  al  Herskabet,  men  det  syntes,  som  han  kun  bukkede  for  at 
rejse  sig  højere  i  Vejret.  Da  han  kom  til  Frøken  Sophie,  steg 
lidt  Blod  op  i  hans  blege  Ansigt,  og  han  hviskede  eller  læspede 
en  lang  fransk  Kompliment.  Ved  Bordet  vendte  han  næsten 
ikke  sine  Øjne  fra  hende,  ikke  engang  naar  han  talte  med  andre. 
Hun  skottede  imellem  over  til  ham;  men  jeg  brændte  min  Haand 
paa  Tallerkenerne,  saa  den  i  Dag  er  fuld  af  Vabler;  gid  det  var 
det  eneste  Sted,  jeg  havde  ondt! 


Tjele,  den  20de  NoTbr.  1711. 
Jo!  det  er  sikkert  nok;  der  bliver  en  Mariage  af.  Man  behøver 
blot  at  attendere  den  naadige  Frue.  Naar  hun  ser  paa  Frøken 
Sophie,  lægger  hun  Hovedet  tilbage  som  en  And,  naar  den  har 
faaet  Kroen  fuld,  vender  Øjnene  og  lukker  dem  imellem,  som 
om  hun  vilde  ret  straks  falde  i  Søvn,  og  saa  snadrer  hun:  „un 
cavalier  accompli  ma  fille!  rVest  ce  pas  vrai?  et  il  vous  aime,  c'est 
trop  clairP'^^  Ja  desværre,  det  er  klart  nok;  og  hun  elsker  ham 
igen,  det  er  ogsaa  klart.     Gid  hun  maatte  blive  lykkelig! 


Tjele,  den  4de  December  1711. 
Endnu  har  Hans  Excellence  ikke  profiteret  for  meget  af  Jag- 
ten; to  Gange  har  vi  været  ude;  men  hver  Gang  er  han  blevet 

3' 

ked  al  det  paa  Halvvejen.  Der  er  et  Stykke  Vildt  hjemme  paa 
Gaarden,  der  drager  ham.  til  sig  som  en  Magnet.  Ak!  Gid  jeg  var 
blevet  i  København! 


Tjele,  den  8de  December  1711. 

I  Dag  blev  Mariagen  deklareret,  og  i  Dag  otte  Dage  skal  Bryl- 
luppet staa.  Hvor  skal  jeg  skjule  mig  saa  længe?  jeg  holder  det 
aldrig  ud;  naar  han  lægger  sin  Arm  om  hendes  Liv,  er  det,  som 
om  en  stak  mig  i  Hjertet  med  en  Kniv 

Du  milde  Himmel!  jeg  tror,  Jens  er  lige  saadan  faren  som  jeg; 
da  jeg  sagde  ham  det  om  Mariagen,  stødte  han  sin  Bøsse  saadan 
imod  Jorden,  at  Kolben  sprang  i  Stykker,  og  derpaa  rendte  han 
med  Stumpen  ud  i  Heden.  Saa  er  jeg  da  ikke  den  eneste  Nar  i 
Verden. 


Tjele,  den  16de  December  1711. 
Frøken  Sophie  har  faaet  Børnekopperne.    Ak!  hvor  jeg  skælver 
for  hendes  Liv!    Gid  jeg  maatte  dø  i  Stedet  for  hende;  men  jeg 
kan  jo  ikke  faa  denne  Sygdom  mere  end  een  Gang.     Hendes 
dejlige  Ansigt  er  ganske  fuldt  af  Vabler. 


Tjele,  den  19de  December  1711. 
Her  er  stor  Sorg  og  Bedrøvelse.  Frøken  Marie  er  død,  og 
Herren  vil  ikke  lade  sig  trøste;  men  den  naadige  Frue  taler  kun 
om  hendes  Begravelse,  hvorledes  med  samme  skal  tilgaa.  Frøken 
Sophie  følger  vel  efter  sin  Søster;  thi  hun  er  meget  slet.  Hans 
Excellence,  hendes  trolovede,  laver  sig  til  at  drage  bort  —  Lykke 
paa  Rejsen! 


Tjele,  den  13de  Marts  1719. 

Saa  har  jeg  atter  rejst  mig  fra  mit  lange  Sygeleje.  Jeg  troede, 
det  skulde  blevet  det  sidste,  og  sukkede  af  Hjertet  til  min  Gud 
om  Forløsning.  Men  jeg  skal  vandre  endnu  en  Stund  i  denne 
Jammerdal  —  det  er  hans  Villie  —  den  ske!  —  Det  er  for  mig, 
som  om  jeg  var  opstandet  fra  de  døde,  og  jeg  tykkes,  at  denne 
tre  Maaneders  Sygdom  har  varet  i  tre  Aar.  I  Gaar  saa  jeg  hende 
første  Gang,  siden  jeg  blev  lagt  ned,  og  det  med  en  god  Konte- 
nance; næsten  skulde  jeg  tro,  at  Sygdommen  havde  taget  min 
daarlige  Forlibelse  med  sig. 

Hun  var  lidt  bleg,  og  jeg  syntes  ikke,  at  hun  saa  ret  fornøjet 
ud.  Desværre!  hun  har  nok  ikke  synderlig  Grund  dertil.  Hans 
Excellence  kom  her  igen  forgangen  Uge,  som  jeg  hører.32  Han 
er  vist  en  stor  Libertiner;  jeg  saa  nylig  gennem  Sprækken  paa 

min  Dør,  at  han  tog  fat  paa  Fruens  Pige,  og  det  paa  en  meget 
indecent  Maner.  O,  den  stakkels  Frøkenl  Var  jeg  Hs.  Excellence, 
jeg  skulde  tilbede  hende  som  en  Engel  udaf  Himmelen. 


-  Tjele,  den  1ste  Maj  1712. 
Hans  Excellence  er  rejst  bort  og  har  ladet  sin  Kæreste  blive 
her  tilbage.  Han  var  nok  allerede  ked  af  hende,  og  —  Gud  for- 
lade mig  det!  —  tror  jeg  ikke  ogsaa,  hun  af  ham.  Hun  længes 
da  ikke  efter  ham;  thi  hun  er  lige  saa  munter  og  vive  som  før, 
ja  næsten  mere;  men  alligevel  af  og  til  ligesom  lidt  hoffærdig. 
Somme  Tider  taler  hun  til  mig  som  til  en  Stodder  og  somme 
Tider,  som  om  jeg  var  hendes  Ligemand.  Jeg  tror  hartad,  hun 
vil  have  mig  til  bedste  —  jeg  fattige  Stakkel!  Jeg  er  ikke  blevet 
klog  endnu,  for  hun  kan  gøre  mig  glad  og  bedrøvet,  ligesom 
hun  vil. 


Tjele,  den  3dle  Juni  171S. 
Mit  Helbred  faar  jeg  aldrig  mere;  min  Ungdoms  Munterhed 
er  ganske  borte.  Jeg  er  tung  og  mat  i  mit  hele  Væsen,  og  ingen 
ret  Lyst  har  jeg  til  nogen  Ting.  Jeg  gider  ikke  jage,  og  jeg  gider 
ej  heller  læse;  min  Bøsse  og  min  Ovidius  er  begge  lige  støvede. 
Fransken,  som  tilforn  var  blevet  mig  saa  plaisant,  kan  jeg 
hverken  lide  at  læse  eller  at  høre  —  det  er  et  falsk  Tungemaal! 


Tjele,  den  34de  Juni  1713. 

Jeg  har  byttet  mit  Kammer  med  Jens.  Han  vilde  endelig  have 
mit,  for  han  turde  ikke  ligge  ud  til  Kirkegaarden,  den  Tosse! 
Der  skal  han  jo  dog  engang  ligge  for  bestandig.  Jeg  er  vel  for- 
nøjet med  Byttet,  her  kan  jeg  fra  mit  Vindue  se  mine  kære  For- 
ældres Grave  —  de  er  vel  forvarede  —  Gud  glæde  deres  Sjæle  i 
Himmerige!  Hist  henne  er  Hr.  Sørens  Grav;  der  gror  allerede 
Tidsler  paa  den  —  dem  maa  jeg  dog  rydde  bort! 


Tjele,  den  13de  December  1712. 

Fruens  Pige  har  bekommet  sig  en  ung  Søn.  Hun  har  udlagt 
en  Kniplingskræmmer  —  men  hele  Gaarden  ved  nok,  hvem  den 
skyldige  er.  Den  unge  Frøken  har  selv  railleret  dermed.  Jeg 
ved  ikke,  hvordan  hun  kunde;  men  hun  tager  sig  Verden  let  — 
jeg  er  ikke  af  den  Natur. 


Tjele,  den  27de  Februar  1712. 

Drømmer  jeg,  eller  er  jeg  vaagen?    Har  mine  Sanser  duperet 
mig,  eller  var  hun  virkelig  min?  jo!  hun  var  min  —  jeg  har  favnet 

hende  med  disse  mine  Arme,  hun  har  hvilet  ved  mit  Bryst  og 
dækket  mit  Ansigt  med  Kys  —  med  hede  Kys  —  nu  vilde  jeg 
gerne  dø,  saa  lykkelig  kan  jeg  aldrig  blive  mer.  Men  nej!  Hvor- 
lunde er  det  fat  med  mig?  hvad  har  jeg  gjort?  ah,  jeg  ved  ikke, 
hvad  jeg  skriver  —  jeg  frygter,  jeg  er  vanvittig. 


Tjele,  den  5te  Marts  1713. 

Lad  mig  kalde  tilbage  i  min  Hukommelse  disse  douce  Øje- 
blikkel Lad  mig  ret  overtænke,  hvor  lyksalig  jeg  var;  det  er 
først  nu,  jeg  begynder  at  opvaagne  som  af  en  Rus.  —  Herren 
kom  hjem  fra  Jagten,  og  Jens  var  blevet  i  Skoven  for  at  kaste 
Taks33  ud,  som  sad  fast  i  en  Grav.  Jeg  vidste  vel,  at  han  ikke 
kom  hjem  før  Dag,  og  saa  fik  jeg  i  Sinde  at  ligge  i  mit  forrige 
Kammer.  Jeg  var  netop  indslumret,  da  jeg  blev  vækket  ved  et 
Kys.  Forskrækket  rejste  jeg  mig  og  vilde  raabe;  da  følte  jeg  en 
blød  Haand  paa  min  Mund  og  en  Arm  om  min  Hals  og  en  sød 
hviskende  Stemme  —  Himmel!  det  var  hendes  —  hendes,  jeg  tør 
ikke  nævne.  Da  —  da  —  o,  jeg  Synder!  jeg  forstokkede  Synder! 
jeg  har  forraadt  min  Herre!  og  jeg  kan  ikke  engang  ret  af  Hjertet 
fortryde  det.  Hver  Gang  jeg  vil  gøre  Pønitense,  forhindres  jeg 
af  en  lønlig  Fryd,  som  spotter  min  Anger.  Jeg  føler  det:  jeg 
længes  efter  at  repetere  den  Misgerning,  jeg  burde  forbande. 

,, Evindelig  min!"  var  de  første  Ord,  jeg  kunde  fremføre;  men 
da  rev  hun  sig  med  et  let  Skrig  af  mine  Arme,  og  —  jeg  var 
alene.  Døren  knirkede,  og  jeg  rejste  mig  over  Ende  i  Sengen;  jeg 
var  i  Tvivl,  om  det  ikke  altsammen  var  Spøgeri. 

Ak!  hvorfor  flygtede  hun?  hvorfor  kom  hun  da  selv  ukaldet, 
ufristet?  Har  hun  elsket  mig,  som  jeg  hende,  tavs,  inderlig, 
brændende? 


Tjele,  den  6te  Marts  1713. 
O  Verden!  Verden!  hvad  er  du  falsk!  Ærlighed  er  plat  for- 
svundet. Dyd  og  Ære  traadt  under  Fødder!  Dog  hvorfor  vil  jeg 
beklage  mig?  er  jeg  bedre  end  han?  Er  min  Synd  mindre,  fordi 
jeg  tror,  at  min  Kærlighed  er  større?  Ah,  jeg  faar  min  fortjente 
Løn,  vi  er  lige  gode,  den  ene  forraader  den  anden.  Ha!  Du 
faJske  Kvinde!  Du  Potiphars  Hustru!  derfor  var  det,  du  skreg 
og  flygtede,  da  du  hørte  min  Røst.  Det  var  altsaa  gammel  Vane 
—  kendt  Vej,  da  du  søgte  min  Seng  —  nej,  Jenses  Seng!  Gammel 
Kærlighed,  gammel  Synd!  mens  jeg  tilbad  dig,  mens  jeg  beskuede 
dig  med  Ærefrygt  som  en  hellig  Engel,  har  du  bolet  med  min 
Medtjener! 

Det  var  Midnat.    Drukken  af  søde  Erindringer  vankede 

jeg  om  i  Haven.  I  en  miark  Gang  saa  jeg  noget  røre  sig  —  det 
bares  mig  for,  at  det  maatte  være  hende.  Med  hastige  Skridt 
ilede  jeg  derhen  — r  det  var  hende!  ja,  det  var  hende,  men  hvor- 
ledes  fandt  jeg  hende?  paa  Jenses  Skød,  med  Armene  om  hans 
Hals  —  hurtig  for  de  fra  hinanden,  og  jeg  stod,  som  om  jeg 
skulde  synke  i  Afgrunden.  Solen  fandt  mig  paa  samme  Sted; 
jeg  frøs  —  jeg  bævede  som  et  Espeløv.  O,  du  usle,  du  falske,  du 
fordærvede  VerdenI 


Tjele,  den  9de  Marts  1713. 

Jeg  har  set  hende  første  Gang  siden  hin  syndefulde  Nat.  En 
hastig  Rødme  for  over  hendes  Ansigt,  hun  kastede  sine  Øjne 
rundt  omkring  i  Stuen  for  ej  at  se  paa  mig.  Jeg  følte,  at  jeg 
blev  baade  kold  og  varm.  I  det  Øjeblik  vi  var  alene,  gik  hun 
mig  hastig  forbi  og  sagde  med  halvt  tillukkede  0}ne:„Silencer 
Hun  var  ude  af  Døren,  inden  jeg  ret  følte  Trykket  i  min  Haand. 


Tjele,  den  13de  April  1713. 

Alt  er  opdaget!  Herren,  Fruen,  hele  Gaarden  ved  det,  og  det 
er  Mamsel  Lapouce,  som  har  opdaget  og  røbet  dem.  Den  unge 
Frøken  vilde  gerne  raillere  med  hende,  men  det  skrev  hun  bag 
Øret.  Ingen  har  kunnet  mærke  paa  denne  listige  Kvinde,  at 
hun  forstod  et  Ord  Dansk,  og  derfor  har  de  engang  uforsigtig 
i  hendes  Nærværelse  sagt  noget,  hvoraf  hun  fik  Vinden.  Hun 
har  nu  gaaet  saa  længe  paa  Sporet,  indtil  hun  rigtig  har  faaet 
det  redet  ud  og  keget  dem  i  Lejet. 

Himmel!  hvilket  Oprør  her  blev!  Naadig  Herren  løb  med  sin 
Bøsse  omkring  som  en  rasende  for  at  skyde.  Jens;  men  Jens  var 
allerede  paa  sin  Hest  og  langt  borte.  Den  unge  Frøken  blev 
lukket  ind  i  Hjørnestuen,  at  Herren  ikke  skulde  forgribe  sig  paa 
hende.  Ak  Himmel!  Hvad  Ende  skal  dette  faa?  Jeg  skælver, 
hver  Gang  jeg  hører  hans  Stemme.  Min  Samvittighed  fordømmer 
mig  og  gør  mig  til  Kujon.  Anger  og  Frygt  har  saaledes  betaget 
mig,  at  Kærlighed  og  Jalousi  er  rent  forjaget  af  mit  Bryst.  Ak, 
gid  jeg  var  femten  Mile  under  Jorden! 


Tjele,  den  Ude  April  1713. 
Jens  har  været  her.     Han  kom  i  Nat  ind  i  mit  Kammer  for 
at  høre,  hvorledes  her  stod  til.    Han  var  som  et  drukkent  Men- 
neske, græd  og  bandede  imellem  hinanden. 

„Røb  ikke,  at  jeg  har  været  her/'  sagde  han,  idet  han  gik, 
„ellers  er  du  et  Dødsens  Menneske!" 

Han  skulde  vist  holde  Ord;  jeg  skal  nok  vogte  mig.  Men  hvad 
mon  han  egentlig  vil?  han  ved  det  ikke  selv. 


Tjele,  den  17de  Aprtl  1713. 

Den  unge  Frøken  er  borte!  i  Nat  er  hun  echapperet  ud  af  et 
Vindue.  Jens  han  sikkert  været  her  og  hentet  hende,  for  en  har 
ved  Midnatstid  mødt  to  Personer  paa  een  Hest,  men  formedelst 
Mørket  kunde  han  ikke  se,  om  de  begge  var  Mandspersoner.  Det 
var  paa  Viborgvejen,  og  vi  har  været  ude  hver  Mand  hele  Dagen 
for  at  lede.  Vi  er  kommet  tilbage  uden  at  finde  dem.  Jeg  fik 
Nys  om,  at  de  var  kommet  over  Skem  Bro,  men  jeg  skal  vel  tage 
mig  i  Vare  for  at  konmie  dem  nær. 

Ak!  Ak!  den  Verden,  vi  lever  i!  min  arme  Herre!  Han  tager 
vist  sin  Død  derover.  Han  ligger,  og  intet  Menneske  maa  komme 
til  ham. 


Tjele,  den  20de  April  1713. 

I  Dag  blev  jeg  kaldet  til  naadig  Herren.  Ak!  du  milde  Frelser! 
Hvor  bleg  og  henfalden  han  var!  Han  lever  ikke,  det  kunde  jeg 
grangivelig  se. 

„Morten,"  sagde  han,  da  jeg  traadte  ind,  „er  det  dig?  Kom  hid 
til  mig!" 

Saa  snart  jeg  hørte  hans  Stemme,  brast  jeg  i  Graad.  Før  var 
det,  som  om  han  talte  ud  af  en  Tønde,  og  naar  han  raabte  ud  af 
den  store  Dør:  „Morten!  Kom  med  Hundene!"  saa  var  det,  som 
Gaarden  skulde  falde,  og  Høns  og  Ænder  fløj  forskrækkede  om- 
kring. Men  nu  talte  han  saa  sagte,  saa  mat,  at  mit  Hjerte  var 
færdigt  at  briste. 

„Morten!"  sagde  han,  „har  du  ingen  Snepper  set?" 

„Nej,  naadig  Herre!"  svarede  jeg  hulkende,  „jeg  har  slet  ikke 
været  ude." 

„Naa,  har  du  ikke?"  sagde  han,  „jeg  skyder  ingen  flere!" 

,,Ak  jo!"  svarede  jeg,  „Gud  kan  endnu  hjælpe!" 

„Nej,  Morten!"  sagde  han,  „med  mig  er  det  snart  ude.  Ja, 
havde  jeg  endnu  haft  Kresten!"  Her  trykkede  han  to  Taarer  ind 
igen  i  de  hule  Øjne.     ,,Hvor  er  Vaillant?"  spurgte  han. 

„Han  ligger  ved  Kaminen,"  svarede  jeg. 

,,Kald  paa  ham!"  sagde  han. 

Hunden  kom  og  lagde  sit  Hoved  paa  Sengestokken.  Herren 
klappede  ham  længe  og  saa  vemodig  paa  ham. 

,,Du  har  været  mig  en  tro  Svend,"  sagde  han,  „du  har  ikke 
forladt  mig.  Naar  jeg  er  død,  skal  du  skyde  ham  og  begrave 
ham  under  den  store  Ask  uden  for  Kirkegaarden,  men  skyd  ham 
godt,  og  lad  ham  ikke  mærke,  hvad  du  har  i  Sinde  —  lov  mig  det!" 

,,Ja,  naadige  Herre!"  svarede  jeg. 

„Han  skal  ikke  i  fremmed  Værge,"  sagde  han,  idet  han  sank 
tilbage  paa  Puden:  „Min  Skydehest  og  Donner  (det  er  hans 
Livbøsse)  og  mit  Gehæng  skal  du  have;  min  Blis  maa  du  aldrig 
skille  dig  ved;  naar  han  bliver  saa  gammel,  at  han  ikke  kan 
æde  længer,  saa  skal  du  skyde  ham." 

„Ja,  kære  Herre!"  svarede  jeg;  jeg  kunde  næppe  for  Graad. 

„Og  der,"  sagde  han,  „ligger  en  Tut  paa  Bordet,  den  skal  du 
have  for  din  tro  Tjeneste.  —  Gaa  nu,  Morten!  og  bed  til  Gud  for 
min  syndige  Sjæl!" 

Jeg  kyssede  hans  Haand,  som  han  rakte  mig,  og  tumlede  ned 
i  mit  Kammer  —  o!  Gud  skænke  ham  en  salig  Ende!  Han  var 
mig  en  god  og  naadig  Herre  !^* 


Tjele,  den  3die  Maj  1713. 
Saa  er  han  da  ogsaa  hjemfaren!  Nu  har  jeg  ingen  Ven  mere 
paa  Jorden.  —  Her  vil  jeg  ikke  blive;  jeg  maa  ud  i  Verden  at 
skille  mig  ved  mine  melankolske  Tanker.  —  Stakkels  Vaillant! 
da  jeg  tog  Bøssen,  sprang  han  saa  gladelig  omkring,  han  vidste 
ikke,  at  jeg  førte  ham  til  Døden.  —  Nej!  saadant  et  Skud  gør  jeg 
aldrig  i  mine  Dage;  da  jeg  spændte  Bøssen,  og  han  hørte 
Knækket,  begyndte  han  at  logre  og  se  sig  om,  han  ventede  et 
Stykke  Vildt  og  tænkte  mindst  paa,  at  det  gjaldt  ham  selv.  Da 
Krudtet  tændte,  og  han  krummede  sig  i  Dødens  Krampe,  var  det, 
som  om  mit  Hjerte  skulde  vælte  ud  af  mit  Bryst.  O!  kære,  salige 
Herre!    Det  var  den  sidste,  den  tungeste  Tjeneste,  jeg  viste  dig. 


Til  Sejls  under  T  h  u  n  ø.  den  17de  Maj  1713. 
Anden  Gang  —  kanske  sidste  Gang  —  siger  jeg  dig  Farvel, 
mit  kære  Fødeland!  Farvel,  du  grønne  Skov!  du  brune  Hede! 
Farvel,  alle  mine  Ungdomsglæder!  Lettere  om  Hjertet  var  jeg, 
da  jeg  for  tvende  Aar  siden  pløjede  disse  vilde  Bølger:  da  havde 
jeg  min  gode  Herre;  nu  er  han  i  Graven,  min  Junker  ligesaa,  og 
hun  —  som  jeg  gerne  vilde  glemme  —  drager  om  i  den  vide 
Verden,  Gud  ved  hvor  og  hvorledes.  Ogsaa  jeg  skal  prøve  Lyk- 
kens Spil  og  æde  mit  Brød  blandt  vildfremmede.    Ja!  Krigen  vil 

jeg  prøve  1  den  gVer  Brød  eller  Død!    Blis  og  jeg  skal  følges  ad, 
han  er  min  sidste  Ven  paa  Jorden. 


s  y  e  r  r  i  g.  den  13de  Juni  1716. 
Her  sidder  jeg,  en  langen  Mand  i  fremmed  Land.    Saa  langt 
har  min  Kaarde  hjulpet.    Min  Oberst  og  jeg  gjorde  lyst  mellem 
Fjenderne;  men  vi  var  kun  to  mod  ti.    Ak!  min  gamle  Blis!    Du 
maatte  dø  —  gid  vi  havde  fulgtes  ad! 


Stockholm,  den  14de  August  1717. 
Saaledes  skal  det  ikke  blive  ret  længe!  De  har  slæbt  mig 
omkring  fra  en  Fæstning  til  en  anden,  fristet  og  truet  mig,  at 
jeg  skulde  tage  Tjeneste;  men  hellere  vilde  jeg  svælte  til  Døde 
i  et  underjordisk  Fængsel  end  fægte  mod  min  rette  Konge  og 
Herre.  Endnu  hellere  vilde  jeg  have  min  Frihed.  Jeg  vil  for- 
søge det  og  enten  finde  den  eller  Døden! 


Norkøping,  den  3dle  Februar  1718. 
Saa  blev  jeg  alligevel  svensk  Soldat!  hvor  længe  jeg  end  hyt- 
tede mig  og  skjulte  mig  som  et  jaget  Vildt  i  Skove  og  Klipper, 
saa  fandt  de  mig  dog.  Hvad  skulde  jeg  gøre?  Bedre  under  Guds 
frie  Himmel  mellem  Kaarder  og  Kanoner  end  mellem  et  Fæng- 
sels fire  Væggel  De  har  lovet  mig,  at  jeg  aldrig  skulde  stride  mod 
mine  Landsmænd,  men  alene  mod  Moskoviten  —  han  har  maaske 
den  rette  Kugle  med  Morten  Vinges  Navn. 


Sibirien,  den  I5de  Maj  17S1. 
Herre  min  Gud!  Hvor  underlige  er  dine  Veje!  Mange  Tu- 
sinde Mile  fra  Danmark  færdes  jeg  her  i  et  raat  og  sørgeligt 
Land;  jeg  gaar  over  tilfrosne  Floder  og  vader  i  Sne  til  Knæene; 
mens  der  hjemme  er  Skov  og  Mark  iført  sin  grønne  Sommer- 
dragt. Uden  for  mit  gamle  Kammervindue  staar  Abilden  nu  i 
Bioster,  Irisken  kvidrer  i  Stikkelsbærhækken,  Stæren  sidder  paa 
Kirken  og  fløjter  sit  lystige  Stykke,  og  Lærken  synger  højt  i 
Sky.  Her  tuder  Ulve  og  Bjørne,  Høge  og  Ravne  skriger  i  de  sorte 
Skove.  Hvor  mon  Enden  er  pøA  denne  Udørk?  Ak!  hvor  er 
Enden  paa  mit  elendige  Liv? 


Riga,  den  9den  September  1743." 

Skal  jeg  endnu  opleve  den  Dag,  da  jeg  ser  mit  Fødeland  igen? 

I  fire  og  tyve  lange,  sorrigfulde  Aar,  i  fire  og  tyve  Vintre  har  jeg 

jaget  Zobel  og  Maar  i  Sibiriens  Skove!    Hvor  mæt  af  Livet  har 

jeg  alt  længe  —  længe  været!  men  jeg  vil  taalmodelig  bie,  til 


min  Herre  og  Frelser  kalder  mig.  Han  vil  maaske  lægge  mine 
trætte  Lemmer  til  Hvile  i  min  Fædrenejord  —  ak!  hisset  ser  jeg 
det  danske  Flag,  Korsets  og  Frelsens  dyrehare  Tegn!  Min  Sjæl, 
lov  Herren!    Alt  hvad  i  mig  er,  hans  hellige  Navn. 


Falster,  den  33de  Oktober  1743. 
Atter  nær  ved  Døden,  og  atter  langt  fra  den!  I  Storm  og 
Uvejr  nænnede  jeg  mig  mit  elskede  Fødeland.  Bølgerne  knuste 
vort  Skib  og  truede  at  opsluge  os;  men  Herren  frelste  mig,  hans 
Haand  opholdt  mig  —  han  vil  ej  heller. drage  den  fra  mig  nu, 
skønt  fattig  og  halvnøgen  jeg  vandrer  blandt  fremmede. 


Eorselids e,'*  den  3den  November  1743. 
Et  Fristed  har  jeg  fundet,  et  Skjul  for  Verdens  Storme,  en 
from  og  ædel  Herre,  som  har  taget  mig  i  sit  Brød  og  lovet  at 
sørge  for  mig  til  min  Dødsdag.    Saa  skal  jeg  nu  ikke  mere  skifte 
Bolig,  førend  de  bærer  mig  hen  til  den  sidste. 


Korselldse,  den  1ste  Maj  1744. 

Hvilket  yndigt  Land  er  dog  dette!  Alt  i  sin  fulde  Flor!  Skoven 
grøn,  og  Marken  grøn!  Blomster  alle  Vegne!  I  Sibirien  er  det 
endnu  Vinter.    Gud  ske  Lov  for  saadant  et  Bytte! 

Min  Herre  holder  meget  af  mig;  jeg  maa  tidt  sidde  hele  Timer 
og  fortælle  ham  om  Krigen  og  om  alle  de  Lande,  jeg  har  gennem- 
vandret. Og  vil  han  gerne  høre,  vil  jeg  gerne  snakke;  det  glæder 
mig  at  mindes  mine  mangfoldige  udstandne  Fataliteter. 


Korselldse,  den  3den  Juli  1744. 
O,  du  Barmhjertighedens  Fader!  var  denne  bitre  Skaal  endnu 
tilbage!  Skulde  de  gamle  Saar  oprives  paanyl  ja,  thi  det  var 
dig  saaledes  behageligt!  —  Jeg  har  set  hende  —  hende?  ak  nej! 
ikke  hende!  en  falden  Engel  har  jeg  set,  en  Mørkhedens  Gestalt 
—  tidt  har  jeg  ønsket  mig  Døden,  men  nu  —  nu  ækles  jeg  ved 
Livet  —  jeg  kan  ikke  skrive  mer. 


Korselldse,  den  8de  Angust  1744. 

Det  er  ikke  for  min  Plaiser,  at  jeg  atter  tager  Pennen;  men 
dersom  nogen  efter  min  Død  skulde  faa  Øje  paa  denne  Journal, 
skal  han  dog  se,  hvorlunde  Synden  lønner  sine  Børn. 

Jeg  gik  hin  bedrøvelige  Dag  og  forlystede  mig  med  en  Prome- 
nade i  vor  smukke  Have.  Som  jeg  gaar  forbi  den  aabne  Stakit- 
port, staar  der  en  Mand,  hvis  Ansigt  forekom  mig  bekendt,  uagtet 


et  aortgraat,  tykt  Skæg  og  et  skummelt  Øjekast  næsten  forskræk- 
kede mig. 

„Er  du  ogsaa  her?"  sagde  han  med  et  sært  Grin, 

Stokken  faldt  fra  min  Haand,  og  alle  mine  Lemmer  skælvede 
—  det  var  Jens! 

„Herre,  du  min  Gud!"  sagde  jeg;  „skal  jeg  finde  dig  her?  hvor 
er  Frøken  Sophie?" 

Han  stødte  en  drøj  Ed  ud:  „Frøkenskabet  har  S...  taget  og 
Frueskabet  med;  men  vil  du  se  min  hjertelskede  Kone,  saa  ligger 
hun  derhenne  og  luger.  Soffi!"  skreg  han,  „her  er  en  gammel 
Bekendter!" 

Da  vendte  hun  sig  halvt  om  —  hun  laa  paa  Knæene  tre  Skridt 
fra  mig  —  saa  et  Øjeblik  paa  mig  og  gav  sig  derpaa  igen  til  at 
luge.  Jeg  fornam  ikke  den  mindste  Bevægelse  1  hendes  Ansigt! 
hvor  var  det  forandret!  bleggult,  rynket,  fortrædent  saa  det  ud, 
som  om  det  aldrig  nogen  Sinde  havde  smilet.  En  hullet  Kyse 
med  lange  Laser  af  sorte  Kniplinger  gjorde  det  endnu  mørkere. 
Skidne  Pjalter  af  Klæder,  som  engang  havde  været  smukke  og 
fine,  hang  om  hendes  tykke,  ildedannede  Krop.  Jeg  følte,  at  jeg 
var  nær  ved  at  faa  ondt,  og  ingen  Taare  kom  i  mine  Øjne.  En 
Angest,  en  Vammelhed,  som  naar  man  pludselig  ser  en  Hugorm, 
betog  mig.    Jeg  kunde  hverken  tale  eller  røre  mig  af  Stedet. 

Jens  vakte  mig  igen  af  min  Bedøvelse.  „Nu  er  hun  nok  ikke 
saa  smuk,"  raabte  han,  „som  dengang  hun  krøb  i  Sengen  til  dig?" 

Jeg  gyste. 

„Forgyldningen  er  slidt  af,"  blev  han  ved;  „men  det  kønne 
Sind  har  hun  endnu,  storagtig  og  malicieusk  er  hun  endnu,  og 
Kneveren  kan  hun  bruge.    Hej!  naadig  Frue!    Snak  lidt  med  os!" 

Hun  tav  og  lod,  som  hun  ikke  hørte  det,  skønt  han  raabte 
højt  nok. 

„Nu  viller  det  hende  ikke,"  sagde  han;  ,,men  naar  vi  kommer 
hjem,  saa  faar  hun  nok  Kæften  paa  Gang.  —  Har  du  ikke  til  en 
Pæl,  Morten!  for  gammel  Kendskabs  Skyld?" 

Jeg  gav  ham  noget  og  gik  som  i  Søvne  op  til  Gaarden.  Ved 
Havedøren  stod  min  Herre. 

„Kender  du  disse  Mennesker?"  spurgte  han. 

„Ak,  du  gode  Gud!"  svarede  jeg.  ,,Ja,  jeg  har  kendt  dem  for 
mange  Aar  siden." 

,,Det  er  slette  Folk,"  sagde  han,  „hun  er  arrig  og  bandsat,  og 
han  drikker  som  en  Svamp.  De  har  boet  et  Par  Aar  i  et  Hus 
nede  ved  Stranden!  Han  fisker,  og  hun  gør  Ugedage  her  i  Haven. 
Hun  skal  være  kommet  af  skikkelige  Folk?" 

Nu  først  brød  mine  Taarer  frem  og  lettede  mit  beklemte  Hjerte. 
Jeg  fortalte  ham,  hvem  hun  var,  og  hans  Forfærdelse  blev  lige  saa 
stor  som  min  Bedrøvelse. 


Korselldse.  den  lide  September  1744. 

Jeg  tvivler  paa,  at  jeg  her  faar  blivende  Sted.  Mit  Ophold 
behager  mig  ikke  længer,  siden  jeg  ved  mig  i  Nærheden  af  hende 
og  ofte  ikke  kan  undgaa  at  se  hende.  Endnu  har  jeg  ikke  talt 
med  hende,  for  jeg  skyr  hende  som  en  ond  Aand.  Jens  søger 
mig  med  en  Paatrængenhed,  som  hverken  behager  mig  eller  min 
Herre.  Naar  jeg  lugter  hans  Brændevinsaande,  er  det,  som  en 
bød  mig  Forgift  at  drikke. 

Han  har  fortalt  mig  deres  Historie  —  o,  hvor  er  den  skræk- 
kelig,  væmmelig!  I  Danmark,  i  Tyskland  har  de  flakket  om  fra 
en  Stad  til  en  anden  —  han  spillede  paa  Valdhorn,  og  hun  sang 
og  spillede  paa  Luth;  derved  opholdt  de  Livet,  og  naar  dette  ej 
kunde  strække  til,  drev  hun  endnu  en  Næringsvej,  som  det  sønder- 
river  mit  Hjerte  at  tænke  paa.  Omsider  maatte  ogsaa  denne  op- 
høre, og  de  skulde  have  omkommet  af  Mangel,  naar  ikke  min 
medlidende  Herre  havde  forbarmet  sig  over  dem.  —  Gud  forlade 
mig  det!    Jeg  kunde  ønske  mig  tilbage  i  Siberien. 


Korselldse.  den  1ste  BfaJ  1745. 
Gud  velsigne  min  rare,  ædelmodige  Herre!  han  har  mærket 
mit  Ønske,  at  ende  mine  Dage  i  min  Fødestavn;  og  derfor  har 
han  —  mig  uafvidende  —  skaftet  mig  en  god  Kondition  hos  det 
nye  Herskab  paa  Tjele.  Paa  Tirsdag  skal  jeg  afsejle  med  et  Skib 
fra  Stubbekøbing  —  Gud  lønne  ham  derfor  i  Evigbed! 


Til  Sejls  mellem  Sjælland  og  Samsø, 
den  4de  Juni  1745. 

„Frygter  ikke  for  dem,  som  alene  ihjelslaa  Legemet!  men 
frygter  for  dem,  som  fordærve  baade  Legem  og  Sjæl  tillige!"  Jeg 
føler  Kraften  af  disse  Frelserens  Ord. 

Da  jeg  i  min  Ungdom  paa  disse  Bølger  stod  for  Svenskens 
Kugler,  var  jeg  bedre  til  Mode,  end  da  jeg  i  Korselidse  Have  saa 
min  Ungdoms  faldne  Engel.  Kaarder  og  Kugler,  Hug  og  Stik, 
Saar  og  Død  er  intet  at  regne  mod  Sjælens  Fortabelse,  mod  en 
uskyldig  Sjæls  Fordærvelse.  Havde  jeg  dengang  set  hendes 
skønne  Legeme  sønderrevet  af  vilde  Dyr,  ikke  kunde  det  saa- 
ledeshave  knuget  mit  Bryst  som  nu,  da  jeg  fandt  hende  forspildt, 
fordærvet,  foragtelig,  uden  Redning  fortabt.  Som  hun  laa  der  og 

grov   i  Jorden,   syntes  mig,   at  hun  begrov   mit   sidste   Haab, 
min  sidste  Levning  af  Tro  paa  Ære  og  Dyd. 

Men  jeg  vil  sige,  som  den  gamle  Tyiic,  min  Medfange  i  Si- 
birien, altid  sagde  midt  i  de  største  Elendigheder:  „Gud  er  stor!" 
ja,  og  barmhjertig!  Han  kan  og  vil  gøre  langt  over,  hvad  vi  arme 
Mennesker  forstaar. 


Tjele,  den  4de  Juli  1745. 
Omsider  er  jeg  da  indløbet  i  min  sidste  Vinterhavnl  Flere 
end  tredive  Aar  er  jeg  omtumlet  paa  Verdens  vilde  Hav  for  at 
ende,  hvor  jeg  begyndte.  Hvad  har  jeg  udrettet?  hvad  har  jeg 
vundet?  En  Grav  —  et  Hvilested  hos  mine  Forfædre.  Det  er 
noget,  og  endda  ikke  saa  lidet:  jeg  har  Venner  og  Bekendtere  her 
baade  over  og  under  Jorden.  Der  staar  endnu  Abilden  uden  for 
mit  Vindue,  den  er  ogsaa  blevet  ældre,  der  er  Krælt  i  dens 
Stamme,  Stormen  har  bøjet  dens  Hoved,  og  paa  dens  Grene 
gror  Mosset  ligesom  graa  Haar  paa  en  Oldings  Hoved.  Ved 
Kirkemuren  ser  jeg  den  store  Ask,  under  hvis  Rod  jeg  begrov  den 
stakkels  Vaillant.  Saededes  genkender  jeg  mangt  et  Træ,  mangen 
en  lynggroet  Høj  og  selv  de  døde  Stene,  der  staar  her  uforander- 
lige i  Aartusinder  og  ser  en  Slægt  efter  den  anden  opvokse  og 
forgaa.  Den  Slægt,  jeg  kendte,  er  nu  ogsaa  borte.  Nyt  Herskab, 
nye  Tjenere  —  jeg  er  en  fremmed,  en  Udlænding  blandt  dem  alle. 


Tjele,  den  9den  September  1749. 

I  Dag  er  det  seks  og  halvtredsindstyve  Aar,  siden  jeg  saa  Ver- 
dens Lys!  Herre  Gud!  hvor  er  disse  Aar  blevet  af?  disse  mange 
Tusinde  Dage?  Hvor  er  mine  Ungdomsglæder?  de  er  hos  mine 
Ungdomsvenner.  — 

Paa  denne  Aarsens  Tid  var  det,  vi  ret  nød  Jagtens  Fornøjelser. 
Hvor  lystigt  gik  det  da  til,  naar  vi  om  Morgenen  drog  ud!  Jæ- 
gerne raabte,  og  Hundene  gøede,  og  Hestene  trampede  lige  saa 
utaalmodige  som  vi  selv.  Snart  hjemsøgte  vi  Urfuglene  paa 
Heden,  snart  de  vilde  Dyr  i  Skoven  —  med  Spil  og  Sang  for  vi 
hen  og  hjem.  Nu  er  her  stille  som  i  et  Kloster,  den  naadige  Herre 
bryder  sig  ikke  om  Jagten.  Tavs  og  ene  gaar  Skytten  ud,  og 
stille  kommer  han  tilbage.    Denne  Slægt  er  traurig  som  jeg  selv. 


Tjele,  den  13te  Januar  1751. 
En  stille,  herlig  Vinternat!  Alt,  hvad  jeg  ser,  blaat  eller  hvidt. 
Maanen  har  jaget  Stjernerne  fra  sig,  den  vil  lyse  alene.     Saa 
dejligt  skinnede  den  ogsaa  engang  for  mange  —  mange  Aar 

siden,  da  jeg  var  Kusk  for  Frøken  Sophie.  Min  unge  Sjæl  straa- 
lede  lige  saa  blankt  og  lysteligt  som  Maanen,  og  hendes  var 
ogsaa  ren,  uplettet  som  den  nysfaldne  Sne.  Nu  er  min  Sjæl  mørk 
som  Heden,  naar  Vintersneen  er  borttøet,  og  hendes  —  om  hun 
endnu  lever  —  maa  ligne  en  sibirisk  Dal  efter  Oversvømmelse: 
mørktfuret  af  Vandstrømme,  trindt  bestrøet  med  Tuer,  Stene  og 
nedvæltede  Træer. 

,^Ja,  Herrel  Herre!  Tugter  du  nogen  med  megen  Straf  for 
Misgerning,  da  gør  du,  at  dens  ynkelige  Skikkelse  hensmelter 
som  et  Møl;  visselig!  alle  Mennesker  er  Forfængelighed!" 


F  0  u  1  u  m.  den  12te  Maj  1753. 

I  Søndags  forrettede  jeg  første  Gang  mit  Embede  som  Degn 
til  Tjele  og  Vinge.  Den  naadige  Herre  kaldte  mig  paa  sin  Døds- 
seng. Her  bor  jeg  nu  i  min  Faders  Hus;  men  jeg  bor  her  alene. 
Alle  mine  Ungdomsvenner  er  forlængst  gangne  til  Hvile;  jeg  er 
endnu  tilbage  som  et  skaldet  Træ  paa  Heden;  men  om  føje  Tid 
skal  jeg  samles  til  dem  og  være  den  sidste  af  min  Slægt.  Disse 
Blade  skal  være  det  eneste  Mærke  om  mig. 

Om  nogen  —  engang  naar  jeg  er  død  og  borte,  —  læser  dem, 
da  skal  han  sukke  og  sige:  „Anlangendes  et  Menneske,  hans 
Dage  er  som  Græs;  som  et  Blomster  paa  Marken,  saa  skal  han 
blomstre.  Naar  Vejret  farer  over  det,  da  er  det  ikke  mere,  og 
dets  Sted  kender  det  ikke  mere.  Men  Herrens  Miskundhed  er  fra 
Evighed  og  indtil  Evighed."^^ 


'  I  første  Tryk  (i  Elmquists  „Læsefruffter".  33.  B.,  1824)  kaldes  Novellen 
..Brudstykker  af  en  Landsbydegns  Dagbog". 

*  En  Landsby,  l'/a  Mil  Nordøst  for  Viborg;  alle  Novellens  Stednavne  be- 
tegner virkelig  eksisterende  Lokaliteter:  Landsbyer.  Gaarde.  Skove  o.  s.  y., 
liggende  nærmere  ved  eller  fjernere  fra  Herregaarden  Tjele. 

*  En  tidligere  almindelig  Folketro  gaar  ud  paa,  at  den.  der  puster  Lyset 
ud  Nytaarsnat.  skal  dø,  inden  Aaret  er  omme.  (E.  T.  Kristensen:  Jysk  Almueliv. 
IV.,  s.  137.) 

*  Lad  os  takke! 

*  Min  Søn.  min  Søn!  Lediggang  er  Djævlens  Hovedpude. 

*  Jeg  vilde  ønske,  denne  var  min  Søn. 
^  Lad  ham  ha'e  den! 

*  Ak.  Jeg  ulykkelige! 

*  Du  har  knust  mit  Hjerte! 

'®  Fader!  i  dine  Hænder  befaler  Jeg  min  Aand. 
"  Hans  Anger  kommer  for  silde. 
''  Ak,  han  er  død! 

• 

"  Af  den  ualmindelig  strenge  Vinter  1708—09  er  der  1  Farstrups  og  Axelsons 
Dagbog  (udg.  1813)  glTet  en  gribende  SiEildrlng;  ikke  alene  Fugle  og  Dyr  frøs 
ihjel,  men  en  Mængde  Mennesker  omkom  af  Frost  og  Sult.  (S.  189.)  At  B. 
kendte  denne  Dagbog  nøje,  ses  i  hans  Jagtskrift  ,, Diana". 

**  dog. 

"  Farvel,  Jeg  har  solgt  min  Frihed. 

'*  At  stemple  Træer,  der  skulde  fældes,  kaldtes  Udvisning. 

"  Denne  Novellens  anden  Hovedfigur  er  som  bekendt  historisk;  hendes 
virkelig«  Navn  var  Marie  Grubbe  —  saaledes  kalder  B.  hende  ogsaa  i  et  Brev 
til  Ingemann  —  og  hun  var  Datter  af  Erik  Grubbe  til  Tjele.  1660  blev  hun 
gift  med  Frederik  d.  in's  uægte  Søn  Ulrik  Frederik  Gyldenløve.  Hun  var 
meget  løsagtig,  og  efter  at  de  allerede  1  længere  Tid  ikke  havde  levet  sammen, 
ophævedes  Ægteskabet  ved  Dom  1670.  I  et  omstrejfende,  tøjlesløst  Liv  ødte  hun 
sin  Mødrenearv,  13000  Rdl..  og  hun  fortsatte  ganske  aabenlyst  sine  Udskejelser, 
efter  at  hun  var  blevet  gift  med  Palle  I>yre  til  Trinderup  og  Nørbeg.  Hun 
indlod  sig  navnlig  med  sin  Kusk  Søren  Sørensen  Møller,  en  simpel,  raa  Bonde- 
karl, og  ham  holdt  hun  sig  til,  efter  at  hendes  andet  Ægteskab  var  ophævet 
ved  Dom  1091.  Ham  nærede  hun  Godhed  for,  hvor  brutal  han  end  var  mod 
hende,  har  hun  selv  fortalt  til  Ludvig  Holberg,  der  omtaler  hende  i  89nde 
Epistel.  Holberg  traf  hende  paa  Borrehus  ved  Grønsund,  hvor  hun.  Konge- 
sønnens Gemalinde,  holdt  en  lille  Sømandsklppe,  medens  Søren  Sørensen 
afsonede  3  Aars  Arbejde  paa  Bremerholm  for  et  Drab,  han  i  Drukkenskab  havde 
begaaet.  Hun  døde  1718.  —  Foruden  B.  har  H.  C.  Andersen  (1  ..Hønse-Grethes 
Familie")  og  I.  P.  Jacobsen  (i  „Marie  Ginibbe")  gjort  hende  til  Genstand  for 
digterisk  Behandling.  Hendes  Livshistorie  er  fortalt  af  Aakjær  (i  B.s  Livs- 
Tragedie  II.,  S.  53  IT.},  af  Severin  Kjær  (i  „Erik  Grubbe  og  hans  Døtre",  1904) 
og  af  Aug.  Fjelstrup  („Marie  Grubbe",  1904).  (En  omhyggeligt  kommenteret 
Udg.  af  Novellen  er  besørget  af  Gerh.  Hornemann,  udg.  af  „Dansklærer- 
foreningen", 1890). 

Som  det  vil  ses,  er  der  stor  Forskel  paa  den  virkelige  Marie  Grubbes 
Skæbne  og  Sophies  1  Novellen.  B.  har  sikkert  heller  Ikke  benyttet  skriftlige 
Efterretninger  1  større  Omfang,  men  hovedsagelig  holdt  sig  til  Folketraditionen, 
og  hans  Kilde  har  først  og  fremmest  været  hans  Fader,  Præsten  Niels  Blicher, 
der  1774—79  var  Hovmester  hos  Kammerherre  Ltittichau  til  Tjele.  Om  sit 
Ophold  her  skriver  Niels  Blicher  1  Topografi  over  Vium  Prasstekald,  1795, 
S.  385,  følgende  Ord,  der  kaster  en  mærkelig  Belysning  over  Sønnens  Novelle: 
„Hvor  underligt,  hvor  viseligt  er  dog  det  menneskelige  Livs  Hændelser 
sammenkædedel  Hvor  usynligt  fint  et  Led  opdages  ofte  1  den  uhyre  Kæde! 
Uden  dette  Led  skulde  Kæden  dog  ej  have  udgjon  et  sammenhængende  helt. 
At  hint  ikke  skal  briste,  og  denne  derved  sønderrives,  derfor  kan  vi  være  fuld- 
kommen rolige.  Hvor  mangen  en  liden,  hartad  ubemærkelig  Omstændighed 
var  dog  fornøden  for  at  drage  de  vigtige  Følger  efter  sig?  Hvor  ofte  anviste 
Forsynet  os  pludselig  et  ganske  fremmed,  ganske  uformodet  Opholdssted." 

'•  Tjeleskovene  var  rige  paa  Vildt;  endnu  medens  Digterens  Fader,  Niels 
Blicher,  var  Hovmester  paa  Tjele  (1774—79),  fandtes  der  i  disse  Skove  nogle 
Ulve.    (Niels  Blicher:  Topografi  over  Vium  Præstekald,  S.  105). 

'•  Jeg  fryser. 

"  Hvorledes? 

"  En  Smule.  Frøken! 

"  Slet  ikke. 

**  Kammertjener. 

"  Jeg  ulykkelige! 


' 

"  ..Syv  Kvarter  er  en  Virkningen  forringende  Overdrivelse",  siger  Madvig 
i  sin  bekendte  Anm.  i  Maanedsskrift  for  Litt..  13.  B..  S.  409.  Paa  denne  Ind- 
vending giver  B.  paa  en  Maade  Svar  i  ..Min  Tidsalder",  S.  106:  „Jeg  har  set 
en  trykt  Ligprædiken  1  sort  Korduans  Bind.  holdt  1  Runde  Kirke  af  en  Provst 
Blicher.  Jeg  kunde  Ikke  paatage  mig  at  fremsige  den  1  kortere  Tid  end 
fire  Timer." 

'•  Ak,  Frøken  Sophie,  far  vel!  et  evigt  Farvel! 

"  Krigen,  der  omtales,  er  den  store  nordiske  Krig. 

"  Hvad  betyder  dette? 

*•  Farsoten  1711  bortrev  en  Tredjedel  af  Københavns  Indbyggere. 

**  „En  fuldkommen  Kavaler,  min  Datter!  og  han  elsker  dig.  det  er  ganske 
klart." 

■'  Hele  Notisen  under  19   Dec.  1711  mangler  i  tørste  Tryk. 

"  „Hans  Excellence  ...  Jeg  hører"  mangler  i  første  Tryk. 

"  Grævling. 

^*  1  den  førnævnede  Præstedagbog  skriver  Axelson  efter  Erik  Grubbes  Død: 
..Gud  give  hannem  en  ærefuld  Opstandelse.  Han  har  gjort  mig  meget  godt  og 
holdt  mig  til  Skole  i  Viborg  samt  til  Kost  og  Logement  i  syv  Aar  ...".  Naar 
den  letfærdige  og  raa  Erik  Grubbe  af  B.  faar  et  langt  smukkere  Eftermæle, 
end  han  har  fortjent,  er  Grunden  altsaa  hans  Godhed  mod  denne  Axelson,  hvis 
Dagbog  er  en  af  Novellens  faa  skriftlige  Kilder. 

"  Da  Ingemann  havde  gjort  Indvendinger  mod  de  store  Spring  1  Morten 
Vinges  Historie,  svarede  B.  ham:  .,Den  korte  Skitsering  af  M.  Vinge(s}  og  de 
lange  Spring  i  hans  Historie  forekommer  mig  netop  at  være  af  —  tilgiv  mig 
Udtrykket  —  stor  tragisk  Virkning."    (Breve  til  og  fra  Ingemann,  S.  277.) 

'*  Herregaard  paa  Falster. 

"  Efter  Novellens  Slutning  har  første  Tryk:  (Fundet,  gennemset  og  udgivet 
af  S.  S.  Blicher). 


Si.  St.  Blicher:  Samlede  Noveller.   I. 


DEN  BARNLØSE  KONE^ 

EN  JYSK  LEGENDE 


L)er  var  engang  en  smuk  Pige,  som  der  nu  kan  være  flere  her 
i  Jylland;  og,  som  ikke  saa  sært  var,  hun  havde  mange  Bejlere. 
Blandt  disse  var  der  en  knøv  Ungersvend,  hed  Visti,  som  Eli 
huede  fremfor  alle  de  andre.  Da  hegge  var  formuende  Gaard- 
mænds  Børn,  havde  Forældrene  intet  mod  Forbindelsen,  men 
søgte  meget  mere  af  al  Magt  at  fremme  den.  Som  det  nu  gerne 
gaar  med  unge  Kærester,  saa  gik  det  ogsaa  —  næsten  —  med 
Eli  og  Visti;  Naturen  kommer  som  oftest  med  sit:  ,,Du  skal!" 
førend  Præsten  med  sit:  „Du  maal"  og  derfor  kan  den  sidste  ved 
mangt  et  Bryllup  med  Vished  forudse  Bamedaaben.  Jeg  siger, 
det  gik  næsten  saaledes  med  vore  forlovede;  thi  det  skulde  have 
gaaet  saaledes,  hvis  der  just  ikke  havde  hændet,  hvad  jeg  nu 
vil  fortælle. 

Det  var  i  den  farlige  Maj  Maaned,  da  Omegnens  Almue  for- 
samledes i  en  lystig  Skov  til  sædvanligt  Dansegilde. ^  Som  Skik 
og  Brug  havde  været  fra  Arilds  Tid,  forlod  et  kærligt  Par  efter 
det  åndet  Dansepladsen  og  søgte  de  Skygger,  hvor  Skovduen 
kurrede. 

Visti  og  Eli  var  ikke  blandt  de  sidste,  som  fulgte  den  kælne 
Dues  lokkende  Kald;  og  om  den  elskende  Mø  kunde  man  sige 
som  Meister  om  Ofelia:  ,,Sollte  die  beqweme  Gottinn  Gelegenheit 
den  Baum  schiitteln"  o.  s.  v.,  men  det  fik  et  ganske  andet  Ud- 
fald, end  Vistis  sødt  beklemte  Hjerte  ønskede  og  ventede.  Paa 
en  afsides  Skovvej  mødte  de  forelskede  en  Taterkvinde,  og  Evas 
Descendentinde  kunde  ikke  betvinge  sin  Lyst  til  at  kigge  lidt 
ind  i  Fremtiden.  Meget  føjelig  fremtog  Visti  en  ny  Hjortelæders 
Skindpung  og  af  denne  en  ny  Firskilling;  men  aldrig  har  en  ny 
Firskilling  været  slettere  udgivet  end  denne,  hvilket  Følgerne 
skal  vise.  Efter  at  Tatersken  havde  talt  meget  smukt  om  Kær- 
lighed, Penge,  opredte  Senge,  en  stor  Gaard,  mange  Malkekøer 

og  deslige,  saa  hun  —  eller  fik  hun  det  Indfald  at  se  —  i  Elis 
lille  buttede  Haand,  at  om  hun  nogen  Sinde  blev  frugtsommelig, 
da  skulde  hun  dø  i  den  første  Barselseng. 

Bedre  Støtte  for  Pigens  vaklende  Dyd  havde  ingen  kunnet 
sætte;  og  Visti  forlod  Skoven  lige  saa  forelsket,  som  han  var 
kommet  der,  og  havde  endnu  stedse  det  sødeste-  at  haabe. 
„Haabet  beskæmmer  ingen",  siger  Ordsproget;  det  samme  sagde 
Visti  og  henviste  sine  paatrængende  Ønsker  til  den  nærfore- 
staaende  Bryllupsnat.  Den  kom  —  men  —  Eli  vilde  nu  aldeles 
ikke  dø  i  den  første  Barselseng;  og  da  hun  nu  meget  rigtigt  tænkte: 
„Cessante  causa,  cessat  qvoqve  effectus'\  saa  blev  Vistis  Haab 
endnu  stedse  et  —  Haab,  og  —  hvad  der  var  det  værste  —  dette 
Haab  blev  et  gammelt  Haab  og  aldrig  mere  end  et  Haab.  „Aa 
Snak!  „Bild  os  noget  ind!"  —  „Jeg  forsikrer  Dem,  mine  Damer, 
et  meget  troværdigt  Fruentimmer  har  selv  fortalt  mig  det." 

Nu,  som  jeg  videre  skulde  fortælle,  Visti  blev  omsider  træt 
af  disse  asketiske  Øvelser  og  søgte  at  realisere  sine  Ideer  paa 
andre  Steder.  Det  lykkedes;  thi  ikke  alle  Piger  er  bange  for  at 
dø  i  den  første  Barselseng;  og  det  var  vel  heller  ikke  godt,  om 
de  var  det.  Dette  troede  dog  formodentlig  vor  Helena,  endskønt 
hun  vist  ikke  havde  studeret  Malthus;  thi  hun  rev  ned  paa  alle 
smukke  Piger  i  Byen  og  gav  sin  Mand  Skylden  for  alle  uægte 
Børn  i  Sognet.  Der  er  en  vis  hedensk  Afgud,  som  plejer  at  af- 
bildes ridende  paa  et  Brændevinsanker.  Den  samme  indfinder 
sig  ofte,  naar  vedkommende  er  blevet  ked  først  af  Amor  og  siden 
af  Hymen;  saaledes  indrettede  han  sig  ogsaa  et  lidet  Kapel  i 
Vistis  Gaard,  hvor  han  i  Forening  med  \enus  vulgivaga  i  nogle 
faa  Aar  bragte  det  dertil  med  den  koneløse  Ægtemand,  at  denne 
forkortede  sit  Liv  og  sit  kedsommelige  Ægteskab.  Altsaa  var  Eli 
nu  Enke,  og  —  som  man  let  kan  vide  —  blev  Enke  og  det  en  ret 
Enke.  I  denne  Stand  levede  hun  vel  den  halve  Del  af  et  Se- 
kulum  og  naaede  sit  80nde  Aar.  Hvo  skulde  have  tænkt,  at  den 
tandløse,  rynkede,  gamle  EU  maatte  omsider  bøde  for  sin  Ung- 
doms negative  Synd?  Og  dog  skete  det.  Hører  vel  til,  I  unge 
Piger!  Det  var  en  Juledag,  at  hun  som  sædvanlig  under  Prædi- 
kenen var  faldet  i  Søvn,  men  sov  denne  Gang  saa  længe,  at  hun 
virkelig  blev  lukket  inde  i  Kirken.  Det,  som  nu  her  vederfores 
hende,  er  saa  vidunderligt  og  rædsomt,  at  jeg  maa  drage  min 
Aande,  før  jeg  begynder  at  fortælle  det. 

Da  Soversken  vaagnede  —  hvilket  ikke  skete,  før  Hanen  galede 
til  Midnat  —  var  det  bælgmørkt  i  Kirken,  men  det  varede  ikke 
længe,  før  Mulmet  opløstes  i  en  svag  Dæmring,  som  efterhaanden 

lod  hende  skimte  og  skelne  Prædikestol,  Herskabets  Stol,  Bil- 
lederne paa  Væggene,  Altertavlen  og  Alteret  selv.  Lysene  paa 
dette  tændtes  herpaa  al  en  Mand,  som  hun  snart  maatte  kende 

—  det  var  den  for  tredive  Aar  siden  afdøde  Degn.  Han  gik  nu 
hen  og  satte  sig  i  sin  Stol,  slog  Salmebogen  op  og  begyndte  at 

synge:    ,,I  Jesu  Navn" Sangen  var  svag  og  douce  og  lignede 

den  sagte  Susen  af  Søndenvinden,  naar  den  om  Vinteren  bebuder 
Tø.  Da  de  tvende  første  Strofer  var  intoneret,  faldt  først  een, 
saa  to  og  saa  utallige  Stemmer  ind  med  —  de  lød  sam  nyfødte 
Børns  Græden.  I  Slutningen  af  sidste  Vers  stod  Præsten  for 
Alteret  —  den  samme,  som  for  tresindstyve  Aar  siden  havde 
viet  hende  til  hendes  Kæreste,  men  nu  allerede  i  et  halvt  Aar- 
hundrede  havde  ligget  i  Gravens  Gemme. 

Da  Koret  tav,  vinkede  han  ad  hende  —  som  ført  igennem 
Luften  nærmede  hun  sig  Alteret  og  knælede.  Ved  hendes  Side 
knælede  Brudgommen.     Præsten  gentog  den  gamle  Vielsestale 

—  Brudeparret  gav  hverandre  Haand  —  hans  var  kold  og  klam, 
og  ved  dens  Berørelse  for  det  hende  som  en  Istap  gennem  Bry- 
stet. Da  Præsten  sagde  de  Ord:  „Værer  frugtbare  og  formerer 
eder!"  brusede  det  nede  i  Kirken,  og  grædende  klynkende,  hul- 
kende Stemmer  blandede  sig  atter  sammen  i  skærende  Mislyd. 

Nu  var  af  Vielsesformularen  alene  Velsignelsen  tilbage;  men 
da  Præsten  kom  hertil,  hævede  han  sin  højre  Haand  —  tav  — 
vendte  sig  og  forsvandt  bag  Alteret.  Degnen  slog  Salmebogen 
i  og  fulgte  ham.  Brudgommen  rejste  sig  og  saa  paa  Bruden  — 
det  var  Visti!  Hans  Øjne  glimtede  mat  som  haJvslukte  Gløder 
i  det  bleggule  Aasyn.  Hvinende  sank  han  til  Jorden  og  laa  som 
en  Benrad  foran  Alteret.  Da  suste  og  bruste  det  atter  bag  ved 
hende,  og  vildere,  grueligere  end  før;  og  et  nøgent  Drengebarn 
skred  hende  forbi  op  til  Alteret.  Der  bøjede  det  sig  over  Ben- 
raden, kyssede  dens  Pande,  vendte  sig  derefter  til  Bruden,  be- 
rørte med  Haanden  som  med  et  gloende  Jern  hendes  venstre 
Bryst  og  sagde:  „Dette  skal  du  have,  fordi  du  kunde  have  været 
Moder  til  mig  og  vilde  ikke!"  Sukkende  sank  det  foran  hende  i 
Jorden.  Derefter  kom  et  Pigebarn,  som  sagde  og  gjorde  det 
sanune  og  ligeledes  forsvandt;  derefter  to  Drenge  og  to  Piger  paa 
lige  Maade;  derefter  fire  og  fire  af  begge  Køn;  men  disse  sagde: 
„Dette  skal  du  have,  fordi  du  kunde  været  Bedstemoder  til  os!" 
Nu  kom  der  otte  og  otte  med  de  samme  Ord,  saa  seksten  og 
seksten  —  det  ene  Hold  efter  det  andet,  men  disse  sagde:  ,, Dette 
skal  du  have,  fordi  du  kunde  været  Oldemoder  til  os!"  Og  nu 
blev  Larmen  og  Trængselen  større  og  større,  og  rundt  om  hende 

og  over  hende  lige  op  i  Hvælvingen  var  alt  propfuldt  af  skrigende, 
klynkende,  hulkende,  hvinende  Børn. 

Da  skiltes  den  beængstede  Sjæl  fra  sit  Legeme  —  det  laa 
næsegrus  paa  Knæfaldet,  da  Degnen  næste  Morgen  tren  ind  i 
Kirken. 


'  Skitsen,  nndertegnet  B.s  Mærke  Charadrius  pluvlalis  (Hjejlen),  offentlig- 
gjordes 1  Elnuiulsts  „Læsefrugter",  33.  B.,  1834;  Ikke  optrykt  siden.  Legendens 
Point  genfindes  1  den  Ulstrup  Degns  Fortælling  1  ,, Høstferierne". 

*  Der  menes  Pinsefesten  1  Aunsbjerg  Hestehave;  denne  Fest  nævnes  af  B. 
mange  Gange  og  skildres  udførligt  1  sidste  Kapitel  af  ,, Røverstuen". 


JOSEPHA^ 


I. 

SPANIOLERNE 

Det  var  sidst  paa  Vinteren  1808,  fortalte  den  unge  Ritmester 
W.,2  at  jeg  som  femtenaars  Knøs  i  Selskab  med  Forvalteren  paa 

Herregaarden  K d  red  ud  paa  Viborgvejen  for  at  møde  de 

ventede  Spanioler. 

Der  blæste  en  skarp  Sydostvind,  som  gjorde  Frosten  dobbelt 
følelig;  og  Hestenes  raske  Hovslag  knuste  Skrogisen  i  de  dybe 
Hjulspor. 

Min  Forventning  var  spændt  paa  det  højeste;  paa  Toppen  af 
enhver  Banke  rejste  jeg  mig  i  Sadlen  for  at  opdage  de  fremmede 
Gæster  og  erfare,  om  de  virkelig  lignede  dem,  jeg  havde  set  paa 
Kobberne  i  Don  Qvixote. 

Endelig  kom  de  —  Kavaleriregimentet  El  Rey  —  langsomt 
travende  paa  deres  sorte  andalusiske  Hingste.  Hurtig  holdt  vi 
ud  i  Heden  for  at  betragte  dem,  idet  de  drog  forbi.  Mit  ustadige, 
frygtsomme  Blik  delte  sig  mellem  de  raske,  modige,  fintbyggede 
Heste,  de  brune,  sortsmudsede  Ryttere  og  deres  smukke  Uni- 
form. Bedøvet  af  det  usædvanlige  Syn  fulgte  jeg  efter  dem  til 
Gaarden,  hvor  Regimentet  gjorde  Holdt  og  adskiltes  til  Indkvar- 
tering i  de  omliggende  Landsbyer. 

Vi  beholdt  en  Major,  en  Kadet  og  deres  Tjenere  samt  seks 
Ryttere.  Majoren  var  en  ung,  smuk  Mand  og  blond  som  en 
Nordbo,  Kadetten  en  Knøs  paa  min  Alder  med  et  Ansigt  som 
Mælk  og  Blod  —  som  der  staar  i  Romanerne.  —  Saa  brune  Øjne, 
saa  mørke,  hvælvede  Øjenbryn,  saa  røde  Kinder  —  sagde  min 
Moders  Kammerpige  —  var  aldrig  set  før  i  Jylland.  Hans  milde, 
skønt  noget  tungsindige  Mine  drog  mig  straks  til  ham;  og  han 
var  den  første,  som  jeg  vovede  at  byde  et  spansk  „Velkommen, 
Deres  Naade!" 

Imellem  min  salig  Onkels  efterladte  Bøger  havde  jeg  fundet 
adskillige  spanske,  hvoriblandt  ogsaa  den  berømmelige  Ridder 
af  Manchas  Levnet  og  Bedrifter.  Ved  det  første  Rygte  om  de 
spanske  Troppers  Indmarch  her  i  Landet  gav  jeg  mig  til  af 
aUe  Kræfter  at  studere  deres  Sprog,  hvilket  faldt  mig  saa  meget 
lettere,  som  jeg  var  temmelig  færdig  i  det  franske  og  var  i  Be- 
siddelse af  et  fransk-spansk  Leksikon  med  vedføjet  Pronuncia- 
tion.  Aldrig  saa  snart  havde  jeg  fremsagt  min  spanske  Hilsen, 
før  Kadetten  blegnede  —  jeg  tror  af  Glæde  —  og  Taarer  trillede 
ned  over  hcuis  Kinder;  men  Majoren  omfavnede  mig  og  bestor- 
mede mig  med  en  Strøm  af  Ord,  der  flød  saa  hurtig,  at  jeg  ikke 
fattede  Halvdelen  af  dem. 

Beskæmmet  bad  jeg  stammende,  at  de  vilde  tale  langsommere. 

„Med  Glæde,"  raabte  han,  „du  søde  Drengl  vi  skal  nak  forstaa 
hverandre!  inden  otte  Dage  skal  du  blive  en  fuldkommen  Spa- 
nier!" 

Bekendtskabet  var  nu  gjort,  eller  rettere,  et  inderligt  Ven- 
skab var  stiftet  mellem  den  danske  Dreng  og  de  spanske  Krigere. 
Jeg  var  ret  deres  Yndling  og  kunde  næsten  aldrig  være  fra  dem. 
Naar  Officererne  slap  mig,  tog  Rytterne  fat  paa  mig,  slog  en 
Kres  om  mig  og  gav  deres  Glæde  og  Forundring  Luft  i  de 
mest  entusiastiske  Udraab.  Havde  jeg  tilforn  næret  en  hemmelig 
Frygt  for  Dolke  og  Knive,  da  maatte  den  snart  forsvinde  og  af- 
løses af  Tillid  og  Hengivenhed.  Jeg  maatte  tage  Del  i  deres  Lege 
og  Danse;  de  lærte  mig  at  ride  og  styre  de  ellers  uregerlige 
Hingste  ved  spansk  Tiltale.  De  lærte  mig  deres  Fædrelands 
Sange,  og  Kadetten  underviste  mig  paa  Guitar,  hvilket  Instru- 
ment h€in  spillede  til  Fuldkommenhed. 

Aldrig  glemmer  jeg  disse  skønne,  frydefulde  Dage!  Mage  til 
dem  fandt  jeg  hverken  før  eller  siden.  Hvilken  dyb  —  dog  blid 
—  Vemod  betog  mig,  naar  den  lille  Joseph  med  en  Stemme,  som 
bævede  af  inderlig  Længsel,  kvad  en  begejstret  Elskovssang  eller 
en  Romance  om  Naturens  Skønhed  i  Valencias  Dale.  Hans  Hoved 
lænede  sig  til  den  ældre  Broders,  Majorens  Bryst;  hans  Øjne 
var  vendt  mod  Himmelen,  medens  Fingrene  ligesom  mekanisk, 
barn  selv  uafvidende,  legede  med  Strengene. 

Det  var  aabenbart,  at  begge  Brødrene  led  af  Hjemve;  de  blev 
Dag  for  Dag  mere  stille  og  tungsindige.  Næsten  altid  var  de 
sammen,  og  ofte,  naar  jeg  pludselig  overraskede  dem,  laa  Joseph 
grædende  i  Majorens  Arm.  Jeg  listede  mig  da  ud  til  Pedro  eller 
Sanches  og  galoperede  med  dem  omkring  i  Marken  og  Heden. 

En  Dag  kom  Breve  fra  Spanien  med  Efterretning  om  Fran- 

kernes  første  Voldsdaad  og  det  i  Madrid  udøste  spanske  Blod. 
Himmel!  hvilken  Virkning  frembragte  denne  HjobspostI  De  til- 
forn saa  godmodige  Krigere  var  med  et  som  forvandlede  til 
hævntørstende  vilde.  De  rædsomme  Forbandelser  og  rasende 
Fagter  opfyldte  os  alle  med  Skræk,  indtil  vi  fik  Aarsagen  at  vide. 
Selv  den  stille,  venlige  Major  bed  Tænderne  sammen  i  indædt 
Harme  og  løftede  tidt  de  krampagtigt  knyttede  Hænder;  Joseph 
var  den  eneste,  som  ikke  viste  Vrede,  men  vel  en  dyb,  sønder- 
knusende Sorg.  Ikke  mange  Dage  varede  dette  vilde  Oprør; 
Stormen  lagde  sig,  og  efter  den  fulgte  en  sørgelig  Stilhed,  som 
naar  sorte  Tordenskyer  har  bespændt  Synskresen,  og  man  endnu 
ikke  ved,  om  de  har  raset  eller  vil  rase. 

Nogen  Tid  herefter  blev  der  midt  om  Natten  en  forfærdelig 
Larm  i  Køkkenet;  jeg  hørte  flere  heftige  Stemmer,  og  blandt  dem 
Majorens.  Da  mit  Kammer  var  lige  ovenover,  kastede  jeg  nogle 
Klæder  paa  mig  og  ilede  derned.  Hvad  saa  jeg?  Majoren,  blot 
iført  Skjorte  og  Bukser,  flyvende  omkring  paa  Gulvet  imellem 
det  kvindelige  Tyende  fra  den  ene  til  den  anden,  bedende,  raa- 
bende,  bandende,  næsten  fortvivlet  over,  at  ingen  forstod  ham. 
Saa  snart  han  fik  Øje  paa  mig,  for  han  hen  til  mig,  og  snart 
kyssende,  snart  favnende,  snart  rivende  mig  hid  og  did,  skreg 
han  paa  Spansk: 

,,En  Jordemoder!  for  Himlens  Skyld,  en  Jordemoder!  en  Jorde- 
moder!" 

„Til  hvem?"  spurgte  jeg. 

,,Til  Josepha!"  svarede  han. 

Jeg  forklarede  Damerne  øjeblikkelig,  hvad  han  vilde;  men 
i  Stedet  for  at  hente  den  forlangte,  for  de  under  Skrig  og  Fnisen 
ind  i  deres  Celler. 

Kort  og  godt,  jeg  maatte  selv  ud  i  Stalden  og  med  et  Par  af 
Rytterne  hente  Jordemoderen,  som  boede  kun  et  Par  Bøsseskud 
fra  Gaarden.  Hun  kom,  og  med  det  samme  fik  jeg  Befaling 
af  min  Moder  at  forføje  mig  til  Sengs. 

Da  jeg  om  Morgenen  kom  ned,  genlød  Huset  af  den  mig  da 
ganske  ubegribelige  Nyhed,  at  Kadetten  havde  faaet  et  Barn. 

Som  jeg  siden  erfarede,  var  den  forklædte  Kadet  Majorens 
Kone,  som  mod  hendes  Faders  Villie  hemmelig  var  flygtet  efter 
sin  Kæreste  og  havde  giftet  sig  med  ham  i  Italien.  Denne  var 
en  Hader  af  Franskmændene,  hin  derimod  en  ivrig  Josefiner  og 
tilmed  Regimentschef  ved  det  spanske  Korps  her  i  Landet:  Aarsag 
nok  for  Josepha  til  at  beholde  den  engang  antagne  Forklædning. 

Urolighederne  i  Spanien,  i  Forbindelse  med  hendes  bestan- 

dige  Frygt  og  lønlige  Sorg,  havde  fremskyndet  hendes  Nedkomst, 
der  indtral  en  Maaned,  før  hun  ventede;  det  var  altsaa  ikke  be- 
synderligt, at  hun  bragte  en  dødfødt  Pige  til  Verden,  men  vel, 
at  ingen  før  havde  anet  den  lille,  smukke  Kadets  virkelige  Køn. 
Vel  paastod  Mejersken,  min  Moders  Pige  og  efterhaanden  alle 
de  andre,  at  de  hemmelig  havde  formodet  noget  saadant;  men 
bagklog,  siger  man,  er  lettere  end  forklog. 

Et  Par  Dage  efter  Kadettens  Nedkomst  blev  det  atter  uroligt 
mellem  de  fremmede;  der  var  en  idelig  Løben  fra  Gaarden  og  til 
Gaarden.  Blandt  de  forsamlede  Hobe  hørtes  en  sky,,  hemmelig 
Hvisken,  som  af  og  til  blev  afbrudt  af  et  hastigt  og  dæmpet 
Glædesskrig  og  lystige  Kaprioler.  I  Skumringen  var  hele  Regi- 
mentet samlet  i  og  ved  Gaarden  til  Hest  med  fuld  Oppakning; 
vi  saa  nu,  at  de  hemmelig  vilde  forlade  os. 

Majoren  havde  hele  Dagen  gaaet  omkring  i  ængstelig  Uro- 
lighed, snart  i  sin  Kones  Værelse,  snart  udenfor,  nu  kastende 
sig  paa  en  Stol,  nu  næsten  i  samme  Øjeblik  springende  op  igen, 
stundom  vridende  sine  Hænder  saa  fortvivlet,  at  man  kunde  høre 
Fingrenes  Knækken  i  næste  Værelse.  Det  var  upaat vivielig  hans 
stakkels  Hustrus  Tilstand,  der  saaledes  ængstede  ham,  og  Uvis- 
heden, enten  han  skulde  efterlade  hende  her  eller  tage  hende  med. 

Det  sidste  blev  besluttet,  og  da  Regimentet  var  samlet,  blev 
hun,  indhyllet  i  Sengklæder,  lagt  paa  en  Vogn,  der  langsomt 
kørte  foran,  ledsaget  af  Majoren  og  nogle  Ryttere.  Da  han  tog 
Afsked  med  os,  brast  de  første  Taarer  fra  hans  Øjne;  en  tavs, 
krampagtig  Omfavnelse  og  et  dybthentet  Suk  var  hans  hele 
Farvel. 

Da  Josepha  bares  ud  til  Vognen,  rakte  hun  mig  sin  Haand; 
jeg  kyssede  den  tavs  og  grædende.  —  Sorgen  havde  gjort  mig 
lige  saa  stum  som  de  kære  fremmede. 

Lidt  efter  at  de  var  bortkørt,  satte  hele  Regimentet  sig  i  Marsch 
under  det  Udraab:  „Adiol  Adio!  Espanna!  Espanna!  Napoleon 
caput!  Francese  caput!  Adio,  gute  Danese,  Adio!" 

Som  bedøvet  stirrede  jeg  efter  dem;  de  forsvandt  snart  i  Mør- 
ket; kun  enkelte  Gnister  fra  de  travende  Hestes  Fødder  betegnede 
deres  Vej,  og  en  Buldren,  der  stedse  blev  svagere  og  svagere, 
tabte  sig  omsider  i  MøUebækkens  Susen. 

Denne  Ende  paa  Bekendtskabet  med  disse  fjerne  Sydlændere 
havde  noget  saa  spøgelseagtigt  ved  sig,  at  det  hele  længe  forekom 
mig  som  en  Drøm  eller  et  Eventyr  eller  som  et  skønt  Skuespil, 
naar  Tæppet  er  rullet  ned,  og  man  maa  summe  sig  lidt,  medens 


58 


den  opdigtede  og  den  virkelige  Verden  kan  faa  Tid  at  afsondre 
sig  ret  fra  hinanden. 


II. 
HEDEBRANDEN 

Det  var  femten  Aar,  siden  jeg  forlod  K d.    Tre  Maaneder 

efter  de  mig  uforglemmelige  Spanieres  Bortrejse  sendte  min 
Fader  mig  til  København  for  at  indlemmes  i  Landkadetkorpset. 
Jeg  gik  Skolen  igennem,  fik  min  Eksamen,  blev  Officer  og  tog 
som  saadan  Del  i  nogle  af  de  sidste  Fægtninger  i  Krigen.  Imid- 
lertid var  mine  Forældre  døde  efter  først  at  have  solgt  Gaard 
og  Gods  til  meget  høje  Priser  og  gjort  mig,  deres  eneste  Søn* 
til  Ejer  af  en  betydelig  Formue,  Da  Garnisonstjenesten  ikke 
synderlig  behagede  mig,  tog  jeg  min  Afsked  og  traadte  i  russisk 
Tjeneste,  som  jeg  efter  seks  Aars  Forløb  atter  orlovede  mig  fra 
med  et  Par  Ordener  og  Par  Skæpper  Rubler.  I  to  Aar  flagrede 
jeg  en  Del  af  Europa  igennem  og  ankom  i  Fjor  Foraar  til  Køben- 
havn. Jeg  var  træt  af  dette  ustadige  Liv  og  besluttede  at  slaa 
mig  til  Ro  i  mit  Fødeland,  da  jeg  just  fik  at  se  i  Aviserne,  at 
K . . . .  d  var  averteret  til  Salg.  Ved  en  Kommissionær  købte 
jeg  Gaarden  og  befandt  mig  paa  Rejsen  derhen,  da  Natten  over- 
faldt mig  paa  en  af  de  store  Heder  mellem  Vejle  og  Viborg. 

Hele  Eftermiddagen  havde  jeg  forude  set  en  stærk,  vidtud- 
strakt  Røg.  Saa  snart  Mørket  faldt  paa,  øjnede  jeg  Ilden,  som 
bestandig  tiltog  i  Styrke  og  Udstrækning.  Jeg  vidste  nu,  at  det 
var  en  Hedebrand,  som  jeg  i  min  Barndom  saa  ofte  havde  be- 
tragtet. Saadan  en  uhyre,  glimrende  Illumination  var  mig  altid 
et  lysteligt  Skuespil,  og  dette  syntes  mig  nu  opført  ret  som  for 
at  fejre  min  Genkomst  til  Hjemmet. 

Jeg  bød  Kusken  ile  og  nærmede  mig  Ildhavet  mere  og  mere. 
Snart  syntes  de  utallige  Luer  at  staa  stille  og  ubevægelige  som 
Lysene  i  en  illumineret  Stad;  snart  slyngede  de  sig  vildt  mellem 
hinanden  eller  slog  højt  i  Vejret,  alt  som  Vinden  snoede  og 
hævede  sig.  Tykke,  purpurbræmmede  Røghvirvler  løftede  hver- 
andre op  mod  de  mørkerøde  Skyer.    , 

Jeg  var  nu  kommet  saa  nær,  at  jeg  kunde  se  de  slukkende, 
som  med  uopholdelig  Travlhed  for  hid  og  did  foran  Ilden,  nogle 
afgnavende  Skorpen  med  Spader,  som  de  med  Heftighed  stødte 
frem  foran  sig,  andre  løbende  med  Hedetørv  paa  Forkene  for 
at  kvæle  Luen,  og  atter  andre  med  flammende  Lyngtoppe  i  Hæn- 

deme  stak  i  fuldt  Løb  selv  Ild  1  Heden.  Knlstren,  Bragen,  Susen 
og  Buldren  fuldendte  denne  Scenes  rædsomme  Skønhed. 

Ikke  langt  fra  Ilden  indhentede  jeg  en  Vogn,  som  kørte  meget 
langsomt  og  endelig  holdt  ganske  stille. 

„Hvad  holder  I  efter?"  raabte  min  Kusk. 

„Hvad  vi  holder  efter!"  svaredes  der.  „Har  I  Lyst  til  at  køre 
gennem  Helvede,  saa  kan  I  jo  køre  omkring!" 

„Her  kan  I  ikke  komme  om,"  raabte  en  af  Bønderne,  som 
kom  hen  til  os  med  sin  Fork  paa  Nakken,  „Vinden  bærer  lige 
over  Landevejen,  og  Ilden  har  naaet  den  paa  mange  Steder." 

„Kan  vi  ikke  køre  udenom?"  spurgte  man  paa  den  forreste 
Vogn. 

„Nej,"  svarede  Bonden;  „der  er  en  Mose  her  til  Højre;  dersom 
I  kendte  Vejen  til  Venstre,  der  kunde  det  maaske  gaa  an;  men 
saa  maa  I  køre  et  Stykke  tværs  over  Heden,  inden  I  igen  naar 
Landevejen." 

„Vil  du  vise  os  Vej?"  sagde  jeg. 

„Jeg  tør  ikke  vel  gaa  herfra  for  Sognefogden!"  svarede  han. 

„Men  om  jeg  giver  dig  en  Bankoseddel?"  gentog  jeg. 

„Det  var  en  anden  Sag,"  lød  Svaret  nu,  „vil  I  til  Viborg?" 

„Jal" 

Bonden  gav  sin  Fork  fra  sig,  gik  til  Venstre  hen  uden  om 
Ilden  og  bad  os  følge  efter. 

Jeg  drejede  først  ind  i  Heden,  og  den  forreste  Vogn  bag  efter 
mig;  men  da  det  gik  tværs  over  gamle  tilgroede  Hjulspor,  faldt 
Kørselen  temmelig  ujævn,  og  ved  ethvert  heftigt  Skump  hørte 
jeg  et  kvindeligt  ,,Ih!"  fra  den  anden  Vogn.  Det  var  først  nu, 
jeg  saa  mig  om  efter  den  og  fandt,  at  der  paa  den  var  foruden 
Kusken  en  før,  gammelagtig  Mand  og  et  ungt  Fruentimmer. 
Jeg  lod  gøre  Holdt,  stod  af,  gik  hen  til  dem  og  foreslog  at  lade 
Vognene  køre  foran  og  selv  til  Fods  følge  efter.  Forslaget  blev 
antaget,  og  jeg  bød  Fruentimmeret  min  Arm. 

Endnu  havde  jeg  ikke  ret  set  hendes  Ansigt,  da  hun  stod  af 
til  den  Side,  som  vendte  fra  Ilden,  men  en  fuldkommen  smuk 
Figur,  hvis  Omrids  Luerne  viste  mig,  opfordrede  mig  til  at  sige 
hende  nogle  Artigheder,  som  f.  Eks.,  at  jeg  nu  befandt  mig 
imellem  en  dobbelt  Ild  (jeg  gik  imellem  hende  og  Ilden),  at  dette 
vist  ikke  var  Helvede,  som  jeg  før  hørte  raabe,  siden  Englene 
var  saa  nær.  o.  s.  v.  Min  Tiltale  blev  saa  vittigt  besvaret,  at 
jeg  blev  nysgerrig  for  at  se  den  Mund,  der  talte  saa  vel. 

Pludselig  lod  jeg,  som  om  jeg  gjorde  et  Fejltrin  for  at  komme 
til  at  gøre  en  Vending  mod  Ilden.    Jeg  saa  —  Himmel!  jeg  saa 

en  virkelig  Engel,  en  Engel  saa  dejlig,  saa  majestætisk  skøn, 
at  —  borte  var  al  min  Vittighed,  alt  mit  Mod.  Havde  jeg  før 
sagt  for  meget,  sagde  jeg  nu  for  lidt,  thi  jeg  sagde  slet  intet. 
Ofte  vilde  jeg  igen  begynde  paa  den  afbrudte  Samtale;  men  alt, 
hvad  der  faldt  mig  ind,  syntes  mig  lutter  ærkedumt  Tøj.  Kort 
sagt:  jeg  begyndte  halvt  om  halvt  at  tro,  jeg  var  forlibt,  end- 
skønt der  ogsaa  faldt  mig  en  anden  Fortolkning  ind,  den  nemlig, 
at  dette  himmelske  Ansigt  var  mig  bekendt,  hvorvel  jeg  slet  ikke 
kunde  komme  paa,  naar  og  hvor  jeg  først  havde  set  det. 

Jeg  skammede  mig  jo  længere  jo  dybere  over  min  pludselige 
Tavshed,  og  der  faldt  mig  som  en  Sten  fra  mit  Hjerte,  da  Pigens 
Rejsefælle  indledte  en  Samtale  om  Hedebrande,  ledsaget  af 
Spørgsmaal,  som  jeg  til  Lykke  var  i  Stand  til  at  besvare.  Saa- 
ledes  naaede  vi  da  atter  Landevejen;  men  da  Pigen  slap  min  Arm 
og  hoppede  op  paa  sin  egen  Vogn,  havde  jeg  en  Følelse,  omtrent 
som  naar  man  fra  en  varm  Stue  kommer  ud  i  Kulden. 

Vognen  rullede  bort;  hun  vendte  sig  endnu  engang  og  nikkede 
til  mig,  men  jeg  blev  staaende  og  havde  vel  staaet  der  endnu, 
dersom  ikke  min  Kusk  havde  spurgt  mig,  om  jeg  ikke  nu  vilde 
op  at  køre. 

Jeg  satte  mig  op;  de  andre  havde  imidlertid  faaet  et  Forspring 
og  kørte  tillige  rask;  men  hvor  inderligt  jeg  end  ønskede  at  naa 
dem,  kunde  jeg  ikke  hitte  paa  at  bede  Kusken  ile  —  nok  et  Bevis, 
at  det  ikke  var  rigtig  med  mig;  og  tror  jeg  næsten,  at  jeg  havde 
en  Slags  Frygt  for  at  minde  ham. 

Skønt  jeg  efter  nogen  Tids  Forløb  angrede  min  Dorskhed,  saa 
trøstede  jeg  mig  dog  med,  at  jeg  snart  skulde  samles  med  hende 
i  Kroen.  Jeg  kom  —  saa  —  hende  ikke.  Jeg  spurgte,  man  vidste 
af  ingen  Vogn  at  sige  —  de  maatte  være  kørt  forbi.  Jeg  beskrev 
begge  rejsende,  saa  godt  jeg  kunde  —  man  kendte  dem  ikke  og 
gættede  snart  paa  en,  saa  paa  en  anden,  hvorved  jeg  blev  end 
mere  forvildet.  Jeg  vilde  efter  dem,  men  hvorhen?  Vejen  delte 
sig  ved  Kroen  i  tre  Grene,  og  hvilken  skulde  jeg  følge?  Ærgerlig, 
sulten,  forelsket,  gik  jeg  til  Sengs,  bandende  min  egen  Dumhed, 
at  jeg  ej  engang  havde  forhørt  om  deres  Navne  og  Bopæl. 


m. 

BALLET 


Efteraaret  og  Vinteren  var  kommet  sammen   og  stred  om 
Herredømmet;  det  vil  sige  saa  meget  som,  at  det  var  sidst  i  No- 

vember  Maaned,  da  Sne,  Slud,  Regn,  Blæst  og  Taage  kappedes 
om  at  opbløde  Jorden  og  formørke  Himmelen  og  Humøret.  Mit 
Landvæsen  var  organiseret,  en  Avlsforvalter  antaget,  ameri- 
kanske Plove,  Ekstirpatorer,  Tærskemaskiner  etc.  etc.  anskaffet, 
Schweizerkøer  og  spanske  Faar  indkøbt;  Gaardens  Huse  var  re- 
pareret og  pænt  oppudset  baade  udvendig  og  indvendig:  mo- 
derne Lysekroner  og  Lamper,  Divaner,  Himmelsenge  og  skønne 
Malerier  prydede  de  nylig  gibsede  Værelser  —  med  faa  Ord:  der 
fattedes  ikke  andet  end  en  Kone. 

Men  jeg  havde  nu  fast  foresat  mig  ikke  at  ægte  nogen  anden 
end  min  dejlige  paa  Heden,  som  jeg  efter  tre  Maaneders  Forløb 
endnu  ikke  havde  glemt,  skønt  jeg  stundom  var  nær  ved  at  anse 
hele  Eventyret  for  et  Luftsyn  og  hende  selv  for  en  Salamanderfe. 

For  at  adsprede  mig  lidt  og  opmuntre  mit  Sind  i  det  mørke 
Vejr,  som  og  for  at  gøre  et  bonnet  Bekendtskab  med  Omegnens 
honnette  Folk,  havde  jeg  ved  min  Forvalter  —  som  her  omkring 
var  vel  bekendt  —  ladet  dem  alle  paa  to  Miles  Omkres  indbyde 
til  et  Bal. 

Aftenen  kom,  og  den  ene  Vogn  efter  den  anden  rullede  ind  i 
Gaarden  med  Herrer  og  Damer.  I  den  marmorfiisede  Vestibule 
modtog  jeg  dem  nok  saa  galant,  iført  min  russiske  Husaruniform 
og  smykket  med  mine  Ordener.  Her  genkendte  jeg  mangen  en 
Barndoms-Ven  og  Veninde,  saa  flere  ny  Ansigter,  men  ingen 
blajidt  dem  alle,  som  var  i  Stand  til  at  forandre  Takten  i  min 
Puls. 

Saa  snart  Damer  og  Kavalerer  var  omklædt  og  pyntet,  og 
Forvalteren  forsikrede  mig,  at  de  nu  var  kommet,  som  vilde 
komme,  aabnede  jeg  Ballet  til  Musikken  af  de  tre  nærmeste  Køb- 
stæders blæsende  og  bestrengede  Instrumenter.  Jeg  havde  danset 
Kvadrillen  igennem  paa  sidste  Par  nær  uden  enten  saa  nøje  at 
tage  Damerne  i  Øjesyn  eller  lægge  Mærke  til,  at  just  nu  et  nys- 
ankommet  Par  havde  opstillet  sig.  Idet  jeg  gav  denne  Dame 
Haand  til  Rundt,  faldt  mit  Blik  paa  hendes  Ansigt  —  ,,o  Amor! 
Du  Guders  og  Menneskers  Herre!"  —  det  var  hendel  havde  jeg 
rørt  ved  en  Sitteraal,  heftigere  elektrisk  Stød  skulde  jeg  ikke 
have  fornummet.  Paa  Stødet  fulgte  en  sagte  Skælven;  men  enten 
det  var  min  Haand  eller  hendes,  der  skjalv,  vidste  jeg  endnu 
ikke;  rimeligvis  var  det  dem  begge  to. 

„Saaledes  som  sidst,"  begyndte  jeg,  da  Turen  var  forbi,  „maa 
vi  ikke  skilles  ad." 

„Det  var  ved  Ilden,  tror  jeg!"  svarede  hun  rødmende. 

„Ved  De,  at  den  brænder  endnu?"  vedblev  jeg. 

„Oh!"  sagde  hun  alvorlig,  „det  maa  være  en  anden  Ild,  det 
fænger  let  i  Heden  — " 

„Men  slukkes  vanskelig"  afbrød  jeg. 

„Ofte  gaar  den  ud  af  sig  selv,"  lagde  hun  langsomt  til. 

„Denne  Gang  ikke!"  sagde  jeg  med  Heftighed  og  bød  hende 
op  til  Dans. 

Hvorfor  skulde  jeg  gentage  denne  Nats  forlibte  Galskaber? 
Om  Morgenen  sad  jeg  i  Kærlighed  til  begge  Ørerne,  og  næste 

Eftermiddag  red  jeg  ind  i  Hr.  N s  Gaard  for  at  høre  til 

hans  skønne  Datters  Befindende.  God  Gerning  kan  ikke  gøres 
for  tidt,  og  derfor  gentog  jeg  mit  Besøg  først  hveranden  Dag  og 
siden  hver  Dag,  indtil  min  elskede  Josepha  engang  saa  hændel- 
sesvis sank  til  mit  Bryst  og  tilstod  mig  sin  Kærlighed.  Ufor- 
tøvet opsøgte  jeg  Faderen  og  bad  ham  om  hans  elskværdige 
Datter. 

,,Af  mit  ganske  Hjerte,"  svarede  han,  ,, under  jeg  Dem  Pigen; 
men  —  et  Ord  først:  hun  er  —  ikke  min  Datter!  hvorvel  jeg  elsker 
hende  lige  saa  højt,  som  om  hun  virkelig  var  det." 

,, Hvorledes?"  raabte  jeg.     ,,Hvis  er  hun  da?" 

„Vil  De  endnu  have  hende?"  spurgte  han. 

„Om  hun  saa  var  Natmandens  Datter  i  H e,"  svarede 

jeg,  „saa  maa  og  skal  hun  være  min  Kone!" 

,, Velan!  Jeg  skal  da  aabenbare  Dem  hendes  Herkomst;  men 
det  bliver  mellem  os  —  mellem  os  to  alene  en  evig  Hemmelighed. 
Hun  selv  ved  intet  deraf  og  bør  intet  vide,  da  det  kunde  være  en 
hensigtsløs  Forstyrrelse  af  hendes  Ro.  De  erindrer  vel  den  Tid, 
da  Spaniolerne  var  herinde?" 

,,Jo,  meget  godt!" 

„Og  at  en  forklædt  Majorinde  fik  et  dødfødt  Barn  paa 
K d?" 

„Ja  vel,  ja  vel!" 

„Na  da:  Jordemoderen,  som  vilde  forsøge  at  bringe  Barnet 
til  Live,  men  ikke  havde  de  nødvendige  Apparater  dertil  med 
sig,  førte  det  hjem  og  frembragte  efter  flere  Timers  uafbrudte 
Anstrengelser  virkelig  Aandedrættet  og  efterhaanden  det  fuld- 
komne Liv  hos  Barnet;  men  da  dette  desuagtet  var  yderst  svagt, 
og  hun  frygtede  for,  at  det  alligevel  maatte  dø,  saa  vilde  hun 
ikke  berette  Forældrene  det  første  lykkelige  Udfald  af  sine  Be- 
stræbelser, før  hun  kunde  gengive  dem  det  ganske  frisk  og  uden 
Dødsfare.  Endelig  var  denne  overstaaet,  og  en  Morgen  tidlig 
ilede  hun  til  Gaarden  for  at  overraske  Forældrene  med  denne 
glædelige  Tidende.    Da  var  de  rejst  Aftenen  før.    Forfærdet  som 

hun  ble¥y  fortav  hun  ogsaa  Barnets  Opvækkelse  for  Deres  sali^ 
Foneldre  <^  iled€  hjem  for  at  overlægge,  hvad  hun  uu  skulde 
gøre.  Da  blev  hun  netop  hentet  til  min  afdode  Kone,  som  efter 
en  baard  Forløsning  bragte  et  dødfodt  og  virkelig  dodt  Barn 
ul  Verden.  Som  et  Lysglimt  for  en  Tanke  geiuiem  Jordemvv 
deiens  SjæL  Hun  foreslog  mig  at  antage  de  bortrejste  Si>a- 
nieres  Barn  som  mit  eget.  ja  endog  at  lade  min  Kone  selv  være 
uvidende  om  dette  fromme  Bedrag.  Og  saa  skete  det:  om  Af< 
tenen  bragte  hendes  Mand  —  den  eneste,  som  var  Medvider  i 
Hemmeligheden  —  den  stakkels  spanske  Glut,  tog  mit  dode  Barn 
med  sig  og  lod  det  begrave.  Den  lille  forladte  Skabning  blev 
lagt  til  min  Kones  Bryst.  Hun  levede  med  det  i  tolv  Aar  og 
døde  i  den  Tro,  at  det  var  hendes  eget. ' 

„Højst  forunderligt!"  raabte  jeg.  ,,Men  tillad  mig!  Har  De 
aldrig  søgt  at  bringe  Barnet  igen  til  dets  rette  Forældre? ' 

„Jo  vist  har  jeg,'*  svarede  han,  „skønt  oprigtig  talt  med  Frygt 
for  at  finde  dem,  da  jeg  i  saa  Fald  maatte  bedrøve  min  Kone 
mere,  end  jeg  først  havde  glædet  hende.  Jeg  har  skrevet  fiere 
Gange  til  en  Svoger  i  Barcellona,  men  han  har  givet  mig  den 
Underretning,  at  Majoren  og  den  formentlige  Kadet  rimeligvis 
er  faldet  i  et  Slag  mod  de  Franske,  hvor  næsten  hele  Regimentet 
El  Rey  blev  ødelagt." 

„Men  Navnet  Josepha?" 

„Saa  hedder  min  salig  Kones  Moder,  som  endnu  lever  i  Kø- 
benhavn, hos  hvem  min  Plejedatter  har  været  i  de  sidste  tre  Aar, 
og  fra  hvem  jeg  hentede  hende  i  Sommer,  da  vi  traf  sammen 
ved  Hedebranden." 

Inderlig  bevæget  gik  jeg  tilbage  til  Josepha;  hun  fløj  til  mit 
Bryst  og  hviskede:    „Er  jeg  din?" 

„Ja,  du  er  mini"  sagde  jeg,  bortkyssende  Glædestaaren  paa 
hendes  skønne  Kind,  „du  er  min  og  min  alene!" 


IV. 
BRYLLUPPET 

Vielsen  var  til  Ende.  Endnu  stod  vi  for  Brudeskammelen  og 
modtog  Selskabets  Lykønskninger.  Yndigt  blussede  min  hulde 
Brud,  mægtig  rørt  i  sit  kærlighedsfulde  Hjerte.  Med  stille  Ven- 
lighed takkede  hun  de  hilsende  Venner  og  Veninder  —  hun  smi- 
lede, ret  egentlig  talt,  gennem  Taarer.     Da  hun  med  barnlig 

Kærligheds  hele  Ild  omfavnede  sin  Plejefader  og  næsten  hul- 
kende trykkede  ham  til  sit  Bryst,  da  blev  hverken  hans  eller  mine 
Øjne  tørre. 

„Fader  og  Moder  skal  forlade  dig"  —  her  kvalte  Graaden 
hans  Stemme,  og  med  Heftighed  kastede  han  sig  om  min  Hals. 
Jeg  forstod  ham,  men  kunde  intet  svare  for  Rørelse.  I  min 
tavse  Sjæl  gentog  jeg  befæstende  den  højtidelige  Ed:  trofast, 
helligt,  evigt  at  elske  denne  faderløse  Engel. 

Endelig  var  alt  det  ceremonielle  forbi,  og  de  dybe,  alvorlige 
Følelser  veg  for  lettere  Glæder.  Det  talrige  Selskab  blandede, 
grupperede  sig  i  den  store  af  trende  Lysekroner  klart  oplyste 
Sal,  og  snart  blev  Snak  og  Spøg  og  Latter  lydelig  og  almin<jelig. 
Jeg  blev  atter  og  atter  lykønsket,  nu  af  en,  nu  af  en  anden;  men 
mine  Øjne  fulgte  uafladelig  min  dejlige  Brud,  der  svævede  blandt 
de  øvrige  Damer  som  Maanen  mellem  Skyerne. 

Ea  Stund  var  saaledes  forløbet,  da  min  Svigerfader  kom  og 
berettede  mig,  at  nede  i  Dagligstuen  var  tvende  rejsende,  som 
havde  forvildet  sig  paa  Heden;  han  kunde  ikke  komme  til  Rette 
med  dem,  da  de  talte  et  forunderligt  Miskmask  af  gebrokkent 
Tysk  og  andre  Sprog,  som  han  ikke  kendte.  Da  de  var  godt 
klædt  og  viste  i  deres  Væsen,  at  de  var  honnette  Folk,  ønskede 
han  at  faa  dem  op  til  Selskabet,  og  derfor  bad  han  mig  gaa  ned 
og  tale  med  dem.  I  det  samme  kom  en  af  Præsterne  til  og  for- 
talte, at  det  var  Franskmænd,  som,  forjagede  fra  deres  Fædre- 
land formedelst  politiske  Meninger,  havde  villet  søge  et  nyt  Hjem 
i  den  nye  Verden,  men  fordrevne  af  langvarige  Storme  var  de 
for  to  Dage  siden  strandet  paa  Jyllands  Vestkyst.  Nu  var  de 
paa  Rejsen  til  København,  hvorfra  de  atter  vilde  gaa  under  Sejl 
til  Amerika;  paa  hans  Anmodning  kom  de  nu  op  til  Selskabet. 

Som  han  sagde  dette,  traadte  de  ind  i  Salen  —  den  ene  en 
høj,  skarpladen,  midaldrende  Mand,  den  anden  et  kønt  ungt 
Menneske  af  et  blegt,  tungsindigt  Udseende.  De  hilste  til  alle 
Sider  med  en  graciøs  Anstand,  og  Præsten  og  jeg  —  som  de 
eneste,  der  kunde  konversere  dem  —  gik  dem  i  Møde  og  ind- 
ledede en  Samtale  paa  Fransk  med  at  beklage  deres  Uheld. 

Den  ældste,  til  hvem  jeg  især  henvendte  mig,  talte  godt  for 
sig,  skønt  i  et  noget  tvungent  Sprog  og  med  en  særdeles  Accent. 
Jeg  formodede  derfor,  at  han  ingen  Franskmand  var,  men  en 
sydligere  Europæer,  og  spurgte,  om  han  maaske  hellere  talte 
Italiensk  eller  Spansk? 

Jeg  ventede  forgæves  paa  Svar;  han  havde  ikke  hørt,  hvad 
jeg  sagde;  hans  Øjne  var  derimod  stift  heftede  paa  en  Genstand 

bag  ved  mig,  og  Rødme  og  Dødbleghed  afløste  hinanden  i  hans 
Ansigt.    Jeg  saa  mig  om  —  det  var  min  Brud,  han  betragtede. 

I  samme  Øjeblik  blev  hun  ogsaa  set  af  den  anden  frem- 
mede, som  med  et  Udraab:  „Gdesu  Maria!''  blegnede,  vaklede 
og  greb  sin  ældre  Rejsefælles  Arm. 

,, Taler  De  Spansk?''  spurgte  denne  med  en  svag  og  skælvende 
Røst. 

Jeg  bejaede  det. 

„Hvem  er  den  skønne  Dame?"  vedblev  han. 

„Just  i  Dag  min  Konel"  svarede  jeg. 

„Tilgiv,  min  Herre!"  sagde  han;  ,,Synet  af  Deres  Brud  kan 
ikke  andet  end  frappere  os;  vil  De  selv  se,  om  De  ikke  finder  en 
overordentlig  Lighed  mellem  hende  og  min  Broder?" 

Jeg  saa  paa  den  ene,  paa  den  anden^  saa  og  sammenlignede, 
og  nu  var  Raden  til  mig  at  lade  hans  Spørgsmaal  ubesvaret. 
Jeg  kastede  atter  mine  Øjne  paa  den  ældstes  Ansigt,  og  som  et 
Lynglimt  for  det  gennem  min  Sjæl. 

„De  hedder  G a,  og  De  Josepha?"  raabte  jeg. 

„O  min  Gud,  ja!"  svarede  den  ældste. 

„Saa  —  saa  — "  vedblev  jeg;  overvældet  af  mine  Følelser  kunde 
jeg  intet  mere  frembringe,  men  kastede  mig  om  Majorens  Hals. 

,,Min  Fader!"  hviskede  jeg,  og  Taarer  gav  mit  beklemte  Hjerte 
Luft. 

„Min  Moder!"  hulkede  jeg  og  omfavnede  Josepha,  ,,jeg  er 
Antonio;  det  er  Deres  Datter!" 

Hele  det  forbavsede  Selskab  havde  sluttet  en  stiltiende  Kres 
omkring  os  og  ventede  med  spændt  Nysgerrighed  Opløsningen 
af  denne  uforklarlige  Gaade.  Min  Svigerfader  —  som  han  nu 
kun  et  Par  Timer  havde  været  per  Procurationein  —  fattede 
først  Sammenhængen,  førte  Bruden  hen  til  os  og  raabte  lidt 
ubesindigt:     „Se,  der  har  du  dine  Forældre!" 

Forvirret  af  alt  dette  ubegribelige  stred  hun  imod;  men  Jo- 
sepha slap  mig,  slog  sine  Arme  om  hende  og  trykkede  hende 
til  sit  Bryst.  Den  unge  Josepha,  der  saa  sig  omfavnet  af  et 
ubekendt  Mandfolk,  gav  et  Skrig  og  vilde  rive  sig  løs.  Moderen 
slap  hende  og  syntes  at  tvivle  om  Virkeligheden  af  dette  Gensyn; 
men  da  blev  hun  omfavnet  ai  Faderen. 

,, Josepha,  elskede  Josepha!"  raabte  jeg,  ,,de  er  dine  For- 
ældre!" 

Da  hang  hun  besvimet  i  Faderens  Arme  —  Moderen  segnede 
i  mine.  Snart  opvaagnede  de  atter,  og  vi  fire  lykkelige  Men- 
nesker udgød  nu  vore  fulde,  glædedrukne  Hjerter  for  Himmelen 

St.  St.  Blicher:  Samlede  Noveller.    I.  ^ 

og  for  hverandre.  Spørgsmaal  og  Svar,  Udraab  og  Kærtegn  blan- 
dede sig  i  forvirret,  frydefuld  Tummel,  og  kun  lidt  efter  lidt 
opløstes  alle  Tvivl,  opklaredes  det  mørke,  fattede,  forstod  vi  hver- 
andre. 

Saa  jublende  en  Bryllupsfest  er  vel  ikke  i  mange  Aar  fejret 
paa  de  jyske  Heder.  Mine  elskede  Svigerforældres  Sorger  og 
Genvordigheder  har  opløst  sig  i  Glæde  og  Rolighed,  deres  Livs- 
kraft, deres  Kærlighed  er  opfrisket  paa  ny;  de  politiske  Storme 
og  Rædsler  er  glemt;  deres  Rejse  er  nu  til  Ende,  og  tillige  min 
Historie. 


'  Første  Qang  offentliggjort  1  Elmquists  „Læsefrugter",  33.  B.,  1834;  her  er 
Novellens  Titel:  „Et  Eventyr  paa  Heden". 

*  „fortalte  den  unge  Ritmester  W."  er  indføjet  af  P.  L.  Møller  i  hans  Udg. 
af  NoveUeme  (1846—47).  Han  havde  skriftlig  Bemyndigelse  fra  B.  til  at  rette, 
som  han  vilde.  I  første  Tryk  staar  under  Novellen:  (Meddelt  paa  anden  Haand 
af  s.  s.  Blicher). 


PBÆSTEN  I  TORNING' 


Tre  Mil  Sønden  for  Viborg  i  den  Egn,  hvor  Svend  Grate 
fordum  mistede  Liv  og  Rige,  ligger  Bondegaarden  Revl.  Gamle 
og  forrevne  er  dens  lave  Bygninger  og  synes  at  være  tækkede 
med  Mos.  Dens  tarvelige  Udseende  oplives  ikke  af  nogen  Have; 
thi  dette  Navn  kan  man  neppe  give  en  liden  Kaalgaard,  hvis 
Tørvediger  er  kantet  med  tynde,  forkrympede  Hyldebuske,  og 
hvorover  en  gammel  Røn  krummer  sig,  forpisket  og  bøjet  fra 
sin  Ungdom  af  de  skarpe  Vestenvinde.  Trindt  og  vidt  omkring 
er  den  omgivet  af  mange  lynggroede  Bakker,  mellem  hvilke  graa- 
gule  Moser  slynger  sig  og  løber  næsten  alle  i  hverandre  gennem 
mangfoldige  Bug^tninger,  snart  udvidende  sig  og  ligesom  tilbage- 
trængende de  bølgeformige  Bakker,  snart  af  disse  indknebne  til 
smalle  Snævringer.  Ukendte,  som  her  vilde  finde  Vej,  skulde 
snart  blive  hildede  i  denne  Labyrint  af  Moser,  ikke  ulig  dem, 
der  uden  nødvendig  Forkundskab  indlader  sig  i  det  sindrige 
Spil,  som  man  kalder  „at  trække  i  Dynd'\ 

Først  henimod  Efteraaret  faar  denne  mørke,  ensformige  Egn 
et  mere  livligt  Udseende;  i  Moserne  løfter  erica  tetralix  sine  bleg- 
røde Blomster,  og  Bakkerne  faar  et  violet  Skær  af  den  nu  først 
udskydende  Lyng.  Ikke  frydeligere  er  her  den  levende  Natur: 
Brokfuglen  sidder  enlig  paa  sin  Tue  og  gentager  halve  Dage  sine 
langtrukne,  tungsindige  Fløjtetoner.  Moselærken  kvidrer  svagt 
og  sørgeligt  fra  Porsbusken  —  Ørkens  eneste  Træ.  En  enkelt 
Urfugl,  opjaget  af  en  omluskende  Ræv,  hvirvler  sig  et  stakket 
Stykke  bort,  men  falder  snart  igen  og  forsvinder  i  den  tætte 
Lyng.  Om  menneskelige  Beboere  mindes  man  kun,  naar  en 
Hyrdedreng,  omringet  of  nogle  vantrevne  Faar,  hvisler  paa  sin 
Toskillingsfløjte. 

Ikke  altid  var  disse  Banker  saa  øde  og  nøgne.  I  gamle  Dage 
var  de  tætbevoksede  med  Gran  og  Birk,  og  Moserne  var  Søer, 
bestrøede  med  talrige  Flokke  af  alle  Slags  Svømmefugle.    Den- 

gang  laa,  omtrent  hvor  Revl  nu  ligger,  paa  en  Odde  eller  Revl 
1  Søen  en  stolt  Herreborg.  En  frodig  Abildhave  og  foran  denne 
tvende  Rader  af  høje  Graner  omgav  og  aldeles  skjulte  Borgen 
til  Landsiden;  kun  naar  man  drog  over  den  sidste  høje  Banke, 
gled  de  hvide  Skorstene  hen  mellem  Granernes  Toppe.  Til  Sø- 
siden mod  Sønden  stod  Borgen  frit,  og  fra  den  modsatte  Bred 
saa  det  ud,  som  om  den  hævede  sig  op  af  Vandet.  Dens  Byg- 
ningsmaade  var  som  alle  andre  Slottes  paa  hin  Tid  umalet  Ege- 
bindingsværk  med  mørkerøde  Murstens  Tavl,  tvende  Stokværk, 
det  ene  bygget  ud  over  det  andet  med  fremragende  udhugne 
Bjælkehoveder,  mange  lange  og  smalle  Vinduer  med  bitte  smaa 
Ruder  og  Blysprøjser.  Paa  alle  fire  Hjørner  runde,  udbyggede 
Taame  med  Glughuller,  og  midt  foran  Huset  et  større,  hvis  Plat- 
form rakte  op  over  Skorstenene  og  var  prydet  med  otte  Sten- 
kæmper. Saadanne  tvende  forsvarede  med  opløftede  Træsabler 
den  høje,  hvælvede  Taarndør.  Bag  ved  Borggaarden  mellem 
denne  og  Ladegaarden  løb  en  dyb  og  bred  Grav,  til  Dels  bevokset 
med  Rør,  og  over  den  førte  en  Vindebro.  Paa  hver  Side  af  Broen 
stod  firkantede  Stenpiller,  og  oven  paa  disse  saas  liggende  Løver. 
Uden  for  Ladegaard  og  Have  var  en  ligedan  Grav  med  Bro  som 
Borgens  yderste  Befæstning. 

Mange  Aar  tilbage  i  Tiden  boede  her  den  velbyrdige  og  mand- 
haftige Ridder  Henrik  Sandberg,  gift  med  velbyrdige  og  dyd- 
sirede  Jomfru  Mette  Daae.  Deres  Ægteskab  var  velsignet  med 
en  eneste  Datter,  navnlig  Else,  og  at  se  hende  vel  forsørget  var 
Forældrenes  højeste  Ønske. 

Mødrene  plejer  i  dette  Tilfælde  ej  alene  at  ønske,  men  ogsaa 
at  handle.  Fru  Mette  var  ikke  mere  uvirksom  end  andre  Mødre, 
men  havde  indledet  saa  snilde  saavel  som  ærbare  Underhand- 
linger med  den  tapre  og  gode  Mand,  Hr.  Mogens  Munk  til  Ans- 
berg,  at  Dagen  til  dennes  Søn,  Junker  Jenses  Trolovelse  med 
Jomfru  Else  allerede  var  bestemt.  Allerede  var  den  kommet  og, 
paa  lidet  nær,  vel  forbi:  Det  forlovede  Par  stod  foran  Præsten, 
som  han,  smykket  med  vældige  Pibekraver,  deres  Forældre, 
Slægtninge  og  Kyndige  i  en  Halvcirkel  bag  ved  ham.  Junkeren 
saa  stift  og  dristigt  hen  over  Præstens  Skulder,  og  Jomfruen 
bly  og  beskedent  ned  til  hans  Fødder.  Han  begyndte  at  tale, 
hans  Stemme  var  mandig  og  fuldttonende;  uvilkaarlig  sammen- 
lignede Jomfruen  den  med  hendes  Fæstemands  tykke,  pludrende 
og  efter  de  Tiders  Mode  læspende  Mæle. 

Lønligt  og  hurtigt  løftede  hun  sine  Øjne  op  til  den  Mund, 
hvorfra  disse  velklingende  Toner  udgik,  og  en  anden  Sammen- 

ligning  begyndte  mellem  den  velærværdige  Mands  ungdomme- 
lig-skønne  Ansigt  og  Junkerens  Mælkefjæs;  over  en  høj,  hvid 
og  glat  Pande  skilte  sig  et  mørkebrunt  Haar  og  faldt  i  natur- 
lige Krøller  paa  Pibekraven.  Sorte  Bryn  hvælvede  sig  over 
brune,  fyrige  Øjne.  Mellem  den  smalle  Underlæbe  og  den  kækt 
opkastede  Overlæbe  blinkede  snehvide  Tænders  Perlerader,  og 
derunder  bevægede  sig  i  Talens  Iver  et  sirligt  Fipskæg.  Ligesaa 
hurtig  trak  sig  Pigens  lange  Øjenhaar  ned  over  det  rødmende 
Ansigts  mørkeblaa,  matglimtende  Stjerner. 

Hr.  Søren  var  nødt  til  at  se  paa  den  yndige  Fæstemø;  men  jo 
tiere  han  saa,  jo  mere  forvirret  blev  han,  og  dette  forøgede  igen 
hendes  Forvirring.  Kort  at  fortælle:  just  som  Præsten  havde 
begyndt  en  Smule  at  væve  for  at  faa  Tid  til  igen  at  optage 
Talens  tabte  Traad,  blegnede  Jomfruen  og  begyndte  at  rave. 

„Hun  faar  ondt!"  raabte  han,  og  derpaa  segnede  hun  virkelig 
i  den  tililende  Moders  Arme. 

Om  denne  Besvimelse  rejste  sig  af  Angest  over  Præstens  For- 
legenhed eller  af  Medlidenhed  med  ham,  om  den  var  forstilt  for 
at  redde  ham  eller  fri  hende  selv  fra  Forbindelsen  med  Jun- 
keren, derom  var  Meningerne  delte,  endskønt  de  maaske  snarere 
burde  være  forenede.  Hvorom  alting  er,  saa  blev  der  intet  af 
Trolovelsen  nu,  og  da  Jomfru  Else  aldrig  følte  sig  frisk  nok, 
heller  ikke  siden.  Hermed  var  Junker  Jens  slet  ikke  fornøjet, 
især  da  han  havde  en  dunkel  Anelse  om  Aarsagen  til  denne  Bort- 
rykkelse  af  hans  Ønskers  Maal. 

Nogen  Tid  efter  hændte  det  sig,  at  han  og  Præsten  traf  sammen 
i  Viborg  paa  et  offentligt  Sted,  hvor  ogsaa  andre  Adelsmænd  og 
Officerer  var  til  Stede.  Ophidset  af  Vin  og  hemmelig  Ærgrelse 
begyndte  Junkeren  at  stikle  paa  Præsten  og  hans  Tales  synder- 
lige Islæt.  Længe  firede  denne  af  med  Kulde  og  temmelig  Sagt- 
modighed; dette  gjorde  Modstanderen  dristigere  og  grovere. 

,,Hr.  Junker  I"  sagde  hin  omsider  opbragt,  „I  stoler  paa  den 
Kjole,  jeg  bærer,  og  som  I  vel  ved  hindrer  mig  i  at  lære  eder 
Skikkelighed." 

„I  stoler  selv  paa  eders  Kjole!"  svarede  Junkeren,  „fordi  den 
giver  eder  Lov  til  at  være  Poltron!" 

„Det  er  der  Raad  for!"  raabte  Præsten,  idet  han  trak  Kjolen 
af,  „der  ligger  Præsten  og  her  staar  Manden;  har  I  endnu  Lyst, 
saa  kom  an.  Junker  Jens!  Er  her  ingen  af  de  gode  Venner,  som 
vil  laane  mig  sin  Kaarde?" 

En  Officer  gav  ham  sin  og  tilbød  sig  at  være  Sekundant;  en 

anden  traadte  over  paa  Junkerens  Side,  og  alle  fire  red  ud  paa 
Heden  Sønden  for  Byen. 

Hr.  Søren  havde  i  sine  Studenterdage  været  Karl  for  sin 
Kaarde  og  flere  Gange  ved  tyske  Universiteter  lært  kaade  Bur- 
scher  Mores;  han  var  Junkerens  Mand  saa  vel.  Denne  blev  jo 
længer  jo  mere  ophidset  over  Modstanderens  Kulde  og  sikre  Pa- 
rering. Han  gjorde  et  forgæves  Udfald  efter  det  andet;  hans 
Kaarde  gled  bestandig  ud  forbi  den  færdige  Fjende,  i  hvis  Vold 
han  stedse  befandt  sig,  men  som  ædelmodig  skaanede  ham.  Da 
forenede  han  al  sin  Kunst  og  Kraft  i  tre  hurtigt  paa  hinanden 
følgende  Dobbeltfinter,  hvoraf  Udfaldet  blev,  at  han  selv  rendte 
sit  Bryst  i  Kontrapartens  Kaarde.  Hans  Fald  gjorde  Ende  paa 
Tvekampen. 

Saaret  forekom  Sekundanterne  saa  betænkeligt,  at  de  raadede 
Præsten  at  sætte  sig  paa  sin  Hest  og  flygte.  Dette  gjorde  han, 
naaede  inden  en  Times  Forløb  sit  Hjem,  samlede  i  en  Skynding 
sine  Penge  og  de  nødvendigste  Klæder  og  kastede  sig  saa  paa  en 
anden  lige  saa  rask  Hest. 

Bespændt  af  Frygt,  Anger  og  Uvished  lod  han  staa  ud  ad 
Sønden  til.  Hans  Vej  faldt  forbi  Revl.  Solen  var  ved  at  gaa 
ned,  og  de  høje  Graner  udbredte  allerede  en  Dæmring  over  Gaard 
og  Have.  I  Skyggen  vandrede  langsomt  med  nedsænket  Hoved  den 
skønne  Mø.  De  foldede  Hænder  holdt  en  Kost  af  spraglede  Mark- 
blomster, og  hvo  der  saaledes  saa  hende,  maatte  lettelig  gætte, 
at  hun  tænkte  paa  en  elsket  Ven,  og  endvidere,  at  Rytteren,  der 
travede  hende  i  Møde,  var  denne  Ven,  thi  saa  snart  hun  saa  ham, 
tabte  hun  Blomsterne  af  sine  Hænder  og  bøjede  længere  ind  i 
Alleen. 

,, Farvel,  ædle  Jomfru!"  sagde  han  uden  at  standse  Hesten, 
,, forlader,  saa  skal  eder  forlades." 

Med  den  højre  Haand  trykkede  han  Hatten  dybere  ned  og 
for  af  Sted  i  tordnende  Galop. 

Forundret,  forvirret  og  hartad  bedøvet  stirrede  hun  efter 
ham,  og  Mørket  faldt  paa,  før  hun  kom  tilbage  til  Slottet.  Næsten 
lige  saa  hurtig  kom  det  Skrækkens  Bud,  at  Præsten  havde  ihjel- 
stukket  hendes  Fæstemand. 

At  Jomfruen  viste  en  uforstilt  Forfærdelse  og  derefter  en  lige 
saa  uforstilt  Sorg,  var  meget  naturligt;  men  den  rette  Grund  til 
disse  Sindsbevægelser  var  en  Hemmelighed  for  alle  undtagen  for 
den  sørgende  Pige  selv.  Da  imidlertid  Forældrene  tænkte,  at 
Sorgen  gjaldt  Junker  Jens,  maatte  de  ej   alene  billige  denne, 

men  ogsaa  hendes  haardnakkede  Vægring  ved  at  indgaa  nogen 
anden  Forbindelse. 

Saaledes  henrandt  et  Par  Aar,  under  hvis  Forløb  Fru  Mette 
forlod  det  timelige,  just  som  hun  var  i  Begreb  med  anden  Gang 
at  bortgive  Datterens  Haand.  Herved  beholdt  denne  sin  Frihed; 
thi  Faderen  paalagde  aldrig  noget  Menneske  Tvang,  naar  han 
kun  selv  uforstyrret  maatte  fiske  og  jage.  Men  desværre  blev 
begge  Dele  ham  forment;  Krigstrompeten  kaldte  ham  fra  landlig 
Ro  og  Glæde  til  Kamp  mod  Sverrigs  Krigere.  Han  maatte  for- 
lade sin  kære  Datter  som  højstbefalende  paa  Slottet,  efter  at 
han  forgæves  havde  foreslaaet  hende  at  begive  sig  til  den  gamle 
Farbroder,  Hr.  Tyge  paa  Kærsholm.  Sandt  at  sige,  anede  ingen 
af  dem  Krigens  ulykkelige  Vending;  thi  aldrig  før  havde  Sand- 
bergemes  gamle  Herreborg  set  en  bevæbnet  Svensker. 

To  Maaneder  efter  Ridderens  Afrejse  kom  hans  tvende  Tjenere 
hjemridende  med  hans  Kaarde  og  Standard;  begge  var  omvundet 
med  sort  Flor  og  forkyndte  den  gæve  danske  Mands  hæderlige 
Død  i  uheldig  Kamp  med  Danmarks  sejrende  Fjender.  Disse 
var  indtrængt  over  Landets  Grænser  og  drog  hver  Dag  nærmere 
og  nærmere.  Endelig  vajede  den  første  fjendtlige  Fane  over 
Grate  Hede,  og  en  Rytterhob  drog  i  blinkende  Kyrasser  ind  paa 
Revl.  Anføreren  var  en  Mand  til  Aarene  af  et  raat  og  vildt  Ud- 
vortes, hvis  første  Øjekast  satte  Skræk  i  alle  paa  Gaarden,  kun 
ikke  i  dens  jomfruelige  Herskerinde.  Med  rolig  Værdighed  gik 
hun  Kyrasseren  i  Møde,  tilbød  ham  alt,  hvad  Huset  formaaede 
af  Spise-  og  Drikkevarer  til  ham  og  hans  Folk,  og  udbad  sig 
en  Sauvegaarde. 

„Den  skal  I  faa,  min  vakre  Flickal''  svarede  han,  ,,naar  I 
saa  vil  skænke  vel;  lad  os  allerførst  bese  Vinkælderen!" 

Som  sagt,  saa  gjort:  han  besøgte  Vintønderne  saa  vel  baade 
den  første  og  alle  de  andre  Dage,  at  han  efter  en  Maaneds  Forløb 
tømte  med  sine  Rytteres  Hjælp  den  sidste.  Og  hermed  var  ogsaa 
hans  Høflighed  og  gode  Lune  forbi.  Sauvegarden  maatte  betales 
hver  Dag  med  rede  Penge.  Til  Lykke  varede  det  ikke  længe, 
inden  han  forlod  Gaarden  med  samt  sin  fugtige  Sauvegarde  efter 
først  at  have  ret  alvorligt  tiltalt  Frøken  Elses  Kasse.  Neppe 
var  han  ude,  før  en  Rytter-Eskadron  drog  ind  anført  af  en  ung, 
smuk  og  beleven  Adelsmand.  Jomfruen  gik  ham  som  den  forrige 
i  Møde  og  fremførte  samme  Bøn. 

„Behøves  neppe,  min  dejlige  Dame!"  sagde  han,  „jeg  ser  jo, 
at  Gaarden  allerede  har  en  himmelsk  Sauvegarde." 

Hun  beklagede  rødmende,  at  Formanden  havde  gjort  rent 
Bord  i  Vinkælderen. 

,, Skader  intet,"  svarede  den  galante  Kriger,  „i  Stedet  for  Vin 
beder  jeg  blot  om  nogle  Draaber  Nektar." 

Af  denne  Indgang  ser  man  nok,  hvorledes  den  stakkels  Else 
Sandberg  var  faren  med  ham.  Dog  holdt  hun  ham  ved  sin  kolde 
Adfærd  og  alvorlige  Modstand  inden  for  Sædelighedens  Skran- 
ker. Maaske  havde  den  farlige  Fjende  alligevel  til  sidst  sejret, 
dersom  han  ikke  just  i  rette  Tid  havde  faaet  Marchordre. 

Derefter  kom  en  Polak,  som  ikke  brød  sig  stort  om  Vin  og 
Kys,  men  var  en  desto  større  Elsker  af  det  rene  Væsen.  Han 
kunde  intet  Dansk,  og  af  Tysk  ikkun  de  tre  Ord:  Geld,  Gold, 
Silber;  men  dem  anbragte  han  saa  tidt  og  saa  eftertrykkeligt, 
at  Joipfru  Else  efter  nogle  Dages  Forløb  saa  Bunden  paa  sit 
Pengeskrin.  Desforuden  havde  han  den  Skik  efter  hvert  Maaltid 
at  tage  Ske,  Kniv,  Gaffel  og  Bæger  til  sig. 

En  Dag  indløb  den  Efterretning,  at  Brandenborgerne  var  i 
Nærheden,  og  nu  begyndte  en  ordentlig  Plyndring.  Hvad  der 
fandtes  af  Guld,  Sølv  og  Gyldenstykkes  Klæder  blev  indpakket 
i  en  jembunden  Kiste,  og  denne  sat  paa  en  Vogn,  som  skulde 
køre  bag  efter  de  bortridende  Polakker. 

Neppe  var  den  kommet  op  paa  Bakken  Østen  for  Gaarden 
og  Søen,  før  Brandenborgerne  for  ned  ad  den  vestre  Bakke.  Be- 
dækningen, som  saa,  at  den  snart  vilde  blive  indhentet  og  Kisten 
saaledes  falde  i  Fjendernes  Hænder,  løftede  den  af  Vognen  og 
rullede  den  ned  ad  den  stejle  Skrænt.  Klingende  væltede  den 
sig  om  sin  egen  Aksel  og  lige  ud  i  Søen,  som  her  var  meget  dyb. 
Der  ligger  den  endnu  den  Dag  i  Dag,  dog  ikke  længer  skjult  af 
Vand,  men  af  Tørvejord  og  Lyng.  Jævnlig  brænder  Lys  over  den, 
og  ofte  er  der  gravet  efter  den,  men  forgæves;  ingen  kan  finde 
det  rette  Sted;  thi  naar  man  nærmer  sig,  forsvinder  Lyset,  som 
aldrig  viser  sig  uden  i  en  temmelig  Afstand. 

Modfalden  og  næsten  bedøvet  af  saa  mange  Udplyndringer  og 
Anfægtelser  traadte  Jomfru  Else  den  brandenborgske  Officer  i 
Møde  med  disse  Ord: 

,,Kære  Herre!  I  kommer  her  til  et  tomt  Hus;  Æde  og  Drikke, 
Penge  og  Penges  Værd  er  alt  blevet  et  Bytte  for  eders  Forgæn- 
gere. Kun  en  Nødskilling  og  nogle  Klenodier  af  mine  salig  For- 
ældres har  jeg  gemt,  men  jeg  vil  straks  vise  eder,  hvor  det  staar, 
at  I  kan  gøre  dermed  efter  eders  Villie." 

Disse  Ord  saa  vel  som  dens  Skønhed,  der  frembragte  dem, 

gjorde  et  saa  heftigt  Indtryk  paa  den  barske  Kriger,  at  han 
længe  ikke  formaaede  at  svare. 

„Frygt  ikke,  ædle  Jomfru!"  sagde  han  med  svag  og  næsten 
skælvende  Røst.  ,,Jeg  kommer  jo  som  Ven,"  lagde  han  til 
med  et  særdeles  ømt,  langt  Øjekast,  der  virkede  saa  forunderligt 
paa  hende,  at  hun  blegnende  og  forvirret  pludselig  forlod  ham. 

Først  efter  tre  Dages  Forløb  fik  han  Tilladelse  igen  at  se  hende, 
hvilken  Tilladelse  derefter  hver  Dag  blev  fornyet  og  udstrakt 
til  hele  Dagen.  For  at  springe  til  Enden  af  Historien  kan  vi 
berette,  at  Treugersdagen  var  de  Mand  og  Kone,  og  Seksugers- 
dagen,  da  Freden  nu  var  sluttet,  fulgtes  de  ad  til  Tyskland, 
hvorfra  man  aldrig  siden  har  hørt  et  Ord  om  dem. 

Nogen  Tid  efter  deres  Bortrejse  fandtes  paa  en  Vinduesrude 
i  Officerens  Værelse  ridsede  disse  Ord:  „Søren  Madsen  Lihme, 
forhen  Præst  i  Torning,  nu  Ritmester  i  kurbrandenborgsk 
Tjeneste." 


'  Trykt  tørste  Gang  i  Elmquists  „Læsefrugter",  24.  B.,  1824.  Her  hedder 
NoveUen  ,,Else  Sandberg".  Dens  historiske  Grundlag  er.  at  d.  20.  Januar  1606 
dræbte  Erik  Sørensen,  Præst  i  Torning,  efter  et  Bryllup  paa  Raadhuset  i 
Viborg  en  jysk  Herremand,  som  paavist  af  Aakjær  1  B.s  Livs-Tragedie.  II.. 
S.  76.  Drabsmanden  vides  ikke  at  være  blevet  paagrebet.  —  Novellens  roman- 
tiske Slutning  beror  alene  paa  Folketraditionen.  Herom  skriver  B.  til  Inge- 
mann:    derimod  er  ,, Præsten  i  Torning"  en  virkelig  Begivenhed,  noksom 

bekræftet  ved  Almuesagnet  dersteds.  Og  har  vi  her  atter  et  Eksempel  paa,  at 
den  virkelige  Historie  ofte  er  usandsynligere  end  den  mest  fantastiske  Roman." 
(Breve  til  og  fra  Ingemann.  S.  277.)  Paa  Torning  Kirkes  ,, nordre  Væg  hænger 
en  sort  Tavle  med  Liste  over  Torning  Præster  siden  Reformationen.  Indtil 
Blicher  staar  ved  dem  alle  et  Kors  —  Tegnet  paa,  at  de  er  døde  i  Kaldet  — 
med  Undtagelse  af  Erik  Sørensen".  (Goldschmidt:  ..En  Hederejse  1  Viborg- 
Egnen".  S.  139.) 


NØDDAABEF 


Omtrent  i  Midten  af  forrige  Aarhundrede  kom  engang  i 
Skumringen  en  med  tvende  Heste  forspændt  Karet  rullende  op 
for  den  store  Dør  af  Præstegaarden  i  Kousted.  Hr.  Mogens,  som 
troede,  at  han  blev  beæret  med  en  lille  Visit  af  det  høje  Herskab 
paa  Fussingø,  traadte  skyndsomst  ind  i  sin  grønne,  storblommede 
Damaskes  Slaabrok  og  med  en  grundmuret  Paryk  paa  sit  ær- 
værdige Hoved.  Men  se!  fra  den  aabnede  Karetdør  nedsprang 
tvende  ubekendte  Kavalerer  med  Kaarde  ved  Siden  og  —  Maske 
for  Ansigtet.  ,,I  er  vel  Præsten  her?'*  spurgte  den  ene,  og  uden 
at  forvente  Svar  lagde  han  til:  ,,Kan  I  døbe  et  Barn?"  —  ,,Det 
var  ikke  godt  andet,"  sagde  den  forundrede  Præst,  ,,hvad  har 
ellers  de  gode  Herrer  at  befale?"  I  Stedet  for  Svar  vendte  en 
af  Herrerne  sig  mod  Kareten,  udtog  en  lille,  sort  Kasse,  traadte 
med  den  under  Armen  hen  til  Døren  og  med  den  anden  Haand 
gjorde  Tegn  til  Præsten,  at  han  vilde  vise  dem  Vej.  ,,Med  eders 
gunstige  Tilladelse,"  sagde  den  forundrede  Hr.  Mogens  pegende 
paa  Kassen,  ,, skulde  dette  være"  —  ,,Et  Barn,  som  I  hører," 
svarede  Herren,  thi  i  det  samme  hørtes  Lyden  af  et  saadant, 
,,vil  I  behage  at  gaa  foran!"  —  „Cujum,  cujas?''  sagde  han,  uden 
at  røre  sig  af  Stedet,  ,,hvis  er  Barnet?"  —  ,,Det  kan  være  eder. 
det  samme,"  lød  Svaret,  ,,I  skal  blot  døbe  det."  —  ,,Jeg  beder 
ydmygst  om  Forladelse,"  genmælede  Præsten,  „jeg  kan  ikke  døbe 
Barnet,  førend  jeg  ved,  hvem  det  tilhører."  —  ,, Hvorfor  ikke?" 
sagde  den  anden  Kavaler  og  holdt  en  Silkepung,  hen  for  ham, 
,,her  er  et  godt  Offer."  —  ,,Kan  ikke  gøre  det,"  svarede  hans 
Velærværdighed,  ,,jeg  maa  først  vide  Barnets  Forældre."  —  „Be- 
høves ikke,  behøves  ikke!"  sagde  den  første  hastig,  „Barnet  har 
Forældre  —  kristelige  Forældre;  det  kan  jo  være  nok  for  eder 
—  vil  I  ikke?"  —  „Nej,  jeg  hverken  vil  eller  tør."  —  „I  vil  ikke?" 
halvhviskede  den  anden  Kavaler,  ,, betænk  jer  vel!"  Under  disse 
Ord  havde  han  stukket  den  højre  Haand  i  Vestelommen,  frem- 


75 

trukket  en  Terzerol  og  spændt  den:  „Vælg  nu  fornuftigt,  vel- 
ærværdige Herrel  Sølv  eller  Bly!"  —  ,, Ingen  af  Delene,  om  jeg 
maa  raade  mig  selv  I"  svarede  Præsten  uforskrækket,  „og  er  det 
eder  om  dette  Barns  evige  Salighed  at  gøre,  som  det  lader  til,  vil 
I  vistnok  ikke  betynge  eders  egen  Samvittighed  med  den  Mis- 
gerning at  dræbe  uskyldig  Mand  —  vil  I  betro  mig,  hvem  dette 
Barn  tilhører;  Tavshed  lover  jeg."  —  Herrerne  saa  paa  hver- 
andre; men  han  med  Kisten  gjorde  en  rystende  Bevægelse  med 
Hovedet  og  sagde:  „Kan  I  da  ikke  nævne  os  en  af  eders  Kol- 
leger, som  er  lidt  mindre  obsternasig  i  det  Kapitel  om  Daaben, 
eller  som  Metallerne  har  lidt  mere  Magt  over!"  Med  et  næsten 
umærkeligt  Smil  sagde  Præsten:  „Dersom  I  vilde  umage  eder 
til  Voming,  tror  jeg  ikke,  I  behøvede  at  rejse  længere;  Hr.  Lang- 
balle holder  vist  mere  af  Sølv  end  af  Bly."  Med  disse  Ord  buk- 
kede han  meget  dybt  og  traadte  baglængs  ind  ad  sin  Dør.  Uden  at 
besvare  hans  Afskedshilsen  stak  den  ene  Herre  Pistol  og  Pung 
hver  i  sin  Vestelomme  og  sprang  ind  i  Kareten;  den  anden  fulgte 
ham  med  Kisten,  sagde  nogle  Ord  paa  Fransk  til  Kusken,  som 
denne  besvarede  med  et  „oui  Monsieur'',  og  ud  af  Byen  gik  det 
nu,  alt  hvad  Hestene  kunde  trave. 

Hr.  Langballe  var  alt  gaaet  til  Sengs,  og  hans  Hustru  stod 
i  Begreb  med  at  følge  ham,  da  merbemeldte  Karet  raslede  ind 
i  Voming  Præstegaard.  Da  disse  sildige  Gæster  havde  forklaret 
Madam  Langballe  Hensigten  af  deres  Besøg,  bød  hun  dem  ind 
i  Dagligstuen  og  bad  dem  tøve  lidt,  til  hendes  Mand  blev  færdig 
med  sin  Paaklædning,  som  ikke  vilde  vare  længe;  imidlertid 
spurgte  hun  først  efter  Herrernes  Navne,  Hjemstavn  o.  s.  v., 
men  fik  naturligvis  intet  mere  at  vide  end  Hr.  Mogens  i  Kousted^ 
Mere  nysgerrig  end  han  gav  hun  sig  neppe  Tid  til  at  tilraabe 
sin  halvsovende  Ægtemand:  ,,Staa  op,  min  Hjerte!  her  er  et  Barn, 
som  vil  døbes!"  ilede  saa  ud  i  Køkkenet  efter  Lys  og  med  dette 
igen  ind  i  Stuen  for  at  tage  de  fremmede  i  Øjesyn,  hvis  Masker 
og  sorte  Kapper  alligevel  gjorde  enhver  Undersøgelse  unyttig. 

Lige  saa  klog  som  før  blev  hun  atter  sendt  ind  til  sin  Ægteherre 
for  at  paaskynde  hans  Opstandelse;  men  Morfeus  holdt  denne  saa 
fast  i  sine  Arme,  at  hun  maatte  gaa  tilbage  med  den  Besked,  at 
hendes  Mand  ikke  vilde  døbe  Barnet,  før  han  fik  at  vide,  hvis 
det  var.  Efter  det  af  Hr.  Mogens  givne  Vink  blev  nu  Penge- 
pungen fremtaget  og  sagtelig  i*ystet  for  Madamen.  Saa  snart 
him  havde  meddelt  sin  Ægteherre  denne  behagelige  Oplysning, 
rejste  han  sig  over  Ende  i  Sengen,  betænkte  sig  en  Stund,  men 
sank  saa  igen  først  ned  paa  den  ene  Albue  og  derpaa  helt  ned  i  de 

bløde  Puder  med  det  Ultimatum,  at  han  ikke  døbte  Barnet,  førend 
han  iik  sikker  Underretning  om  dets  Herkomst.  Der  hjalp  ingen 
Grunde  og  ingen  Overtalelse  af  hans  mindre  skrupuløse  Ægte- 
fælle, og  langsomt  og  fortræden  gik  hun  tilbage  til  de  ventende 
Gæster.  Men  den  Afgud  Plutus  —  for  at  tale  allegorisk  —  som 
nu  havde  tabt  et  Slag  mod  Morfeus  eller  maaske  mod  en  anden, 
bedre  Guddom,  forsøgte  at  udslette  saadan  Skam  og  prøve  sin 
Magt  paa  Præstens  Hustru:  han  indskød  hende  pludselig  en 
Tanke,  som  hun  kækt  og  lykkeligt  satte  i  Værk.  Hun  bad  de 
ubekendte  Herrer  undskylde,  om  de  maatte  vente  noget;  hendes 
Mand  havde  første  Gang  ikke  været  ret  vaagen;  men  nu  var 
han  allerede  ved  at  klæde  sig  paa  og  skulde  om  et  Par  Minutter 
modtage  dem  i  sit  Studerekammer  for  at  fyldestgøre  deres  Ønske. 
Imidlertid  bad  hun  dem  tage  til  Takke  med  nogen  Forfriskning, 
hvilket  de  dog  afslog  —  sandsynligvis  forhindrede  af  Maskerne  i 
at  nyde  noget  —  og  skyndede  blot  paa  Forretningen,  idet  de  ud- 
tømte Pungens  Indhold  paa  Bordet.  Med  mange  Taksigelser  og 
dybe  Reverencer  strøg  hun  dem  til  sig  og  skyndte  sig  ud  til  Pigen, 
hvem  hun  meddelte  sin  Plan  tillige  med  en  af  Sølvpengene.  I  største 
Hast  fulgtes  de  nu  ad  til  Studerekammeret,  der  laa  afsides  i  en 
anden  Fløj ,  og  her  begyndte  en  Travestering,  hvortil  intet  lignende 
findes  hos  Blumauer:  først  ombyttedes  den  grule,  vatterede  Trøje 
og  Skørt  med  Præstekjolen,  Sættet  med  en  hvidpudret  Søndags- 
paryk  paa  fem  Etager  og  Halssløjfen  med  en  Bladkrave;  lidt 
Lysetane  skilte  Hage  og  Kinder  ved  deres  mistænkelige  Hvidhed, 
og  et  Læg  paa  Præstekjolen  bødede  paa  det,  der  manglede  i  Ma- 
damens Vækst.  Et  eneste  Lys  blev  sat  saa  langt  som  muligt 
fra  Bordet  og  saaledes,  at  hun  under  Forretningen  kom  til  at 
staa  i  Skygge.  Med  Alterbogen  i  Haanden  ventede  hun  nu  de 
fremmede,  som  Pigen  hentede  med  det  Tilbud,  at  hun  gerne 
vilde  holde  Barnet  over  Daaben.  Dette  Tilbud  blev  vel  antaget, 
dog  fulgte  begge  Herrerne  for  at  vorde  overværende  ved  Daabs- 
akten.  Med  forandret,  dæmpet  og  noget  bævende  Røst  oplæste 
den  velærværdige  Madame  Formularen  og  repræsenterede  heldigt 
sin  sovende  Ægtefælle  Det  kristnede  Barn  blev  igen  indpakket 
i  Kareten,  og  dets  Faddere  forlod  Præstegaarden  lige  saa  hurtigt 
og  ukendte,  som  de  var  kommet.  Vel  havde  Pigen  —  medens 
hendes  Madame  parlamenterede  med  Herrerne  —  forsøgt  at  ud- 
fritte Kusken,  men  forgæves.  Længe  forblev  han  stum  ved  al 
hendes  Tiltale,  og  kun  paa  det  ofte  gentagne  Spørgsmaal:  ,,Men 
hvor  er  I  da  fra?"  svarede  han  omsider:  ,,Fra  Helvede!"  Hun  prø- 
vede nu  at  tage  ham  fra  en  anden  Kant  ved  at  tilbyde  ham  lidt  at 

leve  af;  men  ogsaa  dette  bragte  hende  kun  omsider  den  i  en  barsk, 
hul  og  næsten  brølende  Tone  fremsatte  Ytring:  „Hold  Kæft! 
Jeg  lever  alene  af  Beg  og  Svovl!"  Pigen  maa  nok  have  været 
nær  ved  at  tro  det;  thi  skælvende  og  baglængs  trak  hun  sig  til- 
bage fra  den  frygtelige  Kusk. 

Da  man  næste  Søndag  aabnede  Vorning  Kirkedør,  fandtes 
under  en  af  de  nærmeste  Stole  den  lille,  sorte  Kasse  og  i  Kassen 
et  dødt  Barn,  indsvøbt  i  fint  Linned;  og  fortalte  Degnen  der,  at 
tvende  ubekendte  hin  Nat  havde  8i£f ordret  ham  Kirkenøglen  og 
et  Kvarterstid  efter  leveret  ham  den  tilbage.  Straks  derpaa  hørte 
han  Rumlen  af  en  Vogn,  der  syntes  at  køre  Øster  paa. 

Dersom  nogen  skulde  anse  det  her  fortalte  for  et  opfundet 
Eventyr,  da  behøver  den  blot  at  umage  sig  op  til  Vorning  Kirke, 
som  ligger  alene  et  Par  Hundrede  Skridt  fra  Landevejen  mellem 
Viborg  og  Randers,  og  da  vU  den  endnu  finde  der  den  lille  Kasse 
med  nogle  Ben  og  forraadnede  Pjalter,  ligesom  og  Tildragelsen 
er  anmærket  i  Vorning  Kirkebog. 

Et  uigennemtrængeligt  Mørke  indhyller  denne  Begivenhed, 
som  ikke  oplyses  af  det  uvisse  Sagn  om  en  Prinsesse,  paa 
Im,  som  i  hin  Tid  hemmeligt  skal  have  bragt  et  Elskovs- 
barn til  Verden. 


'  ,.Nød<laaben",  der  senere  Indgik  som  Episode  i  , .Eneboeren  paa  Bolbjerg", 
tryktes  første  Gang  i  Elmquists  „Læsefrugter",  26.  B.,  1824,  S.  18.  I  samme 
Bind.  S.  425,  offentliggjorde  Digterens  Fader  følgende: 


„NOGET  MERE  OM   „NØDDAABEN". 

Den  anførte  Fortælling  indeholder  en  virkelig  Begivenhed.  Undertegnede, 
som  nu  et  Aar  har  opholdt  mig  her  i  Vorning  Præstegaai*d  hos  min  Broder, 
Sognepræsten  J.  6.  Blicher,  har  haft  Lejlighed  til  at  erkyndige  mig  om  flere 
Omstændigheder  ved  denne  synderlige  Tildragelse.  Det  er  kun  11  Aar  siden 
den  ældgamle  Degneenke  døde  her  i  Byen,  som  tjente  i  Præstegaarden,  da 
denne  Begivenhed  gik  for  sig.  Hun  har  ofte  fortalt,  at  det  var  hende,  der  bar 
Vandfadet  ind  i  det  Værelse,  hvor  Præstekonen  i  sin  Mands  Præstehahit  døbte 
det  romantiske  Barn. 

Præstens  rette  Navn  var  Jens  Hasselager.  At  den  af  sine  Skrifter  vel- 
bekendte Hr.  Mogens  Marqvard  i  Kousted  viste  de  to  maskerede  Herrer  til 
Hr.  Jens  i  Vorning,  det  skal  være  kommet  af  en  Misundelse,  som  Hr.  M.  bar 
til  Hr.  J,,  fordi  denne  var  blevet  foretrukket  hin  til  Vorning  Præstekald.  I 
dette  Pastorats  Ministerialbog  findes  antegnet  1  Aaret  1742:  ..Begravet  et  lidet 
Barn,  navnlig  Christiane."    Men  slet  intet  mer  er  at  finde  til  Oplysning  om 

dette  Barn.  Den  lille  Ligkiste,  der  nu  har  staaet  i  82  Aar  i  Vorning  Kirke  paa 
Gulvet  under  den  Kvindestol  lige  for  Kirkedøren,  er  gjort  noget  plumpt  af 
skær  Eg  og  kan  maaske  vare  1  flere  Aarhundreder.  For  40  Aar  siden  saas  deri 
Levninger  af  et  spædt  Barn  og  en  sortblommet  Barnehue,  der  var  nær  ved 
at  falde  sammen.  Nu  er  der  intet  andet  at  se  end  noget  høblandet  Smul  og 
fire  Stykker  Ben,  som  af  et  spædt  Barnelig.  I  hine  Dage  skal  der  være  mumlet 
adskUligt  om  et  meget  fornemme  Barn,  født  i  Dølgsmaal.  Nu  vil  alle  videre 
Undersøgelser  være  ganske  forgæves. 

N.  Blicher." 

1  10.  B.  af  „Nordlyset"  meddeler  Niels  Blicher  udførlige  Oplysninger  om 
den  omtalte  Mogens  Marqvard. 


GTLDHOLM 

EN  MIDDAGSDRØMi 


r  or  en  Snes  Aar  siden  gik  jeg  en  smuk  Midsonunersdag  paa 
Andejagt. 

En  halv  Fjerdingvej  fra  mit  Hjem  var  en  Mose,  der  paa  tre 
Sider  omgav  en  lille  Holm;  paa  Spidsen  af  denne  søgte  jeg  ud; 
eftersom  jeg  herfra  bedst  kunde  bestryge  Gangene. 

Da  Jagten  var  forbi,  begav  jeg  mig  hen  til  en  midt  paa  Holmen 
staaende  Høstak  for  at  nyde  Hvile  og  Vederkvægelse  og  forefandt 
der  Bonden,  vor  Nabo,  som  uagtet  Hundens  Halsen  og  den  hyp- 
pige Skyden  havde  faaet  sig  en  rolig  Middagslur  i  Stakken.  Ved 
min  Ankomst  vaagnede  han;  men  da  jeg  tog  Plads  ved  hans 
Side,  blev  han  endnu  siddende  lidt  for  at  slaa  en  Sladder  af. 

Efter  at  denne  i  nogen  Tid  havde  drejet  sig  om  Hverdagsting, 
spurgte  han  mig,  om  jeg  vidste,  hvad  denne  Holm  engang  havde 
været. 

Jeg  svarede  nej. 

„Da  har  her,'*  sagde  han,  ,,staaet  en  Herregaard,  som  de 
kaldte  Gyldholm^.  Min  Bedstefader  har  fortalt  efter  sin  Bedste- 
fader, at  de  endnu  i  hans  Tid  kunde  pløje  Mursten  op;  han  fandt 
ogsaa  engang  en  gammel,  rusten  Kaarde  og  noget  andet  Jemtøj.'' 

Jeg  saa  mig  nu  omkring  som  en,  der  første  Gang  befinder 
sig  paa  et  minderigt  Sted,  og  undrede  mig  over,  at  jeg  saa  ofte 
havde  vandret  her  uden  at  ane  Stedets  antikvariske  Mærkvær- 
digheder. Pludselig  oplodes  mine  Øjne,  saa  jeg  tydelig  erkendte, 
at  denne  Forhøjning  midt  i  disse  sumpige  Omgivelser  maatte 
være  opført  og  dannet  af  Menneskehænder:  den  smalle  Ager, 
som  fra  Fastlandet  ledte  derud,  var  jo  grangivelig  opfyldt  over 
Borggraven  paa  det  Sted,  hvor  Vindebroen  engang  havde  været. 
Selve  Jordbunden,  som  havde  en  fra  den  omliggende  Mark  al- 
deles forskellig  Beskaffenhed,  tilkendegav  dens  kunstige  Oprin- 
delse. 

Jeg  faldt  i  Tanker. 

Bonden,  som  formodentlig  troede,  at  Ole  Lukøje  nu  ogsaa  fik 
Magt  over  mig,  forlod  mig  med  et:  „Guds  Fred!  og  sov  vel!"  for 
igen  at  tage  fat  paa  sit  Arbejde. 

Saa  sidder  du  her  —  tænkte  jeg  —  paa  en  Oldtidsborg,  hvoral 
selv  Ruinerne  er  forsvundet!  Ikke  en  eneste  Sten  vidner  om 
Forgængeligheden  af  dette  Menneskeværk. 

Af  den  fordums  klippefaste  Bygning  er  nu  intet  mere  tilbage 
end  det  blotte  Navn.  Mindet  om  en  mægtig  Slægt,  dens  engang 
saa  blomstrende  Vælde,  dens  Daad  og  dens  Fald  hænger  alene 
ved  et  Ord,  som  i  Dag  maaske  for  sidste  Gang  kom  over  et  Men- 
neskes Læber.  Det  vækker  et  ubeskriveligt  Vemod  saaledes  at 
skue  de  ødelæggende  Virkninger  af  Tiden,  der,  ikke  nøjet  med  at 
nedrive  og  udslette,  først  synes  at  være  tilfredsstillet,  naar  den 
har  bragt  sit  Offer  lige  til  Forglemmelse.  Over  denne  af  Jorden 
—  ja  selv  af  Erindringen  nu  snart  forsvundne  Kæmpeborg  stryger 
Bonden  sin  Le;  han  synger,  medens  Døden  svinger  sin  over  ham 
selv  og  snart  afmejer  ham,  som  han  Græsset. 

„Ved  en  Gravhøj,"  synger  Ossian,  „fremtager  Jægeren  sin 
Spise  om  Middagen.  ,,Hvo  monne  slumre  her?"  siger  han  og 
gaar  fløjtende  sin  Vej." 

Ej  engang  derom  kan  jeg  spørge;  ej  engang  en  Grav  har  Tiden 
levnet  dig,  du  navnløse  Mand!  —  Men  —  hvad  var  du  vel  imod 
Selmas  Konge,  Helten  og  Heltenes  Sanger?  Og  er  ikke  allerede 
hans  Tilværelse  et  Spørgsmaal  blandt  hans  egne  Efterkommere? 
kun  hans  Harpe  har  bevaret  hans  Sværd  for  Forglemmelse; 
Skjalden  har  gjort  Kongen  udødelig.  Under  saadanne  Betragt- 
ninger indslumrede  jeg  og  havde  en  Drøm,  hvis  fantastiske  Gøgle- 
rier maa  træde  i  Stedet  for  den  virkelige  Historie,  som  nu  er 
uigenbringelig  begravet  i  Tidens  bundløse  Hav. 

Jeg  stod  paa  Platformen  af  et  højt  Taam,  hvorfra  der  var 
Udsigt  over  den  største  Del  af  Hads  Herred  og  vidt  ud  paa  Havet 
lige  til  Samsø  og  Helgenæs.  Trindtom  neden  under  mig  viste 
sig  som  en  spejlklar  Sø  den  Mose,  i  hvilken  jeg  nylig  havde  jaget. 
Jeg  genkendte  de  omliggende  Landsbyer,  men  savnede  Kirkerne, 
saa  nær  som  dem  i  Torrild  og  Randlev.  Dog  var  begge  kullede, 
og  den  sidste  forekom  mig  at  være  takt  med  Planker. 

,, Hvorledes,"  raabte  jeg,  ,,er  dette  virkelig  Randlev  Kirke?" 

,,Hvad  snakker  du  her  om  Kirke!"  hørte  jeg  en  Stemme  bag 
ved  mig,  ,,hvad  du  ser,  er  jo  en  Offerhal  for  Havets  Gudinde, 
den  frygtelige  Ran.  Ved  du  ikke,  at  det  er  der,  hvor  skibbrudne 
Mænd  nedlægger  deres  Gaver  for  Frelse  af  Havsnød?  hvor  Afgud- 

indens  Billede  bestænkes  med  Blodet  af  en  Sømand,  som  hvert 
Aar  ved  Lodkastning  udvælges?" 

Jeg,  vendte  mig  om  og  saa  en  Olding  med  snehvidt  Haar  og 
Skæg,  iført  en  lang  og  vid  Kappe  af  samme  Farve,  der  sammen- 
holdtes af  et  bredt  Læderbælte.    Paa  Brystet  hang  et  sort  Kors. 

„Hvo  er  duf *  spurgte  jeg  forbavset. 

„En  Jesu  Christi  Tjenerl"  svarede  han  nejende,  „Willibrod 
af  Britannien." 

„Du  skæmter,  gamle  MandP'  sagde  jeg;  „Willibrod  er  jo  død 
for  tusinde  Aar  siden.'' 

„Meget  rigtigt,"  svarede  han;  „for  tusinde  Aar  siden  døde 
jeg  fjerde  Gang,  som  en  af  de  halvfjerdsindstyve  Fortolkere  i 
Aleksandrien;  men  nu  er  jeg  født  femte  Gang,  som  Briten  Willi- 
brod." 

„Det  bliver  endnu  galere!"  raabte  jeg,  „vil  du  holde  mig  for 
Nar?    Sig  mig  engang:    Hvad  skriver  vi  nu?" 

„Aar  otte  Hundrede  efter  Frelserens  Fødsel!"  svarede  han. 

„Vor  Tidsregning,"  raabte  jeg  leende,  „stemmer  saa  temmelig 
overens;  der  er  blot  en  Forskel  af  tusinde  Aar!" 

„Du  drømmer,  unge  Menneske!"  vedblev  han  smilende,  „eller 
og  har  du  kigget  for  dybt  i  Mjødhomet." 

„Naar  jeg  drikker,"  genmælede  jeg,  „drikker  jeg  af  et  Glas 
og  ikke  ai  et  Horn.  Mjød  smager  jeg  desuden  ikke;  det  er  en 
Drik  for  Bønder.  Men  du,  min  Fa' er!  har  maaske  lettet  ved 
Brændevinsflasken." 

„Brændevin?"  raabte  han,  „saadan  Vin  kender  jeg  ikke;  det 
maa  være  en  antediluviansk  Likør,  og  næsten  skulde  jeg  tro, 
at  du  havde  Reminiscenser  fra  hine  Tider." 

„Jeg  —  Erindringer  fra  Syndfloden?  Hvor  gammel  antager 
du  mig  vel  for  at  være?"  spurgte  jeg. 

„En  Snes  Aar  saa  omtrent,"  svarede  han,  „af  din  femte  Til- 
værelse.  Men  din  Forundring,  og  Latter  kan  jeg  godt  forklare 
mig;  thi  du  kender  vist  nok  intet  til  Sjælevandringen?" 

„Aa,  jo!"  sagde  jeg,  „Pythagoras's  sværmeriske  Hypothese  er 
ikke  fremmed  for  mig,  lige  saa  lidt  som  Ægypternes  endnu  rav- 
galere." 

„Hør!  hør!"  raabte  han,  ,, atter  Reminiscenser!  det  er  et  rent 
Mirakel.  Men  siden  du  virkelig  mindes  saadant,  hvor  kan  du 
da  tvivle  paa  Sjælevandringen?  Jeg  siger  dig,  hin  hedenske 
Filosof  var  virkelig  paa  Spor  efter  Sandheden.  Hans  Lære  var 
en  Anelse  om  den  rette  Chiliasmus.  Jeg  forsikrer  dig  nemlig, 
at  den  nuværende  Verden  skal  staa  —  i  det  hele  —  syv  Tusinde 

St.  St.  Blicher:  Samlede  Noveller.    I.  ^ 

Aar;  og  i  dette  Tidsrum  skal  ethvert  Menneske  syv  Gange  fødes 
og  syv  Gange  dø,  førend  det  vorder  lutret  til  Opstandelse.  Men 
kun  saare  faa  er  det  givet  —  som  dig  —  at  mindes  noget  af 
deres  forrige  Tilværelser." 

„Jeg  forsikrer  dig,"  svarede  jeg,  ,,at  det  gaar  mig  saaledes, 
det  forekommer  mig  virkelig  at  være  første  Gang,  jeg  befinder 
mig  i  Verden." 

,,0g  dog,"  gentog  han,  „har  du  allerede  været  her  fire  Gange 
tilforn." 

,,Det  er  fire  Gange  tiere,  end  jeg  ved  af!"  raabte  jeg;  „men 
denne  Passiar  er  ellers  morsom  nok.  Hvordan  monstro  jeg  saa 
ud  første  Gang,  jeg  gik  her  paa  denne  forunderlige  Klode?" 

„Jeg  vil  forsøge,"  sagde  han,  „om  jeg  kan  udfinde  det." 

Derpaa  fremtog  han  en  Bog  med  kaldæisk  Skrift,  saa  veksel- 
vis i  den  og  paa  mit  Ansigt,  og  efter  nogen  Grublen  lukkede  han 
den  sammen  og  sagde:  „Første  Gang  saa  du  Lyset  ved  Bredden 
af  Tigris  —  om  jeg  ellers  læser  ret  —  og  fortjente  dit  Brød  som 
Jubals  Bælgetræder."  — 

„Aha!"  afbrød  jeg,  „derfra  har  jeg  rimeligvis  min  Lyst  til 
Musik;  nu  anden  Gang?"  — 

„Var  du  Nimrods  Jægerdreng."  — 

„Ingen  Skoser,  Deres  Velærværdighed!"  raabte  jeg,  „hvorfor 
stikler  De  paa  min  Jagtlyst.  Det  er  dog  ikke  værre  at  dræbe 
Dyr  end  Mennesker.  At  skyde  et  vildt  Dyr  er  vel  ikke  større 
Synd  end  at  slagte  et  tamt?  Skulde  det  være  mere  grusomt  at 
sætte  en  Kugle  gennem  Hjertet  af  en  Hjort  end  at  skære  Halsen 
over  paa  et  Lam,  der  slikker  den  myrdende  Haand,  at  koge  Krebs 
levende  og  rive  Tungen  af  en  kalkunsk  Hane?  Men  jeg  mærker, 
at  De  hører  til  de  følsomme  Sjæle,  der  græder  over  en  død  Ræv 
og  jubler  over  et  Feltslag,  hvori  mange  Tusinde  Mennesker  myr- 
des og  lemlæstes  —  naa,  videre!" 

,, Tusinde  Aar  derefter",  vedblev  han,  ,, fremstod  du  i  Græ- 
kenland som  Svend  hos  Amphion."  — 

,,Det  var  en  dygtig  Murmester,"  sagde  jeg;  „han  brugte 
hverken  Ske  eller  Vaterpas,  men  alene  Munden  og  Liren;  alligevel 
kom  Sten  og  Stolper  dansende  og  ordnede  sig  selv  til  en  Mur 
om  den  berømte  Stad  Theben.  Det  var  en  Kunst  —  Skade,  at 
jeg  nu  ganske  har  forglemt  den!  med  mindre  din  Fiktion  er  en 
af  de  nu  saa  yndede  Allegorier;  thi  Luftkasteller  kan  jeg  bygge 
saa  godt  som  nogen." 

,, Fjerde  Gang,"  sagde  Willibrod,  ,,var  du  en  skotsk  Druide." 

,, Rigtigt!"  genmælede  jeg,  „deraf  kan  jeg  forklare  mig  min 

Forkærlighed  for  den  højlandske  Kongeskjald.  Men  nu  femte 
Gang  efter  saa  megen  Herlighed,  efter  at  have  været  Belletrist, 
kongelig  Jægerdreng,  Arkitekt  og  formodentlig  Hofpræst  hos  en 
skotsk  Næssekonge,  driver  jeg  det  dog  ikke  videre  nu  end  til 
studiosus  theologiæ.'' 

Willibrod  studsede:  ,,At  høre  latinske  Ord  af  din  hedenske 
Mund  indgyder  mig  Bileams  Forskrækkelse.  Men  du  ved  jo  ikke 
selv,  hvad  du  siger;  en  Aand  —  endskønt  ingenlunde  en  af  de 
gode  —  taler  af  dig  profetiske  Ord,  som  vistnok  antyder  din 
Bestemmelse  om  andre  Tusinde  Aar.  At  du  kan  vorde  denne 
saa  meget  mere  værdig,  vil  jeg  for  det  første  uddrive  den  onde 
Aand  af  dig." 

„Hvad!"  raabte  jeg,  „anser  du  mig  virkelig  for  at  være  besat?" 

„Upaatvivlelig!"  svarede  han,  umiddelbart  derpaa  fremsigende 
en  latinsk  Besværgelses-Formular.  ,,0g  nu,"  blev  han  ved,  ,,kan 
du  straks  døbes." 

„Er  du  en  af  Gendøberne?"  spurgte  jeg,  ,, eller  tror  du  ikke, 
at  jeg  allerede  een  Gang  er  døbt?" 

„Det  var  en  hedensk  Daab,  min  Sønl"  svarede  han,  „da  din 
Fader  Asmund,  som  faldt  paa  Braavalla  Hede,  øste  Vand  paa 
dit  Hoved  og  kaldte  dig  Thorsteen." 

,, Hedder  jeg  Thorsteen?"  spurgte  jeg. 

„Skæmt  ikke  længer,  unge  Dreng!"  skreg  han;  „men  følg  mig 
til  DaabenI" 

Med  disse  Ord  tog  han  mig  ved  Haanden  og  svævede  med 
mig  gennem  Luften  ned  til  Søen. 

„Den  sidste  Halvdel  af  dit  hedenske  Navn  kan  du  beholde," 
sagde  han;  „det  betyder  Petrus,"  og  dermed  dukkede  han  mig 
i  Vandet. 

Da  jeg  kom  op,  sporede  jeg  af  denne  Neddyppelse  en  Virk- 
ning ganske  modsat  Letheflodens;  thi  denne  bortsky  Ilede  Er- 
indringen om  det  forbigangne,  men  jeg  glemte  nu  alt  det  —  til- 
kommende. 

Det  faldt  mig  ikke  mere  ind  at  tvivle  paa,  at  jeg  var  Bonden 
Thorsteen  paa  Gyldholm,  eller  at  det  var  Rans  Blodhal,  jeg  saa 
Norden  for  min  Gaard.  Det  undrede  mig  ikke  længer,  at  Odder 
—  den  navnkundige  Stærkodders  Fødeby  —  og  Falling,  hvorfra 
Svend  Felding  havde  sit  Navn,  begge  var  uden  Kirker,  og  lige 
saa  lidt,  at  Thors  Tempel  i  Torrild  manglede  Klokketaam,  og 
at  Skibe  sejlede  i  det  Sund,  hvor  der  nu  er  Tørvemose,  men  som 
fordum  omflød  Hadsherred  og  gjorde  dette  til  Hatisø3;  at  jeg 
stundom  slog  Harpen  og  stundom  Kæmper,  at  jeg  derfor  havde 

en  lang  Dyrendal  ved  Navn  Skrep,  af  den  berømte  Vaulundrs 
Arbejde,  dinglende  ved  min  Hofte,  at  jeg  bar  en  Renskindstrøje, 
lange,  vide  Vadmels  Bukser,  Barkeskosaaler  under  Fødderne  og 
en  Læderhjelm  paa  Hovedet  —  sdt  var  i  Orden  undtagen  min 
Daab. 

„Hør,  du  fremmedel"  begyndte  jeg,  „du  skylder  mig  Erstat- 
ning, fordi  du  kastede  mig  i  Vandet;  vel  lader  du  til  at  være 
stærk,  men  du  skal  alligevel  staa  mig  et  Hug  eller  to.  Dog  først 
maa  du  smage  min  Moders  Mjød  og  hendes  harske  Flæsk!" 

„For  Mjøden  takker  jeg,"  svarede  jeg,  ,,men  Flæsk  skøtter 
jeg  ikke  om  — " 

„ —  Du  kan  ogsaa  faa  Hestekød,"  afbrød  jeg.  — 

„Hestekød,"  raabte  han,  „spiser  jeg  aldrig  og  overalt  om  Fre- 
dagen ingen  Slags  Kødmad." 

„Det  var  snurrigt!"  sagde  jeg,  „smager  Kød  ikke  lige  saa 
godt  paa  Frejrs  Dag  som  paa  Thors  Dag?  Men  der  kommer 
min  Kæreste,  Svanhvide,  fra  Jagten.  Jeg  ser,  hun  har  skudt  en 
Vildbasse  til  vor  Aftensmad,  —  er  hun  ikke  smuk  som  en  Val- 
kyrie? Klæder  ikke  denne  snævre  Jægertrøje  og  dette  korte  Skørt 
hende  fortræffeligt?  Se  engang,  hvor  let  hun  haandterer  Spydet 
som  en  Vaand!  Men  jeg  har  ogsaa  for  hendes  Skyld  maattet 
nedlægge  fem  Kæmper  —  nu  i  Aften  skalt  du  bænkes  ved  mit 
Bord;  i  Morgen  kan  vi  slaas." 

,,Jeg  slaas  aldrig,  o  Ungersvend!"  genmælede  han. 

„Saa  est  du  en  Nidding!"  raabte  jeg,  ,,og  kan  sidde  og  fryse 
til  Ragnarokr  i  Niflhejm  og  forlyste  dig  med  Sigyns  dejlige  Datter, 
den  blegnæbbede  Hel!" 

„At  det  ikke  er  Fejhed,  som  forbyder  mig  at  kæmpe  med 
dig,"  sagde  han  roligt,  ,,vil  du  erkende  af  denne  lille  Prøve." 

Med  disse  Ord  greb  han  mig  i  Brystet,  svingede  mig  nogle 
Gange  rundt  over  sit  Hoved  og  satte  mig  derpaa  ned. 

„Jeg  mærker  nok,"  udraabte  jeg,  ,,at  du  er  en  Sejdmand,  men 
min  Moder  Gunild  rister  ogsaa  stærke  Runer;  dog  derom  siden! 
følg  nu  med  ind  i  min  Borg!" 

Ved  Trækkebroen  traf  vi  sammen  med  Svanhvide.  Hun  gav 
mig  et  Rap  af  Spydet:  „Det  er  til  Straf,  fordi  du  har  været  tre 
Dage  borte  uden  min  Tilladelse!"  sagde  hun  smilende.  „Har  du 
maaske  atter  sendt  en  Medbejler  til  Valhal?" 

„Paa  Hald  Hede,"  svarede  jeg,  „har  de  nu  travlt  med  at  trille 
Jord  og  Sten  til  ung  Sigvalds  Gravhøj.  Men  ser  du  denne  frem- 
mede?   Han  er  vor  Gæst  i  Aften." 

,, Velkommen  skalt  du  være;''  sagde  hun.  ,,Est  du  en  af  Thors 
Goder?  mig  tykkes,  du  bærer  hans  Hammertegn  paa  dit  Bryst." 

,,Det  er  ikke  Thors  Heunmer,"  svarede  han,  „men  et  Kors, 
som  jeg  haaber  du  selv  snart  vil  tilhede." 

„Jeg  tilheder  Freja!"  raahte  hun  med  et  skælmsk  Smil  til  mig. 
Derpaa  greb  hun  mig  under  Armen  og  dansede  af  Sted  med  mig 
ind  i  Borgen. 

Da  formodentlig  ingen  af  de  ærede  Læsere  og  Læserinder 
nogen  Sinde  har  været  saa  heldig  —  som  jeg  —  at  se  en  af  vore 
hedenske  Forfædres  Stadsstuer  eller  Indretning  og  Anretning 
ved  deres  Gæstebud,  haaber  jeg,  at  en  kort  Beskrivelse  over  begge 
Dele  ikke  vil  blive  uvelkommen.  —  De  første  var  meget  forskellige 
fra  Nutidens:  Lofterne  var  hverken  malede  eller  gibsede,  men 
al  uhøvlede  Fjæl,  sorte  og  glinsende  af  Sod;  thi  store  aabne  Arne- 
steder (Kaminer,  som  de  siden  kaldtes)  gjorde  Kakkelovne  over- 
flødige. Væggene  var  ikke  betrukne  og  endnu  langt  mindre  be- 
hængte med  udenlandske  Kobberstykker,  men  med  Skjolde, 
Sværd,  Buer,  Brynjer  og  alle  andre  Angrebs-  og  Forsvarsvaaben. 
Man  vilde  der  forgæves  søge  efter  Divaner,  Stole  og  Borde  af 
Mahogni  eller  Cedertræ,  men  i  Stedet  derfor  finde  en  eneste 
lang,  bred  og  vægtig  Egeskive,  samt  rundt  om  denne  Træbænke, 
belagte  med  Bjørne-  og  Ulveskinds  Hynder.  Hvad  der  mest  vilde 
støde  den  forfinede  Smag,  var  vistnok  det  tykke  Lag  Halm,  som 
skjulte  hele  Gulvet;  thi  skønt  denne  Indretning  kunde  være  saare 
hensigtsmæssig  og  bekvem  for  beskænkede,  saa  maatte  den  dog 
gøre  Dans,  ja  endog  et  blot  Skrabud  ganske  umuligt.  — 

Skulde  en  slig  Gæstestue,  synes  simpel,  da  stod  Beværtningen 
i  et  passende  Forhold  hertil:  paa  Bordets  ene  Ende  et  Træfad 
med  en  røget,  harsk  Flæskebøste;  paa  den  anden  et  ditto  med 
Hestekød;  mellem  begge  et  uhyre  Gammelølskar  og  et  andet  med 
Mjød  samt  Smaakrus  til  at  øse  med  og  drikke  af.  Samtalen,  der 
skulde  krydre  Retterne,  var  lige  saa  ensformig  som  disse  og 
drejede  sig  om  tvende  endnu  ikke  ganske  obsolete  Æmner:  Krig 
og  Kærlighed.  Harpespil  og  Sang,  Udfordringer  og  Tvekampe 
sluttede  ethvert  godt  Gæstebud. 

Jeg  føler  nok,  at  mange  vil  være  utilfredse  med  en  saa  sum- 
marisk Beskrivelse.  Nogle  kunde  ønske  at  vide,  om  Loftsfjælene 
var  af  Gran  eller  Fyr,  om  de  var  sammenpløjede  eller  blot  søm- 
mede; andre,  om  der  var  Komfyrhuller  eller  Indretninger  paa 
Skorstenen,  om  Gulvet  var  bestrøet  med  Rug-,  Byg-  eller  Havre- 
halm,  (Ærtehalm  tør  jeg  sige  det  ikke  var);  atter  andre  kunde 
spørge,  om  man  fik  Sennop  til  Flæsket,  om  Hestekødet  ikke  var 

lavet  i  Sursteg,  hvor  meget  Malt  man  tog  til  en  Tønde  01  o.  s.  v., 
o.  s.  v.  Men  det  er  mig  ganske  umuligt  at  besvare  disse  vigtige 
Spørgsmaal,  og  det  af  den  antagelige  Grund,  at  jeg  slet  ikke  ved 
noget  af  det  omspurgte. 

De  lærde  —  om  jeg  tør  tælle  saadanne  blandt  mine  Læsere  — 
vil  ligesaa  forgæves  ønske  at  vide,  om  Harperne  var  med  tre, 
Are  eller  flere  Strenge,  om  disse  var  af  Sølv  eller  Messing,  af 
Faare-  eller  Gede tarme,  om  hvo  Sangenes  Forfattere  var,  an- 
gaaende  Melodierne:  om  de  var  i  Mol  eller  Dur,  om  de  var  vel 
udsirede  med  Semitoner  og  Dissonanser.  Herpaa  ved  jeg  alene 
at  svare  dette,  de  var  uden  Rim,  med  mindre  man  saa  vil  be- 
nævne de  stærkt  aspirerede  Begyndelseskonsonanter  af  trende 
Ord  i  hver  tvende  Linier,  hvilken  Indretning  virkelig  gav  en 
Slags  Eftertryk  eller  rettere  Fortryk:  S'eme  hvislede  som  Pile 
gennem  Sangernes  Tænder,  og  H'eme  hvinede  som  Sværdhug  i 
Krakumaalets  Forkvæd:  „Huggom  ver  med  Hiorvi."  — 

Man  tillade  mig  altsaa  at  springe  over  Bordet  saa  vel  som 
over  Gæsterne  og  hen  til  Amen,  hvor  min  Moder  Gunild  havde 
taget  Sæde  tillige  med  Willibrod,  der,  som  vi  allerede  har  hørt, 
var  en  afsagt  Fjende  af  Hestekød  og  Fredagsflæsk.  Deres  Sam- 
tale, der  angik  religiøse  Genstande,  blev,  som  saa  mange  andre 
af  samme  Natur,  ført  med  høj  Røst  og  al  mulig  Bitterhed  paa 
begge  Sider;  thi  enhver  af  dem  mente  at  have  ene  og  alene  Ret, 
og  det  i  alle  Henseender. 

Begge  troede  at  være  Guddommens  ene  udkaarede  Forsvarere 
og  at  gøre  sig  denne  højlig  forbunden  ved  at  forbande  og  for- 
dømme og  —  om  muligt  —  fordærve  sin  Modpart  baade  til  Legeme 
og  Sjæl,  baade  i  Tid  og  Evighed.  De  indviede  hverandre  til  Hel, 
hvilken  Afgudinde  de  begge  var  enige  i  at  tro  paa.  Min  Moder 
blev  alligevel  snart  bragt  i  Knibe,  hendes  dogmatiske  System  re- 
digeret in  absurdum,  og  da  hun  ikke  længer  var  i  Stand  til  at 
forsvare  det  med  Grunde,  tog  hun  sin  Tilflugt  til  Skrig  og  Skælds- 
ord (omtrent  som  Gunild  Smeds  paa  Anholt,  hvilken  Dame  — 
om  der  skulde  være  noget  i  Willibrods  Sjælevandring  —  rime- 
ligvis har  været  hendes  Genganger).  Omsider  endte  hun  sin 
Disputats  med  en  formelig  Udfordring  paa  —  Mirakler. 

Hun  gjorde  sig  til  af  at  kunne  døve  Sværd,  tillave  Elskovs- 
drikke, bringe  døde  Mennesker  til  at  tale  ved  at  lægge  Runer 
under  Tungen  paa^  dem  og  opfordrede  sin  Modstander  til  at 
præstere  det  samme.  Men  han,  som  imidlertid  havde  stukket 
Ildtangen  ind  i  Ilden,  tog  den  i  Stedet  for  at  svare  —  gloende 
rød  ud  igen,  greb  selv  om  det  ene  Ben  og  præsenterede  Moder 

Gunild  det  andet.  Da  hun  vægrede  sig  herved,  maatte  hun 
virkelig  anses  for  overvunden,  skønt  hun  hverken  vilde  tilstaa 
dette  og  endnu  mindre  træde  over  til  den  sejrende  Kontraparts 
Mening.    Hun  ilede  ud  i  tavs  Forbitrelse. 

Paa  mig  derimod  viste  dette  Kunststykke  en  afgørende  Virk- 
ning. Jeg  satte  mig  paa  den  ledige  Trefod  og  udha4  mig  af  den 
mægtige  fremmede  nøjere  Oplysning  i  en  Lære«  hvis  Sandhed 
han  tyktes  mig  saa  haandgrribeligt  at  have  bevist.  Han  opfyldte 
straks  min  Begæring,  og  hvorvel  jeg  ikke  var  i  Stand  til  at  fatte 
eller  rime  alle  hans  Dogmer  og  Fortællinger,  gjorde  dog  Grund- 
ideen et  saa  mægtigt  Indtryk  paa  mig  —  der  desuden  ikke  var 
synderlig  fast  i  det  othiniske  System  —  at  jeg  med  Liv  og  Sjæl 
erklærede  mig  for  en  Kristen. 

Denne  kristelige  Lærebygnings  Grundvold,  at  Gud  er  Kærlig- 
hed, henrev  min  Aand  og  mit  Hjerte,  og  dette,  at  Religionens 
Væsen  er  Kærlighed  til  Gud  og  alle  Mennesker,  overbeviste  mig 
om,  at  en  saadan  Grundsætnings  Udøvelse  vilde  have  Almenlyk- 
salighed til  uudeblivelig  Følge.  Gennemglødet,  opflammet  af 
dette  ny,  himmelkleire  Lys  traadte  jeg  hen  til  Gæsterne  og 
holdt  en  Omvendelsestale,  der  først  blev  anhørt  med  tavs  For- 
undring, dernæst  besvaret  med  spottende  Smil  og  medlidende 
Akseltræk  og  endelig  med  vrede  og  foragtelige  Ord. 

I  det  samme  traadte  min  Moder  ind  med  tvende  af  Rans  Præ- 
ster, og  da  hun.  hørte  mig  prædike  den  ny  Lære,  raabte  hun:  , »Gri- 
ber disse  Gudsbespottere  og  overgiver  dem  til  velfortjent  Fordøm- 
melse! Den  ene  er  vel  min  Søn,  og  jeg  har  baaret  ham  under 
mit  Hjerte;  men  dog  vil  jeg  nu  udrive  hans  med  mine  egne 
Hænder!" 

Stum  af  Forfærdelse  over  denne  unaturlige  Tale  formaaede 
jeg  ikke  at  fremføre  et  Ord;  men  end  højere  steg  min  Gru,  da 
Svanhvide,  min  elskede,  sagde  til  Præsterne:  ,, Tillader  mig  at 
forrette  Offertjenesten  og  opskære  Brystet  paa  denne  Misdæder!" 

Hele  Forsamlingen  overfaldt  os  nu  og  bandt  vore  Hænder. 
Modstand  var  unyttig  og  desuden  stridende  mod  den  ny  Lære, 
af  hvilken  jeg  nu  var  gennemtrængt.  Willibrod  og  jeg  blev  læn- 
ket samme,  og  derpaa  gik  Toget  til  Rans  Tempel,  Præsterne 
sjungende  foran,  min  Moder  og  min  Kæreste  skældende  bag- 
efter, og  alle  Gæsterne  dansende  omkring  os  med  Spydrap  paa  de 
klingende  Skjolde.  Paa  denne  sørgelige  Vandring  søgte  Willi- 
brod —  af  hvis  Mirakelgaver  jeg  forgæves  haabede  Frelse  — 
at  trøste  og  opmuntre  mig. 

„Du  ser,"  sagde  han  blandt  andet,  „af  hvilken  rædsom  Vild- 

farelse  du  er  udrevet.  Den  Religion,  hvortil  du  før  bekendte 
dig,  er  unaturlig,  da  den  kan  kvæle  Naturens  helligste  Følelser, 
Moderkærlighed  og  Kvindens  Kærlighed  til  Manden.  Glæd  dig! 
du  dør  Martyrdøden,  men  alle  dine  Mordere  skal  brænde  evigt 
i  Helvede." 

Denne  sidste  Ytring  syntes  mig  mere  overensstenunende  med 
mine  forrige  hedenske  Grundsætninger  end  med  Kristendommens 
milde  Aand,  men  jeg  fik  ikke  Tid  til  at  gendrive  den;  thi  vi  be- 
fandt os  allerede  i  Templet  og  udstraktes  ufortøvet  paa  tvende 
brede  Sten  lige  foran  Åfgudindens  Billede,  en  Skikkelse,  der  med 
uudslettelige  Træk  Indprentede  sig  i  min  Erindring:  hendes 
grønne  Lokker  flød  som  glinsende  Tang  ned  fra  hendes  Hoved, 
der  omgaves  af  en  Muslingkrans.  En  sølvskællet  Fiskehale 
krummede  sig  opad  fra  hendes  Lænd  og  endte  sig  i  strimede 
Guldfinner.  I  den  ene  Haand  holdt  hun  et  Koralbæger,  i  den 
anden  et  Fiskegarn.  Hendes  store,  søgrønne  Øjne  stirrede  frygte- 
ligt paa  mig. 

Allerede  hævede  Svanhvide  med  en  Drages  giftige  Blik  Kniven 
over  mig,  da  se  I  der  skete  et  Changement,  som  kun  i  Drømme  er 
tænkeligt. 

Den  skrækkelige  Ran  forvandledes  til  en  blid  og  dejlig  Kvinde 
med  et  Barn  paa  Armene.  Goderne  blev  til  Munke  med  Kappe 
og  Tonsur,  Gunild  og  Svanhvide  til  store  Mandsskikkelser,  iførte 
kulsorte,  snævre,  glinsende  Klæder  og  med  lignende  Masker  for 
Ansigterne. 

Templet  omskiftedes  til  et  sortbetrukket  Torturkammer,  der 
ikke  fremvistcf  andet  Bohave  end  Pinebænken,  paa  hvilken  jeg 
laa  udstrakt;  Stigen  med  fem  jembeslagne  Trin,  hvormed  Inkvi- 
siten  paa  een  Gang  faar  fem  Slag  over  Skinnebenene;  Truget  (de 
gamles  eqvuleus),  hvori  han  indtvinges  og  i  den  vidtudspilede 
Mund  modtager  den  lodret  nedstyrtende  Vandstraale,  der  paa  een 
Gang  næsten  kvæler  og  martrer  med  uudsigelig  Angst;  de  smalle 
Snore,  ved  hvilke,  snærede  om  Haand-  og  Fodled,  han  hejses  op 
til  Loftet,  slippes  pludselig,  og  han  falder  ved  sin  egen  Tyngde  til 
et  Kvarter  fra  Gulvet,  saa  Snorene  skærer  ind  lige  til  Benet. 

Desuden  saa  jeg  paa  Væggen  en  temmelig  fuldstændig  Garde- 
robe, bestaaende  af  spanske  Støvler,  en  Flonels  Nattrøje,  som  for 
bedre  at  holde  Varmen  overøses  med  sydende  Olie;  Caraccoer  og 
Sanbenitoer,  begge  Dele  smukt  bemalede  med  Ildsluer  og  Djævle- 
figurer. 

,,Hvor  er  jeg?"  skreg  jeg  med  Forfærdelse. 

,J  Venneselskab!"  svarede  med  blid  Stemme  en  sødtsmilende 
Mank.    ,,Vi  er  alle  baade  Jesu  og  dine  Venner." 

,,Men  hvortil,"  spurgte  jeg,  allerede  lidt  lettere  om  Hjertet, 
,, disse  ominøse  Redskaber?  For  et  Øjeblik  siden  vilde  mine  he- 
denske Landsmænd  have  myrdet  mig,  fordi  jeg  havde  antaget 
Kristendommen;  men  nu,  da  jeg  er  eders  trosforvandte  — " 

M —  Vil  vi,"  afbrød  en  anden  Munk,  „saa  meget  beredvilligere 
forarbejde  din  Salighed,  om  den  endnu  er  mulig." 

„Hvormed,"  spurgte  jeg  forvildet,  „kan  jeg  saa  hastig  have 
forspildt  den,  og  det  ganske  uden  mit  Vidende?" 

„Det  er  det  just,"  svarede  en  tredie,  „vi  ved  Hjælp  af  disse 
Instrumenter  vil  udfritte.  Enten  du  nu  har  læst  i  Bibelen  eller 
Luthers  Skrifter,  eller  du  har  spist  Kød  paa  en  Fredag,  eller 
du  har  glemt  at  tage  Hatten  af  og  knæle  for  Venerabile  eller 
bestænke  dig  med  det  hellige  Vand,  naar  du  traadte  ind  1  Kirken, 
eller  talt  tvetydigt  om  den  hellige  Ret  eller  Guds  Statholder  eller 
ytret  gudsbespottelige  Meninger  som  disse:  at  udøbte  Børn  kan 
vorde  salige,  eller  at  Gud  kunde  lade  være  at  fordømme  til  evig 
Tid  dem,  som  ikke  er  døde  i  den  alene  saliggørende  katolske 
Kirkes  Skød  —  dette  maa  du  selv  bedst  vide.  Dersom  du  nu 
bekender  og  fortryder,  vil  vi  overgive  dit  Legeme  til  Ilden  for 
at  frelse  din  Sjæl,  der  da  maaske  kan  slippe  med  en  halv  Snes 
Tusind  Millioner  Aar  i  Skærsilden;  men  dersom  du  ikke  frivillig 
tilstaar  din  Brøde,  da  vil  vi  til  Guds  Ære,  de  hellige  Engles  Glæde 
og  alle  rettroende  Kristnes  Opbyggelse  pine  dig  igennem  alle  syv 
Grader  og  derpaa  overgive  dit  Legeme  til  de  timelige  og  din 
udødelige  Sjæl  til  de  evige  Luer." 

Til  denne  kærlige  Trøstetale  formaaede  jeg  intet  at  svare; 
men  med  et  Blik  til  Himmelen  sukkede  jeg:  „Er  jeg  her  mellem 
Kristne?" 

„Fromme,  retskafne  Kristne,  min  kære  Søn!"  svarede  venligt 
en  Olding  med  snehvidt  Skæg. 

„01"  skreg  jeg  med  min  sidste  Kraftanstrengelse,  „saa  er 
Loke  og  hans  Børn  Lysalfer  mod  disse!  Nastrond  er  taalelig 
mod  dette  Forfærdelsens  Hjem!  o,  at  jeg  dog  atter  laa  paa  Offer- 
stenen i  Rems  Blodhal!  der  var  jeg  kun  forladt  af  Verden  og 
Menneskene  —  her  er  jeg  forskudt  af  Himmelen  selv!" 

—  Se!  mig  uskete,  som  jeg  ønskede:  jeg  laa  atter  under  Svan- 
hvides  Kniv;  men  ved  mine  Fødder  stod  et  Væsen,  som  vel  havde 
menneskelig  Skikkelse,  men  af  hvis  Åasyn  lyste  en  saadan  Mild- 
hed, som  kun  kan  tænkes  hos  de  himmelske. 

,,Hvo  est  du?"  raabte  jeg,  ,,est  du  Baldur  hin  Gode?" 

,,Kald  mig  Baldur!"  svarede  det  milde  Væsen.  ,,Kald  mig, 
hvad  du  vil:  Sandhed,  Dyd,  Frihed  eller  Kærlighed! 
Jeg  er  den  uendeliges  Sendebud  og  lærer  Menneskene  at  dø.  I 
dit  ængstede  Hjerte  gyder  jeg  tvende  Trøstedraaber.  Vent  ikke, 
at  Støvets  Børn  her  skulde  naa  Fuldkommenhed,  og  allermindst 
i  det,  som  er  den  allerstørste  Visdom;  Vejen  til  denne  er  længere, 
end  nogen  dødelig  aner  eller  øjner;  Begyndelsen  er  ikke  Enden. 
—  Naar  du  ser,  at  Menneskene  hader  i  Stedet  for  at  elske,  at  de, 
skønt  de  burde  være  ydmyge,  dog  lader  sig  forblænde  af  Stolt- 
hed, anser  sig  selv  for  aandelig  fuldkomne  og  forveksler  deres 
egen  indskrænkede  Synskres,  deres  usikre  Synspunkter,  ja  deres 
egne  selviske  Øjemed  med  den  usynliges  uudforskelige  Planer, 
naar  de  omvender  hans  Sandhed  til  Løgn,  naar  de  holder  deres 
Dværgehænder  ior  hans  himmelske  Lys  og  stræber  at  indhylle 
Jorden  i  Mørke,  naar  de  forfølger  Sandhed  og  Dyd,  Frihed  og 
Kærlighed  —  o!  da  forsag  ikke,  men  sig  alene:  „  „de  vide  ikke, 
hvad  de  gøre."" 

,,Tro  ikke,  at  Forsynet  sover,  frygt  ikke  for  et  Kaos  i  den 
aandelige  Verden!  i  den  legemlige  er  jo  alt  synlig  Visdom  og 
Orden.  Betragt  den  stjernefulde  Himmel!  Synes  disse  utallige 
Sole  ikke  henkastede  blandt  hverandre  i  vild  Forvirring?  og  dog 
kan  du  beregne  deres  sikre  Gang  og  erkende  den  allerfuldkom- 
neste  Orden.  Skulde  den,  som  styrer  Millioner  Solsystemer,*  ikke 
vide  at  bringe  Samstemmelse  og  Harmoni  i  de  menneskelige 
Sjæles  Kampe  og  Forvildelser?  Endnu  est  du  ikke  selv  ved 
Maalet;  fordøm  ikke  dem,  der  er  længere  borte  derfra,  end  du 
er  eller  tror  at  være!    Dø  i  Haabet,  saa  skalt  du  leve!" 

Da  Engelen  saaledes  havde  talt,  svævede  den  op  mod  Him- 
melen. Svanhvide  gjorde  et  Krydssnit  i  mit  Bryst,  og  jeg  — 
vaagnede. 

Solen  stod  lavt  paa  Himmelen.  Det  var  stille  og  lummert. 
Utallige  Myg  omsværmede  mig  med  en  Summen  lig  Offerpræ- 
sternes dumpe  Sang;  en  sad  paa  min  blottede  Barm;  dens  Braad 
var  Præstindens  Kniv.  Længe  blev  jeg  liggende  fortumlet,  be- 
døvet af  denne  underfulde  Drøm. 

Først  den  næste  Dag  hentede  jeg  Bøsse  og  Jagttaske,  som  jeg 
havde  glemt  paa  hint  Sted,  hvor  de  dødes  Aander  stundom  synes 
at  besøge  de  drømmendes. 

'  Trykt  1  B.s  og  Elmenhoffs  Tidsskrift  „Nordlyset",  II.,  1827.  Som  det  frem- 
gaar.  vil  B.  have  haft  denne  ..Middagsdrøm"  en  af  de  sidste  Sommerferier,  han 
som  „stud.  theol."  tilbragte  i  Hads  Herred  (Nord  for  Horsens  Fjord)  hos  sin 
Fader  i  Randlev.  Just  paa  den  Tid,  da  han  var  optaget  af  sine  Ossian- 
studier. 

'  I  Hads  Herred  findes,  navnlig  i  Gosmer  Sogn,  adskillige  Borgrester.  Den 
betydeligste  Ruin  er  Bjørnkær  (i  Yandmoseskoven),  hvorom  B.  allerede  1813 
havde  skrevet  en  osslansk  Stemning: 


Nu  ligger  Bjørnkær  Slot  i  Grus 

Under  Tidsler  og  Nælder; 
De  hvælvede  Sale  er  Uglens  Hus, 

Og  Ræven  bor  udi  mørken  Kælder. 
Saa  lad  da  Tidens  Strømme  henrinde: 
I  Sangen  lever  dog  Oldtidens  Minde. 
'  Herredet  skal  have  sit  Navn  af  ,, Hattis  0";  saaledes  kaldtes  den  sydøstlige 
Del  af  Herredet;  Øen  var  adskilt  fra  det  øvrige  Herred  ved  et  Sund,  der  strakte 
sig  fra  Horsens  Fjord  til  Norsminde  Fjord.    De  udstrakte  Randlev  og  Ørting 
Moser  er  beliggende  1  den  Linje,  det  tilgroede  Sund  beskriver. 

*  Til  en  saadan  resigneret  Tillidsfuldhed  kan  Forfatteren  ogsaa  hæve  sig 
ved  Udsyn  over  Historiens  Gang,  saaledes  i  Afsnittet  ,, Morgen"  1  det  store, 
ejendommelige  Digt  „Natten  paa  Jellingehøje". 


RØVERSTUEN^ 


I. 

HJORTERYTTEREN 

Danmarks  Øer  har  et  saa  yndigt,  venligt,  fredsælt  Udseende, 
at  man  ved  i  Tankerne  at  gaa  tilbage  til  deres  Oprindelse  aldrig 
erindres  om  nogen  voldsom  Naturbegivenhed;  de  synes  ikke  ved 
noget  Jordskælv  at  være  opkastet,  ej  heller  gennemfuret  af  en 
vældig  Vandflod,  men  snarere  at  have  opdukket  sagtelig  af  det 
synkende  Hav.  Sletterne  er  jævne  og  store,  Bakkerne  faa  og 
smaa  og  blidt  afrundede.  Ingen  bratte  Skrænter,  ingen  dybe 
Huler  minder  om  Jordens  Fødselskamp.  Skovene  hænger  ikke 
vildt  paa  skyhøje  Fjeldrygge,  men  lejrer  sig  som  et  levende  Hegn 
om  de  frugtbare  Marker.  Bækkene  styrter  sig  ikke  ned  i  skum- 
mende Fosser  gennem  dybe  og  mørke  Kløfter,  men  glider  stille 
og  klare  hen  mellem  Siv  og  Krat. 

Naar  man  fra  det  dejlige  Fyns  Land  sejler  over  til  Jylland, 
tror  man  i  Førstningen  blot  at  have  passeret  en  Flod  og  kan 
ikke  ret  overbevise  sig  om,  at  man  nu  er  paa  det  faste  Land, 
saa  lignende  og  nær  beslægtet  med  Øerne  er  her  Halvøens  Skik- 
kelse. Men  jo  længere  man  nu  kommer  ind,  jo  mere  forandres 
Egnen:  Dalene  bliver  dybere.  Bakkerne  brattere;  Skovene  ser 
ældre  og  mere  affældige  ud;  mangt  sivgroet  Kær,  mangen  med 
kort  Lyng  bevokset  Jordplet,  store  Sten  paa  de  højryggede  Agre 
—  alt  vidner  om  ringere  Kultur  og  mindre  Befolkning.  Smalle 
Veje  med  dybe  Hjulspor  og  høje  Balker2  i  Midten  hentyder  paa 
mindre  Færdsel  og  Samkvem  mellem  Beboerne.  Disses  Vaa- 
ninger  vorde  mod  Vesten  alt  slettere  og  slettere,  lavere  og  lavere, 
som  om  de  dukkede  sig  for  Vestenvindens  voldsomme  Anløb. 
Ligesom  Hederne  bliver  hyppigere  og  større,  bliver  Kirker  og 
Byer  færre  og  længere  fra  hinanden.  Ved  Gaardene  ser  man 
i  Stedet  for  Hæsse  sorte  Tørvestakke,  i  Stedet  for  Frugthaver 

Kaalgaarde.  Store,  lyn^groede  Moser,  skødesløst  og  ødselt  be- 
handlede, siger  06,  at  her  er  nok  af  dem.  Intet  Markhegn,  ingen 
Pileplantning  gør  mere  Skel  mellem  Mand  og  Mand;  man  skulde 
tro,  at  alt  endnu  var  i  Fællesskab.. 

Naar  man  omsider  Rygningen  ai  Jylland,  udbreder  sig  for 
Øjet  de  uhyre,  flade  Heder,  i  Førstningen  bestrøede  med  Grav- 
høje, hvis  Antal  dog  stedse  aftager,  saa  at  man  med  Rimelighed 
kan  formode,  at  denne  Strækning  aldrig  tilforn  har  været  op- 
dyrket. Denne  høje  Landryg  forestiller  man  sig,  ikke  uden 
Grund,  at  have  været  det  første  af  Halvøen,  der  kom  til  Syne, 
lettende  sig  op  af  Havet  og  væltende  det  til  begge  Sider,  hvor 
da  de  nedrullende  Bølger  sammenskyllede  Bakker  og  udhulede 
Dale. 

Paa  Østsiden  af  denne  Lyngslette  findes  dog  hist  og  her  noget 
kort,  purlet  Egekrat,  der  for  vildfarende  kan  tjene  i  Stedet  for 
Kompas;  thi  Træernes  Kroner  er  alle  bøjet  mod  Østen.  For 
Resten  øjner  man  paa  de  store  Lyngbakker  kun  lidet  grønt:  en 
enkelt  Græsplet  eller  en  ung  Bævreesp,  som  man  da  med  For- 
undring adspørger:  Hvor  est  du  kommet  her?  Løber  en  Bæk 
eller  Aa  gennem  Heden,  da  forkynder  ingen  Enge,  Ingen  Busk 
dens  Nærværelse;  dybt  nede  mellem  udhulede  Bakker  snor  den 
sig  lønlig  og  med  en  Fart,  som  om  den  skyndte  sig  ud  af  en 
Ørken. 

Over  en  saadan  Bæk  red  en  smuk  Høstdag  et  ungt,  velklædt 
Menneske  hen  imod  en  liden  Rugmark,  som  den  fjerne  Ejer  havde 
opdyrket  ved  at  brænde  den  afskrællede  Skorpe  til  Aske.  Han 
selv  med  Familie  var  just  i  Færd  med  at  afmeje  den,  da  Ryt- 
teren nærmede  sig  og  spurgte  om  Vej  til  Herregaarden  Ans- 
bjerg.3 

Efter  at  Bonden  først  havde  gengældt  Spørgsmaalet  med  et 
andet,  nemlig  hvor  den  rejsende  kom  fra,  fortalte  han  denne, 
hvad  han  allerede  vidste,  at  han  var  redet  vild,  kaldte  derpaa 
ad  en  Dreng,  som  satte  Negene  sammen,  og  befalede  ham  at 
vise  den  fremmede  paa  rette  Vej. 

Men  endnu  førend  Drengen  havde  begyndt  at  udføre  denne 
Ordre,  viste  sig  et  Syn,  som  for  en  Tid  tildrog  sig  saavel  Ryt- 
terens som  Høstfolkenes  hele  Opmærksomhed. 

Oppe  fra  den  nærmeste  Lyngbakke  for  lige  ned  mod  dem  med 
Stormens  Fart  en  Hjort  med  en  Mand  paa  Ryggen*.  Denne 
—  en  høj,  før  Mand,  brunklædt  fra  Top  til  Taa  —  sad  indeklemt 
mellem  Kronhjortens  Takker,  hvilke  den  havde  kastet  tilbage 
hen  ad  Ryggen,  som  disse  Dyr  gør,  naar  de  ret  haler  ud.    Den 

sælsomme  Rytter  havde  sandsynligvis  tabt  Hatten  ved  dette  Ridt; 
thi  hans  lange  sorte  Haar  fløj  bag  ud  fra  hans  Nakke  som  Manken 
paa  en  galoperende  Hest.  Hans  Haand  var  i  bestandig  Bevæ- 
gelse for  at  hugge  en  Kniv  i  Hjortens  Nakke;  men  dennes  vold- 
somme Spring  hindrede  ham  i  at  træffe.  Da  Hjorterideren  kom 
nær  nok  til  de  forbavsede  Tilskuere  —  hvilket  ikke  varede  længe 
—  blev  han  kendt  af  Bonden;  thi  denne  raabte:  ,,Hej!  Mads! 
hvor  vil  du  hen?" 

„Det  maa  Hjorten  og  Satan  vide!"  svarede  Mads;  men  inden 
Svaret  kom  fuldt  ud,  var  han  allerede  saa  langt  forbi,  at  det 
sidste  Ord  neppe  naaede  Spørgerens  Øre. 

Inden  faa  Minutter  forsvandt  baade  Hjort  og  Mand  fra  de 
stirrendes  Blik. 

„Hvem  var  det?"  spurgte  den  fremmede  uden  at  vende  sine 
Øjne  bort  fra  den  Kant,  hvor  Centauren  var  forsvundet. 

„Saamænd!"  svarede  Bonden,  „det  er  en  sølle  Mand,  som  de 
kalder  Mads  Hansen,  eller  sorte  Mads;  han  har  et  lille  Hus  paa 
den  anden  Side  af  Aaen.  Det  er  knapt  for  ham;  han  har  mange 
Børn  —  kan  jeg  tro  —  og  saa  bjærger  han  sig,  som  han  kan: 
han  kommer  imellem  Stunder  over  paa  denne  Side  og  tager  sig 
en  Hjort;  men  i  Dag  lader  det  til,  at  Hjorten  har  taget  ham  — 
dersom  det  ellers  var  en  rigtig  Hjort?"  lagde  han  betænksomt 
til  —  „Gud  fri  os  fra  alt  det,  som  ondt  er;  men  den  Mads  er 
rigtignok  en  forvoven  Kumpen  —  alligevel  jeg  ved  ikke  andet 
end  Ære,  Dyd  og  godt  om  ham.  Han  skyder  et  Stykke  Dyr 
engang  imellem;  hvad  skal  vi  sige  derom?  der  er  nok  af  dem  — 
alt  for  mange,  hvem  der  maatte  sige  det;  der  kan  I  selv  se, 
hvordan  de  har  klippet  Vipperne  af  min  Rug.  Men  —  jo  min 
Sandten!  der  har  vi  Niels  Skytte;  jo,  du  skal  lure  sorte  Mads! 
i  Dag  er  han  bedre  ridende  end  du." 

Som  han  sagde  dette,  saas  en  Jæger  ilende  i  langstrakt  Trav 
hen  imod  dem  fra  den  samme  Kant,  hvor  de  først  havde  set 
Hjorterideren. 

„Saa  I  ikke  sorte  Mads!"  raabte  han,  endnu  før  han  kom 
dem  nær. 

„Vi  saa  rigtignok  en  paa  en  Hjort;  men  vi  kunde  ikke  se, 
enten  han  var  sort  eller  hvid,  eller  kende,  hvem  det  var,  for 
han  kom  af  Sted,  saa  en  knap  kunde  følge  ham  med  Øjnene," 
svarede  Bonden. 

„Fanden  tage  ham!"  sagde  Jægeren,  idet  han  holdt  sin  Hest 
an  for  at  lade  den  puste  lidt,  „jeg  saa  ham  oppe  1  Haverdalen, 
hvor  han  gik  og  luskede  efter  en  Hjort.    Jeg  holdt  mig  bag  en 

Høj  for  ikke  at  forstyrre  ham.  Han  skød,  Hjorten  faldt,  Mads 
løb  til,  sprang  op  paa  Ryggen  af  ham  for  at  give  ham  Fangst; 
men  da  Hjorten  følte  Kniven,  rejste  han  sig  op,  klemte  Mads 
ned  mellem  Takkerne,  og  hallo!  Hans  Bøsse  fik  jeg,  men  jeg 
vilde  hellere  have  ham  selv." 

Med  disse  Ord  satte  han  sin  Hest  i  Trav  og  ilede  efter  Kryb- 
skytten med  den  ene  Bøsse  foran  sig  paa  Sadelknappen,  den 
anden  i  en  Rem  paa  Ryggen. 

Den  rejsende  skiilde  omtrent  samme  Vej  og  drog  med  sin 
Vejviser  af  Sted  saa  hastigt,  som  denne  kunde  smaatrave  efter 
at  have  skilt  sig  ved  sine  Træsko.  Da  de  havde  tilbagelagt  en 
god  Fjerdingmil  og  var  kommet  op  paa  Rygningen  af  en  Bakke, 
der  skraanede  nedad  mod  Aaen,  fik  de  Øje  paa  begge  Rytterne. 

Den  første  havde  naaet  Enden  paa  sit  forfløjne  Ridt:  Hjorten 
var  styrtet  død  ned  i  Aaen  paa  et  Sted;  hvor  der  var  meget  lavt 
Vande.  Dens  Banemand  stod  endnu  skrævs  over  den  og  stræbte 
at  gjøre  sig  løs  fra  dens  Takker,  som  havde  boret  sig  ind  i  hans 
Klæder. 

Just  som  han  blev  færdig  hermed  og  sprang  i  Land,  kom 
Skytten  —  som  først  var  redet  fejl  af  ham  —  farende  forbi  vor 
rejsende  med  Tøjlen  i  den  ene  og  Bøssen  i  den  anden  Haand. 
Et  Par  Favne  fra  den  uheldige  Hjorterytter  standsede  han  He- 
sten, og  med  de  trøstelige  Ord:  „Nu  skal  du  dø,  din  Hund!"  lagde 
han  Geværet  til  Kinden. 

,, Holdt!  holdt!"  raabte  Delinkventen,  ,,giv  dig  Stunder,  Niels! 
det  jager  vel  ikke;  vi  kan  jo  snakke  os  til  Rette." 

„Ingen  Snakken  længer!"  svarede  den  forbitrede  Jæger,  ,,du 
skal  ligge  paa  dine  Gerninger!" 

„Nej,  bi  dog  et  lille  Gran  endnu!"  raabte  hin  igen,  „lad  mig 
først  læse  mit  Fadervor!" 

„Hvad!  Vil  du  læse!"  sagde  Niels,  idet  han  lod  Bøssen  synke 
lidt  fra  Kinden,  „i  Himmerig  kommer  du  ikke  alligevel." 

„Saa  er  det  din  Skyld,  Niels!"  svarede  den  anden,  „naar  du 
vil  undlive  mig  midt  i  mine  Synder." 

„Det  har  du  fortjent,  din  Hjortetyv"!  raabte  Niels  og  hældede 
atter  Kinden  til  Kolben. 

„Hej,  hej!"  skreg  Mads  igen,  ,,bi  et  bitte  Kom  endnu!  Naar 
du  nu  skyder  mig,  saa  —  aa,  tag  dog  den  Bøsse  fra  Øjet!  jeg 
kan  aldrig  lide,  at  man  peger  ad  mig  med  et  ladt  Gevær  — " 
Niels  løftede  atter  Hovedet  —  ,, sky  der  du  mig,  saa  kommer  du 
selv  til  at  klæde  Stejle  og  Hjul.  " 

„Fanden  hvilket!"  svarede  Skytten  med  en  tvungen  Latter  og 
sigtede  paa  ny. 

„Niels,  Niels!"  raabte  hin  igen,  ,,her  er  Vidner;  men  hør! 
jeg  vil  give  dig  et  andet  Raad:  nu  har  du  mig  jo  vis  nok;  jeg 
kan  ikke  gaa  fra  dig;  kan  du  ikke  føre  mig  til  Gaarden  (Herre- 
gaarden),  lad  saa  Manden  (Herremanden)  gøre  med  mig,  hvad 
han  vil.  Saa  beholder  vi  begge  to  vort  Liv,  og  du  fortjener  dig 
tilmed  en  god  Drikkeskilling." 

I  det  samme  kom  den  rejsende  til  og  raabte  til  Skytten:  ,,For 
Guds  Skyld!  kære  Ven!  gør  dog  ingen  Ulykke,  men  hør,  hvad 
Manden  siger!" 

,, Manden  er  en  grov  Misdæder,"  sagde  Skytten,  men  spændte 
dog  Hanen  ned  og  lagde  Bøssen  paa  Sadelknappen;  „men  siden 
den  fremmede  Mossiø  beder  for  ham,  vil  jeg  skænke  ham  Livet. 
Du  er  ellers  gal,  Mads!"  sagde  han  til  denne,  „for  nu  kommer 
du  til  at  gaa  med  Skubkarren  din  Livstid;  havde  du  ladet  mig 
skyde  dig,  var  nu  alting  forbi  —  kom  da,  din  Keltring!  og 
hold  dig  ved  Siden  af  mig!    Kom  nu,  og  tag  Skankerne  med  dig!" 

Derpaa  satte  de  sig  i  Gang,  og  den  rejsende,  der  ligeledes 
skulde  til  Ånsbjerg,  gjorde  Følgeskab  med. 

Et  Stykke  gik  det  fremad,  uden  at  der  blev  talt  et  Ord,  naar 
undtages,  at  Skytten  af  og  til  med  et  „hæ!"  et  Skældsord  og 
en  Ed  afbrød  Tavsheden.  Endelig  knyttede  Krybskytten  en  ny 
og  mindre  lidenskabelig  Samtale. 

,, Tykkes  du  ikke,  det  er  Synd,"  sagde  han,  „at  jeg  her  skal 
gaa  og  vade  i  det  lange  Lyng?" 

,,Det  er  du  vant  til,  din  Hund!"  svarede  Niels. 

,,Du  kunde  gerne,"  vedblev  den  anden  med  et  polisk  Øjekast, 
men  dog  i  en  Tone,  som  viste,  at  han  ikke  ventede  at  faa  sin 
Bøn  opfyldt,  ,,du  kunde  gerne  lade  mig  sidde  op  bag  ved  dig." 

,,Ho,  ho!"  svarede  Skytten  med  en  Skogger.  ,,Du  har  redet 
nok  i  Dag;  nu  har  du  godt  af  at  røre  dine  lange  Ben." 

„Naa,  naa!  et  godt  Ord  igen,  Niels  Skytte!"  mumlede  hin, 
„du  er  saa  iband  kontradi^  i  Dag." 

Niels  Skytte  svarede  intet  hertil,  men  fløjtede  en  Visetone, 
imedens  han  af  Jagttasken  fremtog  Tobakspung  og  Pibe.  Da 
denne  var  stoppet,  gav  han  sig  til  at  slaa  Ild;  men  Tønderet 
vilde  ikke  fænge. 

„Jeg  kommer  til  at  hjælpe  dig",  9agde  Mads,  og  uden  at  faa 
eller  vente  Svar  slog  han  Ild  i  sin  egen  Fyrtønde,  blæste  paa 
den  og  rakte  den  til  Skytten;  men  idet  denne  tog  derimod,  greb 
hin  fat  paa  Kolben  af  den  ladte  Bøsse,  som  laa  over  Sadel- 

knappen,  rev  den  med  et  vældigt  Ryk  ud  af  Stroppen  og  sprang 
tre  Skridt  baglængs  ud  i  Lyngen.  —  Alt  dette  skete  med  en 
Hurtighed,  man  ikke  skulde  have  tiltroet  den  bredskuldrede, 
føre  og  allerede  lidt  aldrende  Krybskytte.  ,,Nu  falder  Godtaar 
mig  til!"  sagde  denne,  „tykkes  dig  ikke,  jeg  nu  kunde  pirre  dig 
over  Ende  som  en  Skurrehat,  bitte  Niels?  Men  du  var  rimelig 
før;  det  er  din  Lykke." 

Den  arme  Skytte  stirrede  bleg  og  skælvende  af  Arrighed  paa 
sin  Modstander  uden  at  være  i  Stand  til  at  fremføre  et  eneste  Ord. 

,,For  lidt  siden,"  vedblev  Mads,  „var  du  saa  ildvorn®,  der 
kunde  ingen  faa  et  Ord  indført;  men  havde  jeg  ikke  dengang 
hørt,  hvordan  du  lod  din  Mund  løbe,  skulde  jeg  hartad  tænkt, 
at  du  havde  glemt  den  hjemme  paa  Ansbjerg  —  tænd  din  Pibe! 
ellers  brænder  Tønderet  ud  —  du  ser  saa  vist  paa  min  Fyr- 
tønde? Du  tykkes  vel,  det  er  et  maadeligt  Bytte,  du  har  gjort? 
Denne  her  er  rigtignok  bedre;"  —  han  klappede  paa  Bøssekolben 
—  ,,men  du  skal  faa  den  igen,  naar  du  flyr  mig  min  egen." 

Niels  tog  denne  straks  over  Hovedet,  rakte  den  hen  til  Kryb- 
skytten med  den  ene  Haand  og  udstrakte  den  anden  for  at  mod- 
tage sit  Gevær. 

,,Bi  lidt!"  sagde  Mads,  ,,du  skal  love  mig  først  —  aa!  det 
kan  endda  være  det  samme,  for  du  holder  vel  lige  meget  af  det; 
men  skulde  du  engang  herefter  høre  et  Puf  i  Heden,  saa  vær  ikke 
saa  hidsig,  men  tænk  paa  i  Dag  og  paa  Mikkel  Rævehale!" 

Han  vendte  sig  til  den  rejsende:    „Staar  Hans  Hest  for  Skud?" 

„Skyd  kun!"  svarede  denne. 

Mads  holdt  Skyttens  Bøsse  som  en  Pistol  med  den  ene  Haand 
op  i  Luften  og  skød  den  af. 

„Den  giver  jo  ikke  anderledes  et  Knald,"  sagde  han,  „end 
som  naar  man  slaar  en  Potte  mod  en  Dør." 

Derpaa  tog  han  Stenen  af  Hanen  og  gav  sin  Modstander  den 
med  de  Ord:  „Der  har  du  din  Skyder!  for  det  første  skal  den 
ingen  Skade  gøre.  —  Farvel!  og  Tak  for  i  Dag!" 

Saaledes  sigende  hængte  han  sin  egen  Bøsse  over  Nakken  og 
gik  tilbage  mod  den  Kant,  hvor  Hjorten  laa. 

Skytten,  hvis  Tunge  hidtil  syntes  at  have  været  bundet  ved 
en  magisk  Kraft,  gav  nu  sin  længe  indeklemte  Harme  Luft  i  en 
Strøm  af  Eder  og  Forbandelser,  hvis  Begyndelse  lød  saaledes: 
„Nu  saa  gid  da  Dævlen  inderlig  — "  etc.  etc. 

Det  er  beklageligt,  kære  Læser!  lige  saa  vel  for  mig  som  for 
dig,  at  min  Muse  ikke  er  af  de  ægte  humoristiske;  thi  ellers  havde 
jeg  her  den  ønskeligste  Lejlighed  til  at  udpynte  min  Fortælling 

med  de  kraftigste  Eder,  mod  hvilke  de,  der  opliver  vore  geniale 
Komedier,  vilde  kun  lyde  som  Fruehundebjæf  mod  Løvebrøl. 

Som  sagt,  min  enfoldige  Muse  har  endnu  ikke  været  i  Stand 
til  at  fatte  den  dybe  Betydning  af  Gammelstrandskonversationen; 
desaarsag  faar  du  selv  ad  UhitVATn  fylde  de  mange  Huller  i  Niela 
Skyttes  og  andre  Kraftgeniers  Tale. 

Jeg  beretter  nu  simpelthen  —  dog  med  tilbørlig  Reservation, 
af  meromrørte  Niels  Skyttes  lovlige  Ret  til  Djævelen  og  hans 
Rige  —  hvad  Passiar  der  videre  forefaldt  imellem  ham  og  den 
fremmede  paa  Vejen  til  Ansbjerg. 

Denne,  hvis  Medlidenhed  havde  vendt  sig  fra  den  undslupne 
Frijæger  til  den  hartad  fortvivlede  Herregaardsskytte,  søgte  at 
trøste,  saa  godt  som  han  formaaede:  „Han  har  jo  dog  i  Grunden 
intet  tabt,"  sagde  han  til  sidst,  „uden  den  usle  Glæde  at  gøre 
en  Mand  med  sin  hele  Familie  ulykkelig.'* 

„Intet  tabt?''  raabte  Jægeren.  „Det  forstaar  Han  ikke.  Intet 
tabt?  Den  Hund  har,  saa  vist  som  jeg  er  en  Synder,  fordærvet 
mig  mit  gode  Gevær!" 

„Hvorledes?"  sagde  den  rejsende,  „fordærvet  Hans  Gevær? 
Lad  det,  og  sæt  en  anden  Sten  for!" 

„Pyt!"  svarede  Niels  med  en  ærgerlig  Latter;  „den  skyder 
hverken  Hjort  eller  Hare  mer;  den  er  forgjort,  det  svarer  jeg 
til;  og  dersom  ikke  eet  Raad  vil  hjælpe  —  trrr!  der  ligger  en  og 
slikker  Solskin  i  Hjulsporet;  han  skal  ikke  spise  Lærkeunger 
i  Dag." 

Med  disse  Ord  standsede  han  Hesten,  satte  hurtigt  en  Sten 
i  Hanen,  ladede  Geværet  og  sprang  ned. 

Den  fremmede,  som  var  ganske  uindviet  i  Jagtvidenskaben 
og  altsaa  kendte  hverken  dens  Terminologi  eller  Magi,  holdt  lige- 
ledes stille  for  at  se,  hvad  Grønkjolen  nu  vilde  foretage  sig. 
Denne  trak  Hesten  med,  gik  nogle  Skridt  frem  og  pirrede  med 
Bøssepiben  til  noget,  som  laa  i  Vejen.  Nu  først  opdagede  den 
fremmede,  at  det  var  en  Hugorm. 

„Vil  du  herind!"  sagde  Skytten,  stedse  stikkende  med  Bøssen 
efter  Slangen;  endelig  fik  han  dens  Hoved  ind  i  Piben,  holdt  nu 
denne  i  Vejret  og  rystede  den,  indtil  Ormen  var  helt  derinde. 
Derpaa  skød  han  Bøssen  af  i  Luften  med  dens  besynderlige  For- 
ladning, hvoraf  ikke  den  mindste  Stump  mere  kom  til  Syne, 
og  sagde:  „Vil  det  ikke  hjælpe,  saa  er  der  ingen,  der  kan  kurere 
den,  uden  Mads  eller  Mikkel  Rævehale." 

Den  rejsende  smilede  lidt  vantro,  saavel  over  Trolddommen 
som  over  den  snurrige  Maade  at  løse  den  paa;  men  da  han 

allerede  havde  gjort  Bekendtskab  med  den  ene  Sortekunstner, 
ønskede  han  og  at  vide  lidt  om  den  anden,  der  bar  et  saa  ual- 
mindeligt og  betydningsfuldt  Navn. 

Paa  hans  Efterspørgsel  fortalte  Skytten,  medens  han  atter 
ladede  sit  Gevær,  følgende:  „Mikkel  Rævehale  —  som  de  kalder 
ham,  fordi  han  kan  lokke  alle  de  Ræve  til  sig,  der  er  i  Landet  — 
denne  Mikkel  er  ti  Gange  værre  end  sorte  Mads;  han  kan  gøre 
sig  haard,  den  Hundetamp!  der  bider  hverken  Bly  eller  Sølv- 
knapper paa  ham.  Engang  traf  jeg  og  Herren  ham  hist  nede 
i  hin  Dal  ligesaadan  ved  en  Hjort,  han  nylig  havde  skudt,  og 
som  han  var  i  Færd  med  at  tage  Skindet  af.  Vi  red  lige  hen 
til  ham,  og  han  mærkede  os  ikke,  før  vi  var  ham  paa  tyve  Skridt 
nær.  Men  tænker  Han,  at  Mikkel  blev  bange?  Han  saa  bare 
om  til  os  og  gav  sig  derpaa  igen  i  Færd  med  Hjorten. 

,,  ,,Saa  skal  du  da  times  en  lille  Ulykke!""  sagde  Herren. 
„„Niels!  skyd  ham  paa  Pelsen!  jeg  svarer  for  alt!"" 

„Jeg  holdt  ham  med  et  Skud  Rendekugler  lige  midt  paa  hans 
brede  Ryg;  nien  Pyt!  han  agtede  det  ikke  mere,  end  om  jeg 
havde  skudt  paa  ham  med  en  Hyldebøsse.  Knægten  drejede  blot 
Ansigtet  et  Øjeblik  om  til  os  og  blev  endnu  ved  at  flaa.  Da  skød 
Herren  selv  —  det  var  lige  kraftigt;  han  skar  just  Skindet  fra 
Hovedet;  og  først  da  han  havde  svøbt  det  sammen,  tog  han  sin 
lille  Riffel,  som  Icle  paa  Jorden,  vendte  sig  imod  os  og  sagde: 
„„Nu  kommer  nok  Turen  snart  til  mig;  og  dersom  I  ikke  ser 
tU,  at  I  kommer  bort,  skal  jeg  dog  prøve,  om  jeg  kan  faa  Hul 
paa  en  af  jer."" 

„Saadan  en  Karl  er  Mikkel  Rævehale!" 

Efter  denne  Fortælling,  der  er  ligesaa  utrolig,  men  mere 
sandfærdig  end  mange  andre,  som  vi  forskriver  fra  Udlandet, 
fortsattes  Rejsen  til  Ansbjerg. 


n. 

ANSBJERG 


Naar  du,  kære  Læser!  giver  dig  i  Færd  med  en  dansk  Bog, 
som  —  vel  at  mærke  —  ingen  Oversættelse  er,  og  samme  finder 
Naade  for  dine  Øjne,  da  opkaster  du  sikkert  det  højst  billige 
Spørgsmaal:  „Hvo,  monstro,  har  været  denne  Forfatters  Møn- 
ster og  Forbillede?"  Thi  at  en  dansk  Skribent  —  in  specie  en 
Digter  —  skulde  være  saa  selvklog  og  dumdristig  at  vove  sig 

uden  fremmed  Vejledning  ud  paa  Autorbanens  Glatis,  det  er 
jo  hverken  tænkeligt  eller  tilraadeligt^. 

Om  du  derhos  læser  kritiske  Blade  —  in  specie  den  danske 
Pasqvino^  —  vil  du  vorde  end  mere  overbevist  om  Rigtigheden 
af  din  Forudsætning;  thi  i  saadanne  vil  du  hyppig  støde  paa 
Ytringer  som  denne:  „Vor  Forfatter  har  aabenbarlig  dannet  sig 
efter  A*  eller  B*  eller  C*"  og  —  om  han  er  en  af  de  stemplede  — 
,,vor  Digter  har  heldig  opfattet  D*s  eller  E*s  eller  F*s  Aand'; 
eller  —  om  han  er  blandt  de  uprivilegerede  —  ,, dette  Produkt  er 
en  mislykket  Efterligning  af  G*  eller  H*  eller  I*." 

Nu  da:  dersom  ogsaa  mine  Smaafortællinger  eller  —  om  du 
hellere  vil  —  Noveller  har  vundet  dit  Behag,  skulde  du  ikke 
have  spurgt  dig  selv:    ,,Hvo  er  vel  denne  Forfatters  Mønster  eller 

Forbillede?  L« ?  Nej!  dertil  er  hans  Helte  og  Heltinder 

ikke  englelige  nok.     V..  d..  V^ ?    Ikke  heller!  deartil  er  de 

ikke  djævlemæssige  nok;  tilmed  begynder  han  heller  ikke  sine 
Kapitler  ad  modum:  ,,I  sin  storblommede,  grønne  Damaskes 
Slobrok,  med  den  snehvide,  rødtoppede  Bomuldsnathue  paa  det 
ærværdige  Hoved  sad  paa  sin  brandgule  Silkevæderskinds  Bedste- 
faderstol den  fem  og  lirsindjstyveaarige  etc.  etc."  eller:  ,,Paa  en 
kastaniebrun,  vælig  Araber,  som  tyggede  det  skumbesprængte 
Sølvbidsel,  red  igennem  den  hvælvede  Borgport  den  underdej- 
lige" etc.  etc. 

,, Skulde"  —  spørger  du  videre  —  ,,vor  Forfatter  have  dannet 

sig  efter  H^ ,  R ,  A...?    Ikke  heller!  dertil  er  hans 

Eventyr  altfor  rimelige,  troværdige  og  dagligdags;  dertil  har 
han  altfor  liden  Kommerce  med  Gengangere,  Nisser,  Trolde,  Var- 
ulve, Vampyrer  og  Djævle." 

„Hvo  i  al  Verden  kan  de  da  være?"  bliver  du  ved.  ,,En  maa 
han  have!     W S^. . .  .  ?  Paa  min  Ære!  der  er  han!" 

Ak!  kære,  gunstige  Læser!  det  er  endnu  ikke  den  rette.  Du 
gør  mig  virkelig  for  megen  Ære;  thi  hans  Fuldkommenheder  er 
hans  Ejendom,  som  hverken  jeg  eller  nogen  anden  kan  tage 
fra  ham,  og  hans  Fejl  —  om  han  har  nogen  —  vil  jeg  gerne 
overlade  til  C® og  andre,  der  kan  fylde  et  Ark  med  at  be- 
skrive et  Shawl  og  Maaden  at  bære  det  paa,  og  som  ikke  kan 
føre  os  ind  i  en  Bondes  Røghytte  uden  at  gøre  os  nøje  bekendt 
med  enhver  Stol  paa  Gulvet,  enhver  Høne  paa  Ranen  og  enhver 
Pjalt,  de  uskyldige  Børn  har  paa,  ja  som,  hvor  de  end  fører 
os  hen,  ikke  lader  os  slippe  forbi  nogen  Sten  eller  Pind  ved 
Vejen,  uden  at  vi  først  maa  lære  dens  omstændelige  Beskrivelse. 
Overalt  kan  denne  se  . . .  .e^  Maner  bedre  betale  sig  i  andre  Lande 

end  her,  hvor  man  hellere  laaner  Bøger  end  køber  dem,  og  hvor 
Lejebiblioteker  og  Læseselskaber  sørger  for,  at  Forfattere  ikke 
skal  give  deres  giftefærdige  Døtre  Manuskripter  til  Udstyr. 

Nej,  min  højstærede  Læser!  havde  dette  været  Tilfældet  — 
som  man  siger  —  da  stod  vi  endnu  nede  ved  Karup  Aa,  tabte 
i  Beskuelsen  af  dens  lynggroede  Bredder,  eller  vi  fulgte  med  en 
Landmaalers  Nøjagtighed  alle  dens  Krumninger  lige  til  det  Sted, 
hvor  Limfjorden  vilde  standse  vore  Skridt.    Havde  jeg  været  en 

S ,  var  vi  vist  i  dette  Øjeblik  meget  behagelig  sysselsatte  med 

at  tælle  de  brune  Pletter  paa  Niels  Skyttes  for  Resten  hvide 
Hønsehund  (om  hvem  vi  endnu  ikke  har  meldt  et  eneste  Ord) 
eller  Urfuglene  i  hans  Jagttaske. 

Men  —  det  er  nu  ikke  anderledes  —  jeg  gaar  min  egen  skæve 
og  ujævne  Gang  —  vil  du  følge  med,  skal  det  være  mig  baade 
en  Ære  og  en  Fornøjelse  —  snart  staar  jeg,  snart  gaar  jeg,  snart 
løber  jeg,  og  snart  tager  jeg  Rend  til  og  gør  et  gevaltigt  Spring 
som,  for  Eksempel,  fra  Karup  Aa  til  Ansbjerg.  Og  vil  du  nu 
endelig  give  mig  et  Mønster,  kan  du  jo  —  i  Betragtning  af  denne 
lange,  snaksomme  parentetiske  Indledning  —  lade  det  være  For- 
fatteren til  Siegfried  v.  Lindenberg. 

Summa  Summarum:  A*  og  B*  og  C*  har  deres  ejendommelige 
Skønheder —  de  være  og  forblive  deres!  de  er  vel  ej  heller  ganske 
fri  for  Fejl  —  hvad  skulde  jeg  med  dem?  jeg  har  nok  i  mine  egne. 
Nej,  førend  du  skal  sige:  ,, Hænderne  er  Esaus,  men  Stemmen 
Jakobs!"  maa  du  hellere  udbryde:    ,,Det  er  Esau  hel  og  holden!" 

Og  skulde  jeg  da  sluttelig  ikke  altid  være  efter  dit  Sind, 
skulde  min  Pegasus  stundom  løbe  for  stærkt,  stundom  gøre  sig 
stædig,  saa  tag  i  gunstig  Betragtning,  at  den  ikke  er  tilredet  af 
nogen  Kunstberider,  men  har  bestandig  sine  egne  Nykker,  som 
det  hverken  for  dig  eller  mig  vil  være  muligt  at  pille  ud.  Sid 
op,  højstærede!  rid  med  mig  ind  ad  Ansbjerg  Port,  og  lad  os 
se,  hvad  Eventyr  —  kort  eller  langt,  troligt  eller  utroligt  —  vi 
!  der  monne  opleve! 

Jeg  hører  sjælden  det  Ord  ,,Herregaard"  uden  at  tænke  paa 
I  Spøgelser.    Disse  ærværdige  Levninger  fra  Oldtiden,  fordum  be- 

'  boede  af  mandhaftige  Riddere  og  høviske  Fruer,  hvilke  vi  er 

vante  til  at  forestille  os  strenge  og  alvorlige,  stive  i  Klæder, 
stive  i  Væsen,  stive  i  Sind,  haarde  og  barske  selv  i  Kærlighed; 
disse  favntykke  Mure,  disse  lange,  snævre  eg  mørke  Gange,  disse 
hYælvede  Kældere  synes  os  ret  indbydende  for  Midnattens  Aander, 
de  aabne,  vide  Kaminer  ret  bekvemme  for  hine  luftige  Væsener, 
der  hellere  gaar  igennem  Skorstenen  end  igennem  Døren.     Jeg 

tror  virkelig  heller  ikke,  at  der  findes  nogen  gamniel  Uerregaard 
uden  saadant  natligt  Pusleri,  uden  i  det  mindste  eet  skummelt 
Værelse,  en  Hjørnestue,  et  Taarnkammer,  hvor  det  ikke  er  ganske 
i*igtigt,  og  hvor  man  ikke  gerne  sover  alene. 

Det  glæder  mig  oprigtigt,  at  Ansbjerg  i  denne  Henseende  er 
iigesaa  komplet  en  Herregaard  som  nogen  anden  i  Landet;  og 
haaber  jeg  snart  at  opleve  den  Nat,  da  jeg  kan  opvarte  Læseren 
med  en  ægte  fantasmagorisk  Forestilling;  men  alt  til  sin  Tid! 
og  derfor  vil  jeg  nu  i  Historien  gaa  frem  med  kronologisk  Orden. 

Da  de  tvende  Ryttere  var  kommet  inden  for  Ladegaardsporten, 
drejede  de  —  Skytten  som  Vejviser  foran  —  om  til  Stalddøren, 
afsadlede  her  hver  sin  Hest  og  gik  derpaa  op  igennem  den  Linde- 
allé, der  ledte  til  Borggaarden.  Denne  bestod  af  trende  Fløje; 
Hovedbygningen  til  venstre,  tvende  Stokværk  høj,  havde  en 
Kvist,  som  nød  Prædikat  af  Taarn,  maaske  fordi  man  syntes, 
at  intet  ægte  Herresæde  burde  mangle  et  saadant;  og  et  Navn 
er  —  som  man  ved  —  ofte  nok  til  at  fornøje  Folk.  Saaledes  har 
jeg  hørt,  at  et  Værelse,  hvori  var*  en  Bogreol  med  en  Snes  tykt- 
bestøvede  Bøger,  et  Skab  med  Flasker  og  Glas,  et  Bord  med 
Skrivetøj  og  en  blødtudstoppet  Lænestol,  er  kaldt  et  Studere- 
kammer. Saaledes  har  jeg  set  en  Samling  af  et  Par  Hundrede 
forknytte  Træer,  som  hed  Skoven,  og  en  Karusdam,  der  hed 
Søen.  I  samme  Betydning  kaldes  et  Klædeskab  Garderobe,  et 
Par  Bøndergaarde  og  en  halv  Snes  Huse  et  Gods,  og  Tiende- 
tageren  paa  disses  Marker  Forvalter  eller  Inspektør. 

Den  midterste  Fløj,  ogsaa  teglhængt,  men  kun  af  eet  Stok- 
værk, var  bestemt  for  det  talrige  Tyende  lige  fra  Ridefogeden 
til  Hundedrengen.  Den  højre  var  Forpagterens  Bolig.  I  Krogen 
mellem  begge  stod  Træhesten,  i  den  Tid  lige  saa  uundværlig  paa 
en  Herregaard  som  det  adelige  Vaaben  over  Hoveddøren. 

I  det  Øjeblik,  da  Skytten  aabnede  Stakitporten  ind  til  Borg- 
gaarden, aabnedes  et  Vindue  i  nederste  Stokværk  af  Herskabets 
Fløj,  og  et  Bryststykke  kom  til  Syne,  hvilket  jeg  tror  at  burde 
beskrive  for  at  lede  de  Læsere,  der  har  set  lignende  afmalede, 
til  rimelige  Gisninger  over  Tiden  for  nærværende  Begivenheder. 

Den  naadige  Herre,  hvis  svære  Korpus  fyldte  Bredden  af  del 
store  Vindue,  var  iført  en  mørkegrøn  Fløj  els  Jakke  med  een 
Rad  Knapper,  der  sluttede  tæt  om  Halsen,  store  Opslag  og  store 
Lommeklapper;  en  kulsort  Paryk  —  ikke  af  de  grundmurede, 
men  af  dem  med  een  Bukkel  eller  Valk  trindt  neden  om  —  skjulte 
ganske  hans  Haar.  Den  Del  af  hans  Paaklædning,  der  var  at 
se,  bestod  følgelig  kun  af  tvende  simple  Stykker;  men  da  hele 

Personen  siden  kommer  til  Syne,  vil  jeg  for  at  undgaa  Gen- 
tagelse lige  saa  godt  straks  nævne  de  øvrige  tre  Dele  af  hans 
Dragt,  som  var:  oven  paa  Parykken  en  tætsluttende,  grøn  Fløjels 
Kasket  med  langt  udstaaende  Skygge,  ganske  lig  hine  sorte  Ka- 
budser, som  Præster  og  siden  Degne  endnu  i  Mands  Minde  har 
baaret;  Benene  var  dækket  af  et  Par  lange,  vide,  besporede 
Støvler,  og  sorte  Benklæder  af  den  Slags,  som  enkelte  gamle 
Bønder  endnu  i  vor  Tid  har  brugt  under  Navn  af  Rullebukser, 
fuldendte  den  synlige  Del  af  Paaklædningen. 

„Niels  Skyttel"  raabte  Herren. 

Den  tiltalte  viste  sin  Medfølger  den  Dør,  han  skulde  søge, 
og  traadte  derpaa  med  sin  lille  graa,  trekantede  Hat  i  Haanden 
hen  under  Vinduet,  hvor  den  ærlige  og  velbyrdige  Mand 
ordentligvis  gav  Audiens  til  Domestikeme  og  Godsets  Bønder 
baade  i  vaadt  og  tørt.  Skytten  maatte  her  underkaste  sig  det 
samme  Ceremoniel  som  alle  andre,  hvorvel  et  mindre  tvungent 
Forhold  fandt  Sted  mellem  Herre  og  Tjener  paa  Jagten;  thi 
saalænge  denne  varede,  suspenderedes  Etikettens  strenge  Lov. 

,,Hvem  var  den?"  begyndte  hin,  idet  han  med  Hovedet  gav 
et  Sidenik  mod  den  Kant,  hvor  den  fremmede  gik. 

„Den  ny  Skriverdreng,  naadig  Herre!"  lød  Svaret. 

„Ikke  andet!  jeg  tænkte,  det  havde  været  nogen.  Hvad  har 
du  der?"  spurgte  Herren  igen,  nikkende  til  Jagttasken. 

„Den  gamle  Kok^^  og  to  Kyllinger,  naadig  Herre!"  (Dette 
„naadig  Herre"  vil  vi  for  Fremtiden  som  oftest  udelade,  men 
det  skal  nødvendig  underforstaas  ved  Slutningen  af  enhver  Re- 
plik.) 

„Det  er  lidt  for  to  Dages  Jagt,"  sagde  hin,  „kommer  der  ingen 
Hjort  bagefter?" 

„Ikke  denne  Gang;"  svarede  Niels  sukkende,  ,,naar  Krybskytter 
bruger  Hjorte  til  at  ride  paa,  vanker  der  ingen  til  os." 

Denne  Ytring  fordrede  naturligvis  en  nøjere  Forklaring;  men 
da  Læseren  allerede  i  Forvejen  har  modtaget  samme,  vil  vi  imid- 
lertid henvende  Opmærksomheden  paa  det,  der  foregik  bag  Naa- 
digherrens  brede  Ryg. 

Her  stod  nemlig  det  unge  forlovede  Par,  Junker  Kai  og  Frøken 
Mette,  den  første  en  smuk  Ungersvend  paa  fem  og  tyve  og  derhos 
elegant  og  fuldkommen  paa  den  Tids  nyeste  Mode. 

For  at  vise,  med  hvilke  Vaaben  Pigehjerter  dengang  angrebes 
og  besejredes,  bør  jeg  ikke  forbigaa  Junkerens  Udvortes,  men  be- 
gynder ved  Fødderne  for  stedse  at  stige  i  min  Beskrivelse.  Disse 
var  bedækket  af  ganske  brednæsede,  korte  Støvler,  hvis  vide 

Skafter  slubrede  i  mange  Folder  nede  om  Smalbenene.  Hvide 
Silkestrømper  omsluttede  Læggene  og  trak  sig  netop  en  Haands- 
bred  op  over  Knæene,  foroven  garnerede  med  en  Strimmel  af  de 
fineste  Kniplinger.  Derefter  kom  et  Par  snævre,  sorte  Fløjls- 
bukser, af  hvilke  dog  ikkun  lidet  lod  sig  til  Syne  formedelst  de 
uhyre  Skøder  af  en  ligeledes  sort  Fløjlsvest.  En  karmoisinrød 
Stoffes  Kjole  med  en  Rad  store,  overtrukne  Knapper,  korte  Ærmer, 
der  kun  rakte  til  Haandledene,  men  Opslag  til  Albuerne,  sam- 
menholdt med  en  Hægte  over  Kalvekrydset,  fuldendte  Paaklæd- 
ningen.  Hele  Haaret  var  strøget  glat  tilbage  og  bundet  i  en 
lang,  stiv  Pisk  tæt  op  i  Nakken. 

Jeg  skulde  kun  fortjene  mig  liden  Tak  af  mine  Læserinder, 
hvis  jeg  ikke  med  samme  Nøjagtighed  afbildede  den  velfornemme 
Frøken;  men  her  kan  jeg  fatte  mig  kortere  og  betragte  hende 
under  trende  Hovedstykker:  1)  de  spidsnæsede,  højhælede,  sølv- 
bespændte Sko,  2)  den  lille  røde,  guldgalonerede  Hue,  som  gik 
ned  med  en  spids  Snip  i  Panden  og  skjulte  hele  det  opsmøgede 
Haar,  og  3)  den  storblommede,  i  Grunden  himmelblaa,  langlivede 
Damaskes  Kjole,  hvis  vide  Ærmer  naaede  kun  lidt  neden  for 
Albuerne,  lod  Skuldrene  og  Brystet  bart  og  —  vel  at  mærke  — 
ikke  var  snøret. 

For  dem,  som  kender  og  tilbørlig  beundrer  de  nuværende 
Moders  Skønhed,  vil  det  synes  ubegribeligt,  hvorledes  en  saadan 
udstafferet  Dame  kunde  sætte  et  Mandfolkehjerte  i  Brand,  da 
det  eneste  tækkelige  og  smagfulde  i  Pynten  var  de  nøgne  Skuldre 
og  Bryster;  men  jeg  maa  lægge  til,  at  Frøken  Mettes  Ansigt 
virkelig  var  saa  overmaade  dejligt,  at  man  over  dette  gerne 
kunde  glemme  Klæderne. 

Disse  tvende  vakre  Personer  stod  da  som  sagt  bag  ved  den 
gamle  Herre,  Haand  i  Haand  og  —  som  det  syntes  —  beskæftigede 
med  kælent  Gækkeri.  Junkeren  rakte  hyppigt  de  tilspidsede 
Læber  frem  til  Kys,  og  Frøkenen  drejede  ligesaa  tidt  Ansigtet 
bort,  ikke  just  med  Uvillie,  men  med  et  skælmsk  Smil.  Det  be- 
synderligste var,  at  hun,  hvergang  hun  bøjede  Hovedet  tilbage, 
kiggede  ud  forbi  Faderen  i  Gaarden,  hvor  der  dog  for  Øjeblikket 
ikke  var  andet  at  se  (thi  Skytten  stod  for  dybt  inde  under  Vin- 
duet) end  Træhesten  og  den  ny  Skriverdreng,  der,  saa  snaH 
han  var  kommet  ind  i  Skriverstuen,  satte  sig  ved  det  aabne 
Vindue. 

At  denne  —  uagtet  Prædikatet  Skriverdreng  —  var  en  over* 
ordentlig  smuk  Karl,  vilde  dog  ikke  sige  stort;  thi  for  det  første 
havde  han  et  mægtigt  Ar  over  den  ene  Kind,  og  for  det  andet. 

tredie,  fjerde  og  femte  var  han  klædt  ganske  og  aldeles  som 
Skriverdreng.  Hvorledes  denne  Dragt  tog  sig  ud,  finder  jeg 
ikke  passende  at  fortælle,  da  jeg  nu  saa  nylig  har  leveret  en 
Beskrivelse  over  Standspersoners.  Ej  heller  behøver  jeg  vel  at 
opholde  mig  længer  ved  Frøken  Mettes  Moder,  den  gode  Fru 
Kirsten,  der  sad  i  et  andet  Vindue  og  med  velbehageligt  Smil 
bemærkede  de  unge  Menneskers  Elskovsspøg. 

Med  saa  megen  større  Føje  kunde  den  gode  gamle  Dame  rig- 
tignok ogsaa  glæde  sig  over  dette  Parti,  da  det  fra  Begyndelsen 
af  —  var  hendes  eget  Værk.  Selv  havde  hun  (som  Naadigherren 
i  Jagtsproget  skæmtvis  udtrykte  sig)  blandt  en  hel  Rudel  Jun- 
kere vejret  den  fedeste  samt  først  slaaetanpaahans  Fod. 
Da  den  unge  Herre  var  eneste  Søn,  Arving  til  Palstrup  og  flere 
Godser,  da  han  ydermere  var  en  ægte  Sekstenender,  blev 
Mariagen  snart  besluttet  mellem  Forældrene  og  deklareret  for  Bør- 
nene. Brudgommen,  der  just  var  kommet  hjem  fra  Paris,  som 
Fru  Kirsten  tog  ham  paa  Kornet,  troede  godt,  hvilket 
ikke  var  at  takke  ham  for;  Frøken  Mette  var  ung,  dejlig,  eneste 
Barn  og  Arving  til  Ansbjerg,  hvis  Hjorte,  Vildsvin  og  Bønder 
var  ligesaa  gode  som  Palstrups,  men  som  med  Hensyn  til  Ur- 
høns og  Ænder  havde  meget  forud. 

Hvad  Bruden  angaar,  da  var  hun  Forældrenes  jernfaste  Vilje 
saa  ubetinget  undergiven,  at  vi  for  det  første  maa  lade  uafgjort, 
hvorvidt  hendes  egen  bøjede  sig  til  Junkeren.  Man  ved  jo,  at 
Pigehjertet  helst  vælger  selv  og  ofte  forkaster  en  Bejler  af  ingen 
anden  Grund,  end  fordi  han  er  valgt  af  Forældrene;  dog,  dersom 
Junker  Kai  blot  har  været  den  første,  tør  vi  ikke  frygte  for  ham. 

Efter  denne  —  ikke  aldeles  unødvendige  —  Digression  fort- 
sætter vi  Historien.  Da  Skytten  havde  fortalt  sit  hele  Uheld,  hvil- 
ket han  ikke  turde  dølge,  saasom  baade  Skriverdrengen,  dennes 
første  Vejviser  og  Hjorterytteren  maaske  selv  alligevel  vilde  have 
gjort  det  bekendt,  udbrød  den  strenge,  haarde  og  i  sin  Vrede 
tidt  næsten  rasende  Herre  i  de  hjerteligste  og  oprigtigste  For- 
bandelser over  Krybskytten;  og  under  denne  Regn  af  Ønsker 
dryppede  det  af  og  til  paa  den  arme  Niels,  der  af  Frygt  for  Hus- 
bonden maatte  nedsluge  sine  ligesaa  velmente  Eder. 

Saa  snart  det  første  Stød  af  Vredens  Storm  havde  sagtnet 
sin  Voldsomhed  og  givet  Forstanden  Rum,  blev  foreløbig  ud- 
kastet en  Plan  til  hastig  og  tilstrækkelig  Hævn:  den  frække  For- 
bryder skulde  gribes  og  som  den,  der  nu  lettelig  kunde  overbe- 
vises om  Vildttyveri,  overgives  i  Justitsens  Hænder  og  derfra 
efter  behørig  Forberedelse  til  Bremerholm.     Knuden  stak  i  at 

lange  ham  vist;  thi  fik  han  mindste  Nys  om  Faren,  vilde  han 
rimeligvis  flygte  og  lade  Kone  og  Børn  i  Stikken.  Den  paa  sit 
allerømmeste  Sted  saa  haardt  saarede  Herremand  vilde  først  have 
været  øjeblikkelig  af  Sted;  der  var  saa  meget  tilbage  af  Dagen,  at 
man  netop  ved  den  indbrydende  Nat  kunde  naa  sorte  Madses 
Hytte. 

Men  den  naadige  Frue,  i  hvis  Hævn  altid  viste  sig  sikrere 
Plan  og  modnere  Overlæg,  forestillede  sin  fremfusende  Ægte- 
fælle, at  Mørket  ogsaa  vilde  begunstige  Misdæderens  Flugt  og 
—  om  denne  forhindredes  —  et  fortvivlet  Forsvar;  bedre  altsaa 
at  drage  ud  lidt  efter  Midnat,  saa  at  hele  den  bevæbnede  Magt 
ved  Daggry  kunde  omringe  og  erobre  Hytten. 

Dette  Forslag  blev  enstemmig  antaget,  og  Junkeren  indbudt 
til  at  deltage  i  Ekspeditionens  Fare  og  Hæder.  Ogsaa  Ridefogeden, 
der  kom  for  at  rapportere  den  ny  Skriverdrengs  Ankomst  og 
fremvise  hans  medhavende  Anbefalingsskrivelse  fra  Ridefogeden 
paa  Vestervig,  blev  befalet  at  holde  sig  færdig  tillige  med  Gartner, 
Ladefoged  og  Staldkarle  samt  at  bude  en  Bondevogn  til  at  følge 
Toget. 

Under  de  nødvendige  Forberedelser  til  dette  gik  Solen  ned 
og  Maanen  op,  og  Læseren  faar  Tid  til  at  trække  sin  Aande, 
inden  han  begiver  sig  til  næstfølgende  indholdsrige  Kapitel. 


in. 

NISSEN 


Hvo  kender  ikke  —  i  det  mindste  af  Navn  —  dette  Væsen, 
hvis  Smaapudserier  næsten  alle  bærer  Præget  af  godmodig  Over- 
givenhed? Hvo  har  ikke  hørt  Tale  om  hans  lille  buttede  Figur 
og  hans  røde  Jakobinerhue  —  Symbolet  paa  uindskrænket  Fri- 
hed? Hvo  ved  ikke,  at  det  Hus,  han  vælger  til  Opholdssted,  er 
fuldkommelig  betrygget  mod  Ildsvaade  og  cmden  Ulykke? 

(For  ikke  siden  at  glemme  det  vil  jeg  straks  in  Parenthesi 
anmærke,  at  der  ogsaa  gives  Skibsnisser,  hvis  Funktion  be- 
staar  deri,  at  de  om  Natten  —  i  Skyggetegning,  om  jeg  saa  maa 
sige  —  gør  Udkast  til  alt  det  Arbejde,  der  næste  Dag  vorder  ud- 
ført: lette  Anker  eller  kaste  det,  hejse  Sejlene  eller  lade  dem 
falde,  beslaa  dem,  rebe  dem  —  hvilket  altsaa  betyder  Storm; 
ja,  han  holder  sig  end  ikke  for  god  til  en  Svabergasts  Bestilling, 
men  vasker  Dækket  nok  saa  pænt.  Velunderrettede  paastaar, 
at  denne  Spiritus  navalis  ogsaa  viser  sit  nære  Slægtskab  med 

Hus-  eller  Landnissen  i  Skælmsstykker.  Undertiden  drejer  han 
Fløjen,  slukker  Lyset  i  Nathuset,  driller  Skibshunden,  og  om 
der  om  Bord  befinder  sig  en  Passager,  som  ej  kan  taale  Søen, 
vil  man  se  Skælmen  med  hjertebrækkende  Miner  gylpe  i  Pøsen. 
Skal  Skibet  forgaa,  springer  han  Natten  før  Afrejsen  over  Bord, 
bestiger  et  andet  Skib  eller  svømmer  i  Land.  Sluttelig  maa  jeg 
bemærke,  at  da  det  kun  er  saare  faa  givet  at  se  denne  luftige 
Person,  kommer  hans  Advarsler  ikkun  sjælden  til  Nytte.) 

Husnissen,  med  hvem  vi  her  i  Særdeleshed  har  at  bestille, 
er  en  sand  Velsignelse  for  den  Vaaning,  som  han  beærer  med 
sin  Nærværelse:  den  er  sikker  mod  Ild,  Storm  og  Tyvehaand. 
Hvo  vilde  derfor  regne  det  saa  nøje  med  den  lille  Fyrs  Krum- 
spring? At  han  imellem  Stunder  rider  sig  en  lille  Tur  paa 
Hesten  i  Spiltovet  og  derved  bringer  den  i  Skumsved,  sker  vistnok 
kun  for  at  skaffe  denne  en  gavnlig  Bevægelse;  at  han  malker  en 
Ko  førend  Pigen,  er  alene  for  at  bringe  hende  til  at  rejse  sig  lidt 
før  om  Morgenen;  at  han  nu  og  da  kniber  et  Hønseæg,  gør  Jav 
med  Mis  paa  Loftet  eller  vælter  en  Natpotte,  hvo  vilde  tage  ham 
det  saa  ilde  op  eller  derfor  misunde  ham  den  Smule  Julegrød, 
som  ingen  betænksom  Husmoder  undlader  at  hensætte  til  ham 
i  en  Krog  paa  Loftet?  Kun  i  Tilfælde  af,  at  dette  forsømmes, 
antager  hans  Karakter  et  svagt  Anstrøg  af  Hævnlyst;  thi  da 
kan  Mutter  i  Huset  være  temmelig  vis  paa  at  faa  sin  Grød 
svedet  eller  sin  Suppe  snærret;  hendes  01  vil  kaste  sig,  eller 
Mælken  vil  ikke  oste  sig,  eller  og  hun  maa  finde  sig  i  at  kærne 
en  hel  Dag  uden  at  faa  Smør. 

Nu  da,  et  saadant  lille  Husspøgelse  havde  fra  umindelige  Tider 
(og  har  endnu,  kan  jeg  tro)  haft  sit  Tilhold  paa  Ansbjerg,  skønt 
man  turde  antage,  at  denne  Herregaard  ikke  var  hans  eneste 
Bopæl;  thi  stundom  forløb  flere  Aar,  uden  at  man  mærkede  det 
mindste  til  ham. 

Men  just  i  den  Tid,  paa  hvilken  vor  Historie  indfalder,  be- 
gyndte han  atter  at  drive  sit  Væsen  eller  Uvæsen  —  om  man 
saa  vil.  Gartneren  savnede  af  og  til  nogle  €if  sine  skønneste 
Blomster  eller  flere  af  de  største  og  modneste  Ferskener;  det 
mærkeligste  var,  at  begge  Dele  undertiden  om  Morgenen  blev 
fundet  i  Frøken  Mettes  Kammer,  hvoraf  man  med  Rimelighed 
sluttede  sig  til,  at  denne  Dame  stod  højt  anskrevet  hos  merbe- 
meldte  Nisse.  Endvidere  fortalte  Staldkarlene,  at  det  mangen  en 
Nat  ikke  var  rigtigt  mellem  Hestene,  og  om  Morgenen  befandtes 
en  af  dem  saa  ilde  tilrakket,  som  om  den  havde  været  taget  i 
Tjeneste  til  et  langt  og  heftigt  Ridt.    De  forsikrede  —  og  hvo 

vilde  tvivle  derpaa?  —  at  de  ofte  var  sprunget  ud  i  Stalden: 
men  saa  havde  alt  paa  Øjeblikket  været  stille.  Kun  een  Gang 
syntes  de  at  kunne  skimte  den  fatale  røde  Hue,  og  siden  efter 
blandede  de  sig  ikke  mere  i  Nissens  Affærer;  og  deri  gjorde  de 
meget  vel. 

Hvad  der  lagde  end  mere  Vægt  til  disse  Beretninger  var,  at 
Niels  Skytte,  da  han  en  Aften  kom  fra  Viborg  og  hverken  var 
fuld  eller  gal,  alligevel  ikke  havde  været  Mand  for  at  finde  Vejen 
fra  Demstrup  ned  til  Gaarden,  skønt  den  gik  saa  lige  som  en 
Snor,  og  det  var  Maaneskin.  Enten  han  vilde  eller  ej,  maatte 
han  ud  i  Storhuselleme,  hvor  den  røde  Hue  fiere  Gange  pippede 
frem  mellem  Træstammerne.  Da  han  var  Karl  for  sin  Hat, 
raabte  han  Spøgelset  an;  men  hver  Gang  han  oplod  sin  Mund, 
faldt  han  og  hørte  ligesaa  ofte  en  fæl  Latter,  der  lød  snart  som 
en  Urhanes  Skogren,  snart  som  en  Horsegøgs.  Da  han  endelig 
tilsølet  og  forreven  var  sluppet  ud  af  den  moradsige  Tykning, 
hørte  han  bag  ved  sig  Raaen  blade  og  Sneppen  fløjte,  skønt  det 
endnu  var  langt  fra  Blade-  og  Sneppetiden.  Saa  uforkastelige 
Vidnesbyrd  undlod  ikke  at  gøre  et  dybt  Indtryk  paa  hele  Gaar- 
dens  Personale,  især  det  kvindelige.  Ja,  Naadigherren  selv  mod- 
tog slige  Efterretninger  med  en  betydningsfuld  Tavshed. 

Saaledes  stod  Sagerne,  da  Toget  mod  sorte  Mads  foretoges, 
hvilket  gjorde  Epoke  i  Ansbjergs  Historie  og  mange  Aar  efter 
brugtes  som  en  Æra,  saa  at  det  længe  hed:  ,,Det  var  det  samme 
Aar,  som  vi  var  paa  Jagt  efter  sorte  Mads;  det  var  to,  det  var  tre 
Aar  efter,"  o.  s.  v. 

Med  spændt  Forventning  ventede  de  tilbageblevne  hele  Dagen 
paa  Eksekutionsarmeen.  Det  blev  Middag,  Aften  og  Midnat,  og 
endnu  var  ingen  at  høre  eller  se.  Man  beroligede  sig  med  den 
Formodning,  at  Delinkventen  maatte  være  ført  fra  sit  Hjem  lige 
til  Viborg;  i  dette  Tilfælde  kunde  det  nok  have  taget  Dagen  med 
sigt  og  efter  en  saa  udmattende  March  var  det  billigt,  at  Trop- 
perne fik  en  Aftens  Vederkvægelse  og  en  Nats  Hvile  i  Staden. 
Paa  Grund  af  denne  højst  rimelige  Hypotese  gik  altsaa  baade 
Herskab  og  Tyende  til  Sengs;  kun  en  Tjener  blev  oppe. 

Endelig  en  Time  efter  Midnat  kom  Junker  Kai  og  hans  Ride- 
knægt. Men  inden  jeg  gaar  videre,  var  det  vel  passeligst  at  for- 
klare Aarsagen  til  disses  sildige  Hjemkomst  og  de  andres  fuld- 
komne Udeblivelse. 

Krybskyttens  Hytte,  som  han  selv  havde  bygget  i  en  meget 
simpel  Stil  med  Vægge  af  Grøntørv  og  Tag  af  Lyng,  der  hvilede 
ubunden  paa  krumpne,  i  Form  af  Sparrer  sammenføjede  Ege- 

greue,  havde  en,  som  Fæstning  betragtet,  fordelagtig  Beliggen- 
hed. Midt  i  en  Mose,  der  holdt  to  stive  Mil  i  Omkres,  hævede  sig 
en  lille  Forhøjning,  som  end  ikke  det  voldsomste  Tøbrud  nogen 
Sinde  satte  under  Vand,  og  hvortil  i  det  mindste  ingen  ridende 
kunde  komme  undtagen  ad  en  smal  Jordstrimmel,  der  bugtede 
sig  hen  mellem  Tørvegrave  og  Vældgunger.  Paa  denne  havde 
sorte  Mads  opslaaet  sin  idylliske  Bolig,  hvor  han  med  Kone  og 
fire  Børn  levede  af  Jagten.  Det  større  Vildt  spistes  fersk,  saltet 
og  røget;  det  mindre  solgtes  underhaanden  tUlige  med  Hjorte- 
skind og  Rævebælge,  og  for  de  vundne  Penge  købtes  Brød  og 
Sul.     Mælk  tiggede  Kone  og  Børn  af  de  omboende  Bønder. 

Just  som  det  begyndte  at  gry  ad  Dag,  naaede  Ansbjergmanden 
og  hans  Hær  Mosen.  Niels  Skytte,  som  den,  der  nøje  kendte 
Terrainet,  red  nu  forud  og  førte  lykkelig  hele  den  forenede  Magt 
til  det  Sted,  hvor  Hytten  skulde  ligge.  Med  Forbavselse  stirrede 
han  hen  for  sig:  der  var  ingen  Hytte  at  opdage;  og  dog  var  det 
allerede  saa  lyst,  at  man  nødvendig  maatte  kunne  se  den.  Det 
første,  han  greb  til,  var  —  hans  sædvanlige  Tilflugt  i  al  Nød  og 
Forvirring  —  en  lang  og  kraftig  Ed. 

Naadigherren,  der  kom  til  for  at  erfare  Anledningen  til  en 
saa  hjertelig  Udgydelse,  gav  sin  Skytte  en  ligesaa  hjertelig  Mor- 
genhilsen og  paastod,  at  han  var  jredet  vild  og  havde  ført  dem 
paa  en  urigtig  Vej.  Men  denne,  som  var  vis  i  sin  Sag,  for- 
sikrede, ja  kaldte  et  Dusin  af  de  sorte  Engle  til  Vidner  paa,  at 
Hytten  laa  der,  men  at  Mads  maatte  have  gjort  den  usynlig,  og 
det  vistnok  ved  Hjælp  af  sin  gode  Ven  —  ham  med  Hestefoden; 
thi  det  var  uden  for  al  Tvivl,  at  han  forstod,  hvad  Almuen  kalder 
„at  hverre  Syn." 

Herren  var  nær  ved  at  træde  over  til  denne  Mening  som  den 
rimeligste,  da  Junkeren,  som  var  redet  længere  frem,  raabte: 
„Her  ligger  Ild!"; 

Alle  stimlede  nu  til,  og  snart  opdagede  man,  at  hele  Hytten 
laa  i  Aske,  hvori  Gløder  endnu  hist  og  her  fremglimtede. 

Denne  Opdagelse  ledte  Niels  Skytte  til  det  Resultat,  at  mer- 
omrørte  langhalede  Person  havde  taget  ham  og  den  hele  Yngel. 

Jiinkeren  derimod  var  af  den  Formening,  at  han  selv  kunde 
have  sviet  Hytten  af  og  derpaa  være  flygtet. 

Da  det  under  disse  Debatter  var  blevet  klar  Dag,  undersøgte 
man  Brandtomten  nøjere,  men  fandt  intet  andet  end  Aske,  Em- 
mer, Kul  og  forbrændte  Ben,  som  Jægerne  erkendte  for  Hjorte- 
knokler. I  Henhold  til  Junkerens  Hypotese  besluttede  man  at 
gennemsøge  de  omliggende  Heder,  da  Flygtningen  med  Familie 

og  Bagage  dog  umuligt  kunde  være  kommet  ret  langt  bort.  Til 
den  Ende  delte  man  sig  i  fire  Hobe  for  at  lede  efter  €dle  fire 
Verdenshjørner;  Junkeren  valgte  med  sin  Rideknægt  og  en  anden 
Karl  den  østlige  —  maaske  for  at  være  Ansbjerg  og  Kæresten 
desto  nærmere;  men  spildt  var  alle  hans  Bestræbelser;  til  ingen 
Nytte  for  ban  hid  og  did  og  udmattede  baade  sig  selv,  sine  Folk 
og  Heste.  Stundom  troede  han  at  øjne  noget  bevægeligt  i  det 
fjerne;  men  ved  nærmere  Undersøgelse  fandt  han,  at  det  var 
Faar  eller  Stakke  af  Hedetørv. 

Engang  var  han  ganske  vis  paa  at  se  Mennesker  paa  det 
Strøg  omtrent,  hvor  nu  den  tyske  Kirke^^  ligger;  men  efterhaan- 
den,  jo  mere  han  nærmede  sig,  jo  utydeligere  blev  Skikkelserne, 
indtil  de  omsider  ganske  forsvandt.  Rideknægten  forklarede 
dette  optiske  Bedrag  efter  et  gammelt  Sagn,  at  her  i  Oldtiden 
havde  staaet  et  Slag,  og  at  de  faldnes  Aander  endnu  stundom 
gentog  den  blodige  Leg.  Ja,  som  Hyrdedreng  havde  han  ofte 
ved  Solens  Opgang  set  hele  Regimenter  opmarchere.  Officerer 
til  Hest  fare  op  og  ned  forbi  Geledeme,  de  fjendtlige  Hære  blandes 
og  brydes,  nu  den  ene  vige  og  nu  den  anden.  I  hans  Bedste- 
faders Tid  derimod  havde  man  tydeligt  kunnet  høre  Anførernes 
Kommandoraab,  Trompeternes  Skratten,  Vaabnenes  Klirren  og 
de  saaredes  Klageskrig. 

Men  Junkeren,  som  havde  hørt  noget  om  fata  morgana  og 
paa  Havet  været  Vidne  til  lignende  Fænomener,  udlo  sin  synske 
Tjener  og,  forbandede  i  sit  Hjerte  den  sorte  Krybskytte  med  alt 
hans  Afkom  lige  til  det  fjerde  Led.  —  Under  Dispositionerne  til 
dette  formaledidede  Strejftog  havde  man  —  hvilket  undertiden 
hænder  i  vigtigere  Krige  —  glemt  at  sørge  for  Proviant,  Helte- 
modets nødvendige  Basis.  Den  tredie  Del  af  Junkerens  Division 
blev  altsaa  udsendt  for  at  oprette  det  forsømte;  men  da  Kcurlen 
henimod  Aften  endnu  ej  var  vendt  tilbage,  besluttede  den  for- 
hungrede Junker  at  vende  Næsen  hjemad.  Dog,  dette  var  lettere 
besluttet  end  udført:  Hestene  var  lige  saa  udmattede  og  forsmæg- 
tede som  Rytterne.  Det  gik  derfor  saare  langsomt,  og  man  var 
ikke  i  Stand  til  at  vinde  ud  af  Heden,  førend  Mørket  faldt  paa. 
Følgen  deraf  blev,  at  man  forvildede  sig  og  først  efter  Midnat 
naaede  Ansbjerg. 

For  at  undgaa  flere  Tilbagespring  vil  jeg  her  kortelig  berette, 
at  de  tre  andre  Divisioner  havde  lige  saa  tynd  en  Lykke;  de  fandt 
intet  af,  hvad  de  søgte.  Forgæves  gennemledte  de  enhver  Tørve- 
mose, forgæves  omkresede  de  enhver  Dal  og  Huling,  enhver  Høj 
og  Bakke;  forgæves  forespurgte  de  ved  alle  tilgrænsende  Byer 

og  £nstedgaarde:  sorte  Mads  havde  ingen  set  eller  hørt  det  aller- 
mindste til.  Dagen  gik  med,  og  der  maatte  sørges  for  Natteher- 
berge.  Ansbjergmanden  selv  landede  paa  Rydhave,  hvorfra  han 
først  efter  tvende  Dages  heldig  Urfuglejagt  naaede  sit  Hjem. 

Højstærede  Læsere  og  Læserinder!  Saa  mange,  som  tager 
denne  sandfærdige  Historie  i  HaandenI  for  Deres  egen  Skyld  vil 
jeg  raade  Dem,  ikke  at  læse  det  efterfølgende  1  Enrum  og  ved 
Lys;  men  er  de  flere,  skader  det  ikke,  at  De  rykker  saa  nær 
sammen  som  muligt  —  der  kommer  en  Spøgelsehistorie! 

Den  trætte  Junker  havde  neppe  fyldestgjort  Hungeren  for  dens 
Krav,  før  han  alvorlig  tænkte  paa  at  betale  Søvnen  dens.  Han 
befalede  derfor  Tjeneren  at  lyse  ham  op  paa  hans  Soveværelse; 
men  da  denne  vilde  aabne  Døren,  hændte  det  sig,  at  han  vred 
Nøglen  i  Stykker,  saa  at  Kammen  blev  siddende  i  Laasen.  Hvad 
var  her  at  gøre?  At  bande  Døren,  Laasen,  Nøglen,  Smeden,  Tje- 
neren og  sorte  Mads  med  —  for  en  Fejls  Skyld  —  blev  prøvet 
uden  Nytte.  Til  at  faa  Laasen  fra  udfordredes  Brækjæm  og 
Hammer,  og  tilmed  vilde  den  derved  foraarsagede  Larm  vække 
det  hele  Hus. 

Til  hvad  Ende  havde  han  da  hidtil  forholdt  sig  saa  stille,  ja 
—  for  ikke  at  forstyrre  Damernes  Ro  —  ladet  sig  nøje  med  et 
Stykke  kold  Steg,  som  Tjeneren  ad  en  lønlig  Genvej  havde  vidst 
at  forskaffe  ham?  I  saadant  Tilfælde  er  de  første  Raad  de  bedste; 
ogsaa  herfor  vidste  Tjeneren  et.  „Taamkammeret!"  sagde  hcun 
med  halvsagte  Røst  og  et  uvist  Blik  til  Junkeren. 

Ved  Nævnelsen  af  dette  vel  bekendte,  men  ilde  berygtede  Væ- 
relse overfor  ham  en  let  Gysen;  men  han  stræbte  at  dølge  Frygten 
baade  for  Tjeneren  og  for  sig  selv  ved  et  forceret  Smil  og  ved 
det  i  en  ligegryldig  Tone  henkastede  Spørgsmaal,  om  Sengen  der 
ogsaa  var  lavet  til  Rette.  Svaret  lød  bekræftende;  thi  den  naadige 
Frue  havde  her  altid  for  Nødstilfælde  en  opredt  Seng,  skønt  den 
1  Mands  Minde  aldrig  havde  været  brugt.  Da  hun  selv  gemte 
Nøglerne  til  de  andre  Gæsteværelser,  men  fandt  en  saadan  For- 
sigtighed unødvendig  med  dette,  der  kun  indeholdt  en  Seng,  et 
Par  Stole  og  et  Bord  og  desuden  ved  sin  aandelige  Salvegarde 
ansaas  tilstrækkeligt  betrygget  mod  Tyvehaand,  saa  hjalp  nu 
ingen  videre  Udflugter  eller  Indvendinger. 

Junkeren  lod  sig  vise  derop,  og  da  Tjeneren  havde  klædt  ham 
af  og  sat  Lyset  paa  Bordet,  gik  han  og  lukkede  efter  sig. 

Det  var  en  mørkagtig  Høstnat.  Næet  nærmede  sig  sidste 
Kvarter;  dets  krumme  Halvskive  stod  dybt  paa  Himlen  og  skin- 
nede ind  ad  Kammerets  eneste  høje  og  smalle  Buevindue.  Det 

blæste;  Smaaskyer  drev  —  om  man  saa  kan  sige  —  i  hurtig, 
næsten  regelmæssig  Takt  over  Maanen;  Skyggerne  af  dem  gled, 
som  Billeder  i  camera  clara,  hen  paa  den  hvide  Væg  og  for- 
svandt i  Kaminen.  Blyvinduet  klirrede  under  Vindstødene;  det 
hvislede  og  peb  i  Ruderne;  det  dundrede  i  Skorstenen;  Kamin- 
døren klaprede. 

Junker  Kai  var  ingen  Kujon;  hans  Hjerte  sad  vel  endog  tem- 
melig nær  paa  det  rette  Sted.  Men  den  Egenskab,  som  vi  kalder 
Mod,  er  af  en  ganske  relativ  Beskaffenhed,  lige  saa  mangfoldig 
og  forskellig  i  sine  Ytringer  som  i  de  Betingelser,  af  hvilke  det 
afhænger.  Mangen  Kriger,  som  uden  at  skælve  gaar  Kugler  og 
Bajonetter  i  Møde,  skal  ikke  uden  Hjertebanken  ene  og  i  Mørke 
træde  ind  i  en  Kirke;  og  den,  som  frejdig  henter  en  Fane  ud 
fra  fjendtlige  Skarer,  vil  maaske  ikke  lade  sig  overtale  til  ved 
Midnatstid  at  hente  Messebogen  fra  Alteret  eller  en  Hjerneskal 
fra  Benhuset.  Soldaten,  der  staar  som  en  Mand  paa  Landjorden, 
bæver  maaske  paa  det  ham  uvante,  frygtelige  Hav,  og  Sømanden, 
der  smiler  ad  Storm  og  Bølger,  bliver  helt  alvorlig  mellem  Bøsser 
og  Sabler.  Den,  der  kommanderer  et  Regiment,  har  undertiden 
ikke  Mod  til  at  kommandere  en  Kone,  og  en  anden,  som  har 
Konen  under  Pisken,  gaar  ræd  af  Vejen  for  enhver  vred  Mands 
Øjekast,  Der  gives  dem,  der  ikke  er  bange  for  noget  i  Verden 
undtagen  for  deres  egen  Samvittighed;  andre  forstaar  at  kue 
denne  Rebel,  skønt  de  i  alle  øvrige  Henseender  har  Hjerter  som 
Harer. 

Ikke  heller  vor  Junkers  Mod  var  helt  og  fuldkomment;  han 
turde  møde  sin  Mand,  ride  sin  Hest  —  om  det  saa  var  en  Buke- 
falos  —  kort,  han  frygtede  just  ikke  for  nogen  levende,  eller 
rettere  legemlig  Skabning;  men  for  Aander  havde  han  al 
mulig  Respekt.  Tid  og  Omstændigheder,  men  især  Værelsets  Van- 
rygte satte  hans  Blod  i  en  hastigere  Gang,  og  alle  gamle  Spø- 
gelsehistorier fremstillede  sig  ganske  ubudne  for  hans  eksalte- 
rede Indbildningskraft  —  Fantasus  og  Morfeus  stred  om  hans 
Besiddelse;  den  første  havde  Overmagten,  Han  vovede  ikke  at 
lukke  Øjnene,  men  stirrede  uafladelig  paa  den  modstaaende  Væg, 
hvor  de  uformede  Skygger  syntes  efterhaanden  at  faa  Skikkelse 
og  Betydning.  Under  saadanne  Omstændigheder  er  det  en  Trøst 
at  have  Ryggen  fri  og  alle  sine  Fjender  en  face. 

Han  rejste  sig  derfor  over  Ende,  slog  Gardinet  ved  Hoved- 
gærdet til  Side  og  saa  sig  tilbage.  Sengen  stod  i  et  Hjørne;  ved 
Fødderne,  dog  lidt  fremad,  var  Vinduet;  midt  for  Sengen  den 
ene  brede  Væg,  Kaminen  og  bag  denne  Døren.    Hans  Øjne  gled 

forbi  denne  til  Bagvæggen.  Der  hang  et  gammelt  Skilderi,  en 
mandhaftig  Ridder  i  Staal  og  Plade,  med  et  Ansigt  saa  stort  som 
et  Græskar,  ombølget  af  tykke  sorte  Lokker.  Ved  dette  dvælede 
hans  spejdende  Blik.  Det  viste  sig  og  forsvandt,  alt  som  Sky- 
erne gik  fra  Maanen  eller  bedækkede  den.  I  det  første  Tilfælde 
syntes  Ansigtet  at  udvide  sig  til  et  Smil,  i  det  sidste  at  sammen- 
skrumpes i  skummel  Alvorlighed.  Maaske  en  fordums  Besidder 
af  dette  Herresæde,  der  nu  under  fremmede  Ejermænd,  efter 
at  hans  Slægt  maaske  var  uddød,  havde  faaet  Plads  i  denne 
Afkrog  og  ved  natlige  Besøg  hævnede  sig  over  Efterkonmiemes 
ligegyldige  og  foragtelige  Behandling.  Som  Skyggerne  paa  Væg- 
gen jog  Mod  og  Frygt  hinanden  i  Junkerens  Sjæl.  Omsider  for- 
cerede han  Modet,  lagde  sig  ned  og  overgav  sig  ganske  i  Morfei 
Magt. 

Efter  den  voldsomste  Udmattelse  sover  man  ikke  roligst. 
Maaske  havde  han  endnu  ikke  slumret  en  halv  Time,  da  han 
vaagnede  ved  en  Larm,  som  naar  en  rusten  Dørlaas  oplukkes.    • 

Han  aabnede  uvilkaarlig  Øjnene;  de  faldt  paa  den  modstaa- 
ende  Dør,  hvor  en  hvid  Figur  viste  sig  og  forsvandt  næsten  i 
sanmie  Øjeblik  —  Døren  gik  til  med  en  sagte  Knirken.  En  snur- 
rende Kulde  løb  over  hans  Hoved,  hvilket  vi  udtrykker  ved  den 
Talemaade:  Haaret  rejser  sig.  Dog  blev  han  endnu  Herre 
over  sin  Frygt:  Indbildningskraften  havde  endnu  ikke  ganske 
betvunget  den  kolde  Fornuft.  „Det  kan  have  været  Tjeneren," 
tænkte  han,  ,,som  —  endskønt  afklædt  —  har  villet  efterse,  om 
Lyset  var  slukket." 

Nogenlunde  beroliget  ved  denne  Hypotese  drog  han  sit  Blik 
tilbage,  men  saa  nu  for  Vinduet  den  øverste  mørke  Halvdel  af 
en  menneskelig  Skikkelse.  Omridset  af  Hoved  og  Skuldre  var 
ganske  tydeligt,  og  Yderkanterne  oplyst  af  Maanens  Skin;  den 
syntes  at  vende  Ryggen  til.  Skrækken  vandt  Overhånd  og  dæm- 
pede hans  Acmdedræt.  Skikkelsen  sukkede,  rakte  den  ene  Haand 
i  Vejret  og  skrev  paa  Ruderne.  Da  svandt  Junkerens  Mod;  det 
gik  ham  som  Belsazar:  „hans  Farve  skiftedes,  hans  Tanker  for- 
færdede ham,  hans  Lænders  Ledebaand  slappedes,  og  hans  Knæ 
stødte  sig  mod  hverandre." 

Hvad  var  her  at  gøre?  Flugt  var  ikke  at  tænke  paa;  thi  søgte 
han  Døren,  gennem  hvilken  det  hvide  Væsen  var  forsvundet, 
kunde  han  falde  i  et  Baghold;  Vinduet  forsvarede  sig  selv,  og 
flere  Udgange  havde  han  ikke  bemærket.  Rigtignok  er  der  en 
Tilflugt,  som  mange  i  slige  Tilfælde  skulde  gribe  til  —  at  krybe 
under  Dynen;  men  da  det  er  vitterligt  nok,  at  somme  Spøgelser 

er  saa  grusomt  spøgefulde,  at  de  endog  trækker  Dynen  paa 
Jorden,  tør  jeg  ikke  ubetinget  tilraade  Brugen  af  dette  Middel. 
Enten  kendte  vor  Junker  det  slet  ikke,  eller  og  han  skammede 
sig  ved  at  betjene  sig  deraf.  Ja  hans  naturlige  Mod  rejste  sig 
endnu  engang  til  den  Højde,  at  han  anraabte  Skikkelsen  med  et: 
„Hvem  der?" 

Ved  dette  Raab  syntes  den  at  gøre  en  hurtig  Vending,  men 
svarede  ikke;  og  efter  nogle  Øjeblikke  sank  den  ganske  lang- 
somt ned  under  Vinduet,  og  siden  var  intet  mere  at  høre  eller 
se.  — 

Ingen  forvildet  Vandrer  kan  længes  saa  inderligt  efter  Dagens 
Lys  som  den  stakkels  Junker.  Han  turde  ikke  lukke  sine  Øjne 
af  Frygt  for,  naar  han  atter  aabnede  dem,  at  faa  noget  at  se, 
som  han  ikke  ønskede.  Han  vedblev  meget  mere  at  stirre  paa 
Døren,  Kaminen  og  Vinduet  med  ængstelig  Forventning;  han 
lyttede  med  stedse  spændt  Opmærksomhed,  men  hørte  dog  intet 
andet  end  Vindens  Pusten,  Rudernes  Klirren  og  sit  eget  Aande- 
dræt.  Omsider  frembrød  Dagen,  og  saa  snart  det  var  blevet  lyst 
nok  til  at  skælne  enhver  Genstand  i  Værelset,  stod  han  op  og 
undersøgte  dette  med  største  Nøjagtighed.  Forgæves,  han  fandt 
intet  Spor  af  de  natlige  Besøg;  Kamindørene  var  lukkede;  Døren 
til  Kammeret  lige^aa;  Vinduet  havde  alle  sine  Kroge  paa,  og 
flere  Udgange  gaves  der  ikke.  Han  havde  altsaa  Troen  i  Hænde  og 
skyndte  sig  at  forlade  dette  urolige  Natteherberge  med  det  op- 
rigtige Forsæt,  aldrig  mere  at  betræde  det. 

Saa  snart  Herskabet  havde  forsamlet  sig  til  Frokosten,  og 
Junkeren  havde  givet  Rapport  om  det  mislykkede  Tog,  gjorde 
Fruen  ham  det  naturlige  Spørgsmaal,  hvorledes  han  havde  sovet 
oven  paa  saa  megen  Strabads. 

„Ret  godt!"  var  Svaret. 

Frøkenen  smilede:  „Har  I  ikke  ligget  paa  Taamkammeret? 
jeg  synes,  min  Pige  talte  derom." 

Junkeren  bejaede  det;  men  da  han  for  Kæresten  vilde  skjule 
sin  Frygt,  fandt  han  det  nødvendigt  ganske  at  fornægte  sit  nat- 
lige Bekendtskab. 

Frøkenen  syntes  lige  saa  opsat  paa  at  afnøde  ham  en  Be- 
kendelse; hun  forsikrede,  at  man  kunde  se  paa  hans  Øjne,  at 
han  ikke  havde  sovet,  og  at  han  saa  overmaade  bleg  ud. 

For  at  ende  dette  pinlige  Forhør  erklærede  han  det  beskyldte 
Værelse  for  aldeles  purificeret  og  lagde  til,  at  hun  gerne  selv 
kunde  sove  der,  naar  hun  blot  havde  Mod. 

„Da  tror  jeg  og/'  sagde  hun  leende,  ,,at  jeg  engang  skal  for- 
søge det!" 

Hermed  syntes  denne  Materie  udtømt,  og  man  gik  over  til 
andre. 

Efter  den  gamle  Herres  Hjemkomst  forløb  et  Par  Dage,  før 
Taamkammeret  kom  paa  Bane;  thi  først  havde  man  fuldt  op  at 
gøre  med  at  optænke,  fremsætte  og  bedømme  de  mange  for- 
skellige Maader,  paa  hvilke  sorte  Mads  kunde  have  været  fanget 
samt  med  at  opfinde  de  rimeligste  Hypoteser  angaaende  hans 
nærværende  Opholdssted.  Og  dernæst  medtog  det  en  lang  Tid 
omstændelig  og  nøjagtig  at  fortælle  de  tvende  Dages  Urfugle- 
jagt ved  Rydhave.' 

Da  nu  ogsaa  dette  rige  £mne  omsider  var  udtømt  —  det  vil 
sige,  da  enhver  baade  skudt  og  fejlet  Fugls  Historie  var  fortalt, 
tilfredsstillende  Grunde  anført  ved  ethvert  Fejlskud,  skarpsin- 
dige Sammenligninger  anstillede  mellem  Hunde  og  Geværer 
o.  s.  V.,  o.  s.  V.  —  begyndte  Frøkenen  at  lede  Samtalen  hen  paa 
det  berygtede  Værelse,  idet  hun  fortalte  sin  Fader  Kærestens 
Natteleje  der  og  gjorde  ham  opmærksom  paa  dennes  usædvan- 
lige Alvorlighed.  Han  havde  i  dette  sit  andet  Forhør  tvende 
Inkvisitorer,  af  hvilke  især  den  unge  Dame  gik  ham  saaledes 
paa  Klingen  med  sine  skælmske  Drillerier,  at  han  omsider  fandt 
for  godt  at  tilbagekalde  sin  forrige  Benægtelse  og  tilstaa,  at 
han  ikke  skøttede  om  at  ligge  der  oftere. 

„Er  det  for  en  Kavaler,"  sagde  Frøkenen,  „at  være  bange  for 
en  Skygge?  jeg  er  kun  et  Fruentimmer,  og  dog  tør  jeg  prøve  at 
bestaa  et  saadant  Eventyr." 

,,Det  koster  min  Fux,"  svarede  Junkeren,  ,,I  vover  det  ikke!'* 
„Jeg  sætter  min  Belle  lige  imod!"  raabte  hun. 
Man  troede,  det  var  hendes  Spøg;  men  da  hun  haardnakket 
paa  stod  Væddemaalets  Holdelse,  stræbte  baade  Kæresten  og  Fa- 
deren at  formaa  hende  til  at  afstaa  fra  saa  voveligt  et  Fore- 
tagende. Hun  var  ubevægelig.  Nu  ansaa  Junkeren  det  altsaa 
for  nødvendigt  at  skrifte  alt  rent  ud.  Den  gamle  rystede  paa 
Hovedet;  Frøken  Mette  lo  og  paastod,  han  havde  drømt,  og  for 
at  overbevise  ham  derom  fandt  hun  sig  saa  meget  mere  for- 
pligtet til  at  opfylde  sit  Løfte. 

Den  gamle  Herre,  hvis  Faderstolthed  smigredes  ved  Datterens 
Mod,  gav  hende  nu  sit  Bifald;  og  alt,  hvad  Junker  Kai  kunde 
opnaa,  var,  at  en  Klokkestreng  blev  anbragt  ved  Sengen,  og  at 
hendes  Kammerpige  maatte  ligge  paa  en  Feltseng  i  samme  Væ- 
relse.    Frøkenen  betingede  sig  derimod,  at  alle  Mennesker  paa 

Gaarden  skulde  forblive  i  deres  Senge,  at  det  ikke  siden  skulde 
hedde,  at  man  havde  bortskræmmet  Spøgelset,  og  at  ingen  maatte 
have  Lys  efter  Klokken  elleve.  Fader  og  Kæreste  m€tatte  tage 
Nattekvarter  i  det  saakaldte  forgyldte  Gæstekammer,  som  kun 
var  adskilt  fra  Taamkammeret  ved  en  lang  Gang.  Hos  dem  hang 
den  Klokke,  med  hvilken  den  unge  Dame  i  Nødsfald  kunde  ringe 
Storm.  Moderen  —  ikke  mindre  heroisk  end  Datteren  —  gav 
villig  sit  Minde  til  Eventyret,  og  næste  Nat  blev  bestemt  til  dets 
Udførelse. 


IV. 
BORTFØRELSEN 

Dersom  jeg  hos  nogen  skulde  have  vakt  Forventninger  om  et 
nyt  Spøgeri,  gør  det  mig  virkelig  ondt,  og  det  saa  meget  mere, 
som  det  første  maaske  nu  ogsaa  tør  tage  mod  en  naturlig  For- 
klaring og  ende  sig  med  et:  „Pyt!  ikke  andet!"  Men  saa  glæder 
det  mig  igen,  at  jeg  til  Erstatning  for  en  rigtig  Spøgelsehistorie 
kan  opvarte  med  en  saa  regulær  Bortførelse,  som  nogen  Sinde 
fandtes  i  Romaner,  en  Bortførelse,  ikke  om  Dagen,  men  om 
Natten,  ikke  gennem  Døren,  men  gennem  Vinduet,  ikke  til  Vogns, 
men  til  Hest. 

Den  vigtige  Nat,  der  skulde  afgøre  Fuksens  og  Isabellens 
fremtidige  Skæbne,  gav  Herskab  og  Tyende  kun  liden  Søvn;  alle 
laa  i  spæ^ndt  Forventning  af  de  Ting,  som  skulde  komme.  Katte- 
mjav,  Ugleskrig,  Hundetuden  forjog  Ole  Lukøje,  hver  Gang  han 
kom  listende.  Staldkarlene  hørte  Hestene  puste,  snorke  og 
sparke;  det  kom  Ladefogeden  for,  at  man  slæbte  med  Sække 
paa  Loftet;  det  var  for  Mejersken  akkurat,  som  om  Gyngekæmen 
var  i  Gang;  og  Husholdersken  fornam  tydelig,  at  det  rumsterede 
i  Spisekammeret.  Der  kom  ikke  mere  Søvn  i  det  forgyldte  Kam- 
mer; Herren  og  Junkeren  laa  tavse  og  skottede  imellem  til  den 
lille  Sølvklokke,  som  hang  imellem  dem;  men  den  var  og  blev 
stum.  Da  Taamuret  slog  eet,  begyndte  Junkeren  at  anse  sit 
Væddemaal  for  halvt  tabt,  men  trøstede  sig  med,  at  Tab  til 
sin  Kone  er  dog  kun  af  den  ene  Haand  i  den  anden. 

Kort  at  fortælle.  Natten  gik  bort  og  det  —  hvad  Taamkam« 
meret  angaar  —  saa  roligt,  som  om  der  aldrig  var  Spøgeri  til  i 
Verden.  Med  første  kendelige  Dagskær  stod  begge  de  kun  halv- 
afklædte  Herrer  op  og  ilede  med  en  Morgenhilsen  til  den  dristige 

Aandebetvingerinde.  De  pikkede  paa  Døren  —  intet  „entrez"'  — 
begge  maatte  vel  endnu  ligge  i  den  søde  Søvn. 

Papa  aabnede  —  man  traadte  ind  —  Peste!  Frøkenens  Seng 
var  tom,  og  Overdynen  kastet  til  Side. 

,3ra,vo!''  raabte  Junkeren,  „hun  er  echapperet,  og  Isabellen 
er  min." 

Den  gamle  Herre  sagde  ikke  et  Ord,  men  vendte  sig  om  til 
Pigens  Seng;  hun  lod  sig  ej  heller  til  Syne;  men  da  han  lettede 
Dynen,  laa  hun  der  virkelig,  blussende  rød  og  sveddampende 
som  i  den  heftigste  Feber.  Paa  Herrens  første  ivrige  Spørgs- 
maal  svarede  hun  intet,  men  stirrede  kun  paa  ham  med  et  for- 
vildet, vanvittigt  Aasyn.  Omsider  genfandt  hun  sit  Mæle  og  be- 
rettede 1  en  afbrudt  og  usammenhængende  Tale,  at  hun  kort 
efter  Midnat  havde  set  et  frygteligt  Spøgelse  komme  igennem 
Væggen.  Forfæidet  havde  hun  puttet  sig  under  Dynen,  som 
hun  heller  ikke  siden  havde  vovet  at  lette;  af  hvad  der  videre 
var  passeret,  vidste  hun  intet.  Dog  dette  viste  sig  snart;  thi 
Vinduet  var  aabnet,  og  nedenunder  stod  en  Stige  —  Frøken 
Mette  var  bortført;  men  af  hvem? 

Hvilket  Oprør  i  hele  GaardenI  hvilken  Larmen,  Skrigen  og 
JamrenI  Forbandelser  uden  Genstand,  Spørgen  uden  Svar. 

„Efter  dem!"  var  Faders  og  Brudgoms  næste  Tanke;  men 
hvorhen? 

Fruen,  den  besindigste  af  dem  alle,  foreslog  først  et  almindeligt 
Hærskue  (som  det  hedder  paa  Dansk);  og  Herren  foretog  det  i 
egen  Person:  han  opraabte  ethvert  levende  Væsen  ved  Navn 
og  erklærede  omsider,  at  han  ingen  savnede.  Hele  den  opstillede 
Besætning  var  i  samme  Vildfarelse,  indtil  Fru  Kirsten  spurgte: 
„Hvor  er  Skriverdrengen?" 

„Skriverdrengen!  Skriverdrengen!"  lød  det  fra  Mund  til 
Mund.  — 

Man  saa  sig  omkring,  man  saa  paa  hverandre,  man  saa  paa 
sig  selv  —  nej!  Skriverdrengen  var  der  virkelig  ikke.  Ride- 
fogeden og  et  Par  andre  for  nu  af  Sted  over  til  Skriverstuen,  og 
Herren  raabte  til  Staldkarlen:  „Sadl  op,  og  for  Døren  som  Torden 
og  Lynild!" 

Fogeden  kom  snart  tilbage  hæsblæsende  og  angst  med  den 
Beretning,  at  den  savnede  virkelig  maatte  være  borte;  thi  Sengen 
viste,  at  ingen  havde  ligget  der  sidste  Nat;  hans  Sporer  og  Ride- 
pisk var  ej  heller  at  finde.  I  samme  Øjeblik  kom  en  af  Stald- 
karlene løbende  og  fortalte,  at  Isabel  var  væk.  Alle  stod  forstenede 
i  indbyrdes  tavs  Beskuelse,  indtil  Fru  Kii'sten  brød  Stilheden. 

,,Vor  Frøken  Datter,''  sagde  hun,  „kunde  ikke  bortføres  af 
en  Skriverdreng;  men  han  har  indsneget  sig  her  som  Spion. 
Det  aner  mig,  at  Røveren  er  Vester  fra  —  se  efter,  om  I  ikke  kan 
spore  dem  paa  Vium  vej  en;  og  saa  af  Sted!  det  var  endnu  muligt 
at  naa  dem;  thi  Isabelle  skal  ikke  løbe  ret  langt  med  to.'' 

Hendes  Gisning  var  rigtig;  paa  den  betegnede  Vej  saas  Sporet 
af  en  skarptravende  Hest,  og  til  ydermere  Bevis  fandtes  ikke 
langt  fra  Gaarden  en  Sløjfe  og  lidt  længere  borte  en  Handske, 
begge  tilhørende  Frøken  Mette. 

Bevæbnede  med  Bøsser,  Pistoler  og  Kaarder  bortilede  nu 
Herren,  Junkeren,  Ridefogden,  Skytten  og  fire  andre  veludru- 
stede Karle;  og  efter  dem  raabte  Fruen:  „Bring  dem  døde  eller 
levendel" 

Et  Stykke  vil  vi  ledsage  Ansbjergmanden  paa  hans  andet  Tog. 
Til  Vium  stod  Sporet  tydeligt,  men  her  skulde  man  have  tabt 
det,  hvis  ikke  en  Bonde,  hos  hvem  man  forespurgte  sig,  havde 
berettet,  at  han  et  Par  Timer  før  Dag  havde  hørt  Hestetrav  Vester 
ud  af  Byen.  Man. fulgte  dette  Vink  og  fandt  Sporet;  det  gik  i 
samme  Retning  forbi  Hvam  Kro.  Her  erfaredes,  at  Hundene 
omtrent  for  to  Timer  siden  havde  holdt  et  slemt  Hus.  De  flygtendes 
Fart  havde  begyndt  at  sagtne  sig,  hvilket  Sporet  ogsaa  tydeligt 
gav  til  Kende.  Forfølgerne  kom  til  Sjørup.  Her  havde  en  Karl, 
som  i  et  vist  Ærende  stod  uden  for  Gaarden,  hørt  en  Hest  gaa 
forbi  og  troet  at  skimte  tvende  paa  den.  Men  nu  ophørte  Sporet. 
Her  løb  adskillige  Veje,  alle  med  dybe  og  snævre  Hjulspor  — 
hvilken  var  den  rette?  Flygtningene  havde  ingen  ai  dem  fulgt, 
formodentlig  af  Frygt  for,  at  Hesten  skulde  falde,  men  var  redet 
ind  i  Lyngen. 

Man  gjorde  Holdt  for  at  raadslaa.  Af  tvende  Hovedveje  løb 
en  i  Nordvest,  en  i  Sydvest  og  en  midt  imellem.  Medens  disse, 
den  ene  efter  den  anden,  toges  under  Betragtning,  faldt  Talen 
ogsaa  paa  Nattens  vigtige  Begivenhed,  og  især  paa  den  mis- 
tænkelige Skriverdreng.  En  af  Karlene  fortalte,  at  det  forekom 
ham,  som  om  han  skulde  have  set  denne  etsteds  tilforn,  da  han 
stod  ved  Hestfolkene,  men  hvor,  kunde  han  ikke  mindes.  En 
anden  havde  et  Par  Dage  i  Forvejen  set  en  ubekendt  tale  hemme- 
ligt med  ham  i  Skoven,  og  det  forekom  ham,  som  om  denne  et 
Par  Gange  havde  sagt:  Hr.  Komet!  Nu  opgik  der  et  pludseligt 
Lys  for  den  gamle  Herre. 

,,HaI"  raabte  han,  ,,saa  følger  vi  den  midterste  Vej!  den  gaar 
til  Vestervig.  Jeg  tør  sværge  paa,  at  Skriverdrengen  er  ingen 
anden  end  Majorens  tredie  Søn,  der  stod  som  Komet  ved  Kyras- 

sereme.  Jeg  mindes,  at  Fru  Kirsten  engang  har  advaret  mig 
for  barn  og  sagt,  at  han  snusede  efter  Frøken  Mette.  Og  I''  — 
raabte  han  til  Ridefogeden. 

„Naadigherre!"  tog  denne  Ordet,  „I  saa  jo  selv  Ridefogedens 
Skrivelse  paa  Vestervig;  det  er  ham,  som  har  narret  os  alle; 
eller  ogsaa  Brevet  har  været  falsk;  tilmed  var  han  saa  stille, 
ordentlig  og  arbejdsom,  saa  høflig  og  saa  ydmyg,  at  det  aldrig 
kunde  falde  mig  ind,  at  han  var  en  adelig  Herre." 

„Herskabet  ligger  i  Maanen,"  sagde  den  gamle  og  satte  sin 
Hest  i  Trav;  „den,  som  først  faar  Øje  paa  Desertøren,  giver  jeg 
tre  Kroner." 

Troppen  havde  vel  halvanden  Mil  at  ride,  inden  den  kunde 
naa  det  tilsigtede  Vadested  gennem  Karup  Aa.  Imidlertid  vil 
jeg,  med  Læserens  Tilladelse,  ile  foran  derned  og  nærme  mig  de 
flygtende,  som  netop  nu  berører  den  anden  Bred. 

Den  stakkels  Isabelle,  udmattet  af  sin  dobbelte  Byrde  og  den 
første  Mils  heftige  Løb,  gik  langsomt  og  vaklende  opad  Lyng- 
bakken. Kometten  —  thi  det  var  virkelig  ham  —  saa  sig  ofte 
tilbage  med  en  bekymret  Mine  og  hentede  sig  hver  Gang  et  Kys 
hos  sin  søde  Mette,  der  i  Ridedragt  sad  bag  ved  ham  og  holdt 
ham  tæt  omfavnet. 

„Ser  I  endnu  intet?"  spurgte  hun  ængstelig;  thi  selv  turde 
hun  ikke  se  sig  om. 

„Endnu  ikke,"  svarede  han;  „men  jeg  frygter  —  Solen  er 
allerede  et  Stykke  over  Jorden;  de  maa  være  paa  Vejen  efter  os 
—  naar  kun  Hoppen  kunde  holde  det  ud!" 

„Men  eders  Broders  Vogn?*  spurgte  hun  efter  et  Ophold. 

„Den  skulde  have  mødt  os  ved  Aaen  i  Dagningen,"  svarede 
han;  „jeg  kan  ikke  begribe,  hvad  der  opholder  den.  Vi  har 
endnu  to  Mil,  inden  vi  kommer  ud  af  Heden,  og  dersom  de  imid- 
lertid har  fundet  det  rette  Spor  — " 

Idet  han  saaledes  talte,  havde  de  naaet  det  øverste  af  Banken, 
og  den  store  vestlige  Hede  udbredte  sig  nu  som  et  Hav  foran 
dem;  men  ingen  Vogn,  intet  levende  Væsen  var  at  opdage.  Kor- 
netten holdt  stiUe  for  at  lade  Hesten  puste  og  gjorde  en  halv 
Vending  for  des  mageligere  at  kunne  overse  den  nu  tilbagelagte 
østlige  Alhede.  Ogsaa  den  var  bar  og  øde,  intet  at  se  uden 
enkelte  Tørvestakke,  intet  at  høre  uden  Urhanernes  Skogren, 
Aaens  Susen,  Isabellens  Pusten  og  deres  egne  Sukke.  En  Stund 
blev  de  saaledes  holdende,  indtil  Frøkenen  brød  Tavsheden  med 
det  Spørgsmaal:  „Er  der  ikke  noget,  der  rører  sig  langt  borte?" 

Hun  sagde  dette  med  dæmpet  Røst,  som  om  hun  frygtede  for, 
at  det  skulde  høres  paa  den  anden  Side  af  Ørken. 

,,Det  er  ikke  Tid  at  tøve  længere/'  svarede  han;  ,  Jeg  frygter,  at 
det  er  eders  Fader,  som  kommer  hisset  ude." 

Med  disse  Ord  drejede  han  atter  mod  Vesten  og  sporede 
Hesten. 

„Ak,  min  Fader!"  sukkede  hun  og  omsnoede  end  fastere  sin 
Bortfører. 

„I  Ungarn,"  sagde  han,  ,, —  det  er  nu  i  denne  Tid  fem  Aar 
siden  —  laa  vi  i  Nattekvarter  i  en  Landsby.  Om  Morgenen  blev 
vi  overrumplet  af  Tyrkerne.  Da  jeg  steg  til  Hest,  var  der  alle- 
rede Ild  i  et  Par  Huse;  vi  maatte  retirere,  og  jeg  var  en  af  de 
sidste.  Omtrent  en  halv  Fjerdingvej  fra  Byen  kom  en  lille  Un- 
garer, en  Dreng  paa  ti,  tolv  Aar,  løbende  efter  mig,  forfulgt  af 
en  Trop  Janitsharer.  Han  var  halvnøgen.  Længe  kunde  han 
ikke  holde  det  ud.  Jeg  red  tilbage  og  tog  ham  op  paa  Hesten; 
i  dette  Øjeblik  havde  den  første  Janitshar  naaet  os.  Førend 
han  faldt,  gav  han  mig  denne  Erindring  over  Ansigtet.  Men  jeg 
reddede  min  lille  Ungarer.  Han  er  hos  min  Broder  og  skulde 
i  Dag  være  konmiet  os  i  Møde.  Min  dyreb€urestel  jeg  var  den 
Gang  bedre  til  Mode  end  nu."  Han  saa  sig  atter  om:  „Det  lader 
til,  at  de  nærmer  sig  —  forcerer  jeg  Hoppen,  vil  hun  styrte." 

De  red  et  Stykke  videre  frem  —  han  med  et  beklemt,  hun 
med  et  ængsteligt  bankende  Hjerte. 

„Jeg  maa  gaa,"  sagde  han  og  stod  af,  „det  vil  hjælpe  den 
saa  meget.    Se  jer  ikke  tilhage,  kæreste  Frøkenl" 

„Ak  Gudl"  ra€ibte  hun,  „er  det  dem?" 

,,Der  er  syv  eller  otte,"  svarede  han;  „saa  vidt  jeg  kan  skønne, 
er  de  ridende." 

„Hvor  langt  kan  de  være  borte?"  spurgte  him  atter. 

„Lidt  over  en  halv  Mil  —  tre  Fjerdingvej,"  svarede  han. 

Uagtet  hans  Formaning  saa  hun  atter  tilbage. 

„Jeg  ser  ingen!"  raabte  hun. 

„Jeg  ikke  heller  nu,"  sagde  han;  „men  de  er  vel  nede  i  en 
Dal  —  der  kommer  en  frem  igen,  og  nok  en  —  kom,  k<Hn!  stakkels 
Belle!"  raabte  han  og  trak  den  efter  sig;  „du  plejer  ellers  at  gøre 
krum  Hals  og  løfte  dine  Fødder  højt  nok;  nu  slæber  du  dem 
hen  ad  Jorden  og  strækker  dit  Hoved  lige  ud  som  en  Fisk,  man 
med  Magt  maa  drage  op  af  Vandet." 

Efter  et  Ophold  spurgte  Frøkenen:    „Mon  de  kan  se  os?" 

„De  rider  lige  efter  os,"  svarede  Kometten;  „de  vinder  mer 
og  mer  — '* 

„Himmel!"  raabte  hun,  „dersom  de  naar  os!  ak!  jeg  frygter, 
at  min  Fader  vil  dræbe  eder;  men  jeg  vil  beskytte  eder  med  mit 
svage  Legeme,  kæreste  Holgerl  jeg  kan  ikke  overleve  eder!" 

Under  disse  ængstelige,  afbrudte  Samtaler  var  de  konunet 
omtrent  en  lille  halv  Mil  fra  Aaen  ind  i  Vesterheden.  Forføl- 
gerne var  nu  tæt  ved  den  østlige  Aabred;  de  kunde  allerede  tydelig 
skælnes  og  tælles.  De  flygtendes  Angst  var  nær  ved  at  gaa  over 
til  Fortvivlelse  —  intet  Glimt  af  Redning.  Kometten  pustede 
om  Kap  med  Hesten;  Frøkenen  græd. 

Da  rejste  sig  pludselig  tæt  foran  dem  en  stor,  brunklædt 
Mand  op  af  den  høje  Lyng  med  en  Bøsse  i  den  ene  Haand  og 
en  lavpullet  Hat  i  den  anden.    De  flygtende  standsede. 

,,Hvem  der?  Hvor  er  du  fra?"  raabte  Kometten  paa  sin  mili- 
tærisk. 

„Derfra,"  svarede  Manden,  ,,hvor  Husene  staar  ude,  og  Gæs- 
sene gaar  barfod;  og  hvor  er  I  fra,  og  hvort^^  vil  I?  Men  holdt 
lidt!  har  vi  to  ikke  set  hverandre  fornys?  Er  I  ikke  den  Person, 
der  bad  godt  for  mig,  da  Niels  Skytte  vilde  have  smækket  mig 
over  Ende?*' 

„Sorte  Mads!"  raabte  Kometten. 

„Saaledes  kalder  de  mig,"  svarede  Krybskytten;  „men  hvordan 
kommer  det  sig,  at  jeg  træffer  jer  her  saa  tidlig  Morgen  med 
saadan  en  lille  Jomfru?  I  har  vel  ogsaa  været  ude  paa  Kryb- 
skytteri?   Kan  jeg  hjælpe  jer  i  noget,  maa  I  tale  mig  til!" 

„I  Nøden,"  sagde  Kometten,  „er  den  nærmeste  Ven  den  bedste. 
Jeg  er  Majorens  Søn  paa  Vestervig  og  har  hentet  mig  en  Kæreste 
paa  Ansbjerg.  Hendes  Fader  med  en  hel  Trop  Ryttere  er  efter 
os.  Kan  du  redde  os  eller  skjule  os,  vil  jeg  takke  dig,  saa  længe 
jeg  lever,  og  belønne  dig,  saa  godt  jeg  kan;  men  det  maa  være 
snart,"  lagde  han  hurtigt  til,  idet  han  vendte  sig  om,  „for  der 
kommer  de  paa  hin  Side  Aaen." 

Mads  holdt  sin  Hat  over  Øjnene  for  Solen.  „Saamændl''  sagde 
han,  „der  har  vi  ham  selv  og  alle  hans  Karle.  Frænde  er 
Frænde  værst,  sagde  Ræven,  de  røde  Hunde  var  efter  ham. 
Vil  I  love,  at  I  aldrig  røber,  hvor  jeg  fører  eder  hen,  saa  vil  jeg 
se  at  hitte  paa  Raad!" 

Frøkenen  lovede,  og  Kometten  svor. 

„Hør  ikkuns  nu.  Børnlille!"  vedblev  han,  ,,der  rider  de  just 
op  ad  den  sidste  Banke  paa  den  anden  Side  af  Aaen;  inden  de 
vinder  op  igen  paa  denne  Side,  gaar  et  godt  Stød  hen,  og  de 
kan  ikke  se,  hvad  vi  tager  os  for.  Imidlertid  vil  vi  rejse  dem 
et  Gærde,  som  de  ikke  saa  let  skal  hoppe  over." 

Saaledes  talende  lagde  han  Bøssen  ned,  tog  sit  Fyrtøj  frem 
og  slog  Ild.  Derpaa  rev  han  nogle  Haandfulde  Mos  sammen, 
satte  Fyrtønden  derind,  pustede,  indtil  han  fik  Lue,  og  kastede 
saa  Moseet  ned  i  Lyngen,  hvor  Ilden  øjeblikkelig  knistrende  og 
buldrende  greb  videre  om  sig.  Under  denne  Beskæftigelse,  hvis 
Hensigt  de  flygtende  ikke  straks  begreb,  vedblev  sorte  Mads  at 
give  sine  Tanker  Luft  i  følgende  afbrudte  Sentenser:  „Vinden 
holder  med  os  —  og  Lyngen  er  tør  —  nu  kan  Niels  Skytte  snart 
faa  sin  Pibe  tændt  —  det  er  anden  Gang,  at  han  har  Gavn  af 
min  Fyrtønde  —  Manden  vil  vel  sagtens  bande  og  dominere  for 
hans  Urhøns  —  fordi  jeg  steger  dem  uden  Dyppelse  —  men  Nød 
bryder  Lov  —  og  brav  Karl  hytter  sig  selv  —  se  saa  I  nu  lum- 
rer hunl" 

Derpaa  rejste  han  sig  op  og  sagde  til  Kometten:  „Gør  nu, 
som  I  ser,  jeg  gør!  riv  en  Lyngtop  op,  tænd  den,  løb  saa  ti  Trin 
hist  hen  imod  Nord  og  stik  an!  riv  saa  atter  op,  løb  og  stik  an! 
alt  Nord  paa,  indtil  I  naar  hin  Lyngknold,  I  ser  hist  et  Par 
Bøsseskud  borte!  Jeg  bærer  mig  ligesaadan  ad  mod  Sønden;  og 
saa  løber  vi  lige  saa  hurtigt  her  tilbage.  Frøkenen  faar  imid- 
lertid blive  her  ved  Hesten.  —  Det  skal  snart  være  bestilt.  Nu 
begjmder  vi!     Lyst  æfor  aa  mørkt  æbaag!"i3 

Med  denne  Formular  begyndte  Krybskytten  at  operere.  Kor- 
netten fulgte  hans  Anvisning,  og  inden  faa  Minutter  stod  en 
Hedestrækning  af  en  halv  Mil  i  Bredden  i  fuld  Brand,  og  begge 
Antændeme  samledes  igen  hos  den  skælvende  Dame. 

„Nu  er  Davren  fortjent!"  raabte  Mads,  „vær  saa  god,  følg  med 
og  tag  til  Takke  med  fattig  Lejlighed!  —  men,  Kronedød!  hvad 
gør  vi  ved  den?"  Han  gav  Isabellen  et  Klask  med  den  flade  Haand. 
„Kan  du  finde  ene  hjem?" 

„O!"  svarede  Frøkenen,  „den  følger  mig,  hvor  jeg  gaar  — " 

„Nej,  det  maa  den,  vor  Herrelil!  ikke;  for  saa  forraader  den 
os.  Døren  til  mit  Hus  er  den  altfor  trang,  og  uden  for  tør  vi 
ikke  lade  den  staa.  —  Du  var  vel  god  endnu  til  at  lægge  øde," 
sagde  han  til  Dyret,  idet  han  spændte  Sadel  og  Pakke  af;  ,,m  e  n 
en  er  sig  selv  nærest." 

Kometten,  som  mærkede  hans  Hensigt,  tog  sin  Kæreste  ved 
Haanden  og  drog  hende  nogle  Skridt  til  Side,  som  om  han  vilde 
vare  hende  for  Ilden,  der  —  skønt  langsomt  —  dog  ogsaa  slik- 
kede sig  op  imod  Vinden.  Krybskytten  tog  sin  Bøsse,  spændte, 
gik  til  Siden  af  Hesten,  holdt  den  bag  Øret  og  trykkede  til.  Frø- 
kenen vendte  sig  med  et  Angstskrig  og  saa  netop  den  stakkels 


123 

Isabelle  segne  ned  1  Lyngen,  uden  at  give  den  mindste  Lyd. 
Et  Par  medlidende  Taarer  randt  ned  over  Pigens  blege  Kinder. 

,,Øget  er  saa  dødt  som  en  Sildr*  raabte  Mads  trøstende,  ,,hun 
hørte  ikke  engang  Knaldet.''  Og  dermed  tog  han  Bidselet  af, 
lagde  Sadel  og  Pakke  paa  den  ene  Skulder,  Bøssen  paa  den 
anden  og  satte  sig  i  Gang.  Han  opmuntrede  de  flygtende  til 
at  følge  efter,  saa  saa  re  de  kunde,  med  den  glædelige  For- 
sikring, at  der  ikke  var  saa  langt  til  hans  Slot.  „Og  se  jer 
kun  ikke  tilbage,''  lagde  han  til,  idet  han  fordoblede  og  forlængede 
sine  Skridt;  „men  tænk  paa  Loths  Hustru!" 

Ikke  ret  længe  kunde  den  unge  Pige,  skønt  i  Ridedragt,  ud- 
holde at  gaa  saa  fast  i  den  høje  Lyng.  Hun  snublede  og  hildede 
sig  tit  i  Kvistene,  hvorfor  Kometten  uden  først  at  indhente  Til- 
ladelse tog  hende  paa  sine  Arme  og  uagtet  hendes  Vægring  bar 
han  hende  af  Sted. 

Skønt  en  smuk  Piges  specifike  Tyngde  maa  være  æqval  en 
hæsligs,  saa  har  jeg  dog  ladet  mig  sige,  at  den  første  skal  være 
meget  lettere  at  bære,  især  for  en  ung  og  forelsket  Kavaler.  Man 
bør  følgelig  ikke  bære  mindste  Tvivl  om  min  Sanddruhed, 
naar  jeg  beretter,  at  Kometten  uden  at  hvile  bar  sin  Kæreste 
henved  en  halv  Fjerdingvej.  Vel  tilbød  sorte  Mads  at  Par  Gange 
at  bytte  Byrde  med  ham;  men  da  han  med  Hovedrysten  afslog 
det,  kan  vi  nok  indse,  at  saadant  et  Skifte  ikke  havde  villet  svare 
Regning.  At  Frøkenen  idelig,  med  den  ene  Arm  om  hans  Hals, 
med  den  anden  Haand  løftede  hans  Hat  og  viftede  ham,  aftørrede 
ham  Sveden  og  kyssede  den  glødende  Pande,  maatte  jo  ogsaa 
gøre  hende  lettere  og  ham  stærkere. 

„Nu  er  vi  hjemme!"  raabte  omsider  Føreren,  idet  han  slængte 
Sadel  og  Bylt  ved  Foden  af  en  lille  lynggroet  Bakke. 

„Hvor?"  raabte  Kometten  og  skilte  sig  ligeledes  ved  sin  Byrde. 

Han  saa  sig  omkring  uden  at  kunne  opdage  noget,  der  lig- 
nede menneskelig  Vaauing.  En  Mistanke  fløj  hurtig  op  i  hans 
Sjæl,  men  forsvandt  næsten  i  samme  Øjeblik;  havde  Manden 
været  en  morderisk  Røver,  kunde  han  jo  for  længe  siden  have 
fuldført  Misgerningen  uden  at  frygte  for  Modværge,  saa  længe 
nemlig  han  selv  havde  i  egentlig  Forstand  begge  Hænderne  fulde. 

,,Her!"  svarede  hin,  idet  han  løftede  en  meget  stor  og  bred 
Lyngtørv  op  og  lagde  den  til  Siden.  ,,For  nogle  Dage  siden  boede 
jeg  oven  paa  Jorden;  der  maatte  jeg  ikke  blive;  men  det  er  en 
fattig  Mus,  der  kun  har  eet  Hul." 

Medens  han  sagde  dette,  lagde  han  fire,  fem  store,  dog  for  en 

stærk  Karl  handelige,  Sten  til  Side,  og  nu  viste  sig  en  Aabning, 
rummelig  nok  til  at  krybe  ind  ad. 

,,Det  ser  jo  ud,  som  om  man  her  havde  kastet  Ræve  ud!  * 
sagde  Kometten. 

„Saaledes  skal  det  se  ud,''  svarede  Mads;  „men  inden  vi 
gaar  ind,  vil  vi  se  os  omkring  —  ikke  for  de  Ansbjerg  Folk;  de  kan 
endnu  ikke  nær  være  kommet  forbi  Branden  —  men  der  kiinde 
maaske  være  andre  i  Nærheden." 

Man  spejdede  til  alle  Sider;  mod  Syden,  Vesten  og  Norden 
var  intet  levende  Væsen  at  opdage,  og  hele  den  østlige  Kant 
var  indhyllet  i  Røgskyer  saa  tykke,  at  Morgensolens  Straaler 
ikke  mægtede  at  gennemtrænge  dem. 

„Vær  saa  god  og  buk  Dem!"  sagde  Mads,  idet  han  paa  edle 
fire  krøb  ind,  „og  følg  kun  efter  mig!  Døren  er  lav;  men  Stuen 
kan  nok  rumme  os;  eders  Pakkenelliker  skal  jeg  straks  hente.'' 

Med  nogen  Besværlighed  fulgte  de  Vejviseren  og  befandt  sig 
snart  i  den  underjordiske  Vaaning,  en  rummelig  Stue,  hvis 
Vægge  var  opsatte  af  svære  Kampesten,  og  hvis  Loft  bestod  af 
tæt  til  hinanden  lagte  Bjælker.  Ned  fra  dette  hang  en  Lampe, 
der  med  sit  matte  Skin  kun  dunkelt  oplyste  de  herværende  Gen- 
stande, som  var:  paa  den  ene  Side  tvende  Senge,  en  større  og 
en  mindre,  paa  den  anden  en  Bænk,  et  Bord,  et  Par  Stole,  en 
Kiste  og  et  Par  Hængeskabe.  I  den  lille  Seng  laa  tre  nøgne 
Børn,  som  ved  de  fremmedes  Ankomst  dukkede  som  Vildællinger 
ned  under  Dynen.  Paa  Kanten  af  den  store  Seng  sad  Lisbeth 
Madame  Madses  og  bandt  paa  en  Strømpe,  hvilken  hun  af  For- 
bavselse lod  synke  med  begge  Hænder  i  Skødet.  For  Bordenden 
stod  en  lille  rødhaaret  Mand,  klædt  i  Skind  fra  Hagen  indtil 
Knæene,  og  hvem  Værten  forestillede  sine  Gæster  som  sin  gode 
Ven  Mikkel  Rævehale. 

„Vi  kastede  engang  her,"  lagde  han  smilende  til,  „efter  hans 
Halvbroder,  og  saa  fandt  vi  dette  Lukaf.  Mikkel  mener,  det  har 
været  en  Røverstue  i  gamle  Dage;  men  kanske  har  det  ogsaa 
været  en  Kæmpebegravelse,  for  her  stod  et  Par  sorte  Potter  med 
Aske  og  Ben  i." 

Ved  det  Ord  Røverstue  for  en  Gysen  over  den  unge  Dame. 
Kæresten  mærkede  det  og  sagde  paa  Fransk:  „Frygt  ikke,  min 
dyrebare!  her  er  vi  sikre;  men  det  smerter  mig,  at  den  første 
Vaaning,  jeg  indfører  Dem  i,  skal  indjage  Dem  Skræk  og  Afsky." 

„Jeg  vil  vise  Dem  alle  mine  Herligheder,"  vedblev  Krybskytten, 
idet  han  aabnede  en  Dør  i  Baggrunden.  ,,Her  er  mit  Køkken, 
hvor  vi  kun  om  Natten  tør  have  Ild  paa;  her  er  ogsaa  mit  Spise- 

kaminer,"  lagde  han  til,  visende  paa  et  Salttrug  og  nogle  Hjorte- 
køller, som  hang  i  Røg  over  Arnen;  „Brød  og  Kød  har  jeg,  og 
en  lille  Taar  Mjød  købte  jeg  i  Viborg  for  det  sidste  Hjorteskind." 
Med  disse  Ord  satte  han  en  Dunk  og  et  Træfad  med  de  omtalte 
Spisevarer  paa  Bordet.  „Æd  og  drik,  saa  meget  I  lyster,  af 
hvad  Huset  form€tar!  og  naar  I  vil  af  Sted,  skal  I  faa  en  sikker 
Vejviser." 

Kornetten  trykkede  den  ærlige  Troglodyts^^  Haand  og  sagde: 
,,I  dette  Øjeblik  har  jeg  ikke  andet  at  byde  eder  end  min  hjerte- 
lige Tak  —" 

„ —  Jeg  tager  ingen,"  afbrød  sorte  Mads;  „men  lov  mig  blot, 
at  I  aldrig  vil  røbe  mig  eller  mio  Hule!" 

Med  de  helligste  Forsikringer  blev  dette  lette  Løfte  givet;  og 
de  forelskede  nød  nu  en  Frokost,  som  Hungeren  og  Glæden  over 
deres  Redning  gjorde  dobbelt  velsmagende. 

Efter  Værtens  Forslag  fattede  de  den  Beslutning  at  oppebie 
Aftenen,  inden  de  p€ta  ny  tiltraadte  den  afbrudte  Rejse.  Imid- 
lertid tilbød  Mikkel,  at  han  vilde  gaa  ud  paa  Rekognoscering 
saa  vel  for  at  iagttage  Forfølgerne  som.  for  at  indhente  Underret- 
ning om  den  fra  Vestervig  forventede  Vogn. 

Første  Gang  kom  han  ikke  længere  end  til  Hulens  Aabning 
og  berettede  derfra,  at  hine  nu  havde  omredet  Hedebranden  og 
satte  i  tvende  Afdelinger  Vester  paa.  Nogle  Timer  derefter  vo- 
vede han  sig  et  Stykke  ud  i  Heden  og  vendte  tilbage  med  den 
Underretning,  at  de  nu  red  mod  Nordvest,  og  at  Heden  rime- 
ligvis nu  vilde  vorde  sikker  for  dem,  da  de  ikke  kunde  formode, 
at  de  flygtende  endnu  befandt  sig  i  samme,  og  de  vistnok  ved 
falske  Underretninger  var  bragt  paa  Fejlspor.  —  Lidt  over 
Middag  gik  baade  han  og  Værten  ud  —  den  første  for  at  bestille 
en  Vogn  i  en  af  de  mod  Vesten  liggende  Landsbyer. 

Den  sidste  kom  efter  en  halv  Times  Forløb  tilbage  og  for- 
talte, at  han  derude  havde  truffet  en  ung  Klør,  der  forekom 
ham  fordægtig.  Paa  hans  Maal  lod  det  til  at  være  en  Tysker. 
Han  spurgte  om  Vej  til  Hvam  Kro,  og  om  der  ikke  havde  fær- 
dedes nogen  rejsende  der  forbi  den  Dag.  Kometten  spurgte 
nøjere  om  dette  Menneskes  Udseende  og  Klædedragt;  og  efter 
Beskrivelsen  kunde  han  ikke  længer  tvivle  paa,  at  det  var  hans 
Ungarer.  De  gik  da  begge  ud  og  var  saa  heldige  at  indhente 
ham  en  Fjerdingvej  omtrent  fra  Hulen. 

Vi  vil  ikke  længe  opholde  os  ved  Ungarerens  Beretning  om 
Aarsagen  til  Vognens  Udeblivelse,  der  var  denne,  at  han  og 
Kusken  havde  forvekslet  Karup  Aa  med  den,  som  løber  et  Par 

Mil  vestligere,  ved  hvilken  altsaa  Vognen  endnu  befandt  sig. 
Ligesaa  kortelig  vil  vi  ogsaa  bemærke,  at  han  noget  før  Middag 
var  blevet  anholdt  og  udspurgt  af  de  eftersættende  Ryttere,  og 
at  han  ikke  alene  snildelig  havde  redet  sig  ud  af  dette  Forhør, 
men  endog  vist  dem  paa  en  Vej,  som  han  vel  formodede  ikke 
førte  dem  paa  Spor  efter  de  flygtende,  om  hvis  Skæbne  han  ellers 
havde  svævet  i  den  pinligste  Uvished. 

Sluttelig  finder  jeg  mig  ej  heller  beføjet  til  større  Vidtløftig- 
hed i  Katastrofens  Udvikling,  men  vil  —  som  andre  Roman- 
skrivere —  ile  mod  Enden:  Kometten  og  hans  Kæreste  kom 
lykkelig  den  følgende  Morgen  til  Vestervig,  blev  der  Mand  og 
Kone  og  fik  for  det  første  af  Ejeren,  den  ældste  Broder,  en  liden 
Sædegaard  i  Thy  til  Beboelse. 

Junker  Kai  fik  for  det  første  en  lang  Næse  og  for  det  andet 
et  Aars  Tid  efter  —  en  endnu  rigere  Frøken  i  Fyn.  Ansbjerg- 
manden  og  hans  Frue  slog  rent  Haanden  af  Datteren  og  var  — 
uagtet  alle  hendes  og  hendes  Mands  ydmyge  og  angerfulde  Skri- 
velser —  ikke  til  at  forsone. 


V. 
HESTEHAVEN 


Hen  imod  den  vestlige  Ende  af  Ansbjerg  Skov  er  en  aaben 
Plads,  en  temmelig  stor  Grønning,  helt  omgivet  af  gamle,  høj- 
ærværdige  Bøge.  Paa  Pinsefestens  første  Eftermiddag  samles 
her  aarlig  den  største  Del  af  de  omliggende  Sognes  Beboere. 
Mange  Huse  staar  paa  den  Dag  tomme,  og  flere  bevogtes  kun 
af  blinde  eller  sengeliggende;  thi  halte  og  Krøblinge  —  naar  de 
kun  ikke  mangler  Øjets  Sans  —  maa  dog  en  Gang  om  Aaret 
forlyste  sig  i  den  nys  udsprungne  Skov  og  hjembringe  en  lys- 
grøn Bøgekvist  —  som  Noahs  Due  fordum  —  til  den  mørke  Vaa- 
ning,  ofte  en  Noahs  Ark  i  det  mindre. 

Hvilken  Glæde!  Hvilken  Vrimmel!  Hestehaven  —  saa  hedder 
dette  Forsamlingssted  —  er  da  at  ligne  ved  en  uhyre  Bikube: 
bestandig  Uro,  uophørlig  Trængen,  frem  og  tilbade,  ud  og  ind, 
alle  kun  sysselsatte  med  at  indsuge  Glædens  Honning  og  ind- 
drikke den  oplivende  Sommerluft.  Hvor  de  iler,  hvor  de  flagrer 
fra  Blomst  til  Blomsti  hilser,  berøres,  adskilles,  fortroligt,  let 
og  skyndsomt.  Hvor  mangen  Ungersvend  har  eller  finder 
her  sit  Hjertes  Dronning!  hvor  troligt  følger  den  forelskede  Knøs 

sin  Viser!  Selv  langt  uden  for  denne  mægtige  Kube  hører  man 
en  uafladelig  Surren  og  Brusen  —  det  er  Sværmen,  som  raaber  ud. 

Jo  nærmere  du  kommer,  jo  højere  lyder  dfen  muntre  Larm. 
Det  dumpe,  ensformige  Drøn  opløser  sig  i  Raab,  Sang,  Latter, 
Bladeskrald,  Fiolers  og  Fløjters  Klang.  Det  myldrer  ud  og  ind 
ad  Skovens  grønne  KanteP,  Almuen  i  sin  bedste  Søndagsstads, 
Honoratiores  i  pyntelig  Sommerdragt,  Kavalerer  i  sort,  Damer 
i  hvidt. 

Er  her  Dans?  Ja!  her  er  Skovbal,  Dans  paa  det  elastiske  Grøn- 
sværgulv. Ser  du  ikke  hist  ved  Bøgen  hin  Landsbyspillemand 
højt  over  den  omringende  Sværm?  Ser  du  ikke,  hvor  hurtig 
hans  Bue  firmer  op  og  ned  mellem  blomsterprydede  Hatte? 
Og  hisset  en  ordentlig  Kvadrille,  en  virkelig  Skotsk. 

„Er  jeg  i  Dyrehaven?  i  Charlottenlund?"  spørger  du;  „se, 
hvilke  mange  Vogne!  smukke  Ekvipager!  Kuske  i  Livre,  Heste 
med  pletteret  Seletøj,  Telte  med  Restaurationer,  koldt  Køkken 
og  Bagværk!  Kaffekedler  paa  Ilden!  Familier  lejrede  i  Græsset 
omkring  den  medbragte  Madkurv!'' 

Du  er  i  Hestehaven.  Dette  er  Pinsefestens  Aftensang  i  Lys- 
gaard Herred,  den  skønne,  evig  unge  Naturs  Hyldningsdag,  Sko- 
vens Kurdag,  Sommerens  Triumf.  Saaledes  fejres  den  nu,  til 
Solen  daler  og  Skoven  atter  overlades  til  de  forjagede  Fugle  og 
Dyr;  men  tilforn  samledes  her  kun  de  to  eller  tre  nærmeste  Sog- 
nes Almue.  Dog  er  denne  uskyldige  Glædesfest  sikkerlig  en 
gammel  Skik  og  ligealdrende  med  Skoven  selv.^^ 

Ti  Aar  efter  den  i  forrige  Kapitel  —  for  saa  vidt  endte  — 
Begivenhed  var,  som  sædvanlig,  Sommergilde  i  Hestehaven. 

En  Mand,  af  hvis  Sønnesøn  jeg  i  min  Ungdom  hørte  Historien, 
har  desangaaende  fortalt,  som  følger:  „Det  var  første  Aar,  jeg 
tjente  paa  Kærsholm  for  Ridefoged.  Jeg  havde  min  Kæreste  i 
Vium;  hun  var  lidt  i  Familie  med  Præstens.  Første  Pinsedag 
satte  hun  mig  Stævne  i  Hestehaven,  hvor  vi  ogsaa  mødtes  saa 
betids,  at  vi  to  blev  de  første.  Vi  vandrede  nu  en  Timestid  eller  to 
omkring  i  Skoven,  indtil  Larmen  og  Lyden  af  en  Violin  forkyndte 
os,  at  Folk  var  samlet.  Vi  gik  derhen  for  at  se  til.  Vi  satte  os 
og  betragtede  de  dansende.  Efter  nogen  Tids  Forløb  saa  jeg, 
at  der  paa  Stien,  som  gik  til  Ansbjerg,  nærmede  sig  tvende  for- 
nemme Herrer,  en  ung  Dame  og  tvende  Smaadrenge. 

Da  jeg  var  ganske  ubekendt  i  Egnen,  spurgte  jeg  min  Kæ- 
reste, hvem  det  var. 

„Tys!"  svarede  hun,  „det  er  Herskabet.  Den  store,  føre  Mand, 
det  er  den  gamle  Herre,  som  for  fem  Aar  siden  blev  Enkemand. 

Den  unge  med  Arret  over  Kinden  er  hans  Svigersøn,  Fruentim- 
meret hans  Datter,  og  de  to  smaa  Junkere  deres  Børn.  For  ti 
Aar  siden  stjal  den  unge  Herre  hende  ud  om  Natten.  Saa  længe 
den  gamle  Frue  levede,  var  der  intet  Forlijg  at  tænke  paa;  men 
da  hun  var  død,  lod  den  gamle  Her^e  sig  dog  bevæge  og  tog 
dem  til  sig.  Naar  han  falder  fra,  arver  de  baade  Gaard  og 
Gods." 

De  blev  nogen  Tid  staaende  og  fornøjede  sig  med  at  se  paa 
Bønderne,  og  derefter  gav  de  dem  noget  at  drikke  op.  Paa  en 
Vindfælde  ikke  langt  fra  min  Kæreste  og  mig  sad  tvende  gammel- 
agtige Mænd  med  et  Ølkrus  imellem  sig  og  røg  paa  deres  Piber. 
Herskabet  gik  hen  til  dem,  hvorpaa  de  rejste  sig  og  tog  Piberne 
af  Munden. 

„Bliv  siddende!"  hørte  jeg  først  den  unge  Herre  sige;  „nu 
kommer  I  bedre  til  Rette,  end  dengang  du  slog  Ild  til  Nielses 
Pibe  ved  Karup  Aa." 

„Ja,  naadige  Herre!"  svarede  den  ældste  af  de  tiltalte  med 
et  Smil;  „der  er  aldrig  saa  lidet  et  Dyr,  der  jo  fægter  for  sit 
Liv  —  ilde  gik  det,  og  vel  var  det."    Herskabet  lo. 

„Se  til,''  sagde  den  gamle  Herre,  idet  han  gik  bort,  „at  du 
ikke  kommer  ind  mellem  Takkerne  af  den  Hjort,  du  der  rider 
paa!" 

Da  lo  de  atter  ret  hjerteligt,  og  jeg  kunde  af  og  til  høre  Ans- 
bjergmandens  Skogren,  der  klang  hult  som  en  Rørdrummes  langt 
inde  i  Skoven. 

„Hvad  skulde  dette  betyde?"  sagde  jeg  til  min  Kæreste,  „og 
hvem  er  disse  to  gamle  Mænd?"  „Den  ene"  —  svarede  hun  — 
„ham  i  den  grønne  Frak  med  den  graa  Hat,  det  er  Skytten. 
Den  anden  1  de  brune  Klæder  er  Mads  Skovfoged,  der  bor  tæt 
ved,  og  som  den  unge  Herre  har  ført  med  sig.  Den  Snak  om 
Hjorten  skal  jeg  udtyde  dig."  Medens  hun  gjorde  dette  og  til- 
lige fortalte  mig  den  hele  Historie  om  de  unges  hemmelige  For- 
lovelsesmaal,  faldt  mine  Øjne  paa  et  Par  Folk,  der  ganske  alene 
fik  sig  en  Svingom,  medens  alle  de  andre  stod  og  gabede  paa  dem. 

„Hvem  er  det?"  spurgte  jeg,  „de  ser  mig  lidt  aparte  ud,  især 
den  unge  Karl  i  de  lange  gule  Skindbukser,  i  den  blaa  Trøje 
med  de  mange  Knapper  og  den  sære  Hue  paa  Hovedet." 

„Det  er  ingen  Ungkarl,"  svarede  hun,  „men  en  gift  Mand,  og 
det  er  hans  Kone,  som  han  danser  med." 

„Det  er  en  snurrig  Dans!"  —  raabte  jeg  —  „han  tramper  saa 
stærkt  i  Jorden  og  spanker  omkring  hende  saa  prynsk  som  nogen 
Pommerkok;  det  er  ingen  rigtig  polsk  Dans." 

„Det  skal  ogsaa  være  ungamsk/'  —  svarede  hun  —  „for  han 
er  derude  fra  Tyrkiet  og  fulgte  med  den  unge  Herre  herind  fra 
Krigen.  Han  er  Skriver,  og  han  er  Gartner,  og  han  er  Potte  og 
Pande  paa  Gaarden.  Hans  Kone  har  tjent  Fruen  i  mange  Aar 
for  Kammerpige,  og  man  vil  sige,  at  det  var  hende,  som  hjalp 
hende  bort,  dengang  hun  rømte  fra  Forældrene." 

Og  saa  er  da  Historien  rent  ude.  Flere  Menneskealdere  ligger 
mellem  den  og  os.  Der  er  ringet  og  sunget  over  adskillige  Slæg- 
ter, siden  de  omskrevne  Personer  gik  til  Hvile.  Baade  den  gamle 
og  den  unge  Herre  er  forlængst  glemt  der  i  Egnen,  og  sorte  Mads 
ved  nu  ingen  mere  af  at  sige.  Gaarden  har  ofte  skiftet  Ejer- 
mænd; Godset  er  frasolg^t  og  adsplittet. 

Kun  om  Røverstuen  har  et  mørkt  og  forvirret  Sagn  holdt  sig 
vedlige.  I  den  store  Hede,  en  halv  Mils  Vej  Vesten  for  Karup 
Aa,  ligger  nogle  Lynghøje,  som  endnu  bærer  og  stedse  vil  bære 
hint  skumle  Navn;  men  ingen  tænker  paa,  at  der  engang  har 
været  et  Fristed  for  øm  og  trofast  Kærlighed,  en  Himmel  under 
Jorden.  1® 


'  Trykt  i  „Nordlyset",  II.,  1827. 

'  I  „Nordlyset"  staar  (ved  en  Trykfejl)  „Bakker";  Udg.  1833  har  „Balker". 
Ordet  betyder  ,, Skillevæg  og  her  (som  saa  tit)  Forhøjningen  mellem  to  dybe 
Hjulspor".    (Henrik  Ussing  1  „Danske  Studler",  1904.  S.  182.) 

'  Den  sædvanlige  Udtale  af  Aunsbjerg.  Om  denne  Gaards  Betydning  for 
B.s  Barndomsliv  se  „Skytten  paa  Aunsbjerg"! 

*  Dette  Hjorteridt  har  B.  hørt  af  Folkemunde.  Sagnet  om  et  saadant  Ridt 
er  stedfæstet  baade  til  Midt-  og  SydJyUand.  (E.  T.  Kristensen:  Jysk  Almue- 
liv. V.,  s.  45.) 

'  Bandsat  kontrair.    (B.s  Note.) 

*  Hidsig,  arrig  og  kivagtig.    (B.s  Note.) 
'  Du  erindrer  vel  ogsaa  Holbergs: 

„Gid  aldrig  i  vort  Land  sig  nogen  saa  forsynder. 
Med  danske  Bøger  han  at  skrive  ret  begynder!" 
skønt  vi  af  Holbergs  eget  Eksempel  lærer,  hvor  meget  lettere  det  er  at  give 
andre  gode  Raad  end  selv  at  følge  dem.    (B.s  Note.) 

'  B.  stikler  her  som  to  Gange  1  „Oldsagn  paa  Alheden"  til  ..Litteratur- 
tidende". 

'  I  sin  Udgave  læser  P.  Hansen  disse  Forkortelser  henholdsvis:  ..Lafontaine", 
„van  der  Velde",  „Hoffmann".  „Walter  Scott",  ..Clauren",  „scottske". 

B.  har  oftere  maattet  høre  ilde  for  det  formentlig  selvbehagelige  i  disse 
Betragtninger.  Saaledes  hedder  det  1  Madvigs  bekendte  Anmeldelse  (..Maaneds- 
skrift  for  Litteratur",  13.  B.,  S.  415—16):  „I  Sandhed!  det  klæder  Hr.  Blichers 
landlige  Muse  noget  ilde  at  ræsonnere,  og  hun  gør  det  ikke  med  megen  Smag. 
Men  da  hun  er  lidt  vanskelig  i  dette  Punkt,  vover  Anm.  neppe  at  støde  hende 
▼ed  at  sige.  at  han.  hendes  naturlige  Anlæg  og  Talent  ufortalt,  tror.  at  W. 

St.  St.  Blicher:  Samlede  Noveller.     I.  ^ 

Scott  endda  Ikke  har  liaft  saa  liden  Indflydelse  paa  hendes  Uddannelse,  var 
det  endog  blot  yed  at  antyde  Retningen,  hvori  hun  kunde  ytre  sig  og  skaffe 
denne  Hetnlng  Anerkendelse." 

"^  Hane  har  vi  tilfælles  med  Tyskere,  Kok  med  Englændere  og  Franske. 
De  to  sidste  Folk  har  upaatvivlelig  Ordet  fra  os.    (B.s  Note.) 

"o:  Frederiks  Kirke  i  de  tyske  Kolonisters  Sogn.  Se  Note  5  under  ,, Oldsagn 
paa  Alheden"! 

'*  Hvorhen.    (B.s  Note.) 

"Lyst  for  og  mørkt  bag.  I  et  gammelt  Eventyr  fortælles  om  en 
Prinsesse,  der  med  disse  magiske  Ord  kunde  gøre  sig  usynlig.    (B.s  Note.) 

'*  Hulebeboers. 

"  Denne  Skovfest  omtaler  B.  oftere,  saaledes  i  „Den  barnløse  Kone"  og 
,,De  tre  Helligaftener".  I  „Viborg  Amt".  S.  90.  beskriver  han  den  saaledes: 
„Een.  og  den  vistnok  meget  gammel,  Folkeforlystelse  finder  jeg  for  sin 
SJeldenheds  Skyld  værd  at  omtale.  Første  Pinsedag  om  Eftermiddagen  samles 
Almuen  fra  det  halve  Lysgaard  Herred  i  Aunsbjerg  Skov,  hvor  Ungdommen 
paa  en  dertil  altid  brugt  stor,  aaben  Plads  fornøjer  sig  med  Dans,  til  Mørket 
adskiller  dem.  De  ældre  og  Børnene  ser  til.  planter  sig  paa  den  bløde  Grøn- 
svær og  spadserer  omkring  i  Skoven.  Spise-  og  Drikkevarer  medbringer  de 
fleste,  ligesom  den  københavnske  Borgerstand  til  Dyrehaven.  Men  paa  de 
senere  Aar  findes  her  flere  Restaurationstelte;  thi  nu  samles  her  ej  alene 
Bønder,  men  næsten  alle  Herredets  Beboere  uden  for  Bondestanden,  tillige  med 
mange  af  Viborgenserne.  Jeg  har  flere  Oange  bivaanet  denne  IV)raarsfest  og 
glædet  mig  ved  at  finde,  hvorledes  den  i  Anstændighed,  Fredelighed  og  uskyldig 
Munterhed  fejredes  af  saa  talrig  og  blandet  en  Forsamling."  Digterens  Fader. 
Niels  B..  omtaler  denne  Fest  i  ..Topografi  over  Vium  Præstekald".  S.  200.  Han 
udbryder  her:  ,,I  ædle,  gode,  elskværdige  Mennesker  af  den  trællende  Bonde- 
stand. I  har  dog  saa  mange  møjsommelige,  saa  mange  sorgfulde  Dage.  Aldrig 
være  eder  saa  skøn  en  Majdag  misundt  af  noget  eders  Medmenneske."  Denne 
Pinselystighed  i  Aunsbjerg  Hestehave  fejredes  sidste  Gang  1848,  som  en  Slags 
Basar  for  de  1  Krigen  værende  Soldater. 

'•  ,,en  Himmel  under  Jorden"  mangler  1  første  Tryk. 


JØDERNE  PAA  HALD' 


D-en  nuværende  Gaard  af  dette  Navn  er  den  fjerde,^  som 
har  været  opbygget  paa  et  Jordsmon  af  nogle  Tusinde  Alens  Om- 
kres.  Intetsteds  i  Landet  findes  saa  talende  Mærker  af  Tidens  øde- 
læggende Vælde,  eller  rettere  af  Menneskets  Foranderlighed.  Man 
skulde  tro,  at  Aandeverdenens  dunkle  Magter  havde  huset  her  og 
Tid  efter  anden  fordrevet  de  legemlige  Beboere;  saaledes  —  siger 
man  —  flytter  Ræven  ud,  naar  den  maa  dele  sin  Bolig  med  den 
dagsky  Grævling. 

Den  allerældste  Borg,  hvis  Tomt  endnu  hedder  Gammelhald, 
laa  paa  en  fordum  omflydt  Høj  i  den  sydvestlige  Ende  af  Søen 
—  en  skummel  Krog,  paa  tre  Sider  omgiven  af  høje,  skovgroede 
Bakker  og  kun  aaben  mod  Norden.  Paa  denne  Kant  ses  Viborg 
i  en  Mils  Vejs  Afstand. 

Man  kan  forestille  sig  Gammelhald  som  en  Røver,  der  lurende 
har  ligget  paa  Udkig  efter  Landets  ældgamle  Hovedstad.  Dens 
Opbygger  omtaler  Sagnet  ikke,  men  vil,  at  ,,Ebbe  og  Aage,  de 
heilede  to,"  som  i  Kong  Snies  Hungerstid  førte  Longobarderne 
ud  mod  Sønden,  skal  have  boet  her,  samt  at  den  danske  ,, Arthur 
med  det  runde  Bord,"  ,, Stærk  Didrik  og  hans  Kæmper"  her  har 
huseret. 

Den  sidste  Beboer  var  hin  djærve,  trodsige  Riddersmand, 
Niels  Bugge,  hvem  Danerkongen  forgæves  søgte  at  betvinge  med 
Vaabenmagt,  og  som  kun  maatte  bukke  under  for  Snigmorder- 
dolken^.  Han  skal  have  nedrevet  Gammelhald  og  af  dets  Ru- 
iner opbygget  det  andet,  siden  saakaldte  Hald  Slot,  ligeledes 
paa  én  Banke  i  Søen,  men  længere  mod  Nord.  Her  var  det, 
han  udholdt  Belejringen;  lige  overfor  paa  Fastlandet  ses  endnu 
Levningerne  af  den  saakaldte  „Kongens  Skanse".^  Og  her  vorder 
Skuepladsen  for  den  Begivenhed,  som  indeholdes  i  efterfølgende 
Haandskrift. 

9' 

Middelalderens  Hald  stod  fra  Midten  af  det  fjortende  Sekel  i 
halvfjerde  Hundrede  Aar.  I  dette  Tidsrum  tilhørte  det  først  den 
myrdede  Opbyggers  Slægtninge,  siden  de  viborgske  Bisper  indtil 
den  sidste  katolske,  Jørgen  Friis.  Derefter  blev  det  kongeligt  Slot 
og  Lensmandssæde  og  omsider  Amtstue.  Den  sidste  Amtsfor- 
valter, Jakob  Brockman,  skal  være  død  i  Fængsel,  i  hvilket  han 
tredie  Gang  for  Kassemangel  var  hensat.  Nu  blev  det  pantsat  og 
siden  taget  i  Besiddelse  og  nogen  Tid  beboet  af  tre  rige  hollandsko 
Jøder  —  Brødrene  Lima.^ 

Disse  solgte  det  efter  kort  Tids  Forløb  til  Gregers  Daa,®  der 
faldt  som  Oberst  i  Slaget  ved  Gadebusch.  Denne  byggede  det 
tredie  Hald^  paa  en  skønt  beliggende  Banke  midt  imellem  begge 
de  ældre. 

Ogsaa  dette  er  nedrevet,  og  det  f  j  e  r  d  e^  og  sidste  oprejst  noget 
la^ngere  tilbage  fra  Søen  for  omtrent  halvtredsindstyve  Aar  siden. 

Iler  findes  endnu  trende  gamle  mystiske  Billeder,  hvis  Be- 
tydning man  forgæves  har  villet  udgrunde,  og  om  Originalerne 
til  hvilke  Sagnet  kun  dunkelt  taler.^ 

Det  ene  er  et  Bryststykke  og  forestiller  eu  middelaldrende 
Mand  af  atletisk  Skabning  med  et  stort,  trindt  og  glubsk  An- 
sigt. Hans  enradknappede,  grove  Vams  slutter  tæt  op  om  den 
tykke  Hals.  Det  sorte  Mankehaar  deler  sig  over  Panden  og  falder 
i  bølgende  Lokker  ned  til  de  brede  Skuldre.  Hans  store,  mørk- 
blaa  Øjne,  overskyggede  af  tykke  Bryn,  har  ofte  forfærdet  mig 
som  Barn,  naar  jeg  gik  ene  gennem  Salen,  og  de  truende  fulgte 
mig  fra  Dør  til  Dør.  Næst  den  hornede  Figur  i  orbis  pictus^^  har 
intet  Billede  holdt  mig  i  saadan  Respekt  som  ,, Niels  Bugges' 
paa  Hald.  Om  det  ogsaa  virkelig  var  hans,  skal  vort  Haand- 
skrift  maaske  siden  aabenbare^^. 

Det  andet  er  ligeledes  et  Bryststykke,  men  i  meget  mindre 
Format,  en  mørkladen,  mager,  senestærk,  i  en  sort  Kappe  ind- 
hyllet Figur,  Hovedet  bedækket  med  en  turbanf ormet  Pelshue; 
den  ene  Haand  griber  i  Barmen  —  sandsynligvis  efter  en  Dolk. 
Man  har  sagt  mig,  det  var  en  Jøde,  og  jeg  tænkte  uvilkaarlig 
paa  Esau,  den  vilde,  trodsige  Jæger;  saaledes  maa  han  have  set 
ud,  da  han  mærkede  Moders  og  Broders  Bedrag,  og  da  han 
siden  mødte  denne  med  fjendsk  Hu  og  blodige  Tanker. 

Da  jeg  blev  ældre,  tyktes  han  mig  at  maatte  ligne  Barcochba, 
som  han  beslutter  at  genrejse  det  søndersplittede  Rige.  I  dette 
skumle  Aasyn  præger  sig  Harmen  over  Folkets  Fornedrelse,  vak- 
lende Haab  om  Fornyelsen  af  den  tabte  Herlighed  og  mørke 
Anelser  om  et  sørgeligt  Udfald  paa  dette  fortvivlede  sidste  Forsøg. 

Hvorhen  stirrer  dette  skulende,  hadske  Blik?    Til  Ælia  Capitolina 

—  til  Ronierømen  paa  Zions  Bjerg  —  vogt  dig!  se!  allerede  ud- 
spiler den  sin  Klo  for  at  sønderrive  dig!  Han  skælver  ikke  — 
han  har  endnu  Dolken  —  den  sidste  Tilflugt  og  Frelse. 

Det  tredie  skal  ogsaa  forestille  en  Jøde  —  den  forriges  Broder. 
Hvor  ulig  hin!  saa  forskellig  som  Jakob  fra  Esau.    Ja!  dette  er 

—  maa  være  tegnet  efter  Naturen:  Snildhed,  Sagtmodighed,  Bøje- 
lighed, —  patriarkalsk  Værdighed,  Godmodighed,  dog  ikke  uden 
lidt  underfundig  Tilbageholdenhed.  Saaledes  har  han  smilet, 
da  han  bortbyttede  Linserne,  og  da  han  lagde  de  spraglede  Kæppe 
i  Vandtruget.  Han  er  omgivet  af  Blomster  —  Symboler  paa  søde, 
talrige  Familieglæder,  paa  Haabet  om  Israels  tilkommende  Flor. 
En  Hane  —  Aarvaagenheds,  Paapassenheds  Symbol  —  staar  paa 
hans  Skød;  han  klapper  den  med  et  ømt  og  kærligt  Øjekast.^^ 

,,Vist  nok"  —  har  jeg  siden  tænkt,  da  jeg  som  ældre  gensaa 
Billedet  —  „vist  nok  behøver  du,  forunderlige  Nation!  Hanens 
hele  Aarvaagenhed  for  at  bevare  din  skrøbelige  Tilværelse;  kun 
Skade,  at  du  saa  ofte  lader  dig  henrive  eller  rettere  oppuste  af 
dens  Overmod  og  glemmer,  at  de  Kerner,  der  gjorde  dig  fyldig 
og  kæphøj,  var  —  ofte  møjsommeligt  nok  —  opsamlet  i  strenge 
Herrers  Gaarde.  Derfor  har  de  ogsaa  tit  stækket  dine  Vinger ♦ 
naar  du  baskede  for  højt  med  dem,  og  afrevet  dine  pralende 
Fjer,  saa  baade  Fedt  og  Blod  fulgte  med.  Men  du  opholdtes 
stedse  af  en  højere  Magt,  der  har  adspredt  dig  blandt  alle  Jor- 
dens Folkeslægter,  for  at  undervise  og  advare  med  dine  Dyder, 
dine  Lyder  og  Ulykker." 

Det  er  nu  rum  Tid  siden,  at  jeg  under  en  Morgenvandring 
satte  mig  paa  Kongeskansen  og  skuede  ud  over  den  yndige  Sø. 
Dagens  Konge  skred  frem  i  sin  ufordunklede  Ungdomsglans  og 
klædte  de  østlige  Lyngbjerge  i  Morgenrødt.  Søen  vaagnede  og 
krusede  sin  tindrende  Barm.  Skoven  lød,  og  de  modstaaende 
Bakker  genlød  af  Fuglenes  Vaarsang;  højt  over  den  kresede 
Ørnen,  ag  dybt  underneden  skummede  Vildanden  de  blinkende 
Bølger.  Den  blege  Taage  hævede  sig  fra  Bugges  0  og  hensmel- 
tede  i  Morgenlyset;  den  steg  fra  Ruinerne  som  en  Aand  fra  sin 
natlige  Bolig.  En  Ræv  sad  oppe  paa  Volden  og  keg  efter  de 
forbiflyvende  Fugle.  Tvende  Svaner  sejlede  ved  dens  Fod,  de 
saa  Fjenden,  krummede  deres  stolte  Halse  og  bruste  med  de 
mægtige  Vinger,  men  han  forsvandt  bag  Muren,  og  de  mellem 
Strandbreddens  Siv.  En  Baad  skød  sig  ud  fra  Skovpynten,  sag- 
telig klappede  dens  Aarer  den  glinu'ende  Flade.  Den  gled  til 
Land;  en  Fisker  steg  ud  med  sin  tidlige  Fangst,  en  gammel, 

men  endnu  kraftfuld  Mand;  hans  Uaar  syntes  ældre  end  han 
selv,  thi  det  faldt  i  hvide  Lokker  om  et  fyldigt,  bninladent 
Ansigt. 

Hans  Vej  gik  forbi  Skansen.  Jeg  tiltalte  ham  i  det  Ha^  at 
tiske  et  og  andet  Sagn  om  den  ødelagte  Ridderborg;  det  opfyldtes 
langt  over  min  Forestilling. 

„Min  Fader,"  fortalte  han,  „der  var  Fisker  før  mig,  har  været 
med  at  bryde  Slottet  ned  og  flytte  Stenene  over  til  den  ny  Gaard, 
straks  efter  at  Jøderne  var  rejst,  og  Obersten  kommet  her.  Det 
var  et  strengt  Arbejde;  de  kunde  ikke  nær  saa  snart  rive  ned, 
som  de  hist  henne  kunde  bygge  op.  Hver  en  Stump  maatte 
brækkes  løs  med  Staalstænger,  og  før  Solen  gik  ned,  maatte  alle 
Mand  være  ude  af  Slottet,  for  det  var  ikke  rigtigt  fat  der.  En 
Dreng  havde  engang  tøvet  for  længe,  men  han  blev  aldrig 
Menneske  siden.  Det  bares  ham  for,  at  der  sad  en  Skriver  ved 
et  Bord  og  skrev;  foran  ham  paa  Bordet  stod  et  Mandehoved, 
og  hver  Gang  han  vilde  dyppe  Pennen,  gabede  Hovedet,  og  saa 
dyppede  han  i  Munden.  Et  Skilderi  havde  de  et  grumpie  Bryderi 
med;  en  Kone  skulde  bære  det  op  tU  den  ny  Gaard;  men  da  hun 
var  kommet  over  Dæmningen,  blev  Skilderiet  saa  timgrt  for  hende, 
som  om  det  havde  været  Bly.  Saa  lagde  de  det  paa  en  Vogn; 
men  Hestene  kunde  ikke  rokke  det  af  Stedet.  Til  sidst  maatte 
de  have  Bud  efter  Præsten.  Han  bar  det.  Men  da  de  saa  hængte 
det  op,  blev  det  lige  nær,  for  det  faldt  ned  hver  evige  Nat;  enten 
faJdt  Sømmet  ud,  eller  Snoren  gik  i  Stykker;  men  saa  fik  de  et 
Søm  af  en  Ligkiste  —  det  holdt.  De  sagde,  det  var  den  gamle 
Hr.  Bugge,  der  havde  bygget  Slottet;  han  vilde  nødig  flytte  derfra. 
Jeg  kan  endnu  huske,"  —  lagde  han  til  —  „at  jeg  som  Dreng 
var  med  at  gøre  rent  der  til  Hove;  for  Kældrene  var  tilbage,  og 
dem  maatte  vi  feje  en  Gang  om  Aaret." 

„Fandt  I  aldrig  noget  dernede?"  spurgte  jeg. 

„Ikke  det  jeg  ved,"  svarede  han,  „undtagen  noget  gammelt 
Skrift,  som  ingen  kunde  læse." 

,,Hvor  blev  det?"  gentog  jeg  ivrig,  men  hartad  haabløs. 

,,Jeg  tror,  min  Kone  har  det  endnu,"  lød  det  velsignede  Svar, 
,,det  laa  i  mange  Aar  i  Læddiken  i  min  Kiste;  men  nu  har  hun 
faaet  det  til  at  svøbe  om  sit  Rokkehoved."  — 

En  Oldgransker  kan  bedst  tænke  sig  min  Utaalmodighed, 
inden  jeg  naaede  Fiskerens  Hytte  og  saa  for  mine  Øjne,  hvad 
jeg  endnu  neppe  vovede  at  tro  —  den  raske  gamle  havde  ondt 
ved  at  følge  mig. 

Jeg  kom,  jeg  saa,  jeg  —  fandt! 

Ved  Siden  af ,, Kammersvenden  al  Morland"i3  paraderede  tvende 
Hoveder,  Fiskerkonens  og  Rokkens.  Efter  dette  sidste  greb  jeg 
med  rovgerrige  Hænder  til  stor  Forbavselse  for  den  gamle  Mutter, 
der  saa  sig  saa  uforanlediget  af  en  vildfremmed  sit  Hørfoderal 
berøvet.  Men  bendes  Forskrækkelse  kan  dog  aldrig  have  været 
saa  stærk  som  min  Glæde,  da  jeg  opdagede  et  Haandskrift,  om 
hvis  Ælde  Bogstavernes  Træk  og  blakketgule  Farve  klarlig  vid- 
nede. Det  var  en  Slags  Dagbog  i  det  hollandske  Sprog;  der 
løb  mig  som  en  krillende  Kulde  ned  ad  Ryggen,  og  antikvarisk 
Vellyst  sammenpressede  Blodet  omkring  mit  Hjerte. 

Dersom  nogen  skulde  faa  i  Sinde  at  forlange  Hjemmel  for 
Rigtigheden  af  denne  Opdagelse  eller  fyldestgørende  Bevis  for 
dette  Haandskrifts  Tilværelse,  da  vil  jeg  bede  en  saadan  for 
det  første  at  lade  sig  nøje  med  mit  Digterord.  Og  synes  denne 
Bekræftelsesformular  ham  ikke  at  kunne  give  antagelig  Sik- 
kerhed —  ja  *—  saa  faar  han  i  Apollos  og  Musernes  Navn  holde 
sig  til  den  almindelig  antagne  Mening,  at  Sandhed  og  Fantasi 
er  ikke  lette  at  adskille  hos  Folk  af  min  Profession;  undertiden 
formaar  vi  det  ej  engang  selv.  Man  kan  saa  tit  gentage  en 
Løgn,  til  man  selv  tror  den. 

Saa  meget  er  vist,  at  Hald  med  dets  Omgivelser  samt  de  tre 
forhen  beskrevne  Billeder  eksisterer  endnu  og  kan  af  enhver  be- 
hagelig tages  i  Øjesyn,  og  at  Haandskriftet  —  skønt  noget  de- 
fekt —  findes  nu  —  i  ,,Nordlyset"i*. 


HaldSlot,  den  Ilte  Oktober  16...". 

Jeg  har  hørt  om  søfarende,  at  der  i  yderste  Havsnød  ikke 
er  dem  nogen  skrækkeligere  Forestilling  end  den,  at  de  skal  for- 
svinde fra  Havets  Overflade  og  begraves  i  Dybet  uden  mindste 
Spor  eller  Efterretning  for  ventende  Slægtninge  og  Venner. 
De  opskriver  desaarsag  Omstændighederne  ved  deres  sidste 
Ulykke  og  overgiver  denne  Meddelelse  i  en  lukket  Flaske  til  Bøl- 
gerne. Saaledes  vU  da  ogsaa  jeg,  der  kan  anse  mig  selv  for 
levende  begravet  og  udslettet  af  Jorden,  optegne  mine  sidste 
Tanker,  om  maaske  denne  min  underjordiske  Bolig  engang  i 
Fremtiden  kan  vorde  aabhet,  og  mine  Ben  overgivet  til  et  hel- 
ligere Hvilested. 

Det  er  nu  fire  Maaneder,  siden  jeg  blev  indmuret,  og  jeg  har 
Fødevarer  for  dobbelt  saa  lang  Tid  endnu.  Men  kimde  min 
Fader  ikke  for  længst  have  været  her  igen?  —  ak!  om  nu  hans 

Haab  har  slaget  ham  fejl!  om  han  ikke  har  faaet  Hjælp  hos 
sine  Venner  i  Holland!  eller  om  han  var  faldet  i  Sygdom  eller 
—  død!  død!  ja,  saa  maa  det  være. 

Det  var  ikke  muligt,  at  ban  saaledes  kunde  forlade  en  Søn, 
der  opofrede  til  hans  Redning  baade  Ære  og  Liv.  —  Opofrede? 
Hvad  har  jeg  da  opofret?  Et  Liv  uden  Værd,  enten  for  andre 
eller  for  mig  selv;  et  Liv  uden  Forbindelse,  saa  ligegyldigt  for 
Verden  som  min  Død.  Og  Æren?  Hvad  Ære  har  en  navnløs 
Bastard?  Her  har  jeg  jo  bortgivet,  hvad  jeg  egentlig  slet  ikke 
har  ejet.  Dog,  er  dette  ikke  en  Bebrejdelse  mod  min  Fader,  hvis 
ulykkelige  Kærlighed  gav  mig  Tilværelse?  Bort  derfor  med 
denne  usønlige  Tanke!  Han  elskede  mig  jo  saa  ømt  og  inderligt; 
min  Opfostring,  min  Opdragelse  er  det  jo,  der  har  foraarsaget 
hans  Gæld  og  fristet  ham  til  den  ulyksalige  Forgribelse,  som  nu 
koster  ham  Æren  og  mig  Livet. 

Hvad  binder  mig  til  dette  usle  Liv?  De  tvende  eneste  Baand 
er  løst,  min  Fader  og  —  o  Sulamith! 


15de  Oktober. 

I  Dag  fylder  jeg  mit  eet  og  tyvende  Aar  —  det  sidste  af  mit 
unge  Liv.  Barmhjertige  Gud!  tilgiv  mig  arme  Orm,  at  jeg  tør 
spørge  hvorfor?  at  jeg  i  mit  Hjertes  Bitterhed  tør  tvivle 
om  Nødvendigheden  af  min  jammerfulde  Tilværelse.  Men  var 
da  Verden  kommet  af  Lave,  om  jeg  ikke  var  blevet  til  og  havde 
udgjort  en  afsondret  Del  af  dens  Elendigheders  Masse?  Et  Kar 
til  Vanære  —  til  Søndertrædeise!  Stille,  du  usle  Ler!  kives  ikke 
med  den,  som  dannede  dig. 

O,  Kærlighed!  Kærlighed!  Universets  underfulde,  opholdende 
Kraft!  Hvorfor  skulde  min  Fader  kende  og  lyde  dit  vældige  Bud? 
Hvorfor  skulde  dette  Bud  gøre  Brud  paa  menneskelige  Love  og 
Forhold? 

Ikke  før  jeg  taber  baade  Tanke  og  Følelse,  vil  den  Time  ud- 
slettes af  min  Erindring,  da  han  første  Gang  trykkede  mig  til 
sit  Bryst.  Det  er  to  Aar,  siden  jeg  blev  hentet  fra  Holland  og 
ankom  hertil.  Han  kaldte  mig  ind  i  sit  Kammer  og  sluttede 
mig  med  lydelig  Graad  i  sine  Arme.  Moder  havde  jeg  aldrig 
vidst  af  at  sige  —  nu  fandt  jeg  da  en  Fader. 

,,0,  min  Søn!"  sagde  han,  ,,den  første  Gang  din  Fader  taler 
med  dig,  er  det  for  at  skrifte  sin  Ungdoms  Synd  —  for  at  bede 
om  din  Tilgivelse!" 

Jeg  skjulte  mine  taarefyldte  Øjne  i  hans  Haand.  Han  for- 
talte mig  om  min  Moder,  hvorledes  han  havde  fundet  og  elsket 
hende,  hvorledes  Kærlighed  bedaarede  dem  saaledes,  at  de  gav 
mig  Tilværelse,  og  hvorledes  haarde  Slægtninge  omsider  adskilte 
dem  —  hun  var  af  en  anden  Tro  —  de  vidste  at  skjule  hende. 
Forgæves  var  alle  hans  Eltersøgelser;  mig  —  kun  mig  havde 
han  beholdt. 

„Min  Søn,  min  Søn!''  sagde  han  til  sidst  med  Hulken  og  dybe 
Hjertesuk,  „lov  mig  helligt  ved  din  Faders  Anger  og  Sjælssmerte, 
at  du  aldrig  vil  lade  dig  henrive  af  forbuden  Kærlighed!  Det 
øverste  i  Vellystens  Bæger  er  sødt  som  Honning,  men  paa  Bunden 
er  Gift  og  Galde! '  — 

O,  Sulamith! 


Den  16de  Oktober. 

Efteraaret  er  allerede  for  Haanden.  Gennem  mit  lille  Glughul 
kan  jeg  se  Nordpynten  af  Bøgeskoven;  den  begynder  kendelig 
at  gulnes.  Snart  kommer  Vinteren,  og  efter  den  atter  Foraar 
—  hvor  er  jeg  da?  Der,  hvor  ingen  Morgensol  vækker  den  slum- 
rende. Ak!  er  jeg  da  ikke  allerede  blandt  de  dødes  Tal?  død 
fra  Jorden  og  alle  dens  Glæder  og  levende  blot  for  min  haab- 
løse  Fortvivlelse?  — 

Ha!  hvorefter  ser  jeg?  hvi  forlænger  jeg  denne  forfærdelige 
Dødskamp?  Det  samme  Staal,  hvormed  jeg  skærer  Brødet,  som 
opholder  mit  elendigiB  Liv,  kunde  jo  i  et  Øjeblik  afskære  den 
snart  udspundne  Livstraad  og  bringe  det  sorgbespændte  Hjerte 
til  Rolighed!  —  Vig  fra  mig,  Frister!  tilbage  til  den  Afgrund, 
hvorfra  du  er  opsteget  for  at  fordærve  min  arme  Sjæl!  Fri- 
villig lod  jeg  mjg  begrave  for  at  frelse  det  eneste  menneskelige 
Væsen,  jeg  tilhører;  men  Døden  maa  komme  fra  hin  usynlige 
Haand,  der  gav  mig  Livet 

Er  ikke  denne  min  Handling  en  Frugt  af  sønlig  Kærlighed? 
af  Taknemmelighed?  af  uomgængelig  Pligt?  Hvilken  rædselfuld 
Time,  da  min  Fader  aabenbarede  mig  sin  Ulykke!  Han  havde 
haabet  saa  vist  at  kunne  erstatte  Mangelen;  men  der  var  intet 
at  faa,  med  mindre  han  selv  rejste  til  Holland.  Han  foreslog 
mig  at  følge  med  sig  til  Amsterdam,  hvor  han  endnu  havde  dette 
Nødanker. 

Da  var  det,  at  Himmelen  —  ja!  en  saadan  Tanke  har  ikke 
sit  Udspring  fra  Mørkets  Hjem  —  Himmelen  indskød  mig  at 
vove  mit  Liv  og  min  Ære  for  at  frelse  hans.    Først  vilde  jeg  have 

angivet  mig  selv  som  den,  der  havde  besveget  Kassen  (det  var 
jo  dog  mig,  som  Pengene  var  kommet  til  gode);  dette  afslog  han 
med  ubøjelig  Haardnakkethed.  Men  da  jeg  derpaa  med  bræn- 
dende Taarer  besvor  ham  at  tillade  mig  her  at  holde  mig  i  Skjul, 
indtil  han  kom  tilbage  fra  Holland,  da  sejrede  omsider  mine 
inderlige  Bønner.  I  trende  Nætter  hjalp  han  selv  til  at  forsyne 
mit  lønlige  Fængsel  med  alle  Fornødenheder.  O,  hvor  skjalv  han 
i  mine  Arme,  da  jeg  for  sidste  Gang  maatte  løsrive  mig  af  hans 
Favn.  Murskeen,  med  hvilken  han  tillukkede  mit  underjordiske 
Fængsels  Indgang,  klaprede  mod  Stenene.  Og  da  han  nu  igennem 
den  sidste  snævre  Aabning  rakte  mig  sin  kolde,  bævende  Haand 
—  ol  disse  Taarer,  hvormed  jeg  vædede  den,  disse  Taarer,  som 
randt  i  Mørket,  er  de  da  ikke  set  af  Forbarmerens  aiseende  Øjne? 
er  de  ikke  blevet  en  lindrende  Balsam  paa  mit  Hjertes  dødelige 
Saar? 

Ak,  min  Fader!  dit  har  vel  allerede  længe  ophørt  at  slaa  — 
du  er  vist  allerede  nu  i  et  bedre  Hjem,  hvor  du  med  Længsel 
venter  din  Søn!  Min  Gud  og  Frelser!  udløs  mig  snart  af  dette 
skrækkelige  Fængsel! 


Den  18de  Oktober. 

Er  det  muligt,  at  jeg  ulyksalige  Dødsfange  endnu  kan  nære 
en  daarlig  Lyst  til  Livet?  at  jeg  med  Længsel  kan  fæste  mine 
Øjne  paa  hine  Bølger,  der  tindrer  i  Morgenlyset?  at  jeg  kan  mis- 
unde Svanen,  der  svømmer  hist  ude,  dens  Frihed? 

O,  at  jeg  kunde  glemme  min  egen  Frihedsstand,  min  korte 
Ungdomslyst!  o,  at  jeg  dog  aldrig  havde  skuet  disse  Naturens 
Yndigheder!  at  jeg  dog  hellere  havde  stedse  levet  indesluttet  som 
Padden  i  Stenklippen,  uden  Længsel  —  men  ogsaa  uden  Savn! 
O,  at  jeg  med  Friheden  ogsaa  var  skilt  ved  Erindringen!  — 
Det  var  i  Fjor  ved  denne  Tid,  at  jeg  derovre  i  Skoven  besøgte 
mine  Doner  —  nu  er  jeg  selv  en  fangen  Fugl  —  naar  skal  jeg 
udløses  af  Dødens  Snare? 

Kommer  jeg  nogen  Sinde  mere  for  Dagens  Lys,  da  ved  jeg, 
at  Galgen  vorder  min  Lod;  og  dog  kunde  jeg  sprænge  mit  Fængsel 
for  paa  Vejen  til  Retterstedet  endnu  en  Gang  at  mætte  mine 
Øjne  med  Jordens  Beskuelse.  Men  nej!  det  var  jo  et  Selvmord  — 
det  var  endnu  værre  at  vove  min  Faders  Hemmelighed;  hvo  ved, 
hvilke  Bekendelser  Pinebænken  kunde  afpresse  mig?  —  Jeg  vil 
tove,  til  Forløsningens  Time  slaar  —  naar  skal  jeg  høre  den? 


139 

Den  90de  Oktober. 

Ogsaa  nysgerrig  kan  jeg  endnu  være.  Jeg  kan  ofte  ønske  at 
vide,  hvo  der  færdes  over  mit  Hoved,  hvo  der  nu  bor  i  Slottet. 
Det  var  pantsat  af  Kongen  til  nogle  Jøder  i  Amsterdam  —  monstro 
de  skulde  nu  have  det  i  Besiddelse?  Jeg  hørte  i  Aftes  Rumlen  af 
Vogne  paa  Broen  og  en  ualmindelig  Tummel  her  ovenpaa.  Dog, 
hvad  angaar  det  mig?  hvad  vedkommer  det  den  døde,  hvo  der 
træder  paa  hans  Grav? 


I  Den  31de  Oktober. 

Skal  jeg  betro  til  Papiret  mit  Hjertes  sødeste  og  smerteligste 
Løndom?  Skal  jeg  forny  Erindringer,  der  paa  een  Gang  hen- 
rykker og  martrer  mig?  hvorfor  ikke?  —  Undfly  dem  er  mig 
alligevel  umuligt  —  maaske  kan  det  lindre  min  Smerte,  at  jeg 
opskriver  dem  —  jeg  vil  prøve  det,  om  jeg  endog  skulde  trykke 
Brodden  længere  ind  i  mit  saarede  Bryst. 

Sulamith  —  mit  Hjertes  Drøm!  min  første,  min  —  sidste  Kær- 
lighed! Men  lovet  være  Gud!  den  var  ren  og  uvanhelliget;  derfor 
er  der  endnu  en  Sødhed  i  Mindet  om  hine  flygtige,  skuflende 
Glæder. 

Sulamith!  jeg  vil  tænke  mig  dig  som  første  Gang,  da  jeg  saa 
dit  dejlige  Aasyn  mellem  Hyacinterne.  I  dette  Øjeblik  følte  jeg 
—  om  jeg  end  ikke  vidste  det  —  at  du  var  min  Sjæls  udkaarede 
Brud.  Det  syntes  mig  et  Tilfælde,  at  jeg  den  Dag,  uden  at  jeg 
selv  vidste  hvorfor,  paa  min  jævnlige  Vandring  til  Børsen  just 
valgte  denne  usædvanlige  Vej.  —  Nu  gik  jeg  ingen  anden.  Saa 
snart  jeg  drejede  ind  i  Gaden,  kendte  jeg  dit  Vindue  lang^  borte. 
Sødt  bævede  mit  Hjerte,  jo  nærmere  jeg  kom;  mine  Skridt  blev  kor- 
tere, men  jeg  turde  ikke  vende  mit  Ansigt  om  til  dig;  jeg  skottede 
fra  Siden,  og  dog  opdagede  jeg,  at  du  lagde  Mærke  til  mig. 
Jeg  ved  ikke,  hvor  mange  Dage  der  forløb,  inden  jeg  vovede  at 
hilse.  Jeg  forbavsedes  over  min  Dristighed,  men,  o  Himmel!  du 
hilste  mig  igen  —  mit  Lod  var  kastet. 

Den  sidste  Vintermaaned  randt  hen  —  Foraaret  kom;  en  Dag 
savnede  jeg  dig,  den  anden  —  tredie  ligesaa.  Da  syntes  mig, 
at  min  Sol  var  dalet.  Unævnelig  Længsel  bespændte  mit  Bryst. 
Min  Principal  flyttede  ud  paa  sit  Landsted.  Jeg  sukkede,  jeg 
græd  —  jeg  vidste  ikke,  hvor  nær  jeg  kom  dig. 

Jeg  sad  i  Jasminlysthuset  og  drømte  om  dig,  min  elskede; 
da  hørte  jeg  et  dybt  Suk  bag  mig  i  Naboens  Have.  Jeg  saa 
gennem  en  Sprække  i  Plankeværket  —  Sulamith!  Det  var  dig. 
Du  sad  der  ombølget  af  dine  brune  Silkelokker,  dit  Hoved  hæl- 

dede  mod  din  Skulder,  dine  snehvide  Fingre  legede  med  Blom- 
sterne i  dit  Skød,  dine  Øjne  var  hos  Levkøjerne,  men  dine  Tanker 

—  ja  de  var  hos  din  ukendte  Ven. 

Jeg  skjalv  af  Henrykkelse,  men  min  Tunge  klæbede  til  min 
Gane,  jeg  mægtede  ikke  at  frembringe  en  Lyd  —  ak!  jeg  vidste 
jo  ej  engang  dit  Navn.  —  Du  rejste  dig,  gik  langsomt  ind;  og 
jeg  sad  endnu  drømmende  paa  min  Bænk,  da  Principalen  op- 
ledte mig  og  kaldte  mig  til  mit  Dagværk. 

Hvor  bankede  mit  Hjerte,  da  jeg  næste  Dag  nærmede  mig 
Lysthuset  med  min  „Soleil  hrillanV\  —  Hun  var  i  Sandhed  min 
Sjæls  rette  „glimrende  Sol",  derfor  valgte  jeg  denne  Blomst  — 
hun  var  der  ikke;  jeg  svingede  mig  op  paa  Plankeværket  og 
satte  den  forgyldte  Vase  med  den  skønne  Hyacint  paa  Stenbordet. 

—  Jeg  skjulte  mig  og  ventede  —  hun  kom,  hun  saa  Blomsten, 
rødmede,  kiggede  til  alle  Sider  —  endogsaa  over  Plankeværket 

—  jeg  kunde  høre  mit  Hjertes  Slag.     Omsider  opdagede  hun 
mig  i  min  Krog. 

Hvad  jeg  sagde,  hvorledes  jeg  kom  over  til  hende  —  det  har 
jeg  glemt,  eller  jeg  har  nok  aldrig  vidst  det.  Forgæves  søger  jeg 
at  vække  min  Hukommelse;  den  tier  lige  til  det  Øjeblik,  da  hun 
løsrev  sig  af  mit  Favntag  og  spurgte:  ,,Hvem  er  De?" 

Men  altfor  vel  mindes  jeg  den  Bleghed,  der  udbredte  sig  over 
hendes  Ansigt,  da  jeg  sagde  hende  mit  Navn  og  min  Stilling 
som  første  Bogholder  hos  van  der  Leete.  Hendes  formørkede 
Øjekast  sank  til  Jorden,  hendes  Hænder  foldede  sig.  ,,Jeg 
tænkte,"  sagde  hun  neppe  hørligt,  ,,at  De  var  en  af  vore." 

Ved  hendes  Ord  opsteg  et  Bjerg  imellem  os.  Hun  forsvandt 
fra  mine  Øjne,  uden  at  jeg  mærkede  hendes  Bortgang. 

Jeg  kan  ikke  skrive  længer.  —  Jeg  vil  kaste  mig  i  Søvnens 
Arme  —  ak  I  hvorfor  er  den  saa  kort?  hvorfor  varer  den  kun  til 
i  Morgen? 


Den  99de  Oktolier. 

„En  af  vorel"  —  Virkelig!  Man  har  ofte  antaget  mig  for  en 
Jøde!  Bekendte  har  skiemtevis  forsikret  mig,  at  min  Næse 
og  mine  Øjne  var  ganske  israelitiske.  Vel  muligt!  min  Moder 
var  jo  ikke  af  min  Faders  Tro  —  milde  Himmel!  af  hvad  Tro  er 
da  Kærlighed? 

O,  at  jeg  havde  været  en  af  hendes,  eller  hun  en  af  mine! 
da  havde  vi  opfyldt  et  Bud,  som  kom  —  ja,  som  kom  fra  Him- 
melen; men  Menneskene  har  andre  Bud  —  anden  Lyksalighed 
—  ak  Gud!  den  er  derefter. 

Hvor  stille  og  klar  er  Søen  i  Dag!  et  Spejl  af  den  Himmel 
hero  ventil,  som  jeg  nu  aldrig  mere  skal  se  —  den  kommer  i  Be- 
vægelse —  det  er  Fiskeren  i  sin  Baad.  Ak!  mit  Hjerte  bevæger 
sig  ogsaa  ved  at  skue  et  Menneske;  jeg  føler,  at  jeg  endnu  ikke 
er  skilt  fra  Verden.  Han  fortøjer  Baaden  —  han  udkaster  Mede- 
snoren  —  han  fløjter  Tonen  af  en  Morgensalme.  O,  min  Gud! 
min  Gud!  hvor  underligt  røres  jeg!  Jeg  kan  ikke  se  Bogstaverne 
for  Taarer  —  Pennen  skælver  i  min  Haand. 


Den  35d6  Oktober. 

Nej!  min  Pensel  skal  ikke  vanhellige  hendes  himmelske  Aasyn. 
Behøver  jeg  da  v^l  et  Billede  af  hende?  og  er  det  ikke  altfor  dybt 
indpræget  i  mit  Hjerte?  O!  det  udslettes  ikke,  før  dette  arme 
Hjerte  har  ophørt  at  slaa. 

Først  i  Gaar  opdagede  jeg  mine  Tegneredskaber  —  min  Fader 
har  da  lagt  dem  i  Skrinet,  at  jeg  kunde  have  Adspredelse  i  min 
Ensomhed.  O,  min  elskede  Fader!  du  min  eneste  Ven  paa  Jorden! 
^st  du  nu  i  det  Land,  hvorefter  din  Søn  længes,  eller  est  du 
endnu  landflygtig  i  mit  Fødeland,  medens  jeg  er  en  Fange  i  dit! 

Er  du  hos  min  Moder?  har  en  medlidende  Himmel  nu  omsider 
forenet,  hvad  grusomme  Mennesker  adskilte?  Fader!  Moder!  naar 
vil  I  hente  eders  Søn? 

Hvor  smerteligt  er  det  dog,  aldrig  at  have  kendt  de  Arme, 
der  første  Gang  omslyngede  os!  det  Bryst,  der  gav  os  første  Næ- 
ring! ikke  at  kunne  mindes  det  Aasyn,  der  med  Ømhed  og  Henryk- 
kelse hvilede  paa  vort!  Ak!  mon  ogsaa  paa  mig?  mig  —  forbuden 
Elskovs  ulyksalige  Frugt!  Mon  ikke  snarere  de  bitreste  Taarer 
har  vædet  mine  spæde  Kinder,  og  den  dybeste  Kummers  Sukke 
blandet  sig  med  mine  Skrig? 


Den  26de  Oktober. 

Ja,  han  er  død!  —  Gud  glæde  dig  i  sin  Himmel!  Det  var 
ingen  Drøm!  Vel  sov  jeg,  men  Forestillingerne  var  altfor  le- 
vende, for  sandsynlige  til  at  være  det  sædvanlige  Blændværk  af 
en  lænkebunden  Fantasi,  hint  væmmelige  Sammensurium  af  op- 
kogte Historier.  IS 

Var  det  min  Moder,  hvis  yndige  Skikkelse  svævede  ved  hans 
Side?  Det  var  hende  —  hun  lignede  Sulamith.  Den  synlige 
smelter  sammen  til  eet  Væsen  med  den  usynlige;  saa  elsker  jeg 
i  den  ene  dem  begge. 


142 

Forunderligt!  højst  sælsomt!  Fraværelse  og  Tiden  —  siger 
man  —  dæmper  Kærligheden;  tværtimod  hos  mig:  jeg  har  aldrig 
elsket  heftigere  end  nu.  Er  dette  en  Tilgift,  endnu  en  Malurt- 
draabe  i  mine  Lidelsers  Kalk?  Nej,  det  er  Trøstens  klart  tin- 
drende Dugperle.  Daarligt  har  jeg  handlet,  idet  jeg  saa 
længe  stræbte  at  tillukke  mit  indre  Øje  for  denne  venlige  Skik- 
kelse, der  tilhvisker  mig  det  søde  Ha^:    „Vi  ses  igen.'' 

Førend  jeg  overgav  mig  selv  til  denne  Ensomhed,  troede  jeg 
at  være  paa  Vej  til  at  glemme  hende  —  var  det  maaske  virkelig 
—  men  det  var  Rejsen,  Omgang  med  saa  mange  Mennesker, 
Naturens  Skønheder,  Livets  mangehaande  Glæder,  der  endnu 
ikke  havde  opgivet  Kravet  paa  mit  unge  Hjerte  —  alt  dette  var 
det,  som  adspredte  mig.  ^ 

Nu,  i  denne  min  fuldkomne  Afsondring  fra  Verden  gør  den 
stærkeste  af  alle  Følelser  atter  sin  Ret  gældende.  Nu  først  undrer 
det  mig,  hvorledes  jeg  har  kunnet  finde  Fornøjelse  i  Jagt  og 
Fiskeri,  Musik  og  Dans.  Var  det  en  Forbrydelse  mod  dig,  min 
elskede?  —  den  vorder  til  fulde  afsonet. 

Hvad  er  dette?  Baaden  glider  forbi;  den  bærer  tvende  frem- 
mede Skikkelser  —  i  hollandsk  Dragt!  skulde  det  virkelig  være 
disse  Jøder?    Sulamiths  Landsmænd?  —  De  forsvinder. 

Besynderligt!  det  forekommer  mig  at  være  hine  selvsamme 
Figurer,  der  var  i  Baaden  hos  hende,  da  jeg  Dagen  før  min  Af- 
rejse saa  hende  sidste  Gang.  Da  sad  jeg  i  Jasminlysthuset,  og 
de  sejlede  forbi  mig  paa  Kanalen.  Hun  saa  mig;  thi  pludselig 
blegnede  hun  og  greb  fat  paa  Rælingen.  En  af  dem  raabte: 
,,Sulamith!  hvad  fejler  dig!"  Sulamith!  Det  var  første  Gang, 
jeg  hørte  dit  søde  Navn!  —  ak,  det  var  sidste  Gang,  jeg  saa  dit 
himmelske  Ansigt! 

O,  du  skrøbelige  Hjerte!  hvi  lader  du  dig  atter  daare  af  et 
bedragerisk  Haab?  hvortil  disse  Ønsker,  som  aldrig  vil  opfyldes? 
kan  disse  Jøder  aabenbare  mig  noget,  som  det  var  værd  at  ^dde? 
Nej,  de  kan  ikke  forudsige  mig  min  Dødsstund. 


Den  iste  NoTeml)er. 

En  vældig  Storm!  Det  er  Vinterens  Herold  —  dens  vilde  Ba- 
sunblæser. Han  tuder  i  Sivene  og  knækker  de  raslende  Rør. 
Han  har  afklædt  Skoven;  jeg  ser  den  graa  Himmel  gennem  dens 
tynde,  svajende  Kviste.  Bølgerne  brøler,  deres  Skum  pisker  som 
Snefog  forbi  mit  Vindue.     Jeg  vil  lukke  for  det;  jeg  vil  sætte 

Stenen  ind  og  tænde  min  Lampe.  Jeg  vil  gøre  Dag  til  Nat  — 
er  mit  Liv  vel  andet? 

I  Gaar  var  der  Jagt  i  Skoven.  Da  jeg  saa  ud  af  mit  Kighul, 
opdagede  jeg  pcwi  Skovpynten  —  den  eneste  Plet  af  Jorden,  der 
endnu  ligger  for  mine  Øjne  —  en  statelig  Hjort.  Han  saa  sig 
tilbage  over  Ryggen  og  rystede  sine  mægtige  Takker.  Jeg  hørte 
Hundeglam  —  da  sprang  han  ned  i  Søen;  Bølgerne  slog  sammen 
over  ham,  Fraaden  glinsede  i  Morgenlyset.  Endnu  en  Stund 
saa  jeg  hans  grenede  Hoved  over  Vandet;  men  snart  var  han 
ude  af  den  snævre  Glime,  jeg  fra  mit  lille  Vindue  kan  overskue 
—  han  har  søgt  Landet  og  Vindum  Overgaards  Skove. 

Nu  hørte  jeg  et  Skud  —  atter  et  —  det  rullede  som  Torden- 
skrald hen  ad  Almind  og  Vranum  Bakker.  Mit  Hjerte  bankede 
af  Jægerlyst,  men  jeg  sad  som  Ræven  i  sin  Grav.  —  Jagten  nær- 
mede sig  —  flere,  stærkere  Skud  —  højere  Halsen  —  Bellereines 
klang  som  en  Sølvklokke  mellem  de  andre;  jeg  kendte  den  grant. 
Hvor  ofte  har  jeg  ledt  den  til  Jagten,  naar  den  hylende  af  Glæde 
sprang  omkring  mig  og  svinkede  med  sin  brune  Hale  I  Stakkels 
Hund!  nu  har  du  en  anden  Herre;  den  gamle  sidder  der,  hvor 
han  hverken  ser  Sol  eller  Maane;  du  springer  ikke  mere  foran 
ham  om  Morgenen,  du  træder  ikke  mere  i  hans  Spor  om  Af- 
tenen med  hængende  Hale  og  ludende  Hoved.  — 

Da  alt  blev  stille,  hørte  jeg  Mikkel  Skyttes  vældige  Hallo,  Hallo! 
Mon  han  endnu  tænker  paa  sin  gamle  Jagtkammerat?  eller  og 
han  har  glemt  mig,  som  Bellereine  og  alle  de  andre?  Ja!  mig 
mindes  ingen  uden  Themis;  hun  alene  gemmer  den  formentlige 
Forbryder  i  blodtørstig  Erindring. 

Besynderligt!  uforklarligt!  aldrig  tilforn  har  mit  Fængsel  fore- 
kommet mig  saa  snævert;  Væggene  er  mig  for  nære;  Loftet  hænger 
alt  for  lavt  ned  over  mit  Hoved  —  jeg  maa  røre  mig.  —  Ind- 
gangen er  tillukket  —  skulde  der  ikke  være  en  Udgang?  Hin 
Grusdynge  har  jeg  endnu  ikke  prøvet  paa  at  bortrydde  —  jeg 
maa  vide,  hvad  der  er  bagved.  — 


Den  8de  NoYember. 

Saa  er  jeg  da  ikke  længere  levende  indmuret!  jeg  kunde,  hvad 
Øjeblik  jeg  vilde,  atter  forskaffe  mig  Friheden  —  mig  tykkes, 
jeg  allerede  har  den;  —  at  jeg — glemmer,  at  Galgen  staar  uden  for 
Fængslet.  — 

At  ingen  dog  har  vidst  af  denne  Løngang  at  sige;  at  ingen 

har  fundet  paa  at  rydde  disse  Murbrokker  til  Side!  Vel,  jeg  tager 
alt  hemede  i  Besiddelse  —  Huslejen  er  dyr,  Liv  og  Ære!  og  saa  tør 
jeg  nok  gøre  mig  Katakomben  saa  nyttig  som  muligt. 

Som  en  Muldvarp  vil  jeg  rode  omkring  hemede,  vogte  mig 
for  Dagslys  og  Mennesker.  Til  Natten  fortsætter  jeg  mine  Under- 
søgelser —  nu  —  Stenen  for  Glughullet!  Lampen  tændt,  og  Pens- 
len i  HaandenI  Jeg  vil  arbejde  paa  Prospektet  ed  mit  Fødested; 
mit  første  Øjekast  var  ud  paa  det  uendelige  Hav  over  den  øde, 
stormfulde  Strandbred  —  jeg  forudsaa  min  sørgelige  Skæbne. 


Den  9de  NoTenLber. 

Løngangen  endes  ved  Kaminen  i  den  store  Riddersal,  Kva- 
derstenen kan  lettelig  tages  ud,  og  Aabningen  er  stor  nok  til 
at  krybe  derigennem.  Et  snildt  Paafund  med  det  lille  trinde 
Hul,  der  er  boret  gennem  StenenI  derfra  kan  man  mageligt  høre, 
hvad  der  foregaar  i  Salen,  og  overse  en  Del  af  den.  Med  hvilken 
heftig  —  jeg  kunde  sige  glædelig  Rørelse  gensaa  jeg  dette  Væ- 
relse. Jeg  genhilsede  det  store  Ibenholts  Skab,  Marmorbordet, 
Jægerne,  Hundene  og  Hjorten  paa  Tapetseriet  som  gamle  be- 
kendte. Morgensolen  kastede  sine  Straaler  ind  paa  Træernes 
Toppe  —  jeg  syntes,  at  en  Haabets  Straale  faldt  ind  og  opklarede 
min  Sjæls  dybe  Mørke  —  Blændværk!  en  Lygtemand  paa  Af- 
grundens Rand! 


Den  Ilte  NovenUser. 

Det  er  dem,  de  selv  samme,  jeg  saa  1  hendes  Selskab  —  de  rige 
Limaer;  og  hvo  er  da  hun?  og  hvor?  — 

Almcuiakken  havde  Maaneskin.  Det  var  paa  den  Tid,  at  den 
skulde  staa  op,  Klokken  elleve.  Der  paakom  mig  en  ubetvingelig 
Lyst  at  tilbringe  et  Par  natlige  Timer  paa  Ridderseden.  Saa  meget 
mindre  tog  jeg  dette  i  Betænkning,  som  denne  Fløj  endnu  rime- 
ligvis er  ubeboet,  og  Salen  tilmed  ikke  i  det  bedste  Rygte.  Det 
sidste  kunde  ikke  afholde  mig,  Gravens  Søn,  Dødens  fortrolige. 

Stenen  var  snart  borttaget  —  jeg  indaandede  den  køle,  for- 
friskende Vinterluft  —  mit  Hjerte  slog  i  sælsom  Bevægelse,  Taarer 
vældede  frem  af  mine  Øjne. 

Det  var  mørkt  i  Salen;  jeg  satte  mig  ved  det  midterste  Bue- 
vindue. Den  østlige  Himmel  begyndte  at  lysne.  Maanen  be- 
budede sin  Fremkomst;  jeg  ventede  den  som  en  elsket,  længe 
savnet  Ven.     Det  klaredes  mere  og  mere;  de  mindre  Stjerner 

forsvandt;  luerød  fremsteg  Nattens  Dronning  over  Bøgeskovens 
mørke  Kant;  Bølgerne  legede  med  hendes  venlige  Billede. 

Sødt  henrykket,  glemmende  mig  selv  og  al  min  Elendighed, 
blev  jeg  siddende  i  uafbrudt  Beskuelse  af  den  maanelyse  Himmel. 
Alle  mine  Tanker  var  ved  Fortiden,  ved  de  Dage,  da  min  uskyl- 
dige Sjæl  var  ligesaa  ren  og  klar  som  hint  Nattens  skønne  Lys; 
da  frejdig  Livslyst  gennemskinnede,  smeltede  mine  Smaasorger, 
som  Maanen  de  tynde  Blaaner,  der  gled  hen  over  dens  milde 
Aasyn. 

Da  nærmede  sig  en  sort,  uhyre  Sky,  som  dens  Straaler  ikke 
mægtede  at  gennemtrænge  —  den  sank  ned,  sluktes,  forsvandt 
i  det  tykke  Mulm.  Frygtelig  vækket  af  mine  falske  Drømme 
sukkede  jeg  af  tungt  sammenpresset  Bryst:  „O,  min  Ungdoms 
Lyksalighed!  saaledes  est  du  ogsaa  forsvunden  —  opslugt  af  min 
skumle  Skæbnes  uopløselige  Mørke." 

Jeg  vendte  mig  ind  mod  Salen;  mit  Hoved  sank  ned  paa  min 
Barm,  mine  Taarer  vendte  tilbage  til  deres  Kilde  —  den  lukker 
sig  for  Fortvivlelsen. 

Ikke  længe;  et  pludseligt  Glimt  oplyste  den  skumle  Hal  — 
Maanen  var  atter  befriet.  Dens  Skin  faldt  lige  paa  —  himmelske 
Gud!  —  paa  min  Faders  Ansigt. 

Ikke  Skræk,  ikke  Glæde  var  det,  der  greb  baade  Legeme  og 
Sjæl,  ingen  mig  hidtil  bekendt  Følelse,  men  vistnok  den,  vi  for- 
nemmer, naar  Sjæl  og  Legeme  skal  eulskilles,  det  sidste  ned- 
sænkes i  Gravens  lange  Vinternat  —  den  første  opstige  til  hint 
Lys,  hvorpaa  den  haaber,  hvorefter  den  længes,  men  med  Bæ- 
velse. 

Ak!  det  var  ikke  hans  Aand!  mit  Hjerte  flagrede  ham  i  Møde 
—  han  kom  jo  at  forkynde  mig  Friheden!  —  Nej!  det  var  kun 
hans  Billede.  Maanens  fulde  Frembrud  af  Skyen  rev  mig  ud 
af  min  Vildfarelse  —  hvorfor  varede  ogsaa  den  kun  saa  kort? 

De  har  altsaa  flyttet  det  fra  Dagligstuen  herop  —  til  Selskab 
for  mig  i  mine  natlige  Timer?  ja!  jeg  vil  hver  Nat  besøge  dig, 
elskelige  Afbildning!  jeg  vil  tale  til  dig,  jeg  vil  sukke,  græde 
for  dig  og  tro  at  læse  Svaret  i  dit  alvorlige  Blik!  jeg  vil  trøste 
mig  ved  din  Skygge,  indtil  jeg  —  Gud  give  snart!  —  træder  selv 
ud  af  Livets.  — 

Maanen  skred  længere  frem;  den  forlod  min  Faders  Billede 
for  at  belyse  —  Joseph  Limas,  den  gode,  ærlige  Joseph,  som 
han  hedder  paa  Børsen  og  alle  Kontorer.  Godt  truffet!  ham  liv- 
agtig; det  sanune  milde,  kloge  Ansigt,  der,  altid  sig  selv  ligt, 
snoede  sig  omkring  mellem  Jøder  og  Kristne.    God  Yndest,  god 

Kredit  er  indpræget  i  enhver  al  disse  mange  Rynker  —  det  er 
Joseph!  lige  from  og  lige  mild  mellem  Brødre  og  mellem  Ægyp- 
tere. Han  er  mig  ret  kær,  denne  Jøde;  han  kender  jo  Sulamith 
—  maaske  er  han  hendes  nærbeslægtede? 

En  dygtig  Maler  har  forfærdiget  dette  Stykkel  hvor  naturlige 
er  disse  Blomster!  hvor  livlige  deres  Farver!  Ogsaa  en  soleil 
brillant  er  imellem  dem,  mon  den  er  tegnet  efter  hin?  mon  hun 
har  plejet  Originalen  og  maaske  mindet  sig  med  Vemod  den 
arme  Giver. 

Endnu  et  Portræt!  det  er  Broderens;  ved  første  Øjekast  gen- 
kender man  den  barske,  trodsige,  fremfusende  Salamiel,  den 
bedste  Billardspiller  og  forvovneste  Skøjteløber  i  Holland.  Disse 
tvende  er  altsaa  her!  Den  ældste,  Kontorchefen,  hjemme  i  Am- 
sterdam; ak!  men  hvor  er  Sulamith? 

Saa  urolig  som  endnu  aldrig  tilforn  i  disse  fem  Maaneder 
forlod  jeg  Riddersalen.  Det  var  mig,  som  om  jeg  unødig  maatte 
bryde  op  fra  et  kært  Selskab,  som  om  min  Hules  Ensomhed 
havde  noget  hidtil  ukendt  lønlig-rædsomt.  Ja,  jeg  forekom  mig 
selv  som'  et  Genfærd,  hvem  Morgenluft  og  Hanegal  bortjager 
fra  elskede  slumrendes  Leje  tilbage  til  Gravens  øde  Bolig. 


Den  I3te  November. 

Hvilken  Nat!  Har  jeg  vel  troet  endnu  at  skulle  opleve  en 
saadan?  eller  at  hin  søde  Vemod,  som  Musikken  vækker,  kunde 
finde  Vej  til  mit  Hjerte?  Min  egen  Mandolin  ligger  jo  urørt  paa 
Kistebunden  —  hvo  spiller  vel  i  Graven?  —  Næsten  var  jeg  i 
Stand  dertil  —  kun  at  jeg  kunde  gøre  det  uhørt,  eller  hørt  blot 
af  dem,  som  vel  nu  alene  har  Øre  for  Serafers  Halleluja. 

Men  var  det  ogsaa  et  Bryst  af  Jord,  der  udsendte  disse  Toner? 
Udflød  denne  smeltende  Klang  fra  synlige  Strenge?  O,  lad  mig 
tro,  at  det  var  hendes  forklarede  Aand,  der  talte  til  mig  paa  Eng- 
lenes Tungemaal! 

Jeg  stod  foran  min  Faders  Billede.  Mine  Suk  tolkede  min 
Lidelse,  min  Længsel.  Da  lød  en  Harpes  liflige  Toner,  mildt  bøl- 
gende Akkorder,  og  derpaa  en  Stemme,  klar  som  Harmonika- 
klang og  sød  som  Hjertets  første  Elskovsdrømme.  Jeg  stod  som 
fastnaglet  til  mit  Sted.  —  Det  blev  stille;  jeg  nærmede  mig  Døren 
til  Korridoren;  fra  Hjørnestuen  ved  hin  Ende  af  samme  syntes 
Lyden  at  komme.  Her  kommer  ingen  om  Vinteren;  da  den  har 
Vinduer  mod  Nord  og  Øst,  bruges  den  kun  i  den  varme  Sommer- 
tid. — 

Skulde  det  da  ikke  være  et  kvindeligt  Besøg  fra  den  fjerne 
Ridderold?  en  Aand,  som  her  i  sin  Haia  af  Jord  har  elsket  og  elsket 
haabløst,  ubesvaret  eller  grusomt  bedraget?  —  Nej,  Harpen  og 
Sangen  lod  sig  atter  høre;  den  sidste  var  —  portugisisk.  Jeg 
kendte  den  paa  hin  sørgmodige  Nationalmelodi  og  paa  den  melan- 
kolske, tit  gentagne,  længe  udholdte  Lyd  af  Ordet  Coragdo^'^.  — 
Min  Hukommelse  fløj  tilbage  til  van  der  Leetes  Landsted,  i  Na- 
boens Have.  Natten  efter  vor  første  og  sidste  Sammenkomst 
havde  jeg  hørt  disse  sørgmodige  Toner. 

O  Gud!  var  det  Sulamith  eller  hendes  Aand? 


Den  14de  NoTeml)er. 

1  Gaar  Nat  var  der  Folk  i  Riddersalen!  Jeg  listede  mig  tilbage 
i  min  Celle.  Med  Billeder  kan  jeg  tale;  med  Aander  kunde  jeg 
være  fortrolig,  men  —  for  Mennesker  skælver  jeg.  Ved  min  For- 
svinden har  jeg  jo  erklæret  mig  selv  for  deres  Fjende,  og  jeg 
frygter  en  Straf,  som  jeg  ikke  har  fortjent. 

Endnu  afvigte  Nat  vovede  jeg  mig  ikke  ud  af  mit  sikre  Skjul. 
Længere  udholder  jeg  det  ikke;  naar  Solen  kommer  op  under 
Nordpolen,  maa  jeg  af  Sted. 


Den  15de  Novemlwr. 

Nysgerrigheden  var  altsaa  stærkere  end  Frygten.  Jeg  ræddes 
for  Mennesker,  og  dog  søger  jeg  dem;  jeg  forekommer  mig  selv 
som  en  Sjakal,  der  om  Dagen  lurer  i  sin  Hule,  men  som  i  Mørket 
sniger  sig  hen  til  de  menneskelige  Boliger. 

Det  var  vel  ikke  langt  fra  Midnat,  da  jeg  forsigtig  steg  op  med 
min  Lampe.  Endnu  før  jeg  naaede  Enden  af  Løngangen,  hørte 
jeg  atter  Stemmer  i  Salen.  Sagtelig  blev  jeg  ved  at  gaa  frem. 
Jeg  lagde  Øret  til  Stenen,  men  kunde  intet  tydeligt  fornemme; 
da  vovede  jeg  at  tage  Proppen  ud. 

Ved  Bordet  sad  begge  Brødrene,  Joseph  med  Ansigtet  imod 
mig,  Salamiel  vendte  Ryggen  til.  Deres  Samtale  angik  en  Gen- 
stand, der  straks  vakte  min  hele  Opmærksomhed;  de  havde 
grundet  Aarsag  til  at  vælge  dette  afsides  Værelse. 

„Sig  mig  oprigtig.  Broder!"  sagde  Salamiel,  ,,er  det  ikke  Guld 
og  Sølv,  som  regerer  Verden?  For  disse  Metaller  kan  jeg  skaffe 
mig  Huse  og  Jorder,  Skibe,  Vaaben  —  ja  selv  Soldater.  Er  det 
ikke  dem,  der  har  gjort  os  til  Herrer  af  denne  gamle  Ridderborg  og 
et  Par  Tusinde  Bønder  til  vore  livegne?  Og  kan  vi  ikke,  hvilket 
Øjeblik  vi  vil,  ved  disse  samme  Midler  opsvinge  os  til  danske 

Grever  eller  Baroner?  Ja,  er  det  ikke  endogsaa  muligt  paa 
Trappetrin  af  Guld  at  bestige  en  Trone?" 

,,SalamielI''  svarede  Joseph  med  sit  sædvanlige  Smil,  „Penge 
har  stor  Magt,  men  Gud  regerer  Verden.  Vort  Folk  er  det  rigeste 
og  —  det  afmægtigste  paa  Jorden.  Har  alle  vore  Gulddynger 
hidtil  kunnet  købe  os  en  eneste  Plet  Jord,  som  vi  turde  kalde  vor 
egen?  Kan  en  Fader  sikre  sine  Børn  Besiddelsen  af  sine  dyre- 
købte Ejendomme?  Lever  vi  ikke  meget  mere  i  en  stedsevarende 
Udlændighed?  Maa  vi  ikke  idelig  være  beredte  til  at  opofre  vort 
Guld  og  vort  Gods  for  at  redde  vor  usikre  Tilværelse?  Vore 
Fædre  vandrede  fyrretyve  Aar  i  Ørken  —  fyrretyve  Gange  saa 
længe  omvanker  vi  nu,  eller  rettere,  jages  vi  nu  fra  Land  til  Land 
af  disse  fremmede,  som  vi  frygter  og  afskyr." 

Salamiel  sprang  op,  gik  nogle  Gange  heftigt  frem  og  tilbage 
og  traadte  derpaa  hen  foran  Broderen.  ,, Joseph!"  sagde  han, 
„hvad  er  Skyld  heri?  er  det  ikke  vor  egen  Mangel  paa  Sam- 
drægtighed, paa  Planmæssighed  i  vor  Virken?  er  det  ikke  vor 
egen  —  ja,  vor  egen  Fejhed?" 

„Eller  Jehovahs  Vilje?"  sagde  Joseph;  hans  Svar  lød  som  et 
Spørgsmaal. 

„Jehovahs  Vilje!"  gentog  Salamiel,  ,,at  dovne  Munke  udjog 
08  fra  dette  Spanien,  som  vor  Flid  havde  beriget?  at  disse  Vand- 
bier bemægtigede  sig  den  Honning,  vi  i  Aarhundreder  stille  og 
fredeligt  havde  indsamlet?  Var  det  Guds  Villie,  at  Portugal  først 
modtog  os  med  aabne  Arme  for  siden  at  udrive  Børnene  af  For- 
ældrenes Favn?    At  — " 

,, Broder!"  afbrød  Joseph  mildeligt,  ,, hvorfor  skal  vi  oprive  de 
gamle  Saar?" 

,,For  at  beskærme  os  mod  nyl"  raabte  Salamiel.  ,,Det  var  dog 
vel  engang  paa  Tide,  at  vort  ulyksalige  Folk  lærte  at  kende  og 
tilstoppe  Kilderne  til  dets  egen  Fordærvelse,  at  det  omsider  lærte 
at  høste  i  Stedet  for  evindelig  at  saa  for  andre,  at  anse  Guldet  for 
Middel  til  Uafhængighed  og  ikke  for  Tilværelsens  Øjemed." 

Joseph  slog  Øjnene  ned  og  lagde  sine  Hænder  paa  Bordet. 

,,Hvor  længe,  Salamiel!"  sagde  han  langsomt  med  dyb  og 
dæmpet  Røst,  ,,vil  du  endnu  hænge  ved  dine  politiske  Drømme? 
Femten  Hundrede  Gange  har  Aaret  fuldendt  sit  Løb,  siden  Stjer- 
nens Søn  forgæves  opofrede  fem  Hundrede  Tusinde  af  sine 
Brødre,  og  endnu  hersker  Hedningerne  i  Herrens  hellige  Stad. 
Endnu  daglig  opfyldes  Jeremias*  Spaadom:  „Jeg  vil  give  dem 
til  Ustadighed,  til  Ulykke  i  alle  Riger  paa  Jorden, 
til  Forhaanelse  og  til  et  Ordsprog,  til  Spot  og  For- 

bandelse  i  alle  Stederne,  hvorhen  jeg  vil  fordrive 
dem."" 

Salamiel  kastede  sig  paa  sin  Stol  og  stirrede  tavs  og  mørk  hen 
for  sig. 

,,Hvo  har  sagt,"  genmælede  han  efter  et  Ophold,  ,,  ,,I  skal 
søge  mig  og  finde;  jeg  skal  omvende  eders  Fængsel 
og  samle  eder  fra  alle  Hedningerne  og  fra  alle 
Stederne,  derhen  jeg  lod  fordrive  eder,  og  lade 
eder  komme  tilbage  til  det  Sted,  hvorfra  jeg  bort- 
førte eder?"" 

„Dette  er  allerede  sket,"  svarede  Joseph,  ,, dette  er  opfyldt  een 
Gang,  efter  at  Folket  var  prøvet  og  ydmyget  i  Babel  i  halvfjerd- 
sindstyve Aar.  Men  sig  mig,  hvo  kan  nu  se  eller  haabe  Enden 
paa  en  sekstenhundredaarig  Trældom?  Hvo  skal  nu  samle  et 
Folk,  der  er  adspredt  over  den  ganske  Jordens  Kres?  der  ved 
Sprog  og  Sæder  er  mere  fremmed  for  hinanden  indbyrdes  end 
for  de  Nationer,  blandt  hvilke  det  lever?" 

„Den,  der  har  Mod  dertil,"  sagde  Salamiel;  ,,Mod,  Klogskab 
og  —  Penge  —  det  er  alt,  hvad  der  behøves." 

„Og  Forsynets  Bistand,"  lagde  Broderen  til.  „Penge  kan  tabes 
hastigere,  end  de  vindes;  Klogskab  har  Grænser,  og  Mod  er  ofte 
Galenskab;  Sabathhaj  Sevi  greb  efter  Scepteret  og  fik  et  Stege- 
spid!" 

,, Joseph!"  afbrød  Salamiel  bittert,  ,,din  Hukommelse  synes 
helst  at  ville  dvæle  ved  de  sørgelige  og  fornedrende  Epoker  i  vor 
Historie.  Jeg  mindes  hellere  de  Tider,  da  Asien  skjalv  for  Davids 
Hyrdestav,  da  Tyrus  og  Sidon,  Ophir  og  Saba  bejlede  til  Salomos 
Venskab  og  lyttede  efter  Visdommen  fra  hans  Læber." 

„Hvorfor  dvæle  ved  Minder,"  sagde  Joseph,  ,,som  kun  fører  os 
til  nedslaaende  Sammenligninger?  hvorfor  ikke  hellere  holde  sig 
til  bitre,  men  nyttige  Erfaringer?" 

„For  af  dem  at  lære?"  spurgte  Salamiel  noget  spotsk. 

„At  vi  har  overlevet,"  svarede  Broderen  bestemt  og  alvorligt, 
„vor  Tilværelse  som  Nation,  vort  Haab  og  vore  —  Spaadomme. 
Tresindstyve  Slægter  har  ventet  forgæves  paa  den  Frelser,  som 
tøver  vel  længe  i  to  og  tyve  Sekler,  om  —  han  ikke  allerede  var 
kommet." 

Her  rejste  sig  atter  Salamiel  og  gik  med  hurtige  Skridt  op  og 
ned  bag  ved  Broderen.  Denne  skrev  med  Fingeren  paa  Bordet 
og  vedblev:  ,,De  Folk,  vi  kalder  Hedninger,  men  hvis  Sværd  er 
over  vore  Hoveder,  tilbeder  en  Profet,  som  vore  Fædre  udstødte 
af  Synagogerne;  de  bygger  deres  Haab  paa  en  Hjørnesten,  som 

vore  vise  Bygmestre  forskød.  De  stiger,  og  vi  synker;  de  florerer 
og  triumferer,  medens  vi  opfylder  Herrens  Trusel:  Se,  jeg  vil 
give  dem  Malurt  at  æde  og  Galdevand  at  drikke; 
jeg  vil  give  eder  i  fremmedes  Haand  og  udføre 
mine  Domme  over  eder.  Er  ikke  Hedningernes  Messiah 
udsprunget  af  Abrahams  Lænd?  er  han  ikke  udgangen  af  Davids 
Hus?  I  sytten  Hundrede  Aar  svinger  han  sit  Scepter  over  Jorden 
og  udvider  stedse  sit  Riges  Grænser  —  Salamiel!  hvor  er  vor 
Messiah?" 

Salamiel  svarede  ikke,  men  gik  endnu  hastigere  frem  og  til- 
bage. 

„Broder!"  vedblev  Joseph,  „der  staar  skrevet:  ,,Mørket 
skal  skjule  Jorden,  og  Dumhed  Folkene;  men  Hed- 
ningerne skulle  vandre  ved  dit  Lys,  og  Kongerne 
ved  det  Skin,  som  er  opgangen  for  dig."  Broder!  hvo 
har  sagt  disse  Ord?  til  hvem  er  de  talt?  Er  det  ikke  vort  Lys,  ved 
hvilket  Hedningerne  og  deres  Konger  vandrer?  Og  er  vore  Veje 
ikke  som  meget  slibrige  Veje  i  Mørket?" 

,,Hvis  Lys  er  klarest?"  sagde  Salamiel,  stedse  gaaende;  ,,de 
kristne  har  revet  deres  i  mange  Stykker;  enhver  priser  sin  Stump 
som  det  eneste  rene  og  ægte  Lys  og  vover  Liv  og  Blod  for  at  slukke 
den  andens  — " 

,,De  er  dog  alle  Dele  af  et  eneste  hele,"  faldt  Broderen  ind; 
,,det  ligger  i  Menneskets  skrøbelige  Natur  at  ville  rette  og  fuske 
paa  Mesterstykker,  at  plette  det  rene,  forfalske  det  ægte  og  altid 
at  forblande  og  vanhellige  Religionens  himmelske  Gave  med 
frække  Tilsætninger  af  egne  Drømme  og  egne  Lidenskaber.  Har 
vore  Rabbinere  gjort  det  bedre?  Længe,  længe  før  de  kristne 
Præster  har  Herren  sagt:  ,,Baade  Profet  og  Præst  ere 
Øjenskalke  —  de  spaa  Løgn  i  mit  Navn,  sigende: 
Jeg  drømte,  jeg  drømte  —  ja,  de  ere  Profeter,  der 
spaa  deres  Hjerters  Bedragerier."" 

,,Men  de  kristne,"  blev  Salamiel  ved,  „har  omgjort  deres  Reli- 
gions Lys  til  en  Mordbrænderfakkel;  paa  Enden  af  deres  Hyrde- 
stav har  de  fæstet  en  Bøddeløkse;  de  fængsler  og  piner,  de  myrder 
og  brænder  —  ej  alene  fremmede  —  men  deres  egne  Børn." 

„Det  er  da  kun  de  romerske,  Broder!"  svarede  Joseph. 

,, Fordi  de  er  de  mægtigste,"  sagde  Salamiel;  ,,lad  Protestan- 
terne først  faa  Overmagten,  de  vil  misbruge  den  som  hine." 

Joseph  smilte  og  trommede  med  Fingrene  paa  Bordet. 

,,Nu  er  du  ogsaa  Profet!"  sagde  han,  ,,og  dine  Drømme  er 
mørke.    Lad  os  ikke  alene  betragte  de  kristnes  Gerninger!  de  er 

ufuldkomne  som  alt  menneskeligt;  „vi,  vi  fore  alle  vild 
som  Faarene,  vi  vendte  os  hver  til  sin  Vej,"  siger 
Esaias.    Men  deres  Religion!  er  den  ikke  en  Datter  af  vor  egen?'' 

„Hvorfor,"  raabte  Salamiel,  ,, antog  vore  Fædre  den  da  ikke? 
hvorfor  blev  den  kun  annammet  af  Fiskere,  Bønder  og  Betlere?" 

,, Fordi,"  svarede  Joseph,  „det  var  en  Tro  for  Betlere  saavel  som 
for  Konger;  fordi  de  lærde  var  bedaaret  af  deres  egen  Visdom; 
fordi  vore  Præster,  de  rige  og  de  vældige  drømte  om  jordisk  Magt 
og  politisk  Glans  og  Storhed;  „vi  saa  ham;  men  der  var 
ikke  Anseelse,  at  vi  kunde  have  Lyst  til  ham."  Denne 
advarende  Spaadom  er  forkyndt  Aarhundreder,  før  han  kom." 

Der  blev  et  langt  Ophold.  Salamiel  gik  hen  til  Vinduet  og 
saa  ud  i  Natten. 

Joseph  rejste  sig  og  sagde:  ,,Tro  mig,  Broderi  dine  Forhaab- 
ninger  er  lige  saa  dunkle  som  Natten  hist  ude  og  lige  saa  løse  som 
hine  Skyer,  der  forsvinder  og  kommer  aldrig  mere  igen.  Tro  mig, 
Salamiel!  med  vort  Rige  er  det  for  længe  siden  forbi;  det  genrejses 
ikke  mere.  Endnu  er  vi  et  Folk  —  desværre!  men  et  Folk  uden 
Land,  et  Samfund  uden  Samdrægtighed,  et  Selskab  uden  sel- 
skabelige Fordele  og  Rettigheder.  Vort  Rige  er  opløst  —  som 
alle  andre  paa  Jorden!  de  staar  til  en  Tid  og  synker  da  i  Grus. 
Af  deres  Ruiner  opbygges  ny  for  at  friste  den  samme  Skæbne. 
Kun  eet  Rige  vil  kunne  bestaa,  fordi  det  er  et  aandeligt  Rige. 
Dets  Grænser  bestemmes  ikke  af  Bølger  eller  Bjerge;  det  ind- 
skrænker sig  ikke  til  eet  Land,  eet  Sprog,  een  Lovbog.  Det  over- 
skrider alle  Grænser  og  gennembryder  alle  Skranker;  thi  Aanden 
kan  ikke  bindes  med  Lænker  af  Støv.  Er  dette  Rige  ikke  allerede 
grundfæstet,  da  er  alt  en  Drøm,  og  Gud  har  aldrig  indblæst  sin 
Aand  i  Menneskets  Legeme." 

Salamiel  traadte  hen  foran  Broderen  og  saa  længe  og  tavs 
paa  ham.  Derpaa  foldede  han  sine  Hænder,  vendte  sig  og  gik 
med  sænket  Hoved  langsomt  ud  af  Salen.  Joseph  stod  endnu 
længe  hensunken  i  Tanker;  omsider  udbredte  han  sine  Arme 
som  til  en  Omfavnelse,  saa  op  til  Himmelen  og  fulgte  efter  sin 
Broder. 


D6D  16de  NoYeniber. 

En  særegen  Følelse  drager  mig  til  disse  Jøder.  Oprigtige, 
ædeltænkende  Mennesker!  De  leder  ærlig  efter  Sandhed  —  Gud 
give,  de  maa  finde  den! 

I  Nat  ventede  jeg  dem  forgæves.     Da  Midnatten  var  forbi, 

vovede  jeg  at  tage  Salen  i  Besiddelse,  ja  endog  at  medbringe  min 
tændte  Lampe  —  Lyset  kan  jo  kun  bemærkes  fra  Søen  af. 

Jeg  søgte  at  sætte  mig  selv  i  den  gamle  vemodige  Stemning 
—  det  lykkedes  ikke;  jeg  var  alt  for  adspredt;  min  Sjæl  var  saa 
at  sige  delt  mellem  mangehaande  saare  forskellige  Følelser. 
Joseph  og  Salamiel,  Sulamith  og  min  Fader  traadte  —  snart 
enkelte,  snart  samlede  —  op  for  min  Indbildningskraft.  Verden 
heroventil,  Graven  hemedentil  drog  mig  vekselvis  til  sig;  den 
sidste  grundede  sit  Krav  paa  min  egen  frivillige  Beslutning,  den 
første  stræbte  at  gøre  ældre  Rettigheder  gældende.  Ak!  er  disse 
ikke  forspildt?  har  jeg  ikke  for  stedse  frasagt  mig  dem,  da  jeg 
sluttede  mit  Testamente?  Saaledes  maa  den  Yngling  være  til 
Mode,  som  lukker  den  tunge  Klosterport  mellem  sig  og  Verden, 
som  ombytter  den  vide,  skønne  Jord  med  den  snævre,  skumle 
Celle  og  skjuler  sit  Hjerte  med  alle  dets  søde  Følelser  i  Mimke- 
kappen. 

O  du  yndige,  glæderige  JordI  skal  jeg  saaledes  skilles  fra  dig? 


Den  17de  Novemlier. 

Jeg  kom  for  silde  —  dog  ikke  for  silde;  jeg  har  jo  været  i 
menneskeligt  Selskabl  jeg  har  jo  set,  hørt  gamle  bekendte.  — 
O!  enhver  bekendt  er  mig  enlige  Dødsfange  en  Ven. 

Der  var  allerede  afspist;  de  havde  været  seks  ved  Bordet, 
Stolene  stod  der  endnu.  Levningen  af  en  Dyreryg  og  en  Æble- 
kage Hk  mine  Tænder  til  at  løbe  i  Vand.  I  mere  end  fem  Maa- 
neder  har  jeg  levet  af  tør  og  kold  Mad  —  Dampen  af  den  varme 
vakte  en  næsten  ubetvingelig  Appetit;  nu  ved  jeg,  hvorfor  Esau 
solgte  sin  Førstefødselsret. 

Jeg  stod  i  Begreb  med  som  en  Mus  at  springe  frem  fra  mit 
Hul,  da  jeg  hørte  Stemmer  og  Fodtrin  i  Korridoren.  Det  var 
Mikkel  Skytte  og  den  gamle  Else  —  hende  har  de  ny  Herrer 
følgelig  ogsaa  beholdt;  det  er  smukt  af  dem  —  ogsaa  Bellereine 
var  der.  De  satte  sig.  Mikkel  gav  sig  i  Færd  med  Dyreryggen, 
Else  med  Kagen;  Bellereine  sprang  op  paa  en  Stol  ved  Siden  af 
Skytten.  Jeg  misimdte  dem  alle  tre;  ja,  jeg  misimdte  den  stakkels 
Hund  de  halvgnavede  Ben,  som  Mikkel  rakte  den. 

„Deri"  sagde  han,  ,,du  har  Part  i  Bukken,  du  drev  galant  med 
ham,  gamle  Belle  I  og  din  Husbond  skød  ham  akkurat.  Fanden 
staar  i  den  Jøde,  han  er  næsten  lige  saa  god  Kristen  som  vi  andre, 
Else!  han  ryger  sin  Pibe,  drikker  sin  Dram  og  fletter  hollandske 
Eder  af  sig  saa  store  som  pommerske  Bjælker." 

„Jeg  kan  bedre  lide  Joseph  end  Salamiel,"  svarede  Else,  „han 
er  altid  mild  og  venlig,  og  han  smiler  endogsaa,  naar  han 
skænder,  som  sjælden  sker." 

„Men  han  kan  inte  skyde/*  sagde  Mikkel,  idet  han  satte  en 
Flaske  for  Munden,  „han  er  lige  saa  dum  paa  Jagten  som  du,  dit 
gamle  Orgelværk  I    Giv  mig  et  Stykke  Kage!" 

Else  rakte  ham  et  Stykke,  han  gav  det  straks  til  Hunden  med 
de  Ord:  ,,Der,  Bellereine!  det  er  fordi  det  er  dig." 

„Skam  skulde  slaa  Ham!"  raabte  Else,  ,,jeg  tror.  Han  gi*er 
Himden  Æblekage." 

„Det  kommer  deraf,"  svarede  Mikkel,  ,,at  salig  Johan  —  Gud 
ved,  hvor  han  er!  —  gjorde  saa  meget  af  den." 

En  underlig  Rørelse  greb  mig;  det  var  første  Gang  i  fem  Maa- 
neder,  at  jeg  hørte  mit  eget  Navn.  Kære  Mikkel!  —  tænkte  jeg  — 
vidste  du,  at  jeg  var  dig  saa  nær,  du  sad  vist  ikke  saa  rolig.  Og 
dog  —  dog  kunde  du  maaske  ogsaa  forraade  mig.  O,  at  jeg 
maatte  have,  blot  et  Par  Øjeblikke,  haft  Himden  hos  mig!  hvor 
vilde  jeg  klappet  den,  talt  til  den  og  kælet  for  den!  den  skulde 
have  slikket  mine  Hænder;  dens  Øjne,  dens  Hale  skulde  have 
sagt  mig,  at  der  endnu  var  et  levende  Væsen,  som  havde 
mig  kær. 

,,Det  blev  en  dygtig  Karl  til  at  skyde,  den  samme  Johan,"  fort- 
satte Mikkel,  „alligevel  det  første  han  kom  her,  vidste  han  ikke, 
enten  Krudtet  eller  Haglene  skulde  først  ned;  men  jeg  lærte  ham 
det.  Det  var  ilde,  han  skulde  saadan  tage  fejl  med  disse  Penge 
af  Kongens;  men  disse  hersens  Tyskere,  de  har  den  Teufel  i 
Kroppen." 

Else  tog  sig  en  Pris  og  sagde:  „Da  spaaede  jeg  ved  mig  selv, 
hvordan  det  vilde  gaa;  Herren  gjorde  jo  alt  for  meget  af  ham; 
om  det  saa  havde  været  hans  egen  Søn,  Mikkel  — ?"  hun  saa 
spørgende  og  polisk  paa  Skytten. 

Han  tog  sig  en  Slurk  og  skottede  fra  Flasken  hen  paa  hende. 
,,Ved  Hun  noget?"  spurgte  han  langsomt. 

„Hvad  skulde  jeg  vide!"  svarede  hun;  „men  ellers  kom  han 
ligesom  dumpende  ned  fra  Himmelen,  og  Herren  har  jo  været 
udenlands  i  sin  Ungdom  —  de  var  saamænd  heller  ikke  hinanden 
ulig  af  Ansigt." 

„Ikke  heller  af  Sind,"  sagde  Mikkel;  ,, Johan  var  i  Stand  til  at 
give  Skjorten  bort  af  Kroppen,  og  den  gamle  gav  jo  Bønderne 
for  lang  Henstand  med  deres  Skatter  —  det  var  maaske  hans 
Ulykke  den;  jeg  er  somme  Tider  nær  ved  at  tro,  at  Johan  endda 
har  været  uskyldig." 

,,Men  da  Herrerne  deroverfra  kom  her  for  at  efterse  Kassen, 
fandt  de  jo  et  Brev  der,  hvori  han  angav  sig  selv,"  svarede  hun. 

„Godt  nok!"  indvendte  Mikkel;  „men  hvorfor  rejste  saa  den 
gamle?" 

„Det  ved  jeg  godt!"  sagde  hun;  „den  gamle  vilde  hen  og  se, 
om  han  kunde  bjærge  Penge,  inden  Kassen  blev  efterset.  Kunde 
han  det,  saa  havde  alt  været  godt;  hvis  ikke,  skulde  den  unge 
tage  sig  Skylden  paa." 

,, Hille  den  slenmie  Jøde!"  raabte  han;  ,, hvorfra  ved  Hun 
alt  det?" 

,,Det  er  kun  noget,  jeg  tænker  mig  til,"  svarede  hun. 

„Paa  den  Maade,"  sagde  Mikkel,  „var  den  gamle  jo  Medvider? 
Hm!  Fanden  ved,  hvordan  det  hænger  sammen." 

,,Jeg  kan  da  ellers  sige  Ham,"  vedblev  Else,  ,,at  jeg  engang 
uforvarende  kom  til  at  høre  noget  af  deres  Diskurs.  Vi  maa 
rejse  begge  to  —  sagde  den  gamle.  —  Jeg  bliver  —  sagde  den 
unge  — " 

,,Naa!  og  hvad  saa  mer?"  spurgte  Skytten. 

,,Saa  hørte  jeg  intet  mer,"  svarede  Else,  „for  Resten 
hviskede  de." 

„Hm!"  sagde  han  efter  nogen  Betænkning;  „der  har  Hun  nok 
hørt  fejl;  Johan  tog  sig  vel  i  Agt  for  at  blive.  —  Naa!  det  skal 
være  hans  Skaal!  Godtaar,  Mosse  Johan!  og  kuk  en  Gang,  ihvor 
du  er!" 

Jeg  ved  ikke,  hvorfra  jeg  fik  det  forfløjne  Indfald;  men  jeg 
kunde  ikke  betvinge  min  Lyst  til  at  blande  mig  lidt  i  Konver- 
sationen, og  det  var  sket,  inden  jeg  selv  vidste  det;  jeg  slog  et 
Blad  med  Munden  og  jog  saa  Proppen  i  Hullet.  At  Else  gav  et 
Skrig,  Bellereine  et  Bjæf,  at  en  Stol  faldt  over  Ende,  og  en  Dør 
blev  smækket  i  —  det  hørte  jeg,  og  —  ja  i  Sandhed!  jeg  lo,  men 
forfærdedes  i  samme  Øjeblik  ved  Lyden  af  min  Stemme. 

Gud!  er  det  muligt  i  en  Forfatning  som  min  at  være  saa  let- 
sindig? For  Opdagelse  behøver  jeg  ikke  at  frygte,  dertil  er  de 
begge  for  overtroiske;  men  at  jeg  kunde  skæmte,  jeg,  som  allerede 
staar  med  begge  Fødder  i  Graven  —  dette  har  mig  noget  ret 
gyseligt  —  spøgelseagtigt.  Dog  —  var  det  ikke  snarere  et  dunkelt 
Instinkt,  at  jeg  vilde  jage  dem  bort  for  at  bemægtige  mig  noget 
af  Levningerne?  —  Himmel!  hvor  det  smagte  mig!  og  alligevel 
turde  jeg  ikke  spise  efter  Hjertens  Lyst;  for  meget  kunde  have 
røbet  mig  arme  Stakkel. 

Naar  jeg  ellers  overtænker  denne  Samtale,  bliver  jeg  ret 
underlig  til  Mode.    Mit  Offer  er  bragt,  men  Frugten  synes  ikke 

at  ville  modnes.  Jeg  bortslængte  min  egen  Ære  for  at  frelse  en 
elsket  Faders,  og  se!  hans  taber  sig  tillige  med  min.  Skulde  dette 
være  et  Bevis  paa,  at  Sandheden  stedse  maa  følges,  om  den  end 
er  nok  saa  haard  og  bitter,  og  at  endog  den  ædleste  Løgn  forfejler 
sin  Hensigt? 

Hvor  vanskeligt  er  det  ikke  at  dølge  eller  forvanske  Sand- 
heden! Den  vil  dog  altid  —  helt  eller  halvt  —  snart  eller  silde  — 
for  en  Dag. 

Tør  jeg  glæde  mig  over  det  skaansomme  Omdømme,  jeg  nyder, 
skønt  jeg  uden  Nytte  har  søgt  at  forspilde  det?  at  Rygtet  er  mere 
sandfærdigt  end  jeg  selv?  Jeg  ved  ikke,  men  det  ved  jeg,  at  en 
ny  og  vældig  Magt  vil  drage  mig  op  af  det  Mørke,  hvori  jeg  fri- 
villig, men  brødefri,  selv  har  nedsænket  mig. 

Seks  Stole!  hvem  har  siddet  paa  de  fire?  Coraqåo!  o!  hvor 
svagt  —  hvor  daarligt  est  du!  — 


Den  18de  NoTember. 

Vinteren  begynder  tidlig  og  streng.  Søen  er  lagt  langt  ud,  og 
Isen  er  bedækket  med  Sne  —  maaske  der  endogsaa  er  Spor. 
Virkelig!  jeg  ser  en  Harefod  her  tæt  udenfor  —  ja!  gaa  du  kun! 
for  mig  sidder  du  trygt  i  din  Busk;  jeg  skal  ikke  mere  efterstræbe 
dig,  stakkels  Morten!  Jeg  sidder  selv  og  krøkker  i  mit  forborgne 
Leje;  jeg  er  lige  saa  bange  for  Jægerne  som  du,  skønt  mit  Afspring 
er  vanskeligere  at  udrede.  Hvor  ganske  anderledes  var  det  for- 
gangen Vinter!  da  vankede  jeg  fri  og  sorgløs  omkring  paa  den 
nyfaldne  Sne,  og  nu!  —  der  kommer  nogen  —  tryk  dig,  stakkels 
Hare!  — 

Det  er  Salamiel  og  Mikkel;  de  gaar  virkelig  paa  Foden;  de 
standser  —  den  har  gjort  sin  Lykke  —  maaske  sidder  den  i  Flæg- 
busken  ved  Hjørnet  af  Volden?  —  De  gaar  forbi  —  det  knalder. 
—  Mikkel  raaber  Apport!  —  Godnat,  Morten!  —  O,  jeg  elendige 
Daare!  skal  da  alt,  hvad  jeg  ser  og  hører,  drage  mig  tilbage  til 
den  Verden,  som  jeg  har  sagt  et  evigt  Farvel? 

Evigt?  —  hvorfor  da?  Er  min  Fader  død,  hvad  binder  mig 
længer?  Frygt  for  Døden?  er  den  vissere  udenfor  end  her?  Ak! 
værre  end  selve  Døden  er  den  Uvished,  i  hvilken  jeg  lever.  Saa 
være  det  da  fast  besluttet,  endnu  fjorten  Dage  vil  jeg  udholde. 
Hører  jeg  forinden  intet  fra  ham,  da  sprænger  jeg  mit  Fængsel. 
Een  Dag  i  Frihed  er  kosteligere  end  et  Aar  i  Trældom. 

Den  19de  November. 

Det  er  hende!  hun  er  her  —  har  været  her  under  Tag  med  mig 
i  flere  Maaneder.  O!  jeg  har  anet  det,  jeg  har  følt  det  uden  at 
vide  det.  Var  det  ellers  muligt,  at  jeg  saa  længe  havde  kimnet 
udholde  min  pinagtige  Forfatning? 

Denne  Gang  kom  jeg  betids.  Brødrene  havde  nylig  sat  sig  til 
Bords  tillige  med  Josephs  Kone  og  tvende  Smaadrenge;  den  sjette 
Stol  stod  endnu  ledig.  ,,Hvor  bliver  Sulamith?"  spurgte  Joseph; 
det  skudrede  mig  som  et  elektrisk  Stød.  Da  aabnedes  Døren,  hun 
traadte  ind  og  satte  sig  paa  den  ledige  Plads.  Jeg  maatte  holde 
mig  fast  for  ej  at  rulle  ned  ad  Løngangens  Trappetrin. 

Hvor  dejlig  var  hun,  men  ogsaa  hvor  bleg!  ak!  mon  det  er 
Tanken  om  mig,  der  har  ombyttet  Glædens  røde  Rose  med  Læng- 
selens hvide  paa  disse  yndige  Kinder?  Og  om  det  var  —  om  ogsaa 
hun  gik  over  til  min  Tro  —  hvad  da?  —  Hvo  er  jeg?  en  æreløs, 
fredløs  Forbryder  —  o  Gud!  o  Gud!  nu  først  fuldbringes  det  tunge 
Offer  —  forbarm  dig  og  end  mine  Lidelser,  inden  min  Haand 
væbner  sig  imod  mit  Hjerte! 


Den  20de  November. 

Endnu  engang  vil  jeg  se  dette  himmelske  Ansigt  og  mætte  mine 
Øjne  med  hendes  Beskuelse.  Endnu  engang,  inden  jeg  siger  Ver- 
den Farvel  og  gaar  didhen,  hvorfra  ingen  kommer  tilbage,  vil 
jeg  sige  hende  —  Formastelige!  Egenkærlige  Usling!  Hvad  vil 
du!  Rive  hende  med  dig  ned  i  haabløs  Kærligheds  Afgrund? 
atter  aabne  et  Saar,  som  Tid  og  Fraværelse  maaske  allerede  har 
tillukket? 

Nej!  ene  vil  jeg  lide;  ene  vil  jeg  synke  i  Forglemmelsens  Hav; 
ingen  Taare  skal  væde  mit  usle  Støv!  — 


Den  31<le  November. 

Det  er  besluttet.  —  En  barmhjertig  Gud  vil  tilgive  mig  dette 
sidste  forvovne  Skridt;  han  vil  lægge  sønlig  Kærlighed  og  et  ube- 
smittet Liv  i  den  opstigende  Vægtskaal  og  samle  mig  med  den 
Fader,  for  hvis  Skyld  jeg  udøser  mit  unge  Blod. 

Er  jeg  ikke  allerede  dødsdømt?  Hvad  gør  jeg  andet  end  fuld- 
byrder den  uigenkaldelige  Dom?  Hvortil  nytter,  hvorfor  ud- 
fordres en  længere  Marter?  —  naadige  Fader!  er  det  ikke  nok? 

Min  Befrier  ligger  for  mig  —  den  er  beredt  til  at  oplukke  mig 
Evighedens  Porte.    Kun  endnu  et  Farvel  til  denne  skønne  Jord! 

Endnu  en  Time  vil  jeg  beskue  det  yndige  Dagslys  —  min  sidste 
Dag! 

Søen  er  tillagt.  Den  skinner  som  et  Spejl  i  Morgensolens 
Straaler.  —  Isen  synger  —  der  er  en  Skøjteløber  derude.  Jeg 
har  ogsaa  tilforn  med  ungdommelig  Lyst  tmnlet  mig  paa  den 
blanke  Flade;  dengang  var  min  Sjæl  ligesaa  rolig  og  klar  som 
den  stille,  smilende  Sø  —  Lyden  nærmer  sig  —  det  er  ham  —  det 
er  Salamiel!  med  sammenslyngede  Arme  laverer  han  i  vældige 
Svingninger.  — 

Farvel,  du  sidste  menneskelige  Væsen,  mine  Øjne  her  faar  at 
se!  —  Han  løber  lige  hen  mod  Rørholmen;  der  er  Væld  under- 
neden —  et  farligt  Stød,  før  Solhverv  er  gaaet.  Jeg  vil  raabe  til 
ham  gennem  mit  Glughul  —  han  har  hørt  det  —  han  standser 
og  ser  sig  om  —  nej!  nu  fortsætter  han  sit  Løb  —  Hinunel!  han 
synker.  — 


Den  2Sde  November. 

Pennen  danser  i  min  Haand  —  kan  den  vel  andet,  naar  Hjertet 
danser?  —  O,  du  naadige  Gud  og  Frelser!  hvorledes  skal  jeg  døde- 
lige Menneske  bære  saa  megen  Salighed? 

Da  jeg  krympede  mig  imder  Prøvelsen,  da  min  svage  Haand 
formastede  sig  til  at  ville  gribe  Hold  i  dit  Tugtens  Ris,  da  min 
Sjæl  forkastede  Haabet  og  vendte  sig  i  Fortvivlelse  fra  din 
Himmel  —  da  var  den  allerede  aabnet  over  mig,  og  Glædens  Sol 
smilede  over  mit  Fængsel. 

Kun  et  Par  Øjeblikke,  og  det  forfærdelige  var  sket  —  men 
derfor  sendte  du  mig  en  frelsende  Engel;  derfor  maatte  Salamiel 
ud  paa  Søen;  derfor  maatte  Isen  briste  under  ham  —  o  Gud!  hvor 
underlige  er  dine  Veje!  de  er  alle  Kærlighed. 

Nu  først  burde  jeg  bøde;  men  du  straffer  mig  med  Velsignelser 
—  saa  vil  jeg  da  paalægge  mig  selv  denne  utilstrækkelige  Bod: 
jeg  vil  løsrive  mig  fra  saa  mange  søde  Omfavnelser  og  tilbringe 
denne  sidste  Nat  i  mil  Fængsel;  med  Angers  og  med  Glædes 
Taarer  vil  jeg  fuldende  denne  min  Prøvelses  Tid.  Endnu  en  Nat 
vil  jeg  henleve  i  det  Mørke,  hvorfra  din  almægtige  Haand  ud- 
friede mig. 


Jeg  rev  Lagenerne  af  min  Seng,  sprang  op  igennem  Løngangen 
ind  i  Riddersalen,  ned  af  Vinduet.  Salamiel  kæmpede  mod 
Vandene,  der  truede  at  opsluge  ham;  han  brød  Isen  med  sine 
Hænder,  steg  og  sank.    Han  raabte  om  Hjælp,  men  ingen  hørte 

ham;  de  var  alle  i  den  modsatte  Fløj,  som  vender  ind  til  Landet. 
Isen  var  svag,  jeg  kunde  ikke  komme  hen  til  ham;  men  jeg  bandt 
Lagenerne  sammen,  tilkastede  ham  den  ene  Ende  og  lagde  mig 
fladt  ud  paa  Isen;  han  greb  fat,  og  jeg  slæbte  ham  efter  mig  — 
han  var  frelst. 

„Hvem  er  De,  min  dyrebare  Redningsmand?"  spurgte  Salamiel, 
da  vi  stod  paa  fast  Is. 

„En  død,  som  frelste  en  levende,"  svarede  jeg  og  drog 
ham  med  mig.  Han  rystede  af  Kulde  og  Mathed;  jeg  maatte 
næsten  bære  ham.  Jeg  kunde  ikke  forlade  ham,  før  han  var 
kommet  ind. 

I  Stuen  sad  Joseph  og  hans  Kone  ved  Frokostbordet;  Sulamith 
aabnede  den  modstaaende  Dør  —  da  begyndte  alt  at  løbe  rundt 
med  mig.  Syn,  Bevidsthed  forlod  mig  —  jeg  besvimede. 

Da  jeg  vaagnede,  stod  de  alle  fire  bekymrede  ved  min  Seng. 
Mine  Øjne  faldt  først  paa  Sulamith;  hun  var  bleg  som  et  Lig. 

Endnu  før  jeg  vaagnede,  hørte  jeg,  at  Salamiel  sagde:  „En 
Hollænder  er  han;  thi  han  svarede  mig  straks  i  dette  Sprog;  men 
hvorledes  han  er  kommet  her,  det  maa  den  Gud  vide,  der  sendte 
ham  til  min  Frelse." 

,,Det  synes  mig,"  sagde  Joseph,  ,,at  jeg  skulde  have  set  ham 
før;  hvor,  kan  jeg  ikke  mindes." 

Da  var  det,  at  mit  Blik  faldt  paa  Sulamith;  en  svag  Rødme 
kom  og  forsvandt  paa  hendes  Kinder. 

„Hvem  er  De  dog,  kære,  gode  Menneske?"  sagde  Josephs  Kone 
roligt  og  ømt.  Jeg  brast  i  Graad  —  jeg  kunde  ikke  svare.  Et 
Bud  traadte  ind  og  bragte  et  Brev  —  jeg  skjulte  mit  Ansigt  med 
Lagenet. 

Jeg  fornam  en  Tunge  paa  min  Haand  og  en  Piben. 

„Min  Gud!"  sagde  en  Stemme,  „Hunden  kender  ham." 

Jeg  slog  Lagenet  ned  —  Bellereine  sprang  op  til  mig. 

Der  var  ingen  anden  i  Værelset  end  Salamiel  og  hans  Sviger- 
inde. 

Han  traadte  tæt  hen  til  Sengen.  „Hvo  De  endogsaa  er,"  sagde 
han,  „mit  Livs  Frelser  kan  uden  Fare  betro  sig  til  mig.  De  synes 
ikke  at  ville  være  kendt;  men  ved  den  Gud,  der  brugte  Dem  som 
Redskab  til  min  Redning,  her  har  De  intet  at  frygte;  og  nærer  Do 
noget  Ønske,  som  det  staar  i  menneskelig  Magt  at  opfylde,  da 
behøver  De  blot  at  ytre  det." 

Jeg  var  i  den  pinligste  Forfatning;  jeg  følte  Trang  til  at  betro 
et  Medmenneske  min  Hemmelighed;  men  det  var  ikke  min  alene. 

Hvor  meget  kunde  jeg  vel  aabenbare?  Enten  min  Fader  var 
levende  eller  død,  hans  Rygte  var  mig  lige  heUigt. 

Jeg  mindes  engang  at  have  drømt,  at  jeg  paa  et  Tov  var  steget 
op  til  Spidsen  af  et  meget  højt  Taam;  foran  mig  var  en  uhyre, 
uudgrundelig  Dybde,  og  vende  mig  turde  jeg  ikke  —  jeg  om- 
favnede Kuppelen;  Tovet  forsvandt  under  mine  Fødder;  —  jeg 
hang  mellem  Himmel  og  Jord  i  gruelig  Dødsangst.  Ak!  denne 
Drøm  var  et  Varsel  for  min  nærværende  Sindstilstand.  Længe 
turde  den  ikke  vare. 

Joseph  kom  farende  ind  med  Brevet  i  sin  ene  Haand;  med  den 
anden  pegede  han  til  Gulvet  og  raabte:  „Et  eneste  Ord!  kom  De 
dernede  fra?" 

Jeg  sagde  ja,  men  jeg  skjalv  som  et  Æspeløv. 

,^u  saa  være  Gud  højlovet  i  Evighed!"  sagde  han,  kastede 
Brevet,  omfavnede  mig  og  trykkede  et  Kys  paa  min  Pande.  „Vel- 
kommen, Søstersønl"  jublede  han;  men  hans  Stemme  bævede, 
hans  Taarer  trillede  ned  paa  mit  Ansigt. 

Hans  Kone  udstødte  et  Fonmdringsskrig;  Broderen  tog 
Brevet  op. 

„Ja,  Salamiel!"  sagde  han,  sættende  sig  ved  Sengen  og 
holdende  min  Haand  i  sin,  „læs  du  os  dette  Brev,  hvis  Indhold 
er  os  alle,  men  især  denne  elskelige  Ven,  saa  højst  glædeligt  — 
det  er  fra  hans  Fader!" 

Han  læste. 


„Meget  ærede  Hr.  Svoger! 

„De  vil  med  Rette  undres  over  denne  Overskrift  af  en  Mand, 
som  hidtil  kun  har  været  Dem  bekendt  af  Navn.  De  vil  tillade 
mig  med  faa  Ord  at  løse  Gaaden.  —  Da  jeg  for  nogle  og  tyve  Aar 
siden  opholdt  mig  i  Pengeanliggender  her  i  Amsterdam,  blev  jeg 
hændelsesvis  bekendt  med  Deres  Søster  Eva,  som  dengang  var  i 
Huset  hos  Deres  Morbroder.  Vi  fattede  Godhed  for  hverandre,  og 
i  et  svagt  Øjeblik  lod  vi  os  henrive  af  vor  gensidige  Tilbøjelighed. 
At  Deres  Fader  formedelst  sine  strenge  Religionsbegreber  aldrig 
vilde  give  sit  Minde  til  vor  Forbindelse,  dette  vidste  min  Kæreste 
altfor  vel.  Men  haabende  paa  Fremtiden,  stolende  paa  min  taale- 
lig  gode  Formuesomstændighed  og  bestormet  af  min  heftige 
Lidenskab  foreslog  jeg  hende  et  hemmeligt  Ægteskab  og  Flugt 
med  mig  til  mit  Fødeland.  Hun  indvilligede  i  begge  Dele,  men 
Udførelsen  maatte  formedelst  væsentlige  Hindringer  opsættes. 
Imidlertid  begyndte  hendes  Svangerskab  at  blive  synligt.     Jeg 

bortførte  hende  og  skjulte  hende  hos  en  Ven  og  Landsmand  af 
mig,  som  var  bosiddende  i  Rotterdam.  Der  blev  hun  Moder  til 
en  Søn,  som  i  dette  Øjeblik  —  Gud  give  levende  —  befinder  sig 
paa  Hald.  Vor  Flugt  blev  forberedt;  et  dansk  Skib,  som  laa  i 
Havnen,  skulde  føre  os  til  mit  Hjem.  Min  spæde  Søn  med  sin 
Amme  havde  jeg  faaet  om  Bord  og  ventede  blot  Natten  for  at  af- 
hente hans  Moder.  Ak!  da  jeg  kom,  var  hun  forsvundet.  Alle 
mine  Eftersøgelser  var  forgæves;  jeg  maatte  føre  vort  Barn  tilbage 
til  min  Ven.    Han  sørgede  for  dets  Pleje  og  Opdragelse. 

„At  Deres  Fader  havde  opdaget  sin  Datters  Opholdssted  og 
overtalt  hende  til  at  vende  tilbage,  kunde  jeg  formode;  men  at 
han  havde  bragt  hende  til  en  Slægtning  i  Antwerpen,  dette  har 
jeg  først  nu  faaet  at  vide,  saavel  som  at  han  havde  taget  det  Løfte 
af  hende,  at  hun  aldrig  vilde  søge  nogen  Genforening  med  mig, 
saa  længe  hans  Øjne  var  aabne. 

„Efter  to  Aars  frugtløse  Søgen  efter  min  forsvundne  Kæreste 
rejste  jeg  til  Danmark.  Der  underholdt  jeg  en  bestandig  Brev- 
veksling med  min  Ven  i  Rotterdam.  Han  døde;  men  endnu  for- 
inden havde  han  anbragt  min  Søn  paa  van  der  Leetes  Kontor 
i  Amsterdam,  hvorfra  jeg  forgangen  Aar  lod  ham  komme  til 
Hald. 

,, Ulykkelige  Omstændigheder,  hvis  nærmere  Forklaring  ikke 
hører  herhid,  foraarsagede,  at  jeg  kom  i  et  Par  Tusinde  Dalers 
Kassemangel.  Vel  dobbelt  saa  meget  havde  jeg  til  Gode  hos  et 
Hus  i  Amsterdam.  Jeg  skrev;  Huset  havde  gjort  Opbud  og  kunde 
ingen  Penge  afsende;  men  vilde  jeg  selv  komme  eller  skikke  en 
paalidelig  Mand,  vilde  man  se  at  gøre  Udvej. 

,,Jeg  maatte  altsaa  af  Sted.  Men  i  det  Fald,  at  Rejsen  skulde 
vorde  langvarig  —  som  desværre  ogsaa  skete  —  og  Kassen  imid- 
lertid blive  undersøgt,  var  dog  min  Ære  og  mit  Embede  forloren. 
Da  var  det,  at  min  ædle  Søn  tilbød  sig  at  leve  skjult  og  indmuret 
i  en  Løngang  under  Slottet  for  at  bringe  vedkommende  paa  den 
højst  rimelige  Formodning,  at  han  var  deserteret  med  Pengene. 

,,Ved  min  Ankomst  hertil  efter  en  lang  og  besværlig  Sørejse 
faldt  jeg  i  en  haard  Sygdom,  der  i  tre  Maaneder  berøvede  mig 
Forstandens  Brug.  Ved  min  Opvaagnen  finder  jeg,  at  Deres 
Søster,  min  dyrebare,  trofaste  Eva,  er  den,  som  har  plejet  og  — 
næst  Guds  Hjælp  —  reddet  mig.  — 

,, Efter  Deres  Faders  Død  forlod  hun  et  Opholdssted,  som  vist- 
nok ogsaa  var  ganske  skjult  for  hendes  Brødre,  og  blev  igen  mod- 
taget af  Morbroderen;  denne  var  Nabo  til  den  Mand,  som  skyldte 
mig  Penge. 

..I  Gaar  bier  vort  saa  længe  udsatte  Ægteskab  endelig  fuld- 
byrdet. Og  dette  giver  jeg  mig  nu  den  Frihed  at  tilmelde  Dem« 
haabende,  at  De  med  Deres  Broder  ril  ikke  ugunstig  betragte 
dette  Skridt  af  en  Søster,  der  saa  længe  har  været  tabt  for  Dem« 
og  som  i  tyve  Aar  har  ved  store  Sorger  bodet  for  en  Brøde,  hvortil 
hendes  Hjerte  forledte  hende. 

,.Men  ak!  vort  arme  Barn!  mon  han  er  endnu  i  Live?  Vi  sukker 
og  beder  hver  Dag  til  Gud,  at  dette  Brev  dog  ej  maa  komme  for 
silde.  Naar  De  i  en  Baad  sejler  om  til  den  østre  Fløj,  vil  De  tæt 
oven  for  Vandet  finde  et  lidet  firkantet  Hul;  derigennem  kan  De 
tilraabe  ham  —  Gud  i  Hinunelen  give,  at  han  maatte  svare  Dem* 
Han  vil  da  selv  tilkendegive  Dem,  hvor  De  kan  aabne  for  hans 
Fængsel.  Svarer  han  Dem  ikke,  vil  De  i  det  nordøstlige  Hjørne 
af  Kælderen  finde  en  Kvadersten  betegnet  med  et  Kors;  der  under- 
neden skal  Muren  brydes  løs  —  jeg  kan  ikke  skrive  længer  for 
Sorg  og  Ængstelse. 

„De  Penge,  som  manglede  i  Kassen,  sender  jeg  med  samme 
Lejlighed.  Vil  De  behagelig  tilstille  Øvrigheden  samme  tillige 
med  ilagte  Skrivelse,  som  ganske  retfærdiggør  min  Søn  —  o! 
maatte  det  dog  komme  ham  endnu  til  gode. 

,, Lever  han,  da  vil  De  sige  ham.  med  hvilken  Smerte  baade 
Fader  og  Moder  længes  efter  ham/* 


,,0,  du  naaderige  Forsyn!''  raabte  jeg,  „baade  Fader  og  Moder! 
ja  —  jeg  vil  af  Sted!"    Jeg  sprang  op. 

,,Kære  Ven  og  Frænde!"  raabte  Joseph,  „vi  vil  alle  af  Sted; 
hav  blot  Taalmodighed  i  nogle  Dage,  saa  følges  vi  ad.  Vi  længes 
lige  saa  meget  efter  at  omfavne  en  fortabt  og  genfunden  Søster, 
som  De  en  Moder.  Hald  er  solgt,  og  hvert  Øjeblik  kan  vi  vente 
Køberen  for  at  modtage  Skødet."  Som  han  talte,  hørte  vi  en 
Vogn  rulle  ind  i  Gaarden.  „Det  er  ham!"  sagde  Salamiel,  og 
begge  Brødrene  gik  ud  for  at  modtage  ham. 

Endnu  var  mit  Glædesbæger  ikke  fuldt.  Jeg  hørte  et  dybt  Suk 
bag  ved  mig  —  det  var  Sulamith;  hendes  Øjne  svømmede  i  Taarer, 
et  vemodigt  Smil  bævede  om  hendes  Læber. 

Josephs  Kone  saa  vekselvis  paa  os  begge. 

„Min  Søster,"  begyndte  hun,  ,,har  ogsaa  en  Hemmelighed, 
hvori  jeg  er  eneste  Medvider  —  mon  den  nu  kunde  løses?" 

Sulamith  rødmede  og  saa  bedende  paa  Søsteren. 

Jeg  anede  min  Lykke.  „Ak!"  sagde  jeg,  , »turde  jeg  haabe,  at 
De  endnu  ikke  havde  glemt  mig?" 

St.  St.  Blicher :  Samlede  Noveller.    I.  ^t 

Hun  svarede  ikke,  men  Madame  Lima  pegede  hen  til  et  Vindue 
—  ja,  i  Sandhed,  der  stod  min  soleil  hrillant;  jeg  genkendte  Vasen 
paa  de  to  brændende  Hjerter. 

Jeg  greb  hendes  Haand  og  trykkede  den  til  min  Barm.  ,,Er 
jeg  da  ikke  en  af  Deres  nu?''  hviskede  jeg  og  læste  straks  Svaret 
i  hendes  kærlige  Øjekast. 

f,Og  mere  end  De  maaske  tror,"  sagde  Søsteren;  „thi  vi  er 
alle  bestemte  paa  at  antage  en  Religion,  om  hvis  Sandhed  min 
Joseph  har  overbevist  os." 

Jeg  sluttede  den  elskede  i  mine  Arme  og  trykkede  det  første 
Kys  paa  hendes  brændende  Læber. 

Saa  frydefuldt  løser  sig  da  min  Skæbnes  dunkle,  forviklede 
Gaade.  Alt  havde  jeg  tabt,  endogsaa  Haabet  havde  jeg  bort- 
kastet, og  se!  en  kærlig  Himmel  har  givet  mig  alt  tilbage  og  mere 
dertil:  Ære  og  Frihed,  Brud  og  Frænde,  Fader  og  Moder  —  en 
Moder,  som  for  mig  ikke  havde  været  til  paa  Jorden. 

Jeg  vil  slutte  mine  Lidelsers -og  Glæders  Historie  og  henlægge 
den  her,  hvor  jeg  tænkte  at  berede  mig  min  egen  Grav.  I  Morgen 
forlader  jeg  den;  den  skal  tillukkes  efter  mig. 

Skal  den  engang  i  Fremtiden  aabnes,  da  vil  disse  Blade 
maaske  komme  en  mistrøstig  for  Øjne  og  lære  den,  at  Himmelen 
har  endnu  Frelse,  selv  naar  Haabet  svigter  det  fortvivlede 
Hjerte. 


*  Trykt  1828  1  „Nopdlysef*.  V.  B. 

*  Nyere  Undersøgelser  har  paavlst  4  Steder  for  Halds  Beliggenhed,  før  den 
nuværende  Oaard  opførtes,  saaledes  at  det  Hald.  som  B.  nedenfor  kalder  det 
aUerældste,  er  det  næstældste,  medens  de  Voldrester,  Novellen  benævner 
„Eongeskansen"  (ogsaa  kaldet  „Valdemars  Skanse"  og  ..Brattingsborg"),  hvorfra 
Valdemar  Atterdag  skulde  have  belejret  Niels  Bugge,  i  Virkeligheden  er  det 
ældste  Hald. 

'  „Paa  givet  Lejde  drog  han  til  Middelfart,  hvor  Valdemar  opholdt  sig, 
men  blev  her  lumskelig  myrdet.  For  at  vælte  Skylden  fra  sig  paalagde 
Kongen  Borgerne  en  aarllg  Skat.  som  endnu  den  Dag  i  Dag  udredes  under 
Navn  af  Hr.  Bugges  Mandebod."  (B.s  Note.)  Af  3  Huse  i  denne  By  blev  der 
til  Bøde  for  Drabet  svaret  en  Afgift,  Buggespenge,  der  først  blev  ophævet 
1874. 

*  Altsaa  1  det.  der  nu  kaldes  Hald  Ruin. 

'  Qaarden  blev  af  Frederik  III  pantsat  og  1664  solgt  til  en  udenlandsk 
Jødisk  Bankier  Llmma  (Lima),  der  i  de  vanskelige  Tider  havde  laant  Kronen 
større  Summer.  (Nærmere  Oplysninger  om  disse  Limma'er  giver  Goldschmidt 
i  „En  Hederejse  i  Viborg-Egnen",  S.  65,  og  Aakjær  i  B.s  Livs-Tragedie.   II.. 

s.  79.)  Hans  Sønner.  Jacob  og  Samuel  de  Limma,  er  de  Jøder,  efter  hvilke 
Novellen  har  Navn.  I  alt  øvrigt  savner  den  historisk  Grundlag;  Brødrene 
synes  ikke  engang  nogen  Sinde  at  have  boet  paa  Gaarden. 

*  1703  købte  Generalmajor  Gregers  Daa  Gaarden  af  Samuel  de  Limmas  Enke, 
1  hvilken  Anledning,  siger  Pontoppidan,  der  blev  „gjort  en  Vise  med  denne  Titel: 
Halds  Frydeskrig,  da  den  blev  udfriet  af  det  jødiske  Slaveri  ved  den  højædle  og 
velbyrdige  Herre  Gregers  Daa".  Visen  er  først  i  den  allernyeste  Tid  paa  ny 
kommet  for  Dagens  Lys  (meddelt  af  E.  Gigas  i  ,, Dania",  VIII.  B.). 

^  Til  dette  Hald  knytter  sig  Novellen  „Eneste  Barn". 

*  1780  byggede  Landsdommer  de  Schinkel  det  nuværende  Hald. 

*  Det  første,  det  saakaldte  Niels  Bugges  Portræt,  er  vist  kun  en  Studie; 
de  to  andre  kaldes  Portrætter  af  Linmia'erne  —  endog  i  Trap:  „Danmark"  — 
skønt  der  ikke  findes  nogen  virkelig  Hjemmel  derfor,  og  det  kan  være  tvivl- 
somt, om  Billederne  har  noget  som  helst  med  Brødrene  at  gøre. 

'*  En  bekendt  Billedbog. 

"  Men  vist  er  det,  at  denne  Afbildning  ikke  modsiger  Forestillingen  om 
en  ægte  gammel  dansk  Kæmpe.  (B.s  Note.)  .,Til  de  Tanker,  man  gør  sig  om 
den  „smukke  og  stadselige"  Ridder,  svarer  det  ikke.  Det  forestiller  en  aldrende 
Mand  med  svære  Træk,  ret  kraftig  og  tænksom,  og  saavidt  man  kan  se,  er  han 
Iført  en  Slags  Slaabrok."  (Goldschmidt:  ,.£n  Hederejse  i  Viborg-Egnen",  S.  73.) 
Billedet  nævnes  første  Gang  1758  i  „Hald  Rimkrønike"  (offentliggjort  i  „Saml. 
til  jysk  Hist.  og  Topografi",  3  R.  III.  af  Ehrencron  Miiller).  En  af  Gaardens 
tidligere  Ejere,  Christen  Heug,  havde  nemlig  ved  en  Auktion  1741  faaet  Bud 
paa  det.  men  vilde  ikke  skille  sig  ved  det: 

En  Summa  Penge  blev  ham  buden  for  Bugge, 
Men  gode  Christen  Heug  var  ingen  Pengepuge; 
Herr  Bugge  kunde  ej  for  Penge  blive  fal, 
Herr  Bugge  blive  bør  1  Evighed  paa  Hald. 

'^  Goldschmidt  mener,  at  Billederne  har  betydelig  Kunstværdi:  „Saavidt 
jeg  tør  forlade  mig  paa  et  flygrtlgt  Skøn,  er  han  med  Hanen  malet  af  en  hol- 
landsk Kunstner,  den  anden  af  en  spansk.  De  ligner  ikke  hinanden.  Den 
førstnævnte  er  mild,  klog,  anselig,  den  anden  en  ringere  Natur,  snu,  ond, 
sanselig.  Ører  og  Mund  meget  stygge,  men  det  hele  overordentlig  levende  og 
karakteristisk,  skønt  ikke  jødisk."    (En  Hederejse,  S.  74.) 

"  Her  er  formodentlig  Tale  om  et  Træsnit,  fremstillende  den  i  Apostlenes 
Gerninger  VIII.,  S7  og  f.  omtalte  Ætioper.  I  de  ældre  Bibeloversættelser  kaldes 
han  netop  Kammersvend  og  en  Mand  fra  Morland.  (Meddelt  af  Underbiblio- 
tekar, Dr.  S.  K.  Larsen.) 

'*  Se  Note  1! 

"  De  tvende  bageste  Aarstal  var  ganske  ulæselige;  men  formodentlig  skal 
det  være  ..nogle  og  halvfems".  (B.s  Note.)  Jøderne  ejede  Hald  fra  1664  til 
1703. 

'•  [Noten  refererer  sig  til  S.  141.  L.,5  f.  n.,  hvor  Teksten  fejlagtigt  har  Note- 
tallet 15.]  Første  Tryk  har  herefter:  Nej!  dette  Syn  var  ingen  Opstigeise  fra 
Maven,  men  en  Nedstigeise  fra  Aandemes  Himmel. 

"  Udtales  Corasaung  o:  Hjerte.    (B.s  Note.) 


!!• 


HOSEEBÆMMEEEN' 


..Den  største  Sorg  i  Verden  her 

Er  dog  at  miste  den,  nian  har  kær." 

O  tundom,  naar  jeg  har  vandret  ret  langt  ud^  i  den  store 
Alhede,  hvor  jeg  kun  har  haft  den  brune  Lyng  omkring  og  den 
blaa  Himmel  over  mig;  naar  jeg  vankede  fjernt  fra  Menneskene 
og  Mindesmærkerne  om  deres  Puslen  hemede,  der  i  Grunden  kun 
er  Muldvarpeskud,  som  Tiden  eller  en  og  anden  urolig  Tamerlan 
engang  jævner  med  Jorden;  naar  jeg  svævede  hjertelet,  friheds- 
stolt  som  Beduinen,  hvem  intet  Hus,  ingen  snævert  begrænset 
Mark  fængsler  til  Pletten,  men  som  ejer,  besidder  alt,  hvad 
h  a  n  s  e  r,  som  —  ikke  bor  —  men  lysterer,  hvorhanvil;  naar 
da  mit  vidt  omsvævende  Blik  i  Kimingen  skimtede  et  Hus  og  saa- 
ledes  ubehagelig  standsedes  i  sin  lette  Flugt:  stundom  opstod  da 

—  Gud  forlade  mig  denne  Flyvetanke,  thi  andet  var  det  dog  ikke 

—  det  Ønske:  gid  denne  Menneskevaaning  var  borte!  Der  bor 
ogsaa  Møje  og  Kummer,  der  trættes,  der  kives  de  ogsaa  om  mit 
og  dit!  —  Ak!  den  lykkelige  Ørken  er  baade  min  og  din,  er  alles, 
er  ingens.  — 

En  Forstmand  skal  have  foreslaaet  at  forstyrre  hele  Koloni- 
anlæget,  plante  Skov  paa  Beboernes  Marker  og  i  deres  sløjfede 
Byer3;  mig  har  stundom  den  langt  umenneskeligere  Tanke  paa- 
trængt sig:  hvad  om  her  endnu  havde  været  lynggroet  Hede, 
den  samme  som  for  Aartusinder  siden,  uforstyrret,  uomrodet  af 
Menneskehænder!  Men,  som  sagt,  jeg  mente  det  ikke  alvorligt. 
Thi  naar  jeg  udmattet,  mødig,  smægtende  af  Hede  og  Tørst,  med 
smertelig  Længsel  tænkte  paa  Araberens  Telt  og  Kaffekedel,  da 
takkede  jeg  Gud,  at  et  lyngtækt  Hus  —  om  end  milelangt  borte 

—  forjættede  mig  Skygge  og  Vederkvægelse. 

Og  befandt  jeg  mig  saaledes  for  en  Del  Aar  siden  en  stille, 
varm  Septemberdag  langt  ude  i  denne  samme  Hede*,  som  jeg  i 
arabisk  Forstand  kalder  min.     Ingen  Vind  bevægede  den  rød- 

mende  Lyng;  Luften  var  lummer  og  døsig.  De  fjerne  Bakker, 
som  begrænsede  Synskresen,  syntes  at  svømme  lig  Skyer  omkring 
defi  uhyre  Slette  og  antog  mange  vidunderlige  Skikkelser  af  Huse, 
Taame,  Slotte,  Mennesker  og  Dyr,  men  alle  af  dunkle,  uformede 
Omrids,  ustadige,  vekslende  som  Drømmebilleder:  snart  forvand- 
ledes en  Hytte  til  en  Kirke,  denne  igen  til  en  Pyramide;  hist 
hævede  sig  et  Spir,  her  sank  et  andet;  et  Menneske  blev  til  en  Hest 
og  denne  igen  til  en  Elefant;  her  gyngede  en  Baad  og  der  et  Skib 
med  udspændte  Sejl.  — 

Længe  forlystede  sig  mit  Øje  ved  Beskuelsen  af  disse  fan- 
tastiske Figurer  —  et  Panorama,  som  kun  Sømanden  og  Ørkens 
Indvaaner  har  Lejlighed  at  nyde  —  da  jeg  omsider  træt  og  tørstig 
begyndte  at  lede  om  et  rigtigt  Hus  blandt  de  mange  falske;  jeg 
ønskede  ret  inderligt  at  bortbytte  alle  mine  prægtige  Feslotte  for 
en  eneste  menneskelig  Hytte. 

Det  lykkedes:  jeg  opdagede  snart  en  virkelig  Gaard  uden  Spir 
og  Taarne,  hvis  Omrids  blev  tydeligere  og  skarpere,  jo  nærmere 
jeg  kom  den,  og  som,  flankeret  af  Tørvestakke,  saa  langt  større 
ud,  end  den  virkelig  var. 

Dens  Beboere  var  mig  ubekendte.  Deres  Klædedragt  var 
fattig,  deres  Husgeraad  tarveligt;  men  jeg  vidste,  at  Hedeboeren 
tidt  gemmer  ædelt  Metal  i  et  umalet  Skrin  eller  i  et  usselt  Hænge- 
skab og  en  tyk  Tegnebog  inden  for  en  lappet  Kofte;  da  derfor  mit 
Blik  ved  Indtrædelsen  faldt  paa  en  Alkove,  fuldstoppet  med 
Strømper,  formodede  jeg  ganske  rigtigt,  at  jeg  befandt  mig  hos 
en  velhavende  Hosekræmmer.  (I  Parentes  være  det  sagt,  at  jeg 
ingen  fattige  kender.) 

En  halvgammel,  graahærdet,  men  endnu  kraftig  Mand  rejste 
sig  fra  Skiven  og  bød  mig  Haanden  med  de  Ord:  ,, Velkommen! 
—  med  Forlov  at  spørge,  hvor  er  den  gode  Ven  fra?" 

Man  opholde  sig  ikke  over  saa  ufint  og  ligefremt  et  Spørgs- 
maal!  Hedebonden  er  lige  saa  gæstfri,  men  lidt  mere  nysgerrig 
end  de  skotske  Lairder,  og  i  Grunden  kan  man  ikke  fortænke  ham 
i,  at  han  gerne  vil  vide,  hvem  han  beværter. 

Da  jeg  havde  fortalt  ham,  hvo  og  hvorfra  jeg  var,  kaldte  han 
paa  sin  Kone,  der  straks  satte  frem,  hvad  Huset  formaaede,  og 
nødte  mig  med  godhjertig  Venlighed  til  at  spise  og  drikke,  skønt 
min  Hunger  og  Tørst  gjorde  al  Nøden  overflødig. 

Jeg  var  midt  i  Maaltidet  og  midt  i  en  politisk  Samtale  med  min 
Vært,  da  en  ung  og  overmaade  dejlig  Bondepige  traadte  ind,  hvem 
jeg  ufejlbarlig  vilde  have  erklæret  for  en  fra  grusomme  Forældre- 
og  et  modbydeligt  Ægteskab  bortflygtet,  forklædt  Frøken,  hvia 

ikke  hendes  rødladne  Hænder  og  uforfalskede  Bondemaal  havde 
overbevist  mig  om,  at  ingen  Travestering  fandt  Sted.  Hun  nik- 
kede venligt,  kastede  et  flygtigt  Blik  hen  under  Bordet,  gik  ud 
og  kom  snart  igen  med  et  Fad  Mælk  og  Brød,  hvilket  hun  satte 
paa  Gulvet  med  de  Ord:  ,, Deres  Hund  kan  maaske  ogsaa  trænge 
til  noget." 

Jeg  takkede  for  hendes  Opmærksomhed;  men  denne  var  ganske 
henvendt  til  den  store  Hund,  hvis  Graadighed  snart  gjorde  tomt 
Fad,  og  som  nu  paa  sin  Vis  takkede  Giverinden  ved  at  stryge  sig 
ind  til  hende;  og  da  hun  lidt  ængstelig  løftede  Armen  i  Vejret, 
misforstod  Chasseur  denne  Bevægelse,  gjorde  adroit  og  trængte 
den  skrigende  Pige  baglængs  hen  mod  Alkoven  —  jeg  kaldte 
Hunden  af  og  udtydede  hende  hans  gode  Mening. 

Ikke  skulde  jeg  have  hendraget  Læserens  Opmærksomhed  til 
et  saa  trivielt  Optrin,  undtagen  for  at  anbringe  den  Bemærkning, 
at  alt  klæder  de  smukke  godt;  thi  virkelig  fremviste  denne  Bonde- 
pige i  alt,  hvad  hun  sagde  og  foretog  sig,  en  vis  naturlig  Ynde, 
som  ingenlunde  kunde  skrives  paa  Koketteriets  Regning,  und- 
tagen man  saaledes  vil  benævne  et  medfødt,  uvitterligt  Instinkt. 

Da  hun  havde  forladt  Stuen,  spurgte  jeg  Forældrene,  om  det 
var  deres  Datter.  De  bejaede  det,  med  Tillæg,  at  hun  var  eneste 
Barn. 

„Hende  beholder  I  vist  ikke  længe,"  sagde  jeg. 

,,Gud  bevare  os,  hvorledes  mener  De  det?"  spurgte  Faderen; 
men  et  selvbehageligt  Smil  viste,  at  han  nok  forstod  min  Mening. 

,,Jeg  tænker,"  svarede  jeg,  ,,at  hun  neppe  vil  mangle  Bejlere." 

,,Hm!"  brummede  han,  ,, Bejlere  kan  vi  faa  nok  af;  men  om  de 
.  duer  noget,  det  var  det,  vi  skulde  snakke  om.  At  fri  med  et 
Lommeur  og  en  sølvbeslagen  Pibe  kan  ikke  gøre  Sagen  klar;  der 
vil  mere  til  at  køre  end  at  sige  Hyp!  —  Saamænd!"  vedblev  han, 
støttende  begge  Næver  paa  Bordet  og  bukkende  sig  for  at  kigge 
ud  af  det  lave  Vindue,  ,, kommer  ikke  der  en  af  dem  —  en  Faare- 
dreng,  der  nys  er  klavret  op  af  Lyngtoppene  —  hæ,  en  af  de 
Kumpener,  der  render  omkring  med  et  Par  Dos  Hoser  i  en  Tvær- 
sæk —  dum  Hund!  frier  til  vor  Datter  med  to  Stude  og  halvtredie 
Ko  —  jo  lur  ham!  —  Stodder!" 

Al  denne  Udgydelse  var  ikke  henvendt  til  mig,  men  til  den 
kommende,  paa  hvem  han  fæstede  sit  formørkede  Blik,  idet  denne 
ad  en  Lyngvej  vandrede  ind  mod  Gaarden.  Han  var  endnu  saa 
langt  borte,  at  jeg  fik  Tid  til  at  udspørge  min  Vært  om  det  unge 
Menneske  og  erfare,  at  han  var  en  Søn  af  nærmeste  Nabo  —  som 
Notabene  dog  boede  over  en  halv  Mil  derfra  —  at  Faderen  kun 

ejede  et  lidet  Bol,  hvorpaa  han  endda  skyldte  Hosekræmmeren 
to  Hundrede  Daler,  at  Sønnen  havde  nogle  Aar  gaaet  omkring 
med  uldne  Varer  og  endelig  havde  vovet  at  bejle  til  den  dejlige 
Cecil,  men  faaet  et  rent  Afslag. 

Medens  jeg  anhørte  denne  Beretning,  var  hun  selv  kommet 
ind;  og  hendes  bekymrede  Blik,  der  vekselvis  delte  sig  imellem 
Faderen  og  Vandreren  derude,  lod  mig  gætte,  at  hun  ikke  delte 
den  gamles  Anskuelse  af  Sagen.  — 

Saa  snart  den  unge  Kræmmer  traadte  ind  af  den  ene  Dør,  gik 
hun  ud  af  den  anden,  dog  ikke  uden  et  hurtigt,  men  ømt  og 
smerteligt  Øjekast. 

Min  Vært  vendte  sig  om  mod  den  indtrædende,  greb  med  begge 
Hænder  om  Bordbladet,  som  om  han  fandt  et  Støttepunkt  for- 
nødent, og  besvarede  det  unge  Menneskes:  „Guds  Fred  og  god 
Dag!"  med  et  tørt  ,, Velkommen!"  — 

Hin  blev  først  staaende  en  Stund,  lod  sine  Øjne  løbe  omkring 
i  Værelset,  udtrak  derpaa  af  Inderlommen  en  Tobakspibe,  af 
Baglommen  en  Pung,  bankede  Piben  ud  paa  Kakkelovnen  ved 
sin  Side  og  stoppede  paa  ny. 

Alt  dette  skete  langsomt  og  ligesom  i  en  afmaalt  Takt,  og  min 
Vært  forblev  stedse  ubevægelig  i  sin  antagne  Stilling. 

Den  fremmede  var  en  meget  smuk  Karl,  en  ægte  Søn  af  vor 
nordiske  Natur,  der  driver  langsomt,  men  kraftigt  og  varigt: 
lyshaaret,  blaaøjet,  rødkindet,  hvis  flntdunede  Hage  Ragekniven 
endnu  ikke  havde  berørt,  skønt  han  vist  allerede  var  sine  fulde 
tyve  Aar.  Han  var  paa  Kræmmervis  klædt  fornemmere  end  en 
almindelig  Bonde,  end  selv  den  rige  Hosekræmmer,  i  Frakke 
og  vide  Benklæder,  rødstribet  Vest  og  blaablommet  Bomulds- 
halstørklæde  —  han  var  ingen  uværdig  Tilbeder  af  den  skønne 
Cecilia. 

Mig  behagede  han  ydermere  ved  et  blidt  og  aabent  Ansigt,  der 
vidnede  om  taalmodig  Udholdenhed  —  et  Hovedtræk  i  den  cim- 
briske  Nationalkarakter. 

Det  varede  en  god  Stund,  inden  nogen  af  dem  vilde  bryde 
Tavsheden.  Endelig  oplod  dog  Værten  først  sin  Mund,  spørgende 
langsomt,  koldt  og  ligegyldigt:  ,,Hvor  gælder  Rejsen  i  Dag, 
Esben!" 

Den  tiltalte  svarede,  medens  han  i  Mag  slog  Ild  til  sin  Pibe 
og  tændte  den  med  lange  Drag:  „Ikke  længere  i  Dag;  men  i 
Morgen  vil  jeg  af  Sted  til  Holsten." 

Herpaa  blev  atter  en  Pause,  under  hvilken  Esben  tog  Stolene 
i  Øjesyn  og  valgte  en,  paa  hvilken  han  satte  sig.    Imidlertid  kom 

Moder  og  Datter  ind;  den  unge  Kræmmer  nikkede  ad  dem  med 
en  saa  fuldkommen  rolig  og  uforandret  Mine,  at  jeg  skulde  have 
troet,  den  skønne  Cecilia  var  ham  aldeles  ligegyldig,  hvis  jeg 
ikke  havde  vidst,  at  Kærligheden  i  et  saadant  Bryst  kan  være 
stærk,  hvor  stille  den  end  lader,  at  den  ikke  er  en  Lue,  som  blusser 
og  gnistrer,  men  en  Glød,  der  varmer  jævnt  og  længe. 

Cecilia  satte  sig  med  et  Suk  ved  den  nederste  Bordende  og 
begyndte  ivrigt  at  strikke;  hendes  Moder  nedlod  sig  med  et  sagte: 
,, Velkommen  Esbenl"  ved  Spinderokken. 

,,Det  skal  vel  være  paa  Handelens  Vegne?"  tog  Værten  nu 
Ordet. 

„Som  det  vil  byde  sig,"  svarede  hans  Gæst.  „En  faar  at  prøve, 
hvad  der  kan  være  at  tjene  i  Sønden.  Min  Begæring  er  ellers,  at 
I  ikke  vilde  jage  for  stærkt  med  at  gifte  Cecil  hen,  inden  jeg 
kommer  tilbage,  og  vi  faar  at  se,  hvordan  min  Lykke  skal  blive." 

Cecil  rødmede,  men  vedblev  at  stirre  paa  sit  Arbejde. 

Moderen  standsede  Rokkehjulet  med  den  ene  Haand,  lagde  den 
anden  i  Skødet  og  saa  stift  hen  paa  den  talende;  men  Faderen 
sagde,  idet  han  vendte  sig  om  til  mig:  „Mens  Græsset  gror,  dør 
HorsemorI  Hvor  kan  du  forlange,  at  Cecil  skal  bie  efter  dig? 
Du  kan  blive  længe  borte  —  kan  hænde  sig,  du  kommer  aldrig 
mer." 

,,Saa  er  det  eders  Skyld,  Mikkel  Krænsen!"  faldt  Esben  ind; 
men  det  siger  jeg  eder:  dersom  I  tvinger  Cecil  til  nogen  anden, 
gør  I  stor  Synd  baade  mod  hende  og  mig." 

Dermed  rejste  han  sig,  rakte  begge  de  gamle  Haanden  og  sagde 
dem  et  but  Farvel.  Til  sin  Kæreste  sagde  han,  men  i  en  lidt 
svagere  og  blødere  Tone:  ,, Farvel,  Cecil!  og  Tak  for  alt  godt! 
tænk  paa  mig  til  det  bedste,  om  du  ellers  maa  —  Gud  være  med 
dig!**^  —  og  med  eder  allesammen!    Far  vel!" 

Han  vendte  sig  mod  Døren,  gemte  Pibe,  Pimg  og  Fyrtøj,  hver 
Del  i  sin  behørige  Lomme,  tog  Kæppen  og  vandrede  bort,  uden 
endog  en  eneste  Gang  at  se  sig  tilbage.  —  Den  gamle  Mand 
smilede  som  før;  hans  Kone  udstødte  et  ,,Aa  ja!"  og  satte  Rokken 
atter  i  Gang;  men  Taarc  trillede  paa  Taare  ned  over  Cecilias 
Kinder. 

Jeg  havde  her  den  mest  indbydende  Anledning  til  at  udvikle 
de  Grundsætninger,  der  bør  lede  Forældre  med  Hensyn  til  deres 
Børns  Giftermaal.  Jeg  kunde  have  erindret  dem  om,  at  Rigdom 
ikke  er  nok  til  ægteskabelig  Lyksalighed,  at  Hjertet  ogsaa  maa 
have  sin  Stemme,  at  Klogskab  overalt  tilraader  at  se  mere  paa 
Retskaffenhed,  Flid  og  Dygtighed  end  paa  Penge;  jeg  kunde  have 

foreholdt  Faderen  (thi  Moderen  lod  i  det  mindste  at  være  neutral) 
hans  Haardhed  mod  den  eneste  Datter.  Men  jeg  kendte  Almuen 
for  godt  til  at  spilde  unyttige  Ord  paa  denne  Materie;  jeg  vidste, 
at  Formue  gaar  for  alt  i  denne  Stand®  —  og  —  mon  det  er  stort 
anderledes  hos  de  andre  Stænder?  Jeg  kendte  ydermere  Bondens 
Fasthed,  der  gaar  lige  til  Haardnakkethed,  i  dette  Punkt,  og  at 
han,  i  Kontroverser  af  denne  Art  med  sine  Overmænd,  ofte  firer 
af  og  lader,  som  han  gik  over  til  deres  Mening,  saa  man  fristes 
til  at  tro  ham  overbevist  og  overvunden,  naar  han  just  er  urokke- 
ligst bestemt  paa  at  følge  sit  eget  Hoved.  — 

Tilmed  er  der  endnu  en  Betragtning,  som  byder  mig,  ikke 
ubuden  at  stikke  min  Finger  imellem  Kniv  og  Væg,  mellem  Dør 
og  Karm,  mellem  Hammer  og  Ambolt,  denne  nemlig:  mon  ikke 
Rigdom  alligevel  er  det  reelleste  af  alle  jordiske  Goder?  dem  NB., 
som  efter  Epiktets  Inddeling  ,,erikkeivorMag  t." 

Er  Penge  ikke  tilstrækkelige  Surrogater  for  alle  sublunariske 
Herligheder?  uforkastelige  Repræsentativer  for  Mad  og  Drikke, 
Klæder  og  Husly,  for  Agtelse  og  Venskab,  ja  selv  for  en  vis  Grad 
af  Kærlighed?  Er  Formue  endelig  ikke  det,  som  forskaffer  de 
fleste  Nydelser,  den  største  Uafhængighed?  som  erstatter  de  aller- 
fleste Mangler?  Er  Armoden  ikke  den  Klippe,  hvorpaa  baade 
Venskab  og  selve  Kærlighed  ofte  monne  strande?  —  ,,Naar 
Krybben  er  tom,  bides  Hestene,"  siger  Bonden;  og  hvad  siger  de 
andre,  naar  Elskovsrusen  er  bortdunstet  og  Hvedebrødsdagene 
forbi?  Vistnok  var  det  ønskeligt,  at  Amor  og  Hymen  stedse  kunde 
følges  ad;  men  de  vil  dog  helst  have  Plutus  i  Ledtog  med  sig. 

Efter  saadan  Anskuelse  af  Verden,  som  den  er  —  mer 
fornuftig  maaske,  end  nogle  venter  og  andre  ønsker  hos  en  Roman- 
forfatter —  vil  man  finde  det  konsekvent,  at  jeg  ikke  indblandede 
mig  i  Esbens  og  Cecilias  Roman,  saa  meget  mindre  som  samme 
fra  den  førstes  Side  turde  have  været  en  ret  fornuftig  Spekulation, 
beregnet  mindre  paa  Datterens  Skønhed  og  Hjerte  end  paa 
Faderens  fuldproppede  Alkove  og  tunge  Hængeskab.  Og  skønt 
jeg  vel  vidste,  at  ren  Kærlighed  ikke  er  en  ren  poetisk  Opfindelse, 
erkendte  jeg  dog  allerede  dengang,  at  den  fandtes  oftere  i  Bøger 
end  uden  for  dem.  — 

Da  altsaa  den  skønne  Cecilia  var  gaaet  ud  —  formodentlig  for 
uset  at  give  Følelserne  Afløb  i  en  rigere  Taarestrøm  —  henkastede 
jeg  alene  den  Ytring,  at  det  var  Skade,  den  unge  Knøs  ikke  sad 
varmere,  eftersom  det  dog  lod  til,  han  var  et  skikkeligt  Menneske 
og  havde  Godhed  for  Pigen. 

„Dersom,"  lagde  jeg  til,  „han  engang  kunde  komme  hjem  igen 


170 

med  en  Snes  gode  Sedler^  — "  ,, —  og  de  saa  var  hans  egne/' 
lagde  gamle  Mikkel  polisk  til,  ,Ja  det  var  en  anden  Sag.'' 

Jeg  gik  atter  ud  i  den  mennesketomme  og  sorgløse  Hede. 
Langt  borte  til  Siden  saa  jeg  endnu  Esben  og  Røghvirvlerne  af 
hans  Pibe:  saaledes  —  tænkte  jeg  —  uddamper  hans  Sorg  og  hans 
Kærlighed;  men  den  stakkels  Cecilia?  Jeg  kastede  endnu  et  Blik 
tilbage  paa  den  rige  Hosekræmmers  Gaard  og  sagde  ved  mig 
selv:  havde  denne  ikke  ligget  der,  randt  saa  mange  færre  Taarer 
i  Verden. 

Der  gik  seks  Aar  hen,  inden  jeg  igen  kom  paa  denne  Kant  af 
Heden;  det  var  et  ligedant  stille,  varmt  Septembervejr  som  forrige 
Gang.  Tørsten  drev  mig  til  Hus,  og  det  traf  sig  saa,  at  Hose- 
kræmmerens netop  var  det  nærmeste. 

Ved  at  genkende  den  gode  Mikkel  Krænsens  ensomme  Vaaning 
kom  jeg  først  i  Tanke  om  den  smukke  Cecilia  og  hendes  Kæreste; 
og  Nysgerrighed  efter  at  vide,  hvad  Udfald  denne  Hedeidyl  havde 
faaet,  drev  lige  saa  stærkt  som  Tørsten.  Under  slige  Omstændig- 
heder er  jeg  meget  tilbøjelig  til  at  anticipere  den  virkelige 
Historie;  jeg  gør  mine  Gisninger,  jeg  forestiller  mig,  hvorledes 
det  kunde  og  burde  være,  og  prøver,  hvorvidt  mit  Bestik  vil 
stemme  overens  med  Skæbnens  Styrelse. 

Ak!  som  oftest  er  mine  Gætningers  Afdrift  fra  Begivenhedernes 
rette  Kurs  saare  stor!  Saaledes  ogsaa  her:  jeg  tænkte  mig  Esben 
og  Cecilia  som  Mand  og  Kone,  hun  med  en  Glut  ved  Brystet, 
Bedstefaderen  med  en  eller  to  større  paa  sit  Knæ,  den  unge 
Kræmmer  selv  som  en  driftig  og  lykkelig  Bestyrer  af  den  nu  ud- 
videde Strømpehandel  —  men  det  kom  ganske  anderledes. 

Idet  jeg  traadte  ind  i  Forstuen,  hørte  jeg  en  blød  kvindelig 
Stemme  synge,  hvad  jeg  i  Førstningen  antog  for  en  inddyssende 
Vuggesang;  dog  var  Tonen  saa  tungsindig,  at  min  høje  Forvent- 
ning allerede  fik  et  betydeligt  Nedfald.  Jeg  blev  staaende  og 
lyttede.  Visens  Indhold  var  haabløs  Elskovs  Klage.  Udtrykket 
var  simpelt,  men  sandt  og  rørende;  men  min  Hukommelse  beholdt 
kun  det  ved  Slutningen  af  hvert  Vers  genkommende  Omkvæd: 

„Den  største  Sorgr  1  Verden  her 

Er  dog  at  miste  den,  man  har  kær." 

Med  mørke  Anelser  aabnede  jeg  Stuedøren. 

Et  middelaldrende,  stort  og  ført  Bondekvindfolk,  som  sad  og 
kartede,  faldt  mig  først  i  Øjnene;  men  det  var  ikke  hende,  der 
sang.  Den  syngende  vendte  Ryggen  til;  hun  sad  og  rokkede 
hurtigt  frem  og  tilbage  og  bevægede  Hænderne,  som  om  hun 

spandt.  Den  første  rejste  sig  og  bød  mig  Velkommen;  men  jeg 
gik  frem  for  at  se  den  anden  i  Ansigtet. 

Det  var  Cecilia,  bleg,  dog  smuk  endnu,  indtil  hun  hævede  sit 
Blik  til  mig:  ak!  da  lyste  Vanviddet  ud  af  de  matglimtende  Øjne, 
af  hele  Aasynets  vammelsøde  Smil.  Ogsaa  bemærkede  jeg,  at 
hun  ingen  Rok  havde  for  sig,  men  at  den,  hun  indbildte  sig  at 
træde,  maatte  være  af  samme  Stof  som  Macbeths  Dolk. 

Hun  standsede  baade  med  Sangen  og  med  sit  luftige  Spind 
og  spurgte  mig  ivrigt:  ,,Er  I  fra  Holsten?  Saa  I  Esben?  Kommer 
han  snart?" 

Jeg  fornam,  hvorledes  jeg  var  faren,  og  svarede  lige  saa  hur- 
tigt: ,,Jo,  nu  bier  han  ikke  ret  længe,  jeg  skal  hilse  dig  fra  ham." 

,,Saa  maa  jeg  ud  at  møde  ham!"  raabte  hun  glad,  sprang  op 
fra  sin  lille  Halmstol  og  hoppede  hen  mod  Døren. 

,,Tøv  lidt,  Cecil!"  sagde  den  anden  og  lagde  Karterne  til  Side, 
.,og  lad  mig  komme  med!" 

Dertil  blinkede  hun  ad  mig  og  virrede  med  Hovedet  —  hendes 
Minespil  var  overflødigt. 

,,Mo'er!"  raabte  hun  højt  mod  Køkkendøren,  ,,der  er  en  her- 
inde.   Kom  ind!  for  nu  gaar  vi." 

Hun  sprang  efter  den  vanvittige,  som  allerede  var  ude  i 
Gaarden. 

Den  gamle  kom  ind;  jeg  genkendte  hende  ikke,  men  formodede 
dog  rigtig  nok,  at  hun  maatte  være  den  ulykkelige  Piges  Moder. 
Sorg  og  Alderdom  havde  vel  ogsaa  taget  stærkt  paa  hende. 

Ej  heller  hun  erindrede  mig  fra  forrige  Gang;  men  efter  et 
, .Velkommen!  sid  ned!"  gjorde  hun  det  sædvanlige  Spørgsmaal: 
,,Med  Forlov,  hvor  er  den  gode  Mand  fra?" 

Jeg  sagde  dette  og  mindede  hende  tillige  om,  at  jeg  havde  været 
der  for  nogle  Aar  siden. 

,, Herre  Gud!"  raabte  hun  og  slog  Hænderne  sammen,  ,,er  det 
Dem?  Vær  saa  god  og  sæt  Dem  op  for  Bordenden,  mens  jeg 
skærer  et  Stykke  Smørrebrød  —  maaslce  De  ogsaa  er  tørstig? 

Uden  at  oppebie  mit  Svar  skyndte  hun  sig  ind  i  et  lidet  Side- 
værelse og  kom  snart  efter  tilbage  baade  med  Spise  og  Drikke. 

Vel  var  jeg  begærlig  efter  at  erfare  det  nærmere  angaaende 
den  stakkels  Cecilia;  men  en  Forudfølelse  af  noget  særdeles 
sørgeligt  dæmpede  min  Nysgerrighed  og  afholdt  mig  fra  ligefrem 
at  spørge  om  det,  jeg  baade  ønskede  og  frygtede  at  høre. 

.,Er  Manden  ikke  hjemme?"  var  min  første  Tiltale. 

,,Min  Mand?"  sagde  hun,  ,,ham  har  Vorherre  taget  for  længe 
siden;  ja  saamænd!  det  bliver  nu  tre  Aar  til  Mikkelsdag,  at  jeg 

har  siddet  Enke  —  et  Stykke  endnu!  vær  saa  god;  og  forsmaa  det 
ikke!  det  er  rigtignok  kun  Bondekost!" 

,, Mange  Tak!"  svarede  jeg,  „jeg  er  mere  tørstig  end  sulten  — 
saa  eders  Mand  er  eder  nu  faldet  fra  —  det  var  et  stort  Tab,  en 
stor  Sorg  for  eder  — " 

,,Ak  ja!"  sukkede  hun  med  taarefyldte  Øjne;  ,,men  det  var  ikke 
den  eneste  —  Herre  Gud!  saa  De  ikke  vor  Datter?" 

,,Jo!"  svarede  jeg,  ,,hun  forekom  mig  lidt  aparte  — " 

,, —  Hun  er  rent  afsindig,"  sagde  hun,  bristende  i  Graad;  ,,vi 
maa  holde  et  Menneske  bare  for  at  passe  paa  hende,  og  hun  kan 
heller  ikke  tage  sig  stort  andet  for;  hun  skulde  rigtignok  fare  med 
at  spinde  og  binde  lidt,  men  det  har  intet  Skrid,  for  hun  maa  løbe 
med  hende  vel  de  seksten  Gange  om  Dagen,  naar  hun  kommer  i 
Tanker  om  Esben  — " 

„ —  Hvor  er  Esben?"  afbrød  jeg. 

,,I  Guds  Rige,"  svarede  hun;  ,,saa  De  har  ikke  spurgt  det?  Ja 
Gud  naade  os!  han  fik  en  ynkelig  Død;  saa  dan  en  Elendighed  har 
der  aldrig  nogen  hørt  —  De  maa  ikke  være  storagtig:  spis  og  drik, 
mens  De  lyster!  —  ja  saamænd!  jeg  har  gaaet  noget  igennem, 
siden  De  var  her  sidst.  Tiderne  er  ogsaa  besværlige:  med  Hoserne 
er  det  forbi,  og  vi  skal  holde  fremmede  til  at  se  efter  alting." 

Da  jeg  mærkede,  at  hendes  Sorg  over  det  forbigangne,  blandet 
med  Omsorg  for  det  nærværende,  ikke  var  større,  end  at  hun  jo 
vel  vilde  udholde  at  fortælle  mig  sine  Genvordigheder,  bad  jeg 
hende  herom.  Hun  føjede  mig  villig  i  min  Begæring  og  gav  mig 
en  Beretning,  som  jeg  —  med  Udeladelse  af  uvedkommende  Ind- 
blandinger —  vil  levere,  saa  godt  jeg  formaar,  i  Fortællerindens 
egen  simple  og  enfoldige  Stil. 

„Vi  og  Kjeld  Esbensen,"  begyndte  hun,  efter  at  have  trukket 
en  Stol  hen  til  Bordet,  sat  sig  paa  samme  og  lavet  sit  Strikketøj 
til  Rette,  „har  været  Naboer,  siden  jeg  kom  i  Gaarden.  Kjelds 
Esben  og  vor  Cecil  blev  gode  Venner,  inden  nogen  vidste  det. 
Vor  Mand  var  ikke  megfet  glad,  og  jeg  ikke  heller,  for  Esben  havde 
ikke  stort  og  hans  Fader  slet  intet.  Men  vi  tænkte  alligevel,  at 
Tøsen  skulde  have  været  klogere  end  at  lægge  sig  efter  saadan  en 
grøn  Dreng.  Han  løb  rigtignok  omkring  med  lidt  Hoser  og  tjente 
sig  et  Par  Skilling;  men  hvor  langt  skulde  det  række?  Saa  kom 
de  og  bejlede;  vor  Mand  sagde  nej  —  som  ikke  sært  var  —  og 
dermed  drog  Esben  ad  Holsten  til.  Vi  fornam  nok,  at  Cecil  blev 
lidt  tungsindig;  men  det  kerede  vi  os  ikke  efter:  „Hun  glemmer 
ham  vel,"  sa'e  vor  Mand,  ,,naar  den  rette  kommer." 

Det  varede  heller  ikke  længe,  inden  Mads  Egelund  —  jeg  ved 

ikke,  om  De  kender  ham?  han  bor  ellers  et  Par  Mil  herfra,  —  han 
kom  og  bejlede  med  en  gældfri  Gaard  og  tre  Tusind  Daler  paa 
Rente.  Det  kunde  nok  gaa  an.  Mikkel  sagde  straks  ja;  liien 
Cecil  —  Gud  bedre!  hun  sagde  nej.  Saa  blev  Manden  vred  og 
holdt  Hus  med  hende.  Jeg  syntes  nok,  han  var  for  haard;  men 
den  salig  Mand  vilde  helst  raade  sig  selv,  og  derfor  gik  ogsaa 
han  og  Madses  Fader  til  Præsten  og  lod  lyse.  Det  gik  godt  to 
Søndage;  men  den  tredie,  da  han  sagde:  ,, Haver  nogen  noget  der- 
imod at  sige,"  rejste  Cecil  sig  i  Stolen  og  raabte:  ,,Det  har  jeg; 
der  er  lyst  tre  Gange  for  mig  og  Esben  i  Paradis." 

Jeg  tyssede  paa  hende;  men  det  var  for  silde:  ethvert  Menneske 
i  Kirken  havde  hørt  det  og  saa  hen  til  vor  Stol  —  vi  overgik  jo 
en  stor  Skam!  —  Endnu  tænkte  jeg  ikke  endda  paa,  at  hun  var 
gaaet  fra  Forstanden;  men  inden  Præsten  var  kommet  ned  af 
Prædikestolen,  begyndte  hun  igen  at  remse  op  om  Esben  og 
Paradis,  om  Brudekjole  og  Brudeseng  og  hist  op  og  her  ned,  det 
første  var  det  sidste  og  det  sidste  det  første.  —  Vi  maatte  med 
hende  ud  af  Kirken.  Salig  Mikkel  skændte  vel  paa  hende  og 
sagde,  at  det  var  hendes  Skælmsstykker;  ja  Gud  hjælpe  os  for 
Skælmsstykker!  Det  var  hendes  ramme  Alvor;  taabelig  var  hun, 
og  taabelig  blev  hun." 

Her  lod  Fortællerinden  Bindehosen  synke  i  Skødet,  tog  Uld- 
nøglet fra  den  venstre  Skulder,  drejede  det  nogle  Gange  og  be- 
kiggede det  paa  alle  Sider.  Men  hendes  Tanker  var  andensteds 
henne;  efter  et  Par  Minutters  Ophold  trykkede  hun  Nøglet  ind 
imod  begge  Øjnene,  hængte  det  atter  paa  sin  Hægte  og  satte 
Strikkepindene  i  hurtig  Bevægelse,  idet  hun  saaledes  sammen- 
knyttede den  sørgelige  Begivenheds  afrevne  Traad. 

„Al  hendes  Tale  gik  ud  paa,  at  hun  var  død  og  kommet  i 
Paradis,  og  der  skulde  hun  giftes  med  Esben,  saa  snart  han  ogsaa 
var  død;  og  det  blev  hun  ved  med  baade  Nætter  og  lyse  Dage. 
Salig  Mikkel  fornam  da,  hvordan  det  hang  sammen:  ,,Det  er 
Guds  Gerning,"  sagde  han,  ,,hans  Villie  kan  ingen  modstaa;" 
men  det  gik  ham  nær  alligevel,  og  jeg  ved  nok,  hvor  mangen 
god  Time  jeg  har  ligget  i  min  Seng  og  grædt,  naar  alle  de  andre 
var  til  Ro.  Somme  Tider  kom  det  mig  for,  det  havde  været  bedre, 
om  de  to  unge  Folk  var  kommet  sammen.  ,,Kan  hænde  sig," 
sagde  vor  Mand;  „men  det  skulde  nu  ikke  være. "8 

I  det  første  Par  Maaneder  var  hun  slemt  uregerlig,  og  vi 
døjede  Haardhed  med  hende;  siden  faldt  hun  noget  til  Rolighed, 
snakkede  kun  lidt,  men  sukkede  og  græd  alt  imellem.    Ingenting^ 

vilde  hun  bestille,  lor  ,,i  Himmerig,"  sagde  hun,  ,,der  er  det 
Helligdag  hver  Dag/' 

Saadan  gik  der  saa  vel  et  halvt  Aar  hen,  og  det  var  for  det 
meste  dobbelt  saa  længe ,  siden  Esben  var  draget  ud  i  Sønden,  og 
ingen  havde  spurgt  noget  fra  ham,  hverken  godt  eller  ondt.  Da 
hændte  det  sig  en  Dag,  allerbedst  som  vi  sad  her,  salig  Mikkel 
og  Cecil  og  jeg,  at  Esben  tren  ind  ad  Døren.  Han  var  kommet 
lige  fra  Rejsen,  havde  ikke  været  ved  sit  eget  Hjem  og  vidste  ikke 
heller,  hvordan  her  stod  til,  indtil  han  kastede  sine  Øjne  paa 
Pigen,  saa  kunde  han  nok  se,  at  det  var  ikke  rigtigt  fat. 

,,Du  tøver  længe,"  sagde  hun,  „Brudesengen  har  staaet  op- 
redt over  Aar  og  Dag;  men  sig  mig  først,  er  du  død  eller  levende?" 

,, Herre  Gud,  Cecil!"  sagde  han,  „du  kan  jo  vel  se,  at  jeg  er 
levende!" 

,,Det  var  Skade,"  svarede  hun,  ,,for  saa  kan  du  ikke  komme 
ind  ad  Paradisets  Dør.  Stræb  at  lægge  dig  til  at  dø,  saa  snart 
du  kan!  thi  Mads  Egelund  gaar  og  lurer  paa,  om  han  ikke  kunde 
komme  først." 

„Det  er  en  maadelig  Tilstand,"  sagde  han;  „Mikkel,  Mikkel! 
I  har  gjort  stor  Uskel  imod  os.  Jeg  er  Mand  nu  paa  fem  Tusinde 
Daler  saa  vel;  min  Morbror  ude  i  Holsten  er  død  ugift,  og  jeg  skal 
arve  ham." 

,,Hvad  for  noget?"  sagde  vor  Mand,  „det  var  Skade,  vi  ikke 
vidste  det  lidt  før;  men  giv  dig  Stunder!  Pigen  kan  vel  komme 
sig  endnu." 

Esben  rystede  paa  Hovedet  og  gik  hen  til  vor  Datter  for  at  give 
hende  Haand.  ,, Cecil!"  sagde  han,  ,,snak  nu  fornuftig!  vi  er  jo 
levende  begge  to,  og  naar  du  vil  være  rimelig,  saa  giver  dine 
Forældre  deres  Minde  til,  at  vi  maa  faa  hinanden." 

Men  hun  smed  begge  Hænderne  om  paa  Ryggen  og  raabte: 
„Vig  bort  fra  mig!  hvad  haver  jeg  med  dig  at  gøre?  Du  er  et 
Menneske,  og  jeg  en  Guds  Engel." 

Da  vendte  han  sig  om  og  stak  i  at  græde  ret  bitterligt.  ,,Gud 
forlade  jer,  Mikkel  Krænsen!"  sagde  han,  ,,hvad  I  har  gjort  imod 
os  to  syndige  Mennesker." 

,,Giv  dig  tilfreds!"  sagde  vor  Mand,  ,,det  kan  blive  godt.  Læg 
dig  nu  her  i  Nat,  og  lad  os  se,  hvad  hun  siger  i  Morgen." 

Det  var  Aften,  og  der  trak  et  strengt  Vejr  op  med  Torden  og 
Lynild,  det  græsseligste,  jeg  nogen  Tid  har  kendt  —  ret  som  Ver- 
den skulde  forgaa.  Saa  blev  Esben  da  til  Sinds  at  slaa  sig  til 
Ro  hos  os,  og  saa  snart  Vejret  lindede,  lagde  han  sig  i  Overstuen. 
Vi  andre  gik  ogsaa  til  Sengs;  men  jeg  kunde  længe  høre  igennem 


175 

Væggen,  hvordan  han  sukkede  og  gpæd;  jeg  tror  ogsaa,  at  han 
bad  til  Gud  i  Himlen.  Endelig  faldt  jeg  ogsaa  hen.  Cecil  laa 
og  sov  i  den  Alkove  lige  over  for  Mikkels  og  min  her. 

Det  kunde  vel  være  en  Times  Tid  eller  noget  mere  over  Mid- 
nat, da  jeg  vaagnede.  Det  var  stille  udenfor,  og  Maanen  skinnede 
ind  ad  Vinduet.  Jeg  laa  og  tænkte  paa  den  Elendighed,  som  var 
overgaaet  os;  jeg  tænkte  mindst  paa,  at  det  var  sket,  som  jeg  nu 
skal  fortælle  jer.  —  Det  kom  mig  for,  at  det  var  saa  roligt  henne 
hos  Cecil;  jeg  kunde  slet  ikke  høre,  hun  drog  sin  Aande;  ikke 
heller  fornam  jeg  mere  til  Esben.  Det  bares  mig  for,  at  det  ikke 
var  rigtigt.  Jeg  listede  mig  ud  af  min  egen  Seng  og  hen  til  Cecils. 
Jeg  kiggede  derind,  jeg  følte  efter  hende;  men  hun  var  der  ikke. 
Nu  blev  jeg  urolig  i  mit  Sind,  sprang  ud  i  Køkkenet  og  tændte 
Lys,  og  dermed  gik  jeg  op  i  Overstuen. 

Aa,  Gud  hjælpe  os  naadelig  og  vel!  hvad  saa  jeg  der?  Hun  sad 
i  Esbens  Seng  og  havde  lagt  hans  Hoved  i  sit  Skød;  men  da  jeg 
saa  nøjere  til,  var  han  saa  bleg  som  et  Lig;  hans  Ansigt  og 
Lagnerne  var  røde  af  Blod.  Jeg  gav  et  Skrig  af  mig  og  segnede 
om  paa  Jorden;  men  Cecil  vinkede  ad  mig  med  den  ene  Haand 
og  klappede  hans  Kind  med  den  anden.  ,,Tys!  tys!"  sagde  hun, 
„nu  sover  min  Kæreste  den  søde  Søvn.  Lige  saa  snart  som  I  har 
begravet  hans  Legeme,  bærer  Englene  hans  Sjæl  til  Paradis,  og 
der  skal  saa  vort  Bryllup  staa  med  stor  Herlighed  og  Glæde."  — 
Ak!  ak!  du  milde  Gud  og  Fader!  hun  havde  skaaret  Halsen  over 
paa  ham  —  den  blodige  Ragekniv  laa  paa  Gulvet  uden  for 
Sengen." 

Her  skjulte  den  ulykkelige  Enke  Ansigtet  i  sine  Hænder  og 
græd  bitterlig,  mens  Forfærdelse  og  Smerte  sammenknugede  mit 
Bryst.  Endelig  kom  hun  til  sin  vante  Fatning  og  vedblev,  som 
følger: 

,,Der  blev  en  stor  Ynk  og  Jammer  baade  her  og  til  Esbens; 
men  gjort  Gerning  staar  ikke  til  at  ændre.  Da  de  kom  kørende 
med  ham  til  hans  Forældre  —  de  tænkte,  at  han  var  vel  forvaret 
ude  i  Holsten  —  ja  da  blev  der  en  Skrigen  og  en  Skraalen,  som 
Gaarden  skulde  være  faldet.  Han  var  en  skikkelig  Karl  og  nu 
kommet  til  saa  stor  Middel  og  Rigdom  og  maatte  alligevel  saa 
ynkelig  dø  i  sin  unge  Alder,  og  det  for  sin  Kærestes  Haand.  — 
Salig  Mikkel  kunde  heller  aldrig  glemme  det;  han  blev  ikke  Mand 
siden.  Et  Par  Maaneder  efter  blev  han  liggende  syg,  og  saa  tog 
Vorherre  ham  fra  mig. 

Den  selv  samme  Dag,  som  han  blev  jordet,  faldt  Cecil  i  en  dyb 
Søvn,   og  sov  hun  saamænd   tre   Etmaal^   ud   i   eet.     Da  hun 

vaagnede,  var  hendes  Forstand  kommet  tilbage.  Jeg  sad  ved 
hendes  Seng  og  ventede,  at  Vorherre  skulde  løse  op  for  hende. 
Men  allerbedst  som  hun  laa,  drog  hun  et  dybt  Suk,  kastede  sine 
Øjne  paa  mig  og  sagde:  „Hvorledes  er  det  fat?  hvor  har  jeg  været? 
jeg  har  haft  en  underlig  Drøm;  det  kom  mig  for,  jeg  var  i  Himme- 
rig og  Esben  hos  mig.  —  Herre  Gud,  Moerl  hvor  er  Esben?  har  I 
ikke  hørt  fra  ham,  siden  han  drog  ad  Holsten?" 

Jeg  vidste  ikke  ret,  hvad  jeg  turde  svare.  Nej  —  sagde  jeg 
—  vi  ved  ikke  stort  om  ham.  Hun  sukkede:  ,,Hvor  er  Faer?" 
spurgte  hun  saa.  Din  Fader  har  det  godt  —  svarede  jeg  —  ham 
har  Gud  taget  til  sig.  —  Da  græd  hun.  ,, Moerl  lad  mig  se  ham!'' 
sagde  hun.  Det  kan  du  ikke.  Baml  —  svarede  jeg  —  for  han  er 
jo  i  Jorden.  ,,Gud  bevare  os!"  skreg  hun,  „hvor  længe  har  jeg 
da  sovet?"  —  Heraf  mærkede  jeg,  at  hun  ikke  selv  vidste,  i  hvad 
Tilstand  hun  havde  været.  ,,Har  I  vækket  mig,  Moerl"  sagde 
hun  igen,  „har  I  ingen  Tjeneste  gjort  mig;  jeg  sov  saa  sødt;  jeg 
drømte  saa  dejligt;  Esben  kom  hver  Nat  og  besøgte  mig  i  skinnende 
hvide  Klæder  og  med  en  rød  Perlekrans  om  sin  Hals!"  " 

Her  faldt  den  gamle  atter  hen  i  tungsindige  Tanker,  og  først 
efter  nogle  dybe  Hjertesuk  tog  hun  atter  ved. 

,,Det  stakkels  Barn  havde  da  faaet  sin  Forstand  tilbage;  men 
Gud  ved,  om  det  var  bedre  for  hende.  Hun  var  aldrig  glad,  men 
altid  stille  bedrøvet,  talte  ikke,  uden  naar  hun  blev  adspurgt,  og 
passede  sit  Arbejde  meget  flittigt.  Hun  var  hverken  syg  eller 
frisk. 

Det  spurgtes  da  snart  her  omkring  i  Nabolaget,  og  et  Fjer- 
dingaarstid  efter  kom  Mads  Egelund  for  at  bejle  til  hende  anden 
Gang.  Men  hun  vilde  ikke  vide  af  ham  at  sige,  hverken  for  lidt 
eller  for  meget.  Da  han  nu  fornam,  at  hun  slet  ikke  kunde  lide 
ham,  blev  han  studsig  og  fik  ondt  i  Sinde.  Jeg  og  Folkene  og 
alle  de,  der  kom  her,  passede  bestandig  nøje  paa,  at  vi  ikke  lod 
falde  det  mindste  Ord  om,  hvordan  hun  selv  i  sin  Afsindighed 
havde  undlivet  den  stakkels  Esben;  og  hun  tænkte  vel  ogsaa,  at 
han  enten  var  død  eller  gift  derude  i  Sønden. 

En  Dag,  som  nu  Mads  er  her  og  trænger  stærkt  paa  hende  om 
at  give  ham  Ja,  og  hun  saa  svarer,  at  hun  hellere  vil  dø  end  giftes 
med  ham,  siger  han  rent  ud,  at  han  slet  ikke  var  saa  hægen  for 
en,  der  havde  skaaret  Halsen  over  paa  sin  første  Kæreste;  og 
dermed  fortæller  han  hende  det  hele,  som  det  var  tilgaaet.  J^g 
staar  ude  i  Køkkenet  og  hørte  det  saa  halvt  om  halvt.  Jeg 
slænger,  hvad  jeg  har  i  Haanden,  springer  ind  og  raaber  til  ham: 
Mads!  Mads!  Gud  forlade  jer!  hvad  er  det,  I  gør?    Men  det  var 

for  silde;  hun  sad  paa  Bænken  saa  bleg  som  en  kalket  Væg,  og 
Øjnene  stod  stive  i  hendes  Hoved. 

,,Hvad  gør  jeg?''  sagde  han,  ,  jeg  siger  jo  ikke  andet,  end  hvad 
sandt  er;  det  er  bedre,  hun  faar  det  at  vide,  end  at  holde  hende 
for  Nar  og  lade  hende  gaa  og  vente  efter  en  død  Mand  hendes 
hele  Livstid.  —  Far  vel!  og  Tak  for  mig!" 

Han  gik;  men  hun  var  igen  faldet  tilbage  og  faar  vel  aldrig 
sin  Forstand  mere  i  dette  Liv.  I  ser  selv,  hvorledes  hun  er:  al 
den  Tid,  hun  ikke  sover,  synger  hun  den  Vise,  hun  selv  har  digtet, 
dengang  Esben  drog  til  Holsten,  og  bilder  sig  ind,  at  hun  spinder 
paa  Brudelageneme.  Ellers  er  hun  dog  rolig  —  Gud  ske  Lov!  og 
gør  ikke  det  mindste  Kræ  Fortræd;  men  vi  tør  alligevel  ikke  slippe 
hende  af  Sigte.  Gud  se  i  Naade  til  hende  og  løse  snart  op  for  os 
begge  to!" 

Idet  hun  talte  de  sidste  Ord,  kom  den  ulykkelige  ind  med  sin 
Ledsagerske.  „Nej,"  sagde  hun,  „i  Dag  er  han  ikke  at  se;  men 
i  Morgen  har  vi  ham  vist.  Jeg  maa  skynde  mig,  om  jeg  skal  blive 
færdig  med  Lagenerne." 

Hun  satte  sig  hurtig  ned  paa  sin  lille  Halmstol,  og  med  Hænder 
og  Fødder  i  rask  Bevægelse  istemte  hun  atter  sin  Klagesang.  Et 
langt,  dybthentet  Suk  gik  hver  Gang  forud  for  0;nkvædet: 

„Den  største  Sorgr  1  Verden  her 

Er  dog  at  skilles  fra  den,  man  har  kær.'"* 

Hendes  skønne,  blege  Ansigt  sænkede  sig  da  ned  mod  Barmen, 
Hænder  og  Fødder  hvilede  et  Øjeblik;  men  snart  og  skyndsomt 
rettede  hun  sig  atter  i  Vejret,  istemte  et  andet  Vers  og  satte 
Skyggerokken  i  Gang. 

I  tungsindige  Tanker  vandrede  jeg  tilbage;  min  Sjæl  havde 
antaget  Ørkens  Farve.  Min  Fantasi  var  ene  sysselsat  med  Cecilia 
og  hendes  rædsomme  Skæbne.  I  hvert  et  fjernt  Luftbillede  troede 
jeg  at  se  Hosekræmmerdatteren,  hvorlunde  hun  sad  og  spandt  og 
rokkede  og  slog  ud  med  Armene.  I  Hjejlens  sørgmodige  Fløjten, 
i  den  enlige  Hedelærkes  ensformige  Klagetriller  hørte  jeg  kun  de 
sørgeligsande,  af  saa  mange  Tusinde  saarede  Hjerter  dybtfølte 
Ord: 

„Den  største  Sorg  udi  Verden  her 

Er  dog  at  skilles  fra  den,  man  har  kær.""* 


St.  Se.  Blicher:  Samlede  Noveller.    I.  1? 

'  Trykt  1889.  i  „Nordlyset",  IX.  B. 

»  Første  Tryk  har:  „ret  ude";  Udg.  1833:  „ret  ud";  P.  L.  Møllers  Udg.:  „ret 
langt  ud". 

'  „Ikke  Just  filantropisk,  men  dog  godt  statsøkonomisk  var  derfor  en  nu 
afdød  Forstmands  Forslag,  at  nedrive  Eolonibyeme  og  plante  Træer  i  Stedet; 
tM  den  for  ikke  et  halvt  Sekulum  siden  paa  offentlig  Bekostning  anlagte 
Alhedeskov  var  allerede  nu  næsten  i  Stand  til  at  betale  sig."  (B.s  Beskrivelse  af 
Viborg  Amt,  1839,  S.  18.) 

*  Novellen  skal  kunne  stedfæstes  til  Øvre-  og  Nedre-Simmelkær  ved  Grænsen 
mellem  de  to  gamle  uldbindende  Lysgaard  og  Hammerum  Herreder.  (Evald 
Tang  Kristensen  i  Kapitlet  „Heden"  i  „Danmark  i  Bill.  og  Skildr.",  I.  B., 
S.  431.) 

*  Denne  Scene  er  Sujettet  til  et  af  Dalsgaards  mange  Jyske  Bondelivsbilleder 
(Maleriet  er  reproduceret  i  ,, Christen  Dalsgaard  og  hans  Kunst",  S.  87.) 

*  I  „Vestlig  Profil  al  den  cimbriske  Halvø".  S.  79—80,  hævder  B.  dog.  at 
Pengene  ikke  „sidder  saa  nagelfaste  hos  den  danske  Bonde,  som  Skriget  gaar. 
„Bonden  er  egennyttig",  „Bonden  er  nærig",  „Bonden  vender  Skillingen  to 
Gange,  inden  han  giver  den  ud".  —  Det  kan  være  sandt,  at  han  vender  den. 
han  skal  lægge  paa  Amtsstuebordet,  paa  Tingbordet,  paa  Offerbordet  og  paa 
de  mange  andre  Borde,  hvor  hans  med  suren  Sved  fortjente  Skillinger  har 
Ærinde.  Og  tænker  han  paa.  hvad  mange  af  dem  siden  bliver  brugt  til.  da 
kan  vel  være,  at  han  vender  den  tre  Gange.  Men  da  hans  Konges  Hus  gik  op 
1  Røg.  da  vor  Flaade  gik  til  England,  da  vore  Landsmænd  sukkede  der  i 
Fangenskab,  da  Vesterhavet  gik  op  over  Sønderjydernes  Agre  og  Enge.  og  da 
det  nu  gjorde  lige  saa  ved  dem,  der  bor  hos  Limfjorden,  da  vendte  han  ikke 
Skillingen  —  hvad  J^g  vilde  sige  Daleren,  før  han  lagde  den  paa  Fædrelandets 
Alter." 

^  Hundreddalersedler.    (B.s  Note.) 

*  Jvnfr.  Mari  Kiølvroes  Vise  i  „E  Bindstouw":  „EJs  vil  di  hat  hveranner, 
men  de  skul  no  eet  væ  saaen".  (Allerede  Niels  Blicher  omtaler,  hvorledes 
Jyden  ,,er  temmelig  stærk  i  Tyrketroen  om  Skæbnen".) 

*  Ordet  skrives  undertiden  „^tmaal";  det  betyder  et  Tidsrum  af  12  eller 
S4  Timer.  Hollandsk  „etmaal"  =  24  Timer;  Mellemnedertysk:  „etmål":  wieder- 
kehrende  Zeit,  Periode,  Flutperlode  von  12  Stunden  oder  Tagesperiode  von 
84  Stunden.  „Jeg  har  altid  opfattet  det  danske  , .Etmaal"  i  Sømandssproget  » 
Døgn."    (Meddelt  af  H.  F.  Feilberg.) 

'•  Omkvædet  lyder  her  saaledes  i  første  Tryk,  i  Udg.  1833  og  i  P.  L.  Møllers 
Udg.  I  P.  Hansens  Udg.  gentages  Omkvædet  saaledes.  som  det  lyder  ved 
Novellens  Begyndelse. 


PRÆSTEHISTORIER' 


Jeg  kan  erindre  nogle  Smaafortællinger,  jeg  som  Dreng  har 
hørt  al  min  Bedstefader,  Herredsfoged  L.,  der  var  en  sand  Præste- 
ven og  tilbragte  en  stor  Del  af  sine  Forfriskningstimer  i  Selskab 
med  Hr.  Kaspar,  Hr.  Jens,  Hr.  Mogens  og  flere;  thi  det  var  i  de 
Tider  Skik  at  kalde  gejstlig  Mand  ved  hans  Fornavn.  Naar  jeg 
vilde  gøre  den  vakre  Olding  en  Fornøjelse,  fik  jeg  gerne  et  Par 
af  mine  Skolekammerater  hjem  med  mig  og  bad  ham,  i  deres 
Nærværelse,  at  fortælle  sine  Præstehistorier,  som  han  nævnede 
dem.  I  det  Haab,  at  samme  ej  vil  være  uden  Interesse  for  ,, Nord- 
lyse t"s  Læsere,  agter  jeg  fra  Tid  til  anden  at  levere  no^le  af  dem, 
der  har  forekommet  mig  som  de  mærkværdigste  og  morsomste. 
Og  vil  jeg  da  her  uden  videre  Indledning  fremsfette  følgende: 


URMAGEREN 

Præstegaarden  i  Grønbek,  Lysgaard  Herred,  tør  vel  i  Hen- 
seende til  Varighed  og  god  Indretning  kaldes,  om  ej  den  første, 
saa  dog  en  af  de  første  Præstegaarde  i  Danmark.  Den  er  bygget 
af  Provst  Hurtigkarl,  et  sjældent  mekanisk  Hoved,  der  ej  alene 
selv  gjorde  Tegningen  til  den,  men  saa  tillige  paa,  at  alt  under 
dens  Bygning  blev  udført  med  yderste  Nøjagtighed.  Stenene  til 
Grundmuren  og  Taget  strøges  efter  de  af  ham  indrettede  Former, 
og  tvende  kunstige  Kakkelovne  anbragtes  i  Storstuen,  hvilke  ved 
skjulte  og  rundt  omkring  ledede  Rør  tilstrækkelig  var  i  Stand  til 
at  opvarme  dette  høje  og  rummelige  Værelse. 

Men  det  var  ikke  egentlig  det,  jeg  vilde  fortælle.  Provst 
Hurtigkarl  var  ogsaa  Urmager.  Paa  Allinggaard  saa  man  et 
Klokværk  over  den  ene  Port  —  om  det  gamle  Herresæde,  efter 

dets  senere  Skæbne,  ejer  samme' endnu,  ved  jeg  ikke  —  dette 
havde  Provsten  forfærdiget. 

Engang  nød  AUinggaards  Ejer  den  Ære  at  herbergere  en  af 
vore  Konger.  Jeg  formoder  det  var  fjerde  Frederik.  Jbrddrotten 
gjorde  hans  Majestæt  opmærksom  paa  den  Kunst  og  Mekanisme, 
hvormed  Uret  var  indrettet,  og  angav  sin  Sognepræst  som  Kunst- 
neren. 

,,Den  Mand  ønsker  Vi  at  tale  med!''  sagde  Kongen,  og  et  Bud 
blev  skikket  til  Præstegaarden  for  at  tilkendegive  Hurtigkarl 
Monarkens  Villie. 

Dagen  derpaa  mødte  Provsten  paa  Allinggaard,  men  i  korte 
Klæder,  af  hvilken  Aarsag  Kammertjeneren  viste  ham  tilbage  og 
betydede  ham  det  usømmelige  i  at  lade  sig  se  for  Landets  Fyrste 
uden  Ordensdragt. 

,,Min  Konge,"  var  Provstens  Svar,  ,,har  ladet  mig  kalde  som 
Urmager,  ikke  som  Præst;  thi  mener  jeg,  denne  Kjole  er  den 
passende.    Hav  den  Godhed  at  melde  mig!'' 

Da  disse  Ord  blev  bragt  for  Kongen,  lo  han  og  sagde:  „Manden 
har  Ret;  lad  ham  kim  komme!"  hvorpaa  han  underholdt  sig  længe 
og  naadigt  med  den  kunstfærdige  gejstlige. 


t)ET   STRENGE   SKRIFTEMAAL 

I  et  Sogn  —  jeg  nævner  det  ikke  for  Beboernes  Skyld,  der  nu 
er  skikkelige  Folk  —  var  Bønderne  saa  ugudelige  og  ondskabs- 
fulde, at  flere  Præster  havde  sat  Livet  til  iblandt  dem,  dels  af 
Græmmelse  over  deres  Belials  Handel  og  Drillerier,  dels,  som 
Ordet  gik,  ogsaa  paa  voldsomme  Maader.  Dette  gjorde,  at  ingen 
til  sidst  vovede  at  søge  Kaldet,  og  det  maatte  efter  den  sidste 
Præsts  Død  staa  ledigt  et  helt  Aar  og  derover. 

Omsider  meldte  en  norsk  Kapellan,  bekendt  ved  Akademiet 
under  Navn  af  Kæmpe-Mikkel,  sig  til  det  vakante  Embede  og  fik 
det.  Bispen  gav  ham  mange  gode  Raad  med  paa  Vejen  til  hans 
Pastorat  og  formanede  ham  især  til  Sagtmodighed  og  Mildhed 
som  det  bedste  Middel  til  at  komme  af  Sted  med  dette  uregerlige 
Folk. 

,,Vi  faar  at  se!"  svarede  Hr.  Mikkel  og  drog  did. 

Amtmanden  og  Bispen  ventede  som  sædvanlig  en  Mængde 
Klager  fra  Præsten.     Nej,  der  kom  ingen.     Det  første  Aar.  gik, 

det  andet,  det  tredie;  de  hørte  ej  det  ringeste  fra  Præsten,  der 
kunde  ligne  en  Besværing,  og  de  forundrede  sig  saare  over  denne 
besynderlige  Tavshed. 

„Han  har  fulgt  mit  Raad!"  sagde  endelig  Superintendenten; 
„dette  er  og  i  Sandhed  den  eneste  Maade,  de  skal  vindes  paa!'' 

Nu  kom  Visitatsturen  til  det  berygtede  Sogn;  Kirken  var  fuld 
af  Mennesker  og  Ungdommen  vel  oplyst.  Da  Katekisationen  var 
til  Ende,  spurgte  Visitator,  som  Skik  er,  hans  Velærværdighed, 
om  han  var  tilfreds  med  Menigheden;  og  da  han  med  et  Buk  havde 
bejaet  Spørgsmaalet,  vendte  Bispen  sig  til  Sognefolkene  med  de 
Ord:  ,,Har  Menigheden  noget  at  erindre?" 

„Aldeles  intet,  uden ''  var  et  Par  Bønders  afbrudte  Svar, 

hvorved  de  tillige  saa  med  betænkelige  Miner  til  Sakristiet,  der 
indesluttede  Skriftestolen. 

,, Siger  frem.  Børn!    Hvad  er  det?"  — 

„Det  strenge  Skriftemaal,  det  strenge  Skriftemaal!"  lød  det  fra 
flere  Munde,  og  alle  skottede  til  Sakristiet. 

„Hvad  vil  de  sige  hermed?"  gentog  den  gejstlige  foresatte,  idet 
han  drejede  sig  mod  Præsten. 

Denne  lovede  ham  ved  Gudstjenestens  Slutning  at  give  ham 
den  forlangte  Oplysning,  og  Visitatsen  endtes  med  Ros  og  For- 
maning til  at  blive  ved  i  det  begyndte  gode. 

„De  har  grebet  Tingen  an  fra  den  rigtige  Side;  saaledes,  just 
saaledes  er  det,  man  maa  tage  disse  Mennesker!"  sagde  Bispen 
paa  Hjemvejen  fra  Kirken.  „Men  hvad  betyder  det  strenge 
Skriftemaal,  Bønderne  talte  om?"  — 

,,Det  skal  jeg  sige  Deres  Højærværdighed:  Jeg  har  en  Stok 
staaende  i  Skriftestolen.  Saa  snart  jeg  hører  noget  uskikkeligt 
om  mine  Sognefolk,  lukker  jeg  dem  ved  Skriftemaalet  inde  i 
Sakristiet  med  mig  og  lader  Stokken  bearbejde  deres  Ryg  saa 
længe,  til  de  lover  Bedring." 

„Gud  bevare  os!  det  er  en  voldsom  Kur!" 

„Voldsom  er  den;  det  skal  jeg  aldrig  nægte;  men  probat  er 
den  tillige.  Nu  har  jeg  paa  det  fjerde  Aar  været  her;  jeg  spørger: 
har  min  Biskop  i  al  den  Tid  hørt  noget  forargeligt  om  mine 
Sognemænd?" 

„Nej,  min  Kære!  men  skulde  det  samme  ikke  være  at  opnaa 
paa  en  mildere  Maade?" 

„Ingenlunde!  naar  min  Skriftemetode  bliver  mig  forment,  kan 
jeg  lige  saa  godt  lægge  Kjolen  hen!" 

Bispen  trak  paa  Skuldrene  og  svarede:  ,,Nu,  saa  faar  De  vel 

at  fare  fort  dermed;  men  se  for  alle  Ting  at  moderere  Kræfterne 
ved  dens  Udøvelse  I" 

Hr.  Mikkel  skriftede  endnu  en  føje  Tid  ved  Stokkens  Hjælp; 
siden  stod  den  blot  i  Skriftestolen  som  et  Minde  om  de  forvorpne 
Tider. 

Ihvor  streng  Manden  var  i  alt,  hvad  der  angik  kristelig  Tugt, 
regnede  han  det  dog  ikke  saa  nøje,  hvor  Talen  var  om  hans  egen 
Person  og  hans  Indkomster.  Dette  gjorde,  at  han  paa  een  Gang 
var  baade  frygtet  og  elsket  af  sin  Menighed,  der  ønskede  ham  et 
langt  Liv  og  kaldte  ham  en  retskaffen  Sjælesørger. 


KR0M4NDEN 

Magister  Jens,  min  Bedstefaders  kæreste  Præst,  havde  i  et 
Besøg  hos  sin  Nabo  Kaspar  gjort  Bekendtskab  med  Konens 
Broder,  en  ung,  munter  og  satirisk  Mand  fra  Hovedstaden.  I  sit 
overgivne  Lune  havde  denne  iblandt  en  hel  Del  andet  ytret,  at 
han  egentlig  var  kommet  til  Jylland  for  at  samle  Stof  til  Vinter- 
moro  for  Neergaards^  Kaffegæster;  thi  Halvbarbarer  afgiver 
gerne  en  rig  Høst  i  denne  Henseende. 

Hr.  Jens,  der  ved  denne  Replik  fandt  sig  og  Provinsen  saare 
fornærmede,  pønsede  paa  at  spille  Frants  —  saaledes  hed  Søster 
Karens  Broder  —  et  lille  Puds,  hvorved  Moroen  kunde  blive  paa 
Jydernes  Side.  Han  fik  og  virkelig,  inden  han  rejste,  en  Plan 
færdig,  hvilken  han  meddelte  Hr.  Kaspar  og  hans  Kone. 

Nogle  Dage  derefter  tog  disse  tillige  med  Svogeren  hen  til 
Magister  Jens,  og  da  den  romantiske  Egn,  denne  boede  i,  lod  til 
at  behage  Frants,  sagde  Hr.  Kaspar:  ,,0g  dog  er  det,  du  her  ser, 
intet  mod  Søborg  Kro!" 

,,Mine  Venner!"  tog  Hr.  Jens  Ordet,  ,,bliv  en  Dag  over  hos 
mig;  vi  vil  da  i  Morgen  gøre  en  Tur  til  Kroen!  " 

Selskabet  takkede,  og  Hr.  Kaspars  Viv  mente,  at  ingen  ved 
denne  Lejlighed  bedre  kunde  agere  Vært  end  hendes  Broder, 
da  han  i  Residensen  var  vant  til  at  forestaa  saa  mangt  et  Lyst- 
parti. 

,,Jeg  afstaar  med  Fornøjelse  Æren  til  den  fremmede  Herre!" 
var  Magisterens  Ord,  „men  hvad  Betalingen  angaar,  da  er  jeg 
^ne  Manden;  sligt  fordrer  Gæsteretten!" 

En  venskabelig  Strid  opstod  i  denne  Anledning,  hvilken  endtes 

med  Hr.  Jens's  Sejr  og  det  Spørgsmaal  af  Havnienseren,  om  Folk 
her  til  Lands  afgjorde  deres  Mellemværende  med  Penge  eller,  paa 
Irokesemes  Vis,  ved  Varers  Omtuskning.  — 

Den  ler  bedst,  som  ler  sidst,  tænkte  Hr.  Jens  og  gik  ud  for  at 
aftale  det  fornødne  med  Avlskarlen. 

Efter  at  have  spist  til  Middag  i  betimelig  Tid  rullede  Præste- 
mændene med  deres  Madamer  og  Svoger  Frants  den  følgende 
Dag  ud  af  Landsbyen.  Da  de  ankom  til  min  Bedstefaders  Gaard 
—  det  var  den,  man  havde  forvandlet  til  en  Kro  —  studsede 
Svogeren  ved  at  se  Bøgeskoven,  i  hvis  Udkant  Gaarden  laa.  Søen 
paa  den  anden  Side,  og  Bakken  med  Lysthuset,  der  ragede  frem 
bag  Stuehuset,  der  var  over  al  Maade  net  og  hyggeligt. 

,,Det  maa  jeg  bekende!"  raabte  han,  da  de  fortalte,  det  var 
Søborg  Kro,  ,,et  saa  stadseligt  Gæstgiversted  havde  jeg  langtfra 
ventet  at  finde  i  Hottentotlandet!" 

Endelig  holdt  Vognen,  og  mine  Bedsteforældre  traadte  ud  for 
at  modtage  Selskabet. 

„Der  ser  De  Kromanden  og  hans  Kone!"  hviskede  Hr.  Jens  til 
Svogeren. 

,,Godt!"  var  Svaret,  ,,det  er  vel  bedst,  vi  faar  Chokolade?" 

,,Det  tror  jeg;  ved  slig  Lejlighed  kan  det  bedste  neppe  være 
godt  nok!" 

.,Aah,  kære  Madame!"  sagde  Frants,  da  han  steg  ned  af 
Vognen,  ,,vær  saa  god  at  lade  os  faa  Chokolade!" 

„Chokolade?"  gentog  min  Bedstemoder.  ,,Det  ejer  vi  saamænd 
ikke;  men  Kaffen  skal  straks  være  færdig!" 

„Tænkte  jeg  det  ikke  nok!    Ja,  maa  vi  saa  bede  om  Kafie!" 

Min  Bedstefader  hørte  ej  grant,  hvorfor  han  tog  Magisteren 
til  en  Side  og  spurgte,  hvo  det  unge  Menneske  var,  og  hvad  han 
sagde.  Medens  Hr.  Jens  meddelte  ham  Oplysning  herom,  havde 
hans  Kollega  fundet  Lejlighed  til  at  berette  min  Bedstemoder,  at 
den  fremmede  havde  en  Skrue  løs,  og  at  hun  desaarsag  ej  maatte 
lægge  paa  Hjerte,  hvad  han  gjorde  og  sagde.  Min  Bedstefader, 
der  intet  Vink  havde  faaet  om  Frantses  fikse  Ide,  fandt  hans 
Entré  noget  besynderlig;  men  han  tænkte:  „Sligt  maa  være  Mode 
i  København,"  og  Passiaren  kom  snart  i  Gang,  og  Lerpibeme  blev 
budt  de  mandlige  Gæster.  Et  Kvarterstid  efter  stod  det  brune 
Fluidum  paa  Bordet  med  en  overvættes  Rigdom  af  Fløde,  Sukker 
og  hjemmebagte  Tvebakker. 

„Har  De  ingen  Kringler?  Vi  ønsker  helst  Kringler!"  ytrede 
Frants,  og  Bedstemoder  svarede  med  et  Smil:  ,,Det  gør  mig  ondt. 
Havde  jeg  vidst  af  Deres  Komme " 

„Ai  vor  Komme?''  afbrød  han  hende;  ,,fremmede  maa  De  vel 
altid  være  belavet  paa?'' 

Nu  kunde  Selskabet  ej  holde  sig  længer;  det  brast  i  Latter,  og 
Gaaden  blev  løst. 

„I  Pokkers  Jydebøml"  raabte  Københavneren,  ,,I  forstaar  dog 
at  sætte  Folk  en  Voksnæse  paal" 

Naar  han  siden  vilde  kro  sig,  sagde  Madam  Karen  altid: 
,,Huak  paa  Kromanden,  lille  Broer!" 


FERSLEV 


Pulpituret  i  Skaarup  Kirke,  Gem  Herred,  udmærker  sig  ved 
Navnene  paa  de  Præster,  som  siden  Reformationen  har  forestaaet 
Skaarup  og  Tvilum  Menigheder.  Om  den  sidst  afdødes  Navn  har 
faaet  Plads  derpaa,  kan  jeg  ikke  sige;  thi  det  er  tre  Decennier, 
siden  jeg  saa  denne  Kirke.  Ved  ethvert  Navn  paa  Pulpituret 
findes  tillige  et  Sindbillede,  som  har  Hensyn  til  de  vigtigste  Be- 
givenheder i  Præstens  Liv.  Saaledes  er  en  paa  Gløder  staaende 
Smeltedigel  anbragt  under  Navnet  Ferslev,  hvis  jeg  ej  tager  fejl, 
og  følgende  Linier  er  anført  som  en  Forklaring  paa  Symbolet: 

,.To  Gange  gik  han  ud  for  Brand, 
Og  to  Gang'  for  sin  Fjende: 
Men  Gud  gay  dog  den  proved'  Mand 
Velsignets'  før  hans  Ende." 

Uden  Tvivl  har  det  været  denne  Præst,  om  hvem  Herredsfoged  L. 
fremsatte  den  Fortælling,  jeg  her  meddeler  Læseren. 

Hems  Embedstid  faldt  ind  i  den  for  Danmark  saa  ulykkelige 
Krig  med  Karl  Gustav,  der  truede  Riget  med  Tilintetgørelse.  Et 
Par  Aar  i  Forvejen  afbrændte  hans  Præstegaard,  en  Ulykke,  der 
dengang  var  saa  meget  føleligere  end  nu,  som  ingen  Brand- 
forsikring fandt  Sted,  og  Bygningsmaterialieme  var  overordentlig 
dyre.  Imidlertid  havde  Ferslev  ved  Understøttelse  af  Herskabet 
paa  Frisenborg  faaet  Stuehuset  og  begge  Staldlængeme  paa  ny 
opbygget,  da  Rygtet  om  den  Udaad,  et  Parti  af  de  i  Jylland  ind- 
trængende Svenske  øvede  i  og  omkring  Aarhus,  satte  alt  i  Skræk 
og  Forvirring.  For  at  sikre  sin  frugtsommelige  Kone  og  to  smaa 
Børn  for  Mishandling  ilede  han  med  dem  til  en  Svoger,  der  boede 
nogle  Mil  vestligere  i  en  øde  og  for  Fjenden  lidet  tillokkende  Egn, 

og  vendte  tilbage  for  at  værne  om  sin  Ejendom.  Men  de  Svenske 
havde  imidlertid  gæstet  Skaarup,  og  Ferslev  fandt  ved  sin  Hjem- 
komst intet  uden  ituslagne  Vinduer,  opbrudte  Kister  og  Skabe 
og  sønderhuggede  Døre;  ej  engang  saa  meget  som  en  Dyne  var 
ham  levnet;  hvad  Strejfpartiet  ikke  havde  ranet,  havde  det  øde- 
lagt. I  Bøndernes  Huse  saa  det  lige  saa  sørgeligt  ud,  og  flere  af 
dem  var  gangne  op  i  Røg.  Efter  endnu  en  Tid  at  have  brand- 
skattet og  plyndret  i  Egnen  trak  det  fjendtlige  Korps  sig  tilbage 
til  Hovedarmeen,  ledsaget  af  alle  Krigens  Plageaander  og  de 
mishandledes  Forbandelser. 

Ferslev  ejede  intet  og  øjnede  kun  maadelige  Udsigter  til  nogen 
Sinde  at  faa  sine  Kaar  forbedrede.  Imidlertid  var  dette  ikke  hans 
tungeste  Sorg;  nej,  hans  Hjerte  sitrede,  hver  Gang  han  tænkte 
paa  sin  svangre  Viv.  Vilde  de  Besværligheder,  hendes  Flugt  i 
den  haarde  Vintertid  medførte,  ikke  have  en  dræbende  Indflydelse 
paa  hendes  Nedkomst?  Rev  Døden  hende  fra  hans  Side,  hvad 
Glæde  var  der  da  mere  at  vente  for  ham  i  Verden?  Hvordan 
vilde  det  da  gaa  hans  stakkels  Børn?  Fem  Mile  skilte  hende  fra 
ham,  og  tage  hende  hjem,  det  var  ikke  at  tænke  paa.  Disse  og 
lignende  Betragtninger  fyldte  hans  Sjæl  med  Gru  og  bragte  ham 
til  at  glemme  Skæbnens  øvrige  Bitterheder.  Han  opsendte  Dag 
og  Nat  hede  Bønner  til  Himmelen  for  sin  Hustrus  Liv.  Men  den 
Højestes  Raad  er  uransagelige;  Ferslevs  Øjenlyst  maatte  bukke 
under  for  Fødselssmerteme;  hun  døde  uforløst,  og  Svogeren  over- 
bragte ham  den  sønderknusende  Tidende  tillige  med  hans  Børn, 
saa  snart  Vejr  og  Føre  gjorde  det  muligt. 

Med  sine  to  umyndige  sad  den  dybt  bøjede  Mand  en  Aften  paa 
en  Sten  uden  for  Præstegaarden  og  begræd  sit  Tab  og  bad  til 
Gud  om  Styrke  til  at  tømme  Kalken.  Da  sprængte  en  Rytter  af 
de  polske  Tropper,  som  med  Sommerens  Begyndelse  var  kommet 
Fædrelandet  til  Hjælp,  frem  imod  ham,  holdt  ham  Karabinen  for 
Brystet  og  affordrede  ham  hans  Penge.  Han  havde  et  Par  af 
Ulfeldts  Tomarker  og  nogle  Enesteskillinger  i  Lommen;  dem  rakte 
han  med  skælvende  Haand  Rytteren  og  betydede  ham  tillige,  at 
dette  var  al  hans  Ejendom.  Ærgerlig  over  ikke  at  faa  mere  skød 
Umennesket  Flinten  af  i  Staldens  Straatag,  og  inden  tvende 
Timer  laa  de  trende  Bygninger  i  Aske.  Paa  denne  Maade  blev 
Ferslev  anden  Gang  husvild.  Med  sine  smaa  ved  Haanden  gik 
han  nu  i  egentlig  Forstand  ud  for  at  betle.  Religionens  Støttestav 
var  det  eneste,  som  opholdt  hans  synkefærdige  Hjerte;  den 
kronede  Digters  Ord  gjorde  han  til  Valgsprog:  ,, Herre!  var  din 

Lov  ej  min  store  Trøst,  jeg  maatte  da  omkomme  i  min  Elen- 
dighed!" 

Langsom  og  kummerfuld  henslæbte  Tiden  sig  for  Kors- 
drageren under  Næringssorger  og  Kaldsf orretninger,  hvilke  sidste 
han  endog  maatte  varetage  uden  ringeste  Vederlag;  thi  Hjælpe- 
tropperne var  besat  af  den  samme  Stimandsaand  som  Fjenderne 
og  skiftede  Landmandens  Bo  imellem  sig,  som  dem  bedst  syntes. 
At  faa  noget  af  Præstegaarden  opbygget  igen,  saa  længe  Krigen 
varede,  var  en  Umulighed;  Ferslev  maatte  derfor  leje  sig  og  sine 
Børn  ind  hos  Bønderne,  hvilke  ogsaa  ærlig  delte  de  Smuler,  som 
faldt  af  deres  Herrers  Borde,  med  deres  ulykkelige  Sjælesørger. 
Men  Nøden  var  almindelig;  han  saa  sig  af  den  Aarsag  nødt  til 
idelig  at  veksle  Bopæl,  ligesom  hans  Børn  heller  aldrig  kunde  op- 
holde sig  med  ham  i  et  og  samme  Hus.  Imidlertid  tjente  den 
fælles  Elendighed  til  saaledes  at  knytte  hans  og  Beboernes 
Hjerter  sammen,  at  Skaarup  Sogn  ingen  Sinde  har  ejet  nogen 
kærere  Præst. 

Endelig  kuldkastede  den  mislykkede^  Storm  for  København 
saa  vel  som  Slaget  ved  Nyborg  Karl  Gustavs  herskesyge  Planer; 
de  Svenske  trak  sig  ud  af  Landet;  Polakkerne  og  Branden- 
borgerne  fulgte  dem  efter  at  have  taget  den  sidste  Ko  i  nys- 
anførte  Sogn  med  sig  og  ladet  Synd  og  Sorg  og  Tvedragt  i 
Familierne  tilbage.  Adelen,  hvoraf  en  Del  havde  tjent  ved  vore 
Tropper,  der  var  krøbet  i  Ly  bag  Limfjorden,  vendte  efter- 
haanden  hjem  til  Herregaardene  og  søgte,  ved  at  ophjælpe  de 
ødelagte  Godser,  at  aftvætte  noget  af  den  Skændsel,  den  i  Anled- 
ning af  Krigen  og  dens  Førelse  havde  paadraget  sig.  Lands- 
byerne rejste  sig  af  deres  Grus;  Agrene  blev  besaaet,  saa  godt 
det  efter  Omstændighederne  lod  sig  gøre,  og  Gud  velsignede 
Grøden,  saa  at  Sæden  det  følgende  Aar  kunde  forøges. 

Nu  begyndte  Ferslev  ogsaa  at  tænke  paa  sin  Præstegaard,  men 
Arbejdet  gik  kun  langsomt  fra  Haanden,  da  offentlige  Bygninger 
maatte  staa  tilbage  for  private;  en  Tid  lang  maatte  han  derfor 
blive  boende  hos  Bønderne,  indtil  han  kunde  drage  ind  i  sin  egen 
Bolig.  Den  Indskrift,  han  satte  over  Døren  til  Dagligstuen,  findes 
der  ikke  mere,  men  den  bestod  af  disse  Ord:  ,, Nøgen  kom  jeg  af 
Moders  Liv,  nøgen  skal  jeg  fare  heden.  Herren  gav.  Herren  tog. 
Herrens  Navn  være  lovet!" 

Om  Mandens  øvrige  Skæbne  vidste  Herredsfoged  L.  intet 
videre  at  fortælle,  end  at  han  i  sin  Nabopræsts  Enke  fandt  en  god 
Hustru  for  den.  Gud  havde  taget,  og  døde  mæt  af  Dage  som  en 
efter  sin  Stilling  velhavende  Mand.  — 

Foruden  ovennævnte  Pulpitur  har  Skaarup  Kirke  en  anden 
Prydelse,  nemlig  et  stort  Oliemaleri  i  Koret,  der  forestiller  det 
jødiske  Synedrium  og  Frelserens  Forhør.  Den,  der  viste  mig 
Kirken,  foregav,  at  Stykket  var  kommet  fra  Wien;  men  naar  og 
ved  hvilken  Lejlighed  det  var  skænket  til  Kirken,  vidste  han 
ikke.  Dets  Værdi  som  Kunstværk  kunde  jeg  ikke  bedømme,  men 
jeg  kan  endnu  erindre,  at  jeg  fandt  de  forskellige  Jødefysiogno- 
mier saare  interessante.  En  Mærkværdighed  vilde  det  altid  være, 
om  et  Maleri  af  Titian,  Correggio  eller  Paul  Veronese  havde  for- 
stukket sig  i  en  jysk  Landsbykirke. 


BRUDEVIELSEN 

Hr.  Steffen  havde  skaffet  sig  en  liden  uskyldig  Indtægtskilde 
ved  at  vie  de  saakaldte  Natmandsfolk.  Saa  snart  et  Par  af  dem 
vilde  gifte  sig,  tyede  det  til  hans  Velærværdighed,  og  Taksten  var 
en  Kvintikrone.  I  Selskab  med  sine  Herredsbrødre  maatte  Hr. 
Steffen  undertiden  høre  en  og  anden  Glose  for  sin  Tjenstvillighed; 
men  han  tog  den  døve  Hat  paa,  eller  naar  Kollegerne  blev  alt  for 
slemme,  stoppede  han  Munden  paa  dem  med  det  Spørgsmaal: 
„Vil  I  da  hellere,  at  disse  Mennesker  skal  parre  sig  som  Dyrene 
end  forenes  paa  kristelig  Vis  og  efter  Ritualet?" 

Engang  hændte  det  sig,  at  Proprietæren  i  Sognet,  en  ung, 
spøgefuld  Mand,  hvis  Navn  jeg  har  forglemt,  kom  ridende  forbi 
Hr.  Steffens  Annekskirke,  der  laa  afsondret  fra  Byer  og  Gaarde. 
Da  han  fandt  Kirkedøren  aaben,  tænkte  han:  Mon  vor  gode  Ven 
ej  har  en  af  sine  ekstraordinære  Vielser  for?  og  stod  af  Hesten 
for  at  lytte.  Det  var  rigtigt;  Præsten  var  i  fuldt  Arbejde  med  at 
vie.  Hvad  gør  Proprietæren?  Han  binder  sin  Hest  ved  en  Hyld, 
lister  sig  uformærket  ind  i  den  nærmeste  Stol  bag  Kirkedøren, 
og  da  han  der  finder  en  Salmebog,  kaster  han  den  Salme  op,  som 
bruges  efter  Brudevielser.  Neppe  havde  Hr.  Steffen  endt  sin  For- 
retning, førend  Skalken  i  en  høj  Tone  istemte  Brudesalmen. 
Præsten,  hans  Kusk  og  Røgter,  hvilke  han  gerne  tog  med  som 
Vidner  paa  Brylluppernes  Fuldbyrdelse,  Brudeparret,  alle  blev 
sat  i  Forbavselse.  Endelig  fattede  Hr.  Steffen  sig  og  raabte  ned 
til  den  syngende:  ,, Stille,  stille!  hvo  I  er,  vi  skal  ingen  Sang  have!" 
men  Proprietæren  blev  ved,  til  Salmen  var  ude.    Derpaa  traadte 

han  frem  af  sit  Skjul,  lykønskede  Brudefolkene  og  forsvarede  sin 
Opvartning  med  Sang,  idet  han  anførte  følgende  Distikon: 

„Som  Velsignelse  og  Amen 
Præst  og  Degn  hør  sammen." 


KOMMUNIONEN 

Man  fortæller  nedenstaaende  Begivenhed  paa  flere  Maader; 
men  jeg  har  saa  meget  større  Aarsag  til  at  antage  min  Bedste- 
faders Beretning  for  den  eneste  sande,  som  Magister  Jens,  fra 
hvem  han  havde  den,  var  en  Søn  af  Manden,  der  havde  fristet 
Eventyret,  og  hvad  skulde  have  bevæget  ham  til  at  forvanske  en 
Historie,  som  ingen  Tilsætninger  behøver  for  at  vække  Interesse 
hos  enhver,  som  hører  samme? 

Hr.  Mads  lagde  gerne  Planen  til  sin  Prædiken  Mandag  For- 
middag og  udarbejdede  den  derpaa  uden  Ophold,  saa  at  han 
havde  den  færdig  og  indstuderet  i  det  seneste  til  Torsdag  Aften. 
De  to  sidste  Dage  i  Ugen  kaldte  han  derfor  sine  Frihedsdage;  dem 
helligede  han  Bibelen  og  Klassikerne.  Hans  Kammer  var  i  en 
Fløjbygning,  der  gik  langs  med  en  Afdeling  af  Præstegaardens 
Have,  hvilken  sidste  ved  et  Stendige  adskiltes  fra  Nabobyens 
Kirkevej.  Væggene  i  denne  Bygning  var  blot  muret  med  Ler  og 
stærkt  medtaget  af  December  Maaneds  Slud;  et  lidet  Vindue 
vendte  til  Haven,  de  øvrige  til  Gaarden. 

Som  han  en  Aften  temmelig  silde  sidder  og  arbejder  paa  det, 
han  Nytaarsdagen  vil  lægge  Menigheden  paa  Hjertet,  hører  han 
noget  skubbe  sig  paa  Værelsets  Udvægge.  Atter  et  Besøg  af  Niels 
Østergaards  børstede  Gæster,  tænker  han  og  bliver  rolig  ved  at 
skrive.  Men  det  varede  ej  længe,  inden  to  af  de  nederste  Vægge 
efter  hurtigt  gentagne  Stød  styrtede  ind  i  Kammeret,  og  tvende 
Mandspersoner  med  Masker  for  Ansigtet  skød  sig  frem  over 
Ruinerne.  Man  kan  tænke  sig  den  gode  Præsts  Bestyrtelse.  Han 
ilede  til  Døren;  men  den  ene  af  de  selvbudne  Svende  trak  en 
Pistol  af  Barmen  og  raabte  i  et  forvendt  Maal:  ,,Ikke  af  Pletten, 
ikke  en  Lyd,  ellers  er  I  Dødsens!" 

Imidlertid  havde  hans  Fælle,  der  spillede  en  stum  Rolle,  lagt 
sin  Pistol  paa  Bordet  for  at  fremtage  og  levere  Hr.  Mads  en 
Seddel  af  følgende  Indhold:  „Elders  Velærværdighed  klæder  eder 
øjeblikkelig  i  Embedsdragt,  forsyner  eder  med  Vin,  Brød  og  de 
hellige  Kar  og  følger  de  to  fremmede,  saafremt  I  har  eders  Liv 

kært.  Uden  Modstand  skal  eder  intet  ondt  vederfares!"  Volds- 
mændene var  formodentlig  forsynede  med  skriftlig  Ordre,  paa 
det  de  saaledes  kunde  undgaa  at  tale,  thi  der  blev  ikke  hørt  et 
Ord  mere  af  dem  end  den  anførte  Trussel;  det  øvrige  skete  ved 
Hændernes  og  Pistolernes  Bevægelse. 

Hr.  Mads  fandt  det  ikke  raadeligt  at  modsætte  sig.  Med  skæl- 
vende Hænder  tog  han  Kalk,  Disk  og  Vin  frem  af  Skabet,  iførte 
sig  Samarien  og  fulgte,  efter  at  han  med  et  stille  Suk  havde 
anbefalet  sig  i  den  Højestes  Varetægt,  Mændene  ud  af  den  gjorte 
Aabning.  Noget  borte  holdt  en  Vogn.  Man  bandt  for  Præstens 
Øjne  og  hjalp  ham  op,  hvorpaa  begge  Ledsagerne  satte  sig  hver 
paa  sin  Side  af  ham.  Nu  jog  Kusken  af  Sted,  saa  hurtig  Hestene 
kunde  trække.  En  Timestid  eller  lidt  længere  kunde  Kørselen 
have  varet,  da  Vognen  standsede,  og  Hr.  Mads  blev  ført  ind  i  en 
Kirke,  hvor  Tørklædet  toges  ham  fra  Øjnene.  Alteret  fandt  han 
oplyst;  et  sortklædt  Fruentimmer  med  Halvmaske  sad  paa  Knæ- 
faldet foran  samme  imellem  tvende  Herrer,  der  ligeledes  var 
maskerede  og  stod  med  blottede  Kaarder. 

,,I  har,"  raabte  den  paa  højre  Side  staaende,  ,, ufortøvet  at 
meddele  nærværende  Person  Syndsforladelse  og  Sakramente!" 
og  hans  Tone  og  Gebærder  viste,  han  vilde  adlydes. 

Under  Forretningen  maatte  begge  Herrerne  understøtte  den 
segnefærdige  Dame,  der  udstødte  ængstelige  Suk,  og  hvis 
Taarer  trængte  sig  frem  under  Masken.  Præsten  behøvede  sin 
hele  Sjælsstyrke  for  at  varetage  denne  hjerterystende  Handling. 
Saa  snart  han  var  færdig,  blev  hans  Øjne  atter  tilbundet,  og  de 
samme,  som  havde  fulgt  ham  til  Kirken,  ledsagede  ham  tilbage, 
men,  som  det  forekom  ham,  ad  en  langt  kortere  Vej  end  den, 
man  først  havde  taget.  Ved  at  sætte  ham  af  i  Nærheden  af 
Præstegaarden  stak  en  af  Mændene  ham  en  Pung  i  Haanden, 
hvis  Indhold  beløb  sig  til  ti  hollandske  Dukater,  et  skønt  Bidrag 
til  at  betale  hans  Købmandsregning. 

Man  gjorde  sig  alle  Haande  Formodninger  om  dette  Eventyr; 
det  sandsynligste  var,  at  en  adelig  Familie  havde  fundet  sig 
vanæret  ved  en  Søsters  eller  Datters  Fejltrin  og  vilde  have  hende 
af  Vejen.  Imidlertid  hørte  man  dog  aldrig,  at  nogen  saadan  blev 
savnet.  Seddelen,  som  den  ene  Maske  havde  leveret  Præsten, 
var  skrevet  med  latinske  Bogstaver,  —  jeg  kan  tænke,  for  at  gøre 
Skriften  saa  ukendelig  som  muligt.  Magister  Jens  fremviste  den 
ofte  for  sine  Venner;  om  den  er  mere  til,  ved  jeg  ikke. 

BISKOPPEN   OG   PROVSTEN 

Den  Biskop,  om  hvem  nærværende  Anekdote  blev  fortalt, 
havde  en  egen  Maade  at  forøge  sit  Bibliotek  paa.  Paa  sine  Visi- 
tatser  forlangte  han  at  se  Præsternes  Bøger,  for,  som  han  ud- 
trykte sig,  ogsaa  i  denne  Henseende  at  gøre  sit  Embede  Fyldest. 
Traf  han  nu  paa  et  eller  andet  godt  Skrift,  han  ikke  allerede  selv 
ejede,  udbad  han  sig  samme  til  Laans,  men  glemte  at  levere  det 
tilbage. 

Paa  denne  Maade  havde  Provst  Pontoppidan  mistet  et  Par 
klassiske  Værker,  og  han  havde  ikke  vel  Raad  til  at  miste  flere. 
Imidlertid  var  Biskoppens  Sendebrev,  Visitats  angaaende,  atter 
ankommet;  atter  gjaldt  det  en  Bog  i  Provstens  lille,  men  udvalgte 
Samling.  Hvad  har  Hr.  Pontoppidan  at  gøre?  Han  binder  sine 
Bøger  i  et  stort  Lagen  og  hænger  Pakken  op  under  Loftet  inde  i 
sit  Studerekammer.  Hans  Højærværdighed  kom,  visiterede, 
spiste,  drak  og  ytrede  Attraa  efter  at  se  Bøgerne.  Provsten  aab- 
nede  sin  Kammerdør.  Ved  Indtrædelsen  studsede  Visitator,  thi 
han  forefandt  kun  tomme  Hylder. 

,,Men  hvor  har  I  gjort  af  eders  Bøger,  Hr.  Provst?"  spurgte 
han  i  en  irettesættende  Tone. 

Pontoppidan  pegede  til  Loftet  med  de  Ord:  ,,Jeg  har  set  mig 
nødsaget  til  at  hænge  dem  deroppe." 

,,0g  hvorfor  det,  kære?"  genmælede  Bispen. 

,,For  at  have  dem  i  Fred  for  Mus!"  var  Svaret. 

Biskoppen,  som  netop  hed  Mus,  havde  paa  Turen  til  Provstens 
Nabo  Tid  til  at  anstille  Sammenligning  imellem  sig  og  sine 
Navnere,  og  Præsterne  beholdt  siden  deres  Bøger  i  Ro. 


DEN  VOLDSOMME  HERREMAND 

,,En  løs  Hund!"  raabte  en  adelig  Jorddrot,  i  det  han  korte 
igennem  en  Landsby.  ,,Det  er  Præstens  Pudel!"  svarede  Tje- 
neren, „han  er  den  eneste,  som  trodser  Herrens  Befalinger.  Der 
staar  han  selv!"  —  ,,Skyd  den  Satan!"  lød  Drottens  Ordre,  og 
Tjeneren  fældede  skadefro  Hr.  Mathias's  Yndling,  ,,Castor",  der 
havde  ledsaget  ham  paa  hans  Sognerejser  og  ved  mangfoldige 
Lejligheder  vist  ham  en  udmærket  Troskab  og  Hengivenhed. 
Sorg  og  Harme  forledte  Præsten  til  i  en  alvorlig  Tone  at  bebrejde 

Tjeneren  hans  ubeføjede  Grusomhed.  ,,Hold  jer  Kæft!"  tordnede 
Herremanden;  ,, gjorde  jeg  eder  eders  Ret,  gav  jeg  eder  samme 
Konfekt.  Hvor  tør  I  understaa  eder  at  lade  jer  Hund  gaa  løs 
paa  min  Jagt?''  ,,Da  kan  I  og  enhver  jo  se,  at  det  var  ingen 
Jagthund!''  svarede  Hr.  Mathias  og  føjede  noget  til  om  Adels- 
tyranni,  hvorpaa  han  vendte  sig  for  at  gaa  ind.  Men  i  det  samme 
styrtede  et  Stød  af  Tjenerens  Geværkolbe  ham  til  Jorden;  denne 
og  Kusken  sprang  af  Vognen  tillige  med  deres  Herre,  og  ikke  til- 
fredse med  at  slaa,  støde  og  sparke  ham,  traadte  de  ham  alle  tre 
i  egentlig  Forstand  under  deres  Fødder,  uden  at  nogen  vovede  at 
komme  den  arme  Mand  til  Hjælp. 

Efter  at  have  mættet  sin  Hævn  satte  Voldsmanden  sig  paa 
Vognen  under  følgende  Trussel:  „Kom  nu  en  anden  Gang  med 
Hund,  og  I  skal  times  en  Ulykke!"  Man  maatte  bære  den  halv- 
døde Præstemand  til  hans  Bolig,  hvor  han  i  flere  Uger  holdt 
Sengen.  En  Forseelse  var  begaaet  imod  de  strenge  Jagtforord- 
ninger; det  var  en  mægtig  Jorddrot,  Hr.  Mathias  havde  at  gøre 
med;  af  den  Aarsag  fandt  han  det  raadeligere  at  taale  og  tie  end 
ved  Klage  at  paadrage  sig  ny  Mishandlinger. 

Denne  Tildragelse  er  uden  Tvivl  den  samme,  som  findes  for- 
talt i  Lauritz  Axelsens  Dagbog,  udgivet  af  Hr.  Ignatius  Becher, 
Aar  1813,  Aalborg.  Der  hedder  Præsten  Mads  Aabye,  Jorddrotteii 
Levezow,  Major,  og  Landsbyen,  hvori  Overfaldet  skete  straks 
uden  for  Præstegaardens  Port,  Uldbjerg.  En  Maanedstid  i  For- 
vejen, melder  samme  Dagbog,  var  Hr.  Peder  Jessen,  Sognepræst 
til  Tisted  og  Binderup,  paa  Nøragergaard  ilde  blevet  mishandlet 
af  Herremanden  ihidem,  Adam  Ernst  Penz,  med  blodige  Saar  og 
desforuden  mange  andre  Hug  og  Slag.  Hvad  Udfald  den  lang- 
varige Proces,  som  Hr.  Peder  førte  med  den  glubske  Junker,  fik, 
siger  Dagbogen  ikke.  Begge  Begivenhederne  skete  i  Begyndelsen 
af  Aaret  1706. 


APOSTELEN   PETER    OG   HANS   VIV 

Hr.  Palle,  hvem  Herredsfoged  L.  bestandig  kaldte  Palle 
Præker,  et  Navn,  der  tilkendegav,  at  han  ikke  saa  ganske  var 
tilfreds  med  Manden  og  hans  Prædikemaade,  havde  for  Skik  at 
indstrø  Anekdoter  fra  den  græske  og  romerske  Oldtid  i  sine  gejst- 
lige Taler  og  forvirrede  derved  ofte  sin  Menigheds  Lemmer  og 

andre  Lægfolk,  som  hørte  ham,  saasom  disse  troede,  de  maatte 
søge  hans  Historier  i  Bibelen,  men  fandt  ingen  af  dem  der. 

Engang  hændte  det  sig,  at  Herredsfogden  paa  en  Rejse  kom 
igennem  Hr.  Palles  Anneks,  just  som  Gudstjenesten  var  til  Ende, 
og  bedede  hos  en  Kaptajn,  som  sammesteds  havde  købt  sig  en  liden 
Landejendom.  Paa  hans  Spørgsmaal,  om  Kaptajnen  havde  været 
i  Kirke,  svarede  denne:  ,,Aah  ja,  og  jeg  har  faaet  noget  at  høre, 
jeg  aldrig  tilforn  har  vidst!" 

„Hvad  da?" 

,,At  Apostelen  Peter  havde  en  Kone  ved  Navn  Maria.  Det  var 
Satan  til  Kælling.  Da  Peter  var  ræd  for  Døden,  hvortil  han  blev 
dømt,  søgte  hans  Halvdel  at  trøste  ham  og  gyde  Mod  i  Poltronen; 
men  da  enhver  Opmuntring  var  forgæves,  tog  den  mandhaftige 
Kvinde  en  Dolk  frem,  hun  havde  skjult  under  Klæderne,  stak  den 
i  sit  Bryst  og  leverede  den  derpaa  til  Peter  med  de  Ord:  Det  gør 
ikke  ondt,  Peter!  hvorpaa  hun  segnede  død  ned  for  hans  Fødder. 
Det  kalder  jeg  en  Kone!" 

Min  Bedstefader,  der  var  lige  saa  ubevandret  i  Klassikerne 
som  bevandret  i  sin  Bibel,  forsikrede,  at  enten  havde  Hr.  Kap- 
tajnen hørt  fejl,  eller  og  havde  hans  Præst  lært  uretteligt  og  for- 
set sig;  thi  han  kendte  godt  Apostelen  Peters  hele  Historie  ai  det 
nye  Testamente.  Den  militære  Herre  paastod,  at  Sagen  havde 
sin  Rigtighed,  og  blev  endog  en  Smule  stødt  paa  sin  Gæst,  fordi 
denne  ej  vilde  tro  ham.  „Hm!"  tænkte  nu  Herredsfogden,  „mon 
vi  ikke  her  har  en  af  Hr.  Palle  Prækers  hedenske  Krøniker?" 
Imidlertid  ytrede  han  intet  videre  for  Kaptajnen,  men  drak  sin 
Kaffe  og  fortsatte  Rejsen. 

Et  Par  Uger  derefter  blev  L.  budt  til  et  Bispegilde  hos  en  af 
Nabopræsterne,  hvor  Hr.  Palle  ogsaa  var.  Han  kalder  ham  til 
en  Side  og  spørger:  ,,Hvad  er  det,  Deres  Velærværdighed  den 
første  Søndag  efter  Trinitatis  har  fortalt  paa  Prædikestolen  om 
Apostelen  Peter?" 

,,Jeg?"  svarede  Præstemanden.  ,,Jeg  ved  ikke,  jeg  nævnede 
Peter  i  min  hele  Tale!" 

L.  berettede  ham  nu,  hvad  Kaptajnen  havde  sagt.  Hr.  Palle 
maatte  le. 

„Det  var  hverken  Peter  eller  hans  Hustru,  Fortællingen 
angik,"  sagde  han,  ,,det  var  et  Par  Romere.  Jeg  kendte  intet 
kraftigere  Eksempel  paa,  hvorledes  Mennesket  kan  trodse  Dødans 
Frygt,  end  Romerindens.  Jeg  skal  fortælle  Dem  hele  Histotien. 
Pætus,  en  af  Roms  Stormænd,  blev  af  Kejser  Claudius,  om  jeg 
husker  ret,  dømt  til  Døden,  men  fik  tillige  Tilladelse  til  selv  at 

ekspedere  sig.  Frygt  gjorde,  at  Manden  nølede  og  var  raadvild 
med  Hensyn  til  Dødsmaaden;  mens  hans  Viv  Arria,  som  ej  var 
dødsdømt,  gav  ham  Mod  ved  først  at  støde  Dolken  i  sin  egen 
Barm  og  derpaa  overantvorde  ham  samme  med  de  af  Dem  an- 
førte Ord!" 

,,Men  Kaptajnen  troede,  De  talte  om  Apostelen  Peter!" 

,,Hvad  kan  jeg  for,  at  den  dumme  Krigsmand  forvekslede 
Personerne?" 

,,Men  sligt  forvirrer  i  Stedet  for  at  opbygge,  Hr.  Pastor!  og 
det  er  min  uforgribelige  Mening  som  Lægmand,  at  en  kristelig 
Lærer  bør  paa  den  hellige  Talestol  holde  sig  til  sin  Bibel,  og  at 
denne  Bog  giver  Eksempler  nok,  uden  at  man  behøver  at  hente 
dem  hos  hedenske  Skribenter!" 

Om  Korrektionen  frugtede,  har  jeg  ikke  erfaret. 


MUSEN   I   MAANEN 

Hr.  Jokkum  havde  gjort  Astronomien  til  sin  Yndlingsviden- 
skab.  Der  gives  vel  heller  ingen  værdigere  og  mere  ophøjet 
Videnskab,  en  Teolog  kan  beskæftige  sig  med,  end  at  spejde  den 
Himmels  mange  Boliger,  hvortil  han  idelig  vinker  sine  Tilhørere, 
og  hvis  Tindren  vidner  lige  saa  trøstefuldt  om  vor  Udødelighed 
som  om  Skaberens  Magt  og  Visdom.  Jeg  kender  kun  een  Ube- 
hagelighed derved,  og  den  er:  Jo  mere  man  skuer,  desto  mere  vil 
man  vide,  og  Aanden  ønsker  sig  Englevinger  for  at  kunne  svinge 
sig  op  til  de  lyse  Kloder,  se  de  Væsener,  som  bebor  dem,  de  Love, 
hvorefter  de  styres,  og  oplede  de  kære,  der  paa  en  eller  anden  af 
dem  har  begyndt  deres  Tilværelses  anden  Periode. 

Saaledes  gik  det  og  Hr.  Jokkum;  hans  forskende  Aand  sukkede 
tit  over  sine  Lænker;  tit  ønskede  han  med  Digteren:  ,,0  Gud! 
klæd  vore  Sjæle  af,  saa  vil  vi  og  Engle  være."  Da  han  besad 
Formue,  havde  ingen  Børn  og  et  godt  Embede  —  Præstekaldene 
i  Danmark  var  for  et  halvt  Aarhundrede  siden  langt  bedre  end 
nu  —  anvendte  han,  hvad  han  havde  tilovers  fra  sine  Fornøden- 
heder, til  at  bygge  sig  et  Observatorium  og  anskaffe  de  bedste 
Kikkerter,  han  kunde  faa  fat  paa,  og  han  helligede  sine  Aften- 
timer til  at  bekige  de  om  vankende  Himmellys,  dvæle  ved  den 
kobberrøde  Mars,  granske  Saturnus's  Ring  og  forvilde  sig  paa 
Mælkevejen.  Imidlertid  var  dog  Maanen  den  fornemste  Genstand 

for  hans  Opmærksomhed;  at  stirre  paa  dens  Overflade  og  gøre  sig 
Gisninger  om  dens  Natur,  det  mørke  og  det  lyse  i  den,  udgjorde 
en  stor  Del  af  hans  natlige  Fornøjelser.  Han  lod  og  de  Venner ^ 
som  besøgte  ham,  undertiden  deltage  i  disse  Fornøjelser,  saa 
meget  mere  som  han  derved  fik  Lejlighed  til  med  en  sværmerisk 
Veltalenhed  at  udbrede  sig  om  de  Fænomener,  han  troede  at  have 
iagttaget  i  denne  os  nærmeste  og  dog  i  Grunden  saa  lidet  bekendte 
Klode.  Han  havde  den  Ære  længe  før  nogen  tysk  Professor  at 
have  fundet  ildsprudende  Bjerge  i  Jordens  Drabant,  og  om  jeg 
ej  tager  fejl,  fortalte  Herredsfoged  L.  tillige  om  Fæstninger  og 
Taarne,  han  skulde  have  opdaget  i  samnxe.  Nok,  Manden  var 
lykkelig  i  sin  Indbildning,  og  han  glemte  Jorderige  med  alle  dets 
Synder  og  Sorger,  idet  hans  Øjne  svævede  omkring  i  Himmel- 
rummet. 

En  Aften,  da  han  just  gjorde  et  Julegilde  for  sine  Naboer, 
listede  han  sig  fra  Selskabet  for  at  se  til  sin  kære  Maane,  der 
vandrede  i  et  rent  Sølverlys  paa  den  klare  Himmel.  Man  tænke 
sig  hans  —  hvad  skal  jeg  kalde  det?  Studsen?  Henrykkelse?  Nej^ 
det  var  en  sælsommere  og  mere  blandet  Følelse  —  da  han  blev 
en  Mus  var,  hvilken  snart  løb  omkring  ved  Maanens  Rand,  snart 
gjorde  Spring  opad  imod  dens  Centrum.  I  Førstningen  vilde 
han  slet  ikke  tro  sine  egne  Øjne.  Han  lagde  Tubus'en  flere  Gange 
fra  sig  og  tog  den  igen;  men  Musen  var  der  bestandig. 

,,Ih!"  raabte  han  omsider,  „det  er  et  Jærtegn!"  og  glemte 
aldeles  sine  Gæster. 

Disse,  som  lettelig  sluttede  sig  til,  hvor  han  var,  søgte  ham 
paa  Observatoriet.  Hr.  Jokkum  meddelte  dem,  rigtignok  med  et 
Slags  Tvivl,  at  han  havde  observeret  en  Mus  i  Maanen.  Ingen 
vilde  tro  det;  alle  vilde  se.  Jo,  det  var  rigtigt;  Musen  sprang 
endnu  til  enhvers  Bestyrtelse  om  paa  Planeten. 

,, Umuligt!"  mælede  en. 

,, Ubegribeligt!  udbrød  en  anden,  og  en  tredie.  ,,Det  kan  ikke 
være  i  Maanen,  dette  Dyr  løber  om,  det  maa  være  i  Kikkerten; 
lad  os  undersøge  den!" 

,,I  Kikkerten?  —  Hvordan  skulde  den  komme  der?"  spurgte  Hr. 
Jokkum  og  skruede  Glasset  af  Tubus'en.  En  Mus  sprang  frem. 
Sagen  var:  En  lystig  Person  i  Selskabet  havde  bragt  en  tam  Mus 
med  sig  og  sneget  sig  til  i  Mørkningen  at  putte  samme  i  Kikkerten. 
Det  var  denne  Træring,  der  havde  raadet  til  at  undersøge  Instru- 
mentet. Men  Indfaldet  gjorde  ingenlunde  den  Virkning,  han 
havde  ventet  sig.  Selskabet  blev  forstemt;  thi  alle  agtede  og 
elskede   den   vakre  Præst  og  fandt   Spasen   upassende.     Ingen 


195 

munter  Passiar  ledsagede  de  gamles  L'hombre,  ingen  Glædesstøj 
de  unges  Julelege.  Man  brød  tidligere  op  end  sædvanlig  uden  at 
have  nydt  de  Fornøjelser,  som  Hr.  Jokkums  Hus  ellers  i  fuldt 
Maal  ydede  sine  Gæster. 


'  „Præstehistorler"    (,, Herredsfoged    L.s    Præstehistorier*')    offentliggjordes 
1889,  1  IX.,  X.  og  XI.  B.  aX  „Nordlyset".    „Den  voldsomme  Herremand",  der 
Ikke  har  været  optrykt  før.  er  benyttet  til  II.  Kap.  af  ., Vinhandleren  og  Herre-  • 
manden". 

'  Madam   Neergaards   Kaffehus   i    Badstuestræde.    Københavns   ældste,    fra 
Litterærhistorien  bekendte  Klub. 

'  Originalen  har  ..misllngede";  Rettelsen  skyldes  P.  L.  Møller. 

PRÆSTEN  I  VEJLBY^ 

EN   KRIMINALHISTORIE 

(Af  Herredsfoged  Erik  Sørensens  Dagbog,  tillige  med  tvende 

Optegnelser  af  Præsten  i  Aalsø'.) 


A. 
ERIK   SØRENSENS   DAGBOG 

1  Jesu  Navn!  Saa  er  jeg  nu  efter  Guds  naadige  Raadslutning 
og  min  kære  Herres  Foranstaltning  uværdigen  forfremmet  til 
Herredsfoged  og  Dommer  over  dette  Folk.  Den  store  Verdens 
Dommer  give  mig  Visdom,  Retfærdighed  og  Velsignelse  til  at  be- 
styre saadant  mit  svare  Embede! 

,,Hver  Mands  Dom  kommer  af  Herren." 

Ordspr.  29,  26. 


Det  er  ikke  godt,  at  Mennesket  er  ene.  Saasom  jeg  nu  er  i 
Stand  til  at  føde  en  Kone,  burde  jeg  vel  se  mig  om  efter  en  Med- 
hjælp. Præstens  Datter  i  Vejlby  har  en  god  Berømmelse  af  alle 
dem,  der  kender  hend^.  Hun  har  siden  sin  salig  Moders  Død 
med  megen  Forstand  og  Sparsommelighed  bestyret  Huset.  Og 
da  der  ikke  er  fiere  Børn  end  hende  og  Studenten,  kan  hun  vente 
en  god  Skilling,  naar  den  gamle  engang  falder  af. 


Morten  Bruus  fra  Ingvorstrup^  var  her  i  Dag  og  vilde  forære 
mig  en  fed  Kalv;  men  jeg  ihukom  Mose  Ord:  ,, Forbandet  være 
hver  den,  som  tager  Gaver."  —  Han  er  et  Menneske,  som  haver 
Lyst  til  Rettergang,  en  stor  Pranger  og  en  stor  Praler;  jeg  vil 
intet  have  med  ham  at  skaffe,  undtagen  naar  jeg  sidder  for  ham 
i  Dommersædet*. 

J€^  har  nu  raadl^n  mig  med  Gud  i  Himme]en  og  demx":^!  m<^ 
mit  eget  Hjeixe:  og  tykke*  mig  kl&rllcen,  ai  Jomfru  Mette  Ovi^ 
var  det  ene^ae  låenneske,  n>ed  hvem  jeg  vilde  leve  og  d^  Men  dog 
vil  jeg  i  Stilbed  give  Agt  paa  hende  euduu  n*^cn  Tid.  Skonhed 
er  bedragelig.  og  Dejlighed  er  en  forfa?ngeUg  Ting,  Ellers  er  det 
baade  vist  og  fandu  hun  er  det  favresie  Kvindfolk,  jeg  har  set  i 
alle  mine  Dage. 


Den  Morten  Bruus  er  mig  ret  en  modbydelig  Pei^^n  -  jeg 
ved  næppe  selv  bvori<.«r,  men  naar  jeg  ser  ham,  rinder  mig  m^'»:. 
ligesom  en  slem  Drom,  i  Sinde,  men  saa  dunkelt  og  utydeligt^  at 
jeg  ikke  engang  kan  sige.  om  jeg  nogen  Sinde  haver  dn«mt  om 
ham. 

Kan  og  være,  det  er  en  Slags  Anelse.  Han  kom  her  igen  for 
at  tilbyde  mig  et  Par  Mohrenkopper^  —  herlige  Dyr,  og  for  Rover- 
køb! Men  just  dette  slog  mig:  jeg  ved,  at  han  har  stykket  dem 
sammen  for  70  Daler;  det  samme  vilde  han  lade  mig  dem  for,  og 
magede  er  de  100  Daler  værd  mellem  Brodre.  Er  det  ikke  ogsaa 
paa  en  Maade  Bestikkelse?  Han  har  sikkerlig  igen  en  Prx>ces  i 
Sigte  —  jeg  vil  ikke  have  hans  Mohrenkopper. 


I  Dag  var  jeg  i  Besog  hos  Præsten  i  Vejlby.  Det  er  vist  en 
gudfrygtig  og  brav  Mand.  men  myndig  og  opfarende;  han  taaler 
ingen  Modsigelse;  og  knap  tillige  paa  Skillingen,  det  er  han. 

Der  var  just  en  Bonde  hos  ham  og  vilde  have  .\fslæt  paa  sin 
Tiende.  Manden  er  en  Filur;  thi  hans  Afgift  kan  ikke  være  for 
høj;  men  Hr.  Søren  talte  ham  til,  saa  en  Hund  ikke  skulde  tage 
et  Stykke  Brød  af  ham;  og  jo  mere  han  skændte,  jo  hidsigere  blev 
han  selv. 

Naa,  Herre  Gud!  ethvert  Menneske  har  sin  Fejl.  Han  mener 
dog  intet  ondt  dermed;  thi  straks  efter  befalede  han  sin  Datter 
at  give  Manden  et  Stykke  Smørrebrød  og  et  Glas  godt  Ol.  -  Det 
er  en  særdeles  beleven  og  vakker  Pige.  Hun  h ilsede  mig  saa 
venligt  og  ærbart,  at  mit  Hjerte  ret  bevægede  sig,  og  jeg  ikke  var 
i  Stand  til  at  sige  hende  et  Ord. 

Min  Avlskarl  har  tjent  der  i  tre  Aar;  jeg  skal  dog  saa  listelig 
udforske  ham,  hvorledes  hun  er  imod  Folkene,  samt  hvad  han 
ellers  monne  vide  om  hende.  Af  Tyendet  faar  man  ofte  den 
sikreste  Underretning. 

Hillemænd!  Rasmus  Avlskarl  fortæller  mig,  at  denne  Morten 
Bruus  engang  for  ikke  længe  siden  har  bejlet  i  Vejlby  Præste- 
gaard,  men  fik  Nej.  Præsten  syntes  godt  nok  derom,  for  Manden 
er  rig;  men  Datteren  vilde  paa  ingen  Maade. 

Hr.  Søren  skal  vel  have  talt  hende  haardelig  til  i  Begyndelsen; 
men  siden,  da  han  saa,  det  var  hende  saa  meget  imod,  fik  hun 
alligevel  sin  Villie.  Af  Hovmodighed  var  det  ikke  —  siger  Rasmus 
—  for  hun  er  lige  saa  ydmyg,  som  hun  er  god;  og  hun  vil  meget 
vel  vedgaa,  at  hendes  egen  Fader  er  bondefødt  saa  vel  som 
Bruusen.  — 


Nu  ved  jeg,  hvad  Ærinde  de  Ingvorstrup  Mohrenkopper  havde 
her  i  Rosmus:®  de  skulde  trække  Dommeren  ud  fra  Retfærdig- 
hedens  lige  Vej.  Ole  Andersens  Tørveskifte  og  Eng  —  den  Pære 
var  fuldt  vel  det  Æble  værd. 

Nej,  nej!  min  gode  Morten!    Du  kender  ikke  Erik  Sørensen. 

,,Du  skalt  ikke  bøje  den  fattiges  Ret.'' 


Hr.  Søren  fra  Vejlby  var  her  en  liden  Visit  i  Formiddags.  Han 
har  bekommet  sig  en  ny  Kusk,  Niels  Bruus,  Broder  til  Manden 
paa  Ingvorstrup.  Den  samme  er  formentligen  doven  og  dertil 
næsvis  og  kæphøj. 

Præsten  vilde  have  ham  afstraffet  og  sat  i  Hullet,  men  mangler 
de  nødvendige  Vidner.  Jeg  raadede  ham,  at  han  skulde  se  til  at 
skille  sig  ved  Karlen  eller  og  slide  sig  igennem  med  ham  til  Flytte- 
dag. I  Førstningen  svarede  han  mig  noget  fus;  men  da  han  hørte 
mine  Grunde,  gav  han  mig  Ret,  ja  t3,kkede  endog  for  mine  gode 
Raad. 

Han  er  en  hidsig  Mand,  men  ikke  slem  at  tale  til  Rette,  naar 
han  faar  Tid  at  summe  sig.  Saa  skiltes  vi  ad  som  gode  Venner. 
Om  Jomfru  Mette  blev  ikke  talt  et  Ord. 


Jeg  har  tilbragt  en  meget  behagelig  Dag  i  Vejlby  Præstegaard. 
Hr.  Søren  var  ikke  hjemme,  da  jeg  kom;  men  Jomfru  Mette  tog 
saare  venlig  imod  mig.  Hun  sad  og  spandt,  som  jeg  traadte 
ind  ad  Døren;  og  det  forekom  mig,  at  hun  blev  ganske  rød  i 
Ansigtet. 

Det  var  artigt  nok,  hvor  længe  det  varede,  inden  jeg  kunde 
hitte  paa  noget  at  tale  om.  Naar  jeg  sidder  i  Retten,  mangler 
jeg  aldrig,  hvad  jeg  skal  sige;  og  naar  jeg  har  en  Skælm  i  Forhør, 
leder  jeg  ikke  længe  om  Kvæstioner;  men  foran  dette  fromme, 
uskyldige  Barn  stod  jeg  saa  sloten  som  en  Hønsetyv. 

Endelig  fandt  jeg  paa  at  snakke  med  hende  om  Ole  Andersens 
Proces,  om  hans  Tørveskifte  og  hans  Eng;  men  jeg  ved  ikke,  hvor- 
ledes det  kom  sig,  at  Diskursen  gik  over  fra  Engen  til  Blomster. 
Og  tog  saa  det  ene  Ord  det  andet  om  Roser  og  Violer  og  Tusind- 
fryd, indtil  hun  fik  mig  med  ud  i  Haven  for  at  bese  hendes 
Blomsterflor.  Dermed  gik  Tiden  hen,  til  Hr.  Søren  kom  hjem; 
og  saa  gik  hun  i  Køkkenet  og  kom  ikke  igen,  før  hun  med  det 
samme  frembar  Aftensmaden. 

Just  som  hun  traadte  ind  ad  Døren,  siger  Præsten  til  mig: 
,,Det  var  vel  heller  ikke  for  tidligt,  om  I  nu  ogsaa  tænkte  paa  at 
indtræde  i  den  hellige  Ægtestand.''  (Vi  havde  nemlig  siddet  og 
diskureret  om  det  prægtige  Bryllup,  som  nyligen  var  holdt  paa 
Høgholm.)  Da  blev  Jomfru  Mette  atter  saa  rød  som  et  dryppende 
Blod. 

Hendes  Fader  smiskede  og  sagde:  ,,Man  kan  se  paa  dig,  min 
Datter!  at  du  har  staaet  for  Skorstenen." 

Jeg  har  lagt  den  gode  Mands  Formaning  paa  Sinde;  og  skal 
det  ej  heller  vare  længe,  inden  jeg  i  Guds  Navn  vil  tage  hen  og 
bejle;  thi  jeg  anser  Faderens  Ord  som  et  forblommet  Vink,  at  han 
gerne  vilde  have  mig  til  Svigersøn. 

Og  Datteren  —  hvorfor  mon  hun  blev  saa  rød?  jeg  tør  jo 
vel  tage  det  for  et  godt  Tegn? 


Saa  beholder  nu  den  fattige  Mand  sit  Tørveskifte  og  sin  Eng; 
men  den  rige  er  visselig  blevet  mig  saare  gram.  Førend  Dommen 
blev  oplæst,  stod  han  og  skottede  ret  saa  haanlig  hen  til  den  arme 
Ole  Andersen. 

Ved  de  Ord:  ,,thi  kendes  for  Ret"  saa  han  sig  om  til  alle  Sider 
og  grinede  saa  lumskelig,  som  om  han  var  ganske  vis  paa  Sejren. 
Og  det  var  han  sikkerlig,  thi  jeg  ved,  han  har  ladt  sig  forlyde 
med,  det  var  taabeligt,  den  Stodder  vilde  tænke  paa  at  vinde 
fra  ham. 

Det  skete  dog  alligevel. 

Da  han  havde  hørt  Dommen,  kneb  han  Øjnene  og  Læberne^ 
sammen  og  blev  i  sit  Ansigt  som  en  kalket  Væg. 

Men  han  tvang  sig  og  sagde,  idet  han  gik  ud,  til  sin  Veder- 
part: ,,Til  Lykke  med  Handelen,  Ole  Andersen!  den  Tørvepyt  skal 
ikke  gøre  mig  fattig;  de  Ing\'orstrup  Stude  faar  vel  det  Hø,  de 
kan  æde." 

Jeg  hørte  ham  udenfor  skogre  og,  medens  han  red  bort,  slaa 
Skrald  paa  Skrald  med  sin  Pisk,  saa  det  gav  Genlyd  i  Skoven. 

Det  er  tungt  nok  at  være  Dommer.  For  hver  Kendelse,  man 
afsiger,  kan  man  regne  paa  en  Fjende  mere.  Ak  ja!  naar  vi  endda 
kan  beholde  Samvittigheden  til  Ven!  , »Fordrager  Sorg  for  Sam- 
vittighedens Skyld!" 


Den  Dag  i  Gaar  har  været  den  allerglædeligste  i  mit  Liv;  da 
stod  mit  Jagilde  i  Vejlby  Præstegaard. 

Min  tilkommende  Svigerfader  talte  over  de  Ord:  „Jeg  har  givet 
min  Pige  i  din  Barm."    1ste  Mose  Bog  16,  5. 

Han  lagde  det  ret  bevægeligt  ud,  hvorlunde  han  nu  vilde  over- 
drage mig  sin  kæreste  Skat  her  paa  Jorden,  og  at  jeg  for  alle 
Ting  maatte  være  god  imod  hende.  (Det  vil  jeg,  saa  sandt  hjælpe 
mig  Gud!) 

Ikke  havde  jeg  troet,  at  den  alvorlige,  ja  m oksen  barske  Mand 
havde  endda  været  saa  blød:  Taarerne  stod  ham  til  sidst  i  Øjnene, 
og  hans  Læber  bævede,  som  naar  en  vil  holde  sig  for  at  græde. 
Min  Kæreste  græd  som  et  Barn,  fornemmelig  da  han  kom  til  at 
tale  om  hendes  salige  Moder. 

Og  da  han  saa  sagde  de  Ord:  „Fader  og  Moder  skal  forlade 
dig;  men  Gud  skal  blive  hos  dig,"  da  brast  ogsaa  jeg  i  Graad  — 
jeg  tænkte  paa  mine  egne  kære  Forældre,  dem  Gud  forlængst 
har  taget  til  sig  i  de  evige  Boliger,  men  dog  siden  saa  naadigen 
sørget  for  mig  fattige  Barn. 

Da  Trolovelsen  var  forbi,-  fik  jeg  af  min  søde  Kæreste  det 
allerførste  Kys.  Gud  glæde  hendes  Sjæl!  hun  elsker  mig  over- 
maade. 

Over  Borde  gik  det  meget  lystigt  til.  Der  var  indbudt  mange 
af  den  salig  Kones  Slægtninge,  paa  hans  Side  ingen;  thi  de  er 
kun  faa  og  langt  ude  og  bor  helt  oppe  ved  Skagen.  Der  blev 
hverken  sparet  paa  Vin  eller  Mad,  og  efter  Bordet  blev  dygtig 
danset,  hartad  til  den  klare  Dag. 

Præsten  fra  Lyngby,  han  fra  Aalsø  og  han  fra  Hyllested  var 
ogsaa  nærværende;  denne  blev  saa  besværet,  at  han  maatte  ledes 
til  Sengs.  Min  tilkommende  Svigerfader  drak  ogsaa  vældigt; 
men  det  var  aldrig  at  kende  paa  ham,  for  han  er  stærk  som  en 

Kæmpe  og  kunde  gerne  drikke  alle  Herredets  Præster  under 
Bordet. 

Jeg  mærkede  vel,  at  han  ogsaa  vilde  haft  sin  Plaser  med  at 
faa  mig  lidt  snurrende;  men  jeg  tog  mig  i  Agt  —  over  alt  dette^ 
er  jeg  slet  ingen  Elsker  af  stærk  Drik. 

Om  seks  Uger  skal  vort  Bryllup  være.  Gud  give  dertil  sin  rige 
Velsignelse! 


Det  var  ret  slemt,  at  min  tilkommende  Svigerfader  skulde  faa 
denne  Niels  Bruus  i  sit  Brød!  Det  er  en  studsig  Krabat,  en 
værdig  Broder  til  ham  paa  Ingvorstrup.  Han  skulde  have  sin 
Løn,  og  saa  lad  Porten  slaa  ham!  langt  hellere  end  at  smøre 
sine  Fingre  paa  saadan  en  Æsel.  —  Men  den  gode  Præst  er  saa 
hidsig  og  paastaaende;  og  to  haarde  Stene  maler  ikke  godt.  Han 
vil  absolut,  at  Niels  skal  tjene  sin  Tjeneste  ud;  og  det  er  jo  dog 
ikke  andet  end  daglig  Ærgrelse. 

Forleden  Dag  gav  han  ham  en  Kindhest,  hvorpaa  Karlen 
truede,  at  han  nok  skulde  faa  den  betalt;  men  det  var  alt  sammen 
under  fire  Øjne. 

Jeg  har  haft  ham  for  mig  og  baade  formanet  og  truet  ham. 
Han  svarede  mig  saa  godt  som  slet  intet  —  der  er  ondt  i  ham. 

Ogsaa  min  Kæreste  har  bønfaldet  sin  Fader  om  at  skille  sig 
ved  ham;  men  derom  vilde  han  intet  høre.  Jeg  ved  snart  ikke, 
hvorledes  det  vil  gaa,  naar  hun  nu  drager  til  mig,  —  for  hun 
sparer  den  gamle  megen  Fortræd  og  ved  nu  paa  saadan  en  god 
Maade  at  jævne  alle  Ting. 

Hun  vil  sikkerlig  blive  mig  en  elskelig  Hustru,  ,,et  Vintræ 
trindt  omkring  mit  Hus." 


Ilde  gik  det,  og  vel  var  det:  nu  er  Niels  selv  løbet  sin  Vej.  Min 
kære  Svigerfader  er  saa  vred  som  en  Tysker;  men  jeg  glæder  mig 
saa  stille  over,  at  han  saaledes  har  sluppet  dette  slette  Menneske. 
Rigtignok  vil  Bruusen  ved  given  Lejlighed  sagtens  se  at  revan- 
chere det;  men  vi  har  jo  Lov  og  Ret  i  Landet,  og  Retten  giver  os 
alle  nok. 

Præsten  havde  sat  Niels  til  at  grave  et  Stykke  ude  i  Haven. 
Som  han  kommer  ud  og  vil  se  til  ham,  staar  han  ret  magelig  og 
hviler  sig  paa  Spaden  og  knækker  Nødder,  som  han  har  plukket 
derude;  men  intet  haver  han  bestilt.  Præsten  bruger  Mund  paa 
ham;  han  svarer  studs,   at  han  ikke  er  stedt  for  Podemester. 

Hvorpaa  han  faar  et  Par  Munddask,  og  dermed  slænger  han 
Spaden  og  skælder  groveligen  igen. 

Den  gamle  bliver  nu  som  Ild,  griber  Spaden  og  giver  ham  der- 
med nogle  Drag  —  det  skulde  han  ikke  have  gjort;  thi  en  Spade 
er  et  slemt  Vaaben  at  slaa  med,  allerhelst  i  Vrede  og  for  en  haand- 
fast  Mand.  Skælmen  lader  sig  først  dumpe,  som  han  var  død; 
men  da  Præsten  bliver  bange  og  rejser  ham  op,  springer  han 
selv  ud  over  Gærdet  og  dermed  hen  ad  Skoven  til.  Saaledes 
haver  min  Svigerfader  selv  fortalt  mig  denne  ubehagelige 
Historie. 

Min  Kæreste  er  dog  herover  sær  urolig:  hun  er  bange,  han 
skal  hævne  sig  paa  en  eller  anden  Maade,  gøre  Kreaturerne  For- 
træd, ja  maaske  stikke  Ild  paa  Gaarden.  Med  Guds  Hjælp,  det 
har  ingen  Nød. 


Kun  trende  Uger  til,  saa  skal  jeg  føre  min  søde  Kæreste  som 
Kone  ind  udi  mit  Hus.  Hun  har  allerede  været  her  og  taget  alt 
i  Øjesyn,  baade  ude  og  inde.  Hun  var  saare  vel  tilfreds  og  roste 
vor  Orden  og  Pænhed.  Det  eneste,  hun  beklagede,  var  dette,  at 
hun  skulde  forlade  sin  Fader;  og  vist  nok  vil  han  savne  hende. 

Dog  skal  jeg  gøre,  hvad  jeg  kan,  for  at  erstatte  ham  sit  Tab: 
jeg  vil  bytte  med  ham,  og  han  skal  faa  min  egen  gode  Moster 
Gjertrud  igen.  Hun  er  en  dygtig  Kvinde  i  et  Hus  og  rørig  nok 
endnu  for  sin  Alder. 

Min  Kæreste  er  ret  en  Engel;  det  siger  ogsaa  alle  Mennesker 
—  jeg  bliver  vist  en  lyksalig  Mand  —  Gud  alene  Æren! 


Underligt  nok,  hvor  den  Knægt  har  forstukket  sig!  eller  om 
han  skulde  være  rømt  ud  af  Landet?  I  alt  Fald  er  det  en  for- 
trædelig Historie:  der  mumles  alle  Haande  blandt  Folk.  Bag- 
vadskelse  kan  jeg  tro,  der  har  sin  Oprindelse  fra  Ingvorstrup. 
Imidlertid  var  det  slemt,  om  det  skulde  komme  min  Svigerfader 
for  Øre. 

Havde  han  dog  hellere  fulgt  mit  Raad!  Et  Menneskes  Vrede 
udretter  ikke  det,  som  godt  er  for  Gud.  Men  jeg  er  kun  læg 
Mand  og  tør  ikke  fordriste  mig  til  at  irettesætte  en  Guds  Ords 
Tjener,  tilmed  han  er  saa  meget  ældre  end  jeg.  Nu,  jeg  vil  haabe, 
at  den  Snak  falder  hen  af  sig  selv. 

I  Morgen  kommer  jeg  til  Vejlby  og  skal  da  fornemme,  om  han 
har  hørt  noget  til  Sladderen. 

De  nye  Armbaand,  jeg  har  faaet  fra  Guldsmeden,  er  meget 
smukke  og  vil  vistnok  glæde  min  hjertenskære  Mette;  naar  de 
blot  kan  passe  hende;  thi  Maalet  blev  taget  saa  lønlig  og  i  Hast 
med  et  Græsstraa. 

Moster  vil  faa  Ære  for  Sengen;  Frynserne  er  særdeles  kønne. 


Min  kære  Svigerfader  var  ganske  nedslagen  og  ilde  til  Mode 
—  jeg  har  aldrig  set  ham  saadan  tilforn.  Tjenstagtige  Aander  har 
desværre  forebragt  ham  det  dumme  Rygte,  som  nu  er  almindelig 
Folkesnak  her  i  Egnen. 

Bruusen  har  ytret  sig  med,  at  Præsten  skulde  skaffe  hans 
Broder  til  Veje,  om  han  saa  skulde  grave  ham  op  af  Jorden. 

Kan  være,  han  ligger  i  Skjul  paa  Ingvorstrup  —  borte  er  han, 
og  ingen  har  siden  hørt  eller  set  noget  til  ham.  Min  stakkels 
Kæreste  græmmer  sig  alt  for  meget;  hun  plages  af  Anelser  og 
svare  Drømme. 


Gud  se  i  Naade  til  os  alle!  Jeg  er  saa  betaget  af  Skræk  og 
Bedrøvelse,  at  jeg  næppe  er  i  Stand  til  at  føre  Pennen.  Vel  hun- 
drede Gange  er  den  faldet  mig  af  Haanden. 

Mit  Hjerte  er  saa  bespændt  og  mine  Tanker  saa  tvivlraadige, 
at  jeg  hartad  ikke  ved,  hvor  jeg  skal  begynde.  Det  tykkes  mig 
alt  sammen  at  være  kommet  i  et  eneste  Øjeblik  ligesom  et  Torden- 
skrald. Tiden  er  af  Lave  for  mig;  Aften  og  Morgen  er  eet,  den 
hele  gruelige  Dag  et  hurtigt  Lynglimt,  som  haver  afbrændt  i 
Grunden  mine  Ønskers  og  Forhaabningers  stolte  Hus. 

En  ærværdig  Guds  Mand,  min  Kærestes  Fader,  i  Baand  og 
Fængsel!  og  det  som  en  Morder  og  Misdæder! 

Kun  det  ene  Haab  har  jeg  tilbage,  at  han  endda  maatte  være 
uskyldig;  men  desværre!  det  er  kun  et  Halmstraa  for  den  skib- 
brudne. En  svar  Mistanke  hviler  paa  ham  —  og  det  at  jeg,  jeg 
elendige,  skal  være  hans  Dommer!  Og  Datteren,  hans  Datter, 
min  forlovede  Brud! 

Herre,  min  Frelser!  forbarm  dig  over  os!  —  jeg  formaar  ikke 
mere. 


Det  var  i  Gaar  den  ulykkelige  Dag!  —  ved  Pas  en  halv  Time 
før  Solen  stod  op  —  at  Morten  Bruus  kom  her  i  Gaarden  og  havde 

med  sig  Indsidder  Jens  Larsen  af  Vejlby  samt  Hyrdens  Enke  og 
hendes  Datter  ihidem. 

Morten  Bruus  sagde  til  mig,  at  han  havde  Præsten  i  Vejlby 
stærkt  mistænkt  for  at  have  slaget  hans  Broder  ihjel.  Jeg  svarede 
ham,  at  jeg  vel  havde  hørt  den  samme  Snak,  men  anset  den  for 
en  taabelig  og  ondskabsfuld  Opdigtelse,  saasom  Præsten  selv 
havde  forsikret  mig,  at  Karlen  var  løbet  sin  Vej. 

„Om  saa  var,"  sagde  han,  „at  Niels  vilde  rømme,  var  han 
nok  kommet  til  mig  først  og  ladet  mig  det  vide;  men  at  det  for- 
holder sig  ganske  anderledes,  det  kan  disse  gode  Folk  vidne,  og 
derfor  beder  jeg,  at  I  paa  Embeds  Vegne  vil  forhøre  dem." 

,, Betænk  jer  vel!"  siger  jeg,  „betænk  jer  vel,  min  kære  Bruus! 
og  lige  saa  I  andre  gode  Folk!  inden  I  beskylder  en  hæderlig  og 
uberygtet  Præst  og  Sjælesørger!  kan  I  intet  bevise,  hvorpaa  jeg 
storligen  tvivler,  kan  det  komme  jer  dyrt  at  staa." 

,, Præst  eller  ikke  Præst,"  raabte  Bruusen,  ,,der  staar  skrevet: 
Du  skal  ikke  slaa  ihjel!  der  staar  ogsaa  skrevet:  Øvrigheden  bærer 
ikke  Sværdet  forgæves.  Vi  har  jo  Lov  og  Ret  i  Landet;  og  en 
Morder  kan  ikke  undgaa  sin  Straf,  om  han  saa  havde  Stiftamt- 
manden til  Svigersøn." 

Jeg  lod,  som  jeg  ikke  mærkede  Finten,  og  sagde:  ,, Velan!  det 
ske,  som  I  vil!  Hvad  ved  I,  Kirsten  Madsdatter!  om  den  Sag, 
hvorfor  Morten  Bruus  beskylder  eders  Præst?  Sig  nu  den  rene 
Sandhed,  saaledes  som  I  vil  forsvare  for  den  Alvidendes  Do-mstol, 
og  som  I  det  siden  med  Lovens  Ed  skal  bekræfte!" 

Og  gav  hun  da  følgende  Forklaring:  Den  Dag,  paa  hvilken  der 
sagdes,  at  Niels  Bruus  var  rømt  af  Præstegaarden,  var  hun  lidt 
over  Middag  med  sin  Datter  Else  gaaet  forbi  Præstens  Have.  Som 
de  kommer  omtrent  midt  for  Stendiget,  der  gaar  Østen  om  samme, 
hører  de  en  kalde  paa  Else.  Det  var  Niels  Bruus,  som  stod  inden 
for  Hæsselhækken,  og  som  nu  bøjede  Grenene  lidt  til  Side  og 
spurgte  Else,  om  hun  vilde  have  nogle  Nødder.  Hun  tog  da  mod 
en  Haandfuld  og  spurgte,  hvad  han  bestilte  der.  Han  svarede, 
at  Præsten  havde  befalet  ham  at  grave,  men  den  Bestilling  havde 
han  ikke  taget  sig  saa  nær,  han  vilde  hellere  plukke  Nødder. 

I  det  samme  hørte  de  en  Dør  lukkes  op  inde  ved  Huset,  og 
Niels  sagde:  ,,Pas  paa!  nu  faar  vi  en  Skændepræken!"  Straks 
efter  havde  de  hørt  —  se  kunde  de  intet,  for  Diget  var  for  højt 
og  Hækken  for  tæt  —  hvorledes  de  skændtes,  og  blev  den  ene  ikke 
den  anden  noget  Ord  skyldig.  Til  sidst  havde  de  hørt  Præsten 
raabe:  ,,Jeg  skal  slaa  din  Hund,  du  skal  ligge  død  for  mine 

Fødder!"  hvorpaa  det  klaskede  to  eller  tre  Gange,  som  naar  en 
faar  Munddask. 

Saa  havde  Niels  skældt  Præsten  for  en  Bøddelknægt  og  en 
Keltring.  Dertil  havde  Præsten  slet  intet  svaret,  men  derimod 
hørte  de  to  dumpe  Slag,  saa  tillige  Bladet  af  en  Spade  og  uoget 
af  Skaftet  to  Gange  svinges  over  Hækken;  men  den,  der  svingede 
Spaden,  kunde  de  ikke  se  for  Hegnets  Højde  og  Tæthed. 

Dermed  var  alt  stille  inde  i  Haven;  men  de  (Hyrdeenken  og 
hendes  Datter)  var  blevet  bange  og  underlig  til  Mode  og  saa 
gangne  i  Marken  til  Kreaturerne.  Selvsamme  Forklaring  som 
Moderen  gav  ogsaa  Datteren.  Jeg  spurgte  dem,  om  de  ikke  havde 
set  Niels  Bruus  komme  ud  af  Haven,  hvilket  de  begge  benægtede, 
skønt  de  ofte  havde  set  sig  tilbage. 

Alt  dette  stemmede  aldeles  med  Præstens  Beretning  til  mig; 
og  at  de  ikke  havde  set  Karlen  komme  ud  af  Haven,  var  rimeligt 
nok,  da  han  til  den  søndre  Side  havde  lige  saa  nær  til  Skoven, 
hvorhen  Præsten  sagde  han  havde  taget  Kursen. 

Jeg  erklærede  nu  Morten  Bruus,  at  det  aflagte  Vidnesbyrd 
intet  beviste  om  det  formentlige  Mord,  allerhelst  som  Præsten 
havde  frivillig  fortalt  mig  hele  Sagen,  ganske  som  Kvinderne  nu 
havde  fremsat  den. 

Hertil  smilede  han  bittert  og  bad  mig  blot  afhøre  det  tredie 
Vidne,  hvilket  jeg  nu  og  gjorde. 

Jens  Larsen  forklarede,  at  han  en  Aften  meget  silde  (men  saa 
vidt  han  mindedes,  var  det  ej  samme  Aften,  efter  at  Niels  Bruus 
var  rømt,  men  den  næste)  var  gaaet  hjem  fra  Tolstrup  og  gaaet 
ad  den  sædvanlige  Gangsti  Østen  om  Præstens  Have.  Derinde 
havde  han  hørt  Lyden  af  en,  som  grov.  I  første  Øjeblik  var  han 
vel  blevet  noget  bange;  men  da  det  var  klart  Maaneskin,  be- 
sluttede han  sig  dog  til  at  ville  se,  hvo  det  var,  som  kunde  have 
at  bestille  i  Haven  paa  saadan  Tid.  Han  havde  da  sat  sine  Træ- 
sko, var  klavret  op  paa  Diget  og  havde  med  Hænderne  gjort  sig 
et  lidet  Kighul  gennem  Hækken.  Her  saa  han  da  Præsten  i  sin 
daglige  Slaabrok  og  med  sin  hvide  Bomulds  Nathue  paa  Hovedet 
staa  og  glatte  Jorden  efter  med  en  Spade;  men  andet  saa  han 
ikke.  Da  Præsten  i  det  samme  havde  vendt  sig  pludselig  om,  som 
om  han  havde  fornummet  nogen,  var  Vidnet  blevet  bange,  havde 
ladet  sig  i  en  Hast  glide  ned  ad  Diget  og  var  lige  saa  hastig  løbet 
hjem. 

Skønt  det  rigtignok  var  mig  paafaldende,  hvad  Præsten  kunde 
foretage  sig  saa  silde  i  Haven,  fandt  jeg  dog  endnu  intet  besynder- 
ligt til  at  vække  Mistanke  om  det  imputerede  Mord,  hvilket  jeg 

og  sagde  Klageren  med  alvorlig  Formaning,  ej  alene  at  tage  Be- 
skyldningen tilbage,  men  ogsaa  offentlig  at  erklære  det  om- 
løbende Rygte  for  ugrundet  og  tillige  at  fralægge  sig  selv  enhver 
Andel  i  samme. 

Dertil  svarede  han:  ,,Ikke  før  jeg  ser,  hvad  Præsten  har  gravet 
ned  i  sin  Have." 

,,Da,"  svarede  jeg,  ,, turde  det  være  for  silde,  og  I  sætter  da 
eders  Ære  og  Velfærd  paa  farligt  Spil." 

,,Det  skylder  jeg  min  Broder,"  svarede  han,  ,,og  jeg  venter  af 
vor  lovlige  Øvrighed,  at  den  ikke  nægter  mig  Rettens  Hjælp  og 
Bistand." 

Saadan  Opfordring  var  jeg  nødt  til  at  følge. 

Jeg  drog  da,  tillige  med  Klageren  og  Vidnerne,  til  Vejlby  med 
et  saare  beknyt  Sind,  mindre  af  Frygt  for  at  finde  den  omhandlede 
Rømningsmand  i  Haven  end  af  Bekymring  over  den  Skræk  og 
Ærgrelse,  Præsten  og  min  Kæreste  derved  vilde  foraarsages. 

Undervejs  tænkte  jeg  blot  paa  at  lade  Bagvadskeren  føle 
Lovens  hele  Strenghed.  AkI  du  milde  Himmel!  der  forestod  mig 
den  grueligste  Opdagelse. 

Først  vilde  jeg  have  taget  Præsten  afsides  for  at  forberede 
ham  og  derved  give  ham  Tid  til  at  fatte  sig  og  vorde  Herre  over 
sit  Sind;  men  Morten  Bruus  forekom  mig;  thi  som  jeg  kørte  ind 
ad  Gaarden,  jog  han  paa  sin  Hest  mig  forbi  og  lige  hen  for  Døren, 
og  som  Præsten  aabnede  samme,  raabte  han: 

,,Folk  siger,  at  I  har  slaget  min  Broder  ihjel  og  gravet  ham 
ned  i  eders  Have;  her  kommer  jeg  med  Herredsfogden  for  at  lede 
efter  ham!" 

Præsten  blev  over  denne  Tiltale  saa  forbløffet,  at  han  ikke 
kunde  mæle  et  Ord,  forinden  jeg  sprang  af  Vognen  og  sagde  til 
ham:  ,,I  hører  nu  Beskyldningen,  og  det  uden  Omsvøb;  jeg  nødes 
til  paa  Embeds  Vegne  at  gøre  denne  Mands  Begæring  Fyldest; 
og  fordrer  nu  eders  egen  Ære,  at  Sandheden  kommer  for  en  Dag, 
og  Munden  stoppes  paa  Bagvadskelsen." 

,,Det  er  haardt  nok,"  sagde  han  da,  ,,at  en  Mand  i  min  Stand 
skal  tvinges  til  at  afvælte  saadan  gruelig  Beskyldning;  men  kom 
kun!  min  Have  og  mit  hele  Hus  staar  eder  aabent!" 

Vi  gik  nu  ind  igennem  Stuehuset  og  ud  i  Haven.  Der  mødte 
os  min  Kæreste,  der  blev  forskrækket  ved  at  se  Bruusen. 

Jeg  hviskede  hastelig  til  hende:  ,,Vær  kun  rolig,  min  Hjerte! 
gak  ind  og  ængst  jer  ej!  Eders  Fjende  iler  sin  egen  Fordærvelse 
i  Møde!" 

Morten  Bruus  gik  nu  foran  Øster  hen  i  Haven  til  Tome- 

hækken,  vi  andre  bagefter  tillige  med  Præstens  Folk,  hvem  han 
selv  havde  ordret  at  komme  med  Spader  og  Grebe. 

Klageren  stod  noget  og  saa  sig  omkring,  indtil  vi  havde  naaet 
ham. 

Da  pegede  han  paa  et  Sted  og  sagde:  ,,Her  ser  ud  til  at  være 
gravet  for  ikke  længe  siden;  her  maa  vi  lede." 

„Grav!"  raabte  Præsten  vredt. 

Folkene  grov,  og  Bruus,  som  syntes,  det  gik  ikke  hurtigt  nok, 
rev  Spaden  fra  en  af  Folkene  og  arbejdede  med  Ivrighed. 

Da  de  var  kommet  et  Par  Spadeslag  ned,  var  Grunden  saa 
fast,  at  man  tydeligen  saa,  her  ikke  havde  været  gravet  for  nylig 
—  maaske  ikke  i  mange  Aar. 

Vi  glædede  os  alle  —  paa  een  nær  —  og  Præsten  allermest; 
han  begyndte  allerede  at  triumfere  over  sin  Anklager  og  sagde 
spottende  til  ham:  „Fandt  I  noget,  I  Æreskænder?" 

Denne  svarede  ham  ikke;  men  efter  at  have  betænkt  sig  et 
Øjeblik,  raabte  han:  ,,Jens  Larsen!  hvor  var  det,  I  saa  Præsten 
staa  og  grave?" 

Jens  Larsen  havde  hidtil,  medens  der  blev  gravet,  staaet  med 
foldede  Hænder  og  set  paa  Arbejdet. 

Ved  Bruusens  Tiltale  vaagnede  han  op  som  af  en  Drøm,  saa 
sig  lidt  omkring  og  pegede  derpaa  hen  til  en  Krog  i  Kvarteret, 
en  tre  til  fire  Favne  fra  det  Sted,  vi  stod. 

,,Der  tykkes  mig  det  var!"  sagde  han. 

,,Hvad  siger  du,  Jens?"  raabte  Præsten  vred,  ,,naar  har  jeg 
gravet?" 

Uden  at  agte  herpaa  kaldte  Morten  Bruus  Folkene  hen  til  den 
angivne  Krog.  Her  laa  nogle  visne  Kaalstokke,  Grene  og  andet 
Skrupperi,  som  han  først  ryddede  af  Vejen. 

Gravningen  begyndte  atter. 

Jeg  stod  ret  rolig  og  vel  tilfreds  og  talte  med  Præsten  om  denne 
Sag  og  den  Straf,  til  hvilken  Klageren  havde  gjort  sig  skyldig, 
da  en  af  Karlene  raabte:  ,, Jesus  Kors!" 

Vi  saa  derhen  —  en  Hattepuld  var  kommet  til  Syne. 

Her  finder  vi  nok  den,  vi  leder  efter!"  skreg  Bruus,  „det  er 
Nielses  Hat;  den  kender  jeg." 

Da  var  det  mig,  som  om  alt  mit  Blod  blev  til  Is;  mit  hele  Haab 
blev  med  eet  slaget  til  Jorden. 

,,Grav!  grav!"  raabte  den  skrækkelige  Blodhævner,  idet  han 
selv  anstrengte  sig  af  alle  Livsens  Kræfter. 

Jeg  saa  til  Præsten:  han  var  bleg  som  et  Lig,  men  hans  Øjne 
vidt  opspilede  og  ufravendt  hæftede  til  det  rædselfulde  Sted. 

Atter  et  Skrig;  en  Haand  ligesom  strakte  sig  op  af  Jorden  mod 
de  gravende. 

,,Se!"  raabte  Bruus,  ,,han  rækker  efter  mig;  ja  bi  lidt,  Broder 
Niels!    Hævn  skal  du  faa!" 

Snart  var  hele  Liget  udgravet  —  det  var  virkelig  den  savnede. 
Hans  Ansigt  var  ikke  ganske  kendeligt,  da  det  var  begyndt  at 
gaa  i  Forraadnelse  og  Næsebenet  desforuden  knust  og  fladtrykt; 
men  alle  hans  Klæder,  lige  til  Skjorten  med  hans  udsyede  Navn, 
kendtes  straks  af  alle  hans  Medtjenere;  endegsaa  en  Blyring  1 
det  venstre  Øre  vedkendtes  alle  de  omstaaende  som  Niels 
Bruuses,  den  han  i  nogle  Aar  bestandig  havde  baaret. 

,,Naa;  Præst!"  raabte  Morten  Bruus,  ,,kom  nu  og  læg  Haand 
paa  den  døde,  om  I  tør!'* 

„Almægtige  Gud!"  sukkede  Præsten  og  slog  sine  Øjne  i  Vejret. 
,,Du  est  mit  Vidne,  at  jeg  er  uskyldig:  slaget  ham  har  jeg,  men 
ikke  anderledes,  end  at  han  kunde  løbe  sin  Vej;  slaget  ham  har 
jeg;  det  maa  jeg  nu  bitterligen  angre;  men  hvo  der  har  begravet 
haji),  det  kender  den  Alvidende.*' 

,,Jens  Larsen  kender  det  ogsaa!"  raabte  Bruusen,  ,,og  kanske 
der  findes  end  flere.  —  Hr.  Herredsfoged!  I  kommer  vel  ogsaa  til 
at  forhøre  hans  Tjenestefolk;  men  først  venter  jeg,  at  I  vil  sætte 
denne  Ulv  i  Faareklæder  i  sikker  Forvaring." 

Ak!  du  Fredsens  Gud!  jeg  turde  jo  nu  ikke  længere  tvivle; 
Sagen  var  alt  for  aabenbar;  men  jeg  var  nær  ved  at  synke  i 
Jorden  af  Skræk  og  Afsky.  Jeg  vilde  just  sige  Præsten,  at  han 
maatte  berede  sig  paa  at  gaa  i  Fængsel,  da  han  selv  tiltalte  mig 
—  han  var  bleg  og  skælvede  som  et  Æspeløv. 

,, Skinnet  er  imod  mig!"  sagde  han,  ,,thi  dette  er  et  Værk  af 
Djævelen  og  hans  Engle.  Dog  lever  endnu  en,  som  vel  skal  bringe 
min  Uskyldighed  for  Dagen  —  kom,  Hr.  Herredsfoged!  i  Baand 
og  Lænker  vil  jeg  vente  paa,  hvad  han  haver  besluttet  over  mig 
arme  Synder.  Trøst  min  Datter!  og  tænk  paa,  det  er  eders 
Fæstemø!" 

Næppe  havde  han  sagt  dette,  før  jeg  hørte  et  Skrig  og  et  Fald 
bag  ved  mig  —  det  var  min  Kæreste;  hun  laa  der  daanet  paa 
Jorden  —  Gud  give,  vi  havde  ligget  begge  saaledes  og  aldrig  op- 
vaagnet  mer!  Jeg  løftede  hende  i  Vejret  og  tog  hende  paa  mine 
Arme  —  jeg  tænkte,  hun  var  død;  men  Faderen  rev  hende  fra 
mig  og  bar  hende  ind;  og  lige  med  det  samme  blev  jeg  atter  kaldt 
hen  til  den  dræbte  for  at  besigtige  et  Saar  i  hans  Hoved,  som  vel 
ikke  var  dybt,  men  dog  havde  knækket  Hjemeskallen  og  kende- 

ligen  viste  sig  at  være  bibragt  med  en  Spade  eller  et  saadant  sløvt 
Redskab. 

Vi  gik  derpaa  alle  ind  i  Huset.  Min  Kæreste  var  da  kommet 
til  sig  selv  igen.  Hun  fløj  om  min  Hals  og  besvor  mig  ved  Gud 
og  alt,  hvad  helligt  var,  at  jeg  dog  maatte  frelse  hendes  Fader 
af  denne  store  Nød,  og  bad  mig  dernæst  for  vor  Kærligheds 
Skyld,  at  hun  maatte  følge  ham  i  Fængslet,  hvilket  jeg  ogsaa 
tilstod  hende.  Jeg  fulgte  dem  selv  til  Grenaa;  men  Herren  ved, 
hvorledes  jeg  var  til  Mode.  Ingen  af  os  haver  talt  et  Ord  paa 
hele  denne  sørgelige  Rejse.  Jeg  skiltes  fra  dem  med  et  sønder- 
knust Hjerte. 

Liget  er  lagt  i  en  Kiste,  som  Jens  Larsen  havde  staaende  til 
sig  selv,  og  i  Morgen  vorder  det  ærligen  begravet  paa  Vejlby 
Kirkegaard. 

I  Morgen  afholdes  det  første  Tingsvidne.  Gud  styrke  mig 
elendige  Menneske! 


Gud  give,  jeg  aldrig  havde  opnaaet  den  bedrøvelige  Post,  jeg 
Daare  saa  ivrigt  eftertragtede!  Det  er  en  tung  Bestilling,  den 
at  være  Dommer  —  gid  jeg  kunde  bytte  med  en  af  Stokke- 
mændene! 

Da  denne  Ordets  Tjener  fremstilledes  for  mig  paa  Tinget, 
lænket  fra  Haand  til  Fod,  da  tænkte  jeg  paa  vor  Herre,  som  han 
stedtes  for  Pilati  Domstol.  Og  bares  det  mig  livagtig  for,  som 
min  Kæreste  —  Gud  bedre  det,  hun  ligger  syg  i  Grenaa  —  som 
hviskede  hun  til  mig:  ,, Befat  dig  intet  med  denne  retfærdige!" 

Ja  Gud  give,  han  var  det!  men  jeg  øjner  endnu  ikke  den 
fjerneste  Mulighed. 

De  trende  første  Vidner  bekræftede  med  oprakte  Fingre  deres 
ganske  Udsagn  i  Forhøret,  og  det  Ord  for  andet;  der  blev  intet 
taget  fra  og  intet  lagt  til. 

Og  fremstod  ydermere  trende  nye  Vidner:  Præstens  tvende 
Karle  og  Udpigen.  De  to  første  havde  hin  Dag,  da  Mordet  skete, 
siddet  i  Borgestuen,  og  da  Vinduet  stod  aabent,  havde  de  tyde- 
ligen  hørt  Præsten  og  den  myrdede  heftigen  skændes,  og  at  den 
første  havde  sagt  —  ligesom  Hyrdeenken  og  hendes  Datter  om- 
vandt —  „jeg  skal  slaa  din  Hund!  du  skal  ligge  død  for  mine 
Fødder." 

Tilmed  havde  de  to  Gange  hørt  Præsten  true  og  undsige  Niels 
Bruus.  De  vandt  endvidere,  at  Præsten,  naar  han  blev  vred, 
ikke  sparede  at  slaa  til  med  det  første  det  bedste,  der  kom  ham 

i  Hænderne,  og  at  han  saaledes  engang  havde  slaget  sin  forrige 
Dreng  med  en  Tøjrekølle. 

Udpigen  forklarede,  at  hun,  den  samme  Nat  som  Jens  Larsen 
saa  Præsten  i  Haven,  havde  ligget  vaagen  og  kunde  ikke  sove, 
og  havde  hun  hørt  Døren  fra  Gangen  ud  til  Haven  knirke,  og  da 
hun  rejste  sig  og  keg  ud,  saa  hun  Præsten  i  Slaabrok  og  Nathue 
gaa  ud  i  Haven.  —  Hvad  han  bestilte  der,  saa  hun  ikke;  men  en 
Times  Tid  efter  omtrent  hørte  hun  atter  Lyden  af  Havedøren. 

Da  Vidnerne  var  afhørt,  og  jeg  tilspurgte  den  ulykkelige 
Mand,  om  han  vilde  bekende  Gerningen,  eller  hvad  han  i  mang- 
lende Fald  havde  at  sige  til  sit  Forsvar,  foldede  han  sine  Hænder 
over  sit  Bryst  og  sagde:  ,,Saa  sandt  hjælpe  mig  Gud  og  hans 
hellige  Ord!  jeg  vil  tale  Sandhed,  og  ved  jeg  med  mig  selv  intet 
andet,  end  hvad  jeg  allerede  tilforn  har  bekendt.  Jeg  har  slaget 
den  afdøde  med  Spaden;  men  ikke  anderledes,  end  at  han  derefter 
kunde  løbe  fra  mig  ud  af  Haven;  hvad  der  siden  er  hændtes  ham, 
eller  hvorledes  han  er  kommet  til  at  ligge  i  min  Have  —  det  ved 
jeg  ikke.  Hvad  Jens  Larsen  og  Pigen  vidner  om  at  have  set  mig 
i  Haven  ved  Nattetid,  enten  lyver  de  det,  eller  ogsaa  er  det  et 
Helvedes  Blendværk.  Jeg  elendige  Memieske  haver  ingen  til  mit 
Forsvar  her  paa  Jorden,  det  mærker  jeg  klarligen.  Vil  Han  i 
Himlen  tie,  da  maa  jeg  bøje  mig  under  hans  uransagelige 
Vilje." 

Herpaa  lod  han  sit  Hoved  og  sine  Hænder  synke  og  udgav  et 
dybt  Suk. 

Mange  af  de  tilstedeværende  kunde  ikke  holde  sig  for  Graad. 
Der  begyndte  en  sagte  Mumlen  om,  at  han  dog  maaske  kunde 
være  uskyldig;  men  dette  var  jo  blot  en  Virkning  af  Sindets  Be- 
vægelse og  Medynk.  Ogsaa  m  i  t  Hjerte  vilde  gerne  frikende  ham; 
men  Følelsen  tør  jo  ingenlunde  raade  over  Dommerens  Forstand; 
hverken  Medynk  eller  Had,  hverken  Gunst  eller  Avind  skal  veje 
det  mindste  Gran  i  Retfærdighedens  Skaale. 

Jeg  kan  efter  min  Overbevisning  ikke  slutte  anderledes  end 
som  saa:  Den  anklagede  haver  slaget  Niels  Bruus  ihjel,  dog  næppe 
med  Forsæt  og  beraad  Hu;  vel  ved  jeg,  at  han  har  haft  den  Vane 
at  true  dem,  han  blev  vred  paa,  at  han  nok  skuldie  huske  dem 
det  den  Dag,  de  mindst  tænkte  derpaa;  men  det  er  mig  ikke  vitter- 
ligt, at  han  haver  mod  nogen  opfyldt  sine  Trusler.  Nu  vil  ethvert 
Menneske  jo  gerne  bjerge  Livet,  om  det  kan,  og  frelse  sin  Ære,  og 
derfor  vedbliver  han  sin  Benægtelse,  saa  længe  han  formaar. 

Morten  Binius  —  det  er  en  haard  Hals,  ond  tilforn  og  værre 
nu  af  Harme  over  Broderens  Drab,  —  begyndte  at  tale  om  Red- 

skaber,  der  kunde  tvinge  en  forstokket  Synder  til  Bekendelse; 
men  det  forbyde  Gud,  at  jeg  mod  saadan  Mand  skulde  tage  Pine- 
bænken til  Hjælp.  Og  hvad  er  vel  den  andet  end  en  Prøvesten 
paa  legemlig  og  aandelig  Styrke  og  Svaghed?  Den,  som  mægter 
at  udholde  Torturen,  og  den,  som  bukker  under  for  samme  — 
lyve  kan  de  begge.  En  aftvungen  Bekendelse  kan  aldrig  være 
paalidelig  Sandhed.  Nej,  før  skulde  jeg  vige  mit  Dommersæde 
og  nedlægge  mit  sure  Embede. 

Ak!  min  gode,  f ronmie  Kæreste!  hun  er  da  tabt  for  mig,  hvad 
denne  Verden  anbelanger;  jeg  elskede  hende  dog  saa  inderligt. 


Jeg  har  haft  et  haardt  Pust  at  udholde.  Som  jeg  sad  og  over- 
vejede den  skrækkelige  Sag,  i  hvilken  det  forestaar  mig  at  dømme, 
farer  Døren  op,  og  Præstens  Datter  —  jeg  tør  vel  næppe  længere 
kalde  den  Kæreste,  som  maaske  aldrig  vU  vorde  min  Hustru  — 
hun  styrter  ind  med  udslaget  Haar,  kaster  sig  for  mine  Fødder 
og  omfavner  mine  Knæ. 

Jeg  løftede  hende  op  i  mine  Arme,  og  vi  græd  begge  en  god 
Stund,  inden  nogen  af  os  kunde  komme  til  Orde. 

Jeg  blev  først  Herre  over  min  store  Bedrøvelse  og  sagde:  ,,Jeg 
ved,  hvad  I  vil,  min  Hjerte!  jeg  skulde  frelse  eders  Fader?  Ja 
Gud  hjælpe  os  arme  Mennesker!  jeg  kan  jo  ikke.  Sig  mig  selv, 
hjerte  Barn!  tror  I,  at  eders  Fader  er  uskyldig?" 

Hun  lagde  Haanden  paa  sit  Bryst  og  sagde:  ,,Jeg  ved  det  ikke!'' 
og  derpaa  stak  hun  atter  i  at  græde  ret  bitterligen. 

„Begravet  ham,''  sagde  hun  saa  igen,  ,,har  han  dog  næppe; 
men  at  Karlen  jo  er  død  henne  i  Skoven  af  de  Slag,  han  fik»  det 
maa  vel  være  saa,  Gud  bedre  det!'' 

„Kære  Ven!"  sagde  jeg,  ,,Jens  Larsen  og  Pigen  saa  hap  jo 
f  Gangen  den  Nat." 

Hun  virrede  langsomt  med  Hovedet  og  svarede:  ,,Den  slemme 
kan  have  forblindet  deres  Øjne." 

„Det  forbyde  vor  Herre  Jesus,"  sagde  jeg,  „at  han  skulde  have 
saadan  Magt  over  kristne  Mennesker!" 

Nu  græd  hun  atter. 

„Sig  mig  oprigtigt,"  begyndte  hun  efter  et  Ophold,  ,,sig  mig 
rent  ud,  min  Fæstemand!  dersom  Gud  ikke  sender  anden  Oplys- 
ning i  denne  Sag,  hvad  Dom  vil  I  fælde?" 

Hun  saa  ængstelig  paa  mig,  og  hendes  Læber  skælvede. 
'  „Dersom  jeg  ikke  troede,"  svarede  jeg,  „at  enhver  anden  vilde 

være  haardere  end  jeg,  da  skulde  jeg  vige  mit  Sæde,  ja  med 
Glæde  nedlægge  mit  Embede.  Men  det  tør  jeg  nu  ikke  dølge, 
siden  I  spørger  mig  ad:  den  mildeste  Dom.  som  baade  Gud  og 
Kongen  har  afsagt,  er  dog  LivforLi  v." 

Her  sank  hun  i  Knæene,  men  rejste  sig  straks  igen,  veg  nogle 
Trin  baglængs  hen  fra  mig  og  raabte  ligesom  forvildet:  ,,Vil  I 
da  myrde  min  Fader!  vil  I  da  myrde  eders  Fæstemø?  —  Ser  I 
denne?"  —  hun  traadte  atter  fremad  og  holdt  Haanden  med 
Ringen  hen  for  mine  Øjne  —  ,,Ser  I  denne  Fæstensring?  hvad 
sagde  min  ulykkelige  Fader,  dengang  I  satte  den  paa  min 
Finger?  Jeg  giver  min  Pige  i  din  Barm!  Men  I,  I 
gennemborer  min  Barm!" 

Ak  Gud!  hvert  Ord,  hun  sagde,  gennemborede  min. 

„Sødeste  Barn!"  sukkede  jeg,  ,,sig  ikke  saaledes!  I  kniber  mit 
Hjerte  med  gloende  Tænger.  Hvad  vil  I  jeg  skal  gøre?  frikende 
den,  som  Guds  og  Menneskenes  Lov  fordømmer?" 

Hun  tav  og  saa  til  Himmelen. 

„Eet  vil  jeg  gøre,"  blev  jeg  ved,  ,,er  det  Uret,  da  tilregne 
Herren  mig  ikke  den  Synd!  Hør  nu,  kæreste  Barn!  gaar  Sagen 
her  til  Ende,  da  er  hans  Liv  forloren;  jeg  ser  ikke  nogen  Frelse 
uden  i  Flugten.  Kan  I  hertil  ophitte  noget  Raad,  da  skal  jeg 
lukke  mine  Øjne  og  tie.  Ser  I!  jeg  haver  straks,  saa  snart  eders 
Fader  blev  fsengslet,  skrevet  til  eders  Broder  i  København,  og  vi 
keun  nu  hver  Dag  forvente  ham.  Tal  saa  med  ham,  og  søg  at  faa 
Slutteren  til  Ven!  har  I  ikke  Penge  nok,  saa  raader  I  over  alt, 
hvad  jeg  ejer!" 

Da  jeg  havde  sagt  dette,  blev  hendes  hele  Ansigt  blussende 
rødt  af  Glæde,  og  hun  faldt  om  min  Hals  og  raabte:  „Gud  lønne 
eder  for  dette  Raadl  havde  vi  blot  min  Broder!  da  blev  der  vel 
Raad." 

,,Men  hvor  skal  vi  hen?"  sagde  hun  atter  og  slap  mig;  ,,og 
om  vi  finder  et  Fristed  i  fremmede  Lande,  saa  ser  jeg  eder  aldrig 
mere." 

Dette  sagde  hun  saa  ynkeligt,  at  mit  Hjerte  var  færdig  at 
briste. 

„Allerkæreste  Ven!"  raabte  jeg,  ,,jeg  skal  finde  eder,  hvor 
langt  I  end  farer  hen,  og  vil  vore  Midler  ikke  slaa  til  til  vor  Under- 
holdning, skal  disse  mine  Hænder  arbejde  for  os  alle;  jeg  har 
lært  i  min  Ungdom  at  bruge  Øksen  og  Høvlen." 

Da  blev  hun  paa  ny  saa  sjæleglad  og  kyssede  mig  utallige 
Gange. 

Vi  bad  begge  af  ganske  Hjerte  til  Gud,  at  han  dog  vilde  lade 

vort  Forehavende  lykkes,  og  saa  skiltes  hun  fra  mig  med  frejdigt 
Haah. 

Ogsaa  jeg  begyndte  at  haabe  til  det  bedste.  Men  aldrig  saa 
snart  var  hun  borte,  førend  tusinde  Tvivl  opfyldte  mit  Sind,  og 
alle  de  Vanskeligheder,  som  før  syntes  mig  overvindelige,  nu  fore- 
kom mig  som  uhyre  Bjerge,  dem  min  svage  Haand  aldrig  vil 
mægte  at  flytte. 

Nej,  nej!  af  denne  Elendigheds  Mulm  og  Mørke  ved  ikkun  han 
aleneste  Vej ,  for  hvem  den  sorte  Nat  er  lys  som  Dagen. 


Atter  to  nye  Vidner!  de  fører  næppe  noget  godt  i  deres  Skjold; 
thi  Bruusen  anmeldte  dem  med  en  Mine,  der  ikke  huede  mig  — 
han  har  og  et  Hjerte  saa  haardt  som  Flint  og  tilmed  fuldt  af 
Gift  og  Galde. 

I  Morgen  møder  de  paa  Tinget;  jeg  er  til  Mode,  som  om  det 
var  imod  mig  selv,  de  skulde  vidne.  —  Gud  styrke  mig  dog! 


Det  er  forbi  —  han  har  bekendt  alt. 

Retten  var  sat  og  Fangen  fremført  for  at  høre  de  nye  tilkomne 
Vidners  Udsagn. 

De  forklarede,  at  de  den  tit  omhandlede  Nat  var  gangne  hen 
ad  den  Vej,  som  løber  paa  tværs  imellem  Skoven  og  Præstens 
Have;  et  Menneske  var  da  kommet  fra  Skoven  med  en  Sæk  paa 
Akselen  og  dermed  vandret  dem  et  Stykke  forbi  ad  Haven  til; 
hans  Ansigt  kunde  de  ikke  kende,  da  det  var  skjult  af  Sækken; 
men  da  Maanen  skinnede  paa  hans  Ryg,  havde  de  tydeligen  set, 
at  han  var  iført  en  sid  grøn  Kjole  (hans  Slaabrok  nemlig)  og 
en  hvid  Nathue;  den  omvundne  Person  forsvandt  ved  Have- 
gærdet. 

Aldrig  saa  snart  havde  den  første  aflagt  dette  Vidnesbyrd,  før 
Præsten  blev  i  sit  Ansigt  som  Aske,  og  det  var  næppe,  han  med 
svag  Røst  kunde  fremføre  de  Ord:  ,,Jeg  faar  ondt." 

Man  gav  ham  en  Stol. 

Da  sagde  Bruusen  til  de  omstaaende:  ,,Det  hjalp  paa  Præstens 
Hukommelse." 

Denne  hørte  det  ikke,  men  vinkede  ad  mig  og  sagde:  „Lad  mig 
føre  tilbage  i  mit  Fængsel!  der  vil  jeg  tale  med  eder." 

Det  skete,  som  han  forlangte. 

Vi  drog  af  Sted  til  Grenaa;  Præsten  kørte  med  Slutteren  og 
Bysvenden,  og  jeg  red. 

Da  Fængselsdøren  blev  aabnet,  stod  min  Kæreste  og  redte  sin 
Faders  Seng;  paa  en  Stol  ved  Hovedgærdet  hang  den  ulykkelige 
grønne  Slaabrok. 

Min  Kæreste  gav  et  Glædesskrig,  da  hun  saa  mig  komme;  hun 
troede,  at  Faderen  var  frikendt,  og  at  jeg  nu  selv  vilde  udføre 
ham  af  Fængslet.  Hun  kastede,  hvad  hun  havde  i  Hænderne,  og 
hængte  sig  om  hans  Hals.  Den  gamle  Mand  græd,  saa  den  ene 
Taare  ikke  kunde  bie  den  anden.  Han  nænnede  ikke  at  sige 
hende,  hvad  nu  var  passeret  paa  Tinget,  men  gav  hende  nogle 
Ærinder  i  Byen,  at  hun  skulde  indkøbe  alle  Haande. 

Før  hun  gik,  sprang  hun  hen  til  mig,  trykkede  min  Haand  til 
sit  Bryst  og  hviskede:  „Godt  Budskab?" 

For  at  dølge  min  Smerte  og  Forvirring  kyssede  jeg  hende  paa 
Panden  og  sagde:  ,,Kære!  siden  skal  I  høre,  hvad  der  er  passeret 
—  ved  endnu  ikke,  om  det  gør  stort  fra  eller  til  —  men  hent  os 
nu,  hvad  eders  Fader  forlanger." 

Hun  gik. 

Ak!  Ak!  hvilken  jammerlig  Forandring  fra  før,  da  dette  uskyl- 
dige Barn  levede  sorgløs  og  glad  i  den  muntre  Præstebolig,  og 
nu  her  udi  dette  skumle  Fængsel  med  Sorrig  og  Smerte,  ja  med 
idelig  Angst  og  Bævelse. 

„Sæt  eder,  kære!"  sagde  han  og  satte  sig  selv  paa  Senge- 
stokken. Han  foldede  sine  Hænder  i  sit  Skød  og  stirrede  længe 
mod  Jorden  i  dybe  Tanker.  Endelig  rettede  han  sig  op  og  hæftede 
sine  Øjne  paa  mig;  jeg  ventede  i  ængstelig  Tavshed,  som  om  jeg 
skulde  høre  min  egen  Dom  —  ja,  paa  en  Maade  skulde  jeg  jo 
ogsaa. 

,,Jeg  er  en  stor  Synder!"  tog  han  til  Orde,  ,,hvor  stor  —  det 
ved  Gud;  jeg  ved  det  ikke  selv.  Han  vil  straffe  mig  her,  at  jeg 
hisset  kan  faa  Naade  og  Salighed;  ham  være  derfor  Pris  og 
Ære!" 

Her  lod  han  til  at  vinde  mere  Rolighed  og  Styrke  og  vedblev, 
som  følger: 

,,Fra  min  Barndom  af,  saa  længe  som  jeg  kan  huske,  har  jeg 
altid  været  trættekær,  ilsindet  og  stolt,  har  ingen  Modsigelse 
kunnet  taale,  men  stedse  været  rede  at  slaa  til  med  Sværd.  Dog 
har  jeg  sjælden  ladet  Solen  gaa  ned  over  min  Vrede,  ej  heller 
baaret  Had  til  noget  Menneske.  Allerede  som  halvvoksen  Dreng 
begik  jeg  i  Hidsighed  en  Gerning,  der  ofte  inderlig  har  fortrudt 
mig  og  smerter  mig  endnu,  hver  Gang  jeg  tænker  derpaa:  vor 


2th 

GaardhuiML  et  fromt  Dvr,  som  aldrig  gjorde  noget  Kne  ForiraNi, 
havde  taget  min  Mellemmad,  som  jeg  havde  sat  fra  mig  paa  en 
Stol:  i  min  Arrighed  s^>aiiLede  jeg  saaledes  med  min  Tnesko  til 
Hunden,  at  den  døde  tmder  ynkelige  Skrig  og  Finsier.  Det  var 
ktin  et  umælende  Dyr.  men  dog  et  Varsel  for  at  jeg  skulde  for* 
gribe  mig  paa  Mennesker. 

Da  jeg  som  Student  rejste  udenlands,  gav  jeg  mig  i  unodig 
Trætte  med  en  Bursch  i  Leipzig,  fordrede  ham  ud  og  stak  ham  i 
Brystet  saa  farligt,  at  han  med  yderste  Xod  kunde  frelses.  Alle- 
rede herfor  havde  jeg  fortjent,  h^-ad  jeg  nu  saa  sildigeu  maa  lide; 
men  Straffen  falder  nu  og  med  tidobbelt  Vægt  over  mit  syndige 
Hoved  —  gammel  Mand  —  Præst,  Fredens  Sendebud  —  og  Fader! 
Ak  Gud!  ak  Gud!  der  er  Saaret  endnu  dybest /' 

Han  sprang  op  og  vred  sine  Hænder,  saa  det  knagede  i  alle 
Ledemod. 

Jeg  vilde  sige  noget  til  hans  Trest,  men  vidste  intet. 

Da  han  havde  fattet  sig  lidt,  satte  han  sig  atter  og  vedblev: 

„For  eder,  tilforn  min  Ven  og  nu  min  Dommer,  skal  jeg  nu 
bekende  en  Brøde,  som  jeg  uden  for  al  Tvivl  har  begaaet,  men 
som  jeg  dog  ikke  er  mig  fuldkommen  bevidst." 

(Jeg  studsede  og  vidste  ikke,  hvor  han  vilde  hen,  eller  om  han 
talte  med  god  Samling;  thi  jeg  havde  nu  belavet  mig  paa  en  ren 
og  uforbeholden  Tilstaaelse.) 

,,Forstaa  mig  ret  og  læg  Mærke  til  min  Tale!  At  jeg  har  slaget 
den  ulykkelige  Karl  med  Spaden,  det  ved  jeg  og  har  frit  ud  til- 
staaet  —  om  det  var  med  Fladen  eller  Æggen,  kunde  jeg  i  min 
heftige  Forbitrelse  ikke  sanse  —  at  han  da  faldt  og  lob  bort  — 
se,  det  er  alt,  hvad  jeg  ved  med  sanselig  Vished.  Resten  —  Gud 
bedre  det!  —  har  jo  j&re  Vidner  set,  nemlig,  at  jeg  hentede  Liget 
og  begrov  det;  og  at  det  i  Gerningen  maa  være  saa,  er  jeg  nød- 
saget til  at  tro;  I  skal  høre  mine  Grunde: 

Tre  eller  fire  Gange  tilforn  i  mit  Liv  er  det  vederfaret  mig, 
at  jeg  har  været  Søvngænger.  Den  sidste  Gang  —  det  kan  nu 
være  ni  eller  ti  Aar  siden  —  skulde  jeg  den  kommende  Dag  liolde 
en  Ligprædiken  over  en  Mand,  som  paa  en  pludselig  og  elendig 
Maade  var  kommet  af  Dage.  Jeg  var  forlegen  for  en  Tekst,  da 
de  Ord  af  en  Vismand  hos  de  gamle  Grækere:  „  ,,Pns  ingen  lykke- 
lig, før  han  dør!"  "  faldt  mig  ind. 

At  tage  en  Hednings  Sentens  til  Tekst  i  en  kristelig  Tale  vilde 
ikke  gaa  an;  men  det  forekom  mig  og,  at  den  samme  Tanke  med 
omtrent  de  samme  Ord  skulde  findes  et  Sted  i  den  hellige  Skrift. 
Jeg  ledte  og  ledte  og  kunde  ikke  hitte  Stedet.    Det  var  silde,  jeg 

var  af  andet  Arbejde  meget  træt,  klædte  mig  derfor  af,  gik  til 
Sengs  og  sov  ind. 

Da  jeg  om  Morgenen  vaagner  og  sætter  mig  til  mit  Skrivebord 
for  at  vælge  en  anden  Tekst  og  nedskrive  et  Udkast  til  Talen,  ser 
jeg  til  min  store  Forundring  foran  mig  paa  Bordet  skrevet  med 
store  Bogstaver  paa  et  Blad  Papir:  „,,Pris  ingen  lykkelig, 
før  hans  Endeligt  kommer!  Syrach,  det  Ilte  Kapi- 
tel, 34 te  Vers'''';  men  ikke  dette  alene,  ogsaa  en  Ligprædiken, 
kort,  dog  saa  vel  udarbejdet  som  nogen;  —  og  alt  dette  med  min 
egen  Haand.  I  Kammeret  havde  intet  Menneske  været;  thi  for 
Døren  havde  jeg  indvendig  trukket  en  Skodde,  da  Laasen  var  for- 
slidt og  kunde  springe  op  af  sig  selv,  naar  det  blæste;  gennem 
Vinduet  kunde  lige  saa  lidt  nogen  være  kommet;  thi  det  var  om 
Vinteren,  og  Rammen  frosset  fast  til  Karmen.  Nu  vidste  jeg,  hvo 
der  havde  skrevet  Prækenen,  ingen  anden  end  jeg  selv;  det  var 
dengang  kun  et  halvt  Aars  Tid  siden,  jeg  i  en  saadan  synderlig 
Tilstand  om  Natten  var  gaaet  ind  i  Kirken  og  havde  hentet  et 
Lommetørklæde,  som  jeg  om  Aftenen  mindedes  bestemt  at  have 
ladet  ligge  i  min  Stol  bag  Alteret. 

Ser  I  nu,  kære!  da  de  tvende  Vidner  afgav  deres  Forklaring 
i  Dag  for  Retten,  randt  mig  pludselig  dette  mit  Søvngængeri  i  Hu, 
og  tillige  mindedes  jeg,  at  Morgenen  efter  at  Liget  var  nedgravet, 
havde  jeg  undret  mig  over  at  finde  min  Slaabrok  ligge  paa  Gulvet 
inden  for  Døren,  da  jeg  dog  hver  Aften  bestandig  hængte  den  paa 
en' Stol  uden  for  min  Seng,  hvilket  indtil  dette  Øjeblik  igen  var 
gaaet  mig  ad  Glemme.  Det  ulykkelige  Offer  for  min  ustyrlige 
Vrede  maa  altsaa  være  faldet  død  om  i  Skoven,  og  jeg  i  min  drøm- 
mende Tilstand  have  set  dette  og  søgt  ham  der.  Ja,  Gud  være 
mig  naadig,  det  er  —  det  maa  være  saa." 

Her  tav  han,  holdt  Hænderne  for  Øjnene  og  græd  bitterlig. 

Men  jeg  var  yderst  forbavset  og  fuld  af  Tvivlraadighed.  Jeg 
havde  stedse  troet,  at  den  myrdede  var  død  paa  Stedet  og  begravet 
der,  hvor  han  faldt,  ihvorvel  det  syntes  mig  sært,  om  Præsten 
v%d  Dagen  skulde  have  fuldført  dette  Arbejde,  uden  at  nogen 
havde  mærket  det,  samt  at  han  dertil  skulde  haft  Aands- 
nærværelse  nok.  Dog  —  tænkte  jeg  saa  igen  —  Nøden  har  tvunget 
ham;  han  har  kun  i  en  Hast  løselig  bedækket  Liget  og  siden  om 
Natten  gravet  det  dybere  ned. 

Nu  siger  de  to  sidste  Vidner,  at  de  har  set  ham  bære  en  Sæk 
fra  Skoven;  det  var  mig  straks  højst  paafaldende,  og  flygtig  opstod 
den  Tanke,  om  ikke  dette  Vidnesbyrd  kunde  staa  i  Modsigelse 

med  de  forrige  og  Mandens  Uskyldighed  derved  begynde  at  op- 
klare sig. 

Ak  desværre!  nu  stemmer  det  hele  alt  for  godt,  og  hans  Brøde 
er  uden  for  mindste  Tvivl.  Alene  den  besynderlige  Vending,  han 
giver  Sagen,  forundrer  mig;  at  han  har  begaaet  hele  Gerningen, 
er  vist;  men  om  den  sidste  og  uvæsenligste  Halvdel  er  udført  i 
vaagen  eller  drømmende  Tilstand,  det  er  det  eneste  uvisse. 

Præstens  Udsagn  fra  først  til  sidst,  hans  ganske  Adfærd  bærer 
Sandhedens  Præg,  ja  for  dens  Skyld  opgiver  han  villig  sit  Liv; 
dog,  noget  lidet  af  Æren  kæmper  han  maaske  nu  for  at  bjerge? 
eller  —  maaske  han  ogsaa  her  er  Sandheden  tro?  et  saadant 
Nattegængeri  er  ikke  uden  Eksempel,  lige  saa  lidt  som  at  et  Men- 
neske kan  løbe  saa  langt  med  Ulivssaar. 

Han  gik  atter  nogle  Gange  hastig  op  og  ned  ad  Gulvet;  derpaa 
stod  han  stille  foran  mig  og  sagde:  „I  har  nu  her  mellem  Fængs- 
lets Mure  annammet  min  Bekendelse;  jeg  ved,  at  eders  Mund 
skal  fordømme  mig;  men  hvad  siger  eders  Hjerte?" 

„Mit  Hjerte!"  svarede  jeg  —  det  var  knap,  jeg  for  Beklemmelse 
kunde  tale  —  ,,mit  Hjerte  lider  usigeligt  og  vilde  gerne  briste  i 
dette  Øjeblik,  naar  det  derved  kunde  frelse  eder  fra  en  skrækkelig 
og  vanærende  Død  — "  (jeg  turde  jo  ikke  nævne  det  sidste  Red- 
ningsmiddel, Flugten). 

,,Det  kan  I  ikke!"  faldt  han  hurtig  ind,  „mit  Liv  er  forbrudt, 
min  Død  er  retfærdig  og  et  advarende  Eksempel  for  alle  efter- 
levende. Men  lov  mig,  at  I  ikke  vil  slaa  Haanden  af  min  arme 
Datter  —  jeg  havde  engang  tænkt  at  give  hende  i  din 
Barm." 

(Her  aftørrede  han  de  atter  frembrydende  Taarer.) 

„Dette  skønne  Haab  har  jeg  selv  forstyrret;  I  kan  ikke  ægte 
en  Misdæders  Barn,  men  lov  mig,  at  I  vil  sørge  for  hende  som  en 
anden  Fader!" 

Med  stor  Bedrøvelse  og  under  mange  Taarer  gav  jeg  ham  min 
Haand. 

,,I  har  vel  intet  hørt  fra  min  Søn  for  nylig?"  tog  han  igen  til 
Orde;  ,,jeg  vil  ogsaa  haabe,  at  han  bliver  uvidende  om  denne 
Elendighed,  til  alt  er  forbi  —  jeg  kan  ikke  taale  at  se  ham." 

Her  skjulte  han  sit  Ansigt  i  sine  Hænder,  vendte  sig  om  og 
støttede  sin  Pande  mod  Væggen  —  han  hulkede  som  et  Barn. 

Det  varede  noget,  inden  han  blev  i  Stand  til  at  tale. 

,,Nu  kære!"  sagde  han  da,  ,, forlad  mig  nu  og  lad  os  ikke  se 
hverandre  før  i  den  strenge  Retfærdigheds  Hus!  Og  —  vis  mig 
dette  sidste  Venskab!  lad  det  ske  snart  —  endnu  i  Morgen!  jeg 

længes  efter  Døden;  thi  jeg  haaber  for  Jesu  Skyld,  den  skal  vorde 
mig  en  Indgang  til  et  bedre  Liv  end  dette  nærværende,  der  nu 
ikke  har  andet  at  yde  mig  end  Kval  og  Forfærdelse  —  gaa,  min 
kære,  medlidende  Dommer!  lad  mig  afhente  tU  Tinget  i  Morgen 
og  send  endnu  i  Dag  Bud  efter  Hr.  Jens  i  Aalsø!  han  skal  berede 
mig  til  Døden  —  Gud  være  med  eder!" 

Han  rakte  mig  sin  Haand  med  bortvendt  Aasyn;  jeg  tumlede 
ud  af  Fængslet  —  jeg  var  som  bedøvet,  ja  hartad  uden  Be- 
vidsthed. 

Jeg  skidde  maaske  have  redet  lige  hjem  uden  at  tale  med 
Datteren,  var  hun  ikke  selv  tæt  uden  for  Fængslet  kommet  mig 
i  Møde.  Hun  maatte  kunne  læse  Dødsdommen  i  mit  Ansigt;  thi 
hun  blegnede  og  greb  fat  om  begge  mine  Arme. 

Hun  saa  til  mig,  som  om  hun  skulde  tigge  sit  Liv;  spørge  kunde 
hun  ikke  eller  turde  hun  ikke. 

„Fly!  fly!  og  red  eders  Fader!"  var  det  eneste,  jeg  mægtede  at 
fremføre. 

Jeg  kastede  mig  paa  min  Hest  og  var  her  hjemme,  længe  før 
jeg  vidste  det.  —  Altsaa  —  i  Morgen! 


Dommen  er  afsagt.  Han  hørte  den  med  større  Standhaftighed, 
end  den  besad,  som  oplæste  samme.  Alle  nærværende,  undtagen 
hans  haardnakkede  Fjende,  udviste  ogsaa  stor  Medlidenhed; 
nogle  hviskede  endog,  at  den  var  streng  —  ja  tilvisse  streng!  den 
skiller  eet  Menneske  ved  Livet  og  tre  foruden  ved  Livslykke  og 
Sindsro.  Den  barmhjertige  Gud  være  mig  en  naadigere  Dommer, 
end  jeg  Synder  tør  være  mod  mit  Medmenneske! 


Hun  har  været  her  —  hun  fandt  mig  paa  Sygelejet  —  der  er 
ingen  Redning  længere  —  han  vil  ikke  flygte. 


Slutte  ren  var  vundet;  Fiskeren,  et  Søskendebarn  til  hendes 
salige  Moder,  havde  lovet  at  føre  dem  til  Sverrig  og  havde  sin 
Sejlbaad  til  Rede;  men  den  angergivne  Synder  var  ikke  til  at 
overtale.     Han  vil  ikke  unddrage  sig  Retfærdighedens  Sværd, 

forhaabende,  at  han  ved  sin  og  Jesu  Død  skal  vinde  sig  en  bedre 
Retfærdighed  hisset. 

Hun  forlod  mig  lige  saa  trøstesløs,  som  hun  var  kommet,  men 
uden  et  eneste  umildt  Ord. 

Gud  naade  hende,  Stakkel!  hvorledes  skal  hun  overvinde  den 
forfærdelige  Dag?  og  her  ligger  jeg,  syg  til  Legem  og  Sjæl  —  kan 
hverken  trøste  eller  hjælpe  —  Sønnen  bliver  borte. 


Far  vel!  —  Far  vel,  mit  Hjertes  trolovede  Brud!    Far  vel  for 
denne  usselige  Verden,  til  vi  mødes  engang  i  en  bedre! 


Snart  maaske;  thi  jeg  føler,  at  Døden  har  mig  fat  —  maaske 
gaar  jeg  did  førend  den,  mit  grumme  Embede  tvang  mig  til  at 
henskikke. 

,,Far  vel,  min  Hjerteven!"  sagde  hun  jo,  ,,jeg  forlader  eder 
uden  Nag!  thi  I  gjorde  kun  eders  strenge  Pligt;  men  nu  far  vel! 
for  vi  ses  aldrig  mer." 

Hun  gjorde  Fredens  Tegn  over  mig  —  Gud  skænke  mig  dog 
snart  den  evige  Fred! 


Gud!  hvor  vil  hun  hen?  hvad  har  hun  i  Sinde?    Broderen  er 
ikke  kommet  —  og  i  Morgen  —  paa  Ravnhøj^. 


(Her  findes  Herredsfoged  Erik  Sørensens  Dagbog  pludselig  afbrudt;  men  til 
denne  Uge  saa  sandfærdige  som  skrækkelige  Begivenheds  nærmere  Op- 
lysning og  Fuldstændiggørelse  anfører  herefter  den  daværende  Nabopræst 
i  Aalsø  sin  skriftlige  Optegnelse.  Skulde  ellers  nogen  Læser  ville  drage 
disse  Aktstykkers  Ægthed  i  Tvivl,  da  tør  han  dog  ikke  tillige  med  Ind- 
klædnlngen  forkaste  det  væsenlige  af  Historien,  som  —  desværre!  —  er 
altfor  sandt.  Sagnet,  som  endnu  stedse  1  hele  Omegnen  levende  vedlige- 
holder sig,  lægger  ydermere  tU.  at  Just  denne  tragiske  Begivenhed  gav 
Anledning  tU,  at  Delinkventsager  for  Eftertiden  bliver  foretaget  ved  alle 
Instanserne";  lovkyndige  maa  vel  da  kunne  fastsætte  Tidspunktet  for 
samme.) 

B. 
AALSØ   PRÆSTES   OPTEGNELSER 

I  min  Embedstids  det  syttende  Aar  tildrog  sig  her  i  Nabolaget 
den  Begivenhed,  som  betog  alle  med  Skræk  og  Forfærdelse  og  ge- 
raadede  vor  gejstlige  Stand  til  stor  Tort  og  Blussel,  idet  Præsten 
i  Vejlby,  vellærde  Hr.  Søren  Qvist,  udi  Vrede  slog  sin  Tjeneste- 
karl død  og  begrov  ham  derpaa  om  Natten  i  sin  Have. 

Han  blev  efter  foregaaende  retslig  Undersøgelse  overbevist  om 
denne  gruelige  Gerning,  saavel  ved  manges  Vidnesbyrd  som  og 
ved  egen  Bekendelse,  og  derfor  dømt  til  at  have  sin  Hals  forgjort, 
hvilken  Dom  i  mange  Tusinde  Menneskers  Overværelse  blev 
eksekveret  her  paa  Aalsø  Mark. 

Den  henrettede,  hvis  Sjælesørger  jeg  tilforn  havde  været, 
forlangte  mig  til  at  besøge  sig  i  Fængslet.  Og  maa  jeg  med 
Sanden  sige,  at  jeg  aldrig  haver  meddelt  det  hellige  Sakramente 
til  nogen  mere  vel  beredt,  angergiven  og  fuldtroende  Kristen. 
Han  erkendte  selv  med  inderlig  Ruelse,  at  han  havde  vandret  i 
kødelig  Sikkerhed  og  været  et  Vredens  Barn,  hvisaarsag  Gud 
hengav  ham  i  Synd  og  Sindsforhærdelse,  ydmygede  ham  dybt 
og  gjorde  ham  meget  elendig,  at  han  atter  kunde  oprejses  ved 
Kristo. 

Han  beholdt  sin  Frimodighed  lige  til  det  yderste  og  holdt  paa 
Retterstedet  til  det  omstaaende  Folk  en  Tale  fuld  af  Kraft  og 
Salvelse,  hvilken  han  i  sine  sidste  Dage  havde  udarbejdet  i 
Fængslet  og  lært  udenad.  Den  handlede  om  Vrede  og  dens 
skrækkelige  Følger  med  bevægelig  Anvendelse  paa  ham  selv  og 
den  grumme  Misgerning,  hvortil  Vrede  havde  forledt  og  henrevet 
ham.  Tekstens  Ord  var  taget  af  Jeremiæ  Begrædelses  Bog  2.  Kap- 
6.  Vers:  „Han  har  beskæmmet  Præsten  i  sin  Vrede." 

Derpaa  afklædte  han  sig,  bandt  selv  for  sine  Øjne  og  knælede 
med  foldede  Hænder,  og  som  jeg  havde  udtalt  de  Ord:  ,,Vær 
trøstig,  kære  Broder!  i  Dag  skal  du  være  med  Frelseren  i  Para- 
dis!'' faldt  hans  Hoved  for  Mestermandens  Sværd. 

Hvad  der  gjorde  ham  Døden  besk,  var  Tanken  om  hans  tvende 
Børn,  af  hvilke  den  ældste,  Sønnen,  var  fraværende  —  som  man 
troede  i  København,  men,  som  vi  siden  erfarede,  i  Lund,  hvorfor 
han  ogsaa  først  ankom  hertil  den  samme  Aften,  som  Faderen  om 
Morgenen  havde  betalt  Syndens  Sold. 

Datteren,  som,  sig  selv  og  sin  Kæreste  til  ydermere  Hjertesorg, 
stakket  tilforn  havde  været  trogivet  til  Herredsfogden,  tog  jeg  af 
Barmhjertighed  i  mit  Hus,  hvor  hun  mere  død  end  levende  blev 


221 

henbragt  aarle  om  Morgenen,  da  hun  havde  taget  Afsked  med 
Faderen,  hvem  hun  med  datterlig  Ømhed  havde  plejet  udi 
Fængslet. 

Da  jeg  kom  tilbage  fra  den  tungeste  Gang  i  mit  Liv,  fandt  jeg 
hende  temmelig  rolig  og  sysselsat  med  at  tilberede  den  hen- 
rettedes Jordeklæder  (thi  det  var  tilladt,  at  han  maatte  vorde  be- 
gravet i  kristen  Jord,  dog  udi  al  Stilhed).  Hun  græd  ikke  mere; 
men  hun  talte  heller  intet.  Jeg  tav  ogsaa;  thi  hvad  skulde  jeg 
sige  hende?  og  var  jeg  ikke  selv  bespændt  med  mørke  Tanker? 

En  Times  Tid  derefter  kom  min  Vogn  med  Liget,  og  kort  her- 
paa  for  en  ung  Mand  paa  en  Hest  ind  i  Gaarden  —  det  var 
Sønnen.  Han  kastede  sig  over  Faderens  afsjælede  Legeme  og 
derpaa  i  Søsterens  Arme;  begge  Søskende  holdt  hverandre  længe 
omfavnede;  men  ingen  af  dem  kunde  faa  et  Ord  frem. 

Om  Eftermiddagen  lod  jeg  kaste  en  Grav  lige  uden  for  Vaaben- 
husdøren  til  Aalsø  Kirke;  der  nedlagdes  i  den  tavse  Midnatsstund 
de  jordiske  Levninger  af  den  forhenværende  Præst  i  Vejlby.  En 
Sandsten,  hvorpaa  er  udhugget  et  Kors,  og  som  jeg  først  havde 
ladet  forfærdige  til  mig  selv,  bedækker  Graven  og  minder  enhver 
Kirkegænger  om  den  ulykkeliges  dybe  Syndefald  og  den  men- 
neskelige Naturs  Fordærvelse,  samt  om  Syndens  eneste  Frelse  ved 
Kristi  Kors". 

Næste  Morgen  var  begge  faderløse  Søskende  plat  forsvundet, 
og  haver  intet  Menneske  siden  kunnet  høre  eller  spørge  det 
mindste  til  dem.  Gud  maa  vide,  i  hvilken  Afkrog  de  har  skjult 
sig  selv  for  Verden. 

Herredsfogden  skranter  bestandig  og  tros  ikke  at  leve.  Jeg 
selv  er  saare  betagen  af  Sorrig  og  Kummer,  og  tykkes  mig  Døden 
at  maatte  være  det  højeste  Gode  for  os  alle  til  Hobe. 

Gud  gøre  imod  os  efter  sin  Visdom  og  Barmhjertighed! 


Herre  1  hvor  uransagelige  ere  dine  Veje! 

I  min  Embedstids  otte  og  tredivte  Aar  og  een  og  tyve  efter  at 
min  Nabopræst,  Hr.  Søren  Qvist  i  Vejlby,  var  blevet  sigtet,  dømt 
og  henrettet  for  et  Mord  paa  sin  Tjenestekarl,  hændte  det  sig, 
at  en  Stodder  kom  her  i  Præstegaarden.  Han  var  en  gammel- 
agtig Mand  med  et  graaagtigt  Haar  og  gik  ved  en  Krykke.  Ingen 
af  Tyendet  var  just  til  Stede,  jeg  gik  derfor  selv  ud  i  Køkkenet 
for  at  give  ham  et  Stykke  Brød,  og  spurgte  jeg  ham  da,  hvorfra 
han  var. 

Han  sukkede  og  svarede:  „Ingensteds  fra." 

Jeg  spurgte  derpaa  om  hans  Navn;  han  sukkede  atter,  saa  sig 
frygtsom  omkring  og  sagde:  ,,De  har  kaldt  mig  Niels  Bruus." 

Det  for  i  mig,  og  jeg  sagde:  ,,Det  er  et  grimt  Navn;  saaledes 
hed  ogsaa  en,  der  blev  slaget  ihjel  her  omkring  for  en  Snes  Aar 
siden." 

Han  sukkede  endnu  dybere  og  svarede:  ,,Det  var  ikke  saa  godt, 
jeg  havde  døet  dengang;  det  har  bekommet  mig  ilde,  at  jeg  rømte 
ud  af  Landet." 

Haaret  rejste  sig  paa  mit  Hoved,  og  jeg  tog  til  at  ryste  af  For- 
færdelse; thi  nu  tyktes  mig,  at  jeg  grangivelig  skulde  kende  ham 
igen;  tilmed  var  det,  som  om  jeg  saa  den  livagtige  Morten  Bruus 
for  mig,  hvem  jeg  tre  Aar  i  Forvejen  kastede  Jord  paa.  Jeg 
rykkede  mig  tilbage  og  slog  et  Kors  for  mig;  jeg  tænkte,  det  var 
et  Genfærd. 

Men  han  satte  sig  paa  Skorstensskødet  og  sagde:  ,, Herre  Gud, 
Fa'er!  jeg  hører,  min  Broder  Morten  er  død.  Jeg  var  ved  Ing- 
vorstrup;  men  den  nye  Mand  gennede  mig  væk  —  lever  min  gamle 
Husbond,  Præsten  i  Vejlby?" 

Nu  faldt  det  som  Skel  fra  mine  Øjne,  og  jeg  anede  straks 
Sammenhængen  i  hele  den  gruelige  Historie;  men  jeg  var  saa 
fornummen,  at  Mælet  i  nogle  Minutter  var  mig  forment. 

,,Ja,''  sagde  han  saa  og  bed  graadigt  paa  Brødet,  „det  var 
Mortens  Skyld  alt  sammen  —  men  kom  Præsten  ellers  i  For- 
træd?" 

,, Niels!  Niels!"  raabte  jeg  i  mit  Hjertes  Skræk  og  Afsky,  „du 
har  en  blodig  Synd  paa  din  Samvittighed;  for  din  Skyld  har  den 
uskyldige  Mand  maattet  lade  sit  Liv  for  Bøddelens  Haand." 

Brødet  og  Kæppen  drattede  fra  Stodderen,  og  selv  var  han 
nær  segnet  om  i  Ilden. 

,,Gud  forlade  dig,  Morten!"  stønnede  han,  „det  mente  jeg  ikke 
—  Gud  forlade  mig  min  store  Synd!  —  men  det  er  dog  vel  kun 
saa,  I  vil  rædde  mig?  —  Jeg  har  nu  vandret  herind  lige  fra  langt 
ude  paa  hin  Side  Hamborg  og  ikke  hørt  et  Ord  herom.  Der  har 
heller  ingen  kendt  mig  førend  Fa'er,  og  jeg  ikke  aabenbaret  mig 
for  nogen  anden;  men  da  jeg  kom  igennem  Vejlby  og  spurgte,  om 
Præsten  var  levende,  svarede  de  ja." 

,,Det  er  den  nye,"  sagde  jeg,  ,,men  ikke  den,  som  I  og  jer 
ugudelige  Broder  har  skilt  ved  Livet." 

Da  begyndte  han  at  slaa  Hænderne  sammen  og  hyle  og  give 
sig,  saa  jeg  vel  mærkede,  at  han  kun  havde  været  et  blindt  Red- 
skab i  Djævelens  Haand,  ja  jeg  begyndte  end  mere  inderlig  at 

ynkes  over  ham.  Og  tog  jeg  ham  derfor  ind  med  mig  i  mit 
Studerekammer,  talte  til  ham  nogle  trøstelige  Ord  og  fik  da  hans 
Sind  saa  vidt  i  Rolighed,  at  han  i  Stødemaal  forklarede  og  ud- 
lagde mig  alle  Ting  i  dette  Helvedes  Skamsstykke. 

Broderen  Morten  —  en  Belials  Mand  —  fattede  et  dødeligt  Had 
til  Hr.  Søren  i  Vejlby  fra  den  Tid  af,  han  nægtede  ham  sin  Datter 
til  Hustru.  Saa  snart  derfor  Præsten  var  blevet  skilt  ved  sin 
forrige  Kusk,  fik  han  sin  Broder  til  at  lade  sig  fæste  i  dennes 
Sted. 

,,0g  pas  nu  vel  paa,"  havde  han  sagt  til  Niels;  ,,naar  Lejlig- 
hed falder,  saa  vil  vi  spille  den  sorte  Mand  et  Puds,  og  det  skal 
ikke  blive  din  Skade." 

Niels,  som  var  stiv  og  studs  af  Naturen  og  dertil  ophidset  af 
Morten,  kom  snart  i  Klammeri  med  sin  Husbond,  og  saa  snart 
han  havde  faaet  den  første  Tugtelse,  glemte  han  ikke  at  melde 
det  paa  Ingvorstrup. 

,,Lad  ham  nu  slaa  dig  een  Gang  til,"  havde  Morten  sagt,  „saa 
skal  han  faa  det  betalt;  kom  straks  til  mig  og  lad  mig  det  vide!" 

Da  var  det,  han  yppede  Kiv  med  Præsten  i  Haven  og  løb  der- 
paa  uden  Ophold  til  Ingvorstrup. 

Brødrene  mødtes  uden  for  Gaarden.  Niels  fortalte  det  pas- 
serede. 

„Har  nogen  set  dig  paa  Vejen  herhid?"  spurgte  Morten. 

Niels  mente:  Nej. 

„Saa  skal  vi,"  sagde  Morten,  ,,jage  ham  en  Forskrækkelse  ind, 
han  ikke  skal  forvinde  de  første  fjorten  Dage." 

Nu  blev  Niels  ført  hemmelig  ind  paa  Gaarden,  hvor  han  holdt 
sig  skjult  til  Aften.  Saa  snart  alle  var  til  Ro,  gik  de  samlede  hen 
til  et  trebundet  Markskel,  hvor  der  tvende  Dage  tilforn  var  ned- 
gravet Liget  af  en  Karl  paa  Niels's  Alder,  Størrelse  og  Udseende. 
(Han  havde  tjent  paa  Ingvorstrup  og  der  hængt  sig  selv,  som 
der  mumledes  om  af  Desperation  over  Bruusens  tyranniske  Be- 
handling og  Trusler,  hvorvel  andre  sagde,  det  var  af  Kæreste- 
sorger.)    • 

Dette  Lig  grov  de  op  igen,  hvor  nødig  end  Niels  vilde;  men 
Broderen  tvang  ham  —  og  slæbte  det  hjem  til  Gaarden;  thi  det 
var  tæt  derved. 

Nu  maatte  Niels  afføre  sig  alle  sine  Klæder,  dem  Liget  Stykke 
for  Stykke  igen  iklædtes;  endogsaa  en  Ørenring  blev  taget  med. 
Derpaa  gav  Morten  den  døde  et  Hug  over  Ansigtet  med  en  Spade 
og  et  i  Tindingen  og  forvarede  ham  saa  i  en  Sæk  til  næste  Aften. 
Da  bar  de  Sækken  til  Skoven,  som  ligger  tæt  ved  Vejlby. 

Niels  havde  vel  flere  Gange  adspurgt  Broderen,  hvad  han 
havde  1  Sinde,  og  hvad  alle  disse  Anstalter  skulde  til;  men  denne 
havde  bestandig  svaret:  ,,Det  behøver  du  ikke  at  kere  dig  om  — 
det  faar  at  være  min  Sag." 

I  Skoven  siger  Morten  til  ham:  „Nu  skal  du  hente  mig  en  af 
Præstens  daglige  Kjoler,  helst  den  lange  grønne,  jeg  har  set 
ham  gaa  med  om  Morgenen." 

Niels  svarede:  „Det  tør  jeg  ikke,  for  de  hænger  i  hans  Sove- 
kammer." 

,,Saa  tør  jeg  selv,"  siger  Broderen;  „og  gaa  nu  din  Vej  og 
kom  her  aldrig  merl  her  har  du  en  Pung  med  hundrede  Daler. 
De  holder  vel  ud,  til  du  kan  faa  dig  en  Lejlighed  i  Sønden,  men 
langt  borte,  hører  du!  hvor  ingen  kender  dig.  Giv  dig  et  andet 
Navn  og  sæt  aldrig  din  Fod  mere  paa  dansk  Grund.  Gaa  om 
Natten,  og  hæl  dig  i  Skoven  om  Dagen,  og  her  er  Madposen,  jeg 
tog  med  fra  Gaarden;  den  kan  føde  dig,  til  du  kommer  ud  af  vor 
Konges  Landemærker.  Skynd  dig  nu,  og  kom  her  ikke  igen,  saa- 
fremt  du  har  dit  Liv  kært." 

Niels  adlød,  og  dermed  skiltes  Brødrene  ad,  ej  heller  saa  de 
hverandre  siden  fra  den  samme  Dag  af. 

Den  rømte  havde  døjet  meget  ondt  i  fremmede  Lande,  var 
blevet  hvervet  til  Soldat,  havde  tjent  i  mange  Aar  og  været  i  Krig, 
hvor  han  mistede  sin  Førlighed.  Fattig,  svag  og  ussel  fik  han 
i  Sinde  at  søge  sin  Fødestavn  og  havde  under  megen  Nød  og  Be- 
sværlighed fægtet  sig  igennem. 

Saaledes  lød  i  Korthed  det  fatale  Menneskes  Beretning,  om 
hvis  Sandfærdighed  jeg  desværre  ikke  kunde  bære  Tvivl.  Og 
blev  det  mig  altsaa  klart,  hvorlunde  min  ulykkelige  Medbroder 
var  faldet  som  et  Offer  for  den  nedrigste  Ondskab,  for  sin  Dom- 
mers og  for  Vidnernes  Forblendelse  og  for  sin  egen  lettroende 
Indbildningskraft. 

Akl  hvad  er  dog  et  Menneske,  at  det  tør  opkaste  sig  til  Blod- 
dommer over  sin  Lige?  Hvo  tør  dog  sige  til  sin  Broder:  Du  est 
skyldig  at  dø?  Kun  Gud  hører  Hævnen  til;  kun  den,  som  giver 
Livet,  tør  alene  give  Døden.  Han  lønne  dig  nu  ogsaa  hisset  for 
den  bitre  Martyrdød,  du  her  maatte  lide,  med  det  evige  Livs 
uendelige  Glæde! 

Jeg  fandt  mig  ikke  beføjet  til  at  angive  den  sønderknuste  og 
angergivne  Synder,  saa  meget  mindre  som  Herredsfogden  endnu 
levede,  hvem  det  vilde  være  en  Grusomhed  at  oplyse  om  hans 
skrækkelige  Vildfarelse,  før  han  vandrede  heden,  hvor  alt  det 
skal  komme  for  Lyset,  der  endnu  er  skjult  for  vore  Øjne. 

Jeg  stræbte  derfor  langt  hellere  at  yde  den  tilbagevendende 
Religionens  Trøst  og  formanede  ham  dernæst  paa  det  alvorligste 
til  at  fordølge  sit  Navn  og  den  hele  Begivenhed  for  alle  Menne- 
sker. Jeg  lovede  ham  paa  dette  Vilkaar  Husly  og  Pleje  hos  min 
Broder,  som  bor  i  en  langt  fra  liggende  Egn. 

Næste  Dag  var  en  Søndag.  Da  jeg  sildig  mod  Aften  kom  hjem 
fra  mit  Anneks,  var  Stodderen  borte;  men  inden  det  blev  Aften 
den  følgende  Dag,  var  Tildragelsen  bekendt  over  hele  Nabo- 
laget. 

Drevet  af  sin  urolige  Samvittighed  havde  han  ilet  af  Sted  til 
Rosmus  og  fremstillet  sig  som  den  rette  Niels  Bruus  for  Herreds- 
fogden og  alt  Tyendet  i  Gaarden. 

Herredsfogden  fik  en  Rørelse  og  døde  inden  Ugens  Ende,  men 
Niels  Bruus  fandtes  Tirsdag  Morgen  liggende  død  uden  for  Aalsø 
Kirkedør  paa  den  salige  Søren  Qvists  Grav. 


•  Trykt  1829  1  „Nordlyset".  X.  B. 

Den  Præst,  hvis  Skæbne  B.  her  skUdrer,  er  Søren  Jensen  Quist,  der  1599  eller 
IflOO  blev  Præst  1  Vejlby  (en  Mils  Vej  Syd  for  Grenaa).  Til  Markedet  1  Grenaa 
d.  SI.  Septbr.  1607  havde  Præstefamilien  et  Par  Øksne  at  sælge,  og  der  skulde 
købes  en  ung  Stud  at  sætte  paa  Vinterstald.  Da  Markedet  faldt  paa  en  Søndag, 
og  Præsten  saaledes  var  optaget  af  sine  Kirker,  drog  hans  Hustru  Eline  til 
Grenaa.  Hun  fik  sin  Handel  vel  besørget,  og  Præstens  Tjenestekarl  Jep  Skade 
drev  hjem  med  den  købte  Stud.  Hendes  Køresvend  derud  var  en  1  Prasste- 
familien  betroet  Husmand.  Jesper  Hovgaard.  Men  da  Præstekonen  om  Aftenen 
▼ilde  hjem  til  Vejlby,  kunde  hun  ikke  finde  ham.  og  hun  maatte  tage  anden 
Befordring.  Jesper  Hovgaard  viste  sig  hverken  den  Aften  eller  de  følgende 
Dage;  enten  han  havde  sat  Livet  til  ved  Uforsigtighed,  eller  han  var  voldelig 
omkommet,  saa  hørtes  der  aldrig  noget  fra  ham. 

I  November  blev  der  lyst  efter  ham  paa  Sønderherred  Ting,  og  kort  efter 
kom  det  Rygte  op.  at  Jesper  Hovgaard  den  paagældende  Aften  var  kommet 
hjem  til  Præstegaarden,  og  at  Hr.  Søren  havde  slaaet  ham  ihjel.  I  Løbet  af 
nogle  Aar  blev  Rygtet  mere  aabenmundet,  og  18.  Aug.  1612  maatte  Jep  Skade 
som  en  af  de  mest  uforsigtige  ud  til  Sønderherred  Ting  og  med  oprakte  Fingre 
vidne,  at  han  ikke  havde  nogen  Del  1  dette  Rygte,  og  at  han  Ikke  vidste  andet 
end  godt  om  Præsten.  Denne  agtede  ikke  videre  paa  Bagvadskelsen;  den  syntes 
at  skulle  dø  bort.  og  der  gik  igen  en  halv  Snes  Aar. 

1033  kom  Rygtet  atter  op,  da  man  ved  at  grave  en  Lergrav  mellem  Kirke- 
gaardsmuren  og  Landevejen  fandt  et  Skelet.  Præstens  Uvenner  talte  om  dette 
Skelet  og  mindede  om  den  borteblevne  Jesper  Hovgaard.  Delefogeden.  Jens 
Mikkelsen,  der  havde  friet  til  Hr.  Sørens  Datter  Maren  og  faaet  Nej,  var  i 
Kraft  af  sin  Embedsstilling  Præstens  farligste  Fjende.  Han  fik  Sagen  taget  op 
Igen.  forledte  Jep  Skade  til  at  fragaa  sit  tidligere  edelig  afgivne  Udsagn  og  fik 

St.  St.  Blicher:  Samlede  Noveller.     I.  1^ 

baade  ham  og  Byhyrden  Peder  Vorm  til  at  vidne  falsk  mod  Præsten.  I  Septbr. 
1625  blev  Hr.  Søren  fængslet,  og  6  Uger  efter  fulgte  Dommen,  at  Præsten  havde 
omkommet  Jesper  Hovgaard  og  skulde  bøde  med  Livet.  Denne  Dom  stad- 
fæstede Landstinget,  og  19  Aar  efter  at  Elines  Køresvend  var  forsvundet,  blev 
Hr.  Søren  rettet  med  Sværd  paa  TlnghøJ  (1  Nærheden  af  AalborgmøUebro.  ved 
den  gamle  Landevej  fra  Grenaa  til  Aarhus).  Hans  Værgemaal  under  hele 
Sagen,  Ja  medens  han  gik  op  ad  Tinghøj,  lød,  at  han  var  uskyldig,  og  at 
Delefogeden  havde  anstiftet  hele  Bagvadskelsen. 

Præstens  Søn,  Peder  Quist,  fik  Sagen  taget  op  igen,  og  nogle  Aar  senere 
bekendte  de  aandssvage  Personer  Jep  Skade  og  Peder  Vorm,  at  de  havde  svoret 
falsk;  de  blev  halshugget,  medens  Delefogeden  vidste  at  klare  for  sig. 

Saaledes  har  Severin  Kjær  fremstillet  Hr.  Sørens  Skæbne  i  sin  Bog 
., Præsten  i  Vejlby",  1894.  I  første  Halvdel  af  det  18.  Aarhundrede  fremkom 
der  nogle  ubestemte,  hinanden  modsigende  Fremstillinger  af  dette  Justits- 
mord-, dem  synes  B.  ikke  at  have  benyttet.  Da  Novellen  kender  en  Mængde 
Enkeltheder  og  Smaatræk,  som  først  Severin  Kjær  har  fremdraget  af  Akt- 
stykkerne, ses  B.  her  som  saa  ofte  hovedsagelig  at  have  holdt  sig  til  Tradi- 
tionen. 

'  Aalsø  Sogn  grænser  op  til  Vejlby  Sogn. 

'  Hovedgaard  i  Vejlby  Sogn. 

*  Man  har  villet  hævde,  at  B.  har  hævnet  sig  paa  sin  proceslystne  Uven 
Gaardejer  Møller,  Randrupgaard  i  Gassum  Sogn,  ved  at  tegne  denne  Morten 
Bruus  i  hans  Lignelse;  men  Novellen  er  skrevet  mange  Aar  før  B.  vides  at  have 
haft  noget  med  Møller  at  skaffe. 

'  Heste  af  mørk  Farve  med  blaaligt  Skær.  Hoved,  Hale.  Manke  og  Ben  er 
sorte. 

*  By  i  Rosmus  Sogn,  der  ligger  omtr.  17.  Mil  Syd  for  Vejlby. 

^  Originalen  har  her  og  een  Gang  til  i  samme  Novelle  den  Jyske  Form 
„Lipper". 

'  ,,Over  alt  dette"  «  det  af  B.  hyppig  brugte  „overalt"  o:  ,,I  det  hele 
taget". 

*  Den  Banke  paa  Aalsø  Mark  ved  Grenaa,  hvor  Præsten  Søren  Qvist  blev 
halshugget,  hedder  endnu  saaledes.    (B.s  Note.) 

'"  En  saadan  Betydning  har  dett«  Justitsmord  ikke  haft. 

"  Stenen  ligger  endnu  den  Dag  i  Dag  paa  samme  Sted.    (B.s  Note.) 


KELTEINGLIV 


Jeg  har  to  Ting  at  gøre  Undskyldning  for:  Titelen  og  For- 
tællingen. Den  første  er  plat,  plump,  modbydelig  maaske  for  en 
fin  og  delikat  Smag;  den  anden  er  ligesaa.  —  Ikke  fordi  jo  Skil- 
dringen af  store  Keltringer  er  den  interessanteste  Side  baade  i 
Historien  og  Romanen;  men  man  k  al  d  e  r  dem  ikke  saa  —  det  er 
et,  og  dernæst  maa  slige  pikante  Karakterer  tilhøre  Folk  af 
Stand,  i  det  ringeste  Folk  af  ærlig  Stand,  og  ikke  saadanne,  med 
hvem  ingen  Bonde  spiser  af  Fad. 

Hvo  kan  nægte,  at  Claudius  og  Messalina,  Pave  Sergius  og 
Marozia,  Front  de  Beuf  og  Ulrica  levede  ret  et  Keltringliv?  men 
vel  at  mærke  i  Paladser  og  ikke  i  Faarehytter.  Hvad  der  klæder 
fyrstelige  Personer,  hellige  Prælater,  normanske  Riddere,  kan 
ikke  skikke  sig  for  jyske  Natmændsfolk;  Nero  er  et  stort  Uhyre 
—  Jens  Langkniv  en  lumpen  Keltring. 

Det  falder  aldrig  det  dannede  Menneske  ind  at  moralisere  over 
den  tyrkiske  Sultans  Maner  in  puncto  sexti;  at  han  holder  tre 
Hundrede  Mætreser,  naar  en  kristelig  Prins  tit  lader  sig  nøje 
med  tre  Stykker  —  det  er  et  s  t  o  r  t  Galanteri.  Men  at  en  rejsende 
Glarmester  har  tre  Koner,  kaldes  med  Rette  et  liderligt  Levnet. 
Den  moralske  Følelse  oprøres,  naar  saadan  en  Keltring  kaster 
Kæp2  med  den  første  den  bedste;  men  faar  en  Konge  Lyst  til  en 
af  sine  Undersaatters  Koner  eller  Døtre,  siger  man  smilende: 
„H an  kaster  Tørklæde t." 

Det  er  ikke  Tingen  selv,  som  kommer  paa  Moralens  Vægtskaal, 
men  hvo  der  gør  den,  og  hvorledes  den  gøres:  at  udsuge  et 
fjendtligt  Land  kalder  man  at  brandskatte;  at  dræbe  og  lem- 
læste nogle  Tusinde  Mennesker  faar  Navn  af  en  glimrende 
Sejr;  at  opbrænde  en  Stad  og  ødelægge  en  Provins  hedder 
Erobringer;  men  naar  vore  jyske  Keltringer  brand- 
skatter, det  er  at  udsuge;  naar  en  Prævlikvant^  vinder 
afgørende  Sejr  i  en  Duel  paa  Tomekæppe  eller  Foldeknive,  det 

er  et  Mord;  og  skulde  han  af  svie  en  Straahytte  (som  yderst 
sjældent  turde  være  Tilfældet),  det  er  virkelig  Mordbrand. 
At  stjæle  et  Land,  ved  enhver,  er  et  stort  Foretagende;  at  stjæle 
en  Gris  eller  et  Faar  er  et  gement  Tyveri;  Attila  og  Semiramis 
faar  Plads  i  Historien  —  Stoffer  Enøje*  og  Lange  Margrethe^  i 
Viborg  Tugthus. 

Men  jeg  er  nok  nær  ved  selv  at  tale  som  enKeltring  og  i  Stedet 
for  de  tilsigtede  Undskyldninger  at  skeje  ud  til  en  Slags  Apologi 
for  mine  gemene  Heltes  Keltringliv;  dog  dette  er  ingenlunde  mit 
øjemærke!  jeg  har  fuldt  op  med  at  forsvare  mig  selv,  er  endog 
i  denne  Henseende  temmelig  raadvild,  ved  ej  heller  anden  Til- 
flugt end  denne:  engod  Ven  har  opfordretmig.  Man  tro 
ingenlunde,  at  jeg  ogsaa  heri  skulde  lyve  og  gøre  mig  skyldig 
i  det  sædvanlige  Snerperi!  Nej,  denne  Sinde  taler  jeg  den  rene 
Sandhed  og  kunde  gerne  nævne  min  Mand,  dersom  det  ikke  var 
for  at  kompromittere  ham. 

,, Skriv  os  en  Keltringhistorie!''  har  han  flere  Gange  sagt  til 
mig,  ,,den  kunde  blive  snogsk  nok.'' 

,,Fy!"  har  jeg  svaret,  „det  er  et  gement  Stof.'' 

,,Hvi  saa?"  har  han  gensvaret,  ,, indtager  ikke  Zigeunerne  en 
Plads  paa  Scotts,  Goethes,  Milllers  og  fleres  Malerier?  Nat- 
mændsfolk  er  jo  de  danske  Zigeunere  —  giv  dem  saadant  Navn, 
om  du  synes." 

Men  dette  sidste  synes  jeg  nu  ikke  om:  Keltring  er  et  godt 
dansk  Ord,  og  det  vil  jeg  beholde. 

Men  inden  jeg  slutter  min  Fortale,  bør  jeg  tilføje  nogle  ikke 
unødvendige  Bemærkninger  ved  det  omhandlede  Ord.  Kel- 
tring er  en  Benævnelse,  som  af  Almuen  tillægges  de  om- 
vandrende Natmændsfolk  i  Særdeleshed,  men  som  disse  ikke  selv 
vedkender  sig.  Det  involverer  i  Bondens  Mund,  brugt  i  denne 
særegne  Betydning,  ingen  Forbrydelser,  saa  at  det  Adjektiv 
skikkelig  gerne  kan  forbindes  med  Substantivet  Keltring.® 

De  ægte  Keltringer  —  ikke  dem,  der  findes  adspredte  over  alle 
de  andre  Stænder  —  udgør  et  isoleret  Selskab,  en  Stat  i  Staten; 
og  derfor  sagde  hin  rejsende  Franskmand  rigtigere,  end  han  selv 
vidste:  „en  Danemarc  il  y  a  une  nation,  qud  s'appelle  Kieltrings, 
elle  iVest  pas  si  bien  cultivée  comme  les  autres  Danois,'"^  —  Denne 
Nation  da  kalder  sig  selv  rejsende. 

En  træffende  og  ret  egentlig  Benævnelse!  thi  Livet  er  for  disse 
Mennesker,  mere  end  for  noget  andet,  en  Rejse.  De  rejser 
i  ordret  Forstand  gennem  Livet,  da  de  kun  sjælden  har  blivende 
Sted,  men  vandrer  fra  By  og  til  By,  da  de  ikke  har  Hjem,  men 


229 

kun  „Herberge".  De  fødes,  gifter  sig  og  dor  —  alt  sanmien 
paa  Rejser.  At  man  derfor  vil  kalde  deui  Omløbere  og  Vaga- 
bonder, finder  de  med  Rette  bøjst  fornærmeligt:  Nomader  er  de, 
og  det  lige  saa  fuldt  som  Kalmukker  og  Beduiner.  De  er  rejsende 
saavel  som  Mungo  Park,  Belzoni  og  Oberst  Sundt;  men  disse 
falder  det  ingen  ind  at  karakterisere  som  Omløbere,  fordi  deres 
Omvandringer  sker  idet  store  —  deri  stikker  det. 

Og  finder  jeg  ber  et  kønt  Træk.,  der  udmærker  disse  s  m  a  a 
Voyageurs  fra  mange  af  de  store:  de  vandrer  inkognito,  uden 
Pretensioner  og  Presentationer,  og  piner  os  ikke  bagefter  med 
„Rejse  r",  der  ofte  er  mere  trættende  at  læse  end  at  gøre.  Hvor 
lærerig  er  ikke  denne  Tavshed!  Ak!  at  dog  mange  vilde  efter- 
ligne samme  i  Stedet  for  at  fylde  hele  Bind  med  falske  Efter- 
retninger og  skæve  Anskuelser  —  med  skæve  Sideblik  til  de  Stor- 
mænd eller  til  de  store  Skribenter,  som  ikke  har  gjort  nok  af 
dem  —  med  end  mere  uforskammet  og  næsvis  Ros  til  dem,  der 
højst  nødig  saa  sig  paa  saadan  Maade  fremdragne  og  stillede 
offentligt  til  Skue,  som  om  dette  skulde  være  Betaling  for  et 
Maaltid  Mad  eller  et  Natteleje  —  med  kalejdoskopiske  Landskabs- 
malerier og  sværmeriske  Paroksysmer,  der  begge  er  lige  dunkle 
og  uiForstaaelige  —  eller  med  Spisesedler,  hvilke  stundom  dog  er 
de  fedeste  Stykker  af  Bogen  og,  da  de  kan  tjene  til  at  vække 
Appetitten  —  tillige  de  uskyldigste! 

Saa  meget  til  Indledning. 


TØRST  —  PRÆVLIKVANTERNE  —  LAKVIRUM« 
KELTRINGLATIN  —  KELTRINGVEJR 

Dagen  var  lummerhed.  En  heftig  Sydostvind  blæste  Varme 
ned  —  det  var  en  ren  Scirokko.  Hvidligrode  Tordenskyer  op- 
taamede  sig  hen  over  Horisonten  i  Østen  og  Vesten.  De  lignede 
en  Række  af  fjerne  Snebjerge,  hvis  Kanter  Solen  forgylder,  af- 
delte  ved  dybe  og  dunkle  Dale.  Efterhaanden  mistede  en  Skytop 
efter  den  anden  sit  skarpe  Omrids,  udtyndede  og  udvidede  sig  i 
lettere,  lysere  Strimer  —  Tegn  til,  at ,, Himlens  Artilleri"  begyndte 
at  tordne;  men  Bulderet  druknede  i  Blæstens  susende  Strøm  og 
Blinkene  i  Solens  Straalehav. 

Jeg  vandrede  frem  midt  imellem  begge  de  ildsprudende  Batte- 

rier.  Tørsten  drev  mig;  uagtet  den  stærke  Varme  tog  jeg  hurtige 
Trin  for  at  naa  et  Kær,  hvilket  jeg  med  Sikkerhed  vidste  skulde 
befinde  sig  i  den  Retning,  jeg  fulgte;  hvor  langt  det  var  borte, 
kunde  jeg  ikke  skønne,  da  der  paa  denne  fiade  Hedestrækning 
ikke  fandtes  nogen  ophøjet  Genstand  til  Mærke;  og  havde  der  end 
været  en  saadan,  den  disige  Lufts  sitrende  Bevægelse  vilde  dog 
have  forvirret  og  gjort  det  ganske  utydeligt. 

Endelig  øjnede  jeg  Toppen  af  nogle  Vidj^ebuske  og  en  bleg, 
grøn  Stribe  i  Lyngen.  Min  Hund,  endnu  mere  vansmægtende 
end  jeg,  vejrede  højt  og  sprang  foran  mig  derhen;  jeg  misundte 
ham  hans  Forspring.  Desværre  uden  Aarsag.  Jeg  saa  ham  snart 
skrabe  i  Jorden  og  vidste  nu,  at  Kæret  var  udtørret.  Alligevel 
gik  jeg  did  for  med  egne  Øjne  at  indhente  den  sørgelige  Erfaring. 
Her  stod  vi  begge  skuffede  i  vor  brændende  Forventning.  Jeg 
kastede  mig  mismodig  ned;  men  min  stakkels  Ledsager  peb  og 
fantede  og  skrabede  ivrig  det  visne  Græs  til  Side  for  at  køle  det 
gispende  Bryst  i  den  endnu  lidt  fugtige  Engbund. 

Beklag  os  ikke,  medlidende  Læser!  Jeg  har  kendt  en  Mand 
—  et  Lykkens  Skødebarn,  en  Skæbnens  og  Menneskene  Kæle- 
dægge, som  roste  sig  af,  at  han  aldrig  i  sit  Liv  havde  været  rigtig 
sulten  eller  tørstig  —  beklag  ham!  den  ulykkelige  vidste  ikke, 
hvorledes  Vand  smager,  vel  endnu  meget  mindre,  hvad  det  er, 
udmattet  af  Gang,  svinglende  af  Hede  og  brændende  Tørst  at 
kaste  sig  i  Bølgens  kølige,  styrkende  Favn.  Denne  Lyst  ventede 
mig  kun  en  lille  Fjerdingmil  fra  det  vandløse  Kær,  hvor  jeg 
kendte  en  med  Lyng  og  Pors  indfattet  Hedesø. 

Genfødt  til  nye  Anstrengelser,  med  hin  ubeskrivelig  søde 
Dirren  i  alle  Nerver,  sad  jeg  lidt  ophøjet  over  Søen  i  Vindsiden 
af  en  Gravhøj  —  den  eneste  i  Omkresen,  saa  vidt  Øjet  naaede. 
Hunden  laa  ved  mine  Fødder  og  delte  de  ambrosiske  Lækker- 
biskener, Ost  og  Brød,  da  en  levende  Genstand  tildrog  sig  hans 
Opmærksomhed;  thi  han  rejste  Hovedet  lidt  i  Vejret,  skød  Ørerne 
op,  trak  Øjenbrynene  sammen,  knurrede  og  udstødte  et  Par 
Smaabjæf.  Jeg  drejede  mig  om  og  saa  et  Væsen  nærme  sig,  som 
vel  kunde  forbavse  baade  Mennesker  og  Hunde.  Det  var  nemlig 
intet  mindre  end  en  Slags  Amfibie  eller  Hermafrodit,  en  uhyre 
lang  Holofemes  med  Skørter  paa,  et  Væsen  altsaa  —  foroven 
Mand,  forneden  Kvinde.  Skikkelsen  skred  med  en  Lanse  i  hver 
Haand  hen  imod  mig  —  min  Tommelfinger  faldt  af  sig  selv  om 
Hanen  paa  Geværet.  Men  snart  opdagede  jeg,  at  Lanserne  ikke 
var  andet  end  Kæppe,  og  endvidere,  at  Væsenet  var  en  Dobbelt- 
figur med  to  Hoveder,  fire  Arme,  fire  Stokke  og  fire  Ben  —  med 

korte  og  klare  Ord:  det  var  en  Mand  baaren  af  en  Kvinde^;  en 
noget  mindre  end  halvvoksen  Dreng  fulgte  tæt  bagefter.  Vejen 
lob  neden  om  Højen  paa  den  modsatte  Side;  men  da  de  kommende 
havde  Solen  lige  i  Øjnene,  kunde  de  ikke  se  mig  —  Hunden  tav, 
enten  af  Skræk  eller  af  Forundring. 

En  Mand,  som  —  figuriig  talt  —  med  Taalmodighed  bærer  sit 
Huskors  gennem  Livet  eller  af  Kærlighed  sin  Kone  paa  Hæn- 
derne, er  ingen  stor  Sjældenhed;  men  en  kvindelig  Korsdrager- 
inde  i  bogstavelig  Mening  —  nemlig  med  sin  Mand  paa  Ryggen, 
--  var  endnu  aldrig  forekommet  mig.  Historien  om  ,,die  Weiber 
von  Weinsberg"  har  stedse  syntes  mig  lidt  fordægtig:  ,,det  er 
langt  borte  og  længe  siden",  sligt  tildrog  sig.  I  alt  Fald  var  det 
kun  en  kort  Spadseretur  og  dermed  forbi:  ,,einmal  ist  keinmal". 
Og  disse  ,,verrufene  Weiber"  ansporedes  jo  mægtig  dels  af  Frygt 
for  Enkestanden  og  dels  maaske  af  Lyst  til  at  gøre  Opsigt  blandt 
de  fjendtlige  Herrer  Officerer.  Her  paa  den  store,  øde  Alhede 
maatte  findes  andre  Aarsager:  den  første,  jeg  opdagede,  var 
denne,  at  Manden  manglede  begge  sine  Fødder. 

Da  det  lille  Selskab  var  kommet  midt  for  Højen,  gjordes  Holdt. 
Kvinden  drejede  Ryggen  til  Skraaningen,  bøjede  sig  tilbage  og 
aflæssede  sin  Byrde;  derpaa  rettede  og  rattede  hun  sig  nogle 
Gange,  pustede  ud  og  nedlod  sig  imellem  Manden  og  Pogen.  Den 
sidste  lagde  en  lille  Pose  i  hendes  Skød.  Der  blev  fremtaget  nogle 
Fødevarer  og  spist  i  al  Stilhed.  Saa  snart  det  tarvelige  Maaltid 
var  endt,  begyndtes  en  kort  Samtale,  af  hvilken  jeg  kun  namsede 
enkelte  Ord;  thi  den  førtes  i  et  Sprog,  hvilket  jeg  af  adskillige 
Udtryk  —  saasom  ,,Jup",  „Brall",  „Pukkasch",  —  snart  erkendte 
for  det  saakaldte  „romaniske".  Efter  nogle  Minutters  Forløb  var 
Materien  udtømt,  og  alle  tre  lagde  sig  til  at  sove. 

Jeg  rejste  mig  nu  og  gik  om  paa  den  apden  Side  af  Højen  for 
at  tage  den  slumrende  Gruppe  i  Øjesyn.  Manden  var  en  lille, 
men  —  paa  det  nær,  at  han  manglede  Fødder  —  ret  velskabt 
Figur  med  et  friskt,  brunladent  Ansigt;  han  lod  til  at  være  i  sin 
kraftigste  Alder.  —  Kvinden  var  endnu  langt  mørkere  af  Farve, 
havde  store,  sorte,  sammenløbende  Øjenbryn,  en  afstumpet  Næse, 
fyldige  Kinder,  en  temmelig  bred  Mund  med  tykke  Læber,  mellem 
hvilke  fremskinnede  de  misundelsesværdigste  snehvide  Tænder. 
Hun  var  meget  før  af  Bryst  og  Lemmer  og  saa  vel  ud  til  at 
kunne  tage  sin  Nfand.  —  Saa  vidt  havde  jeg  taget  Skue  af 
det  synderlige  Par;  men  hvad  har  man  set  af  et  Menneske,  naar 
Sjælens  Vinduesskodder  er  tillukkede?  saa  meget  omtrent  som 
Bindet  om  en  Bog. 

Jeg  havde  allerede  vendt  mig  bort  for  at  gaa  videre,  da  Purken 
gav  sig  til  at  raabe:  ,,Madrum!  Padrum!  en  Høvl!  en 
Grønspæt!"io  Kvinden  slog  et  Par  sorte,  dybtliggende  og 
alvorlige  Øjne  op,  satte  sig  langsomt  over  Ende  og  nikkede  ad 
mig  paa  en  Maade,  som  er  disse  Mennesker  egen,  naar  de  hilser 
nogen.  I  det  samme  aabnede  Manden  for  tvende  store,  lysblaa, 
muntre  og  livlige  ,,Oklinger";  han  tog  Hatten  af,  men  blev  lig- 
gende i  sin  magelige  Stilling. 

Jeg  taler  gerne  fremmede  Sprog,  ikke  for  at  glimre  med  mine 
lingvistiske  Kundskaber;  men  det  medfører  en  særegen  Behage- 
lighed saaledes  at  familiarisere  sig  med  Udlændinge,  da 
man  ellers  uden  dette  Meddelelsesmiddel  maatte  betragte  hver- 
andre som  døvstumme.  De  magiske  Ord  løser  Tungen,  aabner 
for  Sjælens  Tankegemme  og  bringer  Liv  i  hin  spirituelle  Tusk- 
handel, ved  hvilken  begge  Parter  vinder.  Tilmed  den  sødt- 
pirrende  Overraskelse,  naar  en  rejsende,  der  møjsommeligt 
slæber  sig  frem  i  det  uvante  Sprog,  nu  med  eet  tiltales  i  sit  liflige 
Modersmaal;  da  faar  Tanker  og  Tunge  Liv  og  Vinger;  T€tlen 
strømmer  i  flydende,  ustandset  Løb  —  den  fremmede  er  paa  een 
Gang  hjemme,  han  er  atter  iblandt  Slægt  og  Venner. 

Ikke  af  nogen  her  anført  Grund  —  snarere  uden  Grund,  som 

vi  saa  ofte  taler  og  handler  —  flk  jeg  det  Indfald,  ikke  at  ville 

sætte  min  rotvælske  Praas  under  en  Skæppe. ^^ 

Jeg  nikkede  igen  til  mine  Arabere  med  et:  ,,Goddeis 
Genterri2 

Et  let  Smil  for  over  Kvindens  asiatiske  Ansigt;  men  Manden 
hævede  Overkroppen,  støttede  sig  paa  begge  Haandflader  og  saa 
med  urolige  Blik  snart  paa  mig  og  snart  paa  Damen. 

„Er  det  dinnoses  Maje?"i3  vedblev  jeg. 

,,Sibe,  sibe,''i*  svajede  han  hurtigt  og  gav  hende  tillige  et 
ret  venligt  Øjekast. 

,,Det  er  Mængeri^s  for  dinnoses  at  bære  din  Knasper,"i®  sagde 
jeg  til  hende. 

,,Nobes,"i7  svarede  hun  kort  og  baskede  med  sin  Kæp  i 
Lyngen. 

Jeg  greb  nu  i  Lommen,  gav  Drengen  et  Par  Skilling  —  hvorfor 
Manden  meget  høflig  takkede  —  sagde  Farvel  og  gik. 

Først  da  jeg  var  kommet  et  langt  Stykke  bort,  fortrod  jeg,  at 
jeg  ikke  havde  spurgt  disse  Mennesker  lidt  nøjere  ud.  Men  saa- 
ledes gaar  det:  jo  nærmere  vi  er  det  ualmindelige,  det  mærkelige, 
jo  mindre  vækker  det  Interessen.  En  Mand  kan  bo  ti  Aar  paa 
Møen  uden  at  se  Klinten,  men  rejser  maaske  til  Schweiz  for  at 

se  Schreckhom  og  Staubbach;  en  anden  har  to  Gange  været  ude 
at  se  Rhinfaldet,  men  endnu  ikke  een  Gang  ved  Vesterhavet, 
skønt  han  hver  Dag  kan  høre  dets  vældige  Torden.  Da  jeg  besaa 
Hosenborg,  skete  det  i  Selskab  med  fire  Københavnere  —  vi  var 
der  alle  fem  for  første  Gang.  Den,  der  havde  Penge  og  Tid, 
kunde  gerne  faa  i  Sinde  at  svippe  til  Norwood  eller  Sieben- 
btirgen  for  at  tage  en  Zigeunerlejr  i  Betragtning;  men  vore 
danske  Pariaer  kan  gaa  ham  daglig  forbi  uden  at  værdiges  et 
Øjekast. 

Hvor  synderlig  —  tænkte  jeg  siden  —  er  dog  ikke  denne  lille 
Karavane!  Hvor  uegennyttig,  hvor  stærk,  trofast,  ja  heroisk  er 
ikke  denne  Kvindes  Kærlighed  til  en  hjælpeløs  Krøbling,  hvem 
hun  paa  sine  Skuldre  bærer  —  Gud  ved,  hvor  langt  og  hvor 
længe!  Hvor  vældig  er  dog  den  usynlige  Magt,  som  har  forenet 
disse  tvende  Væsener  —  Ørkens,  dens  vilde  Naturs  vilde  Børn! 
Og  dog  imod  Naturens  Generalregler;  thi  ellers  er  det  Ranken, 
der  snor  sig  om  Elmen,  den  svage  Kvinde,  der  søger  Beskyttelse 
hos  Manden  —  her  er  det  omvendt. 

Under  saadanne  Tanker  vendte  jeg  om  igen  for  at  oprette  min 
Forsømmelse  og  nærmere  at  lære  at  kende  det  forunderlige  Par 
og  dets  vistnok  besynderlige  Skæbne. 

Jeg  gik  over  en  Fjerdingvej  tilbage  til  Højen,  men  Karavanen 
var  allerede  borte;  saa  langt  som  jeg  kunde  øjne,  var  intet  levende 
Væsen  at  se. 

Det  var  hen  imod  Aften  —  jeg  maatte  tænke  paa  Natten.  Den 
By,  hvor  jeg  havde  besluttet  at  tilbringe  samme,  var  over  halv- 
anden Mil  borte;  og  i  Mellemrummet  fandtes  —  saa  vidt  jeg  vidste 
—  ingen  menneskelig  Vaaning. 

„ Sy dostbl ammer  og  Kvindeklammer  vil  gerne  endes  med 
Vand,"  siger  Jyden.  Dette  kan  slaa  fejl,  især  om  vedkommende 
beholder  Marken  og  det  sidste  Ord;  men  Rigtigheden  af  hint 
stadfæstede  sig  paa  en  for  mig  saare  følelig  Maade. 

Blæsten  havde  lagt  sig,  men  Himmelen  var  overtrukket  med 
mørke,  lavtdrivende  Skyer.  Tordendronet  hørtes  lydeligere  og 
lydeligere,  og  enkelte  Lyn  glimtede  trindt  omkring  mig  i  det 
fjerne.  Jeg  mærkede  vel,  at  jeg  ikke  kunde  undgaa  Vejret,  be- 
lavede mig  derfor  paa  en  vaad  Trøje,  men  tillige  paa  Nydelsen 
af  det  stolteste  Naturoptrin,  vi  her  til  Lands  kender. 

„Hede  —  Nat  —  Torden  og  Lynild,"  saaledes  beskrives  hin 
Skueplads,  hvorpaa  Lears  Vanvid  raser,  frygteligere  end  selve 
Elementerne.  Her  havde  jeg  jo  samme  Skueplads,  samme  De- 
korationer, samme  fortrinlige  Maskineri,  og  —  jeg  var  ene: 

ustandset,  uforstyrret  kunde  min  Fantasi  nu  flyve  paa  Stormens 
Vinge  og  ride  paa  Tordenens  Pile. 

Frygt  ikke,  adstadige  Læser!  at  jeg  her  skal  rive  dig  ud  af  din 
fornuftige  Sjæls  afmaalte,  ordentlige  Pasgang.  Denne  Sinde  skal 
jeg  ikke  pine  dig  med,  hvad  jeg  har  tænkt  og  følt;  thi  noget 
er  af  den  Beskaffenhed,  at  jeg  vil  beholde  det  for  mig  selv  alene. 
Og  noget  er  af  en  Genre,  at  jeg  ikke  kunde  meddele  dig  det, 
om  jeg  ogsaa  vilde.  Dersom  denne  Fortælling  skulde  falde  i 
Hænderne  paa.  en,  som  har  ladet  sig  gennembløde  for  at  betragte 
et  natligt  Tordenvejr,  —  en  saadan  ved  omtrent,  hvad  jeg  mener. 
Andre  maa  nøjes  med,  hvad  jeg  saa  og  hørte. 

Det  blev  Aften  —  det  blev  Nat.  Uvejret  var  om  mig,  var  over 
mig.  Thors  Vogn  buldrede;  Akserne  gnistrede;  Bukkefødderne 
klaprede  op  og  ned  ad  Skyernes  Bjerge  og  Dale;  Regn  og  Hagl 
styrtede  drasende^s  ned.  Bælgmørke  og  blændende  Lysglimt 
vekslede  med  hinanden;  snart  vandrede  jeg  i  synligt,  føleligt 
Mulm;  snart  laa  Heden  foran  mig  i  tvivlsomt  Lys,  og  Hinunelen 
viste  mig  i  hurtige  Øjeblink  sit  sønderrevne  Forhæng.  I  saa- 
danne  Momenter  savnede  jeg  intet  uden  Macbeths  Hekse. 

Foran  mig  viste  sig  et  stillestaaende  Lys,  som  forsvandt,  hver 
Gang  et  Lyn  udbredte  sit  stærke  Skær,  men  kom  igen,  naar  det 
atter  blev  mørkt.  Jeg  vidste,  paa  hvad  Lag  i  Heden  jeg  omtrent 
maatte  beflnde  mig;  jeg  vidste  tillige,  at  her  ikke  kunde  være  — 
i  det  mindste  for  et  Par  Uger  siden  ikke  havde  været  —  nogen 
menneskelig  Vaaning. 

Jeg  standsede  af  og  til  for  at  iagttage,  om  Lyset  bevægede  sig. 
Nej!  —  det  kunde  følgelig  hverken  være  Lygte  eller  Lygtemand, 
men  vel  et  af  hine  hemmelighedsfulde  Meteorer,  der  menes  at 
betegne  nedgravede  Skatte  eller  nedgravede  Lig.  For  disse 
frygtede  jeg  ikke,  for  hine  langt  mindre;  jeg  blev  da  ved  at  gaa 
fremad.    Skinnet  blev  stedse  større  og  klarere. 

Jeg  havde  atter  gjort  Holdt,  da  et  vældigt  Lynglimt  oplyste 
foran  mig  en  Genstand,  der  saa  ud  som  et  Hus  uden  Tag.  Jeg 
studsede  og  tænkte  uvilkaarlig  paa  hine  interimistiske  Balsale, 
som  underjordiske  siges  at  oprejse  til  natlige  Orgier.  Dog  — 
hvilken  fornuftig  Bjergmand  eller  Bjergmandskone  vilde  vel  i 
saadant  et  Vejr  bestemme  sig  til  at  danse  oven  paa  Jorden? 

Himmelens  Lys  udsluktes;  men  dette  jordiske  tændtes  paa  ny; 
jeg  stirrede,  jeg  lyttede  —  svage  Toner  som  af  et  Strengeinstru- 
ment, stundom  tabende  sig  i  Tordenlarmen  og  Blæstens  Susen, 
kom  til  mit  Øre.  Altsaa  alligevel  en  natlig  Dans!  og  det  her  paa 
den  vildene  Hede,  i  den  vildene  Storm!  Skulde  jeg  blive?  gaa 
tilbage  eller  frem?  Nysgerrigheden  raadede  til  det  sidste;  jeg 
havde  jo  aldrig  tilforn  været  i  Hekseselskab  eller  Bjergmands- 
kommerce.  —  (Thi  hint  mit  Eventyr  paa  Dagbjerg  Dos  var,  ærlig 
talt,  hverken  mer  eller  mindre  end  en  Drøm^i.) 

Atter  gik  jeg  et  Stykke  fremad,  fast  besluttet  at  indtrænge  saa 
langt  som  muligt  i  denne  rædselsfulde  Løndom,  men  hvis  jeg  her 
skulde  træffe  paa  et  af  den  forføreriske  Morganas  Slotte,  da  at 
blive  smukt  udenfor  og  fly,  —  Jeg  kom  nu  saa  nær,  at  Lyset  antog 
en  flrkantet  Figur  —  det  skinnede  fra  et  Vindue  i  det  forheksede 
Kastel.  Jeg  holdt  atter  stille.  Strengelegen  hørtes  he^t  grant!  det 
var  en  Violin  og  ingen  Harpe.  Denne  Omstændighed  beroligede 
mig  i  Henseende  til  morganiske  Fristelser,  men  satte  mig  derimod 
i  Tanken  hen  til  hine  Pikkeniker,  hvor  Spillemændene  er  Gede- 
bukke22.  Jeg  lyttede:  Musiken  blandedes  med  Raabon  og  Latter. 
Jeg  stirrede:  dunkle  Skikkelser  svævede  frem  og  tilbage  der  inden 
for  Vinduet  —  jeg  var  sælsomt  til  Mode. 

Imidlertid  havde  Uvejret  fjernet  sig;  det  holdt  op  at  regne,  og 
en  enkelt  Stjerne  blinkede  hist  og  her  med  ,, grædende"  Øje  gen- 
nem hurtigt  drivende  Taageskyer.  Det  østerlandske  Hus  stod 
nu  i  kendeligt  Omrids;  jeg  vovede  at  træde  det  ganske  nær;  jeg 
vovede  at  udstrække  min  Haand  for  at  erfare,  om  det  var  af 
jordisk  Stof  eller  bygget  af  saadanne  Materialer,  som  Feer  og 
Hekse  bruger.  Jeg  følte,  jeg  saa;  Hytten  var  opmuret  af  —  Hede- 
tørv, saa  sanselige,  saa  ægte,  som  nogen  findes. 

Her  var  altsaa  en  menneskelig  Vaaning:  ergo  kunde  her 
være  en,  og  jeg  havde  før  sluttet  falsk,  som  man  saa  tit  gør,  naar 
man  slutter  fra  posse  til  esse.  En  anden,  mere  fast  i  sine  Prin- 
ciper end  jeg,  vilde  have  sagt:  ,,Her  er  intet  Hus,  her  kan  intet 
være."  Jeg  derimod,  som  ikke  er  stærk  i  Logica,  antog  hona  flde 
Huset  for  et  Hus  og  undrede  mig  aleneste  over,  hvorlunde  det  var 
kommet  her  og  til  hvad  Ende?  — 

Jeg  maa  gøre  en  Digression,  der  hverken  er  lang  eller  ufor- 
anlediget.  Den,  der  har  rigtig  Lyst  til  Dans,  er  aldrig  forlegen 
for  et  Lokale;  da  Franskmændene  (som  ogsaa  er  en  ret  egentlig 
dansende  Nation)  med  Storm  havde  indtaget  Konstantinopel, 
dansede  de  i  Sofiakirken  lige  saa  svedige  og  blodige,  som  de 
kom  fra  Murene.    Da  de  med  Storm  havde  indtaget  Tuilerieme, 

dansede  de  i  de  kongelige  Sale,  hvis  Gulve  var  malet  med 
blodige  Roser;  da  Bastillen  var  jævnet  med  Jorden,  dansede 
de  paa  Tomten.  Dette  sidste  huer  mig  bedst;  og  sindrig,  poetisk, 
indholdsrig  var  hin  korte  Indskrift  paa  den  simple  Støtte,  der 
betegnede  Fængselets  Sted:  ,,Her  danser  man".  Her  — 
nemlig  —  hvor  man  før  sukkede  og  hylede,  her,  hvor  der  var  kun 
Graad  og  Tandgnidsel,  hvor  Despotismens  Ofre  nedstødtes 
levende  i  Graven,  her,  hvor  der  burde  have  staaet  samme 
Devise  over  Porten  som  ved  Indgangen  til  Dantes  Helvede:  „Lad 
Haabet  blive  udenfor!" 

Naa  da:  ogsaa  her,  midt  paa  Alheden,  en  Mil  fra  nær- 
meste Hus,  her,  hvor  tilforn  kun  hørtes  Vindens  Suk  i  Lyngen 
og  Hjejlens  Hylen,  hvor  Vandreren  fremstødtes  i  , »natlig  Mulm" 
uden  Haab  om  Husly  og  Aftensmad,  smægtende  efter  en  varm 
Kakkelovn  og  et  Fad  varm  Grød  —  ogsaa  her  danser  man 
—  jeg  blev  veltilModeog  traadte  hen  for  Vinduet  for  at  tage 
Balsalen  og  de  dansende  i  Øjesyn. 

Hvor  skal  jeg  faa  en  nederlandsk  Pensel  til  at  male  denne 
nederlige  Scene?  Hvorledes  skal  jeg  skildre  den  for  slige 
Dekorationer  ganske  fremmede  Læser  denne  ,, hyggelige"  Stue 
med  Loft  af  Ler,  Vægge  af  Ler,  Gulv  af  Ler?  Hvorlunde  skal  jeg 
fremstille  ham  den  ædle  Simplicitet  i  Møblementet?  uhøvlede 
Fyrrebænke,  blakkede  Egekister,  besatte  med  sorte  Lergryder  og 
Fade  med  grønne  Brændevinsflasker  og  blanke  Glas  med 
drejede  Træfødder?  Hvorledes  skal  jeg  bibringe  ham  en  klar 
Forestilling  om  Værelsets  clairohscure,  en  Virkning  af  fire  Tælle- 
praase,  som  var  klistrede  paa  Væggene?  og  frem  for  alt  de  levende 
Figurer?    Jeg  vil  holde  mig  til  disse. 

Midt  paa  Gulvet  drejede  tvende  Par  sig  i  den  velbekendte 
,,schwabischen  Wirbeltanz;  men  Rotationerne  var  saa  vold- 
somme, at  det  blev  mig  umuligt  at  fiksere  de  dansendes  Ansigter. 
Paa  en  Bænk  lige  for  Vinduet  sad  tvende  andre  Par,  hvis  blus- 
sende Kinder  tilkendegav,  at  de  nylig  havde  forladt  Gulvet.  Ved 
den  ene  Side  af  dem  paa  Hjørnet  af  en  flad  Kiste  sad  Spille- 
manden og  slog  Takt  med  sin  Træskohæl,  og  ved  den  anden  stod 
to  pjaltede  Børn  skrabende  Skoverne  af  en  sort  Grødgryde. 

Nu  var  Valsen  ude;  men  i  dette  Øjeblik  fremtraadte  en  Person, 
som  hidtil  havde  staaet  skjult  for  mig.  Han  gik  tværs  over  Gulvet 
og  forsvandt  paa  den  anden  Side.  Jeg  saa  altsaa  kun  hans 
Profil,  men  det  var  nok  for  mig  til  at  genkende  Fyren.  Naar  jeg 
siger,  at  det  var  en  undersætsig  Krabat  med  nedhængende  Aksler 
og  et  vældig  stort  Hoved  oven  paa  dem,  at  han  var  meget  rams- 

koppet,  havde  en  bred  Mund  med  tykke  Læber,  smaa  Øjne,  der, 
naar  han  talte,  var  i  uophørlig  Bevægelse  —  omtrent  som  man 
beskriver  Buskmændenes  —  at  dette  store,  koparrede  Ansigt  viste 
i  den  hurtigste  Afveksling  but  Alvorlighed  og  raa  Lystighed;  at 
hele  Karlen  havde  en  saa  bestemt,  fast  og  ilende  Gang,  at  man 
blot  behøvede  at  se  ham  bagtil  for  at  sige:  „Den  Knægt  er  vist 
en  af  dem,  der  ikke  betænker  sig  længe  paa  at  putte  Kniven  i 
Livet  paa  hvem  der  kommer  ham  for  nær"  —  naar  jeg  saaledes 
betegner  ham:  da  er  der  i  det  mindste  tre  Mennesker  til  foruden 
mig,  som  vil  mindes  at  have  set  ham  lør,  om  saa  kun  een  af  disse 
har  profiteret  af  hans  rotvælske  Privatissima.  Jeg  behøver 
vel  næppe  at  forøge  Signalementet  med  den  Bemærkning,  at  han 
havde  den  Korsfæstedes  Billede  indtatoveret  paa  sin  venstre 
Arm. 

Straks  derpaa  kom  denne  vor  Professor23  i  det  rotvælske  og 
romaniske  Sprog  trædende  baglængs  ud  paa  Gulvet,  saa  om  til 
Spillemanden  og  nikkede,  trampede  nogle  Gange  haardt  i  Gulvet 
og  slyngede  Armene  sammen  over  Brystet.  I  saadan  Stilling 
ventede  han  den  Dame,  han  havde  været  henne  at  engagere,  men 
hvem  jeg  fra  mit  nærværende  Standpunkt  endnu  ikke  kunde  se. 
Musikken  begyndte;  det  var  en  Slags  Reel  i  rask  to  Fjerdedel 
Takt. 

Som  en  —  ja  hvordan  en?  som  en  Furie?  nej,  dertil  var  hun 
altfor  knøv  —  som  en  —  Penthesilea 

furens,  qvæ  medlis  in  milllbus  ardet? 

ikke  heller;  dertil  var  hun  for  stumpet,  for  buttet,  for  simpelt  og 
fredeligt  kostumeret  —  som  Madame  Schall  i  en  Zigeunerdans? 
det  var  nærmere  ved  Meningen;  men  ellers,  naar  jeg  maa  bruge 
Lignelser  af  min  egen  Opfindelse  og  efter  min  egen  Smag:  som  en 
Top,  som  en  Sysselkone,  som  en  Snurrekok,  for  ud  paa  Gulvet, 
foran  og  efter  og  runden  om  den  letspringende  Professor  —  hvem? 
Ingen  anden  end  Korsdragerinden,  hende  med  Manden  paa 
Kyggen. 

Det  var  en  virkelig  Zigeunerdans,  ved  hvilken  jeg  hændelses- 
vis var  blevet  Tilskuer.  Damens  Fødder  løb  som  Trommestikker 
og  ramte  Lergulvet  med  rappe  Dask;  Armene  var  heller  ikke 
ledige,  lige  saa  lidt  som  Fingrene,  der  træffende  efterlignede 
Kastagnetternes  Klapren.  Med  alt  dette  var  der  i  hendes  Be- 
vægelser og  Miner  slet  intet  af  en  Bayadere  eller  Dewidaschi; 
tværtimod  var  hendes  Ansigt  saa  koldt,  mut,  ja  trodsigt,  at  det 
udgjorde  den  fuldkomneste  Kontrast  med  Profeissorens. 

Dennes  hele  store  Fjæs  var  udspændt  i  et  uforandret,  stadigt, 
stillestaaende  Grin;  hans  smaa  Øjne  stod  helt  opspilede,  Munden 
halvt;  Overlæben  var  helt  oppe  ved  Næsen;  Underlæben  halvt 
nede  paa  Hagen;  man  saa  baade  Tænder  og  Gummer  —  ustridigt 
besad  han  under  denne  Dans  et  meget  a  a  b  e  n  t  Ansigt. 

Jeg  var  ikke  den  eneste,  der  morede  mig  over  de  dansendes 
Kunstfærdighed;  alle  Tilskuerne,  der  stod  i  en  Halvkres  om  dem, 
gav  deres  Bifald  baade  lydeligt  og  synligt  til  Kende  ved  For- 
undringsraab  og  Udbrud  af  Skoggerlatter,  ved  at  skultre  sig, 
gnide  Armene  og  klappe  i  Hænderne  (med  den  højre  Baghaand 
i  den  venstre  hule  Haand).  Tillige  drejede  de  af  Sved  og  Glæde 
glinsende  Ansigter  sig  hurtigt  fra  den  ene  Side  til  den  anden  — 
jeg  tænkte  uvilkaarligt  paa  Troldene  ved  Thors  Maskerade: 

..i  deres  troskyldige  Munterhed, 
med  Bukkehom  1  Panden 
de  gave  Stød  paa  Stød." 

Her  fattedes  virkelig  intet  andet  end  denne  jotunhejmske 
Hovedpynt  for  at  gøre  Illusionen  fuldstændig;  Zigeunerinden 
kunde  i  alt  Fald  passere  for  en  ret  taalelig  Gerda. 

Ogsaa  denne  Dans  fik  Ende;  Gerda  gik  tilbage  derhen,  hvor- 
fra hun  var  udfaret.  Jeg  flyttede  mig  hurtigt  om  til  den  anden 
Side  af  Vinduet  for  at  se,  hvor  hun  blev  af.  Se!  der  stod  en 
Kiste,  og  oven  paa  den  sad  den  fodløse  Vandrer;  hans  raske  Med- 
danserinde  paa  Livets  Vej  satte  Ryggen  til  Kisten,  Hænderne  paa 
den  og  voltigerede  baglængs  op  til  ham. 

I  dette  Øjeblik  hørte  jeg  en  Dør  gaa,  og  ude  hos  mig  stod  den 
lærde  Rotvælsker.  I  Lysskæret  derinde  fra  Stuen  af  saas  vi  snart 
Ansigt  til  Ansigt,  og  han  —  genkendte  mig  lige  saa  hastig,  som 
jeg  ham,  skønt  med  en  endnu  større  Forundring. 

Jeg  fortalte  ham,  at  jeg  vilde  til  Ørre^*,  men  havde  i  det  vild- 
somme Vejr  taget  fejl  af  Vejen  og  derfor  søgt  efter  Lyset  i  dette 
Hus.  Han  tilbød  sig  tjenstvillig  som  Vejviser,  hvilken  Høflig- 
hedsbevisning  jeg  ogsaa  taknemmelig  modtog,  ikke  saa  meget  for 
Vejvisningens  Skyld  som  for  at  erholde  Forklaring  over  den 
Scene,  jeg  nu  havde  været  Tilskuer  ved,  og  fornemmelig  Oplys- 
ning om  det  synderlige  Ægtepar. 

Hvad  jeg  erfarede,  meddeles  herefter,  som  følger. 


239 


PEITER  BENLØS  OG  LINKA  SMÆLEM 

Det  forunderlige  Hus  —  fortalte  mig  min  Ledsager  —  var  ikke 
opbygget  ved  Hjælp  af  Aladdins  Lampe,  ej  heller  efter  nogen 
anden  Aandebesværgers  Ordre,  men  af  Ørre  Sogns  Fattigvæsen 
og  paa  Amtets  Befaling  til  den  vidtberejste  og  vidtbekendte 
Johannes  Axelsen, ^s  som  Prævlikvanten  beskrev  mig:  1)  som  en 
lærd  Mand,  da  han  baade  kunde  læse  og  „skribente'\  2)  som  en 
klog  Mand,  da  han  hidindtil  lykkelig  havde  undgaaet  og  trodset 
alle  Overstickere s2«  Efterstræbelser,  3)  som  en  kæmpestærk 
Slagsbroder,  da  han  i  Legemskræfter  alene  veg  for  ,,Jens  Munke- 
dal, Kresten  Stærk  i  Hveisel  og  Kresten  Jensen  i  Ørre"  (hvilke 
trende  Atleter  —  efter  Beskrivelsen  og  højtideligt  besvorne  Kends- 
gerninger —  sikkert  kunde  sammenlignes  med  Milo,  Polydamas 
og  Eutellus  —  med  Stærkodder,  Bue  Digre  og  Orm  Storolfsen  — 
med  August  den  Anden,  Marskallen  af  Saksen  og  Frank). 

Denne  Materie  frembød  en  meget  naturlig  Overgang  til 
Zigeunerinden,  der  ogsaa  maatte  besidde  en  mer  end  almindelig 
Styrke,  eftersom  hun  formaaede  at  bære  sin  Mand  fra  By 
til  By. 

,,Linka  Smcflem,"  sagde  han,  „er  stærk  som  en  Ulykke,  det 
kan  jeg  bevidne;  for  da  jeg  engang  fik  Lyst  til  at  lege  en  Smule 
med  hende,  gav  hun  mig  saa  god  en  Munddask,  at  jeg  aldrig  skal 
forlange  den  bedre  —  men  derfor  er  vi  lige  gode  Venner," 

,,Saa  er  hun  dog  sin  Krøbling  tro?"  spurgte  jeg. 

,,Som  Guld,"  svarede  han;  ,,vil  nogen  komme  hende  for  nær 
paa  den  Maade,  er  hun  værre  end  en  Bindehund." 

,, Hvorledes  er  det  gaaet  til,"  vedblev  jeg,  ,,at  disse  to  Men- 
nesker er  saaledes  parret  sammen?" 

„Det  skal  jeg  fortælle  Dem,"  sagde  han.  ,,Peiter  Benløs  — 
som  vi  kalder  ham  —  og  jeg  er  født  paa  eet  Sted  — " 

„Hvor?"  afbrød  jeg. 

,,Det  ved  jeg  ikke!"  svarede  han  leende.  ,,Min  Moder  har 
sagt,  at  det  var  her  omkring  paa  Heden  — " 

,,Det  var  i  et  stort  Hus,"  bemærkede  jeg. 

,,Ja  vel,  ja  vel!"  raabte  han  nikkende,  ,,der  var  højt  til  Loftet 
og  vidt  til  Væggene.  —  Jeg  og  Peiter  rejste  sammen,  til  vi  blev 
store;  saa  fik  vi  Lyst  til  at  se  os  længere  om  i  Verden.  I  Hvid- 
matini  —"27 

,,Det  var  et  langt  Spring,"  faldt  jeg  ind. 

,,Det  er  mange  Tusinde  Mile,"  sagde  han  med  en  berejst  Mands 
glade  Selvfølelse.  —  ,,Fra  Blaamatini^s  af  havde  vi  været  i  Sel- 

skab  med  Smælemer29.  Saa  traf  det  sig  engang  hverken  værre 
eller  bedre,  end  at  vi  havde  taget  Natteleje  i  en  grusselig  stor 
Skov;  og  om  Morgenen,  da  vi  vaagnede,  var  der  Krig  runden  om 
os;  det  rabaldrede  paa  alle  Kanter.  Et  godt  Stykke  borte  var  en 
Hule  i  et  Bjerg;  det  vidste  Smælememe,  og  der  vilde  vi  hen  at 
krybe  i  Ly.  Men  Krigen  kom  nærmere  og  nærmere,  og  Kuglerne 
hvæsede  over  os  og  hug  Grene  af  Træerne;  en  faldt  ned  paa 
Hovedet  af  en  halvvoksen  Tøs  —  det  var  justement  Linka,  Linka 
Smælem,  vi  kalder  hende,  Peiters  Maje  —  og  hun  drattede  til 
Jorden.  Alle  Smælemer  blev  ved  at  rende,  og  ingen  vilde  bie  efter 
Linka;  for  hun  hørte  ingen  til  af  dem,  men  var  stjaalet  et  Steds 
langt  ude  i  Sønden.  ,,Lad  os  se,  om  hun  ogsaa  er  død!''  siger 
Peiter  til  mig.  „Lad  hende  ligge!"  siger  jeg.  Men  hun  var  ikke 
død;  kun  slemt  forslaaet  var  hun,  og  den  ene  Arm  knækket,  og 
hun  bad  saa  ynkelig,  at  vi  vilde  tage  hende  med.  Saa  tog  Peiter 
hende  op,  og  vi  af  Sted  efter  de  andre.  Da  vi  kom  i  Hulen,  var 
vi  sikre  nok,  og  der  blev  Linka  efterset  og  forbundet;  men  da 
Krigen  var  draget  forbi  og  vi  igen  begav  os  paa  Rejsen,  var  der 
ingen  anden,  som  vilde  bære  Linka,  end  Peiter;  gaa  kunde  hun 
ikke,  og  Smælemerne  vilde  givet  hende  lidt  at  leve  af  og  saa  ladet 
hende  blive*  tilbage  i  Hulen.  Saaledes  blev  han  <Ja  ved  at  slæbe 
paa  Tøsen  i  mange  Dage  og  langvejs  omkring,  til  hun  selv  kunde 
begynde  at  sætte  Fod  til  Jorden.  —  Det  er  ikke  for  intet,  at  hun 
nu  bærer  ham  igen;  Kvit  er  god  Betaling." 

,,Naa,"  faldt  jeg  atter  ind,  „og  den  første  Del  af  Betalingen 
var  da  den,  at  hun  giftede  sig  med  ham?" 

„Ja,  aaja!"  smiskede  han,  ,,vist  blev  de  gift  et  Par  Aar  der- 
efter —  paa  en  Maade  —  De  ved  nok,  hvorledes  vi  bruger;  det  er 
ellers  lige  saa  kraftigt,  som  Primer  og  Skraaler^o  kan  gøre  det. 
Hvem  der  vil  ta'e  fremmede  Guder  eller  løbe  fra  hinanden,  for 
dem  kan  det  være  et  og  et,  enten  de  er  givet  sammen  paa  en 
Landevej  eller  i  en  Siangert^i. 

Jeg  fandt  mig  ikke  beføjet  til  at  svare  noget  paa  saa  ufor- 
skammet en  Skose,  jeg  fandt  det  under  min  Værdighed  at  tage 
honnette  Folk  i  Forsvar  mod  saadan  en  Keltring.    Han  vedblev: 

,,Men  Peiter  og  Linka  holdt  trolig  ud  sammen.  Saa  traf  det 
sig  engang  hverken  værre  eller  bedre,  end  at  vi  blev  taget  til 
Fange  af  en  Flok  Soldater.  Hvad  der  blev  af  Smælemerne,  ved 
jeg  ikke;  men  det  ved  jeg,  at  Peiter  og  jeg  fik  hver  en  hvid 
Rokkelpoj32  og  en  Sneller^^  paa  Nakken  og  flere  Prygl  end  Penge, 
inden  vi  lærte  at  kriges.  Saa  kom  vi  da  ogsaa  med  imod  Fransk- 
mændene, og  Linka  fulgte  efter  vort  Regiment  med  de  andre 

Kvinder  og  Pakasje.  Naar  vi  ikke  var  i  Tjenesten,  var  hun  altid 
hos  Peiter  og  gjorde  ham  til  gode,  det  bedste  hun  kunde.  Og 
det  var  endda  strengt  nok;  for  først  var  hun  grumslinglak^*,  og 
siden  fik  hun  Grumslingen  at  slæbe  paa  —  den  samme  lille  Klør, 
de  endnu  har  med  dem;  men  hun  gav  aldrig  et  Muk. 

Et  Aars  Tid  eller  tre  gik  det  os  godt  nok  endda;  men  saa  kom 
vi  en  Dag  i  et  stort  Slag,  og  der  fik  den  sølle  Peiter  begge 
Fødderne  spoleret  af  en  Kanonkugle.  Jeg  vidste  ikke  noget  af 
ham  at  sige  før  om  Aftenen,  da  vi  var  kommet  i  Kvarter;  der  kom 
Linka  med  ham  paa  Nakken  og  ind  i  Sygestuen  til  Feltsksereren. 
Han  skar  begge  Fødderne  af  ham,  og  da  han  saa  var  kureret, 
kunde  han  gaa,  hvoet^^  han  vilde.  Sin  Afsked  havde  han  —  der 
var  intet  i  Vejen  —  men  Pensionen  glemte  de.  Saa  tog  Linka 
ham  igen  paa  Nakken  og  Grumslingen  ved  Haanden  og  vandrede 
videre  om  i  Verden.  Hun  havde  det  surt  nok,  kan  jeg  tro;  for 
hun  maatte  alene  bjerge  Føden  til  dem  alle  tre.  Men  hun  er 
aldrig  raadvild  —  den  Karl!  hun  tiggede,  og  hun  dansede,  og 
hun  spaaede  —  for  hun  kan  ogsaa  spaa''  —  lagde  han  til  med 
megen  Alvorlighed  —  „baade  i  Kaffe  og  i  Kort  og  af  Folks 
Hænder;  og  hvad  hun  siger  —  det  er  vist." 

Saaledes  havde  hun  da  fægtet  sig  igennem  lige  fra  en  Strøm 
der  langt  ude,  de  kalder  ,,die  Donau",  og  ind  til  Bøffelsmatini^«. 
Der  slumpede  jeg  til  at  finde  dem  igen,  og  siden  fulgtes  vi  ad  her 
hjem  — " 

„ —  Men,"  afbrød  jeg  ham,  ,,du  har  jo  begge  dine  Fødder, 
hvorledes  fik  da  du  din  Afsked?" 

„Den  tog  jeg  selv,"  svarede  han  grinende;  ,,jeg  tyktes,  den 
Krig  varede  mig  for  længe,  og  da  jeg  saa  en  Dag  stod  Skildvagt 
i  en  stor  Skov  —  den  selv  samme,  hvor  Linka  havde  faaet  Armen 
slaaet  over  —  fik  jeg  Lyst  til  at  komme  til  Danmark  igen.  Jeg 
smed  derfor  Rokkelpoj  og  Sneller  og  Patrontaske  og  hele  det 
Rageri  og  løb  min  Vej,  og- det  gik  prægtigt." 

Under  denne  Fortælling,  som  ellers  var  langt  vidtløftigere, 
mere  episk  og  episodisk,  end  jeg  her  finder  fornødent  at  anføre 
den,  havde  vi  naaet  en  bedre  banet  Vej  til  Ørre.  Min  berejste 
Ledsager  gik  tilbage  og  jeg  frem,  skønt  jeg  gerne  endnu  engang 
^d  have  set  og  talt  med  dette  trofaste  Keltringpar.  —  Jeg  har 
aldrig  set  dem  enten  før  eller  siden. 

Jeg  vil  ikke  fordølge,  at  jo  denne  Historie  besvangrede  mig 
med  mange  Haande  Tanker,  Følelser,  Gisninger;  men  de  fleste 
af  dem  kom  ikke  til  Verden  —  kommer  der  heller  ikke. 

Een  mindes  jeg  endnu  —  en  Gisning  —  om  romanesk  eller 

St.  St.  Blicher:  Samlede  Noveller.    I.  18 

romanis  k,  det  ved  jeg  ikke:  Hvad  om  denne  Natmandsmadame, 
der  nu  danser  i  et  Tørvehus  paa  Ørre  Hede,  er  en  ungarsk  Grev- 
inde eller  Baronesse?  Hvad  om  Fødselen  havde  bestemt  hende 
til  at  danse  ved  wienske  Hofballer?  at  se  Baroner,  Grever  og 
Fyrster  for  sine  Fødder?  i  Stedet  for  at  hun  nu  maa  bære  en 
Keltring  uden  Fødder  gennem  Livet!  Hendes  Vugge  stod 
maaske  i  ,, gyldne  Sale''  —  hendes  Grav  i  Hjørnet  af  en  jysk 
Landsbykirkegaard  —  men  hendes  trofaste  Kærlighed  kan 
maaske  staa  anskrevet  der,  hvor  Kejserslotte  og  Tørvehuse  staar 
Side  om  Side.^^ 


'  Trykt  1839  1  „Nordlyset".  X.  B.  —  I  „Viborg  Amt".  1839.  S.  90-æ  omtaler 
B.  Natmandsfolket  med  megen  Ssrmpatl.  Tidligere  havde  han  og  Rektor  Dorph 
indgivet  deres  ..Forslag  til  denne  beklagelige  Slægts  Kultlyerlng  og  Sammen- 
blanding med  Almuen,  men  endnu  er  herved  Intet  foretaget". 

*  „Deres  Ægteskaber  sluttes  1  største  Simpelhed:  ved  at  bytte  Kæppe  (at 
kaste  Kæppe)  og  løses  uden  andre  Ceremonier.  Med  Konernes  Antal  er  man 
ikke  nøjeregnende,  behøver  det  ej  heUer.  da  man  ?aa  let  og  hurtigt  kan  vorde 
dem  kvit".    („Viborg  Amt"). 

'  Keltringeme  kaldte  sig  selv  Prævlik vanter  („de  smukttalende"). 

*  Se  Note  S  under  ..Jyske  Røverhistorier"! 

*  Hun  er  udførligt  omtalt  i  NoveUen  ..Fjorten  Dage  1  Jylland". 

*  Ordets  ældste  Betydning  er  ..Landstryger";  det  er  beslægtet  med  gammel- 
dansk kel  tre.  ..trygle",  og  norsk  k  Jeltra.  ,, snyde".  (Verner  Dahlerup).  •— 
I  sit  Skrift  ..De  Jyske  Zigeunere  og  en  rotvælsk  Ordbog",  1837.  skriver  Dorph 
stadig  ..Kjeldring"  (Kedeldreng),  idet  han  sætter  Ordet  i  Forbindelse  med 
Natmandsfolkets  Kedelflikkerl. 

^  ,.I  Danmark  er  der  en  Nation,  som  kaldes  Keltrlnger,  de  er  ikke  saa 
civiliserede  som  de  andre  Danske".  B.  har  fundet  „hin  rejsende  Franskmand"s 
Bemærkning  citeret  i  et  Indsendt  Stykke  1  Viborg-Samler  (Viborg  Stiftstidende) 
1829,  Nr.  96. 

*  Ondt  Vejr. 

*  I  den  førnævnte  Bog  skriver  Dorph  S.  5:  ..Den  af  Blicher  i  hans  oven- 
nævnte Novelle  skildrede  Llnka  Smælem  er  heller  ikke  en  blot  poetisk  Fiktion. 
Jeg  erindrer  ikke  rettere,  end  at  Pastor  Blicher  d.  527.  Maj  1823  var  til  Stede 
med  mig  1  Tugthusgaarden  1  Viborg,  da  et  Fruentimmer,  velvoksent  og  stærkt, 
forbrændt  af  Solen,  med  et  determineret  Ansigt,  traadte  ind  med  en  Mand  paa 
Ryggen  og  uden  at  værdige  os  eller  nogen  af  de  flere  tilstedeværende  et  Øje- 
kast spurgte  sin  Ledsager  med  bestemt  Rolighed:  ..Hvor  skal  Jeg  hen?"  og  skred 
derpaa  meUem  os  over  Oaarden  hen  til  den  anviste  Opgang.  Denne  Mand» 
som  hun  havde  levet  i  et  naturligt  Ægteskab  og  haft  flere  Børn  med.  var 
vanfør  baade  paa  Arme  og  Ben  og  kunde  aldeles  ikke  gaa.    Hun  maatte  altsaa 

bære  ham Den  omtalte  Kvinde  hed  Birgitte  Chrlstensdatter.     Hun  var 

født  1790  af  vandrende  Forældre,  og  hendes  Fødested  vides  ikke,  thi  hendes 
hele  Liv  havde  været  en  Vandring  uden  Hjem  eller  noget  fast  Opholdssted." 
I  B.S  Llvs-Trag.  II..  S.  101,  oplyser  Aakjær,  at  netop  den  nævnte  Dag.  87.  MaJ» 

indsattes  i  YiJborg  Tugthus  hun  og  Mikkel  Clurlsteiisen.  Det  er  dem.  som  B.s 
NoTelle  kalder  Ltnka  Snuelem  og  Petter  Beolfls. 

**  Moder!  Faderi  En  Hund!  £n  Jaeger! 

"  B.  siger  for  Resten  i  ..YUwrg  Amt":  ..Jeg  har  flere  Gange  forg»ves  søgt 
at  Indlede  en  PrærlikrantkonTenation;  men  de  tiltalte  Har  set  paa  mig  med 
et  dumt  Blik  og  svaret:  De  klnner  a  ett  nød  te." 

**  God  Dag.  Folki 

'*  Dtn  Kæreste. 

•*  Ja! 

"  Arbejde. 

■'  Kail.  Mand. 

"  Nej. 

"  Skyllende. 

**  Herberge.  Kro. 

**  Dans. 

"  Se  Note  10  onder  ..Oldsagn  paa  Alheden"! 

"  Herefter  har  P.  L.  Møllers  UdgaTe:  nemlig  de  bloksbjergske. 

"  ..Det  er  denne  samme  Rotrælsker.  som  under  Navn  af  ..Professoren"  ... 
er  skildret  i  Blicheis  natnrtro  og  natoricraftlge  Maleri  ..KeltrlngllT"".  siger 
Rektor  Dorph  i  sin  fømæTnte  Bog,  og  han  havde  ganske  rigtig  et  blodrødt 
Kbrs  tatoveret  paa  den  højre  Arm  som  skyldig  Tak  til  ..Mutter  Maria",  fordi 
han  var  kommet  vel  fra  de  grumme  Slagsmaal  —  han  havde  deltaget  1  flere 
Feltslag  og  været  med  ved  Jena  og  Breslau.  Medens  denne  Keltrlng  sad  i 
Yiborg  Tugthus,  søgte  Rektoren  ham  ofte  for  at  lære  Rotvælsk  af  ham.  Dorph 
betegner  ham  som  sin  ..Kilde  og  fornemste  Hjemmelsmand  til  dette  Leksikon, 
hvilket  Jeg  siden  har  kunnet  forøge  med  flere  mig  meddelte  Bidrag.  Jeg  kom 
da  en  Tid  Jævnlig  til  denne  Biand,  efter  hans  egen  og  min  Lejlighed,  een  eller 
to  Timer  ad  Gangen,  for  at  lære  det  rotvælske  Sprog  af  ham.  I  en  af  disse 
Undervisningstimer  fulgte  engang  min  Yen,  Pastor  S.  S.  Blicher,  med  mig  for 
at  se  min  Lærer  og  som  Hospitant  høre  en  lille  Prøve  af  vor  Forelæsning.  Jeg 
erindrer,  at  Blicher  blandt  andet  bemærkede  om  ham,  at  han  saa  ud  som  en 
Høg  i  et  Bur." 

Det  var  en  almindelig  Antagelse,  at  Keltrlngeme  straflede  den  af  deres 
Folk  med  Døden,  der  røbede  deres  Sprog,  og  nogle  Dage  efter  at  denne  For- 
ræder var  kommet  ud  af  Tugthuset,  blev  han,  hed  det.  fundet  ihjelslaaet  i 
Nærheden  af  Kolding.  Dette  Rygte,  der  ogsaa  er  anført  af  B.  i  Amtsbeskrivelsen. 
S.  S.  Anm..  gjorde  stærkt  Indtryk  paa  Dorph.  ..Jeg  kan  ikke  dølge  en  synderlig 
bevæget  og  vemodig  Følelse  ved  at  gentage  Sagnet  om  dette  Drab.  thi  skønt 
Jeg  vel  ikke  kan  føle  Samvittighedsnag  derover,  som  om  Brøden  var  mig  til- 
regnelig, saa  meget  mindre  som  Jeg  aldrig  brugte  den  ringeste  Overtalelse  eller 
noget  Slags  Lokkemad  for  at  lede  ham  til  at  røbe  sin  Hemmelighed,  kan  Jeg 
ikke  rive  mig  fra  den  Tanke,  at  han  under  den  fortvivlede  Kamp  for  sit  Liv 
—  thi  der  var  flere  om  ham  —  og  1  sin  Dødsstund  har  sendt  mig  sin  Yrede. 
maaske  Forbandelse,  fordi  Jeg  var  Aarsag  i  den  Ulykke,  som  ramte  ham." 

**  En  Landsby  et  Par  BfU  Nord  for  Herning. 

**  Denne  saakaldte  Taterkonge  fandt  Goldschmidt  1867  i  Horsens  Tugthus, 
hvor  han  rar  Inddømt  8  Aar  for  Falskmønteri.  Han  rar  da  en  Olding  paa  91. 
I  „En  Hederejse  i  Yiborg-Egnen"  (S.  190—^206)  meddeles  hans  Selvbiografi  ud- 
førligt. Over  for  Goldschmidt  benægtede  han  at  have  været  Tater-  eller 
Skøjerkonge.  „  „Det  Ord  er  bare  konmiet  af,  at  Jeg  børstede  dem.  for  Jeg  havde 
gode  Kræfter.""  ...  Endelig  erklærer  Johannes  Axelsen  sig  utilfreds  med  Bli- 
chers Novelle  „Keltringliv",  Især  for  saa  vidt  den  angaar  ham.    Dengang  Ørre 

16' 

Sogn  havde  bygget  et  Hus  Hl  ham,  var  det  aldrig  Samlingssted  for  Tatere,  saa 
at  alt,  hvad  Blicher  har  sagt  eller  antydet  i  den  Retning,  er  lutter  Digt." 

"•  Skal  vist  være  „Overslnkeres"  o:  Herredsfogeders. 

"  Østrig. 

"  Prøjsen. 

*•  Tatere. 

"  Praest  og  Degn. 

»'  Kirke. 

"  Kofte. 

•■  Gevær. 

**  Frugtsommelig. 

**  Hvorhen. 

'*  Meklenborg. 

"  Novellen  er  undertegnet:  P.  Sp. 


EBBF 

ET  SAGN  FRA  HIDS  HERRED2 


Naar  man  drejer  om  fra  Landsbyen  Gjødvad  paa  Vejen  lil 
Balle,  træffer  man  paa  begge  Sider  af  denne  Vej  store  lyng- 
begroede Høje.  Nogle  af  dem  kaldes  Ebbeshøjene,  og  jeg  har 
hørt  fortælle  om  en  Kæmpe  ved  Navn  Ebbe,  der  skal  have  skrævet 
fra  den  ene  til  den  anden.  Oprindelsen  til  dette  Sagn  vil  jeg 
berette,  saa  godt  jeg  kan,  men  heller  ikke  bedre. 

I  meget  gamle  Dage,  længe  før  Kristendom  blev  prædiket  i 
Norden,  havde  Egnen  ved  Gjødvad  et  andet  Udseende  end  i  vor 
Old.  Den  store  Slette  Imellem  Gjødvad  og  Balle  var  en  Sø,  Vejen 
imellem  de  anførte  Høje  en  strid  Strøm,  som  dannedes  af  højere 
Vandsamlinger,  hvilke  nu  udgør  dyb  Mosegrund,  og  hvori  man 
stimdom  opgraver  Granstammer  paa  12  til  16  Alens  Længde. 
Skov  indtog  alt,  hvad  der  ej  laa  under  Vand,  og  nogle  Kulsvier- 
hytter ved  et  Vad  gav  Landsbyen  længere  hen  i  Tiden  Tilværelse 
og  Navn.  I  Skoven  havde  en  Viking  sin  Borg.  Ebbe,  saa  hed 
han,  var  en  stor,  stærk  og  drabelig  Sørøver.  Ved  sine  Tog  er- 
hvervede han  sig  store  Rigdomme.  At  der  klæbede  Blod  ved 
samme,  var  ham  ligegyldigt;  han  handlede  i  sin  Tids  Aand,  og 
den  kendte  ingen  Ret  uden  Spydstagens.  Paa  Ebbestrup  gemte 
han  sine  ranede  Skatte;  der  holdt  han  om  Vinteren  et  lystigt  Hus 
med  sine  Svende,  og  der  gik  vidt  og  bredt  Ry  af  den  Styrke, 
Kæmpen  Ebbes  01  og  Mjød  og  røvede  Druesaft  besad. 

Paa  den  anden  Side  af  Gudenaa,  hvor  Landsbyen  Laven  nu 
ligger,  havde  en  Drot  ved  Navn  Lave  sit  Slot.  Det  var  over- 
ordentlig stærkt  befæstet  med  Mure,  Taame,  Grave  og  Vinde- 
broer; thi  ogsaa  han  havde  en  Skat  at  bevogte,  den  alle  unge 
Herser,  jeg  kan  sige  de  gamle  med,  lystedes  efter.  Det  var 
hans  Datter,  den  dejlige,  guldlokkede  Sigrid,  om  hvem  Skjal- 
dene sang: 

Freja  forlod  Valhalla  forsand, 
At  bliye  Hr.  Laves  Lilleyand. 
HTo-raader  den  Runef  som  Jomfru  fin 
I  Buret  hun  sømmer  det  hvide  Lin. 
Sigrid  1  Frejas  Ynde  fremtræder; 
Øjet  det  ser.  og  Hjertet  sig  glæder. 

Lave  var  stolt  af  sin  faste  Borg,  men  endnu  mere  stolt  af  sin 
Datter.  I  Forsamlingerne  lod  han  undertiden  Ord  falde,  som 
syntes  fornærmelige  for  de  andre  Drotter  og  gav  mangen  Ridder 
Lyst  til  at  tage  skøn  Sigrid  med  Staalhandsken.  At  vinde  Mø  med 
breden  Sværd  var  den  Tid  mere  gængs  end  at  vinde  Mø  ved 
Kærlighed;  og  mangen  Gang  gik  Vejen  til  Brudesengen  for  den 
fagre  Datter  over  Faderens  Lig. 

Ebbe  var  iblandt  dem,  der  paa  denne  Maade  agtede  at  bejle 
til  Sigrid;  ved  et  af  sine  sædvanlige  Gilder  talte  han  med  sine 
Mænd  derom.  Da  Mængden  raadede  til  den  voldsomme  Vej,  stod 
Thorvald  den  Sindige  op  og  tog  saaledes  til  Orde:  „Vel  sømmer 
det  en  Herre  som  dig  i  Ynde  og  Minde  at  begære  den  stolte  Laves 
Datter  og  først  at  bruge  Sværdeleg,  naar  Svaret  vorder  af- 
slaaende.  Mit  Raad  skal  derfor  være:  Send  Bud  til  Laveborg  og 
tilbyd  Drotten  Svogerskab.  Føjer  han  sig  i  din  Villie,  da  har 
du  en  Beskytter  for  din  Ejendom  og  et  sikkert  Tilflugtssted  for 
din  Hustru,  naar  du  drager  paa  Vikingstog;  modtager  han  der- 
imod ikke  dit  Tilbud,  ja,  da  kan  du  skikke  ham  Stridshandsken!'' 

„Naar  talede  ikke  min  Thorvald  viseligt?''  raabte  Ebbe.  „Saa- 
ledes skal  det  være!"  Han  sendte  to  staalklædte  Svende  til  Lave; 
Thorvald  var  den  ene;  han  skulde  føre  Ordet. 

Ved  Ankomsten  til  Laveborg  slog  Ridderne  paa  deres  Skjolde; 
Vægteren  traadte  frem  og  spurgte  om  deres  Ærinde;  Broen  blev 
nedladt.  Ind  traadte  de  for  Drotten  og  frembar  deres  Herres 
Begæring.    Lave  smilede,  og  noget  haanligt  laa  i  hans  Smil. 

Uden  at  besvare  deres  Foredragende  sagde  han:  ,,I  kommer 
i  en  fredelig  Hensigt;  thi  sætter  eder  til  Bænk  og  smager  min 
Mjød;  maaske  turde  den  maale  sig  med  Vikingens!" 

Thorvald  takkede,  men  afslog  Indbydelsen,  til  de  havde  hørt 
Udfaldet  af  deres  Sendelse. 

„Nu  vel!"  meldte  Borgherren.  „Siger  eders  Høvding,  at 
Sigrid  skal  vorde  hans,  naar  han  har  skrævet  over  Bakkestrøm!" 
Med  dette  Navn  betegnedes  Aaen,  som  randt  imellem  de  oven- 
anførte Lynghøje. 

„Eders  Svar  lyder  sælsomt,  Drot!"  mælede  Thorvald.  „Det 
er  dog  ikke  j'ert  Alvor,  at  vi  skal  bringe  Ebbe  det?" 

,1  har  mit  Svar!''  sagde  Lave.  ,,Men  bænker  eder  og  mod- 
tager Mjød  af  min  Datters  Haand.  En  Mand  som  dig,  Thorvald! 
agter  jeg  slig  en  Ære  værd!'* 

Thorvald  havde  aldrig  set  Sigrid,  men  blot  hørt  tale  om  den 
dejlige  Ungmø.  Han  kunde  ikke  imodstaa  sin  Længsel  efter  at 
se  hende,  til  hvilken  Ende  han  svarede:  „Hav  Tak,  Herre!  for 
eders  gode  Tanker  om  mig.  Vi  vil  optage  eders  Svar  i  den  bedste 
Mening  og  benytte  os  af  eders  Gæstfrihed!" 

De  satte  sig,  Sigrid  blev  kaldt  ind  og  skænkede  i  Hornet  for 
de  fremmede.  Thorvald  hæftede  Øjet  paa  den  hulde  Pige  og  tømte 
Hornet.    Kærlighed  gjorde  den  søde  Mjød  endnu  sødere. 

„Aldrig,"  raabte  Ynglingen,  „smagte  jeg  en  lifligere  Drik; 
aldrig  skænkedes  den  for  mig  af  nogen  skønnere  Haand!" 

„Saa  bliv  hos  mig,  Thorvald!''  sagde  Lave,  „og  du  skal  daglig 
nyde  denne  Drik!" 

„Ogsaa  af  denne  Haand?"  — 

„Sligt  vorder  kim  en  agtet  Gæst  og  mine  udmærkede  Mænd 
til  Del!" 

Møen  rødmede,  da  Thorvald,  idet  han  rakte  hende  Hornet, 
trykkede  hendes  Haand  og  sagde:  „Da  fatter  jeg  lettelig,  at  alle 
eders  Mænd  er  Bersærker;  thi  hvo  vilde  staa  tilbage,  hvor  en 
saadan  Pris  er  at  vinde!  —  Men  jeg  havde  nær  glemt,  jeg  var 
her  i  en  andens  Ærinde.  Saa  har  I  ingen  videre  Hilsen  at  bringe 
Ebbe?" 

Lave  benægtede  det,  og  Sendebudene  drog  deres  Vej.  Lave- 
borgs Drot  yndede  Thorvald;  han  var  den  gæveste  Ungersvend 
i  Egnen;  at  faa  ham  i  sin  Tjeneste  havde  længe  været  Drottens 
Ønske;  men  den  Løn,  Ebbe  gav,  kunde  han  som  en  fredeligere 
Herre  ikke  give.  Thorvald  havde  set  Sigrid  og  mente,  ingen  Løn 
kunde  veje  op  mod  hende. 

Ved  at  høre  den  stolte  Laves  Svar  lo  Vikingen. 

„Ved  Thor!  han  har  Ret!"  udbrød  han.  ,,For  en  Valkyrie 
som  Sigrid  lønner  det  sig  at  udvide  Skrævet.  I  Morgen  følger 
I  mig  hver  med  Hakke  og  Spade,  og  vi  vil  se,  hvad  der  er  at 
gøre!" 

Mændene  brugte  deres  Redskaber  med  en  saadan  Iver,  at  de 
inden  Ugens  Ende  havde  en  Vandledning  færdig,  der  ved  sin 
Dybde  var  i  Stand  til  at  modtage  den  hele  Bakkestrøm,  uden  at 
Bredden  overgik  det  Rum,  Ebbe,  der  var  af  Langbenrisemes 
Slægt,  formaaede  at  skræve.  Om  denne  Daad  kvad  Harald 
Høj  knæ,  Ebbes  Digter: 

Hakken  hag,  og  Spaden  grov; 
Saa  rap  det  gik  fra  Hænde; 
Hver  Mand  stræbte,  slet  ingen  sot, 
AU  dybere  blev  den  Rende. 

Da  Arbejdet  var  færdigt,  lod  Ebbe  Sigrids  Fader  byde  til  sig. 
Han  kom,  ledsaget  af  sine  djærveste  Riddere.  Tyve  var  de  i 
Tallet,  alle  stadseligt  rustede;  thi  Lave  elskede  Pragt.  Førend 
de  satte  sig  til  Bords,  gav  Ebbe  hemmelig  nogle  af  sine  Svende 
Befaling  til  at  lede  Aaen  ind  i  den  gravede  Vandledning  og 
dæmme  for  Strømmen  længere  nede,  saa  at  den  gamle  Rende 
kimde  være  tør,  naar  han  og  Gæsterne  stod  op.  Man  spiste  og^ 
drak,  talte  om  Fædrenes  Bedrifter  og  glemte  heller  ikke  sine 
egne.  Især  da  Ebbes  Vin,  der  for  de  fremmede  var  en  næsten 
uvant  Drik,  begyndte  at  virke.  Som  1  Spøg  foreslog  Vikingen 
Lave  en  Skaal  til  Held  for  det  af  ham  givne  Vilkaars  Opfyldelse. 

Lave  tog  Hornet  og  sagde:  ,, Rigtignok  favner  dit  Skræv  vidt,. 
Ebbe!  men  til  at  indfatte  Bakkestrøm  turde  det  være  for  stakket. 
Imidlertid,  du  vil  Skaalen.  Men  jeg  mærker,  din  udenlandske 
Drik  gaar  mig  i  Hovedet;  lad  os  tømme  den  i  Øllet!'' 

„Du  handler  heri  efter  egen  Hu!''  svarede  Ebbe,  og  Skaalen 
tømtes. 

Nu  kom  en  Svend  og  hviskede  Vikingen  i  Øret,  at  hans  Be- 
faling var  efterkommet,  og  at  han  kunde  hæve  Maaltidet,  naar 
han  vilde.  Straks  efter  blev  der  drukket  til  Gudernes  Ære,  og 
man  stod  fra  Bordet. 

,,Vi  vil  nu  se,  hvorvidt  Freja  har  hørt  dit  Ønske  for  mit  Held!" 
sagde  Ebbe  og  bad  sin  Gæst  følge  sig  i  Skoven. 

Da  de  nærmede  sig  Vandledningen,  sprang  han  i  Forvejen, 
indtog  sin  Stilling  og  raabte:  ,,Nu  skræver  jeg  over  Bakkestrøm. 
Kan  du  finde  dens  Vand  andensteds,  opgiver  jeg  mit  Frieri!" 

Drotten  undersøgte  Aaens  sædvanlige  Løb  og  fandt  det  tørt. 
Han  studsede,  strøg  sig  om  Hagen  og  pønsede  paa  Udflugt;  ende- 
lig sagde  han:  ,,Saaledes  var  det  ikke  ment!"  hvorpaa  han  tavs 
besteg  sin  Ganger  og  red  bort  med  sit  Følge. 

,,Hvad  tænker  I?"  spurgte  Ebbe  sine  Mænd,  „monstro  vi 
kommer  til  at  drikke  Fæstensøl  til  Julen  hos  Hr.  Lave?" 

„Det  vil  nok  holde  haardt!"  var  nogles  Svar. 

,,Da  vorder  det  ham  ej  til  Fromme.  Men  nu  staar  mit  Sind 
til  Leding;  paa  Odinsdag  brækker  vi  op  og  søger  vore  Skibe  i 
Fjorden!" 

I  en  mørk  Stemning  kom  Lave  hjem.  Sigrid  mærkede  det  og 
spurgte  om  Aarsagen. 

„Jeg  har/'  svarede  han,  ,, hil  det  mig  i  min  egen  Snare.  Min 
Jæt  om  dig,  mit  Barn!  har  Vikingen  faaet  under  det  Vilkaar,  at 
han  skrævede  over  Bakkestrøm,  og  se,  han  har  afledet  Strømmen 
i  saa  smal  en  Rende,  at  det  blev  ham  muligt  at  opfylde  Vilkaaret. 
Havde  det  dog  været  Thorvald!"  føjede  han  til,  ,,men  denne  hov- 
modige Viking  kan  jeg  nu  engang  ikke  lide.  I  Kvinder  er  saa 
snilde;  ved  du  ej  at  hitte  paa  Raad  til  at  undgaa  dette  Frænd- 
skab?" 

Sigrid  havde  en  Amme  ved  Navn  Gunild,  som  var  født  i  Ry. 
Denne  plejede  hun. at  betro  sine  lønlige  Sorger,  og  hendes  Klog- 
skab raadede  gerne  Bod  paa  samme. 

Hun  gik  til  hende.  ,,Du  ved,"  sagde  hun,  „at  den  smukke 
Ridder,  Vikingen  sendte  til  min  Faders  Borg,  har  vundet  mit 
Hjerte  fra  den  Stund,  jeg  skænkede  Mjød  for  ham,  og  nu  staar 
jeg  Fare  for  at  vorde  Ebbes  Brud!"  Derpaa  fortalte  hun  hende, 
hvad  der  var  foregaaet. 

„Giv  Tid,  Datterlil!  giv  Tid,  og  lad  mig  besinde  mig!"  svarede 
den  gamle  og  begyndte  at  tælle  paa  Fingrene,  „der  er  Storaa, 
Lilleaa,  Sønderaa,  Bjergvatn  og  —  hvad  hed  det  Vand,  du 
nævnede?"  — 

„Bakkestrøm!" 

„Rigtigt  —  og  Bakkestrøm  imellem  de  to  sidste.  En  letfodet 
Hest  vilde  have  nok  i  at  sætte  over  samme  i  fire  Spring.  Ih,  kan 
din  Fader  ikke  lade  Ebbe  skræve  over  den?" 

Sigrids  Hjeile  lettedes.  „Hvor  er  den?"  spurgte  hun.  ,,Kan 
du  finde  den,  mener  du?" 

,,Det  er  nu  fjorten  og  tyve  Aar  siden,  jeg  var  i  Ry  Skov;  men 
jeg  tror  dog  nok,  jeg  kan  hitte  til  Bakkestrøm,  ved  hvis  Bredder 
jeg  i  min  Ungdom  vogtede  Faar!"  — 

„Saa  følg  min  Fader  did  ved  Morgengry!"  — 

Glad  tren  den  bolde  Mø  ind  for  Faderen  og  berettede  ham, 
hvad  Ammen  havde  sagt,  føjende  til:  „Paa  denne  Maade  finder 
du  Udvej,  og  jeg  frelses!" 

Lave  klappede  Sigrid  paa  hviden  Kind.  ,, Tænkte  jeg  ikke 
nok,"  sagde  han  smilende.  „Underligt  skulde  det  føje  sig,  om 
I  Kvinder  ej  havde  gode  Raad  under  Huen!" 

Ved  Solens  Opgang  satte  et  Par  Huskarle  Drotten  og  den 
gamle  Gunild  over  den  dejlige,  med  skovklædte  Øer  og  Holme 
prydede  Sø,  som  laa  imellem  Laveborg  og  Ry  Grund.  De  maatte 
færdes  langsomt;  thi  Egnen  var  bakkefuld,  og  Ammen  havde  de 
halvfjerdsindstyve  paa  Bagen.  Først  ved  Middagstid  naaede  de 
det  angivne  Vand.    Efter  at  have  ladet  Gunild  igentage  Navnet 

for  sig  og  maalt  Strømmens  Bredde  med  Øjnene  samt  undersøgt 
Jordsmonnet  rundt  omkring,  betegnede  Lave  sig  Tilbagevejen  ved 
at  hugge  Grene  af  langs  med  samme.  Dagen  derpaa  sendte  han 
Præsten  i  Thors  Tempel,  hvilket  stod  paa  det  Sted,  hvor  Lands- 
byen Alling  nu  ligger,  til  Ebbestrup  for  at  give  hans  Løfte  den 
af  Ammen  tilraadede  Forklaring. 

Ebbe,  som  allerede  stod  rejsefærdig,  slog  en  høj  Latter  op, 
da  han  hørte  Præstens  Ord,  og  svarede:  „Ja,  saa  fornemmer  jeg, 
at  jeg  har  tabt.  Men  sig  den  Mand,  dig  sendte:  For  ilde  sødet 
skal  man  raat  gælde!"  hvorpaa  han  drog  bort  til  sine  Skibe,  der 
havde  deres  Vinterleje  i  Randers  Fjord.  De  Mænd,  han  havde 
i  sin  Tjeneste,  kunde  ej  forlade  ham  om  Vaaren.  Naar  et 
Vikingstog  derimod  var  endt  og  Byttet  delt,  stod  det  enhver  frit 
for  at  drage,  hvorhen  han  lystede.  Thorvald  saa  sig  af  den  Aar- 
sag  nødt  til  at  følge  Høvdingen  til  England,  hvis  Kyster  denne 
Sommer  var  Medet  for  hans  Plyndringer. 

Den  Maade,  Ebbe  havde  overlistet  Lave  paa,  forekom  Thor- 
vald, hvis  Hjerte  var  ukendt  med  al  Slags  Svig,  som  noget,  der 
stred  mod  dansk  Ærlighed;  ogsaa  syntes  han  af  Ebbes  Ytringer 
at  kunne  spore,  at  det  mere  var  Lyst  til  Eventyr  end  virkelig 
Kærlighed  til  Sigrid,  som  ansporede  den  vilde  Søkriger. 

Da  de  derfor  om  Efteraaret  sejlede  bjean,  og  Ebbe  og  Thorvald 
stod  begge  for  sig  selv  paa  Forstavnen  af  Langskibet,  Ømen 
kaldet,  spurgte  den  sidste,  hvad  Ebbe  ved  Hjemkomsten  agtede 
at  foretage  sig  med  Hensyn  til  det  begyndte  Frieri. 

,, Udføre,  hvad  begyndt  er!"  var  Vikingens  Svar. 

,,0g  føler-I  da  virkelig  Kærlighed  for  Laves  Datter,  eller  staar 
jer  Hu  blot  til  at  søge  Kiv  med  Drotten?"  — 

„At  ægte  Sigrid  er  just  ikke  min  Hensigt  nu;  hun  skal  alene 
være  min  fornemste  Frille,  passe  mit  Hus  og  se  til  med  min  Ejen- 
dom, naar  jeg  er  borte.  Paa  denne  Maade  vorder  baade  hun  og 
Faderen  bedst  ydmyget!"  — 

,,Da  agter  jeg  den  væne  Mø  for  god  at  være  jer  Frille,  og 
det  forekommer  mig,  at  eders  Hensigt  er  ikke  renere  end  Maaden, 
hvorpaa  I  har  søgt  at  naa  den!"  — 

,, Sligt  skulde  ingen  have  sagt  ustraffet  uden  du,  Thorvald! 
Men  tæm  din  Tunge  og  bland  dig  ikke  i  mine  Handlinger,  uden 
for  saa  vidt  du  udfører  mine  Bud!"  — 

„Jeg  sked  holde  mig  eders  Ord  efterrettelige,  Herre!  Og  hermed 
være  det  eder  sagt:  Saa  snart  vi  har  delt  Byttet,  forlader  jeg  eders 
Tjeneste!" 

,,For  at  tjene  min  Avindsmandf' 

„Dette  Svar  bliver  jeg  jer  skyldig!"  — 

,,Far  med  Loke!" 

Disse  Ord  udtalte  Vikingen  med  gnistrende  Øjne.  Thorvald 
tav  og  gik  til  den  anden  Ende  af  Skibet.  Fra  dette  Øjeblik  af  var 
Venskabet  ophørt  imellem  disse  to  Mænd.  Thorvald  modtog 
ikkun  de  nødvendigste  Befalinger  af  Ebbes  Mund,  og  da  Vikingen 
havde  teltet  Skibene  og  delt  Byttet,  drog  han  med  sin  Del  til 
Laveborg,  hvor  han  tog  Tjeneste  med  den  Beslutning  snart  at 
gøre  sig  værdig  til  at  modtage  Mjødhomet  af  den  yndige  Sigrids 
Haand. 

Endnu  mere  forbitret  over,  at  den  gæveste  Ridder,  han  aatte, 
var  blevet  Laves  Mand,  gav  Ebbe  straks  ved  sin  Hjemkomst  denne 
Valget  imellem  Sigrid  og  Fejde,  og  Lave  antog  den  sidste.  Den 
ene  søgte  nu  at  gøre  den  anden  al  mulig  Afbræk.  Flere  Gange 
belejrede  Ebbe  Laveborg,  men  kunde  intet  udrette  imod  de  stærke 
Mure  og  Thorvalds  mandige  og  kloge  Forsvar,  hvilken  delte  Over- 
anførselen med  Drotten. 

Ved  List  lykkedes  det  engang  Vikingen  at  lokke  Lave  og  hans 
Helte  ud  af  deres  faste  Værn;  han  lod  sig  se  med  et  lidet  Antal 
Folk  uden  for  Laveborg,  efter  at  han  havde  lagt  de  øvrige  i  Bag- 
hold inde  i  den  nærliggende  Skov.  Imod  Thorvalds  Raad  gjorde 
Drotten  Udfald  med  tredive  af  sine  Svende,  forfulgte  Fjenden, 
som  trak  sig  tilbage,  og  faldt  i  Bagholdet.  Der  opstod  en  heftig 
Kamp,  men  Styrken  var  alt  for  ulige;  Lave  maatte  fly.  I  en 
Dal,  der  endnu  bærer  Navn  efter  Begivenheden,  tabte  han  sin 
med  gyldne  Fjer  prydede  Hat;  og  synger  Egnens  Piger  den  Dag. 
i  Dag  er,  om  dette  Uheld  saaledes: 

Lave  Tender  sin  Ganger  brat; 
Ad  Skoyen  lader  han  stande, 
Grene  finge  1  Hi^tten  fat. 
Den  faldt  af  sredlge  Pande. 
Standse  ej  tør  den  Drot  sin  Blæs 
For  Hatten  atter  at  tage, 
SkoTen  kaldte  han  Hattenæs. 
HTor  det  sig  monne  tildrage. 

Den  Hidsighed,  hvormed  Ebbe  satte  efter  Lave,  gjorde,  at  han 
glemte  sig  selv  og  jog  over  Slotsbroen  i  Hælene  af  Drotten,  uden 
at  hans  Folk  var  i  Stand  til  at  følge  ham. 

Næppe  blev  Thorvald,  som  endnu  ikke  var  kommet  over, 
Fejlen  var,  før  han  raabte:  ,, Broen  op.  Broen  opP'  hvorpaa  han 

selv  kastede  sig  i  Slotsgraven  for  at  svømme  over.  Men  dette 
Vovestykke  havde  nær  kostet  ham  Livet.  Hesten  kunde  intet 
Fodfæste  finde  paa  den  stejle  Bredde,  og  han  maatte  gøre  ad- 
skillige Vendinger  i  Vandet,  medens  han  var  udsat  for  de  fjendt- 
lige Skarers  Pile  og  Kastespyd.  Endelig  var  nogle  af  Murens 
Forsvarere  heldige  nok  til  at  faa  en  Rebstige  anbragt,  fra 
hvilken  de  trak  den  halvdøde  Kæmpe  til  sig  og  bragte  ham  i 
Sikkerhed. 

Da  Ebbes  Folk  havde  mistet  deres  Høvding  og  ingen  Mulighed 
saa  i  at  storme  Borgen,  holdt  de  inde  med  Fjendtlighederne  og 
sendte  i  det  Sted  Herolder  med  hvide  Stokke  i  Hænderne  til  Lave 
for  at  tinge  om  Ebbes  Udlevering.  For  at  give  deres  Ord  større 
Vægt  tilføjede  de  den  Trussel,  at  de  i  Tilfælde  af,  at  deres  Herre 
ej  blev  sat  paa  fri  Fod,  vilde  hærge  alt,  hvad  Lave  ejede  rundt 
omkring. 

,,Hvad  Grisene  gøre,  skal  Omen  bøde  for  I"  var  Laves  Svar, 
og  de  maatte  drage  bort  med  uforrettet  Sag.  Længe  sad  Vikingen 
i  Taamet,  indtil  den  mægtige  Kong  Ring  omsider  bilagde  Tvisten 
og  skaffede  Ebbe  Frihed. 

Thorvald  var  haardt  saaret,  men  han  velsignede  sine  Saar. 
Da  Fruentimmerne  i  Hedenold  var  de  eneste,  som  gav  sig  af  med 
Saarlægekunsten,  blev  Sigrid  hans  Plejerinde.  Freja  sørgede  for 
Helbredelsen  og  kaarede  sig  med  det  samme  Parret  til  livegne. 
Ebbe,  som  for  at  faa  sin  Frihed  frasagde  sig  enhver  Fordring 
paa  Laves  Datter,  maatte  se  den  Mø,  han  agtede  at  gøre  til  sin 
Frille,  i  sin  forrige  Ridders  Arme.  Sagnet  fortæller,  at  Thorvald 
med  sin  skønne  Viv  tillige  arvede  Laveborg,  og  at  han  og  Sigrid 
efterlod  sig  et  talrigt  Afkom.  Iblandt  deres  Bømebøin  skal  nogle 
have  fundet  Vejen  til  Island  og  nedsat  sig  paa  denne  0.  Hvo 
ved,  om  vor  berømte  Billedhugger  ikke  nedstammer  fra  dem? 

Om  Ebbes  øvrige  Handlinger  ved  jeg  intet  at  berette  uden 
alene  dette,  at  han  blev  en  af  Normannernes  Anførere  og  tilsatte 
Livet  ved  en  Landgang  paa  Flandern.  Hvad  Kong  Ring  angaar, 
da  lader^  Fru  Elsebeth  Brockenhuus  i  sit  Rim  om  danske  Konger 
fra  1589  hans  Medbejler  til  Tronen,  Sigurd  den  anden,  tale,  som 
følger: 

leg  Taar  Kong  Gøttrlcks  DaUier  Søn, 
Och  Ring  vaar  Uge  nær  i  Kiøn 
Afl  Kong  OUuff  Morbroder  min; 
luder  toge  ham  tU  Konge  sin, 
SleUand  och  Schone  kaarede  mig. 
Dog  tog  han  Riget  allt  til  sig. 

Der  leg  vaar  ude  mod  RigeDS  Flende; 
leg  kom  straz  hlem.  leg  spurte  Tiende. 
Och  rycktls  saa  med  hannem  Haar. 
At  Yl  flck  huer  sin  Bane  Saar.* 


•  Trykt  1829  i  „Nordlyset",  XI.  B. 

'  Hids  Herred  er  det  sydligste  1  Ylhorg  Amt;  det  begrænses  mod  Sydøst  af 
Gudenaa. 

*  Anført  efter  Elsebeth  Brockenhuus's  Rim  om  danske  Eonger  (Bangs  Sam- 
linger, TI.  St.,  S.  345.) 


DE  TRE  KLOKKERE 

EN  FORTÆLLING  FRA  HIDS  HERRED2 


(jaarden  Vesterkielstrup  eller,  som  den  og  kaldes,  Vester* 
kejlstrup,  ligger  paa  en  stor  Slette,  hvilken  paa  trende  Sider 
indesluttes  af  Lyngbakker  og  paa  den  fjerde  al  Silkeborg  Sø.  Den 
har  tilforn  været  anseligere  end  nu,  da  den,  foruden  Gjødvad  og 
Balle,  tillige  ejede  Sejling  og  Kragelund;  men  ved  Familiens  Til- 
tagelse blev  Herresædet  efterhaanden  delt  imellem  Sønnerne^ 
og  paa  denne  Maade  opstod  Øster kielstrup,  der  ligger  paa  samme 
Slette  som  Stcunmegaarden,  Overgaard  og  Klosterlund,  hvilke 
sidste  for  længe  siden  har  tabt  ethvert  Spor  af  deres  Fortids  Pragt 
og  er  nedsjunket  til  simple  Bøndergaarde. 

I  Begyndelsen  af  det  tolvte  Aarhundrede  boede  Esbem  Sparre 
paa  Kielstrup,  en  Herremand  fattig  paa  Guld,  men  desto  rigere 
paa  Børn,  af  hvilke  en  Søn  ved  Navn  Ivar  opofrede  sig  tU  den 
gejstlige  Stand  og  blev  efter  at  have  studeret  i  Koln  Sognepræst 
til  Gjødvad  og  Balle.  Jeg  kommer  siden  til  at  tale  om  hans  tre 
Søstre,  de  bolde  Jomfruer  Juta,  Inger  og  Thyra;  men  jeg  tror,  jeg 
bedst  iagttager  Fortællingens  Gang,  naar  jeg  lader  Elselil  fra 
Sejlgaard  træde  op  førend  hendes  Veninder. 

Hun  var  en  Datter  af  Niels  Ulf,  en  lige  saa  ubemidlet  Ridder 
som  Esbem,  hvis  hele  Ejendom  indskrænkede  sig  til  førnævnte 
Gaard,  det  lille  Funder  Sogn  og  Funder  Kirke,  den  Faderen  med 
stor  Anstrengelse  havde  faaet  fuldført  og  forsynet  med  Klokke. 
Da  Kielstrup  ikkun  laa  en  halv  Mils  Vej  fra  Sejlgaard,  herskede 
en  uafbrudt  venskabelig  Forbindelse  imellem  Familierne;  Mæn- 
dene delte  Jagtforlystelserne  med  hverandre,  Fruentimmerne  de 
stillere  Glæder,  og  i  hele  Maaneder  kunde  Pigebørnene  fra  den 
ene  Gaard  opholde  sig  hos  deres  Legesøstre  paa  den  anden.  Især 
var  dette  Tilfældet  med  Else  Ulf;  hun  tilbragte  den  største  Del 
af  Sommeren  paa  Kielstrup.     I  Begyndelsen  var  det  Venskab. 

som  bandt  hende  til  denne  Gaard,  siden  var  det  Kærlighed;  den 
muntre  Knøs  af  Gud,  som  føjter  al  Verden  rundt,  havde  ogsaa 
fundet  Vejen  til  Jyllands  Hedeegn  og  trykket  en  meget  hvas  Pil 
af  mod  Elses  og  Ivars  Bryst,  og  da  de  begge  besad  alle  de  Egen- 
skaber, der  gør  slige  Pile  indtrængelige,  var  samme  virkelig 
trængt  ind  i  Hjertet  og  havde  tændt  en  Lue,  som  brændte  sammen 
i  en  Spids  foroven  og  blev  ved  at  brænde  med  en  ren  og  jævn  og 
hellig  Flamme,  efter  at  Ivar  var  blevet  Præst  og  Else  Præstekone 
i  Gjødvad. 

Mere  faar  Læserne  ej  at  vide  om  Parrets  Elskovsvaar;  jeg  vil 
ikke  trætte  dem  med  at  føre  dem  omkring  i  den  Labyrint,  Amor 
lader  sine  Skolarer  gennemvandre,  inden  de  naar  Rosenvangen. 
Men  saa  haaber  jeg  igen,  at  de  tillader  mig  at  dvæle  noget 
længere  ved  Ivars  og  Elses  ægteskabelige  Liv.  Jeg  gør  det  saa 
gerne;  thi,  ak!  ogsaa  jeg  var  engang  i  Arkadien,  og  jeg  behøver 
blot  at  forandre  Navnene  for  at  kunne  sige:  Det  er  mig  selv,  jeg 
fortæUer  om^. 

Elselil  var  sin  Mands  højeste  Lyst;  at  mildne  hans  Sorger, 
forhøje  hans  Glæde,  dertil  helligede  hun  sit  hele  Liv;  ham  inde- 
sluttede hun  i  sine  Bønner  til  Gud;  ham  sysselsatte  hendes  Tanker 
sig  med,  naar  han  var  fraværende.  Af  en  brav  Moder  havde  hun 
lært  Flid  og  Huslighed,  og  hun  anvendte  disse  Dyder  til  at  frede 
om  Ivars  Tilfredshed  og  sikre  ham  for  Næringssorger.  Kærlig 
plejede  hun  ham  i  Sygdom;  vennehuld  fjernede  hun  enhver  Ting 
fra  hans  Side,  som  kunde  gøre  ham  fortræden  og  nedslaaet.  Hun 
var  at  ligne  med  en  god  Engel,  et  barmhjertigt  Forsyn  skikker 
os  dødelige  for  at  lette  vor  Vandring  igennem  Forkrænkelighedens 
Land.  De  Glutter,  hun  skænkede  Manden,  opammede  hun  selv^ 
og  de  trivedes  og  voksede  op  til  rødmossede  Drenge  og  Piger. 
Endnu  viser  man  den  Plet  paa  det  yderste  af  Ebbeshøjene  ved 
Gjødvad,  hvor  hun  om  Søndagene  sad  med  sine  smaa  og  ventede 
paa  den  kære  Ig'ader,  naar  han  kom  fra  Annekset,  da  hun  og 
Rollingerne  tog  Plads  i  Vognen  og  den  hele  lykkelige  Familie 
kørte  langsomt  op  ad  den  sandede  Bakke  til  deres  hyggelige,  af 
Linde  beskyggede  Bolig,  hvor  alle  gode  Genier  syntes  at  have 
opslaaet  deres  Pauluner. 

Var  det  at  undres  over,  at  Ivar  trykkede  sig  ved  at  tage  ud? 
Den,  slig  en  Venneviv  vorder  til  Del,  øser  jo  af  eget  rige  Væld, 
hvad  intet  uden  for  hans  Tryllekres  kan  give  ham.  Munter  gaar 
han  til  sine  Sysler;  ufortrøden  bærer  han  Livets  Byrder,  og  lige- 
som Fred  og  Kærlighed  gennemstrømmer  hans  hele  Væsen,  saa- 
ledes  ytrer  den  sig  i  al  hans  Daad,  og  han  udbreder  saa  meget 

hellere  Velsignelse  omkring  sig,  som  han  selv  føler  sig  velsignet 
af  Himmelen.  —  Eder,  I  Daniens  Møer!  være  denne  Beskrivelse 
helliget,  I  vil,  det  er  mit  søde  Haab,  blive  saadanne  Hustruer  for 
eders  Mænd,  og  et  Himmerige  paa  Jorden  vil  udbrede  sig  fra 
eders  Arne! 

Men  hvad  er  jordisk  Lykke?  En  Plante,  lig  hin  Profets,  der 
gik  ud,  som  han  allerbedst  vederkvægede  sig  under  dens  Skygge. 
Plildebrands  ugudelige  Bulle,  hvori  han  forbød  Præsterne  at  gifte 
sig  og  paalagde  dem,  der  var  gift,  at  skille  sig  ved  deres  Koner, 
kom  endelig  ogsaa  til  Danmark.  I  ethvert  Land,  hvor  denne 
Bulle  hidtil  var  blevet  bekendtgjort,  havde  den  mødt  alvorlig 
Modstand;  men  samme  var  dog  ikke  at  ligne  med  den.  Gejstlig- 
heden i  vort  Fødeland  viste.  Den  stred  for  sin  huslige  Lykke  som 
for  Livet,  og  den  Haardnakkethed,  hvormed  de  danske  Præster 
forfægtede  Menneskehedens  Rettigheder,  bevægede  Gregor  den 
Syvendes  Eftermand  til  at  meddele  en  og  anden  Bevilling  til  at 
forblive  gift,  saa  længe  den  nærværende  Hustru  levede. 

.  Men  slige  Bevillinger  var  kostbare  og  krævede  betydelige  Ofre, 
og  Ivar  og  Else  havde  intet  at  byde  Roms  Biskop  uden  deres 
Taarer.  Den  førstes  Studeringer  havde  medtaget  saavel  den  Ai*v, 
der  tilkom  ham  efter  hans  afdøde  Moder,  som  den,  han  fremdeles 
kunde  vente  sig  efter  Faderen,  der  desuden  endnu  havde  seks 
Sønner  og  tre  Døtre  at  forsørge.  Heller  ikke  var  Niels  Ulf  paa 
Sejlgaard  i  Stand  til  at  yde  nogen  Hjælp;  meget  mere,  han 
maatte  sætte  sig  i  Gæld  for  at  ruste  sig  til  Ledingstoget,  Kong 
Niels  agtede  at  gøre.  Hertil  kom,  at  Esbem  havde,  formedelst 
Fiskeriet  i  Silkeborg  Sø,  lagt  sig  ud  med  Biskoppen,  som  boede 
paa  Slottet,  Søen  næynes  efter,  saa  at  denne  intet  vilde  gøre 
for  det  ulykkelige  Par.  Havde  Calixtus  faaet  Efterretning  om 
den  Jammer  og  Hændervriden,  de  Suk  og  Veklager,  der  fandt 
Sted  i  den  Præstebolig,  som  nylig  havde  været  Glædens  og 
Rolighedens  Hjem,  han  maatte  have  været  det  yærste  Uhyre  af 
alle  dem,  der  har  siddet  paa  St.  Peters  Stol,  hvis  han  ej 
havde  skikket  Ivar  Bevillingen  gratis.    Men  han  fik  intet,  at  vide. 

Saaledes  stod  Tingene,  da  en  klædelig  Pilegrim  en  Nat  meldte 
sig  ved  Præstens  Dør  og  forlangte  at  komme  ham  i  Tale.  Ivar 
modtog  hende  i  sit  Studerekammer,  men  studsede,  da  han  i  hende 
opdagede  sin  Søster  Juta. 

„Hvad '*  raabte  han;  men  Jomfruen  afbrød  ham  med 

den  Begæring:  „Optegn  mig  i  en  Hast  den  nærmeste  Vej  til 
Rom!" 

„Til  Rom?"  gentog  Ivar.    „Er  du  ved  dit  fulde  Vid?    Hvad  vil 

du  i  Rom?  Og  i  denne  Dragt?  Juta!  du  har  jo  dog  ingen  Synd 
at  udsone?"  — 

„I  denne  Dragt  vandrer  jeg  tryggest.  Jeg  har,  benedidet  være 
Krist!  intet  at  bede  om  for  mig  selv;  min  Gang  gælder  alene  dig 
og  Elselil!" 

,, Derfor  lønne  dig  den  Højeste,  dyrebare  Søster!  Men  hvordan 
tænker  du  at  kunne  udrette  noget  hos  den  hellige  Fader?  Hvad 
har  du  at  byde?  Tilmed  forstaar  han  jo  ikke  engang  dit  Tunge- 
maal!" 

,,Har  du  ikke  sagt,  at  Eskild,  vor  Moders  Frænde,  er  i  Rom? 
Han  vil  nok  tage  sig  af  vor  Sag.  Dine  Spørgsmaal  og  Indven- 
dinger forsinker  kun  Tiden;  opfyld  min  Begæring,  og  lad  mig 
vandre  med  Gud." 

„Men  hvad  vil  vor  Fader  sige,  naar  han  kommer  fra  Fejden!" 

,,Jeg  tænker,  Niels  Drot  holder  ham  længere  ved  Hæren,  end 
Rejsen  holder  din  Søster;  og  sæt,  han  kommer;  han  vil,  han  maa 
bifalde  vor  Beslutning.  Men  sink  mig. ikke,  Ivar!  Intet  rokker 
mit  Forehavende;  Loddet  er  kastet!" 

Præsten  vilde  atter  tale;  men  Juta  holdt  ham  for  Munden, 
leverede  ham  en  Pergamentsstrimmel  og  bad  ham  paa  samme 
at  optegne  Stederne,  hun  skulde  igennem. 

Saa  snart  hun  havde  faaet  den  tilbage,  bød  hun  Farvel  med 
de  Ord:  ,,Dig  og  Else  Gud  befalet!  I  øvrigt  ren  Mund  for  den 
SUkeborg  Bispes  Skyld!" 

Den  over  al  Maade  forundrede  Broder  stod  som  en,  der  pludse- 
lig vaagner  af  en  sælsom  Drøm;  han  vilde  næppe  tro,  hvad  han 
havde  set  og  hørt.  Endelig  fattede  han  sig  og  gik  i  al  Stilhed  til 
Stalden,  hvor  han  blot  lagde  et  Dækken  paa  en  af  Hestene  og 
begav  sig  til  Kielstrup  for  at  faa  nærmere  Oplysning  i  denne 
besynderlige  Sag. 

Her  berettede  nu  Inger  og  Thyra  ham,  at  de  havde  forenet  sig 
med  deres  valfarende  Søster  om  at  redde  ham  og  hans  Viv,  og 
at  Lodkastning  havde  afgjort,  hvo  af  dem  der  skulde  drage  til 
Rom.  Betingelsen,  under  hvilken  de  haabede  at  erholde  Be- 
villingen, var  det  ikke  Ivar  muligt  at  affritte  de  væne  Piger;  ikkun 
saa  meget  gav  de  ham  at  forstaa,  at  de  nærede  det  bedste  Haab, 
maatte  kun  Juta  lykkelig  naa  den  pavelige  Hovedstad.  For  at 
dølge  hendes  Bortgang  vilde  de  foregive,  at  hun  var  blevet  syg 
og  tillod  ingen  at  pleje  sig  uden  alene  Søstrene.  Paa  den  Maade 
skulde  den  højærværdige  Herre  paa  Slottet  histovre  ej  faa  Lej- 
lighed til  at  lægge  Hindringer  i  Vejen  for  deres  Plan.  Vedblev 
han  imidlertid  at  ængste  Ivar,  kunde  denne  sende  sin  Hustru  med 

St.  St.  Blicher:  Samlede  Noveller.    I.  ^^ 

Børnene  til  dem  og  være  forsikret  om,  at  de  som  ærlige  Søskende 
vilde  hjælpe  dem  begge  at  tømme  Kalken. 

Med  disse  Honningdraaber  vendte  den  ulykkelige  Mand  til- 
bage. Else,  hvem  han  ved  Afskeden  blot  havde  sagt,  at  en  bod- 
færdig Synderinde  havde  bragt  ham  Bud  fra  Kielstrup,  og  at 
hans  øjeblikkelige  Nærværelse  der  var  nødvendig,  laa,  medens 
han  var  borte,  og  grublede  over,  hvad  det  dog  kunde  være,  der 
ved  Nattetider  drev  hendes  elskede  Husbonde  fra  hendes  Side,  og 
da  den  korsbøjede  sjælden  huser  glade  Anelser,  forestillede  hun 
sig  ogsaa  nu  det  værste.  Men  man  tænker  sig  lettelig  hendes 
Overraskelse,  da  Ivar  en  Times  Tid  efter  traadte  ind  i  Sove- 
kammeret og  aabenbarede  hende  den  hele  Hemmelighed.  Resten 
af  Natten  tilbragte  det  fromme  Par  med  at  trøste  hinanden  og 
bede  for  den  Skytsaand,  Forsynet  mulig  kunde  have  udset  til 
deres  Bistand.  Ihvor  lidet  Haab  Jutas  mødige  Vandring  endog 
gav  de  hjælpeløse,  holdt  de  dog  fast  ved  samme  som  den  skib- 
brudne ved  den  svømmende  Planke. 

En  Uge  forløb,  og  Biskop  Peter  lod  Ivar  kalde  til  Silkeborg. 
Han  forlod  sin  Hustru  under  en  dødlignende  Afmagt  og  tren 
sønderknust  ind  for  den  gejstlige  Herre. 

,,I  har  endnu,  som  jeg  hører,  ikke  opfyldt  den  hellige  Faders 
Bud!"  tordnede  Prælaten,  ,,og  tør  alligevel  fare  fort  med  at  for- 
rette Præsteembedet!" 

Ivar  tav  og  trak  paa  Skuldrene;  Bispen  blev  ved:  „Enten  ned- 
lægger I  eders  Kald,  eller  I  skaffer  jer  Kvinde  af  Huset.  Inden 
tvende  Solemærker  være  det  sket;  hvis  ikke,  er  I  forfalden  i  den 
hellige  Kirkes  Band!" 

„Men,  eders  Højærværdighed!"  gav  den  sitrende  Mand  til 
Svar,  ,,der  gives  dog  Præster,  som  har  faaet  Benaadning  i  denne 
Henseende.    Ved  eders  bevaagne  Hjælp " 

,, Sligt  kan  I  ingen  Regning  gøre  paa!"  faldt  Biskop  Peter  ham 
i  Ordet  med  en  Mine,  hvori  baade  Haan  og  Vrede  udtrykte  sig. 
,,Hvad  har  I  at  forjætte  den  hellige  Stol  for  en  saadan  Benaad- 
ning? og  desuden " 

Han  holdt  pludselig  inde,  da  han  følte  det  upassende  i  at  røbe 
sit  Had  til  den  Kielstrupske  Familie. 

Imidlertid  var  det  ikke  dette  Had  alene,  der  gjorde  Hykleren 
saa  forpikket  paa  at  sønderrive  det  ømmeste  Baand.  Nej,  han 
havde  set  Ivars  elskelige  Hustru  og  fattet  det  smukke  Anslag  at 
tage  hende  til  sin  Goncubine,  naar  han  havde  faaet  hende  skilt 
fra  hendes  Ægtefælle.  Han  affærdigede  derfor  Ivar  med  de  Ord: 
„Som  sagt:  inden  tvende  Solemærker.     Hører  I?"    Med  vaande- 


fuldt  Hjerte  maaiie  nu  Ivar  fi^je  Anstalter  til  at  bringe  Else  med 
de  tre  af  Bomrne  til  sine  Sostre:  det  fjerde  Barn  behc^ldt  han 
hos  sig  til  Trost  i  sin  Ellendighed.  Skilsmissens  Kvaler  formaar 
min  Pen  ikke  at  beskrive:  vi  vil  derfor  gaa  dem  forbi  og  se  at 
træffe  vor  Pilegrim  paa  Vejen  til  det  tilslorede  Sodoma. 

Uden  at  friste  noget  Eventyr  var  Juta  kommet  til  Innsbruck« 
hvor  hun  t«esluttede  at  fort»live  en  Dag  over  for  at  udhvile  sig  af 
sin  ilfærdige  Rejse.  I  Heri:»erget  traf  hun  .Erkebiskop  Asoers 
Famulus«  der  vendte  tilbage  fra  et  .Erinde,  han  i  Rom  havde 
udført  for  sin  Herre.  Den  Glæde,  Landsmænd  altid  foler  ved  at 
mødes  paa  fremmed  Grund,  besjælede  dem  begge  og  virkede  et 
Slags  gensidig  Fortrolighed.  Med  Navnenes  Fortielse  aaben< 
barede  Juta  den  imge  Mand  sin  Rejses  Med.  og  han  meddelte 
hende  Anbefal ingsbre ve.  saavel  til  Eskild  som  til  Kardinal 
Comelio,  hvilken,  lig  Borgia  i  de  senere  Tider,  i  Særdeleshed  tog 
sig  af  den  danske  Nation  i  Pavestaden. 

Da  Gregors  Btille  havde  skilt  Svend  —  saa  hed  den  gejstlige 
—  ved  en  af  Sjællands  blaaojede  Piger,  med  hvem  han  havde 
tænkt  at  viUe  bo  og  bygge,  folte  han  saa  meget  storre  Medlidenhed 
med  de  stakkels  Embedsbrødre.  som  allerede  havde  bygget,  og 
han  gav  den  indtagende  Jydepige.  h\is  Sosterkærlighed  i  hoj 
Grad  rørte  ham,  mange  gode  Raad  med  paa  hendes  Pilegrims- 
fart,  gjorde  hende  bekendt  med  Pavens  Karakter  og  formanede 
hende  fremfor  alt  til  at  vise  sig  gavmild  mod  de  i  hendes  Føde- 
egn nybyggede  Stenkirker,  da  hun  fornemmelig  derved  vilde 
vinde  Calixtus  for  sin  Sag.  Endelig  føjede  han  til:  „I  gaar  til 
Ulve  i  Faareklæder,  skønne  Mø!  og  maatte  vel  have  en  Beskytter 
nødig.  Havde  I  kommet  en  Maaned  tidligere,  skulde  I  have 
fundet  en  saadan  i  mig;  dog.  Gud,  som  har  fort  eder  hidindtil, 
vil  ogsaa  føre  eder  fremdeles!" 

Henrik  Grell,  en  sachsisk  Grevesøn,  der  som  Jurist  havde  endt 
sine  Studeringer  i  Bologna,  var  fulgt  med  Svend  til  Innsbruck. 
De  hyppige  Samtaler,  hans  Rejsefælle  havde  med  Juta,  gjorde 
ham  opmærksom  paa  Pigen;  jo  længere  han  betragtede  hende, 
desto  smukkere  forekom  hun  ham,  og  han  erkyndigede  sig  hos 
Famulus'en  om,  hvo  hun  var.  Ved  at  høre.  hvad  hun  havde  i 
Sinde  at  gøre  for  Broderen,  og  hvor  meget  hun  trængte  til  en 
hjælpende  Ven,  var  hans  Interesse  for  den  fagre  Pilegrim  til- 
taget, og  han  begyndte  allerede  at  vakle  imellem  Kærligbed  til 
Hjemmet  og  Attraa  efter  at  se  Rom.  I  Bologna  havde  han  næret 
denne  Attraa,  og  ikkun  hans  Morbroders  Sygdom,  der  før  sin 
Død  længtes  efter  at  tale  med  ham,  havde  hindret  ham  i  fra 

Universitetsstaden  at  besøge  den  klassiske  By.  I  Innsbruck 
modtog  han  Efterretning  om  Morbroderens  Død  og  Testamente, 
i  Kraft  af  hvilket  han  var  indsat  til  Arving  af  dennes  Gods  Hern- 
hausen;  hans  Faders  Brev,  som  meldte  ham  dette,  gav  ham  tillige 
Tilladelse  til  at  vende  tilbage  til  Rom,  da  Faderen  imidlertid 
vilde  paatage  sig  Godsets  Bestyrelse.  Men  han  var  nu  engang 
kommet  paa  tysk  Grund;  den  kære  Fædrenebolig  trak  hans  ufor- 
dærvede Hjerte  med  magnetisk  Kraft  til  sig,  jo  nærmere  han  kom 
samme;  desuden  havde  han  i  Svend  fundet  en  Stalbroder,  han 
med  hver  Dag  fik  mere  Godhed  for,  og  som  han  glædede  sig  til 
at  kunne  vise  omkring  paa  sit  dejlige  Landgods;  dette  gjorde,  at 
Vægtskaalen  sank  temmelig  dybt  til  Fordel  for  Sachsen. 

Men  nu  saa  han  Juta,  hørte  om  hendes  vakre  Daad,  rørtes 
over  hendes  forladte  Tilstand,  og  Længselen  efter  Rom  vaagnede 
paa  ny  i  hans  Hjerte.  En  saadan  Rejsekammerat  var  dog  noget 
ganske  andet  end  Biskop  Ascers  Famulus;  desuden  kunde  han 
jo  blive  Jomfruen  til  mangfoldig  Nytte,  saavel  paa  Rejsen  som 
i  Rom,  og  hvad  vilde  hans  Samvittighed  sige,  om  han  overlod  en 
saa  elskværdig  Skabning  til  sig  selv?  Kort,  her  var  et  Tilfælde, 
hvori  al  den  Skolastika,  Ynglingen  havde  lært  i  Bologna,  ud- 
rettede lige  saa  meget  som  Danaidernes  Vandbæren.  Han  demon- 
strerede pro  og  kontra;  han  gjorde  Syllogismer  i  Hobetal;  men 
naar  det  kom  til  ergo,  ja,  saa  var  han  lige  nær. 

Endelig  indtraf  en  Begivenhed  samme  Dag  i  Innsbruck,  som 
gjorde  Udslaget.  En  Bly  tækker,  der  arbejdede  paa  Taamspiret, 
og  hvis  Hus  laa  lige  over  for  Herberget,  blev  bragt  død  og  sønder- 
knust hjem.  Sorgen  over  denne  Ulykke  forøgedes  endnu  mere 
ved  den  Fattigdom,  hvori  Enken  med  sine  smaa  befandt  sig; 
hun  ejede  ikke  engang  det,  hun  kimde  lade  Manden  anstændigt 
begrave  for.  Den  danske  Pilegrim  var  straks  redebon  til  hendes 
Hjælp;  hun  gav  hende  nogle  af  de  til  Rejsen  bestemte  Guld- 
stykker, lovede  paa  Hjemvejen  at  tage  et  af  hendes  Pigebørn  med 
sig  og  være  det  en  Moder,  og  endnu  ikke  nøjet  dermed,  lod  hun 
sin  Handske  gaa  omkring  iblandt  Herbergets  Gæster  for  at  ind- 
samle, hvad  der  kunde  være  klækkeligt  til  Blytækkerens  Be- 
gravelse og  Enkens  Lindring  for  en  Tid. 

Rørte  over  Jutas  Medlidenhed  og  indtagne  af  hendes  Væsen, 
gav  de  fleste  langt  rundeligere,  end  Tilfældet  vilde  have  været, 
hvis  en  Indsamler  af  Fortællerens  Køn  havde  ladet  Baretten  gaa 
om.  Jeg  behøver  næppe  at  erindre,  at  Henrik  Grell  ingenlunde 
var  den  karrigste.  Men  denne  Handling  af  Pigen  bestemte  den 
unge  Greve  til  at  ledsage  hende  paa  hendes  øvrige  Vandring. 

Svend  maatte  derfor  b\-tte  Kaar  med  sin  Landsmandinde  og  rejse 
ene.  Henrik  begav  sig  med  den  lille  Karavane  af  Pilegrimme, 
Købmænd  og  et  Par  Munke  tilbage,  fast  besluttet  at  være  den 
overordentlige  Mos  Skytshelgen.  Hurtig  fortsatte  de  Rejsen 
over  Majland  til  Genua,  hvorfra  et  Skib  forte  dem  lykkelig  til 
Rom. 

Efter  at  have  sorget  for  et  anstændigt  Herberg  til  Juta  gjorde 
Henrik  sig  Umage  for  at  opspørge  Eskilds  Bopæl;  da  denne  var 
fundet,  fulgte  han  selv  Jomfruen  did. 

Paa  Vejen  strømmede  hendes  Hjerte  over  af  Taknemmelighed 
for  al  den  Omhu,  han  hidtil  havde  vist  hende.  ,,Gud  har  sendt 
mig  en  god  Engel  i  eder!*'  sagde  hun.  „og  jeg  antager  denne 
Naade  af  ham  som  et  Tegn  paa,  at  mit  Ærinde  vil  vorde 
heldigt!" 

Henrik  var  aldrig  for  at  indhøste  Tak  for  sine  veldædige  Hand- 
linger; han  søgte  af  den  Aarsag  at  give  Samtalen  en  anden  Ven- 
ding og  spurgte:  „Kender  I  noget  til  den  Mand,  I  agter  at  be- 
søge?" 

„Nej!"  var  Jutas  Svar,  .,jeg  ved  kun  saa  meget,  at  han  er 
beslægtet  med  min  afdøde  Moder;  men  jeg  har  aldrig  set  ham!'' 

„Hvad  sagde  Svend  om  ham?" 

„Han  beskrev  ham  som  en  æresyg,  men  for  Resten  brav 
Mand!" 

„Men  I  fik  jo  ogsaa  en  Skrivelse  til  en  af  Roms  Stormænd?" 

„Ja,  til  Kardinal  Comelio.  Men  denne  Herre  —  tor  —  ingen 
Ungmø  besøge!"  — 

„Hos  ham  gør  jeg  alting  af  for  eder;  vær  kun  rolig  og  stol 
under  alle  Omstændigheder  paa  min  Bistand!" 

Overvældet  af  en  Følelse,  der  tit  med  Taknemmeligheden 
lister  sig  ind  i  det  troskyldige  Hjerte,  uden  at  dette  i  Førstningen 
ved  at  gøre  sig  Rede  for  samme,  traadte  Juta  ind  i  Eskilds  Hus. 
Henrik  lod  sin  Tjener,  som  i  nogen  Afstand  havde  ledsaget  dem« 
gaa  bort  for  at  opspørge  Comelio;  selv  begav  hcm  sig  ind  i 
Skriverens  Stue  for  at  oppebie  Jomfruens  Tilbagekomst  og  gelejde 
hende  hjem.  Da  Juta  havde  meldt  sig  som  Esbem  Sparres  Datter, 
modtog  Eskild  hende  med  Høflighed  og  førte  hende  til  en  Stol, 
medens  han  læste  Brevet,  Svend  havde  medgivet  hende.  Han 
studsede  ved  at  læse,  hvad  hun  havde  gjort  for  sin  Broder,  saa 
med  Beundring  paa  Pigen  og  læste  videre;  endelig  rystede  han 
paa  Hovedet  og  sagde:  ,,I  har  for  en  Broders  Skyld  paataget  eder 
en  besværlig  og,  som  jeg  frygter,  frugtesløs  Rejse,  min  bolde 

Frænke!  Slige  Dispensationer  koster  meget,  og  jer  Fader  er 
ikke  rig!" 

,,Min  Fader  skal  heller  intet  bidrage,  hoj ærværdige  Herre!  det 
er  alene  mig  og  mine  Søstre!" 

,,I  og  eders  Søstre?"  afbrød  Eskild,  og  hans  Forundring  tiltog, 
,,og  hvad  har  da  I  at  kunne  byde?" 

,,Den  Arv,  vi  har  modtaget  efter  vor  salig  Moder!" 

Eskild  foldede  Hænderne,  som  om  han  bad  for  Fru  Sparres 
manes,  tav  en  Stund  og  sagde  omsider  i  en  rørt  Tone:  „Ak,  kære 
Pige!  det  vil  nok  lidt  forslaa.  Men  er  det  da  saa  smertelig  en 
Sag  for  Ivar  at  forskyde  sin  Hustru?  Flere  Præster  har  dog 
gjort  det!" 

„Det  Baand,  som  omslynger  min  Broder  og  hans  ædle  Viv, 
er  knyttet  for  Evigheden.  Havde  eders  Højærværdighed  set 
Parret  i  dets  lykkelige  Dage,  set,  hvor  ømt  den  ene  fredede  om 
den  andens  Vel,  hvor  glade  de  saa  paa  deres  Kærligheds  Panter, 
som  den  gerrige  paa  sine  Skatte,  hvor  inderligt  de  takkede  Gud 
for  deres  Held  og  udbredte  ved  deres  Eksempel  ægteskabelige 
Dyder  rundt  omkring  sig,  og  var  I  nu  Vidne  til  deres  Jammer, 
hørte  I  de  Suk,  som  trænger  sig  frem  af  Hustruens  Bryst, 
skuede  I  de  Taarer,  som  strømmer  ned  fra  Mandens  Øjne,  den 
Vaande,  de  uskyldige  Børn  ytrer  over  Forældrenes  Kvide:  I 
vilde " 

Biskop  Eskild  klappede  Pigen  paa  Kinden  og  afbrød  hende 
med  de  Ord:  ,,Din  Søsterkærlighed  gør  dig  overordentligt  vel- 
talende, min  gæve  Frænke!  Vær  forsikret  om,  jeg  skal  anvende 
alt,  hvad  der  staar  i  min  Magt,  for  at  forebygge  din  gode  Broders 
Ulykke.  Men  hvad  har  I  sjældne  Søstre  da  egentlig  i  Sinde  at 
byde  den  hellige  Fader  for  Bevillingen?" 

,,Vi  vil  lade  trende  Klokker  støbe  i  Lybæk,  en  til  Balle, 
en  anden  til  Kragelund  og  den  tredie  til  Sejling  Kirke!" 

,,Kan  eders  Mødrenearv  ogsaa  strække  dertil?" 

„Hvad  der  maatte  mangle,  laaner  vi  og  pantsætter  vore 
Smykker!" 

,,I  Sandhed!  jeg  har  Aarsag  til  at  være  stolt  af  slige  Slægt- 
ninge. Jeg  skal  anbefale  din  Sag  for  Hans  Hellighed  og  Cardinal 
Cornelio,  han  er  en  Ven  af  den  danske  Nation!" 

„Men " 

,,Glem  ej,  hvad  du  vil  sige!"  faldt  Eskild  hende  i  Ordet  og  gik 
til  Døren  for  at  kalde  paa  sin  Skriver.  Han  leverede  denne 
Svends  Brev  og  bod  ham,  i  Overensstemmelse  med  samme,  at 
opsætte  en  Ansøgning  til  Paven  i  Juta  Sparres  Navn  for  hendes 

Broder  Ivar,  Sognepræst  til  Gjødvad  og  Balle,  Aarhus  Stift. 
Skriveren  hviskede  sin  Herre  noget  i  Øret,  og  denne  vendte  sig 
til  Jomfruen:  „Du  har,  som  jeg  hører,  en  Ven,  der  har  ledsaget 
dig  hid;  hvo  er  det?" 

Juta  berettede,  med  hvilken  Ædelmodighed  den  unge  Grev 
Henrik  havde  taget  sig  af  hende,  og  Skriveren  fik  Befaling  til  at 
indbyde  Ynglingen.  Eskild  takkede  ham  for  den  Omhu,  han 
havde  vist  den  forladte  Pige,  lod  nogle  Forfriskninger  bringe  ind 
og  indbød  dem  begge  til  at  spise  hos  sig  den  følgende  Dag.  Ende- 
lig erindrede  han  sig  Jutas  ,,Men",  hvilket  han  havde  standset  i 
Farten,  og  spurgte,  hvad  hun  vilde  sige  dermed.  Hun  ytrede  Be- 
tænkelighed ved  personlig  at  gøre  Kardinalen  sin  Opvartning. 

„Hvi  saa,  min  Pige?"  spurgte  Biskoppen,  „Comelio  er  en  artig 
Mand  —  dog,  jeg  kan  vel  tænke,"  føjede  han  til  med  et  Smil, 
„Famulus'en  har  sagtens  sladret  af  Skole.  Nu,  kan  jeg  hindre 
det,  skal  jeg;  men  i  alt  Fald  kan  du  tage  din  ædelmodige  Beskytter 
med  dig;  under  hans  Ægide  er  du  sikker.  Gud  med  eder  begge!" 
De  bøjede  sig  for  Prælaten  og  forlod  Værelset. 

Tjeneren,  hvem  Henrik  Grell  havde  sendt  bort  for  at  opsøge 
Comelios  Palads,  var  endnu  ikke  kommet,  hvorover  han  og  Juta 
besluttede  at  bese  nogle  Oldtidslevninger  i  Nærheden. 

Den  sidste  blev  ikke  lidet  overrasket  ved  pludselig  at  høre  sig 
tiltalt  i  Modersmaalet  af  en  næppe  voksen  Dreng,  der  var  klavret 
op  paa  en  af  Marmorblokkene. 

Det  var  den  siden  i  Historien  saa  berømte  Saxo  Grammaticus, 
hvem  Plejefaderen,  som  stod  i  Eskilds  Tjeneste,  havde  taget  med 
sig  til  Rom.  Ved  i  Skriverstuen  at  høre  Henriks  Fortælling  om 
Jutas  Pilegrimsgang  og  dens  Aarsag  var  han  blevet  begærlig 
efter  nøjere  at  beskue  denne  overordentlige  Landsmandinde  og 
nyde  Lykken  af  hendes  Samtale,  til  hvilken  Ende  han  havde 
fulgt  hende  og  Greven,  da  de  forlod  Eskilds  Hus.  Med  et  Spring 
stod  han  for  Jomfruen  og  tilbød  sig  at  oplyse  hende  og  hendes 
Ledsager  om  de  paa  Pladsen  værende  Ruiner.  Efter  hans  For- 
klaring var  de  Levninger  af  Bellonas  Tempel,  hvor  Umennesket 
Sylla  engang  havde  staaet  og  skæmtet  over  de  ulykkeliges 
Jammerskrig,  han  lod  omkomme  udenfor,  da  han  paa  een  Gang 
havde  dømt  henved  40  Raadsherrer  og  omtrent  1600  af  Ridder- 
standen til  Døden. 

,, Gavlen,  I  ser  hist  henne,"  sagde  Drengen,  ,,og  som  har  holdt 
sig  saa  godt  mod  Tidens  og  Barbarernes  Ødelæggelser,  skal  have 
udgjort  en  Del  af  Patricieren  Coruntus's  Bolig.  Denne  Senator 
blev  under  Marius's  og  Cinnas  Forfølgelse  reddet  ved  sine  Slavers 

List;  thi  da  disse  havde  faaet  fat  paa  et  dødt  Legeme,  en  Sag, 
som  i  de  Tider  ingen  Vanskeligheder  fandt,  opstablede  de  et  Baal, 
og  just  som  de  kom,  der  skulde  gribe  og  henrette  Coruntus,  stak 
de  Ild  paa  Baalet  og  foregav,  at  det  var  deres  Herre,  de  havde 
kvalt  og  brændt!" 

Han  pegede  til  venstre:  ,,Paa  hin  Høj  laa  den  kapitolinske 
Jupiters  Fanum,  hvilket  Manlius  forsvarede  saa  kækt  imod  Gal- 
lerne, men  som'  sank  i  Grus,  da  den  Korsfæstede  plantede  sine 
Trofæer  paa  Roms  Mure.  Samme  Skæbne  havde  de  andre  Gude- 
templer, paa  hvis  Grundvolde  kristelige  Kirker  og  Kapeller  nu 
knejser!"  Paa  denne  Maade  for  den  i  Krøniken  saa  bevandrede 
Dreng  fort  og  viste  allerede  dengang,  hvad  han  vilde  blive.  — 

Jeg  har  smaalig  søgt  efter  denne  Omstændighed  i  Saxos  Hi- 
storie, men  ikke  fundet  samme.  Den  gode  Mand  kunde  dog  lige 
saa  vel  have  optegnet  den  som  saa  meget  andet. 

Imidlertid  var  Tjeneren  kommet  tilbage;  Henrik  og  Juta  tog 
Afsked  med  den  vakre  Saxo,  og  den  første  udbad  sig  hans  Led- 
sagelse, naar  han  videre  vilde  se  sig  om.  De  naaede  snart 
Maleren  Giovannos  Hus,  hvor  Juta  logerede,  og  Henrik  ilede 
hjem  efter  at  have  udbedt  sig  hendes  Tilladelse  til  at  besøge 
hende,  naar  han  havde  talt  med  Cornelio.  Saa  snart  han  var 
paa  sit  Værelse,  satte  han  sig  ned  og  forfattede  et  latinsk  Bøn- 
skrift paa  Jutas  Vegne,  hvilket  han,  ifald  det  behøvedes,  vilde 
overrække  Kardinalen,  hvem  han  om  Eftermiddagen  agtede  at 
gøre  sin  Opvartning.  Den  ovrige  Tid  tilbragte  han  med  at  tage 
et  Bibliotek  i  Øjesyn,  Eskilds  Skriver  havde  givet  ham  Anvisning 
paa.  Han  var  heldig  nok  til  at  træffe  paa  det  justinianske  Corpus 
Juris,  og  han  besluttede  at  hellige  Formiddagstimerne  i  Rom  til 
at  afskrive  dette  i  sit  Slags  dengang  sjældne  Værk. 

Den  Rolighed,  Juta  nu  nød,  brugte  hun  til  at  holde  Regnskab 
med  sit  Hjerte.  Da  hun  forlod  Kielstrup,  var  Broder-  og  Søster- 
kærlighed hendes  herskende  Følelse,  og  den  holdt  enhver  anden 
ude  til  Innsbruck.  Fra  denne  By  af  rakte  Taknemmelighed  den 
Haand  og  fulgte  Skridt  for  Skridt  med  den  lige  til  Roms  Porte. 
Og  her  i  Rom  selv!  — 

Det  er  en  Anmærkning,  jeg  engang  har  læst  hos  en  Vismand, 
jeg  husker  ej  hvilken,  at  naar  Taknemmelighed  i  en  vis  Grad 
finder  Sted  imellem  unge  Personer  af  forskelligt  Køn,  den  da 
lettelig  gaar  over  til  en  ømmere  Tilbøjelighed.  Var  dette  Til- 
fældet med  Juta?  ,,Nej!"  svarede  hun  sig  selv  og  gik  op  og  ned 
i  Kammeret  for  at  bringe  Blodet,  der  paa  nogen  Tid  havde  be- 
gyndt at  stige  stærkt  til  Hovedet,  til  at  tage  sit  sædvanlige  Løb. 


..Xej.  jeg  ønsker  den  dyrebare  Yngling  d^i  hojesie  Maal  al  Lykke, 
nogen  dMlelig  kan  naa:  videre  gaar  mine  Folelser  ikke  —  riders 
maa  de  ikke  gaa.  Hvor  intet  Haab  er«  maa  K^erii^hed  heller 
ikke  Tære.  Han  en  riz  GreTeson:  jeg  en  f  al  lig  Adelsmande 
Datter ^^ 

Hun  bier  all  nid::  hun  synies  at  hore  en  sagte  Sunren:  liet 
Tar  Træringen  med  Buen,  der  hviskede  hende  i  Oret:  Men  Kær- 
lighed gør  alle  lige!  Hun  dvælede  en  Stund  ved  denne  Ræt: 
endelig  raabte  hun  og  lague  Haanden  paa  det  bankende  Hjene: 
.,Xej,  nej!  men  jeg  vil  aldrig  glemme  ham:  min  Erkendtlighed 
skal  folge  mig  til  Graven:  i  mine  brændende  Bonner  skal  jeg  inde- 
slutte ham,  og  naar  han  fjernt  fra  mig 

Nu  kunde  den  arme  Pige  virkelig  ej  faa  mere  frem;  Taareme 
glinsede  i  hendes  Øjne.  og  Monologen  svandt  hen  i  ene  vemodige 
Forestillinger,  dem  mine  Læsere  og  Læserinder  formodentlig 
kender  af  Lafontaine  og  derfor  fritager  mig  for  at  beskrive. 

Omsider  slog  Klokken  tolv;  Værtens  Datter  kom  for  at  sporge 
hende,  om  hiui  vilde  spise  paa  sit  Kammer  eller  med  Fsamilien. 
De  havde  just  ikke  godt  ved  at  gøre  sig  forstaaelige  for  hinanden; 
imidlertid  var  den  muntre  romerske  Bnmette  temmelig  beloben 
i  Minespil«  og  hun  brugte  Læber,  Ojne,  Hænder  og  Fingre  med  en 
saadan  Behændighed,  at  hun  ej  alene  fik  sit  Sporgsmaal  besvaret, 
men  førte  endog  en  hel  Samtale  med  den  frenunede  om  lang 
Rejse,  mødige  Ben,  den  lige  over  for  liggende  Kirkes  Navn, 
Pavens  Pomp,  Faderens  Malerier,  af  hvilke  der  hang  nogle 
bibelske  Stykker  i  Værelset.  Juta  fattede  noget  og  bifaldt  det 
ovrige  med  et  Nik  eller  med  det  danske  „Ja",  hvilket  vel  ogsaa 
tit  er  kommet  flere  tilpas  ved  slige  Lejligheder. 

Under  Middagsmaaltidet,  som  vor  rejsende  bivaanede  nede  i 
Stuen,  blev  Samtalen  paa  anførte  Maade  fortsat,  og  omendskont 
den  gode  Maler  uafladelig  raabte:  ,X(ipiscor  (jeg  forstaar),  var 
han  dog,  da  han  stod  op  fra  Bordet,  næsten  lige  saa  klog,  som 
da  han  satte  sig.  Sin  største  Fornøjelse  fandt  Juta  i  at  spoge 
med  hans  smaa,  hvilke  syntes  allerbedst  at  forstaa  hende  og, 
uagtet  Moderens  Skænden,  klyngede  sig  om  den  venlige  Mo, 
rækkende  hende  snart  en  Dukke,  hun  skulde  pynte,  snart  en 
Fløjte,  hun  skulde  blæse  i.  De  gamle  smilede  med  inderligt  Vel« 
behag  til  den  huslige  Scene. 

Efter  at  være  kommet  paa  sit  Værelse  igen  tog  Juta  sin  salig 
Moders  Smykker  frem  af  det  forborgne  Genmie,  hvori  hun  havde 
indsyet  dem.  De  bestod  af  Kæder,  Ringe  og  nogle  Ædelstene  og 
sktilde,  efter  Søstrenes  Bestemmelse,  deponeres  i  Rom  som  en 

Borgen  for  deres  indgangne  Forpligtelse,  indtil  Klokkerne  kunde 
anskaffes.  En  af  Ringene,  som  var  Jutas  egen,  havde  hun  set 
sig  nødt  til  at  sælge  i  Innsbruck  for  at  bøde  paa  det  Hul,  Bly- 
tækkerens Understøttelse  havde  gjort  i  hendes  Rejsefond.  Den 
var  af  massivt  Guld  med  en  Safir  i  Midten.  Hendes  Landsmand 
Svend  havde  været  hende  behjælpelig  i  at  faa  den  afhændet  til 
den  højst  mulige  Pris. 

Som  hun  nu  var  i  Færd  med  at  efterse  og  oppudse  denne  Skat, 
lod  Henrik  Grell  sig  melde.  Han  havde  været  hos  Cornelio  og 
overleveret  denne  det  af  Juta  modtagne  Anbefal ingsbrev  fra 
Svend,  saavel  som  den  Ansøgning,  han  selv  havde  forfattet.  Den 
Artighed,  hvormed  Kardinalen  havde  modtaget  ham,  og  den 
Beredvillighed,  han  havde  vist  til  at  fremme  Ivars  Anliggende, 
kunde  den  unge  Greve  ej  noksom  rose;  men  nu  kom  Knuden: 
Kardinal  Cornelio  havde  ønsket  at  se  den  Dannekvinde,  der  var 
i  Stand  til  sligt  et  Offer  for  en  Broder,  og  Henrik  havde  maattet 
love  at  tage  hende  med  sig,  naar  han  næste  Gang  besøgte  ham. 

Jomfruen  rødmede  og  blev  forlegen  ved  at  høre  dette  Løfte; 
men  Ynglingen  satte  Mod  i  hende.  ,,Jeg  vidste  det,"  sagde  han, 
,,før  jeg  kom  til  Rom,  vidste  jeg,  at  hans  Eminence  beivrer  sig  i 
høj  Grad  for  at  vinde  unge,  smukke  Brude  til  Kirken,  vel  ikke  i 
den  reneste  Hensigt;  men  han  vil  sikkert  ikke  prøve  paa  noget 
saadant  med  en  Dame,  der  staar  under  Biskop  Eskilds  og  min 
Beskyttelse.  Desuden  har  I,  jeg  siger  det  uden  at  smigre,  en 
Glorie  om  eders  Person,  som  maa  afskrække  enhver  Vellyst- 
ning!" 

Med  en  ydmyg,  blufærdig  Mine  vendte  Juta  sig  og  saa  op  til 
et  imellem  Vinduerne  anbragt  Krucifiks,  og  Greven  benyttede 
dette  Øjeblik  til  at  spille  af  Tasken  paa  Bordet.  Han  skilte  sig 
mesterligt  ved  Tingen.  Da  Juta  havde  udost  sit  Hjerte  for  den 
himmelsendte  og  drejede  sig  atter  imod  ham,  sagde  han:  ,,Men 
jeg  vil  ikke  opholde  eder,  ærede  Jomfru!  da  jeg  ser,  I  er  syssel- 
sat. I  Morgen  ved  Middagstid  tillader  jeg  mig  at  afhente  eder  i 
en  Vogn  og  følge  jer  til  eders  Frænde!"  Med  disse  Ord  tog  han 
Afsked  og  gik. 

Juta  faldt  igen  i  dybe  Tanker;  snart  ængstedes  hun  over  Mødet 
for  Kai-dinalen;  snart  igen  tog  hun  Formiddags-Monologen.  Ende- 
lig satte  hun  sig  til  det  afbrudte  Arbejde.  Hun  troede  at  være 
færdig  med  Ringene,  da  hun  ved  at  løfte  sit  Tørklæde  op  fra 
Bordet  endnu  blev  en  Ring  var,  og  —  netop  den,  hun  havde  solgt 
i  Innsbruck.  ,,Du  hellige  Moder!"  raabte  hun  og  .sprang  op. 
,,Hvad  er  dog  dette?    Hvordan  kommer  denne  Ring  her?    Har  du 

ladet  et  Mirakel  ske  for  at  vise  din  Xaade  mod  din  ring^  Tjenei^ 
inde?**  At  hun  i  den  første  Overraskelse  indbildte  sig.  at  det  af- 
hændede Klenodie  ved  et  Jærtegn  var  konmiet  paa  Bordet,  var 
en  Følge  af  den  Tids  enfoldige  Kristendom;  men  da  Overraskelsen 
havde  sat  sig,  og  Fornuften  paa  ny  indtaget  sin  Post.  l>egyndte 
ogsaa  Tingen  at  faa  et  mere  naturligt  Udseende  i  hendes  Ojne. 

Allerede  i  Innsbruck  havde  htm  undret  sig  over  den  Hurtig- 
hed, hvormed  Svend  havde  faaet  Ringen  solgt,  og  hun  havde  for- 
modet, at  en  af  de  i  Herberget  værende  Gæster  havde  kobt  den. 
Denne  Formodning  blev  nu  næsten  til  Vished,  og  da  Tanken  om 
alt  det  gode,  Henrik  havde  vist  hende,  sluttede  sig  til  samme, 
endte  htm  sine  Betragtninger  med  at  udbryde:  „Det  er  ham;  det 
kan  ingen  anden  være.  Gud!  hvormed  har  jeg  fortjent  saa  stor 
Miskimdhed,  at  du  skulde  sende  mig  denne  Velgører?" 

Htm  havde  heller  ikke  taget  fejl  i  sin  Gisning:  Henrik  var  det. 
som  havde  købt  Ringen  i  den  Hensigt,  naar  passende  Lejlighed 
gaves,  igen  at  tilstille  hende  den.  Paa  Jutas  Kammer  i  Rom 
fandt  han  først  Lejlighed  dertil;  medens  Pigen  vendte  sig  mod 
den  Korsfæstedes  Billede,  bragte  hans  Taskenspilleri  Klenodiet 
under  Tørklædet,  og  han  gik  hjem,  hjertefro  over  det  lille  Puds, 
han  havde  haft  Held  til  at  udføre. 

Da  han  Dagen  derpaa  kom  for  at  afhente  Juta,  maatt^  han 
skrifte  for  hende  og  af  hendes  brændende  Læber  modtage  den 
Tak,  hans  Beskedenhed  saa  gerne  havde  unddraget  sig  for. 

„Jeg  indser  dog  ikke,  Jomfru!''  sagde  han,  „hvorfor  jeg  for- 
tjener eders  Lov.  Det  Menneske,  Forsynet  betror  meget  i  Verden, 
maa  aagre  med  sine  Pund,  om  han  af  sin  himmelske  Herre  ej 
vil  anses  som  en  lad  og  ond  Tjener;  men  kan  man  aagre  bedre, 
end  naar  man  kommer  den  værdige  til  Hjælp?  At  jeg  har  bi- 
draget min  Skærv  til  eders  Tilfredshed  og  til  et  lykkeligt  Udfald 
af  eders  Ærinde,  vil  min  Dommer  hisset  afskrive  i  min  Skyldbog. 
Denne  Overbevisning  driver  mig  til  at  handle;  I  ser  altsaa,  at  det 
er  min  egen  Fordel,  jeg  har  for  Ojne,  og  kan  jeg  følgelig  ingen 
Tak  gøre  Fordring  paa!'' 

Hvorvidt  Ynglingen  var  saa  ganske  ærlig  ved  denne  Til- 
staaelse,  og  om  der  ikke  tillige  stak  en  anden  hemmelig  Bevæg- 
grund under  Ekspektorationen,  vil  vi  lade  staa  ved  sit  Værd  og 
følge  det  unge  Par  til  Biskop  Eskild. 

,,Juta  havde  taget  sine  Smykker  med  til  sin  Frænde,  hvilken 
straks  lod  en  Juveler  hente  for  at  angive  deres  Værd.  Denne 
anslog  dem  til  100  Dukater.     Efter  hans  Bortgang  sagde  Eskild, 

som  satte  en  Ære  i  at  forstaa  sig  paa  Pretiosa:  „Jeg  tør  byde 
20  Dukater  til  for  dem.    Hvad  siger  I,  Hr.  Greve?'* 

Henrik  svarede,  at  han  just  ikke  var  saa  stor  en  Kender,  dog 
troede  han,  at  Smykkerne  altid  vilde  være  tilstrækkelig  For- 
sikring for  tre  Landsbyklokker. 

„Det  vil  nu,"  genmælede  hans  Højærværdighed,  ,, komme  an 
paa  den  hellige  Faders  Bestemmelse  i  denne  Henseende.  Men 
hans  Løfte  har  jeg,  kære  Juta!  og  den  brave  Kardinal  Comelio  har 
staaet  mig  bi  som  en  ærlig  Mand.  Men  han  vil  endelig  se  dig; 
du  kan  ikke  undlade,  mit  kære  Barn!  at  hilse  paa  ham." 

Henrik  tog  Svaret:  ,,I  Eftermiddag  skal  jeg  ledsage  eders 
Frænke  did!" 

Dermed  var  Eskild  tilfreds,  og  man  satte  sig  til  Bords,  spiste 
og  talte  om  det  kære  Fødeland  og  de  Uroligheder,  Misfornøjelse 
med  Kongen  og  hans  Søn  vakte,  om  Sachsen  og  dets  Rigdoms- 
kilder, om  Grevens  og  Jutas  Familie  m.  m. 

„Har  I,"  sagde  Eskild  og  vendte  sig  til  Greven,  ,,det  ikke  bedre 
i  eders  Hjem  end  i  vort,  da  er  I  at  beklage.  I  Danmark  høres 
fast  intet  uden  Krig  og  Rygte  om  Krig,  snart  med  udenlandske, 
snart  med  indenlandske  Fjender.  Fædrene  rives  fra  deres  Arne 
for  at  bløde  paa  Valpladsen.  Sønnerne,  Familiernes  Haab, 
drager  ud  med  Stridsøksen  og  vender  aldrig  mere  tilbage,  og 
Enden  er  ikke  endda.  Sker  det  endog  iblandt,  at  vi  har  et  Øje- 
bliks Frist  og  en  Konge,  under  hvem  vi  aander  friere,  saa  faar 
han  Rejsenykker.  Der  var  nu  Erik  Ejegod,  den  bedste  Mand, 
der  kunde  sidde  paa  en  Trone;  men  han  havde  ingen  Ro  paa  sig; 
først  drog  han  til  Rom;  dette  lader  jeg  passere;  derved  skaffede 
han  Landet  den  Ærkebispestol,  vi  nu  har  i  Lund;  men  saa  vilde 
han  til  det  hellige  Land,  uagtet  Jyderne  tilbød  ham  tredie  Delen 
af  deres  Formue  for  at  blive  hjemme.  Jeg  burde  vel  ikke  dadle 
det;  det  var  en  hellig  Rejse;  men  den  kostede  det  medtagne  Land 
uhyre  meget  og  skilte  os  ved  en  god  Konge.  Nu  har  vi  Niels  og 
alle  vore  Ulykker  paa  ny.  —  Men  du  græder,  Juta!  Rører  min 
Tale  dig  saa  meget?" 

,,Ak,  kære  Herre!"  svarede  Pigen,  ,,jeg  tænker  paa  min  Fader 
og  mine  Brødre.  De  er  allerede  draget  til  den  Hær,  Kongen 
samler.  Gud  ved,  om  mine  Øjne  faar  dem  mere  at  se  i  dette 
Liv!" 

Eskild  og  Greven  trøstede  den  i  Vemodighed  hensjunkne  Mø, 
og  den  sidste  fattede  den  Beslutning  at  være  hende  baade  Fader 
og  Broder.  Efter  Bordet  indbød  Eskild  dem  een  Gang  for  alle  at 
spise  hos  sig,  saa  længe  de  var  i  Rom;  tillige  lovede  han  at  gemme 

Smykkerne  for  Juta,  hvorpaa  de  tog  Afsked  for  at  begive  sig  til 
Kardinal  Comelio. 

Paa  Vejen  behøvede  Henrik  al  sin  Kunst  for  at  berolige  sin 
kære  Ledsagerinde.  De  Vink,  Famulus'en  havde  givet  Juta,  og 
som  Grevens  Ord  havde  gjort  tydeligere,  svævede  for  hendes  Sjæl; 
hun  ængstede  sig  over,  at  Kardinalen  skulde  fordre  Klosterløfte 
af  hende,  og  at  hendes  Afslag  skulde  fordærve  den  hele  Sag,  for 
hvis  Skyld  hun  havde  gjort  Valfarten. 

Hun  ytrede  sin  Bekymring  for  sin  unge  Ven,  og  han  forsikrede, 
idet  de  just  kørte  forbi  et  Nonnekloster:  „Frygt  ikke;  I  skal  aldrig 
komme  inden  disse  Mure,  og  kom  I  der,  min  Haand  skulde  drage 
eder  ud,  kostede  det  endog  Hernhausen  selv.  Jeg  har  engang 
antaget  mig  eder,  og  jeg  sværger  eder  til  ved  Maria  og  alle  Hel- 
gene, at  jeg  ej  forlader  jer,  førend  jeg  har  ført  eder  lykkeligt  til 
Pavestatens  Grænse!" 

I  samme  Øjeblik  holdt  Vognen  for  Kardinalens  Port.  De  steg 
ud  og  blev  straks  indladt.  Da  Henrik  saa  de  graadige  Blik,  Kar- 
dinalen kastede  paa  den  blonde  Mø,  hvis  Kinders  friske  Rosen- 
skær stak  saa  meget  af  imod  Romerindemes  mindre  levende 
Ansigtsfarve,  tog  han  en  hurtig  Beslutning  og  sagde  paa  Ita- 
liensk: „Her  har  jeg  den  Ære  at  forestille  eders  Eminence  den 
jyske  Præsts  Søster  og  min  forlovede  Brud!" 

Ved  disse  Ord  trak  den  gejstlige  Herres  Aasyn  sig  i  andre 
Folder,  og  ihvorvel  Ilden  en  Stund  vedblev  at  brænde  i  hans  Øje- 
kast, blev  den  dog  intet  uden  en  velgørende  Lue,  der  efterhaanden 
tabte  sig  i  den  Jomfruens  Daad  tilkommende  Ros  og  i  Forsik- 
ringer om  en  ubegrænset  Højagtelse.  Henrik  tog  sig  den  Frihed 
at  anbefale  Kardinalen  hendes  Sag  til  den  hastigste  Afgørelse 
mxiligt,  da  hun  længtes  efter  at  komme  hjem  og  trøste  sine 
Søskende.  Han  lovede,  at  Bevillingen  allerede  den  næste  Morgen 
skulde  være  i  Eskilds  Hænder.  Saaledes  endtes  denne  Audiens, 
og  Ynglingen  maatte  paa  Tilbagevejen  fortælle  den  glade  og  tak- 
nemmelige Pige,  hvad  Comelio  havde  sagt.  Men  hvad  han  selv 
ved  Indtrædelsen  havde  sagt  Comelio,  det  tav  han  med.  Sligt 
var  at  saare  Ungmøens  jomfruelige  Følelse. 

Den  følgende  Dags  Formiddag  indfandt  Henrik  sig  hos  Eskild, 
hvilken  allerede  havde  ladet  Juta  hente.  Den  pavelige  Bevilling 
laa  paa  hans  Bord;  men  en  af  Biskoppen  verificeret  Afskrift  laa 
ved  Siden  af  samme,  skrevet  paa  dansk  Maal;  denne  fik  Juta  at 
læse.  Førend  jeg  anfører  dens  Indhold,  maa  jeg,  skønt  det  er 
vel  sildigt,  anmærke,  at  Calixtus,  medens  Pigen  var  undervejs, 

havde  aflagt  den  tredobbelte  Krone,  og  at  Honorius  den  Anden 
var  traadt  i  hans  Sted. 

Bevillingen  lød,  som  følger:  ,,Vi  Honorius  II.,  af  Guds  Naade 
o.  s.  V.  giver  ved  dette  vort  aabne  Brev  vor  Søn  i  Kristo,  Ivar 
Sparre,  Sognepræst  for  Gjødvad  og  Balle  Menigheder  i  Jyllands 
Aarhus  Stift,  Bevilling  til  at  henleve  i  Ægteskab  med  hans  nu- 
værende Hustru,  Else  Nielsdatter  Ulf,  indtil  hun  ved  Døden 
maatte  afgaa,  i  hvilket  Tilfælde  han  for  sit  øvrige  Liv  paa  det 
strengeste  tilholdes  at  forblive  ugift.  Derimod  forpligter  vi  for- 
nævnte vor  Søn  Ivar  Sparres  trende  Søstre,  Juta,  Inger  og  Thyra 
Sparre  fra  Gaarden  Kielstrup,  Balle  Sogn,  til  for  denne  Bevilling 
at  forære  tre  lUokker  til  Balle,  Kragelund  og  Sej  Ung  Kirker.  Og 
har  I  Os  elskelige  Søn,  Biskop  Eskild,  til  ydermere  Bekræftelse 
paa  denne  Forpligtelse  at  modtage  den  i  vor  Residens  værende 
Jomfru  Juta  Sparres  Ed  paa  det  hellige  Evangelium;  ligesom  det 
samme  vorder  at  iagttage  af  vor  elskelige  Søn  Biskop  Peter  paa 
Silkeborg  med  Hensyn  til  hendes  2  Søstre,  Inger  og  Thyra  Sparre 
i  Fæd'reboligen.  Eiden  sendes  Os  beskreven.  Alt  under  Straf  af 
Ekskommunikation.    Befalende  eder  Gud  etc." 

Juta  havde  ikke  endt  Læsningen,  da  Eskilds  Skriver  trinede 
ind  med  en  Pakke  Breve  til  sin  Herre.  Denne  oversaa  flygtigt  de 
to  første,  men  desto  opmærksommere  blev  han  ved  det  tredie. 
Man  kunde  se,  han  havde  noget,  han  vilde  sige;  imidlertid  tav 
han,  til  Juta  var  blevet  færdig. 

,,Et  Held  er  det  for  din  Broder  og  dig,  min  Datter!"  tog  han 
nu  til  Orde,  ,,at  du  kom  før  denne  Skrivelse;  uden  dette  vilde 
formodentlig  det  hele  Foretagende  have  strandet.  Skrivelsen  er 
fra  eders  Biskop;  han  har  faaet  Nys  om  din  Rejse  og  gør  nu  alt 
for  at  lægge  jer  Hindringer  i  Vejen.  Han  skildrer  din  Broder  i 
dette  Brev  som  en  stiv,  mod  Kirken  opsætsig  Mand,  der  længe 
efter  at  hans  Helligheds  Bulle  var  ankommet  til  Danmark,  har 
vedblevet  at  leve  i  Forbindelse  med  sin  Kone,  og  som  næppe  ved 
Trussel  af  Band  kunde  lade  sig  bevæge  til  at  sende  hende  fra  sig. 
Jeg  har  tillige  en  Skrivelse  fra  ham  til  Paven,  hvilken  jeg  kan 
tænke  ikke  er  mildere!" 

,,Men  denne  Skrivelse,  høj  ærværdige  Herre!  kan  den  ikke 
undertrykkes?"  spurgte  Henrik. 

,,Kære  Greve!"  var  det  med  Skuldertræk  ledsagede  Svar. 
,,Hvad  tænker  I  paa?  Det  er  en  Embedssag  og  kunde  medføre 
stor  Ulempe!" 

,,Da  beder  jeg  eder,"  vedblev  Greven,  ,,i  det  mindste  saa  længe 
at  opsætte  dens  Udlevering,  til  eders  Frænke  har  forladt  Rom!" 

„Naar  agter  du  at  drage  bort,  Juta?"  spurgte  Eskild. 
„Det  Øjeblik  min  Broders  Sag  er  afgjort;  endog  i  denne  Efter- 
middag!" 

,,Ja,  saa  længe  tør  jeg  nok  tøve!" 

„Men  jeg  har  ogsaa  den  Tillid  til  min  Moders  Frænde  og  til 
en  Mand,  hvem  jeg,  næst  Gud,  kan  takke  for  Ivars  Lykke,  at  I 
ved  eders  gode  Mægling  forebygger  de  skadelige  Følger,  den 
silkeborgske  Bispes  Skrivelse  mulig  kunde  have!" 

„Din  Tillid,  mit  Barn!  skal  ikke  blive  beskæmmet.  Men  sig 
mig,  har  din  Broder  ingen  Udstand  med  Biskop  Peter?  thi  den 
hele  Tone,  som  hersker  i  Brevet,  røber,  at  denne  er  Ivar  gram," 

Juta  fortalte  ham  om  den  Misforstaaelse,  der  fandt  Sted 
imellem  Bispen  og  hendes  Fader  angaaende  Fiskeriet  i  Silkeborg 
Sø,  hvilket  hans  Højærværdighed  ene  vilde  tilegne  sig.  Eskild 
rystede  paa  Hovedet  ved  denne  Beretning.  Efter  at  have  gjort 
sin  Ed  og  modtaget  Bevillingen  med  dens  Kopi  udbad  Jomfruen 
sig  den  Godhed,  at  hendes  og  Søstrenes  Prydelser  maatte  forblive 
i  Eskilds  Vold,  indtil  de  ved  sikker  Lejlighed  kunde  sendes  til 
Fædrelandet,  saasom  Frygt  for  at  miste  dem  havde  paa  hendes 
lange  Vandring  gjort  hende  mest  bekymret.  Eskild  bød  hende 
at  være  ved  frit  Mod,  lovede,  at  det  Brev,  der  blev  sendt  til  Biskop 
Peter,  skulde  tilintetgøre  enhver  Forfølgelse  fra  hans  Side,  og 
medgav  hende  sin  Velsignelse  samt  Hilsen  til  hendes  Søskende. 

Endnu  samme  Dag  tager  hun  med  sin  Beskytter  til  Civita 
Vecchia,  hvor  han  efter  at  have  besørget  hende  med  et  Skib  til 
Genua  forlod  hende  for  at  vende  tilbage  til  Rom  og  tilendebringe 
det  Arbejde,  han  med  den  justinianske  Lovbog  havde  begyndt 
paa.  Det  var  det  overordentlige  i  Jutas  Beslutning,  forenet  med 
den  nordiske  Møs  Tækkelighed  og  sand  Menneskekærlighed,  der 
fra  Begyndelsen  af  havde  bevæget  Ynglingen  til  at  tage  sig  af 
Pigen.  Jo  længere  han  rejste  med  hende,  desto  højere  steg  hans 
Beundring  for  hendes  Dyder,  indtil  den  i  Rom  ved  den  uskyldige 
Fortrolighed,  hun  viste  ham,  forvandlede  sig  til  Kærlighed. 

Imidlertid  stræbte  han  at  undertrykke,  eller  i  det  mindste  at 
skjule,  hvad  hans  Hjerte  følte,  da  han  ej  kendte  hendes  tidligere 
Forhold  og  tænkte  for  ædelt  til  at  ville  gøre  sig  nogen  Fortjeneste 
hos  hende  af  sin  Beskyttelse  til  Skade  for  en  lykkeligere  Med- 
bejler. Men  da  han  paa  Skibsbroen  i  Civita  Vecchia  tog  Afsked 
med  hende,  og  hun  med  Taareperler  i  Øjnene  gav  ham  Haanden 
og  sagde:  ,,Tak,  dyrebare  Mand!  for  al  den  Hjælp,  I  har  ydet  mig 
ukendte.  Nu  ser  jeg  eder  aldrig  mere!"  trykkede  han  den  givne 
Haand,  tilstod  hende  sin  Tilbøjelighed,  og  Baandet  var  sluttet. 

Inden  Sommerens  Ende  skulde  hun  se  ham.  Læserne  indser 
lettelig,  at  denne  højtidelige  Akt  varede  noget  længere,  end  jeg 
her  fortæller;  men  den  var  dog  kort  nok,  alt  for  kort;  thi  den 
genuesiske  Skipper  raabte  fra  Dækket:  ,,Stop  Passiaren,  Pile- 
grim! og  kom  om  Bord,  ellers  slaar  vi,  ved  den  hellige  Antonio, 
los!"    Glutten  maatte  af  Sted. 

Overvættes  lykkelig  pløjede  hun  det  toskanske  Havs  Bølger 
og  ankom  efter  at  have  udstaaet  en  alvorlig  Storm  til  Genua. 
Derfra  drog  hun  i  sin  Pilegrimsdragt  ad  den  Vej,  hun  var 
kommet.  Stundom  forvildede  hun  sig;  men  Kirkerne,  hvis  Altere 
hun  vidste  vendte  mod  den  Verdens  Kant,  hvorfra  vor  Frelse  er 
udrundet,  bragte  hende  igen  paa  Spor.  De  kostbare  Brevskaber 
havde  hun  indsyet  i  sine  Klæder  tillige  med  de  Penge,  hun  havde 
tilovers  fra  Rejsen.  I  Innsbruck  opfyldte  hun  det  Løfte,  hun 
havde  gjort  den  fattige  Bly  tækkerenke,  og  tog  dennes  næstældste 
Datter,  en  Pige  paa  ti  Aar,  med  sig.  Da  hun  betraadte  Sachsens 
Grund,  hændte  det  sig,  som  hun  imod  Aften  gik  igennem  en 
Lindeallé,  der  førte  til  en  Herregaard,  at  hun  traf  en  aldrende 
Mand  i  Jægerdragt  til  Hest.  „Højlovet  være  han,  som  fødtes 
til  vor  Baade!"  hilsede  hun  og  nejede. 

„I  Evighed!"  var  Mandens  Svar. 

„Kan  en  Pilegrim  med  sin  lille  Ledsagerske  overnatte  paa 
hint  Slot?" 

„Det  staar  aabent  for  enhver  from  Vandrer!" 

„Er  I  maaske  dets  Herre?" 

„Til  den  rette  Herre  kommer.  Men  hvo  er  I?  Eders  Maal 
synes  at  røbe  en  Udlænding." 

„En  dansk  Pige  fra  Jylland!" 

„Og  har  saa  ung  gjort  Valfart?" 

,,For  en  Broder  og  hans  Viv!" 

Manden  standsede  Hesten  og  saa  paa  Juta:  „Jeg  forstaar  jer 
ikke!" 

,,Min  Broder,  som  er  Præst,  truede  Hillebrands  Bulle  med  at 
skille  fra  en  elskelig  Hustru.  Jeg  har  været  i  Rom  for  at  udvirke 
Tilladelse  for  ham  til  at  beholde  hende!" 

,,0g  har  faaet  den?" 

,, Eders  Mine  indgyder  Tiltro,  Herre:  Ja!" 

,,Ved  den  hellige  Moder!  Dette  er  noget  overordentligt;  men 
jeg  maa  høre  Historien  omstændeligere,  vakre  Pilegrim!  Veder- 
kvæg jer  imidlertid  paa  Slottet  efter  eders  Vandring;  drag  med 
Gud  igennem  Porten.  En  saadan  Mø  bringer  Velsignelse  i  et 
Husl" 

Med  disse  Ord  sporede  han  sin  Hest  og  jog  foran  til  Herre- 
gaarden.  Med  sin  lille  Plejedatter  Elisabeth  ved  Haanden  nær- 
mede Juta  sig  Slotsbroen.  Her  kom  en  stadselig  Kone  og  en 
yngre  Dame  hende  i  Møde,  bød  hende  venligt  Velkommen  og  førte 
hende  ind  i  et  med  grønt  Vadmel  betrukket  Værelse. 

,,I  har  haft  en  mødig  Gang,  fromme  Pilegrim!"  sagde  Konen; 
,,hvil  eder  her;  gør  jer  magelig;  aftag  den  tunge  Valfartsdragt 
og  anse  eder  som  hjemme.  Ildegertha!"  vendte  hun  sig  til  det 
unge  Fruentimmer,  „hjælp  vor  Gæst  til  Rette,  medens  jeg  ordner 
det  nødvendige  til  hendes  og  den  lilles  Vederkvægelse!"  Hun 
gik,  og  den  vævre  Jomfru  sysselsatte  sig  nu  med  at  skaffe  de 
fremmede  al  mulig  Bekvemmelighed. 

,,Er  I,"  spurgte  Juta,  ,,maaske  en  Datter  af  Slotsherren?" 

„Ja!"  svarede  Ildegertha  skælmsk,  „og  hans  Søster  tillige!" 

„I  taler  i  Runer,  kære  Jomfru." 

„Men  jeg  skal  straks  raade  dem:  Min  Fader  er  Bestyrer  af 
Godset,  til  min  Broder,  dets  egentlige  Herre,  kommer  hjem  fra 
sin  Flankeren  udenlands!" 

,,I  synes  at  røbe  Fortrydelse  over  denne  Broders  Fraværelse?" 

„Kan  jeg  andet?  I  Ure  Aar  har  jeg  ikke  set  den  slemme 
Henrik;  jeg  glædede  mig  saa  inderligt  til  hans  Komme  i  Foraaret; 
thi  han  var  allerede  paa  Hjemvejen;  med  eet  faar  han  det  Ind« 
fald  at  tage  tilbage  til  Rom.  Gud  maa  vide,  naar  jeg  nu  faar 
ham  at  se!" 

Juta  blev  underlig  til  Mode  ved  Pigens  Ord.  „I  kaldte  den 
kære  Broder  Henrik;  det  er  dog  aldrig  Henrik  Grell?"  spurgte 
hun. 

„I  kender  ham?"  raabte  Ildegertha  og  slog  de  himmelblaa 
Øjne  op  paa  den  fremmede. 

„Den  ædle,"  svarede  Juta,  ,,har  været  min  beskyttende  Engel, 
saavel  paa  min  Rejse  til  Rom  som  i  denne  farlige  By!" 

Vips  var  Henriks  Søster  ude  af  Kammeret  og  hos  Moderen, 
hvilken  nogle  Minutter  efter  traadte  ind,  ledsaget  af  Hr.  Grell  og 
hendes  Datter.  Her  blev  nu,  som  enhver  kan  tænke,  Spørgsmaal 
i  Hobetal  givet  og  besvaret.  Den  ømme  Moder  var  ved  at  høre 
Sønnens  brave  Opførsel  saa  rørt,  at  hun  ej  kunde  tale;  men 
Faderen  sagde:  „Han  er  os  værdig,  min  Emma!  Saaledes  ventede 
jeg  vor  Henrik  vilde  handle!"  Den  nye  Gæst  blev  dem  fra  dette 
øjeblik  af  dobbelt  kær,  og  Fru  Emma  og  Ildegertha  overhængte 
Juta  om  at  forblive  nogle  Uger  paa  Hemhausen. 

Men  hun  var  ingenlunde  at  overtale.  ,,Jeg  maa  ile,"  sagde 
hun,  „for  at  trøste  min  stakkels  Broder  og  hans  Hustru.    Med 

eders  Tilladelse  vil  jeg  derfor  i  Morgen  tidlig  atter  begive  mig 
paa  Rejsen;  thi  ethvert  Minut  er  kostbart.  Hvo  ved,  hvad  der 
allerede  kan  være  sket!" 

„I  har  Retr'  svarede  Grell,  ,,det  skønne  Værk  maa  fuldendes^ 
og  vi  bør  ikke  opholde  eder,  saa  behagelig  endog  eders  Nærværelse 
vilde  blive  os!" 

„Men,  Fader!"  anmærkede  den  sachsiske  Grevedatter,  „vort 
Land  er  jo  ikke  saa  langt  fra  Jomfruens  Hjem;  I  kan  da  affærdige 
et  Bud  til  Præstemanden,  og  vi  beholder  vor  kære  Pilegrim!" 

„Mit  Ærinde,  ædle  Jomfru!"  genmælede  Juta  med  en  tak- 
nemmelig Bøjning,  ,,er  for  vigtigt  til  at  kunne  betros  nogen;  jeg 
maa  af  den  Aarsag  selv  forrette  det.  Men  aldrig  skal  eders  venne- 
hulde  Modtagelse  forsvinde  af  mit  Hjerte!" 

Hun  vilde  have  sagt  mere;  men  Ildegertha  afbrød  hende:  „Saa 
giv  os  i  det  ringeste  det  Løfte  at  besøge  os  til  Høsten!" 

Hun  omfavnede  den  væne  Mø,  kyssede  hende  og  sagde:  ,,Min 
og  mine  Søstres  Forpligtelse  til  Paven  vil  gøre  et  saa  kært  Besøg 
umuligt.  Jeg  maa  nøjes  med  den  Glæde,  Erindringen  om  en  saa 
dyrebar  Familie  skænker  mig!" 

Moderen  havde  imidlertid  besørget  Bordet.  Under  Maaltidet 
maatte  Juta  fortælle  alt,  hvad  der  angik  Broderen  og  hendes 
Rejse,  og  Greven  glemte,  at  det  var  langt  over  hans  Sengetid  for 
at  høre  paa  hende.  De  søde  Følelser,  hvormed  Pigen  sov  den  Nat, 
de  rosenfarvede  Drømmebilleder,  som  omsvævede  hende,  har 
Sagnet  affærdiget  med  de  faa  Ord:  Hun  var  i  Paradis.  Om 
Morgenen  satte  hun  sig  efter  forrettet  Bøn  og  Afsked  med  Hr. 
Grell  og  hans  Frue  paa  den  Vogn,  hendes  gæstfri  Vært  havde 
foranstaltet  til  hende,  og  som  skulde  befordre  hende  til  de 
sachsiske  Grænser.  Ildegertha  ledsagede  hende,  og  et  Venskab 
stiftedes  imellem  Jomfruerne,  hvilket  vedvarede  til  deres  Død. 
Ved  sin  Ankoonst  til  Lybæk  bestilte  Juta  de  tre  Klokker  og  ilede 
videre. 

Vi  forlod  Ivar  ved  Skilsmissen  fra  hans  Sjæls  elskelige.  Saa 
vidt  havde  den  myndige  Biskop  paa  Silkeborg  bragt  ham,  at  han 
havde  ladet  Elselil  drage  fra  sig  til  Kielstrup;  men  formelig  at 
fraskrive  sig  hende  var  noget,  Prælaten  med  alle  sine  Trusler 
ej  kunde  bevæge  ham  til.  Jo  længere  han  troede  Juta  var  kommet 
frem  paa  Vejen  til  Rom,  desto  mere  syntes  hans  Mod  at  vokse, 
og  han  indskød  sig  for  at  forlænge  Tiden  under  Kong  Niels  og 
Ærkebiskop  Ascer  i  Lund.  Bispernes  Magt  var  rigtignok  allerede 
dengang  meget  betydelig;  men  saa  stor,  som  den  siden  blev,  var 
-den  dog  ikke.    Landets  Drot  havde  endnu  en  afgørende  Stemme^ 

og  da  Ivar  havde  medgivet  sin  Svigerfader,  Niels  Ulf,  der  et  Par 
Ugers  Tid  efter  gik  til  Sjælland,  en  Ansøgning  til  Kong  Niels, 
hvori  han  udbad  sig  Tilladelse  til  at  lade  det  bero  ved  den  midler- 
tidige Skilsmisse,  indtil  Pavens  forventede  Dispensation  kunde 
erholdes,  og  denne  Ansøgning  var  blevet  bevilliget,  maatte  hans 
Højærværdighed  paa  Silkeborg  tie  og  harme  sig. 

Imidlertid  gjorde  han  dog,  hvad  han  kunde,  for  at  gyde  Malurt 
i  Parrets  Bæger.  Else  var  sin  forrige  Mand  alt  for  nær;  det 
kunde  give  Forargelse,  og  Hr.  Peter  udvirkede,  at  hun  blev 
skikket  til  Aarhus,  hvor  han  ved  sin  fortrolige,  den  ugudelige 
Skalk  Pater  Mikkel,  anvendte  alle  de  Kunster,  Munkelist  har  op- 
fundet, for  at  rokke  hendes  Dyd  og  Troskab.  Dernæst  sendte 
han,  som  vi  aUerede  har  hørt,  et  Ilbud  med  Breve  til  Eskild  og 
den  romerske  Biskop  for  at  stemme  dem  begge  imod  Ivar  og 
Juta,  hvis  Ærinde  og  Rejse  Præsten,  da  han  formente,  Søsteren 
nærmede  sig  Rom,  havde  gjort  ham  bekendt  med.  Den  stakkels 
Mand  led  meget,  og  hans  gode  Menighed  i  Balle,  hvilken  stedse 
har  udmærket  sig  ved  Kærlighed  til  sine  Præster,  led  med  ham 
og  kaldte  Gregors  Bulle  Fandens  Hovedpude  og  Bispen  en  arrig 
Kumpen. 

En  Dag  sidder  Ivar  uden  for  Præstegaarden  med  sin  lille  Søn 
paa  Skødet  og  ser  en  pyntelig  Pige  med  Hvivklæde  paa  at  aabne 
Leddet  til  G  j  ød  vad.  Ved  at  faa  Øje  paa  Præsten  fordobler  hun 
sine  Skridt;  nu  staar  hun  for  ham.  Det  var  Juta;  hun  havde  i 
Landsbyen  Skifholme  ombyttet  sin  Pilegrimsdragt  med  en  net 
Bondemøs,  og  hendes  nydelige  Ansigt  forstak  sig  paa  en  ind- 
tagende Maade  under  den  hyggelige  Hovedbedækning.  Den 
pavelige  Bevilling  hvilede  ved  hendes  Bryst;  at  tage  den  frem, 
levere  Broderen  den  og  kaste  sig  i  hans  Arme,  det  var  eet.  Har 
Gud  forundt  os  syndige  Mennesker  et  Glimt  af  Himmelens  Salig- 
hed i  dette  Muldliv,  saa  maa  det  være  saadanne,  som  fandt  Sted 
ved  Jutas  Genforening,  først  med  den  gladstumme  Ivar,  siden 
med  Søstrene  i  Kielstrup  og  to  Dage  efter  med  Elselil  i  Aarhus. 
Mange  glædelige  Dage  har  skinnet  ned  gennem  Herregaardens 
Vinduer;  men  det  tør  jeg  nok  sige,  faa  har  overgaaet  den,  da 
Præsten  i  Gjødvad  med  Søster  Juta  ved  den  ene  Haand  og  Pavens 
Bevilling  i  den  anden  traadte  ind  i  den  med  kunstig  Spaanfletning 
tapetserede  Dagligstue.  Imidlertid  er  der  gerne  noget,  som  i 
slige  Henrykkelsesstunder  skal  minde  os  om,  at  vi  vandrer  1 
Ufuldkommenhedens  Land;  midt  under  Frydens  Tummel  raabte 
den  blide  Thyra:  ,,Ak,  havde  vor  gode  Fader  nu  været  til  Stede  I 

Havde  vore  Brødre  kunnet  tage  Del  i  vor  Glæde!"  og  Vemod 
blandede  sig  i  Fryden. 

Ivar  tøvede  ikke  med  at  tage  til  Silkeborg.  Ledsaget  af  to 
Embedsbrødre,  saavel  som  af  de  to  hjemmeblevne  Søstre,  frem- 
stillede han  sig  for  Biskop  Peter  og  foreviste  ham  den  pavelige 
Bevilling  med  Begæring,  at  han  vilde  paategne  samme  sit  Vidisse 
og  modtage  den  Ed,  hans  Hellighed  fordrede  af  Inger  og  Thyra. 
Bispen  maatte  bide  i  det  sure  Æble.  Vidi  blev  skrevet,  Eden  blev 
modtaget,  og  tre  Dage  derefter  kørte  Else  med  sine  Børn  i  Triumf 
ind  ad  Præstegaardens  Port.  Parret  levede  længe  og  lykkeligt. 
Det  Brev,  Eskild  sendte  Hr.  Peter,  standsede  dennes  videre  For- 
følgelse, indtil  han  med  flere  Bisper  tilsatte  Livet  i  Slaget  ved 
Fodvig  i  Skaane.  I  samme  Slag  mistede  det  søsterlige  Kløverblad 
paa  Kielstrup  trende  Brødre;  men  Esbem  kom  uskadt  hjem  og 
glædede  sig  endnu  i  mange  Aar  ved  sine  Børns  Fromhed  og 
Lykke. 

Grev  Henrik  havde  faaet  de  tørre  Haandskrifter  i  Rom  af- 
kopieret, og  intet  bandt  ham  længere  til  denne  By.  Over  Triesl 
tog  han  Vejen  til  sit  Fædreland.  Hvor  frydedes  hans  Hjerte,  da 
han  hørte  sine  Forældres  Lovtaler  over  Jutal  Han  tilstod  dem 
sin  Kærlighed  til  Pigen;  og  hendes  Fattigdom,  der  opvejedes  af 
Dyder,  var  saa  langt  fra  at  lægge  nogen  Hindring  i  Vejen  for 
hans  Ønsker,  at  hans  Fader  endog  erklærede:  „Havde  du  over- 
ladt mig  at  vælge  en  Brud  til  dig,  min  Søn!  jeg  kunde  aldrig 
have  valgt  en  bedre!"  Som  han  havde  lovet,  saa  Juta  ham  endnu 
^nden  Sommerens  Ende,  tillige  med  Ildegertha.  Ivar,  som  vidste 
at  udlokke  sin  Søsters  Hjerteanliggende,  havde  allerede  givet  sin 
Fader  et  Vink  om  hendes  Forbindelse.  Da  derfor  Greven  i  et 
Brev  fra  Kielstrup  udbad  sig  hans  faderlige  Samtykke  og  Vel- 
signelse, stod  begge  Dele  paa  rede  Haand  til  den  brave  Unger- 
svend, og  han  drog  tilbage  til  Sachsen  som  Jutas  forlovede  Brud- 
gom.   Aaret  efter  hentede  han  sin  Brud. 

Samme  Aar  ankom  de  bestilte  Klokker.  De  medtog  Jom- 
fruernes Mødrenearv;  men  Smykkerne  blev  i  Behold.  Efter 
Henriks  Ønske  afstod  Juta  sin  Del  af  disse  Smykker  til  lige  Deling 
iblandt  Søstrene;  kun  Ringen,  Greven  havde  indfriet,  vilde  hun 
beholde,  og  hendes  Mand  erstattede  Inger  og  Thyra  igen  dens 
fulde  Værdi.  De  til  Balle  og  Kragelund  Kirker  bestemte  Klokker 
blev  straks  ophængt;  men  da  den  tredie  om  Vinteren  skulde  føres 
til  Sejling  over  den  neden  for  Balle  Kirke  beliggende  Gud  Sø, 
brast  Isen  sønder,  og  Klokken  gik  til  Bunds.  Der  ligger  den,  den 
Dag  i  Dag  er.    Gamle  Niels  Petersen  i  Balle,  hvem  jeg  skylder 

Fortællingen,  har  sagt  mig,  at  Folk  vil  have  til,  den  ringer  i 
Dybet,  hver  Gang  det  stunder  til  Julehøjtid.  Men  han  føjede  til- 
lige til:  „Der  skal  en  stærk  Tro  til  at  tage  efter  sligt!"  —  Saaledes 
lyder  Sagnet  om  de  tre  Klokker  eller,  som  Egnens  beboere  ogsaa 
udtrykker  sig,  om  de  tre  Jomfruer. 

Og  nu  tager  jeg  Afsked  med  mine  Læsere  og  Læserinder  og 
takker  dem  for  deres  Taalmodighed.  Men  jeg  er  kommet  saa- 
ledes i  med  at  fortælle,  at  jeg  til  Slutning  ej  kan  undlade  at 
anføre  følgende  lille 'bitte  Sagn  om  Biskop  Peter,  hvilket  ogsaa 
henhører  til  min  Aksesamling  fra  Gudenaas  sivbekransede 
Bredder.  Fornævnte  Biskop  havde  egentlig  sin  Residens  i  Aar- 
hus; men  da  denne  Købstad  i  de  Tider  var  en  saare  ringe  By, 
fandt  hans  Højærværdighed  det  behageligere  at  bo  omkring  paa 
de  forskellige  Gaarde,  han  havde  i  Stiftet.  Især  behagede  Aa- 
gaard —  nogle  mener,  det  var  Aalgaard  —  ham  for  den  rige 
Jagts,  de  flskerige  Søers  og  den  herlige  Aals  Skyld,  og  han  op- 
holdt sig  gerne  paa  denne  Gaard,  uagtet  dens  Bygninger  var 
simplere  end  de  øvrige  Gaardes.  En  Sommerdag  sejlede  han  med 
nogle  Kanniker  paa  Lan^ø.  Man  kom  paa  Tcde  om,  hvor  her- 
ligt et  Slot  vilde  give  sig  ud  paa  den  i  Nærheden  liggende  Land- 
tunge. Med  eet  tager  Hr.  Peter  sin  Silkekalot  6if,  sætter  den  i 
Vandet  med  de  Ord:  ,,Hvor  min  Hue  lander,  bygger  jeg  mig  en 
Borg!"  og  lader  Baaden  styre  saa  sagte  efter  den.  Kalotten  drev 
i  Land  paa  det  Sted,  hvor  Levningerne  af  det  gamle  Slot  endnu 
saas,  da  jeg  for  halvtredie  Aarti  siden  besøgte  Stedet.  Om  jeg 
mindes  ret,  skal  den  af  Biskoppen  opførte  Bygning  to  Gange 
være  flyttet;  men  Navnet,  Hr.  Peter  gav  Borgen  efter  sin  Silke- 
hue,  har  den  beholdt. 


'  Trykt  iaS9  1  „Nordlyset",  XI.  B. 
'  Se  Note  3  onder  NoveUen  „Ebbe"! 

*  I  den  nærmeste  Tid  før  denne  Novelles  Fremkomst  var  B.s  ægteskal>ellge 
Forhold  meget  daarlige;  bans  Breve  er  falde  af  Klynkerier  derover. 


HIMMELBJEEGET' 


Danmarks  højeste  Bjerge  havde  jeg  ofte  set,  men  hidtil  endnu 
ikke  besteget.  Nogle  Gange  førte  min  Vej  mig  i  dets  Nærhed, 
men  mine  Rejsers  Med  tillod  intet  Sidespring,  og  jeg  maatte 
lade  mig  nøje  med  i  en  halv  Mils  Afstand  at  betragte  det  danske 
Schwarzwald  og  i  Forbifarten  at  kaste  et  hurtigt  Blik  ned  gennem 
Dalene  til  den  yndige  Sø,  der  bugter  sig  mellem  græs-  og  løv- 
klædte  Øer  og  dybt  indskaarne  Landtunger.  Omsider  fik  jeg 
mig  løsrevet  fra  alle  Hindringer  og  besluttede  at  gøre  Himmel- 
bjerget til  det  eneste  Maal  for  en  todags  Lystrejse.  Min  Fætter 
Ludvig,  soim  nylig  var  kommet  fra  Hovedstaden  herover,  led- 
sagede mig. 


Formiddagen  var  klar  og  varm  og  lovede  os  en  smuk  Aften, 
men  hen  paa  Eftermiddagen  deuinede  sig  lidt  efter  lidt  i  Sydvest 
en  Ra^kke  al  hvidlige  Skyer  med  ildfarvede  Kanter. 

Fætter  ænsede  dem  ikke;  men  jeg,  som  kyndigere  Vejrspaa- 
mand,  kendte  disse  Tordenens  Værksteder  og  bebudede  ham,  „at 
Aften  ej  vilde  blive  Morgen  lig." 

Vi  red  just  i  den  Retning,  at  vi  havde  dem  lige  imod  os,  og 
kunde  derfor  stadig  bemærke,  hvorledes  de  stedse  hævede  sig 
højere  og  højere,  mørknedes  ved  Roden  og  taamede  sig  som 
Snefjelde  op  over  Himmelbjerget.  Vor  Fantasi  viste  os  dem  som 
Schweizeralper,  og  vi  søgte  at  indbilde  os  selv,  at  vi  befandt  os 
i  hint  stolte  Klippeland:  vi  saa  Schreckhorn  og  Wetterhom  og  den 
aldrig  berørte  Jomfru;  i  Skyernes  Dale  erkendte  vi  Isbræerne, 
og  naar  en  fremstaaende  Knop  bøjede  sig,  sank  og  sammen- 
smeltede med  den  øvrige  Bjergkæde,  var  det  en  Lavine,  som  be- 
grov Huse  og  Byer  i  evig  Sne. 

Endnu  videre  udmalede  vi  med  ret  barnlig  Lyst  denne  maje- 
stætiske Alpescene  og  forlystede  os  saa  længe  med  dette  Selvbe- 
drag,  til  det  løsbrydende  Uvejr  vækkede  os  af  vore  Drømmerier. 
Tordenen  buldrede  hørligere,  heftigere,  saa  vor  Indbildningskraft 
forgæves  anstrengte  sig  for  i  denne  Dundren  at  høre  Sneskred 
og  Bjergfossers  Larmen.  Allerede  strakte  den  øverste  udtyndede 
Skyrand  sig  ud  over  vore  Hoveder,  og  Skovstrækningen  foran  os 
indhylledes  som  i  en  Taage  af  den  nedstyrtende  Regn.  For  silde 
red  vi  stæritt  til  for  at  naa  den  nærmeste  By  —  gennemblødte  kom 
vi  til  Allinge  og  søgte  Ly  i  en  aaben  Port. 

Gaardens  Ejer,  en  aldrende  Bonde,  der  var  for  os  ganske  vild- 
fremmed, tog  imod  os  med  gammeldansk  Gæstfrihed:  lod  vore 
Heste  føre  i  Stalden  og  ladbød  os  selv  i  sin  lune  Stue.  Straks,  saa 
snart  han  saa  vor  vaade  Tilstand,  tilbød  han  os  sine  to  Sønners 
Klæder  at  drage  paa,  medens  vore  egne  tørredes  for  den  blussende 
Arne.  Begærlig  tog  vi  mod  dette  gode  Tilbud;  og  i  hans  Overstue 
—  saa  kaldtes  Bedstestuen  —  gjorde  vi  snart  dette  forfriskende 
Skifte  under  Spøg  og  Latter  over  vor  uventede  Travestering. 
Som  Bønderkarle  i  Søndagsstads  traadte  vi  atter  ind  tU  Familien. 

Værten  gottede  sig  hjertelig  over  den  skete  Forandring  og 

roste  vor  Gemenhed;  hans  tvende  Døtre  smilte,  alt  som  de 

skottede  til  os: 

„Valkyrierne  rødmed. 
de  yendte  sig  og  lo." 

Kaffekedlen  stod  allerede  paa  Skiven,  omgivet  af  kinesiske 
Kopper.  Den  oplivende  Drik,  rigelig  forsynet  med  brunt  Sukker 
og  uforfalsket  Fløde,  skænket  og  ombudt  af  den  ene  vakre  Datter, 
bragte  atter  vort  afkølede  Blod  i  det  raskeste  Omløb;  og  da  først 
spurgte  Faderen  om  sine  Gæsters  Navne,  Vilkaar  og  Hjemstavn. 

Imidlertid  var  Tordenbygen  drevet  over.  Solen  smilede  igen 
fra  det  skyfri  Vesten.  Fjernt  i  Østen  suste  og  buldrede  det;  men 
her  vfiur  det  mildt  og  stille:  Stormens  Aander  havde  sammenfoldet 
deres  vaade  Vinger,  og  Regndiamanterne  tindrede  paa  Løv  og 
Straa  —  Aftenen  turde  endnu  vorde  Morgenen  lig. 

„Op  paa  Bjerget!"  raabte  vi  til  hverandre. 

„Men  Deres  Klæder?"*  faldt  Bonden  ind. 

Vi  gik  frem  i  Yderstuen,  hvor  den  anden  Datter  var  beskæf- 
tiget med  at  tørre  dem;  men  ak!  endnu  dampede  de,  og  før  en  god 
Time  kunde  hun  ikke  love  os  dem  i  brugelig  Stand;  dog,  da  vilde 
det  maaiske  være  for  silde  at  nyde  Udsigten  fra  ,,Kollen"^,  saa- 
som  Opstigningen  herfra  vilde  medtage  næsten  lige  saa  lang 
en  Tid. 

Hvad  var  her  at  gøre? 

Den  flinke  Bondemand  hjalp  os  ud  af  Forlegenheden.  „Der- 
som De  ikke  undser  Dem  ved  Drengenes  Klæder,"  sagde  han, 
„kunde  De  jo  beholde  dem  paa." 

„Det  er  et  godt  Tilbud!"  svarede  vi  begge,  takkede  ham  med 
hjerteligt  Haandslag  og  udbad  os  en  Vejviser. 

,,Den  skal  jeg  selv  være!"  sagde  han  og  fremtog  af  Krogen  en 
Enebåerstok  til  os  hver. 

Vi  tiltraadte  øjeblikkelig  vor  Vandring,  og  det  endnu  muntrere 
stemte  ved  vor  Maskerade,  især  Fætter,  der  virkelig  tyktes  godt 
om  sig  selv  i  den  blaa  Kofte,  der  var  vel  bespækket  med  store 
Sølvknapper,  de  lange  Rytterstøvler  paa  Benene  og  den  højpul- 
dede  Hat  paa  Hovedet. 

„Jeg  vilde  ret  ønske,"  sagde  han,  ,,at  vi  maatte  træffe  paa 
andre  rejsende  deroppe!  det  kunde  give  kostelige  Løjer." 

Føreren  lo  og  indvendte,  at  han  vel  næppe  kunde  tale  „Bønder- 
maal". 

„Jodekahan  trou,"  svarede  Fætter,  og  nu  vedblev  han  at 
tale  Jysk  til  den  gode  Peder  Andersens  inderlige  Moro.  Denne 
fandt  alligevel  en  væsentlig  Mangel  ved  den  fuldkomne  Bonde: 
de  fine  og  hvide  Hænder  vilde  røbe  ham. 

„AkaputemieLom  m,"  raabte  Fætter,  der  i  sit  overgivne 
Lune  vidste  Raad  for  alting. 

Imidlertid  naaede  vi  Aaen  —  Gudenaa  —  der  her  allerede  er 
temmelig  bred  og  har  et  næsten  umærkeligt  Løb,  da  den  egentlig 
er  kun  et  Stræde,  som  forbinder  tvende  Søer.  —  I  et  Knubs^kib 
satte  vi  over  og  var  nu  i  en  ganske  anden  Egn:  her  begynder 
Lyngen,  hvis  mørke  Farve  danner  en  fuldkommen  Modsætning 
til  det  muntre  grønne  Øster  for  Aaen. 

Endnu  havde  vi  en  god  Fjerdingmil  at  vandre;  og  da  Lyngen, 
som  næsten  rakte  os  til  Knæene,  var  vaad  af  Regnen,  fik  vi  Aarsag 
til  at  prise  vore  lange  Støvler. 

Vi  naaede  Skoven  —  den  stolte  Bøgeskov,  som  her  syntes  mig 
dobbelt  skøn,  fordi  den  staar  paa  saa  mørk  en  Grpnd.  Gennem 
skraa  Dale  bugtede  Stien  sig  stedse  opad;  men  det  tætte  Løv  betog 
os  Udsigten.  Omsider  traadte  vi  atter  ud  af  Skoven  og  stod  nu 
paa  Himmelbjerget. 

Naar  jeg  hører  en  skøn  Musik  eller  ser  et  indtagende  Skuespil, 
maa  jeg  altid  nyde  i  Tavshed.  Intet  virker  ubehageligere,  mere 
forstyrrende  paa  min  Følelse,  end  naar  nogen  da  vil  gøre  mig 
opmærksom  paa  dette  eller  hint.  Saa,  snart  man  siger  til  mig: 
,,Hvor  det  er  skønt!"  saa  bliver  det  for  mig  straks  mindre  skønt. 

Disse  lydelige  Udbrud  af  Beundringen  er  for  mig  som  Overøs- 
ninger  med  koldt  Vand  —  de  afkøler  min  indvortes  Varme. 
Siden,  naar  jeg  uformærket  er  blevet  koldere,  da  bytter  jeg  gerne 
Tanker  og  Følelser  med  en  Ven  —  med  flere  —  finder  endogsaa 
Trang  til  at  udlade  dem  —  om  Jeg  saa  maa  sige  —  fra  det  over- 
læssede Sind. 

Og  saaledes  er  det  vel,  at  Digteren  kommer  til  at  synge 
højt:  i  Undfangelsens  søde  Øjeblikke  brænder  ban,  men  tier; 
derefter  maa  han  udtømme  sig;  Tungen  eller  Pennen  maa  give 
det  fulde  Hjerte  Luft.  Han  er  som  en  Sky,  der  i  Stilhed  samler 
Himmelens  Kræfter  og,  naar  dens  Tid  er  kommet,  udøser  sit 
svulmende  Forraad,  tordner  og  lyner  og"  overstrømmer  de  for- 
bavsede Marker. 

Uheldig  anbragt  paa  mig  var  altsaa  vor  Førers  Tjenstvillig- 
hed, der  straks  begyndte  med  en  Cicerones  Rundtalenhed  at  ud- 
pege og  benævne  alle  de  Kirker,  som  fra  dette  Standpunkt  kan 
ses,  raabende  ved  enhver:  „Der  ser  Del" 

Jeg  overgav  da  Fætteren  til  hans  Undervisning  og  satte  mig 
afsides  for  at  se  uden  at  være  nødt  til  at  høre. 

Naar  Stolberg  allerbedst  har  fortysket  sin  Homer,  slænger 
han  Pennen  og  raaber  mismodig:  „Læser!  lær  Græsk,  og  brænd 
min  Oversættelse!"  Hvad  er  en  Naturbeskrivelse  andet  end  en 
Oversættelse?  Endogsaa  den  mest  vellykkede  staar  lige  saa  langt 
under  Originalen  som  Himmelbjerget  i  Jylland  under  Himmel- 
bjerget i  Thibet.  Derfor,  gunstige  Læser!  hav  mig  undskyldt, 
naar  jeg  ikke  fortæller  dig  alt,  hvad  jeg  her  saa.  Hvad  jeg  saa^ 
kunde  jeg  maaske  sige  dig;  men  hvorledes  jeg  saa  det?  Næppe! 
—  Enkelthederne  kunde  jeg  fremstille  dig  en  efter  en  anden, 
men  Helheden  —  alt  paa  een  Gang?  —  dertil  — 

,,om  du  endog  har  Øre, 
har  Tungen  ikke  Ord." 

Min  Pen  er  ingen  Pensel.  Rejs!  rejs  selv  til  Himmelbjerget, 
og  se! 

Men  du,  soan  maa$ke  har  staaet  paa  Toppen  af  Brocken  eller 
D61e  eller  St.  Bernhard,  smil  ikke,  fordi  jeg  gør  saa  stort  Væsen 
af  vort  stakkels  lille  Himmelbjerg;  det  er  dog  det  største,  som  jeg 
og  de  fleste  af  mine  Læsere  har  set  —  hvad  for  dig  er  smaat,  er 
stort  for  os. 

Jeg  fornam  et  Klap  paa  min  Skulder  —  det  var  Fætter, 

der  stod  bag  ved  mig.  Han  fortalte,  at  Føreren  var  gaaet  hjem 
for  en  halv  Time  siden,  og  at  jeg  havde  siddet  en  hel  uden  Be- 

vægelse  og  uden  Livstegn  paa  det  nær,  at  jeg  nogle  Gange  havde 
blinket  med  Øjnene.  Han  betroede  mig  endvidere,  at  han  be- 
gyndte halvvejs  at  kede  sig,  og  at  jeg  derfor  endelig  maatte  bryde 
min  dybe  Tavshed. 

„Og  hvad  har  du  saa  egentlig  set?"  lagde  han  til. 

„Det  samme  som  du,"  svarede  jeg,  „Luft  og  Jord  og  Vand." 

„Men  nu,"  vedblev  han,  „stirrer  du  ganske  mekanisk  paa  den 
Vildand  hist  nede  i  Søen.  Du  var  vist  med  dine  vidtløftige 
Tanker  paa  Dover  Klint  hos  den  gamle  Gloster?" 

„Ganske  rigtigt,"  sagde  jeg;  „denne  Fisker  i  sin  Baad  lader 
virkelig  ikke  større  — " 

,,Lad  ham  nu  sidde!"  faldt  han  ind,  idet  han  rakte  mig  sin 
Kikkert,  „og  stil  den  paa  hin  Bred!   Vil  du  tro,  vi  fasir  fremmede?" 

Jeg  kigede  derover  og  saa  nu  en  Baad  lidt  ude  fra  Landet,  der 
syntes  at  stævne  lige  herover;  den  var  fuld  af  Mennesker,  og  tre 
gule  Hatte  lod  formode,  at  der  var  Fruentimmer  iblandt. 

Fætter  foreslog,  at  vi  skulde  oppebie  deres  Ankomst,  skønt  det 
vilde  blive  silde,  inden  vi  kunde  naa  vort  Natteherberg  i  Alling. 
Det  dejlige  Vejr  aflokkede  mig  let  mit  Samtykke. 

Skønnere  kunde  vi  heller  aldrig  have  ønsket  os  det;  Solen  var 
nær  ved  sin  Nedgang,  men  syntes  os  at  synke  langsommere  end 
sædvanlig  —  ret  som  den  tøvede  for  end  længere  at  beskue  Jor* 
dens  Yndighed,  et  Værk  af  dens  almægtige  Straaler.  Alle  Vinde 
var  til  Hvile;  intet  Blad,  intet  Straa  bevægede  sig.  Søen  var  et 
Spejl,  hvori  den  modliggende  Egn  fordoblede  sine  Marker,  Lunde 
og  Huse.  I  Dalene  mod  Vesten  opsteg  enkelte  Røgstøtter  fra  de 
mellem  Træerne  skjulte  Kuhniler  og  Vaaninger.  Men  saa  stille 
det  var  1  Luften,  saa  liveligt  var  det  paa  Jorden:  Fuglesang  i 
Skoven  bag  os,  og  foran  os  Hedelærkemes  vekslende  Elskovs- 
toner,  der  svarede  hinanden  fra  Enebærbuskene;  fra  den  siv- 
groede  Søbred  hørtes  Vildændernes  Skræppen,  Lommens  og 
Vandhønens  Kluk,  og  længere  borte  den  hjemvendende  Fiskers 
Aaresla^  og  hans  Aftensalme.  Selv  fra  Markerne  hinsides  hørtes 
Kvægets  Brølen,  Gaardhundenes  Gøen,  MøUebækkens  Susen  og 
Værkets  Klapren. 

Nu  var  Solen  dalet,  og  Bedeklokkemes  Klang  fra  mange  Kirker 
kaldte  den  trætte  Landmand  til  Søvn  og  Hvile.  Aftenduggen 
hævede  sig  allerede  fra  alle  Enge  og  Vande,  og  snart  skjulte  den 
hele  Søen.  De  fjerne  Bakker  og  Skovenes  Toppe  svømmede  paa 
Taagen.  Men  op  igennem  den  lød  en  munter  og  sødt  sammen- 
smeltende Musik  af  blæsende  Instrumenter.  Den  nærmede  sig 
mere  og  mere  og  maatte  ufejlbarlig  komme  fra  Baaden,  vi  havde 
set  udsejle  fra  hint  Land. 

Da  Musikken  tav,  hørtes  tydeligt  de  ankommendes  Samtale 
og  snart  derefter  den  stærke  Larm  ved  deres  Landsættelse.  Vi 
ventede  om  faa  Minutter  at  se  dem  komme  op  ad  Bjerget,  men 
mærkede  derimod,  at  de  fjernede  sig,  thi  svagere  og  svagere  lød 
deres  Stemmer  og  tabte  sig  omsider  ganske  i  Skoven  mod  Vesten. 
Naar  det  ikke  havde  været  for  den  nymodens  Musik«  gerne  skulde 
vi  taget  det  hele  for  et  Feeventyr  eller  for  et  Tog  af  Skovens  Alfer 
—  et  Ellekongebryllup. 

-  Natten  faldt  paa.  Enkelte  Stjerner  glimtede  mat  paa  den 
blegblaa  Himmel.  I  Nordvest  viste  et  rødt  Segment  over  Hori- 
sonten, hvor  Dagens  Konge  vandrede  underneden  og  nærmede 
sig  Polen.  Trindt  om  var  tyst;  kun  fjernt  ude  i  Heden  lød  Hjej- 
lens tungsindige  Fløjten,  og  under  os  over  Søen  hvinede  de  forbi- 
trækkende  Vandfugles  Vingeslag. 

„Hjem!"  raabte  Fætter. 

„Hjem!"  gentog  jeg;  men  næppe  havde  vi  taget  nogle  faa 
Skridt,  før  vi  paa  een  Gang  standsede  begge  med  et  „Tys!" 

Syden  for  os  paa  den  Kant  af  Skoven,  hvorigennem  vi  var 
konmiet,  lød  pludselig  en  tostem>mlg  Tyrolervise.  Der  er  noget 
ubeskriveligt  i  dLsse  Dobbelttoner,  der  hæver  Hjertet  let  og  blida- 
ligt  og  frembringer  en  Fornemmelse  eller  Tilstand,  hartad  lig 
den,  man  tror  at  befinde  sig  i,  naar  man  flyver  i  Drømme.  Aller- 
lifligst lyder  den  i  det  fri  og  i  Bjergegne  —  disse  søde  Toners 
Hjem  —  og  nu  i  den  stille  Aftenstund,  hvor  det  lod,  som  om  alle 
de  omliggende  Bakker  blev  vakt  af  den  nysbegyndte  Slum  og 
glade  ef  terlullede  Sangen  —  her  var  den  mod  alt  andet  menneske- 
ligt Kvad,  hvad  Nattergalens  er  mod  de  øvrige  Dagsangere  i 
Skoven. 

Fætteren  greb  minHaand  og  krystede  den,  som  om  han  vilde 
bede  mig  ikke  ved  noget  Udraab  at  forstyrre  hans  Ørenslyst.  Da 
Sangen  var  til  Ende,  sukkede  han  dybt.  Forundret  saa  jeg  paa 
den  ellers  altid  muntre  Fyr:  der  stod  Taarer  i  hans  Øjne.  Jeg 
tilskrev  dem  Musikkens  Magt  til  at  blødgøre  og  bevæge  endog  det 
letteste  og  kækkeste  Hjerte,  og  jeg  sagde  ham  det. 

„Ja  vel!"  svarede  han,  ,,det  menneskelige  Bryst  er  en  Sang- 
bund, der,  skønt  uberørt,  dog  giver  Genklang,  naar  visse  Toner 
anslaas." 

,, Rigtig!"  gentog  jeg,  „hvo  der  ved  at  angive  den  rette,  er  ogsaa 
vis  paa  at  faa  Svar;  denne  Mening  antydes  jo  aabenbart  i  Sagnet 
om  Taranteldansen." 

Han  sukkede  atter  og  vedblev:  „Men  saadanne  Toner  maa  da 
staa  i  Sammenhæng  med  visse  Begivenheder,  maa  vække  visse 

Erindringer  —  ja  — "  her  tog  han  igen  min  Haand  og  drog"  mig 
med  sig  ned  paa  en  Vindfælde  —  „ja,  min  Ven!  denne  Sang  til- 
bagekalder et  Minde,  som  jeg  forgæves  stræber  at  udslette  —  vil 
du  høre?" 

„Fortæl  kuni"  svarede  jeg,  „allerede  aner  jeg  Emnet  af  din 
Historie." 

„Det  var  en  Aften  som  denne,"  begyndte  han,  „netop  for  to 
Afiur  siden,  at  jeg  med  en  af  mine  Venner  befandt  mig  paa  en  Lyst- 
tur ved  Esrom  Sø.  Vi  blev  siddende  til  silde  paa  en  Skovpynt,  før 
vi  kunde  beslutte  os  til  Hjemrejsen,  saa  længe  fængsledes  vi  ai 
Stedets  og  Aftenens  Yndighed.  Vi  havde  endnu  ikke  forladt 
vore  Sæder,  da  en  Tyrolersang  —  just  den  selv  samme,  vi  nu 
hørte  —  højst  behageligt  tildrog  sig  vor  Opmærksomhed.  Den 
kom  fra  den  anden  Side  af  Søen,  men  nærmede  sig  lidt  efter  lidt. 
Snart  hørte  vi  Aaremes  Plasken,  der  ordentlig  slog  Takt  til  Mu- 
sikken, og  kort  derefter  fik  vi  Øje  paa  Baaden,  der  stævnede  ind 
imod  os.  Da  Sangen  éoldt  op,  begyndte  de  derude  en  svær  Kom- 
mers, og  den  blev  stedse  vildere  og  vildere,  jo  nærmere  de  kom 
Landet.  Nu  kunde  vi  tydelig  se  det  lille  Fartøj  og  dets  lystige  Be- 
sætning. 

,,Læg  Aareme  indl"  raal)te  en,  „jeg  skal  vrikke  i  Land." 

Det  skete. 

,,Jeg  ved  en  nemmere  Maade  at  faa  jer  alle  sammen  i  Land," 
raabte  en  anden,  idet  han  sprang  op  og  skrævende  fra  Ræling  til 
Ræling  satte  Baaden  i  gyngende  Bevægelse. 

„Lad  værel  lad  være!"  skreg  en,  ,,dit  gale  Asen,  du  kæntrer 
jo  Skibet." 

„I  skal  ha'  Støvet  skyllet  af  jer,"  svarede  Galningen  og  blev 
ved  at  vippe. 

Man  lo,  man  bandede;  men  midt  i  Larmen  lød  pludselig  en 
stærkere  Røst:  ,,Hold  op!  hold  opl  Frits  kan  ikke  svømme." 

Det  var  allerede  for  silde:  Baaden  var  fyldt  med  Vand  og  kæn- 
trede. Dette  skete  kun  nogle  faa  Favne  fra  Strandbredden.  Da 
tav  paa  een  Gang  alle  Mand;  vi  hørte  blot  de  svømmendes  Pla- 
sken og  Pusten;  de  var  seks. 

Men  nu  skreg  en:  ,, Frits!  kom  her!  tag  om  min  Hals." 

En  anden:  ,, Frits!  kom  til  mig!"  og  flere  paa  een  Gang:  „FritsI 
Frits!  hvor  er  du?"  . 

Imidlertid  kom  et  Par  op  paa  Land  og  vendte  sig  for  at  se  efter 
dem,  der  endnu  svømmede  derude. 

Den  ene  talte  højt  „tre  —  fire"  og  med  det  heftige  Udraab: 
„Der  mangler  een!"  sprang  han  atter  ud;  den  anden  fulgte  ham. 

Nu  kunde  ej  heller  min  Ven  og  jeg  blive  længer  ørkesløse  Til- 
skuere: vi  kastede  Kjolerne  og  var  i  en  Hast  mellem  de  søgende. 
At  den  søgte  maatte  være  under  Baaden,  var  troligt;  vi  omringede 
den  derfor  alle,  hvor  den  laa  med  Kølen  i  Vejret;  de  bedste 
Svømmere  dykkede.  Forgæves!  han  var  ikke  der.  Men  længere 
borte  imellem  Rørene  fik  en  omsider  Øje  paa  noget  mørkt  —  det 
var  ham!  Han  førtes  i  Land  —  han  var  livløs.  Ivrigt  —  ængste- 
lig^ prøvede  man  de  brugelige  Midler;  de  slog  stedse  fejl.  Der 
besluttedes  nu  at  bære  ham  til  nærmeste  Hus;  man  lagde  ham 
paa  tvende  af  de  fra  Baaden  løsrevne  Tofter  og  satte  sig  i  Gang. 
Mekanisk  fulgte  vi  to  efter.  Hvilken  sørgelig  Forskel  paa  hin 
nylige  Lystighed  og  den  nu  paafulgte  skumle  Tavshed!  Før 
Sang  og  Latter,  højrøstet  Un^omsmunterhed  —  nu  kun  Lyden 
af  Ligbærernes  hurtige  Fjed! 

Toget  var  ikke  kommet  ret  langt  fra  Stedet,  da  en  af  de  forreste 
drejede  Ansigtet  om  og  sa^de:  ,,Hvor  er  nu  Lund?'' 

Vi  saa  os  alle  tilbage,  den  ulykkelige  Fusentast  —  thi  det  var 
ham  —  stod  derhenne  halvt  skjult  af  en  Busk  og  samlede  Stene 
i  Lommerne. 

„Han  vil  drukne  sig,'*  lød  det,  ,,vi  maa  have  ham  med." 

Der  gjordes  Holdt.  Min  Ven  og  jeg  tilbød  os  at  bære,  medens 
tvende  ilede  hen  til  den  fortvivlede.  Det  skete.  Vi  seks  gik  videre. 
Vejen  til  Huset,  hvorhen  den  druknede  slculde  bringes,  løb  igen- 
nem Skoven.  Her  var  det  allerede  saa  dunkelt,  at  de  to  forreste 
Bærere  først  i  en  Afstand  af  en  halv  Snes  Skridt  bemærkede 
tvende  hvidklædte  Fruentimmer. 

„Gud!"  sagde  han  sagte,  „om  det  var  Fritfies  Kæreste?  han 
talte  om,  at  hun  vilde  komme  os  i  Møde." 

Det  var  hende.  Jeg  vil  ikke  være  vidtløftig,  du  kan  selv  fore- 
stille dig  dette  hjerterystende  Optrin:  Først  hendes  Forfærdelse 
ved  at  træffe  os  med  et  druknet  Menneske,  og  derefter  da  hun 
flk  at  vide,  at  denne  ulykkelige  var  hendes  dyrebareste  i  Verden  — 
thi  det  kunde  intet  Øjeblik  fordølges,  da  hun  ventede  ham  tillige 
med  de  øvrige,  som  hun  alle  kendte  —  hun  besvimede.  Hendes 
Ledsagerinde  optog  hende  i  Faldet.  Hvad  var  her  at  gøre?  Min 
Ven  og  jeg  slap  Liget  for  at  komme  begge  Damerne  til  Hjælp, 
medens  de  fire  andre  fortsatte  deres  Vej  til  Huset,  der  ikke  var 
ret  langt  borte.  Jeg  for  ned  til  Søen  at  hente  Vand  i  Hatten.  Vi 
bestænkede  hendes  Ansigt  —  hun  kom  til  sig  selv  igen.  Den  ulyk- 
salige! 

„Hvor  er  han?"  skreg  hun,  „hvor  er  han?  han  er  ikke  død  — 

jeg  vil  til  ham,  jeg  vil  — "  hun  arbejdede  al  aUe  Kræfter  for  at 
komme  løs. 

„Slip  hende,  mine  Herrer,"  sagde  Ledsagerinden,  idet  hun 
selv  med  den  ene  Arm  omslyngede  hende  og  med  den  anden  pres- 
sede hendes  Haand  ind  til  sit  Bryst;  vi  slap. 

„Tak  --  Tak  for  Deres  Bistand!"  raabte  hun,  „ulejlige  Dem 
ikke!  jeg  ved  Vejen." 

Begge  ilede  af  Sted.  Vi  blev  staaende  og  hørte  endnu  længe 
den  enes  heftige  Smertesudbrud  og  den  andens  ømme  Tiltale. 

Vi  havde  ingen  Anledning,  heller  ingen  Drift  til  at  følge  efter. 
Vi  gik  da  tilbage  til  den  ventende  Vogn,  samtalende  om  den 
jammerfulde  Begivenhed,  til  hvilken  vi  saa  uformodet  var  blevet 
Vidner. 

Ingen  af  dem  alle  kendte  vi,  erfarede  ej  heller,  hvad  der  siden 
var  blevet  af;  og  skønt  vi  i  nogen  Tid  nøjagtigt  eftersaa  alle  Dods- 
anmeldelser  i  Avisen,  fandtes  dog  ikke  nogen  saadan  ulykkelig 
Hændelse  bekendtgjort  og  lige  saa  lidet  omtalt  i  nogen  af  vore 
Omgangskrese.  Til  sidst  gad  vi  gerne  antaget  det  hele  for  en 
Spøgelsescene,  hvis  vi  ikke  selv  havde  spillet  vore  Roller  i  samme. 

Dog,  for  mig  var  det  ikke  hermed  forbi.  Du  vil  finde  det  under- 
ligt —  latterligt  maaske  —  at  jeg  virkelig  paa  én  Maade  blev  for- 
elsket; thi  Kærlighed  har  jo  ellers  kun  een  Tilvej  til  Hjertet  — 
Øjnene;  til  mit  sneg  den  sig  ad  en  Bivej  —  Ørerne.  Det  var  nemlig 
saa  mørkt,  at  jeg  ikke  saa  den  skønnes  Ansigt,  men  hørte  blot 
hendes  Stemme  —  ah!  en  Stemme  saa  —  sød?  det  siger  ingen- 
ting —  melodisk?  ikke  heller.  Kort  sagt:  jeg  kan  ikke  beskrive 
den  anderledes,  end  at  den  klang  som  en  Tone  fra  højere  Re- 
gioner eller  som  en  længe  savnet,  en  henfaren  Vens  Røst  eller 
som  en  Engels  i  Drømme. 

Ogsaa  hendes  Skikkelse  var  lig  dem,  der  foregøgles  den  slum- 
rendes indvortes  Syn,  utydelig,  uden  bestemte  Træk  og  Omrids, 
og  dog  i  Stand  til  at  sætte  Hjertet  i  den  sødeste  Bevægelse.  Er 
du  nogen  Sinde  blevet  forelsket  i  Søvne,  saa  vil  du  omtrent  kunne 
sætte  dig  ind  i  min  Tilstand.  Jeg  saa  og  ikke  saa  hende:  den 
ranke,  1  hvidt  indhyllede  Skabning  havde  netop  ved  sin  Dunkel* 
hed  noget  aandeagtigt;  og  Ansigtet,  der  hurtigt  og  matglimtende 
viste  sig  og  forsvandt  under  Straahattens  Skygge,  var  at  ligne 
ved  Nymaanens  Skær  bag  blege  Skyer,  naar  det  er  saa  svagt,  at 
Vandreren  ikke  ved,  om  han  „ser  eller  blot  tror  at  se  det." 

Ja  i  Sandhed!  hendes  hele  Engleskikkelse  kom  mig  for. som 
Didos,  da  hun  i  Elysium  svævede  forbi  den  endnu  i  Kødet  van- 
drende Æneas  — ^" 

,,0m  hvem  taler  du?"  afbrød  jeg  ham. 

,,0m  Veninden  —  naturligvis,"  svarede  ban,  ,,og  ikke  om  den 
ulykkelige  Enkepige  —  hvis  jeg  saa  tør  kalde  hende." 

„Hvad  du  her  fortæller  mig,"  sagde  jeg,  „finder  jeg  aldeles 
ikke  urimeligt:  det  halvdunkle  vækker  større  Nysgerrighed,  hef- 
tigere Attraa  end  det  helt  klare;  de  Yndigheder,  der  skimtes  gen- 
nem Sløret  —  og  du  kigede  jo  gennesn  Nattens  —  udmales  ideali- 
seret af  Fantasien,  der  just  i  Mørke  har  allertravlest.  Og  nu  til- 
med din  Stemning,  den  pludselige  Omveksling  af  milde  Glæders 
Havblik  med  Forskrækkelsens  Storme  og  Sorgens  dybe  Bølge- 
gang—  i  Sorg  som  i  GlædjB  er  Hjertet  svagest  og  slettest  bevogtet 
mod  hemmelig  Overrumpling  af  Elskovs  listige  Gud.  Dit  Drama 
er  da  til  Ende?" 

,,Den  første  Akt  kun,"  svarede  han,  ,,nu  kommer  den  anden." 

Sommeren  gik.  Vinteren  kom  og  var  næsten  forbi,  da  jeg 
bivaanede  en  Maskerade  i  en  af  Klubberne.  En  Times  Tid  havde 
jeg  tumlet  mig  mellem  disse  Karikaturer  og  moret  mig  ret  godt  — 
ikke  just  over  ret  manges  gode  Spil;  thi  kun  enkelte  havde  Vid  tU 
at  gaa  ind  i  den  paatagne  Rolle  —  men  ved  en  Ide,  der  straks  var 
faldet  mig  ind,  og  som  jeg  anvendte  paa  alle  de  forekommende 
Karaktermasker. 

Jeg  forestillede  mig  nemlig,  at  Maskeraden  var  virkelig  Sand- 
hed og  det  virkelige  Liv  derimod  en  Maskerade.  Menneskets 
naturlige  Ansigt  forekom  mig  som  en  Maske,  der  ofte  ligner  og 
ofte  skjuler  den  sande  Karakter;  de  almindelige  Dragter  syntes 
mig  at  være  falske  Kostumer,  Tale  og  Væsen  et  scenisk  Spil. 
Men  her,  paa  den  saakaldte  Maskerade,  viser  Mennesket  sig,  som 
det  er:  Narren  fremstiller  sig  ærligt  i  hele  sin  Narreklædning, 
skvadronerer  aabenlyst  med  sin  Briks  og  klinger  lystigt  med 
Bjælderne;  den  træske,  dovne,  graadige  hænger  Mtmkekappen 
over;  den  stolte  triner  gravitetisk  frem  som  en  Grand  d' Espagne; 
den  forfængelige  prunker  med  Baand  og  Stjerner,  selvopfundne, 
selvpaahængte,  men  netop  derfor  desto  ægtere  Tegn  paa  selvfølt 
Værd;  den  vellystige  Kvinde,  som  paa  Livets  store  Maskerade  til- 
hyUer  sig  tugtigt  i  Uskylds  Klædebon  og  ser  bly  ud,  undselig, 
hellig  som  en  Cæcilia,  hun  optræder  paa  den  lille  med  et  dri- 
stigt Væsen  og  drapperet  som  Kleopatra;  Xantippen  farer  offent- 
lig omkring  med  det  Ris,  der  ellers  kun  snærter  inden  hendes 
egne  lukkede  Døre,  og  morer  det  store  Publikum  med  sine  Spar- 
lagensprækener.  Ja,  Oprigtigheden,  Sandhedens  uforbeholdne 
Erkendelse,  graar  endog  saa  vidt,  at  ej  engang  det  dyriske  hos 
Mennesket  fordølges:  Grobianen  fremviser  sig  som  en  virkelig 

Bjørn,  den  hoffærdige,  af  tomme  Vinde  opblæste,  spanker  om- 
kring som  en  kalkunsk  Hane;  den  dumstolte  Dame  vralter  af 
Sted  som  en  naturlig  Gaas;  og  hun,  paa  hvem  Munden  løber  fra 
Morgen  til  Aften  som  en  Peberkvæm,  ses  her  som  en  uhyre 
Papegøje. 

Denne  Forestilling  blev  saa  levende,  at  jeg  til  sidst  indbildte 
^^Sj  j^  befandt  mig  i  et  Menageri,  og  at  alle  de  tobenede  Væsner^ 
der  hoppede  omkring  mig,  var  Aber,  Hunde  og  andre  Slags  Dyr, 
som  man  havde  trukket  i  Klæder  og  lært  at  gaa  paa  Bagbenene. 

Da  blev  jeg  paa  en  saare  behagelig  Maade  udrevet  af  en  ikke 
saa  synderlig  morsom  Illusion:  Ind  tren  nemlig  Haaad  i  Haand 
tolv  languedocske  Hyrder  med  deres  Hyrdinder  i  deres  muntre 
Fødelands  smukke  Dragt.  Orkestret  spillede  op  med  en  Fran- 
^aise,  og  denne  yndige  og  dog  saa  sædelige  Nationaldans  blev  af 
de  tre  Kvadriller  udført  med  en  saa  fuldkommen  Lethed  og  Be- 
stemthed, at  alle  de  andre  Masker  i  Salen  med  stiltiende  Beun- 
dring sluttede  en  tæt  Kres  om  den  skønne  Gruppe. 
.  Da  Dansen  var  forbi,  aabnedes  Kresen,  og  Hyrder  og  Hyrd- 
inder blandede  sig  mellem  de  øvrige.  En  ai  de  sidste,  hvis  nyde- 
lige Figur  og  yndefulde  Bevægelser  især  havde  tildraget  sig  min 
Opmærksomhed,  drog  mig  nu  med  uforklarlig  Magt  efter  sig 
rundt  omkring  i  Salen,  indtil  jeg  endelig  kom  hende  saa  nær,  at 
jeg  kunde  tiltede  hende. 

„Skønne  Hyrdinde!''  sagde  jeg  paa  Fransk,  „hvorledes  er  vort 
Norden  blevet  saa  lykkelig  at  faa  et  Besøg  af  Dem  og  Deres 
smukke  Søstre?" 

Hun  vendte  sig  rask  lige  om  imod  mig  og  tav  et  Par  Sekunder, 
i  hvilke  et  Par  mørke  Øjne  stod  stift  hæftede  paa  mine. 

„Min  Herre!"  svarede  hun  da  ligeledes  paa  Fransk,  ,,vi  havde 
spurgt,  at  Troskab  havde  sit  rette  Hjem  i  dette  Norden." 

„Men  De  fører  jo  hver  sin  Elsker  med  — "  sagde  jeg. 

,, Fordi,"  var  Svaret,  ,,vi  haabede,  at  Klimaet  skulde  have 
gavnlig  Indflydelse    paa  deres  Bestandighed." 

,, Dejlige  Blomst  fra  Garonnes  Bredder!"  vedblev  jeg.  „Hvo 
kunde  være  ubestandig  mod  Dem?" 

„Den  vistnok,"  genmælede  hun,  ,,der  smigrer  mig  uden  at 
kende  mig.  De  kalder  mig  smuk  og  har  dog  ikke  set  mit  Ansigt, 
det  maa  være  Masken,  De  mener." 

„Deres  egne  Øjne  siger  det,"  gentog  jeg,  ,,de  maa  bære  Skyl- 
den, hvis  jeg  skulde  fare  med  Usandhed  — " 

Her  afbrødes  jeg  ved  den  begyndende  Dans.  Jeg  opbød  Hyrd- 
inden; med  et  Nik  rakte  hun  mig  sin  Haand;  vi  stillede  os  i 
Rækken.    Nu  var  det  først,  jeg  ret  besindede  mig  paa,  hvor  jeg 

tilforn  havde  hørt  denne  søde  Stemme,  der,  skønt  lidt  utydelig 
under  Masken,  dog  lød  mig  saa  bekendt:  det  var  —  det  kunde  ikke 
være  nogen  anden  end  hende,  min  Alf  fra  Esrom  Skov.  Dog, 
herom  maatte  jeg  have  Vished.  Det  faldt  mig  tungt  at  bie,  til 
Dansen  var  forbi;  ingen  Dans  har  enten  før  eller  siden  været 
mig  saa  behagelig  og  dog  saa  lang. 

Saaledes  føres  vi  undertiden  i  Drømme  vidt  omkring  fra  en 
Scene  til  en  anden,  hører  Samtaler,  oplever  hele  Historier,  vidt- 
omf attende,  om  endog  rapsodiske;  og  naar  vi  da  vaagner  og 
regner  efter,  har  den  ganske  Drøm  kun  varet  et  Par  Minutter.'' 

„En  saadan  Tid,''  faJdt  jeg  ind,  „vilde  jeg  hellere  kalde  drøj 
end  lang;  men  bliv  ved;  din  Historie  er  mig  endnu  ikke  for  lang." 

Han  vedblev:  ,, Efter  Dansen  førte  jeg  hende  til  Sæde  og  ned- 
lod mig  ved  hendes  Side. 

„Det  kommer  mig  for,"  sagde  jeg  paa  Dansk,  „at  jeg  engang 
tilforn  har  hørt  Deres  Stemme,  ikke  ved  Garonnes  Bredder  — " 

,, —  Men,"  snappede  hun  hurtigt  Ordet  og  vendte  sig  om  imod 
mig,  ,,ved  Bredden  af  Esrom  Sø  maaske?" 

En  sød  Fornemmelse  udvidede  og  sammenpressede  tillige  mit 
Bryst;  det  var  hende,  den  usynlige!  hun  havde  djengang  ogsaa 
lagt  Mærke  til  min  Røst,  bevaret  den  i  tro  Erindring. 

,, Anden  Gang  altsaa,"  sukkede  jeg,  „at  vi  mødes,  vedtales 
uden  at  se  hverandre;  dette  ligner  virkelig  et  morgenlandsk  Even- 
tyr, men  desto  heftigere  længes  jeg  efter  det  Øjeblik,  da  De  ikke 
længer  vil  skjule  Deres  Aasyn  — " 

Hun  smaalo  —  pænt,  gratiøst,  som  Pigen  hos  Skælmen 
Flaccus, 

..Naar  hun  1  Blindebuklegen  knistrer  dybt  Inde  1  Krogen" 

—  gennem  Maskens  Mundaabning  saa  jeg  Tændernes  skinnende 
Perlerader,  jeg  tænkte  mig  Korallæbeme  omkring  dem.  Smile- 
hullerne i  de  blegrøde  Kinder  —  jeg  glemte  rent,  hvad  jeg 
vilde  sige. 

Hun  tog  Ordet:  ,, Hvorfor  skulde  jeg  forstyrre  Deres  Illusion? 
Lad  vort  Eventyr  —  som  De  kalder  det  —  blive,  hvad  det  er! 
Naar  en  Gaade  er  løst,  interesserer  den  ikke  mer.  Saa  snart 
Masken  er  borte,  ser  De  et  ganske  almindeligt  Pigeansigt!  nu 
derimod  er  Deres  Indbildningskraft  saa  galant  at  gøre  mig  til  en 
Fe  fra  Kaukasus  eller  Ginistan;  lad  mig  blive  det,  i  det  mindste 
til  Vægteren  racUDer  tolv  og  vækker  Dem  af  Drømmen." 

,,Ikke  alle  Drømme  er  Bedrag,"  svarede  jeg,  ,,de  indeholder 
ofte  sandfærdige  Spaadomme." 

„Souvent,''  sagde  hun  —  som  det  syntes  mig  —  ligegyldigt  og 
kigede  hen  mellem  Maskerne,  som  om  hun  savnede  nogen. 

Jeg  følte  mig  en  Smule  stødt  og  bemærkede,  at  mange  Sand- 
heder rigtignok  var  af  den  Beskaffenhed,  at  vi  maatte  ønske,  de 
var  Drømme,  og  at  dette  netop  var  Tilfældet  med  den  ulykkelige 
Tildragelse,  der  gav  Anledning  til  vort  første  Møde. 

Hun  saa  igen  om  paa  mig  og  sagde:  ,, Ulykkelig?  —  ah!  det  er 
sandt,  De  ved  formodentlig  ikke  — " 

Her  kom  en  af  Hyrderne  farende  og  rev  hende  med  sig  hen 
i  Kvadrillen,  der  paa  ny  begyndte  at  opstilles. 

Jeg  fulgte  Parret  med  Øjnene  og  mærkede  ikke,  at  min  Søster 
stod  hos  mig,  før  hun  gav  mig  et  Smæk  med  Viften  og  lod  mig 
vide,  at  hun  ikke  var  engageret.  Jeg  gik  mekanisk  med  hende 
hen  til  Rækken;  vi  kom  til  at  staa  nederst.  Mekanisk  rykkede 
jeg  op,  mekanisk  figurerede  jeg;  mine  Sanser,  mine  Tanker  var 
fængslet  til  det  gaadefulde  Væsen,  der  stedse  kom  nærmere  og 
nærmere.  Nu  faldt  det  mig  til  at  give  hende  Haand  i  Kæden;  jeg 
trykkede  hendes  —  jeg  fik  intet  Svar. 

Skamfuld  eller  harmfuld  besluttede  jeg  ikke  mere  at  kige 
efter  hende;  jeg  saa  stadig  opad  i  Kvadrillen.  Endelig  begyndte 
jeg  at  danse  med  min  Dame;  et  Par  efter  det  andet  takkede  af, 
ligesom  vi  kom  dem  forbi,  Hyrdinden  var  med  sin  Danser  et  af 
de  første.  Da  Ecossaisen  \bx  ude,  kunde  jeg  ikke  bare  mig  for  at 
skotte  omkring  efter  hende.  Hun  var  ikke  mere  i  Salen  —  alle 
Hyrder  og  Hyrdinder  var  og  —  blev  borte.  Enten  de  nu  havde 
forladt  Ballet  eller  og  —  som  rimeligere  var  —  havde  omklædt 
sig:  jeg  saa  dem  ikke  mere. 

Forgæves  lod  jeg  ved  Bordet  mine  Øjne  løbe  omkring  paa 
alle  Damer  for  om  muligt  at  gætte,  hvo  af  dem  der  var  den  rette. 
Til  ingen  Nytte:  der  var  mange  smukke  sorte  Øjne,  og  hvide 
Tænder  i  Mængde;  men  hvilke  tilhørte  hende?  Kun  Stemmen 
vilde  lede  til  den  heftigt  forønskede  Opdagelse;  men  jeg  kunde 
dog  ikke  gaa  fra  den  ene  til  den  anden  og  bede  dem  snakke  for 
mig.    Kort  sagt:  den  anden  Akt  af  mit  Drama  var  til  Ende  — '' 

,,0g  nu  den  tredie?"  spurgte  jeg  nysgerrig. 

,,Paa  dens  Begyndelse,"  svarede  han,  ,,har  jeg  selv  ventet 
forgæves  over  Aar  og  Dag." 

„Men,"  spurgte  jeg  videre,  „ved  du  ikke  hendes  Navn?" 

„Nej"  - 

„Kendte  heller  ingen  af  de  øvrige  mange  Hyrder  eller  Hyrd- 
inder?" 

„Jo  vel,"  sagde  han,  „kom  jeg  siden  efter  et  Par  af  de  første; 

men  hvad  kunde  det  nytte  mig?  jeg  var  dog  ikke  i  Stand  til  at 
betegne  min  Hyrdinde  saaledes,  at  de  kunde  skelne  hende  fra 
de  andre;  de  opremsede  mig  tolv  ubekendte  Navne  at  vælge 
imellem  —  derved  kom  jeg  lige  vidt;  for  mig  er  hun  b€iade 
unævnelig  og  usynlig." 

Jeg  maatte  smile  over  min  ellers  saa  lystige  Fætters  ynkelige 
Ansigt. 

,,Du  ler  ad  mig,"  siger  han;  ,,det  vidste  jeg  godt  i  Forvejen. 
At  forelske  sig  i  en  Pige,  som  man  ikke  har  set,  er  ogsaa  tem- 
melig naragtigt;  men  ser  du,  ret  heftigt  hfiur  jeg  det  ikke  heller; 
at  jeg  skulde  dø  af  Kærlighed  eller  selv  forkorte  mine  Dage,  be- 
høver du  ikke  at  frygte  for:  jeg  føler  alene  en  vis  sød  Længsel, 
lig  den,  der  blidelig  gennembæver  Hjertet  ved  Erindringen  om 
svundne  Glæder." 

Tyrolerne  var  nu  komimet  saa  nær,  at  vi  hørte  dem  smaa- 
snakke.  Efter  et  Par  Sekunders  Lytten  hviskede  Fætteren  til 
mig,  at  han  kendte  en  af  dem  paa  Røsten  samt  paa  hans  hyp- 
pigt gentagene  Livprædikat  ,,uhy  re",  og  at  det  var  en  Officer  fra 
København.  Straks  derpaa  traadte  de  ud  af  Skoven,  tre  i  Tallet, 
alle  civilklG&dte;  dog  forraadte  den  enes  Mundskæg  hans  militære 
Stand. 

Fætter  stødte  mig  paa  Armen  og  hviskede  igen:  „Det  er  rigtig 
ham  —  lad  os  se,  om  han  kan  kende  mig!" 

Vi  rejste  os  op  og  stod  stift  med  vore  Hatte  i  Hænderne. 

De  hilste  igen,  og  Officeren  lagde  høfligt  til:  „Sæt  paa  Hovedet, 
Børn!  —  tjener  I  Kongen?" 

,,Aa  ja!"  svarede  Fætter. 

„Vil  I  tjene  en  Drikkeskilling?"  gentog  hin,  „og  hjælpe  til  at 
rejse  vort  Telt?" 

,,Som  Løjtnanten  befaler,"  lød  Svaret. 

Nu  kom  de  to  Karle  hidbærende  med  Telt  og  Stænger,  og  paa 
Officerens  Begæring  fulgte  vi  tilbage  med  dem  for  at  hente  det 
øvrige  Tilbehør,  samt  Kapper,  Hynder,  Madkurv  og  Flaskefoder; 
thi  Vognen,  hvorpaa  de  kørte  fra  Ry,  var  blevet  staaende  paa 
den  aabiie  Banke  Sønden  for  Skoven. 

Teltet  blev  oprejst  med  Indgangen  mod  Østen  og  efter  Om- 
stændighederne ret  godt  indrettet:  en  Kævle  blev  rullet  derind 
og  tjente,  belagt  med  Hynder,  til  Bænk;  en  anden  blev  sat  foran 
paa  Enden  som  Bord.  De  rejsende  behøvede  os  nu  ikke  længere. 
Den  ene  betalte  Bønderkarlene;  Løjtnanten  rakte  mig  en  Sølv- 
rigsort,  som  jeg  dog  naturligvis  ikke  vilde  modtage.  Han  bød 
min  Kanunerat  den,  og  da  denne  var  lige  saa  ædelmodig,  bandede 

han  højt  og  dyrt  paa,  at  vi  skulde  smage  hans  Flaskefoder. 
Han  skænkede;  Fætter  greb  Tumlingen  med  et  Smil. 

„Hvad  griner  du  af?"  spurgte  Officeren. 

Men  Fætter  sagde,  idet  han  satte  for  Munden:  „Din  Skaal, 
Vilhehn!" 

Den  tildrukne  traadte  eller  snarere  tumlede  et  Par  Skridt  til- 
bage, hans  to  medrejsende  et  Par  frem  imod  os. 

Fætter  drak  og  brast  i  Latter,  og  Løjtnanten,  som  nu  endelig 
kendte  ham,  raabte  i  glad  Overraskelse: 

„Ludvig!  plager  den  onde  dig?  hvad  den  slemane  Syge  bestiller 
du  her  i  den  Forklædning?" 

Det  kom  nu  til  en  fuldstændig  Forklaring.  Løjtnanten  er- 
klærede vort  Indfald  for  uhyre  skønt,  og  han  tillige  med  hans 
Rejsefæller  trængte  saa  hjertelig  paa,  at  vi  skulde  blive  hos  dem 
Natten  over,  at  vi  ikke  kunde  afslaa  det. 

Den  ene  af  Løjtnantens  Kammerater  var  en  ung,  vakker  og 
meget  dannet  Mand  og  tillige  uhyre  rig,  hvorfor  han  bestandig 
kaldtes  Grossereren,  og  anderledes  vil  ikke  heller  jeg  benævne 
ham.    Den  anden  forestillede  sig  selv  for  os  med  disse  Ord: 

„Mine  Herrer  af  den  agtbare  Bondestandl  mit  Navn  her  i  Jyl- 
land er  Famiente,  og  jeg  har  den  Lykke  at  være  ingenting  i 
Verden,  undtagen  altid  uhyre  fornøjet,  hvilket  denne  Verdens 
vise  kalder  Daarlighed.  Tillad  mig  nu  at  forestille  Dem  mine 
Rejse  venner  under  deres  virkelige  Karakter!  Denne  her  er  en 
meget  elskværdig  og  i  a]le  Henseender  fuldkommen  Kavaler.  Han 
er  Herre  af  forskellige  Tønder  Guld,  for  Iwilken  Fortjeneste  h€Ui 
af  mig  er  ophøjet  til  Kommandør  af  den  gyldne  Vlies.  Det  eneste, 
der  kunde  være  at  udsætte  paa  ham,  er  dette,  at  han  ikke  er  saa 
ganske  rigtig  i  Hovedet,  thi  han  har  den  fikse  Ide,  at  han  absolut 
vil  ind  i  den  Daarekiste,  jeg  talte  om.  —  Den  anden  Herre  der  er 
et  Medlem  af  de  røde  Munkes  Orden.  Han  er  den  galeste  af  os 
tre;  thi  han  bilder  sig  fast  og  bestemt  ind,  at  han  er  en  Krigs- 
mand og  en  stor  Helt,  og  kalder  sig  selv  Løjtnant.  Han  kan 
ellers  snart  vente  at  blive  Prior  i  et  af  Klostrene  i  Sølvgaden, 
hvilket  han  i  sit  Sprog  kalder  at  faa  Kompagni." 

Her  for  den  præsenterede  med  sin  højre  Haand  om  til  den 
venstre  Hofte  og  sagde  saa  barsk  som  muligt  —  dog  uden  at 
kunne  tvinge  sine  Lattermuskler  — : 

,,Hr.  von  Famiente!  ved  De  vel,  at  De  har  uhyre  fornærmet 
mig?    Hvor  og  naar  behager  De?" 

,,Her,"  svarede  den  udfordrede,  pegende  paa  Flaskefoderet, 
,,og  paa  Øjeblikket." 

Nu  traadte  Fætter  frem  og  sagde:  „Mine  Herrer!  førend  De 
skrider  til  det  blodige  Værk,  saa  lad  mig  ogsaa  forestille  mig 
selv  og  min  Kammerat,  som  meget  udbeder  os  den  Ære  at  være 
deres  Sekundanter.  De,  Hr.  Famiente!  er  ingenting;  her"  — 
han  pegede  paa  mig  —  ,,ser  De  en  Mand,  som  er  alting,  lige- 
ledes, det  forstaar  sig,  i  egen  Indbildning.  Han  tror  nemlig  om 
sig  selv,  at  han  er  en  Poet,  og  saadanne  Folk,  ved  De,  har  jo 
deres  Næse  alle  Vegne.  Han  har  læst  en  Hob  baa4e  gammelt  og 
nyt  og  gjort  et  Par  Rejser  med  Smakken  og  Dampskibet  mellem 
dette  og  København,  og  derfor  er  han  nu  fast  overbevist  om,  at 
han  kender  Verden,  skønt  han  ej  eng£Ufig  kender  sig  selv,  og 
enhver  Dosmer  kan  ride  ham  til  Vands,  naar  han  blot  ved  at 
stikke  ham  hans  egen  Kæphest  mellem  Benene.  For  Resten  gør 
han  intet  ondt,  naar  man  blot  lader  ham  snakke  og  tier  og  ikke 
forstyrrer  ham  i  hans  Drømmerier.  Hans  Navn  er  ellers  Per 
SpiUemand.  —  Hvad  min  egen  ringe  Person  angaar"  — 

„Stop  lidt!"  afbrød  jeg,  „nu  falder  det  mig  til  at  præsentere 
dig,  Fætter!  thi  din  Beskedenhed  vil  vist  lægge  Skjul  paa  dine 
egne  Fuldkonmienheder.  Hr.  Prokurator  Ludvig  ***!  en  al  den 
blinde  Justitias  blinde  Tjenere!  Som  saadan  agter  han  at  lede 
Retfærdighedens  Gang  ved  alle  Underretter  i  Jylland.  Han 
nærer  to  fikse  Ideer:  den  ene,  at  han  ikke  vil  foretage  sig  andre 
end  retfærdige  Sager;  den  anden,  at  alle  retfærdige  Sager  maa 
vindes.  De  indser  følgelig:  pro  primo,  at  han  ikke  stikker  dybt 
i  Jura,  pro  secundo,  at  han  kender  lige  saa  lidet  til  Verden  som 
jeg,  og  pro  tertiOt  at  hans  Praksis  ikke  vil  vorde  betydelig.  Af 
den  Løn,  hans  naadige  Frue  giver  ham,  skal  han  altsaa  ikke 
blive  fed;  og  dersom  han  ikke  havde  privat  Formue,  kunde  han 
vente  at  vorde  underholdt  paa  offentlig  Bekostning." 

„Prægtigt,  mine  Herrer!"  raabte  Løjtnanten,  „jeg  ser,  at  vi 
her  er  fem  Alen  af  eet  Stykke,  og  at  vi  slutter  uhyre  godt;  lad 
os  ogsaa  nu  holde  Trit  ved  Flasken.  —  Giv  Agt!  der  skal  opmar- 
cheres!    Elen  —  to!    Een  —  to!" 

Og  saaledes  stampede  han  med  korte,  hurtige  Skridt  ind  i 
Teltet;  vi  andre  i  samme  Tempo  bagefter. 

Hvad  vi  her  bestilte,  behøver  ingen  vidtløftig  Forklaring:  vi 
aad  og  drak  og  var  glade;  vi  sladrede,  og  vi  sang  til  Afveksling. 
Vi  brød  os  hverken  om  Præteritum  eller  Futurum,  men  holdt 
os  alene  til  det  lykkelige  Præsens  efter  vor  Præceptor,  den  gale 
Horatses  Lære  og  Eksempel. 

Grossereren  var  den  første,  som  henimod  Midnat  mindede  om,. 

at  en  lille  Lur  vDde  gøre  godt  og  bevirke,  at  vi  med  des  større 
Munterhed  kunde  hilse  den  opgaaende  Sol. 

Dette  fandt  almindeligt  Samtykke.  Af  Hynder  og  Kapper 
redtes  snart  en  Søsterseng,  paa  hvilken  vi  fem  fidele  Brødre  ud- 
strakte os.  De  fire  indsov  snart,  en  efter  en  anden;  kun  jeg 
blev  vaagen;  og  da  jeg  fornam,  at  Søvnen  ikke  vilde  indfinde  sig* 
rejste  jeg  mig  saa.  sagte  som  muligt  og  gik  uden  for  Teltet. 

Der  var  trindtom  tyst.  Himmelen  var  skyfri,  men  af  dens 
Millioner  Øjne  var  kun  enkelte  aabne,  og  selv  disse  blinkede 
langsomt  og  mat,  som  de  stred  mod  Søvnen;  thi  hint  straalende 
Kongelys,  der  snart  skulde  helt  udslukke  deres  svage  Glimt, 
klarede  allerede  for  sig  i  Norden. 

Det  er  ikke  Mørket,  end  mindre  Storm  eller  Uvejr,  der  gør 
Natten  saa  højtidelig  rædsom;  det  er  dens  dybe  Ro,  denne 
Dødsstilhed  i  hele  Naturen;  dette  at  vide  sig  selvene  vaagen  midt 
i  en  sovende  Verden,  ene  levende  i  den  uhyre  Gravhvælving,  ene 
med  sine  bange,  svimlende  Tanker  om  Død  og  Evighed. 

Hvor  kær  er  da  enhver  Lyd,  der  afbryder  den  uhyggelige 
Ensomhed  og  minder  om  SkaJ>ningens  Genopvaagnen,  dens  dag- 
lige Opstandelse  til  Liv  og  Syssel  og  Glæde  —  ja,  ogsaa  til  Uro 
og  Møje!  Hvor  begærligt  opfangede  mit  Øre  ethvert  stærkere 
Aandedræt  af  de  slumrende  i  Teltet!  den  næppe  hørlige  Susen  af 
den  fjerne  Skovbæk!  Hvor  venlig,  fortrolig  klang  mig  Hanens 
Midnatsgal  fra  nærmeste  Hytte,  der  snart  besvaredes  stærkere 
og  svagere  her  og  der. 

Men  ogsaa  disse  Venner  forstummede,  der  blev  atter  Tavs- 
hed. Dog  ikke  længe:  fjernt  bagude  i  Skoven  lød  andre  og  sødere 
Toner.  Jeg  lyttede  og  lyttede;  det  var  Musik  —  den  blev  stedse 
hørligere  —  kom  nærmere  —  det  var  blæsende  Instrumenter  — 
Hornene  fra  i  Aftes.  Som  en  mild  Regn,  der  opliver  og  hæver 
det  synkende,  hendøende  Blad,  saaledes  drysser  de  lifiige  Toner 
opmuntrende,  styrkende  ned  i  det  af  Sorg  og  Bekymringer 
sammenpressede  Bryst.  Herlige  Triumf  for  Menneskets  uaf- 
ladelig virksomme  Aand. 

At  indaande  Liv  i  den  døde  Materie,  gennem  Træ  og  Metaller 
at  tale  Hjertets  ædleste  Sprog  og  gøre  det  haarde  Malm  til  Organ 
for  Tanker  og  Følelser,  dem  Læben  ej  engang  med  Ord  mægter 
at  udtrykke!  Velfortjent  er  Musikken  kaldt  „Sjælens  Vin", 
men  hvorfor  ikke  ogsaa  „Hjertets  Lys?"  For  mit  er  den  det 
samme  som  Morgenlyset  for  den  natlige  Vandrer  eller  et  Solglimt 
gennem  Vinterens  Sky.  Og  velsignet  være  du,  salige  Weberl  for 
de  Strømme  af  liflige  Toner,  der  udrandt  fra  dit  Bryst  som  evigt 

uudtørrelige  Kilder  fra  Jordens  Barm  til  at  fryde  Menneskets 
Børn.  Hellere  vilde  jeg  være  Forfatter  af  blot  denne  din  sjæle- 
glade March  end  af  alle  Byrons  sjælefortørrende  Digte. 

Stykket  var  for  længst  ude;  og  da  jeg  ikke  hørte  videre  til 
nogen,  sad  jeg  og  grundede  paa,  om  det  alligevel  ikke  kunde 
have  været  aandelig  Musik  af  Skovens  eller  Bjergets  usynlige 
Beboere,  og  i  dette  Fald,  om  da  de  Smaaalfer  havde  lært  den  af 
Weber  eller  han  al  dem. 

Da  blev  jeg  Lys  var  langt  henne  paa  samme  Kant,  men  som 
flyttede  sig,  forsvandt,  kom  igen  og  blev  atter  borte.  Jeg  gik  nu 
ind  i  Teltet,  hvor  de  i  dybere  Søvn  hensunkne  gennem  Næse  og 
Gane  gjorde  en  anden  og  mindre  behagelig  Miisik. 

Jeg  kaldte:  „Mine  Herrer!  —  Mine  Herrerl  vi  kan  snart  vente 
fremmede." 

Fætter  vaagnede  først,  satte  sig  over  Ende  og  spurgte:  „Hvad 
er  å&rr 

,, Koret  fra  i  Aftes,"  svarede  jeg,  „og  et  formeligt  Fakkeltog." 

Han  sprang  op  og  traadte  udenfor.  Løjtnanten  vaagnede; 
jeg  fortalte  ham  det  samme. 

Han  ruskede  i  de  andre  to  og  raabte:  „Munter!  munter!  nu 
har  vi  Damerne." 

„Det  kan  jeg  lide,"  sagde  Grossereren,  „de  kommer,  før  de 
har  lovet  —  Famiente!  herop!" 

,,Famiente,"  svarede  den  anraabte,  „la'er  formelde  Damerne 
sin  Hilsen  og  be'er  jer  andre  gaa  Fanden  i  Vold!  Lad  mig  sove, 
I  Natteravne!" 

,,Det  gaar  Ikke  an,"  sagde  hin,  „for  de  skal  ind  i  Teltet." 

Løjtnanten  tren  atter  ind:  ,,Staa  nu  kønt  op,  du  Syv- 
sover," sagde  han,  ,,paa  Øjeblikket  har  vi  de  kære  Pigebørn;  de 
kommer  med  Fakler  og  blæsende  Instrumenter." 

,,Jeg  blæser  selv  ad  de  kære  Pigebørn,"  snærrede  Farniente, 
„lad  dem  bie,  til  jeg  faar  Lejlighed  —  eller  kog  jeres  Kaffe  og 
hold  jeres  Sladderads  her  udenfor  —  det  smager  bedst  i  fri 
Luft.  —  Godnat  igen!" 

Hermed  kastede  han  sig  omkring.  Vi  forlod  ham  for  at  gaa 
Toget  i  Møde,  Fætter  og  jeg  bag  efter  de  andre,  da  vi  for  de 
nyankomne  vilde  endnu  lidt  bevare  vort  Inkognito. 

Et  Par  Hundrede  Skridt  fra  Bjerget  inde  i  Skoven  traf  vi 
sammen  med  dem.  De  var  syv  i  Tallet,  to  Fakkelbærere,  to 
Hornblæsere  og  tre  Fruentimmer.  Af  de  sidste  var  de  to  unge 
og  den  tredie  noget  ældre.  Hornisterne  var  næppe  fuldvoksne 
Knøse,  som  hørte  til  det  hele  københavnske   Rejseselskab,   og 

Fakkelbæreme  var  Sønner  af  den  Præst,  hvor  det  havde  sit 
Hovedkvarter. 

Den  ene  af  de  unge  Piger  faldt  Grossereren  saa  kærligt  om 
Halsen,  at  ingen  kunde  være  i  Tvivl  om  deres  Forh6ld  til  hver- 
andre. Den  anden  hilsede  mildt,  men  tilbageholdende  og  holdt 
bestandig  den  tredie  ældre,  med  hvem  hun  talte  sagte  og  næsten 
hviskende,  under  Armen.  Løjtnanten  blandede  sig  af  og  til 
i  Scuntalen,  der  angik  fremmede,  os  ubekendte  Ting. 

Spillemændene  satte  sig  først  igen  i  Gang  og  mindede  de 
øvrige  ved  et  muntert  Stykke  paa  Hornene.  Medens  de  marche- 
rede forbi,  blev  Fætter  og  jeg  stagende  og  gjorde  Front  imod 
dem,  hver  paa  sin  Side  af  Vejen.  Da  vi  igen  sluttede  os  sammen, 
bemærkede  jeg,  at  den  ene  af  de  unge  Domer  —  ikke  Grossererens 
Kæreste  —  saa  sig  om  efter  os,  og  at  den  anden  spurgte  Løjt- 
nanten, hvem  vi  var? 

,,To  Landsoldater  af  mit  Kompagni,"  svarede  han,  ,,de  er  her 
fra  nærmeste  By  og  har  gaaet  os  til  Haande  med  Teltets  Op- 
rejsning. 

,, Karle!"  sagde  han  til  os  i  en  bydende  Tone,  ,,kan  I  hente 
os  Vand  fra  nærmeste  Bæk  og  Brænde  til  at  koge  vor  Kciife? 
Jeg  skal  selv  følge  med  jer." 

„Det  var  en  Skam,  Hr.  Løjtnant!"  svarede  Fætter  paa  Jysk, 
,,vi  skal  nok  besørge  det  alene." 

Saa  snart  vi  var  ankonimvet  til  Teltet,  fik  han  Kaffekedlen  og 
løb  med  den  hen  til  en  Kilde;  jeg  gav  mig  til  at  plukke  Lyng  paa 
den  nordlige  Side  al  Bjerget,  og  Løjtnanten  bar  det  did,  hvor 
Kaffen  skulde  koges.  Under  denne  Bestilling  fortaJte  han  mig, 
hvo  de  nysankomne  var;  og  lærte  jeg  da  herai,  at  den  ældre 
Dame  og  den  yngre,  som  gik  med  hende,  var  begge  to  hans 
Søstre.  Han  vilde  endnu  sagt  mere,  men  blev  heri  forhindret, 
da  de  just  kom  hen  til  os  for  at  se  paa  vort  Arbejde,  hvis  Hensigt 
de  ikke  straks  kunde  fatte:  det  var  nemlig  første  Gang  i  deres 
Liv,  at  de  skulde  drikke  Kaffe,  kogt  ved  Lyng. 

Det  var  imidlertid  allerede  blevet  saa  lyst,  at  Begfaklemes 
Skin  syntes  os  overflødigt,  og  at  vi  godt  kunde  se  at  drikke  vor 
Kaffe  ved  Dagskæret.  Teltets  Ameublement  maatte  da  flyttes 
udenfor,  og  Famiente  kunde  følgelig  ikke  længer  nyde  den  kære 
Søvn,  naar  Sengen  blev  trukket  bort  under  hcmi.  Ved  denne 
Forstyrrelse  ytrede  han  vel  straks  sit  Mishag  paa  den  utvety- 
digste Maade,  det  vil  sige:  med  adskillige  Eder;  men  saa  snart 
han  var  kommet  paa  Benene  og  havde  gnedet  Øjnene,  blev  han 
igen  den  samme  lystige  Fugl  som  tilforn.     Han  for  ud  mellem 

Damerne,  reciterende  med  flydende  Tunge  det  bekendte  Distikon: 

,,Ovando  conveniant  Catharina  Margreta  Sibylla. 
CoUoqvium  faciunt  et  ab  hoc  et  ab  hoc  et  af)  iUa.*' 

,,Det  er  paa  Dansk/'  tilføjede  han,  ,,saa  meget  som:  God 
Morgen,  mine  tre  Gratier!  det  glæder  mig  at  se  Deres  dejlige 
Ansigter  og  høre  Deres  liflige  Stemmer." 

„Det  er  alt  for  frit  oversat,  min  Herre!"  sagde  den  ældste 
af  dem;  „det  hedder  egentlig:  Gid  Pokker  havde  jer,  I  tre  Sang- 
klokker! naar  I  kommer  sammen,  kan  man  ikke  høre  Ørelyd  for 
jeres  Sliddersladder.  —  Lagde  I  ikke  Mærke  til,"  sagde  hun  til 
de  to  andre,  „at  han  nævnede  os  endog  ved  Navn?" 

„Jeg  hørte  din  Søsters  og  mit,  men  dit  ikke,"  svarede  Gros- 
sererens Kæreste. 

„Ah!"  gentog  hin,  ,, Sibylle!  det  er  mig  —  det  er  et  Æres- 
navn,  han  giver  mig." 

Famiente  lo,  greb  hendes  Hænder  og  sagde:  „Min  kloge  Si- 
bylle! min  lærde  Sibylle!  for  dette  Indfald  skal  De  have  Dem  en 
lille  Svingom  i  fri  Luft." 

Hermed  begyndte  han  at  valse  og  Hornisterne  at  blæse,  Gros- 
reren  og  Løjtnanten  fulgte  Eksemplet:  hin  tog  sin  Kæreste, 
denne  sin  Søster.  Inden  jeg  tænkte  derpaa,  havde  Fætter  mig 
om  Livet;  og  da  han  har  Bjømekræfter,  rev  han  mig  uagtet  al 
min  Modstræben  med  sig.  Nogle  Omgange  gik  det  saa  som 
saa;  men  da  holstensk  Galopvals  ikke  er  min  Sag,  kom  vi  om- 
sider fra  den  jævne  Bjergflade  ud  i  Lyngen,  og  bous!  der  rullede 
vi  begge  to. 

Spillemændene,  som  først  blev  det  var,  kunde  ikke  blæse 
længere  for  Latter,  og  nu  holdt  ogsaa  de  andre  op  at  danse, 
hjerteligt  leende  ad  vort  Uheld. 

Idet  vi  igen  klavrede  op,  hørte  jeg  Sibylle  —  som  jeg  nu  vil 
kalde  hende  —  gøre  den  Bemærkning,  at  for  Bønderkarle  var 
vi  temmelig  raske  og  slet  ikke  undselige. 

„Det  er  Musikkens  Almagt,"  raabte  Famiente;  ,,men  lad  os 
nu  faa  vor  Kaffe!" 

Alle  satte  sig  i  en  Kres  paa  Hynderne  og  Kapperne  omkring 
Træstubben,  der  under  Dansen  af  Præstesønnerne  var  dækket 
til  Kaffebord. 

„Sæt  jer  ogsaa  ned.  Børn!"  sa^de  Løjtnanten  til  Fætter  og 
mig;  „I  kan  nok  være  trætte  af  Dansen." 

Vi  satte  os  tavse  i  nogen  Afstand  fra  Cirklen.  Sibylle  skæn- 
kede; men  baade  hun  og  de  to  andre  Damer  skottede  imellem 
hen  til  os,  som  det  forekom  mig,  næsten  lidt  mistroisk;  men 

ingen  oftere  end  Løjtnantens  yngste  Søster.  Fætter  hviskede 
et  Par  Gange  til  mig,  at  hun  var  uhyre  smuk. 

Da  Herrerne  havde  drukket  en  Kop  hver,  vinkede  Famiente 
naadig  ad  os,  sigende:  „Kam,  Folkens,  og  faa  jer  en  Ttwir!" 

Vi  rejste  og  nærmede  os  langsomt.  Sibylle  rakte  Fætter 
først  Koppen.  Han  tog  Hatten  i  den  ene  Haand  og  udstrakte 
den  anden  efter  Koppen. 

Da  han  havde  taget  den  og  trukket  sig  et  Par  Skridt  tilbage, 
sagde  Sibylle  med  en  Mine  halv  skælmsk  og  halv  spotsk:  „Dieser 
Bauer  hat  sehr  zarte  Hånde;  er  hat  gewiss  den  Dreschflegel  nicht 
gar  zu  lange  gehandhabt." 

„Es  scheint  so,"  sagde  hendes  Søster,  kendeligt  rødmende. 

Her  tal)te  Fætter  Koppen  og  blev  staaende  ubevægelig  som  et 
af  Skovens  Træer  med  Øjnene  ligesom  fasttryllede  til  hende,  der 
sidst  talte;  og  jo  længere  han  stirrede  paa  hende,  jo  stærkere  rød- 
mede hun,  og  jo  mere  forlegen  og  forvirret  blev  hun.  Alle  vi 
andre  faldt  i  tavs  Forundring;  men  næppe  nogen  anden  end  jeg 
anede  den  rette  Sammenhæng. 

Famiente  brød  først  løs,  sigende  til  Fætter:  „Min  Herrel  det 
er  nok  paa  Tiden,  at  De  aflægger  Deres  Inkognito;  thi  det  lader 
til,  at  De  og  denne  Dame  har  set  hverandre  før." 

Fætter  fik  nu  sit  Mæle  igen,  traadte  hen  til  hende  og  sagde: 
„Vel  har  jeg  første  Gang  i  Dag  nydt  dien  Lykke  at  se  de  Læber, 
hvis  Stemme  to  Gange  har  lydt  saa  behageligt  for  mit  Øre.  Men 
af  den  kan  jeg  ikke  tage  fejl,  saa  dybt  er  den  bevaret  i  min  Erin- 
dring —  tør  jeg  smigre  mig  med,  at  ikke  heller  min  Røst  er 
ganske  glemt  af  Dem?" 

Catharina  —  saa  hed  hun  —  svarede  med  et  Smil,  hvori  der 
virkelig  laa  mere  end  i  hendes  Ord:  „Hverken  Deres  Stenune 
eller  Deres  Ansigt,  skønt  De  var  en  Grand  d' Espagne  den  sidste 
Gang.  De  maa  nemlig  vide,  at  hele  Hyrdeskaren  klædte  sig  om 
før  Demaskeringen." 

,,Det  var  som  Fanden!"  raabte  Løjtnanten,  ,, gamle  Bekendt- 
skaber!   Ny  Maskerade!" 

,,0g  nu  et  virkeligt  Hyrdeliv!"  faldt  Famiente  ind.  ,, Kommer, 
I  Naturens  Sønner!  og  slutter  eder  til  vor  blide  VennekresI" 

Vi  tog  efter  Indbydelsen  Sæde,  og  efter  at  vi  havde  sagt  vore 
Navne,  ledte  Fætter  Samtalen  hen  paa  Begivenhederne  ved 
Esrom  Sø  og  spurgte  Catharina:  ,, Hvorledes  gik  det  Deres  stak- 
kels Veninde?    Hvordan  fandt  hun  sig  i  sin  Skæbne?" 

„Ret  godt  —  der  sidder  hun!"  svarede  hun  smilende  og  pegede 
paa  Grossererens  Kæreste. 

Fætter  studsede  og  sagrde  noget  forlegen:  „Det  var  en  sør- 
gelig Ulykke,  men  — '^ 

„ —  ikke  saa  meget  sørgelig,"  faldt  Grossereren  ind,  „for  den 
druknede  kom  dog  til  Live,  og  det  var  saamænd  migP* 

„Ihl"  raabte  Fætter  glad  overrasket,  ,,Gud  ske  Lov!  det  var 
mer,  end  vi  dengang  haabede  —  men  den  stakkels  Fusentast, 
som  væltede  Baaden  og  vilde  have  druknet  sig  selv  bagefter?" 

„Det  var  saamænd  mig!"  raabte  Famiente:  „og  da  jeg  den- 
gang kom  i  Tanker  om,  at  jeg  kunde  trænge  til  en  Hovmester, 
saa  giftede  jeg  mig;  og  der"  —  pegende  pfiia  Sibylle  —  „sidder 
hun,  som  nu  styrer  min  Baad  over  Livets  farlige  Sø." 


Det  var  blevet  Dag.  Langsomt  oprulledes  i  Nordosten  Nattens 
dunkle  Forhæng.  Lysere  og  lysere  blev  Himlens  Blaa.  Lær- 
kerne sang  deres  tusindstemmige  Morgenkor.  Skovens  Fugle 
begyndte  med  enkelte  korte  Fløjtetoner  at  stemme  deres  Struber. 
Gennem  Dalene  nedrullede  de  blege  Taagebølger  og  lagde  sig 
som  et  Tæppe  paa  Søen. 

Jeg  saa  hen  over  den  mod  Østen  med  en  Følelse  —  fore- 
stiller jeg  mig  —  lig  Oldingens,  naar  han  skuer  ud  over  Livets 
Møje  og  Bekymring  mod  Enighedens  Dagskær. 

Solen  stod  op.  —  Ingen  Skildring  heri  Se!  og  tilbed  i  din 
Sjæls  Glæde!    Saadan  Glæde  er  Tilbedelse. 

Kun  dette  til  en  Beslutning:  Aldrig  har  vel  det  store  Dagens 
Lys  ved  sin  Opgang  skuet  en  Kres  ai  gladere  Mennesker  paa 
Himmelbjergets  Top;  og  af  alle  dem  endnu  ingen  lyksaligere  end 
Ludvig  og  hans  genfundne  Hyrdinde,  hvis  Ansigter  straalede 
i  Kærligheds  Morgenglans.  —  Nu,  et  halvt  Aar  derefter,  er  de 
forenet  for  dette  Liv  og  for  det,  som  vi  venter. 


'  Trykt  første  Gang  1  „Samlede  Noveller".  1833,  I  D. 

'  Hvor  bøjt  Himmelbjerget  er,  vidste  paa  det  Tidspunkt  hverken  B.  eller 
nogen  anden  ret  Besked  om.  Endnu  1839  nævner  han  1  „Viborg  Amt",  S.  3, 
Lydløj  1  Lysgaard  Herred  „som  det  højeste  Punkt  1  Amtet  og  maaske  1  hele  Jyl- 
land —  Himmelbjerget  end  Ikke  undtaget." 

Ed.  Erslev,  der  1  sin  Bog  „JyUand".  1886.  udførligt  har  meddelt  Hlnunel- 
bjergets  Historie  indtil  Bllcherfestemes  Tid,  gør  opmærksom  paa,  at  det 
nævnes  paa  Tryk  første  Gang  af  Pontoppidan  1  ,, Danske  Atlas",   Tome  IV, 

1768,  S.  189.  ..Her  siges  saa  morsomt  for  enhver,  der  har  været  paa  Stedet: 
„Himmelhjerget,  som  paa  den  østre  Side  formedelst  dets  Stejlhed  ej  er  at 
hestlge.  skal  være  nogle  1000  Favne  højt.  Paa  vestre  Side  har  man  næsten 
at  gaa  en  halv  Time.  førend  man  kan  komme  derop."  I  Trykfejlslisten  l  samme 
Bind  ser  man  dog.  at  ..nogle  1000"  skal  være  ..nogle  100"  Favne  ...  Hos  N.  Jonge 
(1777)  er  Højden  imidlertid  blevet  ..over  tre  Tusinde  Favne",  altsaa  i  det  mindste 
18.000  Fod  eller  flere  Tusinde  Fod  højere  end  Mont  Blanc." 

Paa  Charlottenborg  udstilledes  første  Gang  1839  et  Billede  af  Himmel- 
bjerget. ..1840  rejste  Kristian  den  Ottende  og  hans  Dronning  dertil,  og  her 
forefaldt  da  den  morsomme  Hændelse,  som  omtales  af  J.  P.  Trap  (Danske 
Billeder  fta  Land  og  Sø.  Nr.  34).  Dronningen  henvendte  sig  nemlig  tU  en 
gammel  Bondekone  med  de  Ord:  „I  bor  1  en  dejlig  Egn.  Moeri"  Den  gamle 
Bondekone,  der  ligesom  Almuesfolk  1  Almindelighed  ikke  havde  nogen  Fore- 
stilling om.  hvad  Naturskønhed  er.  saa  undrende  paa  Dronningen  og  svarede 
endelig:  „Ja-,  men  hu  ka  mlssel  trou,  den  er  baari""  (Erslev:  ..Jylland". 
S.  345). 

'  En  Landsby  kort  fra  Himmelbjerget. 

*  ..Kollen"  var  dengang  Befolkningens  eneste  Betegnelse  for  Himmel- 
bjerget, som  det  fremgaar  af  Erslevs  ovennævnte  Bog  S.  344.  ..Mine  afdøde 
Venner,  Kammerherre  Dahl  til  Moesgaard  og  Jemstøber  Meulengracht  1  Aar- 
hus drog  1833  eller  83  som  Elever  1  Aarhus  Latinskole  af  Sted  for  at  se  Himmel- 
bjerget, og  de  var  rimeligvis  de  første  lystrejsende,  som  kom  did.  Hverken 
Kromanden  1  Ry  eller  andre,  som  de  udspurgte,  vidste  nemlig,  hvad  Himmel- 
bjerget var  for  noget,  og  man  kom  først  langt  om  længe  paa  det  rene  dermed, 
da  en  Mand  udbrød:  ..De  mo  vel  sajt  vær  Kollen.  de  gue  Folk  menerl"*' 


JULEFERIERNE' 

(Af  en  gammel  Skolemands  Erindringer) 


1. 
SNEFOG 

Tredive  Aar  gammel  fik  jeg  Rektoratet  i  en  jysk  Købstad. 
Jeg  tjltraadte  mit  Embede  ved  Paasketid,  og  dog  var  jeg  tU 
Julen  endnu  ikke  gift  —  ej  engang  forlovet. 

Det  kunde  være  mig  vanskeligt  nok  at  forklare  et  saadant 
Underværk,  der  var  saa  meget  større,  som  jeg  ej  alene  dyrkede 
de  alvorlige  Muser,  men  tillige  var  en  nidkær  Offerpræst  i  deres 
muntre  Søstre  Thalias,  Terpsikores  og  Euterpes  Templer.  Uden 
Mytologi:  jeg  var  første  Violin  i  alle  Koncerter,  første  Elsker 
paa  vort  Privatteater,  og  det  var  en  almindelig  Mening  blandt 
alle  Stadens  unge  Damer,  at  det  aldrig  havde  den  rigtige  Art 
med  Figaro  og  Molinasco,  naar  Rektoren  ikke  førte  dem  op. 

Julen  var  for  Haanden.  Jeg  havde  roet^  mig  til  et  Par  Ugers 
otium,  da  jeg  i  dette  Tidsløb  tænkte  at  fuldende  min  Doktor- 
disputats ,,om  de  gamles  selskabelige  Forlystelser". 

Men  uventet  indbødes  jeg  til  at  deltage  i  de  nyeres. 

Kammerraad  Hansen  (jeg  giver  ham  dette  Navn,  fordi  saa 
mange  bærer  det,  og  jeg  er  en  Hader  af  de  mystiske  **,  der  saa 
ubehageligt  standser  Læsningen)  fra  Ulvedal,  som  havde  en  Søn 
1  Skolen,  kom  for  at  hente  denne  hjem  og  trængte  med  saa  god- 
modig Heftighed  ind  paa  mig  om  at  gøre  Følgeskab,  at  jeg  om- 
sider indvillj^de  paa  det  Vilkaar  at  vorde  befordret  hjem,  saa 
snart  jeg  ønskede  det. 

Mod  det  mulige  Tilfælde,  at  Tiden  stundom  kunde  vorde 
mig  lang,  forsynede  jeg  mig  med  en  Duodezudgave  af  gamle 
Gellert. 


302 

Saa  snart  jeg  havde  indvilliget,  sagde  ^ammerraaden: 

,, Monstro  vi  ikke  kunde  faa  Konrektoren  lokket  med?'' 

„Og  alle  Hørerne,  Fader!"  lagde  Sønnen  til. 

Dette  Indfald  blev  straks  sat  i  Værk;  og  da  jeg,  efter  Be- 
gæring, anvendte  mine  hona  afficia,  fik  vi  Ja  hos  dem  alle  und-  ^ 
tagen  hos  Tredie-Lektiehøreren,  der  ikke  befandt  sig  vel. 

Men  førend  jeg  begynder  paa  Fortællingen  om  vor  Udflugt 
til  Ulvedal,  tror  jeg  at  burde  give  et  Skyggerids  af  disse  mine 
Medlærere,  der  alle  var  ugifte  som  jeg  selv,  men  for  Resten 
ikke  lignede  hinanden  i  nogenting. 

Konrektoren  havde  været  gift;  men  nu  i  mange  Aar  Enke- 
mand og  barnløs,  levede  han  temmelig  stille  med  en  gammel 
Søster,  som  bestyrede  hans  lille  Husholdning.  Han  var  en  Mand 
af  sunde  og  gode  Grundsætninger,  bestemt  Karakter  og  fast 
Villie,  alvorlig  og  dog  blid  i  sit  Væsen,  en  fortrinlig  Skolemand 
baade  som  Lærer  og  Opdrager  og  fuldkommen  grundig  i  de 
Videnskaber,  han  over  et  Kvartsekulimi  havde  foredraget,  nem- 
lig Latin  og  Græsk. 

Disse  Sprogs  klassiske  Forfattere  var  hans  kæreste  Omgangs* 
venner,  frem  for  alle  Horats,  hvem  han  kunde  udenad  og  citerede 
ved  aJle  Lejligheder. 

I  hans  ensformige  Liv  fandt  kun  den  ene  Afveksling  Sted,  at 
han  hver  Søndag  Aften  spillede  Toccategli  med  Femte-Lektie- 
høreren. Ogsaa  her  brugte  han  sin  egen  antike  Terminologi. 
Hukken  for  Eksempel  kaldte  han  bestandig  Fiincivilus^ 
Marschen  hed  hibema,  og  naar  han  gik  over,  glemte  han 
aldrig  at  sige:  „jacta  est  alea,  jeg  gaar  over  Rubikon.'' 

Hans  nu  nævnte  Modstander  ved  Brætspillet,  hvem  vi  her- 
efter vil  kalde  Qvintus^,  var,  da  jeg  lærte  at  kende  ham,  paa 
Alder  med  Konrektoren  —  en  Mand  paa  tresindstyve,  stor,  fir- 
skaaren  og  begavet  med  en  Jernkonstitution. 

Hans  Ansigt  var  i  Forhold  til  Kroppen  stort,  farveløst  og 
barskt,  uden  mindste  Udtryk  af  nogen  som  helst  Sindsbevægelse 

—  ej  engang  Vrede.  Der  er  et  Ordsprog:  ,,at  man  ikke  kan  se 
Folk  længere  end  til  Tænderne";  men  ham  kunde  man  ej  engang 
se  saa  langt;  thi  den  store  Overlæbe  hang  altid  ned  over  Under- 
læben —  endog  naar  han  spiste  —  og  ingen  havde  nogen  Sinde 
set  ham  smile.  Naar  han  lo,  da  hørtes  blot  enkelte  hule  Stød 
eller  Drøn,  der  ikke  gjorde  mindste  Forandring  i  hans  alvorlige 
Aasyn. 

Han  beherskedes  kun  af  een  —  jeg  kan  ikke  sige  Lidenskab 

—  men  Tilbøjeliglied,  den  at  samle  Penge;  hvorfor  han  ej  heller 

nænnede  at  spise  sig  mæt,  undtagen  ved  andres  Bord,  hvar  han 
da  rigtignok  tog  dygtigt  til  sig.  Men  brugte  han  Munden  flittigt 
ved  Bordet,  da  lod  han  den  o^  hvile  paa  alle  andre  Tider.  Aldrig 
tiltalte  han  nogen  først;  han  holdt  sig  blot  til  Svar,  og  disse 
aldeles  i  Lakonemes  Sniag.  Kun  paa  Skolen  anvendte  han  sine 
overordentlig  kraftfulde  Taleorganer. 

Han  var  ingen  daarlig  Lærer;  kun  havde  han  en  egen 
Maner,  den  han  fulgte  saa  nøje  som  et  Ritual.  Til  de  Bøger, 
han  tydede,  havde  han  nemlig  en  dobbelt  Oversættelse,  en  b  u  n- 
den  og  en  f  ri^,  og  kan  jeg  ikke  nægrte,  at  jo  den  sidste  ofte  steg 
til  Tøjlesløshed. 

Saaledes  erindrer  jeg  blandt  andet  en  af  de  første  Dage,  jeg 
var  psA  Skolen,  at  have  hørt  ham  gennemgaa  en  Scene  hos 
Terents,  hvor  der  forekommer  den  Sats: 

,Jra  amantium  amorls  est  Integratio." 

Da  Disciplen  havde  oversat  ligefrem: 

„De  elskendes  Vrede  er  Kærligheds  Fornyelse,"  raabte  han: 
„Fritr 

Disciplen  begyndte:  „Naar  Kærester  skændes  — '' 

„De  æ  Løun,  din  Slubbert!"  tordnede  han  (hans  frie  Over- 
sættelse var  gerne  ren  jysk)  „det  hedder:  Naco*  Katteren 
ryues  etc." 

De  skælmske  Drenge  lod  ofte,  som  om  de  ikke  huskede  hans 
Travestering,  for  at  faa  ham  selv  til  at  komme  frem  med  den. 
Naar  hele  Klassen  da  gav  sig  til  at  le,  blev  han  slet  ikke  vred, 
men  sekunderede  vel  endog  med  et  hult  „hø,  hø,  hø!" 

Han  skulde  virkelig  ikke  været  ilde  lidt  af  dem,  naar  han  blot 
havde  været  mindre  gerrig  og  tillige,  hvad  man  her  i  Provinsen 
kalder  mindre  nærig.  Naar  Qvintaneme^  kom  fra  deres  Hjem 
efter  Ferierne,  maatte  de  derfor  stedse  melde  sig  hos  ham;  men 
den,  der  kom  tomhændet,  blev  ikke  vel  modtaget. 

,,Har  du  ellers  intet  Bud  til  mig  fra  din  Mo'er?"  spurgte  han, 
naar  Disciplen  ikke  mindede  sig  selv. 

„Nej!" 

,,Har  hun  slet  intet  Smør  flyet  dig  med?" 

„Nej!" 

„Ingen  Ost?" 

„Nej!" 

„Heller  ingen  Kyllinger?" 

„Nej!" 

„Go  din  Vej,  din  douen  Slog!"  brummede  han  da.  ,,Jeg  gider 
ikke  set  dæ  for  miin'  Øun"^. 

Denne  hans  Nærighed  var  saa  meget  lumpnere,  som  han 
gerne  solgte  de  Naturalier,  der  blev  ham  foræret,  og  kun  for- 
tærede det,  der  var  i  lav  Torvepris. 

Hajis  Klædedragt  svarede  til  hans  Levemaade:  den  daglige 
bestod  af  en  brungul  Enspænderfrakke,  dito  Knæbukser  og 
lange  stive  Støvler  —  af  hans  Vest  saa  man  lige  saa  lidt  som  af 
hans  Tænder.  Hans  sorte  Halsklæde  faldt  lidt  i  det  brunrøde 
og  hans  Piskeparyk  i  det  rødgule;  thi  den  fik  kun  Pudder  til  de 
trende  Højtider,  samt  de  to  Gange  han  aarlig  kommunicerede; 
ved  hvilke  Lejligheder  ogsaa  hans  ældgamle  sorte  Klæder  kom 
for  en  Dag. 

Qvartus  var  næsten  i  alle  Henseender  det  modsatte  af 
Qvintus. 

Ijille,  spinkel  og  væver,  havde  han  endnu  i  sit  fyrretyvende 
Aar  meget  tilbage  af  vore  yngre  Dages  Pænhed  og  Bestræbelse 
for  at  behage  Damerne,  hvorvel  han  i  denne  sidste  bestandig 
synes  at  have  været  uheldig;  i  det  mindste  var  han  aldrig  med 
nogen  Pigelil  kommet  saa  langt  som  til  Brudeskammelen. 

Da  Venus  var  ham  saa  ugunstig,  havde  han  begivet  si^  i 
Tjeneste  hos  den  Gud,  der  trøster  saa  mangen  ulykkelig  Elsker 
og  Ægtemand.  Dog  var  han,  paa  den  Tid  jeg  lærte  at  kende 
ham,  endnu  ikke  rent  forfalden,  men  pimpede  kun  saa  smaat. 

Disciplene,  som  snarere  end  €ille  andre  opdager  en  Lærers 
Fejl  og  Svagheder,  var  og  her  de  første,  som  mærkede  den  gode 
Qvartus'  jævnlige  Libationer  til  Fader  Evan,  idet  han  under 
Læretimerne  flere  Gange  gjorde  sig  Ærinder  ind  paa  sit  Værelse, 
snart  efter  et  Lommeklæde,  snart  efter  en  Bog  og  saadant  mere. 

En  anden  Skrøbelighed,  af  hvilken  mange  benyttede  sig  for 
at  have  Smaaløjer  med  ham,  var  denne,  at  han  gerne  pralede 
af  sin  fordums,  endnu  ej  ganske  opgivne  Lykke  hos  Damerne, 
hvorfor  han  og  skar  hele  Kønnet  over  een  Kam.  Da  denne  hans 
Grille  ikke  var  nogen  Hemmelighed,  kan  man  nok  forestille  sig, 
at  han  ej  alene  blandt  Mandfolk,  men  og  i  Dameselskab  ofte 
maatte  holde  Lyset.  De  skælmske  Piger  stræbte  da,  ved  et 
under  saadanne  Omstændigheder  gapske  uskyldigt  Koketteri, 
at  bestyrke  ham  end  mere  i  Indbildningen  om  hans  egen  Uimod- 
staaelighed. 

Om  Tertius  kan  jeg  fatte  mig  kort. 

Han  var  et  af  disse  Dusinmennesker,  som  mangler  Selvstæn- 
dighed eller  selvegen  Karakter  og  antager  derfor,  ligesom  visse 
Dyr,  Farven  af  de  dem  nærmest  omgivende. 

Han  var  —  efter  Verdens  Dom  —  „et  godt  Menneske", 

fordi  han  gjorde  intet  ondt  (i  aktivisk  Bemærkelse),  fordi  han 
saa  vidt  muligt  føjede  sig  efter  alle,  fordi  han  aldrig  mod- 
sagde nogen,  og  fordi  han  gjorde  alting  med,  og  alting  middel- 
maadigt  —  eller  i  det  højeste  kun  temmelig  godt.  Han  var  en 
temmelig  god  Lærer,  en  middelmaadig  Musikus,  dansede  tem- 
melig godt  og  spillede  middelmaadigt  L'hombre.  Han  var  paa 
Alder  med  mig,  skønt  hans  jævne,  aldeles  ulidenskabelige 
Væsen  lod  mange  antage  ham  for  ældre,  hvilken  Formodning 
desuden  bestyrkedes  af  hans  mørke  Haar  og  stærke  Skæg. 

Saaledes  kender  vel  Læseren  nu  temmelig  godt  det  lærde  Sel- 
skab, der  havde  besluttet  at  tilbringe  Julen  paa  Ulvedal:  Jeg, 
fordi  jeg  ikke  kunde  modstaa  en  gæstfri  Mands  hjertelig  mente 
Overtalelser,  Konrektoren,  fordi  han  ikke  kunde  imodstaa  mine, 
Qvintus,  fordi  han  ventede  at  leve  godt  paa  en  andens  Bekost- 
ning, Qvartus,  fordi  han  ventede  gode  Drikkevarer  og  Dame- 
selskab, og  Tertius,  fordi  —  alle  vi  andre  vilde  derud. 

Det  blev  henimod  Aften,  inden  vi  kom  af  Sted.  I  Kammer- 
raadens  Kane,  som  rummede  kun  to  Personer,  sad  han  og  jeg; 
han  selv  var  Kusk,  hans  Søn  sad  bagpaa.  Slæden,  som  fulgte 
os,  førte  de  fire  andre  Lærere. 

Det  havde  hele  Dagen  været  stille,  gr.aat  Vejr;  men  ved  vor 
Udkørsel  af  Byen  begyndte  en  Sydostvind  at  rejse  sig  og  oprøre 
den  løse  Sne,  der  syntes  at  dampe  som  en  fin  Røg  hen  ad  Dige- 
kammen paa  den  indgrøftede  Vej;  dog  haabede  Kammerraaden 
at  lange  de  to  Mile  til  Ulvedal  uden  Hindringer,  da  Hestene  var 
raske  og  Vejen  ham  velbekendt. 

Vi  smurte  dygtig  paa,  som  det  hedder  her  i  Provinsen, 
men  snart  begyndte  det  ogsaa  at  sne  ovenfra  under  stedse  til- 
tagende Blæst;  og  næppe  var  vi  kommet  en  halv  Mil  frem,  førend 
Himmel  og  Jord  stod  i  eet  —  alt  var  hvidt  baade  foroven 
og  forneden. 

Det  var  første  Gang  i  mit  Liv,  at  jeg  befandt  mig  til  vild  Mark 
i  et  ret  alvorligt  Snefog.  Ubevant  altsaa  baade  med  Besvær- 
lighederne og  med  Faren  forlystede  jeg  mig  over  Uvejret,  som 
Barnet  over  en  Ildebrand,  som  Ossians  Carthon,  der  han  for- 
tæller om  sin  Fædreborgs  Ødelæggelse. 

,, Røghvirvlerne,"  siger  han,  „frydede  mine  Øjne;  jeg  vidste 
ikke,  hvi  Kvinderne  græd." 

Ogsaa  mig  frydede  disse  Snehvirvler,  der  indhyllede  os  som 
i  en  tæt  Sky;  heller  ikke  vidste  jeg  en  Tid  lang,  hvi  den  muntre 
Kammerraad  blev  saa  alvorlig  og  ordknap. 

Endog  længere  hen  paa  Aftenen,  da  vor  Forfatning  virkelig 

ikke  var  til  at  skæmte  med,  følte  jeg  selv  i  min  Frygt  en  vis 
lønlig  —  maaske  jeg  tør  kalde  den  romantisk  —  Lyst,  sam  olte 
udspringer  af  Faren,  naar  denne  just  ikke  truer  med  uund- 
gaaelig  Undergang.  Jeg  forestillede  mig,  at  jeg  var  paa  Havet  i 
en  forrygende  Storm. 

Kørselen  lignede  temmelig  en  Sejlads;  Kanen  slingrede,  duk- 
kede op  og  ned  som  et  Skib  mellem  oprørte  Bølger,  og  dens  Spor 
udslettedes  lige  saa  snart.  Her,  tænkte  jeg,  har  vi  da  en  femte 
„usporlig  Vej",  som  billigen  kan  føjes  til  ,, Ørnens  Vej  i  Luften 
—  Slangens  Vej  i  Bjergene  —  Skibets  Vej  i  Havet  —  og  en  Mands 
Vej  til  en  Kvinde".  Men  hvorledes  skulde  Salomon  falde  paa 
,, Kanens  Vej  i  Snefog"? 

Vi  kunde  nu  vel  have  været  undervejs  en  halvanden  Time 
og  burde  altsaa  med  den  hurtige  Kørsel  snart  været  ved  Maalet, 
da  Kammerraaden  holdt  for  at  raadføre  sig  med  sin  Kusk  am 
Vejen;  paa  Herrens  Tilraab  kørte  denne  tæt  hen  til  Siden  af 
os  og  bejfiiede  Herrens  Ytring,  om  det  ikke  var  fejl. 

Til  den  derpaa  følgende  Bebrejdelse  svarede  han,  at  han 
havde  stolet  paa  sin  Husbond. 

Der,  hvor  vi  standsede,  var  Læ,  og  foran  os  kunde  vi  gennem 
Snedampen  skimte  noget  mørkt  som  en  Bakke  eller  et  Hus. 
Kusken  blev  skikket  hen  for  at  undersøge  denne  Genstand. 

Vi  Passagerer  tog  os  denne  Hændelse  endnu  temmelig  let. 

Konrektoren  var  den  første,  som  aabnede  Samtalen  med  at 
deklamere  et  Par  latinske  Vers  af  Ovid,  der  beskriver  Vinteren 
ved  det  sorte  Hav,  hvortil  Qvartus  bemærkede,  at  Digteren 
næppe  havde  følt  Kulden  bedre  end  han,  og  at  en  Kakkelovn 
eller  noget  andet  varmt  var  en  ønskelig  Ting. 

Disciplen  forstod  straks  hans  Mening,  sprang  hen  til  Slæden 
og  fremtog  da  en  Flaske  med  Spiritus  i,  af  hvilken  vi  alle,  paa 
Konrektoren  nær,  fik  os  en  Slurk. 

Imidlertid  kom  Kusken  tilbage  og  berettede,  at  vi  befandt  os 
ved  Kanten  af  en  Skov  —  hvis  Navn  jeg  ikke  mindes  —  en  Fjer- 
dingmil fra  Ulvedal,  og  at  han  snart  skulde  finde  hjem.  Han 
kørte  nu  foran  med  Slæden. 

Det  ophørte  lidt  efter  lidt  at  sne  ovenfra.  Blæsten  lod  til  at 
have  sagtnet  sig;  vi  hørte  kun  en  dump  Susen  i  den  formentlige 
Skov.  Og  da  vi  dertil  havde  fuldkommen  Ly  af  den,  var  vi  vel 
til  Mode  i  Haabet  om  snart  at  komme  under  gæstfrit  Tag. 

Dette  Haab  skulde  ikke  saa  meget  snart  opfyldes:  vi  kørte  og 
kørte,  men  der  kom  ingen  Ulvedal.     Efter  en  god  halv  Times 

Fart  over  en  teimmelig  ujævn  Bund,  hvor  vi  tidt  var  nær  ved  at 
vælte,  standsede  Kusken  med  den  trøstelige  Erklæring,  at  han 
ikke  vidste,  hvor  han  var. 

Eventyret,  som  hidtil  for  sin  Nyheds  Skyld  havde  moret  mig, 
begyndte  nu  at  vorde  lidt  betænkeligt.  Kammerraaden  bandede 
sin  Kusk,  Kusken  sine  Heste;  men  min  Konrektor  trøstede  os 
med  et: 

„Sodales!  et  hæc  olim  rrieminuse  juvabiV''. 
og  den  stakkels  Qvartus  trøstede  sig  selv  med  nok  en  Taar  af 
Flasken. 

I  det  s€unme  opdagede  Kusken  Sporet  af  en  Slæde  foran  os. 
Vi  besluttede  at  følge  det,  i  sikker  Forventning  inden  kort  Tid 
at  naa  en  eller  anden  menneskelig  Vaaning.  —  Vi  kørte  og  kørte, 
og  se  I  jo  længere,  jo  mere  banet  blev  Vejen.  Vi  kørte  atter  i 
glad  Forundring  over  det  stærke  Slag;  men  —  endnu  saa  vi 
hverken  Hus  eller  By;  det  var  ubegribeligt. 

Omsider  øjnede  vi  noget  sort  tæt  forud.  Kusken  gaar  derhen 
og  ser,  at  det  er  et  af  hans  egne  Hestedækkener.  Det  fandt  sig 
da,  at  vi  over  en  Time  havde  kørt  rundt  i  vort  eget  Spor,  og  at 
vi  netop  var  der,  hvor  vi  første  Gang  havde  gjort  Holdt. 

Det  var  ingen  Spøg  mer,  Kammerraaden  tog  til  at  skænde 
paa  sig  selv,  beklage  os  og  gøre  Undskyldninger,  medens  Ku- 
sken atter  rekognoscerede.  Han  kom  snart  tilbage  og  glædede  os 
nu  med  den  visse  Underretning,  at  vi  var  ikke  langt  fra  Hus,  da 
han  havde  opdaget  et  Lys,  som  han  ganske  bestemt  forsikrede 
ikke  var  nogen  Lygtemand.  Han  satte  sig  op  og  drejede  der- 
hen; Kanen  bagefter. 

Vi  gled  nu  hen  ad  en  bred  og  lige  Vej  mod  Lyset,  der  snart 
delte  sig  og  saas  at  skinne  fra  tvende  Vinduer.  Herren  og  Ku- 
sken udtømte  sig  i  Gisninger  over,  hvilket  Sted  det  vel  monne 
være,  da  der  syntes  at  staa  levende  Gærde  paa  begge  Sider  af 
Vejen. 

Nu  standsede  Hestene  lige  tæt  ved  Huset;  Lyset  bevægedes 
hurtigt  derinde  og  forsvandt;  men  næsten  i  samme  Øjeblik  aab- 
nedes  en  Dør  med  stor  Alarm,  og  fra  den  lød  et  barskt: 

„Hvem  der?" 

„Vildfarende  Folk,"  svarede  Kammerraaden,  ,,vær  saa  god 
at  sige  os,  hvor  vi  er." 

,,Gud  bevar'  os,  Hr.  Kammerraadl"  lød  det  igen,  „hvorfor 
kommer  De  igennem  Haven?" 

„Hvad  for  en  Have?"  spurgte  denne.     . 

,,Ih!  Haven,  Deres  egen  Have!"  lød  Svaret. 

90* 

Og  saaled^s  fandt  det  sig"  da,  at  vi  paa  en  Snedrive  var 
kommet  over  Havediget  ned  ad  en  bred  Gang,  der  var  indesluttet 
af  Avnbøighækiker,  og  holdt  nu  uden  for  Havestuedøren. 

Under  Spøg  og  Latter  ilede  vi  ind  i  Huset,  hvor  vi  modtoges 
af  Forvalteren  —  som  der  først  raabte  os  an  —  af  Fruen  og 
hendes  tvende  Døtre,  der  ventede  paa  os  med  en  dygtig  Natter^. 
Og  visselig!  vi  behøvede  ikke  at  nødes:  en  Gaas  og  en  Hare  be- 
holdt ikke  andet  end  Skrogene  tilbage;  især  blev  Gaa^ebrystet 
under  Qvintus'  Hænder  c^  Tænder  saa  godt  skeletteret,  at 
Husets  yngste  Søn  erklærede  det  uden  videre  Behandling  tjen- 
ligt til  en  Springgaas. 

Da  Værtinden  ikke  havde  belavet  sig  paa  saa  mange  Gæster 
og  slet  ikke  paa  nogen  saa  graadig  som  Q vintus,  maatte  koldt 
Køkken  erstatte  det  manglende.  Da  alles  Madlyst  omsider  var 
stillet,  begyndte  hun  først  at  spørge  om  Aarsagen  til  vor  lange 
Udeblivelse  og  underlige  Ankomst  gennem  Haven;  men  Søvnen 
indiandt  sig  sa^  hastig  ovenpaa  Maaltidet,  at  ingen  svarede 
uden  Konrektor,  der  i  en  snøvlende  og  slæbende  Tone  sagde: 

„Infandurrij  regina^  jubes  renovare  dolorem''^. 

Fru  Hansen  gjorde  store  Øjne  til  dette  latinske  Vers,  men 
hendes  Mand,  der  var  studeret,  sagde  leende: 

„Det  er  saa  meget  paa  Dansk  som:  vi  længes  alle  sammen 
efter  Sengen,  i  Morgen  skal  vi  fortælle  dig  det  hele." 

Qvintus  udstødte  nogle  hule  Lattertoner  og  erklærede  dette 
for  en  fri,  men  heldig  Oversættelse,  hvorpaa  han  rejste  sig,  vi 
andre  ligesaa.  — 

Et  Kvarter  derefter  laa  jeg  begravet  i  Søvn  og  Edderdun. 


2. 
KLAPJAGT 


Da  jeg  næste  Morgen  aabnede  mine  Øjne,  faldt  de  lige  paa  vor 
muntre  Vært,  der  stod  foran  min  Seng  iført  en  grøn  Frakke, 
kantet  med  Pelsværk,  en  laadden  Hue  paa  Hovedet  og  med  Vand- 
støvler op  over  Knæene. 

,.Min  Søn  har  fortalt  mig,"  sagde  han,  ,,at  De  er  Jæger;  jeg 
har  derfor  gjort  Anstalt  til  en  ordentlig  Klapjagt.  Vejret  kan 
ikke  være  bedre,  men  Dagen  er  kort,  derfor  maa  De  undskylde, 
at  jeg  purrer  Dem." 

,,AvI  jeg  er  bange,  jeg  vækker  den  gamle  Mand,"  vedblev 

han  med  dæmpet  Røst  og  vendte  sig  om  til  den  anden  Seng, 
hvori  Konrektoren  laa. 

Men  denne  var  allerede  vaagen;  han  slog  Omhænget  til  Side 
og  sagde: 

„Leporem  venaior  ut  alta  sectetur  in  nive  —  mane  surgit"^^. 

Kammerraaden  lo,  og  efter  at  have  paamindet  mig  endnu 
engang  om  Vigtigheden  af  Tidens  Iagttagelse  gjorde  han  Plads 
for  Tjeneren,  der  kom  med  Te  og  Kaffe. 

Det  varede  ikke  længe,  inden  jeg  fuldt  paaklædt  til  Jagten 
forenede  mig  med  det  øvrige  Selskab  ved  Frokostbordet,  hvor 
jeg  af  mine  Medlærere  kun  forefandt  Tredie-LektiehørerenU  — 
som  gjorde  alting  med.  Alle  de  andre  var  mig  ubekendte;  men 
jeg  erfarede  snart,  at  her  gaves  Officerer  og  Præster,  Herre- 
mænd og  Bønder,  ja  saagar  en  Degn,  der  tillige  viste  sig  som 
Lyseholder  for  Samfundet,  hvorvel  han  sved  adskillige  ved 
sine  ofte  bidende  Svar. 

Min  Sidemand,  en  velfodret  Pranger  og  Selvejer,  sagde^^  med 
et  Blik  til  Krudtmaalet  i  mit  Knaphul:  ,,a  tænkt  ikki,  te  dl 
lærde"  —  (det  var  denne  velfornemme  Mands  Talebrug,  at  han 
næsten  aldrig  fuldendte  nogen  Periode). 

Degnen,  der  herved  fandt  sig  fornærmet,  svarede  for  mig: 

,,Jeg  har  ogsaa  lært  Latin  og  tænker  dog,  jeg  kan  se  lige  ud 
ad  en  Bøssepibe,  Han  ved." 

„Hm!"  sagde  Prangeren  med  et  spodsk  Smil,  ,,naar  en  Hare 
bliver  saa  stor  som  en  Stud«  som  saa  — " 

Degnen,  der  bedre  end  jeg  kendte  Betydningen  af  denne 
Figur,  svarede  lige  saa  spodsk: 

,,Han  har  vel  aldrig  haft  sig  en  Neverkuk?^^.  j^qq  Han 
huske,  da  Han  faldt  i  Søvn  ved  den  hule  Eg,  og  Mikkel  lettede 
Bagbenet  over  Hans  Støvle  —  Han  ved?" 

Her  brast  hele  Bordet  i  Latter;  den  snærtede  holdt  gode  Miner 
og  lo  selv  med.  — 

I  sstadan  Tone  løb  Samtaien  fort,  indtil  Jagtherren  kom  ind 
og  forkyndte  os,  at  Klapperne  var  samlet. 

Idet  vi  rejste  os,  kom  Q vintus  og  Qvartus  og  satte  sig  ved  det 
ledige  Bord.  Konrektor  kom  ogsaa,  men  ikke  for  at  spise;  han 
havde  sin  Rejsekavaj  paa,  en  Nathue  under  Hatten  og  Stok  i 
Haanden. 

„Gud  bevare  os!"  raabte  vi  flere  med  een  Mund,  „hvor  vil  De 
hen?" 

,,Paa  Jagt!"  svarede  han  og  stødte  Stokken  mod  Jorden  med 
en  Mine,  som  naar  han  paa  Skolen  raabte  yai^M  til  Disciplene, 

„det  er  første  Gang  i  mit  Liv,  det  vorder  vel  og  den  sidste. 
Domine  confraterV  sagde  han  til  mig,  ,,jeg  vil  følge  Dem,  se 
Deres  underlige  Gerninger  og  opflamme  Dem  med  min  Tale." 

Dette  vakte  en  almindelig  Latter;  men  Kammerraaden  sagde 
dog: 

,,Tal  kun  ikke  saa  højt,  at  Fjenden  hører  det!" 

Og  derpaa  steg  vi  1  de  forspændte  Slæder  og  gled  fejende  af 
Sted  hen  til  den  Skov,  hvor  Jagten  skulde  begynde. 

Det  var  en  af  de  Vinterdage,  der,  hvorvel  i  fuldkommen  Mod- 
sætning til  den  smilende  Sommers,  i  mine  Øjne  har  en  højtide- 
lig, en  —  om  jeg  saaledes  udtrykker  mig  ret  —  en  hjertestyr- 
kende Skønhed;  et  stille  Snefald  havde  senere  paA  Natten  klædt 
Jorden,  Skov  som  Mark,  i  pureste  hvidt.  Enkelte  Træstammer, 
Væggene  i  et  Par  fjerne  Bondehuse  var  de  eneste  mørke  Pletter 
i  det  uendelige  Snehav,  der  trindt  om  smeltede  sammen  med 
Himmelen. 

Himmelen  var  klar  og  aldeles  skyfri,  men  Farver,  glinsende, 
levende,  som  ingen  jordisk  efterligner,  sølverhvidt,  blegrødt, 
rødgult,  rødblaat,  purpurrødt  —  eller  hvorledes  vi  i  det  fattige 
Tungemaal  søger  at  beskrive  dem  —  sammensmeltede,  vekslede, 
dreves  uafladeligt  og  dog  umærkeligt,  alt  som  Daglyset  stod  i 
Sydosten.  I  Vesten  højt  sad  Maanen  med  et  lidet  Indskaar  i  sin 
blege  Skive:  den  syntes  tøvende  at  ville  kæmpe  med  Solen  om 
Lysets  Herredømme. 

Nærved  blinkede  endnu  den  Stjerne,  som  stedse  ledsager  Nat- 
tens Dronning  og  er  den  sidste,  der  viger  for  Dagens.  Men  da 
denne  opsteg  i  sin  blændende  Skønhed,  flammende,  funklende, 
af  det  hvide  Vinterhav,  jagende  foran  sig  Morgenglansen  vidt 
ud  over,  højt  op  ad  Himmelbuen;  da  dens  Lueblik  faldt  som 
et  oplivende  Smil  paa  den  kolde  og  blege  Jord,  der  nu  rødmede 
lig  en  Brud  ved  Brudgommens  Nærmelse;  da  Træernes  Søl  ver- 
grene  glimrede  i  Morgenlyset,  Rimfunkeme  gnistrede  i  den 
klare  Luft  og  tindrede  som  Diamanter  paa  de  snedækkede  Mar- 
ker —  men  hvor  fandtes  vel  den  dødelige,  der  ejer  Ord  for  den 
sødeste,  reneste  af  alle  Glæder?  Vi  har  jo  kun  eet  Organ  baade 
for  Glæden  og  Sorgen  —  Taaren. 

Slæderne  holdt  ved  Kanten  af  Skoven.  I  største  Stilhed  steg 
vi  ud. 

Kammerraaden,  der  selv  satte  af,  anviste  med  Hvisken  og 
Fingerpeg  vore  Stader  op  igennem  en  lang  og  dyb  Dal.  Min 
Konrektor  blev  hos  mig,  men  maatte  finde  sig  i  at  tage  Plads 
J)ag  ved  det  Træ,  foran  hvilket  jeg  stillede  mig. 

Jeg  formanede  ham  endnu  engang  at  holde  sig  rolig  ved 
Synet  af  fremkommende  Vildt  og  ventede  med  Bøssen  ved 
Hoften  paa  Signalet  til  Jagtens  Begyndelse. 

Efter  et  halvt  Kvarters  Forløb  lød  kort  forud  til  højre  et 
Knald,  saa  et  til  venstre  og  det  tredie  i  Midten,  og  derpaa  Klappen 
og  Banken  paa  Træstammerne,  tillige  med  den  anførende 
Skyttes  og  de  næstkommanderende  Skovfogeders  Raab.  — 

Snart  viste  sig  en  statelig  Kronhjort  øverst  oppe  paa  den 
modstaaende  Banke.  Han  standsede  nogle  øjeblikke,  s€ia  9ig 
tilbage  og  klippede  med  Ørerne,  og  derpaa  sprang  han  i  kort 
Galop  lige  hen  imod  mig.  Paa  ti  Skridts  Afstand  stod  han  atter 
stille  og  drejede  Hovedet.  Jeg  holdt  ham  paa  Halsen  og  tryk- 
kede til  —  han  faldt. 

Konrektor  stak  Hovedet  om  til  mig  og  spurgte,  hvad  det  var. 
Jeg  pegede  paa  Hjorten,  som  laa  i  de  sidste  Trækninger. 

„Macte  virtute  estor^^  raabte  min  Sekundant  triumferende. 

Jeg  bad  ham  indstændigt  om  at  dæmpe  sin  Glæde  og  sin 
Stemme  og  ladede  igen. 

Bakken  foran  var  jævnt  opskydende  og  temmelig  bar  for 
Træer,  saa  at  jeg  kunde  overse  den  hele  Skydeplads  lige  til 
baade  øverste  og  nederste  Ende  af  Dalen. 

Det  var  et  yndigt  Syn  for  en  Jæger,  hvorledes  Vildtet,  alt  som 
Klapperne  drog  frem,  kom  springende,  humpende  eller  luskende 
hid,  Raadyr,  Harer  og  Ræve;  de  sidste  forsigtigt  spejdende  efter 
en  sikker  Gennemgang  og  hine  Drmende  planløst  hid  og  did, 
snart  farende  tilbage  og  snart  i  deres  blinde  Frygt  hurlende  tæt 
forbi  Skytterne,  alt  under  livlig  Sky  den  —  mine  Træffer,  mine 
Bommer. 

Konrektor  kunde  ikke  bare  sig  for  at  hviske  til  mig,  naar 
han  saa  noget: 

„Ecce!  eccer^^ 

Hvortil  jeg  igen  hviskede  med  halv  Mund: 

„Tace!  tacer^^ 

Endnu  var  intet  kommet  mig  i  passende  Skudvidde. 

En  Ræv  havde  længe  gaaet  frem  og  tilbage  hen  ad  Bakkens 
øverste  Kam.  Omsider  forsvandt  han  paa  den  anden  Side. 
Straks  efter  forkyndte  de  vilde  Skrig  fra  Klapperne,  at  han 
søgte  at  snige  sig  igennem  dem;  men  kort  derpaa  pilede  han 
ned  imod  min  anden  Sidemand  til  højre. 

Denne  traadte  ubesindigt  et  Par  Skridt  frem  og  lagde  an. 
Ræven  snoede  sig  som  en  Vind  —  Bøssen  knaldede  —  forbi!  Nu 

blev  han  ved  i  Farten  sidelængs  hen  forbi  min  næste  Sidemand — 
han  skød  —  ogsaa  forbil 

Med  Jønlig  Glæde  over  disse  Fejlskud  ventede  jeg  n.u,  at 
Raden  skulde  komme  til  mig,  men  ak!  alt  for  tidlig  ytrede  min 
Bagmand  samme  Forventning  i  et  altfor  lydeligt: 

,,/a7n]  ad  Marios  venit  re*"i8. 

Vips!  gjorde  Mikkel  atter  en  Vending  og  frelste  sig  bagud 
mellem  mine  to  Sidemænd,  der,  ærgerlige  paa  sig  selv,  gjorde 
lange  Halse  efter  Skælmen.  Jeg  selv  kunde  ikke  undertrykke 
et  harmfuldt: 

,,Aa,  fy  da!" 

Men  jeg  maatte  dog  til  sidst  le  ved  min  Kollegas  Undskyld- 
ning: 

„Jeg  troede  profekto  ikke,  at  han  forstod  Latin" i®. 

Nu  raabtes  af. 

Skytterne  samledes  om  den  fældede  Skovens  Konge;  og  med 
Stolthed  delte  jeg  deres  Glæde  over  dette  lykkelige  Skud;  thi  et 
stort  Dyr  var  paa  Ulvedals  Jagt  en  stor  Sjældenhed.  Herover 
glemtes  mine  Sidemænds  Pudler  og  den  stakkels  Konrektors 
Flovse;  ja,  det  øvrige  skudte  Smaavildt  ænsedes  næppe. 

Den  anden  Saat  var  mager;  men  i  den  tredie  var  jeg  saa 
heldig  at  skyde  tre  Ræve,  hvorover  jeg  indhøstede  hele  Sel- 
skabets beundrende  Lykønskninger;  men  mest  smigrende  var 
mig  dog  Herregaard-Skyttens  Ytring  til  nogle  af  de  andre: 

,,Det  er  en  allerhelvedes  Rektor;  han  kunde  tjene  for  Skytte, 
hvor  det  skulde  være." 

Den  første  Skov  var  afdrevet,  og  som  vi  vilde  begive  os  paa 
Vej  til  den  næste,  kom  Kammerraadens  store  Familie  os  i  Møde. 

Der  var  begge  Jomfru  Hansener;  der  var  Qvartus  og  der  var 
Qvintus;  og  —  som  i  en  meget  naturlig  Forbindelse  —  Flaske- 
foder og  Madkurv.  De  skælmske  Piger,  som  af  Broderen  var 
blevet  underrettet  om  hans  Læreres  Skødesynder,  lod  ham  igen 
give  dem  et  Vink  om,  at  det  var  en  ufravigelig  Skik  paa  Ulve- 
dal aldrig  at  nyde  noget,  naar  der  var  Jagt,  før  om  Aftenen 
efter  Jægernes  Hjemkomst. 

Saaledes  trak  Madkurven  den  ene,  Flaskerne  saavel  som 
Pigerne  den  anden.  Denne  gjorde  sin  Bestilling  som  Ud- 
skænker Ære,  men  sad  ej  heller  selv  med  tør  Mund;  thi  Kammer- 
raaden  mindede  ham  jævnlig  om,  at  han  ikke  maatte  glemme 
sig  selv. 

,,Drak  jeg  virkelig  ikke  selv?"  spurgte  han  hver  Gang  ganske 
forundret  og  tømte  med  et  resolveret  ,,Naa  da!"  Sølvtumlingen. 

Qvintus  aad  for  dem  begge  to. 

I,  som  læser  denne  min  første  og  sidste  Kærlighedshistorie, 
tilgiver  mig  den  Snaksomhed,  hvormed  jeg  opholder  mig  ved 
saa  mange  Smaatræk  i  disse  mine  lykkelige  Ungdomsdage. 
Ethvert  af  dem  har  Rosomhed  for  mig;  endog  de  ubetydeligste 
vilde  jeg  nødig  savne  paa  dette  landlige  Vinterstykke,  der  endnu 
saa  ofte  fremstiller  sig  i  Fortidens  fjerne  Baggrund,  tiltrækker 
og  fængsler  min  Erindring,  opliver  og  forynger  mit  gamle,  af 
tunge  Sorger  derefter  saa  haardt  prøvede  Hjerte. 

Gode  Læser!  jeg  har  ingen  anden,  til  hvem  jeg  kan  sige: 
„Kan  du  huske  det?  og  kan  du  huske  det?" 

De  er  borte  —  alle  de,  som  dengang  med  mig  delte  den  glade 
Jul.  Jeg  er  ene  blandt  en  yngre  Slægt,  og  derfor  dvæler  mine 
Tanker  saa  tidt  og  saa  længe  ved  den  henfarne. 

Efter  at  have  tildelt  os  denne  Forfriskning  vendte  vore 
smukke  Marketendersker  tilbage  med  en  let  Madkurv  og  tomme 
Flasker.  Konrektoren,  som  nu  havde  faaet  nok  af  Jagten,  fulgte 
dem;  vi  andre  kom  først  efter,  da  Solen  havde  fuldendt  sin  korte 
og  lave  Bane,  og  de  større  Stjerner  pippede  frem  paa  Himmelens 
mangefarvede  Hvælving. 

„Otium  est  pulvinar  amoris''^^ ,  sagde  Konrektor  advarende 
til  Disciplene,  naar  han  tydede  et  Sted  iÆneidens  fjerde  Bog, 
hvor  den  fromme  Skælm  Æneas  mødes  med  Dido  i  Grotten,  og 
forklarede  han  altid  otium  ved:  ,,gode  Dage  og  Mangel  pcia  be- 
stemt, stadigt  Arbejde." 

Her  befandt  jeg  Rigtigheden  af  hans  Maksime.  Tilforn  havde 
jeg  virkelig  aldrig  haft  Tid  eller  Mag  til  at  forelske  mig.  De 
smukke  Pigeansigter  var  gledet  mig  forbi  som  Billeder  i  den 
magiske  Lygte.  Havde  jeg  endog  en  enkelt  Gang  givet  mig 
Stunder  til  at  fastne  mit  Blik  ved  en  udmærket  Genstand  i  Hoved- 
stadens glimrende  Panorama,  de  alvorlige  Muser  havde  dog 
stedse  henvist  deres  lydige  Søn  til  Kollegier  og  Biblioteker, 
Lukubrationer  og  Timeinformationer. 

Der  skal  atium  til  at  elske;  og  den  manglede  jeg  nu  ikke  paa 
Ulvedal;  ogsaa  var  der  Piger  nok;  men  den  ene  gik  mig  i  Vejen 
for  den  eoiden.  Det  gik  mig  ligesom  den  beskænkede,  der  stod 
midt  paa  Torvet  med  Gadedørsnøglen  i  Haanden  og  stak  efter  de 
uafladeligt  rundtsejlende  Huse. 

De  smukkeste  af  alle  dem,  jeg  saa,  var  unægtelig  Kammer- 
raadens  egne  to  Døtre;  men  de  var  begge  to  lige  smukke,  saa  at 
jeg  aldrig  vidste,  hvem  jeg  skulde  give  Fortrinnet,  naar  de  stod 

ved  Siden  af  hverandre;  og  var  de  adskilte,  syntes  mig  den  til- 
stedeværende altid  at  have  det. 

Enten  det  nu  kom  af  denne  Ligevægt  i  min  delte  Tilbøjelig- 
hed, eller  deraf,  at  de  unge  Piger  i  Grunden  var  hverken  mer 
eller  mindre  end  Hverdags-Fruentimre  med  glat  Overflade,  men 
uden  dyb  Grund  —  nok  er  det,  jeg  kunde  af  den  ene  modtage 
Kaffekoppen  uden  noget  elektrisk  Stød  i  Fingrene  og  ved 
L'hombrebordet  spøge  med  den  anden  uden  at  forspille  mig. 
Selv  de  Kys,  der  under  Julelegene  saa  rigeligt  faldt  i  min  Lod, 
frenibragte  ikke  i  mit  Hjerte  hin  søde  Beklemmelse,  Digterne 
saa  ofte  omtaler.  —  Ingen  vil  da  tvivle  paa,  at  jeg  efter  Dagens 
Udmattelse  og  Aftenens  Lystighed  sov  saa  haardt,  som  om  der 
aldrig  var  Kærlighed  til. 


3. 

UROLIG   NAT 

Gerne  havde  jeg  sovet  til  den  lyse  Dag;  men  der  blev  intet  af: 
højst  kun  i  tre  Timer  var  jeg  borte.  Da  vækkedes  jeg  af  et 
stærkt  Rabalder  paa  vor  Kammerdør,  og  derpaa  fulgte  en  drøj 
Ed,  en  flerstemmig  Latter  og  derimellem  Hyssen  og  Kalden  til 
Orden  og  Rolighed. 

Endelig  gik  Døren  ordentlig  op,  og  en  Pige  kom  ind  med 
Lys  i  Haanden  og  Rejsekapper  paa  Armen.  Efter  hende  kom 
fire  Mandfolk  —  tre  unge  og  et  gammelagtigt  —  belæssede  med 
Pelse,  Pudehynder,  Sofapuder  og  dito  Pølser,  hvoraf  jeg  slut- 
tede, at  en  Søsterseng  skulde  opredes  til  disse  lystige  Brødre, 
der  nylig  maatte  være  ankommet  og  ikke  vilde  gøre  ,,dem 
selv"  Uro. 

„Hvem  ligger  her?"  hviskede  en  til  Pigen,  medens  de  alle 
paa  Tæerne  fulgte  hende. 

„Det  er  de  to  fornemste  af  Hørerne,"  svarede  hun,  idet  hun 
aabnede  en  Dør  i  Tapetet. 

„Det  kunde  jeg  mærke,"  sagde  en  anden,  ,,her  lugtede  saa 
latinsk." 

Og  dermed  gik  hele  Flokken  ind  i  det  aabnede  Bagværelse. 
Pigen  kom  straks  tilbage  og  overlod  Herrerne  til  sig  selv. 

Nu  vilde  jeg  igen  overgive  mig  til  Søvnen,  men  forgæves! 
Først  gjorde  de  derinde  en  uendelig  Støj  med  at  trække  hver- 
andre af  Støvlerne,  hvorved  snart  en,  snart  en  anden  dumpede 

i  Gulvet,  hvilket  heller  ikke  gik  af  uden  Latter.  Og  da  de  endelig 
var  kommet  til  Leje,  begyndte  Kommersen  paa  ny  —  som  jeg 
kunde  høre  —  med  at  trækkes  om  Kapper  og  Hynder,  hvilket 
omsider  foranledigede  et  almindeligt  Bombardement  med  Sofa- 
pølserne,  der  gav  et  Bump  efter  det  andet  paa  Bræde væggen. 
Endelig  sluttedes  Stilstand. 

Jeg  var  allerede  nær  ved  at  sove  ind  igen,  da  et  skingrende 
Hanegal  lød  ude  i  den  lange  Gang.  En  Ftiisen  i  Bagværelset  lod 
mig  formode,  hvo  der  havde  bragt  den  levende  Vækker  i  vor 
Nærhed. 

Det  blev  ikke  derved:  Hanen  havde  begyndt  sin  Fanfare 
anden  Ga^g,  da  han  blev  afbrudt  ved  en  Larm  af  ganske  anden 
Beskaffenhed,  og  som  sandsynligvis  forskrækkede  ham  endnu 
stærkere  end  mig,  thi  han  udstødte  et  skærende  Skrig.  Det  lød 
nemlig,  som  om  flere  velbeskoede  Heste  kom  galopperende  op  ad 
Trappen,  der  førte  til  Korridoren,  og  frem  og  tilbade  i  samme. 

Det  var  for  galt.  Min  Genbo,  der  hidtil  havde  sovet  sødelig 
oven  psA  Dagens  uvante  Anstrengelse,  vaagnede  endelig,  satte 
sig  over  Ende,  lyttede  og  mumlede  for  sig  selv: 

„Lemures  nocturnaqve  spectraP'^^ 

Jeg  svarede  intet,  fordi  jeg  ventede  paa,  hvad  dette  vilde  blive 

til.    Men  Spektaklet  ophørte;  der  paafulgte  en  dyb  Stilhed,  som 

dog  snart  afbrødes,  idet  den  ene  af  Galningerne  med  hul  og 

skælvende  Stemme  deklamerede: 

„Und  Immer  weiter,  hop  hop  hop. 
Qeht's  fort  Im  doiiiiem<2/eii  Oalop  — "** 

videre  kom  han  ikke;  thi  ved  et  dundrende  Stød  sprang  Døren 
op  paA  vid  Væg,  og  midt  i  Aabningen  viste  sig  —  en  Dværg  med 
et  langt  hvidt  Skæg. 

Jeg  blev  ikke  ganske  vel  til  Mode,  Konrektoren  lige  saa  lidt: 

„Sover  De?"  hviskede  han. 

Jeg  svarede  nej,  men  i  det  samme  løstes  Gaaden:  Mands- 
lingen brægede:  det  var  —  en  Gedebuk. 

Som  jeg  siden  efter  hørte,  gik  Personen  frit  omkring,  hvor 
han  behagede,  og  maatte  denne  Nat  være  sluppet  ind  1  Korridoren 
med  de  fremmede,  der  virkelig  var  ganske  uskyldige  heri. 

Frygten  gaar  gerne,  naar  dens  naturlige  Aarsag  opdages, 
over  til  Arrighed.  Saaledes  gik  det  ogsaa  mig.  Jeg  sprang  op 
og  greb  Mads  om  det  ene  Horn;  og  da  jeg  endnu  troede,  at  dette 
ogsaa  var  et  Puds  af  de  flre  Spektakelmagere,  trak  jeg  ham  hen 
til  deres  Dør,  aabnede  den  og  stødte  ham  derind,  hvorpaa  Jeg 
atter  lukkede.    Derpaa  gik  jeg  hen  til  Konrektoren,  fortalte  ham 

ganske  sagte  alt,  hvad  der  var  foregaaet,  imens  han  sov,  og 
lagde  mig  igen. 

Jeg  havde  kun  gjort  ondt  værre;  thi  i  Stedet  for  at  Fyrene  før 
havde  slavedes  med  bløde  Sager,  tog  de  nu  fat  paa  Bukken  og 
skød  ham  over  paa  hverandre  fra  en  Side  al  Kammeret  til  en 
anden,  til  uendelig  Mor&kab  for  dem  selv,  men  mindre  for  den 
ærværdige  Hr.  Mads,  der,  halvt  af  Angst,  halvt  af  Arrighed,  gav 
sin  bedste  Stemme  med  i  Latterkoret. 

Men  man  kedes  ved  alt  i  Længden.  En  af  dem  foreslog  om- 
sider, at  man  skulde  slænge  en  Kappe  til  Bukken  og  der  indbyde 
ham  til  Hvile.  Da  alt  derefter  blev  fuldkommen  roligt,  maatte 
jeg  tro,  at  han  havde  taget  mod  Tilbudet. 

„Tandemr^  sukkede  jeg  og  lagde  mig  i  Lave;  men  det  veur 
forbi  med  min  Søvn;  jeg  var  nu  engang  blevet  alt  for  aarvaagen. 

Vel  en  halv  Time  laa  jeg  og  ventede  forgæves:  da  lød  et  langt 
og  dybt  Suk  fra  den  anden  Seng.  Jeg  keg  derover,  og  da 
Maanen  nu  var  kommet  saa  højt  op  paa  Himmelen,  at  den  tem- 
melig oplyste  Værelset,  saA  jeg  min  Genbo  halvt  oprejst  i  Sen- 
gen, med  den  ene  Haand  holdende  i  Sengebaandet  og  med 
Hovedet  hvilende  peia  den  anden. 

,,Er  De  ikke  vel?"  spurgte  jeg. 

„Aa  jo!"  svarede  han  atter  sukkende,  „det  er  blot  gamle  Re- 
miniscenser." 

Efter  et  Ophold  sagde  han  paa  Latin  —  hvilket  Sprog  han 
taJte  fuldt  saa  færdig  og  gerne  som  Dansk  — : 

,,Kære  Ven!  De  véd  nok,  jeg  er  Enkemand  og  barnløs;  men 
har  De  hørt,  hvorledes  jeg  blev  det?"  — 

^^Nej!" 

[,Vil  De  høre  det?"  — 

„Ja!  —  naar,"  lagde  jeg  til,  „det  kun  ikke  er  at  oprive  Deres 
Hjertesaar?" 

„Ak!"  sagde  han,  ,,mine  Hjertesaar  lukker  sig  alligevel  ikke 
her  i  Verden  —  de  kan  ikke  og  skal  ikke  —  de  er  for  mig  Guds 
aabne  Breve  paa  en  glædelig  Genforening  med  dem,  efter  hvem 
jeg  sukker.  —  Da  jeg  havde  taget  store  Filologikum,  gjorde  jeg 
en  Rejse  til  de  nordtyske  Universiteter.  I  Kiel  saa  jeg  min  salig 
Kone.  Vi  kom  til  at  elske  hverandre;  og  da  jeg  Aaret  derefter 
havde  faaet  mit  nærværende  Embede,  rejste  jeg  derud  og  holdt 
Bryllup." 

Her  tav  han,  trykkede  sine  Øjne  med  Lagenet  og  vedblev: 

,,Fem  Aar  levede  vi  tilsammen  —  min  VenI  der  var  ikke  et 
ondt  Ord  imellem  os  i  disse  fem  Aar  —  husker  De  det  sidste 

Kapitel  af  Salomons  Ordsprog?  der  har  de  hendes  Beskrivelse. 
J al.  hun  gjorde  mig  godt  og  intet  ondt  alle  hendes 
Livs  Dage"2*. 

Her  sank  han  tilbage  paa  Puden  og  græd,  men  ikke  længe; 
atter  hævede  han  sig  og  sagde: 

„Min  Svigerfader  var  Købmand  —  en  inderlig  god  Mand;  han 
var  skrøbelig  af  Helbred,  brystsvag.  Efter  de  fem  lyksalige 
Aars  Forløb  kom  der  Brev  fra  hans  Kone,  at  hans  Dage  var 
talt,  at  han  endnu  kun  havde  det  Ønske  før  sin  Død  at  se  sin 
eneste  Datter  —  de  havde  en  Søn  til,  men  som  døde  kort  før 
Faderen.  —  Hun  vilde  af  Sted  —  hun  burde  vel  og;  men  det  var 
mig  ikke  muligt  at  ledsage  hende  længere  end  til  Kolding.  Der 
skiltes  vi.  Der  saa  jeg  hende  sidste  Gang,  men  ikke  hende  alene. 
Vort  eneste  Barn,  en  velsignet  Glut,  fire  Aar  ganmiel,  havde  vi 
taget  med  dertil,  dog  uden  at  tænke  paa,  at  hun  skulde  videre. 
Men  da  hun  nu  skulde  tage  Afsked  med  Moderen,  da  blev  der 
Klage  og  Jammersang,  og  den  ene  kunde  ikke  komme  fra  den 
anden,  og  Enden  blev,  at  de  to  fulgtes  ad,  og  jeg  rejste  alene  til 
mit  Hjem.  — 

Gode  Mand!  ved  De,  hvad  det  er  at  vente?  ellers  ved  De  ikke, 
hvor  langsommelig  Tiden  kan  være.  Dagen  efter  min  Hjem- 
komst løb  jeg  selv  paa  Posthuset,  for  jeg  beregnede,  at  hun 
kunde  skrevet  mig  til  fra  Flensborg.  Der  var  intet  Brev.  Dog 
slog  jeg  mig  til  Ro;  thi  næste  Postdag  tvivlede  jeg  aldrig  om  at 
erholde  et.  Det  kom  heller  ikke.  Jeg  var  fløjet  derhen,  men  jeg 
krøb  tilbage.  Nu  begyndte  Dagene  at  længes,  Nætterne  ligesaa. 
Jeg  vaklede  mellem  Haab  og  Frygt,  mellem  Tro  og  Tvivl;  jeg 
antog  og  forkastede  en  Mulighed  efter  den  anden.  Følgende 
Postdag  heller  intet. 

Nu  blev  Minutterne  til  Timer,  Timerne  til  Dage.  Jeg  havde 
hverken  Rist  eller  Ro.  Jeg  gik  op  og  ned  i  mit  øde  Kammer. 
Jeg  gik  fra  Værelse  til  Værelse  i  hele  Huset  som  en,  der  leder 
og  ikke  ved  hvorefter.  Jeg  saa  paa  Solen:  den  stod  stille;  jeg 
saa  til  Klokken  —  havde  det  ikke  været  for  Pendulens  Slag,  jeg 
vilde  ogsaa*  troet,  at  den  var  gaaet  i  Staa.  Snart  kastede  jeg  mig 
paa  Lejet,  snart  gik  jeg  med  hurtige  Skridt  hid  og  did,  som  om 
jeg  derved  kunde  fremskynde  den  blytunge  Tid. 

En  Maaned  havde  slæbt  sig  af  Sted;  det  forekom  mig,  at  det 
var  et  Aar  siden  jeg  skiltes  fra  Kone  og  Barn.  Jeg  kunde  ikke 
holde  det  længer  ud.  Jeg  rejste  —  Dag  og  Nat.  Jeg  kom  til 
Kolding  og  vidste  ikke,  hvordan  jeg  var  kommet  der.  Jeg  kom 
til  Haderslev.     Gæstgiveren,  som  kendte    mig  fra  mine  forrige 

Rejser,  spurgte  mig,  om  jeg  nu  vilde  ud  og  hente  min  Kone,  og 
fortalte,  at  da  hun  for  en  Maaned.  siden  var  der  med  sin  Datter, 
laa  just  et  Skib  sejlfærdigt  til  Kiel;  paa  dette  gik  hun  om  Bord 
for  at  spare  Vognleje;  og  da  Vinden  var  god,  haabede  hun  at 
naa  Rejsens  Maal  saa  meget  snarere. 

Ved  denne  Efterretning  løb  en  kold  Gysen  over  mit  hele 
Legeme;  jeg  var  næppe  i  Stand  til  at  bestille  Vognen.  Jeg  kom 
til  Kiel  —  ind  i  min  Svigerfaders  Hus  —  han  laa  Lig  —  hans 
Kone  laa  for  Døden,  og  min  —  vidste  ingen  af  at  sige." 

Han  tav,  men  et  dybt  Suk  sagde  mig  Resten. 

„Herre  Gud!"  sagde  jeg,  „Skibet  maa  være  forgaaet." 
,,Uden  mindste  Tvivl,"  svarede  han  i  en  rolig  og  hengiven 
Tone;  „Skipperen  havde  hjemme  i  Kiel;  Værten  i  Haderslev 
havde  nævnet  hans  Navn,  som  jeg  mindedes  —  jeg  forhørte  mig 
der  —  hans  Enke  bar  allerede  Sorg  for  ham.  En  anden  Skipper 
havde  bragt  den  Efterretning,  at  han  i  en  Byge  var  kæntret  og 
sunket  med  Mand  og  Mus." 

Her  lagde  Oldingen  sig  igen  tilbage  og  foldede  Hænderne 
over  sit  Bryst. 

Denne  sørgelige  Historie  gjorde  saa  dybt  et  Indtryk  paa  mit 
Sind,  at  min  Indbildningskraft  lod  mig  ingen  Ro,  men  førte  mig 
fra  en  Jammerscene  til  den  anden,  fra  Enkemandens  tomme 
Bolig  til  Ligstuen  i  Kiel,  til  den  ulykkelige  Kvinde  paa  det  syn« 
kende  Vrag,  hvorledes  hun  fortvivlet  knuger  Barnet  i  sin  Favn 
og  raaber  til  Himlen  om  Frelse,  indtil  Bølgen  kvæler  hendes 
Stemme  og  lukker  sig  over  begge  —  jeg  blev  til  sidst  saa  benouet, 
at  jeg  gerne  kunde  have  rejst  mig  af  Sengen  for  at  vorde  denne 
rædsomme  Forestilling  kvit. 

Jeg  satte  mig  virkelig  over  Ende  og  saa  over  til  den  ynkvær^ 
dige  Mand  —  han  sovl 

„Gud  være  lovet!"  sukkede  jeg  med  lettere  Hjerte,  ,,som 
skænker  os  Lindring  og  Lise  for  endogsaa  de  tungeste  Sorger, 
Han  lader  den  lægende  Tid  henglide  over  dem  alle;  den  jævner, 
udsletter  og  dækker  over,  som  Havet  over  dem,  det  tager  ned  i 
sit  dybe  Skød."  — 

Nu  nød  jeg  omsider  en  Times  Slununer.  Da  jeg  vaagnede, 
randt  vel  Fortællingen  mig  straks  i  Tanker;  men  det  forekom 
mig  nu,  som  om  Begivenheden  var  blevet  meget  ældre,  som  om 
det  allerede  var  længere  Tid,  siden  jeg  hørte  den,  og  sjælekarsk 
stod  jeg  op  for  at  nedskrive  et  Par  Bemærkninger  om  de  gamle 
Romeres  Jagtforlystelser. 

Medens  jeg  slumrede,  var  der  lagt  Ild  i  Kakkelovnen  og  Kam« 

meret  cdlerede  lunt.  Jeg  tændte  Lys,  satte  mig  og  skrev  og  var 
netop  blevet  færdig,  da  Tjeneren  kom  og  meldte,  at  Tevandet 
var  inde  i  Stuen.    Klokken  slog  syv. 

Jeg  gik  ned  og  fandt  hele  Familien  oppe;  og  nu  kom  Gæsterne 
til  en  efter  den  anden,  til  sidst  min  Konrektor.  — 

Blandt  de  første  Spørgsmaal  var  som  sædvanlig:  hvorledes 
vi  havde  sovet.  Uden  Omsvøb  fortalte  jeg  Nattens  Begivenheder 
og  spurgte  naturligvis  om,  hvem  mine  muntre  Naboer  monne 
være.  Ingen  vidste  det  bestemt;  man  gættede  paa  den  og  den; 
thi  Skælmerne  havde  sagt  Pigen  nogle  ravgale  Navne,  som  hun 
ikke  kunde  huske. 

Som  vi  snakkede  herom,  kom  de  tre  af  dem  —  de  unge  nemlig. 

Da  den  forreste  tren  ind  ad  Døren,  raabte  Kammerraaden 
med  en  dygtig  Trumf:  „Jeg  tænkte  det  nok!"  og  sprang  ham  i 
Møde. 

Men  han  og  alle  vi  andre  brast  med  det  samme  i  en  kramp- 
agtig Latter;  thi  hvem  havde  han  ved  sin  Side?  Gedebukken  I 
med  Degnens  Paryk  og  snollede  Hat  paa  Hovedet;  dens  ene  For- 
ben laa  paa  Spøgefuglens  Arm,  og  saaledes  trippede  den  nok 
saa  pænt  frem  paa  Bagbenene. 

„Her,"  sagde  han,  ,, forestiller  jeg  Dem  min  Kontubernal, 
velærværdige  Hr.  Mads  Buk,  privilegeret  Søvnforstyrrer  paa 
Ulvedal,  samt  Vicegartner  sammesteds,  som  og  adjungeret  cum 
spe  siLccessus^^  hos  Degnen  i  Ulstrup." 

Hvad  det  dog  er  for  en  velsignet  Gave,  denne  snaksonmie 
Munterhed,  der  som  et  elektrisk  Stød  meddeler  sig  alle  og 
tvinger  selv  den  bedrøvede  til  at  le  med  Taai'er  i  Øjnene!  at 
kunne  vende  den  lyse  Side  op  paa  alle  Ting,  gribe  enhver  Glæde 
i  Flugten,  spøge  med  Vid  og  skæmte  uden  at  fornærme  1 

Herredsfogden  —  uagtet  hans  ungdommelige  Udseende  var 
han  en  Mand  ind  i  de  fyrretyve  —  besad  i  høj  Grad  dette  lyk- 
salige Talent  og  ansaas  derfor  med  Rette  som  Sjælen  i  alle  Sel- 
skaber. Vort  flk  nu  først  ved  hans  Ankomst  rigtigt  IJv;  og  det 
forekom  mig  virkelig,  som  vi  hidtil  havde  savnet  ham. 

De  to  andre  var  vakre  Ynglinge,  begavede  med  en  Del  af  hans 
Lune  og  hele  hans  Godmodighed. 

Da  der  endelig  opstod  en  Pavse  1  Latteren,  erindrede  vi  den 
fjerde  medrejsende. 

Ingen  af  de  tre  kendte  videre  til  ham,  end  at  han  var  Køb- 
mand og  hed  Andersen.  Han  var  stødt  paa  dem  i  Gæstgiver- 
gaarden  i  Vejle;  og  da  han  straks  viste  sig  som  en  dannet  og 
meget  behagelig  Meuid,  havde  de  ikke  taget  i  Betænkning  at  til- 

byde  ham  en  Plads  paa  deres  Vogn,  saasom  han  netop  skulde 
den  Vej. 

I  det  samme  troadte  han  ind;  og  efter  at  være  paa  Anmod- 
ning forestillet  Vært  og  Værtinde  sagde  han  med  en  Verdens- 
mands Belevenhed: 

„Dersom  Undskyldninger  kunde  forsvare  min  Paatrængenhed, 
eller  om  jeg  troede,  at  de  forlangtes,  vilde  jeg  gerne  frembære 
dem;  men  disse  Genier  har  lovet  at  tale  min  Sag"  — 

Her  afbrødes  han  ved  det  elskværdige  Ægtepars  hjertelige 
Velkommen!  og  endnu  inden  at  være  gjort  bekendt  med  os  andre 
vedblev  han: 

„Jeg  er  Købmand  —  i  yngre  Dage  Sømand  —  og  kommer  fra 
Kap  for  at  besøge  mit  F«»deland,  som  jeg  ikke  har  set  i  to  og 
tyve  Aar;  men  mest  for  at  se  min  eneste  Broder,  som  jeg  i  al  den 
Tid  slet  ikke  har  hørt  noget  til.  Han  bor  her  i  nærmeste  Købstad 
og  er  Konrektor  — " 

Her  vendtes  alles  Øjne  til  denne:  han  sad  bleg  og  skælvende 
og  formaaede  ikke  at  rejse  sig,  næppe  nok  at  frembringe  de  Ord: 

,, Christian!  er  det  dig?" 

Brødrene  sank  i  hinandens  Arme. 

Min  ædle  Vens  Overraskelse  var  saa  meget  større  og  fryde- 
ligere, som  han  allerede  i  mange  Aar  havde  troet  Broderen  død, 
da  der  siden  hans  første  Udrejse  til  Kina  ikke  var  indløbet  anden 
Efterretning  fra  ham,  end  at  han  var  forblevet  i  det  usunde 
Batavia.  Hans  bestandige  Tavshed  havde  sin  Grund,  først  i 
Ungdoms  Letsind  og  siden  i  den  Beslutning  ej  at  ville  lade  høre 
fra  sig,  med  mindre  han  kunde  vende  tilbage  som  rig  Mand, 
hvilket  nu  var  Tilfældet. 


4. 

KOMTESSEN 

Herredsfogden  spillede  en  særdeles  god  Violin  og  havde  paa 
niaa  og  faa  medbragt  et  Skrin  pakfuldt  af  Musikalier.  Seks 
andre  behandlede  forskellige  Instrumenter;  men  der  var  des- 
værre ingen  paa  Ulvedal,  naar  undtages  en  gammel  Fløjte  af 
Kammerraadens.  Dog  herfor  blev  snart  kendt  Raad:  en  Vogn 
kørte  til  Byen  at  hente  Stadsmusikanten  med  hele  hans  Forraad. 

Imidlertid  led  vi  slet  intet  af  Kedsomhed.  Efter  en  tæt  Fro- 
kost, ved  hvilken  Degnen  og  hans  hornede  Substitut  gav  rigelig 

Stof  til  Skæmt  og  Løjer,  tog  Herredsfogden  fat  paa  sit  Instru- 
ment og  strøg  en  Vals,  der  snart  rev  de  fleste  med  sig;  og  da  der 
ikke  var  Damer  nok,  maatte  ogsaa  Mandfolk  danse  med  hin- 
anden. 

De  genfundne  Brødre  sad  smilende  sammen  og  saa  til.  De 
slap  næsten  aldrig  hverandres  Hænder,  og  den  ældre  —  jeg 
mener  Konrektoren,  havde  femten  eller  seksten  Aar  forud  — 
passede  især  paa  den  yngre  med  en  Ængstelighed,  som  om  han 
var  bange  for  at  miste  ham  igen  —  som  en  nygift  Mand,  sagde 
Herredsfogden,  paa  sin  unge  Kone.  Kom  Købmanden  ham  et 
Øjeblik  af  Sigt^,  spurgte  han  urolig:  „Hvor  blev  Christian?  saa 
I  ikke  Christian?"  og  søgte,  til  han  fandt  ham. 

En  Morskab  afløs^te  den  anden;  den  lystige  Jurist  var  Sjælen 
i  dem.  Han  gjorde  endog  et  Par  Gange  det  vidunderlige  Kunst- 
stykke, at  han  fik  Qvintus  til  at  le  saa  heftigt,  at  man  saa  hans 
Tænder. 

Dagen  var  borte,  inden  vi  mærkede  det,  Aftenen  ligesaa. 
Endog  Damerne  havde  saaledes  ladet  sig  henrive  i  denne  Munter- 
heds Hvirvel,  at  da  det  blev  Sengetid,  kom  de  først  i  Tanker  om, 
at  der  manglede  Leje  til  en.  Vel  skete  Tilbud  nok  om  at  ville 
lig^£>e  paa  Stole,  men  saadanne  blev  ikke  antaget. 

Den  ene  Datter  hviskede  noget  til  Moderen,  men  denne  rystede 
paa  Hovedet  og  svarede  sagte,  hvorved  jeg  blot  nam  de  Ord: 

—  „Gøre  hende  Uro  saa  silde  — " 

„Det  behøves  jo  ikke  heller,"  sagde  nu  Kammerraaden;  ,,der 
staar  jo  en  Seng  i  den  sorte  Stue;  Hovednøglen  lukker  op  —  i 
Morgen  kan  vi  gøre  Undskyldning." 

„Den  sorte  Stue?"  spurgte  begge  Pigerne  med  store  Øjne; 
„hvem  vil  Fa'er  ha'e  til  at  ligge  der?" 

,,Ih  — "  svarede  han  smilende  —  ,, Degnen  for  Elksempel." 

,,Nej  Katten  ryuv  mæ,  om  a  gjør!"  raabte  denne  bestemt, 
„saa  skal  a  fahr  go  hjem." 

Nu  blev  jeg  nysgerrig,  saa  vel  som  alle  de,  der  ikke  havde 
været  paa  Gaarden  før. 

,,Hvad  er  der  med  den  sorte  Stue?"  lød  paa  een  Gang  fiere 
Stemmer. 

,, Intet  andet,"  sagde  Kammerraaden  lidt  haanligt,  „end  at 
det  spøger  der.  Man  siger,  at  en  stakkels  Frøken,  der  var 
kommet  for  Skade,  i  gamle  Dage  er  levende  indmuret  deroppe 
—  naa,  een  Vej  skal  vi  ud  —  vil  De  trække  Lod,  mine  Herrer! 
eller  —  tør  ingen  ligge  ene  —  kan  De  jo  blive  to  —  jeg  er  ogsaa 
villig  — " 

St.  St.  Blicher:  Samlede  Noveller.     I.  21 

,, Ingenlunde!"  laabte  vi,  ,,De  maa  ikke  jages  ud  af  Deres 
egen  Sengl" 

„Saa  trækker  vi,"  sagde  Herredsfogden;  ,,men  den,  der  faar 
Lodden,  skal  bestemt  ligge  alene  hos  Frøkenen." 

Vi  trak,  jeg  blev  den  udvalgte  og  modtog  Forsamlingens  Lyk- 
ønskninger; men  Degnen  satte  ordentlig  et  glubsk  Ansigt  op  og 
sagde: 

,,A  vil,  Katten  ryuv  mæ,  ett  bytt  mæ  ham,  om  a  saa  ku  vinn 
hiele  Ulvedaahl." 

Det  berygtede  Værelse  laa  langt  borte  i  en  anden  Fløj  af  Borg- 
gaarden,  og  for  at  naa  derhen  maatte  jeg  gennem  adskillige 
andre,  tillige  med  en  lang  stenlagt  Gang,  Trappe  ned  og  Trappe 
op  igen.  Tjeneren  aabnede,  tændte  et  medbragt  Lys  og  fjernede 
sig  med  Gaardlygten  efter  at  have  kastet  et  hurtigt  og  sky  Blik 
hen  til  et  vist  Hjørne  i  Stuen- 
Denne  førte  med  god  Skel  sit  varslende  Tilnavn:  Loft  og 
Vægge  var  malede,  men  med  saa  mørkeFarver,  at  det  hele  ud- 
gjorde et  sandt  Natstykke.  Selve  Omhænget  paa  den  uhyre 
Himmelseng  var  af  et  Slags  sortbrunt  gammeldags  Silketøj 
eller  Damask.  — 

Inden  jeg  krøb  inden  for  dette,  gjorde  jeg  med  Lyset  i  Haan- 
den  en  Rundar.  Da  jeg  kom  til  det  Hjørne,  hvorhen  Tjenerens 
Øjne  saa  mistænkeligt  skelede,  opdagede  jeg  straks  et  Billede, 
der  alt  for  levende  erindrede  mig  om  før  berørte  Sagn.  Det 
forestillede  en  ung  Kvinde  med  et  skønt,  men  dødblegt  Ansigt 
og  nedslagne  Øjne.  Hendes  Legeme  var  indhyllet  i  en  Nonne- 
dragt, og  i  de  foldede  Hænder  holdt  hun  Krucifiks  og  Rosen- 
krans. 

Dette  Maleri  befandt  sig  tæt  op  til  Hjørnet;  og  paa  den  anden 
Side  deraf  stod  en  Mand,  som.  med  Rette  bar  Navnet  af  den 
røde;  thi  ålt  paa  ham  var  rødt,  lige  fra  Haaret  og  Skægget  til 
de  snævre  Benklæder  og  lange  Snabelsko.  Hans  skumle,  blod- 
tørstige Blik  var  stift  fæstet  paa  Damen  skraas  over  for  ham. 

Jeg  hørte  siden,  at  dette  skulde  være  Faderen  til  den  af  ham 
selv  fordømte,  indmurede  Pige. 

Det  var  mig  lige  indtil  denne  Nat  uforklarligt,  hvorlunde  den, 
som  ikke  tror  paa  Spøgelser,  alligevel  kan  frygte  for  dem.  Men 
da,  ved  pludselig  at  gribe  mig  selv  i  en  vis  Banghed,  ledtes  jeg 
til  den  Overbevisning,  at  en  saadan  Frygt  er  grundet  i  vor  lige 
s€La  ubegribelige  aandige  Natur,  er  et  af  de  Rifter  i  Dødens  For- 
hæng, gennem  hvilke  Sjælen  skimter  Udødeligheden.  Og  lige 
siden  har  Spøgelsefrygten  aldrig  været  mig  en  Genstand  for 

Skæmt  —  end  mindre  for  Spot;  meget  mere  har  jeg  betragtet 
den  som  en  hellig,  skønt  dunkel  Aabenbarelse  fra  Aandemes 
Verden. 

Jeg  kunde  ikke  sove.  Mine  Øjne  faldt  ofte  sammen,  men 
a€J)nedes  atter  for  at  skotte  hen  til  den  skumle  Krog,  hvor 
Maanen  belyste  det  ligblege  Ansigt. 

Til  sidst  tyktes  mig,  jeg  hørte  en  svag  Lyd  derhenne,  som  af 
et  musikalsk  Instrument. 

Jeg  holdt  min  Aande  —  hørte  intet.  Lidt  efter  kom  Lyden 
igen. 

Nu  lettede  jeg  Hovedet  fra  Puden  —  det  var  intet  Selvbedrag; 
mden  Tonerne  saa  fine  og  fjerne,  at  det  ikke  var  muligt  at  skelne, 
om  de  kom  fra  et  Instrument  eller  fra  et  menneskeligt  Bryst  En 
let  Gysen  udbredte  sig  fra  min  Isse  og  ned  over  hele  Legemet. 
Var  det  Aandesang  fra  Murenes  Indre?  Den  ulyksaliges  Døds- 
salm«?  —  Det  blev  ved. 

Mine  Nerver  dirrede  med  en  sælsom  Krillen,  og  Benouelse 
indklemte  mit  Bryst.  Jeg  rejste  mig  helt  over  Ende  og  stirrede 
stift  paa  Billedet,  ventende  med  stille  Forfærdelse  hvert  Øjeblik 
at  se  noget. 

Ansigtet  bevægede  sig  —  hævede  sig  —  sank  —  forstørredes 

—  formindskedes  —  An^ten  steg.  Dog  havde  Fornuften  ikke 
saa  aldeles  tabt  sin  Virkeevne,  at  den  jo  endnu  kunde  berolige 
mig  med  den  Forklaring,  at  disse  tilsyneladende  Bevægelser 
maatte  tilskrives  Maanen,  alt  eftersom  den  gik  ba^  en  Sky  eller 
atter  fremtraadte. 

—  En  ny  Stilhed. 

Jeg  beg3mdte  at  aande  friere,  tænke  roligere,  overlægge.  Jeg 
fattede  en  rask  beslutning:  stod  op  og  kastede  mig  i  Klæderne, 
gik  hen  til  et  Vindue,  og  det  forekom  mig  virkelig,  som  om  jeg 
hos  den  klare,  venlige  Maane  hentede  mig  nogen  Trøst  og  Op- 
muntring. Jeg  delte  mit  Blik  mellem  den  og  det  frygtelige 
Hjørne. 

Men  hvad  nu  videre?    Skulde  jeg  her  blive  staaende  til  Dag? 

—  eller  —  jeg  keg  ud:  der  var  dybt  ned;  jeg  maatte  befinde 
mig  i  andet  eller  tredie  Stokværk.  Skulde  jeg  flygte  tilbade? 
den  lange,  mørke  Vej,  jeg  var  kommet?  vække  hele  Huset?  give 
mig  selv  ti]  Pris  for  Latter,  Spot,  Foragt? 

Af  denne  Uvished  udreves  jeg  Igen  ved  Klangen  al  de  gaade- 
fulde  Toner,  der  ikke  kom  fra  hin  Krog,  som  det  forhen  tyktes 
mig,  men  fra  den  modstaaende  Side.    Jeg  vovede  at  gaa  derhen, 

at  lægge  mit  Øre  til  Væggen  —  det  var  Sang,  jeg  hørte  —  en 
blød  kvindelig  Stemme. 

Besindelsen  vendte  tilbage;  men  Forundringen  tiltog:  hvo 
kunde  synge  her?  saa  silde?  —  Jeg  lod  mit  Ur  repetere  — 
Klokken  var  halv  eet  —  midt  i  den  allerfarligste  Aandetimel  — 
Jeg  hældede  mig  til  Væggen  —  den  gav  efter  —  en  Tapetdør  gik 
langsomt  op  og  ind  til  en  meget  stor  Sal.  I  den  anden  Ende  af 
denne  viste  sig  en  Lysstrime,  der  kastede  et  Skær  langt  ud  paa 
Gulvet. 

Der  indenfra  kom  Tonerne.  —  Nu  tav  de;  men  straks  derpaa 
var  der  en,  som  talte,  og  en  anden,  som  svarede  —  Nysgerrig- 
heden drog  mig  —  paa  Kattefødder  skred  jeg  derhen  for  at  se, 
hvo  af  Damerne  der  var  kammet  saa  uformodet  i  min  Nærhed 
for  at  kvinkelere  Natten  ud. 

Jeg  keg  ind  ad  Nøglehullet  —  nær  kunde  jeg  segnet  om  af 
Forfærdelse;  thi  der  sad  hun  selv,  den  indmurede,  i  sin  sorte 
Dragt  og  med  det  skønne,  blege  Aasyn.  Hun.  vendte  Siden  til 
og  havde  et  Papir  liggende  for  sig,  hvorpaa  hun  syntes  at  tegne- 
Ved  samme  Bord  sad  med  Ryggen  til  mig  endnu  et  Fruen- 
timmer, af  hvem  jeg  blot  kunde  se  Hovedets  og  Overkroppens 
smukke  Omrids,  da  hun  selv  dækkede  det  foran  staaende  Lys. 
Jeg  vfiir  naglet  til  min  Post.  — 

Nu  bøjede  den  sidste  Hovedet  hen  for  at  betragte  Tegningen. 

„Denne  Blomst,''  sagde  hun  paa  Fransk  og  med  den  reneste 
Udtale,  ,, lykkes  dig  overordentlig." 

„Du  mener  Tusindfryden,"  svarede  hin  i  samme  Sprog;  „det 
er  en  af  mine  kæreste  Blomster,  Alice!" 

Hun  drog  et  dybt  Suk,  saa  med  et  ømt  Smil  paa  Tegningen 
og  lod  Penselen  hvile. 

Hun  med  Ryggen  til  mig  sukkede  ligeledes,  drog  Hovedet 
tilbage  og  gav  sig  til  at  sy,  som  hendes  Armbevægelser  viste 
mig.  —  Efter  et  Ophold,  i  hvilket  hun  atter  gjorde  nogle  Strøg, 
sagde  Malersken  langsomt  og  vemodigt: 

„Den  er  Aarets  sidste  Blomst." 

Og  med  Blikket  —  jeg  kunde  sige  —  medlidende  hæftet  paa 
Blomsten  sang  hun  med  hin  bløde,  smeltende  Stemme,  der  før 
saa  heftigt  forskrækkede  mig,  følgende  franske  Elegi,  som  jeg 
her  har  stræbt  at  gengive  paa  vort  eget  Maal: 

HTorfor  tøver  du  saa  længe? 
Somren  er  Jo  alt  forbi. 
Ene  du  1  visne  Enge 
Smiler  paa  min  Sti. 


325 

Vil  du  minde  mig  om  Yaaren. 
Som  med  "dine  Søstre  svandt? 
Atter  Tække  Længselstaaren, 
Som  forgæves  randt? 

Vække  Minder,  som  l)6spænde 
Hjertet  med  Tangsindighed? 
At  min  Sommer  er  til  Ende, 
Tror  du  ej  jeg  ved? 

Her  tav  hun,  lænede  sig  tilbage  mod  Stoleryggen  og  foldede 
Hænderne  i  Skødet;  en  stor  Taare  rullede  ned  over  hendes  lillie- 
hvide Kind. 

Da  skød  hendes  Selskaberinde  Sytøjet  fra  sig,  greb  hendes 
ene  Haand,  trykkede  den  mellem  begge  sine  til  Barmen  og  sang 
i  højere,  kraftigere  Tone  og  hurtigere  Tempo: 

Ej  om  Vaaren  vU  jeg  minde, 
Ej  om  sTunden  Sommer,  neji 
Men  dig  lære  end  at  finde 
Glæden  paa  din  Vej. 

Sørg  dog  ej  for  Vaarens  Glæder! 
Sine  Blomster  Iiar  din  Høst; 
Selv  den  Taare,  som  du  græder. 
Er  ej  uden  Lyst. 

Hendes  egen  Stemme  hensmeltede  ved  de  sidste  Ord  i  stille 
Graad.  Hun  rejste  sig,  sank  paa  Knæ  for  den  siddende,  om- 
favnede hende  og  lagde  sin  Kind  paa  hendes  Arm'.  Denne  lagde 
signende  sin  anden  Haand  paa  Trøsterindens  Tinding. 

Jeg  ved  ikke,  hvilken  vemodig  Medfølelse  der  saa  uvilkaarlig 
gennemtrængte  mit  hele  Væsen,  at  mine  Øjne  stod  i  Taarer, 
skønt  disse  sørgende  var  mig  lige  saa  ukendte  som  Aarsagen 
til  deres  dybe  Kummer. 

Det  gav  et  Smæk  i  Panelet  tæt  ved  mig.  Den  siddende  saa 
sig  om  efter  det.  Jeg  var  bange,  de  skulde  faa  i  Sinde  at  kigge 
ud  i  Salen;  derfor  gik  jeg  med  lange  Skridt  og  hurtigere,  end 
jeg  var  kommet,  paa  Hosesokkerne  tilbage  til  min  sorte  Stue;  her 
søgte  jeg  nu  atter  Sengen;  men  den  uroligste  Nysgerrighed  vir- 
kedej  ligesom  Frygten  før,  mod  Søvnen. 

Hvem  i  al  Verden  kunde  de  dog  være,  disse  mærkværdige 
Mennesker  —  fremmede  for  Husets  Folk!  —  Og  ingen  havde 
omtalt  dem  endog  kun  med  et  Ord!  — 

Jeg  blev  til  sidst  saa  forvirret,  hartad  fortumlet,  af  denne  for- 
gæves Fritten  og  Gætten,  at  jeg  var  nær  ved  at  indbilde  mig,. 

at  jeg  havde  været  Tilskuer  ved  en  Aandescene,  og  at  de  tvende 
uforklarlige  Væsner  tilhørte  et  af  de*  henrundne  Aarhundreder. 
Den  enes  Lighed  med  Billedet  —  dennes  ualmindelige  Dragt  — 
dette  fremmede,  fordum  blandt  Adelen  brugelige  Tunge'maal  — 
alt  stemmede  med  Sagnet. 

Endelig  sov  jeg  ind  og  sov  lige  til  det  første  Dagskær. 

UtaalnMxlig  klædte  jeg  mig  paa  og  ilede  ned  i  den  almindelige 
Samlingsstue.    . 

,, Hvordan  har  De  sovet?  Mærkede  De  noget?  Hørte  De  noget? 
Saa  De  noget?" 

Saaledes  lød  det  fra  alle  Kanter;  og  det  varede  længe,  inden 
jeg  ogsaa  kunde  komme  til  at  spørge: 

,, Ligger  der  nogen  i  den  Fløj?  Hvem  bor  der?  Hvad  er  det 
for  Damer?" 

Kammerraaden  lo:  »»Har  De  besøgt  Damerne,  eller  Damerne 
Dem?" 

Nu  fortalte  jeg  hele  Eventyret. 

De  fleste  af  dem  stak  i  at  le,  og  Værten  raabte: 

,,Vor  Rektor  har  min  S rigtig  villet  liste  sig  ind  til  Kom- 
tessen — " 

—  ,,Hvad  for  en  Komtesse?"  faldt  jeg  forundret  ind, 

„Ih!  Komtesse  R . . .,  som  har  lejet  Værelserne  derovre. 
Hendes  Forfædre  har  ejet  Gaarden  her  —  Gud  ved  hvor  længe; 
men  Faderen  solgte  baade  den  og  Godset." 

„Men  hvem  er  saa  Alice?"  spurgte  jeg  videre. 

,,HmI  det  er  ikke  godt  at  sige,"  lød  Svaret;  „det  er  Alice  eller 
Else,  som  de  andre  her  kalder  hende.  Hun  skal  vel  være  et 
Slags  Francaise  for  Komtessen.  Hun  er  da  kommet  med  hende 
herind  udenlands  fra." 

Nu  vidste  jeg  saa  meget,  men  det  var  kun  til  endnu  mere  at 
pirre  min  Nysgerrighed.  En  Komtesse  og  en  Frangaise  er  uden 
videre  ingen  Genstande  for  denne;  men  disse!  saa  højst  dannede, 
—  som  de  jo  tydelig  viste  sig  for  mig  i  hine  Øjeblikke  —  rige  paa 
Kundskaber,  paa  Følelse  —  og  dog  levende  i  slig  Afsondring  med 
deres  sikkert  store  og  interessante  Henmielighederl 

Jeg  blev  ved  at  spørge  og  fik  stykkevis  efterstaaende  lidet  til- 
fredsstillende Oplysninger,  som  endda  gaves  mig  med  samme 
Ligegyldighed,  hvormed  Folk,  der  bestandig  har  boet  i  en  smuk 
Egn,  besvarer  en  fremmeds  Spørgsmaal  om  de  forskellige 
Punkter,  der  i  Udsigten  tiltrækker  hans  Blik. 

Komtessen  kunde  være  midt  imellem  de  tredive  og  de  fyrre- 
tyve, havde  tilbragt  den  længste  Tid  hos  Slægtninge  i  det  syd- 

lige  Frankrig  og  kun  boet  paa  Ulvedal  noget  over  fire  Aar.  Hun 
levede  meget  stille,  saa  ingen  fremmede  hos  sig  og  kom  ej  heller 
ud,  undtagen  til  Kirke  een  Gang  om  Maaneden. 

Kammerraadens  besøgte  hun  og  Mammesellen,  efter  for- 
udgaaet  Melding,  regelmæssigt  den  første  Søndag  i  hvert  Fjer- 
dingaar  til  Te  og  indbød  dem  til  sig  den  følgende.  Men  alt 
uden  synderlig  Morskab  for  nogen  af  Parterne,  da  hun  talte  del 
Danske  med  nogen  Vanskelighed.  Hun  gjorde  meget  godt  i  Stil- 
hed, opklædte  hvert  Nytaar  to  fattige  Børn,  uddelte  til  Julen 
Fødevarer  med  mere;  og  Degnen  ræte  hende,  fordi  hun  til  Høj- 
tiderne ved  sin  Tjener  ofrede  ham  en  Specie.  Med  Mammesellen 
var  han  endnu  fuldkomnere  fornøjet,  da  hun  bar  mange  Børn  — 
dog  kun  de  fattiges  —  i  Kirke,  hvorved  hun  betænkte  ham  med 
en  Rigsdaler.  For  Resten  var  begges  Væsen  noget  stift,  afmaalt 
og  fornemt,  hvilket  Kammerraaden  dog  godmodig  skrev  mest  paa 
Sprogets  Regning. 

Jeg  bad  nu  Kammerraaden  om  at  vorde  meldt  hos  Komtessen 
for  personlig  at  aflægge  min  Taksigelse  for  Natteherberget.  Han 
lod  straks  Tjeneren  gaa  over,  men  forsikrede  mig  tillige,  at  hun 
ikke  modtog  mit  Besøg. 

Denne  kom  snart  igen  og  bragte  virkelig  den  Besked,  at  Kom- 
tessen bad  sig  undskyldt,  fordi  hun  ikke  kunde  se  Hr.  Rektoren, 
eftersom  hun  befandt  sig  upasselig;  men  det  skulde  i  øvrigt 
være  hende  kært,  om  han  fremdeles  vilde  afbenytte  hendes 
Værelse. 

„Der  laa  vi  den  Nat  og  havde  ingen  Dyne  paa  os,"  raabte 
min  lattermilde  Vært  og  slog  en  hjertelig  Skogger  op;  ,,lad  os 
faa  L'hombrebordet  frem. 


5. 
ALICE 


Jeg  har  oftere  bemærket,  saavel  hos  mig  selv  som  hos  andre, 
at  en  enkelt  Begivenhed,  den  være  stor,  vigtig,  bedrøvelig,  ja 
frygtelig,  ikke  nær  saa  let  bringer  os  ud  af  Fatning  —  end  ej 
af  Stemning  —  som  flere  forskellige,  skønt  disse  er  hver  for  sig 
ganske  ubetydelige  og  tilsammentagne  af  langt  ringere  Vægt 
end  hin.  Man  kan  modstaa  et  enBste  tungt  Slag,  men  bukker 
under  for  flere  lette. 

Saaledes  gik  det  mig  her:  først  fortrød  det  mig,  at  Nattens 

Gaader  havde  faaet  saa  hastig  og  klar  Opløsning,  dernæst 
ærgrede  jeg  mig  over,  at  de  erholdte  Oplysninger  om  de  tvende 
interessante  Figurer  i  dette  Natstykke  gjorde  dem  endnu  gaade- 
fuldere  end  før;  og  en,delig  harmede  jeg  mig  over  den  Ligegyl- 
dighed, hvormed  de  af  Husets  Folk  omtaltes.  Disse  sank  i  mit 
Omdømme  ned  til  ubetydelige  Hverdagsmennesker;  deres 
Munterhed  forekom  mig  flov,  deres  Skæmt  fad  og  deres  For- 
lystelser platte. 

Jeg  blev  rent  forstemt  og  spillede  min  L'hombre  i  et  Lune, 
omtrent  som  naar  jeg  retter  en  Stil,  der  vrimler  af  grajnmati- 
kaiske  Bommerter.  Stadsmusikantens  Ankomst  virkede  derfor 
paa  mig  som  et  pirrende  Middel  paa  den  asteniske,  men  det 
var  lige  saa  meget  ham  selv  som  hans  Musik;  begge  stod  i  fuld- 
kommen Opposition  til  hinanden. 

Jeg  skal  forklare  mig  tydeligere.  • 

Han  var  en  Mand  med  et  grimt,  barskt  Ansigt,  et  ru  og  skarp- 
kantet Væsen,  smaatalende,  knurvorn  i  hele  sin  Omgang.  Og 
dog  var  den  lifligste  af  alle  Kunster  ham  alt,  og  alt  andet  — 
intet. 

Musik  var  hans  Stolthed  —  jeg  tør  ikke  sige  Glæde;  thi  aldrig 
saa  han  mørkere  ud  end  netop  under  Udførelsen  af  de  cdler- 
skønneste  Stykker.  Han  elskede  Kunsten  (som  en  Tyran  sin 
Kone,  sagde  Herredsfogden),  men  intet  Menneske  under  Solen; 
enhver,  som  ikke  forstod  Musikken,  foragtede  han. 

Hvo  der  nu  kendte  ham  og  tog  ham,  som  han  var,  den  morede 
han  paa  en  dobbelt  Maade:  først  ved  sin  Kunstfærdighed,  der- 
næst ved  sin  Gnavenhed.  Herredsfogden  kendte  ham:  staaende 
paa  Trappen  med  Violinen  til  Kinden  modtog  han  Apollos  Præst 
—  ikke  med  Buk  eller  mundtlig  Hilsen  —  men.  ved  at  spille  og 
variere  Musikken  til  de  Ord:  „Vær  velkommen!"  i  Heibergs 
„Indtoget". 

Dette  sindrige  Galanteri  blev  straks  forstaaet  og  optaget; 
Musikanten  nikkede  og  sagde: 

,,Det  er  den  rette  Maade  at  tale  paa." 

„Ja,  visselig!"  svarede  Skælmen  med  alvorlig  Patos,  „Kun- 
sten kulminerer  ikke,  før  den  fuldkommen  erstatter  Mundens 
Taleorganer." 

„Slaa  nu  Beterne  i  Hartkorn!"  raabte  Kammerraaaden,  da 
vor  Kapelmester  —  som  Herredsfogden  kaldte  ham  — 
traadte  ind. 

Den  sindige  Tertius  paatog  sig  dette  Arbejde.  Og  nu  gik  det 
løs  over  den  guddommelige   Kunst:   Instrumenter  udpakkedes, 

prøvedes,  stemtes;  Nodestole  oprejstes,  Noder  fremlagdes;  og  alt 
med  en  Iver,  en  Travlhed  og  Alvor,  som  om  der  arbejdedes  paa 
Verdens  Vel. 

Værtinden  viste  sig  to  Gange  i  Døren  til  Ko-ncertsalen  og 
spurgte,  om  Herrerne  ikke  kunde  faa  Tid  til  at  spise,  men  er- 
holdt kun  korte  og  ubestemte  Svar. 

Omsider  kom  Manden  med  en  Jagtpisk  i  Haanden  og  drev  os 
til  Bords. 

Det  var  yderst  morsomt  at  se  paa  Fiedler  (Kapelmesteren)  og 
Herredsfogden,  medens  de  mønstrede  hverandres  musikalske 
Skatte:  Hænder  og  Øjne  i  idelig  Bevægelse,  afbrudte  Udraab 
som  ,,godt,  prægtig!  det  skal  vi  ha\'  nydelig!  ekstra!''  og  saa 
videre. 

Men  til  sidst  fremkom  Fiedler  med  en  splinterny  Komposition, 
som  han  ordentlig  med  et  glubsk  Gefjæs  holdt  Herredsfogden 

lige  op  under  Næsen,  og  som  afpressede  denne  et  A h!  der 

gik  igennem  flere  Takter  og  endte  smorzando. 

,,Den  smager  ham!"  raabte  Kammerraaden. 

,,Det  tror  jeg  nok,"  sagde  Fiedler,  „det  er  en  ny  Kvartet  for 
fire  Violiner." 

,, Hvordan  skal  vi  faa  den?"  spurgte  hin  i  sørgelig  og  næsten 
grædende  Tone. 

,,Vel  skal  vi  det,"  svarede  den  anden;  ,,De  og  jeg  og  Asses- 
soren og  —  Hr.  Rektoren:  han  kan,  det  ved  jeg." 

„Bravo!"  skreg  Herredsfogden  og  bukkede  sødt  smilende  for 
mig  —  ,,men  hvad  er  det,  der  ligger?" 

„Hm!"  svarede  Fiedler;  „det  er  noget,  som  vi  ikke  kan  bruge; 
man  har  sendt  mig  det  med  det  øvrige  —  en  stor  itcdiensk  Arie 
med  Akkompagnement  af  Violin,  Violoncel,  Fagot  og  Hobo.  in- 
strumenterne har  vi,  men  hvor  er  Soloen?" 

„Det  var  muligt,  Alice  kunde,"  tog  den  ene  Jomfru  Hansen 
Ordet;  „hun  synger  flere  saadanne  græsselig  lange  Tingester  — 
jeg  vil  gerne  vise  hende  den  — " 

,,Gør  det,  bedste  Jomfru!"  raabte  Herredsfogden. 

Men  Fiedler  sagde  med  foragtelig  Mine:  „Pyt!  —  skal  vi 
prøve  Kvartetten?" 

Den  gik,  dog  ikke  uden  adskillige  Smaafejl,  ved  hvilke  Stads- 
musikanten snærrede  eller  stampede  i  Gulvet. 

Saa  mange  af  Selskabet,  som  ikke  forstod  eller  ikke  yndede 
Musik,  listede  sig  efterhaanden  bort  og  tog  fat  paa  anden  Slags 
Spil  —  jeg  mener  Kort  og  Tæminger.    Og  saaledes  blev  vi  Kun- 

stens  Dyrkere  med  nogle  faa  Tilhørere  og  Tilhørerinder  over- 
ladt til  os  selv  og  vor  Ørenslyst. 

Det  var  blevet  Aften.  Vi  var  i  Færd  med  en  Symfoni,  da  jeg 
under  en  Pavse  ser  et  Fruentimmer,  som  jeg  ikke  før  havde 
bemærket. 

Hun  stod  ved  Siden  af  Jomfru  Hansen  lige  nede  ved  Døren, 
og  hørte  til  med  nedslagne  Øjne.  I  Haanden  holdt  hun  en  Rulle 
Papir  —  det  maatte  være  hende  —  Alice!  men  uagtet  min  højt 
spændte  Nysgerrighed  kunde  jeg  kun  skænke  hende  et  flygtigt 
Blik;  thi  Musikken  rev  mag  med  sig.  — 

Symfonien  var  ude.  Hun  traadte  frem,  langsom  beskeden, 
men  ikke  bly. 

„Py ti"  sagde  jeg  i  mine  egne  Tanker,  da  jeg  nu  nærmere 
betragtede  hende  —  „smuk  Figur,  men  intet  udmærket  Ansigt  — 
saa  koldt,  saa  livløst!" 

Hendes  Øjne  saa  jeg  endnu  ikke,  og  først  længe  derefter;  thi 
de  bedækkedes  næsten  halvt  af  Øjenhaarene,  og  hun  fæstede 
dem  ikke  paa  nogen,  de  for  kun  ganske  flygtigt  over  dem,  hun 
talte  med. 

Hun  traadte  hen  til  os,  udfoldede  Rullen  og  sagde  med  en 
tvungen  Udtale,  der  tilkendegav  hendes  franske  Herkomst: 

,,Jeg  kender  den  Soprano,  og  ar  den  synget  før;  med  Assi- 
stance af  di,  min  ÆrrerJ  — " 

Hvo  der  nu  gjorde  store  Øjne,  det  var  alle  vi  Ærrer;  men 
ingen  større  end  vor  Kapelmester;  hans  Ansigt  blev  en  halv 
Gang  saa  langt  som  ellers;  han  gloede  paa  hende,  som  om  han 
ikke  rigtig  havde  fattet,  hvad  hun  sagde. 

„Hvem  før'  an?"  spurgte  hun  med  et  flygtigt  Øjekast  omkring 
i  TCresen.  — 

„Jeg  —  jeg!"  svarede  han  hurtigt,  anviste  hende  bukkende 
Plads  foran  sin  egen  Nodestol,  fremtog  og  fordelte  de  ledsagende 
Stemmer  med  ualmindelig  Væverhed. 

Jeg  fik  ingen  —  hvormed  jeg  var  vel  tilfreds  —  og  stillede  mig 
mellem  de  faa  Tilhørere. 

Hun  saa  sig  tilbage,  Fiedler  nikkede  til  sine  medspillende 
og  pegede  med  Buespidsen  paa  Noderne;  hun  tog  sine  i  begge 
Hænder  —  de  var  i  Sandhed  smukke  —  satte  den  højre  Fod  frem, 
den  var  nydelig,  klappede  tre  Gange  med  Taaen,  og  — 

Da  jeg  forgangen  Aar  første  Gang  saa  Roat^®  gaa  op,  da  han 
stod  der  med  Balancestokken  —  en  hel  Skibsraa  —  i  Hænderne, 
vuggede  sig  frem  og  tilbage  med  Ryggen  til  Støtten,  traadte  rask 
ud  paa  Tovet  og  snappede  Foden  tilbage,  som  om  han  tvivlede 

paa  dets  Styrke  —  da  følte  jeg  en  Beklemmelse,  en  ængstelig 
Uro:  ,,V11  han?  tør  han?  kan  han?  Om  han  selv  bliver  bange, 
svimler  —  om  Tovet  brister  — " 

Men  da  Musikken  saa  stemmede  an,  da  han  med  Kraft  og 
Sikkerhed  vendte  ind  paa  denne  smalle  Bro  mellem  Liv  og  Død 
—  da  lettedes  mit  Bryst,  da  følte  jeg,  at  med  ham  havde  det 
ingen  Fare. 

Saaledes  følte  jeg  her  en  vis  Benouelse,  da  jeg  saa  den  unge 
Pige  med  saa  yderst  vanskelig  en  Opgave  for  sig  blandt  saa 
mange  skarpe  Kendere.  Men  saa  snart  hun  intonerede,  og  det 
med  en  Virtuosas  Sikkerhed,  Krcift  og  Fylde,  da  hendes  Sølver- 
stemme  gennemfor  mig  som  et  elektrisk  Stød,  da  følte  jeg  og 
med  en  Slags  sød  Forskrækkelse,  hvor  vis  hun  var  i  sin  Sag. 

Nu  først  vovede  jeg  ret  at  betragte  den  Mund,  der  udsendte 
saa  herlige  Toner.  Men  saaledes  var  den  ikke  smuk  —  man 
burde  heller  aldrig  se  paa  en  Sangerinde,  eller  og  skulde  hun 
være  maskeret;  hvad  bar  Øjnene  hos  hende  at  bestille?  mine 
vendte  jeg  ogsaa  bort  og  nød  nu  en  Henrykkelse,  som  ikke  blev 
afbrudt  før  Sangen;  Instrumenterne  havde  jeg  slet  ikke  hørt. 

Med  en  let  Bøjning  leverede  hun-  sit  Blad  til  den  forbavsede 
Koncertmester;  med  nedslagne  Øjne  og  et  svagt  Smil  modtog 
hun  de  fra  alle  Kanter  indstrømmende  Taksigelser  og  gik  der- 
paa  hen  til  Husets  Moder,  hos  hvem  hun  satte  sig,  ventende 
som  Tilhørerinde  paa  et  nyt  Nummer  — 

Da  dette  var  forbi,  blev  hun  anmodet  om  atter  at  glæde  Sel- 
skabet med  sit  fortrinlige  Talent,  hvortil  hun  uden  mindste 
Snerperi  viste  sig  villig;  men  uheldigvis  havde  hverken  hun  eller 
vi  noget  Akkompagnement,  undtagen  af  Pianoforte. 

Jeg  vovede  at  foreslaa  et  da  Capo  af  Arien,  men  derfor  bad 
hun  sig  forskaanet: 

„Jeg  ikke  elske  da  Capo,''  svarede  hun,  ,, anden  Gang  man 
ikke  gør  saa  vel  —  men  —  jeg  mig  ikke  udtryk  i  Dansk  — " 

„ —  Behag  at  tale  Fransk,  Mademoiselle!"  tog  jeg  Ordet  paa 
dette  Sprog;  „jeg  tror  næsten  at  kunne  gætte  Deres  Tanker." 

Nu  ophørte  hendes  Forlegenhed  og  det  tvungne  i  hendes 
Væsen,  der  vistnok  alene  havde  sin  Grund  i  den  Tvang,  Sproget 
paalagde  hende;  med  fransk  Livlighed  sagde  hun: 

„Man  skulde  aldrig  forlange  Gentagelse  hverken  af  Musik- 
stykker, scenisk  Spil  eller  Deklamation.  Saa  straks  derefter 
lykkes  det  ikke  saa  godt  som  første  Gang;  kan  aldrig  g^ives,  ej 
heller  modtages  med  den  første  Varme,  og  baade  Kunstner  og 
Tilhører  taber  begge." 

,,Jeg  kan  ikke  andet  end  give  Dem  Ret  —  skønt  det  nu  strider 
mod  min  egen  Fordel  — "  svarede  jeg,  „men  dog  med  Indskrænk- 
ning. Vel  kunde  Deres  Paastand  endogsaa  logisk  bevises;  thi 
lad  os  blot  forestille  os  seksten  encores  i  Rad,  da  vil  jo  det  fuld- 
komneste Mesterstykke  tabe  —  i  det  mindste  sin  Friskhed;  og 
taber  det  sekstende  Gang,  taber  det  og  den  femtende,  og  saa 
videre  lige  op  til  den  anden.  Men  gives  der  ikke  alligevel  Und- 
tagelser? Kompositioner,  som  aldrig  taber  sig?  som  i  høj  og 
stedse  højere  Alder  beholder  den  ungdommelige  Friskhed?" 

,, Beholder?"  gentog  hun,  ,,jeg  vilde  hellere  sige:  fornyer,  og 
denne  Evne  til  at  kunne  fornyes  er  netop  Kendemærke  paa  de 
Frugter,  der  taaler  at  gemmes.  Men  min  Mening  er  jo  og  kun 
denne,  at  de  maa  nydes  i  Mellemrum.  Et  slikvomt  Barn,  som 
ikke  kan  styre  sin  Begærlighed,  forspiser  sig  let  i  det  søde  og 
spiser  sig  ked  deraf;  derfor  holder  forstandige  Forældre  det  til- 
bage, at  det  maa  nyde  lidt  og  længe." 

Det  sidste  sagde  hun  med  et  muntert  Smil,  der  —  dog  kun 
for  et  Øjeblik  —  forandrede  hendes  Ansigt  og  viste  et  Glimt  al 
indvortes  Liv,  som  det  ellers  savnede.  — 

Jeg  blev  afbrudt  i  denne  Samtale,  da  man  kaldte  mig  hen  i 
Orkestret,  og  da  Nummeret  var  forbi,  og  jeg  atter  vilde  knytte 
den,  savnede  jeg  Alice. 

Hun  var  pludselig  blevet  afhentet  til  sin  Komtesse. 

Som  unge  Herrer  gerne  plejer,  saa  begyndte  vi  nu  at  recen- 
sere den  bortgangne;  og  havde  hun  ikke  bedre  Skæbne  end  et  nyt 
Digt  imellem  æstetiske  Kunstdommere:  alle  finder  de  Fejl,  men 
ikke  alle  de  samme;  hvad  en  roser,  laster  en  anden,  og  vilde 
Forfatteren  i  en  ny  Udgave  tage  enhver  Rettelse  og  Udsættelse 
til  Følge,  skulde  det  gaa  ham  med  hans  Bog,  som  det  efter 
Fabelen  gik  hin  aldrende  Mand  med  hans  Hoved,  af  hvilket  en 
ung  Elskerinde  udrykkede  de  graa  Haar  og  en  ældre  de  sorte, 
saa  den  føjelige  Stakkel  til  sidst  beholdt  slet  ingen  tilbage,  men 
sad  der  aldeles  skallet  imellem  dem. 

Men  mange  skarpe  Domme  er  ikke  altid  et  ondt  Tegn;  det 
viser,  at  man  lederefterFejl.  Om  tvende  Punkter  var  dog 
alle  enige:  at  hun  sang  guddonmieligt,  og  at  hun  havde  —  en 
stor  Mund! 

Dette  sidste  maatte  jeg  selv,  skønt  ugerne,  indrømme.  Men 
sandelig!  Ingen  af  os  havde  endnu  set  hende. 

Midt  under  Aftensmaaltidet  kom  hun  igen. 

Den   opmærksomme   Værtinde    overlod   hende   sin   Stol   ved 


333 

Siden  af  mig  med  den  Ytring,  at  de  to  Franske  bedst  vilde  under- 
holde hinanden. 

Det  traf  ind;  thi  aldrig  før  havde  jeg  hos  noget  Fruentimmer 
fundet  saa  fin  en  Belevenhed  forenet  med  saa  dyb  en  Følelse;  og 
dog  skiftede  hun  med  ejendommelig  Lethed  Emnet,  saa  ofte  jeg 
bragte  et  nyt  paa  Bane.  Hvor  gerne  havde  jeg  gjort  hende  selv 
til  et!  men  paa  den  lige  Vej  gik  dette  jo  ikke  an,  og  Omveje  ledte 
ej  heller  til  Maalet,  eftersom  hun  bestandig  bøjede  af  eller  vel 
endog  med  et  kunstigt  Spring  vendte  helt  tilbage.  — 

Skade  —  tænkte  je^  tit  —  at  den  Mund,  der  taler  saa  smuikt, 
ikke  selv  er  det! 

Jeg  erfarede  ikke  mer,  end  hvad  jeg  allerede  forud  havde  for- 
modet: at  Komtessen  var  hendes  Velgørerinde  og  eneste  Veninde. 


6. 

* 

JULEBAL 

Mbxi  vil  finde  det  naturligt,  at  jeg  beholdt  mit  sidste  Natte- 
leje, og  ligesaa,  at  jeg  en  hel  Time  lyttede  ved  Tapetdøren.  Men 
forgæves;  jeg  hørte  ikke  det  allermindste  til  de  uforklarlige. 

Omsider  jog  Søvn  og  Kulde  mig  fra  min  Lurepost  i  Seng. 

Efter  en  uafbrudt  og  kvægende  Hvile  vaagnede  jeg  først  i 
Dagbrækningen.  Jeg  klædte  mig  paa  og  gik  hen  til  Vinduet.  — 
Det  var  Tøvejr.  Graa  Regnskyer  drev  ilende  og  lavt  hen  over 
Skoven  —  den  mørke  Skov,  der  nylig  stod  smykket  til  Julen  i 
Vinterens  prægtigste  Sølvmor. 

Saaledes  —  tænkte  jeg  —  aflægger  den  unge  Hustru  sin 
Brudestads  og  brammende  Hovedpynt  og  nøjes  beskeden  med 
dagligdags  Klæder  og  egiet  Haar.  Sydvestvinden  hyled«  i  de 
gistne  Vindueskarme  og  svingede  Rørtaget  i  Borggi'aven  med 
uophørlig  Susen  og  Skraslen. 

Jeg  blev  vemodig  stemt;  det  var,  som  de  lavthængende  Skyer 
nedtrykte  mit  Sind  og  indsnævrede  mit  Bryst.  Jeg  tænkte  med 
Tungsind  paa  min  ædle  Naboerske,  det  sidste  henvisnende  Skud 
af  en  fordum  mægtig  o^  blomstrende  Stamme.  Snart  er  ogsaa 
hun  forsvundet  af  sine  Forfædres  Haller,  der  allerede  bebos  af 
en  fremmed  og  frodig  fremblomstrende  Slægt. 

Uvilkaarlig  sukkede  jeg  med  Hellenernes  blinde  Sanger: 

„Menneskets  Æt  er  som  Løvet, 
Vinden  nedhvirvler  1  Støvet; 
Disse  Skovene  tAber, 
Andre  Foraaret  skaber." 

Det  var  mig  dengang  aldeles  uforklarligt,  hvorfor  mit  ,, Tø- 
vejrhumør", som  Herredsfogden  kaldte  det,  ikke  vilde  lade  sig 
fordrive  den  hele  udslagne  Dag.  Jeg  tog  Del  i  alt,  men  kun  halv 
Del,  og  det  hændtes  mig  flere  Gange,  naar  nogen  af  Selskabet 
eller  jeg  selv  kom  til  at  savne  mine  Tanker,  at  jeg  fandt  dem 
oppe  hos  Komtessen  eller  i  hendes  Værelser. 

Vi  havde  mange  Ting  for:  vi  musicerede,  spillede  Billard,  Kort, 
Fjerbold;  og  til  sidst  sloges  vi  med  Snebolde.  Kort  sagt:  man 
slog  sig  løs  paa  alle  mulige  Maader;  men  jeg  var  og  blev  bundet, 
—  jeg  vidste  ikke  hvoraf. 

Al  denne  Galskab  skulde  endes  med  Dans. 

Nogle  flere  Damer  —  paA  hvilke  der  var  Mangel  —  blev 
hentet.  Kort  før  Ballet  skulde  tage  sin  Begryndelse,  kom  en  af 
Herrerne  i  Tanker  om  Alice. 

„Hun  er  mageløs  i  Sang,''  sagde  han,  „og  dersom  hun  kun 
danser  halvt  saa  godt  — " 

,, —  Hun  danser  slet  ikke,"  faldt  don  ældste  Jomfru  Hansen 
ind,  „i  det  mindste  har  vi  aldrig  set  hende  danse;  indbudt  har 
hun  været  to,  tre  Gange,  men  altid  undskyldt  sig." 

,,Skal  vi  ikke  forsøge  det  engang  endnu?"  sagde  Herreds- 
fogden, ,,hvem  kan  vide  —  om  —  Rektoren  for  Eksempel  indbød 
hende?  han  konverserede  hende  i  Aftes  saa  yderst  behageligt, 
og  det  lod  til,  som  de  ikke  fik  Materien  udtømt  —  skriv  hende  en 
Billet!" 

Det  gjorde  jeg. 

Svaret  kom  mundtlig  og  straks:  Hun  skulde  have  den  Ære. 

Jeg  stod  just  i  en  venskabelig  Strid  med  et  Par  andre  Dan- 
sere om,  hvem  der  skulde  føre  den  første  Dans  op,  da  Alice 
traadte  ind. 

Amor  og  alle  Gratierl  det  var  hende,  og  det  var  ikke  hende; 
jeg  saa,  og  jeg  saa:  det  var  ikke  hin  mørkklædte,  mørkladne, 
kolde,  hartad  stive  Frangaise;  det  var  Terpsikore  selv,  let  som 
en  Zefyr  og  mild  som  Morgenstjernen.  En  snehvid  Balkjole 
sluttede  i  tætte  Folder  om  den  yndigste  Krop,  og  naaende  kun  til 
Anklerne  lod  den  fri  til  Beskuelse  de  nydeligste  Fødder,  om- 
vundne paa  gajnmelgræsk  med  rosenrøde  SUkebaand.  Et 
himmelblaat  Flor  tilhyllede  Barmen,  og  en  eneste  Lillie  —  et 

Værk  af  Kunsten  —  prydede  den  mørkebrune  Haarfletning  paa 
hendes  Isse. 

Men  Ansigtet  fremfor  altl  hvilken  sælsom  Forvandling  var 
det  undergaaet!    Hvor  var  den  store  Mund  blevet  €if? 

Som  hun  med  et  Par  takkende  Ord  smilte  mig  i  Møde,  da  jeg 
traadte  til  for  at  hilse  og  opbyde  hende,  kunde  jeg  gerne  ønsket 
den  endnu  større  for  at  se  des  fiere  af  de  skønneste  Tænder,  der 
nogen  Sinde  fremskinnede  mellem  tvende  Purpurlæber.  Og 
Øjnene!  ogsaa  disse  aabnede  mig  nu  for  første  Gang  deres  mørke- 
blaa  Himmel  og  viste  mig  i  et  Glimt,  hvilken  Aand  der  boede 
forinden.  Hvad  er  Skønhed  andet  end  Gennemskinnet  af  en 
skøn  Sjæl?  Hver  enkelt  Del  af  Ansigtet  kan  være  smuk,  det 
hele  regelmæssigt;  men  fattes  det  Aandens  Glans,  har  det  ikke 
større  Værd  end  Pygmalions  GaJatea,  førend  Guderne  hørte 
hans  Bønner  og  skænkede  hende  en;  det  vækker  Beundring,  men 
ikke  Kærlighed27. 

Vel  var  det,  at  Musikken  i  det  samme  begyndte;*  thi  min  Over- 
raskelse var  saa  heftig,  tillige  saa  sød,  at  jeg  skulde  have  glemt 
Dansen,  mig  selv  og  alt  andet  omkring  mig.  — 

Unge  Læser!  smukke  Læserindel  nu  ved  I  allerede,  hvad  jeg 
dengang  ikke  endda  mærkede:  at  Kærlighedens  Gud  havde  ramt 
mig  med  sin  sikreste  Pil. 

Hvorledes  kunde  jeg  ogsaa  tænke,  at  den,  der  ved  første 
Sammenkomst  var  mig  saa  ligegyldig,  derefter  pludselig  skulde 
vorde  mig  saa  dyrebar?  Jeg  havde  stedse  forestillet  mig,  at  Kær- 
lighed nødvendig  maatte  begynde  ved  det  allerførste  Syn.  Eller 
var  den  der  virkelig  straks?  Laa  den  hidtil  i  Dvale  og  vækkedes 
blot,  som  naar  vi  drømmer  og  først  ved  vor  Opvaagnen  ved,  at 
vi  har  drømt? 

Jeg  fornam  ikke,  hvorledes  jeg  var  faren,  før  Alice  var  borte. 

Henimod  Midnat  forlod  hun  Ballet  for  at  begive  sig  til  sin 
ensomme  Veninde.  Da  var  det  for  mig,  som  om  Lysene  brændte 
søvnigt.  Musikken  lød  mattere  og  Dansen  gik  tungere,  som  om 
hun  havde  taget  det  halve  Liv,  Lys  og  Glæde  bort  med  sig.  Jeg 
kunde  ikke  længere  skuffe  mig  selv  over  mit  Hjertes  Tilstand.  — 

Denne  vigtige  Opdagelse  skulde  fordrevet  mig  fra  Selskabet 
hen  i  Ensomhed,  havde  jeg  ikke  frygtet  derved  at  røbe  mig  selv 
—  jeg,  der,  saa  længe  hun  bivaanede  Ballet,  ikke  havde  været 
fra  Gulvet. 

Men  endnu  mindes  jeg  grant,  hvad  Tvangen  kostede  mig:  i 
Stedet  for  at  jeg  før  havde  danset  med  Liv,  saa  dansede  jeg 

derefter  paa  Livet;  min  forrige  selvbudne  Munterhed  veg  for 
en  besværlig  og  ofte  uheldig  Vittighedsjagt. 

I  Pusterummene  gik  jeg  fra  Værelse  til  Værelse,  saa  paa  de 
spillende  uden  at  vide,  hvad  de  spillede,  blandede  mig  i  Sam- 
taler uden  at  vide,  hvad  de  angik.  Uden  videre  Beskrivelse:  jeg 
bar  mig  ad  som  en  forelsket. 

Saa  længe  der  dansedes,  gik  det  saa  som  saa.  Men  da  der 
var  færre  Damer  end  Chapeauer  og  blandt  de  første  nogle  daar- 
lige  Danserinder,  med  hvilke  der  maatte  gøres,  hvad  i  Landsby- 
sproget kaldes  Hoveri,  foreslog  de  sidste  til  en  Forandring  — 
Julelege. 

Nu  blev  jeg  værre  faren.  Jeg  maatte  give  Pant  paa  Pant; 
snart  vcur  alle  mine  Lommer  tømt.  Og  da  saa  Panterne  skulde 
indløses!  Hvor  dyb  var  ikke  Brønden!  hvor  haard  den 
brede  Sten!  hvor  tung  den  polske  Kirkegang!  jeg 
hang,  jeg  skriftede  i  Sandhed  som  en  Synder,  og  alle  de 
Kys,  jeg  fik  og  gav,  smagte  dels  som  Eddike  og  dels  som  Vand. 

Men  paa  Forundringsstolen  ventede  mig  dog  den  haardeste 
Prøvelse. 

Det  var  stakkels  Tertius,  som  skulde  forkynde  mig  Selskabets 
Anmærkninger,  hvilket  han  ogsaa  gjorde  med  samvittighedsfuld 
Nøjagtighed  og  største  Alvorlighed.  Jeg  frygtede  og  sad  som 
paa  Naale. 

Adskillige  dunkle  Hentydninger  havde  jeg  med  kunstlet 
Rolighed  nedslugt;  men  en  forstyrrede  den  ganske: 

,,0g  somme  — "  endte  han  —  ,,forimdrer  sig  over,  at  Hr.  Rek- 
toren er  blevet  saa  forunderlig,  siden  hans  Dame  gik  bort." 

„Den  skal  sidde,"  raabte  jeg  og  sprang  op  fra  Stolen. 

Mandfolkene  lo,  Fruentimmerne  fnisede.  — 

Den  skyldige  var  ikke  at  udfinde.  Tertius  angav  den  yngste 
Jomfru  Hansen;  men  hun  fralagde  sig  rent  ud  Beskyldningen. 

„Var  det  ikke  Dem,  saa  var  det  Deres  Søster!"  sagde  han. 

Hun  nægtede  lige  saa  haardnakket.  Enden  blev,  at  han  selv 
maatte  sidde,  og  jeg  fik  ingen  Hævn. 

Legen  havde  tabt  sin  Morsomhed  —  man  gabede  —  man 
snakkede  om  Sengen.  Jeg  længtes  efter  den  for  uforstyrret  at 
kunne  tænke  paa  hende,  der  paa  saa  underfuld  en  Maade  havde 
overrumplet  mit  Hjertes  hidtil  uindtagelige  Fæstning. 

Jeg  gennemgik  den  hele  Aften  fra  hendes  glimrende  Frem- 
trædelse til  den  sidste  yndige  Hilsen,  med  hvilken  hun  for- 
svandt. Jeg  gentog  ethvert  af  hendes  Ord.  Jeg  dansede  alle 
vore  Danse  om  igen;  og  nu  først  begreb  jeg,  hvori  hendes  Mester- 

skab  ogsaa  i  denne  Færdighed  bestod;  ej  alene  i  Skønheden,  men 
og  i  Letheden  af  alle  hendes  Bevægelser.  Uden  allermindste  An- 
strengelse udførte  hun  de  dengang  endnu  brugelige  Armture; 
Arme  og  Fødder  rørte  sig  ligesom  ved  et  skjult  Maskinen  i 
uforstyrrelig  Takt,  medens  det  dejlige  Legeme  svævede  mellem 
de  andre  dansende,  ligervis  som  Svanen  sejler  rank  og  rolig 
mellem  tumlende  Bølger. 

Jeg  lod  min  Indbildningskraft  paa  ny  afpræge  mig  hendes 
Miner,  Smil  og  Øjekast,  naar  vi  mødte  hinanden,  naar  vi  talte 
sammen,  om  de  ikke  indeholdt  noget  mer  end  blot  Artighed:  det 
syntes  saa  —  men  —  her  greb  mig  pludselig  den  Tanke:  hvor- 
ledes var  hun  mod  de  andre  unge  Mandfolk:  —  hml  det  vidste 
jeg  ikke. 

Kun  det  havde  jeg  dog  bemærket,  at  Konrektorens  Broder 
nogle  Gange  betragtede  hende,  dog  med  en  vis  Alvorlighed,  og 
at  hun  ligesaadan  havde  skottet  til  ham  fra  Siden.  Han  var  rig- 
tignok en  Mand  henad  Aarene,  men  af  et  yngre,  endnu  mandigt 
og  kraftfuldt  Udseende.  Hans  Haar  og  Kindskæg  faldt  mere  i 
det  graa  end  i  det  sorte,  men  vanhældede  dog  ikke  Smukheden 
af  hans  solbrændte  Ansigt,  der  oplivedes  af  et  Par  muntre,  lyse- 
blaa  Øjne.  Hans  Skabning  var  atletisk,  og  hans  Holdning  som 
en  Krigers.  — 

Dog  herover  beroli^gede  jeg  mig  snart,  saa  meget  lettere  som 
jeg  hørte  ham  snorke  af  Hjertens  Grund.  Han  og  Broderen  — 
de  uadskillelige  I  —  var  nemlig  flyttet  op  i  min  forrige  Seng,  og 
jeg  havde  faaet  en  anden  i  samme  sorte  Stue,  eftersom  de  sidst 
tilkomne  Damer  indkneb  Husrummet  til  det  yderste. 

Jeg  vaagnede  først  temmelig  højt  op  paa  den  korte  Vinterdag. 
Jeg  keg  over  til  den  anden  Seng  —  den  var  tom.  Jeg  drejede 
mig  om  til  Vinduet:  Solen  skinnede  derind.    Jeg  stod  op. 

Som  jeg  var  paaklædt  til  at  gaa  ned  og  allerede  udstrakte 
Haanden  efter  Trykkeren,  lød  der  en  taktmæssig  Knirken  inde 
fra  den  store  Sal  —  mon  det  er  hende?  tænkte  jeg,  listede  mig 
hen  til  den  velbekendte  Dør  og  lurede  saa  sagtelig  ved  den,  at 
jeg  kunde  med  det  ene  Øje  titte  derind. 

Det  var  hende!  Hun  vsir  i  Morgendragt;  men  et  Kastetørklæde 
tildækkede  Hals  og*  Barm  —  ej  engang  Dagen  maatte  se  dem. 

Hun  var  i  Færd  med  i  en  Kommode  at  gemme  sin  pænt 
sammenlagte  Balstads,  og  da  hun  blev  færdig  dermed,  trak  hun 
en  anden  Skuffe  ud,  tog  noget  i  Haanden,  som  jeg  ikke  kunde  se, 
men  hvorfra  nedhængte  en  sort  Lidse  af  Silke  eller  Haar.  Længe 
betragtede  hun  det  med  dyb  Vemodighed,  sukkede,  trykkede  det 

med  begge  Hænder  til  Brystet,  kyssede  det  og  vendte  de  graad- 
fulde  Øjne  dudop,  hvor  de  dødelige  søger  Trøst  for  Smerten  her- 
nede. Derpaa  gemte  hun  atter  det  fremtagne,  tørrede  sine  Øjne 
og  forlod  Salen  med  et  roligt  Afiisyn  og  lette  Fjed. 

Hvad  kunde  det  være?  et  Billedel  formiodentlig;  men  hvis?  en 
Elskers?  —  det  faldt  mig  tungt  paa  Hjertet  —  maaske  en 
Moders?  —  det  lettedes  igen. 

Men  hvo  var  hun  da  selv?  en  Emigrantinde?  af  høj  Stand  — 
alt  for  høj!  det  forraadte  jo  hendes  fuldkomne  Dannelse.  — 

,, Vished!''  sagde  jeg  fast  besluttet  til  mig  selv  og  ombyttede 
min  Ensomhed  med  Selskabets  muntre  Larm. 


7. 
LINE DANSERINDEN 

Dagen  henløb«  uden  at  jeg  var  kommet  i  det  rene  med  mig 
selv,  paa  hvilken  Maade  jeg  vilde  erklære  mig  for  Alice,  men  da 
jeg  nu  engang  havde  bestemt,  at  jeg  vilde,  kunde  jeg  og  uden 
mærkelig  Adspredielse  deltage  i  ForsamJingens  adskillige  Mor- 
skaber, som  dog  fra  nu  af  havde  saa  lidet  tiltrækkende  for  mig> 
at  jeg  ikke  er  i  Stand  til'at  mindes,  mindre  at  beskrive  dem. 

Det  var  Juleaften.  —  Følgende  Helligdag  tog  jeg  i  Kirke,  led- 
saget af  nogle  faa,  hvoriblandt  de  tvende  Brødre,  Alice  var  der — 
det  vidste  jeg  —  men  Komtessen  ikke,  saasom  hun  ikke  befandt 
sig  vel.  — 

Under  hele  Tjenesten  saa  den  andægtige  Pige  kun  paa  Præ- 
sten og  sin  Bog:  det  glædede  mig. 

Først  da  vi  begge  paa  engang  traadte  ud  af  Stolen,  mødtes 
vore  Øjne.  Hun  rødmede  og  hilsede  venligt;  men  tale  sammen 
gjorde  vi  ikke  —  jeg  manglede  Mod  dertil. 

—  ,,I  Morgen!"  tænkte  jeg. 

Det  blev  Morgen  igen.  —  Brødrene  havde,  som  de  forrige 
Dage,  forladt  Værelset. 

Jeg  stod  op  —  jeg  stod  en  hel  Time,  lyttede,  keg  ind  i  Salen 
—  nej!  hun  var  der  ikke.  Flere  Gange  gik  jeg  til  Kammer- 
døren og  vendte  atter  tilbage.  Min  Beslutning  vaklede,  mit  Mod 
sank.  — 

Da  lød  omsider  den  velkendte  Knirken. 

,,Nu  eller  aldrig!"  sagide  jeg  halvhøjt  og  gik  derind. 

Hun  syslede  ved  Kommoden,  men  da  hun  fornam  nog^en, 
vendte  hun  sig  hastig  imod  mig;  jeg  saa,  at  hun  forskrækkedes 
—  skiftede  Farve,  og  derved  steg  mit  Mod  paa  ny:  det  første 
Skridt  var  overstaaet. 

Jeg  blev  staaende  i  ærbødig  AfsteuMi  og  sagde: 

,,Made>moiselle!''  — 

Men  mere  sagde  jeg  ikke,  fordi  jeg  ikke  rigtig  vidste,  hvad 
jeg  vilde  sige.  — 

„MonsieurI"  svarede  hun,  men  heller  ikke  mere.  — 

Jeg  blev  forknyt,  benouetj  indviklet  i  min  egen  raad vilde  Æng- 
stelighed.   Da  øjnede  jeg  pludselig  en  Udgang. 

„Jeg  har  hørt/'  sagde  jeg  hurtigt,  „at  Komtessen  ikke  be- 
finder sig  vel." 

,,I  Dag  er  hun  noget  bedre." 

„Det  glæder  mig." 

—  Atter  en  Pavse. 

Min  pinlige  Forlegenhed  steg  med  hvert  et  Pulsslag  —  den  var 
ikke  til  at  udholde. 

Som  en  svulmende  Strøm  gennembryder  Dæmningen,  saa- 
ledes  udvældede  mine  trangt  indespærrede  Følelser  i  en  Strøm 
af  Ord  —  hvilke?  —  det  ved  jeg  ikke;  men  saa  meget  erindrer 
jeg,  at  Farven  forlod  Alices  Kinder  og  Glansen  hendes  Øjne,  og 
at  hun  støttede  sig  med  den  ene  Haand  til  Kommoden. 

Jorden  brændte  under  mine  Fødder. 

„Min  Herre!"  begyndte  hun  med  klar  og  fast  Stemme;  men  det 
forekom  mig,  at  denne  Fasthed  var  fremkunstlet,  „min  Herre! 
Deres  ærefulde  Andragende  er  af  den  Beskaffenhed,  at  det  for- 
plig[ter  mig  til  den  oprigtige  Tilstaaelse  — "  (det  er  ægte  fransk 

Stil!  tænkte  jeg)  —  „at  jeg  er  bundet  til  Komtesse  R ved  saa- 

danne  Baand,  som  intet  i  Verden  kan  eller  maa  løse.  Hun  er 
mit  alt  —  og  jeg  —  hendes  sidste  Trøst  —  den  sidste  Traad,  der 
knytter  hende  iil  Livet." 

—  „De  ser  — "  lagde  hun  ilende  til  —  „at  jeg  skatterer  Deres 
meget  hædrende  Tillid,  idet  jeg  berører  et  Forhold,  som  ellers 
ikke  fremstiller  sig  for  Verdens  Blik." 

Mit  havde  jeg,  medens  hun  talte,  nedslaaet  som  en  Synder  for 
Dommeren. 

Nu  hævede  jeg  det  atter,  og  med  det  samme  sank  hendes; 
men  to  store  Taarer  væltiede  ud  under  de  lange  Øjenhaar.  Jeg 
kom  igen  til  Mod  og  Mæle. 

„Det  Forhold,"  sagde  jeg,  „hvori  De  befinder  Dem  til  Kom- 
tessen —  jeg  ærer  det  —  hvor  lidet  jeg  end  kender  dertil  —  men 

—  tillad  mig  blot  dette  ene  Spørgsmaal:  —  om  dette  Forhold  nu 
ikke  var?  — 

Her  kastede  hun  et  Lynblik  til  mig,  trak  i  sine  Handsker 
og  svarede  med  tilsyneladende  Kulde: 

,,Det  er  —  og  — " 

Hun  saa  sig  omkring  som  en,  der  søger  en  Lejlighed  til  at 
slippe  bort. 

„Alice/'  sagde  jeg  med  tiltagende  Dristighed,  ,,jeg  kender 
Dem  kun  under  dette  Navn,  og  med  dette  tiltaler  jeg  Dem,  hvis 
De  saa  vil,  for  sidste  Gang.  Jeg  er  ingen  letsindig  Yngling;  som 
Mand,  som  ærlig  Mand  og  efter  alvorlig  Prøvelse  af  mit  Hjerte 
siger  jeg  frit  og  aabent:  det  tilhører  Dem  —  rent  og  udelt.    Men 

—  hvis  ingen  Følelse  i  Deres  skulde  tale  for  mig  — " 

Hun  saa  paa  mig  med  et  smerteligt  Blik,  i  hvilket  jeg  troede 
at  skimte  et  Glimt  af  Ømhed. 

Jeg  greb  hendes  Haand,  som  hun  ikke  unddrog  mig. 
„Alice!"  vedblev  jeg,  ,,hvis  jeg  ikke  var  Dem  ganske  ligegyl- 
dig —  kun  et  Ord,  et  eneste  husvalende  Ord!    Jeg  kan  vente, 
vil   vente   taalmodig,    indtil    det    Forhold,    de   nys    betegnede, 
maaske  kunde  forandres,  uden  at  løses." 

Hun  trak  sin  Haand  blidelig  tilbage,  holdt  den  anden  et  Par 
Sekunder  for  Øjnene,  sammenpressede  Læberne,  som  for  at 
dæmpe  frembrydende  Graad,  og  viste  saa  til  en  Stol  ved  Siden 
af  mig. 

Mekanisk  satte  jeg  mig;  hun  sank,  eller  mere  segnede  ned 
paa  en  anden.  — 

Nogle  Øjeblikke  sad  hun  bestedt  i  indvortes  Kamp;  hurtig 
bølgede  Barmen,  Øjenlaagene  klippede;  omsider  frembrød 
hendes  Ord  med  et  skælvende  Suk. 

,, Førend  De  anden  Gang  ønsker  mit  Svar  paa  det  vigtige 
Spørgsmaal,  De  har  behaget  at  gøre  mig,"  —  sagde  hun  med 
Fatning  —  ,,bør  De  kende  mere  til  mig,  min  Skæbne  og  min 
Stilling  end  det  lidet.  De  hidtil  vidste.  Men  først,  saafremt  De 
har  —  som  jeg  —  jeg  —  nærer  en  oprigtig  Højagtelse  for  Dem 

—  udbeder  jeg  mig  Deres  Løfte,  at  De,  naar  min  Historie  er  til 
Ende,  bier,  indtil  jeg  selv  uopfordret  svarer  paa  Deres  alt  for 
artige  Ytring." 

Jeg  lovede  det. 

,,Hvad  min  Fødsel  og  Herkomst  angaar,"  sagde  hun,  ,,da 
er  jeg  mig  selv  lige  saa  ubekendt  som  Dem.  Jeg  ved  hverken 
af  Fader  eller  Moder;  ene,  uden  Frænde  elier  Ven,  er  jeg  ud- 
stødt paa  Livets  Skueplads.  —  Og  til  en  virkelig  Skueplads  hæfter 

sig  mine  tidligste  Erfaringer;  ja,  min  Herre!  jeg  har  henlevet 
min  Barndom  med  Linedansere,  Springere  og  Kunstryttere  — " 

Jeg  følte,  at  der  gennemfor  mig  ligesom  en  kold  Gysen;  og 
jeg  bemærkede,  at  hun  kastede  et  Sideblik  til  mig.  — 

„Min  Smule  Færdighed  i  Dans  —  har  jeg  erhvervet  under 
Graad  og  Piskesnært.  Ofte  ønskede  jeg  —  ak!  jeg  kunde  ikke 
bede  til  Gud,  thi  jeg  kendte  ham  ikke  —  jeg  ønskede,  at  Tovet 
maatte  briste  og  jeg  ved  et  sønderknusende  Fald  faa  en  Ende  paa 
mine  Lidelser.  Selv  turde  jeg  ikke  kaste  mig  ned,  thi  jeg  frygtede 
Svøben  mer  end  Døden.  Ofte  naar  Klap  og  Bravoraab  regnede 
ned  over  mig,  og  jeg  med  Armene  korsvis  over  Brystet  bøjede 
mig  for  det  jublende  Publikum,  trillede  de  bitreste  Taarer  ned 
over  mine  magre,  sminkede  Kinder. 

Jeg  skulde  upaatvivleligt  engang  alligevel  fundet  Lejlighed 
til  at  gøre  sikker  Ende  paa  min  usle  Tilværelse,  hvis  ikke  den 
for  mig  saa  heldige  Forandring  var  indtruffet,  at  nogle  rejsende 
Musici  etsteds  havde  sluttet  sig  til  vor  Bande.  En  af  disse,  en 
Romer  af  Fødsel,  opdagede  min  Syngegave  og  paatog  sig  at  ud- 
danne den.  Da  jeg  herved  paa  dobbelt  Maade  kunde  bidrage 
til  at  fylde  Direktørens  Kasse,  tillod  han  mig  gerne  at  nyde 
Romerens  Undervisning,  og  jeg  nød  den  med  dobbelt  Lyst;  thi 
for  det  første  elskede  jeg  Sang  —  Glædens  og  Sorgens  Tolk  i 
Menneskets  Bryst  — ;  for  det  andet  var  jeg  saa  længe  befriet 
for  Direktørens  og  hans  Kones  Mishandlinger,  og  for  det  toredie 
kunde  jeg  hos  min  godhjertige  Lærer  spise  mig  mæt  i  Maca- 
roni. 

J6g  gjorde  god  Fremgang,  men  til  min  egen  Skade;  thi  for 
hen  havde  jeg  sluppet  med  at  voltigere  og  danse,  nu  maatte  jeg 
ogsaa  synge  offentligt.  Og  da  jeg  gjorde  dette  med  Tvang  og 
Frygt,  var  jeg  ikke  stedse  saa  heldig  at  indhøste  Tilhørernes  Bi- 
fald: og  da  fik  jeg  arme  Stakkel  Hug  til  min  Aftensmad." 

Her  sukkede  hun  sme»rteligt  og  aftørrede  et  Par  nedrullende 
Taarer;  ogsaa  mine  randt  ved  Forestillingen  om  denne  Engels 
grusomme  Behandling. 

Jeg  følte  mig  saa  beklemt,  at  jeg  ikke  kunde  fremføre  et  Ord. 

,,Men,"  vedblev  hun,  „Gud  forbarmede  sig  over  den  forældre- 
løse Skabning  og  frelste  mig  af  disse  Barbarers  Hænder.  Vi 
befandt  os  just  i  Livorno  for  derfra  at  indskibe  os  til  England. 
Under  den  sidste  Forestilling  havde  jeg  gjort  mine  Sager  saa  slet, 
at  jeg  havde  den  haardeste  Straf  at  vente.  I  min  store  Angest  be- 
sluttede jeg  nu  at  udføre  det  Forsæt,  hvori  jeg  hidtil  var  blevet 
hindret.     Endnu  inden  Forestillingen  var  forbi,  sneg  jeg  mig 

bort  og  løb  af  alle  Kræfter  ned  til  Havnen  og  styrtede  mig  i 
Vandet. 

Det  var  i  Aftenskumringen;  men  nogle  Sømænd,  ved  hvis 
Skib  jeg  sprang  ud,  havde  set  mig.  Øjeblikkelig  kastede  en  sig 
ned,  greb  mig  og  bragte  mig  uskadt  op  paa  Dækket.  Aldrig 
saa  snart  var  dette  sket,  før  min  Tyran  med  en  anden  af  Banden, 
som  straks  maa  have  mærket  min  Flugt,  kom  farende  til  og 
fordrede  mig  udleveret.  Jeg  skreg  og  kastede  mig  ned  for  min 
Redningsmand.  Jeg  omsnoede  hans  Ben.  „Frels  mig!  behold 
mig!  dræb  mig!"  raabte  jeg  med  min  sidste  hendøende  Kraft  — 
Bevidstheden  forlod  mig. 

—  Da  jeg  opvaagnede,  befandt  jeg  mig  liggende  afklædt  i  en 
Seng  og  i  et  smukt  Værelse,  som  havde  et  for  mig  aldeles 
fremmed  Udseende.  En  venlig  Mand  i  blaa  Klæder  sad  hos 
mig.  og  da  han  saa,  at  jeg  slog  Øjnene  op,  klappede  han  mine 
Kinder  og  talte  saa  kærligt  til  mig,  at  jeg  greb  hans  Hænder  og 
bedækkede  dem  med  Kys.  „Bliver  jeg  hos  dig?  Er  Roletti  borte? 
Vil  du  hytte  mig  for  ham?  Vil  du  beholde  mig?"  saaledes  raabte 
jeg  og  strakte  mine  skælvende  Hænder  ud  imod  ham.  Han 
kyssede  min  Pande  og  gav  mig  de  trøstefulde  Forsikringer,  at 
jeg  var  i  fuldkommen  Behold;  han  havde  løskøbt  mig,  og  jeg 
havde  ikke  mer  at  frygte  af  den  slemme  Roletti." 

Alices  Øjne  tindrede,  hun  udstrakte  sine  Hænder,  som  om 
han  endnu  stod  for  hende,  og  sagde: 

,,Gud  glæde  dig,  min  Sjæls  Frelser,  ih  vor  du  er!  i  denne 
Verden  eller  i  en  bedre!  —  der!  — " 

Med  en  Madonnas  Aasyn  vendte  hun  sine  Øjne  didop,  hvor 
hun  engang  skulde  takke  ham.  Hendes  Hænder  foldede  sig  og 
sank  i  Skødet. 

Jeg  troede,  hun  havde  glemt  min  Nærværelse. 

Dog  ikke  længe;  hun  tog  atter  ved: 

,,Det  var  den  samme,  som  drog  mig  op  af  Vandet.  Han  førte 
et  Handelsskib,  men  endnu  i  dette  Øjeblik  ved  jeg  ikke,  om  han 
var  en  Englænder  eller  af  et  andet  nordligt  Folk;  thi  hans 
Modersmaal  forstod  jeg  ikke.  Men  hans  sidste  Velgerning  imod 
mig  var  lige  saa  stor  som  den  første. 

Straks  den  næste  Dag  købte  han  mig  ordentlige  Klæder,  tog 
mig  med  sig  til  en  Villa  i  Nærheden  af  Livorno  og  forestillede 
mig  for  nogle  der  boende  Damer,  blandt  hvilke  den  yngste  modtog 
mig  med  særdeles  Godhed;  og  da  jeg  havde  fortalt  hende  det 
sørgelige  Brudstykke  af  mit  korte  Levnetsløb,  spurgte  hun,  om 
jeg  vilde  blive  hos  hende.     De  kan  vist  forestille  Dem,  at  jeg  i 

Førstningen  vægrede  mig  og  ikke  vilde  skilles  fra  Kaptajnen. 
Dog  snart  overbeviste  begge  mig  om,  at  dette  ingenlunde  gik 
an.    Jeg  blev.    Han  rejste.    Jeg  saa  ham  aldrig  mere. 

Denne  Dame  er  min  Opdragerinde.  Jeg  kunde  dengang  være 
ti  eller  elleve  Aar,  men  havde  hverken  lært  at  læse  eller  skrive; 
Religionen  var  mig  aldeles  fremmed.  Hun  underviste  mig  selv 
i  alt,  og  saaledes  indhentede  jeg  snart  det  forsømte,  lige  saa 
meget  af  Kærlighed  til  hende  som  af  egen  Leerelyst.  Ja,  min 
Herre!  Gud  beskikkede  hende  til  Moder  for  den  forældreløse.  O, 
denne  min  anden  Moder  er  —  De  gætter  det  allerede  —  Kom- 
tessen her  —  og  — " 

Her  rejste  hun  sig  —  „nu  kender  De,  Hr.  Rektor!  Styrken 
og  Helligheden  af  et  Baand,  som  De  vist  er  for  ædel  til  at  ville 
opløse." 

Ogsaa  jeg  rejste  mig,  kyssede  med  tavs  Ærbødighed  hendes 
Haand,  hvilket  hun  ikke  forholdt  mig,  og  vendte  tilbage  til  mit 
Værelse. 

Jeg  følte  nu  alt  for  vel,  at  jeg  maatte  frasige  mig  den  skønne 
Alice  og  bekæmpe  min  Lidenskab,  og  at  det  første  Skridt  her- 
til var  en  snarlig  Hjemrejse.  Alligevel  vilde  en  alt  for  pludselig 
gøre  Opsigt  og  røbe  mit  Hjertes  Hemmelighed,  hvilken  de  om- 
værende allerede  havde  begyndt  at  ane.  Tilmed  var  den  halve 
Tid  af  Ferierne  endnu  tilbage. 

Jeg  maatte  altsaa  ophitte  et  rimeligt  Paaskud  for  ej  at  synes 
uskønsom  mod  de  vakre  Ulvedalers  mange  Artigheder  og  hjerte- 
lige Gæstfrthed.  Dette  fandt  jeg  let  og  berammede  da  Afrejsen 
til  anden  Dagen  derefter. 

Vore  bedste  Handlinger  fattes  dog  stedse  Helhed.  De  ud- 
springer alle  af  flere  Bevæggrunde,  hvoraf  nogle  igen  ikke  er 
aldeles  rene.  Saaledes  avledes  denne  min  Beslutning  ikke  ene 
af  Agtelse  for  de  tvende  Damers  indbyrdes  Forhold,  men  Uge 
saa  meget  af  en  Slags  Klogskab  —  en  vis  Hjertets  Politik,  som 
tilhviskede  mig,  at  jeg  herved  vilde  befæste  mig  i  Alices 
Gunst.  Maaske  endog,  at  herunder  stak  lidt  mandlig  Stolthed, 
og  den  igen  blandet  med  en  Smule  Tilsats  af,  hvad  Fransk- 
mændene kalder  dépit  amoureux. 

Og  over  alt  dette  tør  jeg  vel  bestemt  paastaa,  at  ikke  et  svagt 
Haab  om  Muligheden  af  Alices  Besiddelse  endnu  ulmede  i  mit 
Hjertes  inderste  Lønkammer? 

8. 
SØKAPTAJNEN 

Den  paafølgende  Nat  vaagnede  jeg  hændelsesvis  midt  i  min 
Søvn  og  blev  uforsætlig  Tilhører  ved  en  Samtale,  hvis  Indhold 
griber  alt  for  meget  ind  i  denne  hele  Historie,  til  at  jeg  ikke 
skulde  gøre  mine  Læsere  bekendte  dermed. 

Brødrene,  som  vistnok  troede,  at  jeg  bestandig  sov,  gennem- 
gik deres  vigtigste  Livsbegivenheder.  Den  ældre  maa  ved  min 
Opvaagn.en  have  endt  siu  Beretning;  thi  jeg  hørte  da,  at  han 
sagde: 

„Saaledes  var  det  uransagelige  Forsyns  Førelse  med  mig, 
kære  Broderi  Fortæl  du  nu  mig  oprigtigt,  hvorledes  det  er  gaaet 
til,  at  du  med  saa  stor  en  Guds  Velsignelse  aldrig  har  faaet  i 
Sinde  at  gifte  digl" 

,,Det  er  snart  sagt,"  svarede  den  yngre,  ,, fordi  jeg  ikke  har 
haft  Lyst  til  nogen,  undtagen  een,  og  hende  kunde  jeg  ikke  faa." 

„Men  denne  ene!"  sagde  Konrektoren,  „hvem  var  hun?  hvor- 
for fik  I  ikke  hverandre?  Lad  mig  høre  det  saadan  i  Sammen- 
hæng!" 

„Ja  vel,  siden  då  ønsker  det,"  svarede  Broderen.  „Jeg  var 
kommet  tilbage  fra  et  Krydstogt  under  Kurilerne  og  laa  ved 
Peter  Povls  Havn  paa  Kamschatka,  da  der  indløb  Ordre  fra  Ad- 
miralitetet, at  jeg  ufortøvet  skulde  gaa  over  til  Nordvestkysten 
af  Amerika,  der  foretage  nogle  Opmaalinger  og  siden  den  nær- 
meste Vej  —  om  Cap  Horn  nemlig  og  gennem  MiddeHijavet  —  til 
en  Havn  i  det  sorte  Hav  for  at  afgive  mine  Bpretninger.  Paa 
denne  Tur  maatte  jeg  for  Haveri  anløbe  en  Havn  i  Middel- 
havet, og* det  traf  sig  just,  at  det  blev  — " 

—  ,,Glem  ikke,  hvad  du  vilde  sige!"  faldt  Konrektoren  ind, 
,,hvomaar  var  det?    Hvor  længe  er  det  siden?" 

,,Lad  mig  se!"  svarede  Sømanden,  ,,det  er  en  tolv  Åwr  siden. 
—  Nu,  ser  du,  traf  det  sig  saa,  at  der  paa  denne  Plads  var  nogle 
fornemme  rejsende  Russere;  og  de  kom  om  Bord  til  mig,  og 
jeg  kom  til  dem  igen,  og  det  gik  lystigt  til  med  Baller  og 
Basseraller  i  en  Fandens  Tid.  —  Paa  saadant  et  Pikkenik  blev 
jeg  paasejlet  af  den  Fregat,  jeg  mener,  og  fik  en  Skamfiling  i 
Hjertet,  som  jeg  ikke  i  mange  Tider  forvandt." 

,,Aha!"  brød  Skolemanden  at,  „du  blev  forelsket  —  ikke 
sandt?" 

„Vist  gjorde  jeg,"  svarede  Broderen,  ,,og  det  var  ikke  saa 
sært,  for  det  var  den  skønneste  Sejler  —  skal  du  vide  —  jeg  i 

mine  Dage  har  set.  Jeg  gjorde  Signaler;  men  dem  besvarede 
hun  ikke;  eller  hun  forstod  dem  ikke.  Saa  løb  jeg  hende  klos 
op  paa  Siden  og  prajede  hende  —  i  al  Høflighed.  Og  saa  pas- 
siarede vi,  og  saa  dansede  vi,  og  — " 

„Var  det  et  italiensk  Fruentimmer?"  faldt  den  ældre  atter 
ind,  „og  hvad  hed  hun?" 

„Hun  var  ingen  Italienerinde,"  svarede  den  yngre,  „men 
barnefødt  i  Frankrig  og  hed  Roseau.  Men  Navnet  gør  nu  ikke 
noget  til  Sagen.  —  Kort  at  fortælle:  vi  kom  sammen  een  Gang  og 
to  Gange  og  flere  Gange;  og  til  sidst  kom  det  mig  saa  i  Munden, 
at  jeg  sagde  rent  ud  paa  godt  Dansk:  „Mademoisélle!  Je  votis 

,,GodtI"  sagde  Konrektoren,  „og  hun?  — " 

„Hun  sagde  ingenting,"  vedblev  den  anden,  ,,for  hun  hang 
i  mine  Arme  og  saa  ud,  som  hun  vilde  til  at  himle.  Og  saa 
gav  jeg  hende  et  Kys,  og  hun  gav  mig  et  igen,  og  det  blev  til 
mange  Kys  og  havde  nær  aldrig  faaet  Ende.  Og  Meningen  blev, 
at  vi  bandte  højt  og  dyrt  — " 

„Hvad?  bandte  hun?"  spurgte  min  Konrektor. 

„Naa  ja!  jeg  mener  blot,  at  vi  tilsvor  eller  lovede  hverandre 
med  Haand  og  Mund,  at  vi  vilde  holde  af  hverandre,  saa  længe 
Livets  Vind  pustede  i  vore  Sejl." 

„Det  var  et  smukt  Løfte,"  sagde  Skolemanden,  ,, hvorfor  mons« 
tro  blev  det  Ikke  opfyldt?" 

„Det  kom  saaledesl"  svarede  Sømanden.  „Blandt  Russerne 
der  paa  Pladsen  var  der  en  Greve,  som  og  syntes  godt  om 
Marie,  og  da  han  mærkede,  at  jeg  havde  taget  Luven  fra  ham, 
satte  han  alle  Kludene  til  for  at  hale  mig.  Og  da  det  ikke 
hjalp  — " 

,, Holdt  lidt!"  faldt  hin  atter  ind,  „hvad  vil  du  sige  med 
„Kludene"  og  det?" 

„Jeg  mener  kun,"  svarede  denne,  „at  han  vilde  stikke  mig 
ud  med  Komplimenter  og  Guldstads,  Diamanteor  og  Perler  og 
saadant  Rageri.  Men  da  han  nu  alligevel  maatte  sakke  agter 
ud,  blev  han  grov,  og  vi  ragede  uklar,  og  saa  kom  vi  til  at 
duellere  — " 

„Aa  fy,  Bro'er  Christian!"  brummede  Konrektoren,  „har  du 
duelleret?  det  er  en  barbarisk  Skik." 

„Det  kan  geame  være,"  sagde  Søgutten;  „men  det  er  nu  en- 
gang Skik,  og  den  maa  man  følge.  Det  gik  da  godt  nok,  men  ikke 
alt  for  godt;  han  iik  en  Kugle  i  Skroget  og  maatte  lægge  op  et 
Fjerdingaarstid  for  at  lade  sig  kalfatre  — " 

,,Han  døde  ikke?" 

„Nej!  Men  han  var  af  en  stor  Familie  og  havde  mægtige 
Venner,  og  jeg  blev  drillet  og  chicaneret,  aaa  længe  til  jeg  maatte 
tage  min  Afsked.    Og  det  var  min  Lykke,  du  ved." 

„Men  Pigen?" 

,,PigenI  —  Ja,  ser  du!  da  han  ikke  selv  kunde  faa  hende, 
saa  fik  han  nogle  af  sine  gode  Venner  til  at  bagvadske  mig  hos 
hende  og  hos  Familien,  som  om  jeg  var  en  liderlig  Hund,  der 
havde  mig  en  Kæreste  paa  hver  Plads,  jeg  kom  til.  Nu  skulde 
det  netop  træffe  sig  saa,  at  jeg  i  samme  god  Lag  havde  skænket 
hende  et  levende  Bevis  paa  min  Kærlighed  — " 

„Hvad!"  for  den  gamle  heftig  op,  ,, Christian!  var  det  kommet 
saa  vidt?    Gud  forlade  dig!    Havde  du  besvangret  hende?" 

Broderen  lo. 

,,Du  ta*er  fejl,  det  var  ikke  saadan  ment  —  det  skal  jeg  nu 
fortælle  dig  bagefter.  Nok  er  det:  hun  troede  Sladderen  —  skrev 
til  mig,  „at  saadan  og  saadan",  og  derfor  vilde  hun  nu  dreje 
af,  og  jeg  kunde  styre  min  Kurs,  hvorhen  jeg  selv  lystede.  Jeg  løb 
straks  for  at  klare  Tingen;  men  hun  havde  allerede  lettet,  tillige 
med  hele  hendes  Eskadre.    Jeg  har  ikke  set  hende  siden." 

,, Hvorfor  skrev  du  ikke  til  hende?  søgte  hende  op?" 
spurgte  hin. 

„Ja  hvor?"  sagde  Sømanden.  ,,Jeg  vidste  ikke  engang  Navnet 
paa  hendes  Hjemstavn.  —  Det  var  forbi,  og  derved  var  intet 
videre  at  gøre." 

Her  opstod  en  kort  Tavshed,  efter  hvilken  Konrektoren  først 
tog  ved: 

„Det  er  sandt,  den  Omstændighed,  du  berørte,  der  gjorde 
hende  Hovedet  saa  kruset  — " 

,, Rigtig!    Det  gik  saaledes  til.    En  Aften,  som  jeg  — " 

Her  paakom  mig  uheldigvis  en  Nysen,  som  ganske  afbrød 
Samtalen.  Konrektoren  sagde  „Prosit!",  og  Broderen  mumlede 
til  ham:  ,,En  anden  Gang." 


9. 

SLUTNING 

,, Ingen  ved  —  naar  Solen  staar  op  —  hvordan 
den  vil  gaane d,"  er  et  af  Degnens  Ordsprog  i  Ulstrup,  hvor- 
ved han  næsten  har  erhvervet  sig  Anseelse  af  en  Sandsiger;  og 

det  temmelig  nemt,  thi  i  Grunden  er  det  ikke  andet  end  en 
Spaadom,  der  langt  oftere  træffer  end  slaar  fejl. 

Dette  Tankesprog,  som  Herredsfogden  ophøjede  i  Orden  med 
de  syv  vises  i  Grækenland,  den  avisbelæste  Pranger  satte  oven 
for  Etatsraad  Syrachs: 

,,Es  kann  nicht  so  bleibenr' 
og  Degnen  selv  lidt  neden  for  den  vise  Syrachs:  ,,Pris  ingen 
lykkelig,  før  hans  Endeligt  kommer"  —  dette  Tankesprog,  som 
han  ogsaa  anbragte  paa  den  til  Afrejse  bestemte  Dag,  da  en  tyk, 
sortgraa  Tøtaage  skjulte  Himmelen  og  indhyllede  Jorden,  har 
uudslettelig  indpræget  sig  i  min  Hukommelse,  idet  nemlig  den 
fysiske  Betydning,  i  hvilket  Oraklet  gaves,  fik  en  moralsk, 
uventet  og  glædelig  Opløsning  —  alt  som  i  nærværende  Kapitel 
nøjere  skal  oplyses. 

Endnu  medens  vi  alle  tre  laa  i  Sengen  om  Morgenen  og 
snakkede,  foreslog  Kaptajnen,  at  vi  skulde  takke  Komtessen 
personlig  for  Brugen  af  hendes  Værelse. 

Jeg  fortalte  ham,  hvorledes  jeg  var  blevet  høfligt  afvist,  men 
bifaldt  dog,  at  vi  bad  om  Audiens  hos  hendes  Naade.  — 

Det  gjorde  vi,'  og  imod  al  Forventning  blev  den  os  tilstedt. 

Jeg  ved  ikke,  hvorledes  det  kom  sig,  at  jeg  gik  først  og  alene 
—  dreves  jeg  maaske  uvilkaarligt  af  et  vist  lønligt  Haab?  Amor 
er  en  Sofist;  og  hvad  værre  er:  han  leger  med  sine  Fanger  som 
Katten  med  Musen. 

Alice  var  ikke  til  Stede;  men  at  hun  alligevel  maa  have  talt 
gunstigt  om  mig  til  Komtessen,  kunde  jeg  skønne  af  den  sær- 
deles artige  Modtagelse,  jeg  fandt  hos  denne  vakre  Dame. 

Hun  var  af  en  fin,  men  indtagende  Skabning,  og  hendes  An- 
sigt ejede  endnu  meget  af  det,  der  nogle  Aar  tilbage  maa  have 
gjort  hende  til  en  udmærket  Skønhed.  Hendes  Tale  var,  som 
det  kan  formodes,  aandfuld  og  livlig;  og  uden  Tilbageholdenhed 
indlod  hun  sig  i  en  højst  rosom  Samtale  om  de  skønne  Kunster 
og  deres  Skatte  i  la  bella  Italia,  Den  trak  sig  temmelig  langt  ud, 
og  jeg  fandt,  at  det  var  paa  Tide  at  afbryde. 

Jeg  havde  allerede  rejst  mig  for  at  tage  Afsked,  da  Tjeneren 
meldte  Kaptajnen,  og  denne  blev  indladt.  Han  bar  til  min  For- 
undring hollandsk  Søofficers-Uniform,  og  en  russisk  Orden  paa 
Brystet. 

Langt  højere  steg  min  Forundring,  da  han  blev  staaende  stiv 
som  en  Ordonnans  tæt  inden  for  Døren  eller  paa  selve  Tær- 
skelen, med  et  Ansigt,  hvori  noget  højst  sælsomt  afspejlede  sig, 
hvilket  og  uvilkaarligt  førte  mine  Øjne  fra  ham  til  Genstanden. 

Der  stod  Komtessen  —  et  lignende  Spejl  —  men  hendes  For- 
bavselse syntes  blandet  med  Glædesglimt;  ogsaa  kom  hun 
først  til  Ords: 

,Hvis  jeg  ikke  fejler/'  stammede  hun  svagt  og  med  arbejdende 
Bryst  —  „har  jeg  engang  tilforn  — " 

Med  et  dybt  Buk  udførte  og  bekræftede  han  Spørgsmaalet. 

„Det  er  mange  Aar  siden!"  vedblev  hun,  og  hendes  Øjne  sank 
til  Jorden. 

„Elleve I"  svarede  han  og  saa  ligeledes  ned  for  sig. 

En  Stund  tav  nu  begge.  Da  trængte  Taarer  sig  frem  under 
hendes  Øjenlaag;  hun  saa  atter  i  Vejret,  lagde  den  ene  Haand 
under  Barmen  —  udstrakte  den  anden  og  kastede  et  forvirret, 
uroligt  Blik  til  mig.  —  Jeg  følte  straks,  at  tredie  Mand  her  var 
tilovers. 

Med  et  tavs  Buk  drog  jeg  mig  tilbage  og  listede  mig  bag  om 
Kaptajnen  ud  af  Værelset. 

Jeg  ilede  at  opsøge  Konrektoren  for  at  meddele  ham  den  ikke 
mere  tvivlsomme  Opløsning  af  hin  Hemmelighed,  i  hvilken  jeg 
om  Natten  var  blevet  Medvider. 

Jeg  for  —  ubegribeligt  for  alle  dem,  jeg  mødte  —  fra  Stue  til 
Stue,  Trappe  op  og  Trappe  ned.  Omsider  fandt  jeg  ham  i  vort 
fælles  Soveværelse. 

Næsten  aandeløs  udstødte  jeg:  ,,Han  har  hende  —  hun  er  her 
—  det  er  hende  —  kan  ikke  være  andet  — " 

„ —  Hvem  dog,  humanissime?"'  sagde  han  forundret. 

„Hvem  anden  — "  svarede  jeg  —  „end  hende  i  Livorno  — 
hende  De  ved  — "  jeg  havde  glemt  Navnet. 

,, Hjælpe  mig  Gud!"  sukkede  han  med  foldede  Hænder, 
,, kæreste  Hr.  Kollega,  hvorledes  er  det  fat?  insanis  aut  versus 
facisr^^. 

„Aa  nej,  nej!"  raabte  jeg,  „det  er,  som  jeg  siger  Dem,  kom! 
kom!  — "  jeg  greb  hans  Haand  —  „De  skal  selv  se  —  det  er 
hende  —  Komtessen  — " 

Jeg  drog  ham  med  mig  ind  i  Salen;  men  her  holdt  han  mig 
tilbage,  standsede  og  sagde: 

„Bi  kære!  jeg  maa  summe  mig  lidt  —  hende  —  i  Livorno  — 
han  i  Nat  fortalte  om  —  hørte  De  det?" 

,, Noget  af  det,"  svarede  jeg;  ,,jeg  vaagnede  hændelsesvis  mod 
Enden  af  Historien." 

,,Men  hvad  siger  De?"  udraabte  han  og  slog  Armene  over 
hinanden,  idet  han  med  store  Øjne  stirrede  paa  mig,  „denne 

franske  Pige  —  hm;  Riiseau  —  Rousseau  —  eller  hvad  det  var 
hun  hed  —  og  Komtessen?  — " 

—  „Er  en  og  samme  Person!"  forsikrede  jeg.  „Nu  skal  De 
se  —  hun  gør  ham  sikkerlig  Afbigt  for  hendes  ubegrundede 
Mistanke  —  koml" 

Endnu  vilde  han  ikke  af  Sted;  Tvivlen  ftk  atter  Overhaand, 
han  satte  Næverne  i  Siden  og  saa  paa  mig  med  et  Smil,  der 
omtrent  skulde  sige  saa  meget  som:  „Det  er  et  eller  andet 
Skælmeri,  du  har  for."  — 

I  dette  Øjeblik  hørte  vi  Komtessen  sige:  ,,Naar  De  ret  vil  be- 
tragte min  gode  Alice,  vil  De  selv  let  opdage  den  store  Lighed 
i  Deres  Ansigtstræk,  som  gav  Bagtalelsen  Vægt.  Jeg  var  alle- 
rede to  Dagsrejser  fra  Livorno,  da  hun  bragte  mig  ud  af  Vild- 
farelsen; og  da  jeg  ankom  der  igen,  var  De  borte." 

ifPer  deum  optimum  maximumr  raabte  Konrektoren,  „ifa 
se  hahet  rc*."30 

Og  dermed  sprang  han  foran  mig  ind  til  de  lykkelige. 

Nu  først  blev  blev  jeg  mig  det  søde  Haab  om  Alices  Besiddelse 
fuldkommen  bevidst,  og  med  bankende  Hjerte  gik  ogsaa  jeg 
derind.  — 

Forsoningen  mellem  de  genfundne  var  fuldbragt.  Alle  tre 
stod  Haand  i  Haand,  og  en  Glæde,  som  vi  tænker  os  de  saliges, 
straalede  i  deres  Aasyn. 

„Broder!"  raabte  Kaptajnen  og  faldt  med  frembristende 
Taarer  om  Broderens  Hcds. 

Jeg  nærmede  mig  til  Alice.  Hun  rødmede  i  yndig  Forvirring. 

Førend  jeg  nu  anden  Gang  bejlede,  læste  jeg  hendes  Svar, 
og  dette  hævede  mit  Mod. 

„Ædle  Alice!"  sagde  jeg,  ,,er  Hindringen  nu  bortryddet?  og 
tør  jeg  haabe?" 

Med  et  engleligt  Smil  svarede  hun:  „Der  er  mine  For 
ældrel"  — 

Begge  havde  hørt  mit  Andrag,  og  Komtessen  tog  Ordet, 
tillige  med  Alices  Haand: 

„Hun  elsker  Dem,  Hr.  Rektor!  og  hun  er  Dem  værd.  Allerede 
for  to  Dage  siden  mærkede  jeg  noget,  men  ser  nu  først,  hvad 
det  betød  — "  hun  lagde  hendes  Haand  i  min,  ,,tag  hende!  og 
elsk  hende,  som  hun  fortjener." 

Gud  ved,  hvor  Tiden  blev  af;  men  det  var  Middag,  inden 
Kanmierraadens  og  alle  de  øvrige  erfarede,  hvad  der  imidlertid 
var  foregaaet.  — 

Der  blev  en  almindelig  Glæde,  og  den  Dag  tænktes  ikke  mere 
paa  Rejsen. 

Ved  Bordet  blev  den  dobbelte  Forbindelse  højtideligt  fejret 
med  behørige  Skaaler,  Trompetstød  og  Sange,  blandt  hvilke  ud- 
mærkede sig  en,  digtet  paa  staaende  Fod  af  den  løjerlige  Degn, 
ved  sit  gammeldags  Tilsnit  og  sine  uforblommede  Hentydninger 
paa  det  forventede  Offer.  — 

Enhver  var  lystig  paa  sin  Vis;  men  ingen  mer  end  den  gamle 
Konrektor.  Han  kunde  ej  engang  sidde  rolig  paa  sin  Stol,  men 
gik  om  saa  til  en  og  saa  til  en  anden  og  deklamerede  latinske 
y&rs  baade  til  lærde  og  ulærde.  Det  gik  endog  saa  vidt,  at  han 
istemmede: 

„Gaudeamus  igitur"^^. 

Da  den  var  udsunget,  sagde  han  til  Broderen: 

„Christian!  denne  Dag  er  den  skønneste  i  mit  Liv;  der  er  intet 
i  Verden,  som  kunde  gøre  mig  gladere,  end  jeg  nu  er."  — 

,,Det  skal  du  ikke  bande  paa!"  svarede  Kaptajnen  med  en 
ganske  sælsom  Mine  og  hviskede  derpaa  noget  til  sin  Kæreste. 

Begge  stod  op  og  fulgtes  ud  efter  Kaptajnens  Tjener,  som 
Dagen  i  Forvejen  var  ankommet  med  sin  Herres  Tøj,  havde 
hjulpet  til  med  at  varte  op  ved  Bordet  og  nylig  sagt  noget  til 
ham,  der  med  eet  gjorde  ham  ganske  alvorlig. 

De  kom  ikke  igjen;  og  nu  blev  jeg  kaldt  ud.  — 

Da  jeg  traadte  ind  i  det  Værelse,  hvor  de  tre  befandt  sig, 
vendte  Kaptajnen  sig  imod  mig,  holdende  et  stort  Silkeklæde 
i  den  ene  Haand  og  et  Stykke  beskrevet  Papir  i  den  anden. 

,,Der  synes  at  opgaa  et  Lys,''  sagde  han  med  dybsindig  Mine; 
„men  hvad  det  lader  os  skimte,  forekommer  mig  saa  sælsomt, 
at  jeg  frygter,  det  kunde  være  en  Lygtemand.  Ser  De!  min 
Tjener  her  —  De  kan  ikke  tvivle  paa  hans  Sanddruhed,  han  har 
været  hos  mig  i  flere  Aar  —  De  ved  dog  Alices  Historie,  saa 
vidt  nemlig  hun  selv  og  vi  to  (han  pegede  paa  Komtessen) 
kender  den?" 

Jeg  bejaede  det.  — 

,,Vel!"  vedblev  han>  „min  Tjener  paastaar  ogsaa  at  kende 
hende,  ja,  at  han  har  kendt  hende  længere  end  vi  andre,  og  at 
han  kan  følge  hendes  Tilbagespor  lige  op  til  Østersøens  Bredder. 
—  Som  en  fattig  og  frændeløs  Dreng  lod  han  sig  hverve  til  Ro- 
lettis  Trup  som  Oppasser,  og  da  han  blev  større, ,  som  Maskin- 
karl. Han  fortæller,  at  da  de  for  noget  over  tyve  Aar  siden 
gav  Forestillinger  1  Rostock,  var  han  og  en  af  Springerne  en 
Dag  gaaet  ud  fra  Byen  og  langs  med  Havet  for  at  skyde  Strand- 

fugle.  Da  ser  de  noget  mørkt  komme  drivende  til  Land.  De 
gaar  hen  for  at  tage  imod  det  og  opdager,  at  det  er  Ruffet  af  et 
Skib.  Saa  snart  de  havde  faaet  det  slæbt  helt  op  paa  Strand- 
bredden, undersøgte  de  det  og  fandt  derinde  et  voksent  Fruen- 
timmer og  et  lille  Pigebarn  sammenbundne  med  et  Klæde  — 
just  dette,  jeg  her  har.  Den  første  var  død  og  blev  død  og  be- 
gravedes paa  nærmeste  Landsby kirkegaard.  Men  i  Barnet  var 
der  endnu  Liv,  og  det  beholdt  Livet.  De  tog  det  med  sig,  og 
Roletti,  som  saa,  at  det  var  smukt  og  velskabt,  tilegnede  sig  det 
for  at  afrette  det  til  ækvilibristiske  Kunster.  Og  det  er  just 
vor  kære  Alice." 

„Derpaa  vil  jeg  gøre  min  Ed,"  faldt  Tjeneren  ind.  „Jeg  var 
endnu  hos  Manden,  da  hun  sprang  i  Vandet  i  Livorno,  og  kendte 
hende  straks  igen,  det  første  jeg  saa  hende  her." 

„Alt  det  ved  jeg  ogsaa,"  vedblev  Kaptajnen,  „men  nu  videre!" 

„Her  er  Klædet,  der  bandt  dem  til  hverandre,"  sagde  Tje- 
neren; „det  tog  jeg  til  mig  og  har  gemt  det  lige  siden;  og  dette 
Brev  sad  paa  den  dødes  Bryst;  jeg  tørrede  det  ligeledes. i  den 
Tanke,  at  det  maaske  engang  kunde  komme  til  Nytte." 

Brevet  var  ufuldendt  og  lød  saaledes:      " 

,,Min  elskede  Mand!  Vi  er  i  Havsnød,  Skipperen  frygter,  at 
vi  ikke  kan  frelses.  Er  det  da  Himmelens  Villie,  at  jeg  og  vort 
Barn  saa  langt  fra  dig,  min  dyrebareste!  skal  — " 

Mer  stod  der  ikke.  Sandsynligvis  er  Skibet  i  dette  Øjeblik 
adsplittet  og  sunket. 

„Hvoraf  vidste  I,  at  Barnet  hed  Alice?"  spurgte  nu  Kom- 
tessen. 

„Stta  meget  kunde  det  selv  sige,"  svarede  Tjeneren;  „rigtig- 
nok synes  mig,  at  det  var  Else  og  ikke  Alice;  men  saaledes 
kaldte  Roletti  og  de  andre  henide." 

„Var  der  da  ingen,  som  spurgte  hende,"  vedblev  Komtessen, 
,,hvem  hendes  Forældre  var,  hvor  hun  var  fra  og  saadant?" 

„Aajo!"  svarede  han,  „men  hun  kunde  ingen  Forklaring  give; 
herides  Fader  hed  Fa*er  og  hendes  Moder  Mo'er,  og  til  Stedet, 
hvor  de  l)oeide,  vidste  hun  intet  andet  Navn  end  ,,Hjem". 

Hidtil  havde  jeg  lyttet  med  stedse  stigende  Opmærksomhed; 
men  nu  syntes  mig  Tvivlen  at  maatte  vige  for  frydefuld  Vished. 

,,Hr.  Kapiajn!"  raabte  jeg,  „det  kan  ikke  være  andet:  min 
elskede  Alice  maa  være  'Deres  Broderdatter." 

,,Jeg  er  meget  nær  ved  at  tro  det,"  svarede  han,  ,,men  ganske 
afgjort  er  det  ikke  —  ved  De  ogsaa,  hvorledes  han  mistede  Kone 
og  Barn?"  _       .       , 

„Han  har  her  paa  Ulvedal  fortalt  mig  det  —  ogsaa  Tiden 
stemmer  — " 

„•—  Men,"  afbrød  Kaptajnen,  „det  er  dog  besynderligt,  om 
Alice  ikke  selv  kunde  huske  noget  mér  af  sin  Barndom,  hun 
var  vel  dog  en  fire  Aar  eller  saa  — " 

„ —  Det  var  alt  kim  som  Drømme  for  hende,"  sagde  Kom- 
tessen, „og  Præget  af  denne  dunkle  Skrift  udslettedes  efter- 
haanden.  Hun  mindedes  sine  Forældre,  men  ikke  hvoordan  de 
saa  ud;  hun  kunde  huske,  at  de  boede  i  en  stor  By  med  mange 
røde  Huse,  men  ikke,  hvad  den  hed;  at  hun  sejlede  paa  et  stort 
Vand,  men  ikke  hvorfra  Skibet  kom.  Og  sit  Modersmaal  maa 
hun  blandt  Gøglerne  aldeles  have  glemt;  thi  af  Dansk  forstod 
hun  ikke  et  Ord." 

„Findes  der  ingen  Bogstaver  paa  Sjalet?"  sagde  Kaptajnen. 

„To,"  svarede  Tjeneren;  og  virkelig  saa  vi  i  det  ene  Hjørne 
et  A  og  et  E.  — 

„Hvad  hed  Deres  Broderkone?"  spurgte  jeg  ivrig. 

,,Det  sagde  han  mig  ikke,"  svarede  han;  „men  her  er  tilfor- 
ladelig Nøglen." 

Imidlertid  var  man  staaet  op  fra  Bordet  uden  at  bie  længere 
efter  os.  Konrektoren  søgte  sin  Broder,  Alice  mig;  han  kom 
først  og  netop,  som  Broderen  holdt  Tørklædet  frem  med  de  an- 
førte Ord. 

,,Hvad  Pokker  stikker  jer,  I  unge  Mennesker?"  raabte  han; 
„hvilke  Raad  oplægger  I  her?" 

Jeg  var  ubetænksom  nok  til  at  ville  fortælle  ham  uforberedt 
det  hele;  men  den  sindige  Søkriger  greb  min  Haand  og  sagde: 

,,Ikke  hidsig,  min  Ven!  lad  mig  alene  staa  til  Rors!" 

Han  traadte  nu  tæt  hen  til  Broderen  og  tiltalte  ham  saaledes: 

,,Det  er  en  Nødvendighed  —  jeg  beder  dig,  læg  Mærke  hertill 
—  at  jeg  gør  et  Skaar  i  din  Munterhed  og  vækker  alvorlige 
Erindringer  —  hvad  hed  din  salig  Kone?" 

Konrektoren  gjorde  store  Øjne  og  sagde: 

„Min  Gud!  hvorfor  spørger  du  mig  derom  nu?  —  hun  hed 
Adolphine  Ewers." 

I  det  samme  faldt  hans  Blik  paa  Tørklædet,  og  det  lod,  som 
om  han  begyndte  at  genkende  det;  og  i  selvsamme  Øjeblik 
traadte  Alice  til.  Jeg  faldt  om  hendes  Hals,  Kiiptajnen  om 
Broderens,  men  Komtessen  raabte:  „Sagte  dogl  og  dræb  dem 
ikke!" 

Jeg  var  beruset  af  Glæde;  intet  formaaede  at  standse  den: 
faa  Øjeblikke  derefter  laa  Fader  og  Datter  i  hinandens  Arme. 

'  Tp-ykt  1834  i  ..Samlede  Noveller".  IV.  D.  —  Ordet  ..Ferie"  brugtes  dengang 
mest  i  Flertalsformen  —  her  er  Jo  kun  Tale  om  een  Ferle.  —  Undertitelen  (Af 
en  gammel  Skolemands  Erindringer)  er  tilføjet  af  P.  L.  Mqller. 

*  'gla&det. 

'  Modellen  er  Aiendalilp  Hører  ved  Aartius  Latinskole.  Af  ham  giver 
Rektor  Blache,  der  havde  været  hans  Elev.  en  udførlig  Skildring  i  Hist.  Tids- 
skrift. 4.  R.  III.  B.  „I  38  Aar  var  han  Lærer  i  4.  Klasse  og  ønskede  aldrig 
at  stige  højere  ...  Han  er  Autor  til  hin  mærkværdige  Oversættelse  af  Terentses 
,.Ira  amantium  amorls  est  integratio"»  der  af  St.  St.  Blicher  er  anvendt  1 
lians  Fortælling  ..Juleferierne"  og  lød  saaledes:  Naar  Kattene  rives,  gør  de  Kil- 
linger. ...  Hans  Tale  var  til  daglig  Brug.  hvad  man  kalder  ramjyric  (pære* 
Jysk)  og  nærmede  sig  meget  BondespiDgét.  Han  hrugte  Pronomen  A  i  Stedet 
for  Jeg;  sagde  I  til  sine  Disciple  og  Han  til  Honoratiores.  Han  havde  et  stort 
Forraad  af  Ukvemsord  (Hundesjæl.  Hundetunge.  Skejsnnge  m.  m.  11.)  og  forstod 
at  variere  sine  Irettesættelser  efter  Omstændighederne.  Til  en  Skomagers 
Søn  hed  det:  ,.Gaa  hjem  til  Jer  Faar  og  lær  at  sy  Skou."  ...  For  øvrigt  førte 
han  en  tarvelig  og  ædrucdig  Levemaade.-  men  han  var  paaholdende  og  yderst 
pengégerrig,  hvorfor  han  ogsaa  ved  sin  Død  (1808)  skal  have  efterladt  sig  en  be- 
tydelig Sum  1  Specier,  Kroner  og  gamle  Rigsdalersedler."  —  Arendahl  var. 
Lærer  for  Steen  B.s  Broder  Jens.  og  denne,  som  gerne  fortalte  baade  muntre 
Skolehistorier  og  andre  Krøniker,  har  nok  været  Digterens  Hjemmelsmand. 

*  I  saa  Henseende  minder  Q vintus. om  B.s  egen  Konrektor,  Lund.  ved  Ran- 
ders Skole.  Han  gengiver  Homers  fto^y  ayndog  MsytXaog  (Menelaos,  den  gode 
Raaber)  ved:  ..Menelaos,  der  kunde  brøle  som  en  Tyr."  (Se  Novellen  ..Ma- 
skeraden"!) 

'  Femte  Klasses  Disciple. 

*  Jvnfr.  „JyUandsrøJse".  4.  Døgn: 

Hr.  Rektoren  fik  et  Par. fede  Beder, 

De  trak  mig  over  de  sværeste  Steder; 

En  saadan  lille  Erkendtlighed, 

Imellem  os  sagt.  gør  ingen  Mand  vred. 
Latinskolemisdren  i  hele  dens  Udstrækning  havde  B.  set  som  Discipel  1 
Randers.  Tredie-Lektie-Høreren.  eand.  theol.  Søren  Bagge,  der  lige  havde  for- 
ladt Skolen,  som  B.  blev  indmeldt,  havde  i  IS  Aar  levet  i  saadan  Elendighed, 
at  han  kun  havde  haft  Raad  til  at  have  eet  Værelse.  Da  han  var  Familiefader, 
var  dette  blevet  benyttet  som  Opholdsstue.  Soveværelse,  Bamestue  og  som 
Læseværelse  for  Skoledisciplene.  (Hundrup:  Efterretninger  om  Lærerstanden 
ved  Randers  lærde  Skole.) 

Dusørsystemet  var  det  vanskeligt  at  faa  afskaffet.  Guldbergs  Anordning 
(1775)  tillader  Hørerne  at  modtage  Dusører  af  velhavende  Forældre  ved  festlige 
Lejligheder,  f.  Eks.  ved  Disciplenes  Indmeldelse  eller  til  Nytaar;  først  Anord- 
ningen af  1809  forbyder  Dusører  af  enhver  Art. 

'  Kammerateri  At  mindes  dette  vil  siden  fornøje  os.    Virgil.     (B.s  Note.) 

*  Aftensmad. 

*  ..Du  byder,  O.  Dronning!  at  gentage  vor  usigelige  Elendighed.'  Æneas's 
Ord  til  Dido.    (B.s  Note.) 

'*  At  Jægeren  kan  spore  Haren  i  den  dybe  Sne.  staar  han  tidlig  op.  (B.s 
Note.) 

''  Originalen  kalder  ham  her  „Første-Lektiehøreren";  ved  en  lignende  Fejl- 
tagelse benævnes  han  senere  nogle  Oange  ..Primus".  Rettelsen  skyldes  P. 
Hansen. 

St.  St.  Blicher:  Samlede  Noveller.    I.  ^ 

"  Originalen  liar  herefter:  ,,da  Jeg  undslog  mig."  Rettelsen  skyldes  P.  Lw 
Møller. 

"  En  Rus.    [B.s  l^ote.) 

"  Stille! 

"  „Til  Lykke  med  din  Tapperhed!"    (B.s  Note.) 

••  „Se!  Sel"   (B.S  Note.) 

"  „TI!  Til"   æ.s  Note.) 

"  ,.Nn  falder  det  til  Kæmetroppeme."   (B.s  Note.) 

'*  I  „Litteratur  og  Historie",  II.  Samling,  S.  165.  viser  E.  Gigas,  at  B.  har 
hentet  AneKdoten,  der  allerede  aiiféres  i  Tåles  and  quick  antwert,  London 
1567,  fra  Pltayal.  BitHiothéque  de  Cour,  de  Fllle  etc,  3.  tJdg.  1746.  S.  147  (om 
„den  for  sin  Enfoldighed,  bekendte.  Baron  de  Ripermont"): 

„Man  hayde  anTlst  ham  Stade  i  en  Skov,  hyor  der  holdtes  Jairt  paa  Kaniner., 
og  man  havde  anbefalet  ham  at  være  tavs.  Da  han  saa  dem  komme  ud  af 
deres  Hul,  udbrød  han:  Ecce  eunietUi,  hvorpaa  de  smuttede  ind  igen.  Til  Svar 
paa  de  Bebrejdelser,  man  gjorde  ham,  fordi  han  havde  talt  1  dette  Øjeblik,  sagde 
han:  Jeg  talte  Jo  bare  Latin;  Jeg  troede  ikke,  at  Kaninerne  forstod  det." 
.  ^  „Lediggang  er  Elskovs  Hovedpude."  (B.s  Note.) 

*'  „Gengangere  og  natlige  Spøgelser."    (B.s  Note.) 

**  Af  Bttrgers  Ballade  „Lenore". 

"  „Endelig!"  (B.s  Note.) 

**  Dette  Ord  benyttede  B.  med  Forkæiiighed,  naar  han  priste  Ktlndetro- 
skab.  Se  ogsaa  en  Vielsestale  af  B.,  offentliggjort  i  „Dansk  Tidsskrift",  190S» 
S.  4S51 

"  Med  Haab  om  at  arve  hans  Embede. 

'*  1837  optraadte  Ækvilibristen  Roat  for  Københavnerne.  Han  spændte  sit 
Tov  fra  det  ene  Kiritetaam  til  det  andet  og  balancerede  højt  over  Gader  og 
Tagrygge.  (B.  ligestiller  hans  Kunst  med  Vaudevillen,  og  1  „Nordlyset", 
I.  B.  S.  348  findes  en  vidtløftig  Sammenligning  mellem  J.  L.  Heiberg  or 
Roat). 

'''  ,,Hvad  er  Sl<ønhed  men  Ikke  Kærlighed",  der  i  Originalen  staar 

som  Fodnote,  er  af  P.  L.  Møller  føjet  ind  1  Teksten. 

"  Jeg  elsker  Dem. 

*•  Er  du  gal.  eller  gør  du  Vers? 

"*  Ved  den  store  og  gode  Gud.  —  Alt  forholder  sig  saa. 

"  Lad  os  ttu  være  glade. 


ENEBOEREN  PAA  BOLBJEB&' 


Naar  den,  der  rejser  fra  Viborg  til  Randers,  er  kommet  om 
forbi  Nordenden  af  den  lange  Sø,  som  bærer  Byens  Navn,  og  op 
ad  den  første  stejle  Lyngbakke,  udbreder  sig  for  bans  Øjne  den 
store  Tap  Hede  —  et  Navn,  hvortil  der  knytter  sig  Erindringer, 
mørke,  bedrøvelige  som  Egnen  selv. 

To  eller  tre  Smaahytter,  omgivne  hver  af  et  lidet  Stykke  op- 
dyrket Jordsmon,  yder  den  eneste  Afveksling  paa  den  to  Mile 
lange  Vej  indtil  Landsbyen  Ørum.  Herfra  gaar  det  skiftevis  over 
eller  om  ved  Hede  og  Agennark.  Byer  og  Kirker  viser  sig  stedse 
tættere  og  tættere  ved  hverandre,  og  den  vide  Synskres  oplives 
ved  fjerne  Skove:  man  mærker,  at  man  nærmer  sig  Halvøens 
frugtbare  og  velbebyggede  Østerland. 

Ved  Byen  Lej  sten  siger  man  Lyngen  Farvel  og  glemmer  den 
øjeblikkelig  over  det  yndige  Landskabsstykke,  der  pludselig  lige- 
som fremmanes  af  den  sidste  mørkbrune  Banke  og  udstilles  Van- 
dreren til  forlystende  Skue. 

Neden  undter  ham  udbreder  sig  et  af  Landets  største  Kær, 
halvtbevoket  af  Ælle  og  Vidier,  og  derfra  hæver  sig  høje,  bølge- 
formige,  skovgroede  Bakker,  der  indeslutter  en  dyb  og  snæver 
Dal,  i  hvis  Baggrund  Herreborgen  Ny  Fussingø  med  sine  hvide 
Mure  og  lysrøde  Tag  blinker  venligt  frem  mellem  hundredaarige 
Bøge.  Bomhuset  til  højre,  til  venstre  Møllen  med  Dammen  — 
nu  næsten  skjult  bag  Træer  —  smytter  Dalens  Forgrund. 

Og  skulde  en  Kunstner  nogen  Sinde  komme  til  at  optage 
denne  smukke,  ægte  danske  Udsigt,  vil  han  finde  de  store  Enge 
oplivede  af  tamme  og  vilde  Dyr  og  saaledes  kunne  give  sit  Maleri 
et  sandt  Udseende  af  paradisisk  Fred  og  Ro. 

23* 

Fyrretyve  Aar  tilbage  stod  her  i  Stedet  for  det  nuværende  ny- 
modens Slot,  end  dybere  inde  i  Dalen,  den  gamle,  ærværdige 
Ridderborg  med  sine  trende  spidse  Gavle  eller  Taame,  og  hvo 
der  har  set  denne,  ønsker  vist,  at  den  stod  der  endnu  og  ikke  var 
blevet  ombyttet  med  en  Bygning,  som  ukendte  rejsende  snarest 
vilde  antage  for  en  psBn  Kro. 

Jeg  for  min  Del  savner  Skjelernes  Herresæde;  maaske  fordi 
det  er  iblandt  mine  Barndomsminder,  maaske  fordi  min  Smag  i 
Bygningskunsten  er  fuldt  saa  gotisk  som  græsk.  Denne  være 
ren,  simpel  og  ædel!  mig  tykkes  den  tillige  kold,  streng  og  ens- 
formig og  forholder  sig  i  mine  Øjne  til  hin  som  en  fransk  Tra- 
gedie til  en  shakesx)earsk« 

Jeg  elsker  dette  regelløse,  altid  afvekslende  i  vore  nordiske 
Kæmpeborge,  dette  dristige,  opadstræbende  i  vore  Templers 
Hvælvinger,  spidse  Buer  og  skyhøje  Spir.  Jeg  hænger  end  yder- 
mere ved  det  lønlige,  ofte  labyrintiske  i  det  indvendige  af  vore 
gammeldags  Herregaarde  med  samme  Forkærlighed,  der  i  unge 
Dage  bragte  mig  til  at  foretrække  et  fantastisk  Eventyr  for  en 
sand  Historie,  og  med  hvilken  jeg  endnu  hellere  følger  Abbots- 
fords  Digter  i  Bjergihuler,  Fængsler  og  Røverkuler  end  en  Ma- 
dame Genlis  til  Bourbonnemes  stive  Hof. 

Behageligt  overraskes  en  fremmed,  naar  han  er  kommet  ind 
i  Dalen,  mærker,  at  den  ikke,  som  den  ser  utl  til  fra  hinsides 
Kæret,  er  lukket,  og  nu  med  eet  har  en  vidtstrakt  Bjergsø,  hvis 
Ende  han  ej  engang  øjner,  foran  sig.  Men  hans  Blik  drages  dog 
snart  hen  til  en  i  Søen  udspringende  Halvø,  der  er  helt  bevokset 
med  majestætiske  Linde. 

Mod  Vesten,  tæt  op  til  denne  Lund  —  fordum  en  Have  — 
stod  det  gamle  Fussing.  Foran  forbandt  en  bred  Grav  begge 
Søens  Arme  og  adskilte  Borgen  fra  det  faste  Land. 

Og  hvorfor  staar  den  endnu  ikke  der  paa  den  yndigste  Plet 
i  hele  Dalen?  En  gajnmel  Spaadom  truede  den  med  Undergang: 
en  Julenat  skulde  den  tillige  med  Halvøen  synke  i  Afgrunden!  — 
En  frygtsom  Beboer  nedrev  og  flyttede  den.  — 

Gammelfussing  er  ikke  mer;  men  lad  da  efterfølgende  Sagn, 
som  overlevede  den,  opskyde  som  en  Mindeblomst  mellem  Tome 
og  Nælder  i>aa  dens  Tomte!  og  Vandreren  skal  ofte  se  sig  tilbage 
og  tænke:  der  var  det. 

I  Bjerregrav,  til  hvis  Pastorat  Herregaarden  hører,  døde  for 
et  halvt  Sekulum  siden  Præsten  Laurits  Blicher,  min  Bedste- 
faders Broder.  Min  Fader  levede  som  Student  i  nogle  Aar  i  hans 
HusS,  og  af  ham  har  jeg  den  Begivenhed^,  som  nu  skal  fortælles. 

Det  var  i  Åaret  1738,  en  Sommeraften  i  Skumringen,  at  en 
med  tvende  Heste  forspændt  Karet  kwn  rullende  op  for  Gang- 
døren af  Præstegaarden  i  Kousted. 

Hr.  Mogens  kom  skyndsomst  ud  i  sin  grønne,  storblammede 
Damaskes  Slaabrok  og  med  den  røde  Nathue  paa  det  velærvær- 
dige Hoved. 

Da  se  I  fra  den  aabne  Karetdør  nedsprang  en  Kavaler  med 
Kaarde  ved  Siden  og  —  Maske  for  Ansigtet. 

,,I  er  vel  Præsten  herf'  spurgte  han,  og  uden  at  oppebie  Svaret 
lagde  han  til:  „Kan  I  døbe  et  Barn?'' 

,,Det  var  ikke  godt  andet,"  sagde  den  forundrede  Præst,  „hvad 
har  den  gode  Herre  ellers  at  befale?" 

I  Stedet  for  at  svcure  traadte  Herren  til  Kareten,  udtog  en  lille 
sort  Kasse,  gik  med  denne  under  Armen  hen  mod  Døren  og 
gjorde  med  den  anden  Haand  Tegn  til  Præsten,  at  han  skulde 
gaa  foran  og  vise  Vejen. 

Men  denne  blev  staaende,  pegede  paa  Kassen  og  sagde: 

„Med  eders  gunstige  Tilladelse,  skulde  dette  være  — '' 

„ —  Et  Barn,  som  I  hører,"  tog  Kavaleren  Ordet  —  thi  i  det 
samme  hørtes  Lyden  af  et  saadant  —  „vil  I  behage!"  — 

,jCujum  Cujas?''  sagde  Præsten,  uden  at  røre  sig  af  Stedet, 
„hvis  er  Barnet?" 

„Det  kan  være  jer  det  samme!"  lød  Svaret,  ,,I  skal  blot  døbe 
det!" 

„Jeg  beder  ydmygst  om  Forladelse!"  genmælede  Hr.  Mogens, 
„jeg  kan  ikke  døbe  Barnet,  førend  jeg  ved,  hvem  det  tilhører."  — 

,, Hvorfor  ikke?"  sagde  den  fremmede  og  holdt  en  strikket 
Silkepung  hen  for  ham;  „her  er  Offer." 

Hans  Velærværdighed  virrede  nved  Hovedet.  ,,Kan  ikke  gøre 
det;  jeg  maa  først  vide  Barnets  Forældre." 

„Behøves  ikke,  behøves  ikke,"  sagde  Herren  hastig;  ,, Barnet 
har  kristelige  Forældre,  det  kan  jo  være  nok  for  eder  —  naal 
vil  I?" 

„Hverken  jeg  vil  eller  jeg  kan,"  lød  Svaret. 

,,I  vil  ikke?"  gentog  hin  med  dæmpet  Stemme,  „betænk 
jer  vel!" 

Med  disse  Ord  stak  han  Haanden  i  Vestelommen,  trak  en 
lille  Pistol  frem,  spændte  den  og  sagde: 

,,Vær  fornuftig,  velærværdige  Herre!  I  har  at  vælge  mellem 
Guld  og  Bly  —  hvUket  vU  I  have?"  — 

,, Ingen  af  Delene/'  svarede  den  uforskrækkede  Præst,  „om 
jeg  ellers  maa  raade  mig  selv.  Er  det  eder  virkelig  om  dette 
umyndige  Barns  evige  Salighed  at  gøre  —  som  det  lader  til  — 
saa  vil  I  sagtens  ikke  heller  betynge  eders  Samvittighed  med 
Drabet  af  en  uskyldig  MandJ' 

Masken  lo  spottende  og  sagde: 

,J  er  døbt  og  kunde  aldrig  faa  en  saligere  Død  —  endnu 
engang  —  hvilket  vil  I?" 

Efter  nogle  Øjeblikkes  Betænkning  sagde  Præsten: 

„Vil  I  ikke  hellere  betro  mig,  hvem  Barnet  tilhører;  for  min 
Tavshed  betrygger  eder  min  hellige  Embedsed/' 

„Det  staar  ikke  i  min  Magt,  og  —  for  sidste  Gang"  — 
her  hævede  han  Pistolen,  dog  sigtede  han  ikke  paa  Præsten, 
men  berørte  med  Piben  Pungen,  der  laa  paa  Kistelaaget. 

Da  fik  Hr.  Mogens  pludselig  en  Tanke.  Ved  Besættelsen  af 
Voming  Præstekald  havde  Patronen  Grev  Skjel  forbigaaet  ham 
og  valgt  hans  Skolekammerat  Hr.  Jens,  hvorfor  hin  bestandig 
havde  haft  et  Horn  i  Siden  paa  denne. 

Her  var  en  Lejlighed  til  at  spille  Kollegaen  et  Puds. 

,,Hør  engang!"  sagde  han.  ,,Jeg  vil  sige  jer  rent  ud,  og  I  skal 
ingenlunde  tvivle  derpaa!  hos  mig  kommer  I  ikdce  et  Haarsbred 
videre,  hverken  med  Løfter  eller  med  Trusler.  Men  jeg  vil  give 
jer  Anvisning  paa  en  Mand,  der  ingen  Omstændigheder  gør  og 
straks  døber  eders  Barn.    Ved  I,  hvor  Voming  ligger?" 

Masken  nikkede. 

,,Godt!"  vedblev  Præsten.  ,,Hr.  Jens  der  —  min  Broder  i 
KTisto  —  holder  mere  af  Guld  end  af  Bly  —  kør  I  kun  til  ham 
i  Herrens  Navn." 

Med  disse  Ord  bukkede  han  dybt  og  traadte  baglængs  ind  ad 
sin  Dør. 

Den  fremmede  saa  tavs  efter  ham  uden  at  besvare  hans 
Afskedshilsen,  stak  Pistol  og  Pung  i  Lommen,  steg  saa  med 
Kisten  igen  ind  i  Kareten,  idet  han  raabte  til  Kusken:  ,, Allans 
doner 

„Oui  Mojmeurr  svarede  denne,  og  nu  gik  det  i  fuldt  Trav  ud 
af  Byen. 

Hr.  Jens  var  allerede  gaaet  til  Sengs,  og  hans  Hustru  stod  i 
Begreb  med  at  følge  ham,  da  bemeldte  Karet  raslede  ind  i  Vor- 
ning  Præstegaard.  Hurtig  kastede  hun  en  Kaabe  om  sig  og  ilede 
ud  for  at  modtage  det  sildige  Besøg. 


359 

Saa  snart  hun  havde  erfaret  Hensigten  af  dette,  forsikrede 
hun,  at  hendes  Mand  straks  skulde  døbe  Barnet.  Imidlertid  bad 
hun  Herren  træde  indenfor  i  Dagligstuen«  indtil  Hr.  Jens  blev 
færdig  med  sin  Paaklædnlng,  hvilket  ikke  vilde  vare  længe.  At 
hun  dog  spurgte  om  den  fremmedes  Navn«  kan  man  nok  vide; 
og  ligesaa,  at  hun  ej  fik  andet  Svar  end  det,  Guldpengene  i  Silke- 
pungen gav. 

Veltilfreds  med  dette  ilede  hun  ind  til  sin  snorkende  Ægte- 
mage, ruskede  ham  vaagen  og  sagde: 

,,Reis  dig,  bitte  Jens,  her  er  et  Barn,  som  vil  døbes."  — 

Bitte  Jens  var  ikke  en  Mand  at  løbe  med,  allermindst  fra 
Sengen  af.  Der  laa  han  altsaa  endnu,. da  hans  Kone  kom  tilbage 
fra  den  fremmede,  hvem  hun  imidlertid  forgæves  havde  prøvet  at 
udfritte. 

Nu  fik  han  Utak,  hvilket  han  tog  imod  med  et  flegmatisk: 

„Naah,  naah!  det  jager  vel  ikke  —  hvis  er  Barnet?" 

„Det  kan  være  dig  det  samme,"  svarede  hun  ivrig;  „men  det 
tilhører  ganske  vist  store  Folk,  for  det  er  kommet  i  en  Karet  her- 
til, og  en  fornemme  Kavaler  er  fulgt  med  og  giver  dig  fem  Du- 
kater  —  hører  du?  —  fem  hollandske  Dukater  for  din  Umage." 

Ved  disse  rørende  Ord  rejste  Præsten  sig  over  Ende,  skød 
Dynen  lidt  ned  og  satte  sin  Nathue  oven  paa  den;  han  havde 
sikkerlig  inden  faa  Øjeblikke  været  ude  af  Sengen,  hvis  ikke 
Konen  uheldigvis  havde  lagt  til: 

„Den  Nar  i  Kousted;  han  kunde  haft  Dukateme  —  for  der  har 
de  først  været  med  Barnet  —  men  i  det  Sted  viser  han  dem  her- 
over." 

Da  Præstexi  hørte  dette,  saa  han  et  Par  Sekunder  stift  paa  sin 
Kone,  sank  4^rpaa  atter  blidelig  ned  i  Puderne,  trak  Dynen  over 
sig  og  sagde  i 

, »Blæser  hun  fra  den  Kant?  Saa  er  der  Fiddi  ved  —  Nej  Tak! 
tør  Hr.  Mogens  ikke  døbe  det,  skal  Hr.  Jens  ikke  heller  —  ser  vi 
det!  —  jo  vist!  —  sig  ham  rent  ud,  at  jeg  skal  nødvendig  vide, 
hvem  Forældrene  erl" 

Alle  Madamens  Forestillinger  frugtede  intet,  lige  saa  lidet 
hendes  Skænden:  Manden  var  ubevægelig. 

Nu  kom  Tjenestepigen  ind,  ganske  bleg  af  Skræk,  og  forsik- 
rede aandeløs  og  skælvende >  at  det  ikke  var  rigtig  fat  med  de 
fremmede  Krabater;  hun  havde  nemlig  været  ude  hos  Kusken 
og  spurgt  ham,  hvorfra  de  var,  hvortil  han  med  hul  og  gyselig 
Røst  havde  svaret:  ,,Fra  Helvede!" 

Da  hun  havde  optaget  dette  som  Spøg  og  videre  spurgt  ham, 

om  han  ikke  skulde  have  en  Dram  og  en  Bid  Brød,  havde  han 

i  en  endnu  fælere  Tone  svaret:  «   1 

*    ,,Jeg  æder  kogende  Beg  og  drikker  smeltet  Svovl  —  vil  du 

have  noget  af  det,  saa  sæt  dig  op  og  følg  med!'' 

I  det  samme  var  Lyset  i  Stuen  faldet  paa  hans  Ansigt,  og  det 
var  kuliende  sort. 

,,Din  Gaas,"  sagde  Præstekonen,  „det  er  ikke  andet  end  en 
Maske,  som  Herren  derinde  ogsaa  bærer." 

Men  Præsten  sagde:  „Ser  vi  det!  —  stræb  at  blive  skilt  ved 
dem,  jeg  vil  ikke  have  med  det  at  bestille,  om  han  ogsaa  kunde 
veje  Barnet  op  mied  Guld." 

Med  disse  Ord  satte  han  Nathuen  påa,.  vendte  sig  til  Væggen, 
og  Søvnens  Gud  sejrede  over  Guldets. 

Men  den  gode  Madame  Jenses  havde  en  anden  Smag.  Hun  bed 
sig  i  Læben^,  grundede  nogle  Øjeblikke  og  hviskede  saa  til  Pigen, 
hvad  hun  havde  at  gøre.  Hvorpcwi  hun  gik  til  den  fremmede 
og  sagde,  at  nu  var  alt  straki^  færdigt  til  Daaben.  —  Pigen  skulde 
komme  og  lyse  ham.  / 

Derefter  ilede  hun  ned  i  Studerekammeret  —  det  laa  afsides  i 
den  venstre  Fløj  og  ligger  der  endnu  —  iførte  sig  Præstekjole, 
bandt  Pibekraven  om  Halsen-  x^  trykkede  Parykken  dybt  ned  paa 
Hovedet;  lidt  Lysetane  over  Munden  og  paa  Hageii  gjorde  For- 
vandlingen fuldstændig.  -       ■ 

Den  fremmede  Herre  IM'sig  }el  dkuffe:  Kammeret  var  i  sig 
seLv  snævert  og  dunkelt  og  oplystes  kun  sparsomt  af  en  søvnig 
Praas.  Dertil  forvendte  Præstinden  sit  Mæle  med  en  kunstig 
Blanding  af  Hæshed  og  Hulhed  saa  heldigt,  at  endog  en  bekendt 
af  hende  næppe  vilde  fattet  Mistanke.  •  '^' 

Kort  at  fortælle:  Barnet  blev  døbt,  og  Madamen  fik  sine  fem 
Dukater;  Pigen  gav  hun  en  :Ulfeldts  Tomark.  for.  at  holde  ren 
Mund.    Men  den  var  spildt,  som  man  snart  vil  erfare. 

Da  Præsten  om  Søndagen  kom  til  sit  ene  Anneks,  Kvorning, 
fortalte  Degnen  ham,  at  der  hin  Nat  var  kommet  et  Ménneake, 
der  saa  ud  som  en  Morian,  ind  til  hain.  og  havde  forlahgt  Kirke- 
nøglen. Da  Degnen  bemærkede,  at  der  stak  en  Pistol  ud  af  hans 
ene  Vestelomme,  turde  han  ikke  afslaa  hans .  Begæring,  men 
endnu  mindre  følge  efter  ham,  hvorvel  han  gerne  gad  vidst, 
hvad  den  sorte  foretog  sig  i  Kirken. 

Et  Kvarterstid  derefter  kom  han  igen  og  gav  ham  Kirkenøglen, 
og  kort  derpaa  rullede  en  Vogn  ud' Hf  Byen  —  saa  vidt  han 
kunde  skønne,  hen  ad  Hammerhøj  til.    Saa  snart  det  blev  Do^, 

gik  han  op  i  Kirken,  men  kunde  ikke  apdcige  det  allerringeste. 

Nu  ilede  begge  derhen.  De  ledte  forgæves,  især  oppe  i  Koret, 
indtil  Menigheden  omsider  var  blevet  samlet,  og  Tjenesten  be- 
gyndte. 

Medens  Hr.  Jens  stod  paa  Prædikestolen,  bemærkede  han,  at 
nogle  Fruentimmer  langt  nede  i  Kirken  imellem  stak  Hovederne 
sanunen,  hviskede  og  kiggede  ned  under  Stolen  foran  dem. 

Da  Tjenesten  var  ude,  gik  han  ned  og  spurgte  dem  om  Aar- 
sagen  til  deres  Urolighed. 

De  viste  ham  nu  en  lille  sort  Kasse,  som  ingen  tilforn  havde 
set  der. 

Paa  Præstens  Befaling  blev  den  fremtaget  og  aabnet,  og  til 
alles  store  Forskrækkelse  fandtes  deri  —  et  dødt  Barn,  indsvøbt 
i  fint  Linned.  Det  var  kendeligt,  at  det  maatte  være  nylig  født, 
og  ligesaa,  at  det  var  nylig  død;  thi  endnu  var  det  ikke  begyndt 
at  gaa  i  Forraadnelse.  Han  lod  Laaget  sømme  til  og  det  lille  Lig 
hensætte  der,  hvor  det  var  fundet. 

Kassen,  som  er  af  tykt  og  stærkt  Egetræ,  staar  der  endnu 
den  Dag  i  Dag  under  en  Fruentimmerstol  lige  for  Kirkedøren, 
men  Sømmene  er  bortrustede,  og  Laaget  løst.  Det  eneste,  som 
findes  deri  er  Støv  og  Smul,  tillige  med  nogle  smaa  Ben- 
stumper. 

Hvo  af  de  ærede  Læsere,  som  maatte  passere  Ålvejen  mellem 
Viborg  og  Randers,  vil  uden  stor  Tidsspilde  kunne  overbevise 
sig  om  Virkeligheden  heraf,  da  Kirken  ligger  kun  et  kort  Bøsse- 
skud Syden  for  Byen. 

Et  andet  endnu  tilværende  Bevis  for  Tildragelsens  Rigtighed 
er  dette,  at  i  Voming  KirkeDog  findes  for  hint  Aar  —  men  siden 
indskudt  og:  tilskrevet:  „døbt  et  lidet  Barn  nafnlig  Christian."  — 

Det  er  rimeligt,  at  Pigen  ikke  har  kunnet  holde  tæt,  og  at 
Præsten  ogsaa  heur  erfaret  sin  Kones  raske  Daad,  den  han  næppe 
har  misbilliget,  saasom  det  uskyldige  Barn  upaatvivlelig  var 
dræbt  og  nu  dog  før  sin  Død  havde  annammet  den  hellige  Daab, 
skønt  forrettet  af  en  Kvinde. 

Endelig  har  mange  endnu  levende  kendt  den  omtalte  Tjeneste- 
pige, der  som  gammel  Kone  døde  først  for  en  fyrretyve  Aar 
siden  i  Voming  Pastorat,  hvor  min  Farbroder  var  Præst  fra 
1783  til  1825. 

Saa  vidt  og  ikke  videre  gaar  Sporet  og  syntes  nu  efter  saa 
langt  et  Tidsrum  at  være  tabt  for  stedse.  Det  Mørke,  som  til- 
dækker den  hele  skimile  Begivenhed,  vil  aldrig  opklares,  før  alle 
Mørkets  Gerninger  engang  kommer  for  Lyset.  — 

Efterstaaende  Sagn  er  kun  et  svagt  Stjerneglimt  i  en  maane- 
lys  og  taagefuld  Nat. 


I  Aarene  nogle  og  firs  døde  Nord  oppe  i  Vester  Hanherred^  et 
ganske  synderligt  Menneske,  som  ingen  egentlig  kendte,  end- 
skønt han  skal  have  haft  sit  Tilhold  der  længere  end  fra  Midten 
af  forrige  Åarhundrede. 

Hans  Klædedragt  var,  som  Havgassernes  plejer  at  være  til 
daglig  Brug:  tykt  og  groft  Vadmel,  vævet  af  sammenblandet 
hvid  og  sort  Uld;  men  da  det  sidste,  ufarvet,  antager  med 
Tid  og  Slid  et  rødbrunt,  rustagtigt  Skær,  har  Tøjet  selv  et  lig- 
nende Udseende,  som  dog  falder  mere  i  det  graa  og  svarer  tem- 
melig til  Vesterhavets  Taage,  naar  denne  svagt  belyses  al  den 
dalende  Sols  mørkrøde  Skin.  —  Hans  Sprog  var  dansk,  men  saa- 
ledes  som  en  Jyde  over  Bondestanden  udtaler  det  - — 

Hans  Levemaade  og  Næringskilder  var  de  samme  som  alle 
de  andre  Klitboeres:  Fiskeri  og  Strandinger,  hvorhos  haii  lige- 
ledes holdt  en  Ko  og  nogle  Faar,  der  med  Naboernes  delte  frede- 
ligt det  tynde  Græs  i  den  uoverskuelige  Sandørken.  —  Han  sk^ 
have  været  stor,  velvoksen,  og  haft  et  smukt,  men  tungsindigt 
Ansigt,  hvilket  sidste  Almuen  anser  som  Tegn  paa  lønlig  Brøde; 
„thi  uforskyldt  Sorg"  —  metier  den  —  „kan,  som  Glids  Tilskik- 
kelse, ikke  knæle^  en  Mand." 

Ingen  deroppe  vilde  nogen  Sinde  have  set  ham  le;  ej  heller 
var  dette  at  undre  over,  eftersom  han  aldrig  saas  i  disse  Men- 
neskers Gildeslag  eller  andre  deres  Forsamlinger,  men  alene  ved 
deres  strenge  og  farlige  Dont  paa  den  stormfulde  Strand. 

Han  kaldte  sig  slet  og  ret  Christian,  hvortil  Egnens  Folk  øgede 
Navnet  Bolbjerg  efter  det  Sted,  hvor  han  havde  opslaget  sin  en- 
somme Bolig. 

Den  nordligste  Arm  af  Limfjorden  strækker  sig  Havet  paa 
en  halv  Mil  nær  og  indeslutter  tillige  med  en  vestligere  mindre 
den  bakkede  Jordtunge,  som  Indbyggerne  kalder  Hannesland, 
hvoraf  siden  opstod  Benævnelsen:  Hanherred.  Dens  sydlige  Del 
har  sk4»nne  Kormnarker,  og  frodige  Enge  omfatter  de  lavvandede, 
af  Stormen  aldrig  vold&omt  oprørte  Indvige.  Velbyggede  Bønder- 
gaarde ligger  spredte  omkring  ved  Kysterne,  og  deres  Beboere 
tager  uden  Anstrengelse  og  uden  Fare  rundelig  Livsnæring  af 

den  villige  Jord  og  de  rolige  Vande;  i  Tryghed  hører  de  det  hule 
Drøn  af  det  vilde  Hav  ba^  Sandbjergene. 

Gaar  du  ind  iblandt  disse,  da  finder  du  en  hel  anden  Natur. 
Det  er,  som  om  du  vandrede  paa  en  uhyre  Kirkegaard  blandt 
talløse  Kæmpegrave  eller  paa  Tomterne  af  en  ødelagt  Forverden. 
Derinde  er  Tavshed  og  Ro,  men  alle  Vegne  Spor  af  Uro,  For- 
virring og  Elementernes  Oprør:  denne  Sandregion  er  selv  et  Hav, 
hvis  vældige  Bølger  synes  grebne  af  Almagten  midt  i  deres  vil- 
deste Tumlen  og  tryllede  til  evig  Stilhed,  deres  Sider  bestrøede 
med  Klittag,  hvis  skarpe,  bleggule  Takker  altid  ser  ud  som  vis- 
nede og,  naar  Vinden  blæser,  hvisler  med  ensformig  vedholdende 
Klagelyd,  og  paa  hvis  Toppe  ryger,  som  paa  Snedriver,  den  fine 
Flyvesand. 

Men  vandrer  du  videre  omkring,  overraskes  du  ved  det  uven- 
tede Syn  al  t€amne  Dyr,  dem,  som  klæder,  og  dem,  som  føder 
Mennesket;  selv  dettes  Boliger  opdager  du  nu  og  da,  lønligt  be- 
liggende og  trindt  omgivne  af  de  skallede  Banker.  Du  opmun- 
tres ved  at  finde  dem  ikke  som  Armods  faldefærdige  Hytter, 
men  som  landlig  Velstands  nette,  hyggelige  Vaaninger,  ikke 
sjælden  hvidtede  og  afstolpede  med  smukke  Farver  og  sirede 
med  Udskur,  der  ligner  —  og  stundom  er  virkelige  —  Skibsruffe 
og  Dækskahytter,  Skænk  fra  det  baade  grasuiige  og  gavmilde  Hav. 

Ydermere  oplivet  skal  du  føle  dig  ved  Synet  af  firiskgrønne 
Græspletter  ved  disse  Klithuse  og  kraftfulde  Komstrimler  —  en 
Erobring  fra  det  karrige  Sandhav. 

Herinde,  ret  Norden  for  den  foromtalte  Bugt,  begynder  en 
bred  Bakke  at  hæve  sig  over  de  mindre  Sandknuder  og  strækker 
sig  i  jævntstigende  Højde  lige  ud  til  Havet.  Før  du  endnu  er 
kommet  saa  højt  op,  at  du  ser  dette,  da  vend  dig  engang  omkring 
og  betragt  den  sydlige  Halvdel  af  Panoramaet!  lad  dit  Øjes^^ 
med  Velbehag  svæve  ned  over  Marker  og  Enge,  Huse  og  Byer, 
og  hen  over  Fjorden  med  dens  mange  Vige,  til  Landstrimleme 
paa  hin  Side  Bredningen,  der  skiller  mellem  Vandet  og  Luften, 
hvor  Vejrmøller  og  Kirker  —  mørke  Smaaprikker  og  lyse  —  frem- 
hæver sig  som  Tegn  paa  det  store  Landkort. 

Fra  dette  smilende  Landskab  vend  dig  atter!  træd  op  paa  Klip- 
pens yderste  Rand!  To  Hundrede  Fod  stejlt  neden  under  dig 
har  du  Havet  —  det  vilde,  det  grænseløse  Hav;  overalt,  saa  vidt 
du  øjner,  uden  Afveksling,  uden  Hvilepunkt  for  dit  ustadige  Blik, 
til  hist  i  det  fjerne,  hvor  det  sammensmelter  dunkelt  med  Him- 
melen som  Tiden  med  Evigheden.    Smaa  synes  dig  herfra  dets 

Bølger  og  langsom  deres  Rullen  mod  Landet,  og  selve  Bulderet 
deraf  lyder  dæmpet  deroppe  i  Højheden. 

Er  du  svimmel,  da  kom  ikke  Yderkanten  for  nærl  det  er  en 
Klippe,  hvorpaa  du  staar;  og  brat  luder  den  ud  over  den  smalle, 
stenige  Bred.  —  Men  kuler  Nordvesten,  da  stig  ned  ved  Siden 
og  stil  dig  paa  Havstokken;  der  ser  du  Havet  i  dets  Vælde,  hvor- 
ledes de  tunge  Bølger  biyder  sig  fraadende  paa  Revlerne  —  de 
trende  Revler,  der  i  Mellemrum  strækker  sig  helt  hen  om  Halv- 
øens vestlige  Kyst,  til  Landets  Beskærmelse«  men  til  Fordærvelse 
for  de  Sømænd,  der  kommer  denne  farlige  Strandbred  for  nær. 

Men  vogt  dig,  at  du  ikke  selv  træder  den  for  nær!  en  tilbage- 
rullende  Vove  kunde  suge  dig  til  sig  ned  i  Dybet,  og  den  næst- 
følgende knuse  dit  Legeme  imod  Kanten;  inden  Stormen  har  lagt 
sig,  vil  de  grusomme  Vover  ikke  slippe  dit  mishandlede  Lig. 

Et  Stenkast  ude  fra  Bredden  knejser  en  Klippe,  stejl,  ru, 
uformet,  lig  en  Oldtidens  Boi^gruin.  I  Aarhundreder  har  Havet 
forgæves  bestormet  dens  faste  Mur;  dets  uhyre  Bølger  tørner  der- 
ind, men  brydes  mod  det  haarde  Fjeld,  opløser  sig  i  Skum  og 
synker  afmægtige  tilbage. 

Er  omsider  dit  Øje  mættet,  er  dit  Øre  døvet  af  den  uophørlige 
Torden,  da  gak  atter  did  op,  hvorfra  du  nedsteg!  Giv  dine 
Sanser,  dine  Tanker  Hvile,  og  stræk  dine  udmattede  Lemmer 
paa  den  bløde  Grønsvær  i  Fordybningen,  som  du  finder  tæt 
inden  for  den  højeste  Skrænt!  —  her  stod  engang  Eneboerens 
Hus;  og  Klippen,  hvorpaa  du  ligger,  er  Bolbjerg  —  Jyllands 
eneste  Fjeld,  de  søfarendes  Skræk^. 

Paa  dette  frygtelige,  øde  Sted  havde  den  ommeldte  fremmede 
-Mand  oprejst  sin  Hytte.  Dens  Wægge  murede  han  af  Kalksten, 
som  han  savede  af  Klippen;  og  Overdelen  beklædte  han  med  Tang, 
der  snart  blegedes  af  Regn  og  Sol  og  gav  den  lille  Vaaning  et 
sørgeligt  Udseende  af  Ælde  og  Affældighed.  I  stille  Vejr  hang 
det  lig  hvide  Oldingslokker  langs  ned  ad  Væggen,  bedækkede  det 
eneste  Vindue  og  den  øverste  Halvdør;  men  i  Storm  fløj  det  vildt 
og  hvinede  til  Bølgernes  Brumlen  i  Dybet. 

Henved  fyrretyve  Aar  havde  han  levet  her,  var  blevet  gammel; 
hans  Haar  bar  Tagets  Farve.  Men  endnu  besøgte  han  den  langt 
borte  liggende  Kirke  hver  en  Helligdag  og  var  altid  en  vis  Mand 
ved  alle  Strandinger  deromkring,  baade  til  at  bjærge,  end  mere 
til  at  redde:  fiere  skibbrudne  takkede  ham  for  deres  Liv.  I  Paa- 
landsstorme,  naar  saadanne  Ulykker  kunde  ventes,  saas  han 
altid  staaende  paa  Udkig  oven  for  sin  Hytte  ved  Bjergets  yderste 
Brink. 

Engang  savnedes  han.     Et  Uvejr  kaldte  de  andre  Klitboere 

ned  til  Stranden.  De  nærmeste  keg  som  sædvanlig  op  til  Bol- 
bjerg og  spurgte  forundrede:  ,,Hvor  mon  Christian  være." 

Christian  kosn  ikke. 

Da  gik  nogle  derop  og  fandt  ham  død  pea  hans  Leje  med  en 
opslagen  Salmeboig  paa  Brystet.  En  gtammel  Havgasse  lukkede 
hans  Øjne  og  hans  Mund  og  stak  ham  Bogen  under  Hagen. 

Saaledes  blev  han  fundet  af  Herredsfogden,  hvem  disse 
Efterretninger  skyldes,  saavel  som  en  Sla^s  Dagbog,  den  afdøde 
havde  efterladt  sig.  Den  bestod  egentlig  af  løse  Papirstykker, 
som  Samleren  siden,  efter  rimelig  Gisning,  har  ordnet  og  nu 
overgiver  til  den  læsende  Verden. 

Begivenhederne  er  faa,  usammenhængende  og  dunkle,  hvor- 
for ogsaa  den,  der  overlod  Fortælleren  dette  Haandskrift,  kaldte 
det  „noget  synderligt  og  forvirret  Tøj,  hvoraf  kun  saa  mieget  lod 
sig  udlede,  at  Manden  maatte  være  kommet  af  skikkelige  Folk, 
men  haft  et  forskruet  Hoved." 

Læseren  —  haaber  jeg  —  vil  finde  endnu  noget  mere. 

Her  er  Optegnelserne,  som  Papir,  Skrift,  Blækkets  Farve  og 
Indholdet  selv  tydelig  viser  at  være  blevet  til  i  saare  forskjellige 
Tidspunkter. 


Hvad  lærer  jeg  nu  af  alle  disse  Bøger?  At  blive  misfornøjet 
med  mig  selv  og  mit  Standpunkt  i  Livet?  —  Men  har  jeg  da  lært 
andet  af  mine  Rejser?  —  Jo,  Gud  ske  Lovl  jeg  har  lært,  at  al 
Menneskets  Uro  er  kun  en  Stræben  efter  Ro.  Og  den  kan  jeg 
finde  her,  naar  jeg  bevarer  en  god  Saimvittighed  og  et  nøjsomt 
Sind  —  en  god  Samvittighed?  —  har  jeg  den? 


Min  gode  Junker!  det  er  aJtscunn^n  spildt  Umage.  Immer  vil 
han  have  mig  højere  op,  siger,  at  hans  Hr.  Faders  Plan,  da  han 
tog  mig  ud  af  min  ringe  Stand  (der  burde  jeg  have  blevet)  og  lod 
mig  oplære  med  sin  Søn,  var,  at  jeg  i  det  ringeste  skulde  blive 
Birkedommer  paa  Godset. 

Der  fortælles  jo  om  en  Kejser,  at  han  ikke  vilde  bytte  enKaal- 
have  bort  imod  det  hele  romerske  Rige.  Og  jeg  skulde  foretrække 
Birketjenesten  paa  Fussing  for  nun  Frihed?  d  propos!  hvorledes 
staaer  det  sig  egentlig  med  Friheden? 

Jeg  har  tænkt  alvorligt  over  den  Ting.  Det  maa  og  det  skal 
blive  anderledes.  Det  er  sandt:  jeg  har  aldrig  forført,  aldrig  med 
Forsæt  lagt  an  paa  nogen.  De  kommer  jo  af  sig  selv  —  jeg  kan 
ikke  være  i  Ro.    Og  jeg  er  jo  dog  ikke  mer  end  et  Menneske! 

Ak!  hvis  jeg  kunde  finde  Kærlighed  i  Stedet  for  Vellyst!  en 
trofast  Veninde  for  alle  disse  ustadige!  Min  Faders  Fiskerhytte 
skulde  være  mig  kærere  end  Skjelemes  Slot.  —  Ja  I  det  er  en 
Sandhed:  Den  har  levet  vel,  som  levede  vel  i  Løndom- 


Mennesket  og  al  dets  Idræt  er  idel  Forfængelighed.  —  Ingen 
ved  ret,  hvad  den  selv  vil;  og  naar  vi  faar,  hvad  vi  vil,  er  vi  dog 
ikke  fornøjede. 

Jeg  higede  efter  Verdens  Glæder!  jeg  greb  dem,  men  de  blev 
til  Bobler  i  min  Haand.  Hvilke  har  jeg  tilbage?  Alle  de 
Frugter,  jeg  hidtil  plukkede,  var  ormstukne.  Intet  er  vist,  intet 
er  varigt  —  undtagen  Døden. 


Naar  den  gamle  Birkedommer  dør,  skal  jeg  have  hans  Tje- 
neste. Jeg  ved  ikke,  om  jeg  duer  til  den;  men  jeg  kunde  ikke  und- 
gaa  Herren.  Kun  har  jeg  betinget  mig,  at  jeg  vil  blive  boende 
i  min  Fødehytte. 

Hvor  yndigt  ligger  denne!  bag  mig  og  over  mig  de  tætte  Linde, 
foran  mig  den  blanke  Sø  mellem  skovklædte  Bakker.  En  kærlig 

Hustru  vilde  gøre  denne  Plet  til  et  Paradis men  fortjener 

jeg  et  Paradis?  ak!  hellige  Uskyld! 

Gid  jeg  var  Barn  igen! 


Den  høje  Dame  er  kommet.  Nu  bliver  der  et  Spektakel:  der 
akal  koges  og  brases  og  danses  og  rumsteres  og  være  Fyrværkeri 
i  Tørvekrogen.  Det  gaar  lige  til  Ækelhed.  —  Og  hvad  er  hun 
saa  andet  end  en  Kurtisane?  — 


Gid  jeg  havde  været  Fisker,  som  min  Fader  før  mig;  ikke 
kendt  mer  af  Verden  end  Søen  her! 

Savn  gør  ikke  fattig;  men  at  man  føler  det.  —  ^il  admirari^  -— 
ja,  du  snakker  godt,  min  kære  Flaccus!  men  —  det  var  ikke  sært! 
nu  skal  jeg  atter  frem  med  min  Viol  de  Gambe^  —  det  evige 
Gnideri  —  raab  ikke  saa  højt!  nu  kommer  jeg. 

Hun  er  smuk.    Men  hvad  kommer  det  mig  ved?  jeg  har  kendt 

dem  lige  saa  smukke  og  lige  saa  —  svage. Jeg  kunde  næsten 

tro.  at  jeg. havde  fundet  Naade  for  hendes  Øjne  —  jeg  kender 
disse  Blik  —  Kommodn  paa  Elskovs  Hinmiel.  Hvad  er  de  vel 
mod  ægte  Kærligheds  milde  Stjerneglimt!  Skal  jeg  nogen  Sinde 
skue  dem?  Desværre!  mit  Livs  Himmel  er  forlængst  indhyllet  i 
Lysténa  Taagedunst. 


Hvoraf  komkher  dette?  Jeg  er  ikke  tredive  Aar,  og  dog  tykkes 
mig,  at  jeg  har  levet  i  hundrede.  Kan  man  tage  op  af  Tiden 
som  af  en  Arvepart  —  og  forøde  den,  inden  den  lalder? 


Hun  er  overordentlig  smuk  —  og  vittig  som  en  Pariserinde. 
Men  laisson^  cela!  hun  staar  mig  baade  for  højt  og  for  lavt.  — 
Ja,  havde  hun  været  min  Lige  og  hendes  Hjerte  rent.  I  Morgen 
rejser  hun.    Adieu!  Deres  Højhed! 


Aftenvinden  suser  i  Sivet  og  Løvet;  og  histoppe  klinger  Violer 
og  Fløjter.  Menneskets  Musik  blander  sig  med  Naturens.  Men 
ak  —  ve  for  Harmonien!  Hjertets  Moll  og  Skæbnens  Dur  —  det 
skurrer. 

Hvor  fristende  at  stirre  ned  i  det  kølige,  dunkle  Dyb!  der  op- 
løser sig  alle  Disharmonier;  Længselens  Adagio  og  Nydelsens 
stormende  Allegro  hensmelter  i  et  sødt  Smorzando.  Der  kommer 
en  Pavse  —  hvor  lang  bliver  den? 


kvad  er  det.  Hun  har  forlangt  mig  til  at  gennemse  sin  utro 
Forvalters  Regnskaber.  Velan.  Jeg  gaar;  skønt  en  vis  Anelse 
holder  mig  tilbage.    Det  pikker  herindenfor  som  et  Dødningur. 

Dumheder! 


Skal  je§[,  eller  skal  jeg  ikke?  —  En  Draabe  mer  eller  mindre 
€if  denne  jordiske  Nektar  —  men  hvad  om  det  nu  var  aqva  toffana? 

Lige  meget!  Jeg  har  allerede  faaet  for  meget  af  saadan  Gift. 
Mine  Pulsslag  er  talte.  Jeg  subtraåierer  maaske  blot  et  Par 
Cifre  fra  Hovedsummen.  —  Aabn  din  Favn,  min  Havfrue!  jeg 
synker!  lad  Bølgen  lukke  sig  over  os!       .       . 

Det  bliver  mig  lidt  for  alvorligt.  —  Hemmeligt  Ægteskab!  Et 
smukt  Partil  En  Fiskersøn  og  en  Grevedatter!  Du  stakkels 
Samvittighed!  man  kan  stundom  fornøje  dig  med  lidt  —  hvor 
hun  sukkede,  hvor  hun  græd!  men  naar  jeg  blot  vilde  lade  mig 
vie  til  hende  —  NB  under  evig  Tavsheds  Løfte,  saa  var  hun  rolig. 

Er  det  Forstillelse,  saa  spiller  hun  sin  Rolle  fortræffeligt.  — 
Dog  —  hvo  kan  ransage  et  Menneskes  Hjerte?  Hvo  kender  sit 
eget?    Og  er  vi  ikke  alle  Hyklere  for  os  selv  —  uden  at  vide  det? 


Det  maa  i  det  mindste  overregnes. 

Indtægt.  Udgift. 

1.  En  dejlig  Kone.  1.    Frihed. 

2.  En  stor  Formue.  9.    Rolighed. 

3.  Et  lystigt  LlY.  3.    Selvstændighed. 

Balance. 


Har  Mennesket  virkelig  fri  Villief?  Det  kunde  være  et  Spørgs* 
maal.  Førend  vi  foretager  os  en  Gemingi  mener  vi  saa,  men 
bagefter  ser  det  ud,  som  om  den  alligevel  skulde  være  sket,  enten 
vi  havde  villet  eller  ej.  —  Du  tror  at  gaa  din  egen  selvvalgte  Vej, 
men  det  er  Skæbnen,  som  har  afstukket  den. 

Var  det  ikke  min  Villie  at  nøjes  med  en  Fiskerhytte?  Men 
Skæbnen  vil,  at  jeg  skal  eje  en  Herregaard.  —  Christian!  vær 
dog  ingen  Nar. 


Jeg  forbavses.    Et  matrimonium  ad  morganaticamJ  —  Er  jeg 

da  en  Konge?  —  Men  hun Den  venstre  Haand  —  kender 

allerede  Vejen Saamænd!  Samvittigheden  faar  sit  Sala|ium 

—  hvad  vil  den  saa  mere? 

Den  venstre  Haand  er  den  ikke  lige  saa  hvid  og  blød  og  sød 
som  den  højre?  —  Kom  med  den!  : 


Tænkte  jeg  det  ikke  nok?  En  Ægtemands  Rettigheder  og  en 
Tjeners  Forpligtelser!  —  Dette  Slaveri  bliver  til  sidst  utaaleligt. 

Naar  det  endda  ikke  var  med  hendes  græsselige  Jalouéii -Jeg 
maa  ikke  tale  med  noget  ungt  Fruentimmer  —  ej  engang  se  paa 
andre;  jeg  maa  gøre  hende  Regnskab  for  hver  Time  paa  Dagen, 
hvor  jeg  har  været,  hvad  jeg  har  bestilt  —  det  er  ikke  til  at  ud- 
holde. 

Hjælp,  Himmel!  hvilke  Basiliskøjne  jeg  fik  i  Dag,  bidt  lérdl 
jeg  snakkede  mildt  med  den  Bondekone  fra  Voldum!  og  i  Aften 

kommer  Skraldet  nok  efter  Lynet,  og  saa  har  vi  Regnen.  Det  er 
det  allerkedsommeligste!  Naar  hun  endda  vilde  lorskaana  mig 
for  disse  vamlende  Forsoningsscener! 

I  Sandhed!  hun  er  Katten,  og  jeg  er  Musen:  først  piner  hun 
mig,  og  siden  æder  hun  mig  op.  Det  er  en  synderlig  Fagon  at 
elske  paa;  dog  tror  jeg,  hun  gør  det;  men  —  Tys!  der  hører  jeg 
allerede  Signalet  —  o  ve  mig  arme  Synder! 


Hvor  længe  skal  dette  vare?  Og  kan  hun  dog  aldrig  blive  ked 
af  mig?  —  Men  i  dette  Fald,  tror  jeg,  vilde  hun  putte  mig  ind  i 
Dukkeskabet  og  gemme  mig  der  blandt  andre  Rariteter;  hun 
slipper  mig  ikke. 


Nu  ved  jeg  hverken  ud  eller  ind.  Det  hjælper  ikke  det  gode 
og  ikke  det  onde.  Sleger  jeg  for  hende,  beskylder  hun  mig  for 
Falskhed;  og  vender  jeg  den  laadne*  Side  ud,  saa  dacuier  hun. 
Jeg  maa  til  sidst  desertere  fra  Herregaard  og  alting. 


Bodil!  hvilken  yndig  Klang  har  dette  Ord!  Bodil!  det  smuk- 
keste af  alle  Navne! 

Hver  Gang  jeg  hører  det,  tager  mit  Hjerte  til  saa  sødelig  at 
banke,  og  en  Længsel  bespænder  mig  —  men  ømt  og  blidt;  ikke 
som  bidtil  nedhvirvles  jeg  i  Sanselighedens  vilde,  brusende  Fos; 
jeg  glider  sagteligt  hen  ad  den  ædlere  Kærligheds  rolige,  klare  Sø. 

Skal  jeg  naa  dens  Havn? 

Hendes  Mund  tier,  men  hendes  Øjne  hvisker:  „Christian!  jeg 
elsker  dig!"  —  O  Bodil! 


Den  afgørende  Time  nærmer  sig.  Jeg  kan  tælle  Minutterne;- 
men  nu  skælver  jeg  —  hvorfor?  For  hvem?  For  min  —  ja  hvad 
for  en  min?  Kone?  Nej !  hvad  betyder  vel  dette  Venstrehaands- 
giftermaal!  —  Spilfægteri!  —  Min^-*  Mætresse  da?  —  Desværre! 
hun  er  min  Beherskerinde,  en  kvindelig  Tyran,  hvem  jeg  nu 
hader  —  og  frygter. 

Himmel!  vidste  hun  noget,  anede  hun  blot:  jeg  ved  det,  hun 
kunde  myrde  hende.    Gud  naade  mig  ulykkelige  Menneske! 


Hun  er  en  Engel.  —  Men  hvad  er  jeg? 

Dette  er  Kærlighed.  Min  Gud!  tilgiv  du  mig  naadelig,  at  jeg 
har  misbrugt  din  himmelske  Gave!  —  Jeg  kendte  den  ikke.  —  O 
jeg  Daare!  som  troede,  at  det  var  Honningen^  jeg  nød;  det  var 
Giften,  jeg  udsugede. 


Ja!  jeg  er  blevet  et  andet  Menneske  —  og  —  et  bedre?  Ja!  priset 
være  du,  min  Skaber!  Du  har  omvendt  mig  ved  Kærlighed. 

Ingen  Attraa,  ingen  Uro,  ingen  Storm  i  mit  Indre;  men  Fred 
og  Haab  og  stille  Glæde.  —  Nattens  skumle  Taage  er  forsvundet; 
og  en  ny  Morgenrøde  straaler  i  uplettet  Glans. 


Gud  hjælpe  mig!  Hun  har  mærket  noget;  og  hvor  kunde  hun 
andet?  —  jeg  maatte  jo  rive  mig  løs  af  Syndens  Lænker.  —  I  otte 
Dage  saa  jeg  ikke  Skøgen.  Men  hun  tvivlede  paa  min  foregivne 
Upasselighed. 

Derfor  sendte  hun  sin  fortrolige,  denne  skumle,  forhærdede 
Skurk,  hvis  hvide  Haar  er  en  Skændselskrone.  —  Jeg  maa  flygte. 


Er  hun  paa  Spor?  Hvad  vilde  hun  paa  Tustrup?  Hvorfor 
talte  hun  saa  meget  med  Bodil  —  saa  nedladende,  saa  slesk? 
Jeg  skælver  for  os  begge. 


Saaledes  skal  det  være!  Alt  giver  jeg  hende  tilbage:  Herre- 
gaard  og  Guld,  lige  til  denne  forbandede  Ring.  Og  saa  didhen^ 
o  min  elskede!  hvor  Kærligheds  Tempel  vil  optage  og  skjule  os. 


Nu  er  det  sket!  Men  hvilken  skrækkelig  Scene!  —  Himmelt 
beskærm  du  os!  —  Der  lurede  en  Djævel  i  hver  af  hendes  Øjen- 
kroge, da  hun  kastede  sit  Blik  efter  mig  i  Døren.  Opdagede  hun, 
at  jeg  elsker  en  anden  —  men  det  tror  hun  da  ganske  vist  — 
)nen  fik  hun  at  vide,  hvem  det  var:  hun  skulde  være  i  Stand  til 
alt.  —  Forsigtighed! 


Jeg  har  det.  Hemmelig  skal  min  uskyldige  Kærlighed  være; 
hemmelig  soom  den  syndige!  —  Min  kære  Junker  og  saa  Præsten 
skal  være  vore  eneste  Medvidere.  Bodil  fæster  sig  til  Viskum; 
jeg  bliver  paa  Fussing. 

Og  naar  saa  hun  denrovre  har  glemt  det  forbigangne  eller 
faaet  sig  en  ny  Elsker,  hvilket  jeg  haaber:  saa,  o  min  inderligt 

elskede!  saa  bliver  du  min  Hustru  for  Gud  og  mine  to  eneste 
Venner  paa  Jorden. 


Stormene  har  udraset,  og  jeg  er  i  Havnen.  Aldrig  mere  for- 
lader jeg  den.  Blæs  op  derude!  oprør  dig,  du  Verdens  urolige 
Hav!  mig  naar  ej  engang  Genlyden  af  din  fjerne  Dumren.  Jeg 
hører  kun  min  lille  Engels  glade  Skvaldren  -og  Moderens  Vugge- 
sang.   Jeg  er  et  lyksaligt  Menneske. 

Se!  Solen  opstaar  fra  Bjerget  —  den  sender  sine  Straaler  hid 
over  den  tindrende  Sø  at  lykønske  mig  til  denne  min  jordiske 
Salighed.  Fiakene  spiller  af  Glæde  paa  de  klare  Vande,  og  alle 
Smaafugle  fryder  sig  med  mig. 

Soli  deo  gloria  in  æternum^^. 


Min  søde  Bodil  vil  endelig,  Drengen  skal  hedde  Christian.  Nu! 
hun  faar  at  raade  i  alle  Ting.  Hun  elsker  mig  over  al  Maal  og 
Maade.  Naar  jeg  kommer  ned  fra  en  stakket  Fraværelse  paa 
Slottet  eller  i  Præstegaarden,  da  er  det,  som  hun  ikke  havde  set 
mig  i  hele  Aéut.  —  Og  naar  jeg  selv  hist  ovre  fra  Bakkerne  skimter 
mit  Huses  hvide  Væg  hemede  paa  Pynten,  er  det  da  ikke,  som 
om  en  Lysstraale  pludselig  ramte  mit  Øje  og  trængte  mig  lige 
ned  i  Hjertet? 


Skulde  hun  endnu  have  noget  i  Sinde?  Junkeren  paastaar, 
at  han  har  set  den  frygtelige  gamle  derude  i  Venning  Eller;  men 
han  forstak  sig  i  Buskene.    Hvad  vil  han  her? 

I  Morgen  skal  jeg  til  Randers,  at  indkøbe  til  Barselet.  Jeg  vil 
da  forskdife  mig  et  Par  Pistoler.  Man  kan  aldrig  vide,  hvad  der 
kunde  indtræffe. 

Herren  holde  sin  Haand  over  mine  elskelige! 


(MeUem  ovenstaaende  ok  uæstfølgende  maa  aabenbart  være  forløbet   et 
Tidsrum  af  flere  Aar.) 


Gud  er  retfærdig.  —  Ved  mit  syndige  Levnet  havde  jeg  selv 
gjort  mig  uværdig  til  lykkeligt  Ægteskab.  Min  Samvittighed  var 
faldet  i  Søvn;  derfor  maatte  den  vækkes  med  Forskrækkelse. 

Og  det  er  Naade  af  den  Alvise,  at  han  tillader  mig  at  afsone 
mine  Overtrædelser  med  lan^arig  Anger  og  strengt  Arbejde. 
Han  lønne  ogsaa  min  kære  Junker,  som  forhindrede  mig  i  Selv- 
mord og  siden  plejede  mig  i  min  langvarige  Afsindighed!  — 

Uden  hajii  havde  jeg  været  evigt  fortabt  og  skulde  aldrig  genset 
min  Hustru  c^  vort  salige  Barn. 

O  du  Helvedes  Furie!  —  Hvad  havde  den  uskyldige  gjort  dig? 

Men  Frelseren  vil,  at  vi  skal  tilgive  vore  Fjender.  Saa  vil  og 
jeg,  idet  jeg  sukkende  og  bedende  underkaster  mig  de  tunge 
Prøvelser.  Taalmodig  vil  jeg  lide,  paa  det  jeg  maa  samles  engang 
med  mine  dyrebare  i  hans  glade  Himmerige. 


Herre!  hvor  længe?  —  Nej,  jeg  tør  ikke  spørge.    Gud  vil  det  — 
hans  Tøven  er  Kærlighed. 


Stormen  tuder,  og  Havet  brøler.  Sandet  fyger  og  hvisler  om 
min  Hytte.  Men  snari  skal  jeg  ikke  mere  høre  disse  sørgelige 
Toner.  Sandet  i  mit  Timeglas  er  nær  udrundet.  Jeg  føler,  at 
det  lakker  ad  Aften.  Min  Levekraft  aftager  mærkeligt.  O  Herre! 
forbarme  dig  snart! 


Naaderige  Gud  og  Frelser!  Var  dette  et  Budskab  fra  dig?  En 
kærere  Ekigel  kunde  du  ikke  sende. 

Var  det  en  Drøm  eller  et  Syn?  Hun  stod  ved  mit  Leje  med 
Barnet  paa  Armen,  smilende  saligt  som  Herrens  egen  Moder!  og 
den  lille  Ekigel  rakte  efter  mig.  —  Jeg  kommer. 


Dette  afbrudte  Stykke  maa  være  det  sidste.  Eneboeren  har 
efterladt  sig,  og  skrevet  i  den  Sygdom,  som  endte  hans  lang- 
varige Sjælslidelser. 

Det  overlades  til  Læserens  egen  Fantasi  at  udfylde'  de  store 
Huller  i  denne  mørke  og  sørgelige  Historie,  saavel  som  at  gætte 
Grunden  til  åen  Beslutning  at  tilbringe  Livet  —  et  Liv  af  over 
tredive  Aar  —  i  hin  vilde  og  glædeløse  Ørken. 


'  Trykt  lørste  Gang  i  ..Samlede  NoveUer",  IV.  D.,  1834. 

*  I  sin  Beskrivelse  af  Vium  Sognekald,  S.  284—^  fortæller  Niels  Blicher, 
hvorledes  han  kom  til  Bjerregrav  og  derved  førtes  Ind  paa  hele  sit  Livs  Skæb- 
nevej. 

»  Se  Noten  under  „Nøddaaben"!    {Nærv.  Udg.  I.  B.  S.  77—78). 

*  Originalen  har  ..Llppen".   Jvnfr.  Note. 7  under  ..Præsten  1  Vejlby". 

'  Vester  Hanherred  er  det  østligste  1  Thisted  Amt;  døt  danner  sammen  med 
Øster  Hanherred  Forbindelsen  mellem  Vendsyssel  og  Thyland. 

*  Sætte  1  Knaseme.  o:  nedtrykke.    (B.s  Note.) 

'  Som  det  er  B.,  der  har  „opdaget"  Bolbjerg,  er  hans  Nayn  ogsaa  paa  anden 
Maade  knyttet  til  det.  Paa  Bolbjerg  samledes  I  1840  900  Mennesker  tU  en 
Sommerfest,  der  —  som  ogsaa  nævnt  l  B.s  Erindringer  —  havde  hans  Hlnmiel- 
bjergfester  tU  Forbillede. 

Da  B.  paa  sine  store  Ture  havde  undersøgt  Vestkysten  nøjere,  ofrede  han 
det  1  „Vestlig  Profil  af  den  clmbrlske  Halvø*',  1839,  følgende  Kapitel: 

BOLBJERG 

Jyllands  eneste  Klippe,  eneste  faste  Bolværk  mod  Havet,  hvid  som  Møens 
Bastioner,  stejl  som  Dover  Klint.  Var  det  Ikke  for  dette  Udenværk,  forlængst 
skulde  Oceanet  her,  som  ved  Agger,  formælet  sig  med  Fjorden. 

Kom  her  ikke,  naar  de  rasende  Bølger  løber  Storm;  du  hører  kun  et 
Brechebatteris  bedøvende  Torden.  Du  ser  kun  Røgen  af  de  uophørlige  Salver. 
Men  naar  Stilstand  er  sluttet,  da  sving  dig  op  paa  Brsrstværnetl  kig  ned  1 
Dybet!  om  du  tør  —  eller  ud  over  Dybet!  op  mod  det  rigtige  Kllppeland!  skuf 
dig  selv  med  den  Indbildning,  at  hint  fieme.  mørke  Punkt  er  Llndesnæs!  — 

Vend  saa  Ryggen  til  Havet!  og  lad  dit  Blik  overfare  Limfjorden  med  dens 
Bugter  og  alle  de  Landskaber,  deD  adskiller! 

Er  dine  Øjne  her  blevet  mættet,  saa  kravl  ad  Klippestien  ned  til  Havbredden 
og  betragt  den  kolossale  Klippevæg!  Se  lidt  nøjere  til!  Saa  vil  du  finde  her  et 
uhyre  Stambogsblad,  et  ret  egentligt  „Album",  men  1  overnaturlig  St«irrelse. 
KeDder  du  intet  af  disse  mange  Navne,  der  er  Indgravet  i  KalkstensmurenT 
Er  der  ingen  Frænde,  ingen  Veo,  ingen  Venindo  blandt  alle  disse?  Men 
maaske  har  Nordsøens  Bølger  udvadsket  dem.*  du  kendte,  ligesom  Tiden  ud- 
sletter det  ene  efter  det  andet  paa  Erindringens  Tavle.  — 

Endnu  engang:  Omkring!  —  Der  knejser,  omskyllet  af  Bølgerne,  hin  taam- 
høje  Klippekugle,  hin  Danmarks  Jomfru,  som  endnu  aldrig  var  berørt  af 
nogen  dødelig  Fod.  Bølgerne  alene  kysser  hendes  Fod  eller  omskyller  hendes 
Sider  eller  overfraader  hendes  glinsende  Isse.  Hvilket  sælsomt  Naturværk i 
Og  hvorlunde  kommer  det  her?  —  Vandrer!  Hold  inde  med  Spørgsmaal! 
Klippen  kaster  dig  dem  tilbage  1  hendøende  Genlyd. 

'  Aldrig  undres  over  noget. 

*  Et  Instrument. 

'*  Gud  alene  Æren  i  Evighed! 


MARIE  ^ 

EN  ERINDRING  FRA  VESTERHAVET 


Hin  smalle  Landstrimmel,  som  den  danskø  Halvø  skyder  op 
i  Nordsøen,  er  næsten  helt  overhyllet  med  Flyvesand,  opkastet 
af  Vesterhavet  og  videre  henført  af  dets  bundsforvandte  Stor- 
men, ret  som  om  hint  frygtelige  Element  med  denne  golde  Gave 
vilde  spotte  Jorden  over  Tabet,  det  tilføjer  den  ved  at  under- 
grave dens  Grundvold  og  røve  dens  firugtbare  Dele. 

Men  endnu  har  Fjenden  ikke  mægtet  at  fordrive  Landtungens 
standhaftige  Beboere.  Fra  den  selv  tager  de  Erstatning  for  det 
lidte  Tab,  og  Sandets  Magt  bekæmper  de  ved  Hjælp  af  en  Græsart, 
som  aldrig  lader  sig  kvæle,  men  stedse  vil  være  øverst.  Herved 
dannes  helt  hen  mod  Vestkysten  Høje  og  Dale  i  afvekslende 
Mangfoldighed.  Sete  langt  fra,  naaæ  Solen  er  bag  dem,  skuffer 
de  Vandreren  med  falske  Billeder  af  skovklædte  Bakker.  Men 
længere  inde  er  endnu  nøgne,  vidtstrakte  Sandbjerge,  der  i  en 
Afstand  ligner  snetakte  Fjelde  og  Aar  for  Aar  bemægtiger  sig 
Strækninger  af  de  dyrkelige  Sletter,  dem  Flid  og  Møje  aftvinger 
en  sparsom  Grøde,  —  Herfra  og  helt  ned  ad  Kysten  bærer  Landet 
det  samme  Præg. 

I  en  af  disse  øde  Egne  besteg  Fortælleren  i  sin  Ungdom^  en 
med  Klittag  bevokset  Sandhøj  for  første  Gang  at  beskue  det  store 
Verdenshav.  — 

Solen  var  i  sin  Nedgang.  Havet  var  flydende  Ild;  Sand- 
bjergene var  glødende  Emmer.  Vindene  si  undrede,  kun  Døn- 
ningens dæmpede  Susen  paa  Strandbredden  mindede  om  deres 
sidste  Kamp  med  Bølgerne.  Et  sørgeligere  Minde  om  Vælden 
af  Stormens  og  Storhavets  forenede  Kræfter,  et  Vrag,  stod  paa 
den  nærmeste  Revle  og  strakte  de  sorte  Planker  op  gennem 
Sandet.  — 

Solen  skulde  have  dalet  over  min  stumme  Henrykkelse  og 
først  Mørket  have  vakt  mig  af  mine  uudsigelige  Drømme,  hvis 
ikke  en  Skare  af  Havgasser,  bærende  deres  Aarer  og  Fiske- 
snører, var  ankommet  i  Nsorheden  af  det  Sted,  hvor  jeg  befaniit 
mig.  Endnu  før  jeg  saa  dem,  hørte  jeg  deres  Fodtrins  Knirken 
i  Sandet,  idet  de  tavse  snoede  sig  ned  gennem  de  snævre  Dale. 

Da  Redskaberne  var  lagt  i  Baaden,  som  laa  i  en  Aabning  i 
Klinten,  fordelte  de  sig  til  begge  Sider,  satte  Ryggejie  til  og  skød 
den  ned  til  Vandet  efter  Takten  af  en  kæmpebygget  Fiskers  hule 
Opsang,  hvis  Omkvæd  lød  helt  lystigt:  „Jeg  hejser  og  du  haler" 

—  „Hurra  hurra  hurral"  faldt  Koret  ind  —  „Jeg  drikker,  du 
betaler"  —  „Hurra  hurra  hurra!" 

De  mimtre  Ord  stod  i  synderlig  Modsætning  til  den  dybe 
Tone  og  den  mørke  Alvorlighed,  med  hvilken  de  blev  udsunget 

—  med  hvilken  de  alle  paa  een  Gang  gjorde  omkring,  tog 
Hattene  af,  knælede  og  satte  Panderne  mod  Rælingen.  Nogle 
Øjeblikke  dvælede  de  i  denne  Stilling;  men  ikke  en  Lyd  hørtes 
fra  deres  Læber  —  i  al  Stilhed  bad  de  til  Vindenes  og  Bølgernes 
Herre.  I  Stilhed  rejste  de  sig,  skød  Baaden  helt  ud  i  Vandet, 
sprang  Ind  og  greb  Aareme.  Under  lige  Drag  gled  det  lille 
Fartøj  hen  ad  Havfladen.  Jeg  fulgte  det  med  Øjnene,  til  det  for- 
svandt 1  det  dunkle  fjerne. 

En  Mand  blev  tilbage.  Det  var  en  Olding;  men  endnu  havde 
Alderen  ikke  bleget  de  rødbrune  Lokker,  der  beskyggede  hans 
rynkede  Ansigt,  hvorvel  den  noget  havde  bøjet  hans  brede  Ryg. 
Da  han  længe,  ubevægelig,  med  Hænderne  i  Sidelommen,  havde 
set  efter  d^  udsejlende,  vendte  han  sig,  gik  langsomt  hen  imod 
mig  og  bød  mig  et  oprigtigt  „Gudsaften!"  — 

Jeg  benyttede  Lejligheden  til  at  erholde  nøjere  Kundskab 
om  disse  Menneskers  møjefulde  Haandtering^,  saavel  som  om 
de  paa  denne  faglige  Kyst  saa  ofte  indtræffende  Strandinger. 
Dette  gjorde  han  ret  tilfredsstillende;  især  beskrev  han  mig  det 
sidste  Skibbrud  —  hvis  Levninger  stod  der  tæt  ved  os  —  saa 
klart  og  levende,  at  jeg  i  Ungdoms  Letsind  ønskede  at  vorde 
Vidne  til  et  saa  frygteligt  Sørgespil. 

Jeg  fulg^  h€mri  til  Hjemmet  —  et  smukt  og  indvendig^t  tillige 
vel  forsynet  Hus  lidt  oppe  i  Landet  og  ikke  ret  langt  fra  en  af 
de  største  Sandmiler^.  Kort  før  vi  naaede  dette,  standsede  han, 
saa  sig  tilbage  og  rundt  om  paa  Himmelen  og  sagde,  idet  vi 
gik  ned  ad  den  sidste  Bakke,  med  betænkelig  Mine:  „Der  er 
Lurk«  i  Vejret." 

„Hvad  vil  det  sige?"  spurgte  jeg. 

„Ikke  andet,"  iød  Svaret,  „end  at  vi  snart  faar  Forandring." 

Herpaa  indbød  han  mig  til  Aftensmad  og  Natteherberge.  Jeg 
tog  imod  det  velmente  Tilbud  og  blev  virkelig  af  ham  og  hans 
ligealdrende  Hustru  beværtet  med  en  Gæstfrihed,  der  ej  findes 
hjerteligere  under  Beduinernes  Telte.  Under  den  søde  Følelse 
af  Ro  og  Tryghed  i  Modsætning  til  de  bortsejlede  Fiskeres  møj- 
somme og  farefulde  Nattefærd  paa  det  troløse  Hav  indsov  jeg 
paa  Strandboerens  bløde  Bolster. 

Endnu  før  Dag  vaktes  jeg  af  en  blandet  Støj  i  Dagligstuen 
ved  Siden  af  mit  Soveværelse:  Snakken  af  grove  og  fine  Stem- 
mer, Klampren  af  Træsko,  Klirren  og  Knirken  af  op-  og  igaaende 
Døre.  Jeg  satte  mig  over  Ende  og  lyttede.  I  stiller^  Mellemrum 
forekom  det  mig,  at  der  udenfor  lød  som  en  hul  Susen  eller  et 
hult  Drøn.    Jeg  sprang  op,  klædte  mig  hurtigt  paa  og  gik  derind. 

Hele  Familien  vår  paa  Benene  og  i  travl  Bevægelse:  Manden 
i  Huset  samménrinkede  et  Tov,  Husmoderen  syslede  Ved  Amen, 
ragede  Ilden  -sammen  og  satte  Gryden  til;  to  unge  Kvinder  -- 
den  ene  Datteren,  den  anden  Sønnekonen  —  var  fuldt  paa- 
klædte i  Fiærd  med  at  binde  store  Tørklæder  om  Hovedet,  som 
om  det  gjaldt  en  længere  Rejse.' 

Min  Morgenhilsen  blev  kortelig  gengældt,  og  paa  mit  ^pørgs- 
maal,  hvad  det  var  for  en  Dundren,  jeg  havde  hørt,  svarede  den 
gamle  lige  saa  kort  og  hurtigt:  „Havet." 

„Hvor  vil  I  hen,  min  kæfte  Mand?"  spurgte  jeg  videre. 

„Ud  at  se  efter  vore  Folk,"  svarede  han;  „vi  faar  strengt 
Vejr."  • 

Disse  Ord  virkede  elektrisk  paa  mig,  og  jeg  besluttede  i 
samme  Øjeblik  at  følge  dem  hen  til  den  frygtelige  Nabo.  Inden 
faa  Minutter  var  vi  rejsefærdige  og  forlod  Huset.  ^ 

Solen  var  i  sin  Opgang.  Dens  mørkrøde  SkiVe  brændte 
dunkelt  bag  strimede  Skyer.  Ingen  Vind  var  at  mærke;  men 
højere  lød  Havets  uafladelige  Dundren.  Tavse  gik  vi  det  i  Møde; 
jeg  i  urolig  og  spændt  Forventniog. 

Jeg  besteg  den  yderste  Klint.  Til  ihin  Store  Forundring  viste 
Havet  sig  ikke  i  mærkelig  Bevægelse;  kun  tæt'  ved  Bredden  gik 
en  dybere  Undersø,  den  borød  sig  mod  Havstokken  og  rullede 
dimirende  langs  hen  med  denne.  Efidnu  var  Luften  i  Rolighed, 
men  min  gamle  Vejrspaamand  forsikrede,  at  det  ikke  vilde  vare 
længe,  inden  jeg  skulde  fornemme  Vestvinden. 

Han  havde  Ret.  Denne  Nordsøens  grumme  Behersker  kom 
snart  anstigende,  indsvøbt  i  skumle  Taager.  Nu  begyndte  Havet 
langt  ude  at  røre  sig;  det  fremviste  allerede  stnaa  hvide  Prikker, 

der  stedse  blev  flere  og  flere  og  større  og  større  og  nasirmede  dig, 
som  det  syntes,  med  Vindens  Hastighed.  Men  Vinden  løb  dem 
forbi. 

Paa  een  Gang  kom  den  med  uheldvarslende  Suk  og  hin 
skarpe  Hvinen  i  Marehalmens  hvide  Totter.  Ingen  Baad  var 
endnu  til  Syne.  Men  helt  hen  paa  Klitbakkeme  viste  sig  en  af 
Strandboerne  efter  den  anden,  mest  Kvinder  og  halvvoksne 
Drenge.  De' kom,  ligesom  vi,  til  Udkig  efter  de  tøvende  Fiskere, 
forsvandt,  stak  atter  frem;  eller  og  det  var  andre,  der  traadte  i 
deres  Sted. 

Vindens  Heftighed  tiltog.  Bølgernes  Tumlen  ligesiaA:  Strand- 
bredden stod  i  Skirni.  Jeg  skjalv  for  de  arme  Stakler  derude 
og  opgav  dem  allerede  i  mine  egne  sørgelige  Tanker. 

Da  raabte  Oldingen  med  Haanden  over  Øjnene:  „Der  har  vi 
dem!"  og  samme  Raab  gentoges  langs  hen  med  Kysten.  Men 
jeg  saå  endnu  intet,  og  min  Frygt  voksede.  Omsider  henledte 
de  andres  Fingerpeg  mine  Øjne  til  et  mørkere  Punkt  1  det  fjerne, 
som  ofte  forsvandt,  men  stedse  kom  igen,  og  stedse  større  og 
nærmere.  — 

StaBTkere  oprørtes  Havet.  De  hvide  Pletter  blev  flere  og 
bredere.  De  trende  Sandrevler,  der  med  korte  Mellemrum 
strækker  sig  jævnsides  Landet,  betegnedes  alt  ved  lige  saa  mange 
sammenhængende  Skumstriber,  der  baade  til  Syd  og  Nord  rakte 
sig,  saa  langt  som  Øjet  naaede  —  disse  Rif,  der  er  de  søfarendes 
Fordærvelse,  men  et  tredobbelt  Værn  for  Kysten,  da  de  bryder 
de  uhyre  Vover,  der,  ofte  højere  end  selve  Klinten,  uden  saa- 
dan  Modstand  snart  skulde  nedrive  de  svage  Volde  og  over* 
svømme  det  lavere  Vestland. 

Baaden  skyndte  sig.  Alt  saas  Folkenes  Hoveder,  naar  den 
red  paa  Bølgernes  Rygge.  Men  naar  den  da  løb  ned  som  ad 
en  Bakke  og  derpaa  blev  borte  i  Bølgedalen,  da  tænkte  jeg  med 
Bævelse:  Mon  de  kommer  op  igen?  Et  Angstraab  undslap  mig; 
men  den  gamle  Mand,  som  stod  hos  med  sammenslyngede  Arme, 
sagde  but:  y,Hvad  er  der?  De  har  ingen  Nød  endnu." 

De  havde  naaet  den  yderste  Revle.  Her  standsede  de;  ja 
roede  endog  af  alle  Kræfter  baglængs  udad  og  kløvede  lykkeligt 
flere  vældige  Vover.  Da  disse  var  knust  i  Brændingen,  og  der 
blev  en  Strækning  smult  Vand,  benyttede  de  dette  Mellemrum 
og  skred  med  Fuglens  Hurtighed  indefter.  Paa  samme  Maade 
overvandt  de  den  mellemste  Revle.  —  Men  nu  var  den  egentlige 
Livsfare  foi*  Haanden. 

Alle  Tilskuerne  sprang  ned  paa  Havstokken,  og  som  paa  et 

Befalingsord  faldt  alle  paa  Knæ  og  strakte  de  sammenknugede 
Hænder  mod  Himlen.  Derpaa  sprang  de  lige  saa  hurtigt  op 
og  greb  hverandre  i  Hænderne.  Jeg  indsaa  ikke  straks,  hvad 
denne  Kæde  havde  at  betyde;  snart  skulde  jeg  »rfare  det. 

Baaden  var  ved  den  inderste  Revle,  ikke  et  Stenkast  fra  Land. 
Den  for  ind  i  Brændingen,  forfulgt  af  en  Styrteaø,  der  krum- 
mede sin  hvide  Kam  højt  over  —  den  indhentedes  —  drejede 
Siden  til  —  overvældedes  —  kæntrede.  Et  Skrig,  hvinende, 
hjerteskærende,  udstødtes  af  Kvinder  og  Børn.  Det  gjaldt  Liv 
eller  Død.    — 

Med  Bølgen  skylledes  de  skibbrudne  til  Land.  Nogle  kom 
helt  op  og  fik  straks  Fodfæste;  men  andre  kom  ikke  saa  højt  — 
da  brødes  Kæden  paa  flere  Steder  —  den  nærmeste  greb  med  den 
ene  Haand  fast  paa  den  mod  Brændingen  kæmpende  —  Resten 
af  Kæden  drog  af  al  Magt  for  at  irarive  Havet  dets  Bytte;  thi 
samme  Bølge,  som  slyngede  dem  op,  vilde  i  sit  Tilbageløb  have 
trukket  dem  ud  igen,  og  da  var  ingen  Redning  mere.  — 

Rædselfulde  Øjeblikkel  men  de  for  saa  hastigt  forbi,  at  jeg 
næsten  ikke  saa,  hvorledes  det  gik  til,  før  alle  var  frelst.  —  Lige 
saa  hurtigt  bjergedes  Baaden  —  den  stærke  Bærer  over  Af- 
grunden, den  trofaste  Frelser  i  saa  mangen  en  Nød.  Først  da 
den  med  hele  sin  rige  Nattefangst  var  halet  op  paa  Landet  i 
fuld  Sikkerhed  —  først  da  hilstes  og  genhilstes  med  djærve 
Haandslag;  og  en  og  anden  af  de  vanddrivende  Søgutter  om- 
slyngedes af  kærlige  Arme. 

Og  nu  kom  de  hidtil  hjemmeværende  Mødre,  Hustruer  og 
Døtre  hidilende  med  Kruse  fulde  af  varmende  Drikke.     Hver  af 

» 

de  hjemkomne  greb  sit  med  begge  Hænder  og  slap  det  ikke,  før 
Bunden  vendte  mod  Himmelen<^.  Derefter  deltes  Udbyttet.  Hver 
drog  til  sit,  jeg  med  min  Vært  og  hans  Familie. 

Et  velsmagende  Maaltid  af  Havets  Gaver  blev  hastigt  beredt; 
men  endnu  før  det  var  til  Ende,  stak  en  Mand  Hovedet  ind  ad 
den  halvaabnede  Dør  og  raabte:  „En  Stranding!" 

Alle  sprang  op  og  spurgte  paa  een  Gang:  ,,Hvor?"  —  „Her," 
svarede  Manden  hurtigt  og  trak  Hovedet  til  sig  for  at  bringe 
dette  vigtige  Budskab  videre  omkring.  — 

Min  Vært,  hans  Søn  og  to  andre  unge  Karle,  som  ogsaa  havde 
været  med  paa  den  natlige  Fiskefangst,  for  ud  —  jeg  bagefter. 

Blæsten  var  steget  til  Storm.  Havet  brølede  i  sin  grummeste 
Vrede.  Sandet  fra  Klitbjergene  piskede  os  i  Ansigtet,  og  Skum 
fløj  som  Sneflager  hen  over  vore  Hoveder.  Med  vidtopspilede 
Øjne  for  jeg  ud  paa  Havklinten,  der  syntes  at  ryste  under  mine 

Fødder.  De  mørke  Vande  var  forvandlet  til  Fraade;  en  Støv- 
regn af  Skum  fordmiklede  Udsigten,  og  Bølgernes  Torden  døvede 
mine  Ører. 

„Hvor?",  raabte  jeg  til  min  Sidemand. 

Han  udstrakte  Armen;  nu  saa  jeg  det  ulykkelige  Skib  næppe 
et  Kugleskud  borte. 

„Kan  han  ikke  endnu  bjerge  sig?"  spurgte  jeg. 

„Ikke  om  han  saa  var  den  eneste  Sejler  paa  Havet,"  lød 
Svaret,  „han  kan  ikke  længere  klare  sig  af  Landet  —  han  skal 
strande." 

Ravende,  tumlende  kom  Skibet  nærmere. 

,,Nu!"  skreg  alle  paa  een  Gang,  „nu  er  han  ved  den  første 
Revle. 

„Han  støder!"  raabte  en. 

„,Nej!"  raabte  en  anden;  „der  kommer  en  Sø,  den  skal  hjælpe 
ham."  — 

Den  kom  —  Skibet  hævedes  af  den  vældige  Bølge  —  dalede.  — 

„Han  er  ovre!"  lød  det;  der  faldt  en  Sten  fra  mit  Hjerte;  men 
jeg  kendte  ikke  den  jyske  Kyst. 

Faa  Sekunder  efter  hed  det:  „Der  staar  han!"  Det  var  paa  den 
mellemste  Revle.  Mig  forekom  det,  som  om  han  endnu  sejlede; 
men  det  var  kun  Skibets  Slingring  og  Huggen  paa  Grunden. 

Blot  et  Bøsseskud  fra  Land  standsede  det;  jeg  haabede  derfor, 
at  Folkene  skulde  bjerges.  De  firede  ogsaa  en  Baad  ned;  to 
Mand  sprang  efter:  da  kom  en  Styrtesø  og  rev  den  med  sig.  I 
Stimiper  og  Stykker  kastedes  den  ind  til  Bredden;  men  Folkene 
kom  aldrig  til  Syne.  Besætningens  Skrig,  da  den  forsvandt, 
gennemtrængte  Stormens  Hvinen  og  Brændingens  Torden. 

Nu  kom  derudefra  indvæltende  en  Række  af  Bølger,  højere, 
sværere  end  nogen  tilforn  —  ni,  siger  Kystboerne,  følger  efter 
hverandre,  den  sidste  den  største  af  dem  alle.  Da  den  første 
ramte  Skibet,  gav  dette  et  Ryk  til  Siden  —  et  Skrig,  stærkere, 
vildere  end  det  første,  lød  fra  det  ængstede  Mandskab.  Den 
næste  Bølge  drejede  Skibet  endnu  mere  og  overskyllede  det 
forreste  halve  Dæk.  Matroserne  klatrede  op  i  Vanterne  og  sur- 
rede sig  fast.  —  Ved  enhver  nu  paafølgende  Søstyrtning  svajede 
Skibet  mere  og  mere,  indtil  det  omsider  vendte  hele  Siden  mod 
Landet.  Tovværket  løsreves  og  slyngedes  hid  og  did;  Masterne 
dinglede. 

—  Efter  dette  heftige  Pust  blev  et  Ophold,  i  hvilket  Havet 
syntes  at  ville  samle  Kræfter  til  et  nyt  og  voldsomt  Anfald.  De 
ængstede  Sømænd  udstrakte  deres  Hænder,  snart  mod  den  mørke 

Himmel,  snart  mod  Landet  —  det  Land,  der  var  dem  saa  nær, 
og  som  de  dog  aldrig  levende  skulde  naa. 

Deres  Skrig  var  som  Knivstik  i  mit  unge  Efryst.  Men  der  var 
ingen  Mulighed  for  at  komme  dem  til  Hjælp;  og  forgæves  raabte 
Havboeme,  at  de  skulde  fæste  Tov  om  Fade  eller  Tønder  og  kaste 
dem  over  Bord.    De  hørte  det  ikke,  eller  de  forstod  det  ikke.  — 

Da  viste  sig  et  nyt  og  rørende  Syn.  En  Mand  sprang  ud  af 
Ruffet,  en  Kvinde  efter  ham.  Han  kastede  sine  Øjne  til  Havet,  til 
Landet,  og  derpaa  omfavnede  de  hverandre.  Det  maa  sikkert 
have  været  Kaptajnen  og  hans  Kone.  Pludselig  rev  de  sig  løs, 
for  ind  i  Ruffet  og  kom  straks  tilbage  med  en  stor  Pakke 
imellem  sig;  ved  et  Tov  firede  de  den  ned  i  Vandet.  Derpaa 
knælede  begge  og  udstrakte  deres  Arme  bedende  imod  os.  — 

Pakken  holdt  sig  godt  ovenpaa,  skønt  tumlet  af  Brændingen 
op  og  ned.  Snart  kastedes  den  helt  paa  Land:  en  Mand  greb 
den,  bar  den  højere  op  og  løste  Tovet.  Nu  først  sprang  hine  to 
op  og  udstødte  et  Skrig,  der  klang  som  Glæde.  Hurtig  bandt 
han  hende  med  sin  Ende  af  Tovet  fast  til  et  Bræt  —  for  silde! 
En  ny  Bølgegang  naaede  Vraget.  Den  første  væltede  sig  brølende 
og  fraadende  helt  hen  over  det.  Den  ene  Mast  gik  over  Bord 
med  alle  dem,  der  hang  i  dens  Tovværk:  Kaptajnen  og  hans  Kone 
var  forsvundet.  Paa  Landet  haledes  af  alle  Kræftef  i  Tovet  — 
hun  blev  draget  op,  men  med  knust  Hoved.  — 

De  følgende  Bølger  omstyrtede  ogsaa  den  cmden  Mast; 
Skroget  krængede  sig  om  paa  Siden.  Den  sidste  steg  som  et 
Fjæld  op  af  Afgrunden.  Den  gamle,  som  stod  hos  mig,  raabte: 
,,Taaler  han  den,  taaler  han  mere." 

Næppe  var  disse  Ord  udtalt,  før  Bølgen  skød  sin  brede  Ryg 
end  højere  op,  krummede  den  og  styrtede  som  en  Lavine  ned  paa 
Vraget,  og  med  en  Bragen,  som  overdøvede  Storm  og  Brænding 
—  det  var  knust!  dets  søndersplittede  Stumper  dansede  og  drejede 
sig  i  det  kogende  Skum. 

Kaptajnens  Lig  fandtes  aldrig.  Lige  saa  lidet  stod  det  siden 
til  at  udfinde  enten  hans  eller  Skibets  Navn  og  Hjemstavn. 

Medens  alle  var  i  Færd  med  at  bjerge  det  inddrivende,  gik 
jeg  hen  for  at  bese  den  først  ilandhalede  Pakke.  Den  bestod  af 
tæt  sammensnørede  Køjeklæder  og  var  fastgjort  paa  en  Kahyts- 
dør.  Jeg  bøjede  mig  ned  for  at  løse  den,  anende,  jeg  ved  ikke 
selv  hvad. 

Da  hørte  jeg  med  glad  Forbavselse  en  spæd  Klynken  —  jeg 
sønderskar  Strikke(me  —  rev  Puderne  til  Side  —  et  levende  Barn 
laa  for  mine  Øjne.    Hastigt  svøbte  jeg  det  igen  sammen  og  ilede 

saa  fort,  Jeg  formaaede,  til  mit  Herberge  med  dette  kostbare 
Strandingsgods. 

Der  var  ingen  hjemme  undtagen  den  gamle  Husmoder  og 
hendes  Sønnesøn,  en  treaars  Dreng.  — 

Jeg  lagde  mit  Bytte  paa  Bordet.  Barnet  —  en  Pige,  næppe 
halv  Aar  gammel  —  var  vel  befugtet  af  Søvandet,  men  gav  ikke 
mindste  Tegn  til  at  have  sunket  noget  af  denne  Dødens  beske 
Drik.    Det  begyndte  atter  at  klynke,  vistnok  af  Trang  til  Næring. 

Da  Konen  hørte  dette,  forlod  hun  sin  Kaffekedel  paa  Arne- 
stedet, og  da  hun  blev  Glutten  var,  slog  h\m  de  flade  Hænder 
mod  Laarene  og  raabte:  „Herre  Jesuslille!  hvor  har  Han  faaet 
det?" 

,,Fra  Vorheorre,"  svarede  jeg  og  bad  om  tørre  Klæder  og  noget 
af  den  varme  Mælk,  som  stod  paa  Ilden.  Dette  drak  den  lille 
med  stor  Begærlighed  og  lod  sig  derpaa  stiltiende  føre  af  det 
vaade  Svøb  i  tørt  Linned. 

Jeg  tog  det  paa  mine  Arme,  medens  en  Vugge  blev  redt. 
Snart  sank  dets  Hoved  til  min  Skulder,  og  det  sov  allerede 
tryggeligt,  forinden  det  var  kommet  til  Leje. 

Rørt  betragtede  jeg  det  sødt  slumrende  Væsen:  for  en  stakket 
Stund  siden  hos  Fader  og  Moder;  og  nu  i  vildfremmed  Land, 
bortrevet  fra  dem,  som  gav  det  Livet.  —  Naar  du  nu  igen  opslaar 
dine  uskyldige  Øjne,  vil  de  lede,  men  ikke  finde  dem.  Aldrig 
skal  du  udtale  disse  Navne  —  de  første,  vi  lærer,  og  de  dyre- 
bareste —  stakkels  spæde  Blomst!  fra  et  langt  bortliggende  Land, 
fra  det  milde  Syden  maaske;  og  nu  her  henkastet  for  at  om- 
plantes i  det  kolde  Nordens  øde  Sand!  Men  tidligt  maaske  skal 
du  henvisne;  og  ingen  skal  savne  dig;  ingen  Afskedstaare  væde 
din  blegnende  Kind.  Du  skal  være  som  en  fremmed  og  en  land- 
flygtig, uelsket  i  Livet,  forglemt  i  Døden.  — 

„Hvad  græder  Han  for?"  sagde  Konen;  ,,er  det  for  dem,  som 
Havet  har  taget?  Er  vi  ikke  alle  Vorherre  en  Død  skyldig?  Min 
første  Mand  blev  paa  Havet,  og  min  Fader  blev  paa  Havet,  og 
min  Broder  blev  paa  Havet,  alle  paa  een  Gang;  den  Gang  græd 
jeg;  men  — " 

„—  Jeg  sørger  ikke  over  døde,"  afbrød  jeg,  ,,men  for  den 
levende;  tykkes  hun  ikke,  den  der  er  at  ynkes  over?" 

„Ja  —ja!"  svarede  hun  og  blev  ved  at  sysle  med  sin  Bestilling, 
„Vorherre  lever  endnu."  — 

Der  laa  noget  i  disse  Ord,  som  gjorde,  at  mine  Øjne  tørredes, 
og  mit  Bryst  udvidedes.  — 

Jeg  forlod  Huset  for  at  se  til  ved  Strandingen. 

Halvvejs  mødte  jeg  nogle  af  Bjergerne,  belæssede  med  Bytte. 
Da  de  fortalte  mig,  at  der  ved  Havet  intet  videre  var  at  bestille, 
gik  jeg  tilbage  med  Husets  Beboere.  Disse,  som  ikke  vidste 
noget  om  mit  Bjergegods,  gjorde  store  Øjne  ved  at  finde  Barnet 
i  Vuggen.  Min  Værts  Sønnesøn  —  en  treaars  Purk  —  stod  ved 
Siden  og  kiggede  derind  med  glad  Nysgerrighed.  —  Jeg  for- 
klarede Sammenhængen.  — 

,,Det  er  alt  sammen  godt  nok,"  sagde  Husherren;  ,,men  hvor 
skal  vi  hen  med  den?" 

„Den  kan  jo  komme  paa  Sognet,"  sagde  Sønnen. 

„Det  er  bedst,  vi  straks  bringer  den  til  Præsten,"  sagde 
Svigersønnen;  „saa  kan  han  gøre  ved  den,  hvad  han  selv  vil."  — 

Medens  de  saaledes  endvidere  raadslog  om  den  forældreløses 
Skæbne,  havde  den  unge  Kone  stillet  sig  ved  Fødderne  af 
Vuggen  og  betragtede  den  sovende  Glut  med  stive  Blik  og  begge 
Hænderne  paa  Hofterne. 

,,Mo'er!"  sagde  den  lille  Dreng,  ,,er  det  min  Søster?" 

I  det  samme  slog  Barnet  Øjnene  op,  lod  dem  løbe  omkring 
paa  de  omstaaende  og  til  sidst  hvile  paa  Drengen.  Han  rakte 
hende  Haanden  —  hun  greb  den  —  han  skreg  af  Glæde. 

„Herre  Gud!"  udbrød  den  unge  Kone,  og  Taarer  tindrede  i 
hendes  Øjne  —  ,, ligner  den  ikke  vor  lille  Marie?" 

,,Hvor?"  spurgte  jeg  og  saa  mig  omkring,  „hvor  er  hun?"  — 

,,I  Guds  Rige,"  svarede  hun  sukkende,  ,,det  er  nu  Fjerding- 
aar,  siden  hun  døde." 

Derpaa  skottede  hun  til  sin  Mand  og  sagde:  „Skal  vi  ikke  be- 
holde denne  her  i  Stedet  for?" 

,,Hm!"  svarede  han  langtrukkent;  ,,det  raader  vi  ikke  for." 

Nu  saa  hun  bønligt  til  Svigerforældrene  og  sagde:  ,,Hvad 
siger  vor  Fa*er  og  vor  Mo*er?"  —  den  ser  saa  venlig  til  os,  det 
lille  Lam!" 

„Hm!"  svarede  Oldingen.  „Hvor  ti  æder,  kan  den  ellevte 
æde  med  —  tag  den  saa!" 

Glutten  smilte,  som  om  den  forstod  det,  og  rakte  de  smaa 
Hænder  op  mod  sin  nye  Moder.  Denne  slog  hurtig  Dynen  til 
Side,  tog  Barnet  paa  sine  Arme  og  kyssede  det  med  moderlig 
Ømhed. 

Den  lille  Knøs  hoppede  omkring,  klappede  i  Hænderne  og 
raabte:  „Gud  ha'  Lov,  for  vi  har  faaet  Marie  igen!" 

,,Ja,  hvad  hedder  den?  hvad  skal  vi  kalde  den?"  sagde  den 
gamle  Mand. 

,, Marie,  Marie!''  jublede  den  unge  Kone;  „det  siger  jo  bitte 
Jørgen." 

Alle  bifaldt  dette. 

Men  Husets  Moder  foldede  Hænderne  i  Skødet  og  sagde  med 
en  Følelse,  som  jeg  ikke  havde  tiltroet  hende:  „I  Jesu  Navn!  det 
er  et  Guds  Laan  fra  Havet." 


Tredive  Aar  var  henrundet  siden  mit  første  Besøg  paa  Jyl- 
lands vilde  Vestkyst,  da  jeg  forgangen  Sommer  anden  Gang 
befandt  mig  her.  Meget  Vand  var  løbet  til  Havet  —  som  man 
siger  —  i  denne  Mellemtid;  og  —  mangt  et  Øje  lukket  paa  Havet 
—  tænkte  jeg,  da  det  atter  udbredte  sig  for  mine  Øjne.  En  Men- 
neskealders Begivenheder  —  dens  Storme  —  havde  svækket  Er- 
indringen om  den  nysfortalte  med  alle  dens  frygtelige  Virk- 
ninger, ligesom  Stormen  selv  udsletter  den  vandrendes  Fodspor 
i  Klitternes  Sand.  Men  Synet  af  Havet,  af  de  Kyster,  der  i  Aar- 
tusinder  trodser  dets  Vælde,  vakte  paa  ny  det  slumrende 
Minde.  — 

Fra  Strandbredden,  ad  hvilken  jeg  vandrede,  gik  jeg  op  i 
Klitterne,  besteg  en  af  de  største  Sandhøje  og  saa  mig  omkring 
efter  mit  forrige  Herberge.  —  Jeg  var  ikke  i  Stand  til  at  opdage 
det  nogensteds  og  troede  derfor,  at  jeg  ikke  havde  truffet  den 
rette  Kant,  men  —  som  let  sker  —  var  faret  vild  i  denne  ens- 
formige Landstrækning,  der  saa  ofte  forandrer  sin  Skikkelse; 
thi  her  jævner  Blæsten  et  Bjerg,  hist  sammenfejer  den  et  andet; 
og  selv  de  uhyre  Miler  flytter  sig,  skifter  Overflade  og  Retning, 
ligervis  som  Snedrivef^  under  Vinterens  vekslende  Vinde. 

Solen  stod  højt  paa  sin  Bue;  Luften  var  mild,  og  en  let  Østen- 
vind pustede  fra  Landet  og  ^viftede  sagteligt  med  Klittagets  bleg- 
grønne  Blade;  Strandlærkeme  sang. 

Jeg  satte  mig  henvendt  mod  Havet.  Det  var  roligt  og  bar  den 
skyfri  Himmels  lyseblaa  Farve  —  hvor  uligt  hint  vilde  Oprør,  i 
hvilket  jeg  sidste  Gang  saa  det!  —  Men  er  det  ogsaa  det  samme 
Hav?  —  spurgte  jeg  mig  selv.  —  Hvorfor  ikke?  Jeg  kender  en 
langt  sørgeligere  Forvandling:  Barnets  Aasyn  er  ogsaa  engang 
Glædens,  Uskyldighedens  klare  Spejl;  dog  kommer  den  Tid,  da 
det  fordunkles  af  Sorgens  Skyer  og  Tungsinds  Taage,  da  det 
oprøres  og  gennemfures  af  Lidenskabernes  vilde  Orkaner. 

Jeg  var  i  Begreb  med  at  forlade  mit  ensomme  Hvilested,  da 
et  uventet  Syn  holdt  mig  tilbage. 

En  hvidlokket,  krumbøjet  Olding  kom  langsomt  stagrende 
frem.  I  sin  højre  holdt  han  en  Stav,  med  hvilken  han  idelig 
følte  sig  for;  ved  den  venstre  blev  han  ledet  af  en  lille  Dreng  paa 

en  fem  eller  seks  Aar.  I  Sanddalen  tæt  Norden  for  mig  stand- 
sede de. 

„El*  vi  her  nu,  Terkil?"  sagde  Manden. 

,,Ja,  Oldfa'r!"  svarede  den  lille. 

Ved  dennes  Hjælp  satte  den  gamle  sig  ned  med  Ansigtet  mod 
mig  og  Solen,  tog  Staven  med  begge  Hænder  og  stillede  den 
som  en  Stiver  under  sin  skæggede  Hage.  Purken,  gav  sig  til 
at  samle  Smaasten  og  opstable  dem  i  sammenhængende  Fir- 
kanter. 

Efter  nogen  Tavshed  spurgte  Oldingen:  ,Er  du  her?  hvad  be- 
stiller du?" 

)  »Bygger  Huse,  Oldfa'er!"  svarede  Drengen. 

Bygl  mit  Baml  —  tænkte  jeg  —  vi  gamle  bygger  ogsaa  i  Sand. 

Lidt  efter  sagde  den  blinde:  „Hvor  er  &in  Moder?" 

„Nu  kommer  hun,"  svarede  den  unge. 

Jeg  slog  mine  Øjne  til  den  Side,  fra  hvilken  de  var  kommet. 
—  En  velklædt  Bondekvinde  med  et  smukt,  men  blegt  Ansigt 
ilede  i  let  og  hurtig  Gang  hen  imod  de  andre.  Paa  Skulderen 
bar  hun  eii  Spade.  — 

Saa  snart  hun  blev  mig  var,  stod  hun  stille,  stak  Spaden  1 
Sandet  og  satte  begge  Baghænder  paa  Hofterne.  Et  sælsomt 
Smil  spillede  om  hendes  Mund;  hun  plirede  med  Øjnene,  nikkede 
fortroligt  til  mig,  som  om  vi  var  gamle  bekendte,  og  begyndte 
derpaa  at  synge  i  lystig  Tone  og  med  en  skingrende  Stemme: 

„De  unge  Karle  de  er  saa  falsk',  Ja  falsk'  udaf  Hjertens  Grund; 
De  love  os  KærUghed  med  Haand  og  med  J^und. 
Men  det  konmier  Fanden  Ik'  af  Hjertens  Onind. 
Hejomdik,  Hejomdak,  kom  Faldera!"  ^ 

Ved  Omkvædet  gjorde  hun  et  Hop  og  slog  ud  med  Armene. 

Den  blinde  sukkede  og  sagde  vranten:  „Herre  Gud!  den 
grimme  Vise  synger  du  altid.  Jørgen  narrede  dig  jo  slet  ikke; 
det  ved  du  vel." 

Ved  disse  Ord  gik  den  unge  Kvindes  rædsomme  Lystighed 
pludselig  over  til  det  dybeste  Sørgmod;  hendes  Hænder  faldt 
magtesløse  ned  med  Kroppen;  det  skønne,  blege  Aiisigt  bøjede 
sig  til  Siden,  og  et  tungt  Suk  hævede  Barm  og  Skuldre« 

„Ja,  det  er  sandt,  Oldefa'r!"  klynkede  hun;  „nu  vil  jeg  da  se, 
om  han  er  her." 

Herpaa  greb  hun  Spaden  og  begyndte  ivrigt  at  grave  i 
Sandet. 

Men  snart  holdt  hun  igen  op  dermed,  hvilede  Hænderne  paå 

Grebet,  rystede  med  Hovedet  og  sagde:  ,,H&Ln  er  her  ikke  —  nej, 
nej!  Mahanster^  har  nok  snakket  for  ham  og  lokket  ham  med 
sig  —  jo!  vi  kender  dem  nok/' 

Her  rettede  hun  sig  rask  i  Vejret  og  sang  i  sin  forrige  Tone 
og  med  samme  skæhnske  Mine: 

„De  unge  Karle,  dem  elske  vi  højt,  ja  højt  udaf  Hjertens  Orund. 

Men  hvad  kan  det  hjælpe,  vi  elske  dem? 

Naar  de  rejse  bort.  de  komme  aldrig  mer  hjem. 

Hejomdlk.  Hejomdak.  kom  Faldera!" 

Den  lille  Knøs,  som  næppe  endnu  vidste,  hvad  Vanvid  var, 
sang  Omkvædet  med,  Idet  han  med  barnlig  Overgivenhed 
sparkede  sine  Stenbygninger  over  Ende.  Men  Oldingen  skjulte 
Ansigtet  i  Hænderne,  og  under  dem  dryppede  hans  Taarer  i 
Sandet.  Jeg  sad  som  fængslet  til  mit  Sted.  Jeg  havde  ikke 
Hjerte  til  at  spørge.  Alligevel  fik  jeg  snart  en  Oplysning,  som 
jeg  bagefter  næsten  fortrød  at  have  søgt. 

Den  vanvittige  slængte  Spaden  igen  over  Skulderen  og  gik 
bort  syngende: 

„Derfor  bær  saa  mangen  den  blegeste  Kind  for  sin  allerkæreste  Ven. 
Men  Skam  sku'  di  faa!  ja  Skam  sku'  di  faa. 
Som  lokker  en  anden  sin  Kæreste  fraa. 
Hejomdlk.  Hejomdak,  kom  Faldera!" 

Da  hun  var  borte,  foldede  den  gamle  Mand  Hænderne  over 
de  skælvende  Knæ  og  vendte  Ansigtet  op  mod  den  Himmel,  han 
ikke  mere  saa,  men  hvorfra  selv  den  blinde  henter  Lys  for  sin 
Sjæl  og  Haab  for  sit  kummerfulde  Hjerte. 

Efter  at  have  fuldendt  sin  tavse  Bøn  sagde  han:  ,,Kom, 
Terkil!  kom  og  kys  din  01dfa'e<r!" 

Drengen  lagde  begge  sine  smaa  Hænder  paa  hans  og  kyssede 
ham.  Denne  rejste  sig  ved  Barnets  Hjælp,  og  begge  vandrede 
langsomt  bort,  ligesom  de  var  kommet. 

Jeg  vendte  mig  i  dyb  Bevægelse  mod  Havet.  En  aldrende 
Kone  gik  nede  ved  Havbredden  med  sin  Vidiekurv  paa  Ryggen®. 

Jeg  kaldte  ad  hende.  Hun  kom  og  hilste  mig  med  et:  ,, Guds- 
fred og  Goddag!" 

Jeg  sagde  hende,  hvad  jeg  havde  set.  Hun  satte  Kurven  fra 
sig,  sig  selv  ved  Siden  og  fortalte: 

,,Den  blinde  Mand,  det  er  den  gamle  Terkil  —  han  ved  ikke 
selv,  hvor  gammel  han  er,  men  han  er  vist  hen  over  de  fem 
Snese.     Gud  se  til  os  alle  sammen!  han  har  engang  været  en 

god  Mand  og  haft  Penge  paa  Rente.  Han  boede  der  —  dei^ 
henne  i  Kanten  af  hin*  store  Mile  har  hans  Hus  ligget.  Men 
Flyvesandet  tog  først  hans  Mark,  og  saa  maatte  han  flytte 
længere  ind  og  begynde  forfra  paa  bar  Bund.  Ja,  lille  Fa'erl  — 
hvor  I  ellers  er  fra  —  I  Østboer  ved  kun  lidt  af,  hvad  vi  her 
maa  døje:  vi  trænges  baade  af  Sandet  og  af  Vandet  —  se  hist 
ude,  hvor  nu  Skibene  gaar,  der  gik  min  Vugge."  — 

(Nu  vidste  jeg,  at  jeg  dog  ikke  havde  taget  fejl  af  mit  forrige 
Herberges  Beliggenhed,  og  at  min  fordums  gæstfri  Vært  endnu 
levede  i  blind  og  fattig  Alderdom.) 

„Men  den  vanvittige  Pige  —  eller  hvad  hun  er  — "  spurgte 
jeg  videre  —  „er  det  hans  Datter?  eller  — " 

„Hun  hører  ham  for  den  Sag  slet  ikke  til,  — "  lød  Svaret  — 
„for  mange  Aar  siden  strandede  her  engang  et  Skib;  alle 
Folkene  druknede  saa  nær  som  et  Svøbelsebarn,  der  sejlede  i 
Land  i  sin  Vugge.  Sel  det  er  justement  gale  Marri,  som  I  saa 
her  for  lidt  siden.  Terkils  tog  hende  til  sig  som  deres  eget,  og 
hun  trivedes  godt  og  voksede  op  og  blev  til  et  knøv  Folk.  Terkils 
havde  to  Børn  —  skal  I  vide  —  en  Datter,  som  var  gift,  men  er 
nu  død  for  mange  Aar  siden  uden  Arvinger,  og  en  Søn,  som  ogsaa 
er  død;  men  dengang  var  han  levende  og  gift  og  havde  en  eneste 
Dreng  og  ingen  flere  Børn.  Denne  her  Dreng  og  Marie,  da  de 
blev  store,  saa  blev  de  Kærester.  Forældrene  syntes  ikke  noget 
om  det,  for  hun  havde  jo  ikke  andet  end  de  Vuggeklæder,  hun 
kom  sejlende  i.  Men  hvordan  det  nu  gik  og  ikke  gik,  saa  kom 
de  unge  Folk  hverandre  for  nær,  og  hun  flk  et  Barn  ved  ham 
—  det  var  den  lille  Pojk,  I  saa  her.  Saa  vilde  hans  Forældre 
ikke  længer  have  hende  i  Huset  med  hendes  Unge,  som  ikke  saa 
sært  var.  Gamle  Terkil  vilde  endda  beholdt  dem;  men  han 
raadede  ikke  længer  for  Stedet;  det  havde  han  opgivet  til  Sønnen; 
og  den  gamle  Kone  var  død  dengang.  —  Som  jeg  nu  skulde  for- 
tælle, saa  fik  Terkil  og  Jørgen  —  saadan  hed  Kæresten  —  vor 
Mand  til  at  tage  mod  baade  Moder  og  Barn.  Men  det  fortrød 
jeg  tidt,  for  der  var  hverken  Nattero  eller  Dagro.  Det  er  en 
Ulykkes  Pine  aldrig  at  være  glad  —  siger  de  for  et  Mundheld 
--  og  stakkels  Marie  I  hun  sukkede  og  gav  sig  og  flæbede  tidlig 
og  sildig;  og  Ungen  peb  med,  for  jeg  skal  svare  jer  til,  Maries 
Øjne  gav  mere  Vand,  end  hendes  Bryster  gav  Mælk.  Ja  hun 
har  mangen  god  Time  ligget  paa  sine  Knæ  over  Vuggen  og 
rokket  den  og  sunget  og  grædt  paa  een  Gang.  Naar  Barnet  saa 
var  tysset,  smed  hun  sig  i  Klæderne  tværs  over  Sengen  og  bad 
saa  almindeligtio  til  Vorherre,  at  han  dog  vilde  løse  op  for  dem 

begge  to.  Jørgen  kom  rigtignok,  saa  tidt  han  kunde,  og  saa  til 
hende  og  gav  hende  Penge  og  trøstede  hende.  Det  kunde  ikke 
hjælpe.    „Jørgen!"  —  sagde  hun  tidt  og  mange  Gange  til  ham 

—  „JørgenI  du  maa  ikke  komme  heir  mere!  hvorfor  skal  jeg 
sætte  Splid  mellem  dig  og  dine  Forældre?'*  Men  Jørgen  kom 
alligevel;  han  vilde  ikke  forlade  hende  paa  nogen  Maade.  — 
Somme  Tider  sagde  h\m  til  mig:  ,, Kirsten!"  sagde  hun,  „Gud 
give,  jeg  havde  druknet  med  mine  Forældre!  Jeg  er  en  fremmed 
og  en  Udlænding  i  denne  syndige  Verden.  Aa  —  var  det  ikke 
for  den,  deor  ligger"  —  Mere  sagde  hun  ikke;  men  jeg  vidste  nok, 
hvad  hun  mente.  —  I  det  samme  Godlav  lagde  Stig  sig  herhenne 
til  at  dø,  og  han  havde  Skillinger,  og  Enken  var  baade  ung  og 
snøg;  og  hun  friede  til  Jørgen.  Han  sagde  Nej.  Hvad  det  ikke 
havde  været  galt  før,  saa  blev  det  du.  Forældrene  klemte  stærkt 
paa  ham;  men  han  vilde  hverken  for  lidt  eller  for  meget.  Det  fik 
Marie  at  høre,  og  hun  sagde  til  ham  ikke  een,  men  mange  Gange: 
„Jørgen!  tag  Mahanster!  det  eor  bedst  for  os  alle  sammen."  — 
Nej,  han  vilde  ikke.  Saa  siger  hun  endelig  til  ham:  „Dersom 
du  ikke  tager  hende,  saa  gaar  jeg  hen,  hvor  jeg  er  kommet  fra — 

—  hun  mente  Havet.  Saa  stak  han  i  at  græde  og  løb  væk  som 
et  galt  Menneske.  Da  han  var  borte,  fortrød  hun  det  endda  og 
græd  og  vred  sine  Hænder,  saa  jeg  tænkte.  Fingrene  havde  gaaet 
af  Led.  — 

„Jørgen  kom  ikke  igen,  og  han  blev  borte  i  to  Dage,  og  i  tre. 
Nu  gik  Ordet,  at  han  vilde  have  Mahanster.  Marie  tav  stille; 
men  hun  saa  ud  baade  til  det  ene  og  til  det  andet.  Og  vor  Mand 
og  jeg*  vi  holdt  Øje  med  hende,  for  vi  frygtede.  Men  saa  kommer 
han  en  Aften  springende  over  til  os  og  slaar  Døren  paa  vid  Væg 
og  tager  Marie  om  Halsen  og  river  Barnet  op  af  Vuggen  og 
kysser  og  tumler  det  —  Meningen  var,  at  nu  havde  han  endelig 
faaet  Lov  til,  at  de  maatte  faa  hinanden.  Da  skulde  I  have 
set  den  sølle  Marie!  hun  kunde  ikke  sige  et  eneste  Ord.  Ja,  ja! 
det  var  og  den  sidste  Glæde,  de  havde  i  Verden;  men  den  var 
stakket.  —  Det  blev  Midnat,  inden  han  kunde  komme  af  Sted; 
han  gik,  og  vi  tænkte  paa  ingenting.  — 

„Om  Morgenen  kommer  de  fra  Terkils  og  spørger  efter  ham. 
Ja,  væk  var  han.  —  Vi  ledte  og  vi  ledte;  langt  om  længe  fandt 
Marie  hans  Hat  —  ret  lige  paa  den  Plet  her  neden  foor  os,  hvor 
I  før  saa  hende  og  de  ancbre.  Kort  at  fortælle:  nedenunder  laa 
han  selv  og  var  kvalt  i  Kvægsandet.  Det  havde  nemlig  blæst 
stærkt  om  Dagen,  og  Vandet  var  skyllet  herind.  Og  der  maa 
han  nu  Være  gaaet  fejl  og  kommet  ud  i  den  bløde  Kvagger;  og 

saa  er  der  ingen  Redning:  de  bliver  ved  at  synke  og  synke,  til  de 
skrider  helt  ned  under  lukt  Laag.  —  Marie  gik  straks  fra  For- 
standen og  har  aldrig  faaet  den  siden,  faar  den  vel  heller  ikke 
mere.  —  Se,  nu  er  den  Historie  ikke  længer;  og  nu  ved  I,  hvad 
det  er,  hun  gaar  her  og  graver  efter,  og  hvorfor  den  gamle 
Terkil,  naar  det  er  godt  Vejr,  sidder  her  og  solbader  sig  og 
sukker  og  græder  med  de  blinde  Øjne,  han  har.  Ak  ja!  Gud 
trøste  alle  dem,  som  sorrigfulde  ereP' 

Med  disse  Ord  rejste  hun  sig,  slængte  Kurven  paa  Ryggen 
og  gav  mig  et:  , »Gudsfred  og  Farvel!" 

Hun  steg  atter  ned  til  Havet  og  sagde  i  Bortgangen  ligesom 
ved  sig  selv:  ,,Aanej!  vi  finder  ingen  Ro  1  denne  Verden,  inden 
vi  faar  Spade  og  Skovl  paa  Kors  oven  over  os." 


'  Trykt  1  „Samlede  NoveUer",  V.  D..  1836. 

'  NoveUens  første  Episode  er  lagt  tlU)age  til  et  Tidspunkt,  paa  hvilket  For- 
fatteren slet  ikke  kendte  Klitegnene.  Endnu  18S9  indrømmer  B.  under  sin  Strid 
med  Bierregaard,  at  han  aldrig  har  været  derude.  Først  d.  8.  Aug.  1833 
skriver  han  til  Ingemann:  ..I  Aar  har  Jeg  selvtredje  berejst  en  Strækning  af 
Jyllands  Vestkyst.  Den  Rejse  glemmer  Jeg  aldrig."  (Breve  til  og  fra  Ingemann. 
S.  S85.) 

'  Da  B.  paa  sine  Vandringer  var  blevet  nærmere  bekendt  med  Vestkystens 
Befolkning,  Indgik  følgende  Kapitel  i  „Vestlig  Profil  af  den  cimbriske 
Halvø'*.  1839: 

KLITBOERNE 

Det  er  et  mærkeligt  Folkefærd,  disse  Vestkystens  Amfibier,  der  lever  1 
Sandet  og  af  Vandet.  De  er  næsten  1  enhver  Henseende  mer  eller  mindre  ulige 
deres  Nabolandsmænd:  Klædedragt,  Legemsbygning,  Aasyn  er  kendelig  ander- 
ledes; selv  Maalet.  skønt  vesterjysk  (gammeljotlsk),  har  sin  særegne  Betoning. 

En  Klitboers  Aasyn  har  for  mig  noget,  ikke  mørkt,  men  mørkagtigt, 
noget,  ikke  h  a  a  r  d  t,  men  hærdet,  noget,  ikke  koldt,  men  køligt,  noget, 
ikke  Just  stift,  men  lidet  bevægeligt.  Jeg  kunde  ligne  hans  Ansigt  ved 
en  Ager,  som  Havgusen  har  svedet  og  fortørret.  Paa  hans  som  paa  hans  Hustrus 
Kinder  finder  vi  hverken  Roser  eller  Liljer;  endnu  mindre  finder  vi  Spor  af 
heftige  Lidenskaber:  koldt  Mod,  rolig  Hengivenhed,  ubøjelig  Standhaftighed  — 
dette  er  Præget,  hvormed  idelig  Møje  og  idelig  Fare  har  stemplet  Havgassens 
mandige  Aasyn. 

Jeg  maa  smile  ved  at  mindes  Østdanskernes  skræksomme  Forestillinger 
om  disse  brave  Vesterboere:  „De  er  halvvilde,  de  plyndrer  de  strandende  — 
slaar  dem  ihjel  efter  Lejlighed".  Ammestuehistorier!  De  redder,  hvem  der 
kan  reddes;  de  plejer  den  reddede.  Men  de  allerfieste  strander  Jo  1  Storm  med 
Paalandsvlnd,  og  da  behøver  man  kun  een  Gang  at  have  set  „Vestervovrov"  1 
rigtigt  Oprør,  set  den  trefoldige  Rs^dce  af  Brændinger,  der  maler  Linieskibe  til 
Smul  (Julenat  1811  kom  af  tvende  store  engelske  Linieskibe  kun  nogle  faa 
Stumper  til  Land,  og  af  IGOO  Mennesker  kun  18  levende),  set  hvorledes  Fisker- 
baadene  ved  en  svagKullng  —  som  vi  her  østerboere  vil  kalde  Zefyr  ^  har  deres 

haarde  Nød  med  at  lande.  —  Den  skulde  nok  lade  yære  blot  at  forsøge  at 
støde  fra  Land  mod  Bræksø  1  Blæst. 

Vistnok:  der  falder  af  og  til  ..e  n  P  i  n  d"  (alt.  af  hvad  Navn  nærnes  kan, 
som  findes  paa  Stranden)  IKlitboensHænder,  som  egentlig  ikke  tilhører 
ham;  men  ofte  tilhører  den  ej  heller  nogen  anden,  fordi  Ejeren  ikke  kan  ud- 
findes. Nu  ved  Yl  jo  vel.  hvem  1  saa  Fald  en  Stump  af  Pinden  tilhører;  men  — 
selv  en  kongelig  Embedsmand  der  ved  Stranden  kunde  gerne  føle  noget  skrøbe- 
ligt 1  sin  Natur,  naar  saadan  en  Kasse  fuld  af  smaa  velsignede  faderløse 
Champagnere  kom  ham  i  Møde  med  stille  Bønner  om  Redning  og  Frihed. 

Naar  et  Skib  strander  uden  levende  Medfølge  og  derhos  sønderslaas.  kan 
man  derfor  ikke  undre  sig  over,  om  det  ikke  skulde  gaa  ganske  snorret  til.  Men 
bjerges  Mennesker,  da  har  disse  intet  uden  alt  godt  at  vente.  Undtagelserne 
herfra  er  saa  store  Sjældenheder,  at  en  Mand  — .nu  afdød  —  om  hvem  der  blot 
var  Formodning,  at  han  havde  dræbt  og  plyndret  en  strandet,  blev  stedse  af- 
skyet af  alle  de  øvrige  Elitboere  som  et  Umenneske. 

Eet.  vist  ikke  vanhældende  Træk  i  disse  Strandboeres  Karakter  er  deres  — 
jeg  kan  ikke  sige  Kysk  hed.  thi  herved  forudsættes  Fristelse  og  Kamp,  men  — 
Afholdenhed;  man  kalde  det  nu  Kulde.  Flegma,  eller  hvad  som  helst  andet! 
Vedligeholdelsen  af  vor  Art  er  hos  dem  Ikke  saa  meget  Naturdrift  som  Pligt 
og  Vedtægt.  Jeg  vil  oplyse  det  med  en  Kendsgerning,  der  er  mig  berettet  af  agt- 
værdige Prsdstemænd,  som  i  lang  Aarrække  har  lært  disse  deres  Sognebørn 
fuldelig  at  kende.  Jeg  hører  ikke  til  de  lettroende,  men  Jeg  betvivler  Ingen- 
lunde, hvad  Jeg  nu  her  fordrister  mig  til  at  fremføre: 

Fiskeriet  udgør  Beboernes  fornemste  Næringsmiddel.  Det  øves  For-  og 
Efteraar;  og  de  mere  velhavende  Baadejere  hyrer  for  hele  Fisketiden  af  de 
mindre  formuende  saavel  til  Donten  paa  Havet  som  tU  den  paa  Landet.  Den 
sidste  overlades  til  Kvinderne  og  bestaar  i  at  lave  Mad  til  de  fra  Havet  hjem- 
kommende,  at  rense  de  fangede  Fisk  og  at  sætte  Madingen  (..Ehsen")  paa 
Krogene,  af  hvilken  sidste  Bestilling  de  benævnes  ..Ehspiger",  hvad  enten 
de  er  gifte  eller  ej.  Saa  mange  Fiskere  saa  mange  Ehspiger,  og  hver  Fisker 
hyrer  sin. 

I  en  for  Havet  betrygget  Sanddal  staar  nu  et  Baadselskabs  Interimistiske 
Trævaaning,  ..Bohjen"  (maaske  ..Boden"),  hvor  enhver  Fisker  deler  Seng 
med  sin  Ehspige  —  hvad  enten  han  eller  hun  er  ugift  eller  i  Ægteskab 
med  en  anden!  —  Forskrækkes  ikke,  du  kyske!  smil  ikke.  du  ukyske! 
Overtrædelse  af  det  sjette  Bud  betragtes  her  som  et  sjældent  og  foragteligt  Sær- 
syn. —  Hvo  der  Ikke  kan  se  et  fuldt  Olas  uden  at  drikke  eller  en  smuk  Kvinde 
uden  at  begære  hende,  han  raabe  længe  nok  her  paa  ..Følesløshedi"  —  Jeg 
kalder  det  Ha  ar  df  ør  hed.  Og  er  der  noget  urimeligt  i,  at  disse  stærke, 
afhærdede  Naturer  Ikke  lige  saa  vel  skulde  kunne  beherske  den  ene  Natur- 
drift som  den  anden?  De.  der  uden  at  vride  sig  eller  klynke  udstaar  Kuld. 
Væde,  Slid  og  Søvnløshed  paa  det  grumme  Hav  —  stundom  fra  en  Dag  til  en 
anden  —  ved  Vand  (Ingen  som  helst  anden  Drik  nyder  de  saa  længe  de  er  paa 
Havet,  om  det  saa  skal  vare  flere  Døgn)  og  Brød  —  hvorfor  skulde  de  være 
Vellystens  Slaver? 

•  Saaledes  kalder  Beboerne  de  nys  beskrevne  store  og  nøgne  Flyvesands- 
bjerge.    (B.s  Note.) 

'  Naar  det  er  stille  og  godt  Vejr,  men  der  alligevel  viser  sig  Kendetegn  til 
snar  Forandring.  Heraf  Englændernes  „to  lurk'*  o:  at  lure  lumskelig.  (B.s. 
Note.) 

*  Disse  haardføre  Mennesker  har  nemlig  for  Skik  aldrig  at  føre  Levnets- 

midler,  hverken  vaadt  eller  tørt.  med  sig  paa  Havet,  hvorfor  de  stedse  ved  Lan- 
dingen modtages  med  en  Hjertestyrkning  af  vaimt  01.    (B.s  Note.) 
'  Jysk  Bondevise.   (B.s  Note.) 

*  Maren  Hansdatter.    (B.s  Note.)   Denne  Form  er  dog  østjysk  og  høres  al- 
drig 1  de  her  omtalte  Egne.   (Kristensen  og  Lund:  B.s  Liv  og  Gerning.  S.  80.) 

*  I  denne  samler  aldrende  og  fattige  Rav,  Træstykker  og  hvad  andet  det 
graadlge  Hav  igen  giver  fra  sig.    (B.s  Note.) 

'*  Inderligt  og  Indstændigt.    (B.s  Note  1  „De  tre  Helligaftener".) 


FJORTEN  DAGE  I  JYLLAND* 


KLINTEKIRKEN 

Paa  Jyllands  Vestkyst,  kun  faa  Favne  fra  Havet,  staar  en 
Kirke. 

I  Aarhundreder  har  den  trodset  Bølgernes  Magt,  men  enhver 
Storm  nedriver  et  Stykke  af  dens  Brystværn;  og  allerede  be- 
regner man  Tiden,  da  den  maa  synke  i  Graven,  som  Søen  lang- 
somt, men  uopholdeligt  udhuler^. 

Naar  Vinden  blæser  haardt  fra  Vesten,  da  vælter  sig  de  tunge 
Vover  mod  Klinten  med  saadan  Vælde,  at  Kirken  ryster,  dens 
Ruder  klirrer,  Altertavlen  og  Stolene  dirrer.  Men  stiger  Vejret 
til  Storm,  da  hylles  den  i  en  Taage  af  Skum,  der  pisker  som 
det  tætteste  Snefog  langt  ind  over  Kysten;  og  en  Torden,  som 
om  Alverdens  Kanoner  her  paa  eet  Sted  løsnedes,  drøner  saa- 
ledes,  at  den  hørende  døves,  og  den  døve  hører. 

Det  var  Dagen  efter  saadant  et  Uvejr,  at  jeg  med  min  Vært, 
Præsten  i  Langebæk,  til  Fods  nærmede  mig  klinten  for  at  se 
Vesterhavet.  Luften  var  stille,  Himlen  klar;  men  Bølgernes 
Vrede  var  endnu  ikke  stillet:  trende  hvide  Strimer,  i  lige  Løb 
med  Kysten,  viste,  hvorledes  de  brød  sig  paa  Rifterne,  skønt 
Bruset  af  de  frygtelige  Brændinger  ikke  kunde  mærkes  paa 
Landet  for  den  nærmere  Dundren  i  Havstokken.  Thi  ogsaa 
uden  for  Rifterne  var  Søen  i  voldsom  Bevægelse,  steg  og  sank 
i  Høje  og  Dale  og  timilede  sig  ind  mod  Strandbredden. 

Næst  efter  en  stjernefuld  Himmel  yder  Havet  det  højtide- 
ligste Skue  —  det  ses  i  rolig  eller  oprørt  Tilstand.  De  Fø- 
lelser —  til  Tanker  er  ingen  Mag  —  de  Følelser,  dette  ens- 
formige og  dog  saa  alvorsfulde  Syn  vækker,  tumler  sig,  jager 
hverandre  paa  Bølgernes  Vis,  urolige  som  disse  og  uudgrunde- 
lige som  Dybet  selv.    Men  Sjælen  udmattes  snart  af  den  uvante 

stormende  Bevægelse;  man  har  en  Fornemmelse,  der  ligner 
Svimmelhed;  man  længes  efter  Land,  fast  Grund  og  sikkert  Fod- 
fæste. 

Da  jeg  omsider  vendte  mig  fra  det  store  Skuespil  for  at  drage 
Aande  og  sunrnie  mig,  fandt  jeg  min  Ledsager  siddende  paa 
en  Klittagstue,  ridsende  Figurer  i  Sandet  med  sin  Stok.  Af  den 
ligegyldige  Mine,  med  hvilken  han  rejste  sig,  mærkede  jeg  vel, 
at  han  blot  af  Høflighed  havde  ventet,  til  mine  Øjne  var  mættede 

—  selv  urørt  ved  den  majestætiske  Scene,  der  paa  mig  havde 
gjort  et  saa  rystende  Indtryk.  Men  han  havde  den  jo  hver  Dag 
for  Øje,  og  nyt  eller  fornyet  maa  det  være,  som  kraftigt 
skal  røre. 

„Mennesket  vænnes  til  alting,''  siger  Ordsproget,  ogsaa  til 
at  beskue  de  rædsomste  Naturoptrin,  saa  vel  som  de  yndigste 

—  om  ej  med  Ligegyldighed  —  saa  dog  med  en  vis  Ligevægt  i 
Sindets  Bevægelser.  Med  en  saadan  spurgte  Præsten  mig  — 
dog  ikke  uden  en  Smule  Stolthed  af  denne  hans  Egns  eneste 
Herlighed  —  „har  De  nu  set  Vestervowov?  er  det  ikke  smukt?" 

—  Med  samme  Ligevægt  siger  og  Virtuosen  ved  et  Musik- 
stykke, som  henriver  andre:  „Er  det  ikke  pænt?"  og  Ciceronen 
i  et  Billedgalleri  om  en  Rafael:  ,,Det  er  et  Mesterstykke."  Selv 
en  Digtning,  som  fortryller  „decics  repetiiå^^y  kan  dog  omsider 
ved  alt  for  hyppig  og  umaadelig  Nydelse  tabe  eller  synes  at 
tabe  af  sin  Saft  og  Kraft,  smage  som  Hverdagskost  og  lyde  som 
dagligdags  Tale.  Men  Fejlen  ligger  ikke  i  MaljBriet,  i  Melodien, 
i  Digtet;  den  maa  søges  hos  Tilbederen  selv,  som  glemmer,  at 
ethvert  Glædesbæger  har  sin  Bund,  der  aldrig  maa  vorde  synlig, 
og  at  det  gamle  „hav  mig  lidt  kær,  hav  mig  længe  kær,"  kan  an- 
vendes paa  mer  end  Elskov. 

—  En  kvægende  Adspredelse  var  mig  derfor  Synet  af  den 
rolige  Landjord,  idet  jeg  med  Ryggen  til  det  vildtlarmende  Hav 

.  nedlod  mig  tæt  hos  Præsten;  thi  skulde  vi  tale  sammen,  maatte 
der  ikke  hviskes.  Dog  den,  som,  naar  han  første  Gang  ser 
Vesterhavet,  har  meget  at  sige,  burde  aldrig  ulejliget  sig  did. 

Ikke  heller  jeg  var  stemt  til  Snaksomhed,  livilket  vel  min 
Sidemand  mærkede,  da  han  spurgte,  om  jeg  vilde  tøve  her  et 
Kvarters  Tid,  til  han  kom  tilbage  fra  Sygebesøg.  Jeg  bejaede 
det  gerne;  jeg  følte  Trang  til  at  være  ene  paa  dette  betydnings- 
fulde Sted,  hvor  jeg  paa  den  ene  Side  havde  det  ødelæggende 
Element  og  paa  den  anden  de  sørgelige  Spor  af  dets  Øde- 
læggelser. 

Enhver  Genstand  paa  denne  øde  Kyst  bar  Mærke  af  Fortidens 

Storme,  men  især  af  Gaarsdagens:  den  lille,  kullede  Kirke  var 
berøvet  sin  Afpudsning,  dens  Mur  var  revnet,  dens  Tag  havde 
mistet  en  Del  af  sin  Beklædning,  Kirkegaarden  var  en  skallet 
Sanddal,  stribet  eller  flammet  ligesom  Strandbredden  —  et 
Mærke  af  Bølgernes  Overskylning.  Hist  og  her  laa  en  Pjalt  af 
et  søndersplittet  Sejl  og  Stumper  af  knuste  Planker.  End  ikke 
de  døde  havde  hvilet  i  Rolighed:  den  lette  Bedækning  var  bort- 
skyllet fra  flere  end  een  Kiste;  i  Kanten  af  Havbakken  stod 
Ender  af  dem  frem;  ja.  Hovedskallen  af  en  Gravens  Indvaaner, 
hvis  snævre  Hus  for  længst  maatte  være  hensmuldret,  var  atter 
kommet  til  Syne  fra  hint  mørke  Land,  hvor  ingen  Sol  siger: 
,,stat  op!"  til  den  sovende. 

Ved  Synet  af  Tidens  ødelæggende  Virkninger  paa  den  legem- 
lige Verden  og  de  karrige  Levninger  fra  dens  graadige  Tand 
maa  enten  det  aandelige  i  Mennesket  synke  dybt  under  det 
legemlige  eller  hæve  sig  højt  over  alt  det,  som  fattes  med  ud- 
vortes Sanser,  til  Tanken  om  Evigheden  og  dens  Herre.  Men 
Sjælen  svimler  paa  en  Højde,  for  hvilken  dens  Vinger  endnu  ej 
er  udvokset,  og  daler  atter  til  Jorden,  søgende  et  roligt  Hvile- 
punkt. Stundom  vorder  det  os  for  trangt  i  Hus:  da  iler  vi  ud 
i  det  umaalelige  Frie;  men  der  konuner  ogsaa  den  Andagtstime, 
da  Verden  er  os  for  stor,  Himmelen  for  høj;  da  tyr  vi  ydmyge 
ind  i  det  lave  Gudshus,  som  vore  svage  Hænder  oprejste,  deri 
at  tilbede  den,  ,,som  alle  Himlles  Himle  ikke  kunne 
fatte"*. 

Jeg  rejste  mig  fra  Knæfaldet  foran  Klintekirkens  Alter, 
styrket,  livsglad  og  lykkelig  ved  min  „beskikkede  Del"  paa 
Jorden.  —  Kirkedøren  knarkede  —  jeg  vendte  mig  og  tænkte,  det 
var  min  Præst,  men  hørte  i  det  samme  en  klangfuld  kvindelig 
Stemme  sige:  „Hjælp  mig,  Mariane!  jeg  kan  ikke  ene  faa 
den  op." 

Jeg  ilede  straks  ned  til  de  udenforstaaendes  Bistand;  men 
forinden  jeg  kunde  yde  dem  samme,  for  den  tunge  Egedør  op; 
og  da  de  maa  have  anvendt  for  mange  Kræfter  dertil,  busede  de 
nogle  Skridt  fremad  og  den  ene  saa  heftigt  ind  imod  mig,  at 
jeg  opfangede  hende  i  mine  Arme.  At  et  dobbelt  Forbavselses- 
skrig  ledsagede  denne  uventede  Omfavnelse,  var  saare  naturligt 
og  ligesaa,  at  vi  alle  tre  stod  maalløse  et  Par  Sekunder,  inden 
jeg  kunde  frembringe  en  Undskyldning.  Den  hurtigt  favnede 
og  lige  saa  hurtigt  slupne  —  Therese  maa  være  hendes  Navn  — 
sagde  med  ét  muntert  Smil:  ,,Det  tilkom  vel  egentlig  mig  at  gøre 
Undskyldningen,  da  jeg  for  saa  voldsomt  imod  Dem." 

Jeg  var  ikke  i  Stemning  til  at  sige  Damer  Artigheder;  og 
havde  jeg  end  været  det,  skulde  jeg  dog  hverken  haft  Mod 
eller  Fatning  dertil,  saa  heftigt  forbavsedes  jeg  over  den  ube- 
kendtes store  Skønhed.  Hun  var  en  af  de  lyseste  Blondiner,  jeg 
nogen  Sinde  saa:  Øjne  af  klareste  Himmelblaa,  Hud  af  Lillie- 
hvidt,  paa  Kinderne  tingeret  med  bleg  Hyacintrødme,  smalle 
Læber  af  mørkere  Rødt  —  den  lille  Mund  beskyttet  paa  begge 
Sider  af  Smilehuller;  hele  det  aabne,  milde  Engleansigt  omflydt 
af  Haarlokker,  hvis  Farve  endnu  ej  har  faaet  Navn,  som  man 
hverken  kan  kalde  gul,  ej  heller  hvid,  men  snarere  hvidgul  eller 
gulhvid  —  en  Farve  omtrent  som  Morgentaagemes  om  Solen,  just 
idet  den  staar  op  fra  Havet.  Med  andre  Ord:  Thereses  Haar, 
hendes  Aasyn,  hendes  høje  Skabning,  hendes  stolte  Holdning  var 
alt,  som  man  tænker  sig  Frejas.  Jeg  ved  ikke  bedre  at  sammen- 
ligne de  Følelser,  Synet  af  en  saa  ægte  nordisk  Skønhed  op- 
vækker, end  ved  dem,  man  fornemmer  paa  en  nordisk  Vinterdag, 
naar  Luften  er  stille,  Himmelen  ren,  og  natlig  Rimfrost  har  for- 
sølvet Mark  og  Skov,  alt  til  den  fineste  Kvist  —  naar  Træernes 
hvide,  i  Morgensolens  Straaler  mattindrende  Toppe  mod  Æterens 
lyseste  Blaa,  Vinterens  festlige  Pragtsmykke,  frembyder  et 
Syn,  for  hvilket 

„støvet  blot  har  Øje, 
Men  Tungen  ikke  Ord." 

Efteorsom  jeg  blot  havde  Øje  for  den  ene  af  de  i  Kirken  saa 
hovedkulds  indbrydende  unge  Piger,  skulde  jeg  ikke  dengang 
været  mægtig  for  at  sige,  hvorledes  den  anden  saa  ud;  men  da 
Læseren  maaske  ønsker  at  vide  det  her,  vil  jeg  ikke  skufle  hans 
Forventning. 

Maoriane  —  saaledes  maa  hun  hedde  —  var,  som  man  kalder 
det,  just  det  modsatte  af  Therese.  Et  Ideal  af  hin  sydeuropæiske 
Skønhed,  som  de  italienske  Malere  tillægger  deres  Madonnaer: 
bleg  af  Ansigtsfarve,  med  Øjne  af  det  dybeste  Mørkblaa,  og  Haar, 
som  vel  bør  kaldes  brunt,  men  dog  har  et  rødligt  Skær.  I  hendes 
Aasyn  laa  Alvor  og  Dybsind,  mildnet  ved  Ydmyghed  og  From- 
hed, eller  bedre,  Andægtighed;  og  denne  sidste  Egenskab,  der 
udgjorde  Hovedtræ.kket  i  hendes  Karakter,  eller  snarere  For- 
bindelsen af  alle  de  andre,  var  virkelig  at  læse  i  hendes  Stil- 
linger, Gang  og  hele  Væsen,  men  udtalte  sig  dog  allermest  i 
hendes  sagte,  bløde,  hartad  bævende  Stenmie. 

Jeg  har  nu  kendt  hende  over  tyve  Aar,  men  aldrig  set  hende 
le;  selv  hendes  Smil  var  sjeldne  og  at  ligne  ved  korte,  matte  Sol- 

glimt  gennem  Efteraarets  Regnskyer.  Hun  var  —  om  Jordens 
Børn  tør  laane  de  himmelske  Navne  —  Sorgens  Engel,  lige- 
som Therese  Glædens.  — 

—  I  Sandhed  1  dersom  jeg  var  kommet  sidst  i  Kirken,  dersom 
jeg  i  Stedet  for  at  modtage  disse  yndige  Væsener  i  Døren  havde 
ved  min  Indtrædelse  set  dem  ved  Alteret:  jeg  maatte  have  an- 
taget dem  for  Engle,  for  levende  Sindbilleder  paa  det  gamle  og 
det  nye  Testamente,  paa  Loven,  den  alvorlige  Tugtemester,  og 
Evangelium,  den  milde  Vejleder,  paa  Frygtens  Tjeneste  og  Kær- 
lighedens. Selve  Dragten  var  betegnende,  den  enes  sort,  den 
andens  hvid. 

Længer  skulde  jeg  vel  blevet  staaende  i  min  stimmie  Hen- 
rykkelse, dersom  Præsten  ikke  var  kommet  i  det  Øjeblik,  jeg 
forgæves  ledte  om  Ord  til  at  besvare  Thereses  Undskyldning. 

—  Foreløbig  maa  jeg  forklare,  at  samme  Mand  havde  den 
synderlige  Vane,  naar  hans  Sind  kom  ud  af  sædvanligt  Blik- 
stille, da  at  mumle  sine  Tanker  saa  lydeligt,  at  de  nærstaaende 
tydeligt  kunde  forstaa  ham,  hvilket  hans  bekendte  kaldte  „at 
tænke  højt,''  og  som  ofte  gav  komiske  Scener,  i  hvilke  han  var 
ene  Skuespiller  imod  sin  Villie.  — 

Som  han  nu  da  traadte  ind  i  Vaabenhusdøren,  standsede  han 
overrasket  og  sagde  halvhøjt:  ,,Ser  vi  detl  —  Stadsdamer!  — 
rare  Pigerl  —  hjertelig  velkomne!  men  det  vil  gaa  ud  over 
mine  Nelliker  —  den  hvide  er  en  liUe  VildkatI" 

Her  holdt  han  op:  den  hvide  knistrede,  den  sorte  smilte  — 
thi  de  kendte  hans  Maner  —  og  begge  vendte  sig  og  hilste. 

„Ej  ej!  det  glæder  migl"  —  sagde  han  nu  helt  højt  —  ,,er  De 
spadserende  til  Kirken?  eller  holder  Vognen  herude?" 

Dette  sidste  bejaedes.  Derpaa  forestillede  han  os  for  hver- 
andre: den  sorte  Dame  som  Frøken  Sonnenthal,  en  Datter  af 
Generalen  paa  Soiholm,  og  den  hvide  som  Jomfru  Dyber,  en 
Købmands  Datter  i  Viborg.  At  bese  Kirken  var  egentlig 
Frøkenens  Indfald;  thi  Vesterhavet  havde  de  begge  set  saa  ofte, 
at  dette  ikke  mere  k\mde  lokke  dem  saa  langt  bort  fra  den  venlige 
Præstegaard. 

Kirken  havde  kun  lidt  for  Øjet:  dens  Indre  var  som  dens 
Ydre  i  affældig  Tilstand;  Stolene  var  umalede  og  til  Dels  orm- 
stukne; hist  og  her  paa  Sæderne  laa  Stmnper  af  Salmebøger; 
Prækestolen  fremviste  nogle  plmnptudsirede  Træfigurer  og 
Munkebogstaver,  som  Præsten  udtydede.  Altertavlen  var  af  de 
almindelige:  Midten  forestillede  Maria  med  Barnet  og  begge 
Fløjene  de  tolv  Apostle,  og  ovenover  saas  Engle,  fra  hvis  op- 

pustede  Ansigter  kun  Smaastumper  af  de  forlængst  afbnikne 
Basuner  stak  frem. 

Den  overgivne  Therese  spurgte  Præsten  med  paatagen  En- 
foldighed, om  det  var  Amorer?  Han  var  ikke  den  Mand,  der 
havde  Svar  paa  rede  Haand;  hendes  alvorlige  Veninde  gav  det 
for  ham;  med  et  ømt  bebrejdende  Blik  sagde  hun:  ,,Ja,  Therese  I 
men  af  de  himmelske." 

„Hvorfor  ikke  Menneskebørn,  som  blæser  Sæbebobler?"  lød 
en  Stemme  bag  ved  os. 

Vi  drejede  os  alle  om  og  saa  et  ungt,  pænt  klædt  Menneske 
med  Hænderne  paa  Ryggen  —  han  hilste  med  et  let,  hartad  for- 
nemt Buk,  og  Præsten  ham  igen  med  et:  ,, Velkommen  fra  Hoved- 
staden, Hr.  Vang!"  hvortil  han  i  sin  høje  Tankegang  føjede: 
,,Hø!  Paradoksmand!  nymodens  Visdom!" 

Denne  lod  ikke  til  at  bryde  sig  om  hins  uvitterlige  Ytringer, 
skønt  et  hurtigt  Øjekast  viste,  at. han  vel  havde  opfanget  dem 
— han  maatte  længe  have  kendt  Præstens  Vane.  Paa  mig  derimod 
gjorde  denne  —  som  enhver  anden  —  Plumphed  den  sædvanlige 
Virkning:  ej  alene  nemlig  naar  Samtalen  i  et  Selskab  pludselig 
gaar  over  til  Skænderi,  eller  Ægtefolk  for  Trediemand  giver  en 
Sparlagensscene  til  Pris,  men  ogsaa  naar  en  stødende  Flovhed  — 
Sottise  —  falder  en  Person  af  Munden,  vækkes  hos  mig  en  vis 
urolig,  næsten  ængstelig  Fomenmielse,  saa  det  uvilkaarlig  driver 
mig  til  at  gribe  ind  og  give  Talen  en  anden  Vending. 

Saa  optog  jeg  og  her  den  frermmedes  Ord  og  spurgfte,  hvad 
han  forstod  ved  Sæbebobler. 

,, Luftkasteller,"  svarede  han  rask;  ,,er  Sæbebobler  vel  andet 
end  glimrende  opadstræbende  Tingester,  som  alligevel  er  tomme, 
eller  —  om  man  saa  vil  —  kun  fulde  af  Luft  —  af  Vind  —  Luft- 
balloner, Vindæg?  og  er  de  menneskelige  Foretagender  andet?" 

,,Lidt  mere,  lidt  mere!"  svarede  jeg. 

,,Lidt  nok,  lidt  nok!"  gentog  han  med  et  klogt  Smil,  „vanitas 
vanitatum!  Alt  under  Solen  er  Forfængelighed,  sagde  Salomon, 
som  dog  havde  bygget  et  Kastel,  der  vel  mindst  af  alle  saa  ud 
som  en  Sæbeboble." 

„Paradoksmand!"  tænkte  jeg  ved  mig  selv,  dog,  ikke  saa  højt 
som  Præsten,  og  pirret  ved  den  unge  Herres  Tone  og  Smil  vilde 
jeg  give  ham  en  Nød  at  knække,  da  et  Skrig  bag  Alteret  bortdrog 
min  Opmærksomhed  fra  Salomon  den  Anden;  det  var  Therese, 
som  med  et  „Herre  Jesus!"  kom  ilende  frem. 

Uden  at  spørge  for  jeg  derom  og  saa  —  hvad  rigtignok  kunde 
afpresse  en  ung  Pige  et  Angestskrig:  i  Skriftestolen,  en  Niche 

i  Muren,  sad  nemlig  en  gammel  graaskægget  Mand,  iført  en 
pjaltet  Præstekjole,  om  Halsen  havde  han  en  Slags  Pibekrave  af 
Siv  og  paa  Hovedet  et  Taam  af  seks  eller  flere  Parykker  —  den 
ene  oven  paa  deix  anden. 

„En  Flagermus?"  spurgte  den  unge  Dlogenes,  idet  han  trængte 
sig  frem  ved  Siden  af  mig;  men  i  samme  Øjeblik  blegnede  han 
og  rykkede  sig  tilbage. 

,,Her,"  sagde  jeg,  „har  De  straks  et  Bevis  for  Deres  Paastand; 
den  menneskelige  Forstand  i  det  mindste  hører  til  de  salomo- 
niske Forfængeligheder." 

Nu  havde  Præsten  fra  den  anden  Side  faaet  Øje  paa  den  van- 
vittige og  tiltalte  ham  med  et:  „Ej!  se,  Hr.  Provst!  hvad  bestiller 
De  her?" 

,, Skrifter  Syndere,"  lød  Svaret  med  gravitetisk  Mine  og  i 
langsom  Takt,  „vil  Hr.  Broder  med?" 

,,Nej,  mange  Tak!"  sagde  denne,  bukkede  dybt  og  gav  os 
andre  Tegn  til  at  gøre  ligesaa.  Therese  nejede,  men  Mariane 
foldede  sine  Hænder  og  saa  medynksom  i  Vejret.  — 

Hr.  Vang  var  allerede  foran  og  halvt  ude  af  Kirken. 

Ved  Udgangen  spurgte  jeg  Pra&sten,  om  Staklen  skulde  blive 
ene  tilbage.  ,,0  ja!"  svarede  han,  ,,vi  kender  ham  saa  godt  her 
i  Egnen.  Han  gør  hverken  sig  selv  eller  andre  Fortræd,  skønt 
han  er  gal,  som  De  ser." 

Han  fortalte  os  videre,  at  den  ulykkelige  i  sin  Ungdam  havde 
studeret,  med  Nød  og  næppe  havde  faaet  første  og  anden  Eks- 
amen, men  var  blevet  rejiceret  til  Attestats,  hvorpaa  han  et 
Sted  i  Landet  —  han  vidste  ikke  hvor  —  i  nogle  Aar  havde 
forestaaet  et  Degneembede,  var  siden  gaaet  rent  fra  Forstanden 
og  indbildte  sig  nu  at  være  Provst.  Han  vajr  velbekendt  i  hartad 
hele  Stiftets  (Gejstlighed,  og  ingen  Degn  vægrede  sig  ved  at  betro 
ham  Kirkenøglen  om  Søgnedage  —  derfor  havde  jeg  ogsaa  fundet 
denne  Kirke  aaben  — ;  thi  det  var  hans  største  Lyksalighed,  hele 
Timer  at  sidde  i  Skriftestolen,  at  staa  for  Alteret  eller  paa  Præke- 
stolen. Vel  talte  han  ikke  —  alle  hans  Fremstillinger  var  blot 
mimiske  —  men  hans  Aasyn  udviste  klarlig  den  indvortes  Virk- 
somhed i  en  forvirret,  men  dog  med  gejstlig  Stolthed  opfyldt 
Hjerne.  Den  kæreste  Foræring,  man  kunde  gøre  ham,  var  en 
Paryk;  og  da  Præsteparykker  just  i  denne  Periode  begyndte  at 
vige  for  eget  Haar,  havde  han  snart  samlet  sig  flere,  end  der  vel 
kunde  stilles  paa  Hovedet.  Han  hørte  sig  gerne  af  Almuen  kaldes 
,,Faar"  (Fader)  og  af  Præster  ,,Hr.  Broder!  Kollega!  og  Provst!" 
Det  Hus,  hvor  han  engang  blev  modtaget  med  et  simpelt  ,,Degn! 

—  Batel  (Bertel)"  eller  vel  endog  ,,Gal  Batell"  det  vendte  han 
straks  Ryggen,  gjorde  en  Bevægelse  med  Fødderne,  som  om  han 
airystede  Støvet,  og  kom  der  aldrig  mere. 

Da  vi  steg  til  Vogns  for  at  køre  tilhege  til  Præstegaarden, 
savnedes  Vang;  Kusken  sagde,  at  han  var  gaaét  forud  ad  Gang- 
stien, og  i  det  samme  saa  vi  ham  ogsaa  dukke  op  af  den  nær- 
meste Sanddal  med  korte  og  raske  Skridt. 

„Naar  man  ser  det  Menneske  bag  paa,"  hviskede  Præsten  til 
mig  —  vi  to  sad  paa  det  bageste  Sæde  —  „kan  man  ikke  tage 
fejl  af  ham." 

,,Man  kan  tage  fejl  af  Ansigter,"  svarede  jeg. 

„Meget  let,"  faldt  han  ind,  „men  ikke  af  Gangen;  Ansigtet  kan 
være  en  Maske,  men  Gangen  er  naturlig,  den  er  ikke  forstilt;  og 
for  ikke  at  lade  mig  skuffe  af  Ansigtet  bedømmer  jeg  allersikrest 
et  Menneske,  naar  han  gaar  fra  mig.  Kære  I  se  dog  ret  paaHov- 
mesterenl"  — 

„Hovmester?  hvor?"  ' —  afbrød  jeg  — 

„Paa  Solholm,  for  den  lille  Baron,"  svarede  han,  ,,se  kun 
hans  smaa,  faste  Skridt;  ved  ethvert  af  dem  kaster  han  ud  med 
Fodspidsen,  hvormed  han  siger  saa  meget  som:  Jeg  bryder 
mig  kun  lidt  om  andre  Mennesker;  han  stiver  Knæerne, 
hvilket  betyder:  jeg  er  mig  selv  nok,  jeg  er  Maind  for 
min  egen  Hat;  og  vil  De  nu  bareste  lægge  Mærke  til,  hvor 
voldsomt  det  arme  Kjoleskød  slynges  hid  og  hid.  Pokker  skulde 
være  hans  Tjener  eller  hans  Kone!  thi  det  vilde  komme  ud 
paa  eet." 

Skønt  jeg  ikke  var  uindviet  1  hans  Velærværdigheds  Pygo- 
skopi  —  som  han  selv  behagede  at  kalde  den  —  saa  overraskede 
mig  dog  nu  hans  haarde  Dom  over  den  unge  Mand  i  den  Grad, 
at  jeg  ikke  kunde  tilbageholde  min  Misbilligelse,  men  spurgte 
ham,  om  han  havde  andre  og  sikrere  Data  for  Fyrens  Karakter 
end  hans  Fodskifte  og  hans  Kjoleskød,  for  hvilke  vel  egentlig 
Dansemesteren  og  Skræddermesteren  kom  til  at  være  ansvarlige. 

„Jeg  disputerer  aldrig,"  svarede  han,  „det  ved  De,  men  mit 
System  holder  Stik." 

Derpaa  begyndte  han  med  Damerne  en  anden  Samtale,  i 
hvilken  jeg  med  saa  megen  større  Interesse  deltog,  som  jeg 
hos  den  ene  fandt  en  ren  og  dyb  Følelse  og  hos  den  anden  et 
hurtigt  og  klart  Blik  forenet  med  ukimstlet  Vittighed.  Let  og 
umærket  gled  Tiden,  skønt  Vejen  var  sandig  og  tung;  den  Mil  fra 
kirken  til  Langebæk  Præstegaard  var  mig  ikke  længere  end 
ellers  en  FjerdingN^ej. 

LANGEBÆK  PRÆSTEGAARD 

Denne  Bolig  ligger  som  en  Lærkerede  i  Lyngen,  lunt  og  dybt 
og  lønligt:  man  ser  den  ikke,  før  man  er  lige  oven  over  den  — 
at  sige  fra  de  trende  Sider,  hvor  Kørevejene  gaar.  Ikke  skulde 
man  tænke,  at  her,  vist  over  en  Fjerdingmil  fra  Kirkebyen  og 
endnu  laengere  fra  andre  menneskelige  Vaaninger  og,  som  det 
lader  til,  midt  i  den  vilde  Hede,  befandt  sig  en  præstelig  Arne, 
hvis  den  ikke  stundom  røbede  sig  ved  sin  Røg,  der  i  nogen  Af- 
stand synes  at  opstige  af  Jorden. 

Da  jeg  første  Gang  —  Aaret  i  Forvejen  —  kom  her,  havde 
jeg  taget  Vejviser  med  fra  en  By,  der  laa  en  Mil  Norden  for. 

„Hvor  langt  har  vi  til  Langebæk?"  —  spurgte  jeg. 

„Et  godt  Stød,"  var  Svaret. 

Men  det  var  et  langt  Stød,  og  længere  end  det  burde  været; 
thi  de  dybe  Hjulspor  snoede  sig  som  tvende  Slanger  ud  og  ind  i 
store  Bugter. 

„Hvor  langt  har  vi  nu?"  spurgte  jeg  flere  Gange. 

„Et  Stød  endnu,  et  bitte  Stød!"  hed  det  bestctndig. 

Til  sidst  spurgte  jeg  ikke  mere,  men  stræbte  at  forkorte  den 
lange  og  slette  Vej,  der  ingen  Jagen  tillod,  med  at  tælle  Grav- 
højene. Ej  heller  var  dette  noget  let  Arbejde;  thi  ej  alene  pip- 
pede de  i  stor  Mængde  frem,  lig  Bobler  paa  Lynghavet,  men 
denne  Luftens  dirrende  eller  bølgende  Bevægelse,  som  den  jyske 
Almue  kalder  „Lokes  Havre  sæd",  forvilder  og  blender  Øje- 
synet, som  ellers  ved  Vognens  slingrende  Bevægelse  alene  vorder 
usikkert  nok. 

Med  eet  aabnede  sig  forud  en  grøn  Stribe  i  den  mørkbrune 
Hede,  og  alt  som  vi  kom  nærmere«  udvidede  og  forlængede  den 
sig.  En  lille  Græsplet  i  den  jyske  Ørken  er  allerede  nok  til  at 
fængsle  Øjet;  hvor  meget  mere  da  et  Kildevæld?  Om  end  de 
Bredder,  det  befugrter,  er  snævre,  smiler  dog  det  friske  Grønne 
saa  meget  livligere,  som  det  indfattes  i  Lyngens  mørke  Ramme; 
og  dens  Rislen  er  dobbelt  liflig  i  den  omgivende  dybe  Stilhed. 

„Nu  er  Han  her,"  sagde  Vejviseren. 

Jeg  saa  endnu  intet,  men  faa  Sekunder  efter  ligger  Præste- 
gaarden  saa  godt  som  lige  imder  neden  os.  Da  Kusken  gjoorde 
Holdt  for  at  binde  et  Hjul  —  saa  bruges  ved  Nedkørsel  af  meget 
bratte  Skrænter  —  stod  jeg  af  Vognen  for  ret  at  nyde  dette  sødt- 
overraskende  Skue:  under  mine  Fødder  den  ydmyge  Præstebolig, 
lyngtakt,  med  blaalige  Lervægge,  paa  Ildstedraden  nær,  der  var 

hedet^  —  som  Jyden  siger  —  med  Kalk  og  Straatag;  bag  dette 
en  net  lille  Have,  omplantet  med  stormtrodsende  Hyld  og  Sy- 
rener og  vel  besat  med  Kirsebærtræer  og  Abild;  og  derfra  den 
smalle,  lysgrønne  Engdal,  der  strakte  sig  vel  en  halv  Mil  ned  til 
en  tværs  forbiløbende  Aa,  hvis  Vande  blinkede  i  Midd€tgssolens 
Straaler. 

I  Haven  —  thi  saa  høj  er  Banken,  at  jeg  kunde  overse  det 
halve  af  denne  og  næsten  hele  Gaardsrummet  —  i  Haven  be- 
vægede sig  et  temmelig  talrigt  og  pynteligt  Selskab,  som  nylig 
maatte  have  forladt  et  godt  Bord,  thi  man  var  mere  højrøstet,  lo 
og  sang  lystigere,  end  om  Formiddagen  plejer  at  være  Tilfældet; 
og  straks  derpaa  kom  ogsaa  en  img  Pige  ud  fra  Huset  med  Kaffe- 
kande, en  anden  med  Fløde,  en  tredie  med  Kopper,  en  fjerde  og 
en  femte  med  et  Bord,  hvilken  Byrde  saa  mange  unge  Herrer 
kappedes  om  at  skille  dem  ved,  at  slet  ingen  i  Gerningen  kom  til 
at  vise  sin  Belevenhed.  Derefter  kom  halvvoksne  Børn  løbende 
med  Stole,  med  Piber  og  Tilbehør;  ja,  omsider  udbares  Instru- 
menter: et  Par  Violiner,  en  Fløjte  og  en  ærværdig  Bas. 

I  Nærheden  af  København  tiltrækker  sig  et  saadant  Optrin 
kun  flygtig  Opmærksomhed.  Man  lader  i  det  højeste  Øjet  gen- 
nemløbe Grupperne  for  at  se,  om  der  findes  en  eller  anden  be- 
kendt, og  fortsætter  uden  at  standse  sin  Vej;  men  her  —  langt 
ude  i  de  jyske  Heder,  ret  inde  i  Timiansegnen,  som  Beboerne 
skæmtevis  kalder  den  —  her  elektriserer  det.  Og  nu  den  Gæst- 
frihed —  men  det  er  ikke  det  rette  Ord  —  den  Hjertelighed,  der 
modtog  mig  vildfremmede  Mand!  ordentligt  som  om  det  var  mig, 
der  gjorde  hele  Selskabet  en  særdeles  Tjeneste.  Der  var  Høst- 
gilde i  Præstegaarden,  og  foruden  et  Sæt  liggende  fremmede  fra 
Hovedstaden  var  en  temmelig  vid  Omegns  Honoratiores  efter 
Skik  og  Brug  indbudt. 

Jeg  havde  slet  ingen  anden  Indførelse  i  Huset  end  Afgivning 
af  nogle  mig  uvedkonunende  og  i  sig  selv  uvigtige  Papirer,  dem 
en  Embedsmand  i  nærmeste  Købstad  havde  bedt  mig  paa  Gen- 
nemrejse at  besørge,  og  dog  var  det  næppe,  jeg  paa  tredie  Dagen 
fik  Lov  til  at  køre  videre  —  vel  at  mærke,  paa  Præstens  egen 
Vogn.  Selv  denne  Mands  Særheder,  paa  hvilke  jeg  straks  efter 
den  første  Hilsen  fik  en  Prøve,  bidrog  til  end  mere  at  oplive  min 
glade  Stemning:  idet  nemlig  hans  Kone  begyndte  at  føre  mig 
omkring  og  gøre  mig  bekendt  med  de  tilstedeværende,  brummede 
han  efter  mig:  „Jo  jo!  en  vakker  ung  Mand!  —  Ærligheden  selv! 
—  har  ret  en  sjælden  godmodig  Gang!" 

,,Lad  det  ikke  frappere  Dem,"  hviskede  hun  hurtigt,  ,,min 

gode  Mand  har  den  Maade,  undertiden  at  sige  højt,  hvad  han 
tænker;  men  han  tænker  reelt®  og  har  uden  at  vide  det  sagt  Dem 
en  velment  Artighed." 

Det  første  Indtryk  af  en  livløs  —  lige  saa  fuldt  som  af  en 
levende  —  Genstand  bevarer  sig  længe,  ja  saa  længe  som  Erin- 
dringen selv.  Det  Sted,  vi  første  Gang  saa  med  Glæde,  genser  vi 
herefter  ligesaa;  ej  alene  opvækker  og  opfrisker  det  Mindet  om 
alt,  hvad  dengang  foregik,  men  tryller  endog  Sjælen  ind  i  samme 
Stemning. 

At  Tonen  af  en  Sang  eller  andet  Musikstykke  kan  bevirke 
dette,  er  ikke  pa^faJdende,  thi  Musikken  er  jo  virkelig  et  Sprog, 
Toner  er  Tanker,  Takter  Ord,  og  Noder  Bogstaver;  men  endog 
Synet  af  en  Blomst  —  ja  blot  Lugten  —  er  nok  for  at  tilbage- 
kalde i  Hukommelsen  en  hel  Tildragelse  tillige  med  den  Sinds- 
beskaffenhed,  i  hvilken  vi  under  samme  befsindt  os.  Duften  af 
en  MÉurtsviol,  for  Eksempel,  minder  mig  ej  alene  om  Kirsebær- 
gangen,  fremstillende  for  mit  indre  Øje  den  foraarsgrønne  Vold, 
de  knoppede  Træer,  Voldgravene  og  øvrige  Omgivelser,  men 
sætter  mig  ogsaa  helt  tilbage  i  hin  søde  Sjælstilstand,  da  jeg  som 
Dreng  her  første  Gang  hilste  den  unge  Vaar. 

Saaledes  nu:  Efa  jeg,  efter  et  Aars  Mellemrum,  igen  stod  paa 
Præstebakken,  saa  ned  paa  det  gæstfri  Hus,  paa  den  venlige 
Have,  paa  Syren-Løvhytten,  hvor  vi  musicerede,  og  LindeaUéen, 
hvor  vi  siden  dansede,  indtil  den  kolde  Havguse  jog  os  ind  i  Stor- 
stuen: da  —  jeg  ved  ikke  at  udtrykke  mig  tydeligere  —  tilsmilte 
mig  det  hyggelige  Sted  moderkærligt  som  et  andet  Hjem,  Therese 
maa  i  mit  Aasyn  have  læst  mit  Hjertes  Bevægelser;  thi  et  Par 
Taarer  tindrede  i  hendes  himmelblaa  Øjne,  og  med  ukunstlet 
Rørelse  sagde  hun:  „De  har  Ret,  her  er  godt  at  være." 

Men  derpaa,  ligesom  undseende  sig  for  en  fremmed  over  sin 
Følsomhed,  begyndte  hun  at  trippe  ned  ad  Bakken,  og  det  vel 
ilsomt.  Hendes  Veninde,  der  støttet  ved  Præstens  Arm  traadte 
sikrere,  raabte,  at  hun  skulde  tage  sig  i  Agt.  For  silde!  hun  var 
ilike  mere  i  Stand  til  at  standse  Farten,  men  faldt,  bultrede  og 
trimlede  lige  ned  til  Foden  af  Skrænten.  Det  sidste  af  hendes 
Nedfart  saa  jeg  ikke,  thi  det  gik  mig  selv  næsten  lige  saa  godt, 
da  jeg  instinktmæssig  vilde  ile  hende  til  Hjælp.  Ingen  af  os  fik 
mindste  Skade;  men  den  yndige  Pige  var  blevet  saa  forvirret, 
fcrtimilet  og  skamfuld,  at  hun,  sky  som  en  op  jaget  Raa,  for  ind 
1  Præstegaarden  uden  en  eneste  Gang  at  se  sig  tilbage. 

Først  en  Time  derefter  blev  hun  atter  synlig,  da  Veninden 
havde  trøstet  hende  med  den  Forsikring,  at  jeg  havde  begyndt 

at  tumle  lige  saa  tidlig  som  hun.  Præsten,  hvis  Følelse  ikke  var 
den  allerfineste,  modtog  hende  med  et  ironisk  Smil  og  mumlede 
dertil: 

t^Teretes  suras  integer  proboP''^ 

Men  Vang  deklamerede  med  en  for  hans  unge  Alder  prisvær- 
dig Alvorlighed:  „Hony  soit  qui  mal  y  penseP'^ 

Therese  rødmede;  thi  skønt  hun  ikke  forstod  Ordene,  anede 
hun  dog,  at  de  angik  hende. 

,,Tal  Dansk,  de  gode  Herrer!''  faldt  Præstekonen  hurtig  ind, 
„os  stakkels  Fruentimmer  kan  De  jo  sagtens  baade  købe  og  sælge 
paa  Latin." 

„Meget  gerne,  lille  Mama!"  svarede  han,  „hvad  Hr.  Vang 
sagde,  det  er  den  Devise,  som  den  ældste  Ridderorden  i  England 
fører,  og  som  har  følgende  Oprindelse:  paa  et  Bal  ved  Edvard 
den  Tredies  Hof  tabte  en  Dame  — " 

,, —  Aa,  det  er  jo  en  gammel  Historie,"  afbrød  hun,  „den 
kender  vi  godt  —  kom.  Jomfru  Dyber,  og  giv  os  et  lille 
Stykke!" 

Denne  Vending  behagede  alle,  endogsaa  Ham  selv  —  som 
hans  Velærværdighed  altid  derhjemme  benævnedes  i  tredje 
Person  —  thi  han  var  en  stor  Elsker  af  Musik,  og  skønt  ingen 
Nodesluger  —  som  han  kaldte  de  kunstfærdige  —  akkom- 
pagnerede han  dog  paa  sin  Violoncel  ret  harmonisk  og  smag- 
fuldt. Therese  satte  sig  villig  til  Klaveret,  og  uden  Forspil 
istemte  han  straks  en  munter  Sang,  som  Præsten  ledsagede  med 
dybe  Syngetoner  og  hans  Kone  med  taktmæssige  Nik. 

Da  Sangen  var  ude,  og  Therese  uden  Ophold  faldet  ind  i  en 
fejende  Vals,  lød  det  bagved  af  en  mig  fremmed  Røst: 

„Amor  er  dog  en  Ærkegavtyv!  — " 

Det  var  Baron  Sonnenthal:  han  var  umærket  kommet  ind 
ad  den  aabenstaaende  Havedør  og  havde  formodentlig  hørt  det 
sidste  Vers. 

Baronen  var  et  af  de  Mennesker,  hvis  glatte  og  smi- 
lende Ansigter  altid  viser  paa  smukt  Vejr,  om.  endog 
indenfor  i  Sindet  er  Regn  og  Blæst;  han  var,  hvad  man  kalder 
en  smuk  Mand,  eller  bedre:  han  besad  hin  negative  Skønhed, 
paa  hvilken  vel  findes  intet  at  udsætte,  men  egentlig  heller  intet 
at  udmæirke.  Saaledes  gives  der  Kvindeansigter,  som  ved  første 
Øjekast  synes  saa  englemæssig  dejlige,  at  et  ubevogtet  Mands- 
hjerte begynder  at  frygte  for  sin  Rolighed,  men  ved  nærmere 
Betragtning  forsvinder  Glorien:  i  Stedet  for  Engelen  ser  man 
blot  et  Menneske,  som  Folk  er  flest.  — 

„Hvad  ondt  har  Amor  gjort  Dem,  Hr.  Baron?"  spurgte  The- 
rese, idet  hun  efter  en  kort  Hilsen  atter  satte  sig  til  Klaveret, 
,, hvorfor  er  han  en  Gavtyv?" 

,,Det  skal  jeg  sige  Dem,  min  rare  Pige!"  svarede  han.  „Skæl- 
men lader  sig  ikke  nøje  med  at  gøre  vore  Øjne  til  Forrædere  mod 
Hjertet,  og  det  var  paa  min  Ære  dog  mer  end  nok,  men  han 
lister  sig  og  ind  igennem  Ørerne. 

Therese  smilte  skælmsk,  og  uden  at  svare  klimprede  hun  Melo- 
dien til:  „Paa  mit  Hjertes  Skorsten  brænder"  — 

,,En  harpikset  Elskovsbrand,"  sang  Præsten  med  sin  dybe 
Basstemme;  men  inden  han  endnu  havde  udbrimimet  den  sidste 
Stavelse,  begyndte  hun  paa  Ouverturen  til  Don  Juan. 

Dette  Mesterværk  af  Tonedigtemes  Shakespeare,  som  var 
aldeles  nyt  for  Tilhørerne,  paa  mig  nær,  virkede  med  saadan 
Trolddomsmagt  paa  den  musikalske  Præstemand,  at  han  snart 
sad  hensimken  i  stum  Forbavselse,  snart  for  op  som  af  en  Dtrøm 
—  nu  smilte  som  henrykt  i  den  tredie  Himmel,  nu  skudrede  som 
greben  af  en  Febergysen;  og  da  Tryllerinden  holdt  op,  saa  han 
først  paa  hende,  saa  paa  os  andre,  en  for  en,  uden  længe  at 
kunne  frembringe  en  Lyd,  til  han  omsider  fik  Luft  i  sin  dyreste 
og  kun  i  højeste  Affekt  brugelige  Ed: 

„Min  Himmeriges  Parti    Hvad  var  det?" 

Saaledes  —  mindes  jeg  grant  —  blev  ogsaa  jeg  til  Mode,  da 
Schiller  første  Gang  faldt  mig  i  Hænde.  Tilforn  vidste  jeg  vir- 
kelig ikke,  hvad  Poesi  var,  skønt  jeg  anede  det;  jeg  havde  læst 
Homer  og  Virgil,  men  jeg  forstod  dem  vistnok  ikke,  thi  kold  var 
jeg  og  kold  blev  jeg.  Ikke  meget  bedre  gik  det  med  de  nyere: 
smukke  Tanker,  Klang  og  Rytmus,  men  ikke  dette  ubeskrivelige, 
der  lige  saa  vel  i  Prosa  som  i  Vers  vækker  de  slumrende  Følelser 
og  udfolder  Sjælens  Vinger  —  da  kom  Schiller,  kom  som  den 
første  Kærlighed  til  Ynglingens  Hjerte  og  genfødte  mig  til  det 
højere  Liv  hemeden. 

Therese  smilte  og  sagde:  „Det  er  Ouverturen  til  Don  Juan." 

,,Don  Juan!"  raabte  Præsten  og  sprang  op  fra  Stolen,  „det  er 
en  Troldmand,  denne  Don  Juan;  det  er  en  Halvgud!" 

„Don  Juan  hedder  Operaen,"  vedblev  hun,  „Komponistens 
Navn  er  Mozart!" 

„Mozart?"  gentog  han,  ,,og  det  er  første  Gang,  jeg  hører 
noget  af  denne  Miirakelmand  —  nej!  bliv  siddende,  allersødeste 
Jomfru!  og  lad  os  faa  mere  af  den  Tønde!"  — 

Hun  gav  os  nu  et  Sangnummer  efter  det  andet,  og  det  med  en 
Sandhed,  som  vist  vilde  fortryllet  Mozart  selv;  men  jeg  følte 

stedse  dybere  og  dyi)ere  Sandheden  af  Baronens:  p,Var  det  ikke 
nok,  at  Amor  gør  vore  Øjne  til  Forrædere  mod  Hjertet?  skal  han 
ogsaa  liste  sig  ind  igennem  Ørerne?" 

Kort  sagt:  jeg  mærkede  selv  først,  hvad  ellers  sjælden  skal 
finde  Sted,  at  jeg  begyndte  at  vorde  forelsket.  Jeg  sad  fastkoglet 
til  min  Stol,  og  Fortryllelsen  maatte  uundgaaeligt  vare  lige  saa 
længe  som  Musikken:  den  kunde  ikke  løses,  før  det  behagede 
Therese;  hvis  hun  da  vilde  have  gennemgaaet  hele  Udtoget  af 
Operaen,  vilde  den  dalende  Sol  faaet  os  alle,  mig  og  Præsten 
ganske  sikkert,  at  se  paa  et  og  samme  Sted.  Men  hun  brød  af 
paa  Halvvejen,  og  det  paa  en  Maade,  der  virkede,  efter  Ord- 
sproget, som  en  Spand  koldt  Vand  over  Hovedet. 

Hun  havde  ikke  sunget  mere  end  de  to  første  Ord  af  Arien: 
,, Kølige  Druer",  før  hendes  Englestemme  tav  og  hendes  Rosen- 
fingre begyndte  at  udhamre  en  Bondedans,  der  efter  nogle  Takter 
(orvandledes  til  et  Charivari  saa  skurrende,  som  nogen  uøvet 
Haand  var  i  Stand  til  at  frembringe,  og  derpaa  sprang  hun  op  — 
Præsten  og  jeg  ligeledes. 

„Hvad  er  det  for  noget?"  brununede  han,  ,,Kapricer  — 
Nykker!"  men  hun  hviskede  til  ham,  saa  jeg  ret  godt  kunde 
høre  det:  ,,Man  kaster  ikke  Perler  — ^" 

En  plump  Skraben  lød  bagved,  og  et  Blik  paa  den  nys- 
ankomne syntes  virkelig  at  retfærdiggøre  vor  Virtuosas  synder- 
lige Opførsel.  Havde  end  ikke  Præstens  højttænkte  „Qvid  novi 
ex  Africa?''  vakt  Ideen  hos  mig,  jeg  maatte  alligevel  snart  have 
bemærket  Ligheden  mellem  Fyren  og  en  kalkunsk  Hane;  hans 
tykke,  pludrende  Mæle,  hans  kluntede,  vrikkende  Gang  vilde 
alene  have  erhvervet  ham  dette  Prædikat,  om  end  ikke  den  viol- 
blaa  Snabel  mellem  de  røde,  koparrede,  laskede  Kæber  havde 
saa  levende  mindet  om  den  stolteste,  arrigste  og  naragtigste 
blandt  Fuglene.  Men  allermest  træffende  fandt  jeg  dog  Ligheden 
senere  hen,  da  jeg  saa  ham  i  en  Menuet:  med  begge  Hænder  i 
Bukselommerne  udbredte  han  Albuerne  som  Vinger,  brystede  sig 
og  slog  med  Nakken,  og  hver  Gang  han  skred  forbi  sin  Dame,  ud- 
stødte han  gennem  Næsen  et  Prust,  bestemt  som  den  fjedrede 
Sultan  giver  fra  sig,  naar  han  i  sin  Selvfølelses  Kulminations- 
punkt tripper  et  Par  Trin  fremad  og  slæber  de  struttende  Vinger 
hen  ad  Jorden. 

De  andre  hilste  ham  med  et  „Velkommen,  Hr.  Forvalterl"  og 
Baronen  med  et  familiært  ,, Goddag,  Husfoged!"  — 

Straks  efter  indtraadte  en  ung,  moderne  klædt  og  ligesom 

Forvalteren  besporet  Mand,  hvem  man  forestillede  mig  som 
Hr.  Rumsøe,  Nabopræsten  i  Skramlum. 

Næppe  havde  denne  hilst  rundt,  før  Baronen  spurgte  ham: 
„Vi  skal  vel  altsaa  kigge  lidt  i  de  apokryfiske  Bøger?"  og  ikke 
vel  var  Spørgsmaalet  ude,  før  Forvalteren  stiltiende  satte  et 
Spillebord  frem  midt  i  Stuen  og  bad  derpaa  højt  om  ,, Baronens 
Bibel". 

Værten  dækkede  straks  med  L'hombrekort  og  indbød  mig  til 
at  tage  Plads;  men  da  jeg  forsikrede,  jeg  var  en  Begynder, 
spillede  slet  og  ugerne,  anviste  han  mig  Damernes  Selskab  og 
satte  sig  selv  tillige  med  de  andre  tre  Herrer;  og  kunde  jeg 
af  den  Hurtighed  og  Lyst,  hvormed  alt  dette  skete,  let  skønne, 
at  alle  fire  udgjorde  et  sluttet  Parti. 

Jeg  saa  mig  omkring  efter  Damerne;  de  var  ikke  inde,  men 
rimeligvis  i  Haven.  Jeg  gik  derud  og  mødte  straks  Hovmesteren, 
som  spadserede  alene  med  Hænderne  paa  Ryggen. 

,,De  spiller  ikke  Kort?"  spurgte  han. 

,, Nødtvungen,"  svarede  jeg. 

,,Det  gaar  mig  ligesaadan,"  vedblev  han;  „og  skal  jeg  spille, 
maa  det  være  Hasardspil;  det  er  rent  Tøj,  aabenbar  Krig,  ærlig 
Kamp.  Deres  saakaldte  Kommercespil  eir  dog  kun  et  Slags  høf- 
ligt, af  Moden  autoriseret  Snyderi.  Det  skal  lade,  som  om  de 
spillede  blot  for  Morskab  —  Hykleri!  ellers  maatte  de  jo  spille 
om  Slentringer.  Hasardspil  er  Krig,  Kommercespil  er  Kabinets- 
forhandlinger  —  diplomatiske  Negotiationer;  ved  Krig  søger 
man  at  erhverve  ved  Magt,  paa  den  anden  Maade  ved  List; 
Hasardspilleren  er  —  om  De  saa  vil  —  en  Røver;  den  anden  er 
en  Tyv." 

Der  var  noget  saa  frit,  raskt  og  hensynsløst  i  disse  hans 
Ytringer,  at  jeg,  uagtet  Paradoks  jageriet  stak  lidt  frem,  ikke 
kunde  nægte  ham  mit  Bifald,  hvorvel  jeg  ikke  heller  fordulgte, 
at  Ideen  med  dens  Indklædning  lignede  Johannes  den  Døber  i 
Kamelhaarsk  j  ortelen. 

„Det  er  mig  kært,"  sagde  han,  „og  det  saa  meget  kærere, 
som  jeg  tror,  det  ikke  var  Deres  Hensigt  at  sige  mig  nogen 
Kompliment  —  og  Komplimenter,"  lagde  han  til,  ,,maa  jeg  rent 
ud  sige  Dem,  er  mig  langt  modbydeligere  end  ærlige  Grovheder; 
ikke  engang  mod  et  Fruentimmer,  for  hvem  jeg  nærer  nogen 
Slags  Agtelse,  kan  jeg  tillade  mig  sligt." 

„Det  var  vistnok  skønt,"  svarede  jeg,  ,,om  alle  fulgte  Deres 
Princip,  om  baade  Tale  og  Handling  simplificeredes  saa  meget 
muligt  og  Sandheden  stedse  traadte  frem  i  sin  uskyldige  Nøgen- 

hed,  om  man  f.  Eks.  ikke  tiltalte  sit  Medmenneske  som  en  fra- 
værende Person  eller  som  et  nomen  colleciivum,  om  man  af- 
skaffede al  Titulatur,  lod  Gud  alene  være  Herre  og  naadig  — 
netop  som  Franskmændene,  tilforn  de  største  Komplimentmagere 
i  Verden,  der  nu  allesammen  er  dus  og  hedder  blot  Borgere 
og  Borge  rinder." 

„Er  det  Alvor?"  spurgte  han  heftigt. 

„Det  er  Alvor,"  svarede  jeg. 

„Saa  er  du  min  Mand,  Nordstjerne!"  raabte  han,  rækkende 
mig  sin  Haand  —  jeg  slog  til,  indtagen  af  Ynglingens  ærlige 
Djærvhed,  og  Venskabspagten  var  sluttet.  — 

,,Men,"  vedblev  jeg,  ,, skulde  det  ikke  forholde  sig  noget  ander- 
ledes med  det,  du  kalder  Kompliment?  Vi  maa  være  enige  om 
Ordets  Betydning;  mig  synes,  det  har  en  dobbelt.  I  den  ene, 
som  du  tænker  paa,  er  Kompliment  vel  det  samme  som  Smiger; 
men  i  den  anden  og  bedre  er  det  jo  hverken  mere  eller  mindre 
end  Høflighed  — " 

,, —  Høflighed  kommer  af  Hof  — "  faldt  han  ind. 

—  „Lad  det  komme  hvoraf  det  vil!"  vedblev  jeg,  ,, Høflighed 
kan  ogsaa  være  oprigtig  ment.  Hør,  Vang!  Er  Sandhed  ikke 
Sandhed,  fordi  den  er  ind  kl  ædt?" 

„Jo  —  saamændl"  svarede  han  langsomt. 

„Det  var  vistnok  naturligere,  om  alle  Mennesker  gik  nøgne; 
men  kan  vi  ikke  være  lige  ærlige  og  sandhedskære,  fordi  vi  ind- 
hyller os  i  Klæder?  og  er  da  en  velment  Kompliment  andet  end 
en  indklædt  Bifaldsytring?  Hverken  du  eller  jeg  vil  sige  til 
en  smuk  Pige:  Himmel!  hvor  du  er  dejlig!  omendskønt  det  kan 
være  i  det  mindste  en  ren  objektiv  Sandhed.  Hvi  skulde  det  da 
være  Falskhed  eller  Fornærmelse,  under  en  fin  Indklædning  at 
ytre  vor  Hjertensmening?" 

„Naar  du  tager  Ordet  saaledes,"  sagde  han,  „kan  jeg  ikke 
have  synderligt  imod  det;  men  skal  vort  hurtige  Bekendtskab 
engang  vorde  Venskab,  saa  maa  Sandheden  stedse  fremtræde 
mellem  os  uden  mindste  Beklædning,  hvad  enten  der  skal  bi- 
faldes eller  dadles;  —  men  der  ser  jeg  Damerne  —  skal  vi  ind- 
lade os  med  dem,  maa  vel  vor  landflygtige  Gudinde  drapperes 
en  Smule,  om  det  saa  kun  var  med  ostindisk  Musselin." 

De  to  Veninder  sad  paa  en  Havebænk;  Frøkenen  havde  en 
Bog  for  sig,  men  saa  snart  hun  blev  os  var,  lukkede  hun  den 
sammen  og  gemte  den  —  det  forekom  mig,  at  hun  havde  grædt. 

„Hvad  skal  vi  vædde,  det  er  Siegwart?"  sagde  Vang  sagte  til 
mig,  og  højt  til  Damerne: 

„Skal  vi  ikke  høre  Hr.  Nordstjernes  Mening  om  den  Bog,  De 
ved  nok?" 

„Hvorfor  ikke?"  svarede  Jfr.  Dyber  rask.  „Jeg  tror  næppe, 
han  vil  være  saa  streng  som  De  —  det  er  Klosterhistorien  Sieg- 
wart,  Hr.  Nordstjerne!  som  Bogcensuren  paa  Solholm  har  dømt 
til  Baalet  —  De  kender  den?" 

„Jo,"  svarede  jeg,  ,,og  tilstaar  —  siden  jeg  opfordres  —  at 
denne  Dom  synes  mig  vel  grusom.  Efter  min  Følelse  er  den  et 
Mesterstykke  1  sit  Slags;  skønt  jeg  heller  ikke  nægter,  at  den  kan 
indeholde  en  sød  Gift!" 

„Gift!"  sagde  Frøkenen  næsten  forskrækket,  og  Vang  tilføjede 
triumferende: 

„Der  har  vi  mine  Ord." 

,,0g  dog,"  sagde  Therese,  ,, befinder  vi  os  jo  alle  fire  ret  vel 
efter  Nydelsen  af  denne  Gift." 

„Det  er  ogsaa  af  de  langsomme,"  svarede  jeg,  „og  tilmed 
ingen  af  de  absolute;  den  er  kun  farlig  for  enkelte  —  det  kommer 
alene  an  paa  Læserens  særegne  Sindsbeskaff enhed,  om  han  har 
Modtagelighed  for  Giften." 

„Gift!"  gentog  Maoiane  eftertænkende  og  som  for  sig  selv, 
,, hvorledes  skulde  den  kunne  findes  forenet  med  saa  dyb  og 
inderlig  Religiøsitet?  med  saa  fromme,  saa  rene  Følelser?  —  Jeg 
forstaar  Dem  ikke." 

„Det  glæder  mig,  Frøken!"  svarede  jeg,  ,,men  er  ikke 
mere,  end  hvad  jeg  ventede;  i  Paradiset  frygtede  man  ikke 
Slangen  —  dog,  jeg  er  forpligtet  til  at  forklare  mig  tydeligere: 
der  gives  flere  Slags  Gift;  jeg  mente  ingen  af  dem,  der  angriber 
Religiøsitet  og  Dyd,  men  en  saadan,  som  forstyrrer  Hjertets 
Rolighed,  idet  den  vækker  Haab,  som  aldrig  opfyldes  —  Længs- 
ler, som  aldrig  stilles,  viser  os  Verden  i  et  Rosenlys,  der  for- 
svinder med  Ungdommens  Morgendrømme,  og  navnlig  Men- 
neskene som  Idealer,  der  da  kun  skylder  Digternes  Indbildnings- 
kraft deres  korte  Tilværelse  — " 

,, —  Det  vil  sige,"  faldt  hun  ind,  ,,at  De  overhovedet  bandlyser 
alle  Romaner  — " 

,, —  Nej,  min  Frøken!"  svarede  jeg,  ,,ikke  andre  end  de 
falske." 

,,Er  det  dem,"  spurgte  hun,  ,,der  fremstiller  Vearden,  som  den 
burde  være?" 

,,Ja  —  ogsaa  dem;  —  enhver,  der  afbilder  den  enten  som  et 
Paradis  eller  som  et  Helvede  eller  som  en  Blanding  af  begge." 


408 

,Hr.  Nordstjerne,"  tog  Vang  Ordet,  ,, ynder  ikke  Romaner, 
men  Historier." 

„Ganske  rigtig!"  raabte  jeg,  „jeg  elsker  virkelig  Romanen, 
naar  den  er  Historie,  naar  dens  Begivenheder  og  Karakterskil- 
dringer er  sande  eller  kan  være  det." 

—  Mariane  sukkede:  ,,Mon  denne  Sandhed,  De  her  anprisear, 
ikke  ogsaa  har  sine  Gifter,  der  desværre  er  mere  virkelige  end 
Romanens?" 

,,Jo,  desværre!"  svsurede  jeg:  ,,men  Historien  lærer  os  at 
kende  og  undfly  dem  —  den  anpriser  dem  ikke  —  det  gør  Ro- 
manen ved  sine."  — 

Saa  længe  havde  Therese  forholdt  sig  som  en  opmærksom 
Tilhørerinde  og  af  og  til  kastet  hurtige  og  forskende  Blikke  paa 
de  talende  —  her  tog  hun  et  Lindeblad,  lagde  det  til  Rette  mellem 
Tommel-  og  Pegefingeren,  som  til  Skrald,  og  sagde: 

,,Jeg  har  ladet  mig  sige,  at  den  sande  Historie  indeholder 
meget,  som  er  falsk  — " 

,, —  Det  &r  ganske  vist,'  svarede  jeg,  —  ,, skønt  intet,  som  jo 
kunde  være  sandt;  men  derfor  er  ogsaa  den  sande  Roman  paa- 
lideligere  end  Historien;  ved  denne  kommer  det  an  paa,  om  det 
er  saa,  ved  Romanen  derimod  blot,  om  det  kan  være  saa." 

,, Historien,"  vedblev  hun,  „kan  en  stakkels  Pige  ikke  kritisk 
bedømme;  og  hvorfor  Hr.  von  Nordstjerne!  maa  hun  ej,  til  Trøst 
mod  den  virkelige  Verdens  bedrøvelige  Sandheder,  ty  hen  til  en 
opdigtet  og  dele  med  Skjalden  hans  fromme  Selvbedrag?  Er  ikke 
de  skønneste  Digtninger  just  de,  som  henfly tter  os  fra  den  faldne 
Verdens  Tome  og  Tidsler  imellem  Paradisets  Blomster  og  Liv- 
sens Frugter?  som  opløfter  os  over  Jorden  og  søger  at  bringe  os 
dens  Jammerligheder  i  Glemme?  eller  er  Romanskriveren  ikke 
ogsaa  Digter?  har  han  ikke  samme  Ret  som  den,  der  skriver 
Vers?" 

—  Mariane  smilede  glad  og  mildt  til  sin  djærve  Medhjæl- 
perske;  og  jeg  gad  gerne  som  overvunden  have  kastet  mig  for  den 
skønne  Sejrvinderindes  Fødder. 

,,Jo!"  svarede  jeg,  ,,naar  vi  blot  ikke  glemmer,  at  Romanen 
er  Digtning,  eller  at  staa  paa  vore  Fødder,  naar  vi  atter  daler 
fra  den  svimlende  Flugt." 

—  Therese  rejste  sig,  idet  hun  slog  Skrald  med  Lindebladet.  — 
„De  skyder  Viktoria,"  sagde  Vang  med  Lune;  „det  er  for  tid- 
ligt; De  har  vel  bragt  den  ene  fjendtlige  Fløj  til  Retirade,  men 
den  anden  har  endnu  ikke  været  i  Ilden.    Hvad  Siegwart  især 
angaar,  tror  jeg  at  kunne  overbevise  Dem  — " 

Vi  vil  ikke  overbevises,  Hr.  Vang!"  faldt  hun  hurtig  og 
bestemt  ind.  —  „Naar  De  ser  et  Sørgespil,  som  indtager  Dem, 
vilde  De  næppe  være  den  Tak  skyldig,  der  vækkede  Dem  af  Illu- 
sionens Drøm  og  hviskede  Dem  i  Øret:  ,, Hvorfor  græder  De?  bær 
Dem  dog  ikke  saa  barnagtigt  adl  det  er  jo  kun  Digt  og  Fabel  alt- 
sammen" —  der  ser  jeg  desuden  Pigen  komme  for  at  kalde  os 
til  Bords." 

—  Hermed  tog  hun  Mariane  under  Armen,  gjorde  et  Kniks, 
og  begge  ilede  foran,  efterfulgt  af  os  to  Filosoffer. 

Suppeterrinen  stod  paa  det  dækkede  Bord,  Værtinden  ved  sin 
Stol  med  Hænderne  paa  Bagslaget,  biende  efter  Udfaldet  af  en 
Solo  couleur.  Denne  var  faldet  i  Baronens  Lod,  og  det  var  øjen- 
synligt et  Spil  af  højeste  Vigtighed,  thi  en  saadan  Alvor  i  hans 
Aasyn  saas  vist  aldrig  enten  før  eller  siden  —  af  mig  i  det  mindste 
ikke;  —  men  man  bør  ogsaa  tage  i  Betragtning,  at  Solopullien 
var  fuld  af  Sølvmønt  og  Beten  derforuden  saare  stor. 

,,Si  fractus  illabatur  orbis,  impavidum  ferient  ruinæ''^,  sagde 
Vang  saa  højt,  at  Spillerne  gerne  kunde  høre  det,  hvis  ikke  Ting 
af  højere  Vigtighed  havde  bemestret  sig  alle  deres  Sanser. 

Lige  saa  lidt  fandt  Værtindens  gentagne:  ,, Maden  bliver 
kold!"  Vej  til  Spillernes  Øren. 

Endelig  sprang  Værten  op  fra  Stolen  —  han  havde  siddet 
over  og  set  de  andres  Kort  —  og  raabte:  „Min  Himmeriges  Part! 
nu  vinder  han  den  Solo!" 

Baronens  Ansigt  straalede 

„Som  Solen  fra  sin  delte  Sky." 

Han  fremviste  sine  tre  sidste  Kort  og  sagde:  yyQagné  en  quatre! 
divide  et  imperar  Derpaa  tog  han  Pullien,  rejste  sig  og  bød 
Værtinden  sin  Arm  med  en  Mine,  som  om  slet  intet  vair  fore- 
faldet. 

Pastor  Rumsøe  og  Forvalter  Hiarum  blev  endnu  siddende  en 
rum  Tid  og  gav  hverandre  i  temmelig  bitre  Udtryk  Skyld  for 
Tabet  af  dette  vigtige  Slag,  ja  denne  Ordstrid  endtes  ikke  ganske, 
før  Stegen  kom  paa  Bordet,  og  det  endda  kun  paa  den  Maade, 
at  et  Væddemaal  blev  indgaaet  og  en  fraværende  Præst  —  der 
ansaas  som  en  Professor  i  L'hombre  —  antaget  til  Voldgifts- 
mand. — 

Endelig  gik  Samtalen  over  paa  Dagens  politiske  Begiven- 
heder: Forvalteren,  en  ivrig  Tilhænger  af  Bjergpartiet,  førte 
Ordet  og  priste  dets  kraftige  Forholdsregler  til  Oprettelse  af 
fuldkommen  Frihed  og  Lighed;  han  syntes  herved  ganske  at 
overse    Principalens,    en     gammeladelig    Barons,    Nærværelse. 

Denne,  ganske  ligegyldig  ved  sin  Betjents  maratiske  Ytringer, 
jubilerede  over  Præsteskabets  Udryddelse,  og  dette  ikke  uden 
lidt  forblommet  Spotteri  over  Religion  i  Almindelighed.  Maaske 
de  tvende  Religionens  Tjenere  ej  engang  mærkede  hans  Sar- 
kasmer; men  vist  er  det,  at  ingen  af  dem  besvarede  samme. 

Da  Maaltidet  var  til  Ende,  gik  Spilleme  igen  til  deres 
L'hombre.  Frøkenen,  der  foregav  en  Upasselighed,  rejste  med 
sin  Veninde  til  Solholm;  Vang  og  jeg  tilbragte  de  øvrige  Timer 
til  Sengetid  med  Samtaler,  i  hvilke  han  røbede  saavel  Skarpsind 
og  Frimodighed  som  Disputerely st,  Paastaaenhed  og  Hang  til 
Heterodoksi.  Dog  var  mine  Tanker  stedse  delt  mellem  de  afhand- 
lede Emner  og  en  fraværende  Genstand,  der  havde  gjort  et  Ind- 
tryk paa  mit  Hjerte,  som  jeg  vel  følte  var  noget  mer  end  over- 
fladisk. 


GRAVHØJEN 

Mit  Soveværelse  var  et  Kvistkammer,  som  vendte  mod  Syd, 
og  hvorfra  der  var  Udsigt  over  Haven  ned  igennem  Engdalen. 
Da  jeg  ikke  følte  Trang  til  Søvn,  rejste  jeg  mig  ved  Solens  Op- 
gang og  satte  mig  for  det  aabnede  Vindue. 

Morgentaagen  hang  udspændt  fra  Bakke  til  Bakke  som  et 
Tæppe  over  Dalen,  steg  og  sank  og  bølgede,  sagtelig  bevæget  af 
milde  Luftpust.  Tæt  uden  for  mig  paa  den  højeste  Abild  sad  et 
kvidrende  Svalepar.  Fjernt  og  nær  lød  Lærkernes  skingrende 
Morgensang,  og  derimellem  Vibens  mimtre  og  Rylens  klagende 
Toner,  Hjejlens  Fløjten,  Horsegøgens  og  Urhanens  Skogren. 
Det  var  ikke  hin  mig  saa  velbekendte,  saa  kære  Fuglekoncert, 
som  Lundenes  Sangere  opfører  paa  min  løvrige  Fødeø,  men 
lutter  fremmede  Stemmer  —  Hedens  Beboere,  der  næsten  alle 
tier  om  Dagen  og  kun  ved  Solens  Komme  og  Bortgang  hilser 
dette  Verdens  oplivende  Lys. 

Endnu  livligere  blev  det  derude,  da  tillige  Husdyrenes 
Stemme  lod  sig  høre  ved  Uddriften:  Køernes  Drønen,  Faarehjor- 
dens  ,, uendelige  Brægen''^^  og  Hyrdens  Sang^^  i  gammeldags 
tungsindig  Kæmpevisestil,  med  sine  langtrukne  Moltoner  og  ide- 
ligt genkommende  Omkvæd.  Men  lidt  efter  lidt  hendøde  en 
Stemme  efter  den  anden;  Taageforhænget  over  Dalen  adskiltes, 

steg  og  dannede  sig  i  enkelte  tynde  Skyer,  der  alle  snart  hen- 
smeltede  1  Glansen  af  den  over  Lyngbjerget  nu  helt  oprundne  Sol. 
Hvor  ofte  klages  ikke  over  de  jordiske  Glæders  Kortvarighed; 
og  dette  gælder  ej  alene  om  dem,  som  hin  vise  Slave^^  satte 
,,uden  for  vor  Magt",  men  og  om  dem,  som  Sjælen  »elv  frem- 
kalder af  sit  eget  uudgrundelige  Dyb:  Fantasiens  Tryllebilleder 

—  disse  den  indre  Virksomheds  yndige  Skabninger  —  er  lige  saa 
lidt  vor  Ejendom,  .lige  saa  flygtige  som  enhver  anden,  der  blot 
tilhører  de  udvortes  Sanser.  De  henflyver,  bortsmelter  som  hine 
Morgentaager.  Vi  stræber  forgæves  at  holde  dem  tilbage;  vi 
griber  efter  de  vigende  Skygger  og  vender  tomhændede  tilbage 
eller  erholder  noget,  vi  hverken  har  ventet  eller  ønsket.  Saa- 
ledes  genkalder  vi  stundom,  efter  flere  Aars  Mellemrum,  en  eller 
anden  lykkelig  Sindsstemning  —  stundom  kommer  den  ukaldet 

—  lønlig  Glæde  fylder  vort  hele  Væsen,  vi  befinder  os  i  en  sød 
magnetisk  Slummer  eller  i  Teriakiens^^  første  paradisiske  Sta- 
dium, men  som  vi  forgæves  anstrenger  os  for  at  udtrække,  —  ak! 
det  staar  ikke  i  vor  Magt  —  saa  lidet  som  Clairvoyancen  i  den 
magnetiseredes.    Engelen 

„kysser  os  ømt  og  forsvlndep"; 

den  søde  Rus  er  forbi.  Virkeligheden  jager  Indbildningen  paa 
Flugt,  eller  de  skønne  Forestillinger  omskiftes  pludselig,  uvil- 
kaarligt;  ligesom  en  Drømmescene  afløser  den  anden  i  vild  Uor- 
den, ligesom  Billede  følger  paa  Billede  i  den  magiske  Lygte.  — 

Jeg  saa  mig  selv  ved  Thereses  Side;  hendes  højre  omslyn- 
gede min  Hals,  hendes  venstre  en  smilende  Glut.  Jeg  saa  os 
som  Kronhelm  cg  hans  Therese  —  som  Adam  og  Eva  i  Miltons 
Paradis.  Men  straks  derpaa  fremstillede  sig  ukaldet  Menneskets 
Forfører  —  højst  sælsomt!  —  i  Baronens  Skikkelse.  Med  den 
alvorligste  Villie  stræbte  jeg  at  bortmane  ham  —  jeg  mægtede 
det  ikke.  I  Stedet  for  at  vige  nærmede  han  sig  og  fæstede  sit 
koglende  Slangeblik  stift  paa  Therese;  og  hun,  som  umodstaae- 
lig  afstedslæbt  ved  magnetisk  Kraft,  for  ind  1  den  onde  Fjendes 
aabnede  Favn,  han  krystede  hende  —  som  Slangerne  Laokoon  — 
hun  vred,  hun  vaandede  sig.  Jeg  for  til  for  at  knuse  hans 
Hoved,  men  Jorden  aabnede  sig,  og  under  haanende  Skogger  rev 
han  hende  med  sig  ned  i  Afgrunden. 

Jeg  for  op  som  af  en  Drøm;  jeg  græd  som  over  et  virkeligt  tabt 
Paradis.  — 

„O  du  ærlige  Epiktetes!"  sukkede  jeg,  „hvad  er  da  i  vor 
Magt,  naar  ej  engang  Fantasien  er  det?"  — 

„Fantasiens  Brug!"  tyktes  han  mig  at  svare. 

„Ja!"  raabte  jeg,  „det  var  et  Varsel,  givet  af  en  kærlig  Aand  — 
jeg  vil  frelse  hende." 

,,Hvem?"  raabtes  der  nede  fra  Haven. 

Det  var  min  Vært,  som  røg  sin  Morgenpibe.  Paa  hans  for- 
undrede „Hvem?"  mærkede  jeg  først,  at  jeg  havde  snakket  over 
mig;  og  forvirret  som  jeg  var,  kunde  jeg  ikke  svare  andet  end: 
„Nu  kommer  jeg  straks." 

—  Jeg  skyndte  mig  derned.  Han  stod  endnu  paa  samme  Sted 
med  Piben  i  Haanden  og  saa  sig  rundt  om,  søgende  den,  som 
skulde  frelses.  — 

Jeg  betog  ham  Vildfarelsen  ved  at  forklare  ham,  hvorlunde 
Indbildningskraften  havde  haft  mig  en  Smule  til  Bedste,  dog 
naturligvis  uden  at  nævne  ham  Personen.  — 

„De  taler  med  Dem  selv,"  sagde  han  smilende  —  „De  bliver 
gammel  —  men  Apropos,  har  De  Lyst  til  at  bese  en  Gravhøj,  som 
jeg  er  ved  at  kuldkaste?  der  finder  vi  ogsaa  Damerne  fra  Solholm 
og  følger  med  dem  til  Gaarden  —  vi  er  inviteret  til  Middag." 

Jeg  samtykkede. 

Under  min  Omklædning  gav  jeg  mig  til  at  gaa  i  Rette  med  mig 
selv,  eller  egentlig  med  min  balstyrige  Fantasi,  fordi  den  havde 
laant  den  onde  Aand  Baronens  Legeme. 

,, Hvorfor  da,"  sagde  jeg,  ,,vil  du  endelig  gøre  ham  til  en  sam- 
vittighedsløs, ugudelig  Forfører?  At  han  har  kaldt  Therese 
,,min  rare!  min  søde!"  er  vel  i  Grunden  blotte,  tilvante  Tale- 
maader,  som  en  Mand  paa  hans  Alder  gerne  uden  Anstød  kan 
bruge  til  en  Pige,  der  kunde  være  hans  Datter.  Og  i  hans  Øje- 
kast til  hende  vil  dog  alene  Skinsyge  se  noget  mer  end  den  Mild- 
hed, han  viser  mod  alle  og  enhver.  Hvad  beviser  vel  det,  at  den 
plumpe  Forvalter  engang  sagde  til  hende:  ,,Tag  Dem  i  Agt  for 
min  Principal!  han  er  en  stor  Skælm  efter  Pigerne!"  Er  han 
maaske  ikke  selv  en  af  hendes  Tilbedere?"  Idet  jeg  saaledes 
straffede  mig  selv,  mindedes  jeg  pludselig,  at  jeg  om  Natten 
havde  haft  en  Forestilling  i  Søvne,  som  lignede  meget  den,  der 
bares  mig  vaagen  for;  men  hvor  kom  saa  Drømmen  Jra? 

Der  stod  jeg  —  kunde  ikke  komme  videre  end  Plato  og  Kant. 

Da  vort  første  Bestemmelsessted  ikke  laa  en  halv  Mil  fra 
Præstegaarden,  gik  vi  derud;  thi  saaledes  foreslog  min  Vært. 
Jeg,  skønt  kun  halv  saa  gammel  som  han,  havde  vel  hellere 
aget,  men  undsaa  mig  ved  at  tilstaa  det.  Hvor  nemlig  intet  se- 
værdigt findes  paa  en  Vej,  der  betjener  jeg  mig  hellere  af  He- 
stenes Fødder  end  af  mine  egne;  og  fra  Langebæk  til  Højen  var 
kun  Lyng  og  intet  andet.  — 

Vi  fandt  tre  fire  Karle  i  Færd  med  Arbejdet  og  allerede  saa 
vidt,  at  Indgangen  til  et  Gravkammer  just  ved  vor  Ankomst  viste 
sig.  Da  denne  var  ryddet,  fik  jeg  Lyst  til  at  være  den  første  i 
det  „snævre  Hus",  men  saa  lavt  til  Loftet  var  der,  at  jeg  maatte 
saa  godt  som  krybe  derind. 

Snart  befandt  jeg  mig  i  det  egentlige  Sovekammer,  som  nu 
første  Gang  efter  maaske  mere  end  tusinde  Aars  Forløb  modtog 
et  levende  Væsen  og  Morgensolens  Straaler,  der  belyste  en  Ler- 
urne,  saa  vidt  jeg  ved  fiygtigt  Øjesyn  opdagede  —  den  eneste 
mærkelige  Genstand,  Hulen  indeholdt.  Med  dette  Udbytte 
vendte  jeg  tilbage  og  vilde  straks  været  i  Færd  med  at  undersøge 
Indholdet,  hvis  Præsten  ikke  havde  afholdt  mig. 

,,Lad  os  bie  med  det!"  sagde  han,  ,,se  hist!  der  kommer  saa 
sandelig  en  Mand,  der  gør  mere  af  en  sort  Lerpotte  med  brændte 
Ben  og  andet  Snavs  end  af  en  god  Potte  Suppe  i  en  Sølvterrin: 
han  skal  tage  Laaget  af  —  De  skal  snart  se,  hvor  graadig  han 
farer  i  Potten." 

I  fejende  Galop  kom  den  omtalte  i  ligeste  Linie  over  Heden 
og  brød  sig  hverken  om  Vej  eller  Sti.  Inden  et  halvt  Minuts 
Forløb  var  han  ved  Foden  af  Højen.  Han  sprang  af  Hesten  uden 
videre  at  bryde  sig  om  denne,  der  ogsaa  straks  skulde  have  be- 
nyttet sin  Frihed,  hvis  ikke  en  af  Graverne  havde  grebet  den  i 
Tøjlen. 

Den  fiyvende  Rytter  syntes  at  ville  tiltale  os;  men  da  han  i 
det  samme  fik  Øje  paa  den  aabnede  Indgang,  standsede  han 
pludselig  som  forstenet,  udstrakte  Armene  og  frembragte  ikke 
andet  end  et  langt  ,,Ah!"  et  saadant,  som  en  Smarodser  ud- 
aander  ved  Synet  af  et  lækkert  Bord  eller  en  forlibt  Tilskuer  ved 
Fremtrædelsen  af  en  dejlig  Skuespillerinde.  Da  han  havde 
staaet  nogle  Sekunder  med  et  Aasyn,  som  om  han  saa  Himmelen 
aaben,  og  ikke  Jorden,  fik  Tungen  atter  sin  tabte  Brug. 

,, Pastor!  kære  Pastor!"  udbrød  han  bebrejdende,  dog  uden 
Bitterhed,  „og  det  kunde  De  gøre  uden  at  lade  mig  det  vide!" 

„Jeg  vilde  overraske  Dem,"  faldt  Pastoren  ind,  „med  en  lille 
underjordisk  Raritet,  og  her  har  De  den,"  —  han  viste  paa  Urnen. 

Nu  først  faldt  Antikvarens  Øjne  paa  Skatten;  thi  under  hin 
Replik  havde  han  dem  endnu  stift  fæstede  paa  Hullet  i  Højen. 

,,Ved  Odin  Haugadrot  og  alle  Aserne!"  jublede  han,  „det  er 
den  skønneste,  jeg  til  Dags  Dato  har  set;  en  Form  aldeles  mage- 
løs! —  og  Størrelsen  —  ypperlig  konserveret!  —  med  begge  sine 
Hanke!  —  med  Laag  paa!"  — 

Under  disse  Forundrings-  og  Glædesudbrud  nærmede  han  sig 

langsomt  Skridt  for  Skridt,  satte  sig  paa  det  ene  Knæ  og  lagde 
Hænderne  sagtelig  og  klappende  om  Grydens  Sider  som  en 
Fader,  der  kærtegner  sit  Barn. 

yfJiSiT  De  haft  den  aaben?"  spurgte  han  hurtigt. 

Paa  vor  Benægtelse  rev  han  et  fint  hvidt  Klæde  op  af  Lommen 
og  udbredte  det  paa  Jorden;  men  da  han  vel  frygtede,  at  det  ikke 
var  stort  nok  til  at  rumme  Indholdet,  gjorde  han  det  samme  ved 
sit  Halsklæde.  Derpaa  tog  han  med  største  Forsigtighed  Laaget 
af  og  stirrede  en  Stund  med  Henrykkelsens  Smil  ned  i  den  halv- 
fyldte Urne. 

„Lad  Kammerraaden  nu  rode  lidt  omkring  i  denne  Askemød- 
ding," sagde  Præsten,  ,,mens  vi  ryger  en  Pibe  heroppe." 

Jeg  stødte  ham  paa  Armen. 

„Siger  intet,"  sagde  han  igen  lige  saa  lydt,  ».siger  intet;  i 
nærværende  Øjeblikke  kan  han  hverken  høre  eller  se,  hvad  der 
foregaar  omkring  ham  —  det  er  med  ham  som  med  Urhanen  i 
dens  forlibte  Ekstaser." 

—  ,,Det  er  dog  ganske  uskyldigt  Liebhaveri,"  mente  jeg,  da 
vi  havde  lejret  os  paa  Højens  Top,  „og  jeg  føler  ret  godt,  hvor- 
ledes det  kan  blive  til  Lidenskab.  For  mig  har  ogsaa  enhver 
Oldtidslevning  noget  tiltrækkende,  noget  stille  ærværdigt.  — '' 

„ —  Saamændl"  sagde  Præsten  bifaldende,  medens  han  slog 
Ild  til  Piben;  „men  at  gøre  Oldsager  til  sit  eneste  Studium,  deraf 
kommer  dog  aldrig  noget  stort  ud." 

,,Det  var  alligevel  tænkeligt,"  vedblev  jeg,  ,,at  det  med  Tiden 
kunde  give  noget  Udbytte  for  vor  gamle  Historie." 

„Meget  muligt,"  svarede  han,  „men  at  betragte  det  som  det 
vigtigste  af  alt,  er  dog  en  Smule  naragtigt." 

,,Hvad  et  Menneske  finder  Kald  til,"  mente  jeg,  „bør  han  vel 
anse  for  det  vigtigste,  om  han  deri  skal  bringe  det  til  noget. 
Den,  som  med  Ligegyldighed  betragter  og  driver  sin  Dont, 
vorder  stedse  en  Fusker:  en  Fusker  er  den  Snedker,  den  Sko- 
mager, som  ikke  sætter  sit  Haandværk  over  alle  andre;  og  det 
samme  gælder  om  Kunstneren  og  Skribenten." 

,,Godt  nok!"  svarede  min  Modstander  og  tog  sig  et  langt  Drag 
af  Piben;  „alt,  hvad  vi  øver.  Leg  eller  Alvor,  maa  ske  med  Lyst, 
ellers  vorder  det  alvorlige  Leg  og  Legen  for  alvoorlig;  men  hvor- 
for skal  Snedkeren  foragte  Skomageren  og  Skrædderen  og 
Kunstneren  den  solide  Videnskabsmand?  Jeg  har  kendt  en 
Dansemester,  som  paastod,  at  hans  Kunst  var  Fundamentet  til 
alle  andre,  ja  til  alle  Videnskaber  —  Moralen  med.  Den  scunme 
Professor  Springgaas  tog  aldrig  Hatten  af  for  et  Menneske,  som 

gik  indad  med  Fødderne,  var  han  endog  Kongens  første  Mini- 
ster." 

,,Han  var  sikkert  en  Virtuos?"  spurgte  jeg. 

„Derfor  ansaas  han,"  nikkede  Præsten. 

„Ja  ser  De,  min  Ven!"  vedblev  jeg,  „uden  denne  Stolthed 
havde  han  aldorig  bragt  det  til  Virtuositet.  Ensidighed  maa 
man  holde  Mennesket  til  gode,  da  Alsidighed  er  uopnaaelig. 
En  Virtuos  i  Tonekunsten  maa  gerne  for  mig  anse  en  Violin  for 
den  vigtigste  af  alle  menneskelige  Opfindelser,  naar  han  saa 
forstaar  at  traktere  den,  —  og  en  Digter  tro  sig  indblæst  af  Gud- 
dommen selv." 

,,Hml  hml"  mumlede  Præsten,  „der  er  noget  i  det,  De  siger; 
Herregaardsskytten  for  Eksempel,  som  kommer  der  henne,  han 
sætter  Jagten  over  alt  andet  i  Verden  og  foragter  i  sit  Hjerte 
enhver,  som  ikke  kan  skyde.  Han  ved  ikke  tydeligere  at  betegne 
den  højeste  Grad  af  Uvidenhed  og  Enfoldighed  end  ved  den 
Talemaade:  „Den  Karl  er  saa  dum,  han  kender  ikke  Bukken 
fra  Raaen";  men  selv  skyder  han  rigtignok  paa  en  Prik — jeg  vil 
ellers  foreløbig  sige  Dem,  at  han  staar  højt  anskreven  hos  Ba- 
ronen, der  har  ført  ham  med  herind  fra  en  Udenlandsrejse." 

—  Den  omtalte  Nimrod,  en  undersætsig,  sortsmudset  Person, 
med  dybtliggende  Øjne,  red,  ledsaget  af  en  Hønsehimd,  lige  hen 
imod  os,  lettede  paa  Ha,tten  og  bragte  os  paa  Tysk  Herskabets 
Hilsen,  at  samme  nemlig  kom  straks  efter  for  at  tage  Højen  i 
Øjesyn.     Derpaa  sagde  han  for  sig  selv  i  en  skæmtende  Tone: 

„Aperpo,  Hr.  Pastor!  Hvem  gifer  Dem  Lov  til  at  kaste  Ræfe 
ut  i  min  Rivier?" 

Præsten,  som  gerne  tyskedes,  svarede:  ,,Ein  gu  ten  Wort,  min 
lieber  Liefers!  will  er  nicht  trinken  ein  Schnaps?" 

Hertil  takkede  Jægeren  og  stod  af  Hesten.  En  af  Graverne 
blev  opkaldt  med  Madkurven,  og  en  Serviet  udbredt  imellem  os, 
hvorpaa  Frokosten  udpakkedes.  Kammerraaden  indbødes  til  at 
deltage  i  Maaltidet,  men  han  betakkede  sig  for  det  første,  da  han 
endnu  ej  var  færdig  med  at  undersøge  den  fundne  Skat. 

Da  Skytten  havde  faaet  den  første  Snaps,  som  han  med  op- 
løftet Albue  og  langt  tilbagebøjet  Hoved  hældte  i  Halsen,  be- 
gyndte han  oprømt: 

,,Akkeraat  sodan  sad  jeg  og  min  Løjtnant  Ewald  —  han 
er  nu  Genneraal  —  i  den  nordmekaniske  Krig,  da  den  franske 
Genneraal  Lafayette  kom  og  jog  os  væk  fra  vores  Maaltid;  men 
den  Puds  betalte  jeg  ham;  fra  Busken  skikkede  jeg  ham  en 
Valet,  so  han  glemte  at  sto  op  igen  — " 

,, —  Lalayette,"  rettede  jeg,  ,, lever  jo  endnu." 

„Det  mo  være  en  Søn  af  min  Lafayette,"  svarede  han,  ,,for 
den,  jeg  skød,  rejser  sig  min  Seel  ikke  lør  Domsdag." 

Præsten  blinkede  til  mig  og  fyldte  atter  Tumlingen  til  La- 
f ayettes  Banemand.  Han  stak  ud  og  takkede  med  en  ny  Anekdote 
fra  Krigen,  endnu  mere  heroisk  end  den  første. 

Nu  kendte  jeg  min  Mand  og  gjorde  ingen  flere  Bemærkninger 
ved  hans  nordmekaniske  Krigshistorier,  der  for  hver  ny  Snaps 
vandt  baade  i  Omfang  og  digterisk  Højhed.  Hvad  der  egentlig 
gav  dem  Værd,  var  dog  den  Omstændighed,  at  Forfatteren  selv 
troede  sine  Fiktioner;  thi  det  er  lige  saa  almindeligt  som  billigt, 
at  Løgneren  saa  længe  søger  at  narre  andre,  til  han  omsider 
vorder  sin  egen  Nar. 

Endelig  kom  da  Herskabet.  Skytten  satte  sig  til  Hest,  red 
Vognen  i  Møde  og  eskorterede  den  til  Højen  Inden  han  begav 
sig  bort  til  Dagens  Forretning,  maatte  han,  med  synlig  Ær- 
grelse, døje  en  grov  Bommert  mod  den  ædle  ,,\Vaidkunst",  som 
han  kaldte  den. 

Hans  Herre  sagde  nemlig  til  ham:  „Se  nu,  min  kære  Johan! 
at  du  skaffer  os  nogle  Snæpper  til  Aften!" 

Øjeblikkelig  standsede  han  Hesten,  som  om  han  vilde  til  at 
lægge  an,  satte  et  Ansigt  op,  hvori  først  Forbavselse  og  derefter 
Medynk  blandet  med  Ringeagt  ikke  utydeligt  afmalede  sig. 

,, Snæpper?  —  Snæpper!"  gentog  han,  „i  Juny  Monat?  om  Ba- 
ronen so  vilde  forere  mig  Solholm  op  ok  net,  som  den  stoer, 
kunde  jeg  ikke  skaffe  Dem  en  Snæppe  i  Dag;  po  denne  Aårsens 
Tid  har  vi  her  i  Landet  lige  saa  mange  Elefanter  som 
Snæpper."  — 

„Naa,  naa!"  sagde  Baronen,   „Snæpper  eller  Brokfugle,   det 
kommer  ud  paa  eet." 

,,Det  gør  Fanden,"  mimilede  Dianas  Yndling,  idet  han  hurtig 
drejede  Hesten  og  galoperede  bort,  maaske  fordi  han  frygtede 
for,  at  han  ikke  længer  vilde  være  i  Stand  til  at  hemme  Ud- 
brudet  af  sin  billige  Harme.  » 

Lige  som  de  kørende  kom  af  Vognen,  ilede  de  hen  til  Kammer- 
raad  Urold,  der  endnu  sad  paa  Knæerne,  ragede  med  en  Sølv- 
søger og  lagde  de  fundne  Herligheder  til  Side  paa  sit  Halsklæde. 
Han  hilsede  blot  med  hurtige  Nik.  Den  skælmske  Thearese  faldt 
ham  straks  i  Flankerne. 

,,Men  Gud  bevar  os  vel,"  raabte  han,  „bruger  De  Deres  rene, 
fine  Lintøj  til  saadant  Snavs!" 

,, Snavs?"  gentog  han,  dog  uden  engang  at  se  paa  hende. 


417 

,,Hvad  tænker  De  Fruen  vil  sigeT'  vedblev  hun  og  tog  fat  paa 
en  Flip  af  Lommeklædet. 

Men  han,  som  mærkede  hendes  Hensigt,  greb  hendes  Arm 
med  en  Musekats  Raphed  og  sagde  bestemt  og  truende:  ,,De  la'r 
det  ligge!" 

Therese  rev  Armen  til  sig;  hun  blev  virkelig  vred,  men  det 
klædte  hende  alligevel  nydeligt  og  fremstillede  blot  en  ny  Varia- 
tion af  Skønheden.  — 

Kammerraaden  tog  ikke  nogen  Notice  heraf,  men  hældte 
med  stor  Forsigtighed  Smullet  i  Urnen,  som  han  tog  under  den 
ene  Arm;  og  med  Relikvierne  i  den  anden  Haand  rejste  han  sig 
nu,  hilsede  og  sagde: 

„Den  Opdagelse,  jeg  her  har  gjort  —  det  forstaar  sig  med  Hr. 
Pastorens  Bistand,  hvorfor  jeg  er  hans  evige  Skyldner  —  er  af 
allerhøjeste  Interesse  og  Vigtighed.  Lad  os  tage  Plads  for  Eks- 
empel her  oven  paa  denne  samme  klassiske  Høj,  og  der  vil  jeg 
give  mig  den  Ære,  nogle  Minutter  at  fængsle  Selskabets  Op- 
mærksomhed." 

Huldtsmilende  som  en  ung  Professor  bukkede  han  for  os, 
vendte  sig  og  begyndte  paa  Opgangen;  men  da  Højens  Stejlhed 
gjoirde  ham  denne  vanskelig,  tog  Vang  og  jeg  ham  under  Armene; 
thi  vort  Tilbud,  at  bære  Helligdommen,  vilde  han  ikke  modtage 
—  han  havde  dem  alt  for  kær  til  at  betro  dem  i  andres  Hænder. 

I  Højens  Top  var  en  rund  Fordybning,  paa  hvis  Kant  vi  satte 
os;  i  Midten  stod  Genstandene  for  vor  Opmærksomhed  og  Anti- 
kvarens Forelæsninger. 

„Mine  Herrer  og  Damer!"  tog  han  til  Orde,  ,,De  ser  her  de 
jordiske  Levninger  af  den  danske  Konge  Hadding  og  hans  Dron- 
ning Haurtgrepe!" 

Her  gjorde  han  en  Pavse,  dragende  Vejret  dybt  som- en,  der 
just  har  lettet  sit  Sind  for  en  stor  Hemmeligheds  Byrde.  Baronen 
smilte  næsten  umærkeligt;  hans  Datter  saa  paa  Kammerraaden 
med  store  Øjne,  som  vidste  hun  ikke,  enten  det  skulde  være  Spøg 
eller  Alvor. 

Therese  paalagde  sig  ingen  Tvang  —  som  Vang  og  jeg,  der 
bed  os  i  Læberne  —  hun  lo  ret  hjertelig;  og  Præsten  mumlede 
sit  „hæ!  nu  rider  Fanden  Konrektoren." 

Oldgranskeren  hørte  det  ikke  eller  lod  saa;  han  vedblev  som 
følger: 

,.Mine  Herrer  og  Damer!  denne  Paastand  er  ikke  grebet  af 
Luften;  jeg  skal  føre  Dem  Beviserne:  denne  Høj  kalder  Almuen 
Lushøj.    Denne  Benævnelse  maa  ingenlunde  udledes  af  et  vist 

almindeligt  Insekt,  men  af  det  gamle,   ubrugelige  Lius,   det 

samme  som  Lys,  der  atter  er  blevet  udtalt  Lis  —  Englænderne, 

som    nedstammer    fra    Jyderne,    kan    endnu    ikke    prononcere 

Vokalen  y  —  Konsonanterne  L  og  R  forveksles  lettelig,  og  saa- 

ledes  f aar  vi  R  i  s  h  ø  j .  Dette  er  en  forkortet  Udtale  af  R  i  p  s  b  ø  j ;  I 

Ripshøj  ligesaa  afGripsbøj.  Dette  er  kommet  af  Grepsbøj; 

Grepsbøj  af  Grepeshøj  og  Grepeshøj  igen  af  Hartgrepes- 

bøj.     Nu  kommer  det  af  sig  selv:  Hartgrepesbø j  —  Gre- 

pesbøj  —  Grepsbøj  —  Gripsbøj  —  Ripsbøj  —  Risbøj 

—  Lisbøj  —  Lysbøj  —  Liusbøj  —  Lusbøj  —  der  bar 

vi  det!" 

Med  et  trimferende  Smil  saa  ban  sig  rundt  om  i  Kresen, 
som  om  ban  trodsede  al  videre  Modsigelse;  men  beller  ingen 
fandt  Sted;  tbi  enbver  af  os  vilde  bellere  nyde  noget  mer  af 
denne  gamle  Surdej.    Efter  en  kort  Pavse  tog  ban  atter  ved: 

„Sagnet  beretter  os,  at  denne  Hartgrepe  var  meget  troldkyn- 
dig, og  at  bun  i  levende  Live  førte  sin  Mand,  Kongen,  med  sig  tii 
Underverdenen,  bvilket  betyder  bverken  mer  eller  mindre,  end 
at  de  lod  sig  begrave  i  en  og  samme  Høj  —  nu  bar  vi  dem  altsaa 
ber  begge  to.  Og  skal  vi  derpaa  skride  til  Undersøgelsen  af  de 
tilstedeværende  kostelige  Levninger.  Jeg  sagde:  vi  bar  dem  begge 
to;  men  egentlig  bar  vi  kun  det  bal  ve  af  dem;  tbi  det  andet 
balve  ligger  paa  Havets  Bund  — " 

>» —  Og  naa/r  nu"  —  afbrød  Baronen  med  et  sarkastisk  Side- 
blik til  Præsten,  —  ,,naar  nu  Kammerraaden  oven  i  Købet  for- 
blander den  øvrige  Halvdel  af  de  salige  Ben,  kan  det  blive  van- 
skeligt nok  at  faa  dem  samlet  igen  paa  Dommedag!'' 

Den  tiltalte  mumlede:  ,,Hæ!  Spotter!  Fritænker!  bedst  at  lade, 
som  man  ikke  bører." 

Det  skulde  blevet  vanskeligt  at  kvæle  Latteren,  bvis  ikke  Spot- 
terens letsindige  Ytring  bavde  vakt  Uvillie  bos  os  andre.  Men 
jeg  bemærkede  til  min  Skræk,  at  Tberese  smilte  til  bam  —  min 
Drøm  randt  mig  i  Tanker,  og  en  Febergysen  gennemfor  mig.  En 
lang  Tirade  af  Uroids  Forelæsninger  gik  nu  mine  Øren  forbi,  og 
jeg  vaktes  først  af  mine  mørke  Grublerier,  da  ban  rejste  sig  og 
overrakte  Tberese  en  Stump  rustent  Metal,  der  bavde  Skikkelse  af 
en  Kasketskygge. 

„Betragt  engang  dette!"  sagde  ban,  ,, Herrerne  vil  glat  væk  er- 
klære det  for  et  Stykke  af  en  Hjelm  —  intet  mindre!  det  er  et 
Pragtsmykke,  Damestads!  bvilket  jeg  straks  vil  gøre  Dem  be- 
gribeligt!" 

Og  nu  beviste  ban,  idet  Tunge  og  Fingre  manøvrerede  med 

lige  Hurtighed,  at  Stumpen  var  en  Del  af  et  Diadem;  men  da 
han,  for  end  mere  at  tydeliggøre  sig  og  vise,  hvorledes  det 
havde  siddet,  tog  fat  paa  Thereses  Hoved,  som  om  det  havde 
været  et  caput  mortuum,  slog  hun  til  hans  Haand,  sprang  op  og 
sagde: 

„Mit  Hoved  frabeder  sig  den  Ære  at  tjene  Dem  som  Skabilkenl 
brug  Deres  egen  Parykblok,  naar  De  vil  opstikke  Dronning  Hart- 
gretes  Sæt!" 

„Hartgrepe!"  rettede  han  koldsindig  og  lagde  Diademet  ned 
for  at  fremtage  en  anden  Raritet.  Men  Therese  og  hendes  Ven- 
inde forlod  Auditoriet  og  trippede  ned  ad  Højen.  Vang  fulgte 
deres  Eksempel;  og  efterhaanden  listede  vi  andre  os  ogsaa  bort, 
saa  at  Professoren  til  sidst  blev  alene  tilbage. 

Uden  at  fornærmes  raabte  han  efter  os:  „Gaar  De  ind  i  Grav- 
kammeret, da  vær  for  Himmelens  Skyld  forvarlige,  om  der 
skulde  væore  flere  Urner!  jeg  kommer  straks." 

Jeg  bukkede  mig  for  at  gaa  ind  i  Højen,  men  standsede,  da 
jeg  saa  begge  Pigerne  i  en  Stilling,  som  tydede  paa  fortrolige 
Meddelelser:  de  holdt  hinanden  omfavnede,  og  Mariane  støttede 
sin  Pande  mod  Thereses  Skulder.  Jeg  trak  mig  tilbage,  og  paa 
Baronens  Indbydelse  traadte  jeg  hen  til  Vognen  for  at  tage  min 
Andel  i  den  medbragte  Frokost. 

Kammerraaden  var  endnu  ivrigt  beskæftiget  med  paa  ny  at 
gennemrage  Benkullene,  da  vor  Vært  raabte  op  til  ham: 

„Kom  nu,  Hr.  Antikvitetsraadl  og  faa  lidt  Vederlag! 
De  har  trakteret  os  med  Suppe,  kogt  paa  gamle  Ben;  men  hvor 
kraftig  den  end  var,  tror  jeg  dog,  vi  kan  trænge  til  Spise  fra 
nyere  Tider." 

Den  tiltalte,  som  saa,  at  der  var  anrettet  med  gode  Sager  og 
Flaskefoderet  aabnet,  forlod  sit  Liggendefæ  og  ilede  ned  til  Vog- 
nen; man  mærkede  straks,  at  han  var  Ven  af  et  godt  Bord.  — 

Da  vi  Mandfolk  var  samlet  om  Dyreryggen,  savnede  Baronen 
først  Damerne. 

„Hvor  er  Jomfru  Dybeor  og  min  Datter?"  spurgte  han,  ,,se 
de  Fandens  Tøser!  hvad  kan  de  bestille  saa  længe  i  Graven?  Man 
skal  se,  de  holder  Sjælemesse  for  Lange  Margrethe,  eller  hvad 
det  er  hun  hedder  —  aa,  vær  saa  god,  Hr.  Vang,  og  hent  os 
dem!"  — 

Vang  gik,  men  kom  ikke  igen.  Efter  et  Indhug  i  Stegen  og  et 
Glas  rundt  sagde  Baronen: 

,,Jeg  trorr,  paa  min  Ære!  at  Kandidaten  maa  anticipere  den 

gejstlige  Stands  Forrettighed  at  absolvere  smukke  Synderinder 
—  Hr.  von  Nordstjerne!  vil  De  ikke  kigge  ind  i  Skriftestolen?" 

Jeg  fulgte  Opfordringen.  Da  jeg  var  kommet  ind  til  de  trende 
i  Højen,  bemærkede  jeg  en  synderlig  Alvor  i  alles  Ansigter. 
Ingen  af  dem  talte,  men  stod  med  nedvendte  Blikke  og  ubevæge- 
lige som  Maormorfigurer  paa  et  Gravminde. 

En  Stund  antog  jeg  samme  Stilling,  indtil  Vang  omsider  brød 
Tavsheden,  idet  han  ligesom  opvaagnede  af  en  Drøm,  greb  The- 
reses og  min  højre  og,  inden  vi  vidste,  hvad  han  vilde,  eller 
kunde  forhindre  det,  lagde  dem  sammen  med  de  Ord: 

,,Hvad  Graven  har  sammenføjet,  skal  ingen  paa  Jorden  ad- 
skille." 

Therese  rev  hurtig  sin  Haand  løs,  og  med  det  Udiraab:  ,,Kome- 
diantspillerl"  ilede  hun  ud  i  det  fri:  Veninden  fulgte  hende  noget 
langsomt. 

Vang  holdt  endnu  min  Haand  og  spurgte  med  godmodigt 
Skælmeri:  ,,Blev  du  ogsaa  vred,  Nordstjerne?" 

Jeg  tænkte  paa,  hvad  jeg  skulde  svare  ham,  thi  vred  var  jeg 
i  Grunden  ikke;  men  han  tog  atter  Ordet: 

„Ser  du,  amicissime!  jeg  har  blot  fremskyndet,  hvad  allige- 
vel vilde  ske.  Allerede  i  Gaar  indsaa  jeg,  at  I  to  var  bestemte 
for  hverandre,  og  da  jeg  nu  ubemærket  af  Pigerne  kom  herind, 
bekendte  hun  for  sin  fortrolige,  at  hun  virkelig  havde  Godhed 
for  dig.  Da  de  blev  mig  var,  frygtede  de  med  Grund  for,  at  jeg 
vaf  blevet  et  ukaldet  Vidne  til  denne  Bekendelse,  og  heraf  kom 
det,  at  du  ved  din  Ankomst  fandt  os  alle  tre  saa  forlegne.  Hvad 
skulde  jeg  gøre?  Du  var  dog  nærmere  berettiget  til  at  indvies  i 
Hemmeligheden  end  jeg.  Men  hertil  kommer  endnu  en  højst 
vigtig  Bevæggrund  til  mit  raske  Skridt:  imellem  os!  Baronen  er 
en  stor  Vellystning  og  farlig  Forfører.  Therese  er  nu  hans  nær- 
meste Maal;  og  for  at  naa  dette  søger  han,  efter  gammel  heldig 
Praksis,  at  nedrive  Kyskhedens  eneste  og  stærkeste  Bolværk  — 
jeg  mener  Religionen.  Det  andet,  nemlig  Æren,  falder  snart 
bagefter.  For  at  frelse  det  vakre  Barn  fik  jeg  det  Indfald  at 
kaste  hende  i  Armene  paa  dig,  da  jeg  havde  temmelig  Vished  for, 
at  du  ikke  vilde  støde  hende  bort." 

Skinsyge  og  Frygt,  Kærlighed  og  Glæde  stred  om  Herre- 
dønmiet  i  mit  heftigt  bevægede  Sind. 

Jeg  trykkede  den  fremfusende  Vens  Haand  og  sagde:  ,,Det 
synes,  som  om  jeg,  uden  at  søge,  skal  finde  tvende  af  Livets 
yndigste  Blomster  —  Venskab  og  Kærlighed.  Dog  hvad  den 
sidste  angaar  —  j^g  er  ikke  uden  Bekymring  —  sig  mig:  skulde 
Therese  virkelig  lægge  Øre  til  Baronens  Lærdomme?" 

,,Med  hendes  vittige  Hoved  og  sorgløse  Letsind  kan  det  vel 
være  at  befrygte/'  svarede  han,  ,,dog  staar  allerede  een  frelsende 
Engel  ved  hendes  Side  —  hans  egen  Datter.  Hun  er  just  det 
modsatte  af  Faderen,  følelsesfuld,  from,  ja  man  kunde  vel  sige 
andægtig,  sin  ædle,  ulykkelige  Moders  udtrykte  Billede.  Jeg  ved, 
at  hun  af  al  Magt  modvirker  Faderens  giftige  Indskydelser;  men 
Kærlighed  vil  alligevel  udrette  mere  end  Venskab.  —  Din  Haand 
bæver?  rolig,  Nordstjerne!  Med  Fatning  maa  du  igen  træde  ud 
til  Selskabet  —  vi  kan  ikke  tøve  længere  herinde."  — 

Med  tvungen  Rolighed  fulgte  jeg  ham,  og  under  en  næsten 
almindelig  Tavshed,  som  kun  Baronen  nu  og  da  med  et  lystigt 
eller  og  et  frivolt  Indfald  afbrød,  korte  vi  til  Herregaarden. 


SOLHOLM 

Denne  Gaard  ligger,  som  de  fleste  gamle  i  Danmark,  lavt  og 
paa  en  sumpig  Grund  for  ej  at  mangle  Vand  i  de  omgivende 
Grave.  Den  er  anlagt  midt  i  en  Engdal,  men  Bakkerne  paa 
østre  og  vestre  Side  er  saa  høje,  at  man  endnu  paa  en  Fjerding- 
mils Afstand  ikke  ser  andet  af  Solholm  end  trende  Taamspir, 
hvoraf  det  midterste  er  lidt  højere  end  de  andre.  De  haor  en 
pyramidalsk  Form,  og  Bønderne  kalder  dem,  træffende  nok, 
Solholms  Tørveskruer.  Set  fra  de  vestlige  Bakker  tager 
Herresædet  sig  smukt  ud;  oveor  den  foranliggende  lave  Ladegaard 
hæver  sig  den  stolte  Borg  med  sine  mørkrøde  Mure  og  blytakte 
Spir.  Bagved  øjner  man  Trætoppene  i  Haven,  og  til  begge  Sider 
udstrækker  sig  et  ÆUekrat,  hvorigennem  en  lille  Bæk  søger  sin 
krunune  Vej  til  Storaaen. 

Slottet  bestaar  af  fire  sammenbyggede  Fløje,  der  indeslutter  en 
Borggaard,  ikke  større,  end  at  en  forspændt  Vogn  netop  kan 
vende  derinde.  Udenom  løber  dobbelte  Grave,  der  tilforn  har 
været  forsjmet  med  Vindebroer;  man  kender  endnu  tydeligt  dis- 
ses Sted  paa  det  nyere  Murværk  i  Broernes  midterste  Buer.  Den 
inderste  Pille  ved  begge  Enderne  har  engang  tjent  til  Fængsel; 
et  lille  firkantet  Hul  med  tykke,  overkalkede  Jernstænger  viser 
hin  første  Bestemmelse.  Nu  er  de  aldeles  overflødige  —  nu,  da 
Lovene  yder  et  sikrere  Værn  end  Mure  og  Grave. 

Det  glæder  derfor  enhver  Fredens  og  Frihedens  Ven  at  se 
Bunden  af  den  yderste  Grav  forvandlet  til  Eng  og  den  inderste 

hist  og  her  bevokset  med  Siv  og  Rør.  Vindens  Susen  derude 
forekom  mig  ofte  som  Sukke  af  henfarne  Aander  —  deres,  som 
vansmægtede  i  Smaadespotemes  Fængsler,  eller  disses,  der 
endnu  sørger  over  gamle  Dages  forsvundne  Herlighed  og  Vælde. 
Svanerne,  deor  ikke  længer  formaar  at  udrydde  den  stedse  ska- 
bende Naturs  vegetabilske  Frembringelser,  syntes  mig  som  Ro- 
ligheds og  huslig  Lyksaligheds  yndige  Symboler,  naar  de  med 
opløftede  Vinger  gled  eller  af  sagte  Luftninger  omdreves  paa  de 
Vande,  over  hvilke  fordum  Kampens  Pile  hvinede  og  Stridstrom- 
peten  smældede. 

Slottets  Indre  er  for  ukendte  en  ren  Labyrint.  Snævre  Vindel- 
trapper fører  fra  et  Stokværk  i  et  andet;  korte  og  lange,  lyse  og 
mørke  Gange  leder  til  saa  mange  smaa  og  næsten  ligedannede 
Værelser,  at  der  for  ubevante  krævedes  Nummerering  for  at 
hitte  Rede  i  dem,  og  først  ved  længere  Ophold  i  Borgen  kunde 
Benævnelserne  „den  røde  Stue",  ,, Generalens  Kabinet",  „Fru 
Elses  Kammer",  o.  s.  v.  give  sikker  Anvisning  til  de  betegnede 
Værelser.  — 

Blandt  saa  mange  smaa  fandt  jeg  kun  tvende  ret  store  Sale. 
Den  ene  var  Riddersalen  —  saaledes  kaldet  vistnok,  fordi  den 
indeholdt  en  Samling  af  længst  henfarne  Ridderes,  Baronens 
Forfædres,  Billeder,  tillige  med  døres  velbyrdige  Fruers.  Da 
den  nuværende  Besidder  her  første  Gang  præsenterede  mig  sine 
Aner  med  deres  mørke,  skæggede  Ansigter,  nogle  i  Harnisk  og 
guldbesporede  vide  Støvler,  andre  i  de  langskødede  Trøjer  med 
Halskraver  og  Pibekraver  eller  med  Pludderbukser  og  bred- 
næsede Sko  —  da  forekom  han  mig,  med  hans  muntre  Væsen 
og  moderne  Dragt,  som  en  fremmed  iblandt  dem  og  ikke  som 
deres  Descendent  og  Arving. 

Den  anden,  som  var  meget  skønt  dekoreret  i  nyeste  Smag, 
syntes  jeg  —  vel  af  denne  Grund  —  meget  mindre  om,  da  den 
passede  i  den  gammeldags  Borg  som  f .  Eks.  et  firkantet  Vindue  i 
en  gotisk  Kirke.  At  vi  spiste  her,  fandt  jeg  rigtignok  mere  pas- 
sende; thi  i  den  først  omtalte  vilde  jeg  bestandig  troet,  at  de 
stolte  Forfædre  med  Haan  og  Harme  havde  stirret  ned  paa  det 
af  adelige  og  borgerlige  sammensatte  Selskab,  paa  den  Frihed 
og  Lighed,  der  herskede  mellem  Herre  og  Forvalter,  Frøken  og 
Jomfru,  hvor  Drikkeviser,  som  ,, Druen  vokser  paa  vor  Klode", 
blev  sjunget  af  ærbare  Præstemænd. 

Hvilke  Foorandringer  blot  i  en  Menneskealder!     Ej   engang 
tredive  Aar  tilbage  maatte  Præsterne  lade  deres  Vogne  blive 

holdende  nede  i  Ladegaarden,  Forvalteren  fik  Audiens  i  Gangen, 
og  Bonden  vovede  ikke  at  betræde  den  yderste  Bro. 

Anretningen  var  prægtig  og  gjorde  Værtens  Gæstfrihed  Ære; 
dog  smagte  hans  fine  Vine  mig,  som  om  de  var  blandede  med 
Eddike  og  Galde,  thi  Therese  var  hans  Dame  og  lod  til  at  finde 
Behag  i  hans  Underholdning.  Det  var  derimod  øjensynligt,  at 
hun  skyede  mit  Blik,  og  mødte  hendes  Øjne  mine,  vendte  hun 
dem  hurtigt  bort  med  aabenbar  Kulde.  Jeg  underholdt  mig  da, 
saa  godt  jeg  efter  min  Sindsstemning  var  i  Stand  til,  med  min 
Dame,  Frøkenen,  hvem  jeg  atter  fandt  rigelig  Anledning  til  at 
agte  og  beundre. 

Jeg  savnede  hendes  Moder,  hvis  Ikke-Tilstedeværelse  syntes 
at  høre  til  Dagens  Orden,  da  Baronen  ej  engang  med  et  Ord 
havde  anmærket  den  for  Gæsterne.  Maaske  havde  jeg  ej  heller 
savnet  hende,  hvis  min  nye  Vens  Ytringer  i  Gravhøjen  ikke 
havde  vakt  Lyst  hos  mig  til  at  kende  en  Kvinde,  han  omtalte 
med  saa  dyb  en  Agtelse. 

„Er  Deres  Moder  ikke  vel?"  spurgte  jeg  Datteren.  Hendes 
Ansigt  mørknedes. 

Hun  svarede  med  dæmpet  Røst:  „Min  Moders  Helbred  er  ikke 
med  det  bedste;  men  ønsk&r  De  at  gøre  hendes  Bekendtskab,  skal 
jeg  efter  Bordet  føre  Dem  til  hende." 

Mere  blev  for  Øjeblikket  ikke  talt  herom,  men  saa  snart  Kaffen 
var  gaaet  omkring,  erindrede  jeg  hende  om  det  givne  Løfte. 

Aldrig  saa  jeg  nogen  Kvinde,  der  ved  første  Møde  indgød  en 
saadan  Velvillie  og  Tillid  og  tillige  paabød  en  saa  uimodstaaelig 
Ærefrygt.  Jeg  havde  forestillet  mig  en  gammel,  af  Sorg  og  Syg- 
dom nedbøjet  Matrone  og  fandt  en  rank  og  fyldig  Kone  med 
meget  mer  end  Spor  af  Skønhed  i  det  ædle  Ansigt;  men  vel 
opdagede  man  snart  Spor  af  Bekymringer  —  af  beske  Taarer, 
kunde  jeg  sige  —  paa  de  blege  Kinder;  og  naar  hun  aabnede 
Læberne  til  Tale,  viste  sig  et  Træk  i  Mundvigene,  som  om  hun 
med  nogen  Anstrengelse  dæmpede  en  frembrydende  Graad.  Dog 
kunde  man  ingenlunde  tydelig  skælne,  om  denne  Mine  var  med- 
født eller  et  Minde  fra  søvnløse,  hengrædte  Nætter.  Den  dejlige 
Datter  kyssede  den  endnu  smukke  Moders  Haand,  som  hun  med 
begge  sine  førte  til  Læberne,  med  en  Inderlighed,  der  straks  ind- 
tog mig  for  hende. 

Vor  Samtale  angik  mest  min  Familie,  med  hvilken  hun  i 
yngre  Dage.  havde  været  bekendt,  og  ellers  ligegyldige  Gen- 
stande; men  den  førtes  fra  hendes  Side  paa  en  Maade,  som 
røbede  baade  den  fineste  Verdenstone  og  tillige  en  højst  uddannet 

Aand.  Der  undslap  hende  end  ikke  den  letteste  Hentydning  paa 
hendes  Skæbne  og  Forhold  til  Baronen,  der,  om  det  ej  havde 
været  Verden  bekendt,  alligevel  antydede  sig  ved  hendes  Afson- 
dring fra  ham  og  hans  Selskaber. 

Naar  jeg  i  Samtalens  Gang  henvendte  mig  til  Datteren, 
mærkede  jeg,  at  hun,  ligesom  forskende,  betragtede  mig,  og  da 
jeg  ved  Afskeden  fuld  af  Ærbødighed  kyssede  hendes  Haand,  til- 
smilte hun  mig  med  en  ret  moderlig  Venlighed  og  sagde  i  en 
Tone,  som  viste,  at  hun  mente  det:  „Det  vil  glæde  mig  at  se  Dem 
oftere." 

Jeg  bragte  siden  i  Erfaring,  at  det  var  Skik  paa  Solholm,  at 
Gæsterne  efter  Bordet  aflagde  Visit  hos  Baronessen  —  Baronen 
kaldte  dette  „Kur"  —  men  nu  første  Gang  undrede  det  mig, 
efterhaanden  her  at  se  mine  Bordkammerater  komme  og  gaa. 
Den  første,  der  efter  mig  ved  Kammerjomfruen  lod  sig  melde, 
var  Præsten  i  Langebæk,  hvem  Baronessen  modtog  høfligt,  men 
koldt  Det  var  mig  tydeligt,  at  hun  over  Mandens  Særheder  mis- 
kendte hans  gode  og  agtværdige  Egenskaber.  Selv  han  følte 
dette,  thi  gengældende  en  Ubillighed  med  en  anden,  mimalede 
han  i  Bortgangen:  ,,Rar  Dame!  men  stolt  —  stolt!" 

Hun  hørte  det  og  smilte  næsten  umærkeligt.  — 

Efter  ham,  nær  ved  at  støde  ham  tilbage  i  Døren,  kom  Pastor 
Rumsøe,  glødende  af  Baronens  søde  Vin.  Hans  Holdning  var 
stiv  som  hans  Konversation,  thi  han  havde  kun  naaet  den  første 
Grad  af  Beruselse,  i  hvilken  man  endnu  mærker  sin  Tilstand  og, 
for  at  skjule  den,  antager  en  langt  større  Ærbarhed  og  stiver 
Knæerne  mer,  end  fornødent  gøres. 

Hans  Hensigt  lykkedes  ham  virkelig  hos  den  med  Bacchi  Mi- 
rakler saa  ubekendte  Dame.  Hun  troede,  at  han  just  var  kommet 
ud  fra  en  Ordstrid.  Dette  ytrede  hun  uden  synderlig  Tilbage- 
holdenhed for  Datteren.  Hans  Kollega  derimod  vidste  bedre, 
hvorledes  han  var  faren,  thi  da  de  karambolerede  i  Døren,  brum- 
lede han  godmodigt:  ,,Evoe,  Evan!  quo  me  rapis?''  — 

Therese  udeblev  ikke;  men  da  hun,  ligesom  ved  Bordet,  syntes 
at  sky  mig,  fornam  jeg,  at  jeg  nu  vilde  blive  tilovers,  og  an- 
befalede mig. 

Vang  mødte  mig  udenfor.  Han  var  den  eneste  af  dem,  der 
hørte  til  Gaarden,  som  gjorde  Opvartning  hos  Baronessen.  Ba- 
ronen paalagde  sig  i  denne  Henseende  ingen  Tvang,  den  nye 
Forvalter  ikke  heller;  men  mest  harmede  det  mig  at  se  den  unge 
Baron  —  en  Knøs  paa  seksten  Aar  —  følge  Faderens  Eksempel. 
Han  vor  letsindig  og  vilter,  men  ikke  ond,  skønt  jeg  snart  bragte 

i  Erfaring,  at  den  gamle  Baron  gjorde  alt  for  at  fordærve  ham 
og  især  for  at  fjerne  ham  fra  Moderen.  Mer  hertil  virkede  dog 
hendes  egen  Strenghed;  thi  for  at  modarbejde  sin  Mand,  havde 
hun  taget  det  urigtige  Greb  at  behandle  Sønnen  med  Haardhed. 
Hun  maatte  overse  den  Sandhed,  at  Kærlighed  (jeg  mener 
den  aktive  kærlige  Behandling)  ikke  forkæler,  men  vel  For- 
el s  k  e  1  s  e.  Ikke  sært  da,  om  Drengen  skyede  sin  Moder,  af 
hvem  han  idelig  maatte  høre  Irettesættelser,  og  holdt  sig  til 
Faderen,  hvem  han  alligevel  ikke  elskede,  fordi  han  ikke  agtede 
ham,  da  denne  ej  alene  lod  ham  sin  Frihed  i  alle  Ting,  men 
endog  opmuntrede  ham  til  Galskaber.  Sørgeligst  plejer  da  Ud- 
faldet at  vorde,  naar  den  ene  af  Forældrene  kæler,  og  den  anden 
idelig  revser;  men  hvorvel  det  unge  Menneske  befandt  sig  i  et 
saadant  Tilfælde,  gjorde  han  dog  en  Undtagelse  fra  den  opstil- 
lede Grundsætning.  Han  blev  siden,  da  han  havde  udraset,  en 
taalelig  brav  Mand,  af  dem,  der  just  ikke  gør  meget  godt,  men 
heller  intet  ondt. 

Jeg  kunde  fristes  til  at  ts*o,  at  der  gives  Naturer,  som  ikke 
kan  fordærves,  saavel  som  andre,  der,  endog  med  den  om- 
hyggeligste Opdragelse,  ikke  kan  forædles.  Hvo  skulde  have 
troet  andet,  end  at  den  samvittighedsløse  Fader  maatte  have  op- 
draget et  Afskum  —  en  Lovelace?  Stedse  stræbte  han  at  gøre 
Sønnen  Dyd  og  Religion  saa  latterlig,  som  han  med  sin  Vittighed 
virkelig  var  i  Stand  til,  og  greb  hertil,  ret  med  Lyst,  enhver 
mulig  Anledning  og  Lejlighed. 

Endnu  samme  Dag,  da  jeg  fra  Baronessen  gik  tilbage  til  Sel- 
skabet, blev  jeg  Vidne  til  en  saadan  højst  oprørende  Scene.  Jeg 
aabnede  Døren  til  et  Gennemgangsværelse,  og  i  samme  Øjeblik 
traadte  Baronen  og  Forvalteren  ind  ad  den  modstaaende  Dør, 
just  som  den  unge  Laps  brødes  derinde  med  Søsterens  Kammer- 
jomfru om  et  Kys. 

,,Nej,  se  til  den  Helvedes  Knægt!"  raabte  Baronen,  „nu  kan 
jeg  nok  ikke  længer  have  mine  Piger  i  Ro  for  ham!  han  snapper 
Maden  af  Munden  paa  mig!"  — 

„Æblet  falder  ikke  langt  frfii  Stfiummen!"  gryntede  Forvalteren 
med  sit  sædvanlige  Prust  oppe  i  Næsen  og  sin  modbydelige 
Latter. 

Hans  Herre  smilte  som  en,  man  siger  en  stor  Artighed,  og 
Drengen,  benyttende  den  faderlige  Opmuntring,  for  ud  efter  den 
flygtende  Pige. 

Da  jeg  kom  tilbage  til  Billardstuen,  hvor  der  sædvanlig  blev 
drukket  Kaffe  og  røget  Tobak,  var  denne  allerede  tom.  En  Tjener 
sagde  mig,  at  Selskabet  var  i  Haven,  og  tilbød  sig  at  vise  mig 

derned.  Men  jeg  vilde  hellere  blive  her  med  den  Beslutning,  al- 
vorligt at  undersøge  mit  Hjertes  Tilstand,  og  hvilke  Kræfter  jeg 
kunde  opbyde  for  at  bekæmpe  en  Lidenskab,  der  —  det  følte  jeg 
vel  —  allerede  havde  vundet  for  meget  i  Styrke  og  som  ugen- 
gældet  let  kunde  vorde  min  Roligheds  Grav.  Selv  i  det  Tilfælde, 
at  den  blev  besvaret  fra  Thereses  Side,  mon  den  da  ej  kunde 
geraade  mig  til  endnu  større  Fordærvelse,  hvis  hun  for  silde  be- 
fandtes  at  være  min  Kærlighed  uværdig?  —  Nøje,  upartisk,  men 
strengt  foresatte  jeg  mig  at  drøfte  hendes  Opførsel  —  aki  Den 
forelskede  i  sin  berusede  Tilstand  er  kun  slet  skikket  til  Under- 
søgelser, der  kræver  den  fuldkomneste  indvortes  Rolighed  og 
Ligevægt.  Hvor  skulde  vel  en  Dommers  Koldblodighed  findes 
hos  den,  hvis  Hjerte  gennemstrømmes  af  Ild?  hvis  Indbildnings- 
kraft fører  ham  fra  en  Yderlighed  til  en  anden  og  aldrig  tillader 
ham  ret  længe  at  holde  Forstandigheds  og  Skønsomheds  Middel- 
vej? Snart  forekom  hun  mig  som  en  Engel,  hvis  himmelske  Ren- 
hed noksom  beskyttede  hende  mod  en  Vellystnings  Angreb  og 
tillige  gjorde  enhver  Selvfristelse  umulig. 

Da  straffede  jeg  mig  selv  for  min  barnagtige  Skinsyge  og  følte, 
efter  i  Tankerne  at  have  gjort  den  forurettede  Afbigt,  en  vis 
munter  Rolighed,  som  varede  saa  længe,  som  der  kan  være 
mellem  et  Suk  og  et  andet.  Thi  snart  hviskede  en  Stemme  inden 
i  mig:  ,,Hun  er  jo  dog  hverken  mer  eller  mindre  end  en  Kvinde, 
en  Skabning,  „hvis  Navn"  —  det  er,  hvis  Natur  —  ,,er  Skrøbelig- 
hed"; et  ,, Lerkar"  sammenæltet  af  Forfængelighed,  Falskhed  og 
Sanselighed.  Og  denne  er  dertil  vild  og  letsindig  frem  for  de 
fleste  af  hendes  Søstre.  Det  er  din  Forelskelse,  der  gør  dig  blind 
for  hendes  Fejl  eller  rettere  blænder  dit  Blik  ved  den  Glorie,  med 
hvilken  den  har  omgivet  hendes  Ansigt:  hun  er  i  Grunden  som 
de  andre  baade  i  Sind  og  i  Skind." 

Saa  oprørtes  min  Stolthed,  og  intet  syntes  mig  lettere  end 
straks  at  afkaste  et  saa  uværdigt  Aag.  Men  saa  hviskede  straks 
den  anden  Stemme:  „Hvad  om  hun  elsker  dig?  om  denne  Kærlig- 
hed var  det  af  Forsynet  bestemte  Middel  til  hendes  Frelse?  Hvad 
om  hun  ved  din  Side  endog  kunde  vorde  et  Mønster  for  Koner  og 
Mødre?"  — 

Herpaa  smagte  jeg  lidt  med  lønligt  Behag,  indtil  den  søde 
Smag  udslettedes  ved  den  første  Stemmes  bitre  Tilsætninger:  hm 
—  om?  —  dersom?  —  byg  ikke  paa  Muligheder!  —  om  hun  elsker 
dig?  deri  stikker  det.  — 

Og  nu  tog  jeg  mig  for  ene  og  alene  for  det  første  at  holde  mig 
til  Undersøgelsen  af  dette  Hovedpunkt;  men  jeg  kom  bestandig 
lige  vidt:  jeg  kastedes  som  en  Fjederbold  frem  og  tilbage  mellem 

Nej  og  Ja.  Nu  syntes  mig,  at  Symptomerne  paa  hendes  Kær- 
lighed var  tydelige  nok  —  og  atter  forekom  hendes  Kulde  og 
Ligegyldigbed  mig  lige  saa  indlysende.  Det  var  virkelig,  som  om 
jeg  havde  været  besat  af  tvende  Prokuratorer,  den  ene  hendes 
Aktor,  den  anden  hendes  Defensor.  Selv  var  jeg  den  livagtige 
Herman  von  Bremerfeld  som  Dommer,  der  stedse  gav  den  Ret, 
som  talte  sidst. 

Temmelig  lang  Tid  har  vistnok  Sagens  Plædering  medtaget; 
thi  da  jeg  kom  til  mig  selv  igen,  stod  Vang  foran  mig  med 
sammenslyngede  Arme  og  sagde: 

„Bravo!  nu  ser  jeg,  du  elsker  til  Gavns,  siden  du  sover  med 
aabne  Øjne.  Den  rigtig  forelskede  maa  have  Øjne  og  ikke  se, 
Øren  og  ikke  høre.  Her  har  jeg  staaet  et  halvt  Kvarter  foran  dig 
uset  og  uhørt  —  det  glæder  mig  —  alt,  hvad  Mennesket  foretager 
sig,  bør  det  gøre  til  Gavns  —  Halvhed  duer  aldrig,  allermindst 
i  Kærlighed. 

Lidt  fortrædelig  —  enten  det  nu  var  over  at  forstyrres  i  mine 
Grublerier,  eller  fordi  en  saa  ung  bekendt,  der  endnu  ej  kunde 
gøre  fuld  Paastand  paa  Vennenavnet,  saa  ligefrem  afslørede  en 
Hei^melighed,  han  selv  paa  een  Gang  havde  paanødt  mig  og 
indtrængt  sig  i  —  nok  er  det,  jeg  fik  det  Indfald,  ganske  hensigts- 
løst at  spørge  ham:  „Jeg  vil  haabe,  at  du  selv  altsaa  er  enten 
kold  eller  varm?" 

Han  trak  Brynene  ned  og  svarede  langsomt:  ,,Det  er  ganske 
rigtigt!  en  af  Delene  er  jeg  —  jeg  er  virkelig  kold  —  desbedre! 
eller  desværre!  —  Kom  med  ud  i  det  frie!"  sagde  han  derpaa 
hurtigt,  „i  Venskab  er  jeg  ikke  kold  —  jeg  har  ikke  frarevet  dig 
din  Hemmelighed,  nu  maa  du  dele  min!"  — 

Vi  gik  tavse  gennem  Haven  ud  i  Ællekrattet  og  satte  os  paa 
en  Græsbænk  ved  Bækken. 

„Nordstjerne!"  sagde  han  med  dyb  og  alvorlig  Stemme,  „du 
er  den  eneste  foruden  mig,  som  nu  ved,  at  Frøken  Sonnenthal 
elsker  mig;  thi  hun  ved  det  vist  ikke  selv.'* 

Forundret  saa  jeg  paa  ham:  „Og  du?"  — 

,,Er  kold,"  svarede  han;  ,,og  er  dette  ikke  bedst  for  os  begge? 
Kløften  mellem  os  er  alt  for  uhyre,  him  rig  —  jeg  fattig,  hun 
af  gammel  adelig  Herkomst  —  jeg  — " 

Her  holdt  han  pludselig  inde,  støttede  Albuen  mod  Knæet  og 
Panden  mod  Haanden.  Efter  nogle  Sekunders  Tavshed,  den  jeg 
ikke  følte  Kald  til  at  bryde,  lænede  han  sig  tilbage  mod  en  Træ- 
stamme, saa  med  sammenslyngede  Arme  lige  ud  for  sig,  og  som 

han  havde  talt  til  den  forbirindende  Bæk,  vedblev  han  koldt  og 
roligt,  lig  den,  der  fortæller  Eventyr  fra  fjerne  Tider  eller  Lande: 

„Jeg  er  en  Frugt  af  forbuden  Elskov,  falden  i  Mørke  fra 
Stammen  og  i  Mørke  henslængt  saa  langt,  at  jeg  næppe  igen  skal 
finde  den. 

Af  Almuefolk  kan  jeg  ikke  være  oprundet;  thi  enten  var  jeg 
da  blevet  kvalt  i  Fødselen,  eller  og  havde  min  Moder  vedkendt  sig 
mig.  En  Prinsesse  har  hun  heller  ikke  været;  thi  i  dette  Til- 
fælde maatte  der  være  sørget  lidt  bedre  for  mig.  Min  Herkomst 
maa  vel  altsaa  søges  i  Middelstanden.  En  Præst  —  gammel 
Enkemand,  velhavende  og  barnløs,  fandt  mig  en  Morgen  i  sin 
Forstue.  Han  antog  mig,  opdrog  og  underviste  mig  til  mit  syt- 
tende Aar.  Da  han  havde  dimitteret  mig  til  Universitetet  og  ud- 
styret mig  med  Klæder  og  de  nødvendige  Penge,  gik  han  derhen, 
hvor  jeg  haaber,  han  har  fundet  Lønnen  for  sin  faderlige  Kær- 
lighed imod  det  faderløse  Hittebarn.  I  fire  Aar  fuldendte  jeg  mit 
akademiske  Kursus  —  jal  du  var  jo  selv  til  Stede,  da  jeg  tog 
Attestats.  Siden  har  jeg  været  Hovmester  her.  Du  indser  nu 
selv,  at  om  jeg  endogsaa  elskede  Frøkenen,  kunde  jeg  ikke  tænke 
paa  nogen  Forbindelse  med  hende.'' 

„Du  har  Ret,  min  Ven!"  svarede  jeg;  „men  eet  maa  jeg  op- 
rigtig sige  dig:  naar  du  vidste,  at  hun  elskede  dig,  burde  du  saa 
ikke  for  hendes  Roligheds  Skyld  have  forladt  Solholm?" 

„Jeg  har  kun  vidst  det  i  tre  Dage,"  svarede  han.  „Vel  har 
det  paa  nogen  Tid  af  og  til  forekommet  mig  saa;  dog  agtede 
jeg  ikke  stort  paa  disse  tvivlsomme  Symptomer:  Suk,  Farve- 
skiften,  etcetera  etcetera,  —  og  mente,  at  den  os  Mennesker  med- 
fødte Egenkærlighed  let  kunde  forlede  til  at  udtolke  dem  falske- 
lig. Men  uforvarende,  ubemærket  kom  jeg  til  at  høre  hendes 
Bekendelse  for  den  paatrængende  Veninde.  Det  forstaar  sig, 
Nordstjerne!  nu  rejser  jeg;  men  hvorhen?  og  under  hvilket  Paa- 
skud?" 

Det  glædede  mig  at  kunne  tilbyde  den  ædeltænkende  Ven 
Lejlighed  hos  mig,  til  han  enten  fik  en  anden  Kondition  eller  kom 
i  Embedsvej.  Baronen  vilde  ikke  være  vanskelig  at  tilfredsstille; 
thi  flere  Gange  havde  han  stiklet  paa  sin  Hovmesters  alt  for  mo- 
ralske Opdragelsessystem.  Baronessen  derimod  agtede  ham  og 
mistede  vistnok  saare  nødig  en  saadan  Mentor  for  sin  Søn.  Og 
Frøkenen  —  dog,  hvad  kan  ikke  Fraværelse  udrette  med  Tidens 
Hjælp? 

Længe  varede  vor  Samtale;  thi  ogsaa  Therese  var  Genstand 

for  samme,  hvorvel  jeg  endnu  hverken  naaede  Overbevisning  om 
hendes  Karakter  eller  kom  til  nogen  Beslutning  for  Fremtiden. 

Men  Velanstændighed  bød  mig  vende  tilbage  til  Selskabet  og 
afbryde  den  venskabelige  Ordveksling,  der  var  mig  saa  behage- 
lig, fordi  den  angik  den  fortryllende  Therese,  og  fordi  min  Mod- 
stander saa  tapperlig  modsagde  enhver  af  mig  opkastet  Tvivl  om 
hendes  Uskyldighed.  Den  muntre  Larm  i  Haven  mindede  os  om 
at  bryde  op. 

Vi  fandt  de  fleste  forsamlede  ved  Fortunaspillet. 

,,Det  er  dog  et  sandt  Ordsprog,''  raabte  Baronen  os  i  Møde, 
„at  alting  klæder  de  smukke  godt.  Vil  De  bare  se  paa  Jomfru 
Dybeor,  hvor  kejtet  hun  bærer  sig  ad!" 

,,0g  dog  er  Potten  nu  mini"  sagde  hun  smilende,  idet  hendes 
forvildede  Kugle  slumpede  ind  ad  Nihullet. 

„Det«r  virkelig  et  Lykkespil,"  sagde  Præsten  i  Langebæk,  der 
som  blot  Tilskuer  sad  paa  en  Bænk  ved  Siden,  „og  bærer  med 
Rette  den  vægelsindede  Gudindes  Navn  og  Billede." 

„Hvor  mange  andre  Fejl  hun  end  har,"  tog  Baronen  Ordet, 
„blind  er  him  ikke;  det  ser  vi  nu  —  hun  favoriserer  Ungdom  og 
Skønhed." 

„Maaske,"  svarede  Præsten,  „kommer  den  sidste  Gave  ogsaa 
fra  Fortunas  Haand  —  men  se  der  igen!  Var  nu  ikke  den  Kugle 
sigtet  lige  paa  Mellemhullet,  men  bliver  kastet  tilbage  i  Sandet; 
er  det  ikke  uretfærdigt?" 

,, Ingenlunde!"  mente  Baronen,  „den  var  alt  for  stærk." 

„Saa  konmier  jo  mine  Ord  igen,  at  Duelighed,  Kraft  og  Mod 
udretter  intet  uden  Lykkens  Bistand." 

,,Men  hvad  betyder  da  Ordsproget,  Hr.  Pastor!"  spurgte  For- 
valteren, der  slog  den  uheldige  Kugle:  ,,Lykken  staar  d  en 
djærve  bi?" 

,, Ordsproget  er  ikke  saa  uhjemlet,"  faldt  Dommen,  ,,naar  man 
ved  den  oprindelige  Betydning  af  dj  ærv,  der  er  det  samme  som 
næsvis,  uforskammet,  dumdristig.  Folk  af  saadan 
Karakter  er  som  oftest  Fru  Fortunas  Kæledægger.  Derfor  heddeor 
det  og:  Hvo  som  vover,  den  vinder,  nemlig  vover  uden 
Ræson." 

Forvalteren  prustede,  men  blev  Svaret  skyldig.  Baronen 
smilte,  saa  hen  til  mig  og  gjorde  en  Grimasse  ad  Forvalteren, 
som  vendte  Ryggen  til,  i  Begreb  med  at  kaste.  Jeg  antog  Ba- 
ronens Øjekast  som  en  Opfordring  til  at  deltage  i  Samtalen. 

„Min  Mening,"  sagde  jeg,  „er  den,  at  Spillet  har  faaet  en 

urigtig  Benævnelse  og  Skytegudinde.  Er  det  ikke  ved  et  vist 
Maadehold  her  vindes?  ved  at  passe  en  Middelvej  mellem  Svag- 
hed, Langsomhed,  Frygtagtighed  paa  den  ene  Side  og  paa  den 
anden  Forvovenhed  og  overdreven  og  utidig  Kraftanspændelse? 
Dygtighed  forenet  med  Sindighed  naar  jo  sikrest  Maalet.  Det 
er  ikke  mer  end  billigt,  at  den,  der  løber  Storm  til  Lykken,  bliver 
tilbageslaaet,  og  at  den  svage  og  feje  for  silde  eller  aldeles  ikke 
naar  sit  Med." 

„Rem  acu  tetigistiP'^^  mumlede  min  Præst. 

,,Altsaa,"  sagde  Baronen  leende,  „kommer  jeg  vel  til  at  give 
Damen  deiiienne  sin  Afsked;  men  hvem  sætter  jeg  i  Stedet?" 

„Middeimaadighedens  Gudinde,"  sagde  en  Pige  med  et  dri- 
stigt Aasyn,  der  nylig  var  kommet  til. 

,,Middelmaadigheden,  skønne  Jomfrul"  sagde  Vang  skødes- 
løst, „har  ingen  Gudinde;  den  behøver  ingen,  den  hjælper  sig 
selv.  For  lidt  og  for  meget  fordærver  alting.  Verden  —  jeg 
mener  de  vældige  i  Verden  —  er  bedst  tjent  med  middelmaadige 
Redskaber,  som  kan  udrette  det,  de  skal,  hverken  mer  eller 
mindre;  deres  Middelmaadighed  er  deres  Fortuna." 

Min  Præst  tog  sin  Pibe  af  Munden  og  sagde:  ,,Jeg  er  temmelig 
sikker  paa  at  gætte  Deres  Tekst:  Lykken  er  de  daarliges 
Formynder,  ikke  sandt?" 

„Saa  omtrent,"  svarede  Vang;  „kun  i  Stedet  for  daarlige 
bør  man  sige  devillieløses,  deres,  jeg  omtalte,  der  ingen  fast 
og  sikker  Villie  har  selv,  men  virker  som  blinde  Redskaber  for 
andres.  Da  de  ikke  kan  undvære  Formynder,  tykkes  mig  ej 
heller,  man  kan  kalde  dem  daarlige,  naar  de  giver  sig  under 
Lykkens  Formynderskab." 

Under  denne  Samtale  havde  jeg,  saa  hemmeligt  jeg  kunde, 
iagttaget  begge  Veninderne.  Frøkenen  spillede  ikke  med,  men 
sad  paa  en  Sidebænk,  og  Therese  bestandig  hos  hende,  undtagen 
naar  hun  maatte  frem  og  kaste.  Hun  smilte  uforbeholden  ad 
Vangs  Tale;  Mariane  derimod  røbede  —  om  ikke  Mishag  —  saa 
dog  en  Slags  Uvillie,  blandet  med  Bekymring;  men  selv  gennem 
denne  Sky  paa  hendes  ædle  Aasyn  skimtede  jeg  Blinket  af  Kær- 
lighedens Lue.  Vel  troligt,  at  kun  min  Vens  Meddelelse  havde 
gjort  mig  saa  skarpsynet.  Endnu  var  jeg  ikke  selv  saa  forelsket, 
at  jeg  jo  kunde  føle  ved  fremmed  Ulykke;  og  en  beklagelig  Ulykke 
var  vist  nok  Frøkenens  Kærlighed;  thi  rimeligvis  vilde  den  i  saa 
blødt  og  stille  et  Hjerte  slaa  dybe  Rødder  —  og  Moderen,  hvem 
denne  Datter  alene  bandt  til  Livet,  naar  hun  engang  opdagede 

hendes  haabløse  Lidenskab her  afbrødes  jeg  i  min  mørke 

Tankegang  ved  det  Raab:  „Havgusen!" 

Det  kom  Ira  en  af  Gæsterne,  som  ej  havde  deltaget  i  Spillet 
og  nu  ilede  fra  Marken  ind  i  Haven  for  at  varsko  Damerne; 
Spillet  hævedes  staraks,  og  alle  søgte  den  nærmeste  Vej  til  Hus 
for  bag  tætte  Vægge  at  skærme  sig  mod  Havets  skxunle  Aand, 
der,  indhyllet  i  Taagen,  farer  hurtig  og  lumskelig  frem,  udslyn- 
gende sine  fiyg^lige  Pile:  Febre,  Gigt,  Tandpine,  Hoste  og  Snue. 

Det  er  netop  den  skønneste  Sommerdag,  Havgusen  kan 
ventes.  Naar  alle  Vinde  er  til  Hvile,  naar  ingen  Sky  pletter  den 
lysblaa  Æter,  hvor  Solen  straaler  i  sin  Enevældes  Glans  og  kalder 
selv  Naturen  til  Glæde,  alle  Fugle  synger  deres  muntreste  Sang, 
og  alle  Blomster  rejser  højest  deres  favre  Hoveder,  Græsgangene 
klæder  sig  i  det  lyseste  grønt,  og  Kornmarkerne  lover  Sæde- 
manden en  frodig  Høst  —  da  viser  sig  i  Kimingen  mod  Nord- 
vest en  mørkblaa  Bænk,  der  snart  udbreder  sig  til  begge  Sider. 
Den  hæver  sig  ikke  højt  som  Skyen,  men  sniger  sig  lavt  hen  med 
Jorden,  lig  Høgen,  naar  han  har  udspejdet  et  Bytte.  Man  skulde 
tænke,  det  var  en  Aftensky  fjernt  paa  Havet;  men  næsten  i  et 
Nu  er  man  midt  inde  i  Taagen  og  —  i  Vinterens  Kulde:  da  for- 
stummer Fuglene,  Blomsterne  sænker  deres  Hoveder,  og  i  de 
bølgende  Vange  suser  det  som  Dødssuk.  Næste  Morgen  ses 
Taagens  sørgelige  Spor;  forsvundet  er  Markernes  livliggrønne 
Farve,  hele  Naturen  har  faaet  et  gammelt  og  skrantent  Udseende, 
Sommerens  Skønhed  er  falmet,  de  gustne  Vange  minder  om  en 
tidlig  og  karrig  Høst.    Ulykkelig  Kærlighed  er  Hjertets  Havguse. 


BONDEGILDET 

Baronen  havde  med  megen  Artighed  tvunget  mig  til  at  over- 
natte paa  Gaarden;  men  vel  muligt,  at  Thereses  Nærhed  virkede 
mere  end  hans  Overtalelser. 

Næste  Dag  beredte  den  muntre  Vært  sine  Gæster  en  Adspre- 
delse, som  for  mig  var  aldeles  ny,  og  af  hvilken  jeg,  sandt  at 
sige,  kun  lovede  mig  lidet.  Gaarsdagen  havde  der  været  Boryllup 
i  nærmeste  Landsby:  en  af  Baronens  mest  formuende  Fæstere 
giftede  sin  Datter  med  en  ogsaa  velhavende  Nabos  Søn.  Om  Søn- 
dagen stod  det  saakaldte  Andendagsgilde,  og  didhen  var  det  han 

førte  os,  „for"  —  som  han  sagde  til  Herrerne  —  „at  vise  dem 
sine  smukke  Bønderpiger" i^. 

Paa  tvende  Vogne  rullede  vi  derhen,  men  steg  af  tæt  uden  for 
Byen  for  til  Fods  at  begive  os  til  Gildegaarden,  der  laa  i  den 
modsatte  Ende.  — 

Et  saadant  Besøg  var  ingen  Overraskelse  for  Godsets  Almue, 
som  ofte  saa  deres  Husbond  iblandt  sig  ved  mindre  højtidelige 
Anledninger,  og  som  meget  vel  kendte  den  almindelige  Hensigt 
af  denne  hans  Nedladenhed.  Da  denne  Stand  desuden  ikke  tager 
det  saa  nøje  med  Elskovseventyr  hos  ugifte  og  disse  ej  heller 
var  uden  visse  Fordele  for  vedkommende,  tog  Bønderne  med  For- 
nøjelse mod  deres  Sultan  —  dette  var  et  Øgenavn,  Forvalteren 
havde  givet  ham,  og  som  de  andre  snart  optog.  — 

Rygtet  om  vor  Ankomst  havde  straks  udbredt  sig  lige  til 
Brudehuset,  og  da  vi  traadte  ind  i  Gaarden,  hilstes  vi  af  tvende 
Klarinetblæsere,  der  havde  opstillet  sig  uden  for  den  store  Dør, 
af  hvilken  Gæsterne  sværmede  ud  som  Bier  af  Kuben,  for  at  se 
denne  Tilvækst  i  deres  lystige  Samfund.  — 

Saa  snart  vi  var  kommet  indenfor,  bød  Baronen  Bruden  op 
til  en  Dans.  — 

Bønderne  kendte  dengang  ikke  andre  end  den  polske  og  en 
svag  Efterligning  af  Menuetten.  Den  første,  som  almindelig  kun 
danses  af  eet  eller  to  Par  ad  Gangen,  er  voldsom  og  vild:  tram- 
pende, springende  drager  eller  snarere  slæber  Danseren  sin  Med- 
danserinde  efter  sig  i  hurtige  og  snævre  Krese,  slipper  hende  et 
Øjeblik,  klasker  i  Hænderne,  griber  hende  atter  og  snor  hende 
omkring  i  stormende  Hvirvler.  Baronen,  en  fortrinlig  Danser, 
gav  ingen  af  Bønderkarlene  efter  i  Haskhed,  men  overgik  dem 
langt  i  Lethed  og  Ynde,  saa  jeg  med  største  Fornøjelse  skulde 
have  beundret  hans  Færdighed  i  denne  slaviske  Nationaldans, 
hvis  han  havde  holdt  sig  til  den  nygifte  Kone  eller  nogen  som 
helst  anden  Dame;  men  inden  jeg  tænkte  derpaa,  havde  han 
grebet  Therese. 

Mit  Hjerte  bankede,  og  med  beklemt  Bryst  vilde  jeg  drage 
mig  bag  ved  Tilskuernes  Kres,  da  hun  efter  et  Par  Rundaer 
smuttede  fra  ham  og  satte  sig  paa  en  Bænk  i  Nærheden  af  mig. 
Med  lettet  Sind  nærmede  jeg  mig  hende  og  ytrede  min  Modbyde- 
lighed for  en  saa  lav  og  raa  Forlystelse. 

,, Derfor  deserterede  jeg  ogsaa,"  svarede  hun  med  et  Smil,  der 
lig  et  Solglimt  atter  opvarmede  min  Barm.  — 

I  dette  Øjeblik  kom  Vang  og  drog  mig  med  sig  ind  i  en  anden 
Stue. 

„Almuen"  —  sagde  han  her  —  ,,har  en  Skik,  som  jeg  virkelig 
lider:  Dagen  efter  Brylluppet  gaar  Brudgommen,  ledsaget  af  de 
unge  Karle,  ud  af  Brudehuset;  en  Spillemand  følger  dem.  Noget 
derefter  kommer  alle  de  gifte  Mænd,  leder  efter  ham  og  søger 
med  List  eller  Vold  at  tage  ham  fra  hine.  Ligesaa  sker  det  med 
Bruden,  som  de  unge  Piger  tager  imellem  sig  og  Konerne  op- 
søger. Kan  nu  det  unge  Par  samles,  inden  en  af  dem  bliver 
grebet  af  Modpartiet,-  taber  dette  det  udsatte  Væddemaal;  i  mod- 
sat Fald  hint  —  du  mærker  vel  Betydningen  af  denne  Spøg?" 

„Jo  vel!"  svarede  jeg;  ,,men  hvorfor  trak  du  mig  herind  for 
at  aabenbare  mig  noget,  som  aldeles  ingen  Hemmelighed  er?"  — 

,, Fordi,  —  sagde  han,  —  ,,jeg  vilde  foreslaa  dig,  om  vi  to 
ikke  skulde  tage  Gæsteroller  i  denne  Farce.  Det  fine  bestaar 
deri,  at  man  kan  bringe  Opsøgerne  paa  Vildspor,  og  til  den  Ende 
plejer  de  unge  —  naar  Lejlighed  gives  —  at  forklæde  enten  Brud 
eller  Brudgom  eller  begge  to.  Ser  du  nu:  jeg  er  af  hendes  Højde 
og  ifører  mig  hendes  Stads;  du  bytter  Dragt  med  ham  —  saa  er 
Travesteringen  færdig.  Mændene  løber  efter  dig,  Konerne  efter 
wiigj  og  imidlertid  har  Parret  forenet  sig." 

Uden  at  oppebie  min  Indvilligelse  tog  han  mig  under  Armen, 
og  idet  vi  ilsomt  forlod  Gaarden,  fortalte  han  mig,  at  alt  var 
aftalt  og  forberedt  med  vedkommende.  Midt  nede  i  Byen  smut- 
tede vi  ind  i  et  lille  Hus,  hvor  det  ikke  varede  længe,  inden  Brud- 
gommen og  hans  Følge  forenede  sig  med  os.  I  Hast  byttede  vi 
Klæder:  han  fik  min  fine  Konventsfrakke,  mit  hvide  Halsklæde 
og  min  høje,  spidspul dede  Hat  —  jeg  hans  lange,  blaa  Vadmels- 
kjole,  hans  røde  Kattunsklæde  og  brede  Hat.  Medens  dette  gik 
for  sig,  var  Vang  forsvundet,  og  jeg  fulgte  de  unge  Karle  ud  paa 
Gaden  —  Spillemanden  i  Spidsen.  Og  brugte  denne  uafladelig 
sin  Bue;  thi  det  er  Vedtægt,  at  Jægerne  stedse  maa  kunne  vide, 
hvor  Vildtet  er. 

Her  saa  vi  nu  først  langt  foran  os  min  Brud  med  hendes 
Piger  fare  tværs  over  Gaden,  og  noget  efter  Konerne  den  samme 
Vej,  men  endnu  intet  til  vore  Forfølgere.  Endelig  blev  vi  dem 
var  langt  bag  ved  os,  og  nu  gik  det  over  Stok  og  Sten,  gennem 
Gaarde,  gennem  Huse,  over  Haver  og  Tofter,  som  om  en  virkelig 
Fjende  var  os  i  Hælene.  Omsider  stødte  vi  i  en  snæver  Gyde 
uformodentlig  paa  hverandre. 

„Her  faar  vi  en  Russi,"  (det  engelske  rush)  sagde  den  ra- 
skeste af  Karlene  til  mig  —  ,,sørg  nu  for  sig  selv,  mens  vi  ryk- 
kes med  Mændene,  og  se,  Han  finder  et  Hul!"  — 

Jeg  løb  nu  tilbage,  men  tøvede  dog  lidt  ved  Enden  af  Gyden 

for  at  se  Stridens  Beskaffenhed  og  Vending.  Begge  Partier  var 
omtrent  lige  stærke  og  brødes  vældig  med  megen  Larm  og 
Raaben.  Nogle  faldt,  men  rejste  sig  straks  igen  som  i  Valhalla; 
og  Mændene  var  ikke  i  Stand  til  at  bryde  Karlenes  tredobbelte 
Linie. 

Uden  at  oppebie  det  endelige  Udfald  fortsatte  jeg  min  Flugt 
og  sneg  mig  ind  ad  den  første  Dør,  jeg  fandt  aaben.  I  den  snævre 
Forstue,  hvor  jeg  nu  stod,  blev  jeg  ikke  længe:  en  forvirret  Støj, 
som  alt  mere  nærmede  sig,  lod  mig  frygte,  at  mine  Forfølgere 
havde  fundet  mit  Spoo*.  Jeg  aabnede  derfor  paa  måa  og  faa  en 
Dør;  og  denne  førte  til  et  nunmeligt  Værelse,  der  kun  svagt  op- 
lystes af  et  eneste  lille  Vindue  med  smaa,  af  Solen  forbrændte 
Ruder.  Men  næppe  havde  jeg  lukket  Døren  og  set  mig  om  efter 
et  Skjul  mellem  Kister  og  Skabe,  før  den  atter  aabnedes,  og  ind 
tren  —  Bruden;  om  den  rette  eller  falske,  kunde  jeg  endnu 
ikke  se. 

„Er  det  dig.  Vang?"  spurgte  jeg. 

Ved  denne  Tiltale  for  den  indtraadte  forskrækket  sammen  og 
vendte  sig  om  imod  mig  med  Ryggen  til  Vinduet.  Da  jeg  følgelig 
ikke  kunde  skelne  Ansigtet,  formodede  jeg,  at  man  uheldigvis 
havde  tilført  mig  den  sande  Brud. 

,,Det  traf  slemt,  lille  Mo'er!"  sagde  jeg,  ,,Hun  ser  nok,  at  jeg 
ikke  er  den  rette;  jeg  maa  vel  derfor  ud  for  at  se,  om  jeg  kan 
finde  ham." 

Med  disse  Ord  nærmede  jeg  mig  Døren.  Hun  svarede  intet, 
men  drejede  Hovedet  efter  mig.  Jeg  kastede  et  Blik  paa  hende 
—  forbavsedes  —  standsede  —  det  var  —  Therese.  Nu  stod  jeg 
lige  saa  tavs  som  hun;  mit  Hjerte  bevægedes  af  sælsonmie,  søde 
Anelser. 

Det  var  øjensynligt,  at  dette  Sammentræf  —  vistnok  en  For- 
anstaltning af  den  sindrige  Vang  —  kom  hende  lige  saa  uventet 
som  mig:  hendes  Forundring  var  ikke  Forstillelse.  —  Men  enten 
nu  dette  Møde  var  et  Værk  af  min  Ven  elleor  af  Tilfældet,  jeg 
følte,  at  det  skulde  benyttes  som  et  umiskendeligt  Vink  af 
Skæbnen. 

,, Therese!"  sagde  jeg,  udstrækkende  min  Haand.  Langsomt, 
med  nedslagne  Øjne,  hævede  hun  sin  —  jeg  greb  den  med  begge 
mine  og  drog  den  til  mit  Hjerte. 

,, Therese!"  sukkede  jeg.    Hun  tav  endnu. 

, Therese!"  vedblev  jeg,  ,,det  er  tredie  Gang,  at  vi  af  en  usynlig 
Magt  føres  hverandre  uvilkaarligt  i  Møde  —  o,  sig  mig:  vil  du 
vorde,  hvad  du  nu  synes  at  være?  min  — " 

Brud,  vilde  jeg  sagt,  men  førend  Ordet  kom  over  mine  Læber, 
fløj  Døren  op;  Karle  og  Piger  trængte  ind  i  Værelset  med  Støj  og 
Latter.  De  raabte  i  Mundene  paa  hverandre,  at  Pudset  var  lyk- 
kelig fuldført,  og  de  nygifte  samlede  i  Brudehuset  uden  Forhin- 
dring af  de  narrede  Mænd  og  Koner;  nu  bad  man  os  at  følge  med 
derhen.  — 

Jeg  bød  Therese  min  Aarm;  hun  indvendte,  at  vi  dog  først 
maatte  omklædes. 

„Ingenlunde!"  svarede  jeg,  ,, Illusionen  maa  vedligeholdes 
saa  længe  som  muligt."  Og  sagtere  lagde  jeg  til:  ,,Den  gør  mig 
saa  lyksalig."  — 

Stiltiende  modtog  hun  min  Arm.  Vi  gik;  syngende  og  jub- 
lende fulgte  Skaren  efter. 

Da  vi  traadte  ind  i  Spisestuen,  fandt  vi  det  unge  Par  siddende 
for  øverste  Bordende,  begge  i  deres  Maskeradedragter:  han  nok 
saa  kæk  med  min  lidt  for  snævre  Hat  paa  det  ene  Øre,  og  hun 
noget  undselig  i  Thereses  græske  Chemise  og  under  hendes  bred- 
skyggede Straahat,  der  halvt  skjulte,  halvt  beskyggede  hendes 
blusrøde  Ansigt.  Baronen  gik  os  med  et  tvungent  Smil  i  Møde, 
førte  os  op  til  hine  og  bad  os  tage  Plads,  idet  han  paastod,  at  vi 
skulde  spise  i  Kostume.  Selv  satte  han  sig  lige  over  for  os  ved 
Brudens  Side;  og  derefter  sad  langs  ned  med  begge  Sider  de 
øvrige  fra  Solholm  i  fratemiserende  Blanding  med  Almuesmænd 
og  Kvinder. 

,,Her  har  vi  alleirede  en  Forsmag  paa  den  tilkommende  Frihed 
og  Lighed,"  raabte  Hiarum. 

Vang  tog  straks  Ordet:  ,,De  mener  vel,  naar  Grever  og  Ba- 
roner skal  afskaffes;  men  saa  bruger  man  heller  ingen  For- 
valtere." 

De  nærmest  siddende  Bønder  lo  af  Hjertens  Grund. 

Forvalteren  lo  med,  men  lagde  til:  „Saa  tager  vi  de  Herrer 
gejstlige  under  Armen  og  følges  ad  i  Kehrausen." 

Nu  var  de  straks  midt  inde  i  den  franske  Revolution,  som 
dengang  havde  naaet  Folketyranniets  højeste  Spids.  Thi  Hiarum 
var  en  ægte  Sansculot,  og  Vang,  som  stedse  faldt  ham  i  Flan- 
kerne —  naar  han  var  i  det  Lune  —  modsagde  ham  i  alt.  Jeg 
hørte  kun  kort  og  med  et  halvt  Øre  paa  denne  Mundkamp;  mine 
Tanker  tilhørte  min  yndige  Naboerske.  Vor  Samtale  var  fattig 
paa  Ord;  den  førtes  mest  med  stjaalne  Sideblik;  og  engang 
mødtes  vore  Hænder  under  Bordet;  hun  besvarede  mit  frygt- 
somme Tryk  —  Sløjferne  paa  hendes  Barm  hævede  sig  højere  — 

nu  vidste  jeg  da,  at  hun  elskede  mig.  Tiden  fløj.  Jeg  mærkede 
ikke,  at  Maaltidet  var  forbi,  før  Degnen  istemmede  Takkesalmen. 

I  mangen  Danselystighed  har  jeg  deltaget  baade  før  og  siden, 
men  i  ingen  som  denne.  Medens  jeg  nu  nedskriver  min  Kærlig- 
hedshistorie, er  jeg  allerede  en  aldrende  Mand  og  har  alt  længe 
siddet  over  og  set  mine  Børn  danse;  men  endnu  har  Billedet  i 
min  Sjæl  af  den  længst  forsvundne  Ungdomslyst  sin  første 
friske  Farve;  det  fremtræder  stedse  lige  levende  og  i  Følge  med 
alle  de  søde  Følelser,  som  engang  gennemstrømmede  mit  hele 
Væsen:  Therese  —  den  dejlige  Bondebrud  —  tyktes  mig  en  arka- 
disk Hyrdinde;  Lergulvet,  hvorpaa  vi  svævede  med  hverandre, 
var  et  letgyngende  Blomstertæppe;  og  den  vistnok  tarvelige 
Musik  bragte  —  som  det  hedder  —  selve  Hjertet  til  at  danse. 

Som  en  Polskdans  skulde  afløse  den  adstadige  Menuet,  kom 
Frøken  Sonnenthal,  som  ikke  dansede,  hurtig  hen  til  Therese, 
hviskede  noget  og  drog  hende  skyndsomt  bort  med  sig.  Da  det 
vilde  været  upassende  at  følge  dem,  traadte  jeg  til  Side  og  stod 
nogen  Tid  ventende  paa  deres  Tilbagekomst.  Da  kom  Vang  og 
bragte  mig  Damernes  Hilsen  og  Undskyldning:  Thereses  Fader 
var  nylig  kommet  til  Solholm  og  vilde  ufortøvet  tale  med  hende. 
I  samme  Øjeblik  hørte  jeg  en  Vogn  rulle  ud  af  Gaarden. 

Nu  forvandledes  pludselig  den  hele  Scene.  Violinerne  skur- 
rede, de  arkadiske  Hyrder  og  Hyrdinder  blev  plumpe  og  klodsede 
Bønderfolk  og  den  hele  Kommers  flov  og  kedelig.  Jeg  satte  mig 
i  en  Krog  af  Stuen  og  sejpinte  mig  selv  med  Anger  over,  at  jeg 
havde  ladet  Lejligheden  fare  mig  ubenyttet  forbi.  Burde  jeg  ikke 
uden  Forhaling  have  frarevet  hendes  Læber  den  søde  Tilstaaelse, 
Haanden  allerede  havde  lovet?  Naar  ser  jeg  hende  nu  igen?  og 
hvor?  og  hvorledes?  Og  mon  da  hendes  Tilbøjelighed,  som  nu 
kunde  være  fængslet  for  stedse,  ikke  er  svækket  —  henvejret  — 
veget  for  en  anden? 

—  Med  saadanne  Selvbebrejdelser  martrede  jeg  mig  en  god 
Tid,  uopmærksom  paa,  hvad  der  foregik  uden  for  mig,  da  jeg 
ublidt  vækkedes  af  mine  mørke  Drømmerier  ved  et  Traad  paa 
Foden. 

Det  var  den  plumpe  Forvalter,  der  sparkede  ud  i  en  Menuet. 
I  min  Sindsstemning  var  jeg  oplagt  til  at  se  alt  fra  den  værste 
Side,  at  ærgre  mig  over  alt  —  i  Bekymringer  ofte  en  velgørende 
Diversion.  Han  gjorde  ingen  Undskyldninger  —  sandsynligvis 
var  han  uvidende  om  sit  Fejltrin;  vrippen  fulgte  jeg  ham  derfor 
med  Øjnene  og  blev  herved  opmærksom  paa  hans  Dans,  tU 
hvilken  jeg  hverken  før  eller  siden  saa  Mage.    Han  holdt  begge 

Hænderne  i  Bukselommerne  —  kastede  Hovedet  idelig  tilbage, 
hvorved  en  lille  Pisk,  bunden  noget  til  venstre,  snart  smuttede 
under  Kjolekraven,  snart  pippede  op  med  Enden  —  de  gulkravede 
Ben  kastede  han  kraftigt  ud  til  Siderne,  saa  de  tvende  massive 
Urkæder  slyngedes  og  klingrede  mod  hverandre;  og  naar  han 
skred  forbi  sin  Dame,  brystede  han  sig  end  mere  og  udstødte 
hint  kalkunske  Prust,  der  saa  levende  mindede  om  den  befjed- 
rede Konsistorialraads  sultaniske  Kærlighedserklæringer. 

Min  Vært,  Præsten,  kom  i  det  samme,  satte  sig  hos  mig  og 
sagde:  „De  betragter  vist  Forvalter  Hiarum?" 

Jeg  nikkede. 

,,Hans  Dans,"  vedblev  han,  „er  virkelig  højst  karakteristisk. 
Ellers  bedønmier  jeg  ikke  et  Menneske  efter  Dansen,  thi  den 
er  Kunst,  og  Gangen  Natur.  Men  hos  ham  er  begge  Slags  Be- 
vægelser aldeles  overensstemmende.  Læg  bare  Mærke  til  ham, 
naar  han  gaar!  han  knejser  med  Hovedet,  men  ser  ikke  til  nogen 
af  Siderne,  ligesom  han  vilde  sige:  „Jeg  bryder  mig  kun  lidet  om 
mine  Medmenneskers  Domme;  jeg  foragter  dem."  Ogsaa  skræver 
han  i  Gangen  og  tager  lige  saa  stor  Plads  op  af  en  Vej  som  to 
andre,  og  ingen  kan  gaa  tæt  ved  ham:  dem  render  han  da  paa 
Ærmet,  træder  dem  paa  Foden.  Kort  sagt,  det  er  en  tydelig  Ad- 
varsel, at  man  i  det  daglige  Liv  bør  holde  sig  tre  Skridt  fra 
Livet  af  ham." 

,,Han  synes  rigtignok  noget  indbildsk  —  naragtig"  —  svarede 
jeg.  — 

„Aal  mere  end  naragtig,"  tog  Præsten  Ordet;  ,,han  er  — 
mellem  os  —  en  Skurk,  der  bedrager  baade  sin  Husbond  og  hans 
Bønder." 

„Ved  Baronen  det?"  spurgte  jeg. 

„Vel  ved  han  det,"  lød  Svaret;  ,,men  det  bryder  han  sig  ikke 
om:  Jeg  ved,  at  jeg  skal  snydes  —  siger  han  —  og  Hiarum  er 
ikke  bedre  end  andre  Mennesker.  —  Han  er  en  Kæltring,  men 
en  klog  Kæltring,  og  jeg  kan  bruge  ham." 

Inden  han  fik  udtalt,  saa  jeg  dem  begge  staaende  i  den  anden 
Side  af  Stuen  — som  det  lod  —  i  en  fortrolig  Samtale;  og  alt 
imellem  saa  de  over  til  mit  Hjørne:  det  maatte  gælde  mig  eller 
Præsten.  Dog  troede  jeg  snarest  det  første,  thi  den  forelskede  er 
mere  mistænkelig  end  andre  og  frygter  —  ej  heller  ganske  med 
Uret  —  at  hans  Aasyn  skal  røbe  Hjertets  Hemmelighed. 

Straks  efter  kom  de  hen  imod  os.  Baronen  tog  Præsten  til 
Side  og  gik  smaasnakkende  med  ham  ud  af  Stuen;  Forvalteren 
indtog  hans  Plads. 

„Kan  De  gætte,''  begyndte  han  med  et  halvt  Øjekast  til  mig, 
,,hvad  Baronen  og  jeg  nu  stod  og  talte  om?" 

,,Det  kunde  falde  vanskeligt/'  svarede  jeg. 

„Da  skal  jeg  fortælle  Dem  det,"  vedblev  han;  „Baronen  er 
skinsyg  paa  Dem  —  det  sagde  han  naturligvis  ikke,  men  jeg 
kender  Skælmen:  det  er  en  Rad  efter  Fruentimmer." 

Ganske  forundret  sagde  jeg:  ,,Det  kan  være  muligt,  Hr.  For- 
valter, men  hvorledes  angaar  det  mig?" 

„Det  skal  jeg  sige  Dem,"  svarede  han.  ,,Han  er  bange,  De 
skal  tage  Jomfru  Dyber  fra  ham  — " 

„ —  Hvad"  udbrød  jeg  heftig  overrasket  og  vendte  mig  om  til 
ham,  „Jomfru  Dyber?  tilhører  hun  ham?" 

Her  kastede  han  sig  tilbage,  støttede  Nakken  mod  Væggen, 
rømmede  sig  nogle  Gange  og  sagde:  ,,Ikke  saa  —  ikke  saa  — 
tilhøre  og  tilhøre  er  to  Ting;  han  kan  godt  lide  hende,  det  er 
ingen  Hemmelighed,  og  —  i  Grunden  —  derfor  kan  jo  Pigen 
være  lige  god.  Gaar  hendes  Fader  paa  lange  Rejser,  som  det  nu 
lader  til,  arver  hun  alle  hans  Grunker;  hun  faar  Kærester  —  ti 
for  een,  og  ingen  spørger  etter,  om  han  er  den  første  —  hm  hm!" 

—  Ved  disse  Ord  strakte  han  Benene  langt  ud  fra  sig,  puttede 
Hænderne  i  Bukselommerne  og  fløjtede  Melodien  til:  „Es  hat  die 
Schopferinn  der  Liebe"  — 

Jeg  forstaar  ikke,  hvorledes  jeg  betvang  min  Vrede,  med- 
mindre det  var  Skinsygen,  som  modvejede  den;  thi  jeg  nægter 
ikke,  at  dens  Gift  begyndte  straks  og  smertelig  at  virke. 

Dog  sprang  jeg  op,  vendte  mig  mod  Bøffelen  og  sagde:  ,,Vil 
De  gentage  denne  Beskyldning  i  Baronens  Nærværelse?"  — 

,, Hvorfor  ikke?"  svarede  han  ganske  rolig;  ,,jeg  siger  aldrig 
andet  paa  hans  Bag,  end  jeg  tør  sige  ham  lige  i  Øjnene." 

„Men  Jomfruen?"  vedblev  jeg. 

,,Hm!"  sagde  han  med  et  Smil,  „mod  Damerne  er  man  ikke 
ugalant.  Desuden,  min  unge  Herre!  hvad  har  jeg  egentlig  sagt? 
jeg  har  jo  ikke  beskyldt  hende;  og  hvad  kan  hun  gøre  ved,  at 
Kavalererne  finder  hende  smuk?" 

Med  disse  Ord  rejste  han  sig  og  gik. 

Mit  Bryst  forlangte  frisk  Luft.  Jeg  gik  udenfor  og  besteg  en 
Banke,  der  hævede  sig  over  Landsbyen.  Paa  dens  Top  laa  Vang 
—  som  jeg  alt  længe  havde  savnet,  støttende  sig  paa  Albuen,  stir- 
rende tankefuld  hen  ud  i  Heden.  Ved  min  Tilkomst  for  han  op 
søm  en  af  Søvne  og  gned  Panden.  Derpaa  rakte  han  mig  Haan- 
den  og  sagde  med  sin  sædvanlige  Alvorlighed: 

,,Nu  maa  jeg  da  lykønske  dig?  bedre  Lejlighed  kunde  du 
aldrig  faa.'* 

Jeg  sagde  ham,  hvorledes  jeg  var  blevet  afbrudt  — 

,,Det  er  i  Grunden  det  samme,"  faldt  han  ind,  ,,for  nu  ved 
jeg,  maaske  fuldt  saa  vel  som  du  selv,  at  hun  elsker  dig;  og  saa 
er  der  intet  mere  i  Vejen  for  eders  Lykke." 

Sukkende  meddelte  jeg  ham  Hiarums  Ytringer.  Han  grun- 
dede noget  og  sagde  derpaa: 

„Hvad  du  her  fortæller  mig,  bestyrker  en  Mistanke,  som  jeg 
alt  en  Tid  har  næret;  de  smukke  Herrers  Plan  er  aabenbart  den, 
at  Baronen  skal  forføre  Therese,  og  naar  hun  saa  er  skilt  ved 
sin  Dyd  og  sin  Ære,  griber  hun  villig  det  eneste  Redningsmiddel 
og  kaster  sig  i  Armene  paa  den  Satyr  Hiarum.  De  er  altsaa 
begge  lige  interesserede  i  at  holde  dig  ude  af  Spillet:  den  ene 
arbejder  for  sin  Sanselighed,  den  anden  for  sin  Pengebegærlig- 
hed —  fatter  du  det?" 

Tavs  omfavnede  jeg  min  Ven;  han  havde  tændt  Lyset  i  min 
Sjæls  Mørke. 

Da  vi  tiltraadte  vor  Nedgang  af  Bakken,  sagde  Vang: 

„Et  oplysende  Sidestykke  til  denne  Intrige  vil  jeg  nu  betro 
dig.  Du  har  vel  lagt  Mærke  til  Jomfru  Urold,  Oldgranskerens 
Datter?  i  det  ringeste  er  det  ikke  hendes  Skyld.  Det  er  to  Aar 
siden  hun  kom  til  Solholm;  uskyldig,  eller  nærmere,  negativ 
med  Hensyn  baade  til  ondt  og  godt,  omtrent  som  et  rent  Papir, 
der  villig  modtager  enhver  Skrift.  Baronen  indprentede  hende 
de  Grundsætninger,  som  du  noksom  kender;  og  ved  et  flygtigt 
Øjekast  vil  du  kunne  læse  dem  i  hendes  dristige  Aasyn  lige  saa 
tydeligt  som  din  Vært  i  hendes  Gang.  —  Hun  har  allerede  gjort 
een  Københavnsrejse,  du  forstaar  mig  vel?  Baronen  er  ked  af 
hende,  men  kan  ikke  blive  hende  kvit.  Han  saa  sig  derfor  nødt 
til  at  forsørge  hende,  og  —  jeg  er  udkaaret  til  at  gengive  hende 
den  tabte  Ære  ved  at  opofre  min  egen:  et  Præstekald  her  paa 
Godset  er  Madingen,  alt  efter  god  gammeladelig  Skik  og  Brug — ^" 

Videre  kom  han  ikke;  thi  her  mødte  os  Manden  selv. 

„Aha!"  tilraabte  han  os  alt  i  en  Afstand,  „jeg  tænkte  det  nok: 
de  unge  Herrer  har  søgt  Ensomhed  for  at  sympatisere  over  Na- 
turen og  dens  —  Yndigheder." 

Dette  sidste  Ord  sagde  han  langsomt  og  med  Eftertryk,  idet 
han  trak  Øjenbrynene  højt  op  og  smilte  klogt  og  skælmsk  som 
den,  der  ved  mere,  end  han  maatte.  Jeg  var  ikke  stemt  til  at 
svare  i  den  angivne  Tone  og  sagde  derfor  med  Tvang  noget 

almindeligt  om  Naturens  Skønheder,  at  disse  kun  var  til  for  dem, 
der  formaaede  at  opfatte  dem.  — 

,, Meget  rigtig!"  tog  han  Ordet;  ,,det  gaar  netop  lige  saadan 
med  kvindelig  Skønhed.  Deor  er  for  Eksempel  den  lille  Pige,  som 
nylig  forlod  os."  — 

Jeg  kastede  forundret  et  stjaalent  Blik  til  Vang.  — 

„Hun  er  virkelig  et  af  de  fuldkomneste  Fruentimmer,  jeg  i 
mine  Dage  har  set;  og  dog  er  jeg  vis  paa,  at  ikke  en  eneste  af 
disse  Bønderkarle  her  kan  se  det,  ja  maaske  næppe  flere  end  jeg, 
og  een  til." 

Her  skottede  han  til  mig  med  et  fint  Smil;  jeg  fornam,  at  jeg 
rødmede. 

,,Paa  min  Ære,"  vedblev  han,  ,,var  jeg  ung  og  min  egen 
Herre  — '^ 

Videre  kom  han  ikke,  da  vi  imidlertid  havde  naaet  Gaarden, 
hvor  flere  af  Selskabet  mødte  os.  Baronen  blandede  sig  imellem 
dem  og  erindrede  om  Hjemrejsen,  da  han  havde  faaet  flere  frem- 
mede.   Vang  og  jeg  blev  noget  tilbage. 

„Hvad  siger  du  dertil?"  hviskede  jeg.  „Den  Tale  stemmer 
ikke  med  den  omtalte  Plan." 

„Vel  gør  den  det,"  svarede  han;  „ser  du  ikke,  at  han  vil  bi- 
bringe dig  den  Formodning,  at  han  allerede  har  været  lykke- 
lig  og  derfor  uden  stor  Modstand  viger  for  en  Medbejler?" 

Denne  Forklaring  gjorde  ikke  den  tilsigtede  Virkning;  jeg  følte 
meget  mere  atter  et  Suk  af  Skinsygens  Brod,  men  skjulte  Smerten 
under  et  bifaldende  Nik. 


JAKOBINERNE 

Paa  Hjemrejsen  til  Solholm,  hvor  der  ikke  gaves  Lejlighed  til 
fortrolig  Meddelelse,  foretog  jeg  mig  endnu  engang  at  gennem- 
gaa  min  Hjertesag,  men  kom  dog  ikke  i  det  rene  med  min  Tro 
paa  Thereses  Dyd.  Selv  min  Vens  kraftige  Forsvar  syntes  mig 
uafgørende,  da  det  jo  mulig  kunde  være  grundet  lige  saa  meget 
i  hans  Modsigelseslyst  som  i  Overbevisning.  Saaledes  ved  Skin- 
sygen at  indsuge  Gift  af  hver  en  Blomst,  eller  maaske  rigtigere 
at  forvandle  Honning  til  Gift. 

Den  Tone,  som  herskede  paa  Solholm,  var  slet  ikke  skikket  til 

at  hæve  min  Mistænkelighed,  lige  saa  lidet  som  det  nye  Bekendt- 
skab, jeg  her  gjorde.  De  nystilkomne  fremmede  var  nemlig  — 
Thereses  Fader  samt  hendes  af  denne  begunstigede  Tilbeder:  den 
første  Købmand,  den  anden  juridisk  Embedsmand  i  Viborg,  og 
begge  erklærede  Revolutionsmænd. 

Købmanden  var  en  lav,  middelaldrende  Mand  med  et  kort, 
men  bredt  Ansigt,  snæver  Pande  og  smaa  Øjne,  som  man  sjælden 
fik  rigtig  at  se,  da  han  næsten  altid  havde  dem  nedvendte  mod 
Jorden.  Var  han  i  Talen  nødt  til  at  se  paa  nogen,  blinkede  han 
enten  meget  hurtigt,  eller  og  trak  han  Øjenstenene  højt  op  under 
Laagene,  saa  kun  det  hvide  kom  til  Syne.  Rødt  Haar,  røde  Bryn, 
rødt  Skæg,  som  altid  var  skødesløst  og  aldrig  i  Bunden  afraget, 
gjorde  Ansigtet  endnu  modbydeligere. 

Embedsmandens  var  dertil  en  ren  Modsætning,  blegt,  magert, 
skægløst  og  saa  smalt,  at  det  ej  syntes  stort  bredere  end  den 
lange  Hals,  der  bar  det;  mælkeblaa,  dorske  og  ligesom  glaserede 
Øjne  —  næsten  ingen  Bryn  —  tynde,  mørke  Haar  paa  Hovedet, 
som  paa  Issen  var  ganske  skaldet.  Mandens  spinkle  Overkrop 
stod  i  stort  Misforhold  til  de  fyldige  Laar  og  Lægge,  hvilke  vel- 
underrettede ogsaa  paastod  var  udstoppede.  Skønt  han  skulde 
være  i  sine  bedste  Aar  —  noget  over  de  Tredive  —  saa  han  dog 
langt  ældre  ud  og  opvakte  ved  første  Øjekast  uvilkaarlig  Formod- 
ning om  tidlige  Udsvævelser.  Hvad  der  gjorde  Kontrasten 
mellem  disse  to  Venner  endnu  fuldkomnere:  Købmanden  saa 
altid  mild  og  venlig  ud  —  endog  ved  de  allersørgeligste  og  græs- 
seligste Fortællinger,  smaalo  eller  smiskede  i  et  væk,  medens 
Fialtring  —  saaledes  vil  vi  kalde  Juristen  —  fremviste  ved  alle, 
endog  de  muntreste  Anledninger,  et  Ansigt  saa  koldt  som  Is  og 
saa  alvorligt  som  en  gammel  Rektors. 

Jeg  forefandt  disse  Henrer  midt  inde  i  en  heftig  Debat  med 
Hiarum,  Pastor  Rumsøe  og  Baronen  om  det  genstridige  Lyons 
Belejring. 

Ved  min  Tilkomst  havde  Hiarum  Ordet:  ,,Jeg  paastaar,"  sagde 
han,  ,,at  den  ikke  holder  sig  i.otte  Dage  —  at  den  i  dette  Øjeblik 
er  indtaget  og  ødelagt;  Kellermann  er  ingen  Bogfinke  — " 

,, —  Men  han  er  en  Keltring,  en  hemmelig  Royalist,"  faldt 
Fialtring  ivrig  ind;  „han  har  hundrede  Tusinde  Bajonetter  — 
hvad  vil  han  mere?  burde  han  ikke  haft  den  for  længe  siden? 
Men  pas  paa,  hvad  jeg  siger:  Konventet  er  for  lemfældigt;  det 
gaar  aldrig  godt." 

„Jeg  synes  dog,"  sagde  Baronen,  „at  de  aarelader  ret  bravt; 
Guillotinen  er  jo  i  Gang  baade  Nat  og  Dag." 

„Det  forslaar  ikke,"  raabte  Fialtring;  „den  Metode  er  alt  for 
langsom:  Carrier!  han  forstaar  Tingen  bedre.  Var  jag  i  Paris, 
jeg  vilde  gaa  lige  op  i  Konventet  og  skrige  Robespierre  i  Øret: 
„Du  sover,  Brutus!"" 

,,Tal  ikke  om  Robespierre!"  faldt  Købmanden  ind  med  sin 
Fistelstemme  og  for  med  Haanden  hurtigt  frem  og  tilbage  over 
den  smalle  Pande  —  hans  sædvanlige  Gestus;  ,,det  er  en  gud- 
dommelig Mand,  en  guddommelig  Mand;  og  Couthon  og  St.  Just 
ved  hans  Side  —  det  er  et  himmelsk  Kløverblad,  et  himmelsk 
Kløverblad  — " 

„ — .  En  sand  Treenighed!"  faldt  Baronen  ind  og  saa  med  et 
sarkastisk  Smil  til  Præsten. 

Denne  slog  en  Skoggerlatter  op. 

„Det  er  en  Hyperbol,"  sagde  Fialtring,  „at  kalde  Robespierre 
en  Gud;  det  er  han  ikke,  men  Guddommens  Apostel  —  For- 
nuftens ypperste  Præst  — '' 

„ —  Et  Mønster  for  alle  Præster  — "  faldt  Baronen  ind. 

,,Hm!"  sagde  Købmanden,  „man  skulde  slet  ingen  Præster 
have;  hvad  skal  vi  med  de  Præster?  hvad  skal  vi  med  dem?" 

,,Aa  jo!"  sagde  Fialtring,  ,,naar  de  blot  vilde  holde  sig  til 
Fornuften  og  Moralen." 

„Jeg,"  raabte  Rumsøe,  „jeg  præker,  Fanden  knække  mig, 
heller  ikke  andet  end  Foinuft  og  Moral." 

,,Deri  gør  De  Ret,  Hr.  Pastor!"  sagde  Baronen  med  paatagen 
Alvorlighed;  „men  i  Moralen  maa  De  heller  ikke  være  alt  for 
streng,"  lagde  han  bedende  til;  ,,De  maa  gøre  os  Vejen  til  Him- 
merige saa  morsom  og  behagelig,  som  det  er  Dem  muligt;  saa 
skal  vi  nok  følge  med  Dem.  Og  naar  jeg  nu  holder  de  ni  Bud, 
saa  kan  De  nok  give  mig  det  ene  efter." 

Dette  Indfald  vakte  almindelig  Latter;  kun  Fialtring  beholdt 
sin  Alvorlighed,  og  idet  han  slog  til  Lyd  med  Haanden,  raabte 
han  flere  Gange:  „A  Vordre  du  jour!  til  Dagens  Orden!"  inden  det 
lykkedes  ham  at  tilvejebringe  saa  megen  Stilhed,  at  han  kunde 
faa  de  Ord  frem:  ,,Over  saadanne  Bagateller  som  Lyons  Belejring 
maa  vi  ikke  glemme  det  vigtige:  Konventet  har  erklæret  alle 
Konger  paa  Jorden  Krig." 

„Det  var  ret!"  peb  Dyber.  „Hvad  skal  vi  med  de  Konger? 
hvad  skal  vi  med  dem?" 

,Hæ!  vi  kan  selv  være  Konger!"  gryntede  Hiarum  og  ledsagede 
dette  kongelige  Indfald  med  sin  sædvanlige  modbydelige  Latter. 

„Rigtig!"  tog  Baronen  ved,  „nu  har  de  allerede  over  syv  Hun- 
drede i  Paris;  og  enhver  Franskmand  stræber  jo  efter  Kronen." 


443 

„Hvad  siger  De?  hvad  siger  Be?"  skreg  Dyber;  men  Fialtring 
gjorde  i  stum  Forfærdelse  sin  Hals  en  halv  Gang  saa  lang,  som 
den  ellers  var. 

,,Jeg  mener  Borgerkronen,"  svarede  Baronen,  der  i  Grunden 
gjorde  lige  meget  baade  af  Folkemagt  og  af  Kongemagt  og  blot 
deltog  i  Samtalen  for  at  holde  den  i  Gang  og  hemmeligt  more  sig 
over  det  nymodens  Kandestøberi. 

Uden  at  de  mærkede  det,  havde  han  dem  alle  til  bedste;  men 
han  skaanede  Dj'^ber  for  hans  Datters  Skyld  og  for  hans  Penges 
Skyld. 

Jeg  havde  allerede  nok  af  denne  Surdej  og  vilde  bortfjerne 
mig,  da  Baronen,  som  mærkede  min  Hensigt,  hurtig  forestillede 
mig  som  en  god  Patriot  og  dydig  Borger,  endskønt  ved  Fød- 
selen —  ligesom  han  selv  —  en  Aristokrat. 

Dog  kom  jeg  for  denne  Gang  ikke  til  at  veksle  et  Ord  med  de 
fremmede;  thi  en  sælsom  Støj  udenfor  tildrog  «'ig  alles  Opmærk- 
somhed; en  grov  Røst  raabte  i  et  væk: 

,,Gott  verfluche  michi  er  soli  sterben!  der  verdammte  Hund! 
er  soli  sterben  — " 

Og  alt  derimellem  flere  kvindelige  Stemmer:  ,, Bette  Liefersl 
vær  dog  rolig!  Gud  bevares!  hys,  hys!  Herren  er  derinde."  — 

,,Ich  sch in  den  Herrn  —  derVerwalter  soli  sterben ". 

Hiarum,  der  under  hele  Samtalen  havde  siddet  i  sin  Yndlings- 
stilling med  vidtudstrakte  Ben,  sprang  nu  op  saa  let  som  en 
Kanin,  ih  vor  tyk  og  plump  han  end  var,  og  ind  i  et  andet  Værelse, 
hvis  Dør  han  smækkede  i  efter  sig. 

Næsten  i  samme  Øjeblik  sprang  den  modstaaende  Dør  op,  og 
Skytten  styrtede  ind  med  et  Gevær  i  Haanden,  fraadende  af 
Vrede.  Præsten  for  om  bag  Kakkelovnen;  Dyber  rykkede  sig 
med  smaa  Trin  hen  i  en  Krog,  og  den  anden  djærve  Republikaner 
søgte  Skjul  bag  ved  mig,  idet  han  krampagtig  tog  fat  paa  mine 
Arme,  som  om  han  vilde  holde  mig  til  et  Skjold  foran  sig. 

Baronen  alene  beholdt  sin  Aandsnærværelse.  gik  hen  imod 
den  rasende  og  søgte  med  gode  Ord  og  udstrakte  Arme  at  opholde 
ham  og  hindre  hans  videre  Fremtrængen,  idet  han  forsikrede 
ham,  at  Forvalteren  ikke  var  der.  Skytten  standsede  vel,  men 
stampede  i  Jorden  og  skreg  uden  Ophold: 

,,Ich  musz  ihn  haben!  sie  sollen  ihn  ausliefem!  ich  will  ihn 
todtschieszen  wie'n  tollen  Hund." 

,,Hent  hans  Kone!"  sagde  nu  Baronen  til  en  hidilende  Tjener. 

Denne  vendte  hurtig;  men  Skytten,  som  gennem  Vinduet 
saa  eller  troede  at  se  et  Glimt  af  den,  han  søgte,  for  ud  efter  hin. 

Nu  fremkom  de,  der  var  krøbet  i  Skjul,  og  spurgte  ængstelige 
om  Aarsagen  til  dette  Optrin.  Baronen  beroligede  dem  med  den 
Forsikring,  at  Skytten  blot  havde  drukket  sig  fuld  ved  Gildet, 
og  at  hans  Vrede  vilde  forsvinde  med  Rusen.  Han  lagde  til,  at 
nogle  af  Bønderne,  som  formodentlig  havde  et  Horn  i  Siden  paa 
Forvalteren,  havde  ophidset  ham  mod  denne  ved  at  bilde  ham 
noget  ind.  For  Resten  havde  han  et  Par  Gange  før  haft  en  lig- 
nende Raptus,  uden  at  man  dog  havde  set  hans  Trusler  sat  i 
Udøvelse.  Idet  han  derpaa  med  sit  sarkastiske  Smil  vendte  sig 
til  de  forskrækkede  Republikanere,  sagde  han: 

„De  skal  ikke  være  bange  ,  mine  Herrer,  forestil  Dem  blot,  at 
Skytten  er  en  Septembriseur,  der  gør  Jagt  paa  en  Aristokrat! 
men  lad  os  se,  hvorledes  Synderen  befinder  sig." 

Han  aabnede  Døren  ind  til  det  Værelse,  hvor  denne  havde 
søgt  Tilflugt;  dog  han  var  ikke  her  og  maatte  rimeligvis  være 
flygtet  andetsteds  hen  for  bedre  at  skjule  sig.  Imidlertid  var  vi 
dog  temmelig  urolige,  da  vi  saa  Skytten  løbe  hid  og  did  i  Haven 
med  Mordvaabnet  i  Haanden,  og  vi  spurgte  Baronen,  hvad  Enden 
skulde  vorde  herpaa. 

,,Det  skal  De  snart  faa  at  se,  naar  Mester  Erik  kommer," 
svarede  han. 

Hvad  han  hermed  mente,  opklarede  sig  snart.  Skytten,  som 
forgæves  havde  søgt  sin  Fjende  i  Haven,  kom  nu  styrtende  igen 
ind  i  Gaarden;  men  her  modtoges  han  af  sin  Kone,  en  middel- 
aldrende, bondeklædt  Kvinde;  hendes  Tiltale:  ,,Hjem  med  dig, 
din  fordrukne  Hund!"  virkede  med  magisk  Kraft  paa  Mennesket; 
hans  vildtspændte  Ansigtsmuskler  slappedes,  han  sagtnede  sin 
Fart,  gik  langsomt  i  en  Halvkres  uden  om  hende,  og  mumlende 
mellem  Tænderne  slentrede  han  af  ud  ad  Porten  —  hun  bagefter, 
bindende  ganske  roligt  paa  sin  Strømpe. 

,,Ser  De,"  sagde  Baronen,  ,,hun  kan  kuske  ham;  nu  er  han 
saa  taalig  som  et  Lam." 

Den  arme  Forvalter  kom  nu  frem  af  sit  Smuthul  og  maatte 
straks  tære  nogle  Spottegloser  af  sin  Herre  Baronen.  Opirret 
herved  forlangte  han,  at  Skytten  straks  skulde  jages  bort.  Men 
Baronen  fik  ham  dog  snart  beroliget  ved  den  Forsikring,  at  Skyt- 
ten skulde  bede  ham  om  Forladelse  i  sin  Kones  Paahør,  og  denne 
indestaa  for  hans  Opførsel  i  Fremtiden. 

Da  Roligheden  saaledes  var  genoprettet,  blev  jeg  snart  ledt 
ind  i  en  Samtale  med  de  tvende  fremmede;  og  allerede  i  denne 
begyndte  det  første  ufordelagtige  Indtryk,  deres  Aasyn  og  terro- 

ristiske  Taler  havde  gjort,  noget  at  farmildes.  Det  fandt  sig 
virkelig,  at  de  langtfra  ikke  var  saa  slemme,  som  deres  sanscu- 
lottiske Udseende  og  Kraftsprog  lod  formode.  Det  gik  med  dem 
som  med  tusinde  andre  Revolutionsmænd:  kun  1  store  Flokke  er 
de  glubende  som  Ulve,  men  enkelte  er  de  fromme  eller  feje  som 
Faar  —  stærke  og  frygtelige  for  en  Tid  ved  deres  Sammenholden- 
hed og  indbyrdes  Ophidsning,  falder  de  dog  let  fra  hinanden 
som  en  Maskine,  der  sprænges  af  en  stærkere  Kraft,  ja  vorder 
endog,  naar  Frihedsfeberens  Hede  omskiftes  med  Kulde  og  Mat- 
hed, lydelige  og  taalige  Undersaatter.  Jeg  haor  kendt  dem  begge 
mange  Aar  derefter;  og  da  var  Dyber  ivrig  Bonapartist,  og  Fial- 
tring  holdt  drabelig  paa  alle  de  gamle  Dynastier. 

Disse  Menneskers  Underholdning  kunde  ikke  længe  fængsle 
mig,  og  det  saa  meget  mindre,  som  en  lønlig  Uro  ikke  tillod  mig 
at  blive  længe  paa  eet  Sted.  — 

Jeg  søgte  efter  Vang,  men  ledte  længe  forgæves.  Endelig  fandt 
jeg  ham  i  en  Afkrog  siddende  paa  en  Bænk  med  sammenslyngede 
Arme  og  hensunken  i  dybe  Tanker.  Jeg  standsede  tæt' foran  ham. 
Han  slog  Øjnene  op,  saa  stift  paa  mig  i  nogle  Sekunder  og  brast 
derpaa  i  Latter,  som  ingenlunde  var  smittende. 

,, Hvorover  ler  du?"  spurgte  jeg. 

,,Over  mig  selv,,"  svarede  han.  ,, Lykken  leder  efter  mig,  og 
jeg  er  saadan  en  Nar,  at  jeg  flygter  for  den.  Hvad  mener  du? 
den  dydsirede  Jomfru  Urold  har  allerede  begyndt  sit  Angreb  paa 
mit  Hjertes  Fæstning.  Hun  kommer  og  fortæller  mig,  at  den 
gamle  Præst  i  Lyngbjerg  for  et  Par  Timer  siden  er  død,  og  at 
jeg  burde  søge  at  vorde  hans  Eftermand.  „Jeg  tror  vist,"  sagde 
hun,  „at  Baronen  vil  foretrække  Dem,  og  saa  skal  vi  da  faa  at 
se,  om  De  virkelig  er  en  Fruentimmerhader"  —  her  afbrød  hun 
sig  selv  og  skænkede  mig  et  af  disse  Øjekast,  om  hvilke  Pastor 
Rumsøe  siger,  at  de  svirper  i  Ansigtet." 

„Og  du?"  spurgte  jeg  — 

,, Takkede  og  gik,"  svarede  han  mørk  og  faldt  atter  i  Tan- 
ker. — 

For  at  adsprede  disse  Bragte  jeg  Begivenheden  med  Skytten 
paa  Bane  og  ytrede  min  Forundring  over  den  Magt,  Konen  besad 
over  dette  brutale  Menneske. 

,,Naar  du  kendte  hende,"  sagde  han,  ,, vilde  din  Forundring 
bortfalde;  der  er  ingen,  som  jo  er  bange  for  hende.  Jeg  selv  er  i 
hendes  Nærhed  ikke  fri  for  en  Slags  Benovelse  —  omtrent  som 
den,  d©r  uvilkaarlig  ytrer  sig  hos  visse  Mennesker,  naar  der  er  en 

Kat  i  Værelset.  Almuen  anser  hende  for  en  Heks,  og  vist  nok  er 
det:  hendes  Iximske  Øjne  synes  at  varsle  om  frygtelige  Løn- 
domme, at  være  Medvidere  i  farlige  Kundskaber  om  skjulte 
Naturkræfter  eller  Aandemes  Indvirkning  paa  den  legemlige 
Verden."  — 

Jeg  studsede  over  den  Alvor,  med  hvilken  min  Ven  fooredrog 
denne  Skildring;  thi  det  lod,  som  om  han  selv  var  smittet  af  Al- 
muens Overtro. 

„Jeg  skal  betro  dig  noget,"  tog  han  atter  langsomt  og  med 
bortvendt  Blik  til  Orde.  „Du  har  vel  lagt  Mærke  til  den  van- 
vittige Degn,  vi  saa  i  Kirken?" 

Jeg  bejaede  det. 

„Og  til,  at  jeg  skyr  den  ulykkelige?" 

„Det  kom  mig  saa  for"  — 

„Jeg  kan  ikke  blive  den  Tanke  kvit,"  vedblev  han  med  et 
rystende  Suk,  ,,at  hans  Skæbne  engang  vil  blive  min." 

„Gudl"  raai)té  jeg,  „hvad  er  det  fo^r  en  Grille!" 

Han  svarede  intet,  men  hældede  sig  bag  over  med  Hovedet  til 
et  Træ  og  kneb  Øjenlaagene  til  —  han  kunde  dog  ikke  hindre 
nogle  Taarer  fra  at  stjæle  sig  frem  under  dem. 

Jeg  var  lige  saa  bekymret  som  forbavset  over  denne  Opdagelse 
i  min  stakkels  Vens  Sindstilstand,  der  vistnok  endnu  kun  var, 
hvad  man  kalder  Indbildning,  men  hvo  ved  ikke,  at  en  saadan 
stundom  vorder  til  Virkelighed,  at  Rædselsbilledet,  som  fra  Be- 
gyndelsen hurtige  kom  og  hurtigt  svandt,  efterhaanden  tøver 
længere  og  længere,  indtil  det  endelig  sætter  sig  urokkelig  fast  i 
den  forstyrrede  Hjerne? 

Pludselig  slog  han  Øjnene  op;  en  livlig  Rødme  farvede  hans 
ellers  altid  blege  Ansigt;  han  greb  begge  mine  Hænder  og  sagde 
med  øm  Heftighed: 

„Nordstjerne!  en  lys  Aand  har  sendt  dig  til  min  Bistand  imod 
den  mørke  —  du  er  den  første,  den  eneste,  for  hvem  jeg  aabner 
min  Sjæls  Inderste  —  det  letter  mig  —  jeg  finder  mig  saa  vel, 
som  endnu  aldrig  i  disse  sidste  Aar  —  bliv  hos  mig!  forlad  mig 
ikke  — " 

Han  støttede  sit  Hoved  mod  sit  Bryst.  Jeg  omfavnede  ham 
med  Taarer  og  talte  Venskabs  trøstende  Ord.  Han  blev  aldeles 
som  ellers,  og  jeg  beroligedes. 

,,Men  sig  mig,"  tog  jeg  nu  atter  ved,  „hvad  er  der  mellem  din 
hypokondriske  Forestilling  og  Skyttens  Kone?" 

„Det  vil  jeg  fortælle  dig,"  svarede  han.  ,,Jeg  fik  det  taabelige 
Indfald  at  prøve  denne  Kvindes  vidtomtalte  Spaadomsgave.    Jeg 


447 

besøgte  hende  og  spurgte,  om  hun  kunde  sige  mig,  hvo  mine 
Forældre  var.  —  Længe  saa  hun  paa  mig  med  sine  stive,  dumme 
Fiskeøjne  og  gav  derpaa  det  Orakelsvar:  det  første  Mandfolk, 
min  Søn,  som  du  møder,  naar  du  gaar  fra  mig  —  det  er  din  Fa- 
der. —  Sikkerheden  og  Bestemtheden  i  hendes  Tone  gjorde  et 
sælsomt  Indtryk  paa  mig,  og  dreven  af  en  Mind  Nysgerrighed 
forlod  jeg  Sibyllen.  JU denfor  saa  jeg  mig  om  —  der  var  ingen. 
Jeg  gik  straks  til  Gaarden  —  endnu  ingen.  Men  idet  jeg  drejer 
om  og  ind  ad  Porten,  kommer  den  vanvittige  Stodder  lige  imod 
mig.  —  Havde  jeg  mødt  et  vildt  og  glubende  Dyr,  jeg  var  ikke 
blevet  mere  forskrækket.  Baronen,  der,  uden  at  jeg  mærkede 
det,  var  gaaet  bag  efter  mig  fra  Skoven,  forundrede  sig  over  min 
pludselige  Standsning  og,  da  han  kom  hen  til  mig,  over  mit  Ud- 
seende. Jeg  ved  jo,  det  er  Narrestreger;  men  det  kunde  være 
sandt,  og  denne  Mulighed  er  det,  der  ængster  mig  —  den  ulyk- 
kelige min  Fader!  —  jeg  —  hans  Søn  —  Arving  maaske  til  hans 
Vanvid  —  der  paakommer  mig  undertiden  en  Ængstelse,  der 
jager  mig,  ligesom  en  ond  Samvittighed,  fra  Sted  til  Sted.  I 
denne  Forfatning  tør  jeg  næppe  være  ene,  endog  ved  højlys  Dag 
—  tør  endnu  langt  mindre  se  mig  selv  i  Spejlet  —  jeg  tror  at  op- 
dage i  mit  Ansigt  nogle  af  hans  Træk  —  Spor  til  hans  græsse- 
lige Sygdom  —  Gud  være  lovet!  slige  Anfald  varer  dog  ikke  ret 
længe  —  i  Dag  er  det  forbi!" 

Her  kom  Tjeneren  for  at  hente  os  til  Aftensbordet,  og  Sam- 
talen var  endt;  men  dens  Indhold  stod  fastere  i  min  Hukom- 
melse, end  jeg  selv  ønskede. 

Ved  Bordet  savnede  jeg  Therese:  hun  var  allerede  rejst  med 
Faderen  og  den  modbydelige  Fialtring. 


SNAPSTING 

Solholm  havde  intet  mere,  som  kunde  fængsle  mig  —  dens 
Sol  var  borte.  Jeg  var  derfor  let  at  overtale  til  at  gøre  Følge- 
skab med  Baronen  og  alle  de  andre  Herrer  til  Jyllands  gamle 
Hovedstad;  ikkun  Vang  blev  tilbage. 

Den  fremmede,  som  i  hine  A åringer  besøgte  Viborg  \mder 
Snapstin gstiden,  maatte  tro,  at  dens  gyldne  Alder  atter  havde 
fornyet  sig.  Der  var  et  Liv,  en  Færdsel,  en  Tummel  og  en  Pragt, 
som    ellers   kun    Europas   folkerigeste    Stæder   opviser-     Hvad 

Hjertet  er  for  Blodet,  syntes  denne  By  at  være  for  Landets  Penge: 
de  strømmede  uophørlig  til  og  fra,  eller  rettere  igennem,  idet  de 
samlede  sig  fra  alle  Statslegemets  —  endogsaa  de  fjerneste  — 
Dele  foor  igen  med  samme  Hurtighed  at  adsprede  sig.  — 

Plutus'  Scepter  er  en  Magnet;  hvor  som  helst  han  løfter  det, 
trækker  det  baade  Metaller  og  Mennesker  til  sig.  Alle  Lande- 
vejene omkring  Viborg  vrimlede  af  kørende,  ridende,  gaaende; 
jeg  forundrede  mig  over,  hvor  den  lille  By  kunde  rumme  saa  stor 
en  Mængde.  Men  ogsaa  ethvert  Hus  var  fuldt.  De  fattige  eller 
mindre  formuende  Indvaanere  drog  sig  med  Familie  tilbage  i 
Pulterkamre  eller  indkneb  sig  i  andre  ubeboede  Rum  eller  steg 
op  paa  Lofterne,  overladende  for  dyr  Betaling  de  bedre  Værelser 
til  Gæsterne;  en  fjendtlig  Hær  kunde  ikke  have  gjort  det  væorre. 
De  rige  eller  fornemme  Gaarde jere  tog  Venner  og  Venners  Venner 
i  fri  Indkvartering.  En  saadan  fik  ogsaa  jeg  i  Baronens  Hus, 
hvilket  ellers  stod  ledigt  den  øvrige  Tid  af  Aaret^^. 

Saa  snart  jeg  var  omklædt  og  pyntet,  gik  jeg  hen  for  at  hilse 
paa  Dyber  —  og  hans  Datter:  Hun  sværmede  om  i  Byen  eller 
paa  Markedet. 

Jeg  søgte  hende  først  og  nærmest  paa  Torvet.  ForgævesI  der 
var  Damer  nok,  men  ingen  Therese.  Jeg  tildrog  mig  Opmærk- 
somhed, min  ivrige  Leden  maa  være  faldet  stærkt  i  Øjnene,  og 
meget  naturligt;  thi  et  lyst  Haar,  en  rank  Skabning  trak  mig  fra 
den  ene  Side  af  Torvet  til  den  anden.  Stedse  blev  jeg  ubehageligt 
skuffet,  naar  et  fremmed  Ansigt  mødte  mit  nysgerrige  Blik. 

Jeg  besluttede  nu  at  gøre  Turen  rundt  tæt  hen  med  alle  Bu- 
tikkerne, der  stod  opstillede  i  Firkant  imod  hverandre  og  lod  det 
største  Rum  ledigt  i  Midten:  jeg  var  endnu  ikke  lykkeligere. 

Fortrædelig  og  uvis,  hvorhen  jeg  skulde  vende  mig,  blev  jeg 
staaende  ved  en  Krambod  og  satte  Ryggen  imod  Disken,  i  For- 
ventning, at  den  søgte  af  sig  selv  kunde  indfinde  sig.  Som  jeg 
stod  her  i  min  a  andelige  Ensomhed  og  lod  de  ukendte  Skikkelser 
glide  mig  forbi,  pikkedes  der  paa  min  Skulder  —  det  var  Fial- 
tring,  som  tilbød  sig  at  være  min  Cicerone.  I  Haab  om  at  træffe 
Therese  paa  vor  Vandring  tog  jeg  mod  dette  artige  Tilbud. 

, »Allerførst,"  sagde  han,  idet  vi  forlod  Torvet,  ,,skal  jeg  vise 
Dem  Retfærdighedens  Tempel  i  Viborg  og  der  indføre  Dem  i  et 
Samfund  af  vor  Tidsalders  største  Mænd.'' 

Jeg  troede,  han  skæmtede,  og  skottede  til  ham;  men  der  var 
ikke  mindste  Træk  af  Ironi  i  hans  tørre  Ansigt.  Vor  Gang  gjaldt 
Raadhuset. 

Vi  traadte  ind  i  en  stor  Sal,  der  —  som  han  sagde  —  næsten 
ene  var  helliget  til  Dansegudindens  Tjeneste.    Han  udstrakte  sin 

Haand,  og  idet  han  drejede  sig  helt  rundt,  pegede  han  til  de 
Brystbilleder,  med  hvilke  Væggene  højt  oppe  var  behængte. 

,,Ser  De,"  sagde  han  haanligt,  ,, disse  Portrætter?  Stiftets 
Paschaer  i  de  sidste  Par  Hundrede  Aar  —  lutter  Adelsmænd  — 
ægte  Aristokrater!  men  det  var  ikke  dem,  De  skulde  se  —  her!" 

Ved  en  Sidedør  stod  en  Person  og  uddelte  Billetter;  vi  tog  hver 
sin,  og  nu  aabnedes  Døren  til  et  —  Vokskabinet^^.  Næppe  derinde 
standsede  Fialtring,  greb  min  Haand,  trykkede  den  krampagtigt 
og  sagde  med  dæmpet,  dog  højtidelig,  hartad  andægtig  Stemme: 

,,De  er  i  Nationalkonventet." 

Han  tav  ubevægelig,  men  stedse  holdende  min  Haand,  som 
om  han  frygtede,  at  jeg,  uden  at  være  sat  i  den  tilbørlige  Stem- 
ning, skulde  letsindigt  nærme  mig  Helligdommen.  Efter  nogle 
Sekunders  Forløb,  i  hvilke  hans  Øjne  var  de  eneste  Lemmer,  som 
viste  Livstegn,  vovede  han  at  gaa  videre  frem  med  mig.  Men  nu 
gik  det  ogsaa  i  Stormskridt,  som  om  hele  hans  Mod  var  vendt  til- 
bage, og  følende  sin  egen  republikanske  Værdighed,  tren  han 
med  mig  tæt  hen  foran  Robespierres  Buste.  — 

„Frihedens  himmelske  Genius,  i  menneskelig  Skikkelse!" 
raabte  han  med  Løvestemme. 

—  At  disputere  med  Sværmere  —  politiske  som  religiøse  —  er 
taabeligt;  jeg  tav  og  lod,  som  jeg  endnu  ventede  mere;  ej  heller 
forgæves. 

Da  Fialtring  endelig  havde  ofret  tilbørlig  Virak  for  denne  sin 
Yndlingshelgen,  kom  Raden  til  de  andre.  Ved  Marat  gjorde  han 
den  Bemærkning,  at  han  havde  nogen  Lighed  med  Købmand 
Dyber,  hvilket  jeg  virkelig  ogsaa  fandt.  Da  vi  herpaa  kom  til 
Couthon,  spurgte  han,  om  jeg  kunde  se,  hvem  denne  lignede.  Det 
kunde  jeg  ikke. 

„Man  vil  sige,"  vedblev  han,  stirrende  paa  Billedet,  „at  jeg 
ikke  er  ham  ulig." 

„Jeg  ønsker  Dem  bedre  Helbred,"  lød  en  Stemme  bagved,  „og 
mere  Barmhjertighed,  naar  De  engang  bliver  Medlem  af  Ud- 
skuddet." 

Det  var  Baronen  med  sit  sædvanlige  sikre  Smil  og  tvetydige 
Stemme,  med  hvilken  han  ogsaa  betonede  det  sidste  Ord. 

Uden  at  se  sig  om  svarede  Fialtring  koldt:  ,,For  det  første 
takker  jeg;  og  hvad  det  andet  angaar,  da  maa  jeg  sige  Dem,  at 
Barmhjertighed  mod  Aristokrater  er  Grusomhed  mod  Patrio- 
terne." 

Baronen  lod  denne  Bjergmandsfloskel  gaa  ubesvaret  hen  og 

St.  St.  Blicher:  Samlede  Noveller.    I.  ^ 

pegede  med  sin  Kæp  paa  Mirabeau,  sigende:  „Men  kan  De  se, 
hvem  han  ligner?"  (Ingen  svarede). 

„Det  er  jo  Hiarum  —  Forvalteren  op  ad  Dage;  hans  smaa 
Øjne  og  han  store  Kopar  —  og  den  der?  —  (Talleyrand)  den  liv- 
agtige Pastor  Rumsøe;  jeg  haaber  ogsaa,  at  han  engang  skal 
omskifte  Parykken  med  den  (røde  Hue." 

(Busterne  var  nemlig  alle  smykkede  med  dette  Jakobinismens 
Symbol.) 

Med  lignende  Hentydninger  blev  Baronen  ved  at  gaa  Rækken 
rundt.  Den  sidste  i  samme  var  Tallien;  og  bag  ved  ham  saas 
hans  navnkundige  Veninde  Therese  Cabarrus. 

„Hvilken  er  smukkest/'  spurgte  Baronen  Fialtring,  „denne 
spanske  Therese  eller  vor  danske?"  — 

„Jeg  ta'er  den  danske,"  lød  Svaret. 

„Da  er  hun  der!"  raabte  Baronen;  og  i  det  samme  indtraadte 
hun  tillige  med  nogle  andre  Damer. 

Uagtet  min  egen  indvortes  Bevægelse  kunde  jeg  dog  med 
lønlig  Fryd  bemærke  hendes  Rødmen,  hendes  Forvirring,  og  jeg 
takkede  i  mit  Hjerte  Fialtring,  fordi  han  udrev  hende  af  samme 
ved  at  gribe  hendes  Haand  og  igen  at  begynde  sine  politiske 
Forelæsninger. 

Men  lige  saa  snart  var  og  den  muntre  Pige  i  sin  sædvanlige 
Ligevægt;  og  aldrig  har  hendes  Vittighed  spillet  "klarere  og  finere 
end  i  hendes  Bemærkninger  ved  Republikanerens  Helte  og  hans 
væmmelige  Forgudelser.  Han  tog  det  altsammen  for  gode  Varer 
og  blev  til  sidst  ganske  henrykt  over  den  udkaaredes  ægte  Borger- 
sind. At  Baronen  trolig  stod  hende  bi,  var  ikke  mer,  end  man 
kunde  vente. 

Min  Fornøjelse  over  min  elskedes  glimrende  Vid  var  derimod 
ikke  hel:  Den,  som  elsker  ret  af  Hjertet,  finder  hellere  Følelse  hos 
sin  Kærligheds  Genstand  end  udmærkede  Aandsgaver,  og  yder- 
mere forekom  mig  enkelte  af  Thereses  Ytringer  —  om  ikke  af- 
gjort frivole  —  saa  dog  at  smage  noget  af  Baronens  Skole.  Dette 
mishagede  mig  af  en  dobbelt  Grund:  dels  formedelst  dennes  umis- 
kendelige Indvirkning  paa  det  bøjelige  Pigesind,  og  dels,  fordi 
Fritænkeri  er  noget,  hvorved  Kvinden  mindst  skal  erhverve  sig 
Mandens  —  end  ikke  Fritænkerens  —  Agtelse  eller  oprigtige  Til- 
bøjelighed. Havde  den  dejlige  og  vittige  Therese  ikke  haft  den 
fromme  Mariane  til  sin  fortrolige  Veninde,  jeg  skulde  for  længst 
have  trukket  mig  tilbage. 

Vi  forlod  Konventet  og  vandrede  videre  —  et  temmelig  talrigt 
Selskab  —  for  at  beskue  andre  Markedstidens  Herligheder.   Det 

første,  som  standsede  os,  var  et  Marionetteater,  helt  beskedent 
indrettet  i  en  indre  Krog  af  en  aaben  Port.  Hanswurst  stod  uden- 
for og  indbød  de  forbigaaende. 

„Skal  vi  ikke  lære  lidt  Verdenskundskab  her,  mine  Herrer?" 
foreslog  Baronen.  „Vi  ser  her  Menneskene  i  deres  sande  Skik- 
kelse, og  Livets  Løb  kort,  men  tydeligt  tegnet^^.  Man  gaar  i 
Skole,  gifter  sig,  skændes  med  sin  egen  Kone,  kysser  en  andens, 
forøder  sit  Gods,  laaner  Penge  paa  sin  Sjæl,  øder  dem  og  Pantet, 
bedrager  sine  Medmennesker,  dør,  roses  af  dem,  .begraves  og 
gaar  Fanden  i  Vold.  —  Skal  vi  ikke  se  os  i  Spejl,  mine  Herrer?" 

Hvad  Spottefuglen  sagde,  var  virkelig  et  kæmefuldt  Udtog  af 
Teaterdirektørens  bedste  Kassestykker  —  han  havde  i  alt  kun 
tre,  som  jeg  vidste  fra  Dyrehaven  af  —  og  vi  havde  maaske  fyldt 
hans  hele  Parterre,  bestaaende  af  tvende  Bænke  tværs  over  Por- 
ten, dersom  vi  ikke  var  blevet  afskrækket  ved  en  Persons  Mellem- 
komst, hvis  Sælsomhed  øjeblikkelig  drog  min  Opmærksomhed 
bort  fra  Dukkemanden  og  hans  Bod. 

Det  var  et  Kvindemenneske  paa  de  fyrretyve  omtrent  og  efter 
Skønnende  af  halvtolvte  Kvarters  Højde  saa  vel;  i  det  mindste 
o  V  e  r  s  a  a  hun  alle  os  Mandfolk,  saa  mange  som  vi  var.  Hendes 
Klædedragt  var  ogsaa  mere  mandlig  end  kvindelig;  thi  en  lang, 
blaa  Kofte,  med  to  Rader  svære  Sølvknapper,  bedækkede  Kroppen 
lige  til  Knæene;  og  kun  derfra  og  til  noget  neden  for  Læggene 
viste  sig  et  grønt  Skørt,  tyndt  og  luvslidt  og  under  Gangen  slyn- 
gende sig  om  Benene,  der  skjultes  af  blaa,  uldne  Hoser.  De  svære 
Fødder  var  prydede  med  Sko  og  massive  Sølvspænder.  Paa 
Hovedet  havde  hun  en  sort  Fløjelshue  med  Guldgaloner,  derom 
en  hvid,  men  dog  noget  smudsig  Skægkappe  —  som  Bønderfruen- 
timmer der  i  Jylland  almindeligt  bruger;  og  endelig  ovenpaa 
en  højpuldet,  sort  Mandshat,  der  øjensynlig  var  for  lille  til  Ama- 
zonens Kranium.  Hendes  Ansigt  var  langt,  magert,  solbrændt 
og  fregnet,  og  i  det  hele  saa  mandhaftigt,  at  man  virkelig  savnede 
Skægget.  To  graagrønne  Øjne  saa  forvovent  ud  under  tynde, 
rødlighvide  Bryn.  Hendes  Haand,  paa  hvis  lange  Fingre  blin- 
kede en  Guldring  og  tvende  Sølvringe,  bar  næsten  horisontalt 
en  ægte  Spanskrørsstok  med  forgyldt  Knap  og  Dupsko, 

Denne  mærkelige  Skikkelse  gik  os  forbi  med  lange  Skridt,  ved 
ethvert  af  dem  sikken  de  i  Knæene;  Kroppen  beholdt  sin  Stilling 
fremad,  men  Ansigtet  drejede  sig  som  Uglens  helt  til  Siden  imod 
os.  Det  var  uden  Udtryk,  og  hendes  Øjne  gled  ligegyldige  fra 
den  ene  til  den  anden.    Da  hun  var  kommet  forbi,  sagde  hun 

med  en  halvt  hæs,  halvt  pibende  Stemme,  der  stak  forunderligt 
af  mod  hendes  Karlefigur: 

,,Godav,  Pierl  aa  Tak  faa  sidsti  Do  glemmt  ejes  di  Nætluh, 
mi  bette  Drengl" 

Derpaa  vendte  hun  Ansigtet  bort  og  fortsatte  sin  Gang.  Den 
,, bette  Dreng'',  som  saa  fortroligt  tiltaltes,  var  ingen  anden  end 
den  store  Forvalter  Hiarimi,  der  just  nylig  havde  sluttet  sig  til 
os;  thi  Baronen,  altid  skadefro,  sagde  med  paatagen  Forundring: 

„Hvem  var  den  Dame,  bette  Forvalter?  dog  aldrig  Deres  — " 

—  „Hr.  Baroni"  faldt  den  anden  ind,  rødblaa  af  Arrighed^^, 
,,jeg  tcor  vist,  at  De  kender  denne  Kvinde  lige  saa  godt  som  jeg, 
naar  De  husker  Dem  om;  og  for  Resten  kan  hendes  Frækhed  ikke 
fornærme  mig." 

,,IhI"  raabte  hin,  „hvor  havde  jeg  ogsaa  min  Eftertanke!  det 
var  jo  Laanng  Magreth^o  —  hende,  som  for  kort  Tid  siden  i  Palli- 
dal  greb  Deres  Hest  i  Tøjlen  —  aah,  lad  Selskabet  høre  den  Hi- 
storie! den  vil  more  dem." 

Hiarum,  som  nu  havde  genvundet  sin  Fatning,  brystede  sig, 
sparkede  ud,  prustede  og  sagde: 

„De  maa  vide,  mine  højstærede!  at  dette  er  den  værste  Røver- 
kvinde i  Landet,  og  hun  er  ikke  bange  for  at  plyndre  en  Karl 
alene;  hun  skal  i  Forening  med  hendes  Mand  og  Sønner-  have 
myrdet  flere  end  een  Bissekræmmer  — " 

„ —  Og  hun  gaar  paa  fri  Fod  og  ved  højlys  Dag  her  i  Viborg 
lige  i  Øjnene  paa  Landstinget?"  faldt  jeg  forbavset  ind. 

,,Der  er  ingen  Beviser  imod  hende,"  svarede  han;  „hun  har  et 
Par  Gange  været  hæftet;  men  der  kom  intet  ud  andet,  end  at  hun 
drillede  Dommerne  og  holdt  dem  saa  temmelig  for  Nar;  thi  hun 
er  lige  saa  snu  som  dumdristig.  Forleden  er  det,  at  jeg  rider  en 
Eftermiddag  her  fra  Byen;  og  da  jeg  i  Skumringen  kommer  ud  i 
en  stor  Lyngdal,  rejser  denne  Kvinde  sig  med  eet  foran  mig, 
tager  min  Hest  i  Tøjlen  og  spørger,  hvad  Klokken  er.  I  Stedet 
for  Svar  hugger  jeg  hende  over  Haanden  med  min  Ridepisk  og 
Sporerne  i  Siden  paa  Hesten.  Hun  maatte  da  slippe,  men  skreg 
efter  mig:  ,,Bi,  bi!  det  er  ikke  mere  end  et  Put  under  Hagen"  — 
De  ser,  hvad  hun  havde  i  Sinde." 

,,Ja,  hvem  ved,  hvad  hun  egentlig  havde  i  Sinde?"  faldt  Ba- 
ronen ind  med  et  listigt  Aasyn  og  tog  sit  Ur  op;  ,,men  der  er  en 
Snapstingsgæst,  jeg  har  sat  Stævne  om  en  Time  —  imidlertid, 
skal  vi  ikke  bese  Domkirken  oven  paa  den  Forskrækkelse?  Hvad 
siger  De,  Hiarum,  jeg  synes.  De  ser  saa  andægtig  ud?" 

Forvalteren  bukkede  og  sagde  muggent:  ,, Tjeneren  følger  sin 
Herre." 

Og  nu  gik  Toget  til  Kirken. 

Havde  det  ikke  været  for  Therese,  til  hvem  min  Kærlighed 
bandt  mig,  og  som  jeg,  inden  vi  skiltes,  tragtede  efter  at  tilstille 
et  Brev  —  jeg  vilde  snart  igen  have  forladt  det  gamle  ærværdige 
Tempel,  fordreven  af  Baronens  Spotterier.  Men  disse  tog  dog 
snart  en  anden  Retning,  formedelst  et  Indfald  af  Fialtring. 

„Ved  min  borgerlige  Ærel  raabte  han  pludselig,  idet  han  lod 
Øjnene  løbe  Tundt  om  i  Kirken,  „her  har  vi  det  allerbekvemmeste 
Lokale  for  et  Nationalkonvent." 

„Det  er  en  lykkelig  Tanke,"  raabte  Baronen,  „Pastor  Rumsøel 
vil  De  bare  hørel" 

,, Koret,"  vedblev  hin  med  dyb  Alvor,  „er  for  Præsidenten  og 
Sekretærerne.  Kirkestolene  er  for  Repræsentanterne  —  den  højre 
Side  for  Bjerget,  den  venstre  for  Dalen  —  Prækestolen  bliver 
Talertribune,  og  de  lukkede  Stole  bliver  Galleriet  for  Tilhørerne." 

Han  holdt  inde  og  saa  paa  den  ene  efter  den  anden. 

Men  een  smilte,  en  anden  hostede,  og  alle  tav  saa  nær  som 
Baronen. 

„Det  er  vist  nok,"  sagde  denne,  idet  han  efterabede  Fialtrings 
Alvorlighed,  „denne  Ide  fortjener  en  Borgerkrone;  De  overskuer 
alt  med  eet  Blik  —  benytter  alt  — " 

,, —  Jeg  er  dog  noget  forlegen  for  Koret,"  afbrød  hin,  „det  er 
for  stort  til  sin  Bestemmelse  — " 

„Ved  De  hvad,"  sagde  Baronen  og  lagde  Fingeren  betænksom 
paa  Næsen,  ,, kunde  man  ikke  der  anbringe  de  fremmede  Diplo- 
mater?" 

„De  siger  noget!"  raabte  Fialtring  fornøjet  og  gik  op  i  Koret; 
de  øvrige  fulgte  ham.  „Alteret,"  tog  han  igen  til  Orde,  ,,skal 
herefter  være  Fædrelandet  helliget;  men  Billederne  maa  væk  — " 

„Jeg  beder  for  Maria,"  sagde  Baronen  bønlig;  „hun  eo*  saa 
smuk."  — 

,,SaamændI  hun  skal  ogsaa  blive,"  svarede  hin;  ,,med  Tillæg 
af  nogle  Emblemer;  en  Lynstraale,  en  Dolk  — " 

(Baronen)  ,,En  rød  Hue  — " 

(Fialtring)  „ —  Vorder  hun  Frihedens  Gudinde  — " 

(Baronen)  „ —  Med  det  lille  Danmark  paa  Armen." 

Mere  af  denne  opbyggelige  Samtale  hørte  jeg  ikke,  da  Klok- 
keren, hvem  jeg  imidleirtid  havde  nærmet  mig  oppe  ved  Alteret, 
spurgte,  om  jeg  ikke  ønskede  at  se  Kraftkirken^i.  To  af  Damerne 
var  allerede  dernede." 

Jeg  vidste,  hvo  disse  var,  og  steg  saa  meget  hellere  ned  i  dette 
underjordiske  Kapel  —  dengang  endnu  et  Hvilested  for  de  hen- 
sovede. 

For  mig  blev  denne  Dødens  skumle  Bolig  Indgangen  til  et  nyt 
og  skønnere  Liv:  mellem  Ligkister  rakte  Therese  mig  sin  Haand; 
som  Vidne  for  den,  der  engang  vil  bringe  Lys  i  Graven,  lagde 
Mariane  sin  paa  vor.  Den  anden  hævede  hun  i  hellig  Begejstring; 
hendes  Ansigt  skinnede  —  hun  syntes  som  en  Engel,  der  var  ned- 
steget i  Graven  for  at  byde  Slumreren  opstaa. 

,, Eders  Kærlighed,"  sagde  hun  med  en  Stemme,  der  bragte 
til  at  bæve,  men  sødeligt,  ,, eders  Kærlighed  overleve  eder  selvl 
den  sande  Kærlighed  kender  intet  til  Døden.'' 

Hun  vilde  talt  endnu  mere;  men  pludselig  fordunkledes  hendes 
Aasyn,  Taarer  blinkede  i  hendes  Øjne,  Haanden  sank,  og  med 
skælvende  Røst  lagde  hun  til: 

,, Nordstjerne!  ogsaa  jeg  elsker  din  Therese  —  gør  hende 
lykkelig!" 

Gennemstrømmet  af  salige  Følelser  sluttede  jeg  begge  Pi- 
gerne i  mine  Arme  og  sagde:  „Den,  som  ser  i  Løndom,  skal  en- 
gang dømme  mig  aabenbare!" 

En  skraldende  Latter  deroppe  i  Koret  vækkede  os  smerteligt. 
Mariane  drog  et  dybt  Suk  og  sagde:  „Vi  skal  igen  tilbage  til 
Verden." 

Hun  gik  langsomt  foran  op  ad  Trappen;  tavse  fulgte  min 
Kæreste  og  jeg. 

,,Ej!  ej!"  raabte  os  Baronen  i  Møde,  „kommer  I  derfra?  Jeg 
vil  vædde,  de  har  holdt  en  Sjælemesse  dernede"  —  vedblev  han, 
vendende  sig  til  de  andre  —  ,,for  min  Datter  er  halvt  katolsk." 

Det  var  næppe,  jeg  kunde  tilbageholde  min  Harme;  men  hun 
V  a  r  jo  hans  Datteff.  Uden  at  svare  gik  hun  med  sin  Veninde  ud 
af  Koret  og  ud  af  Kirken,  og  jeg,  for  at  skjule  mine  Sindsbevæ- 
gelser, hen  til  Præsten  og  spurgte  ham,  hvad  man  vel  skulde  byde 
Klokkeren  for  hans  Ulejlighed.  Vi  betalte  ham,  forlod  Kirken, 
og  ved  første  givne  Lejlighed  sneg  jeg  mig  i  Trængselen  bort  fra 
det  mig  nu  saa  modbydelige  Selskab  og  overgav  mig  til  lykkelig 
Kærligheds  tavse  Henrykkelse. 

JAKOBINERKLUBBEN 

Uden  selv  at  mærke  det  var  jeg  kommet  ned  til  Søen  og  stand- 
sede først  paa  Pynten  af  den  Landtunge,  fra  hvilken  man  den- 
gang færgede  over  til  Asmildkloster^a.  Uden  at  vide  det  traadte 
jeg  i  Færgen,  som  netop  lagde  an,  og  ligesaa  ud  af  den  paa  hin 
Side.  Hvis  Færgemanden  ikke  havde  mindet  mig,  skulde  jeg 
være  gaået  videre  uden  at  betale.  Men  herved  kom  jeg  lykkelig- 
vis til  at  vende  mig  og  se  Staden,  som  jeg  slet  ikke  havde  haft 
i  Sinde  at  forlade.  Da  jeg  nu  forlangte  straks  at  blive  sat  til- 
bage igen,  kan  Mennesket  næppe  have  fattet  de  fordelagtigste 
Tanker  om  min  Forstand;  han  nølede  virkelig,  som  om  han  ikke 
turde  betro  sig  alene  til  mig  paa  Vandet.  Nogle  Bønder,  som  i 
det  samme  kom  og  vilde  med,  haévede  hans  Betænkelighed. 

Inde  i  Byen  gav  en  Pige  mig  en  forseglet  Seddel.  Jeg  bræk- 
kede den  —  Underskriften  var:  Din  Th ,  og  Indholdet  blot: 

om  jeg  vilde  møde  hende  den  følgende  Eftermiddag  i  Non 
Mølle23.  — 

Det  første  Brev  og  det  første  Kys  (hvilket  jeg  endnu  havde  i 
Vente)  er  Helligdomme  for  Elskeren:  hint  gemmer  han  ved 
Hjertet  og  dette  i  Hjertet,  men  begge  i  Løndom  og  Tavshed. 

Alligevel  maa  Baronen,  som  alene  mødte  mig,  af  min  Haand- 
be vægelse  have  fattet  Mistanke  om  noget  og  lagt  det  sammen 
med,  hvad  mulig  kunde  værve  sket  i  Kryptkirken;  thi  han  be- 
gyndte paa  hans  egen  sædvanlige  Vis  at  gække  og  med  det 
samme  at  fritte  mig.  Bevidstheden  om  min  Lykke,  om  min  Sejr 
over  Medbejleren  gav  mig  fuldkommen  Aandsnærværelse  og 
Sikkerhed;  ja,  jeg  vovede  endog  et  temmelig  dristigt  Forsøg  paa 
at  forvilde  Sporet  for  ham,  idet  jeg  ytrede  mig  saaledes,  at  han 
let  kunde  forledes  til  at  anse  sin  egen  Datter  foo*  mine  Ønskers 
Genstand. 

Hvorvidt  dette  lykkedes  mig,  var  jeg  ej  i  Stand  til  at  mærke, 
thi  han  var  lige  saa  varsom  og  mere  mistænkelig  end  jeg;  og 
pludselig  afbrød  han  denne  Materie,  som  om  den  havde  været 
ham  ganske  ligegyldig,  med  et: 

„Apropos!  har  De  nogen  Bestemmelse  for  i  Aften?" 

Jeg  benægtede  det. 

,,Godt!"  vedblev  han,  ,,saa  tilbringer  De  den  med  mig  i  Klub- 
ben. De  vil  more  Dem,  det  indestaar  jeg  Dem  for.  Saa  store 
Originaler  i  saa  lille  en  By  kan  man  forgæves  lede  om  i  mange, 
—  se,  der  gaar  en  af  dem,  en  ung  Student,  som  har  skrevet  et 
Par  revolutionære  Piecer  og  tror  virkelig  om  sig  selv,  at  han  er 

den,  som  skal  komme  for  at  forløse  en  Del  af  Verden.  Imidlertid 
ærer  vi  ham  allerede  her  som  en  Apostel." 

Her  standsede  han  uden  for  et  langt  Hus,  som  udgjorde  den 
ene  Side  af  Torvet,  og  spurgte: 

,,Har  De  været  i  Noahs  Ark?"  — 

„Nej!"  - 

,,Saa  maa  De  ind  i  dette  Menageri,  som  man  og  kan  kalde  et 
Ligheds  Tempel;  det  vil  tillige  tjene  Dem  til  en  Forberedelse,  saa 
De  siden  desto  værdigere  kan  fremtræde  i  Pagtens  Ark  —  jeg 
mener  vor  velsignede  Klub,  den  jyske  Friheds  Vugge." 

,, Dette,"  sagde  han,  idet  yi  gik  op  ad  Trappen,  „er  Byens 
første  offentlige  Sted,  hvor  det  vrimler  af  Snapstingsgæster  af 
alle  Klasser  fra  Bonden  til  Herremanden,  fra  Tiggeren  til  Penge- 
manden, fra  Lommetyven  til  Aagerkarlen  —  har  De  Penge  hos 
Dem,  saa  pas  paa!" 

„Hvad  Tyven  og  Aagerkarlen  levner,"  vedblev  han,  efter  at 
vi  havde  trængt  os  gennem  et  Par  Værelser,  „kan  De  nemt  blive 
skilt  ved  her,  hvor  Pasadixbrættet  er  permanent,  ligesom  vore 
ær]ige  Maratister  haaber,  at  Guillotinen  engang  skal  blive  her- 
ude paa  Torvet.  Eller  ønsker  De  hellere  Farao,  saa  finder  De  det 
i  næste  Værelse  og  oven  i  Købet  finere  Selskab:  Bankøret!  er  en 
Rangsperson,  hans  Croupier  ligesaa,  og  blandt  Pointøreme 
tæller  man  flere  Højvelbaarenheder^*." 

„Og  alt  dette  offentligt  uden  Sky?'"  udbrød  jeg,  „sover  Øvrig- 
heden, eller  er  den  blind?"  — 

„Ingen  af  Delene,"  svarede  han,  ,,men  den  er  tolerant;  og 
hvorfor  skulde  den  ikke  være  det,  da  den  ingen  Fordel  har  af  at 
forfølge  Røvere  og  Skælmer,  men  blot  Ulejlighed?  O,  min  Ven! 
De  kender  endnu  kun  lidt  til  Retsplejen  og  Politivæsenet  i  det 
kære  Cimbrien:  her  har  vi  højt  til  Himmelen  og  langt  til  Køben- 
havn —  De  forstaar  mig  nok?" 

Jeg  fik  snart  nok  af  Trængselen  og  Larmen  og  fulgte  derfor 
desto  villigere  min  Fører  i  Klubben.  —  Af  Bekendte  forefandt  jeg 
her  Dyber,  Fialtring,  Pastor  Rumsøe,  Hiarum,  Kanunerraad 
Urold  og  Studenten.  Disse  sad  med  lige  saa  mange  andre  om- 
kring et  Landkort  og  var  i  Begreb  med  at  lære  de  franske  Hær- 
førere, hvor  de  burde  gaa  over  Rhinen.  Dog  jævnedes  i  det 
samme  den  derover  opstaaede  Uenighed  ved  den  definitive  Be- 
stemmelse af  een  —  jeg  tror,  han  var  Parykmager  —  at  man 
skulde  passere  Floden,  hvor  den  var  smallest. 

Nu  forestillede  Baronen  mig  med  følgende  Ord: 

,, Borgere!  jeg  indfører  herved  min  Ven  Nordstjerne,  en  god 

Patriot  og  dydig  Republikaner.  Han  er  rigtignok  ganske  uden 
hans  egen  Skyld  en  født  Adelsmand,  men  har  allerede  for  længst 
aflagt  siu  Stands  Fordomme." 

En  stor  Mand,  hvis  Ansigt  skinnede  af  Fedme  og  Fornøjelse, 
og  som  var  Købmand  i  Byen  og  for  denne  Maaned  Præsident  i 
Jakobinerklubben,  rakte  mig  sin  vældige  Næve  med  de  Ord:  ,, Vel- 
kommen skal  do  væhre,  min  gode  Ven!" 

Baronen  blinkede  ad  mig  og  sagde:  ,,Du  maa  vide,  det  er  en 
Lov,  at  saa  længe  vi  befinder  os  her,  er  vi  alle  dus,  ligesom  vi  alle 
af  Naturen  er  Lighedens  Børn." 

Saaledes  befandt  jeg  mig  uventet  omgiven  af  tretten  inderlige 
Venner. 

Jeg  belavede  mig  nu  med  Rette  paa  en  Storm  af  politiske  For- 
handlinger; men  i  Stedet  for  afdelte  Selskabet  sig  i  fredelige 
Spillepartier,  og  Statens  Interesse  tilsidesattes  ganske  for  L'hom- 
brens.  Baronen  vilde  ikke  spille,  men  forsikrede,  at  han  skulde 
more  sig  selv  og  mig  langt  bedre  til  Spisetiden.  — 

En  gammelagtig  Mand  sad  alene  ved  et  Sidebord  og  røg  sin 
lange  Kridtpibe  med  stor  Alvorlighed;  han  var  udset  til  vor 
Underholdning. 

„Du  ser  her,"  sagde  Baronen  til  mig,  „en  Slægtning  af  den 
berømte  franske  General  Dumouris"  (han  udtalte  dette  Navn  paa 
Dansk,  ganske  som  det  her  er  skrevet;  jeg  fattede  derfor  ikke 
straks,  at  han  mente  Dumouriez). 

Den  tiltalte  —  forhenværende  Kromand,  nu  Pengemand  —  tog 
Piben  af  Munden,  smaagryntede  —  det  var  hans  Maade  at  le 
paa  —  og  svarede: 

„Vi  hedder  rigtignok  ligedan,  undtagen  det,  at  mæ  kalder  de 
bar  Mouris  — " 

,, —  Saadan  hed  Generalen  ogsaa  før  Revolutionen,"  faldt  Ba- 
ronen ind,  „men  da  han  først  fandt  paa,  at  alle  skulde  sige  du 
til  hinanden,  saa  satte  man  dette  Du  foran  hans  Navn  som  en 
Ærestitel.  Jeg  ved  bestemt  fra  en  Korrespondent  i  Paris,  at  han 
er  en  Dansk,  og  Borger  Mouris's  Brodersøn,  der  hed  ligesaadan, 
rejste  bort  herfra  for  en  Del  Aar  siden,  og  nu  er  det  først,  han 
vaagner  som  General  i  Frankrig,  men  nu  er  han  da  rigtignok 
ogsaa  løbet  derfra." 

„Saa  er  det  sært,  at  han  ikke  kommer  her  hjem,"  sagde  Gene- 
ralens Onkel;  „men  han  er  bløwen  storums,  kan  A  tænnk,  lissom 
Store  Just25,  der  knap  vill  kj endes  ved  Baronen,  allyul  han  er  en 
Husmands  Søn  af  hans  eget  Gods,  men  kahænsæ  han  skammed 

sæ,  for  det  han  havde  være  med  at  slaa  Prinsesse  Langballe^® 
ihjel." 

Nu  mærkede  jeg,  hvad  Mand  vi  havde  for  os,  og  hvori  den 
belovede  Morskab  skulde  bestaa.  Og  vist  er  det,  at  jeg,  skønt 
jeg  med  Therese  i  Tankerne  kun  hørte  skødesløst  til,  havde  Møje 
med  at  tvinge  Latteren  ved  denne  og  flere  lignende  Lokalise- 
ringer. — 

Samtalen  var  nu  kommet  til  Du  Mads*^,  en  af  Dommerne  i 
Revolutionstribunalet,  der  ligeledes  skulde  være  en  bortrømt 
Bondesøn  fra  Jylland,  da  den  afbrødes  ved  hin  Students  Indtræ- 
delse. 

Han  var  klædt  ganske  som  en  Sansculot,  og  et  svært  forplu- 
sket  Haar  omgav  et  lille  blegt  Ansigt,  af  hvilket  Indbildskhed  og 
Næsvished  klarlig  fremlyste.  De  spillende  rejste  sig  og  modtog 
ham  med  temmelig  urepublikanske  Komplimenter,  dem  han  be- 
svarede skødesløst  og  næsten  fornemt.  Da  i  det  samme  for- 
kyndtes, at  Aftensmaden  var  anrettet,  gik  vi  samtlige  ind  i  Spise- 
stuen og  satte  os  til  Bords. 

Efter  at  Mundene  først  havde  arbejdet  udelukkende  for  Ma- 
verne, begyndte  de  dernæst  ogsaa  at  virke  noget  for  Staterne;  og 
denne  Virksomhed  tiltog,  for  hver  Gang  de  vædedes  af  Vinen.  Der 
gaves  ingen  bestaaende  politisk  Indretning,  som  fandt  Naade, 
og  med  samme  Lethed  som  Tungen  vendte  en  Mundfuld  Mad, 
endevendte  den  et  helt  Folk  med  samt  dets  Regering  og  alle  dets 
Institutioner. 

Det  var  en  Nydelse  for  Baronen,  der  stedse  blev  ved  at  ægge 
og  syntes  selv  i  dette  nymodens  Kandestøberi  at  ville  oveorbyde 
dem,  han  belo  i  sit  Hjerte.  — 

Denne  uegennyttige  Nidkærhed  for  Nationernes  Bedste  tog 
omsider  en  hjemlig  Retning,  idet  en  af  Selskabet  rejste  sig  og 
foreslog  Studentens  Skaal,  hvem  han  benævnede  ,,en  Frihedens 
uforfærdet  Kæmper". 

Men  denne  bad  med  klog  Beskedenhed,  at  Frihedens  egen 
Skaal  først  maatte  drikkes.  — 

Efter  at  begge  var  udtømt  med  tilbørlig  Hurraskraal,  erin- 
dredes paa  samme  Maade  andre  Gudindens  Stridsmænd  baade  i 
Paris  og  Viborg;  og  Frihedssange  og  Drikkesange  gjorde  samme 
Tjeneste  som  de  Taler,  der  nu  om  Dage  forbereder  til  To- 
asterne. — 

Enden  blev,  at  Flerheden  berusedes,  mere  eller  mindre,  og  at 
Grundfæsterne  af  Retfærd  og  Orden  kom  i  Klammeri  indbyrdes, 
saa  at  til  sidst  ingen  af  dem  kunde  høre  sine  egne  Ord. 

„Nu  er  den  polske  Rigsdag  i  Gang/'  sagde  Qaronen  til  mig; 
„Allons  coucherr    Ubemærkede  listede  vi  os  bort. 

Medens  vi  gik  hjem,  sagde  han  til  mig: 

„Jeg  har  nu  vist  Dem,  min  Ven!  af  hvilke  Hænder  Friheds- 
træet  her  plantes,  og  hvormed  det  vandes  —  med  fransk  Vin, 
Gud  ske  Lov!  i  Stedet  for  med  dansk  Blod.  Og  De  kan  tro  mig: 
herved  vil  det  blive.  Disse  stærblinde  Drømmere  ser  ikke,  at 
Danmark  ingen  Revolution  kan  faa,  fordi  det  ingen  behøver: 
Strengen  brister  først,  naar  den  spændes  til  det  yderste.  End 
mere  besynderligt  er  det,  at  de  studerende  iblandt  dem  kender 
saa  lidt  til  Verdens  Historie,  at  de  ikke  ved  —  eller  og  har  glemt 
—  hvorledes  alle  Republiker  ender.  Løjerligt  er  det  alligevel!  — 
det  vil  De  vist  indrømme  mig  —  at  se  og  høre  disse  Menneskers 
Optøjer:  man  kunde  fristes  til  at  tro,  de  spillede  for  Spøg  en 
temporiseret  Omaorbejdelse  af  Holbergs  Kandestøber.  Men  at  de 
mener  det  alvorligt,  deri  stikker  just  det  komiske.  Naa  —  god 
Nat!  og  drøm  behageligt!" 


HALDS  RUINER 

Jeg  ved  ikke,  om  dette  Steds  Beliggenhed  og  Omgivelser  skulde 
være  smukkere  end  saa  mange  andre,  eller  det  er,  fordi  jeg  her 
har  levet  min  Ungdomskærligheds  skønneste  Dag,  at  jeg  saa  for- 
tirinlig  ynder  det.  Hald  Sø  med  sine  skovkranste  Bugter,  Bøge- 
lunden i  dens  Midte,  Egeskoven  mod  Vesten,  mod  Norden  Lyng- 
bakkerne, imellem  hvilke  Mølleaaen  skynder  sig  ned  til  den 
mellem  gule  Sandbanker  indesluttede  Nonbo  Sø  —  til  alt  dette 
har  jeg  i  flere  Egne  set  Mage  —  yndigere  endog,  større,  stoJtere; 
men  de  fattes  alle  —  hvad  skal  jeg  kalde  det?  —  den  Emaille, 
hvormed  tryllende  Erindringer  overdrager  og  opliver  hint  ven- 
lige Landskab. 

Da  jeg  om  Morgenen  vaagnede,  og  min  første  Tanke  faldt  paa 
Therese,  forekom  mig  vor  Forlovelse  som  en  Drøm;  min  Lykke 
syntes  mig  for  stor  til,  at  den  kunde  være  mere.  Og  dog  var  den 
virkelig  —  jeg  greb  efter  Brevet,  det  første  Pant,  som  om  jeg 
endnu  behøvede  skriftligt  Bevis;  og  efter  at  have  studeret  det  ret 
con  amore  var  min  første  Forretning  i  en  Guldsmedbod  at  ud- 
søge en  Forlovelsesring.  — 

Derpaa  iledg  jeg,  for  ej  at  forstyrres  i  mine  Sværmerier  af 
Baronen  eller  af  mine  nye  republikanske  Venner,  ud  af  Byen; 
og  uden  at  vide  det  befandt  jeg  mig  endnu  før  Middag  der,  hvor 
jeg  ventede  min  elskede. 

Oven  for  Møllen  er  en  langagtig  Banke  som  en  Vald,  tyndt  be- 
vokset med  Ege;  paa  den  ene  Side  Mølledammen,  paa  den  anden 
en  Vig  af  Søen.  Der  var  det,  hvor  hun  første  Gang  sank  til  mit 
Hjerte  og  lovede,  hvad  alle.  Piger  lover,  men  hvad  hun  i  Sandhed 
ubrødeligt  har  holdt  gennem  fem  og  tyve  Aars  mange  Omveks- 
linger af  Sorrig  og  Glæde.  Arm  i  Arm  vandrede  vi  omkring 
i  Skoven  og  ved  Bredderne  af  Søen  og  samtalede  om  Fremtiden. 

Vor  Lykke  var  ikke  uden  Hindringer.  Therese  vidste,  at 
Faderen  havde  bestemt  hende  for  den  rige  Fialtring,  og  at  han 
var  vanskelig  at  rokke  i  sine  en  Gang  tagne  Beslutninger. 

Vor  Forlovelse  maatte  altsaa  for  det  første  holdes  hem- 
melig, indtil  jeg  fik  det  Embede,  som  jeg  med  god  Grund  snart 
ventede.  Herpaa  begyndte  vi,  som  andre  forlovede,  at  lægge 
Planer  til  vort  huslige  Liv;  og  dette  medtog  saa  lang  en 
Tid,  at  Solen  allerede  begyndte  at  hælde  til  Nedgang,  førend  vi 
mærkede  det,  og  vi  selv  befandt  os  ved  Ruinerne  af  det  gamle 
Hald  Slot,  der  ligger  smukt  paa  en  Odde  i  Søen,  med  sin  grønne 
Vold  og  mørkrøde  Murstykker. 

Nu  savnede  jeg  først  min  Thereses  Veninde  og  vilde  just 
spørge  om  hende,  da  hun  og  —  Vang  kom  os  i  Møde  fra  den 
anden  Side  af  Volden  og  standsede  lige  saa  overraskede  som 
jeg.  Men  kun  et  Øjeblik,  og  —  Mariane  kastede  sig  om  Thereses 
Hals  og  skjulte  sit  blussende  Ansigt  mod  hendes  Skulder;  Vang 
greb  min  Haand  og  drog  mig  med  sig  op  ad  Volden  og  ned  i  den 
Fordybning,  som  findes  mellem  dens  fire  Sider. 

„Det  er  sket!"  sagde  han;  ,, Fremtiden  vil  vise,  hvor  vidt  det 
er  rigtigt  eller  ej  —  Frøkenen  og  jeg  har  byttet  Hjerter.  Du  og 
din  Therese  er  de  eneste,  som  skal  vide  det." 

I  Følelsen  af  min  egen  Lyksalighed  ønskede  jeg  inderligt  ham 
en  lignende,  men  kunde  alligevel  ikke  tilbageholde  min  Forun- 
dring over,  hvad  der  havde  bragt  ham  til  at  handle  tvært  imod 
sin  første  Beslutning. 

,,Ogsaa  det  vil  jeg  skrifte  for  dig,"  svarede  han.  „Jeg  kom  i 
Gaao*  til  at  tænke  over  den  Sag,  og  da  mærkede  jeg  først,  idet  jeg 
alvorligt  forestillede  mig  Adskillelsen,  at  jeg  virkelig  elskede 
hende;  og  da  jeg  var  overbevist  om,  at  hun  ikke  kunde  blive  lyk- 
kelig uden  med  mig,  rejste  jeg  efter  jer  og  ledsagede  Pigerne 

herud.  Saa  snart  jeg  saa  dig  bag  Møllebakken,  og  Therese  ilede 
hen  til  dig,  holdt  jeg  Mariane  tilbage  og  erklærede  mig/' 

Alt  dette  fortalte  han,  ikke  med  en  forelskets  Ild,  men  med 
en  Rolighed,  som  om  det  havde  været  en  andjens  Historie;  og 
allerede  dengang  opstod  hos  mig  en  svag  Tvivl  om,  at  han  mulig 
kunde  have  skuffet  sig  selv  med  Hensyn  til  sit  eget  Hjerte. 

,,Min  Plan  er  lagt,"  vedblev  han,  „den  teologiske  Vej  fører 
kun  til  et  simpelt  Maal,  og  jeg  duer  desuden  ikke  til  Præst.  Jeg 
begynder  straks  at  studere  Jura;  denne  Videnskab  lønner  bedre 
sine  Dyrkere;  og  saaledes  kan  jeg  haabe,  engang  at  turde  byde 
en  Frøken  min  Haand." 

Han  fortsatte  endnu  lidt  Udviklingen  af  Planen,  og  det  med 
en  Besindighed,  som  slet  ikke  stemmede  med  min  egen  søde 
Urolighed.  Jeg  bifaldt  derfor  det  hele  uden  engang  at  have  hørt 
det^halve  og  vilde  saaledes  hos  de  fleste  andre  have  erhvervet 
mig  Navn  af  en  fornuftig  og  ærlig  Raadgiver;  thi  dertil  udfordres 
]o  blot  at  bifalde  den  raadspørgendes  egen  Mening. 

Vang  var  af  ganske  modsat  Sindelag;  han  vilde  modsiges 
og  vendte  den  Ryggen,  som  ikke  gjorde  det.  Men  her  intervene- 
rede de  hulde  Piger;  inden  min  Ven  kunde  faa  Stunder  at  støde 
sig,  var  de  allerede  hos  os.  Vi  satte  os  i  Fordybningen,  bandt 
Ønskeknuder  og  Blomsterkranse  og  var  lyksalige  som  Børn.  Selv 
den- ellers  alvorlige  Vang  blev  munter  og  hjertelig,  og  kun  over 
hans  Kærestes  Aasyn  for  —  undertiden  ligesom  en  Skygge  — 
dunkle  Forudfølelser  maaske  af  en  skyfuld  Fremtid. 

Therese  havde  trykket  en  Krans  af  Koblommer  og  Blaaklok- 
ker  paa  mit  Hoved.  Jeg  tog  Haanden,  bedækkede  den  med  Kys 
og  sagde: 

„Gør  vi  nu  ikke  Millers  Digtning  til  Virkelighed?  Jeg  er  din 
Kronhelm,  Therese!"  — 

Men  Marianes  Ansigt  formørkedes  pludseligt,  Taarer  bævede 
i  hendes  Øjne,  og  med  et  vemodigt  Smil  sagde  hun  til  den  elskede: 
„Skal  du  vorde  min  Siegwart?  saa  ulykkelig  som  han  — " 

,, —  Maaske,"  svarede  han  bevæget,  „men  trofast  som  han." 

„Mig  er  det  nok,"  sagde  hun  og  foldede  Hænderne  i  Skødet, 
,,Gud  raader  for  Lykken"  — 

„—  Og  vi  for  Villien,"  lagde  han  til. 

Begge  Pigerne  saa  til  Jorden  og  sukkede;  de  følte  vel  bedre 
end  deres  Elskere,  hvor  svag  og  usikker  den  menneskelige  Villie 
monne  være. 

Efter  nogle  Øjeblikkes  uhyggelige  Tavshed  sprang  Therese 
op,  raabte:  ,,Her  er  for  trangt,"  og  let  som  et  Kid  hoppede  hun 

op  ad  Volden,  satte  sig  der  og  vinkede  ad  os;  vi  fulgte  og  nedlod 
os  hos  hende. 

Neden  under  os  var  den  spejlblanke  Sø,  og  paa  hin  Side  Bøge- 
skoven, hvis  øverste  Kanter  rødmede  i  Aftensolens  Straaler,  og 
videre  ud  til  højre  og  venstre  begrænsedes  Søen  og  Udsigten  af 
brune  og  grønne  bølgedannede  Bakker.  Fuglesang  og  Mølle- 
vandets  Susen  va/r  de  eneste  Toner  i  den  stille,  yndige  Natur. 

Therese  lagde  sin  ene  Arm  om  min  Hals,  udstrakte  den  anden 
og  sagde: 

,,Ak!  var  dog  dette  den  hele  Verden  —  ikke  mere  end  hvad  vi 
her  overskuer;  og  ikke  flere  Mennesker  i  den  end  vil"  — 

„Ønsket  er  sødt,"  sagde  Vang,  ,,men  — " 

,, —  Men  daarligt,  vil  De  sige,"  faldt  hun  hurtigt  ind,  „dog 
derfor  maaske  saa  sødt.  Er  det  ikke  saaledes  med  alle  dem,  hvis 
Opfyldelse  er  umulig  eller  skjuler  sig  i  det  dunkle  fjerne?  Hvor 
ofte  har  jeg  som  Barn  ønsket  mig  oppe  blandt  Stjernerne  og  følt 
mit  hele  Væsen  betaget  af  en  længselsfuld  Vemod,  som  var  mig 
langt  kærere  end  mine  andre  virkelige  Glæder." 

Mariane  tilnikkede  langsomt  Veninden  sit  Bifald  med  et 
Smil,  som  netop  udtarykte  denne  vemodige  Længsel. 

Vang,  hvorvel  selv  usædvanlig  bevæget,  kunde  dog  ikke  ganske 
betvinge  sit  Hang  til  spidsflndlg  Modsigelse  —  denne  Forstandens 
Pirren  til  at  anatomere  Følelser  ligervis  som  filosofiske  Teo- 
remer. 

,, Hvorfor  da,"  sagde  han,  ,,er  denne  vaagne  Drøm  saa  stakket 
og  saa  sjælden?" 

,, Fordi  den  er  saa  skøn,"  svarede  Therese. 

,, Eller  omvendt,"  lagde  han  til,  ,,den  er  skøn,  fordi  den  er 
sjælden  og  kort."  — 

„Deri  fejler  du,"  tog  jeg  Ordet;  ,,de  rene,  de  højere  Glæder  er 
i  det  korteste  lige  saa  lange  som  Livet;  thi  de  gentager  sig  ofte, 
og  hver  Gang  —  saa  tykkes  mig  —  med  tiltagende  Klarhed  og 
Styrke.  Dette  yndefulde  Landskab  —  til  Eksempel  —  vil  ofte 
vise  sig  for  os  i  Erindringen.  Fantasien  skal  fremtrylle  det  lige 
saa  klart  og  levende  og  med  lige  saa  stor  Sandhed,  som  om 
Penslen  havde  fastnet  det  til  Træ  eller  Lærred.  Denne  Aftens 
milde  Skønhed  vil  leve,  eller  genopleve,  saa  ofte  vi  vækker 
Mindet  om  den,  og  dertilligemed  alt,  hvad  nu  røres  i  vore 
Hjerter  og  hæver  vore  Sjæle  til  Haab  og  Tro  paa  noget  endnu 
skønnere  end  Jorden  og  varigere  end  den." 

Therese  drog  min  Haand  til  sine  Læber;  to  store  Taarer  tin- 

drede  i  hendes  stjerneblaa  Øjne,  hun  lagde  sin  Pande  til  min 
Kind  og  hviskede: 

„Min  Theodorl  gør  mig  gudfrygtig  som  dul" 

Jeg  trykkede  hende  til  mit  frydopfyldte  Bryst  og  sagde:  „Den, 
som  elsker,  kender  Gud;  thi  Gud  er  Kærlighed."  — 

Vang  bøjede  sit  Hoved  og  skjulte  sine  Øjne  i  Marianes  Haand. 
Hendes  englelige  Aasyn  smilede  gennem  Taarer.  Jeg  vedblev  i 
min  Sjæls  Begejstring: 

„Er  der  nogen  af  os  lyksalige,  som  i  dette  Øjeblik  ikke  ved,  at 
vor  Kærlighed  skal  overleve  vore  dødelige  Legemer?  Skoven  hist 
skal  ældes  og  forgaa,  og  en  anden  opvokse  paa  dens  Sted.  Søen 
kan  hentørres  i  Aarenes  Løb,  og  Blomsterne,  som  opvokser  i 
dens  Leje,  vil  visne.  Sidste  Sten  af  denne  Oldtidsborg  er  snart 
hensmuldret  som  de  Hænder,  der  rejste  den.  Støv  kommer  til 
Støv;  men  hvad  som  er  .født  af  Aand,  skal  ikke  se  Døden.'' 

Bedeklokkeme  klang  bag  Lyngbjergene.  Aftenduggen  lagde 
sig  som  et  Lagen  over  Søen.  Tæt  undeu*  os  hvilede  to  tamme 
Svaner  jævnsides  med  Hovedet  under  Vingen  og  mindede  ogsaa 
os  om  Hvilens  Tid. 

„Det  er  et  Par,"  sagde  Therese,  idet  vi  rejste  os,  „jeg  har  kendt 
dem,  siden  jeg  Vjar  lille  —  og  dengang  var  de  allerede  gamle. 
Tiden  farer  hen  over  dem,  men  deres  Kærlighed  ældes  ikke  — 
Theodorl  naar  ogsaa  vi  bliver  gamle  — " 

—  Hun  greb  min  Haand  med  begge  sine  —  hendes  Øjne  for- 
dunkledes —  hendes  Læber  bævede. 

Jeg  sluttede  hende  i  mine  Arme  og  svarede:  ,,Vor  Kærlighed 
tilhører  ikke  Tiden." 

,,Man  paastaar,"  sagde  Mariane,  idet  vi  gik  ned  om  Volden, 
„at  naar  den  ene  dør,  kan  Magen  ikke  leve  —  den  sørger  sig 
snart  til  Døde  —  gid  de  maatte  dø  paa  een  Gang  I" 

Som  hun  med  et  tungsindigt  Blik,  der  røbede,  at  hun  tænkte 
paa  flere  end  Svanerne,  ytrede  dette  Ønske,  traadte  en  høj,  mørk 
Skikkelse  ud  mellem  Taammurene,  just  som  vi  gik  dem  forbi. 
Den  standsede  og  trak  sig  tilbage  i  Skjul.  Et  svagt  Skrig  und- 
slap de  forskrækkede  Piger.  Jeg  selv  blev  ej  heller  ganske  vel  til 
Mode  ved  dette  Syn  paa  et  saadant  Sted;  alle  tog  vi  hurtigere 
Skridt.  Men  vi  var  ikke  kommet  ret  langt,  før  Vang  blev  staa- 
ende  og  sagde: 

„Hvad  var  det?  har  nogen  beluret  os?  —  det  maa  vi  vide!"  — 

,,For  Guds  Skyld  — "  hviskede  Mariane  ængstelig  og  vilde 
holde  ham  tilbage;  men  han  traadte  dristig  hen  til  Taamet  og 
raabte: 

,,Hvem  er  her?"  — 

,,Hvem  skøjer28  herude?"  lød  en  hul  Røst  derindefra. 

,,Tve  Knaspere  med  diernoses  Diller29,"  svarede  en  kvindejig 
Stemme,  og  derpaa  viste  sig  atter  hin  lange  Skikkelse,  i  hvem 
jeg  snart  genkendte  Langemargrethe,  som  uden  for  Marionet- 
teatret saa  fortroligt  havde  tiltalt  Forvalter  Hiarum.  Bag  ved 
hende  fremkeg  et  blegt  Mandsansigt,  ombusket  af  tykke  Haar. 

,,Hvad  bestiller  I  der?"  spurgte  Vang  studs. 

Kvinden  gjorde  et  dybt,  klodset  Kniks  og  svarede  i  spottende 
Tone: 

,, Ingenting,  naadig  Hr.  Baroni" 

Derpaa  skubbede  hun  til  Manden  og  sagde:  „Hva  glaner^o  dd 
ætter?  go  in  aa  fak  Funker  te  æ  Pulter^i." 

„Kom,  Vang!  kom!"  hviskede  jeg;  men  han  blev  endnu  staa- 
ende  og  spurgte: 

,, Hvorfor  kalder  I  mig  Baron?"  — 

,,Haahaah!"  genmælede  hun  med  et  hæsligt  Grin,  ,,de(r  er 
saa  mange  Smaabaroner  paa  Solholm  Gods,  som  aldrig  selv  ved 
af  det;  I  kan  lige  saa  godt  være  en  af  dem  som  en  anden,  mi 
bette  Faahr!" 

Her  strakte  hun  Hovedet  længere  frem  og  keg  efter  Therese 
med  et  latigt: 

,,Ih!  —  hva  er  det  for  en  bette  Jomfru?  sikken  knøv  Jen!  hun 
hører  wal  aasse  Baronen  til  —  ja,  ja!  hyt  sæ  for  Kaahlfolk  aa  for 
Autendoeg.  —  Gonæt,  Bønlill!" 

Dermed  nikkede  hun  og  forsvandt  i  Ruinerne. 

Der  var  noget  saa  skadelystent  i  denne  rædlige  Kvindes  for- 
blommede Ytringer,  som  vakte  baade  Væmmelse  og  en  Slags 
Benovelse,  saadan  som  man  føler  den  ved  ildevarslende  Spaa- 
domme,  dem  Fornuften  forkaster  uden  dog  at  kunne  jage  dem 
bort  af  Tankerne;  en  Følelse  lig  Spøgelsefrygt,  der  hænger  fast  i 
Indbildningen,  hvor  kækt  og  ivrigt  man  end  kæmper  for  at  af- 
ryste den. 

Ogsaa  hos  Almuen  var  Langemargrethe  en  højst  uvelkommen 
Gæst,  mer  af  omtalte  Grund  end  formedelst  hendes  Røverrygte. 
Man  gav  hende  derfor  med  Glæde  alt,  hvad  hun  var  uforskammet 
nok  til  at  æske.  Og  saaledes  behøvede  hun  nu  hverken  at  stjæle 
eller  røve,  skønt  ingen  alligevel  tvivlede  paa,  at  hun  jo  forhen 
havde  øvet  begge  saa  nær  beslægtede  Haandteringer.  Forstyrret 
ved  hende  var  da  saa  snart  vore  Sjæles  milde  Havblik;  og  bit- 
terligt erindredes  vi  om,  ,,at  vi  ikke  var  ene  i  Verden". 

Vang  især  var  og  blev  forstemt  hele  Hjemvejen.  Det  var  mig 
klart,  at  hans  Tanker  sysselsatte  sig  mere  med  den  hæslige  Nat- 
mandskone  end  med  den  yndige  Pige  ved  hans  Side. 


NATMANDSKRIG32 

Snapstinget  var  ringet  ud^^;  alle  fremmede  bortrejst.  Byen 
syntes  saa  øde,  saa  folketom,  som  om  en  Smitsot  havde  hærget 
den.  Da  ogsaa  vi  fra  Solholm  om  Morgenen  drog  ud,  var  vi  de 
eneste,  der  bragte  Liv  i  de  stille  Gader.  Baronen  var  til  Hest, 
maaske  for  at  vise  sig  for  Therese  i  en  af  hans  mest  glimrende 
Skikkelser  —  thi  han  var  ustridigt  én  ypperlig  Rytter.  Vi  andre 
kørte;  Hiarum  var  ikke  med,  savnedes  ej  heller. 

At  min  Kæreste  vilde  tage  tilbage  til  det  farlige  Solholm,  og 
at  jeg  tillod  det,  kunde  synes  underligt;  men  dels  frygtede  nu 
ingen  af  os  mere  for  Baronen,  dels  ønskede  hun  jo  at  befris  for 
Nærværelsen  af  Fialtring  —  hvem  Embedssager  holdt  tilbage  i 
Viborg  —  og  endelig  søgte  de  to  Veninder  at  blive  samlede  saa 
længe  som  muligt:  den  Tid  kunde  ikke  være  langt  borte,  da  j  e  g 
maatte  adskille  dem. 

Uden  for  Porten  ventede  os  et  sørgeligt  Syn:  tæt  ved  Lande- 
vejen befandt  sig  dengang  Rakkerkulen.  I  samme  laa  Liget  af 
en  nylig  dræbt  Natmand  ved  Siden  af  en  flaaet  Hund;  nogle 
Markarbejdere  stod  hos,  men  vogtede  sig  vel  for  at  røre  ved  den 
afsjælede. 

Paa  vor  Forespørgsel  forklarede  de,  at  de  under  Arbejdet 
nedenfor  i  Engen  havde  hørt  et  Skud  her  og  straks  derpaa  set  en 
Rytter  galopere  Syd  efter. 

Therese  skænkede  den  ulykkelige  et  Suk  og  et  medlidende: 
„Den  Stakkel!"  og  den  endnu  blødere  Mariane  en  Taare. 

Denne  foragtede  og  derfor  foragtelige  Kastes  sørgelige  For- 
fatning blev  længe  Genstanden  for  vor  Samtale. 

„Disse  Menneskers  Kaar,"  ytrede  Mariane,  „er  ikke  bedre  end 
de  vilde  Dyrs.  De  fødes  og  dør  ligesom  de,  hvor  Tilfældet  byder: 
de  har  Fødeland,  men  intet  Hjem,  og  kan  ej  engang  nyde  den 
fattige  Trøst  at  dø  ved  egen  Arne  og  hvile  de  trætte  Lemmer  hos 
henfarne  Slægt  og  Venner.  De  er  fremmede  i  deres  Fædreland, 
og  de  er  mere  udlændiske  end  selve  Jøderne.    Den  ringeste  Bonde 

skyr  dem  som  urene  Dyr;  det  Kar,  hvoraf  han  uvillig  stiller  deres 
Hunger  og  slukker  deres  Tørst,  skal  intet  formaa  ham  til  selv  at 
bruge.  Han  sætter  det  paa  Jorden  ved  Siden  af  Hundekoppen  og 
vilde  i  Nødsfald  hellere  betjene  sig  af  denne  end  af  hint.  Men  det 
sørgeligste  er  dog  den  Uvidenhed,  i  hvilken  de  hendrager  deres 
dyriske  Liv:  de  ved  ej  engang,  at  der  er  et  bedre  til.  Om  Gud 
hører  de  kun  hændelsesvis  tale  som  om  et  dem  uvedkommende 
Væsen  og  lærer  først  at  kende  hans  Bud,  naar  de  uvitterlig  har 
overtraadt  dem.  De  undervises  først  om  deres  Pligter,  naar  de 
straffes,  fordi  de  har  forsømt  dem;  og  det  ofte  i  en  Alder,  da  de 
efter  Naturens  Orden  snart  maa  fremtræde  for  en  højere,  men 
sikkert  barmhjertigere  Dommer." 

Greben  af  den  ædle  Varme^  med  hvilken  hun  talte,  og  vakt  til 
nøjere  Anskuelse  af  en  Genstand,  der  hidtil  havde  været  mig  lige- 
gyldig, optog  jeg  Talens  Traad. 

,,De  har  den  fuldkomneste  Ret,  min  Frøken!"  sagde  jeg,  „For- 
ældre, der  har  forsømt  Børnenes  Opdragelse  og  ladet  dem  op- 
vokse i  Uvidenhed,  har  visselig  tabt  deres  Ret  til  siden  at  straffe 
dem;  Skylden  for  disses  Brøde  maa  falde  tilbage  paa  dem  selv. 
For  sildig  og  ugrundet  er  da  den  almindelige  Klage:  at  Børnene 
gør  dem  Skam  og  Hjertesorg." 

Som  jeg  saaledes  talte,  drog  en  vandrende  Familie  af  disse 
danske  Sudras^^  forbi:  en  midaldrende  Mand  med  en  Tværsæk 
over  Akselen  og  Kæppe  i  begge  Hænderne;  en  Kvinde,  bærende 
paa  Ryggen  en  Vidiekurv,  i  hvilken  sad  eller  stod  et  lidet  Barn, 
indsvøbt  i  Pjalter,  og  bagefter  tvende  halvvoksne  Piger. 

,,Se  der!"  sagde  Therese,  ,,maa  Hjertet  ikke  bløde  ved  at  se 
dette  arme  Væsen,  der  nu  sover  Uskyldighedens  Søvn  og  mindst 
drømmer  om  den  gruelige  Skæbne,  der  venter  det?"  — 

,,Jeg  kunde  købe  det,"  sukkede  Mariane,  ,,jeg  kunde  stjæle  det, 
for  at  udrive  det  af  den  Fordærvelse,  i  hvilken  det  engang  skal 
nedsynke,  hvis  ikke  Kuld  og  Nød  eller  Sygdom  tidligere  skænker 
det  disse  ulykkeliges  største  Gode  —  Døden."  — 

,,Jeg  ærer  disse  Følelser,"  tog  Vang  Ordet,  ,,men  jeg  kan  ikke 
ubetinget  dele  dem;  i  visse  Henseender  kunde  jeg  endog  fristes 
til  at  misunde  de  Mennesker,  hvis  Skæbne  tykkes  Dem  saa  aldeles 
beklagelsesværdig.  De  sammenligner  den  med  de  vilde  Dyrs.  — 
Vel!  Men  de  vilde  Dyr  ejer  et  af  Livets  største  Goder:  Friheden; 
den  har  de  til  fælles  med  vilde  Mennesker.  Ulven  —  De  mindes 
dog  Fabelen?  —  den  magre,  men  frie  Ulv  vil  ikke  bytte  med 
den  fede,  men  ufrie  Hund.  Der  er  en  Skat  i  Friheden,  som  alle 
Statsbaandets  Fordele  ikke  kan  opveje.    De  mangler  fast  Hjem; 

men  saa  er  de  ej  heller  bundne  til  et  saadant,  de  finder  et  alle 
Vegne,  hvor  de  kommer:  de  har  følgelig  mange  Hjem,  mens 
vi  andre  maa  lade  os  nøje  med  eet.  De  mener«  at  Natmændene 
ikke  ejer  en  Plet  Jord,  som  de  kan  kalde  deres  egen.  Tværtimod: 
hele  Jylland  —  i  det  mindste  dets  Heder  —  tilhører  dem,  ligesom 
Ørkenen  tilhører  Beduinen.  De  er  i  Virkeligheden  langt  større 
Grundejere  end  Grever  og  Baroner  —  de  er  sande  Friherrer. 
Og  hvad  er  det  ikke  for  en  ubetalelig  Lykke,  saaledes  at  kunne 
vandre  sit  hele  Liv  igennem?  At  kunne  forlade  de  Steder,  som 
Uheld  og  Bekymringer  har  paatrykt  et  sørgeligt  Præg,  og  der- 
imod at  kunne  gense,  saa  ofte  man  vil,  dem,  ,,der  drager  os  til 
sig  med  kære  Erindringer"?  Hvor  højt  skal  vi  vel  anslaa  Sund- 
heden, den  søde  Frugt  af  dette  omflakkende  Liv  og  den  jævnlige 
Bevægelse  i  den  frie  Luft?  Er  det  ikke  bedre  at  sove  sund  paa 
Lyng  end  syg  paa  Edderdun?  Endvidere:  de  mangler  tusinde  af 
vore  Bekvemmeligheder  og  Fornøjelser  —  o  ja!  men  saa  er  de 
ogsaa  fri  for  lige  saa  mange  Ubekvemmeligheder,  Sorger  og 
Elendigheder,  som  ledsager  hine  og  er  ufraskillelige  Følger  af 
Kultur  og  statsborgerlig  Forening.  — 

„Den  græd  aldrig  for  Guld,  som  aldrig  Guld  aatte."  De 
savner  ikke  vore  forfinede  Nydelser,  fordi  de  kender  dem  ikke; 
men  de  Indskrænkninger,  de  Krænkelser,  de  Sygdomme,  som 
forbitrer  disse  Nydelser  —  dem  slipper  de  for  og  har  altsaa  endog 
i  denne  Henseende  meget  forud  for  os.  —  At  de  er  fremmede  i 
Landet  —  og  dog  uden  for  Staten:  skulde  det  ikke  ogsaa  være 
et  Fortrin?  De  nyder  hele  Fordelen  af  Statsforbindelsen:  Betryg- 
gelse for  Liv  og  Ejendom,  uden  at  trykkes  af  dens  Lænker  og 
uden  at  skatte  til  dens  Fornødenheder.  Lad  Statsborgerne  længe 
nok  foragte  dem!  de  selv  er  lige  saa  sorgløse  som  lovløse;  og  for 
at  sige  alt  med  to  Ord:  lykkelige  Naturmennesker." 

Baronen,  som  imidlertid  var  kommet  paa  Siden  af  Vognen 
og  havde  hørt  det  meste  af  Vangs  Forsvarstale,  ytrede  leende  sit 
Bifald  med  samme,  læggende  til: 

„De  glemmer  dog  noget,  min  kære  Vang!  vore  Kæltringers 
ægteskabelige  —  eller,  om  man  saa  vil,  uægteskabelige  Forhold. 
Jeg  mener  ikke  Flerkoneriet  —  en  Mand  kan  have  nok  i  een  — 
men  den  Frihed,  som  de  ogsaa  heri  nyder,  nemlig  at  de,  som 
ikke  længer  kan  forenes,  straks  uden  Vidtløftighed  kan  adskilles. 
Det  Baand,  som  holder  dem  sammen,  kan  løses,  lige  saa  let  som 
det  knyttes;  lige  saa  hurtig  som  Kæppen  gaar  fra  en  Haand  i  en 
anden.  Hvor  mange  Ægtefolk  maatte  ikke  ønske,  at  Hymens 
Rosenkæde  var  en  Hesselstok^«,  der  kunde  slænges  bort,  eller  — " 

30* 


468 

her  kastede  han  et  gennemtrængende  Blik  til  Therese  —  ,,skænkes 
til 'en  kærere  Genstand!''  — 

Derpaa  gav  han  sin  Hest  Sporen;  Therese  gav  mig  et  Tryk 
med  Albuen;  men  Mariane  slog  Øjnene  ned  —  hun  bluedes  over 
sin  Fader, 

Imidlertid  var  vi  koinmet  gennem  en  Strækning  af  Hald  Skov 
og  havde  nu  til  vor  venstre  Side  Slottet  og  hele  den  før  omtalte 
skønne  Udsigt.  Mine  Øjne  søgte  Ruinerne  og  fandt  dem;  The- 
reses  Haandtryk  sagde  mig,  at  ogsaa  hendes  Tanker  var  der.  — 
Men  snart  rullede  vi  gennem  det  sidste  Stykke  af  Skoven  og 
havde  nu  intet  andet  for  os  end  den  sorte  Hede. 

Langt  inde  i  denne,  paa  den  højeste  Strækning  af  den  vide 
Slette  ligger  Kolonibyen  Grønhøj  med  sine  opdyrkede  Marker, 
en  Oase  midt  i  Ørkenen.  — 

Solen  var  allerede  højt  oppe,  Luften  stille  og  varm.  Byens 
Huse  syntes  i  en  Frastand  at  være  levende:  de  steg  og  sank, 
smeltede  sammen  og  adskiltes  igen.  Snart  svævede  de  som  paa 
Stylter  i  Luften,  og  snart  indkrympedes  de  til  en  eneste  uforme- 
lig Masse;  i  det  ene  Øjeblik  lignede  de  Træstammer  uden  Toppe, 
og  i  det  næste  Skibe  med  udspændte  Sejl.  Vang  kaldte  det  en 
Dans  af  Elefanter.  Vi  alle  forlystede  os  over  dette  —  især  for 
mig  —  saa  uvante  Syn  og  dannede,  med  Indbildningens  Hjælp, 
alle  Haande  vidunderlige  Skikkelser  af  levende  og  livløst.  — 

Men  alt  som  vi  kom  nærmere,  forsvandt  Kogleriet,  og  endelig 
stod  Byen  fast  og  ubevægelig  foran  os. 

Den  var  bestemt  til  Bedested;  og  medens  Hestene  fodredes, 
havde  vi  i  Sinde  at  gøre  os  bekendte  med  dens  tyske  Nybyggere. 
Vi  lod  altsaa  holde  uden  for  Kroen,  men  hørte  straks  saadan 
Støj  derinde,  at  vi  nok  kunde  slutte,  der  var  Slagsmaal.  Grove 
og  fine  Stemmer  brølede  og  hvinede  i  skærende  Sammenblanding; 
men  Mundkampen  førtes  paa  det  for  alle  andre  uforstaaelige 
Kæltringmaal.  — 

Kusken  befaledes  at  køre  hen  til  næste  Gaard,  da  en  Kone 
kom  farende  ud  fra  Krigens  Skueplads  og  skreg: 

,,Gott  behiite!  sie  spoliren  alles  im  Hause,  schlagen  Stihle 
entzwei  imd  prigeln  sich  mit  den  Sticken;  Gott,  mein  Erleser!' 

„Hvem?"  spurgte  vi. 

,,HeI  die  Natmånner!"  svarede  hun  og  sprang  hurtig  ned  ad 
Gaden.  — 

,,Der  har  vi  straks  en  lille  Prøve  af  Natmandslyksaligheden," 
sagde  Baronen  leende  og  stod  af  Hesten. 

Straks  deirpaa  kom  Konen  tilbage,  førende  med  sig  en  under- 

sætsig,  bredskuldret  Mand,  hvis  sortsmudsige  Ansigt  og  Hænder 
lod  os  gætte,  at  han  var  Byens  Smed.  Tilskuerne,  som  imidlertid 
var  hidstimlet,  raabte  fornøjede: 

„Da  ist  der  starke  Pejr!  nun  krigen  sie  en  Unglick.'' 

Smeden  gik  alene  ind  i  Huset,  hvor  vi  hørte  ham  raabe  paa 
godt  Jysk:  ,,Hua  æ  de  hæhrl  Dæulen  skal  regier  jer!" 

Og  næsten  i  samme  Øjeblik  styrtede  den  første  Kæltring  ud 
paa  Næsen;  og  saaledes  udslyngedes  en  efter  en  anden  af  Sme- 
dens Jemhænder.   Kvinder  og  Børn  fløj  af  sig  selv  bagefter. 

Da  vi  troede,  at  der  var  gjort  lyst,  gik  Baronen  og  jeg  ind  for 
at  bese  Valpladsen;  men  her  var  endnu  et  Stykke  Arbejde  ugjort. 
Smeden  stod  uden  for  en  Alkove  og  søgte  forgæves  at  gribe  en, 
som  havde  søgt  Tilflugt  derinde  og  værgede  sig  drabelig  med 
tvende  lange  Knive,  samt  med  en  ustandselig  Strøm  af  Skælds- 
ord og  Forbandelser. 

Det  var  ingen  anden  end  den  os  nu  saa  velbekendte  Lange- 
margrethe, hvem  Angriberen  endnu  mere  opflammede  til  for- 
tvivlet Modstand  ved  sine  frygtelige  Trusler  om  Benbrud  og 
Pandeknusning,  „og  vil  du  ikke  herud  med  det  gode,"  sluttede 
han,  „saa  skal  jeg  vel  hitte  paa  Raad.'* 

Med  disse  Ord  for  han  ud  af  Stuen.  — 

Vi  søgte  nu  at  formaa  hende  til  Flugt;  men  hun  satte  sig  opret 
i  Sengen  med  Mordværktøjet  i  de  senefulde  Mandfolkehænder  og 
forsikrede  paa  det  bestemteste,  at  hun  ikke  veg  af  Stedet,  med 
mindre  hun  fik  sikkert  Løfte  om  fri  og  uhindret  Bortgang. 

Jeg  troede  at  turde  give  hende  dette,  men  Baronen  gik  imellem 
og  hviskede,  at  vi  først  skulde  se,  hvad  Smeden  vilde  gøre. 

I  det  samme  kom  denne  ind  med  en  Jernstang,  der  var 
gloende  i  den  ene  Ende,  og  som  han  rimeligvis  havde  snappet 
ud  af  Smedeessen. 

,,Nu  skal  jeg  va>rme  dit  Snydeskaft/'  raabte  han  fnysende  af 
Vrede;  hans  store,  blaa  Øjne  rullede  vildt  i  det  mørke  Ansigt,  og 
Fraaden  stod  ham  om  Munden. 

Jeg  frygtede,  at  det  nu  vilde  gaa  paa  Livet  løs,  og  greb  derfor 
den  rasende  i  Armen,  stillende  mig  som  et  Brystværn  foran  Al- 
koven, og  sagde  ham,  saa  hurtig  som  Tungen  vilde  løbe,  at  han 
stod  i  Begreb  med  at  gøre  en  dobbelt  Ulykke,  myrde  Kvinden  og 
stikke  Ild  i  Huset,  og  at  Banden  sikkerlig  siden  efter  vilde 
hævne  sig. 

Denne  sidste  Forestilling  virkede  vel  kraftigst,  især  da  den 
understøttedes  af  Amazonens  hermed  overensstemmende  Trusler: 
..Brænd  mig  kun!"  skreg  hun,  ,, brænd  mig  kun,  Pe*r  Smed!  men 

den  røde  Kok  skal  snart  gale  over  dig  og  alle  I  tyske  Hunde! 
Jeg  har  endnu  tolv  Sønner  levende,  Pejrl"  — 

Ogsaa  Baronen  fandt,  at  det  var  paa  Tiden  at  intervenere;  og 
saaledes  afkøledes  Smeden  tillige  med  hans  Vaahen.  — 

Da  Freden,  for  hvis  Overholdelse  vi  tvende  Mæglere  borgede, 
saaledes  var  sluttet,  strakte  Kvinden  paa  engang  begge  sine 
lange  Ben  ud  af  Alkoven  og  stod  i  eet  Spring  paa  Gulvet.  Med  en 
Rolighed,  som  om  intet  var  forefaldet,  foldede  hun  sine  Knive 
sammen  og  stak  dem  i  Lommerne. 

Derefter  fæstede  hun  sine  gulgrønne  Katteøjne  et  Sekund  stift 
paa  mig,  hvæsede:  „Tak,  bette  Mosjøl"  og  bøjende  sig  tættere 
hen  ti'l  mig,  lagde  him  sagte  til:  „kommer  Han  eller  Hans 
nogen  Tid  i  Labeeten^^,  saa  kan  Han  tale  mig  til;  ved 
Galgehøj  —  den  ligger  mellem  Solholm  og  Langebæk  —  kan 
Han  træffe  mig  eller  en  af  mine  hver  Midnat  —  men  lad  ingen 
vide  detl" 

Hermed  gik  hun  hurtig  bort;  vi  andre  fulgte  efter. 

Ved  den  ene  Ende  af  Byen  stod  endnu  de  krigsførende  Magter 
i  tvende  Hobe,  med  hele  den  brede  Gade  imellem  sig,  i  Færd  med 
at  rense  sig  for  Blod  og  forbinde  deres  Saar,  af  hvilke  dog  intet 
lod  til  at  være  farligt.  Thi  skønt  de  i  Haandgemæng  imdertiden 
gør  Brug  af  Knive,  vogter  de  sig  dog  for  at  give  Ulivssaar  — 
ligesom  i  de  Dueller,  hvor  Vedtægten  er  kun  at  hugge  efter  Arme 
og  Ben.  Derfor  mister  højst  sjælden  nogen  Livet  i  deres  Fejder. 
Kun  Forræderier  og  den,  som  vilde  røbe  Hemmeligheden  af 
deres  Sprog,  straffes  med  Døden.  — 

Uagtet  altsaa,  at  Knive  og  Kæppe  hvilede,  var  dog  Talered- 
skaberne —  især  de  kvindelige  —  i  fuld  Virksomhed:  Skældsord, 
Eder  og  Trusler  (af  Tonen  sluttede  jeg,  det  maatte  være  saa- 
danne)  fløj  som  Granater  eller  Stinkpotter  frem  og  tilbage  over 
Gaden.  Langemargrethe  stillede  sig  ufortøvet  i  Spidsen  for  den 
ene  Trop,  som  derved  straks  syntes  at  erholde  en  betydelig  Over- 
vægt. 

Men  Smeden  raabte  til  dem  med  sin  Tordenstemme,  at  der- 
som de  havde  mere  at  afgøre  med  hinanden,  skulde  de  pakke  sig 
ud  af  Byen;  der  maatte  de  gøre  sig  saa  lystige,  som  de  vilde. 

De  fulgte  Befalingen  og  drog  af  Sted,  hvert  Parti  ved  sin  Side 
af  den  brede  Landevej,  men  under  uophørligt  Mundhuggeri.  Om 
det  siden  fra  disse  skarpe  Noter  atter  kom  til  Fjendtligheder,  ved 
jeg  ikke,  da  vi  rejste  ad  den  modsatte  Kant. 

Inden  vi  forlod  Byen,  erfarede  vi  Krigens  Aarsag:  den  samme, 
som  førte  Grækerne  til  Troja  og  Maurerne  til  Spanien.     En  af 

Margrethes  haabefulde  Sønner  havde  nemlig  lokket  en  Dill  til 
sig  fra  hendes  første  Elsker.  Da  denne  hørte  til  en  Bande,  som 
længe  havde  staaet  paa  en  spændt  Fod  med  den  Axelmargrethske 
og  den  for  nærværende  Tid  var  langt  talrigere,  havde  den  opsøgt 
Fjenden  der  i  Kroen  og  vovet  et  Slag,  der  dog,  efter  kyndiges 
Mening,  vilde  faldet  uheldigt  ud,  formedelst  hin  Families  legem- 
lige Styrke  og  Øvelse  i  at  bruge  den. 


HEKSEN 

Det  var  ikke  en  Time  efter  Ankomsten  til  Solholm,  førend 
Mariane  og  Therese,  til  Baronens  Forundring  og  kendelige  Mis- 
nøje, kørte  til  Langebæk  Præstegaard  paa  uvis  Tid.  Jeg  blev  til- 
bage.   Men  just  dette  vakte  Mistanke  hos  ham. 

Med  aaben  Mine  og  det  ærligste  Ansigt  af  Verden  spurgte  han 
mig,  hvorfor  ingen  gjorde  Damerne  Følgeskab. 

Jeg  svarede  med  samme  kunstlede  Naturlighed:  „Fordi  de  ikke 
vilde  have  nogen  med.'' 

„Hm!"  sagde  han  muntert;  „saa  faar  vi  se,  hvordan  vi  kan 
more  os  selv." 

Det  var  mig  og  min  Ven  behageligt,  at  Baronen  overlod  os  til 
os  selv;  og  søgte  vi  derfor  straks  ud  i  det  frie,  hvor  da  Emnet 
for  vor  Samtale  er  let  at  gætte.  Vi  kom  under  Løbet  af  samme 
tæt  forbi  Skyttehuset.  Vang  greb  mig  om  Armen,  spørgende,  om 
vi  ikke  skulde  besøge .  Heksen. 

Uagtet  en  lønlig  Modbydelighed  for  dette  Væsen  fulgte  jeg 
dog  med  ham  ind. 

Jeg  har  set  arrige  Kvinder  i  Vredens  højeste  Grad,  jeg  har 
set  frække  Kvinder,  hos  hvem  den  sidste  Gnist  af  Blufærdighed 
for  længst  var  udslukket;  jeg  har  set  dem  paa  det  nederste  Trin 
af  aandelig  og  legemlig  Fordærvelse  og  Elendighed;  men  ingen 
har  nogen  Sinde  vist  sig  for  mig  i  saa  grufuld  en  Skikkelse  som 
denne. 

Det  var  langtfra  ikke  Udtrykket  af  nogen  som  helst  frygtelig 
Lidenskab  eller  Last;  tværtimod,  det  var  snarere  den  fuldkomne 
Mangel  og  glatte  Sporløshed  af  begge.  Hint  antyder  dog  Men- 
nesket, om  end  i  dets  dybeste  Fornedrelse;  dette  har  noget  saa 

spøgelseagtigt,  saa  infernalsk,  at  Hjertet  Indkrymper  sig,  og 
Blodet  isner. 

Hendes  Ansigt  var  ligfarvet,  hendes  smalle  Læber  bleggraa, 
de  store,  grønlige  Øjne  matte,  matte  som  anløbet  Glas,  jeg 
kunde  sige  hartad  brustne  som  en  døendes;  og  i  hele  dette  Død- 
ningaasyn  ikke  det  svageste  Glimt  af  indvortes  Liv,  ikke  Spor 
af  Tanke  eller  Følelse.  Jeg  ved  i  Naturen  ingen  Lignelse  her- 
for, medmindre  det  skulde  være  Lavaskorpen  over  en  udbrændt 
Vulkan.  Hvid  Skægkappe,  hvidt  Halsklæde,  ja  Trøje  og  Skørt 
af  samme  Farve,  skønt  altsammen  faldende  noget  i  gult  og  graat, 
fuldendte  Aandebilledet;  og  som  hun  saaledes  sad  der  alene  i  det 
snævre,  dunkle  Kammer,  ubevægelig,  stirrende  os  i  Møde,  lod 
hun  for  mig  som  en,  der  var  vendt  tilbage  fra  Graven  og  havde 
forjaget  Beboerne  fra  sin  forrige  Vaaning. 

Vang  bød  den  frygtelige  et  ,, Goddag,  Mo'er!"  hvortil  hun 
svarede  med  et  langsomt  Nik  og  tog  fat  paa  Bindehosen,  som  laa 
i  hendes  Skød.  — 

,,Jeg  ved,  at  I  er  klog,  Mo*er!"  vedblev  han,  ,,og  kan  sige  Folk, 
hvad  der  skal  times  dem  i  Fremtiden.  Her  er  til  en  Kop  Kaffe"  — 
han  lagde  et  Par  Rigsorter  paa  Disken  —  ,,vil  I  ikke  spaa  denne 
Mand?  han  vilde  geme  vide  sin  Skæbne." 

Hun  betragtede  mig  stift  i  nogle  Sekunder  og  sagde  derpaa, 
næsten  uden  at  aabne  Læberne:  „Er  det  ogsaa  værdt?" 

Det  var,  som  om  en  Gjord  blev  løsnet  om  mit  Bryst,  da  jeg 
hørte  menneskelig  Stemme  fra  dette  gengangeragtige  Væsen,  — 
og  tilmed  røbede  sig  en  saa  sund  Fornuftighed  i  det  advarende 
Spørgsmaal;  thi  er  det  ikke  en  Daarlighed  at  ville  vide,  hvad 
Skæbnens  Styrer  kærlig  skjuler  for  os?  Men  Øjeblikket  derefter 
blev  jeg  saa  opmærksom  paa  det  tvetydige  i  de  henkastede  Ord; 
de  indeholdt  jo  en  forblommet  Tilstaaelse:  at  hun  virkelig  besad 
Spaadomsgave. 

Uden  at  tro  paa  en  saadan  følte  jeg  dog  —  som  saa  mange 
andre  —  en  Nyfigenhed  efter  at  høre,  hvad  jeg  i  Forvejen  var 
bestemt  for  at  anse  for  Tant.  Saaledes  kastede  vore  Mødre 
Salmer  op  i  Nytaarsny,  og  deres  Døtre  lagde  Kort  op  for  i  den 
tilfældige  Blanding  at  finde  Bekræftelse  paa  et  lønligt  Ønske. 

Jeg  gentog  min  Vens  Begæring. 

Uden  at  svare  gik  Kærlingen  hen  til  Arnen,  tog  en  sort 
Kaffekedel  af  Ilden  og  skænkede  sig  en  Kop,  den  hun  da  drak 
med  stor  Betænksomhed.  — 

Nu    gik    hun  tilbage  til    sin  Stol,    satte    sig    og    lod  Bund- 

faldet  løbe  om  i  Koppen;  hvorpaa  hun  under  dybsindig  Be- 
skuelse og  i  lange  Mellemrum  gav  følgende  Orakelsvar: 

„Her  ligger  allerførst  et  Brev  —  det  er  et  stort  Brev  —  det 
lader  til,  at  der  kan  være  Penge  i  —  eller  og  gode  Tidender  — 
se  her  staar  en  bette  Pige  —  hun  har  gode  Tanker  til  Jer  — 
men  der  staar  et  Karlfolk  vel  nær  ved  hende  —  og  der  er  nok 
en  ved  den  anden  Side  —  hillemænd!  hvor  hun  har  Bejlerel 
men  den  ene  ser  ud  til,  at  han  kun  vil  holde  hende  for  Nar  — 
hm!  de  trækkes  stærkt  om  hende  —  I  skal  passe  vel  paal"  — 
her  lod  hun  Koppen  synke  og  saa  mig  stift  ind  i  Ansigtet.  — 

Skønt  jeg  fornuftigvis  maatte  antage,  at  Kvindens  Udtyd- 
ning af  Kaffehieroglyfeme  var  paa  Slump  og  saadan,  som  det 
kunde  passe  til  flere  end  mig,  saa  traf  den  dog  her  saa  nøje, 
at  jeg  atter  følte  en  Slags  Benovelse,  den  jeg  søgte  at  bekæmpe 
—  som  ofte  prøves  mod  anden  Frygt  —  ved  spottende  Trods. 

Jeg  mindes  ikke  selv,  hvad  jeg  sagde,  men  vel,  at  det  havde 
samme  Virkning  paa  Spaakvinden  som  en  Kugle,  der  afskydes 
paa  et  Spøgelse.  Hun  betragtede  mig  blot  nogle  Sekunder  med 
sit  iskolde  Dødningeblik,  satte  Koppen  hen  og  tog  atter  fat 
paa  sin  Bindehose.  — 

,,Vil  I  ikke  slaa  op  for  mig?"  spurgte  nu  Vang. 

„En  anden  Gang,"  svarede  hun,  „naar  I  er  ene." 

I  dette  Øjeblik  hørtes  uden  for  Huset  Hovslagene  af  en 
galoperende  Hest;  og  straks  efter  kom  den  beskænkede  Skytte 
farende  ind  med  et:  ,,Hol  Dich  der  Deiwel,  Du  alte  Pulver- 
hexe!  jetz  sage  ich  Adjes;  und  Du  siehest  mich  nimmer  wieder. 
Adjes  Danemark!   Gott  verdanmi  euch  allezusampti" 

Og  under  bestandig  Skælden  og  Banden  rumsterede  han 
omkring  i  Værelset,  lukkede  Skabe  og  Kister  op  og  snappede 
et  og  andet,  hvormed  han  fyldte  sine  Lommer.  — 

Kærlingen  blev  rolig  ved  at  binde  og  fulgte  ham  med  Øjnene 
uden  at  mæle  et  Ord.  Først  da  han  nærmede  sig  den  Dragkiste, 
ved  hvilken  hun  sad,  og  som  formodentlig  var  hendes  Eneejen- 
dom, rejste  hun  sig  imod  ham:  og  Buldrianen  tumlede  tilbage 
mod  Bordbladet,  som  om  han  var  truffet  af  et  vældigt  Næve- 
pust. Saa  pludselig  og  stærk  var  Virkningen,  at  Rusen  næsten 
forsvandt;  det  vilde  Menneske  rykkede  sig  hen  mod  Udgangen 
og  sagde  i  en  nedstemt  Tone: 

,, Leben  Sie  wohl,  meine  HerrenI  ich  muss  davon." 

Og  dermed  steg  han  til  Hest  og  for  af  Sted,  ligesom  han  var 
kommet. 

Forundrede  over  dette  sælsomme  Hastværk,  vilde  Vang  og 

jeg  ud  for  at  se,  hvor  han  blev  af;  men  Konen  vinkede  ad  ham 
og  sagde:  ,,Bi  et  bette  Korn!  —  den  anden  kan  gerne  gaa/' 

Vang  nikkede  til  mig  og  blev.  Jeg  gik. 

Den  ridende  var  allerede  langt  borte  og  tog  rigtig  Vejen  ad 
den  Kant,  hvor  Tyskland  ligger.  Jeg  vandrede  langsomt  ad 
Gaarden  til,  seende  mig  flere  Gange  om  efter  min  Ven.  Han 
kom  ikke;  og  jeg  blev  —  om  ikke  urolig  —  saa  dog  underlig  til 
Mode  over  hans  lange  Sammenværen  med  den  uhyggelige 
Kvinde. 

Ankommen  til  Soiholm  blev  jeg  ombedt  at  komme  til  Baro- 
nen, med  det  Tillæg:  at  han  var  upasselig.  Jeg  fandt  ham  i 
Sengen,  men  uden  synligt  Ildebefindende. 

,,De  undrer  Dem  maaske"  —  tiltalte  han  mig  —  „over  at  se 
mig  her  uden  kendelig  Sygdom;  men  jeg  har  et  indvortes  Til- 
fælde, «om  hverken  medfører  Feber  eller  synderlig  Smerte. 
Alligevel,  har  min  Læge  sagt,  vil  det  engang  bringe  mig  Døden, 
og  førend  jeg  venter  den.  Er  der  intet,  som  afholder  Dem,  lad  os 
saa  sladre  lidt  sammen!" 

Jeg  satte  mig  ved  Sengen  og  begyndte  straks  med  at  fortælle 
Skyttens  Adfærd  dernede  i  Huset  og  hans  Bortrejse. 

,,Det  skal  jeg  snart  forklare  Dem,"  svarede  Baronen:  „Det 
er  ham,  som  har  skudt  den  Natmand  uden  for  Viborg.  Nat- 
manden havde  slaaet  hans  Hønsehund  for  Panden,  formodent- 
lig for  Fedtets  Skyld;  og  nu  har  han  i  Fuldskab  og  Hidsighed 
brugt  Gengældelsens  Ret.  Det  aabenbarede  han  mig  straks  efter 
min  Hjemkomst.  Jeg  skænkede  ham  Hesten  og  saa  mange 
Penge,  som  kan  befordre  hans  Flugt  til  Holsten.  Der  er  han  sik- 
ker nok.  Om  et  Aars  Tid  eller  to  er  Sagen  glemt,  og  saa  kommer 
han  maaske  igen." 

Studsende  ytrede  jeg  uforbeholden  min  Forundring  over,  at 
han  kunde  have  saa  stor  Medlidenhed  med  en  Morder. 

Han  smilede  og  sagde:  ,,Det  er  saamænd  slet  ikke  af  Med- 
lidenhed, jeg  har  hjulpet  ham;  men  ærlig  talt,  jeg  skøttede  ikke 
om,  at  en  af  mine  Betjente  skulde  komme  i  Bøddelens  Hænder; 
ikke  heller  om,  at  alle  de  andre  skulde  jages  til  Tings,  hver  Gang 
Herredsfogden  fløjtede.  Nu  er  hele  Processen  endt  —  De  ryster 
paa  Hovedet  —  er  det  over  min  Egoisme?  eller  over  min  Aaben- 
hjertighed?  —  det  sidste  er  rigtignok  noget  usædvanligt,  men 
jeg  finder  det  unødvendigt  at  forstille  mig  for  Dem,  som  en  alle- 
rede uddannet  Mand.  Aa,  Hr.  von  Nordstjerne!  vi  er  alle 
Egoister  og  intet  andet.  Alle  saakaldte  Dyder  udspringer  af  Ego- 
isme. Enten  finder  man  sin  Regning  ved  at  være  dydig  —  man 

venter  Gengæld,  god  Erstatning  for  sine  Opofrelser  —  eller  man 
er  det  af  Ærgerrighed,  eller  man  sætter  sine  Dyder  paa  Renter 
og  lader  dem  løbe  op  for  at  hæves  paa  een  Gang  i  det,  de  kalder 
et  andet  Liv;,  der  er  vel  ogsaa  dem,  der  finder  en  vis  Fornøjelse, 
en  indvortes  Kildren  i  Dyden  —  den  morer  dem  — " 

„ —  Hr.  Baron!*'  afbrød  jeg  ham  med  Harme,  ,,De  vil  nok 
prøve  mig  —  eller  skulde  det  virkelig  være  Deres  Alvor,  hvad 
De  her  siger  om  Menneskets  højeste,  ja  eneste  Gode?'' 

jfChaqu'un  son  goUt,''  svarede  han;  ,,ja  vel!  for  saa  vidt  det 
bringer  Fordel,  skaffer  Agtelse,  saa  er  det  ret  bravt  at  være  dy- 
dig; men  De  vil  ikke  nægte  mig,  at  det  ofte  generer  bandsat?'' 

,, Dersom  saadanne  Grundsætninger  var  almindelige,"  sva- 
rede jeg,  „var  jo  intet  Menneske  sikker  paa  sin  Formue  eller  sit 
Liv.  Dersom  Deres  Tjener  havde  sin  Herres  Tro,  da  var  De  jo 
for  længe  siden  bestjaalet  og  myrdet." 

,,Ikke  for  det,"  genmælede  han;  „kan  Frygt  for  Straften  i 
dette  Liv  ikke  holde  ham  tilbage,  vil  den  tilkommende,  fjerne  og 
uvisse  langt  mindre  gøre  det.  Og"  —  her  hævede  og  støttede  han 
sig  paa  Haanden  —  „er  jeg  da  en  Tyv  eller  en  Morder?" 

Han  gjorde  dette  Spørgsmaal  med  et  aldeles  godmodigt  Smil; 
men  i  Tonen  laa  Ironi. 

,,Tyven  stjæler,  naar  han  hungrer,"  svarede  jeg,  ,,men  den 
rige  fortjener  ingen  Tak,  fordi  han  er  ærlig." 

,,Det  er  sandt,"  sagde  han;  ,,men  der  gives  flere  Laster  — 
kan  De  bebrejde  mig  nogen?  sig  mig  rent  ud,  hvori  synder  jeg?" 

,,Hr.  Baron!"  svarede  jeg,  ,,jeg  er  ikke  Deres  Skriftefader." 

,,Jeg  bruger  heller  ingen,"  sagde  han;  ,,men  derfor  kan  De 
gerne  sige,  hvad  De  har  paa  mit  Forhold  at  udsætte."  — 

Jeg  blev  næsten  forvirret  ved  denne  sælsomme  Paatrængen- 
hed,  og  de  Ord  slap  mig  af  Munden:  „Det  sømmer  sig  ikke  at 
indtrænge  sig  i  huslige  Forhold.  — " 

,,— Aha!"  faldt  han  hurtig  ind,  „jeg  ved,  hvad  De  mener: 
min  Kone?  ikke  sandt?  men  hvad  ondt  gør  jeg  hende?  Vi  er  Anti- 
poder: hun  er  lutter  Følelse  —  jeg  hylder  Fornuften;  hun  svær- 
mer, og  jeg  tænker.  Jeg  lever  for  denne  Verden  —  hun  for  den 
anden.  Det  er  ikke  min  Skyld,  at  hun  har  faaet  saa  forkert  en 
Opdragelse.  Da  jeg  nu  ved,  at  hun  ikke  skøtter  om  mit  Selskab, 
saa  forskaaner  jeg  hende  derfor  saa  meget  som  muligt.  Se 
det  er  det  hele."  — 

Da  han  saaledes  selv  brød  Isen,  blev  jeg  dristigere  og  sagde: 
„Hendes  Naade  tror  maaske,  at  hun  har  Grund  til  Jalousi." 

,,Hm!"  svarede  han  haanligt,  ,,det  rejser  sig  netop  af  hendes 

barnagtige  Romangriller  —  engleren  Kærlighed  1  Troskab  til 
Døden  -—  og  efter  Døden  —  og  med  i  Graven,  og  op  af  Graven, 
alt  det  græsselige  Vaas,  hvormed  de  forplumrer  deres  Hjemer. 
Jeg  følger  Naturen;  det  er  den  bedste  Læremester  i  alle  Hen- 
seender, og''  —  her  saa  han  stift  paa  mig  med  den  mest  sarka- 
stiske Mine  —  ,, eller  —  skulde  det  være  midigt?  Jeg  mærker 
nok,  at  De  tror  paa  meget,  som  jeg  ikke  tror  —  men  De  tror  dog 
vel  a>ldrig  paa  Kyskhed?  Jeg  mener  Kvindekyskhed  natur- 
ligvis — " 

Her  afbrød  Tjeneren  denne  lærerige  Samtale  og  sparede  mig 
for  et  bittert  Svar.  Han  bragte  et  Brev^  som  Baronen  bad  om 
min  Tilladelse  til  at  læse. 

Jeg  greb  Lejligheden  til  at  bortfjerne  mig  og  var  allerede  ude 
af  Døren,  da  han  med  Heftighed  kaldte  mig  tilbage. 

,,Her!  behag  at  læse!"  sagde  han,  rækkende  mig  Brevet;  „jeg 
tror,  vi  straks  har  et  Bilag  til  min  sidste  Paastand."  — 

Jeg  læste  —  Præsten  i  Langebæk  lod  Baronen  prestissimo 
vide,  „at  Jomfru  Dyber  var  paa  en  ubegribelig  Maade  for- 
svundet kort  efter  sin  Ankomst  til  Præstegaarden.  De  havde  for- 
gæves søgt  alle  Vegne  i  Nærheden;  men  hun  havde  ikke  efter- 
ladt sig  det  mindste  Spor.  Frøkenen  var  utrøstelig;  man  øn- 
skede Baronens  Nærværelse  hisset,  samt  at  hurtig  Anstalt  maatte 
føjes  til,  ved  flere  ridende  at  oplede  den  forsvundne;  thi  efter 
hans  Mening  maatte  hun  være  bortført  —  om  med  eller  imod 
hendes  ViJllie,  saa  han  sig  ikke  beføjet  til  at  paastaa."  — 

Jeg  blev  i  det  første  Øjeblik  som  forstenet,  men  i  det  næste 
stod  den  hele  Begivenhed  for  mig  som  en  Spøg  —  saa  utrolig 
lød  Sandheden. 

,,Det  er  et  Indfald  af  Damerne,"  raabte  jeg;  „de  leger  Skjul." 

Baronen  satte  et  alvorligt  Ansigt  op  og  saa  mig  spørgende 
ind  i  Øjnene. 

,,Det  skulde  man  dog  vide,"  sagde  han  med  Eftertryk;  ,,vil 
De  ikke  ride  derover  —  De  kunde  tage  Hovmesteren  og  Forval- 
teren med  —  og  lad  kun  Kusken  og  et  Par  Staldkarle  ligeledes 
sætte  sig  til  HestI  De  maa  tro,  det  hænger  ikke  rigtig  sam- 
men." — 

Nu  begyndte  jeg  selv  at  tro  det;  og  i  ængstelig  Spænding  fo'r 
jeg  ud  for  at  sætte  hans  Forslag  i  Værk.  — 

Forvalteren  havde  ikke  været  hjemme,  siden  han  tog  til 
Snapsting.  Vang  var  for  en  halv  Time  siden  redet  bort  uden 
at  sige  hvorhen.  Højst  sælsomt!  Med  trende  Karle  jog  jeg  lu 
over  Hals  og  Hoved  af  Sted  til  Langebæk. 

Paa  dette  Vædderidt  krydsede  den  ene  Tanke  den  anden  i 
mit  fortumlede  Hoved  —  som  naar  det  i  en  mørk  Nat  lyner  fra 
forskellige  Kanter.  —  Hvor  er  Vang?  hvorfor  tager  han  bort 
uden  at  lade  mig  det  vide?  Hvor  er  Forvalteren?  er  han  den 
sandskyldige?  paa  egen  Regning?  eller  pr.  Kommission?  og  Ba- 
ronen? —  jeg  fandt  intet  Hvilepunkt  for  min  Mistanke. 


LANGEMARGRETHE 

Det  vilde  være  umuligt  at  skildre  min  Fortvivlelse,  da  jeg  i 
Præstegaarden  i  alles  forstyrrede  Aasyn  og  Fagter  læste  Rig- 
tigheden af  dette  Ulykkesbudskab.  Endnu  efter  saa  mange  Aars 
Mellemrum  drømmer  jeg  ikke  sjælden  den  hele  Scene  om  igen, 
vaagner  i  den  yderste  Angest  og  griber  efter  den  forsvundne, 
der  slumrer  roligt  ved  min  Side. 

Natten  var  ikke  langt  borte,  da  jeg  kom  til  Langebæk  og  i 
Forening  med  alle  derværende  gentog  den  unyttige  Eftersøg- 
ning. Der  var  ikke  en  Vraa  i  Husene,  ikke  en  Sandgrav,  ikke 
et  Vandhul  paa  en  Fjerdingmil  deromkring,  uden  den  jo  blev 
ransaget.    Præsten  holdt  utrættelig  ud. 

Højt  ytrede  han  ingen  Gisning;  men  hans  Mening  røbede  sig 
alligevel,  da  han  nogle  Gange  mumlede  for  sig  selv:  „frække 
Synder  —  stakkels  Barn  —  ikke  første  Gang  —  det  maa  være 
ham  —  men  hvor  har  han  ført  hende  hen  —  hic  nodus^.'' 

Da  vi  langt  ud  paa  Aftenen  vendte  tomhændede  tilbage  til 
Præstegaarden,  aabenbarede  jeg  ham  mit  Forhold  til  den  for- 
svundne; og  nu  sagde  han  mig  i  Fortrolighed  rent  ud,  at  hans 
Mistanke  hvilede  paa  Baronen.  Han  mente  endvidere,  at  For- 
valteren havde  udført  Skurkestregen.  Kun  var  det  ham  ubegri- 
beligt, hvorledes  det  var  gaaet  til;  thi  ingen  savnede  Therese, 
før  længe  efter  at  hun  var  væk,  ingen  fremmed  havde  før  det 
Tidspunkt  været  hos  hende,  og  ingen  af  Gaardens  Folk,  ej  hel- 
ler af  dem,  der  boede  i  nærmeste  By  og  Huse,  havde  mærket 
nogen,  enten  ridende  eller  agende. 

I  Nøden  griber  man  efter  ethvert  Redningsmiddel:  Heksen  og 
hendes  Spaadomme  randt  mig  i  Tanker:  Jeg  skulde  passe 
vel  paa!  Skulde  hun  maaske  vidst  noget  om  Anslaget?  — 
endog  selv  være  delagtig?  —  jeg  maatte  tale  med  hende.  — 

Min  egen  Hest  var  blevet  forfanget;  jeg  fik  derfor  en  af  Præ- 
stens og  red  ad  Solholm  til. 

Vejen  gik  tæt  forbi  den  berygtede  Galgehøj  —  det  gamle  Ret- 
tersted for  denne  Del  af  Landet  —  og  da  jeg  nærmede  mig  den, 
huskede  jeg,  at  det  var  der,  hvor  Langemargrethe  tilbød 
at  give  Stævnemøde.  Ved  Højens  Fod  standsede  jeg  og  saa 
derop,  tænkende  paa,  om  jeg  ikke  ogsaa  skulde  forsøge  dette 
Middel.  Det  var  Midnat.  Fuldmaanen  stod  lige  over  Højen.  Da 
rejste  en  mørk  Skikkelse  sig  paa  dens  Top  og  viste  sig  med 
skarpe  Omrids  i  den  klare  Maaneglans. 

Mit  Hjerte  var  for  bespændt  af  Sorg,  til  at  Spøgelsefrygt 
kunde  faa  Indpas;  jeg  anraabte. 

,, Kendt'  Foik,"  svarede  en  hvinende  Stemme;  den  lød  som 
Langemargrethes. 

Det  var  virkelig  hende;  og  idet  hun  gik  ned  ad  Højen,  sagde 
hun: 

„Go  Auten,  bette  Junker!  er  Hans  Gæs  fløun  hen,  mens  Han 
sier  saa  høut?" 

Disse  Ord  ledsagedes  af  en  saare  uhyggelig  Latter. 

„Aa  haar  ejs  lii^  ætter  ham,"  lagde  hun  til  med  sær  modby- 
delig Venlighed;  „kahænsæ  Han  aa  wanted^^  aa  snakk  mæ 
mæ."  — 

Jeg  var  ene  med  Røverkvinden  midt  paa  den  vilde  Hede,  og 
værgeløs;  alligevel  faldt  det  mig  slet  ikke  ind,  at  mit  Liv  kunde 
være  i  Fare.  Udfaldet  retfærdiggjorde  min  forvovne  Tillid  til 
et  saa  farligt  og  forvorpent  Menneske  og  beviste  derhos,  at  og- 
saa  det  mest  fordærvede  dog  har  een  god  Side  —  at  der  —  figur- 
lig  talt  —  endog  paa  det  sorteste  Hjerte  er  een  hvid  Plet,  naar 
man  kun  ved  at  finde  den.     . 

„Sig  mig  kun  rent  ud,"  tog  hun  atter  til  Orde,  men  paa  sit 
Bondemaal,  ,,om  Han  ikke  har  mistet  noget,  Hcui  nødig  vilde 
af  medf 

Jeg  fortalte  hende  mit  Tab  og  spurgte,  om  hun  var  i  Stand 
til  at  bringe  mig  paa  Spor. 

„I>et  var  ikke  umuligt,"  svarede  hun,  ,, enten  er  hun  der,  hvor 
A  mener  nu,  eller  og  har  Jenniken  nøkke t^  hende,  for 
Æsken  tog  den  Kant  — " 

„—  Hvad  for  en  Æske?"  —  faldt  jeg  ind.  — 

„Den,"  svarede  hun,  „der  kom  jagende  i  Eftermiddags  fra 
Præstegaarden  af  og  ud  over  Heden;  deri  har  de  vel  puttet  det 
bette  Lam,  Han  leder  om."  — 

Alf  saa  var  Therese    da  virkelig   bortført   i  en  lukket  Vogn; 

og  hvis  kunde  den  være  uden  Baronens?  Nu  vidste  jeg,  hvorfor 
han  havde  anstillet  sig  syg:  for  at  undgaa  Mistanke  —  og  hvor- 
for han  havde  ladet  mig  kalde  og  opholdt  mig  med  sit  smukke 
Moralsystem. 

,,Har  vi  langt  til  det  Sted,  I  mener?"  spurgte  jeg  ivrig. 

„Om  en  Timestid  kan  vi  være  der,"  svarede  hun. 

Og  dermed  drejede  hun  af  fra  Vejen  og  gik  foran  ind  i  He- 
den med  sine  sædvanlige  lange  Skridt.  — 

Mit  næste  Spørgsmaal:  hvem  der  havde  bortført  Therese 
og  paa  hvis  Anstiftelse,  vilde  hun  ikke  indlade  sig  paa  at  be- 
svare. 

„Det  kan  vel  være  Ham  det  samme/*  sagde  hun,  „naar  Han 
bare  faar  hende  igen.  Det  er  ikke  værdt  at  slaa  Sten  efter  Hun- 
den, saa  længe  han  tier  stille." 

Med  dette  Ordsprog  affærdigede  hun  mig  uden  at  standse  i 
sin  Gang. 

Utaalmodig  som  jeg  var,  tyktes  mig,  at  Vejen  fik  aldrig 
Ende;  men  Frygt  for  at  gøre  Kvinden  studsig  afholdt  mig  fra 
at  skynde  paa  hende.  Frygt  for,  at  hun  kunde  føre  mig  ind  i 
en  Røverkule,  følte  jeg  slet  ikke.  — 

Omsider  standsede  vi  ved  et  Hus,  der  laa  ene  i  Heden.  Min 
Førerinde  pikkede  paa  Vinduet. 

Indenfor  raabtes  straks:  ,,Hvem  der?" 

—  , »Margrethe,"  svarede  hun. 

„Hvad  vil  I  her  saa  silde?*'  spurgte  Stemmen. 

„Har  I  ikke  faaet  store  fremmede  idag?**  spurgte  hun. 

„Nej  —  hvor  skulde  de  komme  fra?"  svaredes  der. 

,,Det  kan  ikke  nytte,  at  I  nægter  det,"  vedblev  hun;  „for  jeg 
har  selv  set,  de  kom  med  hende." 

„Ja,  men  de  har  hentet  hende  igen,"  lød  det  derinde  med 
en  anden  og  finere  Stemme;  „hun  er  borte  for  over  tre  Timer 
siden."  — 

Margrethe  vendte  Ansigtet  om  til  mig  og  sagde  sagte:  „Hun 
lyver  vistnok;  —  kom  og  luk  opl"  raabte  hun  derpaa,  .,jeg 
er  ikke  alene:  herudenfor  holder  en  fornem  Herre  —  det  er  hans 
Kæreste,  de  har  taget  i  Stedet  for  en  anden  —  stræb  og  luk  op! 
—  han  er  i  Slægt  med  Bispen  og  Amtmanden  og  alle  de  store."  — 

I  det  samme  hørte  jeg  ligesom  et  svagt  Skrig  langt  borte  eller 
dybt  indefra  i  Huset,  og  Langemargrethe  raabte.  „Haa  haah! 
der  peb  jo  Musen  —  lad  os  nu  komme  ind,  for  ellers  gaar  det 
Jer  ulykkeligt!" 

Jeg  sprang  af  Hesten,  hvis  Tøjle  min  besindige  Ledsagerske 

greb  og  bandt.  Nu  gik  endelig  Døren  op,  og  ind  fo*r  jeg  —  hun 
efter  mig. 

,, Therese!"  raabte  jeg  —  hun  svarede  —  en  Skodde  blev 
skudt  fra  en  anden  Dør  derinde,  —  og  den  elskede  laa  i  mine 
Arme. 

Langemargrethe  vækkede  os  af  vor  Henrykkelse  ved  at 
klappe  mig  paa  Armen  og  spørge,  om  jeg  ikke  vilde  længer 
frem. 

,,Jo  ganske  vist,"  svarede  jeg;  ,,men  sig  mig  først,"  —  hen- 
vendte jeg  mig  til  Manden,  der  stod  halvpaaklædt  og  gloede  paa 
os  —  „hvem  har  givet  Jer  Lov  til  at  indespærre  min  Kæreste? 
Og  hvem  er  det,  som  har  ført  hende  hertil?" 

,,Det  ved  vi  ikke,"  tog  Konen  i  Sengen  Svaret;  „her  kom  to 
Morianer  —  eller  og  de  havde  sværtet  deres  Ansigter  —  de  kom 
med  hende  og  sagde,  at  hun  var  rendt  bort  fra  hendes  Forældre, 
og  at  vi  skulde  passe  vel  paa  hende,  til  Faderen  eller  Herreds- 
fogden kom  og  hentede  hende."  — 

Jeg  vilde  ikke  lade  mig  nøje  med  dette  Svar;  men  min  Fører- 
inde  mindede  mig  om,  at  det  var  bedst,  jeg  stræbte  at  komme 
saa  snart  muligt  i  Sikkerhed  med  den  genfundne,  da  Røverne 
maaske  endnu  i  denne  Nat  kunde  komme  og  bringe  hende  til 
et  Sted,  hvor  vi  ikke  saa  let  skidde  opdage  hende.  — 

Jeg  sagde  hende  da  et  velment  Farvel  og  trykkede  hende  en 
Pung  i  Haanden,  som  hun  ogsaa  villig  modtog.  Da  jeg  var  kom- 
met til  Hest,  og  hun  havde  hjidpet  Therese  op  til  mig,  raabte 
hun  endnu  efter  mig  i  Bortridningen: 

„Nu  har  I  hende  —  pas  vel  paa  hende!  —  og  se  til,  I  kan 
snart  komme  langt  herfra!  Høgen  er  slem  her  efter  Folks  Høns 
—  Lykke  paa  Jer  Rejse!" 

Der  blev  en  Fryd  i  Langebæk  Præstegaard;  men  ingen  følte 
en  heftigere  end  den  stakkels  Mariane  —  ak!  hun  tænkte 
mindst  paa,  hvor  snart  hendes  eget  Hjertes  Lykke  skulde  til- 
intetgøres. 

Da  den  første  Glædesstorm  havde  sagtnet  sig,  var  alle  natur- 
ligvis nysgerrige  efter  at  vide,  hvem  Røverne  monne  være,  og 
hvorledes  hun  saa  pludselig  og  aldeles  ubemærket  kunde  komme 
bort  fra  dem.  Kun  det  sidste  var  hun  i  Stand  til  at  forklare: 
som  hun  nemlig  et  Øjeblik  var  sprunget  ud  for  at  hente  noget, 
der  var  glemt  i  Vognen,  staar  der  et  ubekendt  Menneske  med 
Pisk  i  Haanden  tæt  ved  i  Porten,  kalder  hende  ved  Navn  og 
siger,  at  hun  straks  maatte  skynde  sig  herudenfor;  Hr.  Nord- 
stjerne  holdt   der  med  en  Vogn   og  maatte   absolut   tale   med 

hende  straks  om  noget  af  yderste  Vigtighed.  Hun  fulgte  da 
hurtig  efter  Personen  op  ad  Bakken  og  hen  til  Chaisen,  som 
stod  derovenfor.  Døren  fløj  op,  en  Mand  i  Kappe  og  med  sort 
Maske  sprang  ud,  greb  hende  og  satte  hende  ind  1  Vognen,  hvor 
en  anden  bandt  hende  et  Klæde  om  Munden  for  at  dæmpe  hen- 
des  Skrig.  Og  nu  gik  det  i  stærkeste  Fart,  men  i  fuldkommen 
Tavshed  fra  Røverne^  Side,  didhen,  hvor  jeg  med  Natmands- 
konens  Bistand  havde  været  saa  lykkelig  at  befri  hende. 

Da  vi  næste  Morgen  raadslog  om,  hvorhen  og  hvorledes 
Therese  skulde  bringes  i  Sikkerhed,  bragte  Postbudet  mig  et 
Brev,  der  indeholdt  den  glædelige  Efterretning,  at  jeg  havde 
erholdt  det  ansøgte  Embede.  Nu  turde  jeg  aitsaa  træde  som 
Bejler  frem  for  min  elskedes  Fader;  men  i  det  Tilfælde,  at  han 
endda  skulde  afslaa  min  Begæring  og  foretrække  den  rige  Re- 
publikaner Fialtring,  besluttedes,  at  Kongebrev  skulde  erhver- 
ves, og  Vielsen  fuldbyrdes  af  min  Ven  i  al  Stilhed,  hvorpaa  vi  ad 
en  Omvej  vilde  søge  vor  tilkonunende  Bopæl  i  Hovedstaden.  — 

Da  jeg  imidlertid  hverken  turde  eller  vilde  slippe  Therese  af 
Øjne,  afsendtes  et  Ilbud  til  den  gamle  Dyber  med  min  skriftlige 
Anmodning  om  Datterens  Haand,  og  fortalte  jeg  ham  tillige  den 
Fare,  hvori  hun  havde  svævet,  og  af  hvilken  jeg  havde  frelst 
hende. 

Vore  Tanker  henvendte  sig  nu  til  Vang,  hvis  Udeblivelse  var 
os  uforklarlig.  Men  som  vi  gættede  hid  og  did,  kom  en  af  Sol- 
holmkarlene,  der  var  fulgt  med  mig,  og  leverede  mig  et  Brev, 
han  havde  faaet  af  Hovmesteren,  med  Befaling  ikke  at  fly  mig 
det  før  nu.  — 

Jeg  brak  —  de  første  Ord,  jeg  læste,  var  disse:  ,,Naar  du 
læser  dette,  er  jeg  ikke  mere  — ." 

—  En  frygtelig  og  uventet  Tildragelse  slaar  os  endnu  hef- 
tigere, naar  den  forkyndes  ved  Skrifttegn  —  disse  stumme  sorte, 
der  kolde  og  ubevægelige  —  lig  hine  med  Silkesnore  —  over- 
bringer os  Skæbnens  uigenkaldelige  Beslutning;  at  høre  den  af 
en  levendes  Mund  formilder  det  rædselsfulde,  deler  Skrækken. 

Min  maa  have  malet  sig  klart  i  mit  Aasyn;  thi  Mariane  sank 
tilbage  paa  sin  Stol,  og  Therese  for  hen  til  mig  med  et  skæl- 
vende: ,,Gud,  hvad  er  der?" 

Haanden  med  det  ulyksalige  Brev  laa  paa  mit  Knæ;  der  drog 
som  en  Taage  for  mine  Øjne.  — 
Præsten    snappede    Brevet,    kastede    øjnene    deri    og    sagde 

St.  St.  Blicher:  Samlede  Noveller.  I.  ^^ 

straks:    „Han  lever  jo   —   det  er  ikke   andet  end  en  pludselig 
Rejse  — " 

Jeg  greb  det  begærligt  igen;  og  Therese  omfavnede  Veninden 
med  Trøstens  Ord.  — 

Jeg  læste  en  Linie  videre  og  saa  vel  Bekræftelse  paa  Præ- 
stens Udsagn;  men  da  jeg  alligevel  maatte  vente  et  eller  andet 
voldsomt,  forlod  jeg  hurtigt  Værelset,  uden  at  Pigerne  mærkede 
det,  og  ilede  ud  i  Gangen. 

Brevet  lød  saaledes:  ,,Naar  du  læser  dette,  er  jeg  ikke  mere 
i  Jylland.  Min  Skæbne  har  udviklet  sig.  Heksen  er  min  Moder 
—  Baronen  min  Fader  —  han  eller  den  gaie  Degn  —  eller  begge 
to  —  hun  vidste  det  ikke  selv.  Jeg  gaar  til  Hamborg  og  lader 
mig  hverve  —  Tak  for  dit  korte  Venskab!  En  bedre  Lykke  i  Kær- 
lighed vil  jeg  oprigtig  ønske  dig!  —  Trøst  min  stakkels  Sø- 
ster! Nu  kunde  hun  jo  dog  ikke  blive  min  —  lev  alle  vel! 

Din  Vang. 

NB.  Hold  hemmeligt,  hvad  du  kan!" 

Jeg  indsaa  straks,  at  Frøken  Sbnnenthal  maatte  indvies  i 
en  Løndom,  som  med  al  sin  Rædsomhed  indeholdt  en  Lægedom 
for  hendes  dybtsaarede  Hjerte.  Præsten,  hvem  jeg  ikke  kunde 
tage  i  Betænkning  at  meddele  samme,  var  ganske  af  min  Me- 
ning, som  han  og  bifaldt,  at  Veninden  var  bedst  skikket  til  dette 
sørgelige  Hverv. 

Hvor  indskrænket  og  usikker  er  dog  vor  Kundskab  om  det 
menneskelige  Hjerte  —  vort  eget  som  andres!  Hvorledes  vi  un- 
der hvilke  som  helst  Forhold  har  følt,  det  ved  vi;  men  de  Fø- 
lelser, som  nye  og  uvante  vil  opvække,  det  skal  ingen  med  Be- 
stemthed kunne  forudsige. 

Da  min  Kæreste  kom  tilbage  fra  Mariane,  mente  jeg,  at 
denne  enten  maatte  segne  under  haabløs  Kærligheds  frygtelige 
Magt  eller  og  maaske  heldigt  bekæmpe  den  som  vanhellig  og  stri- 
dende mod  guddommelige  og  menneskelige  Love.  Ingen  af  De- 
lene; den  herlige  Pige  hensank  vel  de  første  Øjeblikke  i  dybeste 
Smerte;  men  snart  hævede  hun  sig  igen  med  en  Kraft,  som 
ikkun  ejes  af  ædle  SjæJe. 

„Min  Kærlighed  til  ham  er  dobbelt  nu,"  havde  hun  sagt; 
,,den  første  var  ren  som  den  anden,  men  begge  maa  sammen- 
.sinelte  til  een.  Tre  Engle,  Therese!  leder  os  gennem  dette  korte 
Liv:  Tro,  Haab  og  Kærlighed.  Men  der  kommer  en  Tid,  Therese! 
da  hine  forlader  os;  naar  Troen  er  vorden  Vished,  og  Haabet 
opfyldt,  da  bliver  Kærligheden  ene  tilbage." 

-  -  Ja  i  Sandhed!  det  er  den  Guds  Kraft  i  de  svage,  som  det 

naturlige  Menneske  ikke  fatter.  Naturfilosoffen,  den  foragtelige 
Sonnenthal,  Guddommens  og  Menneskehedens  kolde  Spotter, 
hvor  arm  og  elendig  staar  han  ikke  ved  Siden  af  den  engle- 
fromme,  haabrige  Datter! 

For  hende  var  og  Tanken  om  den  uværdige  Fader  sikkerlig 
den  bitreste  Draabe  i  hendes  Malurtbæger.  Men  hun  sank  den 
uden  hørlig  Klage.  Derimod  var  Sorgen  over  den  elskede  Broder 
mildnet  og  opklaret  af  Haabets  Sol.  Ogsaa  skjulte  vi  for  hende 
hans  fortvivlede  Beslutning;  hun  vidste  ikke  andet,  end  at  han 
var  rejst  til  København  for  der  at  søge  Ansættelse  eller  Befor- 
dring. Lige  saa  lidet  erfarede  hun,  hvo  der  var  hans  Moder. 

Om  Baronen  kendte  den  hele  Hemmelighed,  ved  jeg  ikke; 
men  troligt  er  det.  Hans  ædle  Hustru  kom  ingen  Sinde  til  Kund- 
skab om  samme;  den  var  den  eneste,  som  Datteren  ikke  delte 
med  hende. 

Allerede  den  følgende  Dag  erholdt  jeg  Svar  fra  Thereses 
Fader,  og  det  et  saadant,  som  langt  overgik  vor  Forventning; 
han  indvilligede  ganske  uforbeholdent  i  vor  Forbindelse,  ja  be- 
stemte den  endog  til  ottende  Dagen  derefter.  Hvad  hertil  bidrog, 
var  ikke  saa  meget  den  Rettighed,  jeg  havde  erhvervet  mig  til 
Datterens  Haand  ved  at  udfri  hende  af  Røvernes  Vold,  ej  heller 
min  lykkelige  Befordring,  men  meget  mere  en  Uenighed,  som  plud- 
selig var  opstaaet  mellem  ham  og  Fialtring,  idet  denne  vilde  have 
det  opsætsige  Lyon  ødelagt  i  Bund  og  Grund;  Dyber  derimod, 
hvis  Handel  for  en  stor  Del  bestod  i  Silkevarer,  paastod,  at 
Silkevæverne  og  deres  Værksteder  skiilde  skaanes. 

Lyons  Belejring  blev  en  Medaarsag  til  min  Lykke. 


Smertelig  var  de  to  Veninders  Skilsmisse.  Den  ene  drog  nu 
Opfyldelsen  af  Livets  skønneste  Haab  i  Møde;  den  anden,  uden 
Haab  for  denne  Verden,  skulde,  selv  dybt  nedbøjet  af  Skæb- 
nens tunge  Haand,  lette  Byrden  for  en  lidende  Moder.  Kærlig- 
hedens Baand  var  sønderrevet  —  nu  maatte  Venskabets  ogsaa 
løses. 

Aldrig  var  mit  Hjerte  ved  nogen  Afsked  saa  blødt  som  ved 
denne;  først  langt  borte  fra  Langebæk  kunde  jeg  hemme  mine 
Taarers  Løb.  Jeg  havde  tabt  en  Ven  —  tabt  ham  paa  en  Maade, 
der  gjorde  Tabet  dobbelt  smerteligt;  og  min  Brud  var  løsrevet 
fra  den  ene  af  de  tvende,  mellem  hvilke  hendes  unge  Hjerte 
var  delt. 

31' 

Ofte  bortkyssede  mine  Læber  Taarenie  fra  hendes  opsvul- 
mede Øjne,  og  lige  saa  ofte  frembrød  de  paa  ny.  Jeg  forestillede 
hende,  hvorledes  Venskabet  ved  Skilsmissen  dog  ikke  var  op- 
løst, at  det  ved  Fraværelsen  snarere  vilde  knyttes  end  fastere, 
at  stadig  Brevveksling  jo  kunde  vedligholdes,  ja  glædeligt  Gen- 
syn med  Tiden  haabes. 

,, Aldrig  i  dette  Liv,"  hulkede  hun,  ,,jeg  ved  det:  hun  sørger 
sig  i  Graven." 

,,Det  ved  du  ikke,  kæreste  Therese!"  svarede  jeg,  ,,hun  er 
stærkere,  end  du  tror,  thi  hun  har  Gud  i  sit  Hjerte." 

Da    hun    omsider  var    blevet  iiogeiihmde   rolig,    gjorde  jeg 

hende  endvidere  opmærksom  paa,  at  den  lidendes  Smerter  al- 
tid forekommer  den  blødhjertede  og  deltagende  større,  end  de 
virkelig  er. 

,,Det  kunde  jeg  aldrig  holde  ud,"  siger  ofte  den,  som  i  lig- 
nende Forfatning  vilde  bære  Ulykken  med  en  Styrke,  den  hidtil 
ikke  anede.  Almindeligvis  tiltror  Mennesket  sig  selv  for  meget, 
men  stundom  falder  det  til  den  modsatte  Fejl. 


Vort  Bryllup  blev  fejret  i  al  Stilhed  og  ikkun  i  ganske  faa 
Vidners  Overværelse;  vi  blev  viet  i  Stuen.  Vel  havde  vi  begge 
ønsket,  at  denne  Handling  maatte  være  foretaget  i  Kirken;  men 
vi  maatte  rette  os  efter  min  Svigerfader,  der  paa  sin  Nyfrankisk 
ansaa  det  for  en  blot  borgerlig  Akt  og  gerne  skulde  ladet 
det  bero  paa  en  simpel  Notarialforretning,  hvis  en  saadan 
havde  været  tilstrækkelig  hjemlet  i  Lovene. 

Den  følgende  Dag  blev  vi,  efter  priselig  Skik  og  Brug,  pint 
med  Lykønskninger  og  til  sidst  overrasket  med  en  saadan  skrift- 
lig fra  —  Baronen.  Det  er  umuligt  at  drive  Forstillelsen  videre: 
hans  Brev  var  affattet  i  den  artigste  og  muntreste  Tone  og  slut- 
tede med  en  venskabelig  Bebrejdelse,  fordi  vi  ikke  havde  taget  Af- 
sked med  ham,  inden  vi  forlod  Egnen.  I  en  Efterskrift  tilkendegav 
han  sin  Glæde  over,  at  Pigerovet  var  mislykket,  henkastende 
tillige  et  Vink,  som  skulde  lede  os  paa  den  Formodning,  at  Fial- 
tring  var  den  sandskyldige.  — 

Dette  var  spildt  Umage;  jeg  kunde  ikke  vildledes.  Min  første 
Mistanke  steg  derimod  til  moralsk  Vished,  da  jeg  erfarede,  at 
han  engang  tilforn  skulde  have  bortført  en  uskyldig  Pige,  som 
ikke  paa  almindelig  Maade  stod  til  at  forføre.  Da  hun  befandt 

sig  i  hans  Vold,  maatte  hun  falde;  thi  hvilke  Midler  skulde 
vel  være  for  slette  for  saa  samvittighedsløst  et  Menneske? 


Man  kan  ikke  antage  dem  bedre  end  hans  Redskaber.  Thi  at 
han  ved  Thereses  Bortførelse  har  betjent  sig  af  Hiarum  — 
hvem  han  vel  alene  yndede,  fordi  han  lignede  ham  selv  i  mo- 
ralsk Fordærvelse  —  samt  af  den  fordrukne  Jæger,  derom  fik 
hun  ved  nærmere  Eftertanke  rimelig  Formodning:  af  den  ene 
hørte  hun  nemlig  nogle  Gange  hint  karakteristiske  kalkunske 
Prust,  og  den  anden  stank  af  Brændevin. 

Var  dette  saa,  har  Baronen  endnu  haft  en  anden  Aarsag  .til 
at  befordre  Morderens  Flugt  end  den,  han  med  tilsyneladende 
A åbenhjertighed  betroede  mig.  — 

Det  var  dernæst  mer  end  sandsynligt,  at  han  tilforn  ved 
lignende*  smukke  Skælmsstykker  har  brugt  saavel  hans  for- 
rige Bolskab,  Heksen,  som  ogsaa  den  agtværdige  Natmands- 
kvind.  Hvorledes  skulde  ellers  denne  have  kendt  hint  Smut- 
hul, hvor  hun  med  saadan  Sikkerhed  søgte  og  fandt  min  Brud? 
Og  hvorfor  blev  hun  staaende  herved  og  stræbte  at  standse  al 
videre  Undersøgelse  om  Ophavsmanden? 

Baron  Sonnenthals  topmaalte  Nederdrægtighed  blev  mig  ret 
indlysende,  da  jeg  hørte  den  nys  omtalte  ulykkelige  Piges  Hi- 
storie. Jeg  forundredes  over,  at  en  saadan  Forbrydelse  kunde 
gaa  saaledes  af,  uden  Følger  for  Skurken  og  uden  at  gøre 
videre  Opsigt. 

Fortælleren,  en  Apoteker  og,  som  Dybers  Svoger,  en  af  Bryl- 
lupsgæsterne, lo  ret  hjertelig  og  mente,  at  Pigen  vistnok  selv 
havde  fundet  det  raadeligst  at  tie  og  saa  vidt  muligt  dølge  sin 
egen  Skam. 

,, Baronen  har  flere  Gange,"  hviskede  han  mig  i  Øret,  „faaet 
et  vist  Medikament  i  mit  Apotek  og  sikkert  nok  anvendt  det 
med  ønskelig  Virkning." 

Jeg  gøs  og  takkede  Forsynet,  som  havde  frelst  min  Therese 
fra  den  hartad  uundgaaelige  Fordærvelse. 


Otte  bage  derefter  modtog  Hovedstaden  det  lyksaligste  Par 
inden  dens  Volde. 

GENSYN 

Solen  skinnede  klart  den  smukke  Sommerdag  og  satte  den 
mangfoldigt  afvekslende  Egn  i  livligste  Lys:  Agermark  og  Eng, 
Krat  og  Kær,  Sø  og  Banke  —  alt  gav  et  venligt  Genskær  af 
Glansen  herovenfra;  selve  Hedepletterne  og  de  lyngtakte  Grav- 
høje var  mindre  mørke;  matte  Glædesglimt  syntes  at  formilde 
deres  sædvanlige  skumle  Udseende. 

Men  der  var  kun  liden  Færdsel  paa  Landevejen,  ad  hvilken 
vi  nærmede  os  det  gamle  Viborg  —  Viborg,  som  jeg  nu  gensaa 
førsto  Ganp^  efter  mer  end  to  og  tyve  Aars  Forløb.    Snapstingets 

forrige  Herlighed  var  forbi;  kun  enkelte  Ryttere  og  færre  Vogne 
saas  der,  hvor  det  fordum  vrimlede  af  ridende  og  kørende.  Mine 
to  Smaadrenge  morede  sig  ved  at  lege  Skjul  med  Stadens  Taame, 
der  snart  fremsteg  og  snart  forsvandt,  alt  efter  som  den  bølge- 
formige  Vej  førte  os  op  paa  Bakker  og  ned  i  Dale. 

Min  Hustru,  der  sad  foran  mig,  havde  rakt  mig  sin  Haand 
over  Bagslaget;  Taarer,  f remdrevne  af  mange  Erindringer,  per- 
lede i  hendes  Øjne.  Mariane  syntes  hensunken  i  Tanker  ved 
hendes  Side;  lange  Suk  nu  og  da  tilkendegav  Dybden  og 
Smerten  af  de  Minder,  som  beskæftigede  hende. 

Anledningen  til  denne  Rejse  var  min  Svigerfaders  Dødsfald, 
som  indtraf  Aaret  i  Forvejen.  Det  blev  en  Nødvendighed  for 
mig  selv  at  se  Boets  Fordringer  inddrevne;  saa  meget  mere  som 
hans  efterladte  betydelige  Formue  stod  prioriteret  i  flere  Skifte- 
jurisdiktioner, fornemmelig  paa  Solholms  Gods.  Saa  snart  alt- 
saa  mine  Forretninger  i  Viborg  var  til  Ende,  kørte  jeg  med  min 
Familie  didud,  med  den  Bestemmelse  at  tage  Ophold  i  Lange- 
bæk Præstegaard. 

Synet  af  de  Egne,  hvor  jeg  havde  tilbragt  min  Ungdoms 
skønne  og  for  hele  mit  efterfølgende  Liv  saa  vigtige  Dage,  vir- 
kede paa  mit  Hjerte  som  Toner  af  en  fordums  Yndlingsmelodi, 
der  efter  mange  Aars  Mellemrum  genvækker  de  længe  ind- 
slumrede Følelser.  Men  Erindringen  fremtryller  alle  hine  Be- 
givenheder i  et  mildere  og  yndefuldere  Lys  og  —  hvis  dette  Ud- 
tryk tilfredsstiller  ligestemte  Sjæle  •—  i  hint  mattere,  men  ven- 
lige Morgenskær,  der  viser  os  Genstandene  uden  at  blænde  vort 
omsvævende  Blik. 

Vi  bedede,  som  paa  hin  Rejse,  i  Kolonibyen,  og  hele  Nat- 
mandsfejden  stod  levende  for  mig.     Den  samme  Krokone  var 

endnu  til,  og  jeg  erkyndigede  mig  straks  om  Heltinden,  den 
lange  Margrethe,  der  havde  haft  en  saa  afgørende  Indflydelse 
paa  min  og  min  Thereses  Skæbne. 

„Hun  er  i  Viborghuset,"  hed  det. 

Saaledes  benævner  Almuen  artigt  og  skaansomt  en  Bolig, 
der  lige  saa  vel  kan  anses  som  et  Asyl  for  Trang  og  Alderdom 
som  for  en  Straffeanstalt  for  Lovens  modvillige  Overtrædere. 

Det  næste  Sted,  der  opfriskede  gamle  Erindringer,  var  Lands- 
byen, hvor  det  forhen  beskrevne  Bondebryllup  holdtes.  Gilde- 
gaarden  var  den  første,  vi  kom  til;  jeg  genkendte  den  straks, 
Therese  ligesaa. 

Hos  os  begge  opstod  paa  een  Gang  det  Ønske  at  forny  vort 
Bekendtskab  med  hine  Ægtefolk,  med  hvem  vi  den  Gang  saa 
heldig,  byttede  Klæder  og  Roller.  Ak,  du  mægtige  Tid!  hans 
aldrende  Ansigt  og  krummede  Ryg  vidnede  om  dine  ustandse- 
lige Virkninger. 

Vi  spurgte  om  hans  Kone:  Hun  havde  været  død  og  borte  for 
flere  Aar  siden. 

Vi  spurgte  om  hans  Børn:  han  viste  paa  en  kraftfuld  Ungkarl 
og  tvende  blomstrende  Piger.  Jeg  studsede.  Det  forekom  mig 
som  noget  utroligt;  saa  længe  —  tyktes  mig  —  kunde  han  umulig 
have  været  gift;  Brylluppet  stod  jo  for  stakket  siden  —  skulde 
det  virkelig  nu  være  to  og  tyve  Aar?  Hvor  er  de  blevet  af?  Jeg 
saa  til  mine  egne  Børn  —  et  Suk  undslap  mig  —  jeg  lod  køre 
videre.  —  Hist  var  Strædet,  hvor  Mænd  og  Karle  brødes  om 
den  formentlige  Brudgom  —  der  stod  Huset,  hvor  jeg  mødtes 
med  min  bondeklædte  Brud. 

Jeg  lagde  min  Haand  paa  min  Hustrus  Skulder,  pegede  der- 
hen og  hviskede:  ,, Therese,  kan  du  huske?" 

Hun  tog  min  Haand,  trykkede  den  mod  sin  Barm  og  smilede 
,, mildeligt  som  Solen  i  Høst."  — 

Vejen  herfra  til  Langebæk  gik  ikke  om  ad  Solholm,  og  havde 
den  end  gjort  det,  jeg  vilde  dog  taget  en  anden  for  Frøken 
Sonnenthals  Skyld.  Alligevel,  erindrede  jeg,  kunde  man  herfra 
se  de  saakaldte  Solholms  Tørveskruer  og  længe  have  dem  i  Sigte. 
Det  undrede  mig  derfor,  at  jeg,  uagtet  Luftens  Klarhed,  slet 
ikke  kunde  faa  Øje  paa  dem.  Grunden,  som  jeg  siden  erfarede, 
var  denne:  at  den  nuværende  Ejer  havde  nedbrudt  dem  for  at 
gøre  deres  Blytag  i  Penge.  Men  jeg  maa  her  gaa  noget  tilbage 
i  Tiden. 

Lidet  over  to  Aar  efter  mit  Gifterm?ial  døde  Baronen.  Det 

fandt  sig  tvært  imod  alles  Forventning,  at  hans  Gæld  var  saa 
stor,  at  Gaard  og  Gods  maatte  sælges. 

Hiarum,  som  trolig  havde  hjulpet  til  at  forarme  ham  og  be- 
rige sig  selv,  blev  Køber  og  ægtede  hans  Mætresse,  Jomfru 
Urold,  der  paa  sin  Side  ligeledes  havde  plukket  ham  dygtigt. 
Baronessen  forlod  det  Sted,  hvor  hun  havde  henlevet  saa  mange 
Kummers  Aar,  og  bosatte  sig  med  Datteren  i  Viborg.  Men  ikkun 
to  Aar  overlevede  hun  sin  uværdige  Ægtefælle.  Frøken  Son- 
nenthal  valgte  nu,  til  min  Kones  store  Glæde,  vort  Hus  til 
fremtidigt  Opholdssted  og  blev  en  anden  Moder  for  mine  to 
Døtre,  hvem  h\ui  ej  alene  underviste,  men  ogsaa  indgød  sin 
egen  rene  Kærlighed  til  Gud  og  Dyden. 

De  var  allerede  begge  lykkelig  gifte.  Deres  Opdragerinde, 
hvis  Skønhed,  som  ikke  tabte  ved  Udtrykket  af  stille  Tungsind, 
i  Forbindelse  med  hendes  fortræffelige  Egenskaber,  i  de  første 
Aar  af  hendes  Ophold  hos  os,  forskaffede  hende  flere  fortrinlige 
Tilbud,  afslog  dem  alle. 

Det  er  let  indset,  at  et  saadant  Hjertes  første  Kærlighed 
ogsaa  maatte  vorde  den  sidste.  —  Langtfra  ikke  for  sin  For- 
nøjelse, men  fordi  hun  ikke  kunde  skilles  fra  sin  Ungdoms  Ven- 
inde, gjorde  hun  denne  Rejse  med,  ledet  af  Skæbnens  usynlige 
Styrer  til  Maalet  for  sine  jordiske  Lidelser  og  Lønnen  for  det 
store  Taalmod,  med  hvilket  hun  bar  dem. 

Vi  rullede  ind  i  Langebæk  Præstegaard.  I  tre  eller  flre  Aar 
havde  vi  slet  intet  hørt  herfra  og  vidste  blot,  at  han  endnu 
var  i  Live.  En  Tjenestepige  traadte  ud  i  Døren. 

,,Er  de  selv  hjemme?"  spurgte  jeg. 

„Præsten  er  inde,"  lød  Svaret.  Vi  stod  af. 

Hun  viste  os  ind  i  Havestuen,  der  nu  tillige  var  Studere- 
kammer. 

Der  sad  den  gamle  Mand  i  en  højrygget  Lænestol,  med  sin 
Pibe  i  Munden  og  sin  Bibel  foran  sig;  i  Haanden  holdt  han  et 
Forstørrelsesglas.  ,,Hm!"  sagde  han  for  sig  selv,  ,,hvem  har  vi 
der?  —  Nyt,  som  sjælden  sker  —  længe  imellem  —  ingen  ser  til 
ham." 

Imidlertid  hævede  han  sig  langsomt  og  tiltalte  os  med  et: 
, »Velkommen,  de  gode  Venner!  vil  De  sige  mig,  hvem  De  er?  for 
Synet  slaar  mig  fejl  nu." 

Jeg  sagde  ham  det. 

Et  Smil  opklarede  Oldingens  mørke  Aasyn;  han  kastede  Pi- 
ben og  Glasset  og  udstrakte  sine  skælvende  Hænder,  dem  vi 
greb  med  inderlig  Rørelse. 

,, Herre  Gud!"  sagde  han,  ofte  afbrudt  af  Graad,  „mine  elske- 
lige Venner!  saa  ser  jeg  Dem  da  endnu  engang,  før  jeg  skal. 
heden  vandre  —  hvorledes  lever  De?  —  Det  er  saa  længe  siden 

—  jeg  er  saa  ene,  mine  kære!  —  Ane,  sig  til  Jomfruen,   hun 
skynder  sig  med  noget  til  de  fremmede  —  det  bedste,  hun  har 

—  De  bliver  dog  hos  mig  nogle  Dage?  Sæt  Dem,  sæt  Dem!  lad 
os  nu  snakke  lidt!" 

—  Vi  tog  Sæde  omkring  ham,  men  var  alt  for  bevægede  til 
at  kunne  fremføre  andet  end  korte  og  usammenhæpgende 
Spørgsmaal  om  hans  og  hans  Kones  Befindende. 

„Min  Kone!"  sukkede  han  og  foldede  sine  magre  Hænder, 
,,min  Christiane!  det  er  tre  Aar,  siden  hun  forlod  mig  —  Herren 
tog  hende  —  hans  Villie  er  den  bedste  —  men  jeg  er  saa  ene  — 
saa  ene  i  min  høje  Alderdom  — " 

Hænderne  faldt  ned  paa  hans  Skød  —  Taarer  trillede  over 
hans  rynkede  Kinder.  — 

Og  virkelig,  ved  at  kaste  et  Øje  omkring  i  Værelset  sporede 
jeg  lettelig,  at  hun  var  borte:  jeg  savnede  hin  Pænhed  og  Orden, 
ved  hvilke  en  god  Hustru  gør  Hjemmet  endnu  kærere.  Det  skulde 
været  i  hendes  Tid,  at  Edderkopperne  ustraffede  havde  vovet 
at  udspænde  deres  Garn  i  Krogene,  eller  Støvet  blevet  liggende 
i  Vindueskarmene,  eller  Huller  paa  Stolebetræk  eller  en  Rift  i 
Gardinerne  forblevet  ustoppede!  —  f 

Der  paafulgte  for  nogle  Øjeblikke  en  uhyggelig  Tavshed.  Jeg 
vilde  bryde  den,  men  gjorde  det  paa  en  Maade,  der  atter  for- 
nyede Erindringen  om  bedre  Dage. 

„Gør  De  endnu  noget  af  Musiken?"  spurgte  jeg  temmelig 
tankeløst,  men  opdagede  i  det  samme  Violoncellen  i  en  Krog  af 
Værelset:  dens  Strenge  var  borte  saa  nær  som  Bassen. 

,,Det  gaar  mit  Instrument,  som  det  gaar  mig  selv,"  svarede 
han,  ,,vi  har  kun  een  Streng,  som  holder;  min  brister  vel  først, 
vil  jeg  haabe  —  nej!  jeg  har  ikke  rørt  den  derhenne,  siden  min 
Christiane  døde.  Der  er  skønnere  Toner,  jeg  nu  længes  efter  at 
høre;  min  Sjæl  fornemmer  dem  allerede  i  sine  stille  Timer." 

Atter  et  Ophold.  Jeg  følte  nu,  at  jeg  maatte  føre  Tankerne 
ud  af  det  ikkun  med  sørgelige  Minder  opfyldte  Hus;  og  ved  at 
lede  Samtalen  hen  paa  fordums  Venner  og  Kendinge  i  Egnen 
lykkedes  det  mig  efterhaanden  at  frembringe  en  mindre  ve- 
modig Stemning,  ihvorvel  mange  af  de  efterspurgte  ikke  mere 
vandrede  paa  Jorden.  Blandt  disse  var  ogsaa  Oldgranskeren, 
Kammerraad  Urold. 

„Det  er  snart  ti  Aar  siden,  han  blev  højlagt,"  fortalte  Præsten. 

Jeg  kunde  ikke  andet  end  smile  ved  dette  ægte  oldnordiske 
Udtryk,  som  jeg  ansaa  for  figurligt. 

„Jo  virkelig!"  vedblev  han,  „ret  højlagt,  i  selve  Lushøj,  som, 
siden  vi  omgravede  den,  som  De  nok  husker,  er  benævnet  somme 
Tider  Harpegrethes  Høj  og  somme  Tider  Langmargrethes  Høj. 
Først  havde  han  bestemt,  at  hans  Lig  skulde  brændes  og  Asken 
dels  kastes  i  Havet  og  dels  blandes  med  Kong  Haddings.  Men 
da  han  siden  kom  i  Tanker  om,  at  den  Skik  at  begrave  Ligene 
ubrændte  var  ældre,  fulgte  han  denne;  dog  med  den  udtrykke- 
lige Betingelse,  at  de  kongelige  Levninger  skulde  nedsættes 
oven  paa  hans  Kiste."  — 

Da  jeg  spurgte  om  hans  fordums  Herredsbrødre,  berettede 
han  mig,  at  de  var  enten  døde  eller  bortflyttede  saa  nær  som 
Rumsøe,  om  hvem  han  udlod  sig  med  megen  Bitterhed. 

,,Han  har  faaet  en  stor  Forandring,"  sagde  han.  ,, Engang 
prækede  han  ikke  andet  end  Fornuft  og  Moral;  men  nu  foragter 
han  Moralen  og  fordømmer  Fornuften.  Han  er  ellers  min  Amts- 
provst —  maa  De  vide  —  og  saa  hovmodig  som  nogen  Pave.  Jeg 
kom  for  Skade  paa  et  Brev  at  titulere  ham  blot  Høj  ærværdig;  men 
det  varede  ikke  længe,  inden  vi  fik  et  Cirkulære,  i  hvis  Konvolut 
—  der  havde  været  brugt  til  ham  selv  —  stod  Høj  ædle  og  Høj- 
ærværdige.  Jeg  ved,  at  han  tilgiver  mig  aldrig;  thi  hans  Hævn- 
gerrighed er  saa  stor,  at  den  kun  kan  sammenlignes  med  hans 
Gerrighed.  Jeg  vil  al^ne  sige  Dem,  at  han  ikke  antager  nogen  til 
Synsmand,  medmindre  han  forærer  ham  et  Slagtehøved  eller 
lover  at  dele  Gebyrerne  med  ham,  og  at  han  sælger  Skole- 
embeder til  den  højestbydende."  — 

Da  jeg  fornam,  at  den  gamle  Mand  kom  mere  og  mere  i  Har- 
nisk, vilde  jeg  bringe  en  anden  Materie  paa  Bane  og  spurgte, 
om  han  endnu  fik  sig  en  L'hombre? 

Men  ogsaa  her  var  jeg  uheldig.  Et  langtrukkent  Nej  sagde 
mig,  hvor  meget  han  savnede  en  Morskab,  der  selv  for  den,  som 
ikke  fortjener  Navn  af  Spiller,  kan  vorde  en  trængende  Nød- 
vendighed. 

I  min  Forlegenhed  for  et  behageligere  Emne  kastede  jeg 
mine  Øjne  ud  af  den  aabentstaaende  Havedør  og  saa  tvende  sæl- 
somme Skikkelser  nærme  sig  med  langsomme  og  afmaalte 
Trin.  Den  ene  var  en  liden,  meget  alderstegen  Mand,  hvis  lange, 
stride,  graalighvide  Skæg  skjulte  det  meste  af  hans  indskrum- 
pede Ansigt.  Paa  Hovedet  bar  han  ligesom  et  Taam  af  mange 
forskelligt  farvede  Parykker;  hans  magre  Krop  indhylledes  af 
et  Klædemon,  der  havde  megen  Lighed  med  en  Præstekjole;  den 

var  nemlig  knappet  foran  fra  Halsen  og  lige  ned  tir  Fødderne, 
men  lappet  med  Klude  af  alle  mulige  Kulører.  Den  anden  saa 
ud  til  at  være  af  Middelalder;  han  bar  et  lige  saa  stærkt  Skæg, 
men  ganske  sort,  samt  korte  Klæder  af  mørke  Farver,  men  luv- 
slidte og  med  Huller  for  Knæ  og  Albuer. 

Man  kunde  ikke  miskende  dem  begge  for  vanvittige;  og  min 
Hukommelse  sagde  mig  snart,  at  den  ene  var  hin  „Gale  Bertel", 
som  jeg  fordum  havde  set  i  Klintekirken.  — 

De  standsede  uden  for  Døren;  den  yngre  hilsede  fornemt  med 
Haanden  og  holdt  derpaa  med  Patos  og  sære  Fagter  følgende 
Tale:  ,,Mine  Herrer  og  Damer!  De  ser  her  for  Dem  de  tvende,  vor 
Tidsalders  største  Filosoffer  —  han  det  forrige  Aarhundredes  og 
jeg  det  nærværendes.  Dette  er  den  store  Kant,  som  smeder 
Vaaben  for  Tænkekraften,  og  jeg  er  Oken*i  —  som  bruger  dem. 
Den  preussiske  Konge  har  vist  mig  i  Landflygtighed,  fordi  han 
frygtede,  at  jeg  skulde  støde  ham  fra  Tronen.  Intet  havde  været 
mig  lettere,  men  jeg  nedlader  mig  ikke  til  slige  Smaating  som 
en  Smule  Kongerige.  De  maa  vide:  jeg  er  i  Stand  til  at  skabe 
lige  saa  mange  Verdener  som  min  Forgænger  her  Systemer,  og 
det  alene  ved  min  Aands  og  min  Villies  store  Magt.  Da  De  nu 
ved  en  konsekvent  Iderække  let  vil  kunne  indse,  at  jeg  kan 
frembringe  disse  Verdener  saa  store,  som  jeg  behager:  saa  kan 
De  lige  saa  let  begribe,  at  denne  Verden  er  mig  for  liden  og  i 
det  hele  ikke  indrettet  efter  filosofiske  Grundsætninger.  Den  skal 
følgelig  tilintetgøres;  og  jeg  er  nu  paa  Rejsen  til  Bergen  for  at 
iværksætte  dette.  De  ved  af  Niels  Klim,  at  der  er  en  Nedgang 
til  Underverdenen.  Jeg  stiger  derned  og  sprænger  hele  Kloden 
som  en  Bombe  ved  en  eneste  simpel  Syllogisme  og  splitter  den 
ad  i  alle  de  Atomer,  af  hvilke  den  Stymper  Xeno  engang  har 
sammenflikket  den."  — 

Under  Fremsigelsen  af  denne  ultrametafysiske  Tale  havde 
den  gamle  Mand  bestandig  skottet  til  ham,  nu  og  da  løftet  paa 
Skuldrene  og  smilet,  som  om  han  ynkedes  over  sin  Medfølgers 
Galskab;  men  ved  Slutningen  fremtraadte  bag  ved  dem  en  hvid- 
klædt kvindelig  Skikkelse,  i  hvilken  jeg  straks  genkendte  hin 
Skyttekone,  som  Almuen  betitlede  med  Øgenavnet  Heksen. 

,,Hvad  bestiller  I  her?  vil  I  hjem!"  sagde  hun  og  løftede  tru- 
ende et  Ris  i  Vejret. 

Ved  dette  Tilraab  vendte  begge  sig  hurtig,  tog  hinanden  un- 
der Armen  og  traskede  henud  ad  Haveporten;  Kærlingen  bag- 
efter. 

De  var  kun  kommet  nogle  faa  Skridt  bort,  førend  Præsten 
slog  Hænderne  sammen  og  raabte: 

„Min  lille  Himmeriges  Part!  det  er  Vang;  nu  kender  jeg  ham 
paa  Gangen/' 

—  Therese  udstødte  et  Skrig  og  sprang  omkring  ham  hen  til 
Mariane.  Hun  sad  ubevægelig,  med  Nakken  lænet  mod  Bag- 
slaget af  Stolen.  Præsten  raabte  paa  Vand. 

Jeg  greb  hendes  Haand  —  den  var  kold  og  slap  —  Øjnene 
brustne  —  hendes  skønne  Hjerte  havde  ophørt  at  slaa  —  og  at 
sørge.  —  Hun  maa  allerede  straks  have  kendt  den  ulykkelige 
og  i  samme  Øjeblik  være  berørt  af  Dødens  velgørende  Haand. 


Begravelsen  var  forbi,  de  faa  indbudne  bortrejst.  Vi  havde 
endnu  saa  meget  tilbage  af  Dagen,  at  jeg  kunde  opfylde  min 
dybtsørgende  Hustrus  Ønske:  endnu  engang  at  besøge  hin  Kirke, 
hvor  vi  allerførst  saa  hinanden.  Begge  vore  Sønner,  begærlige 
efter  at  se  Vesterhavet,  ledsagede  os. 

Klintekirken  var  nu  sit  Fald  eller  Nedbrydelse  ganske  nær. 
Den  var  sunket  dybere  ned  i  den  sandige  Grund.  Revnerne 
havde  udvidet  sig;  Taget  var  næsten  helt  afblæst.  Ingen  Guds- 
tjeneste holdtes  mere,  den  næste  Storm  vilde  sandsynlig  ned- 
rive den  smalle  Sandvold,  som  der  endnu  var  mellem  Gavlen  og 
Bølgernes  Vælde. 

Det  var  fuldkomment  Havblik;  Vandfladen,  saa  vidt  Synet- 
rakte,  blank  og  lysblaa  som  den  skyfri  Himmel.  Kun  tæt  uden- 
for mærkedes  en  svag  og  langsom  Bevægelse  frem  og  tilbage 
langs  hen  med  Strandbredden  og  med  en  Rislen,  ikke  stærkere 
end  Bækkens  over  smaastenig  Grund.  —  Therese  og  jeg  satte 
os  paa  Brinken.  Hendes  Haand  hvilte  i  min,  hendes  Øjne  paa 
vore  Børn,  der  ivrigt  ledte  efter  Rav  nede  ved  Havstokken  og 
allerede  lod  til  at  have  grædt  deres  sidste  Taarer  for  den  kære 
hedenfarne. 

Vi  sad  i  Tavshed;  vore  Tanker  fandt  ingen  Ord.  Først  da 
Solen  havde  tilsmilet  Verden  sit  sidste  Farvel,  forlod  vi  den  øde 
Egn,  som  ved  glade  og  sørgelige  Minder  bliver  o.s  uforglemme- 
lig. 

'  Trykt  1  ,, Samlede  Noveller",  V.  D.,  1836.  Udarbejdelsen  er  dog  begyndt 
nogle  Aar  tidligere,  som  det  fremgaar  al  et  Brey  af  V.  1839  til  Ingemann:  ,.Hvad 
mig  angaar,  da  var  jeg  i  Færd  med  en  Roman  i  stort  Format,  hvor  Skuepladsen 
er  det  vestlige  Jylland  og  Tiden  den  franske  Revolution,  hvis  Virkninger  her- 
inde jeg  fra  min  Barndom  godt  erindrer  —  jeg  var  i  Færd  dermed;  men  saa 
kom  Anmodningen  fra  et  Par  Boghandlere  og  Opmuntringer  fra  nogle  Venner 
at  udgive  mine  samlede  Noveller  —  naar  det  er  sket,  tager  jeg  fat  igen.  om 
Liv  og  Evne  mig  forlenes."    (Breve  til  og  fra  Ingemann.  S.  975). 

Novellen  er  i  Anlæg  og  Tone  flere  Steder  ikke  lidet  paavirket  af  Millers 
..Siegwart,  eine  Klostergeschichte"  (nævnet  i  Kapitlerne  ..Langebæk  Præste- 
gaard"  og  ..Halds  Ruiner"),  der  var  oversat  1778,  og  1  ..Maaneskinsperioden" 
og  længe  efter  hørte  til  de  følsomme  Hjerters  kæreste  Læsning.  Idet  den 
MiUerske  Sentimentalitet  er  lagt  over  Skildringen  al  B.s  Barndomsegne, 
bryder  der  dog  Gang  paa  Gang  saadanne  ejendommelige,  inderlig  hjerte- 
grebne Stemninger  frem.  at  man  er  tilbøjelig  til  at  antage,  at  der  ogsaa  her  er 
Tale  om  en  Barndomserindring,  at  Klosterhistorien  har  været  i  den  brogede 
Lekture,  B.  1  Drengeaarene  tog  for  sig  af.  Der  kan  i  denne  Sammenhæng  gø- 
res opmærksom  paa,  at  det  i  Indledningen  til  Novellen  „Eneste  Barn"  berøres, 
hvorledes  Drengen  og  Frøken  Schinkel  sympatiserede  i  Millers  Elosterhistorie. 

Et  tredje  Moment  i  Novellens  Tilblivelse  er,  at  B.  i  Forvejen  var  blevet 
nøjere  bekendt  med  Jyllands  Klitegne.  D.  8.  Aug.  1833  skriver  han  herom  til 
Ingemann:  „I  Aar  har  jeg  selvtredje  berejst  en  Strækning  af  Jyllands  Vestkyst; 
den  Rejse  glemmer  Jeg  aldrig.  Kom  engang  og  se!  Du  vil  ikke  fortryde  det. 
Mere  vil  jeg  ikke  sige,  thi  det,  jeg  saa,  er  for  meget  til  et  Brev  og  kommer  vel 
engang  i  en  Roman  af  større  Omfang."    (Breve  til  og  fra  Ingemann.  S.  985.) 

'  Der  er  her  Tale  om  den  forrige  Agger  Kirke,  beliggende  paa  den  sydlige 
Del  af  Lerbakken  Aggersbjerg.  Kirkegaardsdiget  laa  1094  endnu  1000  Alen  fra 
Kysten;  1838,  da  Kirken  maatte  opgives,  stak  Kister  og  Ben  fra  af  Skrænten; 
1839  var  den  sidste  Rest  forsvundet,  og  nu  ligger  dens  Plads  et  godt  Stykke  ude 
i  Havet.    (Trap:  ..Danmark".  S.  Udg..  4.  B.  S.  986.) 

I  „Vestlig  Profil  af  den  cimbriske  Halvø"  vender  B.  tilbage  til  Novellens 
Klintekirke,  om  hvilken  det  S.  74—75  hedder: 

.»Agger  Kirke  havde  staaet  et  Aartusinde.  sikker,  urokket,  paa  sin  Grund- 
vold af  Sand.  Da  kom  der  atten  Hundrede  og  tyve  Aar  efter  Kirkekongens 
Komme  til  Verden  saadanne  Storme,  at  i  et  Efteraar  underhuledes,  faldt,  og 
forsvandt  to  Hundrede  Fod  af  Kirkens  gamle  stærke  Brystværn  mod  Havet. 

Jeg  har  set  Ødelæggelsen.  Kirkegavlen  var  nu  kun  nogle  Skridt  fra  Hav- 
brinken. I  den  øvre  Kant  af  denne  f remstak  gennem  den  hvide  Sand  Ligkister 
og  Stumper  af  ældre,  halvforraadnede  Sovekamre;  en  bleget  Hovedskal  keg 
op  mod  Dagens  Lys;  tvende  hud-  og  kødløse  Ben  dinglede  ud  over  Klinten, 
som  til  en  ny  Vandring  efter  den  lange  HvUe. 

Hele  Kirkegaarden  var  overføget  af  den  hvide  Havsand.  hvis  smaafurede 
Skorpe  bar  Vidne  om  Oversprøjtning  af  Havskummet  i  Storm.  Kirken  selv  var 
synligt  sunket.  Muren  var  revnet  til  Armstykkelse,  Taget  mer  end  halvt  af- 
revet. Jeg  gik  ind:  Bænke  og  Stole  laa  paa  Gulvet  eller  stod  paa  Hæld, 
Prædikestolen  var  bedækket  med  Støv  og  Kalk,  og  Edderkopperne  havde  ud- 
spændt deres  Garn  i  alle  Kroge  og  Hulinger.  Altertavlen  var  overtrukket  med 
Skimmel  og  Mos. 

Allerede  længe  havde  Kirken  staaet  tom,  da  den  ej  uden  Livsfare  kunde 
bruges  efter  sin  Bestemmelse.  Aggerboerne  maatte  søge  Vestervig  Kirke,  der 
for  dem  næsten  var  det  samme  som  Jerusalems  Tempel  for  Samaritanerne. 
Enhver  Kirkegang  var  en  Udvandring;  de  var  jo  Gæster,  selvbudne,  blandt 

fremmede.  Sørgmodige  gik  de  hen,  mismodige  hjem:  skulde  de  da  aldrig  meru 
forsamles  hjemme  i  et  eget  Gudshus?  Jo.  det  staar  der  allerede,  det  nye 
Tempel,  langt  længere  fra  Uavet  og  paa  fastere  Bund,  oprejst  ved  kærlige 
Landsmænds  broderlige  Bistand.  Paa  dens  Indvielsesdag  [d.  93.  Septbr.  1838] 
var  jeg  der  til  Stede  —  med  mine  Tanker  og  min  Salme." 

Den  Salme.   B.   ovenfor  hentyder  til.  optog  han   1   ,, Nyeste  Noveller  og 
Digte".  1840.   Da  den  er  forbigaaet  i  alle  senere  Udgaver,  meddeles  den  her: 

Uendelige!  Du,  hvis  Navn 
Ej  Himles  Himle  fatte! 
Se!  Dig  til  Ære,  os  til  Gavn, 
Vi  dette  Tempel  satte. 

Er  det  Din  Vlllie, 

Du  Enevældige! 
Da  1  Din  Varetægt 
Det  staa  fra  Slægt  til  Slægt, 
Til  alle  Dages  Ende! 

Dig,  som  betæmmer  Havets  Vold 
Og  binder  Stormens  Vinge, 
Vor  faste  Klippe  og  vort  Skjold, 
Vor  Tak  og  Pris  vi  bringe. 

Vor  Bøn  paa  Nødens  Dag 

Igennem  Stormens  Brag 
Og  Bølgens  vilde   Brus 
Vi  her  fra  dette  Hus 
Op  til  Din  Trone  sende. 

Du,  som  til  Havet  haver  sagt. 
..Hertil  Du  Dig  tør  strække!" 
Med  egen  ubegrænste  Magt 
Du  disse  Mure  dække! 

Din  Miskundhed  bete. 

Du  Alforbarmende! 
Dæk  her  Dit  Naadesbord, 
Giv,   at  Dit  Livsensord 
Maa  alle  Sjæle  mætte! 

Du.  som  paa  Havet  træde  kan, 
Og  i  Orkaner  blunde. 
Vi.  Jesu!  førte  ved  din   Hånd, 
Mod  evigt  Havblik  stunde. 

Os  lede  tryggellg. 

Igennem  Vold  og  Svig, 
Dit  Lys  paa  Livets  Sø. 
Til  vi  fra  Verdens  0. 
I  Himmerig  maa  havno! 

'  Ti  Gange  gentaget. 

•  Jvnfr.  første  Strofes  anden  Linie  i  B.s  Salme! 

•  Mindre  end  ..pyntet".    (B.s  Note.) 

•  I  denne  Præst  kendes  navnlig  ved  Novellens  Slutning  ganske  tydeligt 
Digterens  Fader,  Niels  B. 

^  Med  rent  Sind  ynder  Jeg  trinde  Lægge.     (Horats ) 

*  Skam  faa  den,  som  tænker  Ilde  derom. 

*  Om  end  Verden  styrtede  sammen,  vilde  han  ikke  rokkes. 

"^  ..Faarenes  uendelige  Brægen"  er  et  bos  Homer  hyppigt  forekommende 
Udtryk.  -  „Naar  Faarene  blev  gennet  i  By  om  Aftenen,  var  der  saadan  Brægen 
og  Tummel,  for  Lam  og  Faar  kunde  jo  ikke  finde  hinanden."  (E.  T.  Kristensen: 
Det  Jyske  Almueliv,  I.  S.  19.) 

"  Prøver  paa  saadanne  Hyrdevers  findes  1  ..Bet  Jyske  Almueliv",  S.  19 
og  ti. 

"  Epiktet.    Se  ..Hosekræmmeren",  nærv.  Udg.  I.  S.  1G9. 

"  Opiumsrusens. 

'*  Du  har  truffet  Sømmet  paa  Hovedet. 

"  Modellen  for  denne  Baron  er  med  Hensyn  til  Elskovseventyrene  Lands- 
dommer de  Schinkel  til  Hald.  hvorom  nærmere  i  Novellen  ,. Eneste  Barn". 

'*  Snapstinget  —  B.  skriver  altid  ..Snabstinget",  se  „Oldsagn  paa  Alhe- 
den", Note  13.  —  var  Navnet  paa  den  Termin,  der  for  Jyllands  Vedkommende 
var  fastsat  til  Kapitalers  Omsætning  og  Renters  Erlæggelse.  Terminen  havde 
sit  Navn  efter  det  gamle  Landsting,  der  ogsaa  kaldtes  Snapslandstinget,  næv- 
net allerede  i  et  Dokument  af  1443.  (Ursln:  Stiftsstaden  Viborg,  1849.  S.  966. 
og  Samlinger  til  Jysk  Historie,  I.  S.  66.y  Da  desuden  Dokumenter  angaaende 
Jyske  Herregaarde  indtil  1805  skulde  tlnglæses  1  Viborg,  kaldte  denne  Ter- 
min en  meget  stor  Menneskemængde,  deriblandt  mange  Udlændinge,  til 
Byen.  og  det  var  almindeligt,  at  Adelen  for  Snapstingets  Skyld  havde  Gaarde 
1  Byen,  der  stod  tomme  uden  for  Terminen,  saaledes  som  det  fortælles  her  1 
Novellen.  Et  Værelse  for  Snapstingstiden  kostede  8  Specier,  og  det  var  der- 
for Regelen,  at  de  i  Byen  indlogerede  Latinskoledisciple  maatte  drage  bort 
saa  længe,  og  dog  var  det  ikke  sjældent,  at  selv  Rangspersoner  maatte  til- 
bringe Nætterne  i  deres  Vogne.  I  Terminen  faldt  det  store  Snapstingsmarked, 
der  indtil  1805  varede  14  Dage.  Det  hidkaldte  Skuespillere  og  en  Mængde 
Gøglere  og  var  at  betragte  som  Jyllands  Dyrehavsbakke.  Som  berørt  i  No- 
vellens Slutning  tabte  Markedet  sin  Anseelse  kort  efter  d.  19.  Aarhundredes 
Begyndelse:  ved  Aarhundredets  Midte  var  det  ganske  uden  Betydning.  (A. 
Møller:  „Viborg  Latinskole  for  50  Aar  siden",  i  ,.Vor  Ungdom",  1899.  S.  341.) 
Et  af  Viborg  Markeder  hedder  dog  endnu  Snapsti  ngsmarkedet. 

"  Et  Vokskabinet  paa  Viborg  Snapsting  skildres  1  ..Jyllandsrejse".  (P.  L. 
Møllers  Udgave  af  Digtene,  II.  S.  59—61.) 

'*  Et  Marionetteater  paa  Snapstinget  vises  i., Jyllandsrejse"  (S.  54—59). 
Ogsaa 

..Her  vises  hele  vort  Jordiske  Liv. 
Akkurat  som  det  er  i  et  Perspektiv, 
Med  alle  dets  Dyder  og  alle  dets  Fejl." 

'*  For  at  begribe  Grunden  saavel  til  denne  som  Ondskaben  i  Baronens 
ufuldendte  Spørgsmaal  maa  man  vide.  at  der  efter  almindeligt  Sagn  var  Nat- 
mandsblod  i  Peder  Hiarum;  hans  Bedstemoder  skulde  nemlig  have  været  af 
denne  danske  Pariakaste.    (B.s  Note.) 

'**  Det  er  ikke  alene  B..  der  idelig  melder  om  denne  berygtede  Røverkvinde. 
Almueoverleveringen  fra  næsten  enhver  Egn  af  Halvøen  kender  hende,  saa 
en  Mængde  Træk  kan  findes  i  ..SamUuger  til  Jysk  Historie  og  Topografi",  i 
E.  T.  Kristensen:  ,, Skattegraveren"  og  navnlig  1  ..Det  Jyske  Almuellv".  V. 
S.  S73— 75.  Sagnet  knytter  hende  særlig  til  Nørre  Vosborg,  i  hvis  Fængsel 
hun  har  siddet.  I  et  Brev  (paa  det  kgl.  Bibliotek)  til  Thiele  siger  B,  at  han  i 
i  sin  Barndom  har  set  hende.    I  B.s  Livstragedie,  II.  S.  194  oplyser  Aakjær, 

at  bendes  virkelige  Navn  var  Anna  Margrethe  Sørensdatter,  og  her  meddeles 
to  Domme,  der  overgik  hende.  Sidste  Gang  inddømtes  hun  i  Viborg  Tugthus 
paa  Livstid.    Her  døde  hun  30.  Oktr.  1794.  76  Aar  gi. 

"  Kr3n?tkirken.    (B.s  Note.) 

"  „Fra  Viborg  til  Asmlld  Kloster  var  Indtil  for  30  Aar  siden  Færgefart;  men 
da  anlagde  afdøde  Justitsraad  Bruun  en  Vase  med  Bro  over  Søen."  (B.s  Be- 
skrivelse af  Viborg  Amt.  1839.  S.  33.) 

*'  Vandmølle  i  Dollerup  Sogn.  kort  fra  Hald  Sø.  Et  Billede  i  Gottlieb 
Christensens  Bog  ..Viborg  og  Omegn",  1873,  S.  31  viser  Vandmøllens  maleriske 
Beliggenhed,  der  omtales  i  næste  Kapitel. 

'*  Halvøens  Spillefugle  gav  Møde  paa  Snapstinget.  I  et  i  Gottlieb  Christen- 
sens ovenanførte  Bog  nærmere  betegnet  Hus  paa  Nytorv  ,, spilledes  den  Gang 
højt  Hasardspil  (Farao,  Bazet),  medens  en  Opvarter  for  Bankørens  Regning  bød 
Vin  og  andre  Drikkevarer  om  for  at  oplive  de  spillende  ...  I  Sideværelset 
yderst  mod  •Øst  var  der  atter  højt  Spil.  Her  sad  den  lille  vævre  tyske  Hannibal 
som  Bankør  i  ..Schwan  und  Rot"-Spillet,  og  gamle  Vit)orgensere  ved  endnu 
meget  at  fortælle  om  de  vekslende  Scener,  der  her  tildrog  sig.  Det  var  Ingen 
Sjældenhed,  at  en  ulykkelig  Spiller  slukkede  sin  Sorg  i  Søen.  Vist  er  det,  at 
Snapstingsklokken  for  mange  har  været  en  Dødsklokke,  der  ringede  baade  deres 
Velfærd  og  dem  selv  til  Graven,  og  træffende  for  manges  Vedkommende  var  den 
Tale.  at  man  rejste  til  Viborg  Snapsting  med  ,.den  rige  Mand",  holdt  saa 
,,den  store  Nadver"  og  vendte  hjem  som  ..det  fortabte  Faar".  (Sigter  til  de 
3  Søndagsevangeller  i  Snapstingstlden.  1ste,  3den  og  3die  Søndag  efter  Ti'ini- 
tatis)."    (Viborg  og  Omegn  S.  SO.) 

"  Terroristen  St,  Just.  (B.s  Note.) 

*•  Lamballe.     (B.s  Note.) 

"  Dumas.    (B.s  Note.) 

■•  gaar  omkring.    (B.s  Note.) 

'*  To  Knøse  med  deres  Smaapiger.    (B.s  Note.) 

"  glor.    (B.s  Note.) 

"  gør  Ild  til  Grøden.    (B.s  Note.) 

**  Denne  Natmandskrig  „forefaldt  1  min  Barndom  og  1  Nærheden  af  mit 
Fødested,  Vium,"  skriver  B.  1  det  fømævnede  Brev  til  Thiele. 

"  Snapstinget  aabnedes  og  sluttedes  ved  Ringning  med  Domkirkens  største 
Klokke. 

•*  Originalen  har  Trykfejlen  ,, Sulers";  P.  L.  Møller  har  rettet  tu  „Pa- 
riaer". 

"  Se  Novellen  ,. Kæltringliv".  Note  21 

'*  Yderst  slem  Forlegenhed,  af  hvilken  man  vanskelig  udreder  sig  selv. 
(B.s  Note.) 

•'  Der  er  Knuden. 

"  ventet  med  Længsel.    (B.s  Note.) 

'*  ogsaa  behøvede. 

"  Fanden  taget.    (B.s  Note.) 

*'  Tysk  Filosof  (1779—1851)  af  Schellings  Skole.  Han  er  et  af  de  sørgeligste 
Eksempler  paa,  hvad  Spekulation  kan  lede  til  i  positive  Videnskaber.  B.  nævner 
ham  i  ,,Min  Tidsalder",  S.  101,  hvor  der  ivres  stærkt  mod  den  spekulative 
Filosofi. 

Midt  i  Thiodi*,  midt  imellem  Havet  og  Fjorden  ruller  Sjørring 
Sø3  sine  mildere  Bølger.  Dens  Dybheder  vrimler  af  Ferskvands- 
fisk, og  dens  vidtstrakte  Overflade  al  Svømmefugle.  Dens  siv-  og 
rørtakte  Holme  er  ikke  ubeboede:  de  er  Sommervaaninger  for 
Tfiien^  og  Anden  og  Graagaasen;  men  de  maa  som  oftest  betale 
Huslejen  med  deres  eget  eller  deres  Børns  Blod;  thi  Jægere  vil 
hverken  vide  af  Henstand  eller  Eftergivelse.  —  Naa  da  —  dem 
derom!  Hver  sit!  og  Jægeren  sin  Lyst!  Men  en  anden  Lyst  drager 
mig  didhen  til  hin  ophøjede  0,  hvis  Murstensbrokker  liger  ud 
gennem  Grønskorpen,  hvor  en  Trappe  af  mosgroede  Graasten 
hvisker  og  mumler  om,  at  her  engang  for  længe  siden  har  staaet 
en  Borg  —  Ridderborg  eller  Røverborg  eller  begge  i  eet  —  det  ved 
vel  ingen  —  Hvad  melder  Sagnet?    Lad  høre! 

Færgeborg  hedder  Stedet,  og  man  vil  have  til,  at  her  i  fordum 
Tid  har  været  Færgested,  da  Sjørung  Sø  skal  have  strakt  sine 
Arme  til  Havet  paa  den  ene  og  Fjorden  paa  den  anden  Side  og 
saaledes  skaaret  Thyland  i  tvende  Dele. 

Som  jeg  nu  skulde  fortælle,  saa  var  der  engang  to  Brødre, 
som  ejede  Borgen.  Og  det  var  to  hwal  1^  og  bo wn«  Karle,  men 
begge  to  slemme  efter  Penge  og  Piger.  De  var  aldrig  hjemme 
paa  een  Gang,  men  naar  den  ene  sad  paa  Borgen,  var  den  anden 
paa  Farten,  og  saaledes  skiftedes  de  til  at  bjerge  og  fortære. 

I  samme  Godlag  boede  der  en  rig  Bonde  paa  Mors,  og  han 
havde  en  Datter  saa  dejlig,  at  hendes  lige  ikke  fandtes  i  tretten 
Herreder  og  syv  Kongeriger.  Der  var  da  mange  gode^  Folk,  der 
bejlede  til  hende,  men  hun  sagde  nej  til  dem  alle  sammen,  fordi 
hun  holdt  af  en  anden.  Og  hvem  det  saa  var.  skal  jeg  snart  sige 
os,  for  det  var  hendes  Faders  Faarehyrde.  Denne  her  Kumpen, 
da  han  endnu  kun  var  en  Støvlingsknægt^  og  havde  hverken  Fa- 
der eller  Moder,  gik  han  omkring  og  fægtede^.  Og  saa  kom  han 
da  ogsaa  en  Dag  frammW  til  Bolles  —  for  saadan  hed  Bonden 

med  den  lækre  Datter.  Pjaltet  og  forreven  saa  han  ud,  og  den 
ene  Klud  slog  til  den  anden.  Saa  spurgte  Bonden  ham,  om  han 
vilde  blive  og  vogte  hans  Grise.  Det  sagde  han  ja  til;  og  saa  blev 
han  og  fik  noget  i  Bælgen  og  noget  paa  Kroppen.  Som  han  nu 
blev  større,  forfremmedes  han  til  Faarehyrde.  Og  han  groede 
godt  til  og  blev  saa  knøv  en  Karl,  som  nogen  vilde  se  for  Øjne, 
men  hedeii  sig  kunde  han  ikke,  for  han  fik  ikke  andet  Klædemon, 
end  hvad  Bonden  havde  slidt  og  kastet  af. 

Saa  skete  det  engang,  at  Ka'boUes  —  saadan  kaldte  de  den 
rige  Bondes  den  dolle^*  Datter  —  at  hun  en  Nat  blev  rent  henne, 
og  de  kunde  hverken  finde  hende  oppe  eller  nede.  Og  de  ledte, 
og  de  spurgte  dem  for  baade  hist  og  her,  men  væk  var  him,  og 
væk  blev  hun.  Men  jeg  kan  gerne  sige  os,  hvor  hun  var:  for 
det  var  den  ene  af  Røverne  paa  Færgeborg,  som  havde  faaet 
Snu  om  hende;  og  han  havde  stjaalet  hende  ud  ved  Nattetide; 
og  der  var  ingen,  som  mærkede  det,  for  han  havde  kastet  Søvn 
paa  hver  en  Sjæl  i  Bondens  Gaard. 

Hvad  skal  vi  sige:  Bonden  var  ikke  meget  glad  ved  dette  her 
Pusmageri;  og  han  lovede  ud,  at  hvem  der  kunde  skaffe  ham 
Karen  igen,  han  skulde  faa  baade  hende  og  de  halve  af  alle  hans 
Penge. 

Det  var  godt  nok;  det  var  ikke  alt  godt;  for  hvor  var  hun? 

Men  Boer  —  for  saadan  hed  Hyrden  —  han  tænkte  ved  sig 
selv:  Mon  hun  ikke  er  paa  Færgeborg?  Og  saa  tog  han  Fod  i 
Haand  og  listede  sig  af  ned  til  Vilsund  og  tiggede  Færgeman- 
den der  til  at  sætte  sig  over  med  nogle  andre  fiere  til  Thy.  Da 
han  havde  faaet  Foden  i  Land  der,  trissede  han  af  til  Færge- 
borg  og  bad  om,  at  Vagten  vilde  lade  Vindebroen  gaa  ned,  saa 
skulde  han  synge  dem  saadan  og  saadan  en  Vise. 

Saamænd!  De  lod  ham  ogsaa  komme  over  til  dem,  og  han 
sang  een  Vise  og  een  til  og  een  til;  og  Vagten  kunde  ikke  blive 
ked  af  at  høre  paa  ham.  Sørøveren  —  han,  der  dengang  var 
hjemme  —  stod  i  et  Glughul  og  lagde  Øret  til  denne  Syngen,  og 
den  huede  ham,  for  Kløren  sang  nu  saa  overdreven  kønt. 

Saa  lod  han  ham  hente  ind  i  Slottet  og  gav  ham  lidt  at  leve 
af;  og  da  han  havde  ædt  og  drukket,  fik  han  ham  ind  i  en  anden 
Stue  og  forlangte  af  ham,  at  han  skulde  synge  en  Elskovsvise.  Det 
gjorde  han  og;  men  det  var  en,  han  selv  havde  lagt  om  hans  Kær- 
lighed til  Bondens  Datter,  og  det  var  saa  forblommet,  at  ingen 
uden  hun  selv  kunde  forstaa,  hvad  han  mente.  For  han  tænkte 
nok,  hun  var  i  Nærheden,  som  hun  ogsaa  var.  Og  da  han  havde 
sunget  det  første  Vers,  hørte  han  igennem  Væggen  et  Suk,  og 

saaledes  ved  ethvert  Vers.  Saa  sang  han  da  til  sidst  en  Vise 
om  tvende  Brødre,  der  slog  hverandre  ihjel  for  en  Piges  Skyld. 
Dermed  vilde  han  give  sin  Hjertenskær  et  Vink,  som  heller  ikke 
faldt  til  Jorden,  hvilket  I  snart  skal  faa  at  høre. 

Boer  bad  nu  Røveren  om  at  tage  ham  i  sin  Tjeneste,  hvilket 
denne  ogsaa  gjorde,  men  for  det  første  kun  som  Stege  vender. 
Men  den  Bestilling  var  han  stakket  ved;  thi  han  kom  snart  saa 
langt  ind  i  den  slemme  Borgherres  Kridehus,  at  han  blev  baade 
Potte  og  Pande  hos  ham,  og  de  kunde  ikke  længe  paa  een  Gang 
være  fra  hinanden.  Derfor  er  der  og  somme,  der  mener,  at  Boer 
havde  troldet  Sørøveren  med  noget  af  det  her  gamle  hedenske 
Kogleri. 

Hvordan  det  var,  og  hvordan  det  var  ikke:  der  gik  ingen  fjor- 
ten Dage  hen,  inden  Tjeneren  var  lige  saa  godt  kendt  over  alt  i 
Slottet  som  Herren;  og  til  sidst  blev  Herren  saa  smaataabelig, 
at  han  tog  Boer  med  ind  i  Ka'boUes  Kammer,  at  han  ved  sine 
Elskovsviser  skulde  gøre  hende  føjelig  mod  Røveren,  der  hverken 
med  godt  eller  ondt  kunde  komme  nogen  Vej  med  hende. 

Det  kan  vi  nok  vide  hvad  der  kom  ud  af:  Boer  gav  hende  løn- 
lige Vink,  at  hun  skulde  blive  ved  at  gøre  sig  haard,  og  den  an- 
den bildte  han  ind,  at  han  inden  næste  Nytænding  skulde  faa  sin 
Vilje  med  hende.  Men  inden  den  Tid  var  Broderen  ventendes 
fra  sit  Tog  paa  Havet.  —  Og  han  kom  rigtig  nok  inden  den  be- 
rammede Tid  med  store  Rigdomme,  som  han  var  vant  til.  — 
Der  blev  da  en  Kogen  og  en  Brasen,  en  Æden  og  en  Drikken  og 
en  Spektakel,  som  Gaarden  skulde  faldet. 

Imidlertid  maatte  den  af  Brødrene,  der  kom  sidst,  ikke  vide, 
hvilken  Fangst  den  anden  havde  gjort  i  den  dejlige  Bondepige; 
men  Boer  listede  sig  alligevel  til  at  røbe  ham  Hemmeligheden 
^8  gjorde  saa  vidt  og  bredt  af  Pigens  store  Dejlighed,  at  den 
Broder,  der  ikke  havde  set  hende,  blev  lige  saa  forelsket  som 
den  anden.  Den  samme  Aften,  som  de  sad  og  svirede  alle  sam- 
men, istemmede  Boer  en  Trolddomsvise,  og  den  virkede  saa  un- 
derligt, at  Brødrene  drog  Kniv  mod  hverandre,  og  de  andre  Rø- 
vere lige  saa;  thi  nogle  holdt  med  den  ene,  og  nogle  med  den  an- 
den, og  de  lindede  heller  ikke,  før  hver  en  Kæft  laa  død  paa 
Gulvet.  —  Saa  tog  Boer  sin  Kæreste  ud  og  alt  det  Sølv  og  det 
Guld  og  de  ædele  Stene,  som  fire  Heste  kunde  slæbe;  og  der- 
med kom  han  hjem  til  Bolles  Gaard  og  holdt  saa  Bryllup  med 
stor  Herlighed  og  Glæde. 

Der  er  somme,  der  vil  have  til,  at  Boer  var  en  Kongsøn  — 
saadan  en,  som  Kongen  skulde  have  haft  udenom  med  et  Bol- 
skab; men  da  jeg  ikke  ved  det,  saa  kan  jeg  heller  ikke  sige  det. 

32  • 


Nu  er  ellers  Historien  ude.  Og  fra  den  Tid  af  kom  aldrig  no- 
gen levende  Sjæl  nær  til  Færgeborg,  for  det  spøgte  baade  Nat  og 
Dag,  kan  jeg  tro.  Til  sidst  satte  de  onde  Aander  Slottet  paa  den 
anden  Ende;  og  der  staar  det  endnu,  kan  jeg  tro,  og  rejser  sig 
vel  aldrig  mere. 

'  ..Færgeborg"  er  et  lUle,  selTStændigt  Kapitel  1  „Vestlig  Profil  af  den 
cimbrtske  Halvø".  1839.  SHitsen.  der  aldrig  bar  været  optrykt,  minder  1 
Tone  og  Stil  stærkt  om  „De  tre  HeUi  gaf  tener".  Fra  denne  NoveUe  bldrører 
enkelte  af  Ordforklaringerne-,  andre  er  meddelt  Indgiveren  af  H.  F.  Fellberg. 

*  Der  menes  TRiy. 

'  I  den  1500  Td.  Land  storo  SJørrlng  Sø  (beliggende  1  SJørring  og  Vang 
Sogne),  der  udtørredes  1858— <I2  og  nu  er  meget  frugtbart  Agerland,  fandtes 
flere  Holme;  paa  en  af  dem  ligger  Nordost  for  Færgegaard  det  ældgamle 
Voldsted  Færgeborg. 

*  Ternen. 

'  Hwall:  dygtig,  tit  med  lidt  ironisk  Bibetydning. 

*  Bown:  lidt  mindre  end  overmodig  (B.s  Note  til  ..De  tre  Helligaftener"). 
'  „Gode"  betyder  (i  Tby)  „rige".     (B.s  Note). 

'  Ordet  bar  samme  Betydning  som  ..Staarrisknægt"  i  „De  tre  Hellig- 
aftener": halvvoksen  Karl,  stor  Dreng.  Støwllng  kaldes  ogsaa  en  aarsgammel 
Gris.  er  ligeledes  Navnet  paa  en  Slags  Jyske  sorte  Potter. 

*  Tiggede.    (B.s  Note). 

"^  Blordet  fram  betegner  Bevægelsen  ud  fra  Opholdsstuen  til  Køkken.  Lo. 
Stald.  Bryggers.  (Jvnfr.  ,, Vinhandleren  og  Herremanden",  3.  Kap..  Visens 
næstsidste  Strofe!). 

"  Se  Note  5  under  „Fjorten  Dage  i  Jylland"! 

"  Smuk  og  pæn.    (B.s  Note.) 

Fra  den  skønne  Herregaard  Frisenborg  ser  du  igennem  en 
lang  og  mægtig  Granallé  ned  til  den  lille  venlige  By  Hammel, 
dog  ikke  stort  mer  af  samme  end  Kirken. 

Gaa  engang  derned! 

Midt  paa  den  nordre  Side  af  de  døides  Have  ser  du  ved  Foden 
af  et  Træ,  som  er  ældre  end  nogen  af  os,  et  lille  Stenmonument, 
hvorpaa  fortælles,  at  derunder  hviler  den  jordiske  Del  af  Lægen 
Bredenfeld. 

Spørg  den  første  den  bedste,  der  gaar  forbi  ad  Gaden,  hvad 
det  var  for  en  Bredenfeld,  —  endskønt  det  ikke  er  saa  stakket 
siden  —  maaske  du  ej  engang  var  født,  da  han  døde  —  og  den, 
du  adspørger,  lige  saa  lidt  —  du  vil  faa  noget  at  høre,  der  er 
baade  mærkeligt  og  sælsomt. 

Men  for,  at  spare  dig  Ulejligheden  vil  jeg  straks  fortælle  dig 
alt,  hvad  jeg  selv  ved  om  samme  Mand. 

Han  var  for  det  første  en  Tysker  og  for  det  andet  en  Hus- 
læge for  Herskabet,  saavel  som  for  hele  Godset,  i  mange  Aar. 
For  det  tre  die  var  han  ogsaa  Apoteker  og  lavede  selv  aJle  de 
Lægemidler,  han  kunde  lave.  For  det  fjerde  var  han  saa  stor 
en  Foragter  af  Penge,  at  han  aldrig  tog  Betaling  af  nogen  Pa- 
tient. For  det  femte  var  —  og  forblev  han  bestandig  —  Peber- 
svend. For  det  sjette  var  han  sædvanligvis  i  gnavent  Humør, 
og  for  det  syvende  og  sidste  var  han  en  Menneskeven. 

Det  var  en  underlig  Mand,  denne  samme  Bredenfeld,  han 
holdt  ikke  Omgang  med  nogen  undtagen  med  de  syge  og  be- 
stilte slet  ikke  andet  end  lave  Medikamenter  og  bruge  dem  — 
det  forstaar  sig:  han  helbredede  mange,  som  andre  Læger  havde 
opgivet;  og  det  var  for  saa  vidt  godt  nok,  naar  han  ikke  havde 
været  saa  enfoldig  at  gøre  det  ene  og  alene  for  sin  Fornøjelse. 

Han  havde  saamænd  ogsaa  en  svær  Søgning;  han  gav  hver 
Dag  flere  Timer  ordentlig  Audiens,  og  det  endda  ikke  efter  Stand 

og  Rang,  men  efter  Sygdommens  større  og  mindre  Farlighed, 
hvorved  der  opstod  den  Uorden,  at  en  fattig  Stodder  kunde  kom- 
me ind  førend  Greven  selv;  det  var  en  bagvendt  Rangforord- 
ning den!  Ved  en  dygtig  Tyfus  kunde  saaledes  en,  som  slet  ikke 
er  i  Forordningen,  rykke  op  i  øverste  Klasse;  men  —  det  for- 
staar  sig  —  Herligheden  var  forbi  med  Sygdommen,  ligervis  som 
den  kielske  Studenterformands  ophører  med  Majestætens  Nær- 
værelse ibidem. 

Man  kunde  i  Bredenfelds  Tid  i  udstrakt  og  uindskrænket  Be- 
tydning kalde  Frisenborg  med  alt  Tilhørende  et  adeligt  Gods; 
thi  inden  for  dettes  Grænser  kunde  alle  og  enhver  paa  den  Maa- 
de  nobiliteres;  men  uden  for  formaaede  ikke  den  skønneste  Ery- 
sipelas  pustulosa  eller  Diabetes  mellitus  eller  andre  slige,  i  Bre- 
denfelds Øjne  fortjenstlige,  Accidentia  at  skyde  vedkommende 
ind  paa  Dørtrinnet  i  7de  Klasse. 

Det  var  en  stor  Sjældenhed  at  Indigenat-Ret  blev  erhvervet; 
og  denne  Naade  bevilligedes  kun  ved  indstændige  Bønner  af  en 
eller  anden  indfødt,  og  som  tillige  var  i  Doktorens  Kridthus  — 
hvor  det  ogsaa  var  en  Sjeldenhed  at  komme. 

Den  gode  Bredenfeld  døde  i  sit  Kald  —  ikke  som  Doktor,  men 
som  Apoteker.  Han  var  i  Færd  med  at  lave  en  Salve  til  udvortes 
Brug,  skar  sig  i  en  Finger,  en  giftig  Ingrediens  kom  i  Saaret, 
Fingren  svulmede.  Armen  svulmede,  Giften  trængte  til  Hjertet 
—  som  det  hedder  —  slog  Apotekeren  ihjel  og  tog  Doktoren  med 
sig.    Han  blev  begravet  —  men  ikke  forglemt. 


(Dersom  nogen  vil  forlange  Hjemmel  af  mig  for  Bredenfelds 
efterfølgende  Ungdomsliistorie,  han  maa  forberede  sig  paa,  at 
jeg  stadig  benægter  alt,  hvad  han  spørger  mig  om.  Tyven  skal 
anses  for  en  ærlig  Mand,  saa  længe  han  ikke  selv  tilstaar,  at  han 
har  stjaalet.  Saa  meget  mere  tor  jeg  gøre  samme  Paastand  — 
at  jeg  nemlig  paa  en  ærlig  Maade  er  kommet  i  Besiddelse  af  Bre- 
denfelds Ynglingsliv;  og  anser  jeg  den  som  min  lovlige  Ejendom, 
indtil  nogen  anden  bevisliggør  en  gyldigere  Adkomst.) 

Paa  Kanten  af  Lyneburgerheden  ligger  en  Kirkeby,  hvis  Navn 
nu  ikke  vil  falde  mig  ind.  Her  boede  den  gamle  Bredenfeld; 
men  om  han  var  Præst,  eller  hvad  han  ellers  var,  det  kan  jeg 
ikke  sige. 

Den  gamle  havde  bekommet  sig  ikkun  een  Arving  —  vor  Fri- 
senborg-Bredenfeld.  Denne  havde  fra  sine  tidlige  Drengeaar  af 
en  særdeles  Lyst  til  Urtekundskaben.  I  Fritimer  og  nogenlunde 
Vejr  løb  han  baade  i  Eng  og  Mark  paa  den  ene  Side  og  i 
Heden  paa  den  anden  for  at  plukke  Blomster  og  søge  nye  Væks- 
ter for  dermed  at  forøge  sit  Herbarium,  hvis  første  Blad  inde- 
holdt en    Chrysanthemum  segetum,   paa  Dansk:  Morgenfrue. 

Jeg  skal  fortælle,  hvoraf  det  kom  sig,  at  saa  forhadt  Ukrudt 
som  „den  onde  Urt"  nød  samme  ufortjente  Ære  som  mange 
onde  Konger,  at  staa  i  Spidsen  for  et  Folk,  det  de  betragter  ikke 
anderledes  end  som  et  Herbarium  vivum. 

I  Bredenfelds  Fødeby  boede  en  anden  Mand  over  Bondestan- 
den —  hvad  han  var,  ved  jeg  ikke;  og  dette  kan  ogsaa  være  det 
samme.  Men  hans  Datter  hed  Rosine,  og  han  havde  heller  ikke 
flere  Børn  end  hende.  Hun  og  den  lille  Bredenfeld  de  var  lige 
gamle,  og  da  de  kunde  begynde  at  lege  og  læse  sammen,  kom  de 
til  at  holde  lige  meget  af  hverandre.  Fik  de  noget  godt  —  enten 
det  nu  var  for  Ganen  eller  for  Øjnene  —  saa  skulde  det  altid 
deles.  Deraf  er  det  let  at  begribe,  at  Rosine  iik  sin  Del  ogsaa  af 
Blomsterne,  som  Legebroderen  samlede;  og  fra  den  Tid  af  han 
begyndte  paa  sit  Herbarium,  tog  han  altid  af "  hver  ny  Vækst 
Dubletter  med  sig  til  Hjemmet. 

Nu  traf  det  sig  da  hverken  værre  eller  bedre,  end  at  den  onde, 
men  smukke  Morgenfrue  var  den  første  Markblomst,  som  den 
lille  Botaniker  forærede  sin  lille  Allerkæreste.  Om  deri  laa  et 
Varsel  af  Skæbnen,  skal  jeg  ikke  sige,  men  slethen  fortælle, 
hvorlunde  det  videre  gik  med  de  to  smaa  Blomsterelskere. 

Den  gamle  Bredenfeld  havde  sat  sig  i  Hovedet,  at  hans  eneste 
Søn  skulde  være  Præst  —  som  saa  mange  Forældre,  ikke  just 
nu,  men  før,  har  ønsket.  Den  unge  lærte  da  Latin  og  Græsk 
og  blev  Student  og  lærte  ogsaa  Hebraisk  og  var  endelig  nær 
ved  at  være  blevet  Præst.  Rosine  forblev  i  Forældrenes  Hus  og 
lærte,  hvad  baade  en  Kone  og  hendes  Mand  har  Nytte  af  —  al- 
ligevel Dygtighed  i  at  lave  Mad  bliver  ikke  nær  saa  højt  æsti- 
meret som  Dygtighed  i  at  lave  latinsk  Stil. 

Da  vor  Bredenfeld  blev  indskrevet  paa  Højskolen  i  Gottingen, 
var  han  i  den  Alder,  som  kaldes  den  farlige;  og  Rosine  stod  føl- 

gelig  samme  Fare  for  som  han.  Men  ingen  af  dem  var  bange 
for  Faren:  uden  at  vakle  stormede  de  ind  i  Ilden.  Paa  forstaae- 
ligt  Dansk:  de  elskede  hverandre,  og  det  tilstod  de  for  hveran- 
dre, og  saa  lovede  de  hverandre  baade  med  Haand  og  Mund, 
at  det  skulde  saaledes  vare  ved  til  evig  Tid.  (,, Loven  er  ærlig, 
men  Holden  besværlig"  —  det  vil  vi  ogsaa  her  faa  at  se.) 

Begges  Forældre  kunde  godt  lide  dette  Arrangement  og  byg- 
gede ret  smukt  paa  den  solide  Grundvold,  som  de  unge  Menne- 
sker havde  lagt;  det  vil  sige:  de  bestemte,  hvor  han  skulde  være 
Præst,  og  hvor  og  hvorledes  Brylluppet  skulde  holdes,  og  hvad 
enhver  af  dem  skulde  have  i  Medgift  af  Borde  og  Stole  og  Senge 
og  Sengeklæder  og  Køkkentøj,  med  meget  mere. 

Der  fattedes  intet  andet,  end  at  der  i  et  Tidsrum  af  fire  fem 
Aar  intet  skulde  komme  i  Vejen.    Men  det  skete  dog. 

En  Dag,  som  Rosine  kom  tilbage  fra  et  Besøg  hos  Kærestens, 
skal  hun  ulykkeligvis  møde  en  ung  Herre  til  Hest.  Man  hilser 
hinanden;  men  Rytteren  vendte  sin  Hest  og  holdt  stille  for  at  se 
efter  Pigen.  Det  var  et  uheldigt  Møde,  som  man  snart  vil  ind- 
rømme. 

Denne  unge  Herre  var  nylig  blevet  virkelig  Herre  over  en  stor 
Hob  af  de  Slaver,  der  ikke  sjælden  til  sidst  bliver  Herrer  —  jeg 
mener:  disse  døde  Metalstumper,  som  sætter  Liv  i  Verden.  Hr. 
Goldmann  havde  derhos  arvet  et  lidet  Gods  der  i  Nærheden,  og 
han  var  nu  kommet  for  at  bese  det.  Men  Rosine  faldt  ham 
endnu  mer  i  Øjnene  end  Godset. 

Der  gives  nogle,  som  paastaar,  at  der  ingen  „Hændelse"  er  til, 
men  at  alle  Begivenheder  udgør  en  sammenhængende  Kæde. 
Disse  Filosoffer  finder  det  meget  ulogisk  at  sige:  ,,Var  det  ikke 
sket,  saa  var  det  heller  ikke  sket." 

,, Begge  Dele  er  sket,  altsaa  maatte  det  ske,'*  svarer  de. 

Saaledes  staar  det  i  nærværende  Fald  til  enhver,  om  man  vil 
sige:  ,, Havde  denne  Goldmann  netop  ikke  mødt  Rosine,  saa  var 
Bredenfeld  aldrig  blevet  Læge  og  havde  aldrig  rejst  til  Frisen- 
borg og  var  ikke  heller  blevet  begravet  paa  Hammel  Kirkegaard 
og  heller  ikke  blevet  Hovedperson  i  denne  her  Novelle." 

Dette  sidste  er  ganske  vist;  thi  førend  Forfatteren  blev  til, 
reddede  den  samme  Bredenfeld  hans  Faders  Liv.  Men  dette  er 
egentlig  uden  for  Sagen  —  jeg  mener:  Bredenfelds  første  og  sid- 
ste Kærlighedshistorie.   Den  vil  vi  nu  til  igen. 

Goldmann  udspurgte  snart,  hvem  den  smukke  Pige  var,  og 
hvor  hun  boede.   Og  kort  efter  gjorde  han  sig  et  Ærinde  did. 

Og  da  Forældrene  havde  hørt,  hvem  han  var,  S€ta  havde  de 
langt  fra  ikke  noget  imod,  at  han  kom  igen.  Og  det  gjorde  han 
een  Gang  og  to  Gange  og  flere  Gange.  Og  jo  oftere  han  kom, 
jo  mere  forelsket  var  han;  det  mærkede  baade  Forældrene  og 
Datteren. 

Den  sidste  fandt  en  Tid  lang  sin  Smule  Kvindeforfængelighed 
smigret  ved  Guidmandens  Hylding;  men  siden  efter  baade  fryg- 
tede og  skyede  hun  den.  Dertil  havde  hun  gyldig  Grund;  thi 
Moderen  begyndte  snart  aabenbarligt  at  fremme  den  rige  Yng- 
lings Hensigter,  hvilke  denne  til  sidst  lagde  for  Dagen  ved  for- 
melig at  bejle  til  den  intet  mindre  end  rige  Rosine. 

Endnu  førend  han  tog  dette  afgørende  Skridt,  havde  den  stak- 
kels Pige  skriftligt  meddelt  Kæresten  sin  Bekymring;  men  han 
tog  sig  dette  ikke  saa  nær;  thi  han  stolede  paa  hendes  Troskab, 
hvilket  han  ogsaa  kunde,  og  paa  Forældrenes  forhen  givne  Min- 
de, hvilket  han  ikke  kunde. 

Goldmann  fik  ,,Nej";  men  Moderen  havde  allerede  hemmeligt 
givet  ham  sit  ,,Ja'\ 

Faderen  gjorde,  hvad  en  svag  Mand  gør,  naar  Konen  har  en 
stærk  Vilje:  han  lod  hende  raade,  idet  han  dog,  bevæget  af  bedre 
Følelser,  holdt  en  juste  milieu,  det  vil  sige  en  Middelvej,  som 
intet  eget  Maal  har,  men  som  falder  ind  og  falder  hen  til  sidst 
i  en  af  dem  paa  Siderne. 

Rosine  fik  onde  Dage  nu,  og  der  gik  ingen  Time  hen,  ingen 
Anledning  forbi  uden  Bebrejdelser  og  oven  i  Købet  hele  Skæn- 
deprækener. 

Hun  var  for  god  og  ydmyg  en  Datter  til  Opposition;  og  hun 
var  for  kærlig  en  Elskerinde  til  at  belæsse  Kæresten  med  sin 
egen  Kummer.  Men  Legemet  led  under  denne  passive  og  uaf- 
brudte Modstand  af  den  aandelige  Kraft. 

Bredenfeld  forlod  Universitetet  fiks  og  færdig.  Han  havde 
fuldendt  sine  Studier  paa  ualmindelig  kort  Tid.  Medens  de  fleste 
gik,  havde  han  løbet  til  Maalet  —  og  dette  Maal  var  Rosine,  — 
Ak!  Maalet  var  forrykket  —  eller  rettere,  forandret:  Rosens  fri- 
ske Farve  var  blevet  mattere.  Stjernernes  Glans  svagere  —  Ro- 
sine skrantede. 

Med  svulmende  Hjerte  og  klart  skinnende  Haab  traadte  Kan- 
didaten ind  i  sine  Længslers  Hjem.  Forældrene  modtog  ham 
høfligt,  men  koldt  —  Datteren  var  til  Sengs,  skønt  det  var  midt 
paa  Dagen.  Smerteligt  for  Ynglingen  var  Gensynet  af  den  el- 
skede —  fra  Vaaren  gled  han  pludselig  ned  til  det  mørke  Efter- 
aar. 


506 

Dog,  (let  var  endnu  ikke  kommet  saa  vidt  med  den  kære  syge. 
Hans  Nærværelse  saavel  som  Moderens  genvundne  Minde  til  de- 
res ved  Goldmanns  Mellemkomst  afbrudte  Forbindelse  virkede 
til  umiskendelig  Forbedring  i  Rosines  Tilstand.  Haabet  tilsmi- 
lede de  tvende  elskende  —  ak!  Haabet  bedrog  dem. 

Rosine  blev  ved  en  Uforsigtighed  befalden  af  en  Art  Forkø- 
lelse. Lægen,  som  boede  i  Nærheden,  raadspurgtes.  Han  for- 
ordnede en  Mikstur.  Denne  blev  brugt  ikkun  een  Gang,  men 
havde  en  saa  betænkelig  Virkning,  at  Lægen  hentedes.  Saa 
snart  han  saa  den  syges  Tilstand,  greb  han  Medicinflasken,  be- 
saa  den,  smagte  paa  den  og  erklærede,  at  den  var  urigtigt  tilla- 
vet paa  Apoteket. 

Enten  det  nu  var  virkelig  saa,  eller  Forseelsen  var  hans:  det 
blev  bestandig  slettere  med  Patienten,  og  hvad  him  siden  fik, 
gjorde  det  ikke  bedre. 

Gunstige  Læser!  —  for  Læserinder  gør  jeg  her  ingen  Und- 
skyldning, de  ved  vel  selv  hvorfor  —  tilgiv,  at  jeg  engang  fører 
dig  til  en  Sygeseng!  Du  er  nu  saa  vant  til  disse  Bryllupper,  og 
deri  har  sagtens  jeg  selv  nogen  Skyld;  mod  Begravelse  har  du 
vist  ikke  heller  noget;  men  Sygestuer!  —  Vær  ikke  bange!  her 
er  intet  andet  smitsom  end  Sorgen;  men  Sorgen  er  en  fortrinlig 
Ingrediens  i  Livets  Mikstur. 

Den  første,  jeg  i  den  døendes  Værelse  vil  gøre  dig  opmærk- 
.som  paa  er  Moderen:  hun  staar  —  dog  saaledes,  at  Datteren  ikke 
kan  se  hende  —  og  lægger  Ligklæderne  til  Rette.  Hun  har  alle- 
rede meget  pænt  sammenfoldet  den  hvide  Brudekjole  og  ordner 
nu,  oven  paa  denne.  Natkappen,  Manchetterne  og  de  sorte  Sløj- 
fer. Hun  gør  det  alt  med  en  Orden  og  en  Betænksomhed,  der 
viser,  at  for  hende  er  Begravelsen  vigtigere  end  Døden. 

Faderen  sidder  bag  ved  Hovedgærdet  med  foldede  Hænder, 
betragter  med  stille  Kummer  sin  eneste  og  sidste  Glæde  paa  Jor- 
den, der  nu  saa  snart  skal  fratages  ham.  Uden  at  bevæge  det 
nedbøjede  Hoved  kaster  han  et  enkelt  kort  Sideblik,  ledsaget  af 
et  langt  Suk,  til  Hustruen. 

„Havde  det  dog  været  hende!"  ønsker  du  maaske.  —  Han  vo- 
ver vel  næppe  at  tænke  det. 

Ved  Siden  af  Sengen  ser  du  Rosines  elskede.  Bleg,  skummel 
stirrer  han  paa  den  sovende;  han  er  et  Billede  paa  det  døende 
Haab;  dets  sidste  Gnist  gløder  mat  i  det  døende  Øje. 

Hun  vaagner  af  sin  korte  Slummer  —  ak,  hvar  huløjet!  hvor 
indfalden!  er  det  den  samme  Ungmø,  der  et  Par  Uger  tilbage 

saa  ud  som  Hebe?  —  hun  rækker  ham  den  kødløse,  gustne 
Haand  og  —  smiler  —  ak,  hvilket  Smil!  det  er  ikke  andet  end 
en  Stfamoiag  jeA  de  tynde,  blaablege  Læber,  der  au  £j  -fiSBpaog 
rækker  til  at  skjule  de  fremstaaende  Tænder. 

Ungdom!  hvor  kort!  Skønhed!  hvor  forgængelig!  —  Og  dog 
gives  der  en  Skønhed,  som  intet  taber,  enten  ved  Sygdom  eller  Al- 
derdom —  den  bevarer  Rosine  til  sidste  Øjeblik  af  dette  Liv,  og 
længere,  som  vi  tror  og  haaber.  Den  gør  hende  paa  Dødssengen 
stærkere  end  de  sunde  omkring  hende:  hun  trøster  dem;  hun 
formilder  deres  Sorg,  og  hun  forædler  den,  idet  hun  meddeler 
dem  sin  halvt  forklarede  Sjæls  Aabenbarelser  —  Getsemanes 
Engles  himmelske  Læskedrik. 

Begravelsen  var  længst  forbi.  Den  dybtsørgende  Yngling  fo- 
retog sig  endnu  stedse  regelmæssige  Aftenvandringer  til  den  el- 
skedes Grav.  Den  tilkommende  Tid  var  for  ham  et  intet,  den 
nærværende  en  Byrde;  kun  i  den  forbigangne  levede  han;  men 
hvilket  Liv?  et  saadant,  som  fører  enten  til  Død  eller  Vanvid. 

Forældrenes  kærlige  og  ømme  Trøstegrunde  og  Formaninger 
fandt  ingen  Indgang  i  hans  sammenkrympede  Hjerte.  Da  faldt 
det  Faderen  ind  at  berøre  det  paa  en  haardere  Maade:  han 
skændte  over  denne  hensigtsløse  Hendøsen,  over  denne  umandige 
Svaghed,  over  Forsømmelsen  af  de  Pligter,  han  skyldte  sig  selv, 
sine  Forældre,  sine  Medmennesker,  til  hvis  Trøster,  Raadgiver 
og  Vejleder  han  havde  dannet  og  bestemt  sig. 

Det  virkede  som  Kniven  paa  en  langvarig  og  forhærdet  Hæ- 
velse; det  smerter,  det  bløder;  men  det  fordeler:  Bylden  forsvin- 
der —  kun  Arret  bliver  tilbage. 

Endelig  løsnede  den  unge  Bredenfeld  Sorgens  Lænker  —  gan- 
ske at  sønderbryde  dem  formaaede  han  ikke  —  og  drog  tilbage 
til  Gottingen,  ikke  for  at  fortsætte  sine  teologiske  Studier,  men 
for  at  vorde  indviet  i  Lægekunsten. 

,,Jeg  føler  det,"  sagde  han  til  Faderen,  ,,jeg  duer  ikke  til 
Præst:  jeg  har  ikke  kunnet  trøste  mig  selv,  hvorledes  skal  jeg 
trøste  andre?  Uduelighed  eller  Skødesløshed  har  berøvet  mig  Ro- 
sine.  Jeg  vil  hædre  hendes  Minde  ved  at  vorde  de  lidendes  Hjæl- 
per." 

Dette  Forsæt,  udsprunget  af  saa  ren  og  ædel  Bevæggrund, 
blev  udført  med  mandig  Standhaftighed:  som  udmærket  duelig 
Læge  og  lige  saa  duelig  og  samvittighedsfuld  Tilbereder  af  Læ- 
gemidler var  Bredenfeld  i  hele  sit  øvrige  Liv  syges  og  sorrigful- 
des  oprigtige  Ven. 

Skriften  paa  hans  Runesten  vil  engang  —  som  alle  andre  — 

være  udslettet;  dette  Minde,  jeg  her,  mindst  i  Egenskab  af  Dig- 
ter, har  rejst  ham,  lige  saa;  men  der  gives  Dyder,  hvis  Udspring 
og  Belønning  tilhører  en  anden  og  varigere  Verden. 

'  Trykt  i  „Kommodn",  1839.  —  Landsby  doktoren  var  den  meget  afholdte 
Kirurg  Bredenfeld  paa  Frisenborg.  død  af  en  Blodforgiftning  1804.  Som  nævnt 
i  Skitsen  var  den  hypokondre  Niels  Blicher  blandt  hans  mange  taknemmelige 
Patienter. 


SKYTTEN  PAA  ATJNSBJERG* 


I  min  Opvækst  maatte  jeg  ofte  og  længere,  end  jeg  ønskede, 
opholde  mig  eller  rettere  indespærres  paa  denne  Gaard.  Besid- 
deren, Etatsraad  Steen  de  Steensen ,  var  nemlig  min  Moders  Mor- 
broder. 

Han  og  Kone  —  en  Schinckel  —  havde  ingen  Børn;  jeg  var 
opkaldt  efter  ham,  og  han  var  en  godmodig  Mand.^ 

Hun  —  ja,  hun  holdt  virkelig  af  mig  —  hun  var  ,, fuldblods", 
som  det  nu  hedder;  og  man  ved,  at  denne  Race  ikke  er  fri  for 
Nykker,  dem  ej  engang  den  „permanente  Guillotine"  er  i  Stand 
til  at  udpille:  hun  vilde  herske,  intet  videre. 

„Hvor  er  din  Vilje,  lille  Steen?"  sagde  hun  ofte  til  mig  —  men 
ikke  uden  naar  fremmede  var  til  Stede. 

Jeg  var  en  Dukke,  en  Automat;  og  hun  havde  lært  mig  at 
svare:  „I  Bedstemoders  Lomme."  — 

Den  stakkels  Drengs  sædvanlige  Trøst  var,  i  hendes  Fravæ- 
relse at  drille  hendes  Yndlingshund  „Manille",  der,  mellem  os 
sagt,  var  af  en  yderst  gnaven  og  irritabel  Tænkemaade. 

Jeg  fik,  hen  ad  Vejen  sagt,  den  Satisfaktion,  at  den  engang 
uforvarende  kom  ind  i  Tøjreslaget  til  en  Ørn,  der  ogsaa  var 
fængslet,  men  til  en  Grønplet  i  Haven,  hvor  da  denne  Fuglenes 
Konge  myrdede  Favoriten  og  aad  ham  til  Frokost.  Det  forst aar 
sig:  paa  den  regerende  Dronnings  Befaling  blev  der  holdt  Stand- 
ret over  ham  og  Dommen,  at  skydes,  straks  fuldbyrdet  af  Skyt- 
ten Vilhelm. 

Samme  Skytte  var  ellers  min  Favorit;  og  jeg  var  aldrig  lyk- 
keligere, end  naar  jeg  engang  kunde  faa  Lov  til  at  besøge  ham 
i  hans  Kammer,  bese  hans  Geværer,  lege  med  hans  Hunde  og 
høre  hans  Jagthistorier.  — 

Han  hed  ellers  ,,Guillaume",  der  betyder  det  sa^nme  paa 
Fransk  som  Vilhelm  paa  Tysk,  og  han  var  en  Franskmand.  — 

Jeg  ved  det  nok:  jeg  er  kommet  i  Ord  for  at  lyve;  og  nu  kunde 
maaske  en  og  anden  ogsaa  her  ville  beskylde  mig  for  et  Falsum. 

Men  jeg  er  ikke  bange;  jeg  kan  legitimere  mig  —  og  jeg  holder 
af  Legitimiteten. 3 

General  Numsen,  som  engang,  endnu  i  Mands  Minde,  var 
Chef  for  daværende  Rytterregiment  i  Randers,  havde,  før  han 
kom  i  russisk  Tjeneste,  tjent  i  den  franske  Armé.  Her  havde  han 
faaet  Rytteren  Guillaume  til  Oppasser,  og  da  de  begge  var  blevet 
kede  af  Kehrausen  ved  Rosbach,  som  Pompadourgeneralen  — 
ikke  førte  op,  thi  det  gjorde  den  gamle  Fritz  —  men  førte  ned,  ad 
Rinen  til  —  saa  blev  baade  Numsen  og  hans  Tjener  saa  forstop- 
pede i  Halsen  af  alt  det  Pudder,  der  støvede  fra  de  franske  Pa- 
rykker^ at  de  sagde  Farvel  til  Skørteregimentet  og  fulgtes  ad 
herind  til  Danmark. 

Vilhelm  var  en  undersætsig,  firskaaren  Karl  med  et  tykt  sort 
Haar,  dito  Øjenbryn  og  smaa  brune  Øjne  til  et  bredt,  blegt,  men 
dog  vakkert  Ansigt.  Mod  almindelig  fransk  Natur  var  han  saa 
alvorlig,  at  jeg  aldrig  mindes  at  have  set  ham  le;  endog  kun  et 
Smil  af  ham  var  en  Sjældenhed,  og  endda  laa  der  i  samme  no- 
get, som  ikke  huede  mig.  —  Han  var  derhos  ordknap  og  sagde 
ikke  mere,  end  netop  behøvedes,  undtagen  naar  han  engang 
imellem  fik  i  Sinde  at  fortælle  mig  noget,  og  da  tyktes  mig,  at 
han  saa  langt  anderledes  ud  end  til  daglig  Brug.  — 

„Herren,"  —  saale^es  hed  Bedstefader  til  daglig  Brug  —  gjor- 
de mer  af  ham  end  af  selve  Forvalteren  og  sagde  mange  Gange: 
at  det  var  den  ærligste  Sjæl  i  Verden.  — 

,,Naadigfruen"  led  ham  ikke  synderligt,  og  det  kom  mig  for, 
som  om  hun  med  Forsæt  undgik  at  tale  med  ham;  i  det  mindste 
maatte  jeg  ofte  overbringe  ham  hendes  Befalinger,  om  han  end 
ikke  var  længer  borte  end  fra  en  Dør  til  en  anden.  — 

Næsten  lige  saa  lidt  Samkvem  havde  han  med  de  andre  Ty- 
ende paa  Gaarden  —  et  undtaget.  Og  dette  ene  var  —  en  ung  og, 
efter  kyndiges  Mening,  meget  smuk  Stuepige  ved  Navn  Mette. 

Man  skulde  tro,  at  hun  maatte  ligne  ham  i  Sind  og  Væsen; 
men  tværtimod:  hun  var  stedse  mild  og  munter,  dog  derhos  saa 
anstændig  i  sin  hele  Opførsel,  at  Tjeneren,  som  ikke  kunde  und- 
være —  og  heller  aldrig  savnede  —  lidt  Kæresteri,  saa  med  en, 
saa  med  en  anden,  han  kaldte  hende  —  naar  hun  eller  Vilhelm 
ikke  hørte  det  —  ,,Sipsippenip".  Forvalteren,  Gartneren  og  La- 
defogden betitlede  hende  lige  saa  pænt,  men,  det  forstaar  sig, 
ikke  i  Herskabets  Nærværelse.  — 

Jeg  undrede  mig  tidt  og  kunde  ikke  begribe,  hvoraf  det  kom, 
at  naar  Vilhelm  og  Mette  var  sammen,  saa  han  mere  mild  og 
hun  mere  alvorlig  ud  end  ellers;  og  lige  saa  lidt,  hvorfor  begge 

efter  en  Tids  Forløb  saa  alvorlige  ud,  og  det  enten  de  var  lios 
hinanden  eller  fra  hinanden.  Og  det  blev  jo  længer  jo  værre,  og 
omsider  saa  jeg  stakkels  Mette  græde,  naar  nemlig  ingen  anden 
end  jeg  Smaadreng  var  til  Stede.  Og  naar  jeg  saa  spurgte liende, 
hvorfor  hun  græd,  saa  sagde  hun,  at  hun  havde  ondt  i  Tæn- 
derne. Men  mere  herom  siden. 

Nu  skal  jeg  foreløbig  bede  om  Tilladelse  til  at  fortælle  noget, 
som  tildrog  sig  paa  den  Tid,  da  Stuepigen  begyndte  at  faa  ondt 
i  Tænderne. 

Herren  havde  sendt  Skytten  Sønder  paa  —  jeg  husker  ikke 
hvortil  eller  hvorfor.  Paa  Hjemvejen  kommer  han  mod  Aften  ri- 
dende til  Them  Kro,  en  Mils  Vej  der  Vesten  for  Himmelbjerget. 
Medens  Hesten  nu  skal  bede  et  Par  Timers  Tid,  sætter  han  sig 
i  Krostuen  mellem  Sengen  og  en  stor  Bilæggerkakkelovn  for 
der  ved  Varmen  at  lure  lidt.  Straks  efter  kom  saa  en,  saa  en 
anden  Bonde  derind,  og  de  sætter  sig  ved  Bordet  og  faar  sig  et 
Krus  og  en  Pibe  Tobak;  men  ingen  af  dem  lægger  Mærke  til 
Skytten. 

Nu  var  nogle  Uger  i  Forvejen  hændet  den  Ulykke  der  i  Nær- 
heden, at  et  Par  Heste  var  blevet  løbske  for  en  Skovvogn,  at  de 
havde  væltet  den,  og  at  en  Bondepige,  som  kørte  dem  og  var 
ene  paa  Vognen,  havde  faaet  Hovedet  knust  mod  et  Træ. 

Denne  Begivenhed  var  da  Emnet  for  Gæ.sternes  Samtale.  To 
af  dem  havde  selv  været  med  paa  samme  Skovrejse,  men  saa 
langt  bagefter,  at  de  ikke  havde  set,  hvorledes  det  egentlig  gik 
til.  En  Bondekarl,  som  kørte  den  Vogn,  der  var  næst  efter  hen- 
des, vidste  heller  ikke,  hvorover  Hestene  blev  løbske,  og  ingen  af 
de  efterfølgende  kunde  se  noget  til  de  to  forreste  Vogne,  da  Ulyk- 
ken skete.  At  hin  Karl  heller  intet  havde  set,  vidste  de  ikke  an- 
derledes at  forklare  sig,  end  at  han  maatte  have  sovet.  — 

Som  de  nu  sidder  og  snakker  herom,  træder  just  den  Karl 
ind  og  sætter  sig  til  Bordet  og  bliver  straks  af  de  andre  opfor- 
dret til  at  fortælle  endnu  engang,  hvorledes  det  var  tilgaaet. 
Efter  at  have  vædet  sine  Taleredskaber  med  et  Glas  Brændevin 
og  en  Slurk  01,  opfyldte  han  Begæringen. 

Men  hans  Beretning  maa  ikke  have  tilfredsstillet  Tilhørerne, 
eftersom  saa  den  og  saa  den  faldt  ham  i  Talen  med  den  Be- 
mærkning, at  det,  han  nu  sagde,  ikke  i  det  eller  det  stemmede 
med  den  Forklaring,  han  først  havde  givet. 

Til  sidst  blev  han  vred,  stivede  Ryggen  til  Væggen  og  raabte 
til  den,  som  igen  fremkom  med  sin  Observation: 

,,Hvad  gaar  af  dig?  Du  tænker  vel  aldrig,  at  jeg  har  Skyld 

i  Karens  Død?  Det  — "  her  slog  han  med  Knytnæve  i  Bordet  — 
,,det  skal  du,  Dennemand  knage  mig,  bevise!" 

Den  tiltalte  blev  helt  forbløffet  og  tav;  men  en  af  de  ældste 
søgte  at  berolige  den  opbragte  med  den  Forsikring,  at  det  var 
der  jo  ingen,  der  enten  havde  tænkt  eller  sagt. 

I  dette  Øjeblik  springer  Vilhelm  frem  fra  sit  Skjul,  slaar  et 
Dommedagsslag  i  Bordet  foran  Karlen  og  udtordner:  „Du  har 
myrdet  hende  —  det  skal  jeg  bevise." 

De  forfærdede  Gæster  sprang  op  fra  deres  Sæder;  men  den 
tilraabte  Karl  gled  ned  af  Bænken,  og  med  kun  det  ligblege  An- 
sigt over  Bordet,  skælvende,  klaprende  med  Tænderne,  stam- 
mede han:  „Det  har  jeg  ogsaa  —  jeg  vil  jo  bekende." 

Skytten  havde  naturligvis  ikke  sovet,  men  nøje  lagt  Mærke 
til  hele  Samtalen  og  deraf  erhvervet  sig  den  Overbevisning,  at 
hin  var  Morderen.  Da  han  nu  kom  frem  saa  pludseligt,  saa  spø- 
gelseagtigt, som  en  Hævnens  Engel,  og  rystede  den  brødetunge 
Samvittighed,  da  opløste  sig  Synderens  Forhærdelse  —  hans  til- 
tvungne Mod  var  knust,  hans  Frækhed  tilintetgjort. 

Bunden  førtes  han  til  Herredsfogden  og  forklarede,  at  Pigen 
havde  været  frugtsommelig  ved  ham,  at  han  var  ked  af  hende, 
og  at  hendes  idelige  Bebrejdelser  og  Trusler,  at  ville  røbe  ham 
og  derved  forhindre  hans  tilsigtede  Ægteskab  med  en  anden 
Pige,  havde  bragt  ham  til  at  beslutte  hendes  Død.  Paa  et  Sted 
i  Skoven,  hvor  Vejen  drejede  af,  saa  hans  og  hendes  Vogn  for 
nogle  Minuter  blev  skjult  af  Træer  og  Buske  for  de  efterkom- 
mende, sprang  han  af  og  gav  hende  med  Bagen  af  sin  Buløkse 
et  dræbende  Slag  i  Nakken,  hug  Hestene  med  Pisken,  og  disse, 
som  fornam,  at  ingen  styrede  dem,  løb  nu  rigtig  af  Sted  over 
Stok  og  Sten.  — 

Synderen  led  sin  fortjente  Straf;  men  Vilhelm  blev  alminde- 
lig anset  som  en,  „der  kunde  mer  end  sit  Fadervor,"  det  vil 
sige:  for  en  Heksemester. 

Det  er  ej  alene  for  at  karakterisere  Hovedpersonen  i  denne 
min  sandfærdige  Fortælling*,  at  jeg  har  fortalt  Mordhistorien 
hisset,  tillige  med  Opdagelsesscenen,  men  fordi  jeg  næsten  tror, 
at  den  sidste  staar  i  Sammenhæng  med  et  andet  Dødsfald,  hvor- 
om snart  vil  meldes.  Men  nu  vil  vi  med  Skytten  tilbage  til  Auns- 
bjerg. 

Nogle  faa  Dage  efter  hans  Hjemkomst  sidder  Etatsraaden  i 
Dagligstuen  og  hører  mig  paa  en  Lektie,  da  hans  Kone  kommer 
stormende  derind,  ladende  Døren  paa  vid  Væg;  men  da  hun 
havde  naaet  Midten  af  Værelset,  standsede  hun,  slog  begge  Ar- 

mene  ud  og  stod  der  som  fsustnaglet,  med  stive  Øjne  og  bævende 
Læber. 

„Gud  bjælpe  os,  Mama!"  sagde  han  uden  at  rejse  sig,  .,hvad 
er  der  paa  Færde?"  — 

„Mette!  Mette!"  udstødte  hun.  — 
,Hvad  hun,  Mama?"  spurgte  han  ganske  rolig.  — 
»Mette  er  selvanden,''  fik  hun  med  Møje  og  Forfærdelse  frem. 

,,Saa  har  hun,  sandt  for  Herren!''  (det  var  hans  eneste  Eds- 
formular) ,, været  ved  Mandfolk."  — 

„Hun  skal  væk!  ud  af  Gaarden!"  raabte  hun,  „og  det  straks! 
og  han  med!"  — 

,Hvad  for  en  han,  Mama?"  spurgte  han. 
, Skytten,"  svarede  hun,   „Skytten,  min    Hjerte!  det  ugude- 
lige Menneske!" 

,, Lille  Mama!"  genmælede  han,  „jeg  tror,  sandt  for  Herren, 
du  er  —  jeg  havde  nær  sagt  —  Vilhelm  er  lige  saa  fri  som  jeg." 

„Ja  det  siger  du,  min  Hjerte!"  raabte  hun,  ,, fordi  det  slemme 
Skam  staar  saa  højt  hos  dig.  Men  han  har  selv  tilstaaet  det. 
Jeg  har  længe  haft  Mistanke  til  den  Taske,  at  det  ikke  var  rig- 
tigt med  hende,  og  saa  tager  jeg  hende  for  mig  nu  inde  i  Fa- 
deburet og  gaar  hende  paa  Klingen,  og  saa  bekender  hun  ogsaa; 
men  hun  vil  paa  ingen  Maade  udlægge  den  sandskyldige.  Men 
nu  skal  du  h^re  videre,  min  Hjerte!  Som  jeg  nu  klemmer  paa 
hende  af  alle  Kræfter,  saa  gaar  Fadeburdøren  op,  og  hvem  staar 
i  Døren?  Vilhelm,  min  Hjerte!  og  saa  siger  han  —  jeg  spurgte 
ham  ikke.  Tøsen  ikke  heller  —  saa  siger  han:  ,, Laver  Mette 
til  Barsel,  saa  bliver  jeg  Fader  til  Barnet."  —  Hvad  siger  du  nu, 
min  Hjerte?"  — 

Nu  rejste  Etatsraaden  sig  med  en  for  mig  hidtil  ukendt  Hef- 
tighed og  sagde:  ,,Jeg  tror,  sandt  for  Herren!  at  vi  er  i  Hunde- 
dagene —  Mama!  lad  dem  begge  to  komme  ind!"  — 

Hun  ilede  ud,  han  smed  Bogen  paa  Kanapeen  og  gik  med 
Hænderne  paa  Ryggen  frem  og  tilbage  i  Stuen.  Nu  kom  Syn- 
derne, hun  forgrædt  og  blussende  —  han  med  sit  sædvanlige 
stille  og  alvorlige  Aasyn.  — 

Naadigfruen  stod  bag  ved  dem  med  Næverne  i  Siderne, 
Etatsraaden  foran  dem  med  sine  bestandig  paa  Ryggen.  — 

Han  saa  næppe  til  Synderinden,  men  fæstede  sine  Øjne  paa 
Vilhelms  ubevægede  Ansigt. 

, »Menneske!"  udbrød  han  efter  en  Pause,  „det  havde  jeg  ikke 
troet  om  Ham  —  en  gammel  Karl  —  sine  halvtredsindstyve,  tror 
jeg  —  og  det  unge  Barn  — ." 

,,Hr-  Etatsraad!"  mælede  Skytten  med  uforstyrrelig  Ligevægt, 
,,maa  jeg  ikke  tale  et  Ord  med  Herren  under  fire  Øjnel" 

Herren  tav  et  Par  Sekunder,  sagde  derpaa:  „Følg  medl"  gik 
foran  ind  i  et  Sideværelse,  Vilhelm  efter  ham  —  Døren  blev 
lukket. 

Ingen  kunde  høre,  hvad  de  talte  med  hverandre  derinde;  thi 
det  gik  meget  stille  til,  og  intet  blev  lydeligt,  undtagen  engang 
imellem  et  ,, sandt  for  Herren!" 

Imedens  denne  hemmelige  Forhandling  varede  —  og  det,  tror 
jeg,  medtog  en  halv  Time  —  herskede  fuldkommen  Tavshed  i 
Stuen.  Mama  kastede  sig  paa  Kanapeen  og  saa  snart  paa  Mette, 
snart  til  Kabinetsdøren. 

Mette  stod  som  en  Billedstøtte  og  stirrede  stift  ned  i  Gulvet, 
medens  Taarerne  trillede  ned  ad  hendes  mer  og  mer  blegnende 
Kinder. 

Jeg  sad  paa  min  egen  lille  Tabouret,  saa  i  min  Bog  og  grun- 
dede paa,  hvad  der  dog  skulde  komme  ud  af  alt  dette,  der  var 
mig  lige  saa  uforstaaeligt,  som  Hierogly ferne  endnu  er  for  de 
lærde. 

Da  Herren  igen  kom  ud  fra  de  hemmelige  Forhandlinger  med 
sin  Tjener  bag  efter  sig,  viskede  han  Næsen  —  mig  tyktes  ogsaa 
Øjnene  —  med  sit  Lommeklæde.  I  hins  Aasyn  viste  sig  et  lysere 
Skær  end  forhen. 

,, Lille  Mama!"  saa  talte  den  første,  men  langsomt  og  afbrudt, 
„der  bliver  nu  meget  snart  et  Par  af  disse  to  —  du  vil  vel  have 
ham,  Mette?" 

Denne  nejede  og  bøjede  sit  Ansigt  endnu  dybere. 

„Og  saa  skal  der  ikke  snakkes  mer  om  det  forbigangne, 
Mama!  —  Vilhelm!  der  er  det  Hus  ved  Siden  af  Smedens  oppe 
i  Viimi  —  det  er  nu  fæsteledigt  —  det  kan  I  faa,  og  derfor  kan 
du  ligegodt  passe  din  Tjeneste  hos  mig." 

Skytten  bukkede  og  sagde  til  sin  forlovede:  „Tak  det  naadige 
Herskab,  Mette!" 

Denne  fløj  hulkende  hen  til  Herren  og  nejede  først  for  ham, 
saa  for  Fruen,  og  vaklede  derpaa  ud  af  Stuen.  Skytten  gik 
langsomt  efter;  men  da  han  var  i  Døren,  raabte  Etatsraaden  til 
ham  med  livlig  Røst: 

„Aa,  Vilhelm!  kig  ud  i  Ellerne  engang!  om  Sneppen  ikke 
skulde  være  kommet  i  Nat  —  vi  skriver  den  en  og  tyvende."  — 

Skytten  nikkede  med  et  stille  Smil  og  gik. 

Aunsbjerg  ligger  i  Lysgaard  Herred  og  hører  til  Sjørslev 
Sogn.  Kirken  har  den  historiske  Mærkværdighed,  at  den  jyske 

Adel  —  saa  vil  Sagnet  —  forsamlede  sig  i  samme,  da  den  lagde 
Raad  op  om  at  opsige  Christian  den  Anden  Huldskab  og  Troskab 
og  Mogens  Munk  ved  Lodtrækning  fik  det  farlige  Hverv  at  for- 
kynde Majestæten  denne  Beslutning.  Men  Kirkegaarden  har  for 
mig  en  endnu  mere  levende  Interesse  —  den  tilhører  ogsaa  de 
døde. 

Der  er  —  jeg  vil  haabe,  den  er  der  endnu  —  en  temmelig  stor 
Jordhøj,  omsat  med  hugne  Sten  og  mod  Syden  forsynet  med  et 
Jemgitterværk  til  Port  eller  Laage.  Her  hviler  de  jordiske  Lev- 
ninger af  mine  to  yngste  Søskende  —  døde  i  spæde  Barndom  — 
af  Naadigherren  og  hans  Frue,  med  flere  af  samme  Slægt.  De 
to  første  var  endnu  ufødte,  de  to  andre  endnu  baade  levende  og 
livlige,  da  jeg  bivaanede  Guillaume  Marteaus  og  Mette  Kjelds- 
datters  Bryllupshøjtid  i  Sjørslev  Kirke. 

Endnu  samme  Dag  flyttede  de  nygifte  til  Vium.  Dog  husker 
jeg  nok,  at  da  han  havde  fulgt  sin  Kone  til  det  nye  Hjem, 
vendte  han  endnu  samme  Aften,  men  silde  maaske,  tilbage,  og 
at  det  heller  ikke  anstod  min  naadige  Bedstemoder,  hvilket  jeg 
lige  saa  lidet  kunde  begribe,  som  hvorfor  hun  et  ,,Stød"  derefter 
blev  vred  over,  at  han  havde  ladet  sin  Søn  give  mit  Fornavn. 

Alt  gik  nu  atter  i  den  gamle  Stil,  kun  med  den  Forandring, 
at  jeg  imellem,  naar  Vejret  var  godt,  fik  Lov  til  at  følge  med  paa 
Jagter,  nemlig  saadanne,  hvor  Vildtet  ved  Hunde  eller  Men- 
nesker drives  til  den  stillestaaende  Skytte.  Jeg  fik  nu  Plads  bag 
ved  Bedstefader,  hver  Gang  med  den  Formaning:  ikke  at  røre 
mig!  Denne  Befaling  adlød  jeg  med  bedre  Villie,  end  naar  „søde 
Bedstemoder"  klinede  mig  til  Taboure tten  derhjemme. 

Ligesom  Vilhelm  syntes,  efter  sit  Giftermaal,  at  være  trængt 
endnu  dybere  ind  i  sin  Herres  Kridthus:  saaledes  kom  jeg  ogsaa 
længer  ind  i  Vilhelms,  formedelst  min  saa  tidlig  vakte  Sans  for 
Jagten.  Men  jeg  maa  ile  med  min  Historie;  saa  meget  mere  som 
jeg  higer  efter  at  have  det,  som  nu  kommer,  bag  ved  mig. 

Det  var  en  Dag  i  Høst,  at  Skytten,  efter  Befaling,  red  ud  ad 
Alheden  paa  Urhøns  jagt.  Han  kom  ikke  hjem  om  Aftenen  — 
man  tænkte:  han  var  blevet  i  Vium.  Men  næste  Dag  kom 
han  heller  ikke.  Om  Aftenen  sendtes  Bud  derop  —  Konen  havde 
ikke  set  ham  siden  den  foregaaende  Morgen,  da  han  paa  Hen- 
toget havde  været  en  ,, Vending"  inde  hos  hende. 

Nu  blev  Bedstefader  urolig  og  befrygtede  med  Grund  en 
Ulykke;  tvende  paalidelige  Folk  blev  samme  Aften  sendt  af  Sted 
til  Alheden  for  at  opsøge  ham  og  spørge  efter  ham  i  Koloni- 
byerne.  Hen  paa  følgende  Formiddag  kom  de  tilbage  med  den 

Efterretning,  at  han  to  Dage  i  Forvejen  havde  været  inde  i  Ha- 
verdal hos  Kromanden  og  faaet  noget  til  Føden  for  Hest  og 
Hund  og  sig  selv,  og  at  han  i  god  Tid  var  redet  derfra  hjem  til 
Aunsbjerg. 

Nu  satte  Herren  sig  selv  til  Hest,  ledsaget  af  Forvalteren  og 
et  Par  Skovfogder.  Han  var  mørk  og  ængstelig,  og  jeg  begyndte 
allerede  at  græde  for  Vilhelm. 

Det  var  mig  en  lang  Dag.  Ved  dens  Ende  kom  de  tilbage  med 
tvende  Vogne  efter  sig:  paa  den  første  laa  Vilhelms  afsjælede 
Lig,  paa  den  anden  hans  døde  Hest;  hans  Hund  slentrede  bag- 
efter med  ludende  Hoved  og  sJunken  Mave. 

Der  hvor  Alhedens  Kongeskov  nu  staar,  var  paa  hin  Tid  ikke 
andet  end  Lyng.  Men  Anlæget  begyndtes  dog  samme  Aar,  som 
det  nysfortalte  tildrog  sig.  Endnu  kaldtes  det  ældste  til  Skov- 
kultur indtagne  Jordsmon,  beliggende  et  Tusinde  Alen  Vesten 
for  SkovriderboUgen,  ,,den  gamle  Plantage". 

Paa  hele  dette  Stykke  var  der  efter  Forstregler  gravet  fir- 
kantede Huller  og  den  opgravede  Overtørv  lagt  ved  Siden.  Her 
var  det,  at  stakkels  Vilhelm  omsider  fandtes  efter  lang  Leden  i 
den  vidtløftige  og  heromkring  bakkede  Hede.  Hønsehunden  blev 
deres  Vejviser.  — 

Da  de  nemlig  først  forgæves  havde  søgt  hans  Spor  paa  Ko- 
lonien og  hos  de  faa  vidt  adspredte  Hedeboere  af  Vium  Sogn 
og  siden  eftersøgt  Lyngdale  og  Tørvegrave,  hørte  man  pludse- 
lig langt  borte  en  Himds  ynkelige  Tuden.  Man  red  efter  Lyden, 
der  i  korte  Mellemrum  gentoges;  og  da  man  kom  nærmere, 
raabte  Etatsraaden:  „Det  er,  sandt  for  Herren,  Vagtel." 

Lidt  nærmere,  og  de  fik  Øje  paa  den  hvide  Hund,  der  nu 
rejste  Næsen  i  Sky  og  hylede  og  nu  lagde  sig  ned  og  forsvandt 
i  Lyngen.  Dé  ilede  did  —  der  laa  inde  mellem  Hullerne  i  den 
paabegyndte  Plantage  Jæger  og  Hest,  den  første  lidt  foran  den 
sidstes  Hoved  og  Hunden  ved  hans  Side. 

Sandsynligvis  maatte  Hesten  ved  uforsigtigt  Ridt  mellem 
disse  Huller  være  styrtet,  og  Rytteren  have  fiøjet  forud  og  bræk- 
ket Halsen.  Begge  var  allerede  begyndt  at  gaa  i  Forraadnelse. 

Men  Etatsraaden  nærede  en  anden  Mening:  han  lod  ved  Ret- 
tens Hjælp  anstille  Undersøgelser,  af  hvilke  der  dog  slet  intet 
kom  ud.  Vel  saas  et  Hul  paa  Hestens  Bringe,  men  det  kimde  i 
dens  Fald  en  skarp  Sten  have  gjort;  og  desuden  blev  Stanken 
jo  længer  jo  værre,  og  ingen  kunde  eller  vilde  paatage  sig 
Obduktionen  paa  nogen  af  dem. 

Man  maatte  nu  beslutte  sig  til  at  begrave  Skyttens  Lig.  Jeg 

var  med  i  Følget,  da  min  salig  Fader  kastede  de  tre  første 
Spadeslag  paa  Kisten  og  udtalte  den  til  Forkrænkeligheden  og 
til  Forklarelsen  indviende  Formular;  men  Graven  blev  først  fyldt 
og  tilklappet  efter  flere  Dages  Forløb,  da  Etatsraaden  saa,  at 
alle  hans  Bestræbelser  for  at  opdage  noget  var  spildte. 

Hesten  blev  samme  Dag  nedgravet  paa  Toften,  hvor  den 
havde  været  henlagt,  og  Hunden  —  kære  Læser!  ihvo  du  end 
er,  stød  dig  ikke  over  en  gammel,  fattig  Poets  Kællingvomhed! 
Le  heller  ikke  ad  ham!  saa  maa  du  for  Resten  gerne  tro,  at  han 
gaar  lidt  i  Barndom  —  Hunden  Vagtel,  min  kæreste  Lege- 
kammerat paa  det  alvorlige  Aunsbjerg,  han  som  saa  mangen 
Gang  havde  delt  mit  Smørrebrød  med  mig  og  flere  end  een  Gang 
fundet  og  bragt  mig  et  tabt  Lommeklæde  eller  Handske,  ja, 
jeg  vil  tilstaa  det  rent  ud:  jeg  græd  ogsaa  over  Vagtel.  Om  det 
var  for  Vilhelms  Skyld?  Meget  muligt  —  jeg  ved  det  ikke  selv. 

Saa  længe  Skytten  laa  Lig,  laa  Hunden  hos  ham.  Han  vilde 
fulgt  ham  til  Graven«  men  var  dertil  alt  for  udtæret.  Man 
lukkede  Porten  for  ham:  da  slæbte  han  sig  ud  i  Toften  og  lagde 
sig  oven  paa  Hestens  Hvilested.  Vi  satte  de  lækreste  Spiser  for 
ham  —  han  vendte  Hovedet  bort  fra  dem  —  han  sultede  og 
sørgede  sig  til  Døde  —  han  blev  puttet  ned  ved  Hesten  —  Bed- 
stefader græd  ogsaa  over  ham. 

Men  der  var  en,  som  græd  endnu  mere  end  jeg  —  Vagtel  var 
ikke  den  eneste,  som  sørgede  sig  til  Døde  for  Vilhelm.  Baade 
mens  han  stod  i  aaben  Grav,  og  længe  efter  at  han  havde  faaet 
sit  grønne  Dække,  gik  Enken  hver  Aften  derop  for  at  sørge  — 
græde  kunde  hun  ikke  mere;  hun  havde  ingen  flere  Taarer  til- 
bage. 

Graven  var  lidt  Nord  ud  fra  Kirketaarnet  —  jeg  skulde  finde 
Stedet  nu  lige  saa  sikkert  som  for  et  halvt  Hundrede  Aar  siden 
—  der  satte  hun  sig  med  Ryggen  mod  Muren  og  de  foldede  Hæn- 
der i  Skødet  og  stirrede  i  stum  Fortvivlelse  paa  den  Tue,  der 
skjulte  hendes  rædsomt  bortrevne  Ven. 

Hver  Dag  besøgte  min  Fader  hende;  men  hans  Trøst  fandt 
ingen  Indgang. 

„Min  eneste  Ven  paa  Jorden!"  disse  var  hendes  eneste  Ord. 

Barnet  led  under  Moderens  Smerte.  Det  hentæredes  —  tre 
Uger  efter  Faderens  Død  blev  det  gemt  ved  hans  Side.  Paa 
Enken  gjorde  dette  andet  Tab  intet  Indtryk.  Hun  brød  sig  slet 
ikke  om  det  lille  Lig  og  sænkede  det  kun  et  tilfældigt  og  føles- 
løst Øjekast.  Hendes  Nabokoner  maatte  besørge  dets  Iklæd- 
ning og  Jordefærd. 

Der  gik  næppe  en  Maaned,  før  Moderen  laa  ved  Mandens 
anden  Side. 


Ni  Aar  var  forløbet,  og  jeg  paa  øverste  Part  i  Mesterlektie, 
da  jeg  i  Hundedagsferieme  besøgte  min  Oldmorbroder  paa  Lise- 
lund, en  Parcelgaard  af  Aunsbjerg,  paa  hvilken  han,  efter  at 
have  solgt  Gods  og  alt  det  øvrige,  tilbragte  sine  sidste  Dage. 

Jeg  maatte  gøre  Rede  for  min  Fremgang  i  Videnskaberne 
og  meget  andet,  som  den  spørgelystne  gamle  fandt  Fornøjelse  i 
at  vide.  Under  denne  Samtale  kom  vi  uformærkt  tilbage  til  for- 
rige Tider,  og  den  ene  Erindring  fra  mine  Bamdomsaar  gen- 
fødte den  anden.  Saa  var  det  ej  heller  sært,  at  jeg  kom  til  at 
tænke  paa  disse  Begivenheder,  som  Læseren  nu  kender. 

Jeg  bragte  dem  da  paa  Bane  og  ytrede  mit  Ønske  om  mulige 
Oplysninger  i  dette,  der  endnu  stedse  var  mig  saa  dunkelt,  ja 
ret  egentlig  skummelt. 

Den  gamle  Mand  saa  paa  mig  og  klippede  med  sine  rød- 
kantedc  Øjenlaag. 

,,Hm!"  sagde  han,  ,,jeg  ved  næsten  ikke,  om  du  kan  have 
godt  af  at  vide  disse  Ting  —  dog  —  det  kunde  endda  være.  I 
Guds  Navn!  jeg  vil  aabenbare  dig,  hvad  jeg  ved;  brug  saa  selv 
din  Forstand!  og  træk  en  god  Lærdom  ud  af  denne  miserable 
Historie!" 

Han  tav  oiiduu  en  Stund,  hældede  Hagen  mod  Brystet,  tog  sin 
Daase,  smækkede  med  Fingrene  tre  Gange  paa  Siden  —  som  det 
sig  hør  og  bør,  naar  man  vil  tage  en  Pris  med  Anstand  —  men 
han  tog  ingen;  han  hvilede  Daasen  paa  Knæet,  hævede  sit  An- 
sigt, saa  stift  hen  paa  sin  Livbøsse,  der  hang  paa  Væggen  lige 
overfor,  og  sagde: 

,,Deh  Flint  der  —  ja  nu  bruger  jeg  den  ikke  stort  mere  — 
mine  Øjne  holder  ikke  længere  med  —  den  har  tilhørt  Guillaume 
de  Martonniére  —  de  Martonniére!  læg  Mærke  til  det,  min  Søn! 
Jeg  byttede  mig  den  til  for  en  anden,  der  rigtignok  var  bedre, 
men  ikke  faldt  mig  saa  godt,  og  gav  ham  i  Bytte  dette  Krudt- 
horn,  du  ser  der,  indlagt  med  Sølv  —  jeg  købte  det  tilbage  paa 
hans  Auktion  —  det  er  nu  i  denne  Tid  nitten  Aar  siden  han  kom 
fra  min  Svoger  paa  Hald  og  til  mig.  Jeg  har  aldrig  haft  bedre 
Skytte  eller  bedre  Menneske  i  mit  Brød."  — 

Her  tørrede  han  en  Taare  af  Øjet  og  sagde: 

,,Mine  Øjne  rinder  slemt  i  disse  Dage  —  vi  faar  ondt  Vejr  — ^ 
hent  mig  Bly  vandet,  min  Søn!  inde  paa  KakkelovnenI" 

J^g  gjorde  det,  han  badede  Øjnene  og  tog  atter  ved: 

y,Du  husker  jo,  da  han  i  Them  Kro  forbløffede  denne  Morder 
og  Misdæder  og  tvang  ham  ved  sin  glubske  Adfærd  til  Beken- 
delse?" 

—  Jeg  nikkede.  — 

„Men  du  ved  vist  ikke,  at  dette  Skarn  var  Kæreste  med 
Mette  —  hende  Guillaume  tog  til  Ægte,  og  at  han  var  Fader  til 
det  Barn,  hun  fik?"  — 

„Nej!"  raabte  jeg  forskrækket.  — 

,,Hm!"  vedblev  han,  ,,var  du  ikke  paa  Gaarden  den  Dag,  da 
hendes  Svangerskab  blev  opdaget  af  min  salig  Kone,  og  han 
var  inde  med  mig  i  Kabinettet  der  ved  Storstuedøren?"  — 

„Jo!"  - 

,,Da  var  det,  han  gjorde  Rede  for  sig  og  gav  mig  god  og  klar 
Besked,  som  jeg  nu  vil  fortælle  dig.  —  Da  der  blev  holdt  For- 
hør over  Morderen,  maatte  Vilhelm  flere  Gange  derud  for  at 
konfronteres  med  ham.  I  det  sidste«  før  Dommen  skulde  fældes, 
formanede  Herredsfogden  ham  til  at  bekende,  om  og  hvad  han 
ellers  kunde  have  paa  Samvittigheden.  Da  brast  han  første 
Gang  i  Graad  og  kunde  en  Stund  ikke  komme  til  Orde,  saa  hef- 
tig bevæget  var  han.  Fogden  befalede  nu  sin  Skriver  at  dyppe 
Pennen;  men  Synderen  sagde:  ,,Hvad  jeg  har  at  bekende,  er 
noget,  som  kun  den  barmhjertige  Gud  kan  straffe  mig  for,  og 
derfor  kan  det  ikke  nytte  at  skrive  noget  derom.  Jeg  vilde  ogsaa 
bede,  om  jeg  maatte  være  ene  med  Herredsfogden  og  denne 
Mand  — "  det  var  Vilhelm  —  for  ellers  kan  jeg  ikke  sige  det 
mindste."  —  Fogden  føjede  ham  i  hans  Begæring.  Og  aaben- 
barede  han  da,  at  hans  rette  Kæreste  og  den,  han  vilde  haft  til 
Ægte,  hvis  Djævelen  ikke  havde  besnæret  ham,  var  Mette  Kjelds- 
datter  —  vor  daværende  Stuepige.  Han  havde  nemlig  tjent  her  i 
Forpagter  Hansens  Tid,  og  saa  var  han  blevet  gode  Venner  med 
hende.  Nu  var  det  første  Pinsedag,  og  de  havde  Lystighed  her- 
inde i  Hestehaven,  som  de  har  hvert  Aar,  og  der  skete  det  da, 
at  hun  lod  sig  forføre  til  Utugt  —  ak!  min  kære  Søn!  Synden, 
mærk  dig  det!  den  er  Menneskenes  Fordærvelse.  Nu  havde  de 
nok  ogsaa  faaet  hverandre,  for  han  havde  rigtig  Godhed  for 
hende,  og  begges  Forældre  var  velhavende;  men  saa  skete  det, 
at  han  kom  noget  efter  til  et  Bryllup  i  sin  Hjemegn,  og  saa  for- 
saa  han  sig  ogsaa  med  den  anden,  som  han  siden  myrdede  for 
at  faa  Mette. 

,,Nu  beder  og  besværger  jeg  dig"  —  saaledes  sagde  han  til 
Slutning  til  Vilhelm  —  ,,du  er  den,  som  bringer  mig  paa  Retter- 

stedet  —  men  det  klager  jeg  ikke  over  —  det  takker  jeg  dig  for 
—  men  jeg  beder  dig  for  Jesu  Skyld,  at  du  vil  gøi'e,  hvad  der 
staar  i  din  Magt  lor  at  trøste  Mette  og  lindre  hendes  store  Nød 
og  Elendighed!  og  saa  aldrig  aabenbare  for  noget  Menneske, 
at  hun  er  besovet  af  en  saa  grov  Misdæder,  undtagen  aleneste 
for  Aunsbjergmanden,  hvis  du  tror,  det  kan  være  til  hendes 
Gavn." 

,,Jeg  blev  jo  heftig  forskrækket  over  at  høre  det,"  —  for  min 
gamle  fort  —  ,,og  spurgte  ham,  hvad  han  da  egentlig  havde  i 
Sinde.  —  Han  strøg  sig  med  Haanden  over  Panden  og  sagde: 
,,Jeg  har  berøvet  Pigen  hendes  Kæreste  —  hvorvel  det  kan 
jeg  aldrig  angre  —  men  hun  er  uskyldig  i  hans  Brøde,  og  jeg 
er  skyldig  at  gengive  hende,  hvad  jeg  formaar.  Desuden"  —  her 
blev  hans  Ansigt  saa  skummelt,  som  jeg  aldrig  før  eller  siden 
saa  det  —  „desuden"  —  men  her  for  der  som  en  Gysen  over 
ham  —  han  gik  hurtig  til  Vinduet,  som  for  at  trække  Luft, 
vendte  sig  derpaa  rask  om  og  sagde:  „Er  Etatsraaden  tilfreds 
med  min  Bestemmelse?" 

Jeg  ikke  alene  bejaede  dette  Spørgsmaal,  men  forsikrede,  at 
jeg  agtede  ham  desmere  for  det.  Og  saaledes  kom  da  dette  kort- 
varige og  glædeløse  Ægteskab  i  Stand. 

Jeg  glemmer  ikke,  saa  længe  jeg  lever,  den  Morgen,  da  han 
kom  af  med  Livet.  Inden  han  red,  forlangte  han  at  ville  tale 
med  mig.  Og  saa  siger  han  ganske  rolig  og  filosofisk  —  som  om 
Talen  kunde  være  om  Vind  og  Vejr  —  „Hr.  Etatsraad  Steen- 
sen!" siger  han  —  han  plejede  ellers  ikke  at  lægge  Navnet  til  — 
„dersom  der  i  Dag  eller  en  anden  Dag  skulde  tilstøde  mig  no- 
get, og  jeg  ikke  skulde  tale  mere  med  Dem,  saa  vil  jeg  bede 
Dem  for  den  Godheds  Skyld,  De  altid  har  udvist  imod  mig,  at 
De  vil  opfylde  den  Begæring,  jeg  hsur  stilet  til  Dem,  og  som 
findes  først  i  min  Portefeuille.  Den  ligger  i  mellemste  Skuffe  til 
højre  i  mit  Chatol,  og  her  er  Nøglen!"  —  Jeg  blev  lidt  sær  ved 
denne  her  Tiltale  —  for  du  tvivler  vel  ikke  paa,  min  Søn,  at  der 
er  Anelser  til?  —  og  denne  var,  desværre!  som  du  ved,  ikke  af 
de  falske.  Naa,  jeg  tog  mod  Nøglen  og  sagde  ham  Terrainet, 
hvor  jeg  denne  Gang  vilde  have  Urhønsene  skudt.  Han  red  — " 

Her  maatte  den  gamle  atter  tage  sin  Tilflugt  til  Blyvandet, 
og  det  varede  nu  noget  længere,  inden  det  vilde  hjælpe.  Endelig 
tog  han  paa  ny  ved: 

„Jeg  fattede  straks  Mistanke  om,  at  han  var  taget  voldelig 
af  Dage,  og  ligesaa  om  Gerningsmanden,  som  i  saa  Fald  ikke 
kunde  være  nogen  anden  end  Broderen  til  den  anden  Morder. 

Og  det  var  ikke  saa  meget  fordi  Vilhelm  havde  røhet  denne,  som 
for  det,  at  han  en  Tid  i  Forvejen  havde  attraperet  Knægten 
paa  Krybskytteri  og  taget  Geværet  fra  ham.  Thi  jeg  har  glemt 
at  sige  dig:  denne  Skælm  havde  faaet  et  Hus  derude«  som  laa 
meget  bekvemt  for  saadan  Haandtering;  og  han  var  fra  en  Egn 
—  derude  ved  Silkeborg,  Them  og  Mattrup  —  hvor  Vildttyveriet 
ret  gik  i  Svang  —  og  gaar  endnu,  kan  jeg  tro.  Jeg  formodede 
nu,  at  Vilhelm,  da  han  red  fra  Haverdal  —  thi  hans  Vej  gik 
langt  uden  om  den  gamle  Plantage  —  har  faaet  Øje  paa 
Krybskytten  derhenne  —  for  det  var  et  godt  Sted  at  lure  paa 
Kronvildtet,  naar  det  trak  hen  for  at  vande  i  Aaresvad  —  at  han 
har  s^t  efter  ham,  og  at  Skurken  saa,  da  han  ikke  kunde  und- 
løbe, har  skudt  og  truffet  Hesten.  —  Men  havde  man  endogsaa 
fundet  Kuglen  derinde  i  det  halvraadne  Kreatur,  hvis  var 
den  saa?" 


Jeg  græd,  efter  saa  mange  Aars  Forløb,  paa  ny  for  min  kære 
stakkels  Vilhelm;  og  da  min  gamle  saa  det,  maatte  han  atter 
gribe  til  Øj  en  vandet. 

„Men,"  begyndte  han  igen,  ,,da  hans  Lig  var  blevet  lagt  paa 
Straa,  kom  jeg  først  i  Tanker  om  Nøglen,  han  havde  flyet  mig, 
og  aabnede  hans  Chatol  —  se  der!  tag  nu  min  Nøgle  og  gaa  ind 
i  Kammeret  her  og  aabn  min  Skrivepult!  i  nederste  Skufle  midt- 
for ligger  et  sammenlagt  Papir,  ombundet  med  en  sort  Silke- 
lidse —  bring  mig  det!" 

Jeg  hentede  det. 

,,Tag  mig  mine  Briller  —  dog  nej  —  du  kan  selv  læse  det,  men 
højt!  " 

Jeg  læste. 

„Dersom  det  skulde  være  Forsynets  Villie,  at  jeg  skal  dø  en 
uventet  og  brat  Død,  forinden  jeg  altsaa  har  kunnet  tage  nogen 
Bestemmelse  med  mine  efterladte  Sager,  da  beder  jeg  Hr.  Etats- 
raad  St.  de  Steensen,  om  han  vil  forfare  med  dem,  efter  som 
herved  følger:  Mine  faa  Bøger  beder  jeg  ham  selv  beholde  til 
Erindring  om  mig;  mine  Klæder,  Jagtredskaber  og  hvad  ellers 
kan  gøres  i  Penge,  sælges,  og  hvad  derved  indkommer,  skal 
tilhøre  min  Kone  eller,  om  hun  skulde  dø,  da  den  lille,  og  om 
den  ogsaa  af  gaar,  hendes  nærmeste  paarørende;  endelig  flndes 
i  et  hemmeligt  Gemme  en  liden  Pakke  Breve,  som  Etatsraaden 
for  det  første  vilde  tage  til  sig,  og  hvad  med  samme  videre  skal 

foretages,  derom  findes  Oplysoing  i  selve  Pakken.  For  at  finde 
det  hemmelige  Rum,  behøves  kun  at  trykke  med  en  spids  Syl"  — 

Længer  var  intet  læseligt,  da  det  var  overslaaet  med  Blæk.  — 

,,Det  gjorde  Katten!"  sagde  den  gamle,  „den  sprang  op  paa 
Bordet  til  mig,  som  jeg  sad  og  læste,  og  væltede  Blækhuset; 
men  forneden  ser  du,  at  han  har  imderskrevet  sig  Guillaume 
de  Martonniére.  Han  har  altsaa  været  Adelsmand;  men  Skuffen 
kunde  jeg  ikke  finde,  hvor  ofte  jeg  end  ledte  efter  den." 

„Men  har  De  da  Chatollet?"  spurgte  jeg. 

,,Ja  vel  har  jeg  det,  for  jeg  købte  det  paa  Auktionen,  jeg  lod 
holde  efter  ham.  Jeg  har  ikke  kunnet  beslutte  mig  til  at  hugge 
det  i  Stykker,  saa  meget  mindre  som  der  slet  ikke  er  Tegn  til 
noget  hemmeligt  Gemme;  thi  alle  Rum  synes  mig  at  være  lige 
store  og  at  strække  sig  lige  ind  til  Bagklædningen.  Har  han 
ejet  de  omtalte  Dokumenter,  maa  han  have  haft  dem  et  andet 
Sted." 


Saaledes  endte  han,  og  jeg  maa  ligeledes  ende.  Da  han  døde, 
og  hans  Efterladenskaber  blev  solgt,  var  jeg  langt  fraværende 
og  ved  ikke,  hvor  dette  Chatol  blev  af;  lige  saa  lidt,  om  det  er 
til  endnu. 

Men  skulde  dette  være  Tilfældet,  og  nogen,  som  læser  disse 
Blade,  er  vidende  herom,  da  kunde  der  ske  mig  —  og  maaske 
flere  —  en  Tjeneste  ved  Underretning  herom;  thi  jeg  nærer  den 
Overbevisning,  at  de  nævnte  Breve  dog  maa  findes  i  dette  Bo- 
have og  vil  rimeligvis  give  Oplysning  om  Guillaume  de  Mar- 
tonniéres  tidligere  Liv  og  Hændelser  og  vise  os,  hvorledes  denne 
franske  Adelsmand  er  kommet  til  at  ende  sine  Dage  som  simpel 
Skytte  hos  en  jysk  Herremand. 


Højstærede  Læsere  og  Læserinder!  harmes  ikke  paa  mig. 
fordi  denne  lille  Historie,  der  vel  næppe  kan  anslaas  højere  end 
til  en  stor  Anekdote,  er  saa  stykkevis,  dunkel  og  sørgelig.  Er  ikke 
al  vor  Kundskab  herneden  stykkevis?  er  ikke  al  vor  Visdom 
dunkel?  og  største  Delen  af  vor  Erfaring  —  ja  lad  det  kun  staa 
her  —  sørgelig? 

Jeg  stod  mange  Gange  i  mine  unge  Drengeaar  paa  Vium  Kir- 
kegaard, der  hvor  Mette  havde  siddet  og  set  paa  Mandens  og 
Barnets  Grave.  Jeg  har  siddet  der,  naar  Solen  skred  ned  i  Nord- 

vest  bag  Lyshøj,  og  hørt  paa  Rørdrummens  Sørgesang  histnede 
i  Bastrup  Sø. 

Jeg  sørgede  ogsaa,  men  der  var  ikke  Græmmelse,  mindre 
Tvivl  eller  Frygt  i  min  Sorg.  Der  var  noget  —  der  var  meget, 
som  lignede  Glæde,  som  var  Glæde.  —  Dyret  sørger  ikke,  imd- 
tagen  maaske  i  menneskeligt  Samkvem  —  Sorg  er  Menne- 
skets Forrettighed. 

'  Trykt  i   Novellesamlingen   ..Kommodn".   1839. 

*  Steen  B.s  Moder.  Kristine  Marie,  var  Datter  af  Præsten  i  Darum.  Hr. 
Curtz.  hvis  Hustru,  Anna  Steensdatter,  var  Søster  tU  Etatsraad  Steen  de 
Steensen  til  Aunsbjerg.  Efter  Forældrenes  Død  havde  Jomfru  Kristine  Marie 
Curtz  sit  Hjem  hos  Morbroderen  paa  denne  Gaard.  og  det  var  her.  Niels 
BlichBr,  der  af  Etatsraaden  var  kaldet  til  Embedet  i  Vium.  lærte  hende  at 
kende.  Som  Kirkebogen  udviser,  stod  Steen  de  Steensen  Fadder  for  Præstens 
ældste  Barn,  hvem  AunsbJergfamiUen  i  det  hele  tog  sig  omhyggeligt  af  under 
Moderens  stadige  Sygelighed.  Etatsraadlnden  var  Søster  til  Kammertierre 
de  Schinkel  tU  Hald.  Præsten  og  Etatsraaden  kunde  særdeles  godt  sammen 
og  hjalp  hinanden  paa  mange  Maader.  I  de  Stridigheder,  der  efter  Bonde- 
frigørelsen  opstod  mellem  Hovbøndeme  og  Herremanden,  stod  Niels  B.  denne 
bi  og  foreholdt  dem.  hvor  ilde  de  lønnede  al  den  ..Sagtmodighed  og  Godhed", 
de  i  40  Aar  havde  nydt.  Paa  den  anden  Side  fik  de  Steensen  truffet  den 
Aftale  med  Regeringen,  at  Vium-Præsten  ved  Lejlighed  skulde  befordres  i  et 
bedre  Embede  mod,  at  Aunsbjergs  Ejer  for  en  enkelt  Gang  overlod  Kongen 
at  kalde  til  Vium-Embedet,  og  denne  Bestemmelse  blev  udtrykkelig  indført  i 
Skødet,  da  Aunsbjerg  1794  solgtes,  og  de  Steensen  flyttede  til  Parcellen  Lise- 
lund —  som  berørt  her  i  Novellen.  Saaledes  gik  det  til,  at  Niels  B.  1795  for- 
flyttedes til  det  betydeligt  bedre  Embede  Randlev-BJerager. 

*  Det  fremgaar  af  Vium  Sogns  Kirkebog,  at  Forf.  ikke  kan  legitimere  sig. 
Under  34.  Aug.  1791  hedder  det:  „Begravet  Skytten  Vilhelm  Johansen  fra 
Aunsbjerg,  som  fandtes  død  under  sin  Hest  paa  Kolonien  Stendalsgaards 
Mark.  og  som  efter  Syns-Forretning  og  Amtmandens  Ertclærlng  blev  Jordet, 
da  han  var  fundet  d.  SOde  og  formodentlig  styrtet  d.  19de.  63  Aar  gi." 
(E.  T.  Kristensen  og  Lund:  B.s  Liv  og  Gerning,  S.  74).  Her  er  altsaa  ikke 
Tale  om  et  Mord,  men  om  et  Ulykkestllfaalde,  den  samme  Forklaring,  Gold- 
schmidt i  Tresserne  fik  af  Folk,  der  endnu  huskede  Begivenheden.  (Gold- 
schmidt: En  Hederejse,  S.  131).  Hvad  der  ganske  omstøder  Forfatterens  Paa- 
stand om  Fortællingens  Overensstenmielse  med  Virkeligheden,  er.  at  Kirke- 
bogen ikke  kender  noget  til  Skyttens  Giftermaaal.  Hvis  det  forholder  sig 
rigtigt,  hvad  der  fortælles  i  Novellen,  at  Etatsraaden  havde  faaet  denne 
Skytte  fra  sin  Svoger,  de  Schinkel  paa  Hald,  ses  det,  at  Vilhelm  er  identisk 
med  ham,  der  i  Digtet  ..Hornuglen"  (i  ..Trækfuglene")  kaldes  ,,vor  Skytte" 
og  siges  at  fylde  Drengen  med  Sagn  og  Spøgelsehistorier  fra  Hald. 

*  Den  er  virkeUg.  (B.s  Note.)  I  en  Landsby  i  det  ovenfor  nævnte  Them 
Sogn  (et  Stykke  Syd  for  Silkeborg)  myrdede  1786  en  Bondekarl  sin  Kæreste. 
(Aakjær:  B.s  Livs-Tragedie.  II.  S.  136.)  Det  er  maaske  dette  Mord,  Forf.  har 
tænkt  paa,  skønt  det  skete  under  andre  Omstændigheder,  end  Novellen  for- 
tæller, og  ikke  i  fjerneste  Maade  angaar  Skytten. 


DEN  JYSKE  HVIDE  DAME' 

Et  Portræt,  tognet  ad  Mortuam 


Vi  har  en  Herregaard,  beliggende  i  en  af  Landets  videst  ud- 
strakte Dale.  Mod  Norden  begrænses  Dalen  af  bølgedannede, 
her  skovgroede,  der  lynggroede  Bakker,  som  i  en  lige  Linie 
strækker  sig  milevidt.  Til  denne  slutter  sig  retvinklet  andre  mod 
Øst  og  Vest.  I  Syden  har  vi  en  endnu  højere  Bjergkæde,  men 
helthen  skaldet,  altid  mørkladen,  efter  Luftens  Beskaffenhed 
graabrun  eller  blaagraa.  Midt  igennem  Dalen  glider  en  af  Dan- 
marks største  Floder,  bebræmmet  med  grønne  Enge.  Fra 
Herregaarden  af  ser  man  ikke,  hvor  den  kommer  fra,  eller  hvor 
den  gaar  hen:  den  synes  at  udspringe  af  Bakkerne  mod  Vesten 
og  at  tabe  sig  i  dem  mod  Østen.  Halvvejs  i  Dalen,  Norden  for 
Aaen,  paa  Skellet  mellem  Ager  og  Eng,  knejser  det  to  Hundred 
Aar  gamle  Slot.  Det  viser  sig,  efter  sin  Alder,  som  hverken 
gammelgotisk  eller  nymodens  italisk,  men  som  en  Sammen- 
smeltning af  begge  Stile;  men  de  gammeladelige  Slægtnavne  i 
Jembogstaver  paa  Murene  vækker,  som  Runer,  Mindet  om 
ældre  Dage. 2 

Det  samme  gjorde  ogsaa  hun,  som  vel  levede  i  nyere  Dage 
blandt  den  yngre  Slægt,  men  hvis  hele  Tilværelsesmaade,  lige  til 
Klædedragten,  efter  hvilken  hun  benævnes,  henviste  til  en  nu 
længe  forsvunden  og  allerede  længe  fremmed  Tidsalder.  Da  jeg 
nu  har  nævnet  Klædedragten,  vil  jeg  lægge  den  som  Folio  om 
mit  Maleri. 

Hendes  Dragt  var  hvid,  helt  hvid  og  altid  hvid;  og  ingen  nu- 
levende ved  at  have  set  nogen  anden  Farve  paa  hendes  Legeme, 
ikke  saa  meget  som  den  allermindste  Sløjfe.  Hvad  Formen  an- 
gaar,  om  den  var  gammeldags  eller  rettede  sig  efter  de  for- 
anderlige Moder,  da  mener  jeg,  at  den  hverken  var  gammeldags 
eller  nymodens,  men  altid  lige  klædelig,  og  kan  ikke  tydeligere 
[)eskrive  den  end  ved  at  kalde  den  en  ,,Omhyliing".  Thi  udi  et 

saadant  Gevandt  forestiller  jeg  mig  de  gode  Aander,  de  elskelige 
afdøde,  naar  de  stundom  besøger  deres  Venner  paa  Jorden.  Og 
vist  er  det,  at  denne  Forestilling  end  mere  livligt  bestyrkedes 
ved  at  skue  enhver  hendes  Stilling  og  Bevægelse;  stod  hun,  da 
var  det  et  Marmorbillede  paa  et  Gravmæle;  gik  hun  —  men  hun 
gik  ikke,  hun  skred  som  den  lette  Morgensky,  hun  svævede  som 
en  Taagepille  i  en  stille  Maaneskinsnat. 

„Men  hvorfor,"  —  vil  maaske  spørges  —  „hvorfor  just  be- 
standig denne  besynderlige  Dragt?  —  Var  det  ikke  lidt  —  Sær- 
hed?" Ja  vel  var  det  sært,  for  det  er  sjældent,  meget  sjæl- 
dent, at  noget  Menneske  klæder  sig  efter  eget  Tykke. 

Jeg  for  min  Del  finder  her  en  Selvstændighed,  som  jeg  høj- 
agter og  beimdrer.  Vor  hvide  Dame  maa  have  haft  den  hvide 
Lillie  til  Livblomst  —  Jomfrusneens  Hvidhed  har  hun  bevaret  i 
dens  uplettede  Renhed^  som  den  falder  fra  Himmelen  til  vor 
mangefarvede  Jord  —  bevaret  den  i  sin  første  Stjemeglans,  ind- 
til den,  smeltet  af  Solstraaleme  i  det  høje,  i  Dug  opstiger  til 
sit  æteriske  Hjem  —  men  hvidt  er  ogsaa  Dødens  Farve:  den  af- 
sjælede lægges  hvidklædt  til  Hvile  —  Hun  var  jo  og  som  død 
for  det  nærværende,  en  Gengangerske  fra  gamle  Tider.  Eller 
bar  hun  den  dybe  Sorgs  Farve,  som  Enken  for  sin  bortkaldte 
Ægtemage,  saaledes  him  for  en  Ungdomsven?  eller  fordi  hun 
aldrig  fandt  en  saadan  Ven?  fordi  Ungmøens  Kærlighedslæng- 
sel  havde  ophørt  at  leve?  —  Kærlighed?  O!  hendes  Kærlighed 
var  af  udødeligt  Væsen;  den  omfattede  alt,  hvad  som  lever.  Et 
Gennemskær  af  denne  glimtede  mildt  fra  hendes  Helgenøjne 
og  aabenbarede  sig  stundom  i  Englesmilet  paa  hendes  allerede 
i  Livet  forklarede  Aasyn. 

Komtessen  —  saaledes  hed  hun  bestandig  baade  paa  Gaar- 
den  og  Godset,  og  Almuen  syntes  næppe  at  vide,  om  hun  havde 
noget  Slægtnavn  —  Komtessen  var  af  gammel  adelig  ublandet 
Slægt.  —  „Var  det  ikke  hendes  Stolthed?"  —  Stolthed!  den 
kendte  hun  ikke.  Thi  med  dette  tvetydige  Ord  maa  du  ingen- 
lunde betegne  et  saadant  Sindelag,  for  hvilket  Adelspatentet 
er  et  moralsk  Skyldbrev,  et  urørligt  Fideikommis  paa  Sjæle- 
adel, et  Legat  af  Dyder.  Og  dette  Legat  var  hende  i  Sandhed 
helligt. 

,, Fjernet  fra  sin  Slægt  —  ugift  —  ensom"  —  Hun  var  ikke 
ensom  —  „Hvormed  fordrev  hun  da  Tiden?  —  Hun  fordrev  den 
ikke;  hun  holdt  den  snarere  fast,  hvis  det  var  muligt;  hun  nyt- 
tede den  til  Andagt  —  hin  stilleglade  Andagt,  der  hæver  Sjælen 
som  den   finere  Luftart  Ballonen  —  hun   brugte   den  til   for- 

ædlende  Læsning  og  til  ædel  Velgørenhed.  For  en  Dame  af 
hendes  Stand  var  Komtessen  langt  fra  at  være  rig;  og  dog  havde 
him  altid  tilovers  for  den  nødlidende.  Vist  er  det,  at  de  fattiges 
Beklædning  kostede  hende  langt  mere  end  hendes  egen. 

,,Hvor  hun  boede?"  „Hvad  hun  hed?"  —  Hvad  vedkommer 
det  Portrættet?  Navne  udslettes,  Slotte  jævnes  med  Jorden;  men 
Sjæleskønhed  er  uforgængelig,  den  tilhører  en  anden  Verden. 
Der  er  uden  Tvivl  Tilskuere  ved  denne  Udstilling,  som  ved  baade 
Sted  og  Navn,  ved,  at  dette  Portræt  er  intet  Ideal,  men  en  Kopi, 
en  tro  Kopi  af  den  elskelige  Original,  den  de  fuldt  vel  kendte, 
hvem  de  ofte  mindes  med  venligt  Vemod  og  vel  nu  med  et  Hjerte- 
suk genkender  i  dette  Billed. 

Hun  oplevede  og  gennemlevede  længe  bedrøvelige  Tider:  hun 
saa  Slægtens  gamle  Glans  mer  og  mer  fordunkles,  dens  Magt 
at  dale,  dens  Rigdomme  forsvinde.  Det  stolte  Herresæde  kom 
i  fremmede  Hænder;  dog,  da  det  var  kongelige  Hænder,  og  Bo- 
pæl overlodes  hende  paa  Fædreneborgen,  følte  hun  sig  der  endnu 
ikke  aldeles  fremmed.  Men  da  den  saa  stilledes  til  offentlig  Auk- 
tion, da  de  hende  vildtfremmede  Gæster  trækkedes  om  hendes 
Ungdoms  Eden,  —  hende  ligegyldigt,  hvo  der  omsider  skulde 
drage  det  til  sig  —  da  løstes  det  sidste  Baand  mellem  hende  og 
Verden:  ved  det  sidste  Hammerslag  brast  det  gamle 
Pigehjerte. 

'  Trykt  i  .,Kornmodn'\  1839.  —  Den  hvide  Dame  var  en  Komtesse  Scheel  af 
Familien  paa  Gammel  Estrup.  (Stamhusets  daværende  Besidder,  Qrev  Christen 
Scheel  (død  1844)  var  en  Tid  B.s  Jafftfælle;  om  deres  Bekendt^ah  vidner  en 
utrykt  BUchersk  Vise  til  Grevens  Fødselsdag).  Hun  levede  en  Tid  paa 
Herregaarden  Ulstrup  og  huskes  endnu  for  sin  Godgørenhed.  Hun  var  altid 
klædt  i  hvidt. 

'  Den  omtalte  Gaard  er  Ulstrup  ved  Gudenaa. 


HØSTFERIEENE* 

Af  en  gammel  Skolemands  Erindringer. 

1. 
GAMLE  BEKENDTE2 

„Non  cuivis  homini  contingit  adire  Corinthum.  —  Lighfram!" 

Saaledes  lød  den  hule  Tøndestemme  inde  fra  Femtelektien. 
Jeg  standsede  uden  for  Skoledøren,  hvis  Trykker  jeg  allerede 
havde  omdrejet,  for  at  høre  Qvintus's  frie  Oversættelse  af  dette 
hora'tsiske  Vers.  — 

En  Drengerøst  svarede:  „Det  falder  ikke  i  ethvert  Menneskes 
Lod  at  komme"  —  „til  Ulvedal"  lød  en  anden  og  stærkere.  — 

,,Hwa!  Hwem  wa  de?  Hwo  kam  de  fræ?"  raabte  Hø- 
reren. 

,,Owenfræ  —  fræ  Halsen  —  fra  Mester-Le  j  s,"  skreg 
nogle  i  Munden  paa  hverandre. 

Efter  et  dundrende  Slag  i  Bordet  og  et  tordnende  y,Qvos  ego''^ 
blev  det  atter  roligt. 

Men  paa  Kommandoordet  „Frit!"  aabnedes  paa  ny  de  til- 
stoppede Halse.  En  begyndte;  ,,De  ær  it  enhwær  Krag"  — 
en  anden  afbrød:  „De  er  it  enhwær  Sow"  —  en  tredie  faldt 
ind:  „De  ær  it  enhvær  Kow"  —  „Do  kan  sjæl  vær 
en  Kow."  snærrede  Høreren;  „De  hedder:  de  ær  it  enhwær 
Sow,  Kraghen  vil  rih"  — 

Som  for  at  hævne  den  mishandlede  Digter  satte  de  overgivne 
Drenge  en  gal  Variation  efter  den  anden  paa  Lærerens  Tema: 
„De  ær  it  enhwær  Kragh,  te  Sowen  vil  rih  —  de  ær 
it  enhwær  Sow,  te  Kowen  vil  rih"  —  o.  s.  v.  Og  snart 
blev  det  hele  til  en  Malstrøm  af  Ord,  blandt  hvilke  ,,Ko  w,  Sow, 
Kragh"  lød  som  Kanonskud  gennem  en  Musketilds  uendelige 
Knaldren.  — 

Jeg  fandt  mig  nu  kaldet  til  at  intervenere;  dog  ikke  for  at 

straffe  Disciplinens  „Friheder",  dem  den  gamle  Pedant  jo  selv 
var  Ophavsmand  til. 

,,Ferieme  begynder/'  lød  nu  det  glædelige  Budskab  igennem 
alle  Klasser,  en  halv  Dag  lør  man  havde  ventet;  thi  Vognen  fra 
Ulvedal  havde  mødt  saa  meget  lor  tidlig.  Vi  maatte  følgelig  lave 
os  til  at  følge  straks  med  den  tilbage.  Qvintus  og  Qvartus, 
som  begge  var  indbudt,  blev  ikke  de  sidste  ud  al  Skolen.  Og 
saa  ivrig  var  især  den  sidste  med  Udrustningen,  at  han  virke- 
lig skulde  have  glemt  sin  ,, Lærke",  hvis  ikke  Kammerraad  Han- 
sens Søn  havde  mindet  om,  at  Vejret  var  koldt.  Dette  var  det 
første  Led  af  Kæden;  og  da  Qvartus  fik  fat  paa  det,  saa  fulgte 
det  andet  af  sig  selv,  og  han  sprang  ned  af  Vognen,  „for  at 
hente  noget,  han  havde  glemt." 

Qvintus  knurrede,  men  i  Grunden  kun  derover,  at  han  kunde 
have  sparet  det  meste  al  sin  Frokost,  dersom  han  i  Tide  havde 
vidst,  at  han  skulde  spise  Fru  Hansens  Aftensmad. 

Min  Svigerfader,  hans  Datter  og  lille  Dattersøn  og  jeg  kørte 
paa  en  anden  Vogn  noget  bag  efter  hine.  —  Hvad  Vejret  angik, 
da  var  det  klart  og  smukt,  og  en  frisk  Vestenvind  medførte  intet 
af  den  Kulde,  mod  hvilken  Qvartus  vilde  beskærme  sig  ved  ind- 
vortes Midler. 

Høsten  var  begyndt  ualmindelig  tidlig;  skønt  vi  nylig  var 
gangne  ind  i  Hundedagene,  havde  man  dog  faaet  næsten  alt 
Komet  „rodløst"  og  en  stor  Del  i  „Hus".  Denne  Travlhed  paa 
'  Marken,  den  ualmindelige  Menneskemængde,  har  for  mig  i  det 
mindste  noget  saa  livligt,  saa  muntrende  og  derhos  saa  —  gid 
jeg  nu  havde  et  Ord  for  „satisfying''  —  saa  fyldestgørende,  at 
denne  Aarstid  er  min  den  kæreste.  Min  Svigerfader  gav  et  langt 
Stykke  af  Virgils  Georgikon  til  Pris,  og  min  Alice  fremsagde  en 
hel  Canto  af  Delille  med  en  saa  mild  Varme,  en  saa  barnlig 
Glæde,  at  jeg  blev  Barn  igen,  og  Konrektoren  Yngling. 

Vor  landligglade  Stemning  fik  dog  snart  et  andet  ,,Drej",  idet 
Degnen  fra  Ulstrup,  som  havde  været  ude  at  tage  Tiende  for 
Kammerraaden,  kom  ridende  os  paa  Siden  med  et:  ,,W  al  kom- 
men skal  Di,  Katten  taae  mæ,  væhrl  Haar  Di  Skyde- 
ren mej,  Hr.  Rektor?"  Da  jeg  havde  beroliget  ham  i  denne 
Henseende,  raabte  han  fornøjet:  „De  ka  A  forstoe;  men  no 
ska  Di  aasse  sie,  her  æ,  Katten  ryww  mæ,  saa- 
manne  Trejdækkere  ioer,  te  di  hjørmer."*  Hermed 
sporede  han  sin  ,,Pillek"  og  galoperede  ind  ad  Markerne  til. 
Og  vi  rullede  snart  derefter  hen  for  Hoveddøren  paa  den  Fløj 
af  Ulvedal,  som  min  Svigerfaders  Broder,  Kaptejnen,  beboede. 


529 

Thi  ej  at  forglemme,  da  havde  denne  købt  Gaard  og  Gods  af  Kam- 
merraaden  til  Fæstensgave  for  sin  Hustru;  men  Kammerraaden 
havde  igen  forpagtet  det  hele  og  var  blevet  boende  paa  Gaarden. 

Det  er  saa  —  ja  nu  er  jeg  igen  forlegen:  ,fSatisfying'\  ,tCom- 
fortahW  —  nej  nu  har  jeg  det  —  ,,ro8omt"  —  paa  en  Lystfart 
som  denne  at  træffe  for^  lutter  Bekendte.  Et  fremmed  Ansigt  — 
endda  om  det  er  smukt,  tiltrækkende,  tillidvækkende  —  det  er 
dog  ikke  iblandt  dem,  vi  saa  „sidst",  det  gi'er  vor  Stemning  en 
anden  Retning.  „Vinden  springer  om  paa  en  anden  Streg,"  siger 
Kaptajnen.  ,,Det  er  en  Dæmper  paa  Violinen,"  siger  Fiedler. 
„Det  er  en  Kontrakvæstion,"  siger  Herredsfogden.  „Det  er  en 
Variant,"  siger  min  Svigerfader.  ,,Det  er,  som  naar  Bøssen  bræn- 
der for,"  siger  Degnen  i  Ulstrup. 

Nul  Bøssen  brændte  da  ikke  for  den  Dag.  For  Døren  modtog 
os  Kaptajnen  og  hans  Kone,  hans  tro  Tjener  med  Vogntrappen 
og  —  den  lystige  Herredsfoged  med  en  Lire,  til  hvis  snærrende 
Toner  han  sang  med  ægte  jysk  Bondedialekt: 

„Hvor  godt  FoUc  er.  kommer  godt  Folk  tU, 

Hej]  lurrlmæ,  lurrlmæi  Hejaai 

Venner  med  Venner  sankes  tU; 

De  fryde  sig,  Ejaal 

Mier  end  A  ka  sej  aa."  — 

„Denne  Lyra,"  deklamerede  han  —  da  vi  var  kommet  ind, 
—  „har,  efter  den  store  Oldgransker,  Kammerraad  Uroids®,  hel- 
dige Konjektur  tilhørt  den  verdensberømte  Digter  og  Lirendrejer 
Homerus.  Den  nuværende  Ejer  af  samme,  den  største  Virtuos  i 
hele  min  Jurisdiktion,  den  næsten  lige  saa  berømte  Peder  Syv- 
spring, har  i  sit  Navn  noget,  som  levende  minder  om,  at  syv 
Stæder  stred  om  Æren  af  at  have  frembragt  Digtekunstens 
Fader." 

Vi  blev  naturligvis  nysgerrige  efter  at  se  denne  jyske  Homer 
og  bad  om  at  vorde  ham  forestillede. 

„I  Aften,"  svarede  Herredsfogden,  „eller  maaske  først  i  Mor- 
gen tidlig,  giver  Hans  Liflighed  Audiens  —  jeg  siger  Liflighed; 
thi  eet  af  Digterens  syv  Navne  er  „Liflig  Piær"  —  nu  hviler 
han  paa  sine  Laurbær  og  sover  håardt;  thi  han  har  i  Dag  set 
vel  dybt  i  den  jyske  Hippocrene.'* 

Vi  maatte  da  indtil  videre  trøste  os  med  Haabet.  —  Næppe 
var  vi  i  den  venlige  Havestue  kommet  til  Sæde  om  Tebordet, 
før  Kammerraaden  traadte  ind  og  bad  os  samtlige  at  spise  til 
Aften  ovre  hos  hum.  Dette  blev  enstemmig  lovet,  og  den  Be- 
stemmelse derhos  taget,  at  begge  Familier  med  deres  respektive 

St.  St.  Blicher :  Samlede  Noveller.  I.  ^ 

Gæster  skiftevis  skulde  tilbringe  alle  de  følgende  Aftener  i  hver- 
andres Boliger  lige  til  Høstgildet,  der  for  de  fremmede  vilde 
vorde  den  sidste. 

Hos  Kammerraaden  var  mange  ventendes  i  Løbet  af  de  fjor- 
ten Dage  før  den  store  Høstfest;  men  endnu  fandt  vi  der  ikke 
andre  end  vore  to  Hørere  og  Oldgranskeren,  hvem  vi  alle  fra 
tidligere  Sammenstød  godt  kendte.  Han  var  egentlig  rejst  til 
Ulvedal  for  at  undersøge  en  Runesten,  om  hvilken  salig  Pon- 
toppidan havde  givet  Vink,  at  den  skulde  findes  paa  God- 
set; men  denne  Undersøgelse  tog,  formedelst  sin  Vigtighed  og 
Vanskelighed,  alle  fjorten  Dage  med  sig,  som  siden  skal  vises. 
—  I  hele  den  Tid  var  han  og  hans  Videnskab  jævnlig  Genstand 
for  den  vittige,  men  tillige  godmodige  Herredsfogeds  uforstyr- 
relige Lune.  — 

Vi  var  ej  engang  færdige  med  første  Ret,  en  ypperlig  Kalve-, 
steg,  før  han  henvendte  sig  til  Værtinden  og  sagde  med  mild 
Alvorlighed  og  dyb  Stemme:  „Tillad  mig,  bedste  Frue!  at  spør- 
ge: ved  hvilke  Midler  og  Behandlingsmaade  De  har  faaet  dette 
Føl  saa  fedt  og  yderst  delikat?" 

Fru  Hansen  gjorde  store  Øjne,  Kammerraad  Urold  endnu 
større. 

,,Før?''  gentog  begge  paa  een  Gang,  hun  med  svag,  men  han 
med  Bjømestemme. 

Vor  Vært,  som  straks  mærkede,  hvor  den  spøgefulde  Jurist 
vilde  hen,  gav  sin  Kone  et  Vink  og  tog  Ordet:  „Det  vil  jeg  for- 
klare Dem;  for  min  Kone  ved  det  ikke  engang.  Da  Føllet  var 
født,  døde  Hoppen,  og  nu  prøvede  jeg  at  lade  det  patte  en  af 
mine  Køer,  og  derfor  tænker  jeg  og,  at  det  er  blevet  saa  sær- 
deles fedt  og  velsmagende." 

„Men  det  er  jo"  —  deklamerede  Oldgranskeren  —  „det  er  jo 
noget  ganske  mærkeligt,  ganske  nyt,  eller  rettere  sagt  ganske 
gammelt;  det  er  fortræffeligt;  og  jeg  vil  haabe,  at  dette  Eksem- 
pel skal  virke  saa  kraftigt,  at  Hestekød  herefter  vorder  alminde- 
lig Kost,  ligesom  hos  vore  Forfædre.  Og  hvorfra  havde  disse 
deres  Størrelse  og  store  Styrke?  Af  Hestekød,  ene  og  alene  af 
Hestekød;  derfor  havde  de  ogsaa  Hestekræfter  —  hvilket  endnu 
er  et  gængs  Udtryk  imellem  os  —  maa  jeg  bede  om  et  Stykke 
endnu!"  — 

I  dette  Øjeblik  faldt  mine  og  fleres  Øjne  fra  vor  oldnordiske 
Taler  hen  paa  hans  Sidemand,  den  lidet  talende  Qvintus.  Han 
havde  lagt  Kniv  og  Gaffel  over  Kors  paa  den  anden  Gang  fyldte 
og  endi^u  ikke  afædte  Tallerken,  Armene  over  Kors  paa  Maven 
og  saa  ud  i  Ansigtet  som  en  grøn  Ost. 

„Er  De  ikke  vel,  Hr.  Qvintus?^*  spurgte  Herredsfogden. 

Den  tiltalte  svarede  ikke,  men  sprang  op  og  ilede  ud  —  Qvar- 
tus  bagefter.  —  Nogle  smaalo;  men  Urold  skelede  foragteligt  ned 
til  det  tomme  Sæde. 

„Skulde  virkelig/*  sagde  han  med  sin  dybe  Røst,  „dette  store 
Legeme  have  antaget  en  saa  svag  Natur,  at  det  ikke  kan  for- 
drage Hestekødf  — 

„Hvad  gaar  af  Deres  Medlærer?"  sagde  Herredsfogden  til 
den  alene  genkommende  Qvartus. 

„Hestekød,''  svarede  denne;  „han  konjungerer  „6oao''*  igen- 
nem alle  modos  og  tempora.'' 

„Alt  dette"  —  sagde  Herredsfogden  —  „og  det  er  min  Skyld, 
jeg  nægter  det  ikke,  —  gaar  ud  over  Deres  Spisekammer,  Fru 
Hansen!  Hr.  Kammerraad  Urold  spiser  mer,  end  han  ellers  havde 
gjort;  og  vor  Hestekødsfjende  —  dersom  jeg  ellers  kender  ham 
ret,  vil  han  have  een  Aftensmad  til,  efter  som  han  ikke  kunde 
beholde  den  første."  — 

„A  kan,  Katten  ryw  mæ,  heller  it  behaall  min," 
skreg  Degnen,  som  sad  nederst,  og  paa  hvem  vi  hidtil  ikke  havde 
givet  Agt.  Og  hermed  sprang  han  i  Qvintus's  Fodspor. 

Nu  var  det  umuligt  længere  at  kvæle  Latteren.  Selv  den 
alvorlige  „Jordrotte"  —  som  Bønderne  kaldte  Jorddrotten  Urold 
—  maatte  smile;  han  tænkte  mindst  paa,  at  han  selv  var  Lat- 
terens første  Genstand.  — 

Midt  under  denne  kom  en  rask  rullende  Vogn  op  for  Døren, 
og  Vært  og  Værtinde  gik  ud  for  at  tage  mod  de  fremmede,  i 
hvem  de  ventede  nogle  af  de  indbudte  Gæster.  —  Hvilke  nu 
disse  var,  skal  næste  Afsnit  vise. 


2. 

NYE  ANSIGTER 

Det  var  ingen  af  de  forventede,  men  nogle  ganske  andre,  om 
hvem  hverken  Vært  eller  Værtinde  havde  drømt:  en  Kammer- 
herre von  Schltlssel  med  Frøken  Datter.  Han  var  en  Mand  paa 
de  tresindstyve,  undersætsig,  jftrskaaren,  med  et  stort,  blegt  An- 
sigt, paa  hvilket  alt  ogsaa  var  stort  undtagen  Øjnene,  der  ikke 
var  saa  meget  større  end  Kattens  og  af  samme  grøngule  Farve. 
Ved  hans  Indtrædelse  rejste  Selskabet  sig  og  hilsede;  hans  Gen- 
hilsen  var  i  en    mig  hidtil    ukendt  Maner:    han  bukkede   elier 

bøjede  hverken  Kroppen  eller  Hovedet,  men  gjorde  med  dette  en 
Bevægelse,  som  næsten  var  det  modsatte  af  et  Nik  og  lignede 
den  studsendes  eller  den,  som  en  gør,  naar  man  pludselig  brin- 
ger ham  et  Lys  for  nær  til  Næsen.  Derhos  skrabede  han  bag- 
ud med  den  ene  Fod  og  satte  den  temmelig  haardt  ned  igen  ved 
Siden  af  dens  Mage.  Jeg,  og  vel  flere  af  Selskabet,  antog  ham 
for  en  Pranger  eller  en  af  hine  bondefødte  Ilerregaardsslagtere, 
af  hvilke  ikke  faa  i  dette  Tidsrum  slog  sig  op  til  stor  Velstand. 
Ja  endnu  noget  efter  at  vor  Vært  havde  forestillet  ham  imder 
hans  virkelige  Navn  og  Rang,  troede  jeg,  at  her  nu  vilde  spil- 
les et  nyt  Puds  af  Herredsfogden. 

Et  helt  andet  Indtryk  gjorde  Datteren:  skønt  liden  al  Vækst, 
skønt  beskeden,  hartad  undselig  af  Væsen,  var  der  alligevel  i 
hele  dette  noget  vist,  som  bøjer  Mandf alkenakke.  Jo  længere 
man  saa  paa  hende,  jo  højere  syntes  him.  Hendes  Ansigt,  eller 
rigtigere  hendes  Aasyn  forekom  ved  første  Øjekast  temmelig  al- 
mindeligt, næsten  intetsigende:  det  var  blegt,  koldt.  Men  naar 
hun  aabnede  Munden  og  talte  —  hendes  Stemme  lød  hartad 
som  en  Hvisken  —  da  sprang  der  Roser  ud  paa  disse  blege  Kin- 
der: Øjenlaagene  trak  sig  helt  op  for  et  Par  Øjne,  hvis  sælsomme 
Udtryk  og  søde  Ild  gjorde  et  overraskende  Indtryk  paa  enhver 
ikke  aldeles  følesløs  Tilskuer  —  som  naar  Fortæppet  til  Skue* 
pladsen  hæves  og  der  fremviser  sig  et  yndigt  Landskab  med 
den  opgaaende  Sol  i  Baggrunden. 

Værten  gav  to  af  sine  Børn  et  Vink,  paa  hvilket  de  rejste  sig 
Og  trak  deres  Stole  lidt  tilbage:  han  indbød  de  fremmede  til  at 
tage  Plads,  Kammerherren  lagde  en  Haand  paa  Stoleryggen 
og  lod  sit  Blik  overløbe  Selskabet.  Men  da  Qvintus  og  Degnen 
just  nu  kom  tilbage,  og  de  højfornemme  Øjne  faldt  paa  den  sid- 
ste, tog  den  naadige  Herre  Haanden  til  sig  og  snøvlede:  ,,Vi  er 
trætte  af  Rejsen  og  ønskede  snart  at  komme  til  Ro;  men  vil  De- 
res Kone  give  os  en  Kop  Te  paa  vore  Værelser  — " 

,, —  Paa  Øjeblikket!"  svarede  Fru  Hansen  hurtigt  og  mun- 
tert, tog  et  Lys  fra  et  Sidebord  og  førte,  ledsaget  af  en  Datter, 
de  fremmede  bort. 

,,Gute  Nacht,"  sagde  Kammerherren,  medens  hans  Ansigt 
beskrev  en  Halvcirkel  over  os.  Men  i  Døren  vendte  han  sig  halvt, 
med  Begæring  eller  snacrere  Befaling  til  Værten,  at  komme  ind 
til  ham,  inden  han  gik  til  Sengs.  Med  nedslagne  Øjne  nejede 
Datteren  dybt,  og  —  tror  jeg  ~  saa  meget  dybere,  end  ellers 
kunde  været  nok,  for  at  udsone  Faderens  Hoffærdighed. 

Tavsheden,  som  nu  for  Øjeblikket  opstod,  blev  først  brudt  af 

Urold  med  et  Udtryk  af  Forundring  over  dette  sælsomme  sildige 
Besøg.  Degnen,  som  foruden  andre  Fortjenester  ogsaa  havde 
den,  at  være  Egnens  levende  Konversationsleksikon,  tog  Svaret 
og  sagde  paa  sit  Jysk,  —  det  vi  for  denne  Gang  vil  overføre  paa 
Høj  dansk  — : 

,,Da  kan  jeg  fortælle  os,  hvad  det  har  at  betyde:  Kammerher- 
ren vil  partu  tvinge  denne  her  lille  Frøken  til  at  tage  den  unge 
Baron  Mahlensfeld,  som  nu  et  Aar  eller  mere  har  gaaet  og 
„smuttet^'  efter  hende.  Men  hun  „stinner"  sig,  ihvor  hitte  hun 
er,  og  vil  ikke  af  Flækken.  Nu  har  de  rigtignok  paa  nogen  Tid 
begyndt  at  mumle  om,  at  hun  skulde  have  sig  en  anden  1  Løn- 
dom. Somme  siger,  at  der  er  nogen,  som  har  set  ham,  og  andre 
siger,  at  det  ikke  er  saa.  Men  saa  meget  er  vist,  at  Gartnerdren- 
gen bar  dem  Breve  imellem,  og  det  kom  for  Naadigherren,  og 
da  han  intet  vilde  bekende,  saa  fik  han  først  Prygl  og  kom  saa 
paa  Porten.  Nu  tænker  jeg  ved  mig  selv  som  saa:  om  Kammer- 
herren ikke  vil  have  Frøkenen  her  til  Kammerraaden,  der  har 
tjent  ham  i  hans  første  Begyndelse  som  Forvalter.  Saa  skal 
de  vel  nu  her  se  at  passe  hende  og  Kæresten  op;  for  de  tæn- 
ker —  hvad  sandt  nok  kan  være  —  at  de  unge  Mennesker  vil 
være  lidt  mer  forvovne  her  end  hjemme." 

Man  saa  med  Forundring  paa  Taleren  og  paa  hverandre, 
som  om  man  ventede,  hvo  der  først  vilde  afgive  sine  Betænk- 
ninger over  dette  Optrin  Og  de  i  samme  spillende  Personer.  Men 
inden  endnu  nogen  kom  til  at  afbryde  Pausen,  hørtes  atter  Rum- 
melen af  en  opkørende  Vogn.  Tillige  med  Vært  og  Værtinde 
indtren  straks  en  høj  Dame,  der  forestillede  sig  for  dem  som 
den  Frangaise  fra  Fyen,  der  havde  paataget  sig  at  imdervise 
Kammerraadens  yngste  Børn  i  Sprog  og  Musik,  alene  imod 
Kost  og  Logis.  Hendes  Tale  røbede  Udlændingen;  dog  enten 
hun  var  tysk  eller  fransk,  det  kunde  man  ikke  skelne.  Men 
Stemmen  var  usædvanlig  grov  og  mandfolkagtig,  ligesom  og 
hendes  ualmindelige  Højde,  hendes  Gang  og  hele  Væsen  slet 
ikke  stod  i  Samstemning  med  Kvindeklædeme.  Ikkun  Ansigtet 
modsagde  ikke  disse;  det  var  fint,  glat  og  temmelig  kønt.  Dog 
hendes  Øjekast  var  igen  vel  dristigt,  og  hendes  Latter,  den 
Herredsfogden  et  Par  Gange  med  sine  vittige  Indfald  fremtvang, 
uagtet  hendes  synlige  Modstand,  den  var  skrallende  og  hartad 
forbavsende.  I  øvrigt  var  hun  dog  meget  tilbageholdende  og 
ordknap  og  talte  til  ingen  ved  Bordet,  uden  først  at  være  tiltalt. 

Alligevel  tabte  sig  efterhaanden  den  Opmærksomhed,  Mamsel 
Dubois  ved  sin  første  Fremtræden  havde  vakt;  thi  denne  Klasse 

—  som  i  Datiden  endnu  udgjordes  af  lutter  fremmede  —  havde 
et  Slags  „Bi'ev''  paa  Særhed:  de  betragtedes  som  Amfibier, 
som  Mellemvæsner  imellem  Mand  og  Kvinde. 

Vi  var  netop  i  Begreb  med  at  ende  den  saa  ofte  afbrudte 
Nadvere,  da  Hestetramp  lød  derude  og  næsten  i  samme  Øjeblik 
nok  en  fremmed  kom  i  egentlig  Forstand  springende  ind  ad  Dø- 
ren. Han  havde  et  koparret,  skarpttegnet  Ansigt,  et  mørkt  og 
næsten  bistert  Udseende;  men  han  viste  sig  snart  fra  en  ganske 
modsat  Side. 

,, Godaften,  Kaptajn!"  raabte  han  med  Sømandsbas,  smed 
Hatten  hen  paa  en  Stol  ved  Væggen  og  rakte  den  hilsede  sin 
Haand  tværs  over  Bordet,  lige  tæt  hen  forbi  Frangaisens  An- 
sigt, der  drejede  sig  om  imod  ham  med  et  Udtryk  af  Forundring 
og  Uvillie. 

,, Velkommen,  Doktor!"  svarede  Kaptajnen,  idet  han  vendte 
sig  til  Vært  og  Værtinde.  „En  gammel  Ven  og  Rejsefælle,  Dok- 
tor — "  her  faldt  denne  selv  ind: 

,,Ikke  Doktor,  jeg  er  kun  simpel  Feltskær  og  nylig  ansat  her 
i  Distriktet  som  privilegeret  Kvaksalver.  For  Resten  hedder  jeg 
Sorgenfryd,  er  ingen  Komplimentmager,  men  siger  altid  min 
Mening  rent  ud.  Og  derfor  beder  jeg  ogsaa  høfligt  om  Tilla- 
delse at  maatte  sætte  mig  ned  ved  dette  velsignede  Bord;  for 
jeg  er  baade  sulten  og  tørstig." 

Inden  Værten  havde  vel  faaet  denne  Tilladelse  udfærdiget, 
havde  Distriktslægen  allerede  udset  sig  en  ledig  Stol  ved  Siden 
af  Degnen.  Denne  skubbede  sig  paa  sin  Stol  saa  langt  som 
muligt  hen  til  den  anden  Sidemand,  som  om  han  var  blevet  for- 
skrækket over  Kvaksalverens  stormende  Adfærd.  Men  den  sid- 
ste tog  straks  fat  i  Degnens  Stol,  medens  han  med  den  anden 
Haand  rakte  efter  den  ham  tilbudne  Tallerken,  og  sagde  til 
Sidemanden  —  uden  endog  at  se  paa  ham  — :  „De  skal  ikke 
være  bange  for  mig!  de  Tider  er  nu  forbi,  da  Apotekere  og  Dok- 
tore tillige  var  Skarprettere." 

Med  disse  Ord  trak  han  Degnen  igen  tæt  hen  til  sig.  Den 
stakkels  Ludimagister,  skønt  ikke  synderlig  glad  ved  sit  Nabo- 
skab, paatog  sig  dog  en  kæk  Mine  og  fik  et  Smil  frem,  det  han 
ledsagede  med  hurtigt  Fingerpeg  til  sin  Pande. 

Q vintus,  der  sad  skraas  over  for  ham,  tilnikkede  ham  Bi- 
fald, men  holdt  for  Resten  sine  øjne  stift  hæftede  paa  den 
fremmede,  der  med  en  Graadighed,  som  vor  lærde  Æder  sikkert 
misundte  ham,  gjorde  sin  Tallerken  bar  i  en  Haandevending 
og  strakte  den  ud  til  at  fyldes  nok  engang.  Men  derover  glemte 

han  ikke  Flasken;  thi  den  første  var  tømt  inden  den  anden  Tal- 
lerken. —  Imidlertid,  han  gjorde  saaledes  Besked  —  og  dette 
medtog  kun  et  Par  Minutter  —  at  alle  de  øvrige  Bordgæster  lagde 
Kniv  og  Gailel  og  delte  deres  Øjekast  imellem  ham  og  sig  selv 
indbyrdes,  hvilket  hverken  gjorde  ham  det  mindste  forlegen, 
ejheller  standsede  hans  umaadelige  Virksomhed.  — 

Da  han  var  færdig,  nikkede  han  ad  Værten  og  hans  Kone, 
lænede  sig  tilbage  mod  Stoleryggen  og  begyndte  med  en  Tunge- 
færdighed,  der  var  næsten  lige  saa  ustandselig  som  den,  hvor- 
paa  han  allerede  havde  aflagt  en  saa  glimrende  Prøve:  ,,Mine 
Herrer  og  Damer!  De  maa  undskylde  min  langvarige  Tavshed! 
Naar  jeg  spiser,  saa  er  det  ikke  paa  Skrømt  —  som  De  maaske 
har  bemærket  —  og  under  et  saadant  Arbejde  maa  alle  andre 
hvile;  thi  det  er  ubestrideligt  det  vigtigste  af  alle;  og  forsøm- 
mes dette,  hvordan  vil  det  saa  gaa  med  alle  de  andre?  De  kan 
mulig  tro,  at  jeg  taler  saaledes  af  Egennytte  og  vil  præke  Fraad- 
seri  og  Drukkenskab  for  at  udvide  min  Praksis;  men  jeg  svær- 
ger ved  Hippokrates,  at  for  lidt  er  her  skadeligere  for  Sund- 
heden end  for  meget,  og  at  jeg  kan  meget  lettere  kurere  tyve 
Patienter  for  Indigestion  end  en  eneste  Vanddrikker." 

Omvendte  ved  denne  salvelsesfulde  Tale  fik  baade  Qvintus  og 
Degnen  bedre  Tanker  om  Doktorens  Forstand.  Den  første  nik- 
kede; den  sidste  gned  sig  med  den  flade  Haand  oven  paa  Pa- 
rykken og  sagde:  ,,Han  er,  Katten  ryw  mæ!  den  hejst* 
Doktor,  A  ha  kjendt.  Jen  Fingerbærre^  Puns  æ 
bejer  end  tpw  Tønder  Vand."  — 

,,De  er  min  Mand,"  sagde  Lægen  og  skottede  ømt  til  ham, 
idet  han  greb  sit  Glas  og  klinkede  med  ham:  „Paa  nærmere 
Bekendtskab."  —  Der  blev  nu  en  almindelig  Leen  og  Skæmten; 
og  næppe  var  en  Fjerdedeltime  forløbet  siden  den  lystige  Di- 
striktskirurgs  Ankomst,  inden  han  ikke  længer  ansaas  som 
fremmed. 

Kun  to  i  Selskabet  fandt  aldeles  ingen  Smag  i  de  sidstnævn- 
tes Tale  og  Adfærd.  De  nikkede  ad  hverandre,  bøjede  sig  for 
Vært  og  Værtinde  og  skød  deres  Stol  tilbage,  hvorpaa  alle  gjorde 
lige  saa.  Jeg  behøvede  vel  næppe  at  tillægge,  at  disse  tvende  var 
Kaptajnens  Kone  og  min. 

3. 

PE'  SYVSPRING 

Næste  Formiddag  havde  Kammerraad  Hansen  foranstaltet, 
at  vi  Mandfolk  spiste  Frokost  i  Haven.  Dog  kom  mod  Enden 
uventet  et  Fruentimmer  til  —  den  mandhaftige  Frangaise:  med 
Hænderne  paa  Ryggen  og  lange  Skridt  traadte  hun  til  og  be- 
mægtigede sig  en  Stol  med  et  skødesløst  „avec  votre  permission, 

messieursr 

„Men  det  er  sandt,"  raabte  Herredsfogden,  „vor  Troubadour!" 
„Jeg  skal  hente  ham/'  tilbød  en  af  Kammerraadens  Sønner; 
og  det  varede  heller  ikke  længe,  førend  han  kom  med  Personen. 
Denne  Virtuos  —  hvis  rette  Navn  var  Peder  Pallisen,  men 
som  formedelst  sine  Fortjenester  havde  erhvervet  sig  følgende 
seks  Æresnavne:  Pe'  Syvsporing,  Liflig  Pier,  Pe'  Halvpot,  Pe'  Ne- 
verkuk,  Pe*  Lirendrejer,  Pe'  Lurendrejer  —  var  en  lille  gammel- 
agtig Mand  med  store  mælkeblaa,  rødkantede,  rindende  Øjne. 
Han  var  iført  en  lang  graa  Frakke,  graa  Strømper  og  Træsko 
og  havde  en  Kasket  eller,  som  det  hedder,  et  „Hatteslag"  af 
samme  Farve  paa  Hovedet.  Stakkelen  rystede  som  ,, Blinke- 
løv"^,  og  hans  Trin  var  korte  og  vaklende.  Lægen  stod  op  og 
saa  paa  ham  med  plirende  Øjne. 

,,Han  har  F hakke  migl  Delirium  teremens,''  raabte  han. 

,,Trelirium  demensP'  tog  Degnen  Ordet,  , »Doktoren  mener  vel, 
at  han  har  faaet  sin  Skade  af  det,  han  saadan  dasker  omkring 
tidlig  og  silde  med  den  her  Lire.  Nej  pyt!  Trelirium!  Tresvirium 
skulde  det  hedde  —  for  du  har  jo  været  en  ugudelig'  Krop  efter 
det  her  Brændevin,  Pe*  Halvpot!  eller  Pe'  HelpotI" 

„FoerA  en  bette  je n?"  stammede  Synderen  uden  at 
bryde  sig  det  mindste  om  Degnens  Snak. 

Værten  skænkede  et  Vinglas  fuldt  af  Akvavit  og  rakte  ham; 
men  han  var  ikke  mægtig  for  at  føre  Glasset  til  Munden. 

,,Aah  gi  mæ  den  føhst,"  bad  han  og  skultrede  sig  — 
„sihn  ska  A  nok  hjelp  mæ  sjæl.   " — 

Han  var  nu  og  saa  tjenstagtig  at  hælde  denne  Livsbalsam  i 
hans  vidtaabne  Gab,  og  Virkningen  viste  sig  næsten  øjeblikke- 
lig. 

,,Hør   nu!"   sagde    Herredsfogden,  ,,syng   os    allerførst    den 

Vise,  du  selv  har  digtet  om  Præsten  og  Degnen  og  alle  dem,  du 
ved  nok,  saa  skal  du  faa  en  halv  Pot  hjem  med  dig,  foruden 
hvad  du  behøver  her."  — 

,,A  tør  it  sue  wal/'i<>  sagde  ^ han  og  saa  sig  omkring  paa 
alle  de  tilstedeværende,  ,,er  her  ingen  af  dem?" 

,,Nej,  her  er  ingen  at  være  bange  for,"  lød  Svaret,  „kom  du 
kun  med  Visen!" 

Digteren  tog  nu  sin  Lire  frem  og  sang  med  en  Stemme,  der 
lød  som  en  Tercet  af  en  Kalv.  et  Faar  og  en  Gedebuk: 

Wo   Herremand  haaller  a  hans  Hæjst, 

Somti  mier  end  somtl. 

Den.   dæ  rueser  dem.  æ  den  bejst. 

EJaai 

Mier  end  A  ka  sej  aa. 

Wo  MøUer  haaller  aa  hans  Kop." 

Somti  mier  end  somti. 

Venner  do  dæ.  saa  foer  en  en  Top. 

EJaa! 

Mier  end  A  ka  sej  aa. 

Wo  Skrædder  haaller  a  hans  Saws, 

Somti  mier  end  somtl. 

Aa  Tøwet  han  klipper  sæ  sjæl  en  Hjaws." 

EJaa! 

Mier  end  A  ka  sej  aa. 

Wo  Præjst  han  haaller  a  hans  Pænng. 

Somti  mier  end  somti. 

Offrer  do  smaat.  da  blywer  han  strænng  — 

Ejaal 

Mier  end  A  ka  sej  aa. 

Wo  Dæjn  han  haaller  a  mi  Knen. 

Somti  mier  end  somti. 

De  æ  saan  dje  gammel  Wuen," 

EJaa! 

Mier  end  A  ka  sej  aa. 

Pé'   Sywspring  haaller  a  et  Kruus. 

Somti  mier  end  somti. 

Ær  et  faa  stuer,  saa  foer  han  en  Ruus. 

EJaai 

Mier  end  A  ka  sej  aa. 

De  sælsomme  Miner,  Øjekast  og  Fagter,  med  hvilke  Lire- 
manden  ledsagede  sin  Smædesang,  gjorde  denne  endnu  snur- 
rigere og  morede  virkelig  alle  Tilhørerne  —  fornemmelig  dem, 
der  forstod  den  jyske  Mundart  —  og  fremkaldte  Ønsket  om  nok 
en.  Dette  var  ufejlbarlig  blevet  opfyldt,  hvis  ikke  Stedets  Præst 
netop  var  kommet  til.   Da  Hr.  Syvspring  fik  Øje  paa  ham,  lu- 

skede  han  bort  igennem  en  Sidegang  og  lod  sig  ikke  tilbage- 
holde ved  noget  som  helst  Tilraab  eller  Løfte. 

Den  gejstlige  var  en  alderstegen,  dog  rørig  Mand  med  et  ro- 
ligt og  mildt  Aasyn,  i  hvilket  Sjælefred  stod  læseligt  præget,  og 
som  lettelig  forsonede  med  hans  underlige  Paaklædning:  Pa- 
ryk, Enspænderkjole  og  sorte  Gamacher,  dem  jeg  siden  hørte, 
at  han  brugte  for  sin  Sundheds  Skyld.  Hans  Tale  var  lige  saa 
forstandig  som  blid,  og  med  Lethed  og  Sikkerhed  gik  han  ind 
i  mange  forskellige  Emner.  Man  mærkede  snart,  at  han,  uagtet 
den  antike  Dragt,  var  ganske  hjemme  i  den  nyere  Tids  forbav- 
sende Begivenheder,  dens  Aands-  og  Statsomvæltninger,  men 
og  at  han  betragtede  dem  med  samme  Sind  som  en  udtjent 
Sømand  det  oprørte  Hav,  han  ikke  mere  agter  at  befare. 

Ved  Præstens  Ankomst  havde  Kaptajnen  forladt  Selskabet, 
men  kom  snart  efter  tilbage  med  sin  gamle  Tjener.  Denne  bar 
en  fuldfærdig  Model  af  et  Skib  og  stillede  det  med  Stiver  paa 
et  af  Bordene.  Kaptajnen  vendte  sig  til  Præsten  og  sagde: 
,,Kære  Hr.  Pastor!  dette  Skib  har  denne  gamle  Sømand  selv  alene 
forfærdiget,  og  det  er  hans  Ønske,  deraf  at  gøre  en  Foræring 
til  Deres  Kirke,  om  De  finder  det  værdigt  hertil.  Og  i  dette  Fald 
beder  jeg  om  at  maatte  give  Kæden  til  at  hænge  det  i." 

,,Jeg  tager  gerne  imod  Foræringen,"  sagde  Præsten  smi- 
lende, „og  takker  paa  Kirkens  Vegne.  Det  lille  Skib  skal  komme 
til  at  hænge  i  det  store^*." 

Det  lille  Kunstværk  blev  nu  taget  i  almindelig  Betragtning 
og  rost,  som  det  og  virkelig  fortjente.  Glæden  spillede  i  den 
gamle  Søguts  brune  Ansigt;  og  heri  blandede  sig  og  en  tilgive- 
lig Stolthed,  da  han  af  de  i  Skibsvæsenet  ukyndige  fik  flere 
Spørgsmaal  om  dette  og  hint,  hvilket  gav  ham  forønsket  Lej- 
lighed til  at  holde  Forelæsninger  i  en  Videnskab,  som  han, 
hvad  det  praktiske  angik,  havde  fuldkommen  inde.  Vistnok 
blev  Tilhørerne  derved  ikke  meget  klogere,  thi  hans  Termino- 
logi var  for  de  fleste  helt  uforstaaelig.  Men  man  lod,  som  den 
ikke  var  det,  for  ej  at  spilde  ham  Glæden. 

Da  der  nu  blev  et  Ophold  i  Navigatorens  Foredrag,  traadte 
Præsten  til,  rystede  hans  Haand  og  sagde:  ,,Tak,  Tak!  min  gamle 
Ven!  Du  har  nu  forklaret  dette  her  paa  din  Maade,  og  det  er 
meget  rigtigt  og  godt.  Det  er  kommet  mig  i  Tanker,  at  jeg  en 
anden  Gang  vil  forklare  det  paa  min  Maade.  Den  første  Søn- 
dag, det  hænger  i  Kirken,  indbyder  jeg  først  dig  og  din  Kaptajn, 
og  ellers  enhver,  som  kan  finde  Lyst  til  at  høre  en  Skibspræken 
i  en  Kirke  paa  Landjorden." 

,,Jeg  skal  den nok  indfinde  mig/'  svarede  Matrosen  saa 

sjæleglad,  at  der  nær  havde  sluppet  ham  af  Munden  en  Sø- 
terminus,  som  man  ikke  raaber  en  gejstlig  Mand  lige  i  Øj- 
nene. — 

Kaptajnen  sagde:  „Kæden  har  jeg,  og  Skibet  kan  komme  paa 
sit  Sted  i  denne  Dag;  men  vi  har  kun  to  Dage  til  Søndag;  maa- 
ske  er  det  noget  snart  for  Deres  Velærværdighed?" 

Præsten  smilede  igen:  ,,De  maa  for  mig  anbringe  det,  naar 
De  selv  vil.  Naar  jeg  har  en  Nat,  saa  finder  jeg  vel  paa,  hvad 
jeg  vil  sige." 

,yVeH"  sagde  Kaptajnen,  ,,se  saa,  du  kan  faa  det  op,  Olel  thi 
hverken  du  eller  jeg  kan  faa  den  Præken  for  snart." 


4. 

OLES  LEVNETSLØB 

Denne  gamle  Søgut,  der  var  almindelig  yndet  paa  Gaarden 
—  skønt  i  ringere  Grad  af  Kvindfolket  —  tiltrak  sig  nu,  forme- 
delst sit  Kunstværk  og  Kommentaren  derover,  de  fremmedes 
særdeles  Opmærksomhed:  han  blev  tiltalt,  rost,  takket,  spurgt, 
saa  af  en  og  saa  af  en  anden.  At  dette  snart  faldt  ham  besvær- 
ligt, saa  jeg  og  —  om  ikke  flere  andre  —  den  gamle  Præst.  Han 
gjorde  en  Ende  paa  denne  Navigationseksamen  ved  at  bede  Ole 
fortælle  sit  Livs  Historie.  Paa  denne  uventede  Begæring  slog 
Sømanden  sine  vidtopspilede  Øjne  mod  Himmelen  —  som  om 
han  saa  efter  Fløjet  —  og  derpaa  til  Jorden,  som  efter  Loddet. 

Efter  nogen  Betænkning  svarede  han:  ,,Der  er  ikke  saa  me- 
get rart  ved  den  Historie;  men  har  De  Lyst  til  at  høre  den,  vil 
jeg  ogsaa  fortælle  den;  den  er  ellers  inte  for  Fruentimmer  og 
Bøfm  — "  her  saa  han  omkring  i  Kresen  med  et  koldt,  mis- 
troisk Blik,  der  tydelig  tilkendegav,  at  han  vilde  have  de  nys- 
nævnte Slags  Tilhørere  bortfjernede.  Dette  skete  og  paa  den 
Maade,  at  Præsten,  Kaptajnen,  min  Svigerfader  og  jeg  tog 
ham  med  os  ind  i  et  lille  Trælysthus,  som  ikke  havde  Rum  for 
flere. 

Da  vi  her  havde  taget  Sæde  og  Ole  faaet  en  Skraa  stuvet  ind 
under  den  højre  Kæbe,  slog  han  Ben  og  Hænder  overkors  og 
tog  til  Orde,  som  følger: 

yjeg  løb  af  Stabelen,  da  vi  skrev  eet  Tusinde  syv  Hundrede 

og  fyrre,  paa  en  lille  Fjord  i  Norge,  de  kalder  Sandefjord.  Min 
Fadeor  var  Lods  der,  og  det  havde  hans  Fader  været  for  ham; 
og  alle  hans  Forfædre  —  sa'e  han  selv  —  lige  op  til  Japhet.  Og 
saa  langt  som  min  Fader  vidste  af  at  sige,  var  ingen  af  dem 
død  i  Sengen;  og  for  den  Sag  døde  min  Fader  ikke  heller  der; 
for  han  kom  til  at  gaa  til  Køjs  nede  hos  de  andre.  — " 
„Hvor?"  spurgte  min  Svigerfader. 

,,Der,"  svarede  han,  „hvor  de  bruger  Tang  til  Sengehalm." 
,,Ja  saa!"  sagde  min  Svigerfader,  ,,de  druknede?" 
„Aa  javel  gjorde  de  det,"  vedblev  Ole;  „og  jeg  havde  vel 
ogsaa  for  længe  siden  vendt  mit  sidste  Glas,  dersom  min  Fader 
ikke  for  tidlig  havde  sejlet  mig  agter  ud.  Jeg  var  kun  lemten 
Aar  og  liden  til  Væksten,  saa  ingen  anden  I^ods  straks  kimde 
være  tjent  med  mig.  Saa  døde  ogsaa  min  Moder  paa  samme 
Tider;  og  Søskende  eller  nære  Slægtninge  havde  jeg  ingen  af. 
Men  jeg  kom  endda  bedre  med,  end  jeg  tænkte,  for  der  boede 
blandt  saa  mange  andre  en  Skipper  i  Byen,  og  han  hed  endda 
Ole  Olsen  han  —  og  han  var  med  ved  salig  Moders  Begravelse. 
Da  hun  nu  var  sænket  og  alting  forbi,  saa  si'er  han  til  mig: 
„Ole!"  si*er  han,  ,,har  du  nogen  Hyre,  min  Gut?"  —  ,,Nej!"  siger 
jeg;  ,,der  er  vel  ingen,  der  vil  ha*e  mig!"  —  ,,Det  vil  jeg!"  sfer 
han.  „Nu  kan  Øvrigheden  sælge  Hytten  og  alt  det  andet  Bageri; 
og  bliver  der  noget  til  Best,  kan  de  sætte  det  paa  Bente  for 
dig.  Om  otte  Dage  gaar  jeg,  om  Gud  vil,  til  Middelhavet;  vil  du 
saa  fare  med  som  Kahytsjung?"  —  „Javel!"  si*er  Jeg,  „og  du 
skal  ha'e  Tak  til,  Fa'er!"  —  for  1  Norge  siger  alle  Mennesker  du 
til  hverandre.  —  Naa  da!  ottende  Dagen  gik  jeg  rigtig  om  Bord 
paa  Aleth  —  Aleth  hed  Briggen,  han  havde  kaldt  hende  op  efter 
sin  Kone.  Og  en  stolt  Sejler  var  hun.  Og  Kaptajnen  sa*e  ogsaa 
mange  Gange:  „Ole!"  —  sa'e  han,  ,,jeg  ved,  Fa'en  hakke  mig 
ikke,  hvem  jeg  holder  mest  af,  enten  af  Skuden  mi'  eller  af  Kær- 
ringen  mi'  — " 

—  „Hvor  gik  I  saa  hen?"  faldt  Kaptajnen  paa  Ulvedal  ind.  — 
,,Vi  gik,*'  svarede  Ole,  „til  Livorno  eller  Leghom,  som  de 
ogsaa  kalder  det;  og  saa  for  vi  med  Fragt  fra  en  Plads  til  en 
anden  derude  i  Middelhavet,  og  da  Sommeren  var  forbi,  gik  vi 
tilbage  til  Sandefjord  og  laa  op  der  om  Vinteren.  —  Saadan  gik 
nu  det  ene  Aar  efter  det  andet,  til  jeg  havde  naaet  mit  femog- 
tyvende, da  Aleth  — ^" 

,,—  Ole  I  Du  glemmer  Nissen!"  faldt  Kaptajnen  ind. 
,,Hm!  —  ja  — "  brummede  den  gamle  Matros  smiskende,  „jeg 
ved  ikke,  om  de  højlærde  Herrer  gideor  hørt  paa  saadant  noget; 

for  De  tænker  vel,  det  er  Kællingesludder  og  taabeligt  Pas- 
siar — " 

,, —  Det  er  det  samme^  Ole!"  sagde  hans  Herre,  ,,lad  dem 
tænke,  hvad  de  vil!  og  sig  kun  frem,  hvad  du  vedl" 

Ole  vendte  sin  Skraa  med  Tungen,  lagde  begge  Hænderne 
paa  hver  sin  Stolearm  og  trak  Benene  ind  under  sig:  det  saa 
ud  som  en  styrkende  Forberedelse  til  værdig  at  skille  sig  ved 
paafølgende  skumle  og  rædlige  Begivenhed. 

„Der  er  somme  Fartøjer,"  begyndte  han,  ,,men  de  er  ikke 
ret  mange,  der  har  en  særdeles  overkomplet  om  Bord,  man 
kalder  Nissen.  Der  er  kun  faa,  der  kan  se  ham;  men  de,  der 
kan,  siger,  at  han  ser  ud  og  er  klædt  som  en  anden  Sømand, 
med  den  Forskel,  at  han  ikke  er  stort  højere  end  den  Flaske, 
der  staar;  og  han  har  en  rød  Hue  paa  Hovedet,  i  Stedet  for 
at  alle  vi  andre  bruger  Hat  paa  Hovedet  eller  blaa  Hue.  Naa 
dal  der  var  og  har  altid  været  saadan  en  om  Bord  i  Aleth«  og 
det  var  godt;  for  saa  længe  Nissen  bliver  om  Bord,  kan  Skibet 
ikke  forgaa.  Jeg  saa  ham  rigtignok  aldrig;  men  vi  havde  en 
gammel  Kok,  han  kunde  se  ham,  og  jeg  tror  endda,  de  havde 
noget  mer  at  skaffe  med  hverandre,  end  godt  var  for  Kok- 
ken —  han  hed*  endda  Ole  Halvorsen  —  for  han  kunde,  naar 
han  vilde,  sige  os  om  Morgenen  alt  det,  vi  fik  at  bestille  hele 
Dagen  paa  Skibet:  hvad  for  Sejl  vi  skulde  sætte  til,  om  vi  skulde 
komme  til  at  rebe  nogen,  og  hvor  mange  Reb  vi  skulde  have  i 
hvert,  om  noget  paa  Skuden  skulde  ramponeres  eller  helt  for- 
lises, og  alt  saadant;  og  det  skete,  akkurat  som  han  sagde. 
Jeg  glemmer  aldrig,  jeg  husker  det,  som  det  var  sket  i  Gaar: 
Vi  var  i  den  spanske  Sø  paa  Højden  af  „Ca*  Fenster"!^ 
og  stod  Nord  efter,  da  bliver  en  Mand  syg  og  dør.  Og  da  Vi 
havde  langt  til  Land  og  ikke  heller  vidste,  naar  vi  kunde  naa 
det,  saa  blev  der  slaaet  en  Slags  Kiste  sammen  til  ham  og  for- 
synet med  Ballast,  og  saa  skulde  Jian  da  næste  Dag  hives  over 
Bord.  Men  forinden  det  nu  skete,  saa  kommer  Kokken  og  siger 
til  Kaptajnen:  „Kaptajn!"  siger  han,  „hvad  har  Salve  for- 
syndet sig,  at  han  skal  ud  om  Bagbord?"  —  „Hvad  er  del  for 
Sludder?"  si'er  Kaptajnen,  „Salve  har  været  saa  stolt  en  Sø- 
mand som  nogen;  og  han  skal  Fa'en  hakke  mig!  ogsaa  ud  om 
Styrbord."  —  „Det  er  vel  nok,"  mumlede  Halvorsen,  „men  Nis- 
sen har  den  Onde  vælte  mig!  sat  ham  ud  om  Bagbord  i  Nat." 
Kaptajnen  lo  og  sagde:  ,,Det  skal  Fa*en  synke  mig!  bli' 
Løgn,"  — 

,,B£^dte  de  og  saa  forskrækkeligt,  som  du  der  la'er  dem  ram  se 
op?"  faldt  min  Svigerfader  ind. 

jyJdL  det  gjorde  de  rigtignok/'  sagde  Ole  med  nedstemt  Tone^ 
„Kaptajnen  sa*e  altid:  ,,Fa'en  hakke  mig!''  til  daglig  Brug;  men 
naar  han  blev  vred,  saa  sa'e  han:  ,,Fa*en  synke  migl"  Jeg  ved 
nok,  det  er  inte  kønt;  men  det  kan  inte  være  anderledes.  Jeg 
skal  fortælle  Dem  en  Historie  om  det:  Tordenskjold  —  De  ved 
nok  —  han  skal  nu  have  været  saa  ren  djævels  til  at  bande. 
Og  saa  siger  Kongen  en  Dag  til  ham:  ,, Tordenskjold!'*  si*er  han, 
,,kan  du  inte  kommandere  uden  at  bande  saadan?"  — 

„Ja!"  brød  min  Svigerfaders  Broder  af,  „den  Historie  ken- 
der vi  alle  sammen;  men  glem  nu  ikke  at  sige  os,  hvordan  det 
gik  med  Salve!" 

„Det  gik  saadan,"  sagde  Ole:  ,,Vi  havde  sunget  en  Smule 
Salme  over  ham,  havde  faaet  Taljer  paa  Kisten  og  hisset  den 
op  saa  meget  som  lidt  over  Rælingen  og  vilde  just  til  at  hive 
den  ud  over  Styrbord.  Vi  havde  alle  Klude  til,  og  det  havde 
løjet  af  hele  Morgenstunden  og  var  næsten  Blik.  Lige  med  eet 
saa  springer  Vinden  om,  og  vi  faar  en  Kuling  af  Sydost  nu, 
der  krænger  Skuden  over  i  Bagbord,  og  Kisten  svajer  der  ud 
og  plumper  i  Søen  —  vi  saa  den  aldrig  mere.  —  „Ka'  Han  nu 
se,  Kaptajn!"  sa'e  Halvorsen.  —  „Da  er  det,  Fa*en  synke  mig, 
ikke  min  Skyld!"  sa'e  han.  —  Se!  saadan  gik  det  nu  til."  — 

„Men  hvad  blev  saa  Enden  med  Aleth?"  spurgte  Kaptajnen, 
„det  har  jeg  næsten  glemt." 

,,Det  blev  med  hende  ligesom  med. os  alle,"  svarede  Ole,  „for 
hun  gik  neden  om  og  hjem.  Og  det  lod  Nissen  os  ogsaa  vide. 
Ser  De,  vi  laa  paa  Reden  tæt  op  til  en  By,  de  kalder  Mallaga. 
Vi  havde  udlosset  vor  Last  —  det  var  Tørfisk  —  og  skulde  lette 
næste  Dag,  hvis  Vinden  føjede.  Da  kommer  Ole  Halvorsen  hen 
til  mig  —  jeg  havde  været  ude  paa  Ankeret,  og  der  var  ingen 
anden  hos.  Og  saa  si'er  han  til  mig:  „Ole!"  si*er  han,  „nu  træ- 
der Aleth  sin  sidste  Dans."  —  „Hvordan  det?"  si'er  jeg.  —  „Jo," 
si'er  han,  ,, Nissen  er  gaaet  fra  hende."  —  ,,Fa'en  heller!'*  si'er 
jeg.  —  „Jo,"  si'er  han,  ,,han  sprang  over  Bord  i  Nat  og  svøm- 
mede over  til  Rusmanden,  der  ligger.  Nu  kan  du  selv  gøre, 
hvad  du  vil."  —  ,,Ja,  hvad  gør  du?"  si'er  jeg.  —  ,,Jeg  bliver," 
sa'e  han;  ,,jeg  er  blevet  gammel  paa  Aleth,  og  jeg  vil  ikke  skil- 
les fra  hende."  —  Jeg  gik  nu  og  tænkte  noget  paa  dette  her;  og 
jeg  vidste,  at  Halvorsen  aldrig  gav  falske  Signaler.  Og  saa 
gaar  jeg  til  Kaptajnen  og  si'er  til  ham:  „Fa'er  min!"  si'er  jeg, 
„Aleth  gør  sin  sidste  Rejse  —  hun  faar  aldrig  mere  Kending  af 

Norges  Land."  —  ,,Er  du  gal?"  si'er  han.  -—  „Ikke  heller  det," 
si'er  jeg,  ,,men  Nissen  er  gaaet  fra  Bord  i  Nat."  —  ,,Lik  min  — 
om  Forladelse,  de  go'e  Herrerl  men  saadan  si*er  man  saa  tit 

imellem  Søfolk,  og  det  har  ellers  intet  at  betyde saadan 

sa'e  han  da  ogsaa,  den  go'e  Ole  Olsen.  Men  saa  si'er  jeg:  „Du 
ejer  jo  Aleth  op  og  ner,  som  hun  staar  og  gaar?"  —  ,,Det  tak- 
ker jeg  ikke  dig  for,"  si'er  han.  —  ,, Kaptajn!"  si'er  jeg,  „Han 
skulde  sælge  hende  her."  Men  saa  slog  han  en  Skogger  op  og  sa'e: 
,,Blæs  mig  nedenfra,  til  min  Hat  flyver  ovena',  saa  vil  jeg 
kalde  dig  Storm!  Jeg  har  lige  saa  gerne  Aleth  imder  mine  Hæle 
som  Dovrefjeld.  ^en  er  du  bange  for  Kællingesludder,  saa  kan 
du  jo  ta'e  dig  en  anden  Hyre."  —  „Nej,  Fa'er!"  sa'e  jeg,  „saa- 
dan vil  jeg  ikke  løbe  fra  dig."  Men  han  snoede  sig  om  paa  Hæ- 
len og  gik  agter  ud,  ned  i  Kahytten;  og  der  blev  han  længe  nede. 
Da  vi  havde  skaffet,  kalder  han  mig  ind  til  sig  og  siger:  ,,Der 
henne,"  si'er  han,  „ligger  Thorbjømsen  af  Østerrisøer.  Han  kom 
i  Aftes  fra  Marseille  og  har  fuld  Last  inde.  Han  gaar  hjem  med 
allerførgtø  Lejlighed.  Tag  Jollen  og  ro  over  til  ham  og  forlyd, 
om  du  kan  faa  Hyre  med  ham  hjem;  hvis  ikke,  om  han  vil  ta'e 
dig  med  som  Passager."  —  „Fa'er!"  sa'e  jeg,  „er  du  vred  paa 
mig?"  —  „Nej,"  si'er  han,  ,,men  gør,  som  jeg  siger,  og  kom 
saa  straks  igen."  —  Det  traf  sig  nu  saa,  at  Thorbjømsen  havde 
mistet  en  Mand  paa  Rejsen  hid  og  havde  Brug  for  mig;  og  det 
fortalte  jeg  da  Ole  Olsen.  Og  saa  kalder  han  mig  ned  i  Kahyt- 
ten og  flyer  mig  et  Brev  og  siger:  „Det  er  til  den  gamle  Aleth 
derhjemme,  hvis  du  kommer  først.  Og  her,"  si'er  han,  „er  ti 
Ruller  med  tyve  Pjaster  i  hver.  Det  er  de  halve  af  mine  rede 
Penge.  Deraf  giver  du  min  Kjærring  de  otte,  og  de  to  beholder 
du  selv,  og  her  er  din  Hyre  foruden."  —  Jeg  begyndte  nu  rigtig- 
nok at  blive  lidt  vammel  om  Hjertet,  og  der  kom  mig  vel  noget 
vaadt  i  Øjnene;  for  saa  si'er  han:  ,,Hvad  gaar  der  af  din  Hun- 
deunge? hvad  flæber  du  for?  Tag  nu  dine  Køjeklæder  og  din  Ki- 
ste, og  skrup  dig  saa  —  Naa,  hold  nu  Kæft!  og  Gud  være  med 
dig,  min  Gut!  og  god  Rejse!  Pil  nu  af,  og  det  snart!"  —  Der- 
med drejede  han  mig  om  mod  Kahytsdøren.  Men  det  kom  mig  for, 
at  han  ogsaa  klippede  lidt  med  Øjnene.  Da  jeg  var  kommet  oven 
for  Trappen,  raabte  han  endnu:  ,,Hils  Aleth  og  Siri!"  —  det  var 
hans  eneste  Barn  —  og  dermed  slog  han  den  inderste  Dør  i,  saa 
det  smældede.  —  Saa  kom  jeg  da  om  Bord  i  Østerrisøeren;  og 
han  lettede  endnu  den  samme  Aften;  men  jeg  sov  slet  intet  den 
Nat,  for  der  løb  saa  meget  om  i  mit  Hoved  baade  om  Aleth  og 
Nissen  og  mig  selv,  men  mest  om  Ole  Olsen;  for  han  havde  væ- 

ret  en  Fader  for  mig  i  alle  disse  ti  Aar,  og  jeg  tror  ikke,  at  jeg 
havde  faaet  ti  Lussinger  af  ham  i  dem  alle  sammen.  Og  jeg  tror 
vist,  at  han  havde  noget  i  Sinde  med  mig  og  Siri;  men  hun  var 
da  endnu  kun  fjorten  Aar.  —  Naa  da:  vi  letted  og  lod  staa  ad 
Strædet." 

,, —  Men  hvordan  gik  det  saa  den  gamle  Kaptajn  med  hans 
Fartøj?"  faldt  jeg  ham  ind.  — 

,,Ja,"  sagde  Ole,  ,,vi  saa  aldrig  mere  af  ham  og  Aleth  end 
en  grøn  Flaske  med  en  Lap  Papir  i  — " 

„ —  Hvad?"  siger  Præsten,  „og  hvor  fik  du  den?"  — 
„Den  fandt  jeg,"  svarede  Ole,  ,,da  jeg  var  i  Slaveriet  — " 
—  Her  afbrødes  Fortællingen  ved  Ankomsten  af  en  fremmed, 
hvem  jeg  billigt  tilegner  et  eget  Kapitel. 


5. 

FULDMÆGTIGEN 

Inde  i  Gangen  havde  allerede  i  et  Par  Minutter  ladet  sig  høre 
et  usædvanligt  stærkt  Charivari  af  mange  sladrende,  leende  og 
syngende  Kvindestemmer.  Det  nærmede  sig  stedse  mere  og  mere 
vort  Lysthus;  og  da  det  kom  lige  udenfor,  tav  vor  Fortæller,  og 
vi  andre  rejste  os  for  at  se,  hvad  det  monne  være. 

Det  første  Øjekast  viste  os  en  snæver  Kres  af  et  Dusin  unge 
Piger  eller  fler,  men  ved  det  næste  opdagede  vi  midt  i  Kresen 
Pulden  af  en  sort  Mandshat,  der  snurrede  hurtigt  omkring  fra 
den  ene  Side  til  den  anden.  Og  derhos  hørte  vi  en  snærrende, 
skrattende  Røst,  der  ikke  vel  kunde  komme  fra  et  kvindeligt 
Bryst,  men  som  dog  var  i  uophørlig  Virksomhed*  — 

Nu  aabnedes  Ringen,  og  derinde  ses  da,  hvem  Hatten  til- 
hører: en  ganske  lille  ung  Mand  med  et  taaleligt  kønt,  muntert 
og  aabent  Ansigt.  Men  han  var  temmelig  forvoksen,  med  ud- 
staaende  Bryst  og  Skulder. 

„Her,"  sagde  Sine  Hansen,  den  ældste  af  Værtens  Døtre, 
„har  jeg  den  Fornøjelse  at  forestille  Herrerne  Hr.  Wakkeltop, 
næstkommanderende  paa  Herredskontoret,  Fuld — ^mægtig  over 
os  alle  sammen." 

Den  fremstillede  kastede  først  et  Par  skælmske  Øjne  til  hende 
og  hilsede  derpaa  os  andre  hver  især,  ligesom  vi  traadte  ud  af 
Lysthuset. 

„Jeg  er  kommet,"  sagde  han,  ,,at  gøre  Herredsfogdens  Und- 

skyldning  baade  hos  Hr.  Kaptajnen  og  Kammerraaden  og  helo 
Selskabet,  at  han  ikke  kan  have  den  Ære  at  komme  her  hverken 
i.  Dag  eller  nogle  flere.  Han  har  pludselig  bestemt  sig  til  en 
meget  vigtig  Rejse,  og  jeg  bliver  konstitueret  saa  længe  — "  her 
trak  han  Hovedet  lidt  tilbage  og  skød  Brystet  end  højere  frem.  — 

„—  Hvor  Fanden  er  han  da  rejst  hen?"  faldt  Kammerraaden 
ind. 

Hr.  WaJskeltop  smilte  og  skelede  listeligt  til  Spørgeren:  ,,Det 
er  en  Statshemmelighed,  som  Fremtiden  mulig  vil  opklare."  — 

De  muntre  Piger,  blandt  hvilke  nogle  nysankomne  fra  Eg- 
nen, omringede  paa  ny  Hr.  Viceherredsfogden  og  holdt  et  svært 
Hus  med  ham,  idet  han  bogstavelig  henreves  af  denne  yndige 
Hvirvel. 

Ingen  kunde  tage  fejl  af  de  skælmske  Tøsers  Hensigt  uden 
han,  som  var  Maalet  for  deres  Skæmt  og  Dirillerier:  han  gottede 
sig  øjensynlig  derover  og  optog  alt  dette  som  en  skyldig  Hyl- 
dest, der  tilkom  hans  smukke  Person  og  øvrige  glimrende  Egen- 
skaber. 

„Det  er  synderligt  nok  med  det  Menneske,"  —  sagde  Kam- 
merraaden —  ,,det  er  en  dygtig  Karl  i  hans  Forretninger,  og 
dum  er  han  min  sandten  ikke;  og  dog  kan  han  slet  ikke  faa  i 
sit  Hoved,  at  de  har  ham  til  Bedste.  Jo  mere  de  gør  Nar  ad 
ham,  jo  gladere  er  han.  Jeg  kunde  næsten  falde  paa  at  tro,  at 
han  bilder  sig  ind,  de  er  forgabede  i  ham."  — 

„Det  kan  De  tro  med  god  Samvittighed,"  genmælede  Kaptaj- 
nen, „saadan  er  det  med  alle  pukkelryggede  baade  Fruentim- 
mer og  Mandfolk:  de  har  altid  højere  Tanker  om  sig  selv  end 
lige,  velvoksne  Mennesker." 

,, Christian!  der  dømmer  du  noget  for  strengt."  sagde  Bro- 
deren. 

,,Maaske!"  lød  det  korte,  tvære  Svar. 

Men  Præsten  tog  Ordet  for  ham:  „Kaptajnen  har  vel  frem- 
sat hin  Mening  som  en  Generalregel,  men  med  Undtagelser. 
Og  i  saa  Fald  tør  jeg  gerne  vedkende  mig  den  uden  at  anse  mig 
for  en  ubarmhjertig  Dommer.  Jeg  ser  meget  mere  heri  et  Tegn 
paa  den  store  Overdommers  uendelige  Barmhjertighed.  Der  er 
intet  mer  nedtrykkende,  end  naar  et  Menneske  væmmes  ved  sig 
selv.  Den,  der  er  misfornøjet  med  sine  Forstandsgaver,  eller 
endnu  værre,  med  sin  Moralitet,  den  er  paa  det  nærmeste  ved 
at  vorde  saa  misfornøjet  med  sin  Tilværelse,  at  den  gør  en  Ende 
paa  samme.  Men  den,  som  betragtede  sit  eget  Legeme  med  For- 
agt, mon  den-  skulde  bryde  sig  meget  om  at  bevare  det?  Denne 

Stolthed  hos  de  gebrækkelige  er  en  Erstatning  af  Naturen  for 
de  Gaver,  den  ikke  har  kunnet  meddele  dem.  Dette  lille  Over- 
maal  af  Selvkærlighed  giver  Oprejsning  for  Legemets  Under- 
maal  og  Styrke  til  med  Kækhed  og  Lethed  at  bære  et  Kors,  hvis 
blotte  Syn  kan  bringe  de  velskabte  til  at  sukke."  — 

„Rem  acu  teiigisti"^^,  sagde  min  Svigerfader  og  klappede 
Præstens  Skulder.  — 

I  dette  Øjeblik  kaldtes  vor  Opmærksomhed  atter  hen  til  den 
omtalte  Mandsling  og  hans  ^^Ba-kkantinder'',  som  Svigerfader 
benævnede  dem.  Vi  hørte  et  Jubelraab  og  derpaa  en  Jubelsang, 
udført  af  de  høje  Kvindestemmer:  ,, Store  Prinsl  Marokkos 
Ærel"  o.  s.  v.  Og  snart  efter  kom  Processionen  op  imod  os:  „Ma- 
rokkaneren" —  som  han  derefter  kom  til  at  hedde  —  sad  paa 
en  Kongestol  og  bares  af  Pigerne  ved  udlagte  Stænger  saa  højt, 
at  hans  glade  Ansigt  nu  overstraalede  dem  alle.  Sine  Hansen 
—  der  altid  var  den  første  og  slemmeste  til  at  gække  ham  — 
gik  bagefter  og  holdt  en  Parasol  over  hans  Hoved. 

„Per  Jovemr  raabte  min  Svigerfader,  ,,er  dette  en  Triumf 
eller  en  Ovation?  Ingen  Konsul  eller  Diktator  kunde  være  stol- 
tere, end  han  ser  ud  til." 

Og  saa  var  det  virkelig:  han  skuede  ned  paa  Pigerne  med  et 
Blik,  som  var  de  overvundne  Fanger,  der  alene  var  der  til  at 
forherlige  hans  Indtog.  — 

Han  nød  denne  Lyksalighed  lige  til  Havestuedøren,  hvor  man 
satte  ham  til  Jorden.  Med  en  huldsalig  Mine  rejste  han  sig, 
bukkede  rundt  og  bød  Sine  Hansen  sin  Arm,  den  hun  modtog 
med  et  Smil  og  en  dyb  Nejning.  Nu  gik  det  til  Middagsbordet, 
og  vist  er  det,  at  ved  samme  fandtes  ingen  Kavaler,  der  saa 
levende  underholdt  sin  Dame  som  vor  lille  Triumfator. 


6. 

DUELLEN 

Som  vi  sad  ved  Kaffebordet,  der  blev  dækket  i  den  store  og 
pyntelige  Have,  hvor  største  Delen  af  Tørvejrsdagene  tilbragtes, 
forøgedes  Selskabet  med  en  Herre,  der  saa  ud  til  at  være  nær- 
mere ved  de  fyrretyve  end  ved  de  tredive.  Han  bar  Uniform, 
men  som  viste,  at  han  ikke  længer  stod  i  Tjenesten.   Skødesløst 

hilste  han  paa  Selskabet,  satte  sig  paa  den  første  den  bedste  Stol 
og  sagde,  idet  han  lod  Øjnene  løbe  omkring:  „Jeg  ser  ikke  Frø- 
ken von  Skrysser."  — 

„Hvem  har  jeg  den  Ære  at  se  ved  mit  ringe  Bordf '  spurgte 
Værten  lidt  studsig.  — 

„Kaptajn,  Baron  von  Marensfært/'  svarede  Herren. 

Ved  at  høre  et  saa  snurrigt  Navn  fremkom  et  Smil  paa  somme 
Ansigter;  men  Værten  gjorde  en  sur  Mine  og  sagde:  „Vil  De 
Frøkenen  noget,  skal  jeg  lade  Dem  melde/'  — 

,,Ha  ha!"  grinede  hin,  „jeg  skar  nok  mærre  mig  sær."  — 

Hansen  forstod  ham  ikke  —  jeg,  sandt  at  sige,  ikke  heller 
—  men  at  han  antog  Mennesket  for  ikke  vel  forvaret,  det  kunde 
man  se.  Uden  at  indlade  sig  videre  med  denne  her  Baron,  gik 
han  ind  i  Huset  for  at  underrette  Frøkenen  om  dette  sælsomme 
Besøg;  hun  —  det  fortalte  Kammerraaden  mig  siden  —  afslog 
øjeblikkelig  rent  ud  at  modtage  dette,  idet  him  forklarede  ham 
helt  aabenhjertig,  at  denne  Baron  Mahlensfeld  just  var  den 
sanmie  modbydelige  Bejler,  til  hvilken  hun  skulde  tvinges. 

Under  denne  korte  Fraværelse  blev  der  hverken  talt  noget 
ved  Kaffebordet,  ej  heller  bestilt  andet,  end  at  Baronen  fremtog 
et  massivt  gammeldags  Guldur  med  tre  dito  Kæder  og  Signeter, 
lukkede  det  op  med  et  gravitetisk  Aasyn,  lagde  den  yderste 
Kasse  med  Kæderne  foran  sig  paa  Bordet  og  gav  sig  til  at  gnide 
den  indre  med  Hjørnet  af  sit  Lommetørklæde.  (Som  man  snart 
kom  efter,  saa  var  dette  Personens  eneste  daglige  eller  snarere 
timelige  Bestilling.)  — 

Alle  vi  andre  sad  som  tavse  Tilskuere  ved  dette  unyttige  Ar- 
bejde, indtil  Urold,  der  saa  næsten  lige  saa  højtidelig  ud  som 
Baronen,  gjorde  en  Ende  paa  „Havresæden"!^  med  det 
Spørgsmaal:  ,,Er  der  ingen  af  disse  Signeter  antikke?"  — 

Den  tiltalte  saa  med  en  uvis  Mine  paa  Spørgeren,  som  om 
han  ikke  ret  havde  fattet  Meningen,  og  sagde:  ,,Det  er,  Dæren 
gare  mig,  Arvegods  fra  mine  Forfædre."  — 

„Tænkte  jeg  det  ikke  nok!"  raabte  Oldgranskeren  fornøjet  — 
,, tillader  Hr.  Baron  Mærensfært"  — 

,, —  Jeg  hedder  ikke  Mærensfært,"  sagde  denne  but,  „men 
jeg  hedder  Marensfært." 

,,Saadan  siger  jeg  jo  ogsaa,"  gentog  Urold;  men  inden  det 
kom  til  nærmere  Forklaring  iraellem  dem,  traadte  Kammerraa- 
den ud  af  Huset,  og  med  ham  Frangaisen. 

,,Hvem  er  det  Fruentimmer?"  spurgte  Baronen. 

En  i  Selskabet  sagde  ham  det. 

35* 

,,Ha  ha!"  raabte  han,  „er  det  Mamesærren?  Hun  kunde,  Dæ- 
ren  gare  mig,  tjene  ved  Rivgardeme."  — 

„Hvad  siger  han?"  raabte  den  mandhaftige  Gouvemante,  idet 
him  nærmede  sig  med  lange  Skridt,  ,,er  det  en  Kavareer,  der 
tarer  saaredes  tir  en  Dame!"  — 

Ved  at  høre  Baronens  Naturfeji  i  Udtalen  saaledes  efter- 
vrænget  var  der  fiere,  som  lod  Latteren  frit  Løb. 

Men  Baronen  rejste  sig,  satte  et  glubsk  Ansigt  op  og  sagde: 
„Er  De  af  Ader?" 

,,Gammer  Ader,"  svarede  hun,  ,,og  hvorfor?"  — 

,,Jo,  for  jeg  skar  sige  Dem,"  sagde  Baronen  og  brystede  sig, 
„dersom  De  havde  været  et  Mandfork,  skure  De  givet  mig  Sa- 
tisfaktion;" — 

„Den  kan  jeg  gi'e  Dem  arrigever,"  genmælede  denne  fran- 
ske Virago,  „enten  De  behager  Kaarde,  Saber  errer  Pistorer."  — 

Baronen  studsede  og  sagde  med  nedstemt  Tone: 

,,Det  var  Dævers!  men  man  duerrerer  errers  ikke  med  Da- 
mer." — 

„Saa  skar  min  Broder  møde  Dem  for  mig,  og  det  i  Morgen 
tirig  tir  hvad  Krokkesret  De  befarer."  — 

,,Hvad  har  jeg  med  Deres  Hr.  Broder  at  bestirre?"  spurgte  Ba- 
ronen. — 

„Det  skar  De  straks  erfare,"  svarede  Frangaisen  og  ilede 
hurtigt  tilbage  ind  i  Huset. 

Ingen  af  os  kunde  begribe,  hvad  him  havde  i  Sinde,  og  den 
kort  før  temmelig  forbløffede  Baron  tilbage  vandt  snart  sin  Fat- 
ning. Han  fulgte  Mammesellen  med  Øjnene,  indtil  hun  havde 
faaet  Havestuedøren  paa  Ryggen.  Derpaa  vendte  han  atter  Ho- 
vedet om  og  sagde,  idet  han  igen  begyndte  at  gnide  sin  Urkasse: 
„Jeg  tror,  Dæren  gare  mig,  Deres  Mammesærre  er  hargar."  — 

J6g,  og  vistnok  flere  med  mig,  var  ikke  langt  fra  at  have 
samme  Tro.  Men  inden  vi  endnu  havde  ytret  os  noget  over  det 
sælsomme  Optrin,  traadte  en  Husarofflcer  ud  af  Havestuen  og 
ilede  hen  til  os  med  det  SpørgsmaaJ:  ,,Hvem  af  de  Herrer  er 
Baron  Mahlensfeld?" 

Den  søgte  skiftede  Farve  og  sagde  med  svag  Stemme:  ,,Det 
er  mig,  hvad  behager?"  — 

,,En  Portion  af  Deres  Blod,  min  Herre.  Jeg  er  Løjtnant  Du- 
bois  og  fordrer  Revanche  for  Deres  Fornærmelse  mod  min  Sø- 
ster." — 

,,Jeg  har  ikke  fornærmet  Deres  Søster,"  svarede  Baronen, 
„og  sraas  ikke  med  Dem."  — 


549 

Husaren  greb  en  Kæp,  som  laa  paa  Jorden,  og  sagde:  ,,Saa 
er  du  en  Kujon  og  skal  prygles  ud  af  det  ærede  Selskab."  — - 

Dette  virkede  og  kaldte  Baronens  flygtende  Mod  tilbage;  han 
pustede  sig  op  og  raabte:  ,,Er  her  ingen  Sabrer  i  Huset?" 

„De  skal  faa  en  af  mig,"  svarede  vor  Kaptajn  —  „Ole!  spring 
over  og  hent  dem  begge  to!  jeg  ser,  Hr.  Løjtnanten  har  heller 
ingen."  — 

Det  var  en  alvorlig  Vending,  Sagen  tog.  En  efter  en  anden 
af  de  hosværende  listede  sig  bort;  og  da  Ole  kom  med  Sablerne 
—  dem  han,  for  ej  at  vække  Opsigt,  viselig  havde  skjult  under 
sin  Jakke  —  var  ingen  tilbage  uden  Duellanterne,  Kaplajnen, 
Urold  og  jeg.  Da  jeg  nu  ogsaa  ved  Instriunentemes  Ankomst 
vilde  til  at  bortfjerne  mig,  sagde  Løjtnanten:  ,,Men  vi  skulde 
dog  have  Sekundanter."  — 

„Jeg  tilbyder  mig  for  den  ene,"  sagde  Kaptajnen.  — 

>,0g  jeg  for  den  anden,"  raabte  Urold  med  skarp  Alvor.  — 
,, Tvekamp  er  en  ægte  oldnordisk  Sædvane;  og  det  skulde  glæde 
mig,  om  de  tvende  Kæmper  vilde  bestemme  sig  for  en  ordentlig 
Holmgang."  — 

„Hvad  er  det  for  en?"  spurgte  Kaptajnen.  — 

„Det  er,"  tog  Urold  ivrig  ved:  ,,Man  vælger  en  lille  0  eller 
Holm  i  Vandet,  men  som  ikke  maa  være  større,  end  at  man  paa 
alle  Kanter  kan  tage  den  i  syv  lange  Skræv."  — 

,,Hvor  faar  vi  saadan  en  fra?"  sagde  Løjtnanten  spodsk.  — 

,, Dertil  skal  blive  Raad!"  svarede  Oldgranskeren.  „I  Man- 
gel af  en  virkelig  Holm,  saa  ridser  vi  med  Sværdodden  en  af, 
helst  i  Sand,  men  ellers  paa  Grønsvær.  Det  er  Skade,  at  det  nu 
er  Sommer;  for  ellers  kunde  vi  have  kæmpet  paa  Is.  Dette  brug- 
tes ogsaa  i  Oldtiden,  nu  sjældent." 

Baronen  hørte,  som  det  lod,  meget  andægtig  paa  Antikva- 
ren; men  dennes  oldkrigerske  Lærdom  morede  ikke  Løjtnanten: 

„Til  Sagen!"  raabte  han,  ,, enten  det  saa  skal  være  paa  en  0 
eller  paa  Fastland,"  tog  den  ene,  af  Kaptajnen  tilbudte  Sabel 
og  stak  den  ind  under  venstre  Arm. 

,, Behag  at  følge,  mine  Herrer!"  sagde  Kaptajnen;  ,,jeg  skal 
anvise  et  Sted,  hvor  vi  kan  være  ganske  uforstyrrede." 

Han  gik  nu  forud,  af  Haven  og  i  Skoven;  de  andre  tre  fulgte 
ham.  — 

Da  de  var  mig  ude  af  Syne,  kom  jeg  først  til  at  tænke  lidt 
sammenhængende  over  det,  der  nu  nyssen  saa  usammenhæn- 
gende var  foregaaet:  Baronens  plumpe  Indtrængen  i  et  ham 
ganske  ubekendt  Selskab,  den  lige  saa  fremmede  Husars  Dum- 

pen  som  ned  fra  Skyerne  og  Striden,  der  kom  ligesom  forud 
beredt,  og  hastig  som  i  en  fransk  Komedie.  Det  hele  her  forekom 
mig  næsten  som  en  aftalt  Komedie;  og  nysgerrig  efter  at  se  Knu- 
dens Opløsning  sneg  jeg  mig  ud  i  Skoven  efter  de  spillende  Per- 
soner. — 

Jeg  kunde  ikke  tage  fejl;  thi  Uroids  Stemme  vejledede  mig;  og 
stillende  mig  bag  en  Busk  tog  jeg  en  god  Udsigt  til  Valpladsen, 
der  var  en  lille  aaben  Grønning,  omgiven  af  Træer. 

,,Maa  jeg  nu  laane  Deres  Sværd,"  sagde  Oldgranskeren  til 
Løjtnanten.  — 

,,Hyad  Fanden  vil  De  med  det?"  spurgte  Officeren.  — 

,,  Af  stikke  Holmen,"  lød  Svaret. 

,,0g  De  vilde  virkelig,"  raabte  hin,  ,,rode  i  Snavset  med  min 
Sabel,  som  i  næste  Øjeblik  skaJ  i  Livet  paa  Baronen;  fy!  det  var 
gement  —  men  behag,"  vendte  han  sig  til  Kaptajnen,  ,,at  be- 
stemme Kampens  Vilkaar  og  Maade."  — 

,, Dersom  De  tillader"  —  tog  Urold  Ordet  —  ,,saa  vil  jeg  fore- 
slaa  den  gamle  Kampmaade." 

„Hvorredes  var  den?"  spurgte  den  allerede  igen  temmelig 
betuttede  Baron.  — 

,,Man  havde  egentlig  to,"  sagde  Urold  belærende;  ,,den  før- 
ste og  mest  yndede  var  saadan,  at  den  ene  Kæmpe  havde  et  kort 
og  let  Sværd,  med  hvilket  han  gjorde  tre  og  i  særdeles  Tilfælde 
ni  Hug  paa  Modstanderen,  som  havde  et  langt  og  tungt  Sværd, 
med  hvilket  han,  naar  Turen  kom  til  ham,  gjorde  et  Hug.  Men 
paa  den  anden  og  simplere  Maade  vekslede  man  Hug  om 
Hug."  — 

,,Man  havde  dog  Rov  tir  at  parere?"  spurgte  Baronen.  — 

,,Gud  bevares,  nej!"  svarede  Antikvaren,  „det  kendte  vore 
tapre  Forfædre  ikke  noget  til." 

,,Hr.  Kammerraadl"  faldt  nu  Kaptajnen  ind.  „Vi  er  nymo- 
dens Mennesker  her  og  kan  ikke  befatte  os  med  dette  gamle 
Plumhuggeri.  Maa  jeg  foreslaa,  at  Baronen,  som  den  fordrede, 
har  første  Udfald,  og  at  første  Saar  beslutter  Striden,  der  efter 
sin  Anledning  og  Aarsag  ikke  kan  anses  for  at  høre  til  dem,  der 
gaar  paa  Livet."  — 

„For  mig  gerne!"  sagde  Husaren.  Baronen  nikkede;  og  op- 
muntret ved  Tanken  om  det  første  Hug  hævede  han  Sablen 
og  faldt  ud.  Men  Løjtnanten  parerede  uden  Anstrengelse  Hug- 
get og  kløvede  i  næste  Øjeblik  Modstanderens  Næsetip  og  Over- 
læbe. — 

yyAttendezr  raabte  Kaptajnen,  traadte  til,  adskilte  Kæmperne 

og  tog  et  Par  Lærredsstrimler  op  af  Lommen,  med  hvilke  han 
forbandt  den  enes  lette  Saar,  saa  godt  det  lod  sig  gøre;  det  vil 
sige,  han  hæftede  Strimlerne  ved  Hjælp  af  Lim  eller  Gummi  — 
hvormed  han  altsaa  ligeledes  havde  forsynet  sig  —  over  Smø- 
rerne. Men  Blodet  blev  alligevel  ved  at  løbe  den  saarede  ned  i 
Munden,  hvorfor  han  efter  Kaptajnens  Anvisning  holdt  sit  Tør- 
klæde for.  Medens  dette  gik  for  sig,  leverede  Sejrherren  sin  Sa- 
bel til  Urold,  gjorde  en  hilsende  Bevægelse  med  Haanden  og 
vendte  tilbage  til  Gaarden. 

Ole,  der  havde  holdt  sig  i  Nærheden,  tog  nu  begge  Sablerne 
og  traskede  af  Sted  med  dem;  Baronen  og  Sekundanterne  gik 
hen  paa  en  anden  Kant  af  Skoven,  hvilket  jeg  ikke  dengang  vid- 
ste at  forklare  mig.  Men  den  med  slige  Optrin  fortrolige  Kaptajn 
havde  ladet  en  Vogn  og  en  Ridehest  holde  i  Beredskab  ved  Lan- 
devejen. Paa  den  første  blev  Baronen  bragt,  og  efter  givet  Raad 
agede  han  da  til  Købstaden  for  at  erholde  nærmere  Lægehjælp. 

Ved  min  Tilbagekomst  i  Haven  blev  jeg  snart  omringet  af 
det  øvrige  Selskab  og  bestormet  med  Spørgsmaal  om  denne  Dags 
mærkeligste  Begivenhed.  Ogsaa  Ole  maatte  holde  for,  men  han 
indlod  sig  ikke  i  nogen  vidtløftig  Forklaring:  ,,Det  gik  godt, 
det  gik  pænt  —  intet  andet  i  Stykker  end  en  Næse  —  og  saa  fik 
han  et  Hareskaar  —  det  er  det  hele!"  var  alt,  hvad  de  fik  ud  af 
Sømanden.  — 

Da  alle  af  mig  havde  erholdt  en  omstændelig  Beretning  og 
derover  ytret  sig,  hver  paa  sin  Maade,  begyndte  Herredsfog- 
dens Vikarius  med  en  dybere  Stemme  end  sædvanlig:  „Duel 
er  en  lovløs  Handling  —  Forbudet  mod  samme  er  ikke  hævet  — 
jeg  kunde  komme  i  den  haarde  Nødvendighed  at  lade  Duellan- 
terne sætte  fast  —  den  ene,  hører  jeg,  er  rigtignok  allerede  ude 
af  Jurisdiktionen."  — 

Jeg  indvendte  ham,  at  den  borgerlige  Øvrighed  næppe  var  be- 
myndiget til  at  arrestere  militære,  ved  hvilken  Bemærkning  han 
villig  beroligede  sig.  — 

Den  aldeles  frenunede,  smukke,  kække  Husarofficer  blev  nu 
ene  Genstand  for  en  levende  Samtale;  og  nogle  af  de  yngre  Pi- 
ger forenede  til  sidst  deres  Betragtninger  ved  hans  Mund- 
skæg, hvilket  dengang  endnu  var  en  ualmindelig  Prydelse  for 
Officerer.  — 

Med  det  Haab,  ret  snart  at  gøre  nærmere  Bekendtskab  med 
den  tapre  Løjtnant  Dubois,  gik  alle  ind;  og  da  man  ikke  fandt 
ham  i  Have-  eller  Dagligstue,  formodede  man  med  Grund,  at 
han  var  hos  Søsteren.  — 

Men  da  en  Time  eller  mere  var  forløbet  under  frugtesløs 
Venten,  og  Solen  allerede  gaaet  ned,  kom  —  i  Stedet  for  Løjt- 
nanten —  hans  Søster.  Hun  bragte  hans  Afskedshilsen  til  Vært 
og  Værtinde,  med  Undskyldning  for  hans  pludselige,  men  nød- 
vendige Bertgang,  da  han  nemlig  rejste  efter  højere  Befaling  i 
Tjenestesager  — 

„Det  gør  mig  ondt,"  sagde  Kammerraaden,  ,,saa  meget  mere, 
som  jeg  ikke  ved,  paa  hvad  Maade  han  enten  kom  eller  rej- 
ste." — 

„Hans  Tjener,"  svarede  hun,  „holdt  med  deres  Heste  her 
udenfor  ved  Landevejen,  da  han  paa  Forbifarten  blot  vilde  tale 
et  Par  Ord  med  mig."  — 

Hermed  havde  da  al  Venten  en  snar  og  ærgerlig  Ende.  — 


7. 

SLUTNINGEN  AF  OLES  LEVNETSLØB 

Da  jeg  næste  Morgen  vaagnede,  savnede  jeg  Alice  ved  min 
Side.  Værelset  var  det  samme,  i  hvilket  jeg  første  Gang  hørte 
hendes  Englestemme.  Endnu  stod  Billedet  for  mig  af  den  ind- 
murede Frøken  paa  Betrækket  i  Krogen.  End  ikke  ved  Sengen 
var  gjort  mindste  Forandring:  dens  Figur  og  de  mørke  Gardi- 
ner med  de  lange  Frynser  krævede  ingen  levende  Indbildnings- 
kraft for  at  finde  Ligheden  mellem  denne  Himmelseng  og  en 
Ligvogn.  — 

Samme  Scene  —  eller  Sceneri  —  vækker  gerne  de  samme  Fø- 
lelser og  Tanker,  og  det  ofte  i  samme  Orden:  saaledes  gentoges 
mig  nu  hin  Vinternats  aandelige  Liv  —  lad  mig  heller  sige: 
Aandelivl  Billedet  paa  Væggen  med  den  dertil  knyttede 
Brøde,  forbuden  Elskovs  skumle  Lyst  og  dens  rædlige  Bod,  To- 
nerne derinde  og  hende,  der  fremtryllede  dem  som  fra  en  anden 
Verden  —  hende,  nu  min  Lyksalighed  i  denne  —  Tys!  da  lød  igen 
hin  samme  Aandemusik  —  det  var  Alice,  der  sang:  ,,H vor- 
for tøver  du  saa  længe?"  men  med  et  helt  andet  Udtryk: 
det  opfyldte  Haabs:  den  rolige  Glædes  lige  saa  klare  som  milde 
Toner.  — 

Hurtig  klædte  jeg  mig  paa;  og  som  jeg  aabnede  Døren  til 
Salen,  traadte  Kaptajnen  ind  fra  den  modstaaende.   Vistnok  be- 

sjælede  af  lignende  Følelser  ilede  vi  hen  til  Bordet,  hvor  vore 
Koner  sad,  og  trykkede  Kærlighedens  og  Agtelsens  hellige  Kys 
paa  deres  trcrfaste  Hænder.  — 

Kaptajnen  saa  paa  sin  med  et  ubeskriveligt  saligt  Blik  —  den 
elskedes  anden  søde  Aabenbaring  svævede  paa  hendes  ømt  smi- 
lende Læber.  Alice  trykkede  min  Haand  —  jeg  forstod  hende.  — 

Der  pikkedes  paa  den  ydre  Salsdør  —  det  var  den  højtbe- 
troede  Ole,  der  kom  for  at  yde  sin  Herre  og  Ven  den  daglige 
Morgenhilsen.  . 

,,Hør  Ole!"  sagde  denne,  „man  skulde  vel  have  Resten  af  din 
Historie." 

,,Ja  vel,  Kaptajn!"  svarede  han. 

„Nu!"  gentog  Kaptajnen,  „saa  lad  os  gaa  ned  i  den  samme 
Kahyt,  hvor  du  gav  os  den  første  Del  af  din  Journal!" 

Og  saa  forlod  vi  da  Konerne,  tog  min  Svigerfader  med  og 
nedlod  os  paa  det  antydede  Sted,  hvor  Ole,  forsynet  med  en 
frisk  Skraa,  tog  til  Orde  som  følger: 

,,Hm  —  ja  vel!  det  var  ved  Østerrisøeren,  vi  slap.  Naa  da! 
han  gjorde  en  snar  og  velbeholden  Rejse.  Og  jeg  kom  hjem  til 
gamle  Aleth  —  som  han  altid  kaldte  hende,  Ole  Olsen;  men  hun 
var  alligevel  ikke  saa  gammel;  for  „Sø-Aleth",  som  han  kaldte 
Skuden,  hun  løb  af  Stabelen  det  samme  Aar,  som  „Land-Aleth" 
«tod  Konfirmation,  og  — " 

,, —  Lad  nu  Aleth  være,  min  Mand!"  afbrød  Kaptajnen,  „og 
fortæl  os  noget  om  Siri!" 

„Vel!"  tog  den  gamle  Sømand  atter  ved  —  ,,Ser  De:  Siri  var 
et  net  Stykke  Tøs;  der  var  godt  Tømmer  i  hende,  og  Sindelaget 
var  endda  nok  saa  godt.  Nu  kom  det  sig  saaledes:  vi  gik  og  saa 
paa  hverandre  en  Dag  og  en  anden  Dag,  og  jeg  kunde  godt  lide 
hende,  og  hun  kunde  ogsaa  lide  mig,  kan  jeg  tro;  men  vi  tav 
stille.  Nu  gik  jeg  den  Vinter  til  Klokkeren  der  i  Sandefjord  og 
læste  til  Styrmandseksamen  —  som  jeg  ellers  ikke  fik.  —  Og  en 
Dag,  som  jeg  kommer  hjem  fra  Klokkeren,  saa  sidder  gamle 
Aleth  ved  sin  Ten  —  hun  spandt  ikke,  men  hun  græd.  Saa  si'er 
jeg  til  hende:  „Mo'er!  hvorfor  græder  du?"  si'er  jeg.  Saa  si'er 
hun:  „Aleth  er  forgaaet,"  si'er  hun,  ,,og  Ole  Olsen  ser  jeg  ikke 
mer  i  denne  Verden."  Og  saa  stak  hun  i  at  tude  igen,  og  Van- 
det løb  ogsaa  ud  af  mine  Spygatter.  Men  saa  si'er  jeg:  ,,Mo'erI 
hvoraf  ved  du  det?"  „Jo,  Ole!"  si'er  hun,  ,,jeg  har  hørt  Varsel 
for  ham  i  Nat."  —  Naa!  saa  gik  der  en  lille  Tid  hen,  og  de  græd 
begge  to  af  og  til,  baade  Moder  og  Datter.  Men  saa  en  Dag  si*er 
hun  til  mig  —  Siri  var  ikke  hos  —  Ole!"  si'er  hun  —  ,,jeg  er 

Enke,  Gud  bedre!  og  jeg  har  kun  Siri  at  trøste  mig  ved.  Nøgen 
er  jeg  ikke;  men  han  er  borte,  der  skulde  holde  Pjalterne  om 
os.  Ole  I  jeg  har  tænkt  paa"  —  si'er  hun  —  ,,naar  Siri  og  du 
kan  lide  hverandre,  og  du  bliveor  Styrmand,  saa  kan  I  komme 
sammen  og  faa  Hytten  og  det  hele;  og  saa  kan  jeg  blive  her, 
og  I  kan  pleje  mig  paa  mine  gamle  Dage,  om  jeg  ellers  skal 
se  nogen  af  dem.  Men  du  skal  ikke  snakke  til  hende  om  den 
Ting,  førend  du  kommer  hjem  fra  København."  —  Det  gjorde 
jeg  ikke  heller.  For  jeg  sa'e  ikke  andet  til  hende,  end  da  jeg 
rejste,  sa*e  jeg:  ,, Farvel,  Siril  og  Tak  for  alt  godt!  kanske  du 
tænker  lidt  paa  mig  imellem,  naar  du  fodrer  den  lille  Siri"  — 
Siri,  ser  De,  det  var  en  Kanariefugl,  jeg  havde  hjem  med  til 
hende,  og  saa  havde  jeg  kaldt  den  op  efter  hende.  —  Saa  græd 
hun  da  og  tog  et  Hovedvandsæg  op  af  Lommen  og  gav  mig  det 
og  sagde:  ,,Der,  Ole!  jeg  har  intet  andet  at  give  dig  —  kanske 
du  ogsaa  tænker  lidt  imellem  paa  mig,  naar  du  ser  det."  Og 
det  gjorde  jeg  ogsaa  —  det  ved  Gud,  jeg  gjorde."  — 

Her  tav  Fortælleren,  strakte  Benene  ud,  lod  Hovedet  synke 
lidt  ned  mod  Brystet  og  hentede  et  langt  Suk.  — 

,,Du  skal  til  Vejrs  igen,  min  gamle  Gut!"  opmuntrede  Kap- 
tajnen. — 

Ole  rettede  sig  straks,  løste  et  Par  Knapper  i  sin  Vest,  stak 
Haanden  ind  paa  Barmen  og  førte  den  ud  igen  med  et  Sølv- 
hovedvandsæg, bundet  ved  en  Haarlidse  om  hans  Hals.  — 

,,0g  det  gør  jeg  endnu,  kan  jeg  tro,"  sagde  han,  -  drejende 
og  vendende  Ægget  tæt  foran  de  plirende,  graadglinsende  Øjne. 

,,Hvad  er  det  for  en  Snor,  det  hænger  i,"  spurgte  jeg. 

Uden  at  se  paa  mig  svarede  han:  „Det  er  noget  af  hendes 
egen  Takkelasie,"  og  gemte  det  dyrebare  Klenodie  ved  det 
gamle,  ærlige  Hjerte.  — 

Han  samlede  atter  Benene  op  under  sig  og  vedblev:  ,,Jeg  gik 
da  tidlig  paa  Aaret  med  en  Jagt,  som  vilde  til  København.  Men 
endnu  den  samme  Nat,  som  vi  var  afsejlet  om  Morgenen,  blev 
vi  i  Mørket  paasejlet  af  en  Engelskmand.  Jeg  var  paa  Dækket 
og  gik  just  paa  Styrbordssiden,  da  han  rendte  os  ind  i  Boven 
og  derpaa  gned  sig  hen  ad  vor  Laaring.  De  raabte  nu  til  mig, 
at  jeg  skulde  jumpe  over  og  firede  mig  en  Ende  Tov  —  ja,  jeg 
var  ikke  videre  bunden  til  Jagten,  jeg  greb  Tovet  og  entrede  op 
paa  Engelskmanden.  Men  først  raabte  jeg  til  de  andre,  at  de 
skulde  gøre  ligesaa.  Nej,  der  var  ingen,  der  brød  sig  om  det; 
og  saa  sa'e  Engelskmændene:  „Naar  de  ikke  vil  med,  lad  dem 
saa   gaa  til    Helvede!"    Og   det    skete  da   paa    en    Maade,    for 

kort  efter  hørte  vi  noget  agterude  et  Vræl,  og  da  maa  Jagten 
vel  være  sunket. 

Men  Engelskmanden  stod  hjem  efter,  og  jeg  maatte  følge 
med,  enten  jeg  vilde  eller  ej;  og  det  blev  en  lang  Rejse  for  mig. 
For  da  vi  kom  til  Falraouth,  hvor  Skibet  hørte  hjemme,  laa  der 
ikke  et  eneste  Skib,  som  enten  skulde  til  Norge  eller  til  Øster- 
søen; og  da  jeg  havde  ligget  der  i  nogen  Tid,  og  mine  Penge 
begyndte  at  gaa  med,  var  jeg  nødt  til  at  tage  Hyre  paa  en 
Franskmand,  der  gik  til  Middelhavet.  Da  vi  var  kommet  der 
og  havde  Højden  af  Minorka,  blev  vi  taget  af  en  Barbaresk- 
Korsar,  bragt  til  Tunis  og  solgt  som  Slaver.  Der  blev  jeg  da  i 
atten  Aar."  — 

„Atten  Aar?"  raabte  min  Svigerfader. 

,,Aa  ja!"  sagde  Ole,  „og  endda  fire  Maaneder  til."  — 

,,Gud  bevare  os!"  sukkede  Svigerfader,  „hvordan  gik  det  dig 
der,  din  Stakkel?"  — 

,,Aa!  det  er  aldrig  værd  at  tale  om,"  svarede  Sømanden, 
,,den  ene  Dag  var  som  den  anden:  lidt  af  Brødet  og  meget  af 
Pisken  —  lidt  Hvile  og  meget  Arbejde.  Men  Herre  Gud!  den 
Tid  gik  da  ogsaa,  som  al  anden.  Og  saa  hændte  det  sig  en  Dag, 
som  jeg  sjovede  ved  Stranden,  at  en  Rusmand,  som  laa  der 
udenfor,  kom  i  Land.  Og  ved  at  se  min  Medkristen  har  jeg  vel 
sukket  og  sagt  noget  paa  mit  Modersmaal,  for  saa  taler  han 
til  mig  paa  Dansk  og  spørger,  om  jeg  vil  løskøbes.  Det  var 
ikke  sært,  om  jeg  sagde  Ja  der  til.  Saa  købte  han  mig  fri  og 
tog  mig  med  sig,  og  for  jeg  saa  med  ham  siden  og  havde  det 
saa  godt,  som  jeg  vilde  ønske  mig?"  — 

,,Hvad  hed  den  brave  Mand?"  spurgte  jeg,  ,,hvem  var  det?"  — 

,,Der  sidder  han,"  sagde  Matrosen  og  pegede  paa  Kaptajnen, 
,,og  Vor  Herre  betale  ham  for  det!  for  jeg  kan  ikke." 

Her  saa  han  op  mod  Himmelen  og  atter  med  sænket  Hoved 
ned  paa  sine  Hænder,  dem  han  havde  foldet  i  Skødet. 

„Men  Siri,  kære  Ven?"  spurgte  jeg  videre. 

„Siri,"  svarede  han  sagte  og  langsomt  og  lod  Hovedet  synke 
endnu  dybere.  — 

„Siri  er  nok  gaaet  til  sine  Forældre;  for  det  er  nu  flere  Aar 
siden,  jeg  skrev  til  Sandefjord;  men  der  var  ikke  en  Sjæl,  som 
vidste  noget  af  hende  at  sige." 

Med  dyb  Deltagelse  havde  vi  alle  modtaget  den  stakkels  Sø- 
mands sørgelige  Fortælling;  men  ingen  af  os  havde  Ord  at  trø- 
ste ham  med,    indtil  Kaptajnen   omsider  rejste  sig,    tog  hans 

Haand,  rystede  den  og  sagde:  „Der  kommer  en  Dag,  da  det 
hedder:  ,,Alle  Mand  paa  Dækket!"" 

Disse  sidste  Kommandoord  udtalte  han  med  en  saadan 
Stemme,  at  vi  alle  rejste  os  som  paa  Kommando  og  skiltes  ad, 
hver  med  sine  egne  alvorlige  Tanker. 


8. 

EN  SKIBSPRÆKEN  PAA  LANDET 

Hvad  der  ellers  kan  have  tildraget  sig  den  følgende  Dag,  som 
var  den  sidste  i  Ugen,  ved  jeg  intet  af;  thi  Degnen  —  som  for- 
medelst en  meget  regnfuld  Nat  ikke  havde  noget  med  Tiende- 
tagen at  gøre  —  fik  mig  med  sig  ud  i  Bekkasinkærene.  Vor  Be- 
stilling sammesteds  vil  jeg  springe  over,  da  en  Beretning  herom 
næppe  vilde  more  ret  mange  af  mine  Læsere.  Jeg  beder  der- 
imod om  Deres  Ledsagelse  til  Kirken  den  efterfølgende  Hel- 
ligdag! 

Den  lille  Landsbykirke  var  fuld  af  Tilhørere;  thi  Rygtet  om 
dens  Prydelse  havde  samlet  en  mer  end  almindelig  Folke- 
mængde. Herregaardens  Stol  —  et  stort  Pulpitur  lige  over  for 
Prækestolen,  havde  ikke  et  ledigt  Sæde;  og  Ole  var  endog  an- 
vist en  Plads  i  samme;  thi  han  var  jo  den,  som,  saa  at  sige,  havde 
givet  Præsten  Tekst  til  hans  Tale.  Sømandens  Øjekast  delte  sig 
ogsaa  hele  Tiden  mellem  Skibet  og  Taleren. 

Da  denne  havde  læst  Bønnen  og  Evangeliet,  tog  han  til  Orde, 
som  følger:i8 

Mine  kære   Venner! 

Et  ikke  saa  kort  Tidsrum  er  henrundet,  siden  jeg  første  Gcmg 
talede  Herrens  Ord  til  eder!  Hvor  mange  af  dem,  der  da  mod- 
tog mig,  maa  jeg  ikke  i  Dag  savne!  Ogsaa  jeg  skal  engang  tæl- 
les blandt  de  savnede.  Den  Tid  vil  komme  —  hvor  snart,  ved 
ingen  af  os  —  da  min  Røst  ikke  mere  skal  høres.  Men  jeg  har 
det  Haab,  at  den  vil  mindes  endnu  en  Stund  efter  at  jeg  er  lagt 
til  Hvile  og  I  hverken  høre  eller  se  mig  mere.  Og  vil  jeg  da  paa 
denne  Dagi»  tale  nogle  særdeles  Ord  til  mine  elskelige  Sogne- 
børn med  det  inderlige  Ønske,  at  de  maa  bevares  længe  i  kær- 
ligt Sind  hos  eder  alle! 

Dette  Skib,  mine  Venner!  er  en  Gave  fra  en  af  vore  med- 
rejsende paa  Livets  urolige  Hav.  Han  haver  her  ophængt  det, 
ikke  til  en  blot  Prydelse,  men  dels  for  sig  selv  som  et  Taknemme- 
ligheds Offer  til  den  Stormens  og  Havets  Herre,  der  fører  ham 
gennem  Fairer  tryggelig  til  hans  sidste  Ankerplads,  og  dels  for 
os  til  en  saavel  advarende  som  opmuntrende  Lserdom. 

Dette  Skib  viser  sig  vel  ved  det  første  flygtige  Øjekast  som 
et  blot  Billedværk;  men  ved  nøjere  Beskuelse  og  Eftertænkning 
faar  det  en  mangfoldig  og  dyb  Betydning.  Det  forholder  sig 
hermed  som  med  en  fremmed  Skrift,  paa  hvis  sælsomme  Træk 
den  ukyndige  stirrer  med  kort  Nysgerrighed  eller  kold  Lige- 
gyldighed; men  hvo  der  forstaar  at  læse  denne  Skrift,  at  udtyde 
disse  Tegn,  han  faar  Mening  derudaf. 

Fæster  nu  for  det  første  eders  Opmærksomhed  paa  Skro- 
get! I  se  da  her  et  Stykke  Træarbejde,  bestaaende  af  mange 
Dele,  kunstigen  sammenfattede,  fast  forenede,  saaledes  at  det  ud- 
gør et  eneste  Helt.  Herved  tænke  vi  os  det  menneskelige  Le- 
geme, der  er  sammenføjet  af  mange  og  uligeartede  Dele  til  et 
saadant  Helt,  at  vi  med  fuld  Føje  kalde  det  Skabningens  Me- 
sterstykke. Thi  hvad  er  vel  alle  vore  beundrede  Kunstværker 
andet  end  Fuskerværker  mod  dette?  Hvad  er  vel  al  den  Pynt 
og  Prydelse,  med  hvilken  vi  søge  at  skjule  Manglerne  ved  vore 
egne  Arbejder,  mod  den  samstemmende  Skønhed,  der  viser  det 
menneskelige  Legeme  som  Skaberens  Mesterværk? 

Men  under  et  andet  Hensyn  er  Ligheden  mellem  Skibet  og 
Menneskelegemet  lige  saa  træffende  —  om  end  mindre  opmun- 
trende for  den  menneskelige  Forfængelighed.  Skibet  er,  med  al 
sin  Fasthed  og  Styrke,  alligevel  skrøbeligt,  forgængeligt  og  vor- 
der  ofte  —  selv  under  den  største  Forsigtighed  —  et  Bytte  for 
Elementernes  sejrende  Magt.  Ja,  om  det  endog  nok  saa  heldigt 
trodser  disse,  om  det  endog  nok  saa  omhyggeligt  flikkes  og 
udbedres:  det  vil  dog  omsider  skørnes,  opløses,  forgaa  af  Ælde. 
Saaledes  ere  og  vore  Legemer  udsatte  for  utallige  forstyrrende 
Paavirkninger  af  Vold  og  Sygdomme.  Og  om  de  nu  heldigen 
undvige  og  overvinde  alle  disse  Farer,  skal  dog  Alderen  ufejl- 
barlig svække  deres  Kræfter,  udslette  deres  Skønhed  og  til  sidst 
overgive  dem  til  Død  og  Forkrænkelighed.  Visselig!  naar  vi 
tænke  herpaa,  da  maa  vi  vel  sukke  med  Job:  ,,Du  gjorde 
mig  som  Ler,  og  du  vil  gøre  mig  til  Støv  igen." 

Henvender  hernæst  eders  Øjne  til  Skibets  Tovværk,  hvis 
Mangfoldighed  opvækker  eders  Forundring,  hvis  indbyrdes 
Sammenhæng,  hvis  forskellige  og  sælsomme  Virkninger  synes 

at  spotte  eders  Nysgerrighed  og  give  eders  Spørgsmaal  ube- 
svarede tilbage.  Herved  forestille  vi  os  Bevæggrundene  —  Driv- 
fjedrene til  de  menneskelige  Handlinger.  Hvor  mangfoldige  ere 
ikke  disse?  men  derhos  ofte  hvor  uforklarlige?  stundom  sam- 
virkende,  stundom  krydsende  hverandre,  stundom  modvir- 
kende —  hævende  hverandre,  hvis  de  ikke  forbindes  med  Kløgt, 
ledes  med  Forstandighed  og  styres  med  Sindighed.  Disse  Toves 
Bestemmelse  er:  at  hejse  Sejlene,  give  den  bedste  Stilling  for 
Vindene  og  atter  at  stryge  eller  nedlade  dem.  Saaledes  fremmer 
Menneskets  Villie  Tanker  til  Handlinger,  forbinder  og  adskiller, 
forandrer  og  retter,  fremskynder  og  undertrykker  dem.  Men 
hvor  hyppigen  sker  det  ikke,  at  disse  Handlinger  forstyrres, 
ligesom  Sejlene  sønderrives  af  Stormene!  Og  til  Slutning  standse, 
ophøre  de  alle,  ligervis  som  Sejlene  synke,  naar  Skibet  er  kom- 
met i  Havn. 

Men  ogsaa  i  denne  Lighed,  mine  elskelige!  er  der  noget,  som, 
hvorvel  belærende,  dog  tillige  nedbøjer  vor  idelig  opstræ- 
bende  Stolthed:  dette  tilsyneladende  Vildrede  af  Tov,  Reb  og 
Liner  regeres  af  enhver  udlært  Sømand  med  Lethed  og  Sikker- 
hed. Men  hvo  er  det  Menneske,  om  han  endog  tror  sig  udlært  i 
Livets  Skole,  som  saaledes  formaar  at  lede  sine  Handlinger  til 
et  viist  og  værdigt  Maal,  ved  forstandigen  at  styre  og  samvir- 
kende at  forbinde  Bevæggrundene  til  disse?  Ak!  jeg  frygter,  han 
har  ikke  det  fulde  Herredømme  over  dem;  ja,  jeg  frygter,  at 
han  ej  engang  rigtig  kender  dem;  jeg  frygter  —  nej!  mer  endnu: 
jeg  ved  det,  jeg  ved,  hvor  ofte  vi  med  al  vor  Klogskab,  med  Til- 
gift af  al  vor  Erfaring  —  hvor  ofte  vi  dog  bringe  vore  egne  Pla- 
ner, vore  Handlinger,  vort  hele  Selv  i  Vildrede.  Denne  kunstige 
Maskine  kan  jeg  lære  paa  det  nøjeste  at  kende,  paa  det  sikreste 
at  styre;  men  mit  eget  Selv  —  om  jeg  end  lærte  herpaa  i  hun- 
drede Aar,  jeg  maatte  dog  —  uden  en  højere  og  visere  Lærers 
Hjælp  —  udgaa  som  halvbefaren,  som  gammelt  Barn  af  Livets 
Skole. 

Der  er  nu  noget  meget  vigtigt,  ja  egentlig  det  allervigtigste 
i  hele  Skibet,  hvilket  vi  ikke  se,  undtagen  naar  det  indføres  og 
udbringes  deraf;  det  er  Ladningen,  de  Varer,  som  det  bæ- 
rer fra  et  Land  til  et  andet.  „Hvad  mon  det  Skib  har  at  føre?" 
spørge  vi,  naar  vi  se  en  Sejler  nærme  sig.  Ja!  der  er  mange 
Slags  Varer  til,  lige  saa  mange  som  Naturen  og  Kunsten  er  i 
Stand  til  at  frembringe.  Der  kan  være  gode  Varer  og  slette, 
falske  og  ægte,  nyttige  og  skadelige;  der  kan  være  farlige  Varer, 

som  endog  ere  i  Stand  til  at  fordærve  og  ødelægge  det  Skib,  der 
fører  dem. 

Naar  et  Menneske,  til  hvem  vi  kende  slet  intet  eller  ikkun 
ganske  lidet,  nærmer  sig  med  et  vigtigt  Ærinde,  da  spørge  vi 
og:  „Hvad  mon  denne  fører  i  sit  Skjold?"  Ja  vel  er  det  en  højst 
nødvendig  Forsigtighed,  saa  vidt  vi  maa  og  kunne,  at  anstille  en 
nøje  Undersøgelse;  men  en  saadan  er  lige  saa  vanskelig,  som  den 
er  vigtig.  Et  Skibs  Ladning  kan  den,  som  hertil  er  bemyndiget, 
lære  at  kende;  men  hvo  er  vel  det  Menneske,  om  han  endog 
havde  den  udstrakte  Fuldmagt  hertil,  som  kan  gaa  ind  i  et  an- 
det og  gennemskue  dets  Tanker,  Hensigter  og  Sindelag?  De  an- 
give vel  alle  deres  Hjerters  Ladninger  at  være  Gudsfrygt,  Sand- 
hed, Ærlighed;  men  det  bliver  dog  først  ved  Udlosningen,  ved 
deres  Gerninger,  „paa  deres  Frugter",  vi  skulle  kende  dem.  Ak! 
det  er  ofte  for  silde  for  vor  egen  Sikkerhed,  vor  egen  Kolighed, 
at  vi  erholde  denne  Kundskab.  Hvad  vi  skulde  haft  i  Forvejen, 
det  kommer  først  bagefter  og  bringer  os  stundom  Bedrøvelse, 
Harme  og  Anger.  Men  enhver  kan  dog,  naar  han  vil,  kende 
sine  egne  Planer,  Hensigter  og  Sindelag.  Enhver  kan  vogte  sig 
selv  for  at  føre  falske,  forbudne,  farlige  Varer  —  ak!  Gud  bedre 
det!  Hvo  haver  ikke  nogle  af  saadanne?  Og  hvor  mange  findes 
der  ikke,  som  tillade  —  overlæsse  deres  Hoveder  med  daarligt, 
med  farligt  Hjernespind?  som  „besvære  deres  Hjerter 
med  overdreven  Omsorg  for  dette  Livs  Næring?" 
deres  hele  indre  Væsen  med  nedtrykkende  —  undertrykkende 
Sorger?  med  fordærvende  Lyster  og  Lidenskaber?  Og  hvad  have 
de  saa  alle  i  Fragt?  Hvilken  Løn  have  de  for  at  slæbe  disse  tunge 
Varer  med  sig  gennem  Livets  oprørte  Farvande?  Ved  Rejsens 
Ende  —  Græmmelse  og  Anger  over  det  forbigangne,  Frygt  og 
Forfærdelse  for  det  tilkommende;  men  Haab  og  Trøst  vorde  hver 
den  til  Del,  som  har  haft  at  føre  hine  eneste  sande  Rigdomme, 
dem  hverken  ,,Rust  eller  Møl"  eller  Døden  selv  er  mægtig  at 
berøve  os. 

Sejlene,  mine  Venner!  dem  vi  nu  ej  heilet*  se,  betegne 
Menneskets  ligeledes  usynlig  Kræfter,  hvilke  vi  alene  kende  af 
deres  Virkninger.  Vinden,  som  virker  paa  Sejlene,  saaledes 
at  disse  igen  virke  paa  Skibet,  se!  den  betegner  vor  frie  Villie, 
uden  hvis  Ytringer  og  Bestemmelser  Legemets  Kræfter  vilde 
være  blinde  eller  livløse.-  Uden  Vind  hænge  Sejlene  slappe,  til 
unyttig  Byrde  for  Skibet;  men  naar  Vinden  vaagner,  da  væk- 
ker den  de  slumrende  Kræfter.  Saaledes  er  det  ogsaa,  naar 
Villien,  som  sætter  vort  Legeme  i  Bevægelse,  bringer  Haanden 
til  at  røre  sig,  Foden  til  at  flytte  sig,  Tænkeevnerne  til  at  an- 

strenge  sig.  Men  stundom  sker.  det,  naar  Vinden  vorder  for 
stærk  og  vokser  til  Storm,  at  Sejlene  sønderrives,  hvis  de  ikke 
betids  vorde  rebede  eller  vel  helt  sammenrullede.  Ligesaaledes 
kan  en  altfor  heftig  og  haardnakket  ViUie  —  hvis  den  ej  i  Tide 
tæmmes  og  indskrænkes  —  lamme  vore  Kræfter,  vel  endog  al- 
deles forøde  dem.  Ja,  ligesom  Stormen  kan  virke  saa  voldsomt 
paa  Sejlene,  at  Skibet  omkastes  og  vorder  Afgrundens  Bytte, 
saaledes  se  vi  og,  at  en  ubøjelig  og  uklog  VUliefasthed  fører 
det  hele  Menneske  til  Undergang. 

Men  endnu  i  een  Henseende  finder  en  mærkelig  Lighed  Sted 
mellem  Vinden  og  Villien  —  den  vi  gerne  kalde  „fri".  Vel  synes 
der  ved  første  Blik  at  vise  sig  en  ren  Ulighed:  at  nemlig  Villien, 
men  ikke  Vinden,  er  i  vor  Magt.  Men  mon  vi  ogsaa  kunne  trøste 
os  til  at  paastaa,  at  vi  aitid  ere  Herrer  over  vor  Villie?  eller  at 
denne  altid  fører  os  didhen,  hvor  vi  agtede  at  styre?  didhen, 
hvor  vi  ret  egentlig  ville?  Akl  mine  Bøml  lader  os  oprigtigen  til- 
staa  det!  den  menneskelige  Villie  kan  ej  alene,  som  Vinden, 
slumre  ofte  —  længe  slumre;  men  den  er  og,  som  Vinden,  flyg- 
tig, ustadig  —  stimdom  fordærvelig.  Nej,  nej,  lad  os  ikke  stole 
paa,  langt  mindre  hovmode  os  af,  at  Villien  er  saa  fast  i  vor 
Magtl  eller  at  den  altid  stemmer  med  vor  bedre  Overbevisningl 
Maa  vi  da  ikke  ofte  sukke  med  den  ædle  Apostel:  ,,Detgode,  som 
jeg  vil,  det  gør  jeg  ikke,  men  derimod  det  onde, 
som  j  eg  ikke  vi  ir'  Ak!  jeg  elendige  Menneske!  jeg  svage,  flyg- 
tige, ustadige  Væsen!  Hvor  afmægtig,  hvor  usikker  er  min 
Villie!  Herre!  styr  og  reger  mig  efter  din  Villie! 

Men  Sømanden  f styrer  og  regerer  sit  Skib  med  Vinden,  med 
Siden  af  Vinden,  tja  selv  imod  Vinden.  Hvormed  udretter  han 
dette?  Det  er  kun  et  lidet  Redskab,  han  hertil  bruger;  men  paa 
dets  Styrke  og  rette  Styrelse  beror  hele  Skibets  Sikkerhed.  Hvad 
nu  Roret  er  for  Skibet,  det  er  Forstanden  for  Mennesket. 
Forstanden  maa  lede  alle  vore  Bevægelser,  styre  alle  vore 
Drifter,  beherske  vore  Lyster  og  ofte  arbejde  dem  lige  imod.  Men 
ak!  ligesom  Skibet  undertiden  ikke  vil  lystre  Roret  og  tumles 
som  en  Bold  for  Vinden,  saaledes  tager  en  ustyrlig  Villie  Mag- 
ten fra  Forstanden,  ja,  hvad  der  er  endnu  sørgeligere,  gør  deq 
til  sin  Slave,  til  et  foragteligt  Redskab  for  sine  fordærvelige 
Beslutninger.  Og  var  endda  dette  saaledes  blot  med  den  svage 
Forstand;  men  desværre!  det  sker  lige  saa  ofte  med  den 
stærke.  Hvad  er  selv  en  Salomons  Visdom  mod  hans  endnu 
større  Sanselighed?  Kunde  en  Davids  Forstand  betrygge  ham 
mod  den  onde  Villies  tyranniske  Magt?  —  O  Menneske!  ihvo  du 

end  est,  udrustet  med  Lærdom,  Klogskab,  Visdom,  Erfaxing,  o 
Menneske!  stol  ikke  fast  paa  din  Forstandl  men  søg  dig  et  Lys, 
som  er  klarere,  en  Støtte,  som  er  stærkere!  Søg  dig  en  Visdom, 
som  overgaar  menneskelig  Forstandl  Og  hvor  denne  er  at 
finde,  skal  det  følgende  vise  dig. 

Nogle  af  edeor,  mine  Venner!  have  vel  set  og  de  fleste  hørt 
tale  om  en  højst  mærkelig,  ja  ret  underfuld  Ting:  en  Naal, 
som  altid  vender  Spidsen  mod  Nord.  Ved  Hjælp  af  dette  lille 
Redskab  ser  Sømanden  stedse,  hvorledes  han  er  vendt,  hvor- 
hen han  skal  styre  sit  Løb.  Naar  Skyerne  skjule  Solen,  viser 
Kompasset  ham  dog,  hvor  den  befinder  sig.  I  Nattens  tyk- 
keste Mørke,  naar  baade  Maane  og  Stjerner  ere  borte,  da  er 
Kompasset  den  søfarendes  ufejlbarlige  Vejleder  —  en  Vejleder, 
paa  hvem  hverken  Vind  eller  Vejr,  hverken  Storm  eller  Bølger 
have  mindste  Indflydelse.  Midt  paa  Havet,  midt  i  Mulmet,  un- 
der Stormens  Vrede,  mellem  Bølgernes  Rasen,  beholder  Mag- 
netnaalen  sin  bestemte  Stilling  og  viser  med  uforstyrrelig  Sik- 
kerhed mod  den  usynlige  Pol.  Saaledes,  o  Kristne!  eje  ogsaa  vi 
i  den  himmelske  Lære,  i  vor  kristelige  Tro,  et  aandeligt  Kom- 
pas, en  ufejlbar  Vejviser  over  lavets  farlige  Hav.  Skjuler  sig 
de  jordiske  Glæders  Sol  —  og  det  gør  den  ofte  —  bag  Sorgens 
Skyer:  da  straaler  stedse  denne  himmelske  i  ufordunklet  Glans. 
Er  der  ellers  Mørke  tirindt  omkring  os,  der  er  dog  et  Lys  i  vor 
Sjæl,  som  aldrig  formørkes.  Naar  Modgangsstorme  bruse,  naar 
Afgrundens  Magter  true  at  opsluge  os  —  Religionen  er  vor 
Skærm,  vort  Skjold,  vort  uigennembrydelige  Værn.  Glipper  vor 
egen  Visdom,  fordunkles  vor  egen  Forstands  Lys,  da  skinner 
det  himmelske,  forjager  Tvivlens  Skygger  og  opklarer  Uvis- 
hedens frygtelige  Nat. 

Men  der  er  endnu  en  højst  mærkelig  Beskaffenhed  ved  hin 
menneskelige  Opfindelse:  Kompassets  Virkninger  ere  aaben- 
bare,  uimodsigelige;  men  Aarsageme  til  disse  ere  skjulte  for 
vore  Øjne,  ufattelige  for  vor  Forstand,  usporlige  for  vore  skar- 
peste Undersøgelser.  At  Magnetnaalen  alle  Tider,  alle  Vegne 
vender  sig  mod  Norden  —  det  se  vi;  men  hvorfor  —  det  vide 
vi  ikke.  Denne  Egenskab  hos  Naalen  kende  vi;  men  Aarsagen 
hertil,  den  hemmelige  Kraft,  som  her  virker  —  den  hyller  sig  i 
uigennemtrængeligt  Mørke.  Og  dog  tro  vi  med  Rette  paa  dette 
blinde,  villieløse  Redskab  for  den  usynlige  Almagt.  O,  mine 
dyrebare!  hvi  skulle  vi  da  tvivle  paa  Religionens  guddommelige 
Oprindelse,  fordi  vi  ikke  begribe  denne?  Kende  vi  ikke  dens 
Virkninger?  Hvi  skulle  vi  da  miskende  dens  A  a  r  s  a  g?  Tro  mig, 

elskelige!  en  saadan  Miskendelse,  en  saadan  Tvivl  er  den  giftige 
Prugt  af  menneskelig  Stolthed,  af  Daarens  Tro  paa  —  egen  Vis- 
dom. Forblindede  Daarel  hvi  stoler  du  saa  fast  paa  din  For- 
stand? hvorhen  fører  den  dig,  hvis  du  ikke  har  Tro?  —  Du  vil 
vide  alt,  og  kan  ikkun  begribe  saa  lidet!  Du  vil  oplyse  din  Sjæls 
Mørke  med  din  egen  Visdom!  —  Afsindige  Daarel  lyt  til  den 
evige  Visdoms  advarende  Stemme:  „Dersom  Lyset  i  dig 
er  mørkt,  o  hvilket  Mørkel"  —  Ser  du  da  ikke  Vantroens 
nøgne,  golde  Strandbred?  Vil  du  undgaa  denne,  vil  du  ikke  for- 
lise din  Dyd,  din  Ro,  dit  Haab:  da  udkast  Troens  frelsende 
Anker!  —  Se,  hvor  Styrmanden  hist  har  sit  til  Rede!  Men  dit, 
det  kunde  endda  være  stærkere  end  hans:  hint  Jern  kan  bøjes, 
hint  Tov  sønderrives;  men  Troen  er  det  rette  Nødanker,  thi 
det  er  mægtigt  at  frelse  af  Sjælens  yderste  Nød,  ja  at  besejre 
selve  Døden  med  alle  dens  Smerter  og  Rædsler. 

Og  saaledes  hejse  du  da,  o  Medkristenl  med  urokkelig  Tro, 
med  tisvækkelig  Villie,  med  uforstyrrelig  Glæde,  Korsets  hel- 
lige Banner!  Se  hisset  det  gamle  danske  Flag,  under  hvilket 
vore  Forfædre  tilkæmpede  sig  saa  mangen  Sejr  over  Danmarks 
Fjender!  Kæmp  under  dette  Flag  mod  Sjælens  langt  grummere 
Fjender:  Overtiro,  Vantro,  Lyster  og  Laster!  og  en  langt  herligere 
Sejr  skal  vorde  din  Løn  evindelig! 

Disse  Ord  haver  jeg  taJet  til  eder,  mine  elskelige!  paa  det  I 
kunde  mindes  dem,  naar  jeg  ikke  mere  er  iblandt  eder.  Jeg  er 
allerede  vidt  befaren  paa  Livets  Hav.  Mit  Legeme  ældes  og 
kommer  hvert  Øjeblik  sin  Opløsning  nærmere.  Det  lakker  ad 
Tiden,  da  det  vil  føres  til  sin  sidste  stille  Havn.  Den  Tid  kan 
ikke  være  langt  borte,  da  I  ikke  se  mig  mere;  ol  men  endog  da 
kunne  I  længe  høre  mig,  hvis  I  ville.  I  kunne  mindes  min  Un- 
dervisning, mine  Advarsler,  mine  Opmuntringer,  min  Trøst. 
Naar  eders  Øjne  falde  paa  dette  Skib,  som  vil  blive  her  længe 
efter  mig:  da  tænker  paa,  hvad  jeg  i  Dag  haver  talet  til  eder! 
Betænker  Livets  Korthed,  Legemets  Skrøbelighed,  Lysternes 
Styrke  og  Villiens  Svaghed!  Lader  Guds  Ord  „være  Lyset  for 
eders  Fødder,  Lygten  paa  eders  Stier!"  den  fuldtro  Vejleder 
mellem  Klipper  og  Skær!  Fæster  eders  Tro  paa  den  rette  Anker- 
grund, som  er  Jesus  Kristus!  Og  hejser  saa  trøstigen  Haa- 
bets  Flag,  Korsets  hellige  Fane!  det  Tegn,  i  hvilket  I  skulle 
.stride  og  vinde!  —  Haabets  Fader,  Troens  Giver,  Skæbnens  al- 
vise Styrer  lede  og  samle  os  alle  i  den  evige  Glædes  Havn! 
Amen! 

Paa  de  tvende  Sømænd  i  det  mindste  forfejlede  denne  Præ- 
diken ikke  at  gøre  et  kraftigt  Indtryk;  ved  Udgangen  af  Kirken 
trykkede  Kaptajnen  Præstens  Haand  og  nikkede  to  Gange  lang- 
somt ad  ham;  men  hans  Mund  holdt  sig  tillukket  over  Følelser 
og  Tanker  forinden.  — 

Men  Ole  brummede  et  hult:  ,,Tak,  Fa*er!"  tog  sit  Søndags- 
lommeklæde  op  af  Jakkelommen  og  tørrede  sine  Øjne. 


9. 

HØSTGILDET.  A. 

Da  vi  om  Mandagen  havde  spist  Frokost  og  rejste  os  fra  Bor- 
det, sagde  vor  muntre  Vært  Kammerraaden:  ,,Mine  Herrer  og 
Damerl  Det  er  strenge  Tider,  vi  lever  i;  og  den,  som  vil  spise, 
bør  ogsaa  arbejde.  Jeg  anmoder  Dem  derfor  allesammen  at 
følge  med  ud  i  Marken  og  gøre  Lige  for  Føden!" 

Muntre  fulgte  vi  Opfordringen:  Hver  tog  sin  Dame  —  om 
han  havde  nogen  —  og  udnævnte  hende  til  sin  ,,Høstmø",  som 
alle  kvindelige  Høstarbejdere  her  til  Lands  kaldes;  men  Mam- 
sel  Du  bo  i  s,  der  gerne  gik  ind  i  mandlige  Roller,  tog  Frøken 
SchliisseL 

Da  vi  kom  ud  i  Marken,  fandt  vi,  at  der  næsten  intet  mer 
var  at  bestille:  de  rette  Arbejdere  var  i  Færd  med  at  samle  det 
sidste  af  Rivningen.  Desto  lettere  blev  det  os  nu  at  vise  vor  Flit- 
lighed.  Enhver  fik  sin  Rive  i  Haanden;  men  de  blev  ikke  nær 
alle  haandteret  med  lige  Færdighed,  og  mangen  kejtet  Be- 
handling af  dette  simple  Redskab  fremkaldte  og  mangt  et  Smil 
paa  de  hosstaaende  Hovfolks  brime  Ansigter.  Men  Frangaisen 
vakte  deres  Forundring  og  lydelige  Bifald,  og  det  fortjente  hun 
virkelig.  Dette  følte  hun  selv;  thi  da  hun  længe  før  de  fleste 
andre  var  blevet  færdig  med  sit  Skaar,  svingede  hun  Riven 
triumferende  over  Hovedet,  beskrivende  i  Luften  et  Ottetal  — 
Fægternes  saakaldte  Skvadronade. 

„Nu  er  jeg  Ladefogden  Nummer  to!"  raabte  hun,  ,,og  Sattan 
skal  heksersere  jer,  hvis  I  int*  stræber." 

Med  denne  Trussel  var  det  alvorligt  ment;  thi  de  bageste, 
blandt  hvilke  begge  Hørerne,  fik  af  Rivehovedet  kraftige  Op- 
muntringer paa   ,, Bagfjerdingen". 

36' 


564 

Da  nu  paa  Faldet^^  intet  mer  var  at  forrette  og  det  sidste 
Læs  Rivning  hjemaget,  kom  en  Vogn  fra  Gaarden  med  Mel- 
mader,  Brændevin,  Godtøl  og  Mjød  til  en  Forfriskning  for  Hov- 
folkene, inden  de  skulde  hjem  og  omklæde  sig  til  Høstgildet. 
De  lejrede  sig  paa  Stubbene  i  en  Halvkres  om  Vognen  og  nød 
under  lystig  Snak  og  Skæmt  af  de  medbragte  gode  Gaver.  Vi 
andre  tog  Sæde  paa  den  tæt  hen  med  løbende  Digekam  og  be- 
tragtede det  glade  Maaliid.  — 

Mod  Enden  af  samme  kom  Pe*  Syvspring  til  med  sin  Lire, 
og  efter  at  have  indtaget  nogle  Levnetsmidler  lavede  han  sig 
til  at  give  et  Musiknummer  til  Bedste. 

Men  en  af  Bønderkarlene  rejste  sig  og  sagde:  ,,Nu  hænger 
vi  vore  Høleer  op  for  i  Aar,  og  saa  behøver  vi  ikke  din  Slibe- 
sten; men  lad  os  hellere  se,  hvordan  du  fortjener  din  ,, Ka- 
rakter": ,,SyvspringI"  — 

,,Ja  kom  I"  raabte  en  anden  Karl,  tog  sin  Le,  løb  til  den  tæt- 
ved liggende  haardbundede  Eng  og  afstak  i  samme  med  Odden 
en  smal  Skure. 

Med  et  Riveskaft,  der  og  var  indrettet  til  Maalestok,  afsatte 
han  en  halv  Alen,  skar  nok  en  Skure,  afsatte  en  hel  Alen,  og 
blev  saaledes  ved  at  gøre  7  Afmaalinger,  den  ene  stedse  ^  Alen 
bredere  end  den  foregaaende;  det  sidste  Stykke  blev  følgelig 
3%  Alen.  — 

Den  gammel  jyske  Legemsøvelse  ,, Syvspring"  udfordrer,  at 
man  med  samlede  Fødder  uden  Tilløb  hopper  i  eet  Træk  og  i 
syv  Spring  fra  det  ene  Stykke  paa  det  andet,  fra  det  smalleste 
af  til  det  bredeste.  Spillemanden  blev  nu  atter  opfordret  til  at 
gøre  Fyldest  for  sit  Navn.  Men  han  skultrede  sig  og  forebragte 
sin  Alder  til  gyldig  Undskyldning.  —  Nu  begyndte  da  de  imge 
Karle  at  øve  denne  fo<r  mig  ganske  nye  Gren  af  Gymnastikken, 
til  megen  Morskab  for  alle  Tilskuere.  Kun  tvende  af  dem  lyk- 
kedes det  at  udføre  det  sidste  vældige  Spring.   — 

Da  alle  havde  absolveret  dette  Kursus,  foreslog  Mam- 
sellen  os  andre  Mandfolk  at  forsøge  vor  Dygtighed.  Nogle  und- 
slog sig,  og  de,  der  prøvede  herpaa,  naaede  kun  den  fjerde  og 
femte  Skure;  dog  besad  jeg  den  Muskelkraft,  at  jeg  ogsaa  ud- 
førte det  sjette  Hop.  Mamsellen  lo  og  spottede  os. 

„Har  hun  ikke  selv  Lyst,  ogsaa  at  forsøge  sig?"  spurgte  en 
dristig  Bondeknøs. 

,,Jo  vel!"  svarede  hun  rask;  ,,men  lad  mig  faa  to  Spring  til!" 

Karlen  kastede  et  mistroisk  Blik  til  hende  og  afstak  endnu 
et  Rum  paa  4  og  et  paa  i}^  Alen. 

„Musik!"  raabte  hun  og  kastede  et  Blik  til  Liremanden.  Denne 

gjorde  store  Øjne,  satte  Instrumentet  paa  en  tom  Øltønde  og  lod 
det  frembringe  sine  snurrende,  snærrende  Toner.  Han  kom  ikke 
til  Enden  af  første  Repetise,  inden  den  galliske  Amazone  færdi- 
gen  havde  fuldført  „Nispringet."  — 

Med  en  Slags  Forbavselse,  der  slet  intet  havde  i  sig  af  Bi- 
fald, betragtede  jeg  dette  ukvindelige  Kunststykke.  Men  da  mit 
Blik  faldt  paa  Lirendrejeren,  der  sad  lige  over  for  mig  paa  den 
tomme  Tønde,  viste  sig  i  hans  Ansigt  endog  Mishag  og  Modby- 
delighed. Han  lettede  saa  paa  den  ene  Skulder,  saa  paa  den  an- 
den, idet  han  lod  sine  Øjne  løbe  over  den  modstaaende  Halv- 
kres  af  Tilskuerne.  Hans  Miner  og  Fagter  udtrykte  temmelig  ty- 
deligt den  Formodning,  at  det  ikke  hang  ganske  rigtigt  sammen 
med  denne  kvindelige  Voltigeur,  og  at  hun  —  efter  Almuetalemaa- 
den  —  „kunde  noget  mere  end  hendes  Fadervor," 
som  Bønderne  siger  om  de  Præster,  der  forstaar  at  mane  og 
vise  igen.  Ret  som  for  at  tilkendegive  sin  Mistanke  og  frem- 
synge  sine  mørke  Tanker,  gav  han  os  uanmodet  efterstaaende 
Spøgelsedigtning: 

Ve  Pinnsdætlli  haa'   Skowen  Blaah 

Aa  æ'  saa  løste  mæ  Skyhgi. 

Fowlen  bwlpper  aa  æ'  saa  glaah; 

DJe  Reer  saa  monne  dl  byhgl. 

Haa  —  aah  —  baa  Jaja!  Kom  te  mæ  Klokken  tøli 

Aa  meUem  Blomsteren  1  den  Skow. 
Møsseker  aa  KayelUeger," 
Kjerrestfolk  go'  Tow  aa  Tow 
Aa  faa  bweranne'  slieger." 
Haa  —  aab  —  osv. 

Eli  aa  Visti  war  aasse  mej. 
Retten   tow  bjabtens    Venner; 
Hwem   som  y11,  go'  wal  sjel  astej, 
Aa  dær  ær  ingen,  som  gjenner.'' 
Haa  —  aab  —  osv. 

Di  taallt  saa  manne  di  venle  Uer 
Aalt  udi  Oliede  aa  Gammen: 
Te  Høst  dl  skuU'  ba  djer  ejen  Buer 
Aa  løwen  saa  kjerlig  tesammen. 
Haa  —  aab  —  osv. 

Da  de  no  lakked  a  Mlnnætsti. 
De  bløw  saa  øble"  i   Skowen: 
Næjet*'  de  wa  no  laant  faabi, 
Aa  Skøjem  mørki  forowen. 
Haa  —  aab  —  osv. 

Visti  bløw  saarren  1  hans  Sind: 
„El II  no  mo  A  faalaahd  dæ." 
Han  kyst  hin  baade  po  Mund  aa  Kind: 
..LæW  sie,  dæ  sk'  ingen  forraadh*'  dæ!" 
Haa  —  aah  —  osv. 

Eli  hun  skynnt  sæ  a  Vejen  hen; 
Hun   gik  saa  Jenle  te  HJemmen: 
,,Vistl!  do  haar  en  fuldtrow  Ven; 
Tæ'  ski.*'  engaang  do  ka  glem'  en." 
Haa  —  aah  —  osv. 

Aa  da  hun  kam  te  Bjer'mansbakh, 
Hun  hohr*'  en  Klhst.  dæ  bløw  lukked;** 
Aa  Bjerret  begynnt  aa  bewer  aa  wakh;** 
Derinn  de  kagled  aa  klukked. 
Haa  —  aah  —  osv. 

Aa  BJerremannen  stak  Howdet  fram; 
Mæ  gylden  Eruene  han  vrlkked: 
Eli  hun  bløw  baade  kold  og  klam, 
Aalt  som  han  vinked  aa  nikked, 
Aa  —  aah  —  osv. 

Eli  hun  dulred"  a  Vejen  fram; 
De  gik  som  Taarren  aa  Lynen. 
Aa  Usseraae"  hun  te  HJemraen  kam. 
Da  put'  hun  sæ  unne'  Dynen. 
Haa  —  aah  —  osv. 

Da  no  Sa'  Hansdæ  wa  faahaaen, 
Kam  Visti  fræ  Reggemlntet: 
..Hud'n  løwer  EU  mon,  de  sølle  Baaen? 
Hun  haa*  ves  ætte  mæ  lintet."*' 
Haa  —  aah  --  osv. 

Aa  da  han  kam,  hwor  hun  bowed  Eli, 
Dæ  wa  saa  løste  forinnen; 
Aa  dæ  wa  Jen,  dæ  hwejrd  aa  hwæll*^ 
Aalt  saa  mæ  Hujen  og  Qrinnen. 
Haa  —  aah  —  osv. 

Hun  rovt.  da  han  kam  faa  Dåren   fram: 

,.Hwa  vil  din  taawele  Buene? 

Go  do  kun.  Visti!  den  Vej.  do  kam; 

No  ær  A  Bjerremans  Kuene." 

Haa  —  aah  —  osv. 

Visti  vænnt  sæ  aa  gik  igjen; 
Han  sørred  Dawwe  aa  Nætter. 
Ve  Helmestier"  di  baar  ham  hen; 
Aa  Eli  hun  tonted'*  bagætter, 
Haa  —  aah  —  osv. 

Aa  £11  hun  løwer  Iræ  Oer  te  Oer 

Aa  grædder  Nætten  med  Dawwen. 

Nær  Ulilen  tuder  po  KJerkegoer, 

Da  synger  hun  epo  Grawwen: 

Haa  —  aah  —  haa  jajat  Kom  te  mæ  Klokken  tøl! 

Jeg  tror  ikke,  det  var  saa  meget  Balladens  Indhold,  der  vir- 
kede paa  Tilhørerne,  som  Sangeren  selv  og  hans  Foredrag.  Den 
jyske  Mundart  var  desuden  kun  faa  af  os  hjemme  i,  og  flere  af 
Visens  Kraftudtryk  maatte  jeg  siden  lade  mig  forklare  (saaledes 
som  jeg  her  har  gjort).  Men  den  „koøjede'',  rødøjede  Barde  i 
hans  taagefarvede  Vams,  hans  imielodiske  skælvende  Stemme, 
Lirens  Rokkesnurren,  der  fik  en  endnu  stærkere  og  hultbrum- 
mende  Lyd  formedelst  Sangbimden  —  den  tomme  Tønde  —  alt 
dette  tilsammen  var  det  vistnok,  der  frembragte  et  dybt  vam- 
lende  Indtryk.  Derhos  var  der  i  hans  grove  Vildmandsf jæs  noget 
skummelt  og  rædligt,  især  naar  han  sang  Omkvædet  „Haa  — 
aah  —  haa  jaja!''  da  opspilede  han  endnu  videst  den  tandløse 
Mund,  som  til  at  opsluge;  og  der  var  tillige  baade  i  Ansigt  og 
Tone  en  hartad  djævelsk  Haan  og  Kaadhed.  Nok  er  det:  baade 
min  Alice  og  jeg,  saavel  som  det  hele,  kort  før  saa  mimtre  Sel- 
skab gik  nu  tilbage  til  Slottet  i  langsommere  Takt;  Samtalen 
var  kold,  afbrudt  og  usammenhængeQde,  og  den  vedrørte  slet 
ikke  det  beskrevne  Optrin  —  ligervis  som  den  frygtagtige  i  Mør- 
ket skyr  Kirkegaarde  og  Rettersteder. 


HØSTGILDET.     B. 

Det  lod,  som  om  man  under  Hjemgangen  havde  taht  eller 
fordrevet  al  sin  Skræksomhed;  thi  da  vi  var  blevet  samlet  i  Dag- 
ligstuen, optoges  det  hidtil  undvegne  Æmne;  og  Lirendrejeren 
og  hans  Vise  blev  nu  almindeligt,  men  lige  saa  forskelligt  be- 
dømt som  enhver  anden  Kunstner-  og  Digter-Nyhed.  — 

Det  var  med  os  som  med  de  lærde  Kunstdommere;  vi  opsøgte 
helst  det,  vi  troede  at  kunne  fordømme.  Her  var  det  dog  ikke 
saa  meget  Digtningen  selv  som  dens  Fremsanger,  der  maatte 
holde  for;  man  fandt  ham  ussel,  jammerlig  —  ret  som  om  man 
vilde  hævne  sig  for  det  Indtryk,  den  fordømte  alligevel  havde 
gjort. 

Men  en,  der  hidtil  slet  ingen  Del  havde  taget  i  denne  kritiske 
Konversation,  Frangaisen  nemlig,  optraadte  helt  uventet  som 
Lirespillerens  Forsvarer. 

„Jeg  finder,"  sagde  hun,  „at  han  har  en  bestemt  Maner,  og 

er  den  ikke  smuk,  saa  er  den  dog  god,  for  saa  vidt  den  svarer 
til  Teksten.  Spøgelsevisen  synes  at  være  digtet  for  ham,  og  han 
dannet  for  den.  Forestil  Dem  engang  denne  Vise  simgen  paa  et 
Teater  af  en  Virtuos,  med  Ledsagelse  af  et  helt  Orkester!  det 
vilde  være  lige  saa  skærende  som  at  lade  denne  Lirendrejer  fo- 
redrage „Du  Plet  af  Jord";'  — 

Uden  at  vente  paa  enten  Bifald  eller  Modsigelse  forlod  hun 
Stuen  med  sin  Dame,  Frøkenen. 

Oldgranskeren,  som  hidtil  havde  siddet  tavs«  skødesløst  til- 
bagelænet, med  det  nederste  hvide  ud  af  Øjnene,  ligesom  ta- 
bende sig  selv  i  den  graa  Oldtid,  rettede  sig  med  eet,  støttede 
begge  Hænder  paa  Knæene,  smilede  klogt  og  sagde:  „Den  Lyd, 
der  stundom  lader  sig  fornemme  nede  i  Højene,  er  ganske  na- 
turlig og  frembringes  derved,  at  en  Sten  i  Loftet  af  Gravkam- 
meret løsner  sig  og  falder  ned.  Støder  den  nu  paa  et  Sværd 
eller  andet  Metal,  da  maa  det  jo  klinge,  som  naar  en  Pengekiste 
blev  lukket  haardt  til."  — 

„No,  saa  han  trowr  ett,  dær  æ  Bjerrefolk  te?"  raabte  Deg- 
nen, „da  skal  A  no  faatæl  en  Histaarri,  aa  de  æ  hwerken  Løwn 
eller  Sladder,  faa  mi  Faar  haa  faataalt,  te  hans  Faar  had  faa- 
taalt,  te  han  ku*  howre,  te  hans  Oldfaar  had  saae,  te  hans  Bej- 
stemowr  had  hoer  ed  a  hinne  Guemowr,  dæ  bløw  døwt  Oers- 
dawwen  ætter  a'  de  wa  passiered.  Hun  faataall  da:  te  dæ  war 
en  Kaal  aa  en  Pihg,  dæ  haalt  a  hwerranner,  aa  di  sku*  da  ^b, 
gywtes,  kan  A  trow.  Dæ  wa  lywst  trej  Gaang  ætte  dem  fræ 
Præjkstuellen,  aa  Brøllupsdawwen  wa  berammet,  aa  di  had 
bagt  aa  brøgget  aa  bestilt  baadde  Kokkekuen  og  Spellmand.  Saa 
skidd*  et  da  en  Næt,  te  Pihgen  haad  wot  henn  aa  besøhg  hinne 
Kjerrest  aa  vil  go  hjem,  saa  skul  hun  om  ve  et  Bakk,  hwo  di 
saah,  dæ  wa  Bjerrefolk,  —  aa  dæ  war  aasse  Bjerrefolk  —  saa 
kam  dær  et  Kwinfolk  te  hin  —  de  wa  Bjerremannens  Kuen,  men 
de  vest  him  ett  —  aa  spuhrt:  om  him  skull  spoe  hinner.  Hun 
saa  ja;  aa  saa  spod  hun  hinner,  te  hun  skul  blyw  møj  gammel, 
hwissom  hun  ett  lo*  Kaalfolk  kom  te  sæ;  men  hwissom  hun 
nownti  gywted  sæ,  da  skul  hxm  døe  i  den  føhst  Basselsæng.  De 
wa  got  nok,  de  war  ik*  Aalt  got,  faa  saa  stinned  hun  sæ 
aa  vill  ett  ha  hinne  Kjerrest  hwerken  faa  de  let  elle*  faa  de 
møj.  No,  saa  bløw  de  aasse  dæhve,  aa  dæh  bløw  ingen  GiU,  aa 
hun  bløw  ve  aa  tien^  aa  hun  sad  faa  sæ  sjæl,  te  di  bløw  laant 
hen  a'  Oeren  behgi  tow.  —  Saa  war  ed  en  helli*  Jywlawten,  aa 
de  war  en  Sønda,  aa  di  had  wor  i  Kjerk  behgi  tow,  aa  saa  wa 
di  aasse   behgi  tow  fallen  i  Søwn  unner   Præjkenen.    No  da. 

Folken  gik  aaw  Kjerk,  aa  Præjsten  aa  Dejnen  aasse  aa  soe 
dem  ett;  aa  saa  lukked  di  Kjerkedaren.  —  Da  de  no  ku  væhr 
saaen  nohanne  ve  Minnæt,  saa  wowned  Kaalen,  aa  da  loe  de 
hæ*  gammel  Kwinfolk  po  hinne  Knæ  forve  Alteret.  Aa  saa  kam 
dæ  flywen*  nier  fræ  Hwallingen  tøl  smo  Bøn  lissom  Engle. 
Aa  di  ga*  hinne  hwær  en  Mimddask  aa  saah:  de  ska  do  ha\  faa 
de  do  ku*  ha*  wot  Muer  te  wos  aa  vill  ett.  Aa  saa  kam  der  et 
hiel  Halhunne  aa  ga*  hinne  lissedan  hwær  en  Flavop  aa  saah: 
de  ska  do  ha',  faa  de  do  ku'  ha*  wot  Bejstemuer  te  wos.  Aa  saa 
kam  dær  en  grusselig  stuere  Hjørm  aa  basked  hinner  aa  saah: 
de  ska  do  ha,  faa  de  do  ku*  ha*  wot  Oldmuer  te  wos.  Aa  saa 
bløw  di  saaen  ve  aa  komm*  flier  aa  flier,  te  hatte  hiele  Kjerken 
bløw  ful  a  dem.  Men  saa  fløw  di  aa]sammen  hen  po  jen  Gaang. 
Aa  da  han  saa  kam  hen  te  hin*,  da  loe  hun  aa  wa  stjendøe.  — 
Si  saaen  gik  ed  hinner,  aa  de  æ.  Katten  ryww  mæ!  Sandhiedl 
faar  ejes  vill  A  ett  ha*  faatall  ed.**^^  — 

—  ,,Aa!  den  har  en  Præst  eller  Degn  gjort  for  Offerets  Skyld,** 
raabte  leende  vor  Herredsfoged,  der  i  dette  Øjeblik  var  kommet 
tilbage  fra  sin  Rejse. 

Hans  hjertelige  Modtagelse  befriede  Degnen  fra  at  gendrive 
den  skandaløse  Paastand,  men  siden  efter  gjorde  han  det;  dog 
ej  i  Spotterens  Nærværelse,  hvori  han  handlede  meget  viselig. 

HØSTGILDET.     C. 

Det  var  mig  og  flere  meget  paafaldende,  at  Herredsfogden 
temmelig  snart  forsvandt  med  Frangaisen,  og  det  efter  et  af 
ham  givet  Vink.  Han  var  jo  rigtignok  Ungkarl,  og  langtfra  ikke 
en  gammel;  og  hun  var  ret  køn  og  kunde  virkelig  været  smuk, 
naar  hun  ej  havde  været  saa  mandig.  Men  det  var  dog  almin- 
delig Mening,  at  han  aldrig  giftede  sig,  da  han  nu  i  flere  Aar 
havde  siddet  i  et  godt  Embede  og  kunnet  faa  ,,hvem  han  vilde 
pege  paa.**  Og  over  alt  dette  undslap  ham  ikke  sjælden  i  Mand- 
folkeselskab saadanne  Ytringer,  som  ikke  havde  deres  Udspring 
fra  Giftetanker.  Dog,  kan  jeg  tro,  saadanne  Fruentimmerha- 
dere bliver  stundom  pludselig  omvendt  og  bøjer  sig  som  anger- 
givne Syndere  xmder  det  søde  og  bløde  Aag.  — 

At  der  vilde  overgaa  hans  Velvished  samme  Skæbne,  tvivlede 
jeg  næsten  ikke  mer  paa,  da  han  ved  Genkomsten  henvendte 
sig  til  Degnen  og  sagde  —  med  et  mildt  alvorligt  Aasyn,  uden 
endog  det  fineste  Anstrøg  af  Skæmt  —  ,,Jeg  haaber  dog,  at  De 
ikke  blev  vred  for  det,  jeg  sagde  før  om  Offer!  De  kan  maaske 

snart  faa  den  Overbevisning,  at  jeg  ikke  mener  det  saa  ilde 
med  Præst  og  Degn." 

Denne  bukkede  dybt,  Herredsfogden  besvarede  Bukket  med 
et  lige  saa  dybt;  og  hele  Selskabet  vekslede  snu  og  skælmske 
Øjekast. 

Ved  Middagsbordet  herskede  en  ganske  almindelig  Stilhed. 
Intetsigende  Bemærkninger,  ligegyldige  Spørgsmaal  og  Svar 
af  samme  Beskaffenhed  bragte  kun  liden  Afveksling  i  den  ens- 
formige „Tallerkenmusik"  —  som  han  kaldte  det.  Herredsfog- 
den. Nogle  sysselsatte  alle  deres  Tanker  med  deres  egen  fore- 
staaende  Skæbne,  der  nu  var  nær  sin  Udvikling  —  som  snart 
skal  vises  — ;  de  øvrige  grundede  forgæves  paa  det  uforklarlige 
i  Herredsfogdens  pludselige  Omvendelse. 

Genstanden  for  saa  mange  Tanker  —  der  ellers  havde  spist 
med  større  Madlyst,  end  nogen  forelsket  bør  føle  —  brød  først 
den  lange  Tavshed  ved  at  bringe  en  almindelig  yndet  Materie 
paa  Bane,  nemlig  Spøgeriet. 

„Den  mærkelige  og  troværdige  Begivenhed"  —  sagde  han  — 
„som  Degnen  nylig  fortalte  os,  minder  mig  om  en  endnu  for- 
underligere, som  jeg  selv  har  oplevet.  Der  er  vel  ingen  i  dette 
ærede  Selskab,  som  jo  kender  noget  til  Bjergfolk  eller  dog  har 
hørt  tale  om  dem.  Da  jeg  i  denne  Sag  kan  tale  af  egen  Erfaring, 
haaber  jeg,  at  man  ikke  vil  drage  Rigtigheden  af  min  Beretning 
i  Tvivl.  —  Jeg  ved  ikke,  om  nogen  af  de  tilstedeværende  kender 
et  højst  mærkværdigt  Bjerg,  som  kaldes  Daabjerg  eller  Dag- 
bjerg D  o  s?" 

,,De  gjør  A,  Katten  taa  mæ!"  tog  Degnen  Ordet;  „aa 
dæssom  dær  ingen  Bjerremand  ær,  saa  æ*  dær  hel- 
ler ingen  i  de  hær  Land." 

,,Det  kan  jeg  bevidne,  som  De  snart  skal  høre,"  tog  Herreds- 
fogden atter  fat.  „Jeg  havde  engang  i  mine  yngre  Dage  foreta- 
get mig  en  meget  lang  Fodrejse  og  kom  henimod  Enden  af 
samme  en  Eftermiddag  til  Dagbjerg.  Jeg  tog  ind  til  Degnen, 
hvorvel  han  tilforn  var  mig  ganske  ubekendt,  men  hvor  jeg  ikke 
kender  Præsten,  besøger  jeg  helst  Degnen,  og  det  har  jeg  sjæl- 
den fortrudt;  thi  af  de  rigtige  gamle  Degne  kan  man  lære  me- 
get, som  man  ellers  aldrig  drømmer  om.  Det  erfarede  jeg  og- 
saa  der.  Da  jeg  nemlig  spurgte  mig  for  om  Dagbjérg  Dos,  der 
allerede  i  flere  Miles  Afstand  havde  vist  sig  for  mig  i  Skikkelse 
af  en  rund  Hattepuld,  gav  han  mig  følgende  Oplysninger.  I 
Dosset  boede  —  og  bor  da  endnu,  kan  jeg  tro  —  en  Bjergmand 
med  Familie.    Han  gør  ikke  anden  Fortræd  end   den  —  som 

endda  kan  være  stor  nok  —  at  han  engang  imellem  bytter  Børn 
med  Bønderne.  Naar  det  nemlig  træfler  sig  saa,  at  hans  Kone 
kommer  1  Barselseng  akkurat  i  samme  Time  som  en  af  Bønder- 
nes i  Dagbjerg  Sogn,  saa  lister  han  sig  til  —  om  han  kan  — 
tager  Bondens  Barn  og  lægger  sit  eget  i  Stedet.  Dette  bliver  da 
til  en  Skifting  og  faar  aldrig  engang  saa  megen  Forstand  som 
et  umælende  Dyr,  at  det  kan  sky  Ild  og  Vand.'' 

,,Ja  de  æ  ve  s  s,"  faldt  Degnen  bekræftende  ind,  „f  aa  dær 
æ  jen  inno  iDawbjerre,  hwissom  en  ett  æ  døe  faa- 
nøssen;  den  æ  woxen,  men  haar  ett  ant  epo  end  en 
laang  guul  Pihg."^^ 

„Meget  rigtigtr'  sagde  Herredsfogden.  „Degnen  der  fortalte 
mig  nu  videre,  at  deres  Bjergmand  er  saa  rig,  at  han  ikke  en- 
gang selv  ved  Enden  derpaa.  Blandt  flere  gode  Sager  har  han 
og  en  Kedel  fuld  af  Sølv  og  Guld,  som  staar  ganske  overlig  i 
Jorden  —  som  Hyrderne  tidt  og  ofte  har  set,  naar  de  sidder  paa 
Højen  og  han  dernede  rager  i  sine  Penge.  „Dem  skulde  I  tage 
fra  ham"  —  sa'e  jeg  til  Degnen.  „Ja,  lur  haml"  svarede  Degnen; 
,,det  er  let  sagt,  men  ikke  saa  let  gjort.  De  Daabjerg-Mænd  har 
prøvet  paa  det  nogle  Gange,  men  pyt!  Det  er  ikke  saa  længe 
siden;  det  var  i  min  Formands  Formands  Tid,"  sa'e  Degnen  — 
,,at  de  forsøgte  det  sidste  Gang.  Min  Formands  Formand  — 
han  var  meget  lærdere  end  jeg,  for  han  havde  endogsaa  været 
i  Mesterlektie  i  Viborg  —  ham  fik  nogle  af  Mændene  overtalt 
til  at  følge  med  dem  en  Paaskenat,  for  at  hjælpe  dem  paa  deres 
Tog  efter  Bjergmandens  Pengekedel.  Nu,  han  fulgte  ogsaa  med 
dem,  men  bad  dem  først  ret  mindelig  om,  at  de  ikke  maatte  tale 
et  eneste  Ord^  førend  de  havde  faaet  Kedlen  i  Behold  neden  for 
Bjerget;  thi  længer  havde  Ejeren  ingen  Magt  over  dem.  Vel! 
de  begyndte  da  at  grave,  og  det  gik  rask,  og  de  var  allerede 
saa  nær  ved  det,  at  den  ene  Hank  af  Kedlen  kom  til  Syne,  og 
de  havde  ogsaa  ganske  bestemt  faaet  den;  men  hvad  sker?  Med 
eet  slaar  Luen  ud  af  tre  Gaarde  dernede  i  Dagbjerg.  Og  da  de 
ser  det,  saa  giver  de  sig  alle  sammen  til  at  løbe  ned  ad  Bjerget 
og  hjem  for  at  redde.  Men  jo  nærmere  de  kom,  jo  svagere  blev 
Ilden,  og  da  de  kom  til  Byen,  var  der  ikke  mer  Ild,  end  der 
nu  er  i  min  Paryk.  Saa  skyndte  de  sig  igen  tilbage  op  paa  Dos- 
set; men  Godnat,  min  Kat!  Hullet  var  lukket  efter,  som  om  der 
aldrig  havde  været  gravet,  og  Degnen  laa  og  sov,  men  han  fik 
heller  aldrig  Helbredstime  fra  den  Dag  af."39 

„No  kan  A  høhr,  te  han  ær  en  Viddenskavsmand," 
—  udbrød  her  den  kraftigt  opbyggede  Ulstrup  Degn,  —  ,,faa 

de  æ  Sandhied,  hvær  Uer  han  sejer;  A  haa  hø'er 
ed  manne  Gaang." 

,,Men  det,  der  nu  kommer,  hax  han  vist  ikke  hørt/'  vedhlev 
Herredsfogden,  „for  jeg  har  hidtil  bevaret  det  som  en  Hemme- 
lighed, den  jeg  nu  finder  Kald  til  at  aabenbare.  —  Jeg  forlod 
Dagbjerg  ved  Solens  Nedgang  med  den  Bestemmelse  at  strække 
til  Grønhøj  den  samme  Aften.  Da  Dosset  ikke  er  stort  af  Vejen 
for  Fodgængere,  faldt  det  mig  ind  at  gaa  derover.  Inden  jeg 
endnu  havde  naaet  Toppen,  blev  jeg  med  eet  saa  træt,  at  jeg 
maatte  sætte  mig  ned;  og  da  jeg  havde  siddet  noget,  tyktes  det 
mig,  at  jeg  ikke  var  i  Stand  til  at  rejse  mig  igen.  Jeg  lagde 
mig  da  ned  i  Lyngen  for  at  tage  mig  en  lille  Luif .  Det  var  alle- 
rede blevet  mørkt;  Himmelen  var  overtrukken,  men  det  var  el- 
lers ganske  stille  og  mildt  i  Luften.  Jeg  saa  paa  mit  Ur,  Klok- 
ken var  elleve.  —  Paa  een  Gang  hører  jeg  neden  under  mig 
i  Bjerget  en  hul  Rimilen  og  Tumlen,  ogsaa  en  Klingren  som  af 
Glas  og  Flasker  og  Fade  og  Tallerkener.  Og  saa  hævede  sig 
Kammen  af  Bjerget  paa  tolv  røde  Stolper,  der  saa  ud  som  glo- 
ende Jern.  Imellem  disse  kom  der  nu  et  Bord  op  af  hvidt  Mar- 
mor og  Stole  trindt  om  af  Elfenben.  Derpaa  fremkom  tolv  Smaa- 
puslinger  eller  Dværge,  som  dækkede  Bordet  med  en  fin  Da- 
maskes Dug  og  dito  Salveter,  med  Guldtallerkener  og  Sølvfade, 
Vinflasker  af  Jaspis  og  Bægere  af  Krystal.  Kort  sagt:  den  hele 
Anretning  var  kongelig.  Straks  efter  steg  Gæsterne  op.  Par  om 
Par,  og  satte  sig  i  Bunterad  omkring  Bordet." 

,, Hvorledes  saa  de  ud?  Hvordan  var  de  klædt?"  spurgte  den 
yngste  Jomfru  Hansen. 

„Aa!"  sagde  han,  „de  saa  ud  til  at  være  skabt  ligesom  andre 
Mennesker,  men  syntes  og,  som  vi,  at  være  kommet  Naturen 
til  Hjælp,  idet  de,  saavel  Herrerne  som  Damerne,  med  Snørliv 
saaledes  havde  indknebet  deres  Midjer,  at  man  ordentlig  kunde 
frygte,  at  de  vilde  brækkes  midt  over.  Jeg  mindes  videre  —  det 
er  heller  ikke  saa  let  at  glemme,  at  Damerne  havde  dybt  ned- 
ringede Kjoler,  saa  dybt,  at  man  kunde  se  dem  ind  mellem  Bry- 
ster og  Skulderblade  og  ved  visse  Bevægelser  op  under  Arm- 
hullerne." 

,,Ih  fyda!"  lød  det  fra  de  fleste  kvindelige  Læber. 

„Jajal"  sagde  Fortælleren,  „dersom  denne  Halvnøgenhed 
bliver  Mode  her,  som  jeg  haaber,  saa  skal  vi  nok  se!" 

,,Hvad  fik  saa  disse  indkrympede  Maver  at  leve  af?"  spurgte 
Kammerraad  Hansen. 

„Meget  fine   og  lette  Spiser  naturligvis,"  svarede  Herreds- 

fogden.  ,,0g  jeg  glæder  mig  til  at  kunne  fremlægge  en  tem- 
melig fuldstændig  Spiseseddel;  thi  Værtinden  nødte  bestandig 
sine  Gæster,  og  det  gik  i  eet  Væk:  „Hr.  Gehejmebergraad  von 
Jelshøj!  et  Par  Rottehaler  endnu?  —  Hr.  Bjergjunker  von  Ho- 
høj  I  maa  jeg  hjælpe  Dem  til  et  lille  Stykke  Snog?  -—  Fru  von 
Elmandsbjergl  en  Skefuld  Musefrikassé?  Frøken  von  Himmel- 
bjerg! De  spiser  jo  slet  intet!  en  lille  Oldenborre  med  Myresovs? 

—  Ht.  Underbjergraad!  er  Muldvarperagouten  ikke  efter  Deres 
Smag?  —  Fru  Overbjergraadinde!  De  skal  saamænd  have  en 
lille  Firben  endnu!  —  Hr.  Kammerherre  von  Bloksbjerg!  De  har 
rejst  en  lang  Vej:  en  lille  Flagermus?  eller  et  Par  Edderkopper 
maaske?  —  Fru  von  Risenberg!  De  ser  Retterne,  en  lille  Øren- 
tvist? —  Berghauptmann  von  Schwarzwald!  De  gaar  sulten  fra 
Bordet,  et  eneste  Møl  endnu?"  o.  s.  v.  Men  viste  Værtinden  stor 
Levemaade  ved  at  nøde  og  pine  Gæsterne,  da  stod  Værten  ikke 
tilbage  for  hende,  hvad  Vinen  angik;  og  syntes  han  endnu  at 
være  heldigere  i  sine  Bestræbelser.  Konversationen  blev  stedse 
mer  lydelig  og  mer  utydelig;  og  da  jeg  ikke  kunde  opfatte 
noget  sammenhængende  — " 

,, —  Men  hvilket  Sprog  talte  man  da?"  spurgte  en. 

,,Ja  det  gik  alt  imellem  hinanden,"  svarede  Herredsfogden, 
„man  talte  baade  Alfemaal  og  Nissemaal;  men  Hr.  von  Bloks- 
bjerg og  von  Schwarzwald  talte  mest  Tysk.  Men  af  Troldespro- 
get hørte  jeg  ikke  et  Ord,  for  siden  Thor  udryddede  Nationen, 
er  det  et  dødt  Sprog,  som  kun  forstaas  og  tales  af  de  lærde  un- 
der Jorden.  Naa  da:  endelig  begyndte  man  at  synge:  ,,Berg- 
mannsleben"  af  Novalis,  ,,Gluck  auf!"  og  flere  underjordiske 
Viser.  Til  sidst  rejste  sig  en  af  Gæsterne  og  istemte  med  højt 
opløftet  Bæger:  „Og  dette  skal  være  Værtindens  Skaal!  Hurra!" 

—  Greben  og  henreven  af  sympatetiske  Følelser  og  ganske  sæt- 
tende mig  ud  over  Tid  og  Sted,  faldt  jeg  maaske  lidt  for  tidlig 
ind  med:  ,,0g  Skam  faa  den,  der  ikke  — "  men  jeg  kom  ikke 
videre;  thi  saa  forsvandt  med  eet  baade  Selskabet  og  Bordet  og 
Pavillonen  og  det  hele." 

Her  endte  Fortælleren  og  tog  sit  Glas.  Men  Degnen  fra  Ul- 
strup, der  hele  Tiden  havde  siddet  i  tavs  Opmærksomhed,  raabte 
nu:  ,,Død  og  Verden!  og  hvad  saa?" 

„Saa  vaagnede  jeg,"  lød  Svaret;  og  herpaa  udbrød  en  almin- 
delig Latter,  i  hvilken  dog  den  stakkels  Degn  ikke  fandt  sig 
stemt  til  at  deltage. 

HØSTGILDET.     D. 

Vi  var  ikke  kommet  Ibra  Bordet^  før  den  klassiske  Stadsmusi- 
kant, Fiedler,  rullede  ind  i  Gaarden  med  sine  Svende  og  Lær- 
linge. 

„Kender  De  Domherren  af  Milano?'*  tilraabte  Herredsfogden 
ham  i  Døren,  og  det  uden  anden  Velkomst. 

„Jeg  kender  Domprovsten  i  Viborgl"  svarede  Musikanten  but 
og  steg  af  Vognen. 

,, Kender  De  heller  ikke  den  lille  Matros?"  spurgte  hin  igen. 

,,Nej!"  snærrede  Fiedler,  „hvad  vil  De  sige  med  den  Matros 
og  den  Domherre?" 

,,To  nye  Syngestykker!"  lød  Svaret. 

,,Er  det  maaske  Udtoget?"  raabte  glad  den  nærsynede  Spille- 
mand og  greb  efter  Fogdens  sammenrullede  Salvet,  som  denne 
holdt  under  Armen. 

,,Nejl"  var  Svaxet;  ,,men  kom  De  nu  og  hold  Deres  Indtog! 
Kammerraad  Hansen  har  just  nu  givet  os  et  kraftigt  Stykke,  og 
De  kan  faa  noget  af  Finalen." 

Med  disse  Ord  førte  han  ham  til  sin  egen  Stol  og  blev  selv 
staaende  bag  ved  som  Tjener.  Alle  andre  rejste  sig  nu;  thi  Vært- 
inden nødte  den  ankomne  til  at  begynde  paa  første  Ret. 

Herredsfogden  hviskede  til  den  unge  Hansen,  og  denne  løb 
ud  med  et  polisk  Smil.  Jeg  formodede  meget  rigtigt  et  Skælms- 
stykke. 

,,Hør!"  raabte  Skælmsmesteren,  ,,vi  bør  dog  opvarte  vor  Mu- 
sikkonge med  hans  Livret  over  Taffelet;  Musik  fordobler  altid 
min  Appetit." 

„Min  ikke,"  sagde  Fiedler,  idet  han  mellem  hvert  andet  el- 
ler tredie  Ord  jog  en  Skefuld  ind  i  Halsen,  ,,naar  jeg  spiser 
—  saa  spiser  jeg  —  og  —  musicerer  ikke  —  og  naar  —  der  mu' 
siceres  —  spiser  jeg  ikke." 

Den  hungrige  ,,Nodesluger"  —  som  Herredsfogden  ogsaa 
kaldte  ham  —  var  kommet  et  godt  Stykke  ind  i  anden  Akt  og 
arbejdede  allerede  noget  langsommere,  da  Liren  med  tilhørig 
Sang  lod  sig  høre  bag  ved  ham  uden  for  den  aabenstaaende 
Dør.  Han  havde  faaet  en  Mundfuld  Steg  paa  Gaffelen  og  lige 
til  Munden;  men  længer  kom  det  heller  ikke.  Først  holdt  han 
det  nogle  Sekunder  der  i  Nærheden  af  dets  Bestemmelse;  men 
derpaa  kastede  han  det  med  Gaffelen  hen  ad  Tallerkenen  og 
sagde  med  nedtrykt  Stemme  og  vildt  stirrende  Øjne:  „Død  og 
Pestilense!  det  er  den  rene  Forgift." 


575 

Værtinden »  der  befandt  sig  i  den  fjerneste  Ende  af  Stuen  og 
ikke  havde  lagt  Mærke  til  Taffelmusikken  i  Gangen,  blev  halv 
forskrækket  og  halv  fornærmet;  thi  hun  kunde  ikke  tro  andet, 
end  at  han  mente  Stegen.  Men  inden  hun  herover  havde  ytret 
sig,  sprang  Fiedler  op  og  —  uden  at  give  sig  Tid  til  at  takke  for 
Mad  —  ind  i  den  tilstødende  Havestue,  hvor  han  slog  Døren  i 
efter  sig. 

,, Efter  haml  efter  haml"  skreg  Fru  Hansen.  „Det  gale  Men- 
neske kan  gøre  en  Ulykke  paa  sig  selv." 

Men  Forfatteren  til  denne  Scene  oplyste  hende  snart  om 
Aarsagen  til  Stadsmusikanterens   Marter  og  Forfærdelse. 

Oven  paa  denne  fulgte  Vrede;  og  havde  Herredsfogden  ikke 
haft  en  ny  Violinduet  af  Viotti  til  Sonoffer,  tror  jeg  virkelig,  at 
Musiktyrannen  øjeblikkelig  var  rejst  igen  med  alle  sine  Slaver. 
—  Nu  ganske  ligefrem  at  byde  ham  denne  Lækkerbidsken  skulde 
maaske  forfejlet  Hensigten.  Herredsfogden,  som  kendte  sin 
Mand,  greb  derfor  i  største  Skyndsomhed  Instrumenterne,  gav 
mig  det  ene  og  to  af  de  yngre  Piger  Noderne.  De  holdt  dem 
for  os,  og  tæt  ved  den  ismækkede  Dør  begyndte  vi  nu  at  fore- 
drage Tonedigterens  noget  barokke,  men  alligevel  sværmerisk 
skønne  Komposition. 

Vi  havde  ikke  spillet  en  Fjeordedel  af  samme,  før  Døren  foran 
os  gik  op  paa  Klem;  men  da  Stykket  var  ude,  aabnedes  den  helt, 
og  som  en  Billedstøtte,  som  den  personificerede  „Penseroso" 
stod  foran  os  den  paralyserede  Tonekunstner.  Han  formaaede 
næppe  at  aabne  Læberne  saa  vidt,  at  der  kimde  imdslippe  dem 
den  Udgydelse:  ,, Dersom  det  ikke  er  en  Viotti,  saa  skal  Djæv- 
len knække  min  Bue!" 

Dette  var  herved  bemærket  hans  dyreste  Ed,  som  han  kun 
brugte  ved  meget  høj  idelige  Anledninger. 

Degnen,  i  hvis  Bryst  ikke  fandtes  en  eneste  ren  Tone,  og  for 
hvem  følgelig  her  en  Duetto  concertanti  af  Viotti  slet  ikke  var 
bedre  end  en  Solo  af  Pe'  Syvspring,  rystede  Parykken  og  sagde: 
„A  trowr.  Katten  flaa  mæ!  te  den  Spillekonter  æ 
smaataavvele." 


HØSTGILDET.     E. 

Efter  at  have  tilbragt  Resten  af  Eftermiddagen  med  adskilligt 
Tidsfordriv,  alt  efter  enhvers  Smag  og  Hu,  samledes  atter  det 
talrige  Selskab  om  Aftensbordet.  —  Samme  Tavshed  som  om 
Middagen  fandt  ogsaa  her  i  Begyndelsen  Sted.    Men  da  første 

Ret  var  spist,  rejste  Herredsfogden  sig,  tog  sit  Glas  og  sagde 
langsomt  og  højtideligt:  „Hermed  har  jeg  den  Ære  at  dekla- 
rere Mariage  mellem  Hr.  Wakkeltop,  forhen  Fuldmægtig  paa 
disse  Herreders  Kontor,  men  nu  Proprietær  og  Ejer  af  Bomp- 
gaard,  og  velædle  Jomfru  Hansen,  som  hos  ham  sidder  —  de 
forlovedes  Skaall'' 

Overraskede,  de  fleste  endnu  tvivlende,  rejste  man  sig,  klin- 
kede og  drak;  og  sel  de  tildrukne  takkede  virkelig  for  Skaalen; 
men  Fæstemøen  saa  meget  xmdselig  og  forvirret  ud.  Og  de  an- 
dre unge  Piger  gjorde  Miner,  der  ikke  kimde  udtolkes  som  op- 
rigtige Lykønskninger,  men  snarere  som  Hentydninger  paa  det 
gamle  Ordsprog:  „Den,  der  spytter  i  Kaalen,  maa  selv  søbe 
den  af." 

Men  vakte  den  første  Skaal  Forundring,  da  var  Forbavselse 
Virkningen  af  den  anden:  næppe  var  hin  drukket,  før  Indlede- 
ren, endnu  stedse  staaende,  atter  fyldte  sit  Glas,  tog  et  Doku- 
ment frem  og  rakte  det  til  den  lige  overfor  siddende  Frangaise. 
Da  denne  havde  kastet  et  Øje  paa  det  opslagne  Papir,  skiftede 
hun  et  Par  Gange  Farve  og  holdt  det  derpaa  hen  for  sin  Dame, 
Frøken  Schliissel,  der  straks  blegnede  og  syntes  en  Afmagt  nær. 
Men  Herredsfogden  hævede  Glasset  —  hans  Ansigt  flk  aldeles 
det  sædvanlige  Udseende  af  godmodigt  Skælmeri. 

Selskabets  Opmærksomhed  var  spændt  til  det  yderste:  Mon 
han  vilde  foreslaa  sin  egen  og  den  mandhaftige  Kærestes  Skaal? 
Og  hvad  mon  det  angik  Frøkenen?  Eller  maaske  var  hun  Kæ- 
resten? Saaledes  spurgte  man  sig  selv;  men  det  kom  ganske  an- 
derledes. Herredsfogden  opløftede  sin  Røst  og  sagde:  „I  Med- 
hold af  allerhøjeste  Resolution  —  af  Dato  som  Dokumentet  ud- 
viser —  deklareres  herved  Mariage  mellem  velbaame  Hr.  Løjt- 
nant von  Skow  af  Husarerjie  og  høj  velbaame  Frøken  von  Schliis- 
sel, som  hos  ham  sidder  —  de  forlovedes  Skaal!" 

,fAttendezP'  raabte  Frangaisen  og  gjorde  en  afværgende 
Haandbevægelse . 

Herredsfogden  satte  sit  Glas  og  sig  selv;  Mamsellen  forsvandt. 

Atter  blev  nu  saa  tyst,  som  om'  dette  Selskab  havde  be- 
staaet  af  blot  aandelige  Væsener.  At  noget  vigtigt  med  Fran- 
gaisen  var  i  Gære,  det  sluttede  jeg  saa  meget  sikrere  deraf, 
at  Doktoren,  der  rejste  lige  saa  hovedkulds  om  Morgenen,  som 
han  kom  om  Aftenen,  havde  efter  Bordet  stukket  et  Papir  til  Her- 
redsfogden og  derved  fæstet  sine  Øjne  paa  hende,  hvem  Dokumen- 
tet altsaa  rimeligvis  maatte  angaa.  Men  det  varede  næppe  tre 
Minutter,  inden  denne  Spænding  løsnedes,  idet  Husarofficeren 

indtraadte  i  Uniform,  takkede  Selskabet  for  den  nys  udtalte 
Lykønskning  og  satte  sig  hos  sin  Kæreste.  Jeg  bemærkede  med 
nogen  Forundring,  at  han  intet  Mundskæg  havde,  og  Ansigtet 
vel  derfor  en  langt  større  Lighed  med  Søsterens.  Men  hvor- 
for Herredsfogden  havde  kaldt  ham  „Skow",  kunde  jeg  ikke 
fatte,  skønt  det  jo  var  en  Fordanskelse  af  hans  franske  Navn. 

Det  blev  igen  stille,  til  Fru  Hansen  spurgte  Husaren:  ,,Hvor 
blev  Deres  Søster  af,  Hr.  Løjtnant?" 

, »Undskyld,  min  Frue!"  svarede  han;  „hun  kommer  ikke  mere; 
naar  hun  er,  kan  j  e  g  ikke  være  —  naar  j  e  g  er,  kan  hun  ikke 
være." 

„Det  er  en  mørk  Tale,"   mumlede  Urold,  som  for  sig  selv. 

Degnen,  som  hørte  denne  Ytring,  sagde  højt  og  dristigt:  ,,A 
læer,  A  ka'  løhs  en:  Løgtnanten  ka'  ves  gjø  sæ  sjæl 
te  et  Kvinnfolk,  nær  han  vil;  hær  æ  wall  ett  anne* 
Mammesæll  end  ham." 

,, Meget  rigtigt!"  sagde  Dobbeltgængeren,  ,,jeg  beder  det  ærede 
Selskab  i  Almindelighed  og  Hr.  Kammerraaden  og  Frue  i  Sær- 
deleshed om  Tilgivelse  for  min  Maskerade!  Men  denne  her"  — 
han  kyssede  med  Ømhed  den  elskedes  Haand  —  ,,maa  være  min 
Undskyldning.  En  Frangaise  kan  De  nok  faa  igen,  men  jeg  kan 
ikke  faa  en  Kæreste  igen." 

Nu  udbiredte  sig  den  gladeste  Stemning  over  det  hele  Sam- 
fund: Ansigterne  fik  et  klarere  Skær,  ret  ligesom  Lysenes  Antal 
paa  Bordet  kunde  have  fordoblet  sig.  Endog  Urold  syntes  at 
have  afgnedet  —  for  at  bruge  en  af  hans  egne  Talemaader  — 
den  ædle  antikke  Rust,  slaaet  Gravkamre,  Urner  og  Flinteknive 
af  sine  Tanker  og  endelig  engang  at  leve  for  det  nærvæorende. 
Selv  Qvintus  viste  flere  Gange  mere  af  sine  Tænder,  end  maa- 
ske  nogen  dalevende  forhen  havde  set. 

Midt  i  Lystigheden  rejste  sig  atter  vor  Herredsfoged,  sigende: 
,,Mine  Herrer  og  Damer!  Min  Funktion  som  Ægteskabsmægler 
er  endnu  ikke  til  Ende.  Jeg  har  endnu  mere  at  sammenføje, 
som  Mennesker  ikke  bør  adskille." 

Han  gik  hen  til  Fru  Hansen  og  hviskede  til  hende;  og  saa 
snart  han  var  ude  af  Døren,  lod  hun  tvende  af  sine  Børn,  der 
sad  nederst  ved  Siden  af  hverandre,  staa  op  og  lod  sætte  rene 
Tallerkener  for  begges  Sæder. 

Hvad  mon  der  nu  skulde  komme?  det  kunde  da  ingen  begribe, 
undtagen  Kaptajnen  og  hans  Kone,  hvis  sikre  Smil  viste,  at  de 
var  indviede  i  den  nye  Hemmelighed.  Dens  Aabenbarelse  ude- 
blev ikke  ret  længe.   Begge  Fløjdørene  aabnedes  paa  vid  Væg, 

og  ind  traadte  gamle  Ole  med  et  aldrende  Fruentimmer,  han 
klædt  i  sin  bedste  Sømandsdragt,  og  hun  ligeledes  pyntet  som 
en  over  Almuestanden  en  Snes  Aar  tilbage.  Kaptajnen  rejste 
sig,  tog  Ole  ved  Haanden  og  førte  ham  til  Sæde;  hans  Kone 
gjorde  det  samme  ved  den  ubekendte.  Herredsfogden  stillede 
sig  bag  ved  Parret  og  talte,  som  følger: 

,,Jeg  har  atter  den  Fornøjelse  at  opstille  et  Par  i  den  lange 
Ægteskabsk vadrille.  De  kommer  lidt  sildig;  men  de  har  ogsaa 
længe  ledt  efter  hverandre;  og  det  ta'er  Tid  med  sig,  naar  man 
skal  rejse  fra  Norge  hele  Verden  rundt  for  at  engageore  en  Dame 
i  Jylland.  Imidlertid,  skønt  man  ikke  vil  se  dem  storme  frem  i 
en  Galopade  amoreuse,  vil  man  dog  tillade  dem  at  træde  en  ad- 
stadig Menuet,  saa  længe  til  der  spilles  op  til  den  store  Kehr- 
aus. Chapeauen  kender  De  alle.  Hans  Meddanserinde  har  i 
tredive  Aar  været  paa  eet  Sted,  nemlig  hos  en  Moster  af  mig, 
mere  som  Veninde  end  som  Tjenerinde.  Ved  hendes  Død  drog 
hun  sidste  Foraar  til  mig;  men  nu  kan  jeg  ikke  længer  ha*e 
hende  i  Ro  for  den  gode  Ole.  Han  beraaber  sig  paa  et  ældre 
Engagement;  og  jeg  tænker,  han  kan  bevise  det.  Gamle  Ka- 
valeri lad  os  se,  hvorpaa  du  begrunder  din  Paastandl'' 

Sømanden  svarede  ikke  til  denne  Opfordring,  men  fremtog 
langsomt  det  før  omtalte  Hovedvandsæg.  Han  vendte  det  nogle 
Gange  som  for  at  overbevise  sig  selv  om,  at  det  var  det  rigtige. 
Derpaa  hældede  han  Hovedet  mod  sin  Dame,  skottede  med  dybt- 
nedtrukne  Øjenbryn  og  et  mørkt,  hartad  vredt  Ansigt  sidelængs 
til  hende. 

,,Siri!"  brummede  han,  ,,kan  du  se,  jeg  har  holdt  ved  det?" 
(Ved  Lyden  af  dette  Navn  fo'r  der  som  et  elektrisk  Stød  igen- 
nem os,  der  fra  Oles  egen  Fortælling  kendte  det  saa  vel.  Og  det 
var  virkelig  hende.  Efter  Moderens  Død  var  hun  kommet  i  Tje- 
neste hos  Herredsfogdens  Moster,  hvis  Mand  dengang  var  Tol- 
der i  Sandefjord,  men  kort  efter  blev  befordret  i  Danmark.) 
—  Sømandens  alderstegne  Elskerinde  tørrede  sine  Øjne  med 
Flippen  af  sit  Halsklæde,  førte  derefter  Haanden  op  til  en  Krans 
af  uægte  Perler,  der  hang  vidt  om  den  rynkede  Hals.  Hun 
drejede  Kransen  —  til  hun  fik  fat  paa  en  Silkesnor,  ved  hvilken 
hun  opdrog  et  lille  Guldhjerte.  Dette  aabnede  hun  og  rakte  det 
saaledes  med  bortvendt  Blik  til  Kæresten.  Han  stirrede  paa 
det  —  hans  Øjne  glitrede. 

,,Er  det  en  Fjer,"  sagde  han,  ,,af  Siri  —  Kanariefuglen?" 
Gamle  Siri  nikkede  langsomt  og  lagde  den  højre  Haand  paa 

Brystet,  som  vilde  hun  overbevise  sig  og  ham  om,  at  den  gamle 
Kærlighed  endnu  levede  i  det  trofaste  Hjerte. 

Der  var  noget  vemodigtrørende  i  denne  sildige  Genforening, 
noget,  der  mindede  om  hin,  som  vi  venter,  hvor  Sanselighedens 
Bølgegang  skal  stilles  til  aandeligt  Havblik.  Det  tyktes  mig, 
som  rakte  de  hverandre  Hænderne  over  Graven  til  Forsoning 
med  Verden  og  dens  Trængsler,  til  snarlig  Rejse  fra  det  „snævre 
og  mørke  Hus"  didhen,  hvor  „de  rene  af  Hjertet"  stunder  i 
Haabet  og  Troen;  hvor  Kærligheden  er  det  eneste,  som  ikke  bli- 
ver tilbage  hos  alle  det  første  Livs  baade  sande  og  falske 
Glæder. 

Forstyrrende,  skurrende  mod  mine  Følelser  —  dem  jeg  vel 
tør  kalde  hellige  —  lød  mig  den  paa  Fiedlers  Vink  indfaldende 
Dansemusik.  Men  det  maa  saa  være:  alt  herneden  er  usikkert, 
flygtigt;  selv  hint  Lys  i  S j æden  er  et  Glimt,  der  hastigt  skjules 
af  jordiske  Dunster. 

Snart  fik  Musikken  sin  virkelige  Klang  og  drog  mig  med  min 
elskede  Alice  ind  i  de  dansendes  Række.  I  livlig  Nydelse  af  min 
jordiske  Tilværelse  holdt  jeg  ud  til  den  klare  Dag,  og  først  hen 
paa  Eftermiddagen  forlod  vi  dette  Glædens  Hus  og  det  mun- 
treste Høstgilde,  jeg  enten  før  eller  senere  har  bivaanet. 


'  Trykt  i  ..Nyeste  NoveUer  og  Digte",  1840.  (Ogsaa  med  Titel:  ,, Samlede 
Noveller  og  Digte.  Supplementsbind".)  Høstferierne  benævnedes  dengang  ofte 
Hundedagsferieme.  Om  Ordets  Flertalsform  se  Note  i  under  „Juleferierne"! 
—  Undertitlen  (Af  en  gammel  Skolemands  Erindringer)  skyldes  P.  L.  Møller. 

'  De  gamle  bekendte  er  Skolemændene  fra  Novellen  „Juleferierne". 

'  Jeg  skal  lære  jer! 

*  Saa  mange  Tredækkere  (en  Slagrs  Bekkasiner),  at  man  knapt  kan  se 
for  dem. 

'  „Træffe  for"  ikke  sjældent  bos  B. 

'  Denne  Oldforsker  er  en  Genganger  fra  „Fjorten  Dage  i  Jylland". 

*  Græsk  Udsagnsord:  jeg  brøler. 

*  Eet  Flngertwl. 

*  Bævreasp.  (B.s  Note.) 
'•  Ikke  ret  vel. 

"  Møllerens  Godtgørelse  for  at  male  betaltes  in  natura;  hans  Maal  kaldtes 
en  Kop. 

**  En  stump. 

'»  vane. 

**  Saaledes  kaldes  —  fra  de  første  Kirkers  Tid  af  -  den  mellemste  Del  af 
samme.  (B.s  Note.) 

'•  Cap  Finisterræ.   (B.s  Note.) 

'•  Truffet  lige  i  Prikken.  (B.s  Note.) 

"  Saaledes  kaldes  af  den  jyske  Almue  skæmtevis  en  plud.selig  Tavshed  i 

en  større  Forsamling  —  rlmeligYis  fordi  stille  Vejr  er  bekvemmest  for 
Sæden  af  denne  lette  Kornart.  (B.s  Note.) 

'•  Det  følgende  er  en  Prædiken,  der  i  Forvejen  forelaa  trykt  og  ufor- 
andret er  indlagt  i  Novellen.  Dens  Titel  er:  Prædiken,  holden  1  Spentrup 
Kirke  over  et  til  samme  nylig  skænket  Skib  (Randers  1838).  Det  omtalte 
Skib,  der  var  skænket  af  Købmand  Bruun  i  Randers,  er  for  nylig  restaureret 
og  igen  ophængt  i  Kirken.  —  En  anden  Prøve  paa  B.s  gejstlige  Talekunst, 
en  Vielsestale,  er  meddelt  i  „Dansk  Tidsskrift",  1902.  S.  425.  I  et  Skrift 
,, Børnemorderen  og  Selvmorderen  Speitzers  Levnet",  som  Niels  B.  udgav  1817, 
findes  en  Slags  Ligprædiken  af  Steen  B. 

'•  Det  nævnte  første  Tryk  af  denne  Prædiken  har:  ,. denne  for  mig  sær- 
deles glædelige  Dag",  hvortil  er  knyttet  Fodnoten:  „En  Datters  Bryllup". 
Datteren  er  Malvlne  (Maren)  B..  der  den  28.  Juli  1838  viedes  til  Rasmus  Berg, 
Forpagter  af  Spentrup  Præstegaard. 

»•  Faldet,  d.  e.  Vangen.  „Indtægten",  ..Tægten",  det  Stykke  af  Marken, 
som  er  tilsaaet  med  een  Slags  Sæd.  (Henrik  Ussing  1  ,, Danske  Studler",  1904, 
S.  176.) 

"  Skovmærker  og  Koblommer.  (B.s  Note.) 

"  Dette  Ord  har  en  vidtomfattende  Betydning:  at  kysse,  klappe,  ta'  i 
Favn,  at  udtrykke  sin  Kærlighed  saavel  i  Ord  som  1  Fagter.  Vort  eget 
„kæle",  Frankernes  ..caresser"  er,  mod  dette  jyske,  om  ikke  magre,  saa 
dog  ufuldstændige.  (B.s  Note.) 

"  Gammelt  jy.sk  Udsagn.  (B.s  Note.) 

"  Øde. 

"  Maanen  i   Næ.   (B.s  Note.) 

"  Forføre.  (B.s   Note.) 

"  Tør  ske  o:  kan  hænde  sig.  (B.s  Note.) 

"  Hørte.  (B.s  Note.) 

"  Det  er  et  almindeligt  Sagn  af  Hyrdedrenge,  at  de  siddende  paa  Top- 
pen af  en  saadan  Høj  stundom  hører  denne  Lyd  under  sig.  (B.s  Note.) 

*^  Bewer  betyder  at  ryste  som  et  Espeløv,  wakh,  at  bevæge  sig  langsomt 
saavel  til  Siderne  som  op  og  ned.  (B.s  Note.) 

"  Løbe  meget  hurtigt  med  smaa  og  lette  Trin.  (B.s  Note.) 

"  Lige  saa  snart.  (B.s  Note.) 

"  At  vente  længe  og  med  Inderlig  Længsel.  (B.s  Note.) 

**  Hwejre  o:  at  raabe.  huje,  synge  alt  imellem  hinanden  1  overgiven  Ly- 
stighed; hwæll  O:  at  raabe,  huje.  skraale,  men  af  overvættes  Sorg  eller  For- 
tvivlelse. (B.s  Note.) 

*'  Helligmesse  o:  første  November.   (B.s  Note.) 

»•  At  løbe  i  kort  Trav  med  smaa,  svage  og  vaklende  Trin,  og  krogede 
Knæ.  (B.s  Note.) 

"  Gammel  Jysk  Legende.  (B.s  Note.)  I  et  Brev  (paa  det  kgl.  Bibliotek)  til 
Thiele  siger  B..  at  han  har  fundet  denne  Legende  blandt  Bøndernes  Aften- 
krøniker  i  deres  Bindestuer.  Forøvrigt  havde  han  mange  Aar  1  Forvejen  be- 
handlet Æmnet.   Se  Note  1  under  ,,Den  barnløse  Kone"! 

»•  Sløjkjole.  iB.s  Note.) 

'•  Virkeligt  Almuesagn.  (B.s  Note.) 


